
Anwyl Gydwladwyr, 

Yr byn a’m cymhellodd gyntaf i ymgymeryd â pharotoi 
yr argraíìiad hwn o Weithiau y Bardd anfarwol o Bant-y-celyn 
oedd, yr ystyriaeth nad oeddynt yn nghyrhaedd ein cenedl fel 
y dylasent fod. Yr unig argraffiad cyflawn o’i Weithiau oedd yr 
un a gyhoeddwyd gan Mr. Mackenzie yn 1867, o dan olygiad y 
Parch. J. R. Rilsby Jones. Clywid cwynaw cyffredinol fod plyg 
hwnw yn anhylaw at ei ddefnyddio ; ac yr oedd ei bris uchel yn 
ei osod o gyrhaedd llawer; ond gwaeth na hyny, gadawyd yn y 
testyn lawer o’r gwallau a’r cyfnewidiadau oeddynt, yn y naill 
ffbrdd a’r llall, wedi dyfod i mewn iddo, heb eu symud. 

Y draíferth a’r llafur mwyaf a gefais i barotoi yr Argraffiad 
presennol oedd, (i) Cael hyd i’r gwahanol argraffiadau o amrywiol 
gynnyrchion yr Awdwr a gyhoeddwyd dan ei arolygiaeth ef ei 
hun. Y mae y rhai hyny bellach yn brinion—rhai o honynt yn 
brinion iawn. Trwy ddyfalwch, llwyddais i gael o un i bedwar 
o argraffiadau gwahanol o yn agos ei holl gynnyrchion. (2) 
Cymharu yr argraffiadau hyny â’u gilydd, fel ag i gael y testyn 
mor berífaith ag y gallwn i’r ystad yn yr hon yr ewyllysiai yr 
Awdwr ei adael. Yn fynych yr oedd y synwyr neu yr ystyr oedd 
i’w linellau yn dibynu ar gyflead yr attalnodau; a gŵyr pawb ag 

sydd yn gynnefin â’r llyfrau a ddaethant trwy y wasg Gymreig yn 
y Ganrif ddiweddaf pa can lleied o sylw a delid i attalnodi yr 
amser hwnw. Ond yr oedd gallu cyniharu dau neu dri o argraíir- 
iadau gwahanol yn llawer o help pan mewn dyryswch Gwnaeth- 
om ammod â ni ein hunain nad oeddem i newid un gair; ac er 
pob temtasiwn i wneuthur cymwynas (?) yn awr ac yn y man âg 
Awdwr ag y mae genym gymaint o barch iddo, buom yn ffydd- 
lawn i’r ammod hwnw, heb newid dim ond yn unig ambell air a 
gyfarfyddid yn bur anaml ag y gorfodid ni i gredu mai gair a 
ddaeth i mewn yn amryfus, ac nid o fwriad, ydoedd. 

Arferai Williams ysgrifenu ^yd'' ac, weithiau yn lluosog, 
eu gyd," am gyd;" peth na welsom un awdwr arall, hen na 
diweddar, yn ei arfer. Ni ddilynwyd eí yma yn hyny. Yn yr 
argraffiadau o Weithiau y Bardd a gyhoeddwyd gan ei fab, y 
Parch. John Williams, fel yn yr argraífiadau diweddarach, cyfar- 
fyddir beunydd â’r geiriau maes, croes, oen, &c., wedi eu hysgrif- 
enu yn ma’s, cro’s, o’n, &c.; ond y mae y meflau hyny i’w priod- 
oli i’r mab yn hytrach nag i’r tad. Yn yr argraífiadau dan olygiad 
Williams ei hun, y rhan fynychaf o lawer, pan- y byddai y geiriau 
uchod yn cyfodli â gras, loes, oen, &c., caniatâi efe iddynt gael 
eu holl aelodau yn gyflawn. Felly y gwnaethom ninnau. 

Mor bell ag y rhodd ir pwys ar gael cyfargraff gywir a dilys o 
odlau ein Per Ganiedydd, yr wyf yn dysgwyl y caiff ein cyd- 
genedl yma well argraffiad nag a gawsant er dyddiau Williams 
ei hun. Yr wyf yn gobeithio hefyd, pa ddiffygion bynag a allant 
fod yn nghyflawniad y gwaith a berthynai i mi, nad ydynt yn 
gyfryw ag a bâr i’r Gymanfa ofidio am fy nghymhell i ymgymeryd 
âg ef. 

Dylwn gydnabod fy nyled i gyfeillion a echwynasant i mi 
gopiau henafol o amrai o weithiau yr Awdwr, ac yr wyf yma yn 
diolch yn gyhoeddus iddynt am eu caredigrwydd-y Parch. O. 


Jones, B.A., Liverpool; y Parch. D. Williams, Trecastell; Mr. 
Hamer Jones, Bettws, Maldwyn; Mr. Edward Evans, Llanrhaiadr- 
mochnant; Mr. E. Griffiths, U.H., Dolgelíau; a Mr. Woodin, 
Bulah, Brycheiniog. Y mae un arall ag y cefais gyffelyb gym- 
horth ganddo, y diweddar Barch. Ddr. J. Jenkins, Llanfairmuallt; 
ond y mae efe wedi dianc o gyrhaedd ein diolch gwael ni. 

lë, 'íe, yr wyf yn diolch yn fawr hefyd i’r mil a mwy caredigion 
llêngar a roisant eu henwau fel Tanysgrifwyr at y gwaith. 

Bwriedir i’r Ail Gyfrol—yr hon a ddygir trwy y wasg mor ddi- 
ymaros ag y gellir—gynnwys Hymnau Williams, a’i ysgrifeniadau 
Rhyddiaethol. 

Yr eiddoch yn wir, 

Gydwladwyr caredig. 


Llanidloes, 

Mawrth 23, 1887. 


N. CYNHAFAL JONES. 

lVilliam Wtlliams, Pantycelyn. 


YCHYDIG O HANES EI EYWYD. 

Y MHLITH plant gwragedd ni chododd Beirdd mwy na 
Homer, Dante, Shakespeare, a Milton; eto, ymysg holl 
anfarwolion y ddaear byddai yn anhawdd nodi neb ag y gwyddys 
lai o hanes eu buchedd yn y byd, na’r pedwar gŵr a enwyd. Bu 
eu hanes ar gael ac yn agos unwaith; ond fel dyíroedd wedi eu 
tywallt ar y ddáear, y rhai ni chesglir, felly y cyfrgollwyd y 
gynnysgaeth. hono; a rhaid i’r oesoedd ddyoddef-y golled, 
oblegid y mae Rhagluniaeth yn ymweled âg anwiredd y tadau 
ar y plant hyd y drydedd a’r bedwaredd genedlaeth. 

Bu agos i Hanes Bywyd y Bardd mwyaf a ymddangosodd 
erioed yn Nghymru gael ei lyncu gan yr un difancoll. Oni 
buasai i’r Parch. T. Charles, yn nghanol ei ofalon tryraion a 
llîosog, grynhoi twysged o’i hanes, a’i gyhoeddi yn y JDrysorfa 
(gwel Trysorýa, &c., am lonawr, 1813), ni buasai genym ar gof a 
chadw ond y nesaf peth i ddim o hanes buchedd dduwiol a 
llafurUS WlLLIAMS, Pant-y-celyn.' 

Ni cheir yn y Minisíerial Records, gan y Parch. E. Morgan, 
M.A., Syston, nac yn y Coýiajit gdcci y Parch. J. R. Rilsby Jones, 
nac yn yr erthyglau arno yn y Gwyddoniadur, a Chymru, gan y 
Parch. Ówen Jones, &c., &c., ond ychydig iawn, amgen nag ail- 
adroddiad o’r hyn a ddywedir gan Mr. Charles. Trẁy gymeryd 
llawer o drafferth a llafur, byddai yn bosibl ysgrifenu llawer 
cyflawnach a gwell Buchdraeth i’n Peraidd Ganiedydd na dim 
sydd wedi ei gyhoeddi eto. Mae y gofod a ganiateir i ni yn y 
gyírol hon, pe na buasai dim arall, yn rhwystr ar ein ffordd i 
gynnyg at y fath orchwyl. Pa fodd bynag, gwnawn ein goreu ar 
yr ychydig ddalenàu sydd at ein gwasanaeth. 

Ganwyd William Williams raewn ama'ethdŷ o’r enw Cefn-y- 
coed, oddeutu dwy filldir o Bant-y-celyn, yn mhlwyf Llanfair-ar-y 
bryn, Swydd Gaerfyrddin, yn y flwyddyn 1717. Dyma fel y 
dywed Mr. Charles am ei rieni, ac am ei febyd :— 

“ Ei rieni, John a Dorothy Williaras, oeddynt yn proffesu 
crefydd gyda’r Ymneillduwyr, ac mewn gobaith cariad yn bobl 

dduwiol. Ei dadj John Williams, oedd amaethydd gonest a 
pharchus. Enw ei fam, yn ferch ieuanc, oedd Lewis. Yr oedd 
ei gŵr yn llawer hynach na hi, a bu farw pan nad óedd ei fab 
William ond ieuanc; ond ei fam, Dorothy, a fu byw i fod yn 95 
mlwydd oed, ac a fu farw ond saith mlynedd o fla:en ei raab. 
Brawd hynaf ei dad a fedyddiwyd gan y Parch. Rees Prichard, 
Ficer enwog a duwiol Llanddyfri, Gwedi i’w dad farw, pan 
oedd ei fam ynghylch 50 ralwydd oed, bu hi yn weddw hyd 
ddydd ei marwolaeth. Ẃilliam oedd y pedwerydd o chwech 0 
blant, a’r unig un a dyfodd i oedran gŵr o dri o feibion. 
Ewythr iddo, o.du ei fam, pan oedd ef yn ieuanc, a adawodd 
etifeddiaeth weddus iddo ef a’i fara. Gorphenodd ei ddysg 
mewn ysgol yn Llwynllwyd, yn agos i Hay (Gelli) yn Sir Frych- 
einiog, dan addysg un Mr. Price} gweinidog yr Ymneillduwyr, o 
Maes-yr-Onen. Yr oedd yr athrofa hon yn dra enwog yn y 
dyddiau hyny. Ei fwriad oedd bod yn feddyg; ac eíe a astud- 
iodd physygwriaeth yn ddyfal, a bu o les i lawer hyd ddydd 
ei farwolaeth trwy ei gyfarwyddiadau meddygol.” 

Gyda golwg ar amgylchiadau ei febyd, nid oes ond ychydig 
i’w chwanegu at yr hyn a ddywedir uchod. Yn hen Eglwys 
Annibynol Cefnarthen yr oedd ei rîaint, John a Dorothy 
Williams, yn aelodau. Ceir ychydig o hanes y ddau yn Hanes 
Eglwysi Annibynol Cymru gan y Doctoriaid Rees a Thomas. 
Cyf. iv. Yr oedd John Williams yn ddiacon yn yr eglwys 
uchod; a pharhaodd i lenwi y swydd hono hyd nes y cododd 
anghydfod yn yr eglwys, yr hyn a achoswyd gan ddygiad i- mewn 
athrawiaethau Arminaidd, pryd y darfu i J. Williams a’i deulu, 
gydag eraill o’r aelodau, ymneillduo, a chychwyn achos nèwydd 
mewn amaethdŷ o’r enw Clinpentan. Cyn hir gwedi hyn adeil- 
adwyd, capel Pentre-tŷ-gwyn, yr hwn a saif ar ran o dir 
Pant-y-celyn, yr hwn a roddwyd yn rhad gan Mrs, Dorothy 
Williams.*' 

* Fel pob mab teilwng coleddai y Bardd y serch a’r parch mwyaf tuag at 
ei fam. Dywed Mr. Kilsby Jones,—“ O herwydd y serch oedd ganddo at ei 
fam y cyfansoddodd y llinellau canlynol, y rhai a ysgrifenodd ar wydr un o ffen- 
estri annedd lle trigai geneth o-’r un enw a hi, a lle y dygwyddai yntau lettŷa 
ai un o’i deithiau. Ofer yn awr ydyw ceisio cael allan pwy ydoçdd y ferch, 
neu pa le yr oedd yn byw. A pha beth sydd- wedi dyfod o’r albuni brau ar ba 
un yr ysgrifenodd y geiriau? Byddai llawer gwron-addolwr yn y dyddiau hyn 
yn foddlawn rhoddi crogbris am dano pe buasai i’w gael am werth :— 
Dorothea yw dy enw, 

Ystyr hyn yw —rhodd dy Dduw ; 

Ac yn ol yr enw hyfryd 
Yn y bywyd bo it’ fyw ; 

Rhodcí yw ’th ddysg, a rhodd yw ’th ddoniau, 

A rhodd yw ’th fod yn ferch fach lân; 

Rhodd y rhoddion ydyw hyny 
A’th gadwo dì rhag ufîern dân.” 


Ganwyd dyn mawr i’r byd pan y ganwyd, yn Nghefn-y-coed, 
bedwerydd _ plentyn John a Dorothy Williams. Ni wyddai y 
•rhieni, ac ni wyddai neb o’u cydoeswyr y byddai Cefn-y-coed, a’r 
amgylchiad a ddygwyddodd yno y diwrnod hwnw, yn bethau a 
gofid gyda llawenydd a diolchgarwch gan genedlaeth ar ol cen- 
edlaeth. Ond beth bynag oedd y dawn a’r galluoedd cynwynol 
a gartrefent yn y gŵr ieuanc, a pha faint bynag oedd yr addysg 
a’r diwylliant a gafodd gan ei rieni ac yn yr ysgolion, yr oedd 
•gan y Nefoedd waith nas gallasai neb arall ei wneuthur i’w wneyd 
arno eto,^ cyn y byddai yn gymhwys at y gwaith mawr oedd 
ganddi hi ar ei gyfer: yr oedd yn rhaid ei greu o newydd yn 
Nghrist lesu. 

Tra yn yr ysgol yn Llwyn-llwyd, clywai Williams lawer o son. 
am ryw leygwr oedd yn pregethu yn Nhalgarth. Yr oedd dau 
beth newydd ynglŷn â hyn—lleygwr, dyn heb dderbyn urddau 
gan un esgob, nac arddodiad dwylaw gan un presbyter, yn 
ŷregethu! A pheth oedd yn rhyfeddach na hyny, yr oedd 
rhyw effeithiau mawrion a dyeithrol ynglŷn, ac yn dilyji ei breg- 
ethau! Yr oedd yn 1738 pan y gwelodd Williams Howel 
Harries y tro cyntaf. Dechreuasai Harries gynghori yn gy- 
hoeddus yn 1736; felly yr oedd y dyeithr-waith yma wedi 
dechreu er ys oddeutu dwy flynedd, a’r son am dano, nid yn 
pallu ac yn darfod, ond yn myned yn fwy ac yn rhyfeddach o 
ddydd i ddydd. Rhaid fod Williams yn clywed llawer am 
Harries yn y dyddiau hyn, canys nid oedd ysgol Llwyn-llwyd 
ond oddeutu chwe’ railldir o Dalgarth, Nis gallwn feddwl yn 
amgen chwaith nad oedd yr opiniynau cyffrous a glywai am y 
pregethwr, a’r desgrifiadau a gaffai o’r dylanwadau rhyfeddol 
oedd yn dilyn y pregethu, wedi ennyn awydd mawr ynfldo am 
fyned a gweled. Nid ydym yn rhyfeddu i’r efrydydd chwilfryd- 
gar fyned i wrandaw Howel Harries; yn hytrach rhyfeddwn iddo 
oedi cyhyd heb fyned. Beth bynag, o’r diwedd fe gafodd Wil- 
liams egwyl i fyned i Dalgarth i foddloni ei chwilfrydedd. Gan 
na ddarfu i un llygad-dyst ein cynnysgaeddu â desgrifiad o’r hyn 
a gyraerodd le yno y diwrnod hwnw, nis gallwn wneuthur yn 
well na benthyca gwaith dychymyg y diweddar Hiraethog (Dr, 

. William Rees) yn portrëadu yr amgylchiadau dyddorus ynglŷn 
â’r “ tro mawr” a gymerodd le yn mywyd Williams y diwrnod 
hwnw. 

“ Ar ryw fore (Sabboth, mae’n debygol) yn y flwyddyn 1738, dyna 
sain cloch Llan blwyfol, mewn pentref neillduedig yn Sir Frych- 
einiog, yn gwahodd yr ardalwyr i ymgynnull ynghyd i’r gwasan- 
aeth crefyddol. Yragynnulla llîaws at eu gilydd. Yn eu mysg, 
dacw ŵr ieuanc oddeutu un ar hugain oed, o gorff lluniaidd, a 
thaldra canolig, ac ymddygiad mwy boneddigaidd na’r cyfifredin, 
yn myned i mewn i le yr addoliad. Telir sylw rawy na diyffredin 

iddo. Y mae naill ai yn ddyeithr yn y lle, neu y mae newydd 
ddychwelyd i blith cydnabyddion wedi cryn absennoldeb. Craff- 
wch arno! y mae rhywbeth yn ei wynebpryd a dynodiant ei 
lygaid a bar i chwi deimlo rhyw fwy o ddyddordeb ynddo nag 
mewn unrhyw ŵr ieuanc arall drwy yr holl gynnulleidfa ; ond ni 
wyddoch yn iawn pa beth ydyw chwaith : rhywiîeth ydyw na 
ellwch roddi cyfrif am dano, ac na ellwch chwaith help i chwi 
eich hunain wrtho. Pâr i chwi yn awr ac yn y man, dfachefn 
a thrachefn, daflu eich llygaid arno, bron yn ddiarwybod i chwi 
eich hun. Dyma y gweinidog yn dyfod i mewn, a’r gwasanaeth 
yn myned i ddechreu. Ar hyn, wele ŵr canol oed, lled fyr o 
gorffolaeth, o agwedd ddifrif-ddwys anghyffredinol, yn dyfod i’r 
lle. Y mae pob llygad yn y synagog yn canolbwyntio arno. 
Cynhyrfa yr olwg arno wahanol deimìadau yn y gynnulleidfa, y 
rhai a ddadguddiant eu hunain drwy lygaid a delweddau wyneb- 
pryd y naill a’r llall. Ei ymddangosiad a dery fath o syndod ac 
arswyd drwy y lle. Y syiw a’r teimladau rhyfeddol a gynhyrfid 
fel hyn drwy ei ymddangosiad a ennyn gywreinrwydd y gŵr ieu- 
anc y buom yn edrych arno, a gofyna yn wylaidd a dystaw i’r 
agosaf ato, ‘Pwy yw y gŵr rhyfedd hwn sydd yn ennill y fath sylw 
cyffredinoi ato ?’ Yr ateb ydyw, ‘ Dyna Howel Harries 1 ’ Y mae 
meddwl a llygaid y gŵr ieuanc yn y fan yn cael eu hoelio wrtho. 
Clywsai bethau rhyfedd am dano, ond ni welsai eí o’r blaen. 
Dyma y dyn hynod oedd yn aflonyddu y byd, ac fel yn gyru 
dynion a çhythreuliaid i gynddeiriogrwydd, yn awr o flaen ei 
lygaid ! Edrycha arno gyda gradd o ofn a chryndod. 

“ Dyna y gwasanaeth ar ben ; rhedasid drwyddo mewn dull 
sychlyd a marwaidd. Arweinir y gynnulleidfa allan gan y gwein- 
idog ; ä efe ymlaen, gydag un neu ddau o’i blwyfolion, tua’r per- 
sondŷ; ond erys y gynnulleidfa ar y fynwent, ac ymgasgla eraill 
o’r pentref a’r wlad oddiamgylch atynt. Erys y gŵr ieuanc hefyd 
ar ol. Ymhen ychydig, dyma y gŵr a welsom gynau yn dyfod i’r 
llan, yn esgyn ar gareg íedd, a phob llygad wedi ei adsefydlu 
arno. Y niae bywiogrwydd anghyffredin yn gerfiedig ar lygad ac 
wynebpryd y gŵr ieuanc yn awr. Dyna genad y nef yn agoryd 
ei enau. Y mae êi lais fel sŵn taranau cryfion, neu adsain dyfr- 
oedd lawer; disgyna ei eiriau fel tân poeth ar y bobl. Newidia 
lliw eu hwynebpryd gyda phob yraadrodd. Ai yr un bobl a welwn 
yn awr yn y íynwent ag a welsom ychydig fynydau o’r blaen 
o fewn y muriau yna? lë, yr ün bobl gan mwyaf ydynt; ond 
nid yr un yw y pregethwr. ‘Y mae hwn yn llefaru fel un âg 
awdurdod ganddo, ac nid fel yr ysgrifenyddion.’ Gafaela rhyw- 
beth yn meddyliau a chydwybodau y boẂ yn awr a bâr i’r cryfaf 
ei galon.frawychu, .ac i’r gliniau cadarnaf guro yn erbyn eu gilydd. 
Y mae fel pe byddai y nefoedd yn gwlawio tân a brwmstan am eu 
penau. Llenwir rhai o gynddaredd yn erbyn y pregethwr a’i 


athrawiaeth ; eraill a lesmeiriant dan bangfeydd o argyhoeddiad 
cydwybod ; eraill a lefant allant, ‘Pa beth a wnawn ni ? ’ Y mae 
yn gyffro cyffredinol; ond pa le mae y gŵr ieuanc dyddorgar 
hwnw? Dacw efe, a’i wyneb wedi gwynlasu, a’i holl gorff yn 
ysgwyd gan gryndod a braw. Y mae yn wir ddelw o ddychryn. 
Dysgwylia bob moment weled Mab y dyn yn dyfod ar gymylau y 
nefoedd—aeth rhyw saeth loyw-lem oddiar fwa athrawiaeth y gŵr 
sydd ar y gareg fedd acw i’w galon. Y mae cleddyf daufiniog 
wedi ei drywanu hyd wahaniad yr enaid a’r ysbryd. Y mae 
ganddo olwg wahanol arno ei hun yn awr i’r hyn a fu ganddo 
erioed o’r blaen. Mewn gair, y mae yn ddyn newydd ! Daeth 
allan o’r íynwent y bore hwnw wedi ei greu o newydd.” 

Ceir yn ngweithiau Williams ei hun rai cyfeiriadau at yr hyn a 
gymerodd le yn mynwent Talgarth y pryd hwn. Yn ei Farwnad 
i Howel Harries, dywed:— 


“ Dyma ’r boreu, fyth mi gofia, 

Clywais innau lais y nef; . 

Dalìwyd fi w’rth wŷs oddi uchod 
Gan ei sŵn dychrynllyd ef; 

Ac er crwydro ’r dyrys anial, 

01 a gwrthol dilesâd, 

Tra bo anadl yn fy ífroenau 
Mi a’i galwaf ef, fy nhad.” 

Mae yn dra thebyg hefyd mai Howel Harries yn mynwent Tal- 
garth, a’r clwyfau a gafodd efe ei hun wrth ei wrando, oedd 
ganddo yn ei feddwl pan y darluniai dröedigaeth Theomemphus, 
o dan bregeth Boanerges :— 

“ Ac yna Boanergès 
Agorai ’i enau pur 
Rhwng daear ddudew dywyll 
A nefoedd oleu glir : 

Mil oedd o glustiau ’n gwrando 
A Theomemph. yn un, 

Ac oín yn ei galon, 

A chryndod yn ei lin. 


“ Uwch coryn mynydd Sina, 
Yn uchel fyny fry, 

Ar.aden cw’mwl gwibiog, 
Mewn awyr dywyll, ddu, 
Lle clywai gwdad o ddynion 
Lle y dadseiniai ’r nef, 
Mewn eitha’ godidawgrwydd 
’R oedd ei sefyllfa ef. 


“ Ei lais oedd fel taranau 
Amrywiol iawn ynghyd, 

Neu fel yr udgorn olaf 
A eilw ’r meirw ynghyd ; 

Yn creu rhyw arswyd rhyfedd 
Trwy ’r ddaear faith a’r nef, 

A miloedd yn llewygu 
Wrth sŵn ei eiriau ef.” 

Beth fu yr ymdrech a’r cyfyngder y bu ei enaid ynddynt gwedi 
hyn, hyd nes çael gollyngdod i ryddid yr efengyl, nid ydym yn 
gwybod ; ond y mae yn hawdd genym nì feddwl fod yr helbulon 
yr aeth Theomemphus drwyddynt o’r adeg y gwrandawodd 

Boanerges hyd nes y daeth Evangeìms i Theopolis i bregethu, ac 
y gyrwyd ef gan yr eífeithiau i “ rodio mewn coedwig, ac i 
weddîo ”—fod yr hanes hwnw yn portreadu hanes Williams ei 
hun yn lled ffyddlawn. 

Yr hanes cyntaf sydd genym am dano ar ol hyn ydyw, ei waith 
yn ymgymeryd â’r weinidogaeth yn yr Eglwys Sefydledig. Wedi 
hanu, fel yr oedd, o deulu Anghydffurfiol, ac wedi ei argyhoeddi 
dan weinidogaetb gŵr na oddefid iddo bregethu yn mhulpudau yr 
Eglwys Seíydledig, buasem yn dysgwyl ei gael yn gweinidogaethu 
ymhlith “meibion y wraig rydd,” ac nid wedi cyfanneddu yn 
mhebyll Agar, “yr hon sydd yn gaeth, hi a’i phlant.” Sut bynag, 
dyma yr hanes nesaf sydd gan Mr. Charles am dano :— 

“ Urddwyd .ef yn ddiacon yn yr Eglwys Sefydledig, a.d. 1740, 
gan Nicolas Claget, esgob Tŷ Ddewi, i guradiaeth Llanwrtyd a 
Llanddewi Abergwesyn. Gwasanaethodd y guradiaeth am dair 
blynedd, a phregethodd, gydag ond ychydig Iwyddiant, i bobl 
dywyil.ac anfoesol iawn. . . . Yr oedd yn gwasanaethu ei eglwysi 
o Gefn-y-coed, deuddeng milldir o leiaf o Landdewi Abergwesyn. 
Yn y dyddiau hyny yr oedd yn cadw gweddi deuluaidd dair 
gwaith yn y dydd; ac yr oedd ei holl ymarweddiad yn syml ac 

yn dduẃiol, yn gyfatebol i hyny.Dywedai, gyda llawer o 

ddifyrwch, íddo gael ei roddi yn llys yr esgob, pan oedd yn 
gwasanaethu yn Llanwrtyd, am bedwar ar bymtheg o bechcdau y 
bu yn euog o honynt,—sef am beidio rhòddi arwydd y groes wrth 
fedyddio, a pheidio a darllen rhai rhanau o’r gwasanaeth, a’r 
cyftelyb bethau bychain dibwys. Ni chafodd erioed ei gyflawn 
urddau, fel y dywedant; pallodd yr Esgob a’i urddo o her- 
wydd ei afreolaeth yn pregethu ymhob man heblaw yn yr eglwysi 
yn y plwyfau yr oedd yn gweinidogaethu ynddynt. Nid oedd 
yn cymeradwyo yr afreolaeth hwn yn ei feddwl, yn ol llaw, dros 
ei holl fywyd. Gweithred fyrbwyll ynddo yr oedd yn ei barnu, 
ac y gallasai fod yn fwy defnyddiol pe buasai yn fwy araf a 
phwyllog. Ond geill Duw ddwyn ei amcanion i ben trwy flol- 
ineb dynion; a hwyrach mai fel yr oedd yr oedd yn fwyaf addas 
i gyflawni ei amcanion doeth Ef.” 

Y mae llawer o amwysedd ynglỳn â’r sylwadau olaf yna o 
eiddo Mr. Charles. Beth oedd yr “ afreolaeth ” nad oedd 
Williams “ yn ei gymeradwyo yn ei feddwl yn ol llaw dros ei 
holl fywyd?” Beth oedd y “weithred fyrbwyll” y gallasai, fel y 
tybiai, fod yn fwy defnyddiol pe na buasai wedi ei gwneuthur ? 
Y rnae awdwr yr erthygl ar WiIIiams yn y Gwyddoniadur yn- 
deail mai at ei waith yn pregethu y tu allan i furiau y Ilanau 
plwyfol y cyfeirir. Ac yn ddiammheu y mae cysylltiadau y 
geiriau yn caniátâu y dybiaeth mai dyna yr hyn a feddylid. 
Gan ddeall y geiriau yn yr ystyr yna y mae yr ysgrifénydd uchod 
yn ymgroesi rhag y syniad fod y fath “ afreolaeth ” yn beth i’w 

anghymeradwyo o gwbl; ac yn dynoethi anghysondeb Wüliams 
pan, yn ei Farwnad i Griffith Jones, y mae yn ei esgusodi, 

“ Gan nad oedd ei foreu ond tywyll, 

Ac nad oedd ei ffydd.ond gwan,” 

oblegid iddo 

“ Arswydo myn’d i’r meusydd 

Ac i’r lleoedd nad oedd llan : ” 

a phan y mae drachefn yn canmawl Howel Harries am fod mor 
hyf ac egnîol yn gwneuthur y peth yr oedd efe yn ei anghymer- 
adwyo,—^ 

“ Yntau, Howel, heb arddodiad 
Dwylaw dynion o un rhyw, 

Na chael cenad gan un esgob, 

Ag sy ’n llawer llai na Duw; 

Fe bregethodd yr efengyl, 

A’i hanfeidrol dûwyfol ’stôr, 

O derfynau Hafren dawel 
Obry i’r Gorllewin fôr. ” 

A gallasai yr ysgrifenydd hwn chw'anegu, trwy ddangos fod yr 
anghysondeb yn dyfod i’r golwg yn fwy gwrthun fyth trwy waith 
WiIIiams ei hun yn parhâu hyd derfyn ei oes i bregethu yn yr 
heolydd-ac yn y prif-ffÿrdd a’r caeau, tra yr oedd yn “ anghymer- 
adwyo ”. y fath beth “ yn ei feddwl yn ol Ilaw dros ei holl 
fywyd.” 

Ond y mae yn ammìieus iawn ai yr hyn a fyntumir uchod yw 
y syniad yr amcanai Mr. Charles ei-gyílwyno i’w ddarllenwyr: 
Os ystyriai WiIIiams fod pregethu yr efengyl y tu allan i furiau y 
Ilanau yn beth i’w anghymeradwyo, a’r trosedd hwnw yn un o’r 
“ pedwar ar bymtheg o bechodau ” a ddygwyd. yn ei erbyn i Iys 
yr Esgob, pa fodd y gallai, fel y dywed Mr. Charles ddarfod iddo 
wneuthur, son am danynt ‘\gyda llawer o ddifyrwch I” Rhaid 
fuasai ei fod yn un o’r pechaduriaid mwyaf rhyfygds ac anystyr- 
iol y clywyd erioed son am dano. 

Tueddir ni yn gryf i feddwl mai ,yn y cyfeiriad a awgrymir gan 
y diweddar Barch. J. Hughes, Liyerpool, y ceir y diffyg pwyll a’r 
afreolaeth y dywedir fod WiIIiams yn ei anghymeradwyo. Dyma 
fel y dywed awdwr Methodistiaeth Cymru ar hyn :— 

“ Ara ei waith yn pregethu yr efengyl draw ac yma, Ile bynag 
y byddai drws agored iddo, yr ydym yn tueddu yn fawr i gredu 
na chafodd WiIIiams le i edifeirwch, mwy nag am y deunaw 
pechod arall. A phrin y gallaf fi feddwl mai felly yn gymhwys 
yr pedd. Dichon fod WiIIiams ÿn edrych ar ei ysgogiadau gyda 
gweinidogaeth yr efengyl o’r dechreuad yn fyr o bwyll a dwys- 
der; yn cymeryd yn gyntaf ei urddo gan esgob, a thrachefn yn 
bwrw ymaith yr iau a gymerasai arno ei hun mor ddiweddar. 
Fe allai y dangosasai fwy o bwyll a dwysder pe nad aethai i’r 

Eglwys oll; îe, nid anmhosibl ydyw y buasai mwy o ystyriaeth a 
difrifwch yn ei attal i gymeryd ei urddo gan un esgob. Vr oedd 
ei dad yn Ymneillduwr, a than athraw Ymneillduol y derbyn- 
iodd efe ei ddysgeidiaeth; ac o dan y fath amgylchiadau nid 
rhyfedd a fuasai iddo ystyried ei waith yn myned i’r Eglwys, ac 
iiid ei waith yn ei gadael, yn effaith ysgafnder a byrbwylldra. 
Ond nid yw y modd yr edrychai Williams ar ei ymddygiad yn 
efifeithio dim ar y cwestiwn ynddo ei hun, ai priodol ai anmhri- 
odol ei ymddygiad—ai myned i’r Eglwys ar y dechreu, ynte ei 
gadael drachefn, oedd y bai trymaf. 

“ Mae Crist ei hun, i’r hwn y perthyn sefydlu cyfreithiau ei 
deyrnas, wedi gorchymyn i’w ddysgyblion fyned i’r holl fyd, a 
phregethu yr efengyl i bob creadur, gan addaw ei. bresennoldeb 
ei hun gyda hwy yn y gwaith. Nid yw yn werth mynyd o amser 
gan hyny i ymofyn a oes gan Esgob Eglwys Rhufain, neu Esgob 
Eglwys Loegr, hawl i osod deddf wrthwyneb i’r eiddo Crist. Ni 
roddwyd y fath hawl i neb erioed. Nid oes cyfyngu i fod ar 
weinidogaeth neb o weision Crist, ohd o fewn y terfynau a esyd 
Ragluniaeth Ddwyfol iddynt. Hyd y mae ynddynt hwy^ dylent 
fod yn barod i bregethu y gair mewn amser ac allan o amser, a 
hyny i bawb ac ymhob man.”* 

Nid yw ei fywgrafifwyr yn hollol gywir, neu, o leiaf, nid ydynt 
yn hollol glir, gyda golwg ar yr amser y torwyd ei gysylltiad â’r 
Egiwys SefydÌedig, nac ar y modd y terfynwyd y cysylltiad hwnw. 
Dywed Mr. Charles mai “y Parch. G. Whitfield, yn benaf, a’i 
hannogodd i adael yr Eglwys, a myned allan i’r prif-fifyrdd a’r 
caeau.” Dywed ymhellach : “ Gwedi gadael, neu gael ei droi 
allan, nis gwn pa un yn iawn, o’r Eglwys Sefydledig, daeth yn 
gydnabyddus â!r Parch. Daniel Rowland, yr hwn a fyddai yn 
dyfod yn achlysurol i bregethu i Gapel Ystradffin, yr hwn oedd 
yn sefyll yn y plwyf yr oedd efe yn byw ynddo ” (Llanfair-ar-y- 
bryn). Yr hyri a ddywed Mr. Charles yw, na wyddai efe pa un 
ai trwy adael yr Eglwys, ai ynte trwy gael ei droi allan o honi, y 
terfynodd ei gysylltiad â’r Sefydliad; ond dywed rhai o’r ysgrif- 
enwyr a’i dilynodd na wyddys pa un. Yn y Trevecca Minute- 
Book, yr hwn sydd genym yn awr wrth law, ceir cofnodion o 
Gymdeithasfa a gynnaliwyd yn Watford (neu, fel y mae wedi ei 
ysgrîfenu yno, Waterford), Ebrill y 6 ed a’r ŷfed, yn y flwyddyn 
1743 Gymdeithasfa, mae yn debyg, a gynnaliwyd yn y lle 

hwnw), a’r penderfyniad cyntaf sydd yn cael ei gofnodi yw 
hwn :— 

Agreed, That the Rev. Mr. Williams should leave his Ctiracies, 
and be an Assistant to the Rev. Mr. Rowlands." 

* Methodistiaeth Cymru, Cyf. I., t. d. 78. 

Y casgliad naturipl i’w dynu oddiwrth hyn ydyw, mai ymadael yn 
wirfoddol â’r Egíwys Wladol a wnaeth Williams, gyda chydsyniad 
a chyriihelliad Cymdeithasfa y Methodistiaid. Nid yw hyn yn 
anghyson â’r hyn a ddywed Mr. Charles am y llaw a fu gan 
Whitfield i gael ganddo gymeryd y cam hwn ; oblegid yr oedd 
Whitfield yn bresennol yn y Gymdeithasfa hon, íel y Gymdeith- 
asfa a gynnaliwyd yn yr un lle dri mis cyn yr amser hwn. 
Williams oedd y cyntaf o’r tadau Methodistaidd i adael y Sefydl- 
iad. Am yr hyn a ddywed Mr. Charles, ac eraill ar ei ol, mai ar 
ol gadael yr Eglwys Sefydledig y daeth yn gydnabyddus â Row- 
land, y mae yn amlwg fod hyny yn anghywir; oblegid gwyddys 
fod Rowland ac yntau gyda eu gilydd yn Nghymdeithasfa Wat- 
ford, yn lonawr, 1743; ac y mae yn anhawdd meddwl, gan- y 
byddai Rowland yn pregethu yn achlysurol cyn hyn, yii yr un 
plwyf ag y cartrefai Williams ynddo, nad oedd y ddau wedi cael 
rhyw gyfleusdra i ymgydnabyddu â’u gilydd. 

Dywed y Parch. J. Hughes mai yn y flwyddyn 1744 yr ymun- 
odd Williams â’r Methodisfiaid. Mae yn amlwg oddiwrth yr 
hyn a welir uchod ei fod wedi cyflawn ymuno â hẁy er ys 
blwyddyn cyn hyny. Ymddengys hefyd ei fod yn arfer cyn- 
northwyo yr eglwys Fethodistaidd oedd eisoes wedi ei sefydlu yn 
Nghilycwm, tra yr ydoedd eto yn gweini yn Llanwrtyd ac Aber- 
gwesyn. Torodd diwygiad allan yn Nghilycwm yn fuan wedi 
iddo ef ymuno â’r eglwys yn y lle, pryd yr ychwanegwyd oddeutu 
pedwar ugain at rifedi yr aelodau; ac yn yr eglwys hon y cartref- 
odd bellach yr holl amser hyd ddydd ei farwolaeth. 

“ Pan oedd ynghylch deuddeg ar hugain oed,” meddai Mr. 
Charles, “ priododd Mary Francis, priodor o Lanfynydd, ac wedi 
hyny a fu yn trigo yn Llansawel. Bu Miss Francis yn aros gyda 
y Parch. G. Jones yn Llanddowror. Yr oedd yn ferch synwyrol, 
dduwiol, ac a fu yn wraig addas, serchog a chysurawl iddo eí holl 
ddyddiau ei fywyd. Yr oedd gofal yr Arglwydd am dano yn 
ymddangos yn fawr yn y fath rodd iddo â gwraig gall, brydferth, 
ddoeth, dduwiol, mwynaidd a serchawg.” 

Merch oedd Miss Francis i Thomas Francis, a fu yn byw am 
dymmor yn Mhenlart, Llansawel, yr hwn oedd yn berchen ar 
ddwy o ffermydd bychain yn Llanllawddóg. Hi oedd unig blent- 
yn ac etifeddes ei thad; ac felly daeth y ffermydd hyny yn eiddo 
i Williams. Fel lady-comŷanion i Mrs. Jones, mae yn ymddangos, 
y cyfanneddai Miss Francis gyda’r Parch. Griífith Jones. Yr 
oedd Mrs. Jones yn chwaer i Syr John Phillips, Barwnig, o Gas- 
tell Picton. Trwy ei harosiad yn y teulu hwn, a’r cysylltiadau 
cymdeithasol y dygwyd hi iddynt, cafodd ei chyfaddasu yn fawr 
i fod yn gydymaith bywyd werthfawr i Williams dros oes faith yn 
Mhantycelyn. Y mae traddodiad yn y teulu yn dyweyd i’r olwg 
gyntaf ar y pethau a ddygwyd gan y wraig ieuanc i’w chanlyn 

i Bantycelyn, yn enwedig “y llestri tê,” greu cryn syndod, os nad 
hefyd ddychryn, ymysg y tylwyth a’r cymydogion. Cwrw oedd 
yn teyrnasu mewn tai í^él Pantycelyn yn y dyddiau hyny, ac 
edrychid gydag ammheuaeth anesmwyth a phoenus- ar y dail 
dyeithr a gludid o eithafoedd y ddaear. A beidiai y “ llestri tê ” 
hyny a bod yn íifordd i ddystryw? Eithr, bob yn dipyn, dar- 
bwyllwyd pawb nad oedd perygl; a dywedir i’r Bardd ei hun 
ddyfod yn dra hoíìf o’r “ ddalen o’r India ” ar ol hyn. Heblaw y 
doniau a ddynodir gan Mr. Charles, dywedir fod Mrs. Williams yn 
gantores odidog a deallus; ac mai trwy iddi hi ganu yr emynau y 
byddai y bardd yn cael mantais i farnu eu llithrigrwydd a’u meí- 
odedd, a’u cyfaddasu i’r tônau y bwriedid iddynt gael eu canu 
arnynt. Gwelir yn y Líèer Miscellaneorum fod y Bardd yn llawn 
argyhoeddedig ei hun ei fod wedi cael “ ffafr gan yr Arglwydd ” 
yn ei Fariah, neu ei Fary, a’i fod yn hynod o hoff o honi. Vn 
niwedd ei Farwnad brydferth ar ol merch fach iddo a fu farw yn 
bymthegnos oed, ceir y pennill canlynol i’r fam :— 

- “ Byth mi gara ’r'enw Mary, 

Boed ar angel, boed ar ddyn ; 

Cant rhyw fendith fo ar y fynyd 
Clymwyd Mary a minnau ’n un : 

Os bu Fary fechan farw, 

Cadw Fary hen yn fyw ; 

Dyma ’r penaf gais daearol 
Wy ’n ei geisio gan fy Nuw.” 

Bu Mrs. Williams byw wyth mlynedd ar ol claddu ei gŵr. Wedi 
oes faith ac anrhydeddus, yn yr hon y gwasanaethodd ei phriod 
a’i theulu yn ysbryd ac yn nghariad yr efengyl, hunodd yn yr 
Arglwydd yn y flwyddyn 1799, yn 76 mlwydd oed. Bu farw 
mewn tangnefedd hyfryd, wedi buddugoliaethu yn lân ar bob 
ofnau ac ammheuon. Ei geiriau diweddaf oeddynt, “Hiddaeth ! 
hi ddaeth! Ni feddyliais erioed y daethai fel hynj hi waŵriodd 
arnaf neithiwyr! 

‘ Mae ’r iachawdwriaeth fel y môr ! 

Ar hyny y bum yn -myfyrio drwy y nos.” Dywedir iddi dreulio 
llawer o’i hamser yn ei blynyddoedd diweddaf i ddarllen yBibl, 
a Llyfr y Metthyron gan Fox; yr oedd yr olaf yn hoff lyfr 
ganddi. Claddwyd hi gyda’i gŵr yn mynwent Llanfair-ar-y-bryn. 

Bu agosach cyfeillgarwch, a mynychach’ cymundeb rhwng 
Williams a Rowiand nag a fu rhwng neb eraill o’r Tadau 
Methodistaidd â’u gilydd. Yr oedd adgofion dyfníon, byw, yn 
nghalon Williams, gellid meddwl, am ymweliadau Rowland â 
Chapel Ystradffin. 

“Daeth y swn dros fryniau Dewi 
Megys fflam yn Ilosgi Ilin, 

Nes dadseinio creigydd Towi, 

A hen Gapel Ystradffin.” 

Parhaodd y cyfeillgarwch yma i fyned yn dwymnach, dwymnach, 
hyd nes y gwahanwyd hwy gan angeu. Byddai y ddau gyda eu 
gilydd yn Llangeitho, ar Sabboth y cymundeb, tra y bu y naill 
a’r ìlall byw. Tri rais y bu Williams byw ar ol marwolaeth 
Rowland; ac yn ystod y tri mis hyny, tra yr oedd yntau ei hun 
yn llesgâu i farw, y cyfansoddodd efe ei Farwnad werthfawr ac 
anghymharol i Rowland. Nis gellir darllen hono heb weled 
fod cyfeillgarwch cryfach nag angeu rhyngddynt â’u gilydd, ac 
mai gloes ddofn i Williams oedd cael ei amddifadu o gymdeithas 
ei frawd. 

Çymerodd Williams ran flaenllaw a ŷhtoysig yn nechreuad 
Methodistiaeth yn Nghymru. Cawn ei fod yn bresennol yn y 
Cyradeithasfaoedd.cyntaf a gynnaliwyd gan y tadau. Pa bryd, 
ac yn mha le y cynnaliwyd y Gymdeithasfa gyntaf gan y 
Methodistiaid ? Y raae camgyraeriad wedi ei wneyd gan rywun 
gyda golwg ar hyn. Geilw Mr. Charles ryw gyfarfod a gynnal- 
iwyd “yn nhŷ Jeffrey Dafydd, o’r Rhiwiau, yn mhlwyf.Llan- 
ddeusant, yn swydd Gaerfyrddin,” yn “ Gymdeithasfa (.Associa- 
tion) gyntaf ymhlith Methodistiaid Calfinistaidd Cymru ; ” ond 
nid yw yn nodi pa bryd y cynnaliwyd y cyfarfod hwnw. Y mae 
y Parch. D. SiÌYan Evans, B.D., meẅn nodiad ganddo yn y 
Cambrian Bibliography, gan ddiíyn Mr. Charles yn ddiau, yn 
galw y cyfarfod a gynnaliwyd yn nhŷ Jeffrey Dafydd, yn 
“ Gymdeithasfa gyntaf a gynnaliwyd gan y Methodistiaid,” a 
dywed efe mai yn y flwyddyn 1743 y bu y cyfarfod hwnw. Yn 
yr un modd, y mae y Parch. Owen Jones, yn ei waith ar 
“Gymru” yn myntumio mai yn nhŷ Jeffrey Dafydd y cynnal- 
iwyd y Gymdeithasfa gyntaf; a dywed ef mai yn y flwyddyn 
1740 y cymerodd le; a dywed fod Wiliiams yn bresennol ynddi. 
Mae yn ddiddadl ei fod yn camsynio am y flwyddyn; oblegid yn 
y flwyddyn hono yr urddwyd Williams i guradiaeth Llanwrtyd 
ac Abergwesyn. Dywed Mr. O. Jones yn mhellach, mai at y 
cyfarfod yn nhŷ Jeffrey Dafydd y cyfeiriai Williams, pan y dywed 
yn Marwnad Rowland,— 

“ Dyma ’r pryd, boed cof am dano, 

Ganwyd yr Assosasiwn fawr.” 

Mae hyn hefyd yn gamsyniad, oblegid y mae yn amlwg fod 
Whitfield yn bresennol yn y cyfarfod y cyfeiriai Williams ato; 
eithr nid oedd yn bresennol yn y cyfarfdd yn nhŷ Jeffrey 
Dafydd. 

Mor fuan ag y daeth Harries, a Rowland, a Wiliiams, a H. 
Davies i wybod am eu ^ilydd, byddent, fel y gallesld dysgwyl, yn 
ymgynghori â’u gilydd, mor fynych ag y caent gyfleusdra, pa 
fodd i ddwyn y gwaith a gychwynwyd trwyddynt yn mlaen. 
Dyma fel y dywed awdwr Methodistiaeth Cymru, —“ Ymddengys 

fod y brodyr hyn yn yragyfarfod yn achlysurol er dechreu 1740, 
i’r dyben i bregethu ac i yragynghori. ‘ Yragyfarfyddai y brodyr 
yn Nghyraru/—raedd Harries ei hun—unwaith yn y rais, ac 
unwaith yn y deufis, cyn dyddiad y llyfr hwn ( Trevecca Book of 
Minutes, dan y dyddiad 1742), pryd y chwiliasant i gyrahwysder 
llawer o’u cynghorwyr, ac i le priodol pob un; ond ni ddaeth- 
pwyd i un cytundeb penodol hyd ddyddiad y llyfr hwn (1742), 
pryd yr anfonwyd ara Mr. Whitfield, ac yr yraddangosai raai 
ewyllys yr Arglwydd ydoedd, trwy oleuni unedig yr holl frodyr, 
ar ol dysgwyl yn rhydd wrth yr Arglwydd, a thrafod yr holl 
achos: sef raai arolygwyr a chynghorwyr a fyddai y drefn yn 
rahlith y brodyr di-urddau; fod i’r brawd Harries eu harolygu 
hwynt oll; a bod y gweinidogion ordeiniedig i fyned o aragylch 
gyraaint ag a allont; bod i’r arolygwyr gael rhyw ddosbarth o' 
wlad, ac i’r cynghorwyr anghyhoedd (private) fwrw golwg dros 
un neu ddwy gyradeithas, a dilyn eu galwedigaeth arferol; ar yr 
un pryd, bod rhyw ychydig wedi eu bwriadu, tybygid, trwy eu 
doniau,-a’r raodd y bendithiwyd hwy, &c., i fod yn gyrahorth 
i’r arolygwyr raewn raodd rawy cyífredinol.’ ” 

Fel y dywed y Parch. J. Hughes, ^‘y Gyradeithasfa gyntaf 
gan y Methodistiaid,’' yn ddiaramheu oedd yr un y cytunwyd 
ar y trefniadau uchod ynddi, yr hon a gynnaliwyd yn Wat- 
ford, lonawr ^ed a’r 6ed, 1742. Yr oedd Whitfield, Rowland, 
Williams, a Harries, ynghyd ag amryw bregethwyr di-urddau, yn 
bresennol. Yr oedd Whitfield yn bresennol, fel y gwelsom, ar 
gais neillduol y brodyr yn Nghymru. At y Gymdeithasfa hon 
yn Watford, mae yn amlwg, y cyfeiria Williams yn Marwnad 
Rowland,— •. , 

“ Dyiria ’r pryd daeth Whitfield enwog 
Ar adenydd dwyfol ras, 

Lawr i Gymru i gael profi 

Y newydd win o ddwyfol flas; 

Dyma ’r pryd yr hyfryd asiwyd, 

O fewn ffwrnes fawr y nef, 

Sa.is a Chymro mewn athrawiaeth 
Loyw, ddysglaer, gadarn, gref. 

“ Dyma ’r pryd, boed cof am dano, , 

Ganwyd yr Assosasiwn fawr, 

Ag sy er hanner cant o flwyddau 
Yn cadw i fyny hyd yn awr; 

Yn gwneyd undeb athrawiaethau, 

Ac yn clymu cwlwm crwn, 

Nas gall rhagfarn ’na drwg dybiau 
Fyth i ddattod dim o hwn.” 

Ond beth am y cyfarfod a gynnaliwyd )n nhŷ Jeffrey Dafydd 
o’r Rhiwiau, yn mhlwyf Llanddeusant, Sir Gaerfyrddin? Y .mae 
o bwys gwybod pob peth ellir ei wybod am hvs nw, oblegid 


cymerodd un peth le ynddo sydd o’r dyddordeb mwyaf, nid yn 
unig i bawb a fendigant goffadwriaeth y Bardd o Bant-y.celyn, 
ond hefyd i bawb y mae hanes Crefydd yn Nghymru yn 
werthfawr yn eu goíwg. Yn Minutes Trefecca cofnodir am 
Gymdeithasfa fsot a gynnaliwyd yii Llanddeusant, yn' mhen mis 
gwedi y Gymdeithasfa uchod yn Watford, sef Chwefror 23 a’r 
24, 1742. Dywed Mr. Charles fod H. Harries, D. Rowland, W. 
Williams, a dau neu dri o gynghorwyr yn bresennol yn y cyfarfod 
yn nhŷ Jeffrey Dafydd. ’ÍJn raater a ddaeth dan ystyriaeth y 
frawdoliaeth, mae yn ymddangos, ydoedd, yr anghenrheidrwydd 
a deimlid am Ernynau cyfaddas i’w canu yn yr addoliad 
cyhoeddus. Yr oedd Hymnau efengylaidd cymhwys i wasanaeth 
cysegr Duw yn bethau nad oeddynt i’w cael yn ein hiaith cyn 
yr adeg hon; neu o leiaf, os oedd rhai y buasai yn briodol eu 
harfer, rhaid eu bod yn ychydig. “ Dywedir,” meddai Mr. 
Charles, “ i Mr. Harries, mewn cymanfa fore gwedi hyn ” (h. y. 
mae’n debyg, mewn eisteddiad fore yr ail dydd) i annog pawb 
ag oedd yno i gyfansoddi ychydíg bennillion o brydyddiaeth 
erbyn y Gymanfa nesaf, i edrych a oedd yr Arglwydd wedi 
rhoddi dawn prydyddiaeth i un o honynt, a phwy oedd hwnw.” 
Gwnaethanffelly; ac ar ol i bob un ddarllen ei waith, dywedodd 
Harries,—“ Williams bía y canu.” “ Penderfynwyd yn gytun,” 
meddai Mr. Charles, “ raai Williams a gafodd y dawn godidawg 
hwn ; ac annogodd Mr. Harries, a phawb eraill, iddo ei har- 
feryd er gogoniant i Dduw, a lles i’w Eglwys.” Pa un a oedd 
Williams ei hun wedi gw^ybod cyn hyn am y “ dawn godidawg ” 
yma oedd ganddo ai peidio, nid ydym yn gwybod; ond y rnae 
yn bur sicr nad oedd wedi cyhoeddi dim barddoniaeth o’i eiddo 
yn fìaenorol i hyn. Ond y mae yn h’awdd genym gredu 
na roddwyd “annogaeth” gan unrhyw gymanfa neu gynnadl- 
edd grefyddol erioed a gariwyd allan gyda mwy o ftyddlondeb 
ac effeithiolrwydd na’r annogaeth a roddwyd gan y cyfarfod 
hwn i Williams i arferyd ei ddawn er gogoniant Duw a 
lles ei Eglwys.” Ffrwyth yr annogaeth hono yw y caniadau a 
geir yn y Gyfrol hon, ynghyd a ei holl Emynau ; a pha fodd 
y cafodd Duw ei ogoneddu, a’r Eglwys ei Ilesâu trwy y rhai 
hyn yn yr amser a aeth heibio, a pha faint fydd eu heffeithiau 
ar y genedlaeth a ddêl, a’r bobl a grëir eto, nid oes ond yr Hwn 
S)^dd yn gweled y diwedd o’r dechreuad, ac er cynt yr hyn 
ni wnaed eto, a all ddywedyd. Oes, ddarllenydd, y mae i’r 
caniadau sy’n dilyn hanes rhyfeddol! 

Ond nid â’r Awen, “ dawn godidawg,” yn unig y gwasanaeth- 
odd WiIIiams ei Arglwydd a’i genedl. Dichon mai dyma y 
cyfteusdra mwyaf naturiol a gawn i grybwyll am ei weithiau 
Ilenyddol, heblaw ei Farddoniaeth, a’i Hymnau Cymreig. Yn y 
flwyddyn 1759 cyhoeddodd gasgliad o Hymnau yn Saesoneg, 

dan y teitl Hosannah to the Son of David; or Hymns oý Fraise 
to God^for our Glorious Redeniptioìi by Christ.” Fel y dywed ef 
ei hun, yr oedd rhai o’r Hyranau hyn yn gyfieithiadau o’i Lyfr 
Hymnau Cymraeg, ond y rhan fwyaf yn gyfansoddiadau 
newyddion. 

Drachefn, yn y flwyddyn 1772 cyhoeddodd Lyfr Hyranau 
Saesoneg arall, dan yr enw ‘‘Gloria in Excelsis; or Hymns of 
Fraise to God and the Lamb.” Cyfansoddodd y gyfrol fechan 
hon ar gais yr Arglwyddes Huntingdon, i fod, fel y bwriedid, at 
wasanaeth Tŷ yr Amddifaid òedd gan Ẃhitfield yn yr America. 
Yr un, o ran testynau, gan mwyaf, yw yr hymnau a geir yn hwh 
â’r rhai a geir yn y casgliad Cymraeg dan yr enw Gloria in 
Excelsis (Gogoniant yn y Goruchafion). 

Er fod y rhan fwyaf o’i eraynau Saesoneg yn arddangos 
mesur o’r un teithi ag a nodweddant ei emynau Cymraeg, eto, 
rhaid addef nad yw y rhai cyntaf, ar y cyfan, i’w cystadlu mewn 
teilyngdod â’r rhai olaf. Y maent yn ddiffygiol o’r peth an- 
neffiniol hwnw a geir mor fynych yn ei emynau Cymraeg sydd 
yn gorchfygu ac yn caethiwo yn hyftyd galon y darllenydd. 
Eithr ar adegau y mae ei awen yn swyn-liudo geiriau a rnydrau 
yr iaitlì Saesoneg i fod yn gludeîon i drosglwyddo y peth byw 
hwnw a’i hysbrydolai ef ei hun, i fywhâu y rhai a ddarllenant. 

Y mae dwy neu dair o’i emynau Saesoneg wedi hen etifeddu 
eu lleoedd mewn bywyd tragywyddol,- sef yr emyn sydd yn 
dechreu,— 

• “ Guide me, O thou great Jehovah, 

Pilgrim through this barren land, &c.” 

“ O’er those gloomy hills of darlcness 

Look, my soul, be still, and gaze, &c.” 

Nid oes odid un emyn yn yr iaith Saesoneg yn fwy adnabyddus, 
nac yn fwy mewn ymarferiad, nag ydyw y naill a’r fiall o’r rhai 
uchod. Y mae ganddo ddwy eraill, er nad ydynt mor 
gyífredinol adnabyddus, sydd i’w rhestru yn mysg y goreuon, 
sef,— 

“Jesus! lead us with thy power 

Safe unto the promised Rest, &c.” 

“ Beneath Thy cross, I lay me down, 

And mourn to see Thy bloody crown, &c.” 

Y mae y gyntaf, a’r ddwy olaf o’r emynau uchod yn mysg 
detholion Syr Roundell Palmer yn The Booh of Fraise. Yn 
Nghasgliad Whitfield, a gyhoeddwyd yn 1774, yr ymddangosodd 
“ Guiae me, O Thou gieat Jehonahf y waith gyntaf yn 
Saesoneg, ddwy flynedd ar ol cyhoçddi “ Gloria in Excelsis.” 
Uywed Mr. Kilsby Jones na wyddys pa un ai yr Awdwr ei hun 


a gyfieithodd hon o’r Gymraeg ai ynte W. Evans, cyfieirhydd 
Prichard’s Divine Foems. Nis gwyddom beth oedd ei sail dros 
gysylltu enw Mr. Evans â’r cyfieithiad o gwbl. Ond dywed y 
Parch. E. Harris, Llandyssilio, yr hwn a gyfieithodd ranau o 
waith Williams i’r Saesoneg, iddo weled mewn copi o Gasgliad 
yr Arglwyddes Huntingdon a berthynai i Williams, yr emyn 
hon wedi ei nodi ganddo ef ei hun fel ei eiddo ei hunan. 
Dywed fod wyth o’i hymnau o gwbl yn y Casgliad hwnw, a “ W. 
W.” yn llawysgrif Williams yn niwedd pob un. Pe buasai hon 
wedi ei chyfieithu gan rywun amgen nag efe ei hun, mae yn 
debyg y buasai yn cydnabod hyny. 

Wele eto yn canlyn restr o’r gweithiau rhyddiaethol a gyhoedd- 
wyd ganddo: — 

Siçrwydd Ffydd, sef sylwedd amryw Bre^ethau ar Heb. x. 22. Gan y 
Parch. Eben. Ershine. Cyhoeddwyd y cyfieithiad yma yn 1759. 

Fantheologia, neu Hanes holl Grefyddau y Byd. Mae hwn yn waith mawr 
a gwerthfawr, yn ffrwyth ymchwiliadaeth lafurfawr, a beirniadaeth íanwl a 
galluog. Gwdr fod ymchwiliadaeth a gweithiau diweddar yn tynu cryn lawer 
oddiwrth ei werth cymhariaethol erbyn hyn; ond yn yr oes y cyhoeddwyd ef, 
a’r oes ddilynol, yr oedd yn ychwanegiad gwerthfawr at lenyddiaeth ein 
gwlad. Yr oedd yn im o’r llyfrau yr oedd y diweddar Barch. J. Jones, Taly- 
sarn, yn ei w'erthfawrogi yn fawr. • Cyhoeddwyd ef yn y flwyddyn 1762. 

Llythyr Martha Philopur at y Parch. Philo Evangelius. 1762. 

Ateb Philo Evangelius i Martha Philopur. 17.63. 

Hanes Llwyddiant yr Efengyf a Rhyfeddol waith Dúzv ar enèidiau PobC 
yn Ngogledd America. Cyfieithiad a gyhoeddwyd ganddo yn 1766. 

CroCodil Afon yr Aipht, loedi ei weled ar Fynydd Seion, sef Cenfigen wedi 
ei olrhain trioÿr Byd alr Eglwys. 1767. 

LLanes Bywyd a Marioolaeth Tri Wyr 0 Sodom a'r Aipht. 1768. 

Aurora Borealis, neu y Goleuni yn y Gogledd fel ariuydd 0 Iwyddiant yr 
Efengylyn y dyddiau dtweddaf- Cyhoeddwyd yn i 774 - 

Antinomiaeth, Bwbach y rhan ffurfiol d’r Eglwys Gristionogol. 1774 ' 

Templum Eosperientiae Apertum ; ìieu Ddrws Society Profiad. 1777 - 

Ductor Nuptiarum ; neu Gyfarwyddwr Priodas. I 777 - 

Hanes Tr'ócdigaeth ryfedd a hynody Parch. Thomas Goodwin, D.D. 1779 ' 

Ber LLanes dr pethau mwyaf hytiod yn ALywyd fames Albert Uhawsaw 
Groniasaw, Tywysog 0 Affrica. 1780. 

Lmmamiel, neu Ddirgelwch dyfodiad Mab Duw yn y cnawd. Gan James 
Us'her, Arch-Esgob Armagh. Cyfieithiad, 1786. 

Dialogus, neu Ytnddiddan 'rhẁng Philalethes ac Eusebes, mewn perthytias 
i Wir Gristionotugrwydd. Amddiffyn eigyfaill, y Parch. Peter WiÌIiams, yn 
erbyn ymosodiadau arno gan rywrai, y mae Williams yn y traethodyn hwn. 
Hae yr Awdwr yn ei ddyddio Gorphenaf 21, 1791. 

Ond er mor ddiwyd y bu ar hyd ei fywyd mewn llafur llenydd- 
ol, y gw^aith a gafodd fwyaf o’i fryd a’i amser oedd pregethu yr 
Efengyl. Heblaw cynnorthwyo Rowland yn Llangeitho un 
Sabboth o bob mis, pregethodd unwaith yn y mis yn nghapel 
Llanlluan dros yspaid pymtheng mlynedd ar hugain, ac yn 

Nghaio a Llansawel unwaith yn y mis am yr un amser, oddieithr 
pan y byddai yn ymweled a r eglwysi yn y Gogledd, neu ar deith- 
iau meithach na’u gilydd yn y Deheudir. Y mae efe ei hun yn 
ein hysbysu am faint ei lafur teithiol,—“ Mae fy nyddiau yn tynu 
tua’r terfyn, mae íy ngyrfa ymron wedi ei rhedeg. Cefais oes 
faith; yr wyf yn awr yn 73 mlwydd oed. Yr wyf wedi bod yn 
pregethu am y 43ain mlynedd diweddaf, ac wedi teithio bob 
wythnos at ei gilydd rhwng deugain a deg a deugain o filldiroedd 
dros yr holl amser hyny. Y Gwanwyn diweddaf, mi a deithiais 
bedair neu bum’ waith trwy Siroedd Deheudir Cymru; pob taith 
yn para pymthegnos o amser, ac yn 2co milldir o hyd.” 

“Gellir íîurfio rhyw ddrychfeddwl am ei deithiau,” meddai y 
Parch. J. Hughes, “ pan y dywedir iddo deithio digon o filldir- 
oedd i gyrhaedd bedair gwaith 0 amgylch y ddaear, nid llawer llai 
na charí mil 0 filldiroedd! O ba faint o ddefnydd y gellir medd- 
wl y bu y gŵr hwn yn ei oes i Gymru dywell ? Pa sawl pregeth 
a draddododd? Pa sawl cyfarfod eglwysig a gadwodd? Ac 
ymha nifer o gyfarfodydid cyhoeddus y bu ? A phan y galwn i 
gof fywiogrwydd ei ysbryd, tanbeidrwydd seraphaidd ei íeddyliau, 
a’i ddibyniad cyson ar Dduw am ei fendith, pa swm o ddaioni, 
gan ei faint, ni chwblhaodd ? Sicr yw ddarfod i’r cwmwl hwn, 
rnewn yspaid 43ain o flynyddoedd, ddefnynu lläwer o gawodydd 
bendithiol ar diroedd cras y Dywysogaeth.” 

Y mae un peth ynglŷn â’i deithiau pregethwrol ef sydd yn - 
gwahaniaethu llawer oddiwrth hanes ei frodyr a’i gydlafurwyr a 
deithient ar hyd a lled Cymru yr un modd ag yntau i efengylu, 
sef ei ddiangfäau rhag yr erlidiau creulawn a gyfarfuasant hwy. 
Ychydig a ddyoddefodd efe yn yr ystyr yma; ac y mae hyny yn 
rhyfedd wrth ystyried cynddeiriogrwydd y gwrthwynebiad oedd y 
pryd hwnw, yn enwedig yn Ngogledd Cymru, i’r rhai a bregeth- 
ent yn y prif-fíyrdd a’r caeau. Ar ryw gyfrifon, yr oedd Howel 
Harries yn lláwer tebycach nag ef o fedru gwrthsefyll a darostwng 
gwrthwynebiadau. Tra mai tynerwch ac addfwynder yn hytrach a 
nodweddent ymddangosiad Williams, yr oedd eofndra ac awdur- 
dod yn eistedd, fel ar eu gorseddfeinciau, yn edrychiad Harries. 
,Eto, ni thyciodd awdurdod a phresennoldeb gorchfygol Howel 
Hárries i’w gadw rhag eilidiau creulawn a dirmyg trahâus gelynion 
y Diwygiad yn Nghymru. Eithr diangodd Williams yn rhyfedd. 
Pa fodd? Awgrymodd rhywun y dybiaeth—nid yw ond tyb- 
iaèth, ond y mae yn dybiaeth sydd rywfodd ar unwaith yn troi yn 
gred,— mai am y deallai yr erlidwyr eiýodyn farddyr arbedasant 
ef, neu yn hytrach, yr ofnasant ef. Nid yw gorthrymwyr ac 
erlidwyr un amser, pa mor ddibris bynag ydynt o’r ingoedd a’r 
gwasgfeuon a achosant ac a osodant ar eraill, yn foddlawn ar un 
cyfrif i beryglu eu dedwyddwch eu hunain. Ac 'yr oedd colyn 
neu frathiad gan awen bardd yn rhywbeth yr arswydai yr eppil 

yma yn aruthrol rhagddo yn y dyddiau hyny. Er y buasent yn 
gwingo yn arswydus, pe cynnygiasid adfesuro iddynt â’r mesur y 
mesurent hwy i eraill, eto, buasai yn fil gwell gan yr yswain 
uchelfryd a’r ofifeiriad taeog, dalu y dirwyon trymaf, îe, hyd yn 
nod fyned i garchar am flwyddyn, na chael eu hanfarwoli mewn 
duchangerdd, neu eu hystrydebu mewn interlude. Wbwb ! Yr 
oedd ofn Twm o’r Nant, a Jonathan Hughes, Llangollen, yn beth 
i’w regi yn ddystaw gan glerigwyr ac ustusiaid, ac nid i’w feiddio 
yn wyneb-agored. Ac yr oedd Williams, Pantycelyn, dywedid, 
yn_ perthyn i’r hiliogaeth wiberog hono I Yr oedd hyny yn 
ddigon, yn ddiau, i beri i’r angel-fardd efengylaidd a diniwed 
gael dianc rhag eu cynddaredd. Yr un pryd cyfarfyddodd 
yntau â rhywfaint o erlidiau ; yr oedd ambell fro, fe ddichon, 
mewn dygn anwybodaeth am ei drâs fel bardd. Arferai ad- 
rodd am un tfo a ddygwyddodd iddo yn rhywle yn y Gogledd. 
Yr oedd i bregethu mewn tŷ tafarn; ac at amser dechreu yr 
oedfa, daeth yswain y gymydogaeth, gyda llu o fugeiliaid i’w 
ganlyn, i mewn i’r lle, gan fwriadu ei faeddu. Ciliodd yntau o’r 
golwg, a rhoes y tafarnwr ddillad eraill iddo, gan ei annog i ym- 
ddyeithrio. Gwedi newid ei wisg, daeth i mewn atynt; ac ni 
feddyliasant mai efe oedd y pregethwr. Tra wedi llwyddo felly i 
ysgoi ymosodiad, daeth geiriau ý Gwaredwr i’w feddwl,—“ Pwy 
bynag a’m gwado i yn ngwydd dynion, minnau a’i gwadaf yntau 
yn ngwydd fy Nhad, yr hwn sydd yn y nefoedd; ” cyhuddai ei 
gydwybod ef nad oedd yn cyfíesu ei Arglwydd fel y dylasai, a 
gorfu iddo fyned eilwaith i newid ei ddillad. Wedi iddo ddy- 
chwelyd atynt yn ei ddillad ei hun, adnabuwyd ef ar unwaith, a 
dechreuwyd ymosod arno; a diau y cawsai driniaeth chwerw 
ganddynt, ond fel y bu i’r tafarnwr gymeryd ei blaid, a’i ächub 
o’u dwylaw. Dywedir iddo hefyd unwaith gael ei ollwng, fel 
Paul, trwy fifenestr mewn basged, ac iddo felly ddianc rhag ei 
erlidwyr. Ond ychydig iawn, fel yna, mewn cymhariaeth, a 
ddyoddefodd efe oddiwrth erledigaeth gyhoeddus; a hyny, yn 
ddiau, oblegid y rheswm a nodwyd. 

Pan ar ei deithiau ar hyd ac ar draws y wlad y byddai yn gallu 
gwneyd ei weithiau, y naill lyfr ar ol y llall, yn hysbys i’r werin, 
ac yn cael gan gyfeillion fod yn oruchwylwyr drosto, a chymeryd 
sypynau i’w dosbarthu, a gofalu am y tâl. Prin y cyfiawnheid un 
pregethwr a wnai yn awr fel y gwnelai efe dan amgylchiadau tra 
gwahanol y dyddiau hyny. Yr oedd y wlad mewn gwir anghen 
am lenyddiaeth efengylaidd; yr oedd y llyírau a ysgrifenid ganddo 
ef yn anghenrheidiau bywyd ysbrydol y bobl; ac nid oedd un fifordd 
arall amgen nag a gymerai efe i ddwyn y llyfrau i’w cyrhaedd. Y 
mae yn flin, ac ar yr un pryd yn ddifyr, edrych ar y Bardd duw- 
iolfryd a doniol yn y drafiferth a’r helbul gyda’i lyfrau, ar ol eu 
hysgrifenu. Yn ddoeth iawn gwarchodai ei hunan yn ei gymer- 

iad a’i amgylchiadau -wrth ymgymeryd â’i anturiaethau. Hawdd 
iawn fuasai iddo ymddiried, a bod yn ymarhous, ac yn haelionus 
hyd at fyned i garchar; ond ni buasai hyny yn dwyn unrhyw 
anrhydedd iddo ef nac i’w gydwladwyr, nac i’r efengyl. Mae ei 
gallineb, pan yn gorfod ymrwystro i fasnachu fel hyn â’r Cymry, 
a’i ddawn i’w gogleisio a’u tymheru, yn dyfod i’r golwg yn yr 
hysbysiadau a welir ar amleni yr hen argraffiadau o’i lyfrau. 
Dyma ychydig fel esiampl. Ar derfyn y ^Gloria in Excelsis ceir 
hysbysiad am Pantheologia^ yr hwn oedd yn dyfod allan yn 
rhanau,— 

“Bydded hysbys i’r Cyffredin fod Pan Williams wedi dyfod.i 
dref o diroedd y Dwyrain, lle y mae efe yn trafaelio er ys amser 
hir, nes tybied o rai iddo gaèl ei ddiwedd ar fôr neu ar fynydd; 
ond fe ddaeth adref â lluaws. o newyddion, do, lonaid penau y 
rhai mwyaf eu hawch am Hanesion Eglwysig. . . . 

“Od oes neb yn barnu ar Mr. Pan yn y Rhanau o’r blaen, am 
ei íod cyd heb son mwy am y Grefydd Grist’nogol, yn enwedig y 
Brotestanaidd, am Ddiwygiadau, Merthyrdod, ac Athrawiaethau’r 
Ffydd, mae yr Hen-ŵr, tad Pan, yn ateb tros ei Fachgen, fod yn 
rhaid cael pob peth o’r bron, a bod anghen son yn gyntaf am y 
grefydd Baganaidd, yr luddewaidd, a’r Fahometanaidd, cyn son 
am y grefydd Grist’nogol; ond y daw ef yn y diwedd â Hanesion 
a bair i’r Darllenydd wylo, canu, chwerthin, a darllen yn mlaen 
heb flino.” 

Eto, hysbysiad am argraffiad newydd o’i Aleluia ^— 

“ Bydded hysbys i’r cyffredin fod amryw yn cymhell yr Awdwr 
i argraffu ei Lyfr Hymnau Haleluia; ac y mae efe yn foddlon i 
wneuthur hyny, os bydd iddo gael rhagdaiwyr am bum’ cant o lyfr- 
au, ac iddynt ragdalu wrth y dwsin, a thalu chw'ech swllt yn mlaen 
llaw a chwech swllt arall wrth dderbyn y llyfrau. Ond yn yr ail 
argraffiad hwn, deallodd yr Awdwr fod cymaint am y Uyfrau hyn 
ag a etyb y rhiíedi uchod; am hyny efe ei hun, neu E. Evans, 
Argraphydd, Aberhonddu, a dderbyn yr arian, ac yn mhen 
dwsenau byrion o leuadau, os na ddaw y ílyfrau allan o’r argraph- 
wasg, efe neu ei ecsecutioniaid a dâl yr arian yn ol gyda rhagor o 
lôg nag y buont o ddyddiau y brenin Fortigefn hyd yn awr.” 

Yn niwedd y drydedd Ran o Ffarwel Weledig ceir hysbysiad 
maith arall am Pantheologia; yn dibenu fel hyn :— 

“ Y mae yr ymdeithydd hwn, yr wyf yn addef, yn hir yn dyfod 
â’i daith i ben. Ond na feddyíiwch mai segurdod, neu newid ei 
grefydd ar hyd y ffordd, sydd yn ei gadw yn ol. Yr un yw Pan 
er pan aeth Pan o dre. Fe allai y meddyliai Methodist mai 
Ymneillduwr yw Pantheologia, am ei fod yn hir yn dilyn ei 
araeth, yn llusgo ei eiriau, yn newíd ei lais, heb un ysbryd bywiog. 
Nage, ffryns; canys nid yw’r llwyth hwnw yn derbyn fawr arno; 
ac nid ydynt gymaint am ẅybodaeth, nac yn gwybod cymaint ag 

a dybia rhai.Fe allai meddylia’r Ymneillduwr mai 

Methodist poeth yw ef, a’i fod yn treulio yr amser heibio wrth 
wrando ar ei dad yn canu hymnau. Nage; canys trwy orchest 
nid bychan y mae y genedlaeth hono yn ei dderbyn; ac yn 
unig o ran ei berthynas i’r Haleluia a’r Môr 0 Wydr y gwnant 
ychydig gyfrif o hono; ond y rhan fwyaf o honynt, ar ol. ei 
dderbyn, nis gwnant gymaint ag edrych arno, ond ei starvo 
mewn rhyw dwll tywyll neu gilydd. Nid yw Pan chwaith yn 
leicio galw ei hun o’r Eglwys Sefydledig, am ei bod hi yr awrhon 
wedi ei llygru; ac yntau yn chwennych bod yn boblog, ac nis 
caiff yn gyffredin ar hyd Cymru fawr o gwmpeini yn y temlau 
hyny, heblaw yr offeiriad a’r clochydd, y rhai sydd yn rhwym o 
fod yno yn bresennol. Ac nid yw'y Cymanfaoedd tewon hyny 
chwaith ddim cymaint am wybod hanes y byd a’r eglwys. Nid 
Papist yw Pan hefyd: y mae efe yn gosod allan y grefydd hono 
yn y fath liw cywir a gonest, fel y mae arno ofn ffesuit yn ei 
galon. Ac y mae Eglwys Rhufain yn llwyr wrthwyneb iddo, 
wrth ddal ‘Fod anwybodaeth yn fam duwioldeb.’ Ond gŵr 
gwirion yw Panth^.ologia, ac ni fyn ei alw ar un sect pa bynag, ac 
yn derbyn yr hyn sydd dda oddiwrth bawb, ac yn ceisio ymys- 
gwyd oddiwrth eu drwg hwynt. Yr achos y mae cyd heb ddyfod 
i ben ei siwrnai yw, yn i. Trafaelio llawef heb gael fawr iawn o 
newyddion sylweddol i’w hadrodd. 2. Amser hir yn myned i 
holi allan wirioneddau, gorfod nithio hanesion, a chael ond 
ychydig wenith ymhlith yr ûs. 3. Am fod dyeithriaid yn oer 
iawn iddo ar ei daith, ac mor annerbyniol o hono i’w tai, fel y 
mae efe lawer pryd yn meddwl troi yn ol cyn hir gyrhaedd pen 
ei siwrnai. 4. Y pwnian y mae rhai arno ar ei daith, y diystyru y 
mae eraill; y gwg sur, sarug wnair arno mewn un man, a’r grech- 
wen oer wnair arno mewn mah arall, sydd bron a’i ddigaloni. 

“ Ond mi a’i clywais ef yn canu ddydd arall fel hyn yn nghanol 
y cwbl:— 

‘ Chwardded Ymneillduwr tybus, 

Stamped Methodist â’i droed, 

Dyweded Eglwys Loegr dywyll,— 

Ti yw ’r ynfyd pena’ erioed ; 

Doed y Cwacer a’i rinweddau, 

’Dryched hwnw ’n sarug iawn, 

Mi fynega fy newyddion 
O foreuddydd hyd brydnawn. 

‘ Yn Môn ac Arjon, fflint a Mynwy, 

A Meirionydd, mi ga rai, 

Yn Mhenjro, Myrddin a Morganwg, 

Ag a’m derbyn i i’w tai; 

YnNinbych^ Threfaldwyn ^tWyà, 

A Maesyfed Seisnig sain,. 

Aberteifl a Brycheiniog, 

Mi gaf lety yn y rhai’n.’ ” 
n 

Yr oedd Williams wedi ei fendithio â chorff cryf ac iach; ond 
yinddengys iddo fod yn rhy ddibris o hono, ac afradu ei nerth a’i 
adnoddau mewn gorlafur. Pan gymerir i ystyriaeth faint ei lafur 
cyhoeddus, y mae yn beth i’w ryfeddu pa fodd y gallodd gyn- 
nyrchu yr holl weithiau llenyddol â pha rai y cynnysgaeddodd 
ei genedl. Mae yn rhaid fod rhai o’i weithiau wedi costio llafur 
dirfawr. Yr oedd darllen yr holl gyfrolau y rhaid ei fod wedi eu 
darllen, tra yn parotoi at ysgrifenu Pantheologia—à.2s\}í&c\. yn unig 
—yn waith mawr. , Er fod cynllun eang a dyrchafedig Golwg ar 
Deyrnas Crist, a’r drychfeddyliau mawrion, addfed, sydd yn 
llenwi pob adran, yn ymddangos i ni yn bethau a neidiasant i 
fod yn rhwydd ac esmwyth wrth amnaid y Bardd, y mae yn 
rhaid eu bod wedi costio ymdrech meddwl iddo ef, nes trethu yn 
drwm adrioddau yni a bywyd ei natur. “ Astudiodd gymaint 
wrth gyfansoddi y gwaith hwn,” meddai Mr. Charles, “fel yr 
effeithiodd yn niweidiol ar. ei iechyd tra y bu byw.” Arferai 
eistedd i fyny yn hwyr iawn: anfynych, meddir, y byddai yn 
myned i’w wely cyn dau o’r gloch yn y bore. Eithr pwy a feidd- 
iai geryddu y fath ŵr a Williams, Pantycelyn, am fỳnu, fel hyn, 
wneuthur cam âg efe ei hun? Wel, y mae gŵr wedi ei arddel âg 
awdurdod priodol at y fath waith yn gwneuthur hyny. A chan 
fod meibion llên y dyddiau hyn yn gyd-euog â Williams o’r 
trawsedd yma ar ddeddfau natür, cyfiawn ydyw iddynt sefyll yn 
ei ymyl wrth y bar i dderbyn dedfryd a chynghor. Bregethwyr 
a llenorion, O chwi droseddwyr dibris, gwrandewch ! Y gŵr a 
ysgrifenodd Y Geiriadur Ysgrythyrol, o’i Alpha hyd i’w Omega, 
rhwng pedwar ac wyth o’r gloch yn y bore, sydd yn llefaru :— 
“ Dilys genyf, trwy brofiad, fod dwy awr o gysgu cyn deuddeg 
o’r gloch yn well i’r iechyd na phedair neu bump wedi deuddeg ; 
ac at un gwaith sydd yn gofyn llafur, astudrwydd, a grym 
meddwl, tra manteisiol-yw astudiaw o bedwar i wyth o’r gloch y 
bore, heb fwyta ond ychydig, i gadw y cylla yn esmwyth, yn 
enwedig yn yr haf. Nid oes neb ondynfydion diog, segur, a gysgant 
y dydd yn lle y nos. Nid oes dim yn melysu, yn gystal ag yn estyn 
bywyd â chyfodi y bore, na dim yn fwy cynnorthwyol i ddwyn 
un gwaith ymlaen dros Dduw yn y byd. Yn hyn, rhaid cyf- 
addef fod hen was yr Arglwydd wedi cyfeiliorni.” 

Gorfu iddo ddwyn y penyd sydd yn dilyn yn anocheladwy o 
ddibrisio y corff; anmharwyd ei nervous system trwyddi. Blinid 
ef yn fawr, yn mlynyddoedd olaf ei fywyd, gan y graianwst, ac 
am y rhan fwyaf o’i oes gan yr hypochoridria, a’r anhunedd sydd 
yn dilyn yr anhwyl hwnw. Dywedir ei fod mor nervous ac ofnus 
yn ei hen ddyddiau fel na feiddiai fyned allan y nos heb fod 
“ Mary ” (Mrs. Williams) gydag eí i gadw y bwganod draw I 
Byddai ar ei deithiau weithiau, o dan effeithiau yr hyp., yn ang- 
hofio pa le yr ydoedd, ác yn colli ei hunan mewn byd breuddwyd- 

iol neu farddonol iawn. . Edrydd y Parch. Ddr. Owen Thomas 
ddarfod iddo ef, pan yn ieuanc, glywed hen ŵr yn dyweyd hanes 
y Bardd yn Nghapel Uchaf Clynnog, pan oedd ar daith trwy Sir 
Gaernarfon. Ymdde^ys oddiwrth ystoii yr hen ŵr fod Williams, 
dan ddylanwad wedi colli ei hunan mewn myfyrdodau 

am Bantycelyn a “ Mary ” tra yr oedd yn y pulpud. Dichon 
fod rhywun arall yn dechreu y gwasanaeth, neu yn pregethu o’i 
flaeh. Pa fodd bynag, pan y cododd Williams rhoes y pennill 
hẃn allan i’w ganu :— 

“ Hed y gwcw, hed yn fuan, 

Hed aderyn glas ei liw, 

Hed oddiyma i Bantycelyn, 

D’wed wrth Mally mod i’n fyw ; 

Hed oddiyno i Lanfair-Muallt, 

D’wed wrth Jack* am gadw ei le ; 

Ac os na chaf ei weled yma, 

Caf ei weled yn y ne’.” 

Ar hyn cododd y dechreuwr canu yn rhywle yn agos i’r pulpud, 
gan edrych yh syn yn ngwyneb y pregethwr, a gofyn, “ Beth ! a 
ydych yn meddwl i’r gynnulleidfa ganu y geiriau yna?” Gyda 
hyn fe’i dychrynwyd allan o’i ymgoll, a gwybu yn mha le yr 
ydoedd. Daeth yr iachawdwriaeth, yn lle Pant-y-celyn i’w 
feddwl, a chlywai, nid llais “ Mally,”t ond swn y môr yn 
dygyfor gerllaw, ac ebai, gan gysylltu a chymharu y naill beth 
â’rllall,— 

“ Mae ’r iachawdwriaeth fel y môr, 

Yn chwyddo byth i’r lan; 

Mae ynddi ddigon, digon byth, 

I’r truan ac i’r gwan.” 

Deuai ysbrydoliaeth yr awen arno weithiau fel gwynt nerthol 
yn rhuthro, fel pa beth bynag a ddygwyddai fod yn ei wneuthur, 
a pha le bynag y dygwyddai iddo fod, yr oedd yn rhaid myned 
ac ysgrifenu y gweledigaethau ar unwaith, tra yr oeddynt yn 
wlybion dan yr eneiniad. Weithiau aílonyddid ar yr hûn felus a 
gyfiawn haeddai “ Mally” trwy ei glywed ef, cyn pen hanner awr, 
fe ddichon, ar ol dyfod i’r gwely mor oer a’r ia, yn gwaeddi allan 
yn ei ddull swta,—“ Mally, Mally, canwyll, canwyìl ! rhaid i mi 
fyn’d i ysgrifenu 1 ” A da fod “Mally” yn synio jn uchel am 
werth y pethau a ysgrifenid ;. pe amgen, mae yn ddiau lia buasai 
mor barod i wasanaethu y Gweledydd rhyfedd a’i awen funudiawl. 
Cryn brofedigaeth iddo oedd cael ei orchfygu gan y dylanwad 
hwn pan oddicartref, oblegid nid oedd pawb mor barod ac ufudd 

* “ Jack ” oedd ei ail fab, y Parch. John Williams, oedd ’y pryd hwnw yn 
gurad yn Llanfair-Muallt; yr hwn hefyd, cyn hir ar ol hyn, a ymadawodd â’r 
Eglwys Sefydledig, ac a ymunodd â’r Methodistiaid. 
t Ymddengys y byddai Mrs. Williams yn myned dan yr enw hwn weithiau. 

i’w alwad ag oedd “ Mally.” Dygwyddai ei fod ÿn aros unwaith 
mewn lle o’r enw Maes-cefn-y-íîordd, gerllaw Llangamarch, pryd 
y cynhyrfwyd ef ganol nos, gan amlder meddyliau o’i fewn. 
Gwnaeth gais teg at ddeffro y forwyn i oleu canwyll iddo; ond yr 
oedd höno yn rhy ddwfn yn mro hûn i’w lefain ef aflonyddu dim 
arni. Buasai iddo ef ei hun godi i oleuo canwyll yn ormod 
rhyfyg, oblegid pwy wyddai pa fwganod ac ellyllon yr aethai i’w 
gafael wrth ymsymud yn y tywyllwch ! Pa beth bynag a gollwyd 
trwy fyddardod y forwyn gysglyd, yr oedd yr awen yn ddigon 
parod ac ewyllysgar i dynu darlun na chyfrgollir o’r gysgadures 
bore drannoeth. Dyma fel y canodd y bardd iddi,— ’ 

“ Yn awr ’r wy ’n gorfod credu 
’Tai yma glychau ’r llan, 

A rhod y felin bapyr, 

A gyrdd y felin ban, 

A’r crochan mawr a’r badell 
Yn twmblo o gylch y tŷ, 

A’r gwely yn tori o tani, 

Mai cysgu wnelai hi.”* 

Dichon y bydd rhai yn sori yn rhith-sancteiddiol, ac yn gofyn 
ymddiheurad oddiwrthym am ein gwaith yn cofnodi rhyw 

* Mae aml bennill duchanol o’r fath ar gael, wedi ei gadw ar lafar gwlad, 
megys y rhai canlynol,— 

Rhyw Evan Moses, yr hwn oedd deiliwr ac argraffydd, a gymerodd arno ei 
hnn feirniadu Marwnad Williams i Howel Harries. Pan gafodd Williams 
hyd iddo, cyfarchodd ef fel hyn,— 

“ Wel gwrando, Evan Moses, 

Y teiliwr gwaetha ’i ryw 
O’r dorf ddirif deilwriaid 
Erioed a greodd Duw,— 

’D wy ’n ammheu nad yr Arglwydd 
A’th wnaeth yn deiliwr glas, 

Ond Satan a dy alwodd 
I waith efengyl gras. ” 

—Cwynai rhyw dyddynwr o Landdewi Brefì, yr hwn hefyd oedd yn berchen 
ar ryw waith neu gloddfa, ei fod mewn amgylchiadau gwasgedig, a bod ei 
dad yn gallu byw ar driugain pünt yn y flwyddyn yn llawer gwell nag yr oedd 
efe yn gallu byw ar gan’ punt Atebodd y bardd ef,— 

, ‘ ‘ Rho heibio waith Llanddewi, 

A chadw caseg fawr, 

A buildio teîau newydd, 

A thynu ’r hen i lawr; 

A phaid a rhentu ’r tiroedd 
I’r deiliaid yn rhy ddrud, 

Gwma ’r triugain fwy o lawer, 

Nag wna y cant i gyd.” 

— Unwaith yr oedd ar daith yn Sir Aberteifi, ac yn llettŷa yn nhy un Enos, 

— tad Owen Enos o’r Twrgwyn. Yr oedd yn dywydd ystormus pan y 

ddiniwed wendidau a digrifon fel hyn a ddyferent yn achlysurol 
oddiwrth y pregethwr a’r emynydd efengylaidd; orid rhaid 
iddynt fod hebddo, .a bod ar eu cythlwng hyd byth, o’n rhan ni. 
Oni b’ai bod dynion mawr yn dyfod i gyffyrddiad â dynion 
cyffredin weithiau, ac yn dangos eu bod hwythau yn “ gyfranog 
o’r un pethau,” äi yr agendor rhwng y naill a’r llall yn llydan 
ddiadlam; a phe deíai i hyny, beth a ddeuai o honom ni, werinos 
díddawn a digynnysgaeth ? 

Pa fodd bynag, rhaid i ni ddwyn ein hamlinelliad byr ac 
anmherffaith o’i hanes i derfyn, gydag ychydig syiwadau arno fel 
Pregethwr ac Arweinydd Eglwysig. Ni chyfrifid ef yn un o’r 
pregethwyr penaf; a hyny yn ddiau am ei fod yn cydoesi ac yn 
cydlafurio â rhai o’r pregethwyr mwyaf a welcdd Cymru, ac a 
welodd unrhyw wlad arall erioed. Rhyw fawr-wyrth o eiddo y 
Nefoedd, fel pregethwr, oedd Rowland, Llangeitho,—a George 
Whitfield,—a Howel Harries. Pe buasai ei linynau wedi disgyn 
mewn llawer oes, y mae yn ddiau y cyfrifasid yntau yn mysg 
pregethwyr penaf ei ddydd. Dywed Mr. Charles am dano,— 
“ Yr oedd ei ddoniau areithyddol yn helaeth, ei bregethau yn 
efengylaidd, yn brofiadol, ac yn felus—yn chwiliaw i mewn i gau 
athrawiaethau, a gau brofiadau, ac yn gwahaniaethu yn fanwl 
rhwng gau a gwir ysbryd. Yr oedd ei ddychymyg yn gryf, ei 
lygad yn graff a threiddgar, a llawer o ddylanwadau nefol ar ei 
ysbryd wrth weinidogaethu yn gyhoeddus, ac yn ei ymddyddanion 
â dynion .am fater eu heneidiau yn y cymdeithasau neillduol.” 
Gyda’r fath ddoniau areithyddol ag a nodir uchod, w^edi 
ymbriodi â’r fath ddychymyg cryf a thoreithiog, yr ystôr o 
dduwinyddiaeth gyflawm ac iachus ag oedd gariddo, a’r fath 
“ eneiniad oddiwrth y Sanctaidd hwnw ” yn dyferu yn wastad ar 
ei ysbryd, nis gallasai mewn un modd fod yn bregethwr cyffredin. 
Ond fe ymddengys mai yn nghynnulliadau y saint»—yn y cyfarfod- 
ydd eglwysig,—y byddai doniau naturiol ac ysbrydoí Ẅilliams 
yn ymddangos ac yn llewyrchu yn fwyaf dysglaer. Un o’r 
“ doniau ysbrydol” â pha rai y mae Pen yr Eglwys yn cynnysg- 
aeddu y rhai y mae Efe yn eu gosod yn fugeiliaid ac yn athrawon 
iddi, ydyw “ gwahaniaeth ysbrydoedd.” Dywedir fod y ddawn 

cychwynai oddiyno i fyned rhagddo, a chafodd fenthyg ý gaseg, a rhoes 
gwraig ý ty ei chlôg ei hun iddo, gan roddi hefyd botel o yn ei logell. 
Dyma fel y cydnabyddodd yntau eu caredigrwydd,— 

“ Deg bendith fo ar y clogyn,. 

Ac ugain fo ar Pal;+ t Pal—enw gwraig Enos. 
A phymtheg fo ar y gaseg 
A’m cariodd i mor dàl; 

A naw fo ar y botel 

Ddiddefnydd wrth fy nghlun, 

A’r rest ar gopa Enos, 

I’w gwneyd yn gant ac un.” 

yma wedi ei rhoddi mewn mesur helaeth iawn i Williams. 
Llîosog yw y tystiolaethau sydd yn sicrhâu fod ganddo ryw allu 
rhyfedd i “ brofi yr ysbrydion,” a gwahaniaethu rhwng y drwg 
a’r da. Fel engraiíft o amryw adgofion cyffelyb sydd ar gael am 
dano, yr wyf yn cofio clywed hen bobl yn y Gellifor yn adrodd 
ei hanes mewn society yn hen Gapel y Dyífryn (Dyffryn Clwyd). 
Yr oedd ar adeg ei ymweliad, dair o ferched ieuainc, o 
deuluoedd parchus, wedi eu derbyn ar brawf fel ymgeisyddesau 
am aelodaeth eglwysig, yn y Dyffryn. Dywedwyd wrtho am 
danynt, a gofynwyd iddo ymddyddan â hwy yn y cyfarfod 
eglwysig ar ol y bregeth. Gwnaeth felly, gan eu holi, a’u tynu 
allan i siarad eu meddyliau am lawer o bethau. Gwedi boddloni 
ei hunan ei fod bellach yn gwybod yn lled gywir beth oeddynt, 
dychwelodd i’r sedd fawr, a hysbysodd yr eglwys yn debyg i 
hyn,—“Am hon,” meddai, gan gyfeirio at un o honynt, “mae 
arnaf ofn mai rhyw aderyn dyeithr ydyw, wedi ei ddychryn gan 
rywbeth, wedi troi i mewn yma i ochel ystorm. Fydd H yma 
fawr gyda chwi—hi eheda eto i’w lle ei hun. Am hon acw,”— 
meddai am un arall,—“ gwnewch yn fawr o honi; mae ei chariad 
at y Gwaredwr yn llosgi yn rhy danbaid i’w natur ddal yn y byd 
yma yn hir. Ond am hon yna,”—meddai am y llall,—“ mae yn 
anhawdd dyweyd pa un ai byw ai marw ydyw. P’odd bynag, 
rhowch le a magwraeth iddi; pwy a ŵyr na ddaw rhywbeth 
sydd bron yn rhy fach i’w weled yn awr yn bren mawr, digon 
amlwg yn y man? Pwy a wyr? ” Hanes y tair hyny ydoedd,— 
ciliodd y gyntaf yn ei hol yn fuan i’r byd; bu farw yr ail gŵedi 
rhedeg gyrfa fer, eithr gan losgi a goleuo yn ddysglaer 
ryfeddol; ac am y drydedd, bu hi íyw i gyrhaedd oedran teg; 
daeth yn wraig i’r hybarch Edward Simon, Gellifor, ac yn fam 
i’r diweddar John Simon—gwŷr y mae eu coffadwriaeth yn 
berarogl yn Nyffryn Clwyd, ac a erys felly yn hir eto. Un o 
adgofion cyntaf mebyd yr ysgrifenydd ydyw dydd claddedigaeth 
Mary Simon. Daeth yr hyn oedd mor fychan ac anamlwg i lygaid 
Williams y pryd hwnw yn ddigon eglur i bawb ar ol hyny. 

Yr oedd yn hynod hefyd am ei allu i orchfygu terfysgoedd, a 
heddychu pleidiau a godent weithiau yn erbyn eu gilydd yn yr 
eglwysi. Pan y dygwyddai anghydwelediad rhwng brodyr, ac 
ymryson rhwng pleidiau, anfonid am dano i gyflafareddu ac i 
adfer heddwch; a byddai yn hynod o Iwyddiannus yn y sefyllfa 
annymunol hono. Medrai ddangos achos yr ymrafael mewn 
lliwiau mor adgas, a thrafod asgwrn y gynhen yn y fath fodd nes 
peri i bawb arswydo dyfod i gyffyrddiad âg ef, ac fel na fynai y 
pleidiau fod a fynent hwy ddim âg ef. Cleddid yr anghydfod cyn 
y diwedd, a dagrau edifeirwch yn gwlychu ei fedd, ac ymwahanai 
pawb wedi eu hiachâu a’u hadfer i rywbeth tebyg i gariad ac 
ysbryd yr efengyl. 


Yn nghynnadleddau y Cyfarfod Misol, neu y Gymdeithasfa 
Chwarterol, yn enwedig pan y byddai pwnc o athrawiaeth, neu rai 
o’r heresiau oedd yn blino yr eglwysi ieuainc ger bron, teimlai pawb 
oddiwrth allu a medr a dawn Williams. Fel Duwinydd dysgedig 
yn yr oraclaü Dwyfol, yn llawn o gydymdeimlad dwfn ac eang âg 
ysbryd y gwirionedd, a chyfarwydd yn Hanes yr Eglwys a’i Hath- 
rawiaethau, yr oedd efe, hyd y mae genym ni fantais i ffurfio barn 
am ei gydlafurwyr, Harries, a Rowland, a Davies, &c., yn rhagori. f 
arnynt oll. lë, yn ddiau, y Duwinydd mwyaf o’r Diwygwyr oll j 
oedd W. Williams; a gwnaeth efe lawer mwy na neb o honynt 
tuag at beri i athrawiaethau mawrion a hanfodol yr efengyl, yn eu 
purdeb a’u hysbrydolrwydd, wreiddio a thyfu yn Nghymru. Mae 
deffröad a diwygiadau crefyddol, a llwyddiant mawr ar yr eglwys, 
yn cael eu dilyn yn gyfíredin gan heresiau; ni oddefir i un maes 
gael ei hau â had da, heb i’r gelyn ddilyn gan hau efrau. Ni bu y 
Diwygiad Methodistaidd yn eithriad. Nid cynt y deffröwyd y wlad 
o’i chwsg hirdrwm, nas gwelwyd ei bod yn heigio gau athrawon a 
gau athrawiaethau. Bu yr eglwysi mewn perygl yn arbenig oddi- 
wrth dri chyfeiliornad, a adwaenir dan yr enwau Sabeliaeth, Sande- 
maniaeth, ac Antinomiaeth. Heblaw trwy y Cymdeithasfaoedd a’r 
pulpud, gwnaeth Williams lawer trwy y wasg, yn uniongyrchol ac 
yn anuniongyrchol, yn erbyn yr heresiau uchod. Ar un adeg, yr 
oedd dau bregethwr di-urddau, fel eu gelwid, o ddoniau a dylan- 
wad mwy na’r cyfîredin yn y Corff, yn dal ac yn dysgu athraw- 
iaethau a fernid oedd yr unrhyw âg eiddo Sabeliaeth; ac yr 
oeddent yn dechreu ennill pleidwyr ac amddiffynwyr. Enw y 
naill oedd Pophins, gŵr o foddion bydol helaeth; a’r llall, D. 
Jones. Nis gwyddom ragor pwy oeddynt, oddigerth fod yr olaf 
yn gâr,—yn nai, mae yn debyg, i Daniel Rowland, Achosent 
lawer o boen a phryder i Rowland a Williams, a’u cyfeillion; a 
chan fod pob ymgynghoriad personol ac anghyhoedd yn an- 
effeithiol i’ŵ hadferu a’u hattal yn eu schism, penderfynwyd eu 
galw i gyfrif yn gyhoeddus mewn Cymanfa. Nid gwiw oedd 
eistedd arnynt, a’u diarddel â llaw uchel; yr oedd yn rhaid eu 
hargyhoeddi yn ngwydd pawb, a gwneyd yn amlwg eu bod yn 
cyfeiliorni. Disgynodd y gorchwyl yma yn benaf ar Williams; a 
diau nas gallesid ei ymddiried i neb mwy medrus a galluog. 
Gwedi iddó roddi y mater i lawr, a deffinio y gwahaniaeth rhwng 
yr hyn a ystyrid yn wirionedd ac yn gyfeiliornad, “ Yn awr, Pop- 
kins,” ebe Williams, “ trwy gael nerth gan Dduw, yr wyf yn 
myned i’ch profi; a chaiff pawb sydd yma yn bresennol weled o 
du pwy y mae y gwirionedd.” Yna rhoes ei oriawr ar y bwrdd, 
gan chwanegu, “ Ni a ymresymwn ar y materion sydd mewn dadl 
yn mhresennoldeb y bobl hyn, arolygwyr yr eglwysi, a’r cynghor- 
wyr; caiff y naill a’r llall o honom bum’ mynyd ar y tro, a rhaid 
cadw o hyd heb wyro oddiwrth y mater mewn dadl.” Eglurodd 

ac amddiífynodd Williams yr athrawiaelh am y Drindod gyda’r 
fath nerth a goleuni anwrthwynebol fel y teimlai y gwrthwynebwr 
nad oedd ganddo ddim o dan ei draed i sefyll arno; gwladeidd- 
iodd a chiliodd mewn cywilydd o flaen yr argyhoeddion cryfion 
ac eglur a fwrid ato. Argyhoeddwyd y cynghorwyr oeddynt 
i fesur wedi gwyro ; cydnabyddasant ddarfod iddynt gyfeiliorni, 
ac o hyny allan darfu iddynt gydweithio yn galonog a didram- 
gwydd gyda Williams, Rowland, a’r gweddill o dadau y Diwyg- 
iad. Yraddengys nad oedd D. Jones yn bresennol. Bu Williams, 
a’i ewythr, Rowland, yn ymliw âg ef yn bersonol, eithr nid oedd 
o un pwrpas ; a chyn hir fe’i diarddelwyd o fod yn bregethwr ac 
o fod yn aelod o’r Cyfundeb. Daeth yn ddigon amlwg ar ol hyn 
mai da oedd cael ymwared o hono. 

Profedigaeth fwy o lawer na’r uchod oedd yr un a gyfarfu Row- 
land a Williams pan y tybiwyd fod Howel Harries yn gwyro at Sab- 
eliaeth. Pe dywedid fod Harries yn gwadu athrawiaeth y Drindod, 
fel y deallir ÿr athrawiaeth hòno gan yr holl eglwysi uniawngred, fe 
ddywedid peth nad oes un sail resymol drosto; ond ymddengys 
fod graddau o aneglurder yn yr ymadroddion a ddefnyddiai wrth 
son am farwolaetli Crist. Tybiai Rowland a Williams, ac eraill, 
ei fod yn arfer ymadroddion anghymhwys ac anysgrythyrol pan 
yn siarad anî ymddarostyngiad y Gwaredwr; megys dyweyd, Fod 
Duw wedi marw. Trwy fethu deall eu gilydd, rywfodd, ar y 
mater pwysig yma, anmharwyd eú hysbrydoedd, ac oerodd eu 
cariad i fesur at eu gilydd. Ac mewn Cymdeithasfa a gynnal- 
iwyd yn Llanidloes yn y flwyddyn 1751, daeth y pleidiau,— 
oblegid yr oedd y Cyfundeb ieuanc erbyn hyn wedi myned yn 
ddwy blaid, y naill yn arddelwi eu hunain fel pobl Mr. Rowland, 
a’r llall fel pobl Mn Harries,—daeth y pleidiau i wrthdarawiad. 
Nid oes gofnodion yn nghadw pa fodd y dygwyd pethau o gwm- 
pas yn y Gymdeithasfa hono; ond cafodd yr holl eglwys deimlo, 
ysywaeth, fod ymraniad wedi cymeryd lle yno. Er mai at Row- 
land a Harries yr edrychai y pleidiau íel eu harweinwyr, eto y 
mae yn ddiau y teimlid, ac y mae yn sicr ei fod felly, yn llawer o 
gryfder i ochr Rowland, fod Williams hefyd gydag ef. Mae yn 
rhaid fod yr ymrwygiad yma wedi peri poen a gofid dwfn i Wil- 
liams yn arbenig; oblegid heblaw y niwed mawr a achosai yr 
ymraniad i’r eglwysi, ac i achos crefydd trwy y wlad, yr oedd 
Harries ar y naill law, a Rowland ar y llaw arall—y naill fel y 
llall—yn gyfeillion personol iddo, ac yn frodyr yr oedd yn eu 
caru yn yr Arglwydd. 

Yn nyddiau y tywyllwch a’r trallod blin a ddilynodd yr ymraniad, 
pan oedd gwres y Diwygiad wedi oeri, a gwywdra a dadfeiliad yn 
ymdaenu dros yr egiwysi ieuainc oeddyht unwaith mor flodeuog, 
y cyfansoddodd Williams ei lyfr Hymnau a adwaenir wrth- yr enw 
Caniadau y rhai sydd ar y Môr 0 Wydr; ac y mae galar a thrist- 

wch duwiol yr Emynydd, a theimladau drylliedig a hiraethlawn y 
saint trallodedig ar hyd y wlad, yn cael dadganiad a gollyngdod 
trwy odlau athrist ac erfyniol llawer o’r hymnau hyny. “ Ac y 
mae yn nodedig,” meddai Mr. Charles, “ mai y diwrnod y dygodd 
eíe y llyfr hwn i Langeitho, y torodd y Diwygiad mawr allan, a’r 
cyntaf wedi y rhwyg. Profodd efe yn y dyddiau tywyll hyny, 
yr hyn y mae yr eglwysi yn ei ganu heb flino hyd heddyw.” 

Ond rhaid i ni ddwyn y nodiadau brysiog hyn i derfyn, gyda 
rhoddi ile i ddau o lythyrau a ysgrifenodd tua diwedd ei oes at ei 
gyfaill, y Parch. Thomas Charles, yn y rhai y gwelir ei dueddfryd 
a’i fyfyrdodau, ei bryder a’i ddyheuad, a nefoleidd-dra ei ysbryd 
yn ei henaint. Mae y cyntaf wedi ei ysgrifenu yn Saesoneg; a 
chan y tybiwn y bydd yn well gan y darllenydd ei gael fel y daeth 
o'i law ef yr ydym yn ei adael heb ei gyfieithu. 

Pantycelyn, October 14, 1787. 

We are hastening out of this world as fast as time can carry us. I 
now call to mind, that about thirty-seven Methodist preachers have departed 
this life since the Revds. H. Davies, G. Whitfield, and Hanies left us; and 
now the Rev. W. Davies, of Neath, is gone to the realms of bliss, where the 
wicked cease from troubling, and the weary are at rest, having washed his 
robes and made them white in the blood of the Lamb. (Rev. vii. 14.) I 
doubt not but that his grave will bud and blossom, and bear fruit; for the 
harvest is great, and the Lord will have labourers for His harvest. The 
fulness of the Gentiles shall come in, that is, the Gentiles round the globe, of 
every colour, shall hear of a crucified Saviour, and shall believe in Him. 
And all JeM^s, the twelve scattered tribes that inhabit the furthest and re- 
motest parts of the world, shall be gathered as sheep into the sheepfold of 
the Gospel, and become instrumental in the conversion of the Gentiles. 
(Isa. xi. 9—12.) If the fall of the Jews became the riches of the Gentiles, 
how much more shall be their full blessedness? For if the casting away of 
them be the reconciliation of the_ Gentile world, what shall the receiving of 
them be, but life from the deadp' (Rom. xi. 12—15.) That is, the Gentile 
world shall receive the Gospel and believe. A spiritual slumber shall be 
suffered to come on them afterw^ards, büt in the time of their drowsiness, 
decay, and backsliding, the Jews shall awake in every pàrt of the globe and 
believe. And then the sleeping Gentile church shall be roused up by their 
zeal, love, and faith, and shall catch their fire, and so the whole world shall 
be in a blaze. Mr. Charles, and his dear Sarah, M’ill give their most hearty 
Amen. 

My days are drawing to an end, my course is nearly run; I have had a 
long life. I am now 73 years old. My strength would yet be pretty good, 
were it not for the affliction my Heavenly Father has laid upon me. I have 
been preaching for the last forty-three years, and have travelled on an average 
between forty and fifty miles every week during that period. I had fouf or 
five long journeys last Spring through the counties of South Wales. Each 
was about a fortnight’s space ; and I travelled each time about two hundred 
miles. I intended going through North Wales, but these long journeys have, 
together with my complaint, so weakened me, that I have no hope of 
mending. 

I am very glad to find that our preachers are disposed to travel to the 
South ; ten to twelve go sometimes out of this coünty; the want of them is 
not much felt, as new prearhers are continually raised up, and many of them 

are blessed with the Spirit and light of the Gospel. May the Lord add to 
their number ! It would be very desirable for young ministers to read such 
books as treat much about Christ in His various offices, and to study much 
more of His great salvation, as it magnifies the Persons of the ever-blessed 
Trinity to the highest degree ; as it exhibits the full satisfaction made to the 
Fathei, for all that He asks of the miserable sinner, due to His justice, holi- 
ness, and truth ; as it briugs unspeakable glory to the Son, because of His 
great and wonderful love in coming into the world, taking our nature upon 
Him, suffering, dying, discharging the great debt, in rising from the dead, 
and ascending into heaven ; and all this before we were even born ! As it 
sets forth the Holy Spirit sent to enligliten, to lead, and to sanctify.the people 
of God ; justified when they were ungodly. (Rom. v. 5.) And this salva- 
tion also enriches the believer to the greatest extent; such treasures for time 
and eternity, inexhaustible as the ocean, being laid up in Christ for all his 
wants, yea, even before he had his existence. (John xiii. 31, 32.)” 

Gwelir oddiwrth ddyddiad y llythyr a ganlyn ei fod yn ei 
ysgrifenu o fewn deng niwrnod i ddydd ei íarwolaeth—bu farw 
lonawr ii, 1791. Ymddangosodd y llythyr hwn yn yr hen 
Drysorfa, Llyfr I. 1799. 

Barchedig Frawd, 

Derbyniwch y llinellau hyn oddiwrth un nas gall ymddyddan 
â chwi wyneb yn wyneb. Yr wyf wedi bod yn glaf iawn, a thros ben 
gobaith, i’m tyb fy hun, ac i dybiau amryw eraill, o fyw; ac eto, i ryw c’dy- 
ben dirgel gan yr Arglwydd, byw ydw'yf hyd yma. Ni chefais ddim i laesu 
fy mhoen, nes i’r Arglwydd ei hunan droi yn Feddyg i mi; a hyny a ddaeth i 
ben trwy i'r eglwys gymeryd yr achos mewn llaw, a gwaeddi w'rth ei borth 
Ef; ac Efe, yn ol ei addewid, a’u gwrandawodd. Y mae genyf ffydd yr 
awr hon i gredu fod un weddi daer yn well na holl feddygon y byd. Felly ý 
dywed yr apostol: “ A oes neb yn eich plith yn glaf? galwed ato henuriaid 
yr eglwys ; a gweddîant hw'y drosto ; a gweddi’r ffydd a iachâ’r claf” (lago 
V. 14, 15). Yr wyf yn credu i mi gael rhai cannoedd o weddîau yn fy 
nghlefyd hwn; ac yn ateb i’r gweddìau hypy fe ddaeth gwers i’m meddwl 
gyda’r fath nerth, fel y credais y codwn dros ychydig; a hono oedd Salm 
cxviii. 17 : “Ni byddaf farw, ond byw; a mynegaf weithredoedd yr Ar- 
glwydd.” Y mae fy;Nhad tirion, anwyl, wedi esmwythâu arnaf, er fy mod 
eto yn methu myneff allan o ystafell fy ngwely. Nid w'yf yn gofyn dim 
ganddo nad yw yn ei roddi i mi; ac ni bu erioed genyf gymaint ffydd i 
weddîo arno ag sydd genyf yn bfesennol. Mi wn mai yr Arglwydd a rodd- 
odd y cystudd hwn arnaf; ac mi wn, pa un ai bynag ai byw ai marw a fyddaf 
o hono, y bydd er bendith i mi. Dysgais, yn y deng wythnos hyn, fwy o 
honof fy hun ac o ddaioni Duw nag a ddysgais m'ewn deugain mlynedd a 
aethant heibio. Mi a ddaethum i ddarllen y Bibl, ag oeddwn o’r blaen yn ei 
ddarllen mewn rhan fawr i adeiladaeth eraill, yn awr i gyd i mi fy hunan, fel 
yr unig Lyfr wrth ba un yr wyf i gael fy mhrofi yn y farn fawr. Er fod genyf 
gannoedd o lyfrau, nid oedd blas ar un fel y Bibl. Mi ymofynais ynddo am 
yr ysgrythyrau mwyaf caled, y rhai sydd yn gwasgu fwyaf ar gnawd a natur, 
a chefais weled trugaredd a gras yn drech yn y rhei’ny na’r bygythion ; ac yn 
holl geryddon a chosbedigaethau Duw, fod gwaredigaeth a diangfa i’w cael 
yn y diwedd. 

Mi á ddaethum i weled crefydd wir yn dair rhan : sef yn gyntaf, gwir 
oleuni yn nhrefn iachawdwriaeth, tragywyddol gyfammod Duw â’i Fab i dalu 
dyled pechaduriaid ; a holl wirioneddau’r cyfammod newydd, lle mae Crist 
yn bob peth yn y greadigaeth, arfaeth, rhagluniaeth a phrynedigaeth. Am y 


goleuni hyn, yr oedd yn hyfrydwch calon i mi er ys rhai blynyddoedd, fel ag 
yr oeddwn yn ymhyfrydu ymhob llyfr, pob pregeth, a phob pregethwr, a’r a 
fyddai yn ymorchestu i osod allan Berson Crist, anfeidrol werth ei aberth, a 
grym ei eiriolaeth, ynghyd a holl freintiau yr iachawdwriaeth trwyddo. Fe 
fu llyfrau Dr. Goodwin, Dr. Owen, Hervey, Usher, &c., yn help i flaen- 
llymu fy neall yn y gwirioneddau mawrion hyn. Yn ail, yn fy nghlefyd mi a 
ddaethum i weled fy mod yn fyr iawn mewn pwnc arall, nid ílai ardderchog, 
sef yw hyt^y, cadw cyfeillach neillduol â Duw yn ein holl ymdriniadau â’r 
byd, a’n hoíl ymaríeriad âg ordinhadau crefydd. Ni a gawn yr hen saint 
wedi cyrhaedd hyn, dan yr Hen Destament. Fe ddywedir am Abraham mai 
“ cyfaill Duw ” oedd efe ; megys pe buasai fod Duw ac yntef yn ymgynghori 
â’u gilydd, neu yn mynegu eu cyfrinach wrth eu gilydd. Fe ddywed Paul, 
am dano ei hun ac eraill yn ei ddyddiau ef, ‘ ‘ Ein hymarweddiad ni sydd yn 
y nefoedd.” Fe ddywed loan, “ Ein cymdeithas ni yn wir sydd gyda’r Tad, 
a chyda’i Fab ef lesu Grist.” Nid yw’r fraint hon ddim heb dorfeydd o 
addewidion am dani : Esay xxvii. 3, “ Myfi yr Arglwydd a’i ceidw; ar bob 
moment y dyfrhâf hi; cadwaf hi nos a dydd, rhag i neb ei drygu ; ” ac Esay 
lviii. II, “ A thi a fyddi fel gardd wedi ei dyfrhâu, acmegys ffynnon o ddwfr, 
yr hon ni phalla ei dyfroedd. ” Y mae’r ysgrythyrau sydd yn i'hoddi addewid 
o’r Ysbryd Glân yn cynnwys addewidion o’r gymdeithas nefol hon â 
Duw ; ac fel y mae’r Ysbryd Glân yn cael ei addaw mewn mesur i bob cred- 
adyn, y inae’r cymundeb melus yma yn etifeddiaeth i bob gwir Grist- 
ion. Canys, “ Od oes neb heb Ysbryd Crist ganddo, nid yw hwnw yn eiddo 
ef;” ac y nrae’r Ysbryd hwn, fel ysbryd mabwysiad, “yn llefain Abba, 
Dad,” ac “yn cyd-dystiolaethu â’n hysbryd ni, ein bod yn blant i Dduw.” 
Yn fy ngblefyd y gwelais yn eglur fy mod yn fyr iawn o’r gyfeillach dawel 
hon, sydd fel nefoedd ar y ddaear. Y mae lle hefyd i ofni yn fawr, fod 
torfeydd o broffeswyr, enwog yn ngolwg y byd, heb ymorchestu nemawr am 
yr elfen nefol hon, feí y mae yn fwyaf truenus i feddwl am dano. ' Yn olaf, 
mi a ddaethum i weled y drydedd ran o wir grefydd, sef bywyd ac ymarwedd- 
iad a fyddo yn dadguddio i’r byd annuwiol bod gwahaniaeth mawr rhyngom 
ni â hwy : lle bont hwy yn cadw malais, ein bod ni yn faddeugar ; lle bont 
hwy yn wag-siaradus, ein bod ni yn ystyrlol; lle bont hwy yn gelwyddog, ein 
bod ni yn eirwir ; lle bont hwy yn dwyllodrus, ein bod ni yn ein holl ffyrdd 
yn gyfiawn ac yn onest; lle bont hwy am wneyd drwg i bawb, ein bod ni am 
wneyd da i bawb. Fel hyn y cyflawnir ynom yr Ysgrythyr sydd yn dywedyd, 
“ Llewyrched felly eich goleuni ger bron dynion, fel y gwelont eich gweith- 
redoedd da chwi, ac y gogoneddont eich Tad yr hwn sydd yn y nefoedd ” 
(Matt. V. 16.) Dyma’r pethau sydd wedi bod yn fawr yn fy myfyrdod yn fy 
saldra. O anwyl, anwyl frawd, gweithiwch tra yw hi yn ddydd; y mae’r nos 
yn dyfod arnoch, fel y daeth amaf finnau, pan nas gellwch deithio na phreg- 
ethu. Byddai’n well genyf na dim yn y byd, pe gallwn roi tro trwy Wynedd, 
fel yn y dyddiau gynt. Mi ymclrechwn na threuliwn fynyd o’m hamser ond 
yn siarad am bethau’r Arglwydd. Dymunaf bob llwyddiant i’ch Association. 
Y mae fy ysbryd mewn gwirionedd gyda chwi; ac nid wyf yn ammeu na bydd 
i Ysbryd yr Arglwydd aros yn eich plith, i’ch arwain i bob gwirionedd : i 
gariad, tangnefedd, a chyd-gordiad; ac i’ch gwaredu, mewn modd ardderch- 
og a gogoneddus, oddiwrth genfigen a chynhenau ; ac ar yr un pryd i’ch 
gwneuthur yn wyliadwrus ac yn eiddigeddus dros eich gilydd, o ran athraw- 
iaeth, buchedd, a rhodiad. Gwnaed Duw chwi yn gryfion yn erbyn y gelyn, 
a’i holl ymosodiadau a’i gynllwynion. Y mae efe yn ddiflino ac yn ddi- 
orphwys am eich llithio b ffordd y gwirionedd, trwy’r naill beth a’r llall; 
trwy afreolaeth buchedd, neu gau opiniynau a heresiau ; trwy ddiíaterwch a 
diofalwch; neu ynte trwy zel benboeth anghymedrol mewn pethau bychain 
eu pwys. Fe gadwodd Duw ein Corff ni yn rhyfedd rhag cyfeiliornadau, tros 
agos i driugain mlynedd. Ni bu ddim heb ymosodiadau aml a dychrynllyd, 
oddiallan ac oddifewn, ond fe’i cadwyd hyd yma yn iach yn y ffydd, trwy’r 

cwbl, er bendith i fìloedd o’n cydwladwyr. Nid wyf yn ammeu na ofala yr 
un Duw am danom eto, fel Corff, tros oesoedd a chenedlaethau. Annogwch 
eich gilydd i chwilio gair Duw yn fanwl, fel y byddoch yn gryfion yn yr 
Ysgrythyrau. Y mae cyfeiliornadau dychrynllyd yn y wlad, a heresiau 
dinystriol am ddyfod i mewn : hen heresiau yn cael eu cyfodi o’r newydd, 
megys gwadu athrawiaeth y Drindod, yr hon yw sylfaen Cristionogrwydd ; 
gwadu tragywyddol Fabolaeth a Duwdod Crist, Fe ddywed rhai (arswydus 
y meddwl !) nad yw gtüaed Crist, wrth ba un yr ydy'm yn meddwl ei ddy- 
oddefiadau a’i farwolaeth fel aberth ac iawn dros bechod, ddim gwell na 
gwaed rhyw ddyn cyffredin, neu ryw greadur arall. Gweddîwch yn daer na 
1jo i un defnyn o’r dyfroedd gwenwynllyd hyn gael ei gymysgu â dyfroedd 
bywiol iachus ffynnonau iachawdwriaeth, o ba rai y mae Methodistiaid tlodion 
Cymru wedi yfed yn helaeth hyd yn hyn. Annogwch y llefarwyr ieuamc, yn 
nesaf at y Bibl, i sylwi’n fanwl ar athrawiaethau yr hen Ddiwygwyr enwog, 
megys y gosodir hwynt allan yh Erthyglau Eglwys Loegr, a’r tair Credo, 
sef Credo’r Apostolion, Nicea, ac Athanasius. Gwelant yno wirioneddau 
mawrion yr Efengyl, a dirgeledigaethau Duw, yn cael eu gosod allan 
mewn modd hynod o ardderchog ac addas. Ffurfiau o ymadroddion 
iachus ydynt am bethau mawrion Duw. Y mae Cyffes Ffydd a Chatechism 
y Gymarifa hefyd yn haeddiannol o barch mawr a derbyniad. Myfyriant yn 
astud, a chwiliant yn fanwl, y cyfryw orchestwaith â’r rhai’n, fel y dysgont 
ddeall yn oleu, a llefaru yn addas wrth eraill, am athrawiaethau sylfaenol 
ein cred. 

Cofiwch fi at bawb o’r brodyr yn yr Arglwydd. Nid wyf yn meddwl y caf 
eu gweled nes y gwelwyf hwy yn y farn fawr. Ysgrifenais hyn’atoch i 
ddangos fy helynt. Y peth mwyaf wyf yn awr yn ei ddymuno. yw caru yr 
Arglwydd mawr, a wisgodd gnawd am dano i Lrynu rhai aflan o’m bath i. 
Byddw'ch iach. Fy mrawd anwyl, llwydded Duw chwi yn eich gweinidog- 
aeth fwy-fwy. Amen. 

Hyn oddiwrth Frawd sydd yn eich caru yn yr Arglwydd, 


Pant-y-celyn, 

lonawr l, 1791. 

Un o’i gynnyrchion barddonol diweddaf—y diweddaf oll, mae 
yn debyg—oedd ei Farwnad ragorol ar ol ei anwyl gyfaill, y 
Parch. D. Rowland. Arferai ei fab, y Parch. J. Williams, ddy- 
wedỳd fod yr hyn y mae Williams yn ei ddadgan ara dano ei 
hun yn niwedd y Farwnad hono yn ddesgrifiad ffyddlawn a 
chy wir o’i deimladau a’i obeithion yn ei ddyddiau olaf :— 

“ Mae fy amser i ar ddarfod, 

Mae fy ngalwad bron ar dd’od ; 

’R wyf mewn carchar gan yr angeu, ■ 

Fel yn llechu dan ei droed; 

Ni cha ’i fyn’d i maes o’i loches, 

Yma fymryn bach, na thraw, 

Ond fy Jubil, mi ddysgwyliaf, 

Dyr fy nghadwyn maes o law. 

“ Eto, er ei lyffetheiriau 

Sydd yn rhwymo ’nghorff ynghyd, 

Y mae ’r nefoedd fawr yn agor, 

Rhwygwyd y cymylau i gyd; 


Mae fy ysbryd yn cartreíu 
Gyda ’r dorf aneirif fawr 
O rai cyntafanedigion 
■ Ag sydd yn y nef yn awr. ” 

Ei gynghor i bawb a ddelai i ymweled âg ef, hyd y cafodd nerth 
i siarad, oedd yr un ag eiddo Barnabas yn Antiochia, “ Efe a 
gynghorodd bawb oll, trwy Iwyrfryd calon, i lynu wrth yr 
Arglwydd.” 

Bu farw yn Mhant-y-celyn, lonawr iieg, 1791, yn 74 mlwydd 
oed. Daeth tyrfa fawr iawn ynghyd i Bant-y-celyn ddydd ei 
gladdedigaeth, pryd y pregethodd W. Lloyd, Henllan, Cayo, yn 
efe.ngylaidd ac eíîeithiol iawn; a dilynwyd ei weddíllion i’r 
gladdfa gan ganu yr holl ffordd. Claddwyd ef yn monwent 
Llanfair ar-y-bryn, gerllaw Llanymddyfri. Ar ei gareg fedd y 
mae y geiriau a ganlyn :— 

“ Er coffadwriaeth i’r diweddar Barch. W. Williams, o Bant- 
y-celyn, yn y plwyf hwn, awdwr amrywiol draethodau mewn pryd- 
yddiaeth a rhyddiaeth. Dysgwyl yma y seren fore, yr hon a 
arwain i mewn ogoniant yr adgyfodiad cyntaf, pan, wrth swn 
udgórn yr archangel, yr adfywia y llwch cysglyd, ac y llyncir 
angeu ei hun mewn buddugoliaeth. Llafuriodd yn ngwinllan yr 
efengyl dros hanner can’ mlynedd, ac a barhaodd yn ei ymdredi- 
iadau er ei llwyddiant, yn gystal wrth bregethu a’i ysgrifenîadau. 
Ac i’w lawenydd annhraethadwy, gwelodd ei heff^eithiau yn 
helaethu, a’i gallu yn ymddangos yn iechydwriaeth miloedd. 

‘ Heb saeth, heb fraw, heb ofn, 

Heb ofid ac heb boen 
Mae ’n canu o tìaen yr orsedd 
Ogoniant Duw a’r Oen ; 

Yn nghanol myrdd myrddiynau, 

Yn caru oll heb drai, 

Yr anthem ydyw cariad 
A chariad i barhâu.’ ” 

BEIRNIADAETH AR EI WEITHIAU. 

R HYWBETH anhawdd iawn yw heirniadu gwaith gŵr fel 
Williams o Bant-y-celyn; gŵr y mae ei enw a’i goíîadwr- 
iaeth wedi eu bendigo gan genedlaeth ar ol cenedlaeth o saint; 
awdwr yr emynau anwyl hyny a ddysgwyd i ni pan yn blant, trwy 
y rhai yr ennynwyd yn ein calon y teimladau cyntaf o gariad at 
yr Hwn y 

“ Mae llyth’renau ’i enw pur 
Yn fywyd ac yn hedd ; ” 

mae yn anhawdd, meddwn, nesâu at waith o’r fath mewn tymher 
ýeirniadol. Mwy dymunol o lawer fuasai myned i ganol ei weith- 
iau y modd yr ä y wenynen i’r ardd lysiau, heb sylwi ar ddim ond ar 
ireidd-dra a phrydferthwch y blodau, ac ymhyfrydu mewn mwyn- 
hâd o’r mêl dyferol sydd bob amser i’w gael yno. Eithr pa mor 
ddewisol bynag fuasai gwneuthur felly, buasem yn esgeuluso 
rhywbeth, ped ymroisem i’r demtasiwn, na ddylid ei esgeuluso. 
Y mae gweithiau y dynion galluocaf yn anmlierrìaith a difîýgiol; 
a dylai diífygion dynion mawr, os gallwn eu canfod, yn gystal a’u 
rhagoriaethau, fod yn athrawon i ni. Wrth fyned trwy weithiau 
Williams, gwyddom y byddwn yn dilyn rhodfeydd athrylith o’r 
fath uchaf, a’r athrylith hono yn defnynu melus-win mynydd 
Duw; eto, os dygwydd i ni gyfarfod â diffygion, neu â brychau a 
meflau, rhaid i ni ymwroli i geisio dysgu oddiwrth y pethau hyny, 
yn gystal ag oddiwrth y rhagoriaethau mawrion ac amryfal y cawn 
ein hunain o hyd yn eu canol. 

Perthynai i Williams, fel i bob dyn mawr a thalentog, ei briod 
nodweddau, y rhai a wnaent wahan rhyngddo, nid yn unig â 
dynion cyífredin, ond hefyd â dynion mawr eraill. Y mae medru 
adnabod dyn mawr yn wybodaeth a dâl am gryn ymdrech i’w 
chyrhaeddyd. A ydwyf fi fy hun, os gwn i, yn adnabod Williams 
yn ddigon da, fel ag i fedru rhoi rhywfaint o gynnorthwy i rywun 
arall i’w adnabod ? Mi dybiwn weithiau, y gallwn ei nodi allan 
yn hawdd a dibetrus, yn nghanol tyrfa o feibion dawn. Ond 
yn awr, wrth geisio gwneuthur hyny, yr ydwyf yn òfLii ac yn 
petruso. 

Ceir un hynodrwydd a berthynai ìááoyn eifäau. Pan y mae yn 
troseddu yn erbyn Chwaeth, a Barn, a chynneddfau eraill y dylid 
plygu i’w hawdurdod, fel y mae yn gwneyd weithiau, gwna hyny 
yn wahanol i bawb eraill. Anwybodaeth neu wendid diadnerth 
sydd yn peri i awduron yn gyffredin dramgwyddo a syrthio ; ond 
am y beîau a anurddant odlau AYilliams, teimlwn nas gellir eu 
priodoli i’r naill ddifíyg na’r llall, eithr mai ei ddiofalwch diym- 


dawr sydd yn rhoi cyfrif am danynt. ‘‘A certain careless greatness 
is the ptinciŷal element of hts geniusf meddai Gilfillan am y bardd 
Thomson; ni ddywedem ni felly am y bardd o Bant y-celyn, er 
yn ddiau, fod “a certain careless greatness” yn un o’i hynodion. 
Os meddyliwch, ar un adeg, mai tlodi, neu ynte anfedrusrwydd i 
wneuthur defnydd o’r moddion oedd wrth ei law, yw yr achos. ei 
fod yn troi ei feddyliau mawrion, cryfion, allan mewn gwisgoedd 
mor garpiog a thyllog, cewch eich argyhoeddi yn fuan o’ch cam- 
syniad, wrth weled meddyliau eraill cyffelyb yn cael eu troi allan 
ganddo mewn diwyg mor lanwedd a gweddus, fel na raid iddynt 
gywilyddio sefyll ger bron breninoedd. Cenedla feddyliau cryf- 
ion, iachus—yn gyfranog o ddigon o nerth ac ysbryd i fyw byth ; 
ond, fel ambell dad dibris a dideimlad, try hwynt allan i’r byd 
mewn dillad mor Gibeonaidd ag sydd yn ennyn tosturi gwnîad- 
yddion a chobleriaid llenyddol ymhob man. 

Nid at absennoldeb cywreinrwydd mydryddol, a geiriau swn- 
fawr a chwyddedig yn ei weithiau, bid sicr, yr ydym yn cyfeirio; 
diystyrai efe glustiau y cywrain a’r dysgedig, ac amcanai lefaru 
pethau Duw wrth y bobl yn eu hiaith gyffredin hwy eu hunain; 
ac am hyny “ y bobl a’i gwrandawent ef yn ewyllysgar.” Y mae 
i’w ganmol yn fawr am wneuthur felly; a diau y canmolir ef gan 
I Un y mae ei ganmoliaeth yn goron anniflanedig. Ond am ei 
(Waith (yn awr ac eilwaith) yn trin iaith y bobl mor ddi-sut ac 
'esgeulus yr ydym yn ei feio. Medrai efe, dan riniau ei ddawn 
hudolus, nyddu iaith lafar y werin yn wisgoedd gweddus ac urdd- 
asol i’r meddyliau mwyaf arddunol a dyrchafedig; byddai yn 
hawdd cyfeirio at ddigon o esiamplau i brofi hyny; eto, ceir ef 
rai prydiau fel pe buasai geiriau yr hen Omeraeg ac yntau ar 
delerau tra anghymmodlawn â’u gilydd, ac yntau, trwy rym 
diserch, yn eu treisio i’w wasanaeth. Ar ambell du dalen ym- 
ddengys geiriau, heb fod yn “ eiriau cymeradwy;” a’r rhai hyny 
fel pe wedi eu llusgo at eu gilydd gerfydd eu clustiau, ac aml un 
o honynt wedi ei ddiaelodi a’i dorfynyglu yn y gwrth-ymdrech 
caled. 

Rhaid addef hefyd y cyfarfyddir weithiau â phennillion 
gweiniaid a chyffredín. Hyd yn nod yn y Golwg ar Deyrnas 
Crist, yn awr ac yn y man gollyngir y lleni rhyngom â gol- 
ygfeydd llawnion o ryfeddodau na flinem byth yn edrych 
arnynt, a daw ger ein bron wastadedd digon cyffredin, heb fod 
ynddo ddim neillduol i ddyddori pen na chalon dyn; ond 
rywbryd, cyn hir, yn ddisymwth, newidîr yr olygfa drachefn, a 
chawn ein hunain yn nghanol creadigaethau ardderchog ei ddy- 
chymyg gwrhydrus; a phrydferthwch a dillynder, gweddeidd-dra 
ac urddasolrwydd, yn arweddu y cyfan. Nis gallwn weled fod 
y rhanau cyffredin y cyfeiriwyd atynt yn gwasanaethu i ddim da, 
yn hytrach y maent yn peri anghydweddiad ac anghydfod rhwng 

gwahanol adranau y cyfansoddiad. Nid oedd gan Williams 
hawl i gyfansoddi llinellau a phennillion lliprynaidd a diymad- 
ferth ; dylasai adael peth felly i rywrai na fedrent wneyd dim yn 
amgen. Erioed ni bu awdwr mwy diofal ynghylch dillyndra a 
gorpheniad golygus iV gyfansoddiadau. 

Ónd mi dybiwn na ollyngodd Williams ddim byd gwaelach o’i 
law—dim mwy amddifad o unrhyw ragoriaeth ^—nag ydyw rhai o’i 
emynau. Digon tebyg y byddwn yn tramgwyddo ambell frawd 
ymhonus wrth ddywedyd hyn, ond dyma’r gwir. Cymerer yr 
Hymn Sacramentaidd, Rhií clxxxiii. yn yr Aleluia, fel esiampl,— 

“Wel, dyma wledd, gwledd ein Duw lon, 

O basgedigion breision,” &c. 

Mae yn anhawdd meddwl sut y gallasai ei awen fod mor swrth a 
difywyd tra yr oedd y fath olygfa o’i blaen. Edryched y 
darllenydd eto dros Rhif cxcii. yn yr Aleluia. Ceir yn 
gymysg â’i Hymnau anfarwol gryn nifer o rai mor ddiymadferth 
a’r uchod. Mae un peth yn ymgynnyg fel esgusawd, os nad fel 
rheswm, am ymddangosiad yr Hymnau cyffredin hyn yn ei 
weithiau. Yr oedd anghen yr eglwysi yn Nghymru am odlau 
ysbrydol i ymddangos ger bron yr Arglwydd a’i foliannu ef, yn 
fawr iawn. Nid oedd ond ychydig o’r fath bethau i’w caeí yn 
ein hiaith, a’r ychydig hyny yn rhai tlodion ac anghelfydd. Nid ' 
ydym yn cofio yn awr am gymaint ag un hymn Gymreig, sydd yn 
fyw ac mewn ymaríeriad heddyw, yn^hŷn na dyddiau Williams 
beth bynag oedd yn bod cyn hyny, diflanasant pan ymddangos- 
odd ei hymnau ef fel y diflana y ser yn ngoleuni yr haul. I 
gyfaríod âg anghenion dolefus y dychweledigion oeddynt weith- 
ian yn llíosog yn Nghymru, ac anghenion yr Eglwys Gatholig, 
yr oedd yn rhaid cael amrywiaeth diderfyn ymron yn yr Emyn- 
au—amrywiaeth mewn athrawiaeth a materion, amrywiaeth mewn 
profiad, amrywiaeth mewn graddau o sicrwydd ííydd a gobaith, 
ac amrywiaeth mewn tôn ac ysbryd. Ei fod yn ceisio cyfarfod 
â’r anghen mawr yma ydyw un rheswm, yn ddiammheu, dros 
lîosogrwydd yr emynau a gyfansoddwyd gan Williams. Y mae 
ei Emynau yn unig yn ddigon i wneuthur cyfrol drwchus; ac, fel 
y gallesid dysgwyl, y mae anghyfartaledd mawr rhwng rhai o 
honynt âg eraill. Yn eu mysg y mae niferi lawer, barner hwynt 
'wrth y safon a fyner, a ddaliant i’w cystadlu âg emynau godidocaf 
unrhyw oes a chenedl; ceir eraill ag y mae rhyw feflau neu gilydd 
yn gwaraíunaw iddynt yr anrhydedd hwnw, ond sydd yr un pryd 
yn rhy lawn o fywyd i farw nac i gymeryd eu lladd; ac y mae 
yn rhaid addef hefyd y ceir yn eu plith rai lled amddifad o 
unrhyw ragoriaeth, ond eu bod hwythau hefyd yn garedigion 
oblegid eu tad, ac oblegid eu chwiorydd. 


Gan ein bod wedi ein harwain ar unwaith fel yma at yr hyn a 
ystyriwn yn ddiffygion a beîau yn ngweithiau yr awdwr, hwyrach 
mai gwell i ni orMen gyda’r pethau hyn, cyn symud i olygu ei 
ragoriaethau. Cyferfydd y darllenydd yn awr ac eilwaith â chryn 
ddiofalwch ar ran yr awdwr wrth ddefnyddio cymhariaethau. 
Ceir y trawsedd yma yn anurddo rhai o’i hymnau mwyaf efengyl- 
aidd a godidog. Weithiau ceir ef yn treisio natur, ac yn ei gor- 
íodi i wneuthur pethau tra annaturiol, megys yn y llinellau, 

“O tan y groes y torodd 
Afonydd mawrion sydd 
Yn troi tywyllwch dudew 
Yn awr yn hanner dydd.’ 

Beth bynag all afonydd ei wneuthur, nis gallant droi y nos yn 
ddydd. Eto: 

“ Fe ennynwyd ynof fflamau 

Tân mor hyfryd, tân mor gry’, 

Nid o’r ddaear daeth ei wreiddyn, 

Cariad pur y nefoedd fiy ; 

Awel beraidd 

O fynyddoedd hyfryd ras.’” 

Mae son am “wraidd” i dân yn beth dyeithr. Drachefn : 

“ Ti, ffynnon bywyd, bei'aidd, ddwys, 

Arnat dy hun ’r wy ’n rhoddi ’mhwys.” 

Nid priodol iawn yw yr ansoddair “ dwys ” i’w gymhwyso at 
ffynnon; ond rhywbeth mwy annaturiol na hyny yw son am 
roddi “ ein pwys ” ar ffynnon. Y mae cryn lawer o frychau o’r 
natur yma i’w gweled yn awr ac eilwaith yn ei waith. 

Bai arall nad ydyw yr awdwr yn gwbl rydd oddiwrtho ydyw 
rhoddi lle rhy amlwg i’r delweddau daearol trwy y rhai yr am- 
cana bortreadu gwirioneddau moesol ac ysbrydol, a chyffroi mwy 
nag a fyddai raid ar y synwyrau anianol, a thrwy hyny osod cyn- 
neddfau ysbrydol y darllenydd neu yr addolydd dan anfantais. 
Hwyraeh y gallem alw y bai y cyfeiriwn ato yn sensualism. 
Trwy sefyll mwy nag a fyddai raid ar y cyfrwng neu y gymhar- 
iaeth, y rhai sydd ddynol neu faterol, chwery yn ormodol ar y 
synwyrau anianol, yn lle rhoddi mantais i ysbryd y darllenydd 
íyned heibio ar unwaith trwy y delweddau at y pethau ysbrydol 
sydd yn gorwedd y tu hwnt iddynt. Teimlwn ei fod yn tros- 
eddu felly weithiau pan yn son am ddyoddefaint a marwolaeth y 
Gwaredwr, a’r prynedigaeth sydd trwy ei waed ef:— 

“Yn dy glwyfau y mae bywyd, 

Tyllau ’r hoelion yw fy nyth, 

Ofna ’i fyd na chnawd na phechod, 

Nac euogrwydd yno byth : 

Gwaed fy Mhriod wedi ei golli, 

Archoll fawr y waywífon, 
iTw fy nghraig a’m dinas noddfa 
Sicr ar y ddaear hon.’’ 

Nid ar athrawiaeth a ddysgir, nac â’r profiad hyderus a ddad- 
genir yn y pennill, bid sicr, yr ydym yn anghytuno, ond â’r dull 
y portreadir y naill a’r llall. Mae son am i’r pechadur wneyd ei 
nyth yn nhyllau yr hoelion yn nghnawd y Gwaredwr, a gwneyd 
archoíl y waywffon yn ddinas noddfa, yn rhoi gwedd rhy íaterol 
ar y gwirionedd ysbrydol yr amcenir ei osod allan. Mae y war- 
edigaeth a’r diogelwch sydd i’r credadyn i’w mwynhâu trwy farw- 
olaeth Crist yn cael eu dangos yn yr Ysgrythyrau mewn dull 
eglur, cryf a chyflawn, heb arfer ymadroddion fel y rhai uchod, 
na dim yn gyffelyb iddynt. Er mor efengylaidd yw ysbryd y 
pennill, y mae rhywbeth poenus i deimladau tyner yr addolydd 
yn ei ddelweddau. 

Mewn pennill arall dywed, 

’ “ Gwel’d dy glwyfau 

Yw ’r ddedwyddaf awr i mi. ” 

Yr oedd marwolaeth lesu Grist yn rhywbeth annhraethadwy 
werthfawr i Paul, loan, Pedr, a’r apostolion eraill; ond nis gall- 
wn ddychymygu am yr un o honynt yn goddef iddynt eu hunain 
ddefnyddio yr ymadroddion yna wrth son am dano. 

Wel, dyna ni wedi ysgafnhâu ein hunain o’r baich yna, sef y 
ddyledswydd o gyfeirio y darllenydd at yr hyn a ystyriwn yn 
dramgwyddiadau a diffygion yn ngweithiau ein Peraidd Ganied- 
ydd ] a phe buasai genym lawer iawn mwy o bethau i’w rhoddi 
yn ei erbyn, gallasem fod yn hyf i’w dadgan, a theimlo yr un pryd 
fod digon o ragoriaethau yn aros i roddi gwerth anghymharol ac 
anrahrisiadwy ar ei weithiau. 

Myn rhai fod gan Gymru le i ymffrostio yn ei Beirdd; ac ym- 
ofynir weithiau gyda dyheuad a chwilfrydedd mawr, Pwy yw ein 
Beirdd penaf? Gwelsom rai yn gwysio holl feibion Ceridwen o’r 
“ Gogynfeirdd ” i lawr hyd at y Cadeir-feirdd diweddaraf, i sefyll 
ger bron eu brawdle, mewn trefn i ddyíarnu, ac ateb y cwestiwn. 
Eithr nid oedd yn wiw ganddynt alw Williams, Pantycelyn, i’w 
gwyddfod o gwbl, na chymaint a chydnabod fod y fath un wedi 
ymddangos erioed ymysg “ y beirdd.” Ond y mae hyn yn sicr, 
—fod mwy o ddarllen ar weithiau Williams yn Nghymru, a mwy 
o ôl ei weithiau ar fywyd a chymeriad y genedl, nag sydd o ddar- 
llen, ac nag sydd o ôl gweithiau yr hoíl feirdd eraill i gyd gyda’u 
gilydd. Ac os yw hyna yn wir (ac yr ydym yn meddwl nad oes 
neb ystyrbwyll a’i gwada), y mae yn ddigon i brofi tu hwnt i bob 
dadl na phetrusder, mai Williams yw y bardd mwyaf tu hwnt i bob 
cymhariaeth a ymddangosodd erioed ymhlith y Cymry, neu ynte 


nad yw y Cymry ond cenedl o ffyliaid a deillion. Ydyw, er holl 
fragawd bechgyn y “ glec,” a baldordd “ seiri y cynghaneddion ” 
wrth y Maen Chwyf, y mae cysgod yr Hen Williams yn drymach 
na’r holl gyfandorf gwmpasog o honynt hwy. 

Un o briod nodau gwir athrylith yw, nad ydyw yn “adnabod 
neb yn ol y cnawd.” Ni waeth pa un ai cyfoethog ai tlawd, aì 
gwreng ai boneddig, ai dysgedig ai annysgedig, ai hen ai ieuanc 
fyddo yr hwn y nesao hi ato, os yw yn berchen ar galon dyn, fe 
gaiff deimlo oddiwrth ei rhiniau hi. Edrychwn am fynyd ar ddy- 
lanwad athrylith Williams ar ddáu ddyn tra gwahanol i’w gilydd. 
Cawr o ddyn mewn gallu ac amgyffredion oedd Dewi Wyn o 
Eifion. Arferai efe ddywedyd y gallasai eistedd drwy gydol y 
nos, ar y noswaith oeraf yn y Gauaf, heb dewyn o dân yn agos 
ato, i ddarllen gweithiau Williams, Pant-y-celyn, ac y buasai yn 
cael ei dwynmo hyd at chwysu yn ddyferol wrth eu darllen. Fel 
yna y triniai yr Hen Williams yr enaid mawr ac uchelfrydig 
hwnw. 

Oddeutu deugain mlynedd yn ol, mewn tŷ pen-capel yn Sir 
Frycheiniog, trigianai gwraig weddw, a chanddi fab truan oedd 
yn irìiot. Ceisiwyd dysgu y bachgen, y naiil dro ar ol y llall, 
mewn dwy neu dair o’r crefftau mwyaf syml, ond methwyd yn 
hollol. Wedi hyny gyrwyd ef i dori ceryg i drwsio y ffyrdd, 
ond gwelwyd yn fuan fod y morthwyl yn disgyn mor fynych ar ei 
law ag ar y ceryg, a bod llawer mwy o’i ôl arni hi nag arnynt 
hwy. O dosturi tuag ato trefnwyd iddo foddion cynnaliaeth 
gartref gyda ei fam. Methai ei fam, a methai athrawon yr Ysgol 
Sabbothol gael gan y llanc ddysgu darllen, na dysgu adnodau o’r 
Bibl—yr oedd galluoedd ei feddwl yn rhy bŵl a diymadferth i 
fedru gwneýd dim yn y ffordd hono. Ond rywfodd, yr oedd yn 
medru dysgu Hymnau Williams, ac adroddai aml un o honynt yn 
rhwydd a rhigl. Mwy na hyny, yn ol barn rhai a feddent gym- 
hwysder a chyfleusdra i farnu, yr oedd wedi dyfod trwy offeryn- 
oliaeth yr hymnau hyny i garu lesu Grist yn fawr. Byddai y 
pregethwr a wasanaethai yn y capel y Sabboth yn llettŷa yn nhŷ 
y capel nos Sadwrn a nos Sabboth. Heblaw y wraig weddw a’i 
mab, yr oedd cath fawr, hywaeth, a golwg raenus arni, yn cyfan- 
neddu yn y tŷ, yr hwn a elwid, Twm. Pan ddymunai y pregethwr 
ymneillduo i orphwys, gorchymynai y fam,—“ Jack, goleu y gan- 
wyll, a dangos y ffordd i’r pregethwr i’w weiy.” Gwedi iddo 
oleuo y ganwyll, clywid Jack, yntau, yn gorchymyn,—“ Twm, 
dere i agor y drws i’r pregethwr.” Ar ol dyfod i ben y grisiau, 
dyna Twm o flaen y ddau yn rhoi naid chwimwth i safle gyfleus, 
ac yn dodi ei bawen ar glicied y drws, gan bwyso a gwthio nes 
ymagorai y ddôr o’u blaenau. “ Wel, wel! y mae genych gath 
fedrus iawn,” meddai y pregethwr. “Oes,” atebai Jack, “yr wyf 
fi yn gwneyd i Twm wneyd rhywbeth dros lesu Grist.” A phwy 

a ammheua nad oedd gwaith Jack yn “gwasanaethu yr Arglwydd 
â’i gyfoeth” yn y dull yna yn boddloni y Nefoedd? Gwel y 
darllenydd ein hamcan wrth adrodd yr hanesyn hwn,—y mae 
athrylith yr Hen Williams yn darpar bwyd cryf i’r galluog a’r 
dysgedig, a llaeth i’r rhai bach, ac yn gwneuthur y gwirion yn 
ddoeth. 

Beth, gan hyny, yw y neillduolion cryfion sydd yn ei weithiau— 
beth sydd yn rhoddi cyfrif ara y safle uchel y raae wedi ei hennill 
ac yn ei chadw yn llenyddiaeth ei genedl—pa fath yw priod- 
deithi ei awen a’i ysbryd—ymha le y mae cuddiad cryfder y 
Samson hwn? Nis gellir ateb y gofyniadau yna âg un anadl. 

Un peth sydd yn rhoi nerth i’w afaeliad ar galonau y Cymry 
ydyw, ei fod wedi ysgrifenu ei weithiau f’r bobl yn iaith gyffredin y 
bdbl eu hunain. Addefasom ei fod weithiau yn trin yr iaith hono 
yn lled ddibris ac anghelfydd; eto gwnaeth efe fwy nag odid neb 
tuag at roddi bri ac anrhydedd arni. Y mae ganddo lawer emyn, 
a llawer tu dalen, yn llawn o’r meddyliau godidocaf, a’r rhai hyny 
wedi eu gwisgo yn drwsiadus, heb fenthyca cymaint ag un gair 
nad oedd yn hysbys ac arferedig gan y gwerinwr mwyaf distadl 
yn y tir. Cwynwyd gan rai o’i feirniaid ei fod yn arfer yr un 
geiriau yn fynych, a bod ei odliadau yn ddiamrywiaeth. Gnd 
i amcan Williams, yr oedd mynychu yr un geiriau, ac eilio yr 
un odlau, yn llai trosedd na defnyddio geiriau dyeithr na wyddai 
y bobl yn y byd beth oedd eu hystyr. Dylid cofio hefyd íod 
adnabyddiaeth y werin o eiriau y Gymraeg yn llawer iawn cyfyng- 
ach y pryd hwnw nag ydyw yn awr. Un o ganlyniadau y ffrydlif 
o lenyddiaeth Gymraeg sydd yn cylchredeg trwy y wlad trwy 
ystod y triugain mlynedd diweddaf ydyw fod geirlechres (vocabu- 
lary) y werin w'edi ei helaethu yn ddirfáwr rhagor yr hyn ydoedd 
cyn hyny. Am amser Williams, nid oedd ond ychydig lenydd- 
iaeth yn ein hiaith, mewn cymhariaeth, y pryd hwnw, nac ond 
ychydig iawn o’r hyn oedd yn bod, yn adnabjddus ac yn cael ei 
ddarllen gan y werin. Nid oeddynt yn gydnabyddus âg iaith 
bur a chyfoethog yr Ysgrythyrau, gan mor ddyeithr oedd y Bibl 
iddynt; ac mewn canlyniad yr oedd adnoddau geiriadurol yr hen 
iaith yn anadnabyddus iddynt. Cyfyngai hyn yn fawr ar y modd- 
ion a gyfrifai y bardd yn gyfreithlawn tuag at gyfoethogi ei odlau 
âg amrywiaeth. Ond er gwaethaf yr holl anhawsderau hyn, 
llwyddodd yn ei gyfansoddiadau i gyflenwi ei gynlluniaû cyn- 
nwysfawr â’r pethau sydd yn y nefoedd uchod, ac sydd ar y 
ddaear isod, ac sydd yn y dwfr odditan y ddaear, a’r oll yn cael 
ei ddesgrifio yn yr iaith syml a chyffredin a arferid ar aelwydydd 
y werin. 

Ymysg yr elfenau sydd yn chwyddo gallu a dylanwad Peraidd 
Ganiedydd y Cymry, y mae yn rhaid crybwyll hefyd y swyn 
hudolus àr gynghanedd hyfryd sydd yn ei fydryddiaeth. Gwelsom 


y beirdd yn cael eu tafoli mewn Ile uchel unwaith—yn y Traeth- 
odydd. Cafodd WiIIiams y fraint o ymddangos yn eu plith y 
pryd hwnw, a chydnabyddid ei fod yn meddu rhcd o anhebgorion 
bardd. Un o’r elíenau hanfodol oedd cynghanedd; ac, os ydym 
yn cofio yn iawn, yr oedd y rhif xx. yn cynnrychioli perffeith 
rwydd yn y gamp hono. Yr oedd rhai o’r urdd wedi dringo mor 
uchel, yn ol barn y tafolwyr dysgedig, fel y rhoddwyd xix ar 
gyfer eu henwau; ond ar gyfer enw Williaras, yn y golofn hono, 
yr oedd—o. Hawyr bach ! beth yw cynghanedd 1 Daeth i’n 
llaw yn ddiweddar Iyfr athrawus, yr hwn, ymysg pethau cudd a 
chyfriniol eraill, a dystiai gydag awdurdod cadeiriol am y llinell, 

“ Pentref teg yw Llangefni,” 

nad oedd ynddi ddim cynghanedd; ond sicrhai ni, yn yr un dull 
athrawaidd, fod y llinell, 

“ Pentref nice yw Llangefni,” 

yn gynghanedd ddifai i undyn. Pe cawsai rhyw “ brydydd ” y 
fraint o fod yn “ nghyfrinach ” y “ bardd ” dysgedig hwn, a phe 
meiddiasai awgrymu fod cynghanedd mewn llinellau fel hyn,— 

‘ ‘ Dymunwn yma dreulio ’m hoes 
O foreu hyd brydnawn, 

Lle cawn i wylo cariad pur 
Yn ddagrau melus iawn,” 

mae yn debyg iawn y buasai yno daflu cylchau a thori llestri 
dychrynllyd yn y Ile. Wel, y mae yn bryd i blant Babilon ddeall 
na oddefa synwyr cenedl sobr iddynt hwy garcharu gair gwasan- 
aethgar ac anghenrheidiol fel y gair cynghanedd, a’i orfodi i sefyll 
yn Ile tinc a chlec. 

Honwn fod yn ngweithiau Williams gynghanedd berorus a 
melodedd o’r fàth fwyaf hyfryd. Yn rhediad ei linellau, .yma- 
gwedda y delweddau i’r gosgedd a’r ffurf mwyaf cydweddol i’r 
swydd sydd iddynt, a daw y geiriau mwyaf detholedig ymlaen, 
gan ddawnsio i’w lleoedd gyda’r fath raslonrwydd a hoenusder 
íel y mae swn eu symudiad yn fiwsig, a chydweddiad a chydodl- 
iad y cyfan â’u gilydd yn gynghanedd sydd yn crynu tanau y 
delyn hono sydd yn nghalon dyn, yn y modd mwyaf hyfryd. 
Rhaid fod rhyw ddiftyg yn anian y dyn hwnw nad yw yn teimlo 
fod rhyw berseinedd hudol—rhyw ring orchfygol ac anefelych- 
adwy—yn odlau y Bardd o Bant-y.celyn, pan y mae yn ei hwyl- 
iau goreu. Mae ein gofod yn ein rhwystro i roddi esiamplau feí y 
dymunera o’r naill ragoriaeth a’r llall; ond cymerer a ganlyn fel 
engraifft o fydryddiaeth a chynghanedd berorus,— 

“ O Ilefara ! addfw^m lesu, 

Mae dy eiriau fel y gwin, {' 

Oll yn dwyn i mewn dangnefedd \ 
iVg sydd o anfeidrol rin ; l 

Mae holl leisiau ’r greadigaeth, A 
Holl ddeniadau cnawd a byd, 

Wrth dy lais hyfrydaf, tawel, \J 

Yn dystewi, a myn’d yn fud. 

“ Nis gall holl hyfrydwch natur, 

A’i melusdra pena ’i maes, 

Fyth gymharu â lleferydd 
Hyfryd, pur maddeuol ras : 

Gad im’ glywed swn dy eiriau— 

Awdurdodol eiriau ’r Nef 
Oddimewn yn creu hyfrydwch, 

Nad oes mo ’i gyíîelyb ef.” 

^ Tybiwn y byddwn yn rhoi y darllenydd ar y ffordd i weled 
rhagoriaeth arall yn Williams wrth gyfeirio at ei gydymdeimlad byw- 
iol â natur, a'i allu i'w deongli. Cwestiwn mawr a phwysig, nid 
yn unig o safle y bardd, ond hefyd o safle y duwinydd, ac o safle 
y gwyddonydd, ydyw hwn,—Beth yw natur ? Yr ymofyniad cyn- 
taf mewn pwysigrwydd i bob dyn ydyw, Pa fath yw ei pherthynas 
â ni—pa un ai gelyniaethus ai cyfeillgar ydyw? Beth ydyw 
ynddi ei hun, ai da ai drwg ? A ydyw wedi ei dyeithrio oddiwrth 
Dduw, ac yn cynllwyn am enaid dyn? neu ynte a ydyw eto yn 
ngwasanaeth Duw, ac yn cael ei defnyddio ganddo Ef i ddangos 
caredigrwydd i ni ? Gwir fod y nefoedd uchod, a’r ddaear isod, 
yn sibrwd cân cariad wrth ein synwyrau naturiol, yn agoryd 
golygfeydd deniadol o flaen y dychymyg, ac yn addaw i’r galon 
ei gwala o hyfrydwch ond cwyd yr ymofyniad hwn, gan hawlio 
ystyriaeth,—A ydyw ein synwyrau yn peidio a chael eu twyllo ? 
A ydym i ymddiried i’n calonau ? Pa brawf sydd nad ydyw ein 
synwyrau a’n calonau mewn cynghrair â’r gelyn, ac mai dinystr 
yr enaid sydd mewn golwg ? Y mae dynion duwiol a galluog yn 
ymranu yn bleidiau ac yn rhoddi atebion hollol wahanol i’r cwest- 
iynau hyn. Arweiniai damcaniaeth y Puritaniaid hwy i edrych 
ar gydymdeimlad â deniadau y greadigaeth anianyddol, fel prawf 
diymwad o gyflwr o farwolaeth ysbrydol. Yn y lle cyntaf, onid 
oedd y ddaear wedi ei melldithio gan Dduw ? Yn ail, onid yw 
natur dyn yn anfeddyginiaethol ddrwg ? Gan gredu mai felly yr 
oedd, tybient hwy am bob peth sydd yn wir naturiol i ddyn, y 
dylid ei lesteirio a’i farwhâu. Nid oedd y fath beth a dadblygiad 
i fod—peth i’w' gwrthwynebu a’i dystrywio oedd natur. Oblegid 
y golygiadau hyn, ofer yw dysgwyl gweled cydymdeimlad â natur 
yn ngweithiau y Puritaniaid galluog a duwiolfrydig. Ni cheir mo 
honynt hwy yn ymddigrifo a gorfoleddu yn yr olwg ar brydferth- 
wch ac ardderchogrwydd y greadigaeth weledig fel y mae, nac 
yn cael eu gorchfygu gan y tiriondeb a’r caredigrwydd y mae yn 

eu dangos tuag at y pechaduriaid sydd yn ei chyfanneddu. Pan 
y caent achlysur i gyfeirio at y byd naturiol o gw’bl, desgrifient ef 
yn y lliwiau mwyaf annymunol. Nid oedd y ddaear, ar y goreu, 
ond “tŷ y crochenydd;” yr oedd anian wedi ei brychu drosti gan 
halogrwydd pechod, fel gwyneb menyw a fuasai unwaith yn lân 
a hardd-deg, wedi ei anffurfio gan fadredd y gwahanglwyf. “Nid 
yw y greadigaeth yn awr ond megys hen dý breulyd ar ymollwng, 
ac yn gogwyddo i’w ddinystr.” Gwir nad oedd pawb o’r Puritan- 
iaid yn cymeryd golwg mor bruddglwyfus a hyna ar natur ; ond 
ni feddyliai neb o honynt am addurno a bywhâu eu tu dalenau 
â’i delweddau hi. 

Creda eraill—y mwyafrif mawr—nad yw natur yn ddim amgen 
na drych yn adlewyrchu delweddion sylw’eddau anweledig; a bod 
ei gwrthddrychau yn portreadu yr hagr neu y prydferth, casineb 
neu gariad, gwae neu wynfyd, yn ol yr hyn sydd ynom ni ein 
hunain. Y mae yn dibynu ar ansawdd yr edrychydd pa un ai 
gwên a’i gw’g a wêl ar ei gwedd hi. Ond, a ydyw yn canlyn fod 
natur, ynddi ei hun, yr un peth i bawb, ac nad ydyw yn golygu 
na da na drwg mewn gwirionedd, ond bod dynion yn dychymygu 
eu bod y naill beth neu y llall iddynt eu hunain ? Nid felly; 
eithr y mae mewn gwirionedd yn rhywbeth gwahanol i’r naill 
rhagor yr hyn ydyw i’r llall: tra y mae yn fud wrth y naill, 
dadguddia ei chyfrinach i’r llall; tra y gwisga wg ac y sieryd 
fygythion wrth y naill, dengys sirioldeb a thraetha bethau daionus 
wrth y llall; i’r naill y mae yn arogl marwolaeth i farwolaeth, ac 
i’r llall y mae yn arogl bywyd i fywyd. Ni wêl y llygad ddim 
ond yr hyn y mae ganddo allu i’w weled; ac y mae gan rai allu j 
weled llawer mwy nag sydd gan eraill, ac, weithiau, i weled 
pethau na welir mo honynt o gwbl gan eraill. 

Athroniaeth íateryddol oedd athroniaeth oes Williams. Yr 
oedd yr ymdeimlad â’r dirgelwch a’r ofnadwyaeth sydd yn codi 
o bresennoldeb gallu yn, neu yn amlygu ei hun trwy, y greadig- 
aeth weledig bron wedi ei Iwyr golli. Cydnabyddid, yn wir, fod 
rhyw allu rhyfedd yn cael ei gynnyrchu gan gydberthynas neill- 
duol gronynau mater, neu ynte wedi ei osod ynddynt ryw filoedd 
o flynyddoedd yn ol gan Awdwr Natur; ond nid oedd y dirgel- 
wch oedd ynglŷn â phresennoldeb y gallu hwnw yn cynnyrchu 
nac ofn, na gwyleiddra, na chwilfrydedd yn athronwyr y dyddiau 
hyny. Edrychid ar Awdwr Natur fel ar oriawr-wneuthurwr 
deallus a galluog; ac ar y greadigaeth fel clamp o orchestwaith 
ardderchog ; ac oddiwrth y cynllun, yr amcan, a’r cyfaddasiad a 
welid yn y gwaith, gallasent brofi, trwy resymeg anwrthwynebol, 
fod Duw yn bod, neu o leiaf ei fod wedi hanfodi ryw lawer o 
amser yn ol. Gallent ddefnyddio trefn a galluoedd y cread i 
brofi rhyw bethau; ond nid oedd y galluoedd hyny yn awgrymu 
dim iddynt. 

Mae galluoedd y greadigaeth yn gysgodau (types) o wirion- 
eddau ysbrydol, a sylweddau anweledig; ac anhebgor mawr y 
bardd ydyw gallu i gydymdeimlo â, ac i íyned i gyfrinach y 
Presennoldeb mawr sydd yn ymguddio yn y cysgod. Mae y 
Triawd Cymreig ar anhebgorion bardd, yn odidog: “ Llygad i 
weled anian, calon i deimlo anian, a glewder a faidd gydfyned 
âg anian Nid yw yr ysgrifenydd desgrifiadol sydd yn ymfodd- 
loni ar ddarluniad llythyrenol o agweddion arwynebol natur, 
serch iddo ysgrifenu mewn llinellau banawg ac odlawg, ac er 
i’w ddesgrifiad fod yn llythyrenol ffyddlawn a chywir, yn fardd o 
gwbl,—y mae hanfod gwir farddoniaeth yn absennol o’i waith, 
sef cydymdeimlad a bywyd. Yr ydym yn credu bod llawer o’r 
hyn sydd yn pasio fel barddoniaeth yn Nghymru y dyddiau hyn 
yn dra amddifad o wir farddoniaeth,—nad ydyw yn ddim 
amgen na desgrifiad llythyrenol o agweddion allanol gwrth- 
ddrychau natur. Tybiai y diweddar Caledfryn, mae yn debyg, 
ei fod yn ysgrifenu barddoniaeth, pan y dywed yn ei Awdl ar yr 
Adgyfodiad,— 

“Onid oes mewn llindysyn—a’i feroes, 

Wrth farw ’n ei blisgyn, 

A chodi mor wych wed’yn, 

Eglurhâd goleu ar hyn?” 

Eithr nid oes mwy o farddoniaeth yn yr englyn nag sydd mewn 
llinell fel hon,— 

Onid yw dau a dau yn bedwar? 


“ A rhedodd y Messîah i mewn i gyfyng le, 

Rhwng euog ddyn y safodd fel hyn â Brenin ne’; 

Fe brynodd y ’tifeddiaeth oedd wedi myn’d ar goll, 

Ei hun aeth yn Etifedd o honi oll yn oll. 

“ A natur eang ydoedd yn awr yn myn’d yn fflam 
Attaliwyd, a sefydlwyd, er mwyn y gwaed di-nam 
Dywalltid ar Galfaria, rhwng daear gron a ne’, 

Gan ei unig Fab a’i ’Tifedd, osodwyd yn eu lle. 

“ O’r nefoedd faith, gwmpasog, fel hyny daeth ei fod, 

Ac yn Etifedd hefyd o’r cyfan îs y rhôd ; 

Oll ynddo ei hun yn sefyll; ac ynddo ninnau gawn, 

Er colli ’n holl feddiannau, íod yn gyfoethog iawn. 

“ Ac fe ga’s pob creadur, o’r mwya’ i’r lleia’ un, 

Trwy addo o’r lesu farw, fod yn ei le ei hun ; 

Y greadigaeth eang i bara eto n mlaen, 

Yn yr un dull a threfn ag ydoedd hi o’r blaen. 

“ Ca’s hediaid genad ganu o fewn i’r wybren fawr, 
Ymlusgiaid i ymddifyru a hilio hyd y llawr ; 

’Nifeiliaid a bwystfilod, ac ymborth iddynt stôr, 

A’r pysgod chware a neidio o fewn y dyfn fôr. 

“ Yn unig ond y felldith adawyd ar y llawr, 

I ddwyn mîeri ac ysgall a drain ryw nifer mawr; 

Llid, malais, a chenfigen gan bob creadur byw, 

O gylch am ddifa eu gilydd, ac am gael difa eu rhyw. 

“ Ond oll sy ’n awr yn sefyll yn gyfan yn y gwaed, 

Trwy eitha’ poen i’r lesu, i ni yn eitha’ rhad ; 

Gwaed brynodd y greadigaeth, dyn aethai ’n lân ar goll, 
Ac yn y gwaed mae ’n sefyll yr awrhon oll yn oll. 


Ond, gadewch i ni edrych pa olwg a gaffai Williams ar Natur. 
Gwelai ynddi ddigon o brofion o wirionedd y dystiolaeth 
Ysgrythyrol, fod “ y creadur wedi ei ddarostwng i oferedd,” a 
bod “ yr holl greadigaeth yn cyd-ocheneidio, ac yn cyd-ofidio 
hyd y pryd hwn; ” a chymysgai ei ddagrau gyda ei dagrau hi. 
Ond hefyd, gwelai yr ochr arall i’r gwirionedd Ysgrythyrol, sef, 
nad oedd y greadigaeth wedi ei darostwng i anobaith, eilhr bod 
“ awyddfryd y creadur yn dysgwyl am ddadguddiad meibion 
Duw.” Yr oedd efe wedi gweled yn lled glir yr hyn y dadleua 
Rawlinson drosto (“Fresent Day TractsThe Sublime and 
Beautiful in Nature), fod y byd i’w olygu, nid yn unig fel 
Peiriant, a’i gynllun a’i amcan yn profi fod iddo Greawdwr 
anfeidrol ddeallus; ond hefyd íel Arlun, a’i linellau a’i ddelwedd- 
ion yn awgrymu ac yn dadguddio yr arddunol, yr hawddgar a’r 
da yn nghymeriad yr Hwn sydd yn cynnal pob peth trwy air ei 
nerth. 

Deallai efe fod cyfryngdod Crist wedi gwneuthur y greadigaeth 
yn rhywbeth gwahanol i’r hyn a fuasai oni b’ai am ei gyfryngwr- 
iaeth Ef:— 


Ni all yr haulwen gerdded lêd troed o’r awyr las, 

Na seren gron na phlaned a’u troion tyn’d i maes; 

Ni all Arcturus rodio gylch pôl y Gogledd pell, 

Oni b’ai bod yr lesu yn Ben cyfammod gwell. 

Ni thÿ.fai gwelljt y ddae^r, ni chwympaiWwlith yrlhaf, 
Ni wend pren yn deilio] nac W blodeuyn braf, 

N i chwythai ’r dehau tawel un awel ddydd na nos, 

I ddadglo ’r ddae’r glöedig, oni b’ai gwaed y groes. 

Ni allai ’r ’fonydd redeg, na ’r bryniau sicra ’u sail 
I sefyll ar eu gwadnau, oni b’ai Adda ’r Ail ; 

Ni chwariai ’r môr ei dònau, ni chariai longau ’r un, 

Fe sychai ddwr i fyny, oni b’ai Mab y dyn. 

Ni buasai uffern dywyll yn poeni ond dau ddyn, 

Ni chawsai ’r nefoedd oleu i drigo ynddi yr un ; 

Holl drefn y greadigaeth a’i harddwch ffetnia i maes, 
011 fuasai ’n myn’d yn ofer, oni buasai cyfammod gras. 

Diolched y byd llîosog o’r bron i gyd i Ti 
Am addo ’n gynnar farw ar fynydd Calfari ; 

Can’s ynot maent yn sefyll, a Thi yw eu parhâd, 
Colcfnau ’r holl greadigaeth yn unig yn dy waed.” 

Tra y “ safai yr holl greadigaeth yn y gwaed,” yr oedd rhywbeth 
i’w weled ynddi a thrwyddi amgen na melldith, dadfeiliad a 
damnedigaeth; adlewyrchai ogoniant anghymharol y Person 
trwy yr hwn y’i gwnaed, ac sydd yn ei chynnal, a sibrydai yn 
nghlustiau ei gydetifeddion Ef pa bethau anmhrisiadwy werthfawr 
ac anghymharol hawddgar sydd yn nghadw iddynt yn y nefoedd. 
Dyna y rheswm mawr am hoffder Williams o natur, ac o’i ymhyf- 
rydiad yn ei chyfrinach. Yr oedd yn ei hofìfì am ei bod yn 
arwyddocâu iddo ef sylweddau anweledig, ac yn ysgol ar hyd 
pa un y dringai ei ysbryd, bron yn ddiarwybod iddo ei hun, i 
gymundeb digyfrwng â’r pethau anweledig eu hunain. Peth y 
gwyddai efe yn dda am dano oedd yr hyn a brofai Coleridge un- 
waith wrth edrych ar Mont Blanc,— 

“ O dread and silent Mount! I gazed upon thee 
Till thou, still present to my bodily sense, 

Didst vanish from my thought: entranced in prayer 
I worshipped the InYÌsible alone.” 

Gan ei fod yn ei enedigaeth naturiol wedi ei gynnysgaeddu yn 
helaeth â’r galluoedd hyny sydd yn gwneuthur bardd, a thra- 
chefn wedi ei eni oddiuchod, a’i holl ddoniau naturiol ac ys- 
brydol beunydd dan adnewyddiad yr Ysbryd Glân, yr oedd 
ganddo graífder llygad i weled, ac eangder calon i deimlo, a 
glewder ysbryd a feiddiai fyned trwy y llen i gysegr sancteidd- 
iolaf tabernacl anian, ac edrych ar bortreadau y pethau sydd yn 
y nefoedd yn ngoleuni y Shecinah oedd yn tywynu arnynt; ac 
oddiyno yr oedd yn dyheu yn hiraethlawn am fyned i’r “gwir 
gysegr ”—y nef ei hun. 

“ Rhowd tân o fewn fy nghalon gan fath wrthddrychau mawr, 

Am hwylio ’r wyf yn fuan i’r làn oddiar y llawr ; 

Am fyn’d tu hwnt pob terfyn, i’r làn uwchlaw pob byd, 

Hapusrwydd maith anfeidrol y rhedodd arno ’mryd. 

“ Anfeidrol amrywioldeb yn y ífurfafen draw, 

Tu hwnt pob terfyn gwybod mae oll a wnaeth dy law : 

Uwch wyt na’th holl greaduriaid, ac eto pob yr un 
Sy ’n dangos o’th ogoniant digymhar Di dy hun.” 

Ond sylwed y darllenydd nad oes na phryd na thegwch ar 
wedd anian i’r Bardd o Hant-y-celyn ar wahan i fod yn Nghrist, 
ac mewn heddwch â Duw. Yr oedd golygfeydd y greadigaeth 
yn hawddgar neu yn arswydlawn iddo yn ol fel y dygwyddai ei 
bod rhyngddo ef â’i Dad ar y pryd. Pan yn cael ei lethu gan 
euogrwydd, ac yn arswydo wrth ymdeimlo â’i lygredd, ymlusgai, 
cerddai, rhedai—y modd goreu gallai, heb edrych ar dde nac ar 
aswy, na sylwi ar ddim, at orsedd gras—“ anfeidrol orsedd 
gras,” fel yr unig fan am waredigaeth; ac os dygwyddai fod 
galluoedd y greadigaeth yn gweithio ac yn cynhyrfu oddeutu 


ei Iwybr, ceisiai fyned heibio iddynt heb edrych arnynt, fel yr 
ä plentyn ofnog heibio i’r fynw'ent gwedi machlud haul, gan 
arswydo rhag pob cysgod. Ond, wedi bod wrth yr orsedd, ac 
wedi derbyn cusan cymmod, a phrofi drachefn o orfoledd yr 
iachawdwriaeth, O! y mae natur drwyddi ymhob man yn garedig 
ac yn hawddgar yr adeg hono—y mae ei holl wrthddrychau 
uchel ac ardderchog yn cysgodi y Gwaredwr, a phob twmpath 
yn lletŷa angylion. 

Ni buasai neb ond gwir fardd yn raeddwl am wneuthur gallu- 
oedd natur yn genadon i gario yr awgrym cyntaf i bechadur edifeir- 
iol fod ei anwiredd wedi ei faddeu, a bod y Nefoedd yn foddlawn 
iddo. Felly y trefna Williams iddi fod yn achos Theomemphus. 
Gwedi bod yn hir dan argyhoeddiad ar ol gwrandaw Boaner^es, 
a thrachefn, ymhen y rhawg, iddo glywed pregeth Evangelius, yr 
ydym yn caei Theomemphus “ mewn coedwig ar làn afon — 

“ Ond ar ryw un diwrnod, —dedwyddaf ddydd erioed 
Oedd hwn i Theomemphus, er pan y cafodd fod, - 
Ag ef yn rhodio ’n ddystaw, mewn myfyr wrtho ei hun, 

Mewn coedwig ar làn afon, heb yn ei weled ddyn. 

“ Fe waeddodd ar ei liniau, fel yma tua ’r ne’, 

Ochenaid ’n ol ochenaid yn codi ynddo fe, 

Fel tòn ’n ol tòn yn dyfod o’i galon drom i maes, 

Anghredu yn gorchuddio holl egwyddorion gras. 

“ Nes gwasgu o gyfyngderau ei enaid llesg i’r llawr, 

Mor ddwfn, pe b’ai bosibl, ei hun ag uffern fawr ; 

Nas gall’sai godi i fyny, na gronyn fyn’d o’r man, 

Mor gref yw anghrediniaeth yn maeddu ysbryd gwan! 

‘ ‘ Ond pan nas gall’sai ddyoddef —dyoddef dim yn hwy — 

Gan wres a phoen digymhar ei arg’oeddiadol glwy’, 

Danfonwyd gair i waered, íe dâl ei gofio ef, 

Gair oedd yn fwy na ’r ddaear, gair oedd yn well na ’r nef. 

“ Rhaid oedd ei gael neu farw—hwn oedd y gair mewn pryd— 

‘ Ha fab ! mae ’íh holl aplendid 'n awr wedi ei faddeu i gyd ; 

Mae aberth wedi ei ffeindio, fe gafwyd perffaith ia%vn, 

Ani bob rhywfaifuynot, fe roddwyd taliad llawn.’ ” 

Ond yr oedd rhywbeth wedi cymeryd lle cyn hyn—yr oedd “ yr 
addewid ” wedi anfon cenad o flaen ei hwyneb,— 

“ Fe glywai awel beraidd, cyn i'r addewid dd’od, 

Yn ysgog ar y goedwig, yn chware brig y coed, 

Yr aer yn ymgynhyrfu, a rhyw nefolaidd stwr 
Yn cyffro yn dawel, hyfryd, ar wyneb glas y dwr, 

“ Ac yna daeth tawelwch o’i fewn, o nefol ryw : 

’Be Theomemph., —Rhyw arwydd o’r nef yw hyn gan Dduw ; 

Fe ddaw,—fe ddaw mhen ’chydig,—mhen ’chydig bach fe ddaw ; 

Wrth hyn ddisgynodd arnaf mi wn ei fod gerilaw. 

“ Ac erbyn a llefaru, daeth nerthoedd nefoedd fawr 
Fel afon lawn lifeiriol i’w galou ef i lawr ; 

Ni ddeallodd, ac nis clywodd erioed o’r blaen gan ddyn, 

Yr hyn a ga’s ei deimlo yr awrhon ynddo ei hun. 

“ Ac yna i’r lan fe neidiodd, yn ysgafn oedd ei di’oed, 

Trwy brofi ’r hyn nas profodd efe o’r blaen erioed ; 

I’r nef fe godai ei lygaid, sef hen drigfanau llid, 

Ond, moroedd mawr o gariad oedd yno ’n awr i gyd ! 

“ Fe synodd 1 fe ryfeddodd ! ’Be fe,—Fe drodd y rhod, 

Trodd ofnau yn gysuron pereiddiaf fu erioed ! 

Ymhl'.th pob rhyfeddodau, hwn yw yr uwcha’ ei ryw,— 

Caiff Theomemphus aflan feddiannu nefoedd Duw.” 

Yn marwolaeth Theomemphus, dracheín, dyma fel yr ymddan- 
gosai natur pan ddaeth angeu ato,— 

“ Pan oedd yr haul yn t’wynu yn hyfryd un prydnawn, 

A’r llysiau ’n rhoddi allan aroglau peraidd iawn, 

Y meusydd yn wyrddleision, a’r coed yn llawn o ddail, 

A natur ar eu gilydd yn chwerthin bob yn ail,” &c. 

Gwrandawer arno yn “ ysbrydoli” ceinion yr ardd yn Marwnad 
Mrs. Grace Price,— 

“ Mi ffansia ei bod hi ’r awrhon 

’R hyd y gerddi wrth fy nghlun, 

Megys JONES, yn dangos llysiau, 

A d’weyd enwau pob yr un : 

Ysbrydoli pob blodeuyn 
Wrth ei liw ac wrth ei flas, 

Nes gwneyd gardd, heb wybod imi, 

Yn blanigion Dwyfol ras :— « 

‘ ‘ Dyma ’r pinc, a thraw ’r carnasiwn, 

Dyma ’r tulip hardd ei liw ; 

On'd yw rhai ’n, fy mrawd, yn debyg 
I rasusau nefoedd Duw ? 

Dacw ’r lili beraroglaidd, 

On’d yw hona megys gras 
Sydd yn perarogli ’r ardal 

Ddedwydd hono toro i maes?” 

Nid oedd odid olygfa mewn natur nad oedd ef yn gallu ym- 
wthio i’w chyfrinach, a dwyn allan ryw wirionedd ysbrydol a 
lechai yn ei chysgod. Dyna ddiwrnod ystormus ac annifyr yn 
tynu i’w derfyn ; ac wrth hwyrhâu y mae yn tegeiddio yn 
hyfryd,— 

“ Y mae 'r gwynt yn troi i’r dehau, 

Ac mae ’r hin yn dawel iaw'n, 

Pan bo ’m Duw ’n cyhoeddi heddwch, 

Er mor arwed fu ’r prydnawn.” 

Ar y ffordd o Bant-y-celyn i Sir Aberteifi,—ffordd y tramwyodd 
Williams lawer arni wrth fyned i Langeitho a Thregaron—yn 


nghanol “ creigydd Towi,” ac yn agos i amaethdŷ adnabyddus a 
elwir “ Y Fannog,”—amaethdŷ, gyda llaw, sydd yn cadw hyd y 
dydd hwn ei hen gymeriad patriarchaidd,—y mae un o’r gol- 
ygfeydd rhyfeddaf a mwyaf cyffrous a geir yn Nghymru. Ar- 
weiniai y ffordd ar draws y.sgwyddau clogwyni ysgythrog, a chaiff 
y teithiwr ei hunan, yn un man, ar y dibyn,—nis gall gilio ar y 
naill law, oblegid ymgyfyd y creigiau serth ymhell uwch ei ben, 
ac ar y llaw arall y mae affwys safnrwth yn dangos ei choluddion 
dyfnion tywyll iddo. Rhaid fod yr olygfa yn arswydlawn i ddyn 
mor nervous a Williams ; ond, yn ymguddio yn nghysgodion ei 
dychrynfeydd, gwelodd efe rywbeth annhraethol mwy arswydlawn 
na hi ei hun. Mae traddodiad yn y gymydogaeth yn dyweyd, 
mai wrth basio y fan hòno, neu, yn hytrach, mae yn debyg, ar ol 
ei phasio rywbryd, yr ysgrifenodd,— 

“ Cul yw ’r llwybyr i mi gerdded, 

Is fy llaw mae dyínder mawr ; 

Ofn sydd arnaf yn fy nghalon 

Rhag i’m troed i lithro i lawr,” &c. 

Y mae yn gwneuthur i’r môr mawr, llydan, amlygu iddo y pethau 
a gudd-gynniweiriant dan esgyll ei dònau a’i ystormydd yntau. 
Pa un ai wrth forio ei hunan, ai ynte trwy ddarllen hanes mor- 
deithiau Columbus, Drake, De Noort, Syr Walter Raleigh, neu 
ei gydoeswr Cadben Cook, yr ymgydnabyddodd â’r môr? Mae 
yn ddiau mai trwy yr olaf; nid ydym yn deall iddo forio nemawr. 
Dyna long, a fu unwaith yn ymyl yr hafan a ddymunai, wedi ei 
churo gan dymhestloedd, a’i hwrdd-yru am gannoedd o filldir- 
oedd yn ol, ac, fe ddichon, wedi ei thaflu ar draethell rhyw 
wlad ddyeithr a pheryglus. Beth a wêl y Bardd yn nirgelwch yr 
olygfa yna? 

‘ ‘ Dyn dyeithr ydwyf yma, 

Draw mae ’m genedigol wlad, 

Draw i’r moroedd mawr tymhestlog, 

Ac o fewn i’r Ganaan rad : 

Stormydd hir o demtasiynau 
Nghurodd i yn llyn mor bell 
Tyred, ddeheu-wynt pereiddiaf, 

Chwyth fi i’r Baradwys well. • 

• Yn ei Argrafflad Cyntaf o’r Môr o Wydr yn un llyfr cyfan (1762), y mae 
y rhan olaf o’r pennill fel hyn,— 

“ Storom fawr a ges yn Eden, 

Hono ’m chwythodd i mor bell; 

’N ol yn awr mi drois fy w'yneb 
At yr hen Baradwys well.” 

Mae yn debyg mai efe ei hun, ac nid ei fab, John Williams, yn Argrafflad 
1811, a’i newidiodd i’r ffurf uchod. 

“ Ac er gwaethaf grym y tonau 
Sydd yn curo o bob tu, 

Dof trwy ’r storom, dof trwy’i gwyntoedd, 

Rywbryd i’r Baradwys fry : 

Gair fy Nuw sy ’n drech na ’r moroedd, 

Gair fy Nuw sy ’n drech na ’r dòn, 

Ac mi fentraf oll a feddwyf, 

Bythoedd i’r addewid hon.” 

Ryw ddiwrnod, ar ol hir fordwyo mewn ymchwil am y Byd 
Newydd, gwelid oddiar fwrdd llong Columbus arwyddion fod 
tir yn agos, ac yr oedd llawenydd ac awyddfryd yr anturiaethwr 
a’i forwyr, yn annesgrifiadwy. A oes yna ryw lawenydd a dyhe- 
wyd ysbrydol yn cael ei awgrymu gan y dygwyddiad yna? Oes, 
y mae. A phwy ond Williams a allasai ddesgrifio yr annesgrif- 
iadwy fel hyn ?— 

“ ’R wyf yn dechreu teimlo eisoes 
Beraroglau ’r gwledydd draw, 

Gyda ’r awel bur yn hedeg, 

Diau fod y wlad gerllaw ! 

Dere ’r tir dymunol, hyfryd, 

Dere 'r ardal sydd heb drai, 

Dy bleserau o bob rhywiau 
Gad im’ bellach eu mwynhâu.” 

Hawdd íuasai myned ymlaen am y rhawg ac yn hir yn y cyfeiriad 
hwn; ond y mae yn rhaid i ni ymattal. 

Yr ydym, bellach, yn dyfod at yr hyn a ystyriwn y rhagoriaeth 
mwyaí yn ei weithiau, sef, ei adnabyädiaeth ddoýn ac eang o galon 
dyn fel pechadnr, ac fel credaayn, á!i fedr atighymharol i roddi 
mynegiant i’w deimladau a’i ddyhewyd. Bron nad ellid dywedyd 
fod yr holl farddoniaeth sydd yn natur y dyn anianol wedi cael 
llafar yn ngweithiau Shakespeare. Ond y mae gras Duw yn 
gwneyd dyn yn “greadur newydd;” ac yn y creadur newydd 
yma canfyddodd Williams greadigaeth anadnabyddus i’r Prif-fardd 
Seisonig, â’i barddoniaeth gyfoethog yn fud, gan nad oedd neb 
eto wedi rhoddi iddi dafod i lefaru. Yr oedd Pope wedi dyweyd 
wrth y Saeson, yn yr oes o’r blaen, 

“ The proper study of manldnd is Man ; ” 

a chan roddi ei ddysgeidiaeth mewn ymarferiad, ysgrifenodd ei 
Essay on Man. Ond yr oll o’r “Dyn” sydd yn cael ei “astud- 
iaw ” yn y gwaith hwnw ydyw ei Reswm a’i Ddeall: dadansoddi 
galluoedd y meddwl yn unig y mae, gan eu beirniadu a’u duchanu. 
Yr oedd “ cuddiedig ddyn y galon ” yn greadur na wyddai, gellid 
meddwl, nemawr ddim am dano. I gael rhyw syniàd am y gwa- 
haniaeth rhwng “ Dyn ” Pope, a Dyn Williams, cymharer y ddau 
bortread a ganlyn:— 

‘ ‘ Placed on this isthmus of a middle state, 

A Being darlcly wise, and rudely great: 

With too much Icnowledge for the sceptic side, 

With too much weabness for the Stoic’s pride, 

He hangs between ; in doubt to act, or rest; 

In doubt to deem himself a God, or beast; 

In doubt his mind or body to prefer ; 

Born but to die, and reas’ning but to err ; 

Alilce in ignorance, his reason such, 

Whether he thinks too little or two much : 

Chaos of Thought and Passicn, all confused ; 

StiII by himself abused or disabused ; 

Created half to rise, and half to fall ; 

Great lord of all things, yet a prey to all: 

Sole judge of truth, in endless error hurl’d, 

The glory, jest, and riddle of the world.” 

O ! greadur helbulus a digysur iddo ei hun ! ac oer a diserch i 
bawb eraill! Ond edrychwch a chlustfeiniwch, dyma greadur 
arall,— 

“ O ! fy enaid, gorfoledda, 

Er mai tristwch sy yma ’n Ilawn ; 

Edrych dros y bryniau mawrion 
I’r ardaloedd hyfryd iawn : 

Uwch tymmorol 
Feddiant mae fy nhrysor drud. 

“ Gwel tu hwnt i fyrdd o oesoedd, 

Gwel hapusrwydd maith y nef; 

Edrych ddeng-mil eto ’mhellach, 

Digyfnewid byth yw Ef, 

Tragwyddoldeb, 

Hwn sy ’n eiddo i mi fy hun. 

“ ’R wyf yn edrych ar y cwbl 
Ag sydd yn y bydoedd draw, 

Pethau pell yn bethau agos, 

Pethau fu yn bethau ddaw : 

Môr heb waelod 
O bleserau ddaeth i’m rhan. 

“ Nid oes terfyn ar fy ngobaith, 

Cyrhaedd mae yn mlaen o hyd, 

Gyda ’r Duwdod mae ’n cydredeg, 

Dyddiau ’r ddau sydd un yn nghyd ; 

Annherfynol 

Ydyw fy Ilawenydd mwy ! ” 

Yr oedd Dr. Watts, yn ei Hymnau rhagorol, wedi cyhwrdd â 
rhai o anhebgorion y “ creadur newydd,” ac wedi rhoddi myneg- 
iant i rai o’i ddyrauniadau; eithr nid ymroddodd i dynu dim yn 
debyg i lawn bortread o hono. Tra y mae yn emynu yn felus 
odiaeth am Grist, ni thalodd sylw neillduol i’r “ dyri yn Nghrist.” 

Ni chafodd barddoniaeth y “creadur newydd” erioed “ddrws 
ymadrodd” agored yn y deyrnas hon hyd nes y cydyraddan- 
gosodd William Williams yn Nghymru, a Cowper a Charles 
Wesley yn Lloegr. Hofif destyn yr awenydd o Bant-y-celyn 
oedd y Credadyn, —ei elynion, ei beryglon, ei demtasiynau, ei 
ofnau, ei ammheuon, ei hyder, ei ddiogelwch, ei lawenydd, ei 
wrthgiliadau a’i ddychweliadau, ei gwympiadau a’i fuddugoliaeth- 
au—îe, wrth gynniwair ar hyd y llwybrau dyrys hyn,—wrth 
ddisgyn i’r glynoedd isel, ac esgyn i’r bryniau uchel yma, ac 
wrth fyfyrio ar y brwydrau a ymladdwyd, a’r buddugoliaethau a 
ennillwyd ar hyd-ddynt, y canodd Williams ei Hymnau dihafal 
a’i Ganeuon anfarwol. 

Heblaw y teithi gwahaniaethol oeddynt yn nodweddu yr 
Awdwr yn bersonol, y mae yn ddiau fod gan yr amgylchiadau 
neillduol y cafodd ei hunan ynddynt, ran fawr mewn gwneuthur 
ei ganiadau yr hyn ydynt. Cafodd ei hunan yn nghanol un o’r 
Diwygiadau crefyddol mwyaf,—ar rai ystyron, y mwyaf oll, yr 
ydym yn credu,—a welodd y deyrnas hon erioed : nid yn rhywle 
tua’i gyrion, ond yn ei ganol,—wrth ei galon. Oedd, yr oedd 
nerthoedd y Diwygiad hwnw yn gweithio o’i fewn ef ei hun yn 
nerthol. Y mae yn bur sicr na buasai efe ei hun yr hyn ydoedd, 
na’i weithiau yr hyn ydynt, oni buasai am y Diwygiad hwnw. 
Mewn Diwygiad, y mae rhyw bethau yn cael eu gadael, a pheth- 
au eraill yn cymeryd eu lle ; neu o’r hyn lleiaf, y mae yr hen 
bethau yn myned dan gyfnewidiad ac adnewyddiad trwyadl. Pa 
bethau a orfodwyd i gilio, a pha bethau a ddaethant i’r golwg 
trwy y Diwygiad Methodistaidd ? Pan y mae yr Ysbryd Glân yn 
cael ei dywallt yn helaeth ar yr eglwys, y mae Efe yn gwneuthur 
pob peth yn newydd. Ond, cymerwn gipolwg frysiog ar y peth- 
au hynotaf oeddynt yn myned heibio. 

Myntumir yn gyfifredin fod y beirdd yn cynnrychioli syniadau 
ac ysbryd eu hoes. Am feirdd Lloegr yn niwedd yr Ail Ganrif ar 
Bymtheg, a dechreu y Ddeunawfed Ganrif, os fiturfir barn am 
ystad crefydd efengylaidd yn Lloegr yn unig oddiwrth eu gweith- 
iau hwy, byddai yn rhaid meddwl ei bod mewn cyflwr isel iawn. 
Yr oedd anffyddiaeth a materoliaeth Ffrainc mewn bri mawr y 
pryd hwnw yn y deyrnas hon; ac yr oedd y beirdd, i fesur mawr, 
yn efelychwyr gwasaidd o syniadau, ac arddull ac ysbryd yr 
awduron Ffrengig. Gwir fod rhai eithriadau yn eu plith, yn 
enwedig Young. Y bardd y talai yr oes hono y parch a’r w^arog- 
aeth fw'yaf iddo, oedd Alexander Pope; a’r rheswm am hyny yn 
ddiau oedd, fod syniadau yr oes am Ddyn, ac am Dduw', ac am 
Grefydd, yn cael eu cyhoeddi ganddo mewn diwyg mor chwaeth- 
us a deniadol. Unochrog ac arwynebol iawn oedd ei syniadau 
ef am ddyn. Bôd pell a dyeithr ryfeddol ydoedd Duw ganddo, 
ac mor amddifad o bob priodoledd íoesol, fel ag yr oedd pob 

enw a olygai ffynnonell bodolaeth a gallu, yr un mor gymhwys 
â’u gilydd i’w osod allan. Dyma íel y mae yn ei gyfarch yn ei 
Universal Prayer ^— 

“ Father of all, in every age, 

In every clime adored, 

By saint, by savage, or by sage, 

Jehovah, Jove, or Lord ! ” 

Drachefn, y defosiwn a’r crefyddolder penaf ac uchaf a geir 
ynddo ydyw ymostyngiad ger bron Bôd Anfeidrol, nas gellir ei 
adnabod, na gwybod nemawr ddim am danc. 

Ond beth ellid ei wybod am grefydd Cymru yn yr oes dan 
sylw oddiwrth ei beirdd hi? Nid ymddangosodd un bardd o 
dalentau dysglaer iawn yn Nghyraru yn yr Ail Ganrif ar 
Bymtheg ; y goreu, a’r puraf o honynt, mae yn debyg, oedd 
Huw Morus, Llansilin, yr hwn y cyhoeddwyd ei waith yn 
nechreu y Ganrif bresennol, dan yr enw Éûs Ceiriog, gan 
Gwallter Mechain. Am fân-feirdd y Ganrif hono, ni wyddys 
ond ychydig; ond gwyddys ddigon i beri i ni ddiolch i Dduw na 
wyddys chwaneg am danynt. Er mor amddifad o athrawiaeth ac 
ysbryd yr efengyl oedd y beirdd Seisonig cyfnddol, ceid hwynt, 
hyd yn nod beirdd Anghristionogol fel Green, yn dysgu 
moesoldeb; ond yr oedd caneuon beirdd Cymru yn anllad ac 
aflan; llawer o honynt yn gymaint felly fel y cywilyddiai yr 
awdwyr arddel eu gwaith yn gyhoeddus, ac y teimlid hyd yn nod 
gan yr oes hono eu bod yn rhy fudron i’w cyhoeddi. Ös ydoedd 
beirdd a barddoniaeth Cymru yn adlewyrchu ansawdd ei 
chrefydd, rhaid ei bod mewn cyflwr gresynol yn wir. 

Can belled ag y gallwn, o’r pellder yma, glust-ymwrandaw â 
lleferydd dysgawdwyr crefydd yn y cyfnod hwnw, gellid casglu 
oddiwrth y pregethwyr, yn gystal ag oddiwrth y beirdd, fod yr 
hyn a ddeallir yn briodol wrth yr “ efengyl ” yn beth dyeithr i 
bulpudau y wlad. Gan y pregethwyr mwyaf meddylgar yn 
Lloegr ceid, yn awr ac eilwaith, draethiad galluog a dysgedig ar 
y prawfion o ddwyfoldeb Cristionogaeth, a phynciau cyfifelyb. 
Ond yn gyfifredin, ymfoddlonai y pregethwyr goreu a mwyaf 
cydwybodol ar bregethu dyledswyddau a moesoldeb cyfifredin. 
Fel esiampl o bregethau y dyddiau hyny, gellid cyfeirio at waith 
un gẃr dysgedig— Unŵersify Preacher —yn pregethu o flaen 
Prifysgol Rhydychain. Rhyw ysgrythyr am Abraham oedd ei 
destyn. Beth oedd gan y gŵr urddasol i’w ddywedyd am 
Abraham? Ei fifydd, tybed? Nage; ei bwnc ef oedd,— 
“ Aòraham regarded as a Country Ge^itleman." Mae hona yn 
engraifft arydd syniad pur gywir, yr ydym yn tybied, am natur y 
ddysgeidiaeth a geid o bulpudau Lloegr yr adeg hono. 

Eithr os oedd pulpudau Lloegr yn ddiefengyl, yr oedd yn 
waeth na hyny yn Nghymru,—yr oedd y mwyafrif o glerigwyr yr 
Eglwys Sefydledig yma yn ddynion anghrefyddol ac anfoesol. 
Anfonodd yr Arglwydd ychydig o wir efengylwyr i Gymru yn yr 
Ail Ganrif ar Bymtheg, megys William Wroth, Walter Cradoclc, 
William Erbery, Vavassor Powell, &c., pregethwyr effro, difrifol, 
a galluog. Ond gwedi meirw y pregethwyr apostolaidd hyny, 
ymlonyddodd y wlad i’w chwsg megys cynt. Er yr ymddengys 
fod gan yr Anghydffurfwyr gryn nifer o gynnulleidfaoedd yn aros 
ynghyd ar ol hyny, mae yn amlwg fod marweidd-dra ysbrydol 
wedi ymdaenu drostynt yn bur gyffredinol. Dyma fel y dywed 
Williams am gyflwr crefyddol y wlad pan y dechreuodd Harries 
a Rowland aflonyddu ar gwsg marwol y trigolion,— 

“ Pan oedd tywyll nos trwy Frydain, 

Heb un argoel codi gwaWr, 

A thrwm gwsg oddiwrth yr Arglwydd 
Wedi goruwch guddio ’r llawr, 

Daniel chwythodd yn yr udgorn, 

Gloyw udgorn Sina íryn, 

Ac fe grynodd creigydd cedyrn 
Wrth yr adsain nerthol hyn.” 

(Marwnad Rowland). 

“ Pan oedd Cymru gynt yn gorwedd, 

Mewn rhyw dywyll farwol hûn, 

Heb na Phresbyter, na ’Ffeirad, 

Nac un Esgob yn ddihûn ; 

Yn y cyfnos tywyll, pygddu, 

Fe ddaeth dyn fel mewn twym îas, 

Yn llawn gwreichion goleu tanllyd, 

O Drefeca fach i maes. ” 

(Marwnad Harries). 

Mae yn bur sicr fod Boanerges ac Evangelius, yn y Bryddest ar 
Theomemphus, yn cynnrychioli y Diwygwyr Methodistaidd; ac 
y mae yr un mor ddiammheuol fod Órthocephalus, Schematüus, 
Arbitrius Liber, a Seducus, a’u pregethau, yn cynnrychioli preg- 
ethwyr a phregethau yr oes yn yr Eglwys Sefydledig ac ymysg 
y Presbyteriaid a’r Ymneillduwyr. Dyma fel y desgrifir,— 

“ Ün Seducus, areithiwr mawr ei ddawn, 

A wnaed trwy rym dysgeidiaeth i blethu geiriau ’n iawn ; 

Fe ddysgodd logic gyfrwys, a ieithoedd amryw byd, 

I analciso ''r Bibl, ei ranu, a’i ddodi ’nghyd.” 


Na fyddwch ddim rhy gyfiawn, paham y byddai un 
Trwy ormod o fanyldra i’w ei ddinystrio ei hun? 
Mae cnawd yn help i enaid ; a hyny sicr yw, 

Y lle bo cnawd yn niethu, y metha addoliad Duw. 


“ Cyfryngwr yr efengyl, ei holl gyfreithiau wnaeth 
Ryw lawer yn fwy tirion na chyfraith Moses gaeth ; 

Mwy helaeth a llai manwl, a mwy tosturiol ynt, 

A rhydd-did i’r credinwyr fwy nag wrth Sinai gynt. 

“ Ond os bydd in’ bleseru, p’ tai hyny ddydd a nos, 

Mewn pethau sydd gyfreithlon, pa fodd mae hyn ya groes ? 

Os am y byd chwedleuwn, on’d yn y byd yr ŷ’n ? 

Pa ddrwg yw yfed Ilawer i ŵr o’i win ei hun ? 

“ Os byddwch ond gweddío yn unig fore a hwyr, 

A thalu i bawb yr eiddo yn ddiddig ac yn Ilwyr, 

A chadw ’ch gweinidogion yn gryno ac yn syw, 

Heb wrando dynion poethlyd, y’ch sicr iawn o fyw. ” 

Nid yw hyn ond siampl o’r ddysgeidiaeth,—y mae y Bregeth yn 
rhy faith i’w dyfynu i gyd. Diau fod Orthocephalus yn cynnrych- 
ioli ysgol arall o bregethwyr yr oes. Gwrandawer arno am enyd, 
beth y mae yn ei ddywedyd,— 

“ Mae gau athrawon lawer, ’be fe, yn myn’d ar led, 

Heb ’nabod ac heb ddeall mo egwyddorion cred ; 

Heb ganddynt ífurf na rheswm, ond rhyw gymysgedd cas 
O athrawiaethau anial maent yn eu taflu ’maes. 

“ Mae yma opiniynau o fewn ein gwlad ein hun, 

Sydd ddiau yn ddinystriol i iachawdwriaeth dyn. 

“ Mae yr Arminian tywyll yn haeru nerth gan ddyn, 

Mewn bywyd pwy mwy dinerth, pan brofir, nag e ’i hun ? 

Socinus falch, ac Arius, eill deuwedd yr un-rhyw 
Sy ’n haeru nad yw Iesu yn hollalluog Dduw. 

“ Mae’r Antinomian trwsgl yn d’weyd i maes ar g’oedd 
Os pechu wna neu beidio, y bydd ef wrth ei fodd, &c. 

“ Chytuna i ddim â Baxter sy ’n rhanu ’r Cyfiawnhâd ; 

Na Chrisp, sy ’n dodi ’r Gyfraith yn hollol dan ei draed ; 

Na Zinzendorf a’i drefn, ’d wy ’n Ìlyngcu un o’r tri, 

Ac ni bydd Athanasius yn feistr ffydd i mi. 


“Myfi sydd yn pregethu ’r athrawiaeth oleu ryw 
A’ch gwna chwi fyth yn hapus, a’ch gwna chwi fyth yn fyw, &c.” 

Ac felly yn mlaen, heb ddim mwy o Grist, ac Efengyl, yn 
mlaen hyd ddiwedd y bregeth, nag a geir yn y dyfyniadau uchod. 
Ymarhoed y darllenydd i wrandaw ychydig eiriau gan un arall,— 
yntau hefyd, yn ddiau, yn cynnrychioli llwyth,—dyma fel y 
pregethai Arbitrius Liber ,— 

“ Ymdrowch yn eich rhinweddau, ac yna byddwch fyw, 
Cyflawni pob gorchymyn i gyd yw meddwl Duw. 

‘ ‘ At ddyledswyddau bellach ; y perlau mwyaf drud 
Yw dyledswyddau nefol o’r cwbl sy ’n y byd ; 
Gweddîau ac elusenau, ’d oes mo ’u cyífelyb hwy, 
Hwy ront i angeu creulon ei hunan farwol glwy. 


“ Nid yw ’r efengyl euraidd, a eilw rhai yn rhad, 

A’i changau oll yn tyfu i maes o ddwyfol waed, 

Ond copi o foesoldeb, a phob rhinweddol ddawn, 

A ninnau idd ei ganlyn o foreu hyd brydnawn. 

“ Ar ol y copi yma, os byddwn ninnau byw, 

Ein rhinwedd ni sy ’n prynu ’n sylweddol deyrnas Dduw ; 
Rhinweddau ydyw ’r ysgol y gall yr eiddil gwan, 

I ddringo o ganol daear i ganol nef i’r làn.” 

Os edrycha y darllenydd dros y gwahanol bregethau yr arwein- 
iwyd Theomemphus i’w gwrandaw, yr ydym yn credu y ca efe 
felíy syniad pur gywir am natur y pregethu oedd yn Nghymru, 
yn yr Eglwys Sefydledig ac yn yr Eglwysi Ymneillduol, pan 
ddechreuodd y Diwygwyr Methodistaidd ar eu gwaith. Nid 
rhyfedd fod y trigolion, yn dra chyffredinol, pan nad oedd amgen 
pregethu na hyn, wedi suddo i’r fath gyflwr o farweidd-dra 
ysbrydol ac anfoesoldeb ag a ddesgrifir gan Mr. Charles yn y 
Drysorýa Ysbrydol, 1799, a chan y Barnwr Johnes yn ei 
Caîises of Dissent in Wales. Ond weithian, yr oedd y math 
uchod o bregethu, a’r wedd yna ar grefydd, i fyned heibio, ac i 
roddi lle i bethau gwell. 

Nerth mawr y Diwygwyr oedd “y nerth o’r uchelder; ” eithr 
yr oedd y nerth hwnw yn gweithio, nid yn unig trwy ysbrydoedd 
yr efengylwyr, ond hefyd trwy y Dduwinyddiaeth a bregethid 
ganddynt. Yr oedd graddau helaeth o newydd-deb ar eu 
Duwinyddiaeth. Dywed y Dr. Edwards, o’r Bala, yu ei Rag- 
draethawd i Gorŷh Duwinyddiaeth y Dr. Lewis o Lanuwch- 
lyn, mai yn y Diwygiad Methodistaidd y dygwyd yr athrawiaeth 
am Adenedigaeth i oleuni clir. Fel mai yr athrawiaeth am 
Gyfiawnhâd trwy Ffydd oedd athrawiaeth fawr y Diwygiad 
Protestanaidd, yn gyffelyb, mai yr athrawiaeth am Adenedigaeth 
oedd nerth a bywyd y Diwygiad Methodistaidd yn Lloegr ac yn 
Nghymru. Yr ydym yn cyfeirio at hyn am y credwn fod a wnelo 
Duwinyddiaeth neillduol y Diwygiad hwnw lawer iawn â gwneyd 
gweithiau Williams yr hyn ydynt. Y “creadur newydd” sydd 
yn dyfod i íod gan nerth Ysbryd Duw trwy yr efengyl, o amgylch 
hwnw y mae holl alluoedd Williams yn ymgrynhoi; anadliadau a 
symudiadau hwnw ydyw hyfrydwch ei awen. Yr oedd yr ym- 

drechfa rhwng bywyd a marwolaeth, rhwng goleuni a thywyllwch, 
rhwng ffydd ac anghrediniaeth, y rhai a ddesgrifir fel wedi 
cymeryd lle yn eneidiau y gwaredigion, yn rhywbeth ag y daeth 
miloedd lawer i wybod trwy brofiad am danynt; a da oedd gan- 
ddynt gael pennillion y bardd i adrodd y tywydd a’r cyfyngderau 
y buont ynddynt. Mewn rhai o’i Hymnau, yr oedd yr ofnau a’r 
ammheuon, a’r hyder a’i llawenydd, oeddynt yn nerthol weithredu 
yn y dychweledigion, yn cael iaith ac ymadrodd; ac yr oedd yn 
ollyngdod mawr iddynt gael odlau y bardd i ddyweyd wrth y 
nefoedd a’r ddaear yr hyn a wnaethai yr Arglwydd i’w heneidiau. 
Ond y pryd y mae Williams yn esgyn i’w fanau uchaf, ac yn 
beiddio rhodio yn eofn ar hyd llwybrau na chynniweiriwyd ar hyd- 
ddynt gan neb o feirdd Cristionogol yr oesau o’r blaen ydyw, pan 
y mae yn desgrifio yr undeb agos sydd rhwng y creadur newydd 
a anwyd o Dduw â Pherson yr Arglwydd lesu, äc yn canu am y 
gymdeithas agos a hyfryd, a’r serchowgrwydd personol, sydd 
rhyngddynt a’u gilydd. Hyd yn nod yn y beirdd ag y ceir mwyaf 
o grefyddoldeb a defosiwn yn eu gweithiau, cyn y cyfnod hwn, 
teimlid fod pellder mawr rhwng yr addolydd â Duw, ac hefyd 
rhyngddo â Christ. Yr oedd ymffrostio mewn perthynas agos 
â Mab Duw, a dadgan fod cymundeb caruaidd rhyngddynt ag 
Ef, yn beth na feiddient hwy ei wneuthur. Eithr yn awr, yn 
ngoleuni athrawiaeth werthfawr yr ailenedigaeth, yn Hymnau 
Williams a i gydoeswyr C. Wesley, J. Newton, a Cowper, y mae 
y pellder yna yn diflanu. Y rhan fynychaf y mae Williams yn 
canu am y berthynas agos yma â Christ, ac am felusder cym- 
deithas âg Ef, yn y person cyrtaf, rhif unigol, fel y mae pob 
dadganydd, neu addolydd yn rhwym o deimlo fod yr efengyl 
yn ei godi i ryw uchder a gogoniant rhyfeddol, ac i ddiogel- 
wch tragywyddol. A phan y ceffid, neu pan y ceir eto oleuni 
o’r nef, a’r eneiniad oddiwrth y Sanctaidd hwnw, y mae 
effeithiau yr Hymnau hyn ar gynnulleidfa o Gristionogion yn 
annesgrifiadwy. 

Ni ddaeth effeithiau mawrion, a chanlyniadau rhyfeddol yr 
Ymgnawdoliad yn glir ac yn gyflawn i olwg yr Eglwys hyd nes y 
gwelwyd ac y deallwyd athrawiaeth yr adenedigaeth. Nid oedd 
pwrpas eithaf gras Duw wedi ei gyrhaeddyd pan y gwnaethpwyd 
y Gair yn gnawd, ac y trigodd yn ein plith ni. Yr oedd “ trigo 
yn ein plith ni ”i gael ei ddilyn gan “drigo ynorn ni;” daeth i 
drigo yn ein natur ni mev’n trefn i ddyfod i drigo yn ein person- 
au ni. \N edi cael syniadau goleu am yr undeb a’r berthynas 
oruchel oedd yn bosibl rhwng Duw â dynion ar sail yr Ymgnawd- 
oliad a’r lawn, a bod dwyn y cyfryw undeb oddiamgylch yn un 
o’r amcanion penaf mewn golwg, daethpwyd i edrych ar ddyn 
mewn goleuni newydd. Yn y goleuni yma, am y waith gyntaf, y 
gwelwyd dyn ŷob man, neu yr hyn a eilw y Saeson yn untversa{ 

man ^—y dyn sydd i’w gael ymhob gwlad, ymhob cenedl a llwyth, 
ac yn ymhob cyflwr. Yr oedd y gwahaniaethau oedd yn creu 
pellder a dyeithrwch rhwng llwyth a llwyth, a rhwng dosbarth 
a dosbarth, yn cael eu gwastatu ac yn diflanu yn yr olwg ar yr 
anrhydedd a’r dyrchafiad oedd yn gyrhaeddadwy i bawb fel eu 
gilydd. Cyn yr adeg yma yr oedd cyflwr y tlodion yn y deyrnas hon 
yn isel a gresynol, ac nid oedd gan yr eglwys na chan y llywod- 
raeth wladol unrhyw drefniant effeithiol i estyn ymwared iddynt \ 
ond bellach cynnyrchwyd cydymdeimlad â hwynt, a dechreuwyd 
meddwl o ddifrif am ryw gynlluniau i liniaru eu hingoedd. Y 
pryd hwn y darfu i’r carcharau a’u preswylwyr truenus aflonyddu 
ar galon fawr John Howard, ac y dygwyd y deyrnas i feddwl ac i 
deimlo fod y carcharorion yn ddynion. Dyma yr adeg hefyd y 
darfu i swn cadwynau y caethion, ar waed y rhai yr ymbesgai 
Uîaws o gyfoethogion a marsiandwyr ein gwlad, ddisgyn ar glust- 
iau Wilberforce, ac y darfu i’w cri calonrwygol gaethiwo ei 
hyawdledd a holl angerddoldeb ei natur i’w gwasanaeth nes eu 
cael yn rhydd. Un o ífrwythau y Diwygiad mawr yma yn 
Nghymru a Lloegr hefyd ydyw y Cymdeithasau Cenadol sydd 
yn hynodi hanes yr Eglwys Gristionogol yn y ganrif hon; oble- 
gid tua diwedd yr Ail Ganrif ar Bymtheg yr ymdorodd gwaedd 
ofnadwy y byd Paganaidd ar glustiau yr Eglwys, ac y rhodd- 
wyd bod i yn agos yr oll o’n Cenadaethau. Y mae ein 
Peraidd Ganiedydd i’w gyfrif ymhlith y rhai cyntaf a gawsant 
olwg ar ddyn yn y goleuni newydd hwn. Bu rhai a arddel- 
went eu hunain yn Gristionogion yn hir iawn cyn gallu gweled 
eu brodyr yn y caethion a orthrymid gan gaethfeistri creulawn. 
Yn gyffelyb, hwyrfrydig oedd y Cristionogion yn gyfîredinol i 
gydnabod fod gan Baganiaid dirywiedig a gyfanneddent drig- 
fanau trawsder a thywyllwch, hawl i’r un rhyddid a breintiau 
a hwythau. Yn niwedd y ganrif ddiweddaf yr oedd y Dr. 
Carey, un o apostolion cyntaf y Genadaeth yn y wlad hon, yn 
cynnyg yn nghyfarfod Úndeb y Bedyddwyr, bod dyledswydd 
yr Eglwys i anfon yr efengyl at Baganiaid y ddaear yn cael 
ei dwyn dan ystyriaeth y gynnadledd, pryd y cododd y Cad- 
eirydd gan orchymyn iddo dewi, a’i geryddu am ei syniadau 
gwylltion ac afresymol. Tua’r un adeg, neu yn fuan gwedyn, yr 
oedd yr un mater dan ystyriaeth Cyraanfa Gyffredinol y Pres- 
byteriaid yn Scotland, a’r Gymanfa ar gondemnio y fath ddy- 
eithrbeth, ond fel y cododd y Dr. Erskine, a dechreu darllen 
commissiwn yr Arglwydd, a’r addewidion lawer sydd yn yr 
Ysgrythyrau ar gyfer y byd Paganaidd. Tra yr oedd tadau y 
Genadaeth, fel yna, yn dadleu dros y byd Paganaidd yn Lloegr a 
Scotland, yr oedd Ẃilliams yr un pryd, yn gweled yn nhywyll 
leoedd y ddaear, “ bwrcas ei ddyoddefaint Ef,” ac yn gofyn 
i’r Eglwys yn Nghymru,— 

“ P’am bydd poen addfwyn Oen 
Am dano ’n eitha ’r byd heb son ? ” 

Nid oes rhagorach eraynau cenadol i’w cael nag eiddo Williams. 
Buasai cyfansoddi y fath eraynau yn swn caniadau ac yn ngolwg 
dagrau dychweledigion India ac Ynysoedd Môr y De, yn glod 
i’r hwn a allasai eu gwneuthur; ond yr oedd eu cyfansoddi y 
pryd hwnw, ar doriad cyntaf gwawr y dydd, yn hawlio lle anrhyd- 
eddus i’r Emynydd Cymreig ymysg Tadau y Genadaeth. Mae 
yn debyg fod yr emyn ganlynol yn ei gwedd Gymreig : — 

“ Dros y bryniau tywyll niwlog 

’N dawel, f’ enaid, edrych draw, &c.” 

ac yn ei gwedd Seisonig,— 

“ O’er those gloomy hills of darkness 

Look, my soul, be still and gaze, &c.” 

wedi ei chanu mewn mwy o gyfarfodydd cenadol, a chyfarfodydd 
y Fibl Gymdeithas, a’i hodlau wedi defitro mwy o eneidiau i’r 
ymdrech Gristionogol, nag unrhyw emyn arall mewn unrhyw 
iaith. 

. Yn mysg rhagoriaethau mawrion Williams, rhaid eto nodi 
\Eangder a Chatholigrwydd ei ysbryd a’i athrawiaeth. Mae yn 
anhawdd darflen gw'aith ambell Emynydd heb orfod teimlo mai 
cyfansoddi i blaid neu sect yr oedd; y mae hynodion athraw- 
iaethol y sect neillduol yn nodweddu tôn y cyfan, a gwelir ôl y 
naddu a’r saernîo fu ar yr adranau fel ag i’w cael i gyraeryd eu lle 
yn esmwyth oddifewn i derfynau cyfundrefn y blaid. Ond, bron 
yn wastad, y mae Bardd .Pant-y-celyn yn ehedeg mor uchel “ ar 
adenydd dwyfol wynt,” fel y mae yn colli golwg mor llwyr ar 
Gredöau a Chyffesion dynol a phe na buasai ỳn gwybod fod 
y fath bethau mewn bod. Gwir ei fod yn dal golygiadau penodol 
ar athrawiaethau Cristionogaeth, ac yn mabwysiadu cyfundrefn 
neillduol o Dduwinyddiaeth; ac yn credu mai buddiol i’r eglwys 
ydyw cael yr athrawiaeth a dybir yn uniawngred wedi ei deffinio 
mewn Credo neu Gyffes ; ond pan y caffai ei hunan, fel loan yn 
Patmos, “ yn yr Ysbryd,” byddai yn cymeryd ei gludo ganddo 
trwy uchelderau ac eangderau y nefoedd, heb feddwl o gwbl am 
berygl o ddyfod i wrthdarawiad âg un pared na mur gwahan, 
fel y rhai sydd yn corlanu y defaid i lawr ar y ddaear. Tra y 

byddo defaid Duw yma ar y ddaear, lle y mae glynoedd tywyll 

a pheryglus, bryniau llymion a danneddog, a gwastadeddau 
hudolus yn ífinio ar Sodom, y mae y cloddiau a’r gwrychoedd 
a godwyd gan y bugeiliaid yn fuddiol i gadw y deadelloedd 
rhag myned i grwydro i ddinystr; ond na osoder ffenestri 

rhyngddynt â’r nefoedd i fesur pa faint o oleuni a gwres a 

gwlaw sydd i ddisgyn arnynt hwy a’u porfeydd,—rhodder pob 
rhyddid i’r netoedd roddi iddynt fel y gwelo yn dda. Angel 
yn ehedeg yn nghanol y nef, ac odlau yr efengyl dragywyddol 
ganddo, oedd Williams; ac ehedai yn rhy uchel i’r muriau 
gwahan oedd rhwng corlan a chorlan i ymyryd dim â rhyddid 
ac eangder ei rawd. 

Pan edrychai yn nghyfeiriad gras Duw, yr hwn sydd yn dwyn 
iachawdwriaeth i bob dyn, ehedai rhagddo i’r pellderoedd eithaf 
heb ymdeimlo â chlawdd na therfyn. Drachefn, pan yn olrhain 
dyfnderoedd colledigaeth dyn, nis gwelai ddiwedd ar Iwyredd ei 
ddinystr, na gwaelod i’w drueni, mwy nag y gwelai waelod i uffern 
ei hunan. Pan yr ess;ynai tua’r goruchelder, gan ganu am arfaeth 
ac etholedigaeth a phen-arglwyddiaeth Duw, teimlai fod eangder 
nad oedd dim ond anfeidroldeb a’i mesufai o’i flaen yn y ffordd 
hono; a phan y cymerai ei ymdaith i fröydd rhyddid ewyllys, a 
chyfrifoldeb personol dyn, äi rhagddo i’r gorwelion pellaf heb 
gyhwrdd â dim a geisiai ei attal. Ni osodwyd cadwedigaeth dyn 
i bwyso yn fwy llwyr ar ras Duw a gwaith ei Ysbryd, gan unrhyw 
awdwr ; ac o’r tu arall, ni alwodd neb erioed yn daerach, na 
chyda chryfach rhesymau, ar bob pechadur i edifarhâu a chredu 
yr efengyl, gan gyhoeddi yn fwy croyw y byddai ei waed ar ei ben 
ei hun oni wnai efe hyny. 

Y mae yn wir fod yr eangder yma sydd yn nodweddu ei weith- 
iau yn peri fod yn anhawdd cysoni y naill ran â’r llall. Eithr 
onid yw yr un peth yn wir am y Bibl ? Nid yw yr anhawsderau 
yma yn profi dim ond fod y nefoedd yn fwy ac yn lletach na’r 
ddaear. Rhaid gweled y cwbl,—pob rhan ac adran o’r cyfan,— 
cyn y gellir gweled pob cysondeb; ond y mae cwbl y nefoedd yn 
fawr iawn,—mor fawr fel y mae ein byd ni yn rhy fychan, o gryn 
lawer, i’w ddangos i gyd. 

Nid oes eisieu gwell prawí o eangder a chatholigrwydd gweith- 
iau Williams na’r ffaith fod ei Hymnau yn britho pob Casgliad, 
ac yn cael eu canu bob Sabboth gan gynnulleidfäoedd pob Cyf- 
undeb crefyddol yn y wlad, a’i ganiadau eraill yn cael eu gwerth- 
fawrogi a’u mwynhâu gan Gristionogion yn gyfífedinol. Gwir ei 
fod, weithiau, yn myned yn rhy bell yn un cyfeiriad, a thrachefn 
yn rhy bell mewn cyfeiriad arall, i rai o’i Emynau gael lle o gwbl 
mewn ambell lyír, ac fel y mae yn rhaid “ cyfnewid ” tipyn, cyn y 
cânt le mewn eraill; ond pa un ai tlodi ai ynte cyfoethogi eu 
cynnulleidfäoedd y maent trwy hyny, sydd bwnc na pherthyn i ni 
ei ddadleu yn y ían hon. 

Bwriadem wneuthur sylwadau ymhellach ar rai o brif gyfan- 
soddiadau yr Awdwr; ond y mae nifer y tu dalenau a ganiateir i 
ni gan faint y Llyfr, yn ein gorfodi i fod yn fyr. 

Mae yn ddiau mai y cyfansoddiad a drethodd fwyaf ar ei allu- 
oedd a’i adnoddau oedd 


Golwg ar Deyrnas Crist. Eithr pa faint bynag fu ymdrech 
a gwewyr y Bardd ei hun wrth gynllunio a gweithio allan y 
Bryddest odidog hon, nid oes yma ddim o ôl hyny. Yn hytrach, 
yr argraff a roddir arnom ni ydyw, ddarfod i asgwrn ddyfod at 
ei asgwrn, ac i’r cyfan gael ei wisgo â gîau ac â chnawd, a’i lenwi 
â bywyd, heb un ymegnîad ar ran yr awdwr. Ni feddyliai neb 
fod y dwfr mewn ymdrech pan yn bwrlymu yn y ffynnon, neu 
yn yr afon 

“ Groyw ’n myn’d rhwng graian mân ; ” 

ni feddyliai neb mwy na hyny, fod awen Williams mewn poen 
wrth fwrw allan ei drychfeddyliau. 

Un o’r pethau cyntaf a dery y darllenydd meddylgar yn y Gân 
/ hon ydyw ëangder ac arucheledd ei chynllun. Gallasai awdwr 
I ddytod i gyffyrddiad â phwnc y Bryddest yn y fan yma, ac yn y 
fan acw, ac mewn miloedd o fanau, heb fod ganddo ef ei hun, 
chwaithach ei ddarllenwyr, un amgyffred am ei eangder anorphen. 
Gwelsom rai cyfansoddiadau ar ambell destyn mawr a dyrchafed- 
ig,—ar “y Greadigaeth,” er esiampl,—ymha rai na cheid dim 
ond desgrifiadau pert o agweddion allanol rhai gwrthddrychau a 
berthynent yn bell neu yn agos i’r testyn, heb un amcan, gellid 
meddwl, i gymeryd gafael yn y drychfeddwl oedd yn ganolbwnc 
y mater, ac yn uno a chyfanu ei holl ranau. Nid awdwr felly 
oedd Williams. Yr oedd mater y Gân mor fawr fel yr oedd yn 
llenwi amser, fel y mae y dyfroedd yn toi y môr; eithr nid oedd 
yr hyn a berthynai i amser ond rhan gymharol fechan o hono,— 
ymledai dros ffiniau amser yn ol ac ymlaen, gan ymestyn i bellaf- 
oedd tragywyddoldeb. Yr oedd yn ofynol, gan hyny, cael rhyw 
safle uchel i gael “ Golwg ” ar y “ Deyrnas ” hon. Ònd yr oedd 
Bardd Pant-y-celyn yn meddu ar adenydd digon cryfion i’w godi 
i ryw uchelder rhyfeddol;— 

“ Duw ! help fy enaid egwan i ddringo fry i’r iàn, 

A rho fy nhraed, sy’n crynu, i seíyll ar ryw fan 
Uwch banau mwya’r ddaear, a rho spienddrych mawr, 

I wel’d fy lesu ’n gosod sylfaenau ’r byd i lawr.” 

Gwelir oddiwrth amlinellau ac amgylchedd y cynllun mor glir 
oedd yr awyrgylch, ac mor bell y gwelai y bardd. Mwy nag y 
gall llygaid un creadur ei wneuthur ydyw cymeryd i mewn 
ol\\g gyflawn ar deyrnas yr Immanuel; ond gwnaeth Williams gais 
teg at hyny. 

Drachefn, nid eangder yr “ Olwg ” y mae yn ei chymeryd, yn 
unig, sydd yn ein synu; ond hefyd y sylw craff y mae yn ei 
gymeryd ar lìosowgrwydd y gwithddrychau a’r rhagluniaethau 
cyihaeddíawr sydd yn cael eu cynnwys o fewn y “Golwg.” Mae 

lluoedd daear a nefoedd, pethau mawrion amser a phethau 
anfeidrol tragywyddoldeb, o fewn cylch yr olygfa, ac y mae wedi 
syllu â chraffder seraph beth yw eu perthynas oll â’r testyn, a 
pheth yw eu gwasanaeth i Frenin y “ Deyrnas.” Rhagoriaeth 
mawr yn y gân yw ei hunoliaeth. Y mae undeb hanfodol rhwng 
ei holl adranau â’u gilydd. Nid cân ar y mater yma, a chân ar 
y mater arall, ac un drachefn ar fater arall eilwaith, a’r cyfan 
wedi eu cylymu yn gelfyddydol wrth eu gilydd ydyw ; eithr y 
mae yn un am ei bod wedi ei chreu yn un. Yr un oedd y 
testyn y canai arno o’r dechreu i’r diwedd ; o ganlyniad un yw y 
gân. Ac y mae pob peth wedi ei ddosbarthu yn briodoí, a’i 
gymedroli yn gymesur gan farn sobr a hybwyll, íel y raae yn 
gyfanwaith lluniaidd a golygus. 

Pan yn ymofyn am y meini anghenrheidiol i oruwchadeiladu yn 
ol y fath gynllun aruchel, a phân yn eu cydlunio a’u caboli yn 
gyfaddas i lenwi âc addurno y lleoedd a ddarparwyd iddynt, yr 
oedd ei grebwyll a’i ddarfelydd yn cael lle i ddangos eu beiddgar- 
wch a’u cyrhaeddiadau. Teirala y darllenydd, yn fynych, wrth ei 
ddilyn, ei fod yn cael ei hunan mewn lleoedd ofnadwy; mae y 
golygfeydd o’i amgylch mor aruthrol syn, yr uchelderau oddi- 
arnodd mor syfrdanol, y gorddyfnderau islaw mor ddiwaelod, a 
symudiadau y bardd oddi-rhyngddynt mor anturiaethus, fel y mae 
dychryn yn dyfod drosto ag sydd yn gwneyd i flew ei gnawd 
sefyll. Ond, ä pob peth ymlaen yn ddiogel, heb na damwain na 
thrychineb; a cheir fod y gweithredoedd nerthol y buwyd megys 
yn llygad-dystion o honynt, a’r gweledigaethau rhyfeddol a gaf- 
wyd ar y ffordd, wedi argraffu eu delweddau yn annileadwy ar y 
meddwl. Pwy all íyned trwy beth fel hyn, heb fod yr enaid, a 
chwbl sydd ynddo, yn cael eu tynu allan, eu puro, a’u dyrchafu ? 
—(“Crist yn gosod i fyny ei Deyrnas.” Pen. 11 . Rhan I.) 

“ Yn y cyfamser yma, Tywysog nefoedd faith 
Ddechreuodd osod allan yn nghylch y gorchwyl maith : 

Ei wregys ydoedd Galfu, a’i goron ddysglaer wen 
Oedd dwyfol wych Fawrhydi, yn gorwedd ar ei ben. 

“ Doethineb annherfynol yn t’wynu yn ei wedd, 

A chariad anfesurol yn ymgymysgu â hedd ; 

Holl ddoniau ’r Tad Tragwyddol, fel gwisg ddiwnîad un, 

Uwch medr tafod draethu, oddiamgylch iddo ’i hun. 

'* Mewn cwmwl fe farchogodd, y cerbyd tanllyd clir, 

At wagle nad oedd eto na daear, môr na thir, 

Ond t’wyllwch yn teyrnasu, a thywyll nos erioed, 

Heb unrhyw beth o sylwedd oll wedi cael ei fod. 

“ Fesurau uwch amgyffred o furiau pur y nef, 

Nas gellir fyth eu mesur gan neb ond ganddo Ef, 

Gynnifer un, o bosibl, o lewyrch nefoedd wen, 

Ag sydd o oleuadau yn hongian uwch ein pen. 

“ A lleng ’n ol lieng yn dirwyn o’r dysglaer byrth i maes, 

Ar ol ei gerbyd euraidd, saith loewach wybr las ; 

Seraphim yn fynteioedd, a Cherubim, a mwy 
Nag all trigolion daear i ’nabod honynt hwy. 

“ Ar fin y gwagle yma, fel un ar gefnfor draeth, 

Yn ngolwg lle ’r adeilad, ymorphwys ronyn wnaeth, 

I ganfod y dyfnderoedd difesur, anferth iawn, 

Diderfyn megys moroedd, o dywyllwch dudew ’n llawn.” 

Y mae y terfysg a’r cynhyrfiadau a gymerent le yn awr yn y 
tryblith annelwig yn cael ei ddesgrifio megys gan lygad-dyst. 
Ond, 

“Dystewch, gynddeiriog dònau ! a heddwch, ddyfnder trwy, — 

’Be ’r Brenin Hollalluog,—ac na therfysgwch mwy ! 

Ac yna fe farchogodd ar adain cerub hy’, 

Yn ei ogoniant dwyfol ymlaen i’r dyfnder du. 

“Torfeydd ! torfeydd aneirif! fath dyrfa ddysglaer fawr 
Dilyn’sant Ef tan ganu i’r dywyll nos i lawr, 

I weled gallu eu Brenin yn rhoi ar unwaith fod, 

A genedigaeth newydd i fydoedd na fu erioed. 

“ Ac yna ei gerbyd dwyfol a safodd obry lawr, 

Yn nghanol cÁaûs ddystaw, can’s dystaw oedd yn awr; 

Pob elfen yn clustfeinio y lleiaf air o’i ben, 

Yn foddlon at ufudd-dod i Frenin mawr y nen.” 

Yn awr ac eilwaith, cenfydd y darllenydd y diofalwch a’r 
meflau oeddynt yn nodweddiadol o'r awdwr, ond gwel hefyd 
ragoriaethau aneirif,—rhagoriaethau, i’n tyb ni, na welir dim i’w 
cystadlu â hwy mewn unrhyw gyfansoddiad Cymraeg arall o 
ddyddiau Taliesin hyd y dydd hwn. Nid oedd y Dr. William 
Rees yn petruso “hòni ei chystadledd â phrif orchestion awen- 
yddiaeth annwyfoledig yr oesoedd.” 

Theomemphus. Ymddengys i’r cyfansoddiad gwerthfawr 
hwn, yntau, gael ei ymddŵyn a’i ddwyn allan i oleuni, heb 
nemawr ymdrech. Dywed yr Awdwr,—“ Fe redodd y Llyfr 
hwn allan o’m hysbryd fel dwdr o ífynnon, neu we’r pryf copyn 
o’i fol ei hun.” Ac, ai onid mewn modd cyffelyb y mae pob 
gwir greadigaeth yn dyfod i fod ? Ceisio creu pan na fedd yr 
hwn a fynai fod yn greawdwr na gallu nac adnoddau i greu, sydd 
yn beth poenus; ie, ac yn beth dirmygus hefyd. Nodweddir y 
gân hon gan yr un ysbrydoliaeth orchfygol, yr un darfelydd 
galluog, yr un symledd diymhonus, a’r un feistrolaeth ar galon y 
darllenydd ag sydd yn hynodi Golwg ar Deyrnas Crisí. Os nad 
yw rhodfeydd yr awen mor ddyrchafedig, na’i beiddiadau mor 
wrhydrus yma ag yn y bryddest flaenorol, mewn un ystyr y mae 
yn rhagori arni, ac yn rhagori, fe ddichon, ar holl gyfansoddiadau 
yr Awdwr, oddigerth ei Hymnau, sef ar gyfrif y gwerth ym- 

arferol a berthyn iddi. Nid rhyw arameuthyn uchelbris y mae 
hon yn ei osod ar fwrdd arlwy yr enaid, ond yn hytrach bara y 
bywyd. Bu Theómemphus yn gydymaith i filoedd o bererinion 
lluddedig yn Nghymru yn niwedd y ganrif o’r blaen, ac yn ystod 
y rhan gyntaf o’r ganrif bresennol, a buont ar eu hennill yn fawr 
o daro arno; ac y mae yn bur sicr genym fod y rhai sydd yn 
“ ymofyn y ffordd tua Sîon ” yn y dyddiau hyn ar eu colled o 
fod yn ddyeithr iddo. 

Yr un amcan oedd gan Williams yn y gwaith hwn ag oedd gan 
Bunyan yn Nhaith y Pererin. Ond er y cyffelybrwydd sydd 
rhwng tuedd ac amcan y ddau waith gwerthfawr, y maent yn 
gwahaniaethu llawer yn eu gweithiad allan. Ysgriffnodd Bun- 
yan hanes ei bererin ef mewn rhyddiaith odidog; ysgrifenodd 
Williams hanes ei bererin yntau mewn barddoniaeth berorus. 
Ond nid dyna y gwahaniäeth mwyaf rhyngddynt. Nid yn yr un 
pethau yn hollol yr oedd peryglon Cristionogion oes Bunyan a 
Christionogion oes Williams; ac y mae y gwahaniaeth oedd 
rhwng y ddwy oes yn rhoddi cyfrif am fesur o’r gwahaniaeth sydd 
rhwng y ddau waith. Nid oedd cyraaint o berygl i’r pererinion, 
yn oes y cyntaf, oddiwrth athrawiaethau gau,—yr oedd yr 
“athrawiaeth sydd yn ol duwioldeb” yn cael ei deall yn dda a’i 
dysgu yn ddiwyd gan y Puritaniaid; ond, megys i’r Cristionogion 
cyntefig, cyfeiliornadau mewn athrawiaeth, ac ymosodiadau gau 
athrawon, oedd rhai o’r peryglon mwyaf i grefyddwyr Cymru yn 
amser yr olaf. Eto, gan mwyaf o lawer, yr un yw heibulon a 
phrofedigaethau y Cristion ymhob oes a gwlad; a’r un a’r un- 
rhyw, gan mwyaf, ydyw y peryglon a gyfarfuant â’r “ Pererin ” 
a’r rhai a gyfarfuant â Theomemphus, ond fod arddull a theithi 
meddyliol y ddau awdwr yn eu harddangos mewn agweddau 
gwahanol. 

Y mae Williams wedi cael ei feirniadu yn llawdrwra gan rai, 
am y tybir na bu iddo leoli arwr y Gân mewn rhyw oes a gwlad 
neillduol. Ymysg eraill, y mae y diweddar Barch. Ddr. Rees 
(Gwilym Hiraethog) yn ei drin yn lled arw am hyn, yn yr 
erthyglau galluog a chanmoliaethol iawn a ysgrifenwyd ganddo 
ar Ẃilliams i’r Iraeíhoayad. Yr ydym yn dyweyd yn hyf fod 
Hiraethog yn gwneyd cam âg eí yn y peth hwn. Mae yn wir fod 
Williams yn gosod genedigaeth Theomemphus ymhell yn ol; 
ond gwneir yn annheg âg ef wrth fyntumio fod yr holl weithred- 
odd a briodolir i Theomemphus i’w' deall yn llythyrenol. Wrth 
ddywedyd iddo gael ei eni yn “ nhir Nod,” ni feddyliodd 
Williams, yn ddiau, y buasai neb yn tybio ei fod wedi ei eni yn 
nyddiau Adda, yn rhywle o’r tu dwyreiniol i ardd Eden; eithr 
dysgwyliai i’r darllenydd ei gymeryd fel iroellymadrodd yn 
golygu y cyflwr drwg ymha un yr oedd Theomemphus, fel pob 
dyn arall, wedi ei eni ynddo. Yr un modd, wrth ddywedyd mai 

“ Hittees ac Amoriad” oedd ei rîaint, a’i fod yn “ erlid ar ol Israel 
yn y Môr Coch,” a’i fod yn ngwledd Belsassar yn Babilon, &c., 
gallasai ddysgwyl yn rhesymol y buasai ei ddarllenwyr yn cymeryd 
y cyfryw ymadroddion, nid yn llythyrenol, ond fel ffugyrau neu 
droell-ymadroddion. Beth pe beuasai y Doctor hybarch yn 
dilyn yr un rheol wrth esbonio yr Ysgrythyrau? Tybier am dano 
yn esbonio yr unfed adnod ar ddeg o Epistol Judas :—“Gwae 
hwynt-hwy; oblegid hwy a gerddasant yn ffordd Cain, ac a’u 
collwyd trwy dwyll gwobr Balaam, ac a’u dyfethwyd yn ngwrth- 
ddywediad Core.” Pe cymhwysasai yr un reol at eiriau Judas, 
rhywbeth fel hyn fuasai ei feirniadaeth,—“ Y mae Judas yn ynfydu 
yn y fan yma, oblegid y mae yn dywedyd am ryw athrawon gau 
a dybid eu bod yn oesi yn nyddiau yr Apostolion, eu bod yn fyw 
yn araser Cain, a’u bod ymhen cannoedd o flynyddoedd ar ol 
hyny wedi eu twyllo gan Balaam, ac yn mhelíach, eu bod wedi 
eu dinystrio gyda Cora, Dathan, ac Abiram; ac eto y mae yn 
son am danynt fel rhai oedd yn byw, ac yn blino yr eglwysi yn ei 
amser ef!’’ Pwy allai ddychymygu am feirniadaeth ysgrythyrol fel 
yna yn dyfod oddiwrth Dr. William Rees? Ond buasai yr uchod 
yn íeirniadaeth mor deg ar Judas ag ydyw beirniadaeth y Doctor 
ar Williams, gyda golwg ar yr ymadroddion sydd dan sylw. 
Cydolygwn yn hollol â Hiraethog y buasai y cyfansoddiad yn fwy 
perffaith fel celfyddwaith pe buasai Theomemphus wedi ei leoíi 
yn Iwy pendant mewn rhyw oes benodol; ond cam â’r awdwr 
ydyw myntumio y golygai efe fod ei arwr yn frodor o bob gwlad, 
ac yn byw ymhob oes. 

Ei Farwnadau. Er fod y golygfeydd a ymagorant o flaen 
llygaid y darllenydd wrth fyned trwy y ddau gyfansoddiad a 
fuont dan sylw yn awr yn ardderchog odiaeth, ac yn gyfoethog 
ryfeddol o amrywiaeth,—yr aruchel a’r prydferth, yr ofnadwy a’r 
tyner yn dilyn eu gilydd mewn ffurfiau newyddion yn ddi- 
ddiwedd,—eto pan y daw at y Marwnadau, fe deimla ei íod yn 
cael ei ollwng i fyd newydd. Nis gwyddom am un awdwr ag y 
mae adnoddau ei awenyddiaeth yn fwy dihysbydd. 

Beth yw nôd anghen Marwnad ? Ai portread ffyddlon a 
bywiol o’r gwrthddrych y dymunir ei anfarwoli ar y ddaear? Os 
felly, honwn i Farwnad Ẃilliams i Daniel Rowland y lle blaenaf 
ymysg miloedd Marwnadau Cymru. Yr ydym wedi eistedd 
wrth draed aml un a ymdrechai, y naill trwy gyfrwng rhyddiaith, 
a’r llall trwy gyfrwng barddoniaeth, roddi darluniad i ni o John 
Elias ; ond rywfodd, wedi’r cwbl, lled annelwig ydyw yr arlun o 
hono sydd genym yn ein meddwl. Yr ydym yn teimlo yn wastad, 
wedi darllen Marwnad Williams iddo yn unig, fod genym 
ddrychfeddwl mwy deffiniedig a byw o Daniel Row'land nag sydd 
genym o John Elias. Medrai Williams ddesgrifio hyd at—bob 

peth ond bywyd. O ! mor rm/ y cyfyd ac yr ymddengys drych- 
ioliaethau Howel Harries, Grace Price, Cathrine Jones, ac eraill, 
o fiaen ein llygaid, oll â’u nodweddion gwahaniaethol, eu grasau, 
a’u gweithredoedd yn eu canlyn hwynt ! Er y ceir ef weithiau 
yma, fel yn ei Hymnau, yn ail-adroddi ei hunan, eto y mae pob 
Marwnad yn Farwnad newydd, ac nid yr un stori yn cael ei 
haralleirio. 

Pan y mae yn dilyn ei saint i ogoniant y byd anweledig, 
dyna’r pryd y mae ei grebwyll a’i ddarfelydd yn cael byd wrth 
eu bodd ! Ac yr ydych yn gorfod teimlo eich bod chwi eich 
hunain wedi cael eich esmwyth-glndo, heb yn wybod, i’r nefoedd 
i ganlyn “y rhai a hunasant.” Pwy fedr ddarllen y Farwnad i 
“ Amrywiol rai duwiol a fuont feirw yn Sir Abeiteifi, &c.,” a 
theimlo wed’yn íod y nefoedd yn lle dyeithr? Yr ydych yn barod 
i ddywedyd fel Paul,—‘Pa un ai yn y corff, ai allan o’r corfî, 
ni wn i,’ ond gwn.i mi fod, mewn rhyw fodd, mewn rhyw le 
dyeithr iawn, ac annhraethadwy o hyfryd a gogoneddus. 
Weithiau, fel yn Marwnad Lewis Lewis, dygir ar gof i chwi nad 
ydych eto wedi llwyr ddiosg y cnawd; ond yr ydych yn teimlo 
eich bod yn cymdeithasu âg ysbrydoedd sydd yn hanfodi mewn 
rhyw gyflwr dyeithriol iawn,—rhai nad ydynt, megys nyni, yn 
ddarostyngedig i ddeddfau amser a lle. 

“ Pell ac agos nid yw yma, 

Llygad cnawd ni wêl e’ Dduw ; 

Nefol gymun ni ddealli 
Tra f’och ar y ddae’r yn byw.” 

Nis gwyddom am ddim y tu allan i’r Bibl mwy tebyg o fod yn 
foddion adloniant ac adfywiad ysbrydol i ddynion crefyddol nag 
a fyddai myned gyda Williams yn awr ac eilwaith i gymdeithas 
aníarwolion ei Farwnadau. Mae y cleifion, fel y tlodion, “ gyda 
ni bob amser; ” ac un o’r pethau y mae cleifion duwiol yn teimlo 
colled o fod hebddo, ac yn hiraethu am dano, ydyw cymdeithas 
y saint. Gadawer i’r “hen Williams” eu dwyn i gymdeithas 
saint rhagorol y Marwnadau hyn. 

Wel, dyna ni wedi ceisio, goreu gallem, gyíeirio darllenwyr 
ieuanc at rai o nodweddion a rhagoriaethau Peraidd Ganiedydd y 
Cymry; ond na fydded i neb o honynt ddibynu ar ddesgrifiad 
mor anmherfíaith, eithr bydded iddynt ddarllen, astudio, a barnu 
drostynt eu hunain. 


Golwg ar Deyrnas Crist, 


GRIST YN BOB PETH, AC YN MHOB PETH 

SEF 

C A N I A D 

MEWN DULL O AGORIAD AR COL. iii. ii.-i COR. xv. 25. 


Ille Deum Yitam accipiet, Divis, videbit 
Permixtos Heroas, et ipse videbitur illis ; 
Pacatumq; reget Patriis Yirtutibus Orbem. 

iy yf AE lle i feddwl mai yn raddol yr yniagorodd y drychfeddwl 
aruchel a bortreadir mor alluog yn y Gân hon, o flaen 
amgyffrediad yr Awdwr, Ar amlen yr Ail Ran o Hosanna i Fab. 
Dafydd, a. gyhoeddwyd yn 1753, ceir yr hysbysiad a ganlyn :— 
“ Yr wyf yn meddwl printio Llyfr bychan, oddeutu’r un faintioli a 
hwn, a’i enw, Buddus^oliaeth yr Efengỳl, yn un Gân, yn cynnwys 
wedi tri chant o wersi ” (pennillion). Mae yn dra sicr na chy- 
hoeddwyd unrhyw waith gan Williams o gwbl dan yr enw uchod ; 
ond, yn y flwyddyn 1756, cyhoeddwyd Golwg ar Deyrnas Crist; 
neu Grist yn bob Peth, ac yn mhob Peth, sef Caniad, m&wn dull 0 
agoriad ar Col. iii. ii.—i Cor. xv. 25. Argraphedig ym Mristo, 
gan E. Ffarley.” Tybir, gan hyny, oddiar sail dda, mai Buddug- 
oliaeth yr Efengyl, wedi ymagorŷd i’r fath eglurder o flaen medd- 
wl y Bardd, nes y gwelai yn amlwg gaholbwuc y cyfan yn 
ardderchog Freniniaeth y Messîah, ydyw Golwg ar Deyrnas 
Crist. Yn y flwyddyn 1764, cyhoeddodd yr Awdwr Ail Argrafî- 
iad o’r gwaith yma, “ wedi ei ddiwygio o amryw feîau, a chwedi 
ychwanegu llawer o bethau ato, nad oedd yn yr Argraffiad 
Cyntaf.” Mae yr Ail Argraffiad yr un plyg, ac wedi ei argraffu 
gyda chyffelyb lythyren, â’r Argraffiad Cyntaf, ond yn cynnwys-' 
deg yn ychwaneg o du dalenau. Y .mae rhanau helaeth o’r 
Cyntaf yn cael eu gadael allan yn yr Ail, a rhanau newyddion , 
llawer gwell, yn cymeryd eu lle; a thrachefn, cryn lawer o ben 
nillion yn cael amgen caboliad, ac eraill, newid eu lle a’u cysyllt- 
iad; fel y gellir dyweyd nad ydys yn cael.yr “ Olwg” glir ac eang 
a gafodd y Bardd ar y “ Deyrnas ” a’i Brenin, hyd nes yr ydyra 
yn dyfod at yr Ail Argraffiad. 

Mae y ddau ärgraffiad uchod,—yr unig rai a arolygwyd gan yr 
Awdwr ei hunan,—yn anhawdd iawn eu cael yn awr, yn enwedig 
yr un cyntaf (1756). Ar ol chwilio ac ymholi llawer, nid ydym 
yn deall fod mwy na dau gyflyfr (copy) o’r Argraífiad Cyntaf ar 
gael. Wrth barotoi y testyn i’r argraffiad presennol, yr oeddem 
yn cymharu y ddau argraffiad uchod â’u gilydd; ac yn y manau 
yr oedd y synwyr yn aneglur yn yr Ail Argraffiad, weithiau 

oblegid gwallau argratfyddol, a phryd arall oblegid diffyg attal. 
nodau, neu gam-attalnodi, yr oedd yr Argraffiad Cyntaf yn 
llawer o help tuag at benderfynu yr ystyr. Ceir yma hefyd, 
Ragymadrodd yr Awdwr i’r Argraffiad Cyntaf, 'un na cheir mo 
hono yn yr un o’r argraffiadau dilynol. Buasai yn golled, 
mewn mwy nag un ystyr, pe gadewsid i’r Rhagymadrodd yma 
fyned ar goll. 

Cyhoeddwyd y Bryddest hon lawer gwaith yn ystod y rhan 
gyntaf o’r ganrif hon; yr ydym yn gw ybod am o leiaf saith o 
wahanol argraffiadau o honi. 

Yn y flwyddyn 1878, cyhoeddwyd,—“ A View of the Ringdom 
of Chrisi; a Poem bý the late Rev. William Williams, Pant-y- 
celyn. Translated from the Welsh by Robert ffones, of Clapham 
Common.” Yrnddengys fod y diweddar Mr. Jones yn edmygydd 
eiddigeddus o Williams, ac iddo geisio, mewn gwahanol fíyrdd, 
cael gan rywrai galluog ymgymeryd â chyfieithu “ Golwg ar 
Deyrnas Crist ” i’r Saesoneg; eithr yn hyny ba yn aflwyddiannus. 
Gan ei fod yn anfoddlawn i farw heb i’r Saeson gael syniad am 
gân odidog y Bardd Cymreig, ymgymerodd, yn ei henaint, â’r 
gwaith o’i chyfieithu ei hunan ; a phan y deallodd na chaffai fyw 
i’w dwyn trwy y wasg, dymunodd ar ei deulu ei chyhoeddi; a 
buont hwythau yn ffyddlawn i wneuthur hyny. Ond, y mae yn 
rhaid addef mai gwaith tra ammherffaith, mèwn llawer ystyr, ydyw 
y cyfieithiad hwn. 


RHAGYMADRODD YR AWDWR I’R ARGRAFFIAD 
CYNTAF. 


AT Y DARLLENYDD. 

I ANOG fy enaid fy hun, yn nghyd ag eneidiau eraill, i garu 
Tywysog' mawr ein Hiechydwriaeth-, oedd un diben a’m 
cymhellodd i wneyd y Llyfr hwn am Helaethrwydd Teyrnas, a 
Godidowgrwydd Person, y Messiah; yn nghyd a cheisio argyhoeddi 
rhai o’u diystyrwch cyhoedd o Grist, ac eraill o’u difrawder ewyllys- 
gar i bwyso arno am gyfìawnhâd enaid. Pe buasai ond Esau, 
Zecharíah, Daniel, Ezeciel, ie, Moses ei hun, gweinidog yr hen 
Oruchwyliaeth ddeddfol, yr awrhon ar y ddaear, buasai llawer 
mwy o Efengyl ganddynt yn unig wrth y goleuni feddent gynt, 
nag sydd gan luaws yn awr o Bregethwyr y Testament Newydd. 
’Does ond Duw ei hun a ŵyr, pa nifer mawr o ddynion yn 
berchen dysg a rheswm, ond heb ras i reoli a chyfarwyddo y 
naill na’r llall [sydd] yn haeru nad oes Crefydd Ddadguddiedig; 
ond yn unig un Natur, yr hon a blanodd Duw yn mhob dyn, aç 
a’i dwg ef i’r nefoedd. Y rhai’n, er eu bod yn canmol Crist yn 
ei foesau, a’i waith yn agor Cyfraith Natur yn rhagorach na neb 
o’i flaen, eto sydd yn cablu yn echrydus tra yr amheuant ei air, a’i 
antoniad oddi wrth y Tad, yn llawn gras a thrugaredd, Canys 
maent yn distrywio holl gorff Crefydd ddadguddiedig, a’r Awdwr 
o honi —Crist YR Arglwydd. 

Ond eilwaith. Pa faint gwell yw eraill (er eu bod yn addef ei 
anfoniad oddi wrth Dduw i oJeuo byd tywyll, ac i ddysgu ffordd 
i’r nefoedd) sy’n gwadu Duwdod ein Harglwydd bendigedig, 
haeddiant ei waed, a rhin ei farwolaeth, na dim anghenrheidrwydd 
rhagor nag i gadarnhâu ei Athrawiaeth, fel merthyr arall ? Ac er 
ei fod yn fwy na Moses, ac yn cael dyfod yn agosach at Ddüw, ac 
wedi ei anfon oddi wrth y Tad, fel y dywaid Ef ei hun; eto, nad 
yw ei waed Ef o ddim rhinwedd haeddianno'l i gael maddeuant 
pechod, a bywyd tragywyddol. Y fath athrawiaeth a hyn sydd 
yn gwneuthur Crist yn llawer llai nag y mae Bibl Duw yn ei 
wneuthur. Ac nid oes yrí y fath Bregethau ddim ag sydd yn 
tynu enaid i’w garu a’i ryfeddu Ef fel Duw, nac i roddi chwaith 
ddim pwys arno mewn pwnc o iechydwriaeth. Ac nid yw y 
fath dybiau am Grist yn gwneyd dynion i loddi dim pwys ond 

ar íywyd moesol, onest, tangnefeddus, dibenion union a chywir 
yn yr arferiad o íoddion gras, (yr hyn sy dda, cymeradwy, a 
hafdd o flaen Duw a dynion, pan byddo yn ífrwyth ffydd yn 
Nghrist.) Onid e, ar ei ben ei hun, gallasai Thales, Socrates, 
Plato, Aristotl, bregethu gystal a hwythau, ac, o bosibl, yn llawer 
gwell. 

Heblaw y rhafn, mae eraill eto sydd gamsyniol iawn yn eu 
tybiau am Grist. Canys tra font yn gwrthddadleu yn erbyn y 
ddau gyntaf yn ngoleuni eu rhesymau eu hunain, a gadaef yn ôl 
yr Ysgrythyrau sanctaidd, (canys ni thâl yraresymu â’r Deistiaid 
o’r Ysgrythyrau) y rhai yw sylfaen pob gwirionedd, dywedant, 
mai trwy bwrpasiad neu apwyntiad y Tad yn unig, ac nid trwy 
unrhyw anfeidrol werth a rhinwedd haeddiannol hefyd yn nioddef- 
aint Crist, yr ydys yn maddeu pechod : canys fellŷ ni ddangos- 
osasai trugaredd y Tad, meddant. Ac hefyd, am hyny yr oedd 
yr aberthau dan y Gyffaith yn ddigonol i dynu ymaith bechod 
dros yr amser presennol, yr euogrwydd o flaen Duw,'ac yn y gyd- 
wybod, wrth yr urt rheol, sef apwyntiad Duw. Ac felly buasai 
rhyw ffordd arall, sef marwolaeth rhyw ddyn, neu angel, neu 
greadur anrhesymol yn gwneyd y tro, ond yn unig i Dduw 
ordeinio felly. Ac yn .ganlynol, yr unig wahaniaeth rhwng yr 
aberthau hyny ag aberth Crist oedd, bod un yn. cael ei ddyblu, 
sef am i Dduw ordeinio felly; a’r Hall, sef Crist, ond unwaith, 
ond i barhâu hyd y diwedd heb wneyd un drachefn, ond mynych 
ddyfod ato trwy ffydd.—Mae’r fath feddyliau am .Grist yn rhy 
brin i ateb i’r Ysgrythyrau sanctaidd,.y rhai a’i geilw Y Duw 
Cadarn, Duw gyda ni, Cynghorwr, Rhyfeddol, Tad Tragy- 
WYDDOLDEB, Tywysog Tangnefedd : neu yr [i’r ? ] holl hen 
Ddifinyddion uniongred mewn un oes o’r byd. Ni chytuna y 
fath athra.wiaeth ag Articlau Eglwys Loégr, na’r holl Ysgrifenwyr 
enwog o’r unrhyw: [nac â] Catechism y Gymanfa; na’r Ysgrifen- 
wyr Puritanaidd er’s saith ugain mlynedd aeth heibio. Maent yn 
gosod pwys bychan iawn ar Haeddedigaethau Crist, rhin ei 
waed, a godidowgrwydd ei Beràon, fel unig hawl o iechydwr- 
iaeth. A phaham lai? Cauys dywedant nad oedd ei holl 
ddioddefiadau ond rhyw fath o fodlondeb,—hyny yw, gymaint 
ag oedd yn gwneuthur bodd Duw o ran ei serch flaenllaw Ef 
at achub pechaduriaid; ond nid lawn cyfatebol, digonol i un 
pechod; llawer llai, oedd yn gyflawn lawn, tros bechodau yr holl 
gredinwyr. —Crist oedd hyfrydwch y Tad yn nhragywyddoldeb ; 
ac ar ei Fab y mae Efe yn edrych yn fwy na’r holl greadigaeth. 
Ac fe fyn ei ddyrchafu mewn cadwedigaeth rhai, a damnedigaeth 
eraill. Gosododd Ef yn Ben ar bob peth, ac yn Farnwr byw a 
meirw. Ac ni thâl un schêm o burdeb ac ymarweddiad, ond a fo 
yn tarddu oddi wrth ffydd yn Nghrist. Dyma’r hyn sy’n d’od â 
bywyd i’r endd, ac yn gwneyd yr holl ymarweddiad yn hárdd ac 

yn rhinweddol,—-pan fo yn tarddu i maes o galon ag sydd yn 
adnabod Crist. Dyma’r hyn sy’n cyfranu deall a nerth, yn 
gwtieyd y dibenion yn bur ac yn neíolaidd. Ac ni thâl son am 
un cylch o ddyledswyddau ond yn unig yn rigwaed yr Oën : 
cariys dyna’r Ffordd, y Gwirionedd, a’r Bywyd. 

Yr wyf yn addef fod lle i, a llawer yn, cyfeiliorni o’r tu arall, wrth 
osod iechydwriaeth felly ar Grist fel nas cair cwrdd â’r Gyfraith 
ganddynt mewn dull ar y ddaear; nu cheryddu, nac argyhoeddi, 
na phrin ychwaith hyfforddi a chyfarwyddo y saint mewn profedig- 
aeth, &c.; yr hyn sydd bur wrthwyneb i holl arferion yr Ysgrythyr- 
au. Mi ddymunwn na bae un rhan o’r Llyfr hwn yn tueddu 
dynion i fod yn fusgrell, yn swrth a diofal yn nghylch rhodio 
bywyd ac ymarweddiad da, ac arferyd holl foddion gras ac 
ordinhadau yr Efengyl; a bod y gyfraith yn awr yn daranau 
mynydd Sinai i’r ànnuwiol, ác yn gyfarwyddyd i adnabod eu bai 
a’u dyledswyddau i’r duwiol. Ónd mawr yw’r trueni fod yr Ys- 
grythyr Sanctaidd, yr hon sydd mor llawn o Grist, cyn leied yn 
cael ei hagor, a phregethu am y Messîah. O mor gyflawn 
yw’r Ddeddf Seremonîaidd o ben bwy-gilydd o ddioddefaint y 
Messîah ! Mor llawn yw’r Prophwydi o hyn I le, y mae pob 
rhan o’r Hen Destament yn llawn o Efengyl; ac eto, cyn leied o 
hyn sydd yn ein penau, llawer llai yn ein calonau. Mae’n ddiau 
fod amrywiol o’r Cysgodau yn guddiedig hyd yn nod i rai dynion 
duwiol y pryd hyny; ac os cânt hefyd fod felly dan yr Efengyl, 
fe fydd y llen fyth heb ei thynu ymaith, a’r gwirionedd gynt gael 
ei ddodi i lawr i un diben. Ond Ol'doed yr hyfryd amser o 
flwyddyn y Jubili, pan gaffo terfynau teyrnas Crist eu gosod yn 
eithaf y ddaear I Amen ! Tyred ! 

Od oes neb yn gofyn,—P’am y cymhwysais waith y Greadig- 
aeth, Rhagluniaeth, a Barn y Dydd mawr at yr Ail Berson yn y 
Drindod sanctaidd, rwy’n ateb,—Er bod y rhai’n yn cael eu cyfrif 
i’r Tad bendjgedig, o ran y ddyfais faith, a’r ewyllysio' cyntaf, o 
honynt; ac mai ei schêm ei.hun oedd y cwbl, er gogoniant i’w 
enw sanctaidd; ond eto, o ran dwyn i ben ei holl ewyllys, fe 
osododd hyny ar y Duw-ddyn, Crist Iesu. Canys dyna un o’r 
gwirioneddau newydd osodwyd i ni ar lawr yn y Testament 
Newydd, megis yn loan i. 3; Col. i. 16, 17; Heb. i. 2, 3, 10; 
ac amrywiol iawn eraill. Yr wyf yn gobeithio wrth dderchECfu 
Person, Swyddau, a Theyrnas y Messîah, nad wyf yn tynu dim 
oddi wrth ogoniant annhraethadwy y Tad anfeidrol, na’r Yspryd 
sancteiddiolaf; o ran mai’r dyrehafiad mwyaf i Berson y Tad (yw) 
fod ei ddoethineb a’i gyfiawnder, ei sancteiddrwydd a’i ras yn 
disgleirio yn Nghrist Iesu, a holl ddyfais a meddwl ei gariad 
er tragywyddoldeb yn cael eu cyflawni ynddo Ef. Ac o ran, 
eilwaith, mai’r dyrchafiad mwyaf i’r bendigedig Yspryd, yw cael 
gosod ei waith' a’i briodoliaethau allan yn nghymhwysiad o’r 

iechydwriaeth fawr yn ngwaed yr Oen, cenedlu’r dyn Iesu yn y 
bru, ei eneinió yn Achubwr dynolryw, ei gymhwyso â phob 
doniau, ei lenwi â phob grasusau, a sancteiddio ei holl bobl i’r 
Nef. Ond at y pwrpas hyn yn fwy, mi adroddaf note sydd gan 
Mr. Harve yn y volunie gyntaf o’i Gontemŷlasiwns, tu dal. 144; 
pan y mae yn ymadroddi ar y pedwar peth hyn:—(i.) Mai Crist 
sydd wedi creu’r cwbl, yn weledig ac yn anweledig, a’r defnyddiau 
o honynt. (2.) Yn y cwymp', pan oeddent wedi eu fForffetu, iddo 
Ef eu hehill yn ol, ac felly dyfod yn Etifedd pob peth. (3.) Mai 
Crist sydd yn awr yn eu cynnal rhag iddynt syrthio i ddistryw a 
charnedd, ac mai tan ei fysedd Ef y mae’r cwbl yn troi, yh sefyll, yn- 
bod, ac yn cadw eu treín yn y nefoedd a’r ddaear, a bod pwysau 
yr holl drom greadigaeth ar ei gadarn fraich. (4 ) Bod Crist yn 
dodi yr holl greadigaeth i weithredu, ac yn ei chadw mewn 
bywyd, y rhai, heb hyn, a fyddai yn farw ac yn ddisylwedd.—^^Ei 
note ef ar hyny, meddaf, sydd fel hyn,—“ Pan yr wyf yn cyfrif 
gwaifh y greadigaeth i’r Mab,- yr wyf yn mhell iawn o gynyg 
caued allan y Tad tragywyddol, a’r byth-fendigedig Yspryd, o’r 
un anrhydedd. Gweithrediadau y goruwch-amgyffred ogoneddus 
Bersonau sydd, fel eu hanfod, yn un ac yn anwahanol. Ond mi 
ddewisais osod allan y pwnc pwysig yn y dull yma, o ran mai 
dyna athrawiaeth amlwg y Testament Newydd, cred gyhoeddus 
ein Heglwys, a’r ardderchocaf bwnc o ddadguddiad yr Efengyl. 
Mi ddewisais hefyd o ran fy mod am ddal gafael ar bob odfa i 
ddyrchafu a gosod allan Dduwdod y Gwaredwr:—gwirionedd 
ag sydd yn cyfranu ardderchowgrwydd annhraethadwy i Gristion- 
awgrwydd; gwirionedd ag sydd yn gosod y sylfaen fwyaf disigl 
i obaith cysurus y crédadyn; gwirionedd ag sydd yn rhoi 
dirgelwch ein prynedigaeth yn rhyíeddod ac yn bleser tragywydd- 
oldeb.”—Mor belled yr ä yr Awdwr duwiol a dysgedig hwnw. 
Yr wyf yn gobeithio nad oes yma ddim yn groes i’r Ysgrythyr 
Lân, nac ychwaith i farn Difìnyddion uniongred. .Ac os yw, y 
mae’n edifar genyf i’w osod ar lawr. Am y system newydd o 
Asta'onomyddiaeth, mi a’i rhoddais i lawr i ystyriaeth y darllenydd 
i’w chredu neu beidio, fel y bo rheswm yn pwyso, fel y dywedais 
ragor yn y note dan hyny. 

Mi wnes fy ngoreu wrth gyfansoddi hyn o Lyfr am ddarllain 
llỳfrau addas at yr achos, fel yr oeddwn yn myned trwyddo, a’r 
rhei’ny, ps gallwn, yn uniongred a iachus. A phan gwelwn ryw- 
beth at fy mhwrpas, cymerwn swm hyny i fy meddwl, ac yna 
rhown rywfâint o’i sylwedd i lawr, wedi ei wisgo â fy ngeiriau fy 
hun, ond megis yn gyntaf ymborthu arno fel fy eiddo fy hun, a’i 
gymysgu â’r. hyn oeddwn wedi ei wau o fy meddyliau eisoes; yr 
hyn sydd bell o fod yn feîus. Ond y Llyfr hwnw oeddwn yn 
gíynu fwyaf wrtho, sef Llyfr Duw. Yma mae ysbryd a bywyd, 
gwres a goleuni, doethineb a gwirionedd yn mhell uwchlaw un 


llyfr yn y byd. Pa le mae ’hediad, troiadaù, ac ysbryd barddon- 
iaeth, a phrophwydoliaeth hefyd, (yr hon sydd yn mhell uwch 
barddoniaeth) cyffelyb i yma ? Pa le y mae dull o ymadroddion 
mor gryf, cyffelybiaethau mor eon, dychmygion yn fwy cynhyrfiol 
ac anghynefin, nag yma ? O*! ’r fath style esmwyth, uchel, wedi 

ei threínu i osod holl anwydau yr enaid ar dân; mor llawn o 
amrywioldeb hanesion, a’r rhai’n yn bur wirionedd I Ond, mwy 
na’i cwbl, Llyfr Duw ei hun yw : O ! na fuaswn yn glynu mwy 
wrtho wrth gyfansoddi ! 

Yn awr, yr wyf yn gadael i hyn o Waith i fyned allan i’r byd; a 
Duw a safo o’i blaid ! Mae arnaf gywilydd o’i blegid, am fod ei 
wisgoedd mor dlawd, ac yntef yn cymeryd arno 1 ganmol Un mor 
ardderchog. Ond fel y mae, derbyniwch ef mewn cariad, a chan’ 
bendith a ddelo gyda ef. Os gwnewch ond gweddío cyn, a 
chwedi ei ddarllain, feallai bydd yr Arglwydd i’w fendithio. 

Yr wyf yn gobeithio bydd i’m Duw i’w guddio oddi wrth ddyn- 
ion cyfrwys, critic, ag sydd yn cymeryd pob gwirionedd i ymres- 
ymu yn ei gylch, yn hytrach nag i adeiladu. Ond y tlpdion isel, 
ag sydd yn wastad yn sugno rhyw ddaioni i’w heneidiau, sydd 
nesaf i gael adeiladaeth oddiwrtho. Pwy bynag elo i graffu ar y 
Farddoniaeth, mi wn nad oes yma yr un wers heb ei bai. A hyn 
a’m digalonodd lawer pryd i’w roi mewn p) int. A pha hwya bo 
yn fy llaw, mwya i gyd wy’n ddiwygio arno. Ond y mae arnaf 
ofn ei gadw yn hwy, rhag tynu ymaith ei awch, Am hyny, aed 
fel y mae. Pwy effaith a gaiff, nis gwn i; ond hyn a wn, iddo 
beri llawer o boen ac o amser i mi esgpr arno. ’R oeddwn yn 
meddwl ei brinüo yn llawer Ìlai, ond cynyddu a wnaeth i hyn o 
faintioli, o ran fy mod yn gweled rhywbeth yn y blaen ar y testyn, 
ac yn cwrdd â liyfrau a fyddai yn traethu ar y pwnc mewn llaw. 
Ar iddo fod yn fendithiol tuag at adnabod mwy o Grist croes- 
hoeliedig yw taer ddymuniad eich annheilwng Wasanaethwr. 


W. WlLLIAMS. 

Mehejìn 5, 1756. 

RHAGYMADRODD YR AWDWR I’R AIL 
ARGRAFFIAD. 

N ID yw Cymro uniaith yn gwneyd nemawr ragor o gyfrif o rag- 
ymadrodd llyfr, nâ’r dail gwynion sydd ynddo; ond troi 
heibio y naill fel y llall at ddechreu y darlleniad, fel y dywed ef; 
er fod mewn gwirionedd mor angenrheidiol, at wybod ystyr a 
dyben y gwaith, ddarllen y rhagymadrodd ag un rhan o’r llyfr ei 
hun. Hyn, a’i fod yn faith, yn dwyn cymaint o le, oedd yr achos 
yr esgeulusais ragymadrodd yr argraffiad cyntaf; ^ ac ni fuaswn 
yn argraffu un math, oni buasai fy mod yn gwybod bydd rhai yn 
barod i ofyn,—Pa achos cyfnewid dim p’r argraffiad cyntaf, ond 
beîau’r argraffwasg? Pa gyfnewid a wnaéd? Pa ham y tynwyd 
dim ymaith ? A ydyw’r Awdwr wedi cyfnewid ei farn ? A ydyw 
hwn yn well nâ’r llall, neu waeth? Atteb i’r holiadau hyn, y 
rhai sydd mor naturiol i’r Cymry eu dyweyd, ag i’r Negros i 
wisgo crwyn duon, fydd fy rhagymadrodd presennol; gan hjmy, 
ddarllenydd, mi wnes yma gyfnewidiad mawr; mi osodais lawer 
iawn i mewn, ac mi dynais beth i maes; ac i’m barn i, mae’r llyfr 
lawer iawn gwell yn mhob ystyr : nid oes un pwnc o athrawiaeth 
wedi dynu allan, na dirh ond pethau diangenrhaid eu bod i mewn, 
ond y mae Ilawer o wirioneddau pwysig wedi eu gosod i mewn, a 
rhai oedd o’r blaen wedi eu taclysu yn rhagorach. 

Canys yn Gyntaf, lle yr oedd amrywiol iawn o wersi o’r un 
ystyr, yn cynnwys yr un gwirioneddau, a’u gwisgo hefyd yn bur 
gyffeíyb mewn geiriau y naill i’r llall, yr hyn beth i’r darllenydd 
deallus oedd yn swnio yn ddiflas, yn farw, ac yn flinedig i ddy- 
oddef, yn pwlu’r ysbryd yn lle ei fywiocâu, yn llethu’r djchymyg 
yn lle ei helaethu, yn blino’r deall â hen bethau, yn lle datguddio 
iddo bethau newyddion, gan ei fod wrth gerdded yn mlaen yn 
dysgwyl gwirioneddau nas gwelodd eisoes, fel gŵr yn cerdded 
ffordd ddyeithr yn edrych yn mhob tro am drefn, lluniau, llysiau, 
rhodfeydd, tyrau, coedydd nas gwelodd ef o’r blaen; neu un yn 
cael ei arwain i balas arglwydd, mae’n dysgwyl gweled yn mhob 
’stafell liwiau, lluniau, cerfiadau, ac addurniadau nas gwelodd ef 
eisoes; am hyny lle gwelais wersi o’r un ystyr, fel hyn, meddaf, 
mi wnes naill ai tynu ymaith, neu osod gwirioneddau eraill i mewn 
ynddynt, neu gyfnewid weithiau hanner y wers, a gadael y naill 
hanner fel yr oedd o’r blaen: ac felly naill ai tynu ymaith neu 
gwneyd o newydd. 

* Mae Rhagymadrodd yr argraffiad cyntaf wedi ei adael allan yn yr ail 
argraffiad ; ac nid ydyw i’w gael yn yr un o’r argrafiiadau dilynol. 


Yn Ail, mi dynais ymaith neu mi gyfnewidiais amryw o’r gwersi 
ag oedd yn farw, yn ddisylwedd, ac naill ai yn ymlusgo yn gysgad- 
lyd, neu dreiglo yn drwsgl, neu yn cynnwys gwirioneddau ellid 
adael heibio, péthau cyffredin, nad oedd y darllenydd yn cael ei 
oleuo, nâ’i serchiadau yn cael eu bywiocâu a’u hennyn. 

Yn Drydedd, lle bum yn fyr ar rai pynciau yn yr argraffiad. 
cyntaf, rai ymhelaethais yn hwn; mi chwanegais gant o wersi 
ynghylch creadigaeth Dyn, ar ba ben bum yn rhy fyr yn yr 
argraffiad cyntaf, wrth ystyried mai dyma’r rhan ardderchocaf o’r 
greadigaeth. 

Yn Bedwarydd, lle bum yn rhy faith yn y cyntaf ar rai pync- 
iau, mi byrhais yma trwy groesi allan rai gwersi, sef y rhei’ny ellid 
hawsa eu harbed : yn y pennodau cyntaf am yr Arfaeth, bum mor 
faith ar un peth, ac yn troi cymaint, yn ymddyrysu yn ýr un man, 
trwy ddangos bod ein lachawdwr wedi ei ddewis yn Ben mewn 
trefn, cyn ei osod yn Tächawdwr, ag oedd yn blino’r darllenydd 
yn lle ei ddifyru; ac eilwaith, yn y bennod am Gyfiawnhâd, yr 
oeddwn yn rhoi’r darllenydd i gerdded yr un ffordd fwy nag un- 
waith, ac felly ei flino yn y tiroedd mwyaf hyfryd; am hyny tynais 
ymaith rai gwersi fel adwyau tuag at gael myned yn gynt i weled 
tir pell Crist ein Cyfiawnder. 

Yn Bummed, lle yr oedd y synwyr wedi cymmysgu, a’r darllen- 
ydd yn cael rhai pethau yn ol ag a ddylasai fod yn mláen, y seiise 
fel hyn yn derfysglyd, yn magu niwl a diflasder ar ddealí y dar- 
llenydd, mi osodais y rhai’n mewn trefn gwell, lle mae’r darllen- 
ydd yn cael yr hanes, yr athrawiaeth, y gyffelybiaeth, mewn dull 
ag y gall rêdeg heb ddiffygio. 

Yn Chweched, rai dynais rai gwersi ymaith o gorff y llyfr, ac 
a’u gosodais hwynt mewn nodau ar odrau y dail, am eu bod yn 
perthyn yn well i fod felly, o ran eu bod yn histori, neu yn 
perthyn i ryw gelfyddydau eraill, ag y gall y darllenydd naill ai 
neidio heibio iddynt neu eu darllain. 

Yn Seithfed, mi rois amrywiol iawn o nodau ar odrau y dail o 
hanesion am y philosophyddiaeth bresennol, ac amrywiol bethau 
eraill, ag y mae (rhai) darllenwyr yn awyddus iddo, ond sydd gan 
eraill, o ychydig o bris. 

Yn Wythfed, mi wnes fy ngorau i wella cannoedd o feîau’r 
argraffwasg. 

Yn olaf, wrth yr amser oedd genyf yn fy llaw mi wnes fy 
ngorau iddo; llwydded Duw ef i’r syml a’r cywir, a chuddied ef 
rhag y doethion a’r deallus, y rhai sydd yn gwyrdroi’r cyfan iV 
dinystr eu hunain. 

W. WlLLIAMS. 

Go/w^ ar Deyrnas Crist. 


Y BENNOD GYNTAF. 

Y DEYRNAS YN _AEL EI RHODDI I GRÍST, NEU GRIST YN BOB PETH YN 
YR ARFAETH : 

Lle daiigosir 

I’r Tad, yn nhragywyddoldeb, cyn eto gren nef na daear, osod ei Fab ei hun i 
fod yn bleser ac yn hyfrydwch iddo ; yn arfaethu ei wisgo â natur ddynol, 
fel b’ai’n wastad yn ei fynwes greadur yn dwyn gwir Lun ei Berson ; ac a 
allai hefyd osod allan ei ogoniant; rhoi ei enw,'V Gair, ac yn ordeinio i’w 
osod yn Ben ar y nefoedd a’r ddaear pan gaent eu creu, pob peth gwtledig 
ac anweledig: ac yn amcanu rhoi ei Fab (yn mha un yr oedd Efe yn ym- 
ddigryfu) i greu bydoedd, ynghyd â’r 'holl greaduriaid sydd ynddynt ac 
arnynt, a dyn yn olaf.—Ac er mwyn helaethu ei ogoniant ei Hun a’i Fab, yn 
creu dyn mewn cyflwr cyfnewidiol, ac yn dyoddef* iddo gwympo.—Ac ar 
ragweliad ei gwymp, yn arfaethu gosod Crist yn lachawdwr dynolryw ; yn 
gwneuthur cyfammod âg Ef i’r perwyl hwnw ; yn arfaethu gwisgo coríìf am 
dano, a’i roddi i dalu yn ei Berson godidawg (trwy ddyoddef niarw, a’i 
gladdu) iawn i’w gyfìawnder Ef, ac attebiad i holl ofynion ei gyfraith ; a 
thrwy hyny yn derbyn addewidion o ras, maddeuant, a bywyd i’r'ffyddlon- 
iaid ; ac ordeinio iddo gael llywodraethu ar bob creadur, ac ar bob trefn 
rhagluniaeth. A thrwy'r un arfaeth hefyd (trwy gynghor ei ewyllys), naill 
ai yn dyoddef neu yn ordeinio y cyfan sydd yn bod, er datguddio gogoniant, 
a gosod allan Briodoliaethau’r Duwdod. Yn rhoddi yr holl arfaeth hon ar 
Grist i’w chyflawni, a’i osod yn Farnwr byw a meirw yn niwedd y byd. 

D EFFROWCH yr holl greaduriaid sy ’n gorwedd yn eich bedd, 
Agorwch eich amrantau, a gwelwch Frenin hedd) 

Yr Alpha oedd yn hapus erioed cyn creü y byd, 

A ’nol ei fyn’d yn danllwyth, a bery felly o hyd. 

Yn gwared gwaith ei ddwylaw oedd wedi myn’d yn gaeth, 

Tan law gorthrymwyr duon na chlywyd am eu bath; 

Rhai wedi myn’d eu hunain o’r lle dedwydda’ erioed, 

I ddyfnder o drueni heb waelod iddo ’n bod. 

Messia yw ei enw, efe enneiniodd Nêr 
Yn Frenin mawr tragwyddol ar luoedd uwch y ser ] 

Y lluoedd ar y ddaear, a hwythau hefyd sy 
Yn rhwym yn y cadwynau yn nyfnder uífern ddu. 

* Mae yn debyg mai y gair goddef, ac nid dyoddef, a ddefnyddiasai Ilenor 
manwl yn y dyddiau hyn. Bellach cyfyngir y cyntaf i olygu caniatâu, toalîow, 
to ŷermit; a defnyddir yr olaf i olygu dwyn poen, to suffer, to endure. 
Defnyddia Williams y ddau air íel cyíystyron holloi. 


CVN crëu eto angel na seraph sydd uwch nen, 

Na gosod yn y dyfnder sylfaenau ’r nefoedd wen , 

Na chrëu Chaos gyntaf,—yr holl elfenau yngl' yd, 

I ymderfysgu â’u- gilydd, ac felly ei threfnu ’n fyd, 

Yn nyfnder tragwyddoldeb beichiogodd Duw ei hun, 

O arfaeth faith anorphen, a’i rhanau yn gyttun, 

A fyddai ’mhen rhyw oesoedd a’u rhif fel ser y nef, 

I gael ei chyflawn esgor, er clod i’w enw Ef. 

Ar nnwaith mae yn gweled y fu, a ddaw, y sy 
Yn ufíern faith alarus, y ddae’r a’r nefoedd fry ; 

Yn trefnu â’r un meddwl, heb achos meddwl ail, 

Y cwbl sydd yn dygwydd i oesoedd rif y dail. 

Jehofa anweledig, Omega, Alpha mawr, 

Ymroddodd ynddo ei hunan yn gadarn iawn yn awr; 

I ddechreu gwir gymundeb—gyfeillach rhyngddo ei hun 
A chreadur pur, rhesymol, sy a’i enw ’n awr yn ddyn. 

Am hyn ei’Fab etholodd, anedig unig sy, 

I wisgo natur ddynol,*^ fath wed’yn wisgem ni; 

Fel byddai yn ddechreuad, a sylfaen gadarn gref, 

O bob cymjindeb eilwaith f’ai fyth rhwng dae’r a nef. 

* Mae gan Williams Nodiad ar waelod y ddalen yn y fan yma, sydd wedi 
ei adael allan yn yr holl argrafHadau ar ol ei farwolaeth ; ac yr ydym am ei 
gadw, er ei fod yn lled dywyll a chymysglyd, ac yn awgrymu athrawiaeth 
ammheus :— 

Mae amrywiol iawn o’r difinyddion presennol, (gyda sylfaen dda) wedi dyfod 
i gredu blaen-greadigaeth enaid ein lachawdwr Crist, sef iddo gael ei greu o 
flaen pob dim arall yn y nef a’r ddaear ; nid yn unig am fod amryw o Ysgryth- 
yrau nas gellir yn naturiol eu hagor heb gredu hyn,—(megis bod Crist yn 
flaen-ffrwyth Creadigaeth Duw, yn gyntaf-anedig pob creadur, ac amryw o’r 
fath) ond hefyd am fod yn rhesymol i feddwl fod rhan o’r Creadur bendigedig 
ag oedd i ddyoddef dros ddynolryw yn bresennol yno wfth wneyd y Cyfammpd 
o’u prynu, a hyny yn sylweddol, ac nid yn unig yn arfaethol. Ac nis gall' y 
desgrifiad, (dybygid) wna’r Ysgiythyr Lân o’r Cyfammod hwnw, (megis un 
Person yn addo dyoddef, a’r Ilall yn addo iddo nerth a doniau, a gweled o 
ffrwyth ei lafur) ateb dim yn iawn ac yn naturiol, â chytundeb rhwng y Duw'- 
dod âg (El) ei hun, mewn un ystyr; os nad oedd enaid crëedig y Messiah yn 
bresennol. Canys bod Duw yn addo i Dduw, a Duw yn derbyn rhodd gan 
Dduw, sydd, os nid yn gableddus, eto yn feddylíau gwaeí am Dduwdod Crist, 
ac yn rhoi Ile i’r Deistiaid wneyd cynnyg i dori lawr holl drefn.y Testament 
Newydd. 

Ac yn bla’, nid yw yr holl ymadroddion iraidd a ddychymyga difinyddion 
fod rhwng Tad a Mab yn nhragwyddoldeb ar yr a-chos hyn, ond geiriau heb 
un sylwedd, na Ile i’w deall, oni addefir fod enaid ein Hargíwydd lesu Grist 
wedi ei gymeryd yn weithredol i undeb â’r Ail Berson o’r Duwdod, yn yr 
amser y gwnaed y Cyfammod, yn mha un yr oedd Duwdod Crist yn ymddangos 
yn fynych i’r Patriarchiaid gan wisgo corff, rai prydiau yn weledig, megis i 
Abraham, ac eraill; ac yn yr ystyr hwn y gelwir ef, Angel ei gynnrychioldeb, 
Angel y Cyfammod, ag oedd yn myned o flaen Israel trwy’r anialwch, ac a 
alwai yr hen ddifinyddion luddewig Logos arno, yn iaith Groeg, sef, y Cair. 

A hyn a wnaeth, yn benaf, fel gallai ei Hanfod bur 
Gael ymbleseru ynddo fwy nag mewn môr na thir; 

Na daear gron na nefoedd, nac angel pur na dyn, . 

Wnaeth gymaint ei hyfrydwch yn awr â’i Fab ei hun. 

Ac fel y gallai eilwaith i wel’d ei ddelw wir, 

Yn ddisglaer mewn creadur, a wnai ei ddwylaw pur; 

Pob priodoledd ddwfn yn eglur ynddo ’fe 
. Mil mwy nag unrhyw arall o’r ddaear gron i’r ne. 

Dwy anian* mewn un Person, briodwyd y pryd, hyn, 

Fu farw wedi hyny ar ben Calfaria fryn; 

Mewn undeb anwahanol, gwasdadol i barhâu, 

Nad allai un creadur fyth arali i’w fwynhâu. 

A thyma ’r un, (ei Gyfaill), ddewisodd ef .i fod 
Agosaf at ei galon, mynwesol idd ei glod; 

A thyma ’r etholedig mae ’f Tad ac Ef, heb ball, 

Yn wastad ymhyfrydu un beunydd yn y llall. 

Emmanuel, creadur a’r Duwdod mawr yn un, 

Dysgleirdeb ei ogoniant, ei ddelw Ef a’i lun ; 

Yn ’Tifedd ac yn Bartner^ o fod yn un ynghyd, • 

O’i gwnsel a’i ddirgelion, ei barch a’i glod i gyd. 

Ac felly pan arfaethodd E ’n ’Tifedd er ei glod, 

Yn rhan y Mab dygwyddodd y cyfan oedd i fod; 

A’r ’Tifedd oedd yn cwympo fod arnynt oll yn Ben, 

A grëid ar y ddaear neu yn y nefoedd wen. 

Ac fel b’ai ’n addas hefyd mewn amser felly i fod, 

Yn Ben ar bob rhyw drefn a ddaw, neu fu eríoed; 

Ordeiniwyd iddo ddoniau, grasusau o bob rhyw, 

Fel y dysgleiriai ynddo ogoniant Person Duw. 

Fel byddai -o rasusau gyflawnder ynddo Ef, 

Uwch na holl feibion Adda, neu holl angyfion nef; 

Ac fel y b’ai ’r gogoniant oddiwrtho gaffai Duw, 

Yn fwy nag o achubiaeth dragwyddol dynolryw. 

Nid isel gymhwysiadau, ond doniau uchel íawn, 

I’r natur greadigol y Duwdod oedd yn llawn; • 

I drefnu a rheoli fel Llywodraethwr mawr, 

Y cwbl oll a greai mewn nef a daear lawr. 

* Golygai yr Awdwr, mae yn ddiau, yr un peth wrth y gair anian yn y fan 
hon, ag a olygir yn gyffredin wrth y gair natur. 

1 gyíarwyddo ’r haulwen i gerdded yn ei thro, 

I aíw ’r ser a’u gosod oll fel y mynai fo; 

Rheoli ’r môr cynddeiriog, gwneyd i’r elfenau gyd, 

Sydd yn ymgynddeiriogi, i gadw gwastad fyd. 

A doniau i reoli yn mhlith angylion fry, 

A’r holl greaduriaid eilwaith fai ar ein daear ni; 

Doethineb, nerth, awdurdod i osod tan ei droed, 

Uwch gallu neb angylion, neu neb cre’duriaid fod. 

Priodoliaethau’r Duwdod yn gyfan bob yr un, 

Mor belled ag oedd bosibl yn berchen gan y dyn ; 

I ’nabod holl feddyliau creaduriaid façh a mawr, 

A threfnu eu hysgogiad o’r nefoedd wen i lawr. 

Nid haeddiant yn yr Iesu,*— dim haeddiant yn y dyn,— 

I gael y Duwdod felly i drigo ynddo ei hun; 

Rhad ras roes iddo gafodd, a rhoddwyd iddo ’n hael 
Fwy nag i’r holl greaduriaid—nag allent fyth i gael. 

Can’s beth yw haeddiant Iesu, a phridwerth llawn ei waed? 
Pwy fantais, a phwy eisiau o hono ar y Tad ? 

Can’s rhydd yw Duw o ewyllys, fe all’sai ddewis dyn, 

Neu fod rhesymol arall, i’w uno â’i Fab ei hun. 

Ond rhad arfaethwyd undeb rhwng naturiaethau ’n un, 

Y Gair, y Mab tragwyddol, a lesu perffaith Ddyn; 

Mor gadarn nas gwahenid i dragwyddoldeb mawr, 

Nac ofn brâd na phechod i’w daflu fyth i lawr.t 

Fel hyn dewiswyd lesu yu gynta’ i fod yn Ben, 

Ar bob peth oli a grëid mewn daear, dw’r, a nen ; 

A thrwy awdurdod ddwyfol i’w gostwng iddo ei hun, 

Fel corfî mawr maith amrywiol oll ynddo ef yn un. 

* Zec. xiii. 12 ; Esaiah xliii. I. 

+ Nid wyf yn meddwl dim rhagor yn y wers hon, nag mai’n rhad y darfu i 
natur ddynol ein Hiachawdwr i gael ei hüno â’r Duwdod, ac mai rhad oedd 
etholedigaeth y Dyn Crist lesu, a’i holl ogoniant a gafodd, ac mai'ef oedd 
blaeiiffrwyth etholedigaeth rad, a’r etholedig cyntaf o frodyr lawer.—Fel y 
dywed Dr. Thomas Goodwin, ac amryw eraill.—W. W. 

Sylwed y darllenydd ar y nodiad uchod gan yr Awdwr ; heb hyny, gall ei 
gam ddeall yn y pennill y cyfeirir ato, ac yn y ddau bennill o’r blaen. Cyd- 
nabyddwn fod Williams yn Dduwinydd mor uniawn.gred- a dysgedig fel y 
gweddai i ni fod yn wylaidd wrth awgrymu ei fod yn cyfeiliorni; eto, y mae 
yn rhaid i ni ddyweyd nas gallwn gydsynio âg ef, os golygai wrth yr ënw Iesu 
ond yn unig natur ddynol y Gwaredwr. Mae yr enw Iesu yn dynodi, nid y 
natur ddynol ar wahân i’r natur ddwyfol, ond Person y Duw-ddyn. Nid 
priodol, gan hyny, yw darlunio yr “ undeb rhwng y naturiaethau ” yn ei 
Berson fel undeb rhwng 

“'V Gair, y Mah tragwyddol, a Tesu perftaith ddyn.” 

Ac ar ei ysgwydd gorwedd amlygu ’maes yn awr 
Ogoniant mawr y Duwdod, trwy ’r ddae’r a’r nefoedd fawr; 
Goleuni i’r greadigaeth, a Seren foreu iawn, 

O’r hyn sydd yn guddiedig i roi gwybodaeth llawn. 

Rhaid oedd datguddio yn eglur briodoliaethau Ner, 

Sydd harddach yn dysgleirio, ac amlach nag yw ’r ser ; 

Oedd eto er tragwyddoldeb diderfyn oll yn nghudd, 

I angylion ac i ddynion, pan crëid hwy ryw ddydd. 

Can’s Duw sydd anweledig, ac anweledig fydd, 

Mae ’n trigo -mewn goleuni mil purach nag yw ’r dydd'; 

Yn Nghrist y ceir ei weled fyth a’i ryfeddu Ef, 

Ac yma ar y ddaear, a fyny yn y nef. 

O! hyd a lled 1 difesur yw maint yr arfaeth fawr! 

Yn cynnwys myrdd o droion i fyny ac i lawr ; 

A’i hyd o eitha ’r üefoedd i eitha’ uíifern brudd, 

O dragwyddoldeb basiodd i dragwyddoldeb fydd. 

Yn cynnwys myrdd o bethau ordeiniwyd oll i fod, 

Mil eilwaith a ddyoddefwyd, rhai o rai gwaetha’ erioed ; 
Gogoniant loR ni all’sid ei amlygu i uchel radd, 

Fyth mwy na chlod ’merawdwyr, heb gwympo rhai a’u lladd. 

Pob da fu, sy, neu i ddyfod, wedi ordeinio sy,. 

Oll ynddo o ddaear isod i bellder nefoedd fry; 

Mae drygau ’n dwyn daioni yn fynych îs y nen, 

Am hyny hwy ddyoddefwyd fel d’ai daioni i ben. 

Trwyddo pwrpaswyd crëu yn gyntaf rif y gwlith, 

O angylion pur, os mynent, na allent gwympo byth; 

A nefoedd auraidd eilwaith (clust am ei bath his clyw) 

Lle caent hyd fyth, os safent, wel’d presennoldeb Duw. 

Ordeiniwyd creu y ddaear i sefyll ar ei sail, 

Ac arni bob creadur fwy na rhifedi ’r dail; 

A lloer, a haul* gwmpasog, i losgi yn ei lle, 

Ser pwysig a phlanedau i gerdded yn y ne’. 

Ordeiniwyd yr holl drefn yn natur eang sydd, 

Haf, gauaf, gwres ac oerni, tymhorau, nos a dydd ; 

Byd cyfìawn o fendithion, rhai mawrion bob yr un, 

Fel palas hardd di-eisiau, i wir roesawu dyn. 

* Yn wahanol i arfer y Cymry, yn mhob talaeth hyd y gwyddom ni, y mae 
yr Haul yn y rhyw fenywaidd gan Williams 

Ordeiniwyd dyii godidog ar ddaear lawn i fyw, 

Yn frenin ar y cwbl, ei hun ’r un lun a Duw ; 

A’i wisgo â pherffeithrwydd, ac iddo gyfaill de’, 

Mwy hardd nag un creadur a welid tan y ne’. 

Ordeiniwyd, os cenfigen mewn angel f’ai uwch nen, 

(Am osod Dyn â’r Duwdod, yn Arglwydd ac yn Ben) 
ì’w taflu i dân berwedig, a’u rhwymo yno ’n dỳn, 

Mewn cadwyn adamantaidd, am y gwrthgiliad hyn. 

Ac eto dyoddef iddynt ryw ronyn demtio dyn, 

Arferyd eu holl ddichell a’u rnalais yn gyttun ; 

Dyodde’ i ddyn i gwympo trwy eithaf twyll a scîl, 

Nes diosg ei holl freintiau, ei barch, a damnio ei hil. 

Can’s gall’sai Ior tragwyddol, sy â gallu ganddo ’n bod, 
Ddwyn pawb mewn i ogoniant heb iddynt bechu erioed ; 
Ond er helaethu terfyn diderfyn maith ei ras, 

A thaenu clod ei Gyfaill i derfyn eitha’ maes, 

Efe arfaethodd grëu rhieni dynolryw 

Mewn cyflwr gall’sent gwympo, neu sefyll fyth, a byw; 

A dyoddef iddynt gwympo, fel trwy eu cwymp y b’ai 
I ras gael ei ddatguddio, a gras yn amlhâu. 

Fel b’ai trysorau ei gariad—cyflawnder maith ei ras, 

I daenu ei adenydd fel eryr mawr i maes,— 

Gadael gwrthddrychau ei gariad i gwympo ’n dost i lawr, 
O uwchder bryn hapusrwydd i lyn trueni mawr. 

Fel gallai dori allan oleuni yn ei rym, 

A chariad maith maddeuol, na all ei attal ddim; 

A thostur a thr.ugaredd sydd lawer mwy eu hyd, 

Nag ellir eu cydmaru â dim sy yn y byd. 

Ac fel caid gwel’d doethineb diderfyu eto ’n ’stor, 

Yn llif tros wyneb daear, a’i led yn fwy na ’r môr ; 

Ac fel caid gwel’d ffyddlondeb difesur sydd o faint, 

Yn para trwy bob cyflwr bob amser at y saint. 

Ac wrth ragweled hyny, a’i ddyoddef draw o bell, 

Sef colli pren Paradwys, ordeiniwyd llwybr gwell; 

Er bryniau o anhawsdra, i ddringo tros eu pen, 

O ddyfnder colledigaeth i mewn i’r nefoedd wen:— 

O fro a chysgod angeu (He b’asai bawb bob gradd, 

Heb anadl yn eu ffroenau, yr awrhon wedi eu lladd), 

I deimlo gwres a bywyd pob rhyw íendithion hael, 

I bawb o feibion Adda a lefai am eu cael. 

Am hyny yf ordeiniwyd i fod y Mab ryw bryd, 

Yn Feddyg a lachawdwr i’r gwrthgiliedig fyd ; 

A rhoddi pobl iddo o dywyll ddynolryw, 

A gredent yn ei enw, o feirw i fod yn fyw. 

Ac ar yr achos yma y gwhaethpwyd Iesu Grist 
Yn gryf Waredwr perffaith i bechaduriaid trist; 

’R Hwn oedd yn Ben arfaethol o’r ddae’r i’r nef i gyd, 
Ar ragwelediad pechod, wnawd yn lachawdwr byd. 

Arfaethwyd corff am dano i’w wisgo o Iwch y byd, 

’R un natur f’ai gan Adda, a’i feibion oll i gyd; 

Gwir ddyn o sylwedd dyndod (ond pechod), yr un-rhyw, 
Ac ynddo yn cartrefu yr Hoìlálluog Dduw. 

A phrynu dyn colledig i’r làn oddiar y llawr, 

Trwy gyflawn bris ac aberth, i ganol nefoedd fawr, 

I ’nabod Duw tragwyddol, a gwel’d ei ddelw gun, 

Uwch nag mewn un creadur, yn Mherson Mab y dyn. 

O ! foroedd o ddoethineb oedd yn y Duwdod mawr, 

Fel hyn gyfranu ei gariad i bryfed gwael y llawr ; 

I wneuthur i’w drugaredd a’i dostur maith ynghyd, 

I redeg megys afon lifeiriol tros y byd. 


D’wed, Arglwydd, p’am dewisaist y pryfyn gwaela erioed? 
’R oedd myrdd o ffyrdd yn rhagor allasai dderchu ’th glod j 
.Wrth i ti fyth ein daranio, buasai i’th enw fri; 

A cholli c’ynifer enaid, nid colled oedd i ti. 

“ Un gronyn fuasit gwanach, i dori yn gyttun 
Dy holl wrth’nebwyr duon i uffern bob yr un :• 

’D oedd eisiau dim cyfeillion un amser arnat ti, 

A hwy, neu ynte hebddynt, ’r un mesur yw dy ffi. 

“ Ntu os rhaid cael cwmpeihi, on’d oedd angylion pur, 

Ag oedd yn hardd gyfeillion gwasdadol it’ a gwir ? 

Yn sanctaidd ac yn ffyddlon,_ysbrydion addas gwiw, 

Mwy cyflyra at wasanaeth na neb o ddynolryw. 

“ Neu oni allasit grëu o air dy enau glân, 

O Iwch y ddaear ddynion rifedi ’r tywod mân; 

Nid felly; ond dewisaist o’th rad ewyllys gref, 

Blant Adda yn gwmpeini i’th foli yn y nef.” 

‘^Er bod angylion ganddo, mil miliwn maith a mwy, 

A deng-mil o ddeng miloedd, fod yn eu cwmni hwy; 

Ond dynion fynai hefyd yn gymysg yn y nef, 

Can’s amrywioldeb hyfryd sydd yn ei weithred Ef. 

Duw, cariad yw ei hunan ; b’le bynag rhedo ei fryd, 

Mae anfeidroldeb eang yn cerdded trwyddo i gyd : 

Mewn gweithred o drugaredd mae Ef yn llawenhâu, 

Ac yn faddeuwr pechod yn cael ei alw mae. 

Fel hyn bwriadodd wneuthur i elynion maith ynghyd, 

Beth bynag gostiai iddo, serch myn’d yn eithaf drud : 

Pa ddrutaf maeht, anwylaf,—mwy yn eu caru mae, 

A mwyaf yn ei berlau y bydd yn llawenhâu. 

Ond dyfnder maith o gariad, lled, annherfynol hyd, 

A redodd megys diluw diddiwedd tros y byd, 

Yn ateb dyfnder eithaf trueni dynolryw, 

Can’s dyfnder eilw ddyfnder yn arfaeth hen fy Nuw. 

Pwy na thybiasai gwnaethai y dewis cynta’ i gyd, 

O’r hen angylion gwympodd, cyn rhoddi sylfaen byd ? 

A rhai ’n eu caru fwyaf, can’s glanach oeddent hwy, 

Creaduriaid gwerthfawrocach, a’u gwaith yn llawer mwy. 

Fe wnaethai un o honynt ei hunan íwy na mil 
O honom ni greaduriaid diddeall, bach eu scil ; 

Nid yw ein holl wasanaeth yn ateb. canfed ran 

Sy o draul, o waith, o ofal, o bobtu i ni ’n mhob man. 

Ond hwy yn barod beunydd, heb deimlo poen na loes, 

Yn gwylio o flaen ei orsedd, fuasent ddydd a nos : 

Ysbrydion oeddent hefyd o gyffelybiaeth mwy, 

A harddach priodas-ferch i’r Iesu fuasent hwy. 

Mwy cariad, mwy tosturi, trugaredd, a mwy rhad, 

Pa fwya’ annhebyg oeddem, mae mwya’ gras ein Tad : 

Dim iddo yw ’n gwasanaeth, cael ei anrhydedd mae 
Trwy bwyso ar, a chredu, ei nerth a’i ras didrai. 

* Rhwng y.pennill yma a’r un o’i flaen, yn yr argraffìad cyntaf, y mae y 
pennill canlynol, yr hwn y darfu i Williams, rywfodd, ei hun ei adael allan 
o’r ail argraffiad,— 

Ei feddwl oedd bob amser yn hedeg ar ein hol, 

Resolfo ’n anwrth’nebol ein dwy» oddi yno ’n ol; 

Mwy clod a mwy gogoniant trwy ein gwasanaeth sy 
Nag obry wrth ein poeni yn nyfnder uffern ddu. 

Mae ’n gadael y. penaethiaid, rhai cedyrn cryfion tnawr, 

Yn edrych gostyngeiddrwydd pryfetach gwae! y llawr: 

Yr ola’ yn d’od yn fiaenaf, ac íelly ’r henaf sy 
’N awr yn gwasanaethu ’r i’angaf; fel hyn y mynit Ti. 

Cwymp, f’ enaid, wrth ei orsedd ! a gorwedd wrth ei draed, 
Rhyfedda fyth bwrpaswyd cyn amser gan fy Nhad; 

Lle gall’sai ’ngadael innau, fel yr angylion sy 
Yn berwi mewn cadwynau yn y dyfnderoedd du 1 

Nid felly deliaist, Arglwydd, er i-mi golli ’m lle; 
Arfaethaist im’ Achubwr yn fore yn y ne’; 

Yr Hwn oedd yn dy fynwes cyn creu y nefoedd wen, 
Bwrpasaist y pryd hyny ’roi farw ar y pren. 

V cariad hwnw roddodd i mi ’r lachawdwr mawr, 

Rydd imi bobpeth arall o fewn y nef a’r llawr ; 

Pan yr addasaf Brynwr a fíeindiodd i mi maes, 

Mi gaf bob peth sydd addas o tan yr awyr lâs. 

Mi gaf y cyflwr goreu, a’r alwad oreu i fyw, 

Yr iechyd, ymborth, lletty, cyfeillion addas gŵiw; 

Rhoi Iesu cymhwys i mi sydd wystl mawr y ca’ 

Yr hyn fo ’n adeiladol, y cwbl sydd yn dda. 

Pob peth gaifî gydgyfarfod yn wastad im’ er budd, 
Cystuddiau, gw’radwyddiadau, a thrugareddau fydd : 

Nis gwn i beth sy oreu, ond gŵyr fy anwyl Dduw, 

A minnau a foddlonaf i’w bwrpas tra bwy’ byw. 

Can’s trugarhaodd wrthyf, a hyny yn fore iawn, 

Yn dechreu cyn bod amser, yn para hyd brydnawn : 

Yn caru â’r cariad mwyaf a glywyd yn un man; 

Pan gwelodd fi yn cwympo, resolfo ’m codi i’r làn. 

O gariad heb ei gymhar ! a thyma ’r testyn sy 
Yn llanw holl ganiadau ’r angylaidd sanctaidd lu : 
Anfeidrol ras rhyfeddol! pe tewai am dano ddyn; 

Fe swniai ’r fud greadigaeth yn ddiau bob yr un. 

Yn dechreu cyn bod amser, cyn rhifo dyddiau erioed, 

Cyn haul, na ser, na lleuad, i gerdded yn eu rhôd; 

Cyn cael o’r mynydd sylfaen, a thaenu ’r nen i maes, 

Y gwnawd y schêm anfeidrol,—dyfeisiwyd ŷlan o ras. 

Ond pan meddyliwy’ f’ hunan, fy mod i yno i lawr, 

Yn mhlith y rhai ga’s glywed am yr lachawdwr mawr,— 
Myfi fod yn gyfranog ! mi ’r enaid gwaela’ ei ryw ! 

’R wy ’n teimlo fy arenau ar dan yn moli Duw. 

YR AIL RAN. 

y CYFAMMOD O BRYNEDIGAETH RHWNG Y TAD A’r MAB YN NHRA- 
GYWYDDOLDEB. (Sal. xl, 6, 7 , 8; Esay xlix. i, 6; liii. lo, ii, 12 ; Sal. 
lxxxix. 3, 4, 28, 36, &c.) 

O F’ enaid, cofia am dano, can’s dyna ’r dedwydd bryd 
Y seliwyd y cyfammod, cyttunwyd arno ’nghyd; 

Y rhoddwyd ei delerau dyoddefol arno Ef, 

Lle hongian pob daioni o’r ddaear gron i’r nef. 

Yr hen gyfammod hwnw am bwrcas dynolryw, 

Cyfammod newydd bywiol yn awr ei enw yw ; 

Lle mae ’r holl addewidion yn cael eu cadw ’nghyd, 

Eu tyngu ’n siwr, a’u selio, cyn rhoddi sylfaen byd, 

A dyma un o’r enwau dymunol arno gawn,— 

Ei roi ’n Gyfammod pohloedd^ a ieithoedd lawer iawn; 

Goleuni i’r Cenedloedd, i feibion Seth i gyd, 

A iechydwriaeth lawen i gyrau pella ’r byd. 

Wel dyna ’r pryd y rhoddwyd y cyfan yn ei law, 

Y fu, y sy, neu eto hyd diwedd byd a ddaw; 

A thyna ’r pryd addawodd Ef gynta’ golli ei waed, 

A thalu i lawr bob iota am bechod idd ei Dad. 

Fe gym’rodd ddyn syrthiedig i’r làn cyn myn’d i lawr; 

O bell fe welodd cwympai i ryw ddyfnderoedd mawr ; 

Hyd fyth ni allai godi, rhagwelwyd ef heb rym, 

Nac ewyllys, na hawddgarwch, na phurdeb ganddo ddim. 

Can’s cariad oedd yn llechu, mwy faint na bydoedd fil, 

Yn nghalon y Tad nefol at y syrthiedig hil; 

A’i ddyfais ar faddeuant, ac eto ’n gofyn iawn, 

Cyn gallael i’w gyfiawnder i roi boddlonrwydd llawn. 

Nid o ran nad oedd pechod, euogrwydd dynolryw, 

Yn erbyn Mab ac Yspryd gogyfuwch ac un-rhyw; 

Barn camwedd oedd yn erbyn y Drindod mawr yn un, 

Mewn trefn, ond ofynwyd yn enw ’r Tad ei hun. 

Can’s Ef yw ’r Person cyntaf o’r Drindod Sanctaidd fry, 

Iddo cyfrifir dechreu y cwbl oll y sy; 

Ei glod Ef rifir gyntaf, ac eto ei glod nid yw 
Un gronyn ond sy ’n perthyn i’r Holalluog Dduw. 

A’r Mab sydd yn Gyfryngwr, ac yn Eiriolwr mawr, 

A’f Yspryd yn sancteiddio y seintiau ar y llawr; 

I’r Tad y perthyn cymmod, i’r Tad y perthyn llid, 

Ac arno ’r oedd heddychu y gwrthgiliedig fyd.* 

Am hyn y Mab addawodd, addawodd yn ei le, 

I dalu holl oíynion cyfiawnder Brenin ne’; 

Cyfrifwyd wedi wneuthur, ac felly fe gwbl’odd, 

Ryw oesoedd maith diderfyn cyn iddo farw ar g’oedd. 

Can’s neb, pe wedi ei grëu, yn y greädigaeth faith, 

Sy â medr i osod allan ddirgelion Duw a’i waith; 

Na nerth i ddyoddef angeu, na haeddiant ganddo ’r un, 

Pe marw fil o weithiau, i achub enaid dyn. 

Neb ond y Mab yn gymhwys i sefyll tan fath waith, 

Ac ar y Mab gosodwyd yn nhragwyddoldeb maith ; 

Ac felly ’r Mab gyfenwir y GAIR cyn dechreu ’r byd, 
Bwrpaswyd yn Oleuni i’r ddaear gron i gyd. 

Ac felly gwnaed cyfammod, cyfammod newydd llawn, 

Ar ryw delerau uchel, telerau anhawdd iawm, 

Gan Dad a Mab yn unfryd, i ddwyn creadur pell, 

Nag yn yr hwn y crëwyd, i gyflwr llawer gwell. 

A threuliwyd oesoedd heibio i’r Drindod mawr yn un, 

I wel’d, i ymbleseru ei ddyfais faith ei hun; 

Ac yma ’r oedd dirgelion, eu gwybod byth ni chair, 

A rhyfyg yw eu hadrodd, ond enwir yn y Gaih 

Nid dim a welodd ynom, nid oedd daioni ’n bod, 

Ag oedd yn un annogaeth i’n caru ni erioed; 

Ond cariad pur diddiwedd yn llosgi ’n wen-fílam gre’, 

At hil syrthiedig Adda oedd wedi colli eu lle. 

• Athrawiaeth y Drindod sydd mor eglur yn y Testament Newydd, a. 
phrynedigaeth dyn, ond hawdd iawn yw cymmysgu cyfeiliornadau â’r gwirion- 
eddau mwyaf pwysfawr a goleu ; ac fe allai fod amryw yn yr oesoedd a aeth 
heibio, wedi gosod y pwnc hwn allan yn .niweidiol iawn i’r ífyddloniaid, trwy 
ysgrifenu llyfrau mawrion ar weithredoedd pob un o’r Personau yn neillduol, 
gymaint ag sydd ddigon i ddynion cyffredin i ddarllain amryw o fisoedd ; ac 
wrth hyny yn rhoi gormod lle i’r anwybodus i feddwl wrth weled fod pob 
Person yn gweithio fel hyn ar ei ben ei hun, ac yn unig wrth y gorchwyl 
neillduol benodwyd iddo (i feddwl meddaf) fod Tri Duw, fel mai anhawdd 
iddo gyfeirio ei addoliad at y naill fel y llall; a hyn sydd, dybygid, yn wrth- 
wyneb i’r Ysgrythyj, yr hon sydd yn dywedyd fod y Mab yn y Tad, a’r Tad 
yn y Mab, a phwy bynag a welodd y Mab a welodd y Tad hefyd; mai gweith- 
led oedd creadigaeth, prynedigaeth, a rhagluniaeth mewn rhai manau o’r 
Ysgrythyr yn cael eu cyfrif i un fel y llall o’r Personau, yn enwedig i’r Tad a’r 
Mab ; am hyny da yw i ni gredu bod Un Duw oll yn oll, a llaw ganddo yn y 
cwbl o’i holl waith, i ba un bynag yn neiilduol o’r Personau y bo cyflawniad 
o hono yn perthyn. —Ac yn ein holl agoshâd at Dduw, da yw i ni feddwl am 
yr holl Dduwdod wrth gyfeirio ein haddoliad at yr hwn y bo’m o’r bendigedig 
Bersonau.—W. W. 


Trugaredd faith anfeidrol, ac am ymdaenu ’maes, 

Ragwelai ’r byd yn trengu i gyd ar wyneb maes; 

Rhad ras yn hollol ’nillodd, nid dim oedd yn y dyn, 

Ond egwyddorion nefol yn nghalon Duw ei hun. 

Os gall’sai íaddeu pechod heb daliad nac un iawn, 

Fath fíbrdd ni ddod’sai allan ei enw ef yn llawn; 

Ni chawsai ei glod ymdaenu mo ’r filfed ran i mae.s, 

Cyfiawnder ni chusanasai fel hyny fyth mo ’i ras. 

’R oedd rhaid cael cyflawn daliad, ’d oedd lle i golli dim, 

Yn llwyr hyd at yr hatling, i’r gyfraith fawr ei gryra ; 

A dyn ni all’sai dalu, am hyny beth wnai dyn ? 

’R oedd rhaid i feibion Adda i farw bob yr un. 

Ond O ! ddoethineb Ddwyfol sydd o anfeidrol ’stôr, 

Yn fwy na ’r ddae’r na ’r nefoedd, a dyfnach nag yw ’r môr, 
Ddyfeisiodd ffordd i wared truenus ddynolryw, 

A gras gael ei gyflawnder, cyfiawnder gael ei ddue. 

Pryd hyn y Tad lefarodd, sef wrth ei Fab ei hun,— 

“ Mae llwybr wedi ’drefnu, a gellir gwared dyn ; 

Mae ’r drefn yn fy nghalon, ac y mae ’m dyfais faith 
’N awr wedi ffeindio moddion i orphen hyn o waith. 

“ Ond rhaid cael un i farw,—un arall dalu ’r iawn,— 

Cyfnewid y dyledwr,—ond talu ’r swm yn llawn; 

Cyfiawnder sydd yn fodlon wneyd y cyfnewid hyn, 

Tra cafíb ’r briodoledd ei hanrhydeddu ’n llyn.* 

“Ac nid oes un creadur, pan crëir hwynt ryw. ddydd, 

Yn gymhwys, yn haeddianol, ac yn alluog íydd 
I brynu enaid euog, i dalu lawr mor ddrud, 

Am ddianrhydedd gefais trwy holl bechodau ’r byd. 

“Ni all cyfiawnder cywir gyttuno fyth â gras, 

Nes talu ’n lân heb golli yr iota íeia’ ’maes ; 

Tros ddyn pwy bynag elo tan Iwyth cyfiawnder llym, 

Pe ’Tifedd nef ei hunan, ’d oes le i golli dim. 

“A rhaid cael gwaed yn aberth tros feîau dynolryw, 

Gwa^d calon y Mechniydd, ös marwol ddyn gaiff íyw; 

Bydd deddf yn gwaeddi marw, a marw raid i un, 

Trwy boenau anghyfifredin, os oes heddychu dyn. 

* Cyfarfyddir â’r gair llyn yn fynych yn ngweithiau yr Awdwr. Dyry y 
Dr. Pugh yr eglurhad yma ar y gair :—“Yn liyn— in such a manner; 
dywedyd yn llyn— to speah in this manner ; ei osawd allan yn llyn— to set tt 
forth in this manner” —Dyna yr ystyr sydd i’r gair yn gyffredin gan 
Williams. 

“Ond Ti,”—’be’r Tad,—“fy Etifedd, ddewisais fod yn Ben 
Ar gwbl gaiflf ei grëu o fewn y ddae’r a’r nen, 

Fydd raid, ryw amser, trostynt ddyoddef angeu loes, 

Un poeníawr maith gw’radwyddus, dim llai nag angeu ’r groes. 

“Can’s dyna ’r flfordd yn unig y caiflf cyflawnder gras, 

Ac eithaf grym cyfiawnder, i gael eu dodi maes ; 

A thyna ’r. flfordd yn unig daw clod i’m henw mawr, 

Fydd gydbwys â’r hyn gollaf fi trwy eu cwymp i lawr. 

“A thyna ’r flfordd yn unig y caiflf fy nghyfraith faith, 

Ei hateb oll mor gyflawn a phe b’ai ’y enaid llaith 
Yn disgyn i drueni; îe, cawn ogoniant mwy 
Oddiwrth faddeuant pechod nag o’u trueni hwy. 

“ Rhaid i Ti gwympo ’n isel i gyflwr dynolryw, 

Yn bryfyn gwaelaf dibris, rhaid, er dy fod yn Dduw; 

Yn dlawd, yn ddirmygedig, heb barch nac enw ’r un, 

Can’s cynnyg dynion felly i’m gwneothur I fy hun. 

“ Rhaid i ti gaêl dy erlid gan ddynion o bob gradd, 

Gan ddynion, gwaith dy ddwylaw, o’r diwedd gael dy ladd; 

A dyfnder eilw ar ddyfnder, gan chwerwed fydd dy loes, 

Tan bwys melldithion pechod yn llefain ar y groes. 

“ Ond ti gei nerth a gallu i orfod hyn i gyd, 

Eel Oen, heb ddim gwrthryfel, i ddyoddéf pwys fy llid; 

Ni byddaf bell oddiwrthyt yn wyneb angeu du, 

Mi fyddaf siwr o’th wrando yn hyny ofnost ti. 

“ Cei allu i adgyfodi o waelod bedd i’r làn, 

A thyma ’r lle cei eistedd, wrth fy ystlys yn y man ; 

Cei yma fod yn Gongc’rwr ac yn Eiriolwr rhad, 

Nes rhoi dy holl elynion yn isel tan dy draed. 

“ A thi gei genyf bobl, a rhai ’n o rif y gwlith, 

Rhai flfyddlon, hardd, ewyllysgar, cariadus i ti byth; 

Mil miloedd, myrdd myrddiynau yn gwrando d’ eiriau pur, 
O’r gogledd, o’r gorllewin, ac o’r dwyreiniol dir. 

“ Arglwyddi, ymerawdwyr, brenhinoedd cedyrn mawr, 

A ddrylli â gwîalen haiarn, a dori ’n lân i lawr; * 

O led na hyd fydd mesur ar dy anfeidrol fri, 

Duw wyt, fe fydd dy allu yn gymhwys fel myfi. 

“Na feddwl yr ä yn ofer un dafn bach o’th waed, 

Bydd siwr cai dy elynion yn fyrddiwn tan dy draed: 

Mil miloedd gân i’th enw mewn auraidd wisgoedd gwyn, 

Àm angeu pen Calfaria, ryw oesoedd wedi hyn. 


“Ac er it’ gael gwaradwydd trwy rwymau a hoelion dur, 

Can mwy fydd dy ogoniant na ’th w’radwydd cyn bo hir; 
Bydd dy boenydwyr creulon yn crynu o dy flaen, 

Pan b’ost yn eiste ’n Farnwr, a’r ddàear gron yn dân. 

“ Pa bynag faint a golli o’th annherfynol fri, 

Trwy ’th golled maith ar enniJl anfeidrol byddaf fi; 

Ond tros ychydig amser cei dithau golli ’th glod, 

Difesur try ’th ogoniant yn fwy na bu erioed 

“ Dy enw a dderchefir tros wyneb dae’r ryw ddydd, 

Mor ogoneddus eilwaith o fewn y nefoedd fydd ; 

Nefolion, daearolion, a than y ddaear lawr, 

Ymgrymant, a’th addefant Ti fyth yn Frenin mawr. 

“ Yn awr i Ti, fy Etifedd, fy anwyl Fab fy hun,. 

’R wy ’n trefnu, ’r wy ’n ordeinio i brynu enaid dyn; 

’D oes flfordd, na modd,.na pherson ennillaf gymaint bri, 

Na iawn i bob priodoledd, fel marw o honot Ti. 

“ Doethineb a dy flfeindiodd ! ond 0 I ’r anhawsdra mawr 
I roddi Mab fy mynwes i dd’od o’r nen i lawr ! 

I ’madael â’m Hetifedd i ddyoddef angeu loes, 

Rhoi grym digofaint arnat i bwyso ar y groes ! 

“ O ! ddyfnder cariad atynt, O ! gymaint yw ei rym, 

Rhoi mhleser a’m hyfrydwch i ddyoddef angeu llym ! 

O ! hawsach creù miliynau o fydoedd maith ynghyd, 

A rhoddi rhai ’n i farw ar unwaith tros y byd ! 

“ Ond Ti, mi ’th rof yn ufudd,—er fod i’w wel’d yn chwith,— 
Yn lachawdwriaeth pobl, a rhai ’n o rif y gwlith; 

Yn un â Thi mi fyddaf trwy bob cystuddiau maith, 

O’r fynyd y dechreuost nes gorphen ar dy waith.” 


Ei Fab fel hyn ddewiswyd yn iawn gyfiawnder llym, 

Yn rhad dewiswyd hefyd, ’d oedd arno anghenrhaid ddim; 
Ond fe ro’dd anghenrheidrwydd i’w Fab gyflawni gyd, 

Bob rhymryn bach o’i ewyllys Ef yma yn y byd. 

Ond yma de’wch, rhyfeddwch, Etifedd nef ei hun 
Yn ymfoddloni marw yn ufudd tros y dyn; 

Mor gynted daeth y meddwl i galon bur y Tad, 

Mor barod oedd fy Iesu i golli ’werthfawr waed ! 

Can’s yntau, pe nacausai, neu wrthddadleusai ’r peth, 

Ein lechydwriaeth rasol a aethai ’n lân ar feth; 

Pob ochr oedd yn fodlon, wrth wneyd yr ammod drud, 

I brynu meibion Adda cyn seilio ’r nef na ’r byd. 

O rhyfedd, rhyfeddodau ynghyd yn tori maes ! 

Mab unig Duw yn aberth ! myn’d tros ei elynion cas— 

I foddio ei Dad anwylaf, yn dyoddef angeu loes, 

Yn ufudd ac yn fodlon, heb feddu meddwl croes ! 

“ O wele,”—eb ef,—“fi’n dyfod, o’m calon heb nacâd, 

I wneyd pa beth sydd bynag o ewyllys gan fy Nhad ; 

Fy mhlesef a’m digrifwch i dragwyddoldeb maith, 

Y fydd dy ewyllys peraidd, er c’leted fyddo ’r gwaith. 

“ Mor fodlon wyf a Thithau, ac ymddigryfu o hyd 

Yn mharthau isa ’r ddaear, mewn gwrthgiliedig fyd; 
Gorfoledd sy ’n fy nghalon wrth gofio am yr awr, 

Yn mhlith hiliogaeth Adda caf rodio ar y llawr. 

“ ’R un ewyllys bur a íeddwn, dy eiriau boed dan sêl, 

A dynion gaiíf eu prynu, doed y cystuddiau ddêl; 
Addewaist Ti fy ngwrando, ’r wyt yn fy ngharu ’n gu, 

Na íoed fy eiddo í’ hunan, ond boed dy feddwl Di.” 

Ac yno tyngwyd Iesu yn Archoffeiriad mawr, 

I farw tros y bobl a gredent ar y llawr: 

Y Tad ei hun a’i tyngodd,—“ Ofteiriad wyt,”—’be ’fe,— 
“’N ol Aaron ar y ddaear, Melchisedec yn y ne’.” 

I’w lân Sancteiddrwydd tyngodd, ’d oedd priodoledd fwy 
Yn mhlith y rhai a feddai, er amled oeddent hwy; 

A llw yw fyth nis torir, pe b’ai i’r nefoedd wen 
I losgi fil o weithiau yn wen-fílam uwch ein pen. 

Fe dyngodd addewidion rifedi gwlith y wawr, 

Ac oll o rhai ’n yn cynnwys rhyw gyfoethogrwydd mawr ; 
Yn gyntaf i’r Messîah, ac idd ei blant yn ail, 

O bob rhyw amgylchiadau tan gwmpas maith yr haul. 

A thyma ’r llw anfeidrol y credodd ef y Tad, 

I roddi iddo ’n ufudd lawn bwrcas pur ei waed : 

A thyma Y llw y trustiodd y Tad ei Fab ei hun, 

I farw dros.bechodau y gwrthryfelgar ddyn. 

Ac ymddiriedodd hefyd ei ogoniant mawr o’r bron, 

Ar ysgwydd y Messîah i gyd y fynyd hon ; ' 

Holl lechydwriaeth dynion oddiwrth anfeidrol lid, 

A dyngwyd tan wneuthuriad lachawdwr mawr y byd. 

Fel hyny gwnaed yr ammod rhwng Mab a Thad yn un, 
Pob ochr yn ymrwymo yn gadarn yn gyttun; 

Y Mab yn fodlon dyfod i hongian ar y groes, 

A chan ei Dad ei hunan i ddyoddef angeu loes. 

A’r Tad yn fodlon ’madael â’i ’Tifedd mawr ei hun, 

Gogyfuwch mewn gogoniant,—ei ddelw Ef ei hun ; 

I foroedd o gystuddiau tan ddwylaw angeu glâs, 

I’w gongcro yn ei loches, i ddwyn ei blant i maes. 

Yn addo cyfnerth iddo yn ngorthrymderau ei oes, 

O’r preseb gwael y genid nes marw ar y groes ;* 

Yn un âg Ef trwy ’r cwbl, yn un yn angeu chwith, 

Yn un yn y gogoniant ymchwelai iddynt fyth. 

Wel dym.a anfeidroldeb dirgelwch mawr yn un, 

Yn drech na nef na daear, nag angel pur na dyn ; 

Byddinoedd maith y nefoedd fuasai ’n myn’d yn fud, 
Creaduriaid mwya’ enwog yn digaloni gyd. 

Pe buasai Duw ’n gwrieyd cynghor o angylion pur y ne’, 

A dynion ar y ddaear yn gryno i’r un lle, 

Yn cynnyg iddynt ífeindio rhyw foddion perfíaith lawn, 

I gadw dyn colledig, a’r gyfraith i gael iawn, 

Gan ddyweyd, Mi ro’ fy ngallu i dd’od â hyn i ben, 

Yn unig fíeindiwch foddion trwy ’r ddaear fawr a’r nen ; 

Y nefoedd faiih a’r ddaear fuasai ’n myn’d yn fud, 

Heb ddeall, barn, na verdict,\ gan neb o rhai ’n i gyd. 

’N ol miliwn o flynyddau mewn myfyrdodäu syn, 

Fyth fuasent yn rhyfygu d’od i’r dyfnderoedd hyn ; 

I feddwl b’ai cyfiawnder yn rhoddi caniatâd, 

I newid mymryn lleia’ o gyfraith bur y Tad. 

Fuasent fyth yn meddwl am dan y Person r’odd 
Fodlondeb hyd yr eitha’ i ddwyfol lid ar g’oedd; 

Yrahell uwch nerth creadigol oedd d’od â hyn i ben, 

Uwch dyfais a doethineb neb ond Creawdwr nen. 

Ni all’saí Satan feddwl, ’ughyd a’r ufíernol lu, 

Fwy nag i hwy eu hunain, fod gronyn lle i ni; 

* Rhaid i ni gymeryd yr Arglwydd lesu yn ei Berson fel Duw-Ddyn, wrth 
ddychymygu y fath eiriau rhwng Mab a Thad; canys os rhwng Duw a Duw 
yn unig y meddylir eu bod, nid ydynt ond geiriau heb sylwedd.—W. W. 

• fía fydded i ddysgyblion duwinyddol ieuainc fyned hebio i’r sylw hwn o 
eiddo yr Awdw’r heb ei ystyried. Ónid oedd y Mab yn Berson gwahaniaethol 
oddiwrth y Tad cyn, ac yn annibynol ar ei ymgnawdoliad ? 

+ Verdict yw y gair yn yr argraffiad cyntaf, ond ýerdid ydyw yn yr holl ar- 
grafliadau dilynol. Pa un ai Cymreigiad poLl Sir Gaerfyddin o’r gair uerdict 
ydyw ferdid, ai ynte y wasg a roddodd iddo y fíurf yma, nid ydym yn sicr. 


92 


WILLIAM WILLIAMS, PANT-Y-CELYN : 


GOLWG AR DËYRNAS CRIST. 


93 


Pan temtiwyd ni, meddyrsant na wneid un allwedd mwy, 

I agor drysau uíTern i ninnau, mwy na hwy. 

Ac Adda nis deallodd, ’r oedd eí mewn dychryn mawr, 

Rhag dial serth disymwth i gwyrupo o’r nen i lawr; 

Angylion nef nis gwyddent, ond fel y dysgw'yd hwy, 

Oddiwrth yr Eglwys sanctaidd ynghylch ei farwol glwy’. 

O ! dyma ’r schêm anfeidrol, doethineb mawr ei rym, 

Nad oes yn natur eang gyíîelyb iddi ddim; 

Cymysgu nef a daear, y Duwdod mawr ei hun 
Yn gwisgo cnawd, gwneyd ammod, a marw tros y dyn. 

A thyma ’r ddyfais ryfedd gymerodd oll i gyd 
Feddyliau ’r Tad sancteiddiol yn hir cyn creu y byd; 

Trwy derfyn tragwyddoldeb oedd yn ei fynwes lân, 

Neb ond y Mab a wyddai am danb, a’r Ýsbryd Glân. 

Y newydd o hono unwaith, pan torodd gynta’ maes 
I blith angylion nefoedd, trigolion daear lâs, 

Y ddae’r a’r nef a ganodd; a chân nefolaidd gu 
A glywyd gynta ’n swnio y newydd i nyni. 

A dyma ’r hen gyttundeb a dâl ei gofio byth, 

A’i oedran cyn cre’digaeth o oesoedd rif y gwdith; 

Yr ammod gynta’ wnaethpwyd, a’r ammod oreu erioed, 

Na fu mo ei chyffelyb er ca’s y ddaear fod. 

Rhwng y partîon uwcha’, enwoca’ o barch a bri, 

Ynghylch yr achos mwya’ a dyfna’ erioed a fu; 

O tewn i’r oesoedd henaf, ac yn yr harddaf wlad, 

Yn nheyrnas tragwyddoldeb rhwng Ysbryd, Mab, a Thad. 

Pe b’ai brenhinoedd Ewrop ac Affric boeth ynghyd, 

’Merawdwyr br asdir Asia ac India faith i gyd 
Yn gwneuthur cynghrair cadarn, neu amraod mawr ei rym, 

A’r un yn nhragwyddoldeb ’d yw i’w gydraaru ddim. 

O ! f enaid, cwymp, rhyfedda, ddiderfyn ras fy Nhad, 

A chariad anfesurol maith fy lachawdwr rhad; 

Cyfammod rhwng Personau tragwyddol mawr y nef, 

Yn Mherson pur íy Iesu; ’r wyf finnau ynddo Ef. 

Pob péth yw ’m Iesu imi, ond pob peth yn fy Nhad, 

Gan Dduw gwnaed E ’n ddoethineb a iechydwriaeth rad; 

Gan Dduw gwnaed E ’n sancteiddrwydd, ac yn haeddiannol iawn, 
O’r Tad pob bendith roddwyd yn Iesu GRiST-yn llawn. 


A Iesu, fy Nghyfryngwr, sydd felly oll o’m Tad, 

Y cwbl mae ’n feddiannu sydd trwy ei ordinhâd; 

Ei Was'^ Ef yw, a’i Frenin,t ei ’Ffeirad mawr difeth, 
Ei Brophwyd a’i Flaguryn, a’i ’Tifeddî o bob peth. 

Beth bynag wnaeth fy Iesu tros f enaid yn y byd, 
Ond gan y Tad appwyntiwyd y cyían iddo i gyd; 

A’r holl ogoniant gafodd fy hardd Gyfryngwr mawr, 
011 gan y Tad mewn arfaeth a roddwyd iddo ’n awr. 

O ! gwynfyd sydd â’i enw o fewn i’r ammod drud, 

A gwynfyd sydd yn credu i’r schêm cyn seilio ’r byd; 
A gwynfyd sydd yn pwyso ar gariad pur y Tad, 

A gwynfyd sy ’n ymolchi yn wastad yn y gwaed. 


Y DRYDEDD RAN. 

. FEL YR OEDD HOLL AMGYLCHIÁDAU Y CYFAMMOD YMA WEDI EU TREFNU 
YN GRYNO YX NGHWNSEL Y DRINDOD, &C. 

Y N ol terfynu ’r ammod yn siwr a’i gadarnhâu, 

Arfaethwyd pob amgylchiad yn perthyn iddo f’ai, 

O’r greadigaeth gynta’ hyd at y farn a fydd, 

O fewn i gwnsel dirgel y Drindod sanctaidd sydd. 

Mae yma bob cystuddiau a gafodd Brenin hedd, 

O’r preseb gwael y ganwyd, i lawr i waelod bedd; 

Y chwys yn ngardd Gethsemane, yr hoelion llymion main, 

Y fantell goch, a’r gorsen, y gwaed, a’r goron ddrain. 

Fe seliwyd yma í fyny mewn llyfr mawr yn nghyd, ( 

011 a ddygwyddai i’r Eglwys, o ddechreu i ddiwedd byd; 

Ei ddyoddefiadau mawrion, a’r gelynion creulon cry’, 

A’r goncwest mewn addewid cysurus iddi sy. 

Pryd hyn pwrpaswyd iddo gael trefnu oll i gyd, 

Yr amryw faith droiadau fai yma yn y byd; 

O’r cwymp yn ngardd Paradwys, nes llosgi daear gron. 

A’r cyfan i gyflawni oedd yn yr arfaeth hon. 

Sef twyll y sarph a’i hoced, a chwymp y dyn i lawr; 
’Rhagwelwyd a ddyoddefwyd o fewn yr arfaeth fawr; 

Y cwbl fel cai ddygwydd er mwyn gogoniant Ior, 

Sy â’i weithred mor amrywiol a thywod raân y môr. 

* Esa. xlii. I. t Sal. ii. 6. î Heb. i. 2. 

Pryd hyn pwrpaswyd galw plant Adda i gael gras, 

Agoryd eu carcharau, a’u tynu ’n lân i maes, 

O 'drueni maith annheríyn, a’r gosbedigaeth gaen’, 

A’u dwyn i well Paradwys nag buont ynddi o’r blaen. 

Os pechu wnaent, eu cosbi, a’u caru ’mlaen o hyd, 

Gwneyd iddynt edifaru, a dangos iddynt lid ; 

Sancteiddio eu holl gystuddiau, a’u codi i’r làn o’r llawr, 

Eu haddfedu i deyrnas nefoedd oedd yno gyd i lawr. 

Eu dwyn trwy demtasiynau, ac angeu diried du, 

Er gwaetha ’r holl ellyllon f’ai ’n eu hamgylchu ’n llu ; 

Nerth i bob rhyw ferthyrdod a gwrddent is y nen, 

Y cyfan yma drefnwyd, ’nod nifer gwallt eu pen. 

Y cwbl a ddadguddiwyd yn Ynys Patmos draw, 

I loan am aeth heibio, y sy, neu ynte ddaw; 

Am y bwystfilod cedyrn, y cyrn, a’r phîolau mawr, 

Yn gyflawn o ddigofaint, a’u tywallt ar y llawr. 

Fíoll leisiau yr angylion, cwymp Babilon a’i chri, 

Ganiadau torf o seintiau, a lladd y tystion hy’; 

Esgyniad angel cadarn, d’od â’r allweddau lawr, 

Y gadwyn adamantaidd yn rhwymo ’r wiber fawr. 

Y briodas-ferch landeg sydd hardd i gyd o’r bron,’*^ 

Y nefoedd newydd sanctaidd a leinw ’r ddaear hon ; 

Pob melldith wedi darfod, a’r cyfan oll a ddaw, 

Er clod i’r Iesu drefnwyd, yn nhragwyddoldeb draw. 

’N awr fe yw ’r Seren Foreu sy ’n codi cyn y wawr, 

A’i hardd fynediad allan er tragwyddoldeb mawr ; 

Yn goleuo Gog a Magog, yn cylchu ’r byd yn lân, 

Wrth siarter tragwyddoldeb, nes cael ei losgi ’n dân. 

Yn marchog yn ei allu, â’i seliau wrth ei glun, 

All ammheu ei anfoniad ’d oes angel fyth na dyn; 

Fe roddwyd tan ei feddiant yr annherfynol ’stor, 

Sy ’n nefoedd wen ac ufîern, y ddaear lawn a’r môr. 

Fel gallai eu codi fyny o groth y ddaear hon, 

’Mhen miloedd o flynyddau, i ateb ger ei fron ; 

A’u barnu ’n ol eu haeddiant o’u bron, y cyndyn drwg, 

A’u rhwymo mewn cadwynau yn nghanol tân a mwg. 

* Defnyddir yr ymadrodd, ó’r bron, yn y Deheudir, i olygu yr un peth ag a 
feddylia y Gogleddwyr wrth y geiriau, o’tgwr, neu o ben bwy gilydd. Y mae 
Williams yn eu defnyddio yn fynych yn yr ystyr yma. 

A dwyn ei seintiau ffyddlon yn grýno bob yr un, 

Ì mewn i nef y nefoedd i wel’d ei.wedd ei hun; 

Digryfu ’n ei ogoniant roed iddo cyn y byd, 

Ac edrych yn wynebpryd ei nefol Dad o hyd; 

Wel, dyma ’r lle dechreuwyd, os ydoedd dechreu ’n bod, 
Ar gariad maith tragwyddol, na welodd ddechreu erioed ; 
Pob gras, pob dawn, pob talent, a gawsom yn y byd, 

Hen bwrpas oedd eu rhoddi yn lân, a thyna ’r pryd. 

Fe gauwyd ar ein hymffrost, darfydded son am ddyn, 
Tragwyddol rad pob bendith ddygwyddodd i ni ’n un ; 

Fe gofiwyd am ein hachos yn nirgel gwnsel ne’, 

Cyn rhoddi haul i gerdded na lloer i gadw ei lle. 

Yn awr mi wela ’m Sylfaen a’m Hiechydwriaeth rad, 

Fel afon darddodd allan o fynwes bur fy Nhad,— 

O ystlys fy lachawdwr, cyn gweled drwg na da, 

Mor foreu pan ddechreuodd, hi ’n sicr a barhâ. 

Dystewch, greaduriaid, bellach, dysgwyliwch wrtho Ef, 

’R hwn ’n ol y ffbrdd y marciodd rfiae ’r cwbl tan y nef; 
Efe yw pen pob trefn, a phob gweithredoedd mae, 

Er clod tragwyddol iddo, yn wastad yn cydwau. 

Sef bywyd a marwolaeth, ac uffern faith a’r nef, 

Sy ’n hongian oll yn gyfan ar ei bwrpasiad Ef; 

Mae ’n eistedd ar ei orsedd, yn rheoli yma a thraw, • 

Heb fyth yn gofyn cenad i neb am waith ei law. 

Mae ’nghwlwm wrth ei orsedd ryw lyfr anferth iawn, 

O amryw ffyrdd rhagluniaeth, pob dalen fach yn llawn ; 
Pob dyn, pob angel ynddo, eu lle, eu maint, a’u llun, 
Sydd yn cyflawni dyben gogoniant iddo ei hun. 

Mewn unman mae yn codi gwehilion byd i’r làn, 

I wisgo gwych deyrnwíail, a choronau yn y man; 

Mewn dalen arall, mawrion eu taflu lawr o’r trwch, 

Fel pridd neu dom heolydd, a’u sathru yn y llwch. 

’D yw Gabriel byth yn gofyn, p’am? Na ofyned dyn ; 
Na Duw yn rhoddi rheswm, ond ei ’wyllys pur ei hun ; 

A neb nid oes yn deilwng i edrych rhwng ei ddail, 

Na neb a gynnyg arall ei hun ond Adda ’r Ail. 

O Dduw, mi ni hiraethais i edrych iddo erioed, 

I wel’d a ddygwydd i mi, bid da neu ddrwg yn bod; 

Yn llyfr gras a bywyd, fy enw yno os cai, 

Yn isel yn ei odreu tan enw ’r Oen difai. 

Beth os arfaethwyd i mi gystuddiau ddyddiaü f’ oes, 

A noethni, newyn, tlodi, yn wastad cario ’r groes ? 
Paham na fyddaf foddlon, tra gallaf lawenhâu 
Am roddi im’ lachawdwr i eiriol dros fy mai? 

O seintiau, gorfoleddwch, nid yw yr olew a’r ’stên, 

Ag ydym yn eu- cario, ond fFrwyth rhyw arfaeth hen 
Ddechreuodd cyn ein geni; a phan bom yn y llwch, 
Pob iota fach o honi gyflawna ’n Duw o’r trwch. 

O ras ! par’toi maddeuant cyn creu hen Adda ’n tad, 
Nac angel, haul, na seren, na daear tan ein traed; 
Myfyrio am bob gronyn pryd hyny at ein hedd, 

O’r groth ymlaen bob raynyd nes gorwedd yn y bedd. 

Gras yn llifeirio allan o galon bu.r y Tad, 

I drefnu achub dynion,—O lachawdwriaeth rad ! 

I ymadael â’i Etifedd, a’i hoelio ar y pren, 

Par’toi in’ le digyrnhar tragwyddol uwch y nen. 

Gras yn y Mab yn foddlon i farw ar y groes, 

Yn gwaeddi maes faddeuant, pan yn y chwerwaf loes; 
Gras yn yr Ysbryd sanctaidd i grëu iddo ei hun, 

Ryw nefoedd bur oleu-deg yn nghalon aflan dyn. 

P’am anobeithiwn bellach i nofio tua ’r nef ? 

Mor dda i bechaduriaid pan gwnaethpwyd arfaeth gref, 
Ni gredwn hyd y diwedd; A ydyw cariad cu 
I ddarfod, a ddechreuodd cyn creu y nefoedd fry ? 

A all fy llygredd dori, er cymaint yw ei lid, 

Hen bwrpas a ddechreuodd yn hir cyn creu y byd ? 

Na all: y pwrpas hwnw o eiddo ’r Drindod mawr, 
Chwilfriwia fy mhechodau ’mhen gronyn bach i lawr. 

Pe buasai ’r Oen heb wybod, er marw ar y pren, 

Un enaid p’un a gawsai o’r holl rai tan y nen, 

A’r ddraig i’w cael heb rifo, pwy galon golla ’i gwaed? 
Nid felly, rhoddwyd pobl i’w cadw gan fy'Nhad. 

A rhai ’n oedd ar ei galon, a’i bleser oedd o’r bron, 
Ymhlith y carcharorion sydd ar y ddaear hon, 

Yn brefu am y dyddiau dd’od i’r ddaearol wlad, 

I godi fyny ’r cwpan gymysgwyd gan ei Dad. 

Resolfo i gyflawni y pwrpas maith i gyd, 

O’r awr dechreuwyd crëu, i’r awr y fflamia ’r byd ; 

Yr hyn sy heb wneuthur eto fe ’i gwna, a doed a ddêl, 
O lafur blin ei enaid trwmlwythog, ef a wêl. 


Mae yraa fôr o gysur yn llifp i ni, pan 
Bo myrdd o rwydau Satan i’n herbyn yn y man ; 
Bwriadwyd oll eu tori, a’r bwriad ddaw i ben, 

Mor siwr a’r bwriad hwnw o farw ar y pren. 

Rhyfeddu ’r wyf a synu bod argoel ’mod i lawr 
Ar lyfr ysgrifenedig yn nhragwyddoldeb mawr; 

Mi wela ’r Tad, dybygwn, yn tynu f’ enaid trist, 

’R wy ’n sicr ni wrthodir a ddêl at Iesu Grist. 

Pa beth yw dyn, fy Arglwydd, —’n enwedig beth wyf fi? 
Holl ddynol-ryw beth ydynt i’w perchi genyt ti ? 

Can’s uwch, a lletach, dyfnach, mesurau arfaethol ras, 
Nag all un raeddwl gyrhaedd, na geiriau ddodi maes. 

Rhyw gyfoeth anchwiliadwy sy ’n synu ’r ddae’r a’r nef, 
Fe ’rn llyncir gan ryfeddod wrth wel’d ei ddyfnder ef; 

O henfíych well ddirgelion, hen Iwybrau dyftiion braf 1 
Nid ydwyf yn eich deall; fyth eich rhyfeddu wnaf ! 

Wel, dyma ’r gwynfyd gollodd myrdd o eneidiau trist, 
Bar’tow’d i mi, mae ’n debyg, yn nghlwyfau Iesu Grist ; 
Pe peidio wnawn a chanu o foreu hyd brydnawn, 

Fe welai ’r damnedigion fi ’n anniolchgar iawn. 

A thyma ’r gras diderfyn o fewn i’r nefoedd sy 
Yn seinio auraidd delyn pob un o’r nefol lu; 

Rhoi iddynt destyn newydd yn mlaen o ddydd i ddydd, 
Yn syllu i’r dirgeíion diwaelod yraa sydd. 

A thra f’ont yn rhyfeddu ’r dyfnderoedd mwya’ i maes, 

A chanu rhyfeddodau y gwaredigol ras, 

Yn lân rho’nt yr anrhydedd gomchel, pur, di-lyth, 

I’r Hwn sydd ar yr orsedd, a’r Oen fu farw, byth. 

Ond dyn, pa beth chwanega un gronyn at dy glod, 

Yr hwn sydd ddim ond gwagedd o’r ddaear las a’i fod ? 
Ond clywed ’r wyt ein gruddfan a’n mawl annyben ni, 

O ganol pur ganiadau yr holl angylaidd lu. 

YR AIL BENNOD. 

RHAN 1 . 

CRIST YN GOSOD I FYNY EI DEYRNAS, NEU YN BOB PETM YN Y GREAD- 
IGAETH. 

Lle dangosir 

I’r Messiah, wedi cael ei ordeinio fel hyn yn Ben, ac yn lachawdwr i’r byd, 
yn awr yn cael ei ddanfon trwy allu’r Tad ac Ef ei hun i greu nefoedd a 
daear, a’r cwbl sydd ynddynt; yn gyntaf Chaos, sef y defnyddiau o bob 
peth; ac yna yn tynu pob elfen i’w lle ei hun, yn codi’r gwres i’r haul a’r 
ser gwibiog, ac yn gwneyd y rhai’n a’r planedau yn fydoedd mawrion a 
phwysig, yn crynhoi’r dyfroedd i’r môr a’r cymylau, yn gosod yr awyr o 
ddeutu’r ddaear a’r planedau eraill, yn rhwymo’r pridd ynghyd yn un belen 
fawr, yn gosod sugn yn ei chanol, ac yn ei henwi Daear, ac yn llanw’r 
ddaear hon, y môr, a’r awyr o bob creaduriaid : ac yn ola^ yn creu dyn yn 
ben ar y cwbl, mewn cyfiawnder a sancteiddrwydd, ac awdurdod ar y cread- 
uriaid ; yn ei enaid a’i gorff, ar ei ddelw ei hun. (Heb. i. 2, lo, ii, I2, 
13; Eph. iii. 8, 9, 10; loan i, 3; Col. i. 16, &c.) 

E I fysedd ef a greodd,—hyd fyth yr haedda ’r clod,— 

Y ddaear fawr dromlwythog, a’r nefoedd fawr ei rhod j 
Y bryniau a’r môr anesmwyth, y nef ac ufîern drist, 

A swm yr holl greadigaeth, o’r bron yw Iesu Grist. 

Duw, help fy enaid egwan i ddringo fry i’r làn, 

A rho fy nhraed, sy ’n crynu, i sefyll ar rhyw fan 
Uwch banau mwya ’r ddaear, a rho ’spienddrych mawr, 

I wel’d fy Iesu ’n gosod sylfaenau ’r byd i lawr. 

I wel’d fel yr anadlodd y nefoedd wrth dd’weyd, Bydd; 

O’i air yn d’od angylion, fel heb rifedi sydd; 

Pob llun, a gradd, a doniau, pob swyddau yn y nef, 

Yn cael eu bod mewn mynyd, wrth ei orchymyn Ef. 

Fel trwyddo y gosodwyd hwy ’n gyfan bob yr un, 

Yn weision tros ryw ronyn i iachawdwriaeth dyn ; 

Ac fel gwnawd dyn godidawg, ei gorff a’i enaid cun, 

Yn ol y gwir bortreiad, gan Frenin nef ei hun. 

Maintioli ’r haul a’r lleuad, a’r bydoedd sydd uw ch ben 
. Rifedi swnd y moroedd, yn chwareu yn y nen ; 

Lled, hyd, a maint eu troion, ’nghyd a’u haneirif ri’, 

A’r nifer anweledig o honynt sydd i ni.* 

* Dealled y darllenydd anwybodus fod philosophyddion a gwŷr dysgedig o 
oes i oes, trwy chwilio mwy i ddyfnderoedd rheswm trwy hir ddal sylw manwl 
ar droiadau’r ser a’r planedau, ac yn enwedig trwy gymhorth y spienddrychau 

Fel creodd y Messiah hwy, ac aneirif ’stor 
Creaduriaid ar y ddaear, creaduriaid yn y môr; 

Pysg, ’hediaid, ac ymlusgiaid, bwystfìíod bob yr un, 
O uchder nen i’r dyfnder, yn ola’ i gyd y dyn. 

Am hyny oll mi ganaf; ond mae yn ormod gwaith, 
Yn llwyr i neb creadur i dragwyddoldeb maith; 

Yn d’ allu ’mlaen y rhedaf, ac yn dy allu mae 
Rhyw gymhorth mawr diderfyn i’r holl luddiedig rai. 


mawrion diweddar, rhai o ba rai sydd chwech ugain troedfedd o hyd ; trwy’r 
pethau hyn, meddaf, wedi dyfod i adnabod mwy o gwrs llu’r ffurfafen, sef yr 
haul, y lleuad, a’r ser, nag oeddid yn yr amser gynt; ac o bryd i bryd, wedi 
myn’d tros amrywiol farnau a dych’mygion ynghylch eu dull, eu maint, eu 
troion, a’u cyflymdra. Ond mae tair system neu schêm y dylem wybod eu bod 
yn mhlith astronomyddion, cyn y gallom yn gwbl adnabod beth yr ydym yma yn 
ei ddarllen. Y gyntaf a’r hynaf a elwir yn system Ptolomy, yr hwn oedd frenin 
yn yr Aipht, oddeutu naw ugain mlynedd cyn geni Crist; ac yr oeddid yn 
tybied yn hon, fod y ddaear yn nghanol y greadigaeth, ac yn nesaf bod yr 
awyr, ac yna elfen y tân, ac yn nesaf eilwaith y Ileuad, ac yna cylch y blaned 
elwir Mcrcury neu Mercher, ac yna cylch y blaned Venus neu Gwener, yna yr 
haul, yn nesaf Mars neu Fawrth, ac yna Jupiter neu lau, yn olaf, Sadwrn. 
Ac yn uwch na’r rhai’n i gyd bod y ser gwibiog, y rhai sydd â’u goleuni o 
honynt eu hunain, ac yna’r cylchoedd grisial, y rhai ydynt ddau, ac yn uwchaf 
i gyd, nef y nefoedd : dyma’r drefn oeddid yn feddwl fod yn ffurfafen y nef- 
oedd tros agos ddeunaw cant o flynyddoedd.—Ond yr ail ym system Copernicus, 
mathematician o Germany, yn awr er ys rhagor na dau cant o flynyddau ; adfer- 
odd ac adgyweiriodd y schêm hon, sef bod yr haul yn nghanol y greadigaeth 
yn fyd mawr o dân, 300 o weithiau yn fwy na’r ddaear, ac yna y ddaear a’r 
holl ser a’r planedau yn troi oddi amgylch yn ol eu maint a’u pellder, sef Mercher 
mewn 88 o ddyddiau, Gwener mewn 224 o ddyddiau, y Ddaear a’i Ileuad 
mewn 365 a chwech awr, yna Mawrth mewn 687, yna lau a’i phedair Ileuad 
mewn 4353 o ddyddiau, ac yn olaf Sadwrn mewn 107,590 o ddiwrnodau, yn 
dyfod â’i chylch i ben oddeutu’r haul, a’i 5 Ileuad yn troi oddeutu iddi ; ac 
yna uwchlaw i hyn i gyd y ser gwibiog, y rhai oedd yn dybied eu bod o’r un 
belider oddiwrth yr haul. Dyma’r systeni o astronymyddiaeth ddaethpwyd i 
gredu gan y rhan fwyaf o philosophyddion pan ddaethpwyd i ffeindio allan 
America.—O'aà y drydedd, a’r un newydd, sydd yn estyn y greadigaeth i faint 
llawer mwy nag un o’r Ileill, i eangder anfeidrol, ac yn ei Ilanw hi â mii mwy 
o fydoedd mawrion ac ardderchog nag a feddyliwyd erioed o’r blaen. Mae’r 
un a system Copernicus o ran sefylifa’r haul yn y canol, a bod y ddaear 
a’r planedau yn troi oddeutu, a bod Ileuadau pob byd neu blaned yn troi 
oddeutu hwythau ; ond bod y system newydd yma yn meddwl bod yr haul 
900,000 o weithiau yn fwy na’r ddaear, yr hon sydd yn troi o oddiamgylch 
iddo mewn 365 o ddyddiau a chwech awr, hyny yw blwyddyn, ac yn gwneyd 
Ho arall ar ei phegynau ei hun, fel rhod melin, neu faen Ilifo, ac yn d’od âg ef 
i ben mewn 24 o oriau, sef diwrnod, ac fel hyn yn troi ei hochrau at yr haul 
ar gylch, fel bo dydd ar un, a nos ar y Ilall, a bod maint ei thro oddeutu’r 
haul 140 o filiynau o filldiroedd, a’i phellder oddiwrth yr haul yn 86 miliwn, 
a bod rhai o’r planedau eraill hefyd, lawer iawn yn mhellach, ac lawer iawn, 
îe, amryw ugeiniau yn fwy na’r ddaear, a’u bod yn gwneuthur dau dro 
oddeutu’r haul, megys y ddaear, ond bod eu hamser yn hŵy yn dyfod âg ef i 
ben, o ran rhagoriaeth eu maintioli.—A’r system newydd sy’n gwahaniaethu, 
o ran ei bod yn meddwl fod pob un o’r ser gwibiog, sef y rhai sydd yn oleuni 
o honynt eu hunain, yn gynifer haul mawr, gymaint, neu fwy, neu ryw faint 

’N OL cynnifer myrdd o oesoedd ag ydyw ser y nen, 

Ar ol sefydlu. ’r arfaeth a rhoddi Crist yn Ben, 

Ac amser yn addfedu i ddwyn i ben i gyd, 

Y cyfan a arfaethwyd yn awr cyn dechreu ’r byd, 

Gyda gogoniant rhyfedd anfonwyd Iesu lawr 
O fynwes y Tad nefol, lle ’r ydoedd Ef yn awr; 

I greu ei helaeth Deyrnas, bur, gyson a chyttun, 

Er clod didranc, diderfyn i’r Tad ac iddo ei hun. 

“Mae ’r amser yn addfedu,” ’be fe ’r Jehofah mawr ! 

“ I osod sylfaen gadarn y nefoedd faith a’r llawr; 

Mae oriau ’r nef yn addfed, mae ’r fynyd bron gerllaw, 

I wneuthur oll bwrpaswyd yn nhragwyddoldeb draw. 

“ Fy Mab, byd arall crëa: ni grëwn ynddo ddyn, 

A hwnw hilia filiwn filiynau ar ei lun ; 

lai na’n haul ni, a bydoedd eraill yn troi oddeutu pob haul, a bod lleuadau 
hefyd yn troi oddeutu pob byd neu blaned, megys mae un Ileuad yn troi 
oddeutu’n planed ni, sef y ddaear ; ac fel y maent yn mhell iawn oddiwrthym 
ni, felly maent yn mhell iawn oddiwrth eu gilydd, mor belled ag y gall yr holl 
blanedau hyny, sef y bydoedd mawrion ag sydd o bosibl cymaint a’n daear 
ni, fyth droi oddiamgylch heb i un fod yn niweidiol i'r llall : ac megys maent 
yn dangos yn llai neu yn fwy i ni, mai o ran eu pellder mawr oddi wrthym yw 
liyny, a rhai lawer myrddiwn o filldiroedd yn mhellach na’u gilydd, ac yn 
mlaen bellach bellach i’r fath derfyn nas gellir amgyífred, fel pe b’ai un yn 
sefyll ar un o’r ser gwibiog, y gwelai ein haul ni fel seren fechan, ac y gwelai 
fyrddiynau o ser, a rhei'ny yn gynifer haul fawr a bydoedd yn troi oddi- 
amgylch iddynt, yn mhellach yn mlaen heb allu deall pa le mae ‘y terfyn; ac 
nid yw y llwybr llaethog, neu fwa’r gwynt, ond rhyw haulau pell pell i ryw 
eangder anfesurol, a miloedd o fydoedd hefyd yn troi oddeutu iddynt, mor 
bell fel nad y’m ni yn gweled ond llewyrch goleuni, megys pe b’ai llwybr 
mawr gwyn ar hyd yr wybren. Ac eilwaith, fe honir yn y system hon, fod 
yr holl fydoedd mawrion hyny wedi eu llanw â rhyw fath o greaduriaid, ag 
sydd mewn rhyw sut neu gilydd yn gosod allan ogoniant y Creawdwr. 
Dyma’r system newydd yn mherthynas i'r haul, y ser, a’r planedau, yr hon 
sydd yn gosod Duw i maes yn fwy anfeidrol na'r schêms eraill; ac os gwir yw, 
sy'n dangos nad yw’r ddaear a’i mynyddau, y tir, a’r dwfr, le, yr haul fawr ei 
hunan, ynghyd a’r holl blanedau, ond fel y filfed ran o r greadigaeth. A 
thyma’r system mae y rhan fwyaf o’r byd dysgedig yn ei astudio, ac yn ei 
gredu, a nifer hefyd o ddifinyddion, heb eu rhifo, yn ei addef fel gwirionedd. 
Pa un ai bod yn wir, Duw a ŵyr, nis gwn i; ac nid yw yn perthyn gymaint at 
ein hiachaw'dwriaeth. Am hyny, mi roddais os fel nôd o gredu neu ammheu’r 
peth, fel y gwelo'r darllenydd oreu, yn cytuno â phriodoliaethau Duw, 
rheswm, a chysondeb ei weitliredoedd yn mhob man, bu achos son am dani; 
a’r achos y dodais yma rai o'i phynciau ar law'r yw, na b ai mo’r darllenydd 
uniaith ddim yn gwbl ddyeithr o honi; ac hefyd, os gwirionedd yw hi, trueni 
mawr fod neb yn colli’r fath annogaethau sydd ynddi i ganmol, rhyfeddu, caru, 
a bendithio Duw ; ac yn colli cael edrych trwyddi fel drych eglur ar ddaioni, 
cariad, gallu, trugaredd, ac yn enwedig doethineb Duw yn y greadigaeth. 
Neu os nad gwir y system newydd hon, eto mae Duw yn haeddu ei ganmol a’i 
fawrhâu yn y ser a’u troiadau, eu maint a’u pellder, eu goleuni a’u cyflymdra, 
eu harddwch a’u cysondeb, fil o weithiau ragor nag yw y llyfr hwn yn ei 
gynnwys —W. W. 

Caiff yno fod, nid yma, er prawf o’i ’fudd-dod ef, 

Ac ennill trwy ei haeddiant un o drigfanau ’r nef. 

“ Os gwna, fe gaiff ymgymysg o fewn y ddinas hon, 

A’r dysglaer awdurdodau goreuraidd ger fy mron; 

Os cym’ryd wna ei demtio, bydd anorphenol wae I 
Ond am yr ammod wnaethum, íe Iwyr achubir rhai. 

“ Tydi, fy Mab, genedlais, fy Ngair tragwyddol un, 

Fy hanfod a fy nelw, f Etifedd a fy llun ! 

Wel, trwot gwnaf y cwbl, pan ddywedech,ý<?//y bydrí, 

Fy ngrym, fy nerth, a’m hysbryd, yn dy feddiannu fydd. 

“ Dos, marchog yn dy allu, d’wed wrth y dyfnder mawr, 
Sy heb ddiwedd na therfynau, nac awyr las na llawr; 

O fewn rhyw derfyn iddo, boed daear gron a ne’, 
Ffurfafen, haul, a lleuad, i’w crëu ynddo efe.” 

Yn ol i’r JAH lefaru, llawenydd uwcha’ ei ryw 
Ddadseiniodd neí y nefoedd wrth glywed dyfais Duw,— 
“ Gogoniant ar y ddaear, ewyllys da ’n gyttun, 

I ddynion gânt eu crëu, tangnefedd i bob un. 

“ Gogoniant i’r hwn yrodd y gelynion duon chwith 
O drigfa y cyfiawnion, lle ni ddychwelant fyth; 
Gogoniant i’r hwn dynodd o’r drygau mwya’ fu, 

Ddaioni maith annherfyn uwchlaw ein deall ni. 

“ Yn lle ysbrydion beilchion ac anniolchgar iawn, 

I dd’od o hil o ddynion i wneyd eu lle hwy ’n liawn; 
Trwy hyny daenu allan ei ras a’i ryfedd glod, 

I fydoedd ac i oesoedd sydd heb riíedi i fod.” 

Yn y cyfamser yraa, Tywysog nefoedd faith 
Ddechreuodd osod allan yn nghylch y gorchwyl maith ; 
Ei wregys ydoedd gallu, a’i goron ddysglaer, wen, 

Oedd Dwyfol wych fawrhydi yn gorwedd ar ei ben. 

Doethineb annherfynol yn t’wynu ar ei wedd, 

A chariad anfesurol yn ymgymysgu â hedd; 

Holl ddoniau ’r Tad tragwyddol fel gwisg ddiwn’iad un, 
Uwch medr taíod draethu, oddiamgylch iddo ei hun. 

Mewn cwmwl fe farchogodd y cerbyd tanllyd clir, 

At wagle nad oedd eto na daear, môr, na thir; 

Ond t’wyllwch yn teyrnasu, a thywyll nos erioed, 

Heb unrhyw beth o sylwedd oll wedi cael ei fod. 



102 


WILLIAM WILLIAMS, PANT-Y-CELYN : 


GOLWG AR DEYRNAS CRIST. 


103 


Fesurau uwch aragyflfred o furiau pur y nef, 

Nas gellir fyth eu raesur gan neb ond ganddo Ef; 

Gynnifer un, o bosibl, o lewyrch nefoedd wèn, 

Ag sydd o oleuadau yn hongian uwch ein pen; 

A lleng ’n ol lleng yn dirwyn o’r dysglaer byrth i maes, 

Ar ol ei gerbyd euraidd, saith loewach wybr las; 

Seraphim yn fynteioedd, a cherubim, a rawy 
Nas gall trigolion daear i ’nabod honynt hwy. 

Ar fin y gwagle yma, fel un ar gefnfor draeth, 

Yn ngolwg lle yr adeilad, ymorphwys ronyn wnaeth, 

I ganfod y dyfnderoedd difesur anferth iawn, 

Diderfyn megys moroedd o d’wyllwch dudew ’n llawn; 

Ac yna fe agorodd ei enau sanctaidd, pur, 

’Be fe, “ Boed y defnyddiau i greu y môr a’r tir; ” 

A phrin y gair ddaeth allan, nes parod oedd yn awr 
Bob amryw beth oedd eisieu i greu y nef a’r llawr. 

Ac erbyn hyn ’r oedd Chaos, defnyddiau maith eu ’stŵr, 

Yn ymderfysgu â’u gilydd—tân, awyr, daear, dŵr; 

Pob un am Iwyr reoli, tywyllwch, goleuni, gwres, 

Rhew mawr a gwynt tymhestlog, ac oerni cras a thês. 

A therfysg trwy holl natur, heb elfen yn ei lle, 

’R elfenau uwcha’ yn isaf, ’r elfenau nesa’ i’r ne’ 

’Mhen gronyn yn y dyfnder, ac eilwaith yn y man, 

Tan rwygo o’u blaen y cyfan, yn codi fyny i’r làn. 

Yrwan tân berwedig, gwynt yn ei chwythu ’n mlaen, 

Ac yn y man y dyfroedd yn cwympo ar y tân; 

Ond cyn pen hanner mynyd y ddae’r yn rhwygo ’r dŵr, 

Nes gwmeuthur cyn creadigaeth ryw anghymharol ’stŵr. 

Fel yn tebygu weithiau i íwg oedd Chaos oll, 

Ac weithiau i fôr o ddyfroedd i’r tân i fyn’d ar goll; 

Un pryd, i darth a thònau, neu gorwynt llidiog, llym, 

Bryd arall i ryw greigydd yn syrthio yn eu grym. 

Ond Iesu a ddystewodd y cynhwrf yma i gyd, 

Yr hyn oedd o’r un natur osododd ef ynghyd; 

I’w le ei hun y trefnodd, .ac felly rhoddodd fôd, 

O ddyfnder maith ei allu, i’r cyfan sydd erioed. 

“ Dystewch, gynddeiriog donau, a heddwch ddyfnder trwy ! ” 
’Be ’r Brenin Hollalluog, “ ac na therfysgwch mwy I ” 

Ac yna fe farchogodd ar adain cerub hy’, 

Yn ei ogoniant Dwyfol ymlaen i’r dyfnder du. 


Torfeydd ! torfeydd aneirif! faith dyrfa ddysglaer íawr ! 
Dilyn’sant Ef tan ganu i’r dywyll nos i lawr; 

I weled gallu eu Brenin yn rhoi ar unwaith fôd, 

A genedigaeth newydd i fydoedd na fu erioed. 

Ac yna ei gerbyd dwyfol a safodd obry i lawr, 

Yn nghanol Chaos dystaw, can’s dystaw oedd yn awr; 
Pob elfen yn clustfeinio y lleiaí air o’i ben, 

Yn fodlon at ufudd-dod i Frenin mawr y nen. 

Yn nyfoder Chaos dywyll—nid tywyll iddo ’fe 
Wnai uffern ddu, pe mynai, mor oleu wen a’r ne’; 
Mesurodd gylch y sylfaen, pob globyn yn gytun, 

Adeilad o’r fath gwmpas, uwch i ddychymyg dyn. 

Fel rhyw ben-saer cyfarwydd, wrth wneyd adeilad gwych, 
A bortreiada ’r cyfan yn hollol yn ei ddrych; 

Trwy batrwn bychan perflfaith o’r holl adeilad mawr, 

Dry ’r cwbl yn ei ddeall cyn dodi maen i lawr. 

Fel hyn y Gair tragwyddol,—y Gair y gelwid Ef, 

Yr araser bu E ’n rhoddi i’r ddaear fod, a’r nef,— 

A gadwodd yn ei feddwl bob iot o’r arfaeth bur, 

Yr amser rhodd ef sylfaen i awyr, môr, a thir. 

Mesurodd yn ei ddeall y cwbl oll i maes, 

Hyd ’n nod rhifedi ’r tywod ar fin y cefnfor glas ; 

Rhifedi ’r pysg a’r ’hediaid, a phwysau ’r môr, a’i le, 

A phellder haul a lleuad, a chwmpas ser y ne’. 

Ac yna adeiladodd y cyfan oll i gyd, 

Yn union ’n ol y drefn yr oeddent yn ei fryd; 

Dim rhagor oe’nt na phedair tros ben saith ugain awr, 
Tra fu e’n gwneyd yn berffaith ei greadigaeth fawr. 

Ond nid o ran nas gall’sai mewn mynyd, nid dim mwy, 

I greu y cymaint arall o fydoedd ag oe’nt hwy; 

Ond er i ni gael deall yr amrywioldeb maith, 

Y gwahan a’r rhagoriaeth sydd ymhob rhan o’i waith. 

Ac yna rhodd orchymyn, ’d oedd le roi iddo ball, 

Am i’r elfenau wasgar y naill oddiwrth y llall; 

Rhai fyny, rhai i waered, ac felly rhoddodd fod, 

O ddyfnder mawr ei allu, i’r cyfan sydd erioed. 

Cyffelyb at gyflfelyb gysylltodd ef yn awr, 

Goleuni a thân i’r wybr, a phridd a meini lawr; 

A’r dyfroedd i’r wybrenau, i’r moroedd la*er mwy, 
Ffurfafen yn y canol, i dori rhyngddynt hwy. 


104 WILLIAM WILLIAMS, PANT-Y-CELYN : 

Yr awyr las ’fe ’i cododd uwch mesur fry i’r làn, 

Tu hwnt pob mesur eilwaith lledaenodd hi i bob man; 

Diderfyn yw ei chwmpas, a bydoedd eang sy 
Yn wyllt yn rhedeg troion gwastadol yn ei bru.* 

Fe ’nynodd yn ei cheudod rhyw foroedd mawr o dân, 

Maith íydoedd o faintioli i’w gwel’d fel perlau mân : 

Y ser sy ’n gwibio eu llewyrch trwy ’r eangder tywyll mawr, 

Pan byddo ’r haul yn gwenu ar bobloedd is y llawr. 

• Rhaid yw bod eangder tu hwnt i amgyffred dyn yn y space eang ag y’m 
yn ei alw awyr arno, neu ffurfafen y nef; ac ni a allwn wybod hyn oddiwrth 
nid yn unig y fath lu aneirif o ser, planedau, lleuadau, comedau, a haulau 
eraill, mae’n debygol heb law ein haul ni, ond hefyd oddiwrth anfeidrol faint 
eu troion ; y nesaf atom ni yw y lleuad, cylch pa un yw’r lleiaf o’r holl gyrff 
nefol, eto mae yn cymeryd i fyny yr eangder o agos 480 o filoedd o filldiroedd 
o led, a chwmpas ei thro yn filiwn a hanner agos. Ac am y ddaear, os medd- 
yliwn gyda’r philosophyddion presennol, ei bod yn troi oddeutu’r haul, neu 
yr haul oddeutu iddi hi, yr hyn yw yr un peth, mae’r cylch hwn yn eangder o 
bum’ cant a deugain o filiwnau o gwmpas ; ac os chwanegwn at hyny esgynfa’r 
lleuad tu hwnt i gylch yr haul, ni gawn eangder ag sydd eto yn lletach o agos 
ddau cant a phedwar ugain o filoedd o filldiroedd. Ónd er cymaint o eangder 
yw hyn i edrych arno, eto nid yw cymaint ag sydd yn peri nag i’r ddaear na’r 
lleuad i gysgodi un o’r globau mawrion eraill ; îe, mor belled oddiwrth hyny, 
nad yw ei go-gysgod hwynt yn cyrhaedd at un o honynt. Ymha achos, pa 
íath gyrff mawrion y rhaid bod y tair planed fwyaf ? Pa fath eangder sydd 
anghenrheidiol iddynt, a’u hamrywiol leuadau, i ddyfod â'u troion i ben ! lle 
mae tro y blaned Sadwrn yn 1,641,526,386 o filldiroedd o drwch ond ei 
gwmpas yn dri chymaint. Tro y blaned Jupiter 895,134,000 o filldiroedd o 
drwch. Tro Mawrth neu Mars, 262,282,910 o filldiroedd : Venus neu Gwen- 
er yn gwneyd tro o 124,487,114 o filldiroedd ; a Mercury neu Mercher o 
66,621,000 o filldiroedd o drwch, y rhai’n oll yn dri chymaint cwmpas eu troi- 
on ag y dywedwyd ; ac oll o honynt yn troi mor gywir oddeutu’r \haul, ac y 
gellir gweled mai bys Duw ei hun yn unig allasai eu gosod. Ond ar ol 
y cyfrif hyn o’r fath eanjder anferth ag sydd yn cynnwys ein system ni, sef ein 
haul ni a’i phlanedau a’i lleuadau, pa beth yw i gyfrif i’r eangder ag sydd yn 
dal y lleill o’r holl gyrff nefol! Ar ba un y gallwn gael rhyw ychydig o olwg 
wrth ystyried y pellder allid dybygu fod yn y ser gwibiog oddiwrthym ni. Os 
gellir meddwl, fel yr ydys yn gyfíredin, mai haul yw pob un o’r ser gwibiog : 
eu bod cymaint neu oddeutu maint ein haul ni ; a bod gwahaniaeth eu 
maintioli yn dyfod oddiwrth wahaniaeth eu pellder i’n golwg ni, yna canlyn 
fod y ser gwibiog gymaint bellach oddiwrthym ni na’r haul, ag ydynt i’w 
gweled yn llai na’r haul. Ac am nad ydynt yn ymddangos ond fel gron- 
ynau trwy’r telescopes goreu, am hyny pa annhraethawl bellach ydynt oddi- 
wrthym ni na’r haul. Gadewch i ni gymeryd un o’r ser gwibiog hyn, 
yr hon dybir fod nesaf atom ni, fel y mae hi yn fwy ac yn oleuach, sef 
Sirius; yn awr mae hon, trwy ddal sylw manwl, yn ymddangos 27,664 o 
weithiau yn llai na’n haul ni, ac yn ganlynol wrth y rheol o’r blaen, 
mae gynifer o weithiau mor belled oddiwrthym ni a’r haul, yr hyn sydd 
oddeutu dwy filiwn o filiynau o filldiroedd. Ac felly pa fath eangdcr di- 
amgyffred yw ffurfafen y nef, lle mae llu o ser lai lai, sef am eu bod belläch 
bellach oddiwrthym, i olwg ein llygaid, ond llawer rhagor a welir wrth 
y ’spienddrychau ; a pha oreu bo r ’spienddrych, fwy fwy o rifedi ac 0 bosibl 
amryw yn rhagor sydd tu hwnt i’n cyrhaedd.—Gwelwch Astro- Theology,'\.\x 
dalen 24.—'W. W. 

Fe gasglodd ran o’r goleuni, ’fe ’i clymodd ef ynghyd, 

Yn nghorff yr haul gwmpasog, yn llusern fawr i’r byd; 

Pryd hyny yn wasgaredig, yn awr yn llosgi ’n fflam, 

Yn nghanol yr eangder yn goleuo ’maes bob cam. 

Yn danllwyth fawr anorphen ei chwmpas maith a’i lled, 

Ei thrwch, ei gwres, a’i goleu, ymhell tu hwnt i gred, 

Yn nghanol chwech o fydoedd, yn llosgi o honi ei hun, 

Yn fammaeth anhebgorol effeithiol i bob un.’*‘ 

Yn rhoddi gwres a goleu i’w tiroedd maith a’u môr, 

Ac o’i chyflawnder eilwaith i fwy na chynnifer lloer; 

A’i goleu hi yn ehedeg o uwchder nen i lawr,f 
Er cymaint o fesurau, mewn dim ond mynyd awr. 

Hon roed yn awr yn ffynnon, ac yn rhyw drysor rhad, 

O wres ac o oleuni, diddarfod, dileihâd; 

Yn rhoddi o’i chyflawnder, cyfranu o’i llewyrch llawn, 

I fydoedd yn eu natur ag oedd yn dywyll iawn. 

Oddiyma y benthyciodd y seren oleu lân, 

Sy ’r boreu, rai amserau, yn ei thywys yn y blaen; 

Ac ar amserau eraill, ei chanlyn hi brydnawn, 

Heb ronyn trai na diffyg, dysgleirdeb hyfryd iawn. 

Ac, gyntaf yn y Dwyrain, fel lamp o ddysglaer dân, 

Y gwelwyd hi a’r lewdws yn dawnsio yn y blaen; 

A’r wawr-ddydd yn ei harwain, a mil o ser y nen, 

Yn hardd yn nghylch ei cherbyd, yn myn’d â’i siwrne i ben. 

A’r lleuad drom hwyrfrydig, yn llai ei dysgleirdeb sy, 

Osodwyd mewn Gorllewin gyferbyn draw â hi; 

Fel drych i edrych ynddo, ga’s ei goleuni ’n un, 

Oddiwrthi hi drachefn, heb ganddi ddim ei hun. 

* Fel y mae’r haul yn ffynnon o wres ac o oleuni i’r holl blanedau mawrion 
sydd o’i chwmpas, felly hefyd y mae hi yn rhagori arnynt oll mewn maintioli. 
Y mae ei thrwch yn cael ei gyfrif yn wyth gant o filoedd, dwy fil ar hugain, un 
cant ac wyth a deugain o filldiroedd ; a’i chwmpas ymhell tros ddwy filiwn a 
hanner ; yn cynnwys 290,971,000,000.000,000 o filldiroedd solid. - W. W. 

+ Gweithred benodol o ragluniaeth Duw yw bod y goleuni yn ehedeg mor 
gynted o un man i’r llall; canys pe buasai ei fynediad ddim yn gynt na myn- 
ediad y cyrff mwyaf buan ar y ddaear, megys ìntilei 0 ganon, neu swn, yr hwn 
yw’r peth mwyaf buan, yn nesaf at oleuni; yn yr achos hyn, fe gymerasai’r 
goleuni i fyny yn ei ddyfodfa oddiwrth yr haul atom ni, nid llai na deuddeg 
mlynedd ar hugain ar ol dull y cyntaf, a thros ddwy flynedd ar bymtheg yn 
ffordd yr ail. Ond mae ef yn rhedeg gyda'r fath gyflymdra diamgyffred, fel y 
mae yn cyrhaeddyd agos i ddau can’ mil o filldiroedd yn y driugeinfed ran o 
fynyd ; ac nid yw tros o 7 i 8 mynyd yn dyfod oddiwrth yr haul atom ni, — 
Physico -1 heology, tu dalen 28 , &c.— W. W. 

Ac yna troi oddiamgylch, yn d’od i’r Dwyrain dir, 

Pan elo^ ’r haul trwy ’r Dehau draw i’r Gorllewin glir; 

Ac yna yn teyrnasu trwy ’r nos yn fawr ei bri, 

’Mhlith myrdd o ser, a miloedd, sydd yn ei helpio hi. 

Pryd hyn ymddangosasant, tywyn’sant gynta’ maes, 
Chwariasant ac harddasant holl wyneb awyr las ; 

Codasant, machludasant, cylchasant rôd y nef, 

Heb rwystr lleia ’n ateb wrth ei orchymyn Ef. 

’R wy ’n boddi mewn rhyfeddod, anfeidrol yw dy rym, 

’D yw ’r byd, ac oll sydd ynddo, o flaen dy olwg ddim ! 
Fath fyd o dân ennynaist, a’i gadw ’n fyw bob cam, 

O oes i oes heb ddiffodd, y fath anfeidrol fíiam ! 

P’odd na ddarfyddai ei g’leuni? pa fodd na laesai ’i gwres? 
Pa fodd na losgai yn ulw, heb wneuthur gronyn lles ? 

Pa fodd na fíinai gerdded, na redai maes o’i lle? 

Nesâu at fydoedd eraill, a’u llosgi yn y ne’? 

Ei air a wnaeth y cwbl, mae iddo yn ufuddhâu; 

Ei air wna gan’ mil rhagor, yn ei eiriau gallu mae: 

Ei air wnai iddi ddiffodd, neu bâra ’n danllwyth gref, 

Yn fywyd i’r greadigaeth hyd onis delo Ef. 

Pan gynta ’r ymddangoso ’r Hwn hoeliwy^ ar y pren, 
’Mhlith miloedd o angylion dysgleirwych yn y nen; 

Fe Iwyr gywilyddia ei llewyrch, can’s harddach yn y nef, 

Y lleia’ gogoneddus ymhlith ei gwmni ef. 

Er maint digred ei thanllwyth, er cymaint yw ei gwres 
Lawr ar y ddaear oerllyd, ond llawer mwy yn nês, 

Mwy nerth a gwres a goleu sy nghalon Iesu Grist, 

Pan roes ei fywyd gwirion i bechaduriaid trist. 

Dysgleirdeb hardd ei Berson, sy ’n bena’ o f'ewn i’r llen, 

A red mewn t’rawiad amrant i waered is y nen, 

Nes goleuo pob rhyw gornel dywylla’ erioed a gaed, 

Yn nghalon y pechadur sy ’n gorwedd wrth ei draed. 

Dy belydr cu O danfon, fy nh’wyllwch gyr i bant, 

Dadmera ’nghalon galed sydd fel yr adamant; 

Pob gras a dawn a bendith a dyfant yn y man, 

Pan b’ech yn tywynu arnaf, yn fwy na ’r prenau plan. 

’D oes mesur ar dy allu, na gwybod faint dy rym, 

Dy ewyllys ffordd y rhedo, ’d oes a’i gwrthsefa ddim; 

Fel dywedost bydd y cwbl, ac felly yn sefyll cair, 

Heb flino, heb heneiddio, na threulio, wrth dy air. 


Dim gorchest, dim anhawsdra, dim blinder, na dim poen 
Wneyd haul, neu ddae’r i gerdded, i’r croeshoeliedig Oen ; 

Yn wyllt saethasant allan o law ei orchymyn E’, 

Wrth rym ei air maent eto yn gydsain gadw eu lle. 

Mae eu cyflymdra i gerdded, a’u troion maith yn un,* 

Eu pwysau a’u cywirdeb, a’u gwres uwch deall dyn; t 
Doethineb maith a gallu, heb gymhar iddo erioed, 

Oedd raid wrth air o’i enau i roddi iddynt fod. 

’R un gallu, heb anhawsder, wnaeth y planedau o’r bron, 

I droi yn gylch anorphen oddeutu ’r haulwen hon; 

I sefyll yn y wybren gwmpasog, eang, serth, 

A ’hedeg mewn cyflymdra diamgyffred, yn eu nerth. 

Pan barodd Ef fod Sadwrn, ’r oedd Sadwrn fawr yn bod, 

Yn uwcha’ ei lle ac oera’, un blaned yn y rhod; X 

• Y tro ddywedid fod y ddaear yn ei roi bob blwyddyn o gylch yr haul, neu 
yr haul o gylch y ddaear, yr hyn yw yr un peth, sydd yn bum’ can’ mil a 
deugain mil o filoedd o filldiroedd; ac wrth hyny rhaid yw ei bod hi yn 
teithio yn agos miliwT. a hanner o filldiroedd bob dydd. Y tro mae hefyd yn 
ei roddi ar ei phegynau ei hun bob diwrnod, sydd tros fil o filldiroedd bob 
awr (Astro-Theology, tu dalen 18). -Yr ydys yn ffeindio hefyd bod yr haul yn 
troi ar ei begynau fel maen llifo ; oddiwrth y spotiau neu y brychau ag a gan- 
fyddir arno trwy’r spîenddrychau mawtion, y rhai sydd yn symud o un ochr 
i r llall, ac yn dangos ei fod yn troi oddiamgylch, ac yr ydys yn meddwl ei fod 
yn dyfod â'r tro hwn i ben mewn rhyw faint ragor na phum’ diwrnod ar hugain, 
ac wrth y cwmpas rhyfeddol gyfrifir iddo, rhaid ei fod yn cerdded rhagor o 
lawer na phedair mil o filldiroedd bob awr.—W. W. 

+ Mae yn un o’r rhyfeddodau mwyaf yn natur i feddwl y fath wres an- 
feidrol sydd yn yr haul, pan na raid dim rhagor o’i phelydrau hi nag a 
ddisgyno ar losg-wydr (neu buming-glass) oddetu dwy neu dair modfedd i 
losgi yn drwyadl, a’r hyn ddisgyno o’i phelydr hi o fewn cwmpas glass a fo rai 
troedfeddi, a lysg yn fwy cadarn nag un tân aelwyd ; yr hyn sydd eglur oddi- 
wrth ei fuanrwydd ef yn llosgi, ac yn troi y defnyddiau mwyaf caled ac 
anllosgadwy yn wydr toddedig, megys ceryg, bricks, metel, îe, aur ei hunan, 
y caletaf o bob metel i weithio arno trwy dân, yr hwn a’dôdd gan y gwres hyn 
mewn ychydig fynydau.—W. W. 

î Hwy ddywedant fod y blaned Sadwrn yn agos i dri chant o filoedd o 
filldiroedd o gwmpas; ac yn 427,218,300,000,000 o filldiroedd solid, yr hyn 
sydd yn ei chyfrif un cant ar bymtheg o weithiau yn fwy na’r ddaear, ac yn 
rhoi tro oddeutu’r haul mtwn deng mlynedd ar hugain; cwmpas pa un sydd 
agos pum’ mil o filiynau o filldiroedd ; dywedant hefyd fod y blaned hon 
ddau can’ miliwn o filldiroedd ymhellach oddiwrth yr haul na Jupiter, a .saith 
can’ miliwn o filldiroedd ymhellach oddiwrthi na’r ddaear; ac yr ydys trwy y 
spîenddrychau mawrion diweddar yn canfod pum’ lleuad oddeutu iddi, ac fe 
dybia rhai fod rhagor ; ac ar ol pob arwyddion, mae y rhan fwyaf o’r lleuadau 
hyn, os nid i gyd, gymaint a’r ddaear. Ond y peth mwyaf rhyfeddol yw y 
parotoad a wnawd i’r blaned hon gan y Crëwr, am ei bod hi mor belled oddi- 
wrth yr haul, ac yn ganlynol yn wastad mor oer ac mor dywyll, hyny yw, y 
cylch rhyfeddol sydd bob amser o’i chwmpas, yr hwn eilw’r astronymyddion ei 
modrwy hi ; yr hwn sydd fel bwa gwỳn goleu tros ddau cymaint ei ddiameter 

Daeth yuŷiter gwmpasog a’i lloerau rnaith yn nn,* 

A Mercuri a Gwener^ o enau Mab y dyn, 

Cadwasant yn eu cylchoedd yn gywir yn y nef, 

Heb ynt gysgodi eu gilydd, ond fel y perodd Ef; 

Derbyn’sant eu heífeithiau, eu goleu clir a’u gwres, 

Oddiwrth un íFynnon danliyd yn mhellach neu yn nês. 

Ymlaen yr ânt hyd heddyw, heb dd’rysu, heb wanhau, 

Nis gall eu maint a’u pwysau wneyd iddynt Iwfrhâu ; 

Yn dawnsian fel trwy ’u gilydd, rhoi llewyrch bob yn ail, 

Yn dal eu hwyneb llydain yn wastad ät yr haul. 

Os mawr f’ai maint y blaned, gwnaeth rif ei lloerau yn fwy, 

Neu os sefyllfa bellach oddiwrth yr haul gaent hwy; 

Am hyn cha’s Mawrth a Mercher^ a Gwener leuad un, 

Sy â’u troion yn agosach at ffynnon gwres ei hun. 

I’r Ddaear oedd amddifad, Efe gyfranodd loer, 

Sydd yn ddirgelaidd ryfedd yn mesur oriau ’r môr ;t 
Yn fwy dirgelaidd eto yn yr effeithiau ga’s, 

Ar ddyn ac ar anifail, ar lysiau a choed y maes, 

Beth sydd anmhosibl, Arglwydd, i’th anghydniarol rym ? 

Pan creaist fydoedd mawrion fel hyn i gyd o ddim ? 

I ni yr hyn sydd anhawdd, anmhosibl dd’od i ben, 

Yn esmwyth iawn gyflawnir gan D’wysog mawr y nen. 

a diameter y blaned; sef oddeutu 210,265 o filldiroedd, a’i led oddeutu naw 
mil ar hugain o filldiroedd ; ac oddeutu yr un pellder rhyngddo â Sadwrn ag 
yw ei led ; ac y mae yn bur debygol fod y blaned fawr hon yn troi ar ei 
phegynau fel yr haul a’r ddaear, canys heb hyn fe fyddai tywyllwch ar un ochr 
iddi tros agos 15 mlynedd. — W. W. 

• Jupiter a-gyfrifir yn dri chant a thri a deugain o filiynau o filldiroedd ym- 
hellach oddiwrth yr haul nag yw’r ddaear ; ac yn ganlynol mae gwres yr haul 
a’i oleuni yn saith waith ar hugain lai yno nag yma ; a’i maint, medd rhai. yn 
bedwar can’ cymaint a’r ddaear, ac am hyny rhoddwyd Jupiter i droi yn gylch 
ar ei begynau ei hun, yr hyn mae yn ei gyflawni mewn deg awr, fel y mae yr 
hyn sydd ddiffygiol arno o ran graddau o wres a goleuni, yn cael ei gyflawni 
trwy ei íod yn ei gael ef mor fynych. Ac eilwaith, nid llai na phedwar lleuad 
sydd yn troi oddeutu iddo, ac yn ol pob tebygoliaeth nid oes un o honynt yn 
llai na’r ddaear, a’r rhai’n ar gylch yn goleuo, un yn ymweled âg un ran tra 
fo un arall yn ymweled â rhan arall, fel nad oes braidd un rhan o Jupiter heb 
oleuni oddiwrth un neu’r llall c’r lleuadau hyn bob amser, a’r blaned ei hunan 
yn troi ei hochrau at yr haul bob deng awr, sydd yn ei gwneyd bod goleu bob 
amser ar bob rhan o honi, sef naill ai goleuni haul neu rai o’i lleuad- 
au.—W. W. 

+ Cyfrifir cwmpas y lleuad rhwng 6 a 7 o filldiroedd, ac yn ganlynol 
oddeutu 48 waith lai ei maint na’r ddaear ; a lled ei thro yn bcdwar cant a 
phedwar ugain o filoedd o filldiroedd, ond ei chwmpas tros dri chymaint. 
Pa effeitliiau sydd gan y lleuad a’r bydoedd eraill ar gyríf dynion ac anifeil- 
iaid, coed, llysiau, a phethau sydd tan y ddaear, sydd anhawdd iawn i’'w 

Ey Nuw, uwchlaw fy neall yw gwaith dy ddwylaw gyd, 
Rhyfeddod annheifynol sydd ynddynt oll yn nghyd; 

Wrth weled dy ddoethineb, dy allu mawr a’th fri, 

Mi drusta ’m hiachaẃdwriaeth yn gyfan i tydi. 

Can’s gallu gan’ mil rhagor sydd gan fy Mhrynwr drud, 

Na rhoddi haul i hongian yn danllwyth uwch y byd; 

Yspeilio ufifern lydan, dwyn arfau ’r ddraig i bant, 

A thori ’nghalon galed sydd fel yr adamant. 

Mil rawy o bethau welir yn ei wyneb siriol fo, 

Na nerth ei fraich yn rhoddi y bydoedd yn eu tro; 
hx gopa bryn Calfaria, rhwng daear gron a nef, 

Dysgleiriodd ei ddoethineb, ei ras, a’i allu Ef. 

Goleuni ’r haul hanner-ddydd nid yw ond t’wyllwch du, 

Wrth ei gydraaru â llewyrch dysglaerdra ’i wyneb cu; 

Ei gariad yn y galon, yn rhoi llawenydd sydd 

Mil mwy, a gwerthfawrocach, nag ydyw goleu ’r dydd. 

Mwy t’wyllwch pan yraguddio, mwy ofn dychryn sy, 

Na phan bo hi yn cuddio ei wyneb dysglaer fry ; 

Trwy filoedd o ardaloedd ei lewyrch rêd i maes, 

Mewn mwy o nerth a rhinwedd, llawenydd pur a gras. 

Wel, dyma ’r Duw a greodd, osododd yn y ne’, 

Blanedau, haul, lleuadau, yn hyfryd yn eu lle, 

Ddihatrodd o’i holl raddau, ei ogoniant mawr a’i fri, 

Rhoed gorchudd tros ei Dduw'dod ar fynydd Calfari. 

Wyneb yn wyneb, bellach, ymddiddan âg Ef cawn, 

Heb hyny, gw'^edd ei wyneb, nis gall’sera ddyodde’ yn llawn, 

O ran bod rawy dysgleirdeb yn ei anfeidrol fod, 

Nag mewn dira goleuadau a wnaeth ei ddwylaw erioed. 

deall; er fod sylwedyddion yn cymeryd arnynt i wybod llawer yn y pethau 
hyn : eto rhai pethau sydd, terfyn ac amser pa rai sydd yn cerdded wrth drefn 
yr haul, ac yn enwedig y lleuad ; fel ar y Ilaw arall mae yn anhawdd gwadu 
eífeithiau y bydoedd hyn ar y ddaear. Mae llanw’r môr, yn enwedigol, bob 
amser mor gydsain yn cadw wrth drefn y Ileuad, fel yn mhob oes yr ydys yn 
lled dybied ei fod ef yn cael ei lywodraethu gan y blaned yma : ac os ydyw 
yr hyn a ddywed Pliny, Aristotle, ac eraill o’r hynafiaid, yn wir, trwy ei 
heífeithiau hi y mae cyríf yr wystrys a chregyn eraill yn cynnyddn ac yn llei- 
hâu ; fod gwaed dyn felly hefyd, fod humours yn gwahanu ac yn ymglymu ; 
fod cyrff meirwon yr anifeiliaid yn pydru ; fod pob peth byw ag sydd yn 
marw, yn marw ar amser troi’r môr, yn enwedig dyn ; a bod y môr yn puro 
ei hunan o bob brynti yn amser y ílawn lloned, ac amryw ddychymygioti 
eraill mae’r awdwyr hyny yn eu henwi, rhy aml a rhy anhawdd i’w credu, i 
haeddu eu rhoi yma ar lawr. Ond pa effeithiau bynag sydd ganddi ar bethau 
isod, mae yn ddiau bod ei goleuni, eclipse, a’i chyfnewidiau misol yn 
bur llesiol i drigolion y ddaear.— Dr. Derham’s Astro-Theology, tu dalen 
185.-W. W. 

Ac eto fe ’i anrheithiwyd, a thynu wnaed ei wallt, 

Fe boerwyd, fe ’i gw’radwyddwyd, fe wylodd ddagrau hallt, 
Dihatrwyd, fe’i fíiangellwyd, fe ’i gwànwyd tan ei fron, 

Er gwneyd yr holl blanedau, yr haul a’r ddaear gron. 

Dyoddefodd hyn fel gallem ddysgleirio yn y nef, 

A’r un goleuni dysglaer ag sydd o’i gwmpas Ef, 

Fel ser byth yn oes oesoedd, yn llawen, nid yn drist, 

Yn derbyn nerth o newydd yn wyneb Iesu Grist. 


YR AIL RAN. 

'^R Hwn fu wedi hyny yn hongian ar y pren, 

■í- Ddangosodd ei ddoethineb a’i allu yn y nen ; 

Yn creu y ser cwmpasog, a’u rhif fel rhif y dail, 

Yn gynnifer tanllwyth oleu, o ddefnydd un â’r haul. 

Can’s casglodd ran o’r goleuni i maes o’r Chaos mawr, 

I eangder na fesurir hyd fyth oddiwrth y llawr ; 

I gyrff y ser sy ’n gwibio, can’s hwythau hefyd maen’ 

Yn goleuo i fydoedd eraill, yn fydoedd mawr o dân. 

Os haul yw pob rhyw seren sy ’n gwibio yn y ne’,''^ 

Os cylch y rhai ’n mae bydoedd, a lloerau ’n cadw eu lle, 

* Onid yw yr astronomyddion diweddar yn cael eu twyllo yn rhyfeddol, nid 
yw cymaint ag a wêl llygad noeth, neu mae dynion cyffredin yn ei dybied 
fod, ond rhan fach iawn o’r greadigaeth : maent gyda rhesymau da yn dyweyd 
nad yw y ser gwibiog (h. y. pob ser ag a welwn ni ar y wybr heblaw’r 
pump planed) ond cynnifer haul ag a grëwyd at ryw bwrpas gan y Creawdwr. 
Am (medd Dr. Derham) eu bod' yn gyríf mor fawr a’r haul, ond yn unig eu 
bod yn dangos yn llai pddiwrth eu pellder oddiwrthym. Yn ail, o ran eu bod 
yn goleuo â’u goleuni eu hunain, ac nid trwy fenthyca oddiwrth yr haul; 
canys cymaint yw eu pellder hwynt oddiwrth yr haul ag oddiwrthym ninnau, 
fel y mae yn anmhosibl iddynt gael goleu oddiwrth yr haul, a’i dywynu ef 
arnom ni^ megys y mae’r lleuad a’r planedau eraill. Ac eilwaith, mor fywiol 
a thanbaid yw eu goleuni, a’u maint mor lleied ; pe dihatrid hwynt o’u 
pelydrau gwibiog, a gwneyd iddynt gael eu gwir ymddangosiad trwy ein 
sp'ienddrychau, ni byddai ddim aniheuaeth nad ynt yn tywynu trwy oleuni 
ag sydd ynddynt eu hunain fel ein haul ni. Ac fe ddywed yr un awdwr eil- 
waith fel hyn : Os yw’r ser gwibiog hyn yn gynnifer haul, diau eu bod hwy 
yn gwasanaethu i ryw ddefnyddiau yn y greadigaeth, yn mhell uwchlaw yr 
hyn yn arferol ydys yn ei gyfrif iddynt, a pha ddefnydd arall ond i oleuo rhyw 
syste/ns o blanedau, fel mae ein haul iii yn gw^asanaethu un ar bymtheg neu 
ragor o fydoedd ? Canys un lloer yn rhagor, neu un neu ddwy o’r ser pellen- 
ig hyny ronyn nês atom a wmaethai yn well tuag at ein goleuo ni na’r holl 
ser sy yn y ffurfafcn. Ond yn Ile hyn, amryw o honynt, ac o bosibl rhifedi 

üd oes trigolion ynddynt, neu ynte nid oes un,^ 

Y cwbl oll a grëwyd gan íysedd Mab y Dyn. 

Y rhai o ran eu pellder, oll yn ymddangos maen’, 

Yn hongian yn yr wybren, yn wreichion bach o dân ; 

Nid llai eu gwres, eu goleu, eu hanferth faint yn nghyd, 

Na ’r haul fawr oleu eglur sydd yn goleuo ’r byd. 

Yn mhell uwch ein meddyliau, a phob amgyfíred dyn, 

Fel pe b’ai bêl o gannon i ollwng at yr un, 

Fyth yn trafaelu yn hoew, ond ni chyrhaeddai fry, 

Dan saith gan’ mil flynyddau, i’r nesaf atom ni. 

mwyaf o honynt, sydd mor bell nad yw' ein Ilygad noeth ni yn abl eu çyr- 
haedd ; ac o ba ddefnydd mae yn debygol fod y fath rif digyfrif o’r fath gyrfif 
mawrion pell anweledig i’n daear ni, pan mae cynnifer eisoes o amrywiol 
faintioli, o rai o fewn hyd golwg i ni ag sydd yn gweinidogaethu i’n cysur a’n 
cymhorth, trwy lanw i fyny absennoldeb yr haul a’r Ileuad ar hyd y nos. Ac 
os felly y mae, mae ein haul lìi yn seren wibiog i’r ser gwdbiog eraill, fel y 
dywed Mr. Huygens ; pe b’ai i ni yn dychymyg ein hunain yn sefyll yn 
rhyw fan yn yr aw'yr, mor belled oidiwnth yr haui ac oddiwrth y ser gwibiog, 
nis gwelem yno wahaniaeth rhwng y naill a’r Ilall ; annhebygol hefyd, medd 
ef, y gwelem ni un o’r planedau sydd oddeutu ein haul ni gan y pelider, a 
chan cyn leied fyddai eu maintioli ; neu byddent i suddo yn ilew'yrch yr haul, 
yr hwn oddiyno fyddai i’w weled fel seren fechan. Ac hefyd. mae yn bur 
debyg fod planedau yn troi oddeutu pob un o’r ser gwibiog hyn, ag sydd o’r 
un natur a’r haul : ac er nad yw’i ’sp'íenddrychau mwyaf yn abl canfod yn 
eglur y planedau hyn, eto gwelir rhyw bethau yn gyfifelyb i blanedau, y rhai 
sydd weithiau yn ymddangos, ac weithiau yn ymguddio oddeutu’r Ileoedd y 
mae’r ser gwibiog; a rhai’n o bryd i biyd ydys yn eu canfod yn fifurfafen y 
nef, gan amrywiol o astronomyddion ; ac y maent yn eu galw y ser newydd ; 
a thybir mai rhai planedau ydynt ag sydd yn troi oddeutu y ser gwibiog, feí 
y mae ein planedau ni yn troi oddeutu ein haul ni.—W. W. 

* Y mae yr unrhyw awdwr, sef Dr. Derham, yn gofyn y cwestiwn, I ba 
ddefnydd y mae cynnifer o blanedau ag ydym yn ei weled o gylch yr haul, 
a chynnifer ag ydys yn ddychymygu fod oddeutu’r ser gwibiog? Ac yn 
ateb, mai bydoedd a Ileoedd i gyfanneddu ydynt, yr hyn ellir ei benderfynu 
oddiwrth eu bod yn Ileoedd addas i gyfanneddu, ac ynddynt bob peth addas 
at gyíanneddu. Hyn sydd eglur yn ein planedau ni, am eu bod yn gyrfif 
celyd fel ein daear ni, yn cynnwys ar ol pob tebygoliaeth, tir, dwfr, mynydd- 
au, dyfifrynoedd, a chanddynt awyr a Ileuadau oddeutu iddynt, yn cael eu 
goleuo, eu gwresogi a’u heffeithioli gan yr haul ; ymddangosiad blynyddol pa 
un maent yn ei dderbyn at dymmorau, a’i hymddangosiad mwy mynych at 
wneyd dydd a nos. Am fod y Ileuad yn nês atom ni nag un o’r bydoedd 
eraill, yr ydys yn canfod yn fwy eglur ei moroedd a’i chreigydd, ei gwastadedd 
a’i Ilynoedd; ac yn awr, wrth ystyried bod y Ileuad a’r planedau yn Ileoedd 
mor gyfleus i greaduriaid gyfanneddu ynddynt, a bod y pethau cyfleus hyny 
yn unig yn perthyrr i’r planedau eu hunain ; ac ar ol pob tebygoliaeth nad ynt 
ond o ychydig ddefnydd i’n daear ni; gyda rheswm da, gan hyny, mae y rhai 
sydd yn dal y systems newydd yn penderfynu fod y planedau hyny, îe, yr holl 
blanedau sydd yn perthyn i’r haul, a’r ser gwibiog, hefyd yn fydoedd trig- 
iannol; Ileoedd wedi eu cymhwyso at gyfanneddu, ac wedi eu Ilenwi o ryw 
greaduriaid addas. Ond pa fath greaduriaid ydynt, hyn sydd anhawsdra nas 
gellir ei dddehongli heb datguddiad oddiuchod, neu ryw ’spîenddrychau nas 
gallwyd eto eu cyrhaedd.—W. W 

Fel hyn i derfyn eithaf yn yr eangder mawr, 

Heb hyn fuasai ’n dywyll, y rhed goleuni gwawr; 

Trwy bellder maith yr entrych, un byd yn g’leuo ’r llall, 
Holl natur yn cael goleu ar gylch i gyd heb ball, 

Fel ped aem heibio ’r lleuad i’r eangder teneu mawr, 

I’r seren uwchaf welem oddiyma ar y llawr ; 

Haul, lloer, a ser, planedau, fyth yn dysgleirio fry, 

Ac awyr faith yn mhellach fai yno i’n golwg ni. 

Heb fesur ar y pellder, na gwybod beth y rhi’, 
Filldiroedd rhed goleuni, i’n rhifedyddiaeth ni,— 
Goleuni trwy holl natur diderfyn helaeth sy, 

Nes myned i gyffiniau Gehenna lydan ddu. 

Ond er y raeithder enbyd sy i gael yn nghroth y ne’, 
Eangder heb ddim diwedd, lle heb ddiweddu lle ; 

Llu heb eu rhifo o fydoedd yn troi o gylch heb ball, 

Yn cadw yn eu troion, heb un yn cwrdd â’r llall. 

O ddyfnder y tywyllwch, at derfyn eitha ’r ne’, 

Neu fry o bôl y Gogledd i lawr i bôl y De’; 

O seren bell at seren, ’d oes space ymhlith y rhai ’n, 

Nas gall ei hun ei fesur at drwch y blewyn main. 

Can’s t’wyllwch a goleuni i’r terfyn eitha ’r ân’, 

Hwy oll yn fesuredig maent i’m lachawdwr glân ; 

Fe edwyn tu hwnt i natur a’r eangder sydd yn bod, 

Heb greu na nef na daear, na bydoedd ynddo erioed. 

Mi soddais mewn rhyfeddod, os hyn i gyd sydd wir, 

Pa leied o’th greadigaeth yw daear, môr, a thir ? 

Pa beth yw dyn it’ gofio am fendith iddo ’n stor? 

Un gair it’ all’sai grëu rhifedi swnd y môr, 

’R un peth i’r yah tragwyddol, sy â’r gallu yn ei law, 

I roddi bod mewn mynyd (a ddywedo ef, a ddaw) 

I ugain mil o fydoedd sy ’n cerdded yn y rhod, 

Neu un o’r tywod mana’ a welodd neb erioed. 

Pe byddai i’r haul ddiffoddi, sydd yn yr wybr fry, 
Diddyfnu ’r holl blanedau yn ei amgylchu sy; 

Ni welid fyth o’u heisiau, gan lygad welai ’stor 
Ddiderfyn y greadigaeth, fwy nâ thywodyn môr. 

Os hyny sydd yn rhyfe dd, ac mae ’n rhyfeddod mawr, 
Gwaith bysedd y Mess iah o eitha ’r nen i lawr; 

O ! ddyfnder mawr dideríyn, uwchlaw gwybodaeth dyn, 
Yn cwrdd o ryfeddodau sydd ynddo Ef ei hun. 


’R Hwn sydd raor fawr, mor uchel, rhaid edrych hono lawr, 
Mae ’n gwel’d y seren uwchaf fel mewn rhyw ddyfnder mawr; 
Ac nid yw holl eangder na bydoedd mwya ’r nef, 

Ond fel y mymryn lleiaf o flaen ei olwg ef. 

O Dduw ! pwy all d’ amgyfífed yn dy weithredoedd fry ? 
Uwch, uwch, fwy, fwy o ogoniant fyth yn dysgleirio sy ! 

Fe ’m boddwyd i gan syndod dy ardderchawgrwydd mawr ! 

A gwel’d mai dim digyfrif wyf finnau, llwch y llawr. 

Can’s gwela’ i’r nen a’i lluoedd yn canu peraidd dôn, 

O’r cyfnos hyd y boreu i’r croeshoeliedig Oen ; 

Pob iaith, a llwyth, a chenedl, o’r ddaear aeth eu sain,— 
Gogoniant y Creawdwr yn rhoi sefyllfa i’r rhai ’n, 

Mil miloedd o oleuadau, oll yn dysgleirio fry, 

Llewyrchu ’n ôl eu gilydd fel rhyw ddysgleir-wyn lu; 

Nes yw ’r Ifurfafen deneu yn ennyn fèl ar dân, 

Yn chwareu mewn gogoniant gan fyrdd o larapau mân. 

Pwy elyn all wrthsefyll nerth sy ’n ei freichiau mawr, 

Pan wnaeth o’i air yn unig y bydoedd uwch y llawr ? 

Pwy all ei attal weithio ? Pwy ddywed wrtho, Paid ? 

’R un yw sy ’n arfer helpu ’r anghenus tlawd wrth raid. 

O f’ enaid, gwel fath noddfa ddiysgog ynte yw, 

Yn mhob rhyw gyfyngderau, tragwyddol ras fy Nuw; 

Ac yma boed fy nhrigfan, a fy nhawelaf nyth, 

Yn nyfnder cyfyngderau, sef tan dy adain byth. 

Pa beth ni wna dy allu, a greodd gynnifer byd, 

O blaid y rhai a geraist, yn eu cystuddiau gyd ? 

O’i anifaeledig eiriau, yn ein hanghenion cawn, 

Y manna gwỳn y bore, a’r gloew ddw’r prydnawn. 

O mewn os llygredigaeth sy ’n llanw megys llif, 

O maes rhyw demtasiynau yn curo arna’ i’n gryf, 

Fe all fy Nuw galluog i goncro un heb ball, 

A gwneyd rhagfuriau cedyrn i’m cadw rhag y llall. 

Pe profedigaeth danllyd a’m curai yn ei hynt, 

A’m chwareu yn y gogr fel gwenith mân i’r gwynt; 

Pe gorthrymderau pwysfawr a’m malai oll yn friw, 

Mi ro’wn fy holl ymddiried yn fy ngalluog Dduw. 

Byth, f’ enaid, ni chai foddi mewn amgylchiadau o’r fath, 

Ac ni chai fyth dy adael i berygl fo mor gaeth 
Na fydd y Duw was’naethaist yn abl iawn dy ddwyn 
I gyd i maes o honynt pan gyntaf clywo ’th gŵyn. 

H 

Fe all i’r làn dy godi o ddyfnder llwch y byd, 

A gwneyd pob drwg a gwrddot droi er daioni i gyd ; 

Rhoi olew o lawenydd yn wastad ar dy ben, 

A’th ddwyn trwy foroedd dyfnion i ganol nefoedd wen. 

Od oes fath fydoedd mawrion heb fesur ’ynt na rhi’, 

Yn nofio yn ein golwg yn yr wybrenau fry, 

Pa beth yw gwlad neu deyrnas, arglwyddiaeth gan ryw ddyn 
Sydd yn gyfoethog ryfedd ?—ond yn ei dyb ei hun ! 

Pa beth yw Twrci helaeth, gyfoethog iawn ei bri, 
Breniniaeth Persia ac India, at y gre’digaeth fry ? 

A Chili fras a China, a Gini boeth, lle cair, 

Fel ceryg yn y bryniau, drysorau mawr o aur? 

Wrth eu cymharu ’n unig â’r ychydig roed i ni, 

Yn faesydd maent, cyfoethog, a thrysor heb ddim rhi’; 

Ond os â’r holl greadigaeth y gwneir cymhariaeth im’, 

Y maent yn myn’d yn wagedd, y maent yn myn’d yn ddira. 

O pa’m caifif fy meddyliau, y rhai yn abl sy 
O sylwi ar ogoniant Crist fy Nghreawdwr fry, 

A gwedd ei wyneb siriol, pan gallwyf i’w fwynhâu, 

I fod mor sal ac ynfyd a brefu am y clai ? 

Rhow’d tân o fewn fy nghalon gan fath wrthddrychau mawr, 
Am hwylio ’r wyf yn fuan i’r làn oddiar y llawr : 

Am fyn’d tu hwnt pob terfyn i’r làn uwchlaw pob byd, 
Hapusrwydd maith anfeidrol y rhedodd arno mryd. 

Anfeidrol amrywioldeb yn y fifurfafen draw ! 

Tu hwnt pob terfyn gwybod mae oll a wnaeth dy law ! 

Uwch wyt na ’r hoH greaduriaid, ac eto pob yr un 
Sy ’n dangos o’th ogoniant digymhar di dy hun. 

O gwrida am hyn, íy enaid, ara it’ feddylio erioed, 

Mi bryfyn gwaelaf allan, yn un ardderchog fôd ; 

Fy nhraed yn fy adenydd, ac hefyd cuddia mhen 
Wrth draed yr Hwn a greodd ser dirifedi ’r nen. 

Pe meddwn ddawn angylion, a harddwch seintiau fry, 

Y cariad, zel, doethineb gan y cerubiaid sy; 

Pe meddwn holl berffeithrwydd y dynion goreu gaed, 
Casawn fy hun yn ffiaidd, mi gwympwn wrth dy draed. 

Yn gyfan wedi boddi yn dy ddysgleirdeb raawr, 

’N anfeidrol sy ’n rhagori ar wnest raewn nef a llawr,— 

Fy hunan cyfaddefwn raai gwagedd wyf, a dim, 

Heb ddeall na doethineb, na harddwch, nerth, na grym. 

Ond ’n awr pa faint yn rhagor, heb ragrith, dylwn fod 
Mewn eithaf gostyngeiddrwydd yn isel wrth dy droed; 

Sydd lai na llwch y ddaear o gymysgedig ryw, 

Sef tywyllwch a chasineb gwastadol at fy Nuw ! 


Y DRYDEDD RAN. 

E DRYCHWCH eto i fyny, a syllwch ar y rhod, 

A gwelwch bethau ’n rhagor sy ’n fynych yno ’n bod; 

Y drefn, Ef a’i gosododd; ni welir yno ddim 

Ond fifrwyth anfeidrol ddyfais, doethineb maith a grym. 

Os gwelwch ser annyben* yn saethu yn y blaen, 

Ofnadwy eu maint a’u golwg, o’u hol gynfifonau tân; 

Hwy weithiau ’n myn’d o’r golwg ryw bellder mawr heb ri’, 
Ymhen ryw oesoedd eilwaith yn d’od i’n golwg ni. 

* Comedau, ser mawrion iawn ydynt, nad yw eu dull, eu symudiadau na’u 
troion, ddim yn gyffelyb i’r planedau ; eu troion hwy sydd mor bell o fod yr 
un ffordd, fel y maent yn symud yn groes i’w gilydd ; a’u cylchoedd sydd yn 
cynnwys mwy o hyd ynddynt nag o led o lawer iawn, a thrwy hyn y mae gan- 
ddynt wagle helaeth i ymdroi ynddo ; a thrwy esgyn i fyny i uwchder anfeidrol 
faith uwchlaw cylch y planedau, a threulio gan mwyaf eu holl amser yn eang 
der pellenig y greadigaeth, belider anfeidrol oddiwrth y planedau, cystal ag 
oddiwrth eu gilydd, nid ynt nac ar ffordd y planedau, nac ar ffordd eu gilydd; 
fel y byddai iddynt wneuthur pe baent yn ymsymud yn yr un lle o’r ffurfafen 
a’r planedau. Canys pe gwnaent felly, hwy fyddent yn barod rai prydiau i 
ddyfod yn rhy agos i’r planedau, ac i wneyd niwed i’w hysgogiadau ; ac o bosibl 
i daro wrthynt nes chwilfriwio eu hunain arnynt hefyd. Mae tair o’r comedau 
hyn, fel yr ydys yn tybied, ac amser eu hymddangosiadau wedi eu cael allan 
trwy fanyldra a diwydrwydd yr astronomyddion diweddar. Tro’r gyntaf ydys 
yn ei feddwl fod yn dyfod i ben mewn 75 o flynyddau, ac mai yr un comed yw 
ag a ymddangosodd yn y flwyddyn 1682. Yr ail yr ydys yn ei feddwl oedd y 
comed a ymddangosodd yn y flwyddyn 1661, ac yn dyfod â’i chylch i ben 
mewn 129 o íiynyddau. A’r olaf yw y comed a ymddangosodd yn y flwyddyn 
1680, a 1681, cylch pa un ydys yn dybied ddaw i ben mewn 575 o flynyddau. 
Ar ol cyfrif Mr. Whiston, y flaenaf o rhai’n oedd i ymddangos yn y flwyddyn 
1758, yr hon a welodd llawer oddeutu'r flwyddyn hyny. Yr ail, yn y 
flwyddyn 1789. A’r olaf, nid hyd y flwyddyn 2255. 

Fe anturiai rhai i dybied gallai rai o’r comedau hyn fod yn lle poenau yr 
annuwiolion, ac eraill mai’r haul ei hunan, yr hwn y mae miliynau o bobl yn 
addoli, yw uffern yr anghrediniol. Rhaid yw fod gwres anfeidrol yn y comed- 
au hyn, ac oerni ofnadwy bryd arall, am eu bod mqr agos weithiau at yr haul, 
a phryd arall mor bell oddiwrthi. Ar ol Syr Isaac Newton, yr oedd y comed 
yn y flwyddyn 1680, yn y man mwyaf agos at yr haul, yn 166 o weithiau yn 
agosach ato na’r ddaear, ac yn ganlynol yr oedd ei wres ef 28,000 o weithiau 
yn rhagor na chyda ni yn yr haf, fel pe buasai bellen o haiarn, cymaint 
a’r ddaear, wedi ei gwresogi ganddi, nis oerasai tan hanner can’ mil o flynydd- 
au. Ac os yw y fath le a hwn i gyfanneddu ynddo, rhaid mai lle o boen yw.— 
Astro- Iheology, tu daleii 236.—W. W. 

Tros oesoedd fry yn rhewi yn eitha ’r oerni mawr, 

Ymhen ryw oesoedd eilwaith yn d’od oddiyno i lawr ; 

Yn llosgi yn ngwres yr haulwen, nes rhoi breninoedd byd, 
A chedyrn mwya ’r ddaear, i guro eu gliniau ’nghyd. 

Os gwelwch fellt cynddeiriog yn taenu ’n llen o dân, 

Yn ofni bron a dallu creaduriaid fawr a mân ; 

Yn ennyn gan rhyw sulphur sydd yn yr awyr fras, 

Elfenau croes yn cwrddyd yn taflu tân i maes,— 

Os gwelwch fôr o ddyfroedd yn hedeg uwch ein pen, 

Ar ysgwydd gref y gwyntoedd yn eistedd yn y nen, 

Er cynnydd neu er dystryw i’r fífwythau oll i gyd, 

I dywallt barn neu fendith ar afreolus fyd; 

Yr Hwn un waith a íoddwyd yn y gofidiau mawr, 

Yn chwysu ’r gwaed gan ofn, chwys yn dyferu lawr; 

A rostiwyd yn nigofaint ei Dad, er achub dyn, 

Hwy ydynt waith ei ddwylaw bendigaid bob yr un ! 

Ac eilwaith ’fe a gododd y gwres i fyny i’r làn, 

A’r dyfroedd i’r íîurfafen yn agos i’r un man, 

Tw gwrdd nes gwneyd taranau o fewn i’r cwmwl du, 

Yn crynu ’r ddae’r gwmpasog ar ei throsolion sy. 

Megys yn hollti ’r awyr, yn bygwth diwedd byd, 

Lleferydd heb ei gymhar, dychrynllyd oll i gyd ; 

Yn rhoi ’r creaduriaid gwirion i grynu, fawr a mân, 

Ac weithiau, o’r nen i waered, yn saethu byllt o dân. 

Er rhoddi ’r daran swnio ’n ddychrynllyd iawn íel hyn, 

Fel Oen yr aeth i’r lladdfa ar ben Calfaria fryn ; 

Mewn preseb gwael fe lefodd, rhyw lef fabanaidd wan, 

Un gref, ond un oedd farwol, ar groesbren yn y man. 

Er diosg ei ogoniant a gwisgo gwarth a gwawd, 

A bod ei Ddwyfol natur yn nghudd tan len o gnawd, 
Pererin gwrthodedig, heb ’nabod parch na bri, 

Na chyíaill mewn cyfyngder, ond gorthrymderau ’n lli’; 

I law dirmygwyr duon er rhoddi ei Berson pur, 

A’i ddwylaw glân haelionus i bv/ysau ’r mwrthwl dur; 

A’i draed i’r hoelion geirwon, i’w ystlys waew-fíbn, 

Efe wnaeth oll a welwn o fewn yr wybren hon. 

Pwy ofíer teg a feddai yr Adeiladydd mawr, 

I gymhwyso a harddu wyneb fíurfafen las, a llawr ? 

A pheth gwnaeth i’w holl ranau gwahanol lynu ’nghyd 
Wrth chwiban heibio eu gilydd ? Dim ond ei air i gyd. 

Fath nerth oedd raid fod ynddo i roddi bydoedd rai, 

Heb ysgog ar eu gwaelod fel amryw yr awrhon mae, 

Ac eraill ar eu siwrnai o fewn y cefnfor glas, 

Heb fyned, er cyflymed, o’u hanferth yrfa maes. 

A lansio rhei’ny allan i’r awyr deneu fawr, 

Fel saeth yn gorfod cerdded wrth nerth rhyw anferth gawr 
Rhoi i’r fath dalpau mawrion ysgogiad yn y blaen, 

Rhyw filoedd o flynyddau ’n fwy gwyllt na ’r adar mân. 

Y fath anfeidrol allu a welir yma ’n nghyd, 

A dim ond gair Jehofah, Creawdwr mawr y byd; 

Y cwbl iddo ’n esmwyth, pan d’wedodd,—Tro,—fe drodd 
Olwynion y gre’digaeth yn rhyfedd wrth ei fodd. 

Dyrchafwch eich amrantau, edrychwch arno fo, 

Yn rhoddi cylch pob seren, pob un yn myn’d i’w thro, 

Y gair o’i enau ’n dyfod, hwy ’n ufuddhâu heb ball, 

Er cymaint eu rhifedi, heb un yn cwrdd â’r llall. 

’R un gair oedd gynt yn crëu, sydd eto fyth yn fyw, 

A’r un awdurdod ganddo, o enau pur fy Nuw ; 

Os dywaid ef yn erbyn fy mhechod haerllug llyra, 

Fe orfydd arno gwympo, er cymaint fyddo ei rym. 

Un gair o blaid fy ysbryd lluddedig, cod e i’r làn, 

Neu ’n erbyn fy ngwrth’nebwr, gwna e’n wrth’nebwr gwan; 
Un gair ddadymchwel ddichell Ahiîophel sydd gall; 

A gair, o fewn y gadwyn, dragwyddol rwyma ’r fall. 

O Arglwydd, rho i mi glustiau agored, fyth yn nglŷn, 

Yn wastad wrth a ddelo o’th enau di dy hun; 

Mi wn, raid it’ ond meddwl, ac yna fe gaiff fod, 

Y cwbl wrth dy ewyllys fel buasent felly erioed. 

B’ le arall y dysgwyliaf i gael cysurus air ? 

B’ le hefyd y dychrynaf pan yn fy erbyn cair ? 

Fe dd’wed breninoedd daear, meddylia ’merawdwyr byd, 
Ond Iesu Grist yn unig a wna ’r hyn fo ’n ei fryd. 

Wrth weled ei ddoethineb, ei nerth, a’i allu mawr, 
Ymddengys darostyngiad y Duwdod pur i lawr ; 

I gofio am feibion Adda, sydd law'er llai na ’r llwch, 
Gelynion pob priodoledd sydd ynddo ei hun o’r trwch. 

O ras didrai, anfeidrol, sydd yn ymgrymu lawr, 

I feddwl am greaduriaid, rai diddym gwael y llawr; 

Heb ddiystyru edrych oddiar ei orsedd wen 
Ar y materion lleiaf a dreínir îs y nen. 

Rhyfeddod rbyfeddodau wyt ymhob rhan o’th waith, 

O eitha’ cwr i’w gilydd o’r eangderau maith; 

Ond eto mwy rhyíeddod sydd ynot ti dy hun, 

Ac yn dy hael ymweliad â phechadurus ddyn. 

Ond y rhyfeddod mwyaf i’r Tad roi ’i Fab ei hun,— 

Mynwesol Fab ei galon, i wisgo natur dyn ; 

Wel! dyma ddarostyngiad, a dyma rodd mor fawr, 

Na welir mo ’i chyffelyb o eitha ’r nen i lawr, 

Ei Fab cyntaf-anedig, mwy gogoneddus sy 

Nag allodd meddwl gyrhaedd neb o’r angylion fry; 

I esgyn ar i waered i agor i ni ’n rhad, , 

Y cariad oedd yn berwi yn nghalon dwymn ei Dad.^ 

O annedd ei sancteiddrwydd i wisgo natur dyn, 

Gwendidau meibion Adda, a’u temtasiynau ’n un : 

Flynyddau hirion mawrion i aros yn y byd, 

A phrofi o’u cystuddiau a’u gofid oll i gyd. 

A threulio ei fywyd gwirion mewn eithaf poen a loes, 

Ac megys drwgweithredwr, ei orphen ar y groes; 

Gwael, isel, dirmygedig, diystyraf o bob rhai, 

Â’i alw yn bechadur oedd euog o bob bai, 

A’i wisgo âg ysgarlad, a’i arwain yn eu llaw, 

’Maes o frenhin-llys Pilat, i gastell Herod draw; 

Ei wawdio a’i íflangellu, a phoeri i’w wyneb gwỳn; 

A hoelio ei draed a’i ddwylaw, ar ben Calfaria fryn; 

O gwelwch y Creawdwr pryd hyn;—nid tywallt llid 
Ar ei boenydwyr diried, a’u difa oll i gyd; 

A’u taflu i waeíod ufirern haeddiannol iddynt hwy, 

A’u caued mewn cadwynau heb wel’d goleuni mwy: 

Ond ar ol yfed bustl, yn crymu lawr ei ben, 

Pan yn nyfnderoedd poenau, yn llefain tua ’r nen,— 

“ O Dad caredig, maddeu ; O 1 raaddeu oll o’r bron, 

Ni wyddant wrth fy hoelio beth ydyw ’r weithred hon.” 

O foroedd o amynedd 1 Angylion nefoedd faith, 

A seintiau ar y ddaear, rhyfeddu yw eich gwaith 1 

* Mae y llinellau hyn yn hynod o aneglur. Tybiwn y rhaid fod y wasg 
rywfodd wedi tywyllu meddwl y Bardd. Eto yn y ffurf uchod y ceir y llinell- 
au yn y ddau argraífiad a arolygwyd gan yr awdwr ei hun. Ai dyma fel y 
dylasai fod ? — 

“ I ddisgyn ar i waered, i agor i ni ’n rhad 
Y cariad oedd yn berwi yn nghalon dwymn ei Dad. ” 


II9 

Fath luoedd o rinweddau digymhar, ’r hyd y nos, 

Lewyrchodd, fel yr haulwen, o’ra Harglwydd ar y groes. 

O gariad heb ei gymhar! gras yn ymgrymu lawr, 

Er creu y ser difestir,—cofleidio llwch y llawr ! 

Yn marw dros blant Adda, ac eto oedd yn byw 
Yn wrthryfelwyr ëon, ymlaen yn erbyn Duw. 

A all yr Hwn sy ’n gyru ’r planedau pwysig raawr, 

Trwy ’r eang annherfýnol tros oesoedd hyd yn awr,— 

A all’sai fe roi ’i ddwylaw o tan yr hoelion dur, 

A’i gefn tan ddwylaw ’r curwyr, nes oedd yn gwysau hir ! 

’R Hwn sy ’n coroni ’r haulwen, y lloer a ser y ne’, 

A llewpch anghydmarof,—ei hun a allai fe 
Gael ei ddifwyno â phoeri, a gwisgo pigau drain, 

A’r gwaed yn saethu allan yn hidlau ’n ôl y rhai’n ? 

Mae ’n wir, O cred, fy enaid, fe dd’wed ei air ei fod; 

Ond dyma y rhyfeddod, ryfeddaf glyw’d erioed ; 

Ac byth ni allem gredu mewn darostyngiad faint, 

Oni b’asai it’ fynegi, can’s gormod oedd y fraint. 

O fydoedd raawr anfeidrol sy ’n rholian ’r hyd y ne’, 

Rhyfeddais eich maintioli a’ch gwaith yn cadw ’ch lle; 

Ond darfod ’r wyf a synu, can’s ’r wyf yn synu mwy 
Wrth weled eich Creawdwr yn gwisgo marwol glwy’! 

Eich pwys a’ch maint anorphen, yn awr sy ’n myn’d yn ddim, 
Eich troion anfesurol sydd yn diflanu im’, 

Tra fyddwyf yn myfyrio, â’m llygaid tua ’r nen, 

Ar gariad fy lachawdwr fu farw ar y pren ! 

Angylion, cenwch iddo ; tywysogion braf eich bri, 

Yn gwisgo goleuni dysglaer o gylch ei orsedd fry, 

Fe roddodd iwch eich harddwch, gosododd chwi ’n eich lle, 

Ei ryfedd glod dadseiniwch trwy holl balasau ’r ne’. 

Ti awyr, gwaith ei ddwylaw, sy ’n plygu d’ ochrau lawr, 

Yn estyn dy ymyloedd i ryw bellderoedd mawr, 

Dwg y newyddion allan i’r bydoedd sy ’n dy groth, 

Mai Iesu yw ’th Greawdwr,—fod E ’n Greawdwr doeth. 

D’wed wrth yr Haul ac Orion, a’r Tewdws mân i gyd, 

D’wed, Hwn fu yn y preseb lawr yma yn y byd; 

A drowyd mewn cadachau, anmharch na fu o’i fath, 

O ran mai Duw tragwyddol â’i air ei hun dy wnaeth. 

Rho waedd trwy droion Sadwrn, d’wed wrth yr Haeddel* fawr, 
Pan fry ar furiau ’r dehau am edrych tua ’r llawr; 

A meddwl mai ’r Hwn anwyd, fu farw ar y pren, 

A’u rhoddodd yn eu troion i gerdded yn y nen. 

Chwi ser sy heibio eu gilydd yn ’hedeg fel y wawr, 

Mewn mynyd fach yn saethu goleuni o’r nen i lawr; 
Cyhoeddwch trwy holl natur yn llawen, nid yn drist, 

Mai ’r Hwn rodd fôd i’ch gyntaf a elwid Iesu Grist. 

Mewn newydd wedd dadseiniwch, a d’wedwch iddo Ef, 

Ryw oesoedd heb rifedi, ddysgleirio yn y nef; 

A phery i ymddangos yn fawr ei rwysg a’i rym, 

Eich lleoedd pan nis gwelir, a’ch goleu fyn’d yn ddim. 

Cyhoeddwch iddo ddyfod i wisgo natur dyn, 

Mab saer, heb fri na chyfoeth, na lletty ganddo ’r un, 

I fyn’d i fôr o gystudd, neb arall arno erioed, 

Ac eto mai ei fysedd a roddodd i chwi fôd. 

Aurora, c’od yn foreu, yn hir cyn codi ’r wa wr, 

Dihuna feibion Adda o gwmpas daear fawr; 

Rho waedd am iddynt ganu i’r Iesu ’r hwn a’u gwnaeth, 

Mor hardd, mor bur, mor uchel, mor fawr nad oes o’i fath. 

Ys truan yr annuwiol, mewn cyflwr gwael ei lun, 

Sy â’r Duw galluog yma yn elyn iddo ei hun ! 

O ddyfnder o ynfydrwydd, annog Creawdwr mawr 
I eiddigeddu i’w herbyn, a’u tori ’n lân i lawr ! 

O greaduriaid ynfyd, ymdynu wnewch o hyd, 

A’ch Crëwr Hollalluog yn gyflawn sydd o lid; 

Ei fraich, pan codo i fyny, fe ’i tery ’n drom i íawr, 

P’ un ’honoch ddyodde ’r ganfed o rym ei felldith fawr ? 

O’i flaen y tawdd y bryniau, er ei fod yn berfíaith fwyn, 

A neidia y mynyddoedd oll megys ofnus ŵyn; 

Wrth ronyn o’i ddigofaint y cryn y creigydd serth, 

Pilerau sydd yn dala y nefoedd yn ei nerth. 

Pan digter ar ei wefus, a’i dafod oll yn dân, 

Pa fodd gall dalen grinllyd i sefyll yn ei flaen ? 

P’ le ymguddia pridd y ddaear, pan hogo Duw ei gledd ? 

A barn yn ei ddeheulaw, pwy edrych ar ei wedd ? 

* “D’wed wrth yr Haeddel fawr. ” Pwy, neu beth yw hwnw, wys? 
Haeddel,, yn ol y Dr. Pugh, ydyw corn aradr. Mae yn debyg mai yr hyn a 
olygai y Bardd wrth yr “ Haeddel fawr,” ydyw y cysawd o ser a adw aenir 
wrth yr enw, “ Arwydd yr Aradr,” 

Y llaw gref anorchfygol rodd y planedau mawr 
Mewn troion annherfynol i gerdded hyd yn awr, 

Y llaw sy ’n gyru ’r comets i bellder mawr heb ri’, 

A therfyn heb derfynau uwchlaw ’n planedau ni; 

A hon yn cael ei hestyn yn eitha’ ei grym i maes, 

Nid craig, nid bryn, nid mynydd, ac nid y cefntor glas, 
Na bydoedd rif y tywod, a’u bod hwy gyd yn un, 

Sydd abl i gysgodi rhag dyrnod Mab y dyn ! 

Dim ond os bydd ei ewyllys, fe wna ’r gre’digaeth fawr 
Yn lludw mân diddefnydd mewn llai na mynyd awr; 
I’th ddwyn o Iwch marwolaeth, ai nid yw ddigon cry’? 
Neu ’th daflu bendramwnwgl i ddyfnder uffern ddu? 

Mae ganddo fellt heb rifo, it’ fod yn ulw bair, 

A deng mil o daranau yn barod wrth ei air; 

Mae llu o ddychryniadau yn ngwedd ei wyneb syth, 

Ei wg sydd fwy na dystryw na dderfydd ’hono fyth. 


Y BEDWAREDD RAN. 

Y DDAEAR faith dromlwythog drachefn wnaeth Efe, 

Yn bellen fawr gwmpasog ddiysgog yn ei lle; 

I droi neu ynte beidio, ffordd bynag ’r awrhon mae, 

Pan gyntaf y gorch’mynodd, hi wele yn ufuddhâu. 

Rhodd sugn yn ei chanol i dynu ati ’n gry’’*^ 

Y cwbl yn yr awyr ac ar ei hwyneb sy ; 

Fel gallai ’r bobl dani neu arni ymhob man, 

A’u traed yn chwith i’w gilydd, gael fyth eu penau i’r làn. 

* Fel yr ydys yn dal fod yr holl fydoedd, haul, lloerau, a phlanedau yn 
troi ar eu pegynau eu hunain, fe osododd y Crëwr mawr fath o sugn (attyniad) 
ymhob un o rhai'n at ei ganol ei hun, a’r pwys sydd yn y defnyddiau o hon- 
ynt; ac oni b’ai y pwys hyn, hw'y, wrth droi mor wyllt ag y maent, a chw'al- 
ent yn chwilfriw, heb adael darn ynghyd a’r llall o honynt eu hunain. Ein 
daear ni a chw’alai wrth droi mil o fìlldiroedd bob awr, yn enwedig a hithau 
wedi ei gw’neyd o ddefnyddiau mor chwaldan ag yw pridd, dwfr, ceryg, a’r 
fath. Ei chwyldro hi daflai ymaith ei defnyddiau mor hawdd ag y taflai 
maen llifo raian a fyddai arno wrth ei droi; ond am fod y pwys yn rhagori ar 
rym ei chwyldro, fel y rhagora 2174 ar 7 a hanner, h. y., tros 288 o weithiau, 
am hyny saií pob rhan o honi yn llonydd. Ond rhaid yw’ bod y pwys ag sydd 

Ac fel y gallai sugno y dyfroedd fry i lawr, 

A thynu gwlith a chafod ar ol gwresogrwydd mawr; 

Ac fel na chwalai ’n chwiifriw, a thaflu wys pa le, 

Ryw ddarnau o fynyddau i bellder eitha ’r ne’. 

Fy Iesu rhodd hi hongian fel hyn yn equal bwys, 

Yn glynu ynddi ei hunan yn bellen galed ddwys; 

Ac wedi llanw ei hwyneb o amryw bethau yn íân, 

A’i chrombil fawr yn gymysg o awyr, dw’r, a thân. 

Er gweled arni gymydd, mynyddau mawr yn llawn, 

Dyfffynoedd heb eu mesur, gwastadedd hyfryd iawn ; 

Yn abl i’n rhoi dybied ei bod yn wastad lawr, 

A’i sail yn ddigon sicr ar ryw waelodion mawr. 

Ond eto crwn a gwastad yw hi, fel pellen gron, 

Tros bedair mil ar hugain fesurau o gwmpas hon; 

Yn hongian yn yr wybren deneu-deg, fel ar ddim, 

Heb arall yn ei chynnal ond sy o anfeidrol rym. 

O ddyfnder, O ddoethineb, O anfesurol rym ! 

Daioni a thrugaredd yn gymhar iddynt ddim; 

I roi ’ddi ’r dull hawddgaraf, dreínusaf, oreu i ddyn, 

Ac i’r creaduriaid hefyd amrywiol bob yr un. 

Am hyn gwnaeth hi ’n anwastad, ac eto ’n hyfryd lawn, 

Rhai manau ’n isel lyfn, rhai manau yn uchel iawn; 

Mynyddau maith ofnadwy uwch grym tymhestloedd aeth, 
Dyfffynoedd bach defnyddiol, a maesydd mawrion, maith. 

Gwnaeth Atlas falch i estyn ei gopa cuwch a’r nen, 

Sy â’r eira ar ei ysgwydd, a’r cwmwl ar ei ben,'’^ 

yn nefnyddiau’r haul yn llawer mwy, pan y mae yn troi oddeutu ar ei pheg- 
ynau ei hun nid llai na 4262 o filldiroedd mewn awr; ragor na phedair gwaith 
mor gynted a’r ddaear. A bydoedd eraill íyth sydd ragor, canys Jupiter sydd 
yn troi deunaw mil ar hugain o filldiroedd mewn awr. Ac am fod y pwys 
hwn ymhob defnyddiau, yn y plyfyn cystal a’r plw'm, oddiw'rth y sugn sydd yn 
y ddaear at ei chanol, yw yr achos fod pob dyn ar wyneb y ddaear, sydd â’u 
sefyllfa yn groes y naill i’r llall, eto pob rhai yn gweled eu penau i’r làn ; 
mae rhai â’u traed atom ni, a rhei’ny elwir Aniipodes, ac y mae yn ganoi 
dydd gydag un pan y byddo hi yn dywyll nos gyda’r llall; y dydd hwyaf 
gydag un yw’r byraf gyda’r Ilall.—Mae dynion eilwaith â’u traed yn groes 
i ni, ond y sugn sydd yn nghanol y ddaear sydd yn ein rhoi ni oll i feddwl 
ein bod ni yn uwch arni, pan nad oes un genedl yn uwch neu yn îs na’r llall. 
—W. W. 

* Mynydd uchel iawn rhwng Barbary a Libia, a’i ben ef yn uwch na’r cym- 
ylau, neu cuwch nas gall llygad ei ganfod ef, ac sydd âg eira arno trwy holl 
wres mwya’r haf. Mae’r mynydd hwn yn dechreu ar fin Môr y Gorllewin, ac 
oddiwrtho enwid y môr hwnw Môr Atlantic.—W. W. 


A Thaurus yntau a gyrhaedd o’r Môr Canoldir mawr, 

I anw'astad fôr yr India, yn eitha ’r Dwyrain wawr.* 

O ddyben, fel y byddai y bryniau cribog, fry 
Yn gysgod i ardaloedd yn ngrym y dymhestl sy; 

A thori nerth rhewogydd a’r storom gadarn gre’, 

Pan byddo ’r haul yn cilio o’r Gogledd tua ’r De; 

Ac i dewychu ’r cwmwl â’u copa rhewllyd noeth, 

I’w rwystro yn fuan fyned dros ben y gwledydd poeth; 

Nes dwyn cawcdydd hyfryd i’r dynion hyny sydd 
Yn cael eu rhostio beunydd yn eithaf gwres y dydd. 

Yn gestyll cedyrn hefyd, hwy ’n cadw trysor cair, 

Pres, haiarn, plwm, ac efydd, yr arian glas, a’r aur; 

Trysorau heb eu rhifo yn nghadw at ryw bryd, 

I’w rhoi i rai a enir mewn tlodi yn y byd. 

Yn esgor ar afonydd, ffynnonau auraidd, braf, 

Er miloedd o ddefnyddiau, a hyny aua’ a haf; 

Yn sugno un o’r cwmwl, a’r.llall o lynoedd mawr, 

Cuddiedig, tywyll, dwfn, wnaeth Iesu yn y llawr. 

Y dyffryn yn dwyn gwelltydd i borthi ’r ’nifail glân, 

Y gwastad-dir yn llwythog o bob rhinweddol rân, 

Cynnaliaeth dyn ardderchog, maeth i’r creadur sy 
Naill ai yn gwasanaethu neu ynte ’n porthi dyn. 

Ond eto ei ras sydd lawer mwy na mynyddau ’r byd, 

Y bryniau yn y lleuad, a’u pwyso oll yn nghyd ;t 

• Mynydd mawr iawn yn Asia, yn dechreu yn Lycia, ac yn rhedeg ymlaen 
i fôr yr India, ac yn cael ei gyfrif yn ei holl droiadau a’i ganghenau yn 6250 o 
filldiroedd o hŷd, ac yn 357 o lêd. Mae hwn, fel llinyn y cyhydedd yn rhanu 
y byd, yntau yn rhanu Asia Fwyaf i ddehau a gogledd. A’r gangen fwyaf 
hynod o hono yw yr hwn a elwir Chimery, yn Lycia, yr hwn sydd yn chwydu 
tân allan megys mynydd Etna ; ar odrau pa un y mae seirph yn aml, ar ei 
ganol geifr, ac ar ei ben llewod. 

Quoque Chimera jugo mediis in partibus Hircum, 

Pectus et ora Leo, caudem Serpento habebat.—W. W. 

t Nid yw’r philosophyddion diweddar yn cwestiyno dim llai nad oes mor- 
oedd, afonydd, bryniau, creigydd, a mynyddau mawrion yn y Ileuad, fel y 
mae ar y ddaear, ac y maent wedi rhoddi yr un enwau arnynt a’r mynyddau 
a’r moroedd sydd yn y byd hwn. Y sylfaen sydd ganddynt i ddyw eyd fod 
yma fynyddau yw, oddiwrth y spotiau goleu maent yn eu canfod ar y rhan 
dywyll o’r lleuad, y rhai maent hwy yn ei gredu mai penau mynyddau ydynt, 
a dyffrynoedd dyfnion eto heb gael gweled yr haul; ond ymhen rhai diwrnod- 
au, pan ddelo’r haul i’w golwg, mae’r tywyllwch yn darfod, a’r rhan hyny i 
gyd yn cael ei oleuo; ac oddiwrth cyhyd amser mae’r dyffrynoedd hyn yn cael 
eu goleuo ar ol penau’r mynyddau, maent yn ceisio deall pa uchder yw y 
mynyddau, a pha ddyfnder yw y dyffrynoedd yn y lleuad. 



124 


WILLIAM WILLIAMS, PANT-Y-CELYN : 


Lledanach na ’r gwastadedd, can’ mwy na gwaith ei law, 

Oedd marw tros ei bobl ar ben Calfaria draw. 

’D yw bryniau mawr naturiaeth, er uched yw eu pen, 

Ond ’sgafnach na thywodyn rhwng bysedd Brenin nen; 
Dyoddefodd fil o weithiau eich pwysau chwi i gyd, 

Pan unwaith cym’rodd arno euogrwydd beîau ’r byd. 

Yr Hwn wnaeth eich pegynau i godi fry i’r nen, 

A wnaeth eich gwraidd yn sicr o fewn y ddaear wen; 

A grynodd, do, ei hunan dan bwys anfeidrol lid, 

Ond iachawdwriaeth gadarn sylíaenodd Ef i’r byd. 

Fe wnaeth afonydd mawrion i ddisychedu ’r llawr, 

Yn fywyd i’r gre’digaeth aneirif, lydan, fawr; 

I lanw ’r môr o ddyfroedd yn magu ’r pysgod sydd, 

A lloni ’r pell bererin wrth deithio yn ngwres y dydd. 

I ddyfrhâu ’r teyrnasoedd sydd at yr haul yn nês, 

Trwy gydol íaith y flwyddyn yn pobi yn y gwres; 

Yn fendith i gre’duriaid filiynau îs y ne’, 

Rhan ddiystyra ’r Gogledd, ond anrhydedda ’r De. 

Fe wnaeth i Niger lydan, fe wnaeth i Nilus fras,* 

Tros diroedd fîein i lifo wythnosau amryw maes ; 

Gwnaeth i Ddanube ac Indus, a Ganges fawr heb ball, 

I ddwyn trysorau trymion o ran o’r byd i’r llall. 

Ffynnonau fel yr arian toddedig, gloew, glas, 

O’r bryniau wnaeth e’ i darddu i ddisychedu ’r maes, 

I faethu ’r mân afonydd sy ’n rhedeg ’r hyd y gwair, 

Yn fuddiol i ddiodi ’r cre’duriaid mân a gair. 

Ac oll a wnawd gan fysedd yr Adeiladydd mawr, 

O fewn i derfyn natur mewn awyr, nef, a llawr; 

* Nilus a Niger ynt afonydd mawrion iawn yn Affrica, y gyntaf yn llifo 
unwaith yn y flwyddyn tros holl wlad yr Aipht; a’r llall dros Negroland, yr 
hyn sydd achos o fîrwythlondeb mawr y gwledydd hyny. Danube eilwaith sydd 
afon fawr, y fwyaf yn Ewrop, ac yn rhedeg trwy amrywiol o ardaloedd (Jer- 
many, yn ymweled â’i threfydd mwyaf, ac yn myned trwy Hungary, ac yn 
rhanu Bulgaria oddiwrth Walachia a Moldavia, ac yn arllwys ei hun mewn 
amryw ganeli i’r Môr Du. Indus yw yr afon fwyaf yn yr India ; a Ganges y w 
afon arall yn yr India nesaf yma, yn rhedeg 1500 o fìlldiroedd trwy deyrnas y 
Mogul, ac yn arllwys ei hun yn amryw gaueli i Bay Bengal. Mae yr afonhon 
o barch mawr yn yr India, nid yn unig er mwyn cymaint mae yn ei redeg, 
dyfnder ei channel, a gloewdra ei dwfr, ond oddiwrth y sancteiddrwydd mae y 
trigolion yn feddwl fod yn ei dyfroedd hi, pan mae amryw gannoedd o filoedd 
o bererinion yn ymweled â hi bob blwyddyn, ac yn talu addoliad iddi fel Duw, 
ac yn dwyn eu cyfeillion a fo mewn gwledydd pell i derfypu eu bywyd ar ei glàn 
hi, ac mor gynted ag y byddont feirw a daflant eu cyríî i lawr iddi.—W. W. 

Sydd yn anfeidrol drefnus, yn wych, yn hardd i gyd, 

Yn abl sugno ein calon at yr Un wnaeth y byd. 

Y cwbl yn ddefnyddiol i ddygyd allan glod, 

Doethineb, scil, a medr, a roddodd iddynt fôd ; 

011 hefyd yn addasu eu lle o’r ddaear hon, 

Ac ateb y pwrpason y crëwyd hwynt o’r bron. 

O f’ enaid, dyma annogaeth i’w garu tra fo’st byw, 

Mae sugn yn ei gariad, ac anwrth’nebol yw; 

B’ le gwrthddrych ar y ddaear, yn unman yn y byd, 

Y filfed ran mor deilwng i redeg arno ’mryd ? 

A gaiílF pob delw ddysglaer, pob rhosyn ar y llawr, 

Ladrata fy serchiadau sy ’n eiddo ’m Hiesu mawr ? 

Na, chaiff dim ddwyn fy nghalon, mi drustia yn y fraich 
A greodd nef a daear i ddal i íyny ’maich. 

Y llygad sydd yn gwibio trwy ’r ddaear yma a thraw, 

Yn gwylio ar y cwbl wnaeth ei alluog law; 

Mi gwympa’ o flaen ei orsedd, bodlonaf ymhob man, 

I’r hyn o fewn ei lyfr osodwyd yn fy rhan. 

Pa’m terfysg natur ddynol, pa’m anfodlona cnawd 
I’r ardal bo yn trigo, cyfoethog boed, neu dlawd ? 

Nid gwych am fod mewn brasder yn unig, gwych yw fo 
Sydd fodlawn i’w sefyllfa, pa ryw le bynag bo. 

Beth os yn nghreigydd Norway ein trigfan oer a fydd, 

Neu ’n Guinea, ymhlith rhai duon, tan eitha’ gwres y dydd? 
Ni allwn fod yn llawen, ac nid rhaid bod yn drist, 

Tra bodlawn b’om i feddwl doeth ein Hiachawdwr Crist. 

Can’s ef ei hun yn unig yw Crëwr pob rhyw le, 

A’r ffrwythlawn a’r anffrwythlawn sydd tan ei olwg E ; 

Nid crasdir poeth y felldith, na ’r oerni taer yn un, 

Nid broydd teg y fendith, ond cwmni Duw ei hun. 

Fe gododd ran o’r dyfroedd i’r awyr fry i’r làn, 

Crynhôdd y dyfroedd eraill yn bentwr i’r un man ; 

Rhodd iddo fywyd, megys, a gwnaeth i chwa.’-eu ’i dòn 
Mor greulawn fel, tybygid, y siglai ’r ddaear hon. 

Fe wnaeth ei wely eang lawr yn nyfnderoedd byd, 

Rhodd gafnau dyfnion mawrion i’w dyfrhâu o hyd ; 

Gwna iddo chwyddo weithiau, a berwi i’r awyr ffy, 

Nes ofni ’r morwyr eon yn ei farchogaeth sy. 

Ac fe osododd eilwaith y gweinioii dywod mân, 

Er mai cynddeiriog ynfyd i sefyll yn ei flaen, 

I rwystro ei dòn chwyddedig i oruwchguddio ’r byd, 

A boddi ei drigolion mewn diluw mawr ynghyd. 

Ei air wnaeth iddo lenwi, ei air a’i gwnaeth yn drai, 

Ei deyrnas wlyb ddifesur yn gwthio ei gilydd mae ; 

Draw ’n treio, yma ’n llanw, i ddwyn trysorau gwell, 

Mewn llong o dir y Dwyrain, neu o’r Gorllewin pell. 

Y bywyd yma sy ynddo i godi i’r awyr íry, 

Yn gyfan oll sy ’n dyfod oddiwrth fy Iesu cu : 

Pe ’m Iesu giliai oddiwrtho, fe gysgai ei ddw’r yn nghyd, 

Fe ddrewai ac íe drengai ’r creaduriaid sy ’n y byd. 

Awdurdod ar y moroedd sydd ganddo Ef bob pryd, 

Ei weision ufudd ydynt, er llawned yw eu llid; 

Efe dawela ’r storom, er cymaint fyddo ei stwr, 

Pan oedd hi ’n rhuo fwya’ fe gerddodd ar y dw’r. 

Fe wnaeth i’r dyíroedd godi, fe wnaeth i’r gwyntoedd cry’ 

I hollti ’r môr yn gwysau, a chodi i’r awyr fry; 

A’r tònau gwynion mawrion i ferwi megys pair, 

Yr amser darfu Jonah, ŵr cyndyn, dori ei air. 

Y gair, pan ddêl o’i enau, am iddo chwyddo i’r làn, 

Fe gymysg â’r cymyiau yn union yn y man; 

Pan dd’wedo ’r gair am orphwys, fe orphwys yn ei le, 

Nes byddo ’r morwyr ofnus yn canu arno fe. 

Un waith dyoddefodd iddo gael gyrfa tros y byd, 

Nes rhoi trigolion daear i nofio oll i gyd ; 

Yn awr rhodd siop dragwyddol ar ei gynddeiriog dòn, 

Y tywod mân yn gadwyn, nas tyr ef bylh mo hon. 

Fy nghalon, todd wrth feddwl, mil mwy cynddeiriog íu 

Y môr bu Iesu arno ar fynydd Calfari ;* 

Digofaint, llid, a melldith y Duwdod mawr, fel tòn 
O bwysau anfesurol, yn llifo tros ei fron. 

Yn gwaeddi ’n dost wrth godi i’r làn y cwpan du, 

Ar groesbren, Eloi, Eloi^ lama sabachthani; 

Yn chwysu ’r gwaed gan ofn yn ddafnau dyfrllyd mawr, 

Y tarth yn codi fyny wrth gwympo ar y llawr; 

* Tra y mae ysbryd addolgar, a chrebwyll bywiog y Bardd yn llawn effro 
ac yn ddiflin, rhaid fod gwarcheidwaid barn a chwaeth wedi myned i hepian ; 
pe amgen, ni chawsem fôr ar y mytiydd. 

Wel f’ enaid, moria bellach yralaen tua ’r hyfryd wlad, 

Fe rwygodd Iesu ’r ’stormydd oddiyma i dŷ fy Nhad : 

I’r làn o fôr euogrwydd, lle taflodd Adda fi, 

Tua ’r wlad lle nad oes moroedd, Caersalera hyfryd fry. 

Gwna i mi gadw ’n union, a doed hi fel y dêl 
I’r wlad sy wedi ei haddaw, sef tir Immanuel ; 

Ac fel b’wy’ ’mlaen yn morio, gad i mi draw o bell, 

Arogli o’i rinweddau, a gwel’d o’i drysor gwell. 

Efe ’r Creawdwr eilwaith, sef ein lachawdwr mawr, 
Wnaeth awyr faith gwmpasog oddeutu ’r ddaear lawr, 

Mor eang, gloew, teneu,—cymaint ei defnydd sydd 
Ag ydyw dw’r yr afon, neu ynte oleu ’r dydd. 

A ninnau yn ei gìnol, ac arnom lawer pryd 

Tros ugain mil o bwysi yn gwasgu lawr o hyd ; * 

Ond trwy fod awyr ynom, ac arnom yn gytun, 

Mae ’r elfen deneu, fuddiol, yn dal ei phwys ei hun. 

Ac mae o’r fath fanteision, o’r fath fuddioldeb mawr, 

Nas gallem fyw na symud, na rhodio hebddi, awr; 

Anifail, pysg, ehediad, ymfusgiad bach ni chaed, 

Nad yw yn cael oddiwrthi helaethrwydd o leshâd. 

Yr adar gânt ehedeg uwchlaw pob sarug ŵg 
Amrywiol o elynion ddymunai iddynt ddrwg ; 

Yn canu yn yr wybren, ar air i’w dal i’r làn 
I ddianc, neu wrthsefyll eu gelyn, sydd ry wan. 

Mae ’n dodi ein gwaed i gerdded trwy ein gwythienau glas, 
Ei guro mewn i’r galon, ac yna ei guro maes, 

Ac weithiau yn ei dwymno, ac weithiau yn dofi ei wres ; 
Fel hyn tra fyddo bywyd, yn gwneuthur llawer lles. 

Yn dwyn aroglau hyfryd o natur ac o rin, 

Y coed a’r ffrwyth, a’r llysiau, a’r bwydydd fo ni ’n drin ; 
Ac eilwaith dwyn i’n clustiau bob s»n yn glir ddi ball, 

Fel byddo un yn deall pa beth a dd’wed y llall. 

Nis gallem glywed miwsig y bib na pleraidd dant, 

Na derbyn mo olenni y doethion wrth ein chwant ; 

Na melus lais E^engyl, na ’r nefol hyfryd gân 
Sy ’n gosod Iesu allan yn nghorff yr Eglwys lân. 

A thyma ’r awyr eilwaith sy ’n codi ’r dw’r i’r làn, 

O’r môr mawr maith dihysbydd yn fân bledreni gwan; 

A’i gario i entrych wybr, a’i gadw yno yn un, 

Yn drysor maith rhededog at anghenrheidiau dyn : 

I deithio ’r holl ífurfafen, i gwympo weithiau lawr, 

Ar faesydd maith ardderchog y cyfoethogion mawr, 
Neu faesydd cul y tlodion, praidd yr anialwch sy 
Yn derbyn rhyw haelioni gwastadol oddi fry. 

P’odd Iesu, dring y dyfroedd trwy ’r awyr deneu wan ? 
P’odd, fel mynyddau mawrion, y sefant ar y làn ? 
Galluog yw a’u pwysodd i’r mymryn lleia’ i gyd, 

Fel mewn rhyw lestr cryno, ac sy ’n eu cadw ’nghyd. 

Fe wnaeth i’r awyr, w eithiau, i wasgu lawr ynghyd, 

A gwthio ymlaen eu gilydd i arall ran o’r byd ; 

A thaenu hwyliau ’r morwr, a’i yru ’n fuan iawn, 

Yn gynt na mil o rwyfwyr, ar hyd y cefnfor llawn. 

Ond can’ mil mwy manteision nag sydd o’r awyr fawr, 
Ddaeth o’th ddisgyniad, Iesu haelionus, ar y llawr ; 
Oddiyno daeth awelon, cysuron gloew pur, 

I yru ’m henaid egwan i’r paradwysaidd dir. 


RHAN Y BUMMED. 

Yn nghylch yr amrywioldeb o Greaduriaid yn y Môr a’r Tir ac yn yr Awyr, 
íel nad oes ran o’r Greadigaeth heb ynddi liaws o bob math o Greaduriaid, 
ac oll yn amrywio oddiwrth eu gilydd, mewn natur, dull corfF, maintioli, 
lliwiau, lluniaeth, trigfanau, gwisgirwydd, ffordd o amddiífyniad, a thuedd- 
iadau ; ac oll yn dangos doethineb y Creawdwr. 

’ ü HOLL bethau sydd heb fywyd, dw’r, awyr, tân, a llwch, 
Sy ’n rhoddi maes ogoniant Creawdwr nef o’r trwch ; 
Ond llawer iawn yn rhagor mae pob creadur byw 
Yn gwaeddi maes yn groew,—O anfeidroldeb Duw ! 

Y rhai ’n ga’s eu cymhwyso, ’n ol eu hamrywiol le, 

I deimlo o’i hapusrwydd ac o’i haelioni E’, 

Yn fodlon i’w cyfiyrau, ac ynddynt o bob math, 

Y gwelir yn dysgleirio rinweddau ’r Hwn a’u gwnaeth. 

Am hyny Ef a lanwodd y ddaear fawr yn lân 
A rhif heb rifo arnynt o greaduriaid mân ; 

Y moroedd a’r afonydd, a’r bryniau uchel iawn, 

A’r maesydd, o fywolion, a’r coedydd wnaeth E’n llawn. 

Fel gallai ’r Duw tragwyddol i’w ddodi ei hun i maes, 
Yn ei ddidranc ddaioni, a’i anghydmarol ras; 

A’i fwrdd Ef gael ei lanw, o’r nefoedd hyd y llawr, 

Gan fìliwn o filiynau gre’duriaid bob yr awr. 

B’ le byiíag tro’m ein llygaid, newyddion. bethau o hyd, 
Yn mhlith pob rhyw gre’duriaid, nes llanw wyneb byd; 
Ni all’sai meibion Adda, na ’r holl angylaidd lu, 

Ryw oesoedd i ddyfeisio yr amrywioldeb sy. 

Mawr yw rhifedi llwythau ’r creaduriaid ar y dòn, 

A chynnifer rhyw' neillduol sydd ynddynt oll ò’r bron ; 
Pysg, ’hediaid, anifeiliaid, ymlusgiaid, pryfed mân, 
Coed, llysiau, mwyn, a meini, hwy yn aneirif maen’. 

Mor llawn yw ’r ddae’r gwmpasog o ryw i foddio dyn, 
At wisg, at fwyd, at bleser, at iechyd yn gytun,— 

At harddwch, a duwioldeb, anghenrhaid fawr ei grym, 
Neu feddyginiaeth lesiol, nad oes yn eisieu ddim. 

Pe b’ai pob oes yn newid ei lluniaeth, •lliw, a’i gwisg, 
Clefydon ac arferion o newydd yn eu mysg, 

Eu pleser, a’u hadeilad, a’r cwbl oll o’r bron, 
Cyflawnder o ddefnyddiau sydd ar y ddaear hon. 

Fel gall ein holl synwyrau gael eu neillduol flas 
Oddiẅrth yr amrywioldeb sydd ’r hyd y ddaear las, 

O greadur i greadur, tan adnewyddu clod, 

I’r Oen fu ar Galfaria, a roddodd iddynt fod. 

Amrywiol fath ar hediaid a greodd E ’n y nen, 

O’r f\yltur fawr ’sglyfaethus i’r driw a’r wenfolen; 
Amrywiol blyf a lliwiau, amrywiol fanau i fyw ; 

Hwynt oll, heb feddu rheswm, yn ymgysylltu â’u rhyw. 

Amrywiol ymborth iddynt, nid yr un peth o’r bron, 
Fath lu dirif, eu cynnal ni allai ’r ddaear hon ; 
Amserau, a manau amrywiol, i hela eu lluniaeth sydd, 
Y tir, y dw’r, y creigydd, y nos, neu ynte ’r dydd. 

Amrywiol fath leferydd a rodd i rhai ’n i gyd, 

Aderyn fel yn lleisio i’r llall ’d oes yn y byd ; 
Cydnabod eu hymbynciau, eu cyfeillesau a’u rhyw; 

Nis gwelwn ymhlith myrddiwn ’r un aden, llais, a lliw. 

Ac eto ’r ’deryn lleiaf sy ’n ’hedeg yn y ne’, 

Sy ’n berchen rhyw betfi hynod tuag at ei ganmol E; 

I osod allan ddyfais yr Hwn ga’s farwol glwy’, 

Megys y .paun hawddgara’, yr elyrcli, neu rai mwy. 

0 amryw rywogaethau rhodd i’r ’nifeiliaid fôd, j 

■ Pwy ddyfais tan y nefoedd chwiliasai ’maes erioed 
Gynnifer ffurf, a fifasiwn, ar ben, a thraed, a lliw, 

A gwisg, a chnawd, ac esgyrn, yn unig ond ein Duw. 

I’r elephant dysgedig y rhoddodd anferth rym, 

I gario castell cyfan i’r gad heb ofni dim ; 

I’r camel ysgwydd gadarn, i’r march fuandra mawr, 

I’r ych diflino allu i rẅygo croen y llawr. 

Ac ni wnaeth E ’r anifail distadla yn y maes 
Heb ei neillduol harddwch, heb ei neillduol ras,— 

Heb ei neillduol rinwedd, a doniau gan bob un, J 

Sy gymhwys a defnyddgar at anghenrheidiau dyn. j 

Hwynt oll heb feddu rheswm, ac eto ’n cadw eu lle, ^ 

Un ymhlith mil o honynt ŵyr am ei gyfaill e; j 

Yn ’nabod eu hamserau, a chanddynt bob yr un ^ 

Gyfifelyb i orphwysiad ar deg haelioni dyn. f 

Í Rhyw swydd a lle neillduol sydd gan y rhai ’n i gyd, 

’D oes un a ellid hebgor yn hollol yn y byd ; I 

Maent oll o eitha’ eu gallu, ’n ol eu hamrywiol ryw, 

Am wasanaethu dynion, ac yn clodfori Duw. 

Gwnaeth amryw o fwystfilod, fifyrdd amryw gan bob un 
I ymgadw rhag eu gilydd, neu ymgadw rhag y dyn ; 

Rhai draed, neu gyrn, neu ddannedd, na feiddia neb eu cwrdd 
Arogliad, gwisg, neu lygaid, i yru eu gelyn ftwrdd. 

Y llew breninol eon, ofnadwy, hyll ei lun, 

Yr arth anniben greulon, yr ape sydd megys dyn, 

Y llewpard brych buan-droed yn ngwlad yr India draw, 

A’r teigr tanllyd, fifyrnig, a wnaetli ei ddeheu law. 

Mwy creulon, rhai llai creulon, anhardd, rhai ’n harddach llun, 

Yn crwydro ’r maith anialwch ymhell o olwg dyn; 

Amrywiol yn Ewropa, nas gŵyr Ethiopia eu bod ; 

Yn Afifric amryw eilwaith nas gwelodd India erioed. 

Fel gallai dyn i dreiddio trwy ’r pethau hyn i gyd, 

I ddyfnder mawr doethineb yr Hwn a wnaeth y byd; y 

A gwel’d tfwy bob creadur, y gwyllt a’r dof yn un, 

Fath anfeidroldeb rhyfedd sydd ynddo Ef ei hun. 

Maith amrywioldeb hefyd o ymlusgiaid sy ’n y maes, 

Niweidiol, rhai diniwaid, rhai ’n llawn o’r gwenwyn glas; ^ 

Rhai ’n berchen traed heb rifo, rai diwyd bywiol mân, 

Rhai ’n chwareu eu cynffonau nes g}ru eu hun ymlaen. í 

Rhai lleia’ eu budd a’u defnydd sy ’n dangos gallu Duw, 

Ei faith ddidranc ddaioni, a’i berthynas i bob rhyw; • 

Y rhai sy ’n llawn o wenwyn chwyddedig glas y sydd, 

Er nas gall dyn i ddeall, yn ddiau er rhyw fudd.^ 

Y scorpion elyniaethol, yr asp wenwynig hil, 

Y darf, y ddraig ehedog, y sarph gyfrwysa ei scil; 

Y salamander, meddant, all gerdded yn y tân, 

Y cocatrise a’r adder, at ryw ddefnyddiau maen’. 

Amrywiol fath a’r bryfed i gerdded ’r hyd y llawr, 

Rhai neidiant, rhai ehedant yn y fifurfafen fawr ; 

Mewn awyr, coed, a llysiau, y fath amrywiol ’stor, 

Ac hefyd rhai cyn lleied ag yw tywodyn môr. 

A rhai mor lleied, meddant, ag allai fil gael 11 et 
Mewn defnyn o ddw’r gloew, a chwareu ynddo fe; 

Ac eto yn meddu rhanau sydd gan greadur mawr, 

Traed, llygaid, pen, ’mysgaroedd, fifroen i arogli sawr. 

Ac amrywioldeb eilwaith o lysiau yn y maes, 

Un coch, un gwyrdd, un melyn, a thawny, gwỳn, a glas; 
Cynnifer lliw cymysgedd, ’d oes cylch y globyn crwn 
Un lliwydd, er cyfrwysed, a fedr watwar hwn. 

Rhai i foddloni llygad o gymysgedig liw, 

Rhai i foddloni archwaeth, oll o amrywiol ryw; 

Rhyw filoedd i’r arogliad, ac eto bob yr un 
At ddyben godidocach, sef meddyginiaeth dyn. 

Heb un ’r un lliw, ’r un archwaeth, ’r un deimlad, neu ’r uri flas, 
’R un ddull ei ddail a’i fifrwythau, o’r llysiau yn y maes, 

* Y rhai hyn oll ydynt fath o seirph gwenwynig, ag a fâg y gwledydd poeth- 
ion yn Affrica a’r India; ac y mae eu gwenwyn hwynt o ddefnydd iriawr 
mewn physigwriaeth, ond ei drefnyd ef yn iáwn ; ac mae rhai clefydon mor 
wrthnysig, megis y gwahanglwyf a’r fath, fel y mae gwenwyn y seirph hyn yn 
un o’r gwrth-wenwyn goreu iddynt, at iachâd. Nid yw y salamander greadur 
ag sydd yn cael ei genedlu, ac wed’yn yn byw yn y tân, fel y dywed rhai, ond 
math a’r bryfyn gwenwynig yw, ag all fyned trw'y dân mawn- heb losgi, trwy 
daflu allan o’i safn fath o slinie neu ery, o natur ag sydd yn diffbdd y tân ar 
hyd y ffbrdd y bo efe yn cerdded, ac felly gall aros yn nghanol gwres mawr 
amryw oriau heb losgi, o ran natur ac oerfei yr hyn mae ef yn ei daflu allan o’i 
safn.— W. W. 

+ Yr ydys yn canfod trwy wydrau ag elwir microscopes, bryfed mor fân yn y 
dwfr, ag nas gall llygad noeth eu gweled hwynt, ac fe ddywedir nad yw y 
lliwiau gwyrdd, glas, melyn, coch, a rhudd ag sydd ar ddwfr a fo’n sefyll yn 
llonydd yn yr haf, ond pryfed mân yn aneirif, mor fâii ag y cynnwys cannoedd 
o honynt mewn gwrinyn, a rhai’n elwir Animalcules, a hawdd i íìloedd o rhai’n 
chwareu mewn defnyn o ddwír.—Gwel Diab. Mr. Hervey, vol. i, tu dalen 
253-—W. W. 

Yn hyn i gyd â’u dyben i ddodi maes i ddyn, 

Mor fawr, raor ogoneddus, mor ddoeth yw Ef ei hun, 

Pwy llai rhyfeddod eto, gwel’d llanw ’r hyfryd faes, 

O’r cedrwydd, ac o’r llwyfen, y ffir, a’r lawrel glas; 

A miloedd sy’n dwyn ffrwythau, pob cangen yn gytun, 

Yn stofi* oll sydd ganddi yn ufudd ar y dyn. 

Rhai ddyry gnau neu ’falau, neu olew, neu ynte win, 

Rhai aeron melus hyfryd; rhai i ddilladu dyn ; 

Rhai wrŷsg, neu gum, neu sugn, aroglau ddwg rhyw bren ; 

At ddodrefn rhai, at longau, neu gaban uwch ein pen. 

Rhai celyd cedyrn trymion, rhai hirion uchel mawr; 

Rhai tyner, llaith, rhai meinion, rhai isel wrth y 'llawr; 

Öll at eu hamryw ddefnydd, a rhai yn gysgod sy, 

Er harddwch, neu at offer, neu ddodrefn yn y tŷ, 

’D oedd fforest wyllt Lebanon, o gedrwydd oedd yn llawn, 
Brasil, neu Gini wresog, sy â choedydd anferth iawn, 

Ddim rhagor na ’r mîeri, a’r ysgall gwael eu rhyw, 

Yn swnio maes ddoethineb ac anfeidroldeb DUW. 

Can’s nid yw ’r ysgall pigog, y drain a’r d’rysni ’nghyd, 

Er dyfod cynnydd arnynt trwy felldith ar y byd, 

Ddim heb eu cyflawm ddefnydd; wnaeth y Creawdwr mawr 
Lysieuyn bach yn ofer a welir ar y llawr. 

Ac mor gyfoethog eilwaith- ag ydyw ’r gwastad faes, 

Ei ryw ó greaduriaid, ydyw y cefnfor glas; 

Yr hwn sy ’n fyd ei hunan, cyfoethog, eang mawr, 

A’i freichiau rhŵth anesniwyth sydd yn cofleidio ’r llawr. 

Leblaw ’r trysorau arian a’r melyn aur heb rif, 

Ennillodd e’ ar y stormydd, sy ’n gorwedd tan y líif, 

A’r creigydd o bob perlau a’r diamond yn un, 

Na welodd neb mo honynt, yn unig Duw ei hun. 

Mae yno rif heb rifo o greaduriaid byw, 

011 yn y dull hawddgaraf yn gogoneddu Duw; 

Rhai mawr eu grym difesur, fyth na feddyliant gur, 

Pres gloew tách y moiwr, neu glwyf y dryfer ddur. 

Sarph hir-braff faith ddiíesur, sydd yno yn rhywle ’n byw, 

I’r brenin gelyniaeihol gynt gyffelybodd Duw; 

A’r lefiathan erehyll, nad oes o’i faint ef ddim, 

Yn gwneyd i’r dyfnder ferwi, gan gymaint yw ei rym ; 

* Ystofi : hen .air Cymraeg da, yn golygu, gosod mewn trefn, parotoi, 
darparu. 



Sy â ífaglau yn myn’d o’i enau, a gwreichion tanllyd bras, 

A mwg, megys o grochän, o’i ffroenau ’n d’od i maes; 

Ar waewffon sy ’n chwerthin, yn cyfri ’r gloew ddur 
Fel pwdwr bren neu wialen, neu ryw laswelltyn ir. 

A’r siarc ’sglyfaethus creulon, sy ’n difa o’i flaen o hyd, 

Y porpos mawr a’r tortois, a’r gragen werthfawr ddrud ; 

A hwnw gariodd Jonah yn union yn ei hynt, 

O Darsus tua Ninif o fewn i’r oesoedd gynt. 

Ac yno mae ’r polipus* a’r clecd-bysg hyll ei lun, 

Y dolphyn cymwynasgar, caruaidd iawn i ddyn ; 

Y crocodeil a’r afanc, ’nghyd a’r forwyn-for dal, 

A’r torped\ sydd yn sythu ’r ysglyfaeth cyn ei ddal. 

Rhyw amrywioldeb rhyfedd i’r rhai ’n a rodd Efe, 

Rhai buain gwyllt, rhai dofion, rhai llonydd yn eu lle; 

Yr oyster fras sy ’n cysgu o fewn ei gragen glyd, 

A’r samwn mawr parchedig sy ’n teithio ’r dwfn fyd. 

Rhifedi ’r swnd drachefn o rai mor fân sy ’n bod, 

O fewn y dyfnder garw, na chawsant enw erioed; 

Yn hilio mil:|: ar unwaith, a miliwn, meddant hwy, 

Fel byddai lluniaeth barod i bysgod ag sydd fwy. 

Wel, dyma ’r amrywioldeb a greodd Iësu Grist, 

Aneirif eu rhifedi, o’r nef i uffern drist; 

Pe teithid y gre’digaeth gylch ogylch y byd crwn, 

Caid gwel’d rhyw fath o newydd o hyd yn llanw hwn. 

O Dduw ! ’r fath amrywioldeb, pa fodd i grëu ca’dd, 

A’u codi uwch eu gilydd fel hyn o radd i fadd I 

* Pysgodyn yn berchen amrywiol o draed, a chynnifer o winedd, ac felly yn 
debyg i ymlusgiad, ac yn ymddangos yn unig yn addas i ymlusgo; ond ar yr 
un pryd, ti'wy beth sydd yn tyfu ar éi gefn, fe nerthir ef i nofio yn gywir trwy 
ganol y .tonau. Y cledd-bysg sydd bysgodyn â’i safn uchaf yn estyn yn y 
blaen fel cleddyf blaenfain cryf,' â pha un, rai prydiau, yr ymosod ar y llongau. 
Ac y mae efe yn abl i drywanu eu hochrau, er eu bod o dderw cryfion. Gëllir 
galw hwn yn frenin y dyfroedd ; yr hwn, er nad yw fyth tros un droedfedd ar 
bymtheg ei hyd, eto trwy ymddiried yn y- íath arf ofnadwy ag yw ei gleddyf, 
nid oes ofn arno i ymladd â’r morfil mawr ei hunan.—W. W. 

+ Y torpedo sydd bysgodyn ag sydd yn sythu yn ddisymwth, ac yn 
gwneuthur yn analluog pa bysgodyn bynag a gwrddo âg ef. A’r hyn sydd 
fyth yn fwy rbyfeddol, fe dery hyd yn nod braich y pysgodwr ei hunan â rhyw 
farweidd-dra a chysgadrwydd wrth geisio ei ddal ef; a thrwy’r moddion hyn y 
mae yn perchenogi mantáis dau ddyblyg o ddal ei ysglyfaeth, ac o achub ei 
hun. — W. W. 

î Mr. Petit a ffeindiodd 342,144 o wyau mewn pysgodyn a elwir carp, yr 
hwn oedd oddeutu 16 o fodfeddi o hyd. Ac fe ddywed.Mr. Lewenbooh iddo 
gyírif 9,314,000 o wyau mewn pysgodyn cod, o faintioli cyffredin. — W. W. 

Uwch uwch tros ben gwybodaeth, a doniau rhagor mwy, 
O’r pryfyn gwael distadla’ i’r angel, ganddynt hwy. 

Er clod didrai i’th enw, ac er cyfranu o hyd, 

Dy faith gymwynasgarwch a’th gariad at y byd, 

Ac er i’r môr oedd ynot i dori maes yn lli’, 

O dda annarfodedig, a boddi ’n daear ni, 

Pe dengmil mwy o fydoedd, ac wedi eu llanw i gyd, 

A dengmil dengmil rhagor creaduriaid sy ’n y byd ; 

Ni fyddent oll ond gerddi diderfyn maith, y rhai, 

Ag afon o lawenydd, i’m Hiesu i’w dyfrhâu. 

Diderfyn ei haelioni, ’d oes dafod dd’wed i maes, 

Ei gariad digymharol, a’i anorphenol ras; 

Yn gwneyd y fath gre’digaeth yn hapus oll yn un, 

Ei llanw o drugaredd, ac yn enwedig dyn. 

Mae ynom ni gyfnewid, am hyn ’mostyngodd Ef, 

I wneyd rhyw gyfnewidiad ymhob peth dan y nef; 

Yn awr mae amrywioldeb yn llanw wyneb byd, 

I foddio ’n holl synwyrau, ar bob amrywiol bryd. 

Ac eto oll yn gyían sydd er anfeidrol fudd, 

Sef oerni, gwres, gwlawogydd, haf, gauaf, nos a dydd ; 

’R un rhyw heb un cyfnewid, pe byddai i bara maes, 

Yr arfer faith o hono a dyna i ífwrdd ei flas. 

Pob tro sy â gwen o newydd, pob tymmor tan y rhod, 

Ag ynddynt swyn i’w caru, ac er daioni ’n bod; 
Doethineb mawr diderfyn wedi ragddarpar sydd, 

Y cyfan i’n pleseru, y cyfan er ein budd. 

Pwy ond yr Hwn heb ddechreu, yr Alpha mawr ei hun, 
All’sai ddyfeisio cynnifer rhyw beth i blesio dyn ? 

A rhoi gwahaniaeth ynddynt, ’nabyddiaeth bur ddi ball,' 
Pan byddent o’r un llwythau, gan greadur, un o’r llall. 

A rhoi i’r cenedlaethau a’r bobloedd yn y byd, 

’R un dull, a ífurf wneuthuriad, wynebau pawb i gyd, 

Ac eto ’mhlith fath nifer, fu, ddaw, neu sydd yn awr, 

Heb un ’r uii wedd ag arall o tan yr awyr fawr. 

Fe all bydd meibion Adda, a’u cyfrif gyd o’r bron, 

Fath dorf yn niwedd amser ag leinw ’r ddaear hon; 

Heb un ’r un lais, ’r un olwg, ’r un ’sgrifen-law, ’r un dôn; 
Diderfyn yw doethineb y croeshoeliedig Oen. 


’D oes gwyfyn yn y pared, gwybedyn yn y nen, 

Na phlyfyn bach yn ’hedeg, neu nofio uwch ein pen, 
Morgrugyn yn y twmpath, gwenynen yn y cwch, 

Na feddant adnabyddiaeth o’u gilydd oll o’r trwch. 

Wel dyma waith doethineb, a gallu Iesu mawr, 

Oedd ymhen ’chydig ddyddiau i dd’od o’r nen i lawr ; 

I wisgo corff am dano, a marw dros y dyn, 

Ag wyddai wrth ei grëu ’madawai âg ef ei hun. 

De’wch yma, syllwch arno, a greodd hyn i gyd, 

A wisgodd gnawd am dano fel ninnau yn y byd; 
Erlidiwyd i dir Soan yn faban gyda ’i fam, 

Ni chafas ond cystúddiau yn nyddiau ei oes bob cam. 

Fynyddau, cofiwch iddo, er iddo wneyd eich sail, 

(A chewch ei weled eto yn ddysglaer fel yr haul),— 

Ei fod yn daer yn eiriol trwy gydòl faith y nos, 

Ar un o honoch chwithau cyn marw ar /"^^ 00 ^. 

Chwi fryniau ac afonydd, holl waith ei fysedd Ef, 

Gwres, oerni, rhew ac eira, y cwbl tan y nef; 

Ymlusgiaid, pysg y moroedd, ehediaid bob yr un, 

O gwelwch eich Creawdwr yn gwisgo natur dyn ! 

Galarwch, fryniau uchel, ar un o honoch chwi, 

Calfaria oedd ei enw, bu farw ein Harglwydd ni I 
O cofiwch, greigydd hefÿd, fod eich Creawdwr doeth, 

Ryw ran o dri diwrnod yn gorwedd yn eich croth. 

Chwi erddi, cofiwch iddo i chwysu ’r gwaed yn lli’, 

Mewn gardd yn ochr Salem, cyn marw drosom ni; 

Chwys oedd wedi ei gymysgu â gwerthfawr waed ein Duw, 
Pan bwysodd ar ei ysgwydd bechodau dynol-ryw. 

Chwi goedydd, hyn meddyliwch, Creawdwr dae’r a nen, 
Yr hwn a’ch gwnaeth â’i fysedd, fu farw ar y pren; 
Fwyngloddiau, chwi rodd ddefnydd, y dur a’r ha’rn i gyd, 

I guro ’n ddidrugaredd trwy ’r dwylaw wnaeth y byd. 

Chwi ddrain, mîeri pigog, a greodd Brenin nen, 

O honoch chwi gwnawd coron i’w dodi ar ei ben ! 

Holl natur oedd yn gwaeddi, creaduriaid o bob rhyw, 

O ran oedd maint y felldith, arn gael croeshoelio Duw ! 

Afonydd, pall’soch ddyfroedd i’w ddisychedu Ef, 

Er oll mai gwaith ei fysedd, pob n'ant, pob afon gref; 

Ei gwpan anghysurus a roddwyd iddo ’n llawn, 

O finegr a wermod, a bustl chwerw iawn. 

Tros ddeugain o ddiwrnodau dyma -r gofidus ŵr, 

Heb fara fu ’n Arabia, na chysgod gwres, na dw’r; 

Yn faban a erlidiwyd, pan eto yn nghôl ei fam, 

I maeä o derfyn J uda i wledydd sychion Haro. 

Newynodd, fel caem fwyta o Bren y Bywyd gwiw, 

Sy ’n tyfu fry yn nghanol Paradwys newydd Duw; 

Ac yfed fyth yn helaeth, a hyny eto ’n rhad, 

Win newydd ar y gwaddod yn nheyrnas fawr ein Tad. 


RHAN Y CHWECHED. 

.^^Creadigaeth Dyn mewn Diniweidrwydd. 

R HYW lyfr yw ’r greadigaeth aneirif faint ei ddail, 

Ỳn dodi maes ogoniant diderfyn Adda ’r Ail; 

Ei holl briodoliaethau a welir yn ei waith, 

A’i ddyfais anchwiliadwy o dragwyddoldeb maith. 

Ond dyn sy ’n fyd ei hunan, cair gwel’d y Brenin mawr 
Yn hwn yn fwy gweledig na dim o’r nen i lawr; 

Fel pe na b’ai beth arall ddadguddiai fath yw Duw, 
Gwneuthuriad dyn ddangosai ei hunan pa fath yw. 

Ychydig is angylion sancteiddiaf, gwnaethpwyd ef, 

Mewn pùrdeb a gwybodaeth ’r un lun a Brenin neí; 

Ei gorff ’r un ddelw hefyd ag wisgai Ef ryw bryd, 

Pan deuai ei hun i waered i farw dros y byd. 

Yn hollol gyflawn ddedwydd yr awr y cafodd fod, 
Dedwyddach uu creadur ’d oedd eto is y rhod ; 
Perffeithrwydd y .gre’digaeth, ei thrysor a’i pharhâd, 

A’r dyben mawr o wneuthur y cwbí ag a wnaed. 

Am hyn oddiar ei orsedd, pan ddaeth yr addfed awr, 

Y trodd y Tad tragwyddol at ei gu Fab yn awr; 

“ Fy Mab, pob peth sydd barod, awn a gwnawn bellach ddyn 
Yn berffaith ar ein delw, yn gymhwys ar ein llun. 

“ Can’s dytìa ’r dyben penaf o wneuthur oll a wnaed, 

Sef dyn i’m gogoneddu, a’m hanrhydeddu ’n Dad; 

Ac ni gawn ymbleseru yn y fath wrthddrych glân, 

Cawn ganwaith fwy na gawsom yn wnaethom oll o’r blaen. 

“ Ein Tri nyni a’i crëwn, can’s er hapusrwydd dyn 
Dadguddir y dirgelwch o Drindod, Tri yn un ; 

Bydd dyn, cyn delo i’r nefoedd, i’w bur anfeidrol fri, 

Yn caru, yn rhyfeddu, yn credu Un yn Dri. 

“ Ac ef a lywodraetha ar bysg y môr o’r bron, 

Pob ’hediaid ac ymlusgiaid, pob ’nifail ar y dòn ; 

Fe gyrhaedd ei freniniaeth trwy ddaear yma a thraw, 

Ar oll a wêl ei lygad, ar oll a wnaeth dy law.” 

Ei gorff o’r clai gymerodd, y defnydd gwaela’ ei ryw, 

O’i hanfod bur anadlodd o’i fewn eí enaid byw; 

Ei anadl aeth yn fywyd, ei air Ef aeth yn rym, 

’N awr brenin ar y ddaear yw ’r hwn oedd gynneu ’n ddim. 

Aeth rhan o’r clai yn esgyrn, fel rhyw bilerau mawr, 

F’ai ’n cynnal yr adeilad rhag iddo gwympo i lawr; 

Rhan yn ewynâu gwydyn, rhan yn wythienau mân, 

A chnawd i lanw ’r gwagder, a gwneyd y corff yn lân. 

Pob elfen a gymysgwyd trwy air Jehofah yn un, 

Tân, daear, dw’r ac awyr, ynghyd yn nghorff y dyn; 

Pan collo un o rhei’ny eu gallu, neu eu lle, 

Ffy ’r enaid, can’s anaddas yw ’r drigfan iddo ’fe. 

Fe agorodd ei amrantau pan yr anadlodd Duw, 

Y corff oedd gynneu yn farw a neidiai ’n awr yn fyw; 
Edrychodd, ac fe synodd ! mil rhyfeddodau ’n un 
Ddangosai o flaen ei lygaid, gymysgai wrth ei glun. 

Mewn gardd efe a’i gosododd yn Eden eang, fawr . 

O fewn cyffiniau Babel, sydd gan y Twrc yn awr, 

Sy ’n estyn ei linynau o Bersia ’r Dwyrain wynt, 

I Arabia, y Gorllewin, bu Israel ynddo gynt. 

’D oes heddyw gẁr o’r ddaear tan gwmpas maith yr haul, 

O wynt i wynt i’r nefoedd, i weled fyth o’i hail; 

D’ yw Itali hawddgaraf, na China faith o’r bron, 

Y filfed ran mor hyfryd a’r hen Baradwys hon. 

Ac fe wnaeth fur o’i chwmpas, ac un oedd uwch ei fri 
Na maen na chalch, a thywod, defnyddiau gyda ni; 

Otìd natur wyllt foreuol, yn drech na dyfais dyn, 

A dyfodd ac a weuodd ryw furiau o honi ei hun. 

Haen ar ol haen o goedydd yn tyfu blith tra phlith, 
Cordeddu yn eu gilydd o ddehau ac o chwith; 

Yn wyrdd-las dcg i’r olwg, a chymysg flodau ’n llawn, 

Yn hyfryd i olygu foreu-ddydd a phrydnawn. 


137 


WILLIA.M WILLIAMS, PANT-Y-CELYN : 


GOLWG AR DEYRNAS CRIST. 


139 


138 

Ac yma gwnaeth i dyfu bob math o werthfawr goed, 
Amrywiol iawn, nas tyfodd yn Ewrop faith erioed; 

Pob math o lysiau hyfryd, o bob aroglaidd ryw, 

Pob fifrwythau pur ar unwaith, a blodau o gymysg liw. 

Ac yn ei chanol tyfodd eí bren y bywyd mawr, 

A’i gopa tew, toraethog, yn uchel uwch y llawr ; , 

A’i ffrwythau o bob lliwiau, i gyd yn hyíryd iawn, 

Ac yn ddanteithiol ryfedd yn pyngo* arno ’n llawn. 

Ac, O arswydus goffa ! yr ydoedd angeu ei hun, 

Os tori wneid yr ammod, yn tyfu wrth ei glun I 
Pren y wybodaeth hono oedd yn wybodaeth ddrud, 

Sef gwybod da a gollwyd, a drwg yn awr ynghyd. 

Ac fe drodd afon iddi i redeg trwyddi maes, 

A’i dyfroedd dyfnion tawel mègys y gwydr glas, 

IV dyfrhâu a’i maethu, ac i ffrwythloni ’r lle, 

Gartrefle ac adeilad daearol Brenin ne’. 

Ac yn yr ardd hi ’mranodd, neu ’n ol myn’d trwyddi ’mlaen, 
Yn bedair cainc arafaidd o ddwfr gloew glân; 

I olchi gwledydd helaeth, a dwgyd iddynt ’stor, 

Ac ar ol troion hirion i gysgu yn y môr. 

A Phison fawr yw ’r gyntaf, sy ’n cylchu ’r wlad lle cair 

Y diamwnd a’r ruby, y beryl drud a’r aur; 

Y maen bdeliwm gwerthfawr, a’r onyx coch ei wawr; 

Fe ’i gelwid gynt Hafilah, Cesustan yw hi ’n awr. 

Yr ail yw Gihon lydan, sy ’n rhoi rhyfeddol dro 
Yn gylch i wlad Ethiopia trwy rai mynyddau a bro; 

Arabia boeth garegog, nid yr Arabia sydd 
Yn llosgi tan yr haulwen yn Affric ganol dydd. 

A Hidecel y nesaf, a redodd yn ei rhod 

Oddeutu gwlad Assyria, ’r ymherodraeth gynta’ erioed; 

Ac Euphrates yr olaf, aeth trwy hen Babel fawr, 

Lle trow’d y gŵr yn eidion i bori gwellt y llawr. 

Yma rhoed dyn i orphwys, yn yr hyfrydaf le ! 

Gan waith yn fwy rhyfeddol nag eto welodd e’; 

Cyflawnder o bleserau danteithiol maith yn nghyd, 

Na welwyd byth.drachefn o’u bath mewn rhan o’r byd. 

Lle d’wedodd wrtho ei Grëwr, “ ’R hyn oll a weli ’n aŵr, 

O fewn i’r awyr deneu, neu yma ar y llawr. 


Cai föd yn arglwydd arnynt; ac er dy fwyn dy hun, 

O ddyfnder fy noethineb, y crëais bob yr un. 

“ Y Baradwys hon rhof iti, hi cyfrif it’ dy hun, 

I’w gwarchod a’i llafurio, a bwyta ei ffrwyth, a’i thrin ; 

O bob pren bwyta ’n ëon, yn llawen ac yn llawn, 

Fydd yma drai nac eisieu na boreu na phrydnawn. 

“ Un pren waharddaf iti,—prawf o ba un a wna 
Wybodaeth ry brofiadol o’r drwg megys y da; 

Vn ochr pren y bywyd yn nghorff yr ardd y sydd, 

Y n brawf o dy ufudd-dod, yn brawf diffael o’th ffydd. 

“Wel, cofia ’r hyn wy ’n dd’wedyd, a gochel droi i’w drin, 
A gochel y canlyniad o’i osod wrth dy fin; 

Ti fyddi marw ’r fynyd bwytaech 0 hono fe, 

Wrth drefniad digyfnewid, ac arfaéth fawr y Ne’. 

“Mi rof y lleill o’r ddaear i ti a’th had ò’u bron, 
Perch’nogwch, fel arglwyddi, bob peth ar wyneb hon, 

Sy â byw, neu heb fyw ynddo, yr annifeiriol ’stor, 

O tan y ddae’r neu arni, mewn awyr; dw’r, a môr. 

“Fel arwydd it’ o hyny, tydi gei wel’d yn awr 
Bob ’deryn yn yr awyr yn disgyn yma i lawr; 

Pob bwystfil, pob ymlusgiad, a phob anifail glân, 

Yn dyfod i gael enwau, a ’mostwng o dy flaen.” 

A thrwy awdurdod Dwyfol fe welid dau a dau 
O adar a ’nifeiliaid yn union yif crynhói; 

Ac yntau, yn ol eu natur, a’u henwai ’n addas iawn, 

Cyrr elai bwystfil heibio fe gaffai enw llawn. 

Yr adar ar yr adain ddisgynai o’r nen i lawr, 

Rhyw arwydd o ’mostyngiad a ro’i pob ’nifail mawr; 

Y llew a’r teigr eon, a’r behemoth cryí ei hun, 

Addefai lawn ufudd-dod i bur lywodraeth dyn. 

A physg y môr, pe b’asent yn dyfod yno, o’r bron 
Addef’sent Adda ’n arglwydd iddynt y fynyd hon; 

Ni fuasai ’r morfil anferth a’r crocodeil yn un, 

Vn addef neb yn frenin yn unig ond y dyn. 

Ac ymostyngiad cannoedd ag ydoedd yno ynghyd, 

Oedd arwydd ymostyngai rhäi eraill iddo i gyd, 

Ac na b’ai dim â bywyd, oddiar neu tan y nef, 

Na chwympai mewn mynydyn i’w ei awdurdod Ef. 

Ond yn eu plith nis cafodd—er çhwilio, ’chafodd un 
Oedd yn ymgeledd gymhwys ac addas iddo ei hun; 

Ag allai fod yn gyfaill, ac i gael rhan yn llwyr v 

O’r pleser a’r hyfrydwch ro’w’d iddo foreu a hwyr. 

Os oedd yr epa â’i wyneb yn debyg iawn i ddyn, 

Ni feddai iaith na rheswm, na thegwch fel ei hun ; 

Os oedd y sarph a’r llwynog yn gyfrwys iawn a de, ' 
’D oedd un yn addas gymhar na phriod iddo ’fe. 

Am hyny, wrtho ei hunan, ’be efe, “ Fel hyn y mae, 

Fe iauwyd pob creadur, mi wela ’n ddau a dau; 

Yr unrhyw at yr unrhyw, yn unig hyn o wahan,— 

Fod un yn fwy at hilio a magu ’r eppil mân. 

“ A minnau, fedda’ i gyfaill ar hyd y gwastad glas, 

Ag alla’ i gynnyg dodi fy meddwl iddo maes; 

Ymhlith a wela’ i eto, ’d oes rheswm, dawn nac iaith, 

Na neb i gydryfeddu doethineb Duw a’i waith. 

“ Er i fy Nuw roi imi bleserau fwy na mwy, 

Ac amrywioldeb rhyfedd sydd yn eu natur hwy; 

Ond nid oes un creadur.gael cyfran gyda ’m hun; 

Maé ’m natur i yn ddyeithr i grëwyd bob yr un. 

“ Pwy bleser mewn unigrwydd—fy hunan, pwy fwynhâd ? 
Neu, wrth fwynhâu, pwy gysur, Ilawenydd, neu lesâd ? 
Oni ífcindiaí imi gymhar, anhapus byddaf byw ; 

Fe bwysa ’r cyfryw ei hunan bob peth a greodd Duw. 

“ Myfi fy hun yw ’r brenin sy ’r awrhon yn y byd, 

A’r llu dirif o’m cwmpas sy ddeiliaid imi i gyd; 

Rhy uchel ydyw natur duwiolaf berífaith ddyn, 

I lynu wrth un creadur, ond creadur fel ei hun., 

“Mae cydsain mewn cymundeb; rhaid i gyfeillach lawn 
Gael yr un iaith, ’r un feddwl, ’r un natur, a’r un'dawn ; 
Dim undeb, os yn nefol bydd un, o feddwl mawr, 

A’r llall yn fud, direswm, a’i ysbryd yn y llawr. 

“ Mae ’n rhaid bod y gyfeillach yn faich i bob yr un, 

Dyn i’r creadur felly, a’r creadur felly i’r dyn; 

A minnau wyf yn teimlo o fewn i’rn hysbryd sail 
O roi a derbyn pleser yn hyffyd bob yn ail. 

“ Ni wna ’r anifail felly; maent hwy yn teimlo blas 
A phleser gyda’u gilydd ar hyd y gweirglodd glas; 

Yr arth ynghyd a’r arthes, y llewpart brych ei liw, 

Cref loches y Ilewpartes ei loches yntau yw,” 

“ O frenin y cre’duriaid,” ’be 'r Crëwr mawr ei ddawn, 

“ Cydymaith wyt ti ’n ’mofyn o gymhwysiadau Ilawn ? 

Mae archwaeth yn oruchel, rhaid i’th synwyrau gyd, 

A holl bwerau ’th enaid, gael eu digoni ’nghyd. 

“ Ni fyni brofi pleser yn unig ond dy hun, 

Er dy fod yn ei ganol, nes cael yn gyfaill ddyn; 

Beth, a myfi sydd unig, gogyfuwch neb yn bod, 

Na neb ond gwaith fy nwylaw i gadw ’nghwmni erioed.”— 

“ O Awdwr pur, a Bywyd y greadigaeth fawr ! ’' 

’Be Adda wrth ei Luniwr, a’i wyneb tua ’r Ilawr; 

“ ’D oes neb all, uwch yr wybren, mae ’n siwr ’d oes yma un, 

Dy ífyrdd anfeidrol ddeall, anfeidrol wyt dy hun. 

“Creadur yw creadur, Creawdwr wyt, a DUW, 

Yn gyflawn o berífeithrwydd—perffeithrwydd o bob rhyw ; 

’D oes arnat ddim yn eisieu, fu arnat ddim erioed, 

I’th wneyd yn berfîaith. hapus, can’s hyny yw dy Fôd. 

“ Nid am fod dim anghenrhaid bu raid it’ roddi bod 
I ser, na dae’r, nac angel, na chreadur îs y rhod; 

Ond am fod ewyllys genyt, ya union ti a wnai, 

Os myni bethau i ddarfod, neu-bethau i barhâu. 

“ Mae dyn ymhell anfeidrol, yn yr ystyriaèth hon, 

A thyna pam mae syched am gymhar dan ei fron, 

I lanw Ile anmherífaith, ac i roi cysur Ilawn, 

Lle cysur oedd yn eisieu, a doniau Ile ’r oedd dawn. 

“ Nid rhaid i ti genedlu, anfeidrol wyt erioed, 

Ond rhaid i ddyn chwanegu, hyn yw ei anmherffaith nod; 

Efe genedla lawer rywŵmser ar ei lun, 

Tystiolaeth nad yw gymhwys i aros wrtho ei hun. 

“ Yr hyn sy ’n peri im’ erfyn cael.rhywun eto o’th waith, 

’R un dull ein corff a’n henaid, ’r un feddwl a’r un iaith, 

Un ag a garwy ’n berffath, yn nesaf atat ti, 

Ac un a ’ngharo innau -fel carwyf finnau hi.” 

Ac yna ’r Crëwr'addfwyn !—“ O Adda, ’d yw fy iaith, 

Qnd chwilio dy ẅybodaeth, ac edrych ar fy ngwaith; 

Mi w'ela ’r wyt yn deall pob mân greadur byw, 

A deall ’r wyt dy hunan sy o ardderchocach rhyw. 

“ Yn deall fod fy nelw deg wedi ei rhoi i ti, 

Na roed i’r anrhesymol erioed mo honi hi-; 

Da geny ’th fod yn ddiflas am gyfaill honynt hwy, 

Ni oeda’ i ddim ymhellach, gwnaf gymhar i ti mwy. 

“ Ond ’r hyn wy ’n myn’d i’w wneuthur, yn union dy foddhâ, 
Dy gyrahorth, dy hyfrydwch, ail hunan i ti wna; 

Dy ddelw a’th ymgeledd, wna ’th enaid iddi ’n rhydd, 

Yn union ’n ol dymuniad dy galon, hi a fydd. 

“ Un sugna ’th glust a’th lygad, a’th galon yn gyttun, 

A rhan o’th holl bleserau yn fuan iddi ei hun; 

Fyth yn rhy fach nis ceri, os nas gwnai yn rhy fawr, 

•Tra byddech yn y cyflwr yr wyt ti ynddo ’n awr. 

. “ Rhagorach mewn mwyneidd-dra fydd hi, a gwedd a graen; 

t Mewn rheswm a gwybodaeth, a nerth, ti bía ’r blaen; 

O maes y bydd ei harddwch, o fewn fe fydd yn llai, 

Dy le di fydd ei charu, a hithau ufuddhâu.” 


Ac yna, yn ddiarwybod, fe gwympodd melus hûn 
Ar holl ysbrydoedd Adda, o ryw nefolaidd rin ; 

Nas gwyddai am dano ei hunan, dychymyg oedd yn fyw, 
Yn haeru bod hi ’n gweled y cwbl wnelai DUW. 

Ac yn ei gwsg tybygai o wel’d y- Crëwr glân, 

’R hwn oedd âg e ’n ymddyddan yn hyfryd iawn o’r blaen, 
Yn gwneuthur yn ei fynwes i mewn agored le, 

Tu aswy, lawr gyferbyn à gwraidd ei galon e’. 

Ac yna yn cym’ryd asgwrn â’i nefol law ei hun, 

Ond un o ryw fenywaidd, íe ’i llunÌRÌ megys dyn; 

Ac wrth ei throi a’i thrafod hi aeth yn gig a gwaed, 

Fe welai fywyd ynddi, hi safodd ar ei thraed. 

Fel dyn perffeithia ’r olwg, tybyg’sai ei.gwel’d hi ’n d’od, 
Nad oedd ymhlith a welodd hyd yma ei bath yn bod; 

A’r clwyf yn cael ei gauad, a’r gwaed yn stopio ’n glau, 

A’r poen, dybyg’sai o deimlo, yn union yn iachâu. 

Mor deg ac mor garuaidd, mor nefol ac mor hardd ! 
Blodeuyn pur y blodau, a ffrwyth holl ffrwythau ’r ardd; 
Nes oedd yr holl fendithion o’i gwmpas gylch yn llawn, 
Wrth edrych yn ei hwyneb, yn colli eu lliwiau a’u dawn. 

Can’s tegwch pob creadur oedd yn ei hwyneb cun, 

A railoedd maith yn rhagor, ’n awr wedi ’gasglu yn un; 

A chariad ar ei gruddiau, dysgleirdeb yn ei gwedd, 

Ag oedd yn gwneyd ei chwmni yn bleser ac yn hedd. 

Nes daeth rhyw wres o gariad, yn gymhwys fel y tân, 

I mewn i galon Adda, nas teimlodd ef o’r blaen ; 


A goglais yn ei enaid, dim bellach a’i boddhai, 

Oni chai drigo yn wastad yn unig man y b’ai. 

Ac yna, pan ddihunodd o ryw felusaf hûn 
O hyny hyd yn heddyw erioed a deimlodd dyn, 

Edrychodd gylch o’i gwmpas, rhaid oedd ei chael hi mwy, 
Neu, wedi ei gwel’d a’i cholli, saith dyfnach fyddai ’i glwy’. 

Fe ’i gwelai ’n nesu ato wrth glin ei Chrëwr glân, 

Pwy dd’wed faint ei lawenydd, pwy ddeall rym ei dân ? 

’N ol cwymp prin gellir gwybod, ŵyr tân anlladrwydd ddim 
Am gariad paradwysaidd, mo ’i rinwedd ef na ’i rym. 

A’i gwedd yn concro ’i ysbryd, yn deg fel boreu wawr,— 

Yn gywir fel breuddwydiodd am dani er’s hanner awr; 

Fe ’i gwisgwyd â phob tegwch o’r nef a’r ddae’r yn un, 
Ymhob rhyw gymhwysiadau yn gymhar llawn i ddyn. 

Hi wyddai mai i ymglymu mewn sanctaidd ’stad ynghyd, 

Yr oedd hi ’n awr yn dyfod at frenin yr holl fyd; 

Y gynta’ erioed briodas, yr ardderchocaf un, 

Gysylltwyd yn Mharadwys gan Grëwr nef ei hun. 

’N ol syllu o Adda arni, ’n awr at ei Grëwr trodd, 

“ Nis gallaf attal d’wedyd,” ’be efe, “ ’r wy’ wrth fy modd; 

O Grëwr mwyn, haelionus, trugarog, mawr ei fri, 

Dy eiriau Ti gyflawnaìst uwch y meddyliais i. 

“ Y cwbl yn yr awyr, a’r cwbl ar y dòn, 

Sydd hardd i gyd a roddaist, ond llawer harddach hon ; . 

Yn awr y gwelai ’i asgwrn o’m hasgwrn i yn lân, 

A chnawd ó’m cnawd fy hunan yn sefyll o fy mlaen. 

“ A gwraig ydyw ei henw, o berífaith ŵr hi wnaed, 

Ac am yr achos yrna, gad dyn ei fam a’i dad; 

Un enaid ac un galon, ac wrth ei wraig y glŷn, 

Dau gnawd ni fyddant mwyach yn wastad, ond yr un. 

‘ O rosyn y gre’digaeth, O greadur teg ei phryd ! 

Ni fedd holl natur eang o’i mewn dy fath ynghyd ! 

Ni all’sai neb dy wneuthur ond llaw nad oes ei hail, 

Yn harddach na ’r sawl bîodd yr asgwrn oedd dy sail.” 

Ei lais hyhi adnabu, a hi adnabu ei ddawn, 

Mewn mawredd a myfyrdod, fod e ’n rhagori ’n llawn ; 

Ac eto ’i gras c’wilyddgar, à’i rhinwedd, yn ddi-ffael 
A fynai nid heb reswm, ei cheisio, cyn ei chael. 

Am hyn hi drodd ei chefn ; rhyw g’wilydd hardd sy ’n bod 
Yn natur gras perfFeithiaf, cyn cwympo o ddyn erioed ; 

Hi giliodd yn barchedig, yn araf, ac yn dde, 

Ddiniwed, eto ’n gwybod ar frys canlynai ’fe. 

’Fe wasgodd ati yn hyfryd, ill dau yn ngolwg Duw; 

’Fe gludodd at ei meddwl resymau o bob rhyw; 

Hi a’u pwysodd, hi ystyiiodd; o’i mewn ennynodd tân, 
Grym cariad a rhesymau goncwerodd Eta ’n lân. 

Hi ildiodd mewn anrhydedd, pa fodd y gallai lai ? 

Ei lle, hi wyddai ’r awrhon, oedd hollol ufuddhâu ; 

Ei Chrëwr oedd ei rhoddwr, ’d oedd lle i ballu mwy, 

Ac yn ei nefol fawredd Ef a’u bendithiodd hwy. 

Wel, amlhewch a ffrwythwch, a gwnewch yn llawn y byd, 
Llywodraethwch, goresgynwch y ddaear yma i gyd; 

Tros bysg y môr, ehediaid, ’nifeiliaid o bob rhyw, 

Pob peth roed tan eich dwylaw sy â bywyd, neu heb fyw. 

’R holl nef, pob seren ddedwydd, yn llon ar hyn o bryd, 
Dywalltent eu hyfrydwch pereiddiâf yma ’nghyd; 

A’r ddaear ro’i arwyddion o ddiolchgarwch llawn, 

Holl natur fel yn canu yn beraidd hyfryd iawn. 

Y gwm a’r blodau peraidd ’n arogli ’n awr ynghyd, 

Yr awel hithau ’n dwgyd aroglau pur o hyd; 

Y coed yn taflu blodau cymysg-liw hyfryd hardd, 

A’r gwynt yn eu gwasgaru trwy ’r baradwysaidd ardd. 

Pòb peth o amgylch iddo oedd mewn hyfrydwch mawr 
I Adda ffeindio cymhar na feddai hyd yn awr ; 

Pob 'nifail glân, pob bwystfil, pob dim a gafodd fod, 

Fel buasent oll yn canu i’r briodas gynta’ ’rioed. 

Nes iddo ’fe aderyn y nos, i ddechreu ei gln, 

I wawdd pleserau cariad addtwynaf yn y blaen ; 

A pheri i’r seren frysio sy ’n ledio ’r hwyr trwŷ ’r rhôd, 

Vn ddysglaer lamp priodas i’r ddeuddyn cynta’ ’rioed. 


Fel hyn y darfu i’r Crëwr wneyd ei adeilad mawr, 

A dim ond chwech diwrnod, mewn awyr nef a llawr; 

Ond ei ddoethineb rhyfedd, a’i allu mawr yn un, 

Yn fwy nag mewn dim arall, a welir yn y dyn. 

Mewn harddwch anghydraarol, mewn ardderchawgrwydd gwir, 
Mewn breiniol ŵych awdurdod, mewn diniweidrwydd pur; 

Yn noethion heb ddim c’wilydd, yn berffaith, heb un bai, 

Nac achos bentfiyg gwisgoedd, y creodd ef y ddau. 

Ac yn eu nefol olwg tywynu ’r oedd i maes, 

Fel yn eu Crëwr uchel, bob hyfryd ddawn a, gras; 
Gwirionedd a doetbineb, a chariad pur yn un, 
Sancteiddrwydd awdurdodol, rhinweddau penaf dyn. 

Fe ’i gwnawd ef mewn awdurdod,—awdurdod yn ei wedd, 

Y fath sy â’i wraidd yn gariad, a’i natur ddôf yn hedd ; 

Fe ’i gwnawd hi i ddarostwng a thawel ufuddhâu, 

Y hi oedd i’w ddifyru, ac yntau ddwyn yr iau. 

’N awr dyn oedd y canol-bwynt i’r holl ddaioni i gyd 
A feddai pob creadur a welid yn y byd ; 

Rhoi teyrnged iddo o gysur oe’nt tan yr awyr lâs, 

Yr oedd e’n fyd ei hunan, a’r byd oedd iddo yn was. 

Ni all’sai un dyrauniad i godi tan ei fron, 

Nad oedd rhyw beth i’w osteg ef ar y ddaear hon; 

Ac nid oedd un creadur yn unlle tan y ne’, 

Na feddai ryw rinweddau f’ai ’n bleser iddo ’fe. 

Yn meddu llawn esmwythder, a diogelwch pur, 

Oddiwrth bob rhyw greadur o fewn y môr a’r tir; 

Na gwres y dydd, nac oerni, na ’r cystudd lleia’ maes, 

Na bwystfil, nac ymlusgiad ar hyd y ddaear las. 

Nac unrhyw groes i ddygwydd un amser i’w dristâu, 

Yn ei gydwybod, eilwaith, dim ofnau na chnofâu; 

Dim nwydau croes i ddofi pleserau neíol ryw, 

Ond oll o tan lywodraeth y rheswm pur a DUW. 

O’i fewn yn meddu ’gwyddor o feddwl puraidd Duw, 

Had yr holl gyfraith foesol oedd yn ei galon wiw; 

Ac ewyllys i’w ei gwneuthur; can’s natur iddo eí 
Myfyrio a chyflawni dymuniad Brenin nef. 

Oddiyno yn cael tawelwch, llawenydd pur di-drai, 
Cymdeithas â’i Greawdwr yn wastad i’w mwynhau; 

A chanddo addewid gadarn, tra sefyll íelly wnai, 

0 heddwch a llawenydd fyth fythoedd i barhâu. 

Ac ar amserau hefyd, cymdeithas gai âg Ef, 
Gweledigaethau hyfryd o Dywysog mawr y nef; 

A datguddiaethau newydd nefolaidd bob yr awr, 

O ryw ddirgelion rhyfedd am ei Greawdwr mawr. 

Fel hyn gwnaed dyn yn barod, a dyn yn arglwydd mawr 
Ar gwbl oll yn gydsain a welir ar y llawr; 

Creadur y cre’duriaid, a thegwch mawr y byd, 

A myrdd o ryfeddodau yn gasgl ynddo yn nghyd. 

Atn hyny ser y boreu, sef yr angylion fry, 

Ganasant ganiad newydd 'n awr i’n Hiachawdwr ni; 

Holl feibion Duw yn gyson yn gorfoleddu yn nghyd, 

Hwy wedi eu creu yn gyntaf i wel’d Duw ’n creu ’r byd. 

A syllu arno eilwaith, ac eilwaith arno ’n mlaen, 

Rhyfeddu gan ryfeddu ’r creadur, fawr a mân ; 

A Duw ’n bodloni ’n rhyfedd yn ngwaith ei ddwylo ’i hun, 

O eitha ’r nen i waered, yn beiiaf yn y dyn. 

Ac yna ’r Crëwr addfwyn esgynodd gyd â’i lu, 

Yn gynt nag rhed y meddwl o’r ddae’r i’r nefoedd fry, 

I wel’d pwy olwg hyfryd, oddiar yr orsedd fawr, 

Oedd ar a wnaeth ei fysedd mewn awyr, dw’r a llawr. 

Y nef, y ddae’r, yr wybren, y ser i gyd o’r bron, 

Yn dadsain, yn clust-feinio, yn synu ’r fynyd hon; 

Can’ miliwn o delynau mewn cydsain-gyrch yn nghyd, 

Yn canu anthem newydd am greadigaeth byd. 

Agorwch byrth tragwyddol! ’be ’r auraidd gôr yn hy’,— 
Derchefwch chwithau ’ch penau, hen ddrysau ’r nefoedd fry, 
Rhowch ífordd, rhowch mewn mynydyn, i’r Crëwr mawr ei ddawn, 
Fe wnaeth y gwaith bwrpaswyd yn ogoneddus iawn. 

Gwnaeth fyd I gwnaeth fyd I Do fydoedd!—gartrefle hapus ddyn, 
Man yw lle ’r ä’r Jehofah yn fynych iddo ei hun, 

Bydd pleser ganddo i ddanfon llu o honom ninnau maes, 

I ’hedeg ar i waered ar negeseuon gras. 

Ac yna ’r pyrth tragwyddol agor’sant fel y wawr, 

’Roi lle i’r Tywysog cadarn i fyn’d i’r orsedd fawr; 

Wedi gorphenu ’r cwbl o waith ei ddwylaw ’n llyn, 

A chyda ei Dad eisteddodd, y seithfed nos oedd hyn. 

Yr awrhon wedi gorphwys ar orsedd.fawr y ne’, 

Sancteidd-ddydd ei orphwysiad, am orphwys o hono E 
Ni wnaed dim gwaith y seithfed, yn unig gwaith o glod 
I’r Hwn a rodd i’r ddaear a’r nefoedd hyfryd fod. 

Am hyn y delyn auraidd ni thawodd hi ddim sôn, 

Ond canu gyd â’r organ yn un gydseiniol dôn ; 

Y bibell yn cydgordio ’r un swn a’r feiolin, 

Y dulsimer a’r symphon, a llawer gyda hyn. 

Yn nghyd â rhyw filiwnau tafodau fel y tân, 

Angylion, archangylion, yn un soniarus gân j 

Trwy ’r Sabbath, am greadigaeth, yn canu ’n hyfryd iawn, 

O godiad haul y bore hyd fachlud haul brydnawn. 

Gan ddyweyd, Anfeidrol ydwyt! fath fyd a wnaeth dy law ! 
Nid pell o borth y nefoedd, yn glir fe welir draw; 

Mae megis nefoedd arall gan hardded yw ei llun, 

A’i frenin yn ei ganol, yr ardderchocaf ddyn. 

Draw yn yr awyr deneu mae myrddiwn maith o ser, 

Yn hongian, fel wrth edeu, oddeutu iddo ’n bêr; 

Trigfanau maith, o bosibl, Ti ’n unig ŵyr pa bryd, 

I rai o’r cenedlaethau a enir yn y byd. 

O ddedwydd ddyn ! O frenin tan y Creawdwr mawr ! 

Ar gwbl wnaeth ei ddwylaw mewn awyr, môr, a llawr; 

Ei ddelw ef a’i gymhar, a’i gyfaill tan y ne’, 

A gaiff megis y myno gymdeithas âg Efe. 

Fel yna y canasant mewn hyfryd gainc yn nghyd, 

A datsain eu caniadau yn chwareu ’r nef i gyd; 

A thyma ’r Sabboth cyntaf a gadwodd neí ei hun, 

Fe ’i cadwyd yn Mharadwys pryd hyny gan y dyn. 

Wel dyma waith ei fysedd, o ddyfnder dae’r i’r nen, 

Yr Hwn fu wedi hyny yn hongian ar y pren; 

Y filfed o’i weithredoedd ni welir oll yn lân, 

Nes elo ’r ddae’r gwmpasog yn belen fawr o dân. 

Gwel’d lESU ’n y greadigaeth, ac felly ei fwynhâu, 

Yn mron troi ’r ddaear dywyll yn nefoedd wen y mae, 

A natur fudan eisoes sy ’n dechreu gwaeddi maes, 

Yn ei hamrywiol ieithoedd, ei allu ef a’i ras. 

Am hyny, bob creadur, wel torwch allan gân, 

O’r mwyaf eu raaintioli hyd at y lleiaf mân; 

Cyhoeddwch gyd â’ch gilydd yn llawen, nid yn drist, 

Am glod didrai, diderfyn, a doniau Iesu Grist. 

Chwi bryfed, ef clodforwch, sy ’n isel ar y llawr, 

I Iwch y ddaear atoch daeth y Messiah mawr; 

Ymlusgiaid, O derchefwch soniarus gân o’r trwch, 

Bu Iesu dri diwrnod yn gorwedd yn y llwch. 

Chwi, adar ar yr adain, sy ’n chwareu uwch ein pen, 
Rhowch eich telynau yn barod o glod i Frenin nen, 

Holl goedydd yr anialwch, O curwch ddwylaw ’nghyd, 
Rhyfeddod iddo farw ! ac E ’n Greawdwr byd ! 

Anadled yr awelon, murmured pob rhyw nant, 

Ryw swn soniarus hyfryd, fel bysedd byw ar dant, 

I’r Hwn ei hun sydd ffynnon o ddw’r y bywyd pur, 

Ac yn anadlu o’i Ysbryd gysuron gloew dir. 

Fellt, fflamiwch ei anrhydedd, daranau seiniwch chwi 
Ei glod, tra fyddo ’r moroedd yn rhuo i maes ei fri: 

Chwi ddefaid mân a geifr, cwblhewch yr anthem hyn, 

Fel Oen tan law y cneifiwr bu ar Galfaria fryn. 

Ti, ffynnon y goleuni, ymgryma lawr dy ben, 

I Haul mil mwy ei lewyrch, dysgleiriach yn y nen ; 

D’wed yn dy dro diderfyn, am glod a mawl fflth Un, 

Sy â’i belydr cysurus yn goleuo enaid dyn. 

Angylion, archangylion, cydfolwch, molwch Ef, 

A dysgwch ei glodfori Ef hefyd, nef y nef; 

Chwi welsoch anfeidroldeb ei air, a’i ryfedd rym, 

Pan gwelsoch natur eang yn tarddu maes o ddim. 

Mil mwy oedd eich rhyfeddod yn Gethsemane ’n awr, 
Wel’d chwys a gwaed yn ddafnau yn syrthio ar y llawr; 
Pwys bai hiliogaeth Adda yn gwasgu lawr yn dỳn, 

Yr Hwn a rodd eich bywyd ryw oesoedd maith cyn hyn. 

Ond dyn yn enwedigol! ü’, dyn, dyrchafed lef, 

Mewn Haleluiah dyblyg o’r ddaear gron i’r nef; 

Can’s tros y dyn ’mestynodd ef ar y croesbren mawr, 

A thros y dyn gorweddodd yn ngwaelod bedd i lawr. 

Beth bynag y gwahaniaeth rhwng graddau yn y byd, 

Can’s íawn heb dderbyn wyneb oedd trosom ni i gyd; 

Am hyn, freninoedd, cwympwch o’ch gorseddfeydd i lawr, 
Sy ’n ifori o’r druta’, i addoli ’r Brenin mawr. 

Chwi dlodion, chwi gystuddiol, digysur, fyth na thewch, 
Ond byddwch bellach lawen, drachefn llawenhewch; 
Dewisodd yntau dlodi, a gwawd ac angeu du, 

Fel byddech yn freninoedd yn yr wybrenau fry. 

Efe ddyoddefodd boenau na chlywsoch am fath un, 

Yn addo iwch lawenydd fath ag a ga’s ei hun ; 

Fe wna eich poenau yn fyrion, ond megis mynyd awr, 
Ond eich llawenydd bara i dragwyddoldeb mawr. 

Chwi henaint, sy ’n ymgrymu tan bwys blynyddau hir, 

Yn rhedeg gyd â’r angeu tua ’r anghofus dir; 

Crist unig pwyswch arno, Craig eich eneidiau trist, 

A’r gair diwedda’ dd’wedoch, bid fawl i Iesu Grist. 

A’r cyntaf dd’wedoch chwithau, fabanod egwan prudd, 

Sef clod i enw lESU, a dechreu gyd â’r dydd; 

Parhewch hyd fyth i’w foli, dewiswch ef yn rhan, 

Er mwyn i chwi gynnyddu, daeth Ef yn faban gwan. 

Y DRYDEDD BENNOD. 

RHAN I. 

CRIST YN ACHUB EI DEYRNAS YN Y GWRTHRYFEL CYFFREDIN ; NEÜ 
GRIST YN BOB PETH YX ADDEWID EDEN. Gen. iii. 15. 

I ’R ddaear fawr gwmpasog ’n ol iddo roddi bod, 

Y bryniau, a’r môr anesmwyth, a’r awyr faith ei rhod ; 
Rhoi ’hediaid ac ymlusgiaid, ’nifeiliaid heb eu rhi’, 

Yn y dyffrynoedd helaeth, ar y mynyddoedd fry, 

A llanw ’r môr o bysgod, a chodi ei ddyfroedd mawr, 

I eistedd yn yr wybren, a chwympo oddi yno i lawr; 

Rhoi haulwen yn ei phabell, a gosod ser y nen, . 

I chwareu a dysgleirio o fewn yr wybr wen. 

’N ol iddo wneyd Paradwys, a gosod ynddi ddyn, 

Ei gorff, ond mwy ei enaid fod ar ei ddelw ei hun; 

A’r cwbl oll mewn heddwch, ac mewn tawelwch mawr, 

Heb eto strive na chynhwrf o eitha ’r nen i lawr. 

Dim rhyfel rhwng Creawdwr â’i greadur pur ei hun, 

Dim gwg at un a greodd ef ar ei ddelw a’i lun ; 

Ond cariad yn teyrnasu, symylrwydd pur dilyth, 

Oni buasai bwyta o’r afal, fuasai ’n para byth. 

Hedd rhwng y nef lîosog â’r ddae’r gwmpasog fawr, 

Sydd mewn gwastadol ymgyrch, a rhyfel cryf yn awr; 

A hedd oddiamgylch ogylch, caruaidd, pur di-ball, 

Tros wyneb daear ieuanc gan greadur at y llall. 

Heb un am ladd un arall yn unlle tan y ne’, 

Cenfigen at ei harddwch, neu ynte am gael ei le; 

Heb un yn afreolus yn mhlith y cryf na ’r gwan, 

Na thrachwant, yn ei newyn, gael arall iddo ’n rhan. 

Ond gyd â’r oen y trigai y blaidd, yr amser hyn, 

Y llewpart llwyd orweddai yn llonydd gyd â’r myn; 

Arweiniai plentyn bychan mewn hefyd ac i maes, 

Y llo a’r llew ’sglyfaethus ’nghyd â’r anifail bras. 

Ond trodd y rhod yn ebrwydd, er syndod mawr a braw, 
Cyfnewid ddaeth, bydd coffa am dano ’r dydd a ddaw; 
Cyfnewid diddysgwyliad i angel ac i ddyn, 

Na seraph yn y nefoedd, na neb ond Duw ei hun. 

A chwymp a fu ’r pryd hyny, o’r fath eíîeithiau chwith 
Na welwyd ei gyíìelyb, na welir eto íyth; 

Fel nad yw ’r dystryw hwnw y filfed ran mor fawr 
Pe byddai mil miliynau yn cwympo yn yr awr. 

Os byddin brenin ’Syria ar noswaith ga’s eu lladd, 

Neu ’r ddaear lyncu Dathan a’i werin o bob gradd ; 
Cyfnewid brenin Babel i bori gwellt y llawr, 

Nid agos mor rhyfeddol a’r fath gyfnewid mawr. 

Can’s yn ei anwybodaeth fe hudwyd dyn yn lân, 

Fry o derfynau ’r nefoedd, i frinc ufîernol dân; 

lë, dyn ! oedd berffaith hapus yn mreichiau Brenin ne’, 

A gwympodd yn ddisymwth o tan ei ddigter E. 

Do, cwympodd tan y felldith ysbrydol, gaeth, yn llawn, 

I bydew o dywyllwch du ac annyddan iawn; 

Lle nad oedd haul na goleu, na ser, na llewyrch gwawr, 
Na dim ond poen cydwybod, cur a chystuddiau mawr. 

Ac yno daeth cawodydd, nid o anaml ri’, 

Llifeiriant heb ddim mesur i lawr i’n daear ni; 
Melldithion ar felldithion, fel tòn yn dilyn tòn, 

Un uwch y llall heb orphen, nes llanw ’r ddaear hon. 

Daeth melldith i deyrnasu ar bob creadur b^wí^, 

Ac heb sy â bywyd ynddo sydd tan ddigofaint Duw; 

Y dw’r, a’r tân, a’r awyr, ynghyd â’r ddaear gron, 

Sy ’n gruddfan oll hyd heddyw o tan y felldith hon. 

Can’s llid Jehofah ’nynodd yn wenfflam gref yn awr, 
Sydd fwy ei led a’i ddyfnder nag ydyw ’r moroedd mawr, 
Yn erbyn gwaith ei ddwylaw, am hyny mynai ei lid, 

I dywallt barn ddisymwth ar wrthgiliedig fyd. 

Fel bynag beth addewid i berffaith ddyn o’r blaen, 

’Fe dorodd o’r addewid ei hawl yn awr yn lân; 

Ac nid ei hun yn unig, ond tynodd yr holl fyd, 

O ran ei fai digymhar, tan felldith drom i gyd. 

A thyma ’r pryd y coll’som y cyfan oedd yn bod 
Er bywyd ac er cysur, i ni o tan y rhod; 

Y dydd y gwnawd bradwriaeth, y dydd y cablodd ef, 

O ewyllys rhydd ei galon yn erbyn Brenin nef. ’ 

Ac daliodd uffern danllyd yn rhwym ei enaid drud, 

A’i dda fe aeth yn fforffet, a’i rinwedd oll i gyd ; 

O’r dwyrain i’r gorllewin a feddai ar y llawr, 

Ac eilwaith can’ mil cymaint o fewn i’r nefoedd fawr. 

Heb un yn abl feichiau, heb un wrth anghen-rhaid, 

A’i dda yn ol dd’ai iddo, neu safai yn ei blaid; 

Dim cysur iddo yn unman, na ’r gobaith lleiaf cai 
Ei etifeddiaeth gyntaf fyth bellach i fwynhâu. 

Yn awr, pan mewn cyfyngder, nac arall neb o’r nef, 

Nac ar y ddaear lydan, i’w gynnorthwyo ef,— 

Nac angel, dyn, na cherub, na seraph o un rhyw, 

Rhwng dyn yn abl sefyll âg eithaf digter Duw : 

Ond trwy ryw hen Gyfammod a wnaethpwyd gynt â’r Tad, 
Yn nyfnder tragwyddoldeb, i brynu dyn yn rhad,— 

Ar ragwelediad pechod, a’r anferth ddrwg a wnai, 

Gadawyd y gre’digaeth ryw ronyn i barhâu. 

A’r Tad yn llwyr fodloni am waredigaeth dyn, 

Mewn trust ar faith ffyddlondeb ei unig Fab ei hun,— 
Gogyfuwch âg E ei hunan,—dyoddefai Ef, ryw bryd, 

’N ol ei addewid sicr o farw tros y byd. 

A rhedodd y Messiah i mewn i gyfyng le, 

Rhwng euog ddyn y safodd, fel hyn, ä Brenin ne’j 
Fe brynodd y ’tifeddiaeth oedd wedi myn’d ar goil, 

Ei hun aeth yn Etifedd o honi oll yn oll. 

A natur eang ydoedd, yn awr, yn myn’d yn fflam, 
Attaliwyd, a sefydlwyd, er mwyn y gwaed di-nam, 
Dywalltid ar Galfaria, rhwng daear gron a ne’, 

Gan ei unig Fab a’i Etifedd osodwyd yn eu lle. 

O’r nefoedd faith gwmpasog fel hyny daeth ei Fôd,. 

Ac yn Etifedd hefyd o’r cyfan îs y rhod; 

011 ynddo ei hun yn sefyll, ac ynddo, ninnau gawn, 

Er colli ’n holl feddiannau, fod yn gyfoethog iawn. 

Ac fe ga’s pob creadur o’r mwya’ i’r lleiaf un, 

Trwy addo o’r Iesu farw, fod yn ei le ei hun; 

Y greadigaeth eang i bara eto ’n mlaen, 

Yn yr un dull a threfn ag ydoedd hi o’r blaen. 

Ca’s ’hediaid genad ganu o fewn i’r wybren fawr, 
Ymlusgiaid i ymddifyru, a hilio ’r hyd y llawr; 

’Nifeiliaid a bwystfilod ac ymborth iddynt, ’stor, 

A’r pysgod chwareu a neidio o fewn i’r dyfn fôr. 

Yn unig ond y felldith adawyd ar y llawr, 

I ddwyn míeri ac ysgall, a drain ryw nifer mawr; 

Llid, malais a chenfigen, gan bob creadur byw, 

O gylch am ddifa eu gilydd, ac am gael diía eu rhyw. 

Ond oll sy ’n awr yn seíyll yn gyfan yn y Gwaed, 

Trwy eithaf poen i’r Iesu, i ni yn eithaf rhad; 

Gwaed brynodd y gre’digaeth, dyn aethai ’n lân ar goll, 
Ac yn y gwaed mae ’n sefyll yr awrhon oll yn oll. 

Nid all yr haulwen gerdded led troed o’r awyr las, 

Na seren gron na phlaned â’u troion fyn’d i maes; 

Nid all Arcturus rodio cylch pole y Gogledd pell, 

Oni b’ai fod yr Iesu yn Ben Cyfammod Gwell. 

Ni thyfai gwellt y ddaear, ni chwympai gwlith yr haf, 

Ni welid pren yn deilio, nac un blodeuyn braf j 
Ni chwythai ’r deheu tawel un awel ddydd na nos, 

I ddatglo ’r ddae’r gloiedig, oni b’ai gwaed y groes. 

Nid allai ’r afonydd redeg, na ’r bryniau sicra’ eu sail 
I sefyll ar eu gwadnau, oni b’ai Adda ’r Ail; 

Ni chwariai ’r môr ei dònau, ni chariai longau yr un, 

Fe sychai ddw’r i fyny, oni b’ai Mab y dyn. 

Nid allai ’r ddae’r gwmpasog ar ei throsolion droi, 

Hi gawsai ei diddymu, neu hi fuasai ’n fifoi; 

Neu ynte gael ei llosgi yn ulw hyd ei sail, 

Pan gwympodd Adda ’r Cyntaf, oni b’asai Adda ’r Ail. 

Ni buasai ufifern dywyll yn poeni ond dau ddyn, 

Ni chawsai ’r nefoedd oleu, i drigo ynddi yr un; 

Holl drefn y greadigaeth a’i harddwch fifeinia maes, 

011 fuasai ’n myn’d yn ofer oni buasai Cyfammod Gras. 

Diolched y byd Hîosog o’r bron i gyd i Ti, 

Am addo ’n gynnar farw ar fynydd Calfari; 

Can’s ynot maent yn sefyll, a Thi yw eu pharhad, 
Colofnau ’r holl greadigaeth yn unig sy ’n dy waed. 

Pwy ragor diolchgarwch berthynai i mi, sydd ddyn, 
Oedd ddyfnach fy nhrueni na chreaduriaid un ? 

I mi y perthyn diolch hyd fyth i Iesu Grist, 

Am achub f’ enaid gwirion o ddyfnder ufifern drist. 

Dymuno ’r wyf i dreulío fy amser yn y byd, 

Bob dydd, bob awr, bob mynyd, i’th ganmol Di o hyd; 
Dy ddewis uwch pob eilun, a’th adael di dy hun 
I reoli fy serchiadau afreolus bob yr un. 

Gwell wyt i mi na ’r bywyd, hyfrydach yw dy wedd 
Na dim ag sydd weledig yr ochr yma i’r bedd; 

Un awr yn dy gyfeillach, can’ mil mwy gwerthfawr mae 
Nag oesoedd maith diderfyn rhyw bleser i fwynhâu. 

Pe cynnyg gawn ar feddiant aneirif maith y byd, 

Ei dda, ei barch, ei diroedd, a’i bleser oll yn nghyd ; 

A iechyd a llawenydd, cwmpeini glân di-lyth, 

Heb drai na gronyn tristwch, a hyny i bara byth, 

Heb weled dyddiau yn darfod, na therfyn ar fy oed, 

’N ol cynnifer oes fyn’d heibio ag ydyw dail y coed, 
Mwynhâu diderfyn Iwyddiant, a heddwch llawn yn lli’, 
Gan’ waith gwell heddwch Iesu na hyny i gyd i mi. 

A gwell y groes, y gw’radwydd, y gwawd, a’r erlid trist, 

Y dirmyg, a’r cystuddiau sydd gyda Iesu Grist ; 

Can’s yn ei groes mae coron, ac yn ei wawd mae bri, 

A phleser yn ei gariad sydd well na ’n daear ni. 

Ac Ef yw gwraidd y cwbl, a’r Ffynnon hyny yw 
’Mha un mae pob creadur yn symud, bod, a byw; 

Yn dala fyny ’r ddaear dromlwythog fawr yn nghyd, 

Ac wedi addo ’n fore i’w phrynu yn eithaf drud. 

A thyma ’r Gwrthddrych unig sydd deilwng o fy mryd, 
Ni chara ’i ormod arno tra paro byd yn fyd; 

Arlwyodd fwrdd i’m cynnal a’m cadw fyth yn fyw, 

Pan fi wedi iforfetu ’mendithion o bob rhyw. 

Er pwysau, hyd, a dyfnder, a lled cyfiawnder llym, 

Yn rhwymo talu ’r iota, heb geisio colli dim ; 

Myn’d tan y boen ei hunan, a’m rhoddi innau ’n rhydd, 
Pan ufifern o fy amgylch oedd ar y boreu ddydd. 

Fe aeth yn Feichiau i mi, fe drodd fy marn yn ol, 

Y felldith oeddwn tani a gym’rodd yn ei gôl; 

Adferodd im’ bob bendith a gollais ar y llawr, 

Ac hefyd can’ mil cymaint o fewn y nefoedd fawr. 

Trywanwyd E yn ei ddwylaw, ac yn ei galon wen, 
Trywanŵyd E yn ei ystlys, trywanwyd E yn ei ben ; 

A phechod oedd y bicell fawr greulon, gadarn, gref, 

A thyma ’r nodau gellwch hyd fyth ei ’nabod Ef. 

Oni buasai addo troswyf, beth ddaethai o honof fi ? 

Nid oedd ond modfedd rhyngof a dyfnder uflfern ddu, 
Pan ddaeth ymlaen ei hunan, cymerodd ar ei war 

Y dial o’wn yn haeddu i gyd o flaen y bar. 

O sugned hyn fy enaid o’m mynwes glyd i maes, 

I synu a rhyfeddu y gwaredigol ras; 

I redeg wrthyf f’ hunan i ryw un dirgel le, 

I wylo ’r dagrau ’n hidl o gariad arno ’fe. 

Y BEDWAREDD BENNOD. 

RHAN I. 

CRIST YN LiYWODRAETHU EI DEŶRNAS, NEU GRIST YN BOB PETH 
MEWN RHAGLUNiAETH. Hebreaid i. 3 , 5 ; Col. i. 17. 

C ANASOM am yr arfaeth a chwnsel Tri yn Un, 

Am greu y nef a’r ddaear, angylion pur a dyn ; 

Ac am greadigaeth eang, y bydoedd oll o ddim, 

Doethineb a daioni ’r Creawdwr mawr ei rym. 

Canasom am y moroedd, y ddaear drom, a’r tân, 

Yr awyr deneu lydan, a’r ’hediaid fawr â mân ; 

Ymlusgiaid, anifeiliaid, a phryfed gwael y llawr, 

A gwellt y maes a’r llysiau, y ffir, a’r derw mawr. 

Ac oll yn cael eu hesgor i maes o nerthol air, 

Yr Hwn mewn oesoedd eilwaith a anwyd gynt o Fair; 

Wrth hyn yn cael gogoniant, a pharch didranc yn un, 

I’r Tad tragwyddol hanfod, ac iddo Ef ei hun. 

Duw, nerth im’ eto ganu am y Messiah mawr 
Yn cynnal ac yn trefnu, o eitha ’r nen i lawr, 

Y cwbl oll a greodd, ac fel y maent erioed 
Ynddo ei hun yn sefyll, yn symud, byw, a bod. 

Am ei anfeidrol ofal, fel rhagddarparodd Ef, 

Lawn luniaeth pob creadur sy ’n trigo tan y nef; 

Neilldiîol ffordd i amddifîyn, a gwisgoedd i bob un, 

Yn tyfu yn naturiol, yn harddach na chan ddyn. 

Ac fel y mae E ’n trefnu i bobpeth i barhâu, 

Can’s pobpeth gynt a grëwyd, mewn bod yr awrhon mae; 

Y dwfr fyth yn ymgodi i’r nen oddiar y llawr, 

A’r haul fyth yn goleuo ’r ffurfafen deneu fawr. 

Creaduriaid darfodedig yn para ’mlaen o hyd, 

Ac er mor annhebygol i bara i ddiwedd byd; 

Yn hilio ’n rhyfedd beunydd, er miloedd fyn’d yn bridd, 

A miloedd o rai newydd yn cael eu bod bob dydd. 

Fel y mae pob anifail, pob bwystfil mawr a mân, 

A’u natur oll i drigo ar fanau sydd wahan ; 

Rhai draw tan wres yr haulwen, neu yn y Gbgledd oer, 

Rhai bryniau, rhai afonydd, neu awyr, tir, neu fôr. 

’N enwedig ei ragddarpar a’i ofal tros y dyn, 

Yr hwn un waith a greodd ef ar ei ddelw ei hun; 

Ei feichiau mawrion trymion yn ufudd yn eu dwyn, 

Pob peth, pob tro, pob dygwydd, yn wastad er ei fwyn. 

Hon ydyw y Ragluniaeth wyf iddi am wneyd cân, 

A rodd y Tad tragwyddol yn nwylaw Iesu ’n lân; 

Sy ’n troi er ei ogoniant y cyfan ffi, ac sy, 

O ddyfnder dae’r gwmpasog, i uwchder nefoedd fry. 


Edrychwch ar bob gronyn o’r ddaear faith i’r ne’, 

Mor gadarn, ac mor drefnus mae ’r cyfan yn ei le; 

Mae natur gref mewn terfysg yn gwthio yma a thraw; 
Mae pob peth yn ei drefn, mae ’r gadwyn yn ei law. 

Ei fysedd sydd yn gyru ’r tymhorau yn y blaen, 
Cyfnewidiadau ’r nefoedd, yr oerni, gwres, a thân, 

I sugno sûdd y ddaear sydd o amrywiol ryw, 

I roddi ’r llysiau dyfu pe megys baent yn fyw. 

I’r ddaear grâs sychedig yn d’od â dw’r i lawr, 

Sy ’n hongian uwch ein penau yn y ffurfafen fawr; 

Ac wrth anghenrhaid eilwaith sydd yn ei sugno i’r làn, 

O’r ddaear pan bo ’n noíìo o ddyfroedd yn y man. 

Gwneyd i’r un pridd, ac achles, ’r un dw’r, i roddi maeth, 
I borthi coed a llysiau, a dail o amryw fath; 
Darfodedigaeth unpeth a’i lygredigaeth glân, 

Yn achos cryf o gynnal peth arall yn y blaen. 

Ac felly ’r drom greadigaeth sydd ar ei ysgwydd gref, 
Cysondeb eu hysgogiad oddiwrth ei fysedd ef; 

Dae’r Iwythog o greaduriaid, a hen artrefle dyn, 

Heb hyn, ni all’sai sefyll dim mwy na chreu ei hun. 

Efe ei hun sy â bywyd yn unig tan y nef, 

Pob bywyd sydd yn gyfan yn gweithio trwyddo Ef; 

’D oes ’nifail, pysg, ehediad, ymlusgiad yn y byd, 

Na phryfyn mân digyfrif, nad Ef eu Tad hwy gyd. 

Dechreuaf ganu ’n gyntaf am ei Ragluniaeth fawr, 

A’r dorf ddirif o ’hediaid sy ’n chwareu uwch y llawr, 

Fel mae ’n gofalu trostynt, a than ei adain Ef 
Y nytha pob aderyn sy ’n trigo yn y nef. 

Er gwerthir dau am geiniog o adar mân y tô, 

Eu codiad a’u hesgyniad sydd tan ei ofal O; 

Nid oes o’r gronyn gwenith i’r rhai ’n yn cwympo i lawr, 
Heb bwrpas a rhagofal Tywysog nefoedd fawr. 

Eu lluniaeth felly ’n dyfod na wyddys o ba le, 

Ac eto i gyd yn dyfod o ddwylaw Brenin ne’; 

Mae ’r byd yn llawn o drysor i borthi rhai ’n bob un ; 
Yn byw ryw fyrdd o honynt ar ’r hyn sy weddill dyn. 

Er nad oes nerth na rheswm gan y ddiniwed hil, 

I nyddu, gwau, i liwio, neu i ’redig chwaith, na scìl; 

Heb ’sgubor na thrysordŷ, na marchnad, eto i gyd 
Fy Iesu sy ’n eu cynnal yn amser newyn drud. 

Pwy dd’wed b’le byddai lluniaeth i’r dorf aneirif hyn 

A’r ddaear yn glöedig yn gwisgo eira gwỳn 

Ryw fisoedd mawrion hirion ? Ac eto Iesu hael, 

A lluniaeth, heb ei weled, i’r rhei’ny gyd i’w gael. 

Rhoi yn eu natur ’hedeg dros foroedd mawrion maith, 
Heb flino, heb ddiffygio nes myn’d i ben eu taith; 

O Ewrop, fe allai, i Affric, tros y Canoldir mawr, 
Adnabod yno eu cartref cyn dodi eu troed i lawr. 

Adnabod eu hamserau, y pryd i daro i maes, 

Ciconia ŵyr ei dymhor fry yn yr wybr las; 

Y durtur fwyn a’r aran, y wenol fach, heb ball, 

A gadwant eu dyfodiad wrth fyn’d o wlad i’r llall. 

Creaduriaid gwael direswm yn cadw at y man 
(Tros foroedd, ac ardaloedd a glanio yno i’r làn) 

Fo fwyaf buddiol iddynt, tuag at genedlu eu rhyw, 

Heb ddim yn cyfarwyddo ond anian blanodd Duw. 

Rhoi yn eu natur hefyd ryw duedd gwresog cryf, 

I eistedd ar eu hwyau wythnosau wrth y rhif; 

Ac ymgeleddu eu cywion, dwyn ymborth i bob un, 

Nes delo hwnw ’n abl i wneuthur drosto ei hun, 

Sydd oll o faith ragluniaeth Tywysog mawr y nen, 

Heb ronyn o wrthddadleu, fu farw ar y pren; 

Na fyn i un creadur o tan yr awyr las, 

Heb wneyd daioni iddo o’i lawn haelionus ras. 

Ond eto mwy rhagluniaeth sydd at yr estrys fawr, 

Yn anial wlad Arabia, rhwng yma a’r Dwyrain wawr, 
Annoeth ac anystyriol yn cloddio ei hwyau glân, 

Yn ddibris ac anserchog lawr rhwng y tywod mân. 

Heb gofio gall trafaelwr o ryw ddyeithrol wlad, 

Neu fwystfil trwm eu tori yn gregin tan ei draed; 


Fel na baent eiddo iddi, caledodd at ei rhyw, 

Can’s deall a doethineb i hon ni roddodd DUW. 

Ond dyma ofal Iesu ’n awr yn weledig in’, 

I roddi ’r haul i dwymno, deori ’r ŵyau hyn; 

A phorthi ’r cywion gweinion â lluniaeth digon hael, 

Yn Affric ac Arabia, lle nad oes fawr i’w gael. 

Eu hamryw scil a’u medr, wneyd nyth, a chafifael bwyd, 

Eu dichell, a’u cyflymdra at ’sglyfaeth, a rhag rhwyd ; 

Y fifyrdd sy o amddififyn ei fywyd gan bob un, 

Sy ’n tarddu oll o ofal anfeidrol Mab y Dyn. 

Mae heíyd y gwylltfilod sy ’n llwyr ffieiddio dyn, 

Neu ynte yn ei ofni, a rhei’ny bob yr un 
Yn cael beunyddiol ymborth gan y Messiah hael, 

Brydnawn hwy fyth heb wybod p’le mae e ’r bore i gael. 

Diderfyn ei ragluniaeth, fod ganddo ymborth ’stor 
I fyd o greaduriaid mewn awyr, tir, a môr; 

A hyn mewn gwledydd noethaf; ac oeraf tan y ne’, 

Neu ynte ’r gwledydd poethaf, gwresocaf yn y De’. 

A digon, dim ond digon i borthi rhai ’n i gyd; 

Nid gormod, rhag gwneyd llygriad, ac i niweidio ’r byd; 
’Mhlith yr amrywiol fwydydd, rhai mwya’ eu budd a’u lles 
Sy amla’, hawsa’ eu codi, er dyoddef oerni a gwres. 

O Arglwydd, pa’m na buasai bob creadur yn y byd, 

(On’ buasai i ti, buasent), ar yr un bwyd â’u bryd ? 

’N awr glaswellt, llysiau, hadau, rhai cig, rhai pryfed mân, 
Rhai melus fwyd, neu ’mheuthyn, neu ’n difa eu gilydd maen’. 

Heb hyn, cael bwydydd ddigon fyth iddynt fuasai ’n bod, 

Pe ’r un i bob creadur y bwydydd tan y rhod; 

Ond O ! ragluniaeth ryfedd, un rhyw yn caru mae 
Yr ymborth mae rhai eraill yn wastad yn gasâu. 

Yr hyn i un sydd wenwyn, a ileiddiad byr di-ball, 

Sydd feddyginiaeth ryfedd, ac ymborth iach i’r llall; 

Yr hwn sydd yn amheuthyn a raelus iawn ei flas, 

I’r llall sydd frwnt a drewllyd, a ffiaidd iawn a chas. 

’R holl bethau ddwg y ddaear fel hyn yn eitha’ ei grym. 

Sy ’n cael eu difa eilwaith, ac felly ’n myn’d yn ddim; 
Darfodedigaeth hyfryd i’r hyn anurddai ’r byd, 

A’i drewai, a’i gwenwynai, a’i llygrai oll i gyd. 

Rhagluniaeth fawr ddiderfyn a roddodd gymaint ’stor 
O fwydydd creaduriaid, o fewn y dwfn fôr; 

Pysg, nifer heb eu rhifo, ymlusgiaid, pryfed mân, 

Ehediaid íyrdd, ymborthi ar ei drysorau maen’. 

O’r lefiathan cadarn i’r rhai distadlaf, gwael, 

Na welir braidd o honynt, mae ymborth oll iV gael; 

Y rhai ’n i gyd yn llawen yn wastad, ac yn llawn, 

Yn pwyso ar fy Iesu o foreu hyd brydnawn. 

Ond ei ysgwydd sydd yn abl, mae digon ganddo o ’stor, 

Pe c’nifer byd i’w borthi ag sydd o swnd y môr; 

Mor llawn oll o ymlusgiaid, pysg, a bwystfilod hy’, 

Ehediaid, anifeiliaid, ag ydyw ’n daear ni. 

’Fe eilwaith sy ’n gwastatu y gwrthryfelgar fyd, 

Cydbwyso ’r creaduriaid ac yn rheoli eu llid, 

A’u cadw yn y drefn y rhoddwyd iddynt fod, 

Ac yn yr un rhifedi ag oeddent fwya’ erioed. 

Fe all’sai ’r seirph gwenwynig fyn’d yn genedlaeth gref, 

A’r llyffaint fyn’d can amled a’r gwybed yn y nef; 

A difa ’r holl gre’duriaid sy ’n trigo tan y rhod, 

A throi pob peth yn wenwyn, sef yr iachusa’ erioed. 

Fe all’sai ’r gwyntoedd ’sgubo y cwbl oll o’u blaen, 

Y moroedd gael eu sychu i íyny gan y tân; 

Y ddaear drom i ennyn gan sulphur sy ’n ei chroth, 

A llosgi megys Etna yn rhesen^ fyglyd poeth. 

Fe all’sai ’r pysgod mawrion ddyfetha ’r pysgod mân, 

Y morfil mawr ei hunan ysgubo ’r môr o’i flaen; 

Yr eirth a’r llewod creulon, ynghyd â’r eppil gref, 

Ddystrywio meibion dynion yn llwyr o tan y nef. 

Paham na b’ai ’r gwylltfilod sy ’n hilio mlaen o hyd, 

Pan heb ddifetha arnynt, yn llanw wyneb byd ? 

’R hyn sy er daioni dynion, sydd yn eppilio mwy, 

Lle hefyd ’ry’s yn difa fynychaf arnynt hwy. 

Holl lysiau’r maes a’r prenau, hyd at yr isop mân, 

I’r cedrwydd uchel cedyrn yn cael eu difa maen’; 

Ac eto oll ar gynnydd, i gyfoethogi dyn, 

O ran mai ’r Pen-rheolwr yw Iesu Grist ei hun. 

Yn rhoddi rhyw effeithiau yn nghorff pob hedyn gwan, 

Er marw ’n lân o hono, ei ryw yn codi i’r lan; 

* Rhesod, rhesen, rhesyn. Ceir y geiriau hyn droion gan yr Awdwr. 
Dynodant, yn y Deheudir,—lewyn, pentewyn (firebrand). Mewn rhai parthau 
yn y Gogledd defnyddir y gair colsyn i ddynodi yr un peth. 


GOLWG AR DEYRNAS CRIST. 


159 


A’r effaith hyn sy ’n cerdded, yn para mlaen o hyd, 

Yn nghorff pob rhyw greadur, nes heibio ’r elo ’r byd. 

Rhyfeddwn, fyth rhyfeddwn, Duw ’n gwisgo natur dyn, 
Yn sylwi ar gre’duriaid rai líeiaf bob yr un; 

Y lleiaf fel y mwyaf tan ei ofal heb wahân, 

Caiff glod am hyn ryw oesoedd ’n ol myn’d y byd ar dân. 

Can’s nid oes pryf na gwyfyn, nac un ymlusgiad llaith, 
Nad coffa fydd am dano yn nhragwyddoldeb maith; 

Holl natur wedi marw, ond yno oll ýn fyw, 

O fewn i gof y seintiau fydd yn moliannu Duw. 

Fe welir dy ddaioni wrth grëu pob rhyw un, 

A chariad fel y moroedd yn rhedeg at y dyn; 

’D oes ’hediad, nac anifail, ymlusgiad ’r hyd y maes, 

Na wna ef ryw ddaioni i etifeddion gras. 

Fe welir dy ddoethineb, dy ddyfais faith a’th scil, 

Yn natur a gwasanaeth yr anrhesymol hil; ^ 

Brogäid yn llanw ’r teîau, y llau diystyrllyd ryw, 

Gaiíf ddodi maes yn eglur i Pharaoh pwy sydd Dduw. 

Dy allu eilwaith welir ’n awr ynddynt oll o’r bron; 

Ond careg ladd Golîah, a’r garfan gwŷdd yn ffon; 

Cyrn hyrddod, wrth eu chwythu, a gryn, a dafl i lawr, 

Y muriau tewion cedyrn, a phyrth Jerico fawr. 

Fe welir dy ddigofaint, dy wîalen drom a’th lid, 

Trwy bethau gwael yn danfon dy felldith ar y byd; 

Can’s pryf y rhŵd, a’r lindys, a llu ’r locustiaid, cawn, 

Yn d’od â newyn creulon ar wledydd mawrion iawn. 

Pa’m gwrthddadleuaf finnau, neu anfodlona’ i i’m Duw, 
Am na wnaeth fi ’n greadur sydd lawer uwch ei ryw? 

’N ol ei ’wyllys bur ei hunan gwnaeth bob peth tan y nef, 
A minnau fyddaf bodlon, ac a’i clodforaf ef. 

A ofna dyn gael dillad, pan mae ’r ehediaid fry, 

Yn ol eu hamryw liwiau ’n cael llawnder mawr o blu? 

A ofna na chaiff ymborth, gwybedyn, pan nad oes, 

Heb fwyd, na gwisg, na lloches i orwedd ynddi’r nos? 

’N enwedig, O gredadyn, tros b’ un bu ’r Iesu cu 
Yn dyoddef cael ei hoelio ar fynydd Calfari; 

Pan brynodd ef fy enaid â’r aberth mwyaf drud, 

A ball ef un drugaredd sydd eisiau yn y byd ? 

Ac fel y gwnaeth im’ ragor ar ben Calfaria fryn, 

Nag i un creadur arall sydd ar y ddaear hyn; 

Tros ’hediaid, pysg, yralusgiaid, anifail chwaith ni chaed, 

I Dywysog y Tangnefedd erioed i roddi ’i waed. 

Ond troswyf fi tywalitwyd, rayfi lygredig ddyn,— 

Sydd fyrddiẁn lawn ffieiddiach na chreaduriaid un; 

Yr Haul fawr o’r uchelder oleuodd arna’ i lawr; 

’D oes iaith a dd’wed íy ngwynfyd o tan y nefoedd fawr. 

O pa’ra caf finnau bellach, ddyrchafwyd gan fy Nuw, 

Fel anifeiliaid raudion, neu yralusgiaid, felly fyw; 

Mor ddiwyd ynghylch gwagedd, rhyw bethau na pharhân’, 
Mor ofer a disylwedd a chan y pryfed raân. 

O ! *í’ enaid, p’odd gall cariad yr Hwn a’ra gwnaeth yn ddyn, 
A rhoi i rai elfen newydd o’i Ysbryd Ef ei hun, 

Fy ngodde ’n farw, syrthlyd ? O defíro, nefol dân, 

Uwch pob creadur arall, clod i’th Greawdwr cân ! 


RHAN YR AIL. 

O ND tros y dyn godidog cair gwel’d ei ofal Ef, 

Yn rhagddarparu iddo, o ddyfnder dae’r i’r nef; 

Na tharo ei droed wrth gareg, na blewyn gwyrapo o’i ben, 

Heb berffaith adnabyddiaeth Tywysog raawr y nen, 

Yn porthi ’r tlawd anghenog fel y cyfoethog llawn, 

Sy ’n casglu manna lawer y bore at brydnawn, 

Dim eto ganddo yri ngweddill; ac hefyd gan y llall, , 

A gasglodd ond ychydig, ddigonedd heb un pall. 

Yn rhoddi i Ddaniel gryfdwr trwy loew ddw’r a ffa, 

Fel pe yn bwyta beunydd iachusol foethau da; 

Yn rhoi teisenau sychion, ffioleidiau o deneu ddw’r, 

Tros ddeugain o ddiwrnodau i gynnal bywyd gŵr. 

Yn rhoddi dw’r y ffynnon i’r tlawd, nid gwneuthur llai 
O les, na gwin o fryniau yr Eidal bell i rai; 

Bendithio ’r peth distadla’, yn rhoddi ’r bara rhyn,t 
I fagu gwaed y tlodion, mor gryf a’r bara gwyn. 

• Mae y pennill hwn, sydd yn dybenu y rhan yma yn yr Argrafìiad Cyntaf, 
wedi ei adael allan yn yr Ail, ac felly yn yr holl aigraffiadau dilynol. Mae yn 
anhawdd genym feddwl nad o ddamwain, ac nid o fwriad, y gadawyd ef allan; 
oblegid hyny yr ydym yn rhoddi iddo ei le cyntefig. 

+ Rhyn, rhynion ceirch wedi ei risglaw, neu ei fras-falu. 


Bendithio ’r gwisgoedd geirwon anghynhes gwael, i un, 

A sidan, ffwr, a felfed, a phlyf, i ambell ddyn; 

Chwech canmil gynt o bobl, heb dreulio eu dillad cawn, 

Yn ngwledydd poeth Arabia, tros ddeugain mlynedd llawn.’ 

A rhoi i feibion Adda, mor aml sydd â’u rhif, 

A rhai ’n yn difa beunydd fwy nag y difa llif, 

Gyflawnder, a myn’d drosodd, i’r da a’r drwg yn un, 

- Sy ’n dangos maith ragluniaeth haelionus Mab y dyn. 

Rhoi effaith yn y bara, a rhinwedd yn y dŵ’r, 

A hwy ’n beth meirw eu hunain, i gynnal bywyd gŵr; 

A rhoddi sûdd y grawnwin, a ffrwyth o amryw ryw, 

I gadw byw^d miloedd rhag newyn drwg ei liw. 

Pa’m yr anghofia’ i ei ofal i dragwyddoldeb maith, 

Mewn myrdd o bethau welais, ac brofais ar fy nhaith ? 

A gollaf fy nghysuron ? ai anghof gaiff eu dwyn ? 

Mi ganaf am ragluniaeth tra parwyf, er eu mwyn. 

Yn nghylch ei hyd a’i dyfnder, ei chwmpas iriaith a’i grym, 
Mewn cyfyngderau lawer na ffaelodd i rai ddim; 

Fel tarawodd Ef y creigydd, nes ffrydio dw’r i maes, 

A gwlawio lawr y manna o anghymharol flas. 

Deffrowch, fy holl serchiadau, a sefwch yn eich lle, 

I garu a rhyfeddu Tywy^sog mawr y ne’; " 

Cryf Awdwr iachawdwriaeth bwrcasodd fythol hedd, 

Yn carco^ ’n lân ara danaf o’r groth i waelod bedd. 

Can’s gwelaf cyn y bore, pan obry yn y groth, 

Yn fy nechreuad cyntaf, law fy lachawdwr doeth; 

Yn peri i mi dyfu i fyny fel o ddim, 

Ac yna yn fy nghynnal, a mi heb berchen grym. 

Cynnifer nerve a gewyn, gwythîen, artery, 

Yn deall 'am eu lleoedd yn ddystawyn y bru ; 

Cynnifer asgwrn bychan yn eistedd yn ei le, 

Heb un gorchymyn arall, ond ei ewyllys E. 

Paham na chawswn feddrod cyn im’ gael enaid byw? 

Mi dreng’swn, wrth fy ngeni, ond o ragluniaeth Duw; 

* CarCj carco ; gofal, gofalu, pryderu. Mae y gair yma, tra yn ddyeithr ac 
anarferedig yn y Gogledd, yn gynnefin iawn i’r werin yn y Deheudir. Darfu 
i ŵr arall o Lanymddyfri, nid amgen, y Parch. Rhys Prichard, ei anrhydeddu 
â lle mewn un arall o’n clasuron. Ebai yr hen Ficer,— 

“ Dy serch a’th garc at gene’l Cymru 
Ry'bair i bawb dy anrhydeddu.” . 

Efe â’i law a’m bwydodd, Efe ’m cynnaliodd i, 

Pan eto ’n anweledig yn llechu yn y bru. 

Mor ddwfn yw dy ragluniaeth, mor ddirgel yw dy rym, 

’R wy ’n boddi mewn rhyfeddod, ni alla’ i ddywedyd dim ! 
Yn gweled ac yn trefnu achosion dirgel dyn, 

Pan na bo dawn na synwyr, na medr ganddo ei hun. 

Dy drefn oedd na ’m ganwyd tu draw ’r Atlantic mawr, 

Lle miliwn o filiynau o eneidiau sydd yn awr; 

Rhai ’n pobi tan yr haulwen, yn noeth anhardd eu llun, 
Rhai ’n sythu yn y Gogledd, heb gysur gan yr un. 

Fel anifeiliaid gwylltion, difedr, diddysg, di-ddawn, 

Yn hela rhyw ysglyfaeth o foreu hyd brydnawn ; 

Yn meddu, ac heb feddu, o ran gorthrymwyr trist, 

Heb glywed gair hyd heddyw o Efengyl Iesu Grist. 

Ond dyma le fy nghoelbren, ac mae gorfoledd im’, 

Y wlad y mae ’r Efengyl yn marchog yn ei grym ; 

Haul gododd o’r uchelder i oleuo ’n bro o’r bron, 

’D oes ardal tan yr wybren fwy ei braint na ’r Ynys hon. 

Yn dy ragluniaeth, Iesu, mae llawer mwy na myrdd, 

Naill ai o wastad, union, neu o anwastad ffyrdd; 

I’n cadw o angeu pechod, a’n dwyn i’r nefoedd fry, 
Cynnifer un o Iwybrau a seintiau genyt sy. 

I’n rhoddi ar y llwybr, i wrando ar dy lais, 

A threfnu yr achosion, a gosod ynom gais ; 

’N nod yr amgylchiad lleiaf, distadlaf yn y byd, 

Oedd oll tan dy olygiad, pan galwyd ni ryw bryd. 

D’ ragluniaeth aeth â Philip at eunuch, yn ei llaw, 

Galluog oedd dan Gandas o wlad Ethiopia draw; 

Rhoes iddo eiriau i ddarllen am orthrymderau trist, 

A hefyd llawn agoriad i Efengyl Iesu Grist. 

Pwy ddywed’sai wrth wel’d gweddw anffodiog yn y man, 

Yn myn’d i ffynnon Jacob i godi dw’r i’r làn, 

Buasai ’r anwybodus, tros Efengyl Duw yn dyst, 

A d’od â thref Samaria i gredu yn Iesu Grist. 

Rhyw rai mae hi ’n eu galw trwy orthrymderau mawr, 
Mewn pair o gystudd eilwaith yn tynu rhai i lawr; 

Wrth ddarllen, rhai wrth glywed, neu ryw ddisymwth groes, 
Trailodau a charcharau, gweledigaethau ’r nos. 

Fy enaid, d’wed pwy ddyben, pwy feddwl, pwy barto’d, 

Oedd ynot yn yr'amser y’th alwyd gynta’ erioed ? 

Trwy foddion annhebygol y denwyd fi, oedd ffol, 

Mewn amser annhebygol i alw ar dy ol. 

Yr arfaeth oedd i esgor, fe ddaeth dy drefn lân 
Yn ddiarwybod i mi â’r moddion yn y blaen; 

Pob peth yn ffitio ’r dyben gylch-ogylch tan y nen, 

Mab Cis, yn lle asynod, ga’s goron ar ei ben. 

Zacheus, bach y meddyliodd, ac yntau ’n dringo fry, 

D’ äi iachawdwriaeth rasol pryd hyny idd ei dŷ; 

Ac felly Paul, a Phedr, Mair Magdalen, a mwy; 

A minnau ’n ddibarotoad ga’s fywyd gyda hwy. 

A phan daeth dy ragluniaeth â’r trysor mwyaf drud, 

Paham na phwysa’ i arni am bobpeth yn y byd ? 

Bob bore mae ’th fendithion heb derfyn ac heb rif, 

Na mesur ar eu llanw, fwy nag sydd ar y llif. 

Bydd eisieu ar genawon y llewod, er eu grym, 

Y sawl a ofna ’r Arglwydd fydd eisieu arnynt ddim ; 

Rhydd fara i’r neb a’i caro, serch agor nefoedd fawr, 

A’i wlawio yn gawodydd fel coriander i lawr. 

Y tlodion a’r trueiniaid, pan y dyrchafont lef, 

Gan drengu bron o syched am ddyfroedd, arno Ef, 

Fe egyr iddynt afon ar leoedd uchel iawn, 

Ffynnonau ’r hyd dyffrynoedd o fore hyd brydnawn. 

Hwn, unwaith, gwaed ei galon ollyngodd Ef yn lli’, 

Gan wres, i’r làn yn mygu, ar fynydd Calfari, 

I borthi ’m henaid euog, oedd yn newynu ’n dost, 

A’i gorff Ef wedi ei hoelio yn sicr wrth y post. 

A ball Ef i mi bellach fendithion,'pan fo raid? 

Mewn eisieu a chyfyngder, a fydd Ef ddim o’m plaid ? 

Bydd fyth ; Efe fendithia ’r ychydig sydd yn ’stor, 

Fe ’i gwna, os gwel yr achos, fel dyfroedd mawr y môr. 

I’r weddw o Sarepta y daeth â bendith fawr, 

Ni ddarfu ’r blawd na ’r olew nes gwlawio ar y llawr; 
Rhagluniâeth faith hyd heddyw wna râd* o’r ’chydig ran, 

Mewn ffordd rnegys yn wyrthiol, sy ’n fynych gan y gwan. 

* Rhâd llwydd, bendith. “Nid oes râd ar a wnelo,” nid oes Iwydd- 
iant, neu fendith, ar yr hyn a wnelo. 

Pe le dechreuaf rifo dy drugareddau maith ? 

’R wy ’n soddi wrth fyfyrio dy anorphenol w'aith; 

Mor hawsed rhifo ’r tywod, neu ’r gwallt sydd ar fy mhen, 

A rhifo holl fendithion Tywysog mawr y nen. 

Sawl gwaith wnest fy niífygion a’m heisieu fyny ’n llawn, 

Do, toraist íy ammheuaeth wrth hyny ’n rhyfedd iawn ; 
Rhyfeddais, can rhyfeddais, barhad dy ddoniau maith, 
Cywilyddiaist f’ anghrediniaeth yn gyfiawn lawer gwaith. 

Fy ffydd a ballodd ganwaith â geiriau gwag y byd, 

Fy nghalon a fy ngobaith a ballodd lawer pryd ; 

Byth ’phall dy drugaréddau na dy ragluniaeth lân, 

Ond dy ffyddlondeb rhyfedd yn wastad bery ’mlaen. 

Craig Israel a’i Waredydd, nis twyllaist fì erioed, 

Na gwneuthur irn’ g’wilyddio o ngobaith ynot fod; 

’R wy ’n cael mwy na ’m deisyfiad, bendithion braf bob dydd, 
Fel afon annofiadwy yn llifo imi sydd, 

Can’s cariad a ddangosaist yn oll a ddaeth i’m cwrdd, 

Gwel’d d’ ofal Di am danaf aeth â’m rhag-ofal ífwrdd; 

Dy gariad cu ’m harweiniodd trwy foroedd, llif, a thòn, 

O’r gyntaf awr ces fywyd, hyd at y fynyd hon. 

Y llwybrau cyntaf gerddais, ac er nas gwyddwn i, 

A nodwyd, a amgylchwyd oll gan dy cariad cu ; 

Oni buasai hyn, fy mhechod, f’ ynfydrwydd cas bob awr, 

A ddod’sai ’m traed a’m dwylaw o fewn i’r gadwyn fawr. 

Bob bore ’r wyf o newydd achosion yn eu cael 
I ganu i’th ffyddlondeb a’th drugareddau hael; 

Can’s beunydd ’r wyt yn selio dy addewidion rhad, 

A chwblhâu ’r gwirionedd a roddwyd yn dy waed. 

Dy glustiau nid agoraist, ond ti wnest arnaf ŵg, 

Pan oeddwn yn dymuno yr hyn wna i mi ddrwg; 

Fy rhoddi ’n lân allesit i’m *dewis ddrwg fy hun, 

Yn gosp ám fy ynfydrwydd, a’m pechod bob yr un. 

Byth, d’ enw gaffo ei foli, byth bythoedd byddo ’th glod, 

Gan’ mil o weithiau ’n lletach na ’r nefoeid faith ei rhod ; 
Boed holl blant Adda ar unwaith mewn cydsain hyfryd lân, 
I’th enw gogoneddus yn gwneyd soniarus gân. 



GOLWG AR DEYRNAS CRIST. 165 


RHAN Y DRYDEDD. 

M I ganaf am Ragluniaeth fy Iesu mawr a’i scil,' 

Yn dal fy nhroed rhag cwympo mewn llwybrau dyrys, cul, 
Wrth ddringo creigydd uchel a thraws-gamwyrol ífyrdd, 

Lle briwiodd esgyrn cannoedd, ac y tramgwyddodd myrdd. 

Mil daenwyd im’ o rwydau, a hefyd miloedd mwy, 

Cryf hefyd oedd, a dyrys, y lleia’ o honynt hwy; 

Ac wedi eu plethu yn gyfrwys oddeutu ’m traed yn nghudd, 
Oni buasai dy ragluniaeth i’w dadrys oll yn rhydd. 

Llanwaswn fyd o bechod oni buasai croesi ’m ffyrdd, 

A’m cadw ’n ol â gwíail, ceryddon, ífyn, a gyrdd, 

Fy attal rhag fy nhrachwant, fy nghau oddiwrth y rhai ’n, 

Ac weithiau â muríau ceryg, aC weithiau â chauau drain. 

Tydi wnaeth i Abigail i rwystro Dafydd gynt, 

I fwrddro Nabal ynfyd yn union yn ei hynt; 

Jehosaphat dduwiolaf i wneuthur cynghrair gref 
Ag Ahaziah greulon ar ol ei ewyllys ef. 

Fy natur wyllt a’m dygodd i ’n agos at y tân, 

Nid doniau na ’m grasusau allasai nghadw i yn lân; 

Dy ofal doeth am danaf, yn ’maflyd yn fy llaw, 

A’m troed ar fin' y cenllif, wnaeth j mi sefyll draw. 

Fy -Ngheidwad cadarn ydwyt, Derchafydd mawr fy 'mhen, 

Sy â gofal am fy mywyd fry o eithafoedd nen; 

Fy enaid rhag temtasiwn y wiber fawr ei grym, 

A’m corfî rhag mil o bethau ag all’sai ddygwydd im’. 

Mae lleng o ddienyddwyr i ni ar hyd y byd, 

Bob awr i’n dienyddio oll wedi rhoddi eu bryd: 

All synwyr mo ’u rhagweled, na charc eu cadw draw, 

Pan caffo ein bywyd unwaith ei roddi yn eu llaw, 

Y march tan ei farchogydd, pe syrthiai ef ryw bryd, 

Neu ergyd bach, a’n gyrai i anweledig fyd : 

Y dolur lleia’ i’r golwg, cwymp ar y ddaear las, 

Sydd abl fyn’d â’n hanadl, mae ’n barod fyn’d i maes. 

Y gwybed mân a’r pryfed sy ’n ’hedeg yn y nen, 

Ymlusgiaid bach diddeall i’n bywyd roddent ben. 

Pan roddo Duw arfogaeth i’r lleiaf ar y llawr, 

Gwnà lawer cynt dienydd'^ na chledd Goliah mawr. 

Mae ’r aer ŷm yn anadlu, a’r bwydydd pur o’r bron, 

Y dwfr, ac oll, yn wenwyn sydd ar y ddaear hon j 
Mae ’n mherchen angeu diried, digryn, amrywiol saeth, 

A myrddiwn o genadon yn barod at ei waith 

O fewn ’stafelloedd dirgel íy nghalon, nos a dydd, 

Sydd fíynnon fawr o’m by wyd, hen loches angeu sydd; 

Mae ’r gwaed ag sy ’n fy maethu o fore hyd brydnawn, 

A hadau mân marwolaeth ýn cerdded trwyddo ’n llawn. 

Pe stopiai un o’i gafnau, pe troid e maes o’i le, 

Bygythid fi âg angeu am idd ei attal e; 

Yn nhroell naturiaeth eang, pe safai ond un rhod, 

Fe laesai ’r cwbl wed’yn, ac fe ddarfyddai ’m bod. 

O’r fath glefydon mawrion cynddeiriog yn parhâu, 

Nes myn’d i ymyl beddrod, cyfarfu o honom rai, 

Pob artery, pob gewyn, pob asgwrn bach ó’r trwch, 

Yn gwáeddi gyda ’u gilydd mai ’m lletty oedd y llwch. 

Ond einioes fyn rhagluniaeth, ac angeu diried du, 

Nid all ef daro un-gwr hyd pnis myno hi; 

Os tery hi o’r ochr, ysglyfia fyrdd i maes, 

A gobaith wedi darfod o safn yr angeu glas. 

Hyd ’n nod yn amser marw, y fynyd, awr, a’r dydd, 

Y drefn, a’r achosion, o fewn ei ddwylaw sydd; 

Ddaw angeu ddim cyn amser, er amryw îs y nen , 

Sy ’n gwneuthur yr achosion o dd’od o hono i ben. 

Ac yn ei llaw mae bywyd; mae ’n cadw bywyd mil 
O bobl rhag marwolaeth mewn cyfyngderau cul; i 

Yn rhoddi i fyrdd eu diwedd, o fore hyd brydnawn, 

Trwy foddion annhebygol, pan b’ont yn addfed lawn. 

Mae ’n- tynu ei bobl ymaith rhag drygau sydd yn d’od, 

Neu Hasael rhag. eu sathru, rai prydiau o dan droed; 

Ac weithiau barn ddisymwth ar bobl o bob gradd, 

Saith dengmil mewn un tridiau o honynt ga’s eu lladd. 

Oddiyma bendith hefyd ar physygwriaeth mae, 

’R un drugs yn lladd rhai eraill, ond cadw bywyd rhai; 

Rhai ’n cael eu codi o angeu, cystuddiau mwya’ eu rhyw, * 
Trwy foddion pur wrthwyneb, trwy ’n unig fendith Duw. 

• Dihenydd yw y gair a geir yn y ían yma yn y gwahanol argraffiadau; ond 
mae yn amlwg mai dienydd a olygai yr Awdwr. 

Tra ’n berchen cof a meddwl, gwythîen, gwaed, neu chwyth, 
Boed cofía o’th ddaioni o fewn i’m henaid byth ; 

Ni anghofia’ fy nghyfyngder, fy ngwewyr mawr a nghri, 

A’r addunedau cryfion a wnes pryd hyny i Ti. 

Pob help o’r ddae’r yn pallu, o’m cwmpas tywyllwch du, 
Gofidiau yn amgylchu megys rhyw arfog lu ; 

Ti, Dduw, fum nerth yn unig, ac nid adnabum i 
Un enw i bwyso arno onid d^y enw Di. 

Dyma ragluniaeth Iesu, a ga’dd y seintiau erioed, 

Gynnifer gwaith eu gwared, pan mewn cystuddiau ’n bod : 

Y môr yn croni ei dònau cynddeiriog o bob tu, 

Yn bentwr, tra f’ai Israel yn myned trwyddo ’n llu. 

Y llew yn peidio cwrddyd â Daniel yn y fíau, 

Y fílam yn peidio ennyn ar ddynion duwiol rai; 

A chrogbren cadarn Haman, a godwyd cuwch a’r nef, 

Yn peri ’n fuan hongian fe ei hunan arno ef. 

Mae ’n dallu y gelynion yn eu dichellion maith, 

Eu rhwystro, a’u cyfnewid, a’u hattal ar eu taith; 

Tyneru eu calonau, neu dori i lawr eu grym, 

Er cymaint eu cynddaredd, na allant wneuthur dim. 

Gogoniant fy lachawdwr yw rhoddi ’r mawr ei rym, 

Ei arfau cryfion cedyrn, i fíaelu gwneuthur dim; 

A rhoddi i’r distadlaf sy ond prin yn berchen chwyth, 

Na Iwydda un ofíeryn wneir yn ei erbyn fyth. 

Ond deuddeg annysgedig sydd fwy na digon cry’, 

I lanw byd o Eíengyl, pan Iesu fo o’u tu; 

A Gideon ’n abl gyru i ddystryw Fidian hen, 

Dim ond tri chant o bobl, a phawb i dori stên ! 

Ond nid all brenin Babel ac Antiocius fawr, 

Asferus, Dîoclesian, gael eglwys Dduw i lawr; 

Hen Nero, Maximinus, Domitian, Hadrian hy’, 

Ac ufíern, er creuloned, fyth nis gorchfygant hi. 

O ran y cedyrn nerthol, na saif un diiti o’u blaen, 

Er mor gynddeiriog ydynt, tan ei ragluniaeth maen’; 
•’Merawdwyr mwya ’r ddaear sy ’n bygwth yma a thraw, 

Eu hewyllys a’u calonau sy ’n gyfan yn dy law. 

Ond mewn cyfyngder caled y gwna rhagluniaeth hyn, 

Yn mynydd Duw y gwelir y w;aredigaeth syn :— 

Yn gwared y credadyn, yn rhoddi ei draed yn rhydd, 

Ac weithiau ei ddyrchafu a’i anrhydeddu sydd. 

Mae fyth yn dilyn cynghor hen arfaeth faith y ne’, 

Yn achub at y fynyd, yn gymhwys yn ei lle; 

Pe arosai ’n hwy rai prydiau, ni wnai hi ronyn lles, 

Neu ’n gynt, yr ochr arall, ni fyddai gronyn nês. 

Plot Haman, pan yn addfed i ddifa Israel fawr, 

O ddechreu ’r nos yr olwyn a drodd cyn tori ’r wawr; 

Saul pan yn erlid Dafydd, yn brefu am ei waed, 

A glywodd i’r Philistiaid i ymdaenu dros y wlad. 

Mae barn a bendith hefyd gyda Chreawdwr nen, 

Nes delo ’r dydd i fyny, ddaw un o’r rhai ’n i ben ; 

Nes y breuddwydio Pharaoh ddaw Joseph byth yn fawr; 
Pan yn eithafoedd balchder daw Babilon i lawr. 

Pa’m na thro innau ngolwg fyth tua’r nefoedd wen, 

Yn nghanol pob cynddaredd wy ’n weled ìs y nen; 

A’m Iesu yn rheoíi yr aíreolus lu, 

O ddyfnder uffern isod i bellder nefoedd fry? 

Pan dyn fo ’n cynddeiriogi, edrychaf arnat Ti, 

Ac yna mewn i’m.calon pwy bechod ynof sy; 

Dyn fyth ni chai fy nrygu: y gadwyn, oni bydd 
I’m cospi, neu i’m profi, tydi a’i rhoi yn rhydd. 

Am hyny mi ddechreuaf cyn myn’d i ddelio â dyn, 

Yn isel ar fy ngliniau o flaen dy fainc dy hun: 

Fel Esther yr anturiaf, pan ynot ti bo ngrym, 

O flaen y rhai cadarnaf, heb i mi ofni dim. 

Ti ddodi dy ofn weithiau i grynu calon gŵr, 

Ac weithiau ti a’i toddi nes byddo hi fel dw’r; 

Yn wastad ti orchfygi, yn wastad äi â’r maes, 

A dedwydd yw yn unig a bwyso ar dy ras. 

Ac felly dy ogoniant mawr yn helaethu sydd, 

A chyrau pella ’r ddaear yn rhoddi arnat ffydd; 

Dy wel’d yn drech na ’r cyfan yn sefyll sydd o’th flaen, 

Yn cadw ’th ffryns a’th geraint yn nghanol dw’r a thân. 

’D oes dim o anghenrheidrwydd, o natur faith, na scil, 

Na ftortun, na dygwyddiád, i Adda hen na ’i hil, 

Na choelbren ar yr arffed, yn llawen troed neu drist, 

Nad yw ef yn dybenu ar ofal Iesu Grist. 

Y cyfan sydd yn dygwydd i ddyn o tan y nef 
Trwy foddion cyffredinol, sy ’n dyfod trwyddo Ef; 

Neu brydiau rai heb foddion, heu trwy ryw foddion gwan, 
Mae E ’n darostwng niiloedd, yn codi myrdd i’r làn. 

’D oes Iwc, nac anlwc, ffortun, anffortun tan y nen, 

Onid rhagluniaeth rasol sydd arnynt oll yn ben ; 

’D oes dim o siawns, neu ansiawns, yn dyfod îs y rhod, 

Ond trefn faith rhagíuniaeth yw ’r cwbl sydd yn bod. 

Tros luoedd mawrion nefoedd, a lluoedd daeär gron, 
Awdurdod y Messiah sy ’n cario ’r dydd o’r bron; 

’Fe sydd yn leíìo ’r saethau, yn cadw ’r bwa ’n dỳn, 

Yn taro yn ddirgelaidd, a dyn heb weled hyn. 

Can’s er bod pethau ’n dygwydd yn fynych îs y rhod, 
Disymwth, diarwybod, megys i Dduw yn bod; 

Rhyw droion heb eu dysgwyl i rai o groesau ’n llawn, 

Yn llwythog i rai eraill o gyfoeth gwerthfawr iawn. 

Ond holl ddamweiniau ein bywyd sy ’n llaw rhagluniaeth fawr, 
Hi sydd yn trefnu ’r coelbren i’r aríîed roir i lawr; 

Ond Achan ffeindiwyd allan, er bod y peth dan gêl, 

A r coelbren ddeil Jonathan am fwyta ’r gronyn mel. 

Damweiniau gododd Joseph o’r pydew du i’r làn, 

Damweiniau gododd Moses, ac yntau ’n faban gwan, 
Damweiniau gododd Esther i’r làn o radd i radd, 

A Mordecai i’r warthol, a Haman gael ei ladd. 

Ond eto gwelir gallu, doethineb Duw a’i ras, 

Yn y damweiniau mwyaf i gyd yn tarddu maes ; 

Daioni a gwirionedd, cyfiawnder maith yn un, 

Yn gwneyd yr holl ddamweiniau fel myno ef ei hun. 

I’r perwyl hyny hefyd amrywiol ffyrdd y mae 
Rhyw foddion yn cydgerdded, ac ynddi yn cydwau ; 

Un peth yn helpu un arall i ddwyn rhyw beth i ben, 

Ac i gyflawni ewyllys Creawdwr mawr y nen. 

Rhaid oedd at godi Joseph i fyny cuwch a’r nef, 

I saethu o’r saethyddion yn galed ato ef; 

Casineb, gwaradwyddiad, carcharau tan y llawr, 

Cyn derbyn llawn lywodraeth tan ddwylaw Pharaoh fawr. 

Rhaid oedd i’w dad ei garu, a’i frodyr ei gasâu, 

Breuddwydio am ei godiad, â’u gilydd i gydwau; 

Ei werthu i’r Ismaeliaid, a’i yru i’r Aiphtaidd dir, 

A sefyll temtasiynau a gorthrymderau hir. 

Fel hyn, er bod damweiniau fel gwellt y maes yn wan, 

Ond amryw, pan gordeddir â’u gilydd yn y man, 

Maent fel rhyw gadwyn haiarn, yn nghyd o ryfedd rym, 

Nad all gelynion cryfaf o’u blaen hwy wingad dim. 

Yn dwyn daioni allan o’r beîau mwya ’n bod, 

Lladd IeSu Grist, o hyny y fendith fwya’ erioed ; 

Mae E ’n rheoli pechod, troi ei gynddeiriog fflam, 

I wneyd fel bo ei ogoniant yn myn’d ymlaen bob cam. 

O Iesu, mae ’th ragluniaeth fath anferth led a hyd, 

Mae ’n dallu, mae ’n terfysgu y doethaf yn y byd; 

Mae ’n cyrhaedd at bob gweithred, y da a’r drwg yn un, 

A neb ’d oes yn ei deall yn unig ond dy hun. 

Hi weithiau ’n tramwy llwybrau rhyw oruchwyliaeth cawn, 
Sydd newydd a dyeithr, ac anghynnefin iawn; 

Ac weithiau ’n ddyrys ryfedd, un rhod yn troi ’n y llall, 

Yn chwith neu yn ddirgelaidd nes rhoddi ’r doeth yn ddall. 

Yn mhell o olwg rheswm a’r deall mwyaf llawn, 

Yn troi materion mawrion yn anweledig iawn : 

Llwyth Benja’ ’n colli rhyfel, er Duw roi caniatâd, 

A Jacob, er addewid o heddwch, yn cael brad. 

Ein nwydau afreolus sy ’n codi niwl i’r làn, 

Yn dallu.ein meddyliau rhag gweled y naill ran 
O’th drefn a’th ddoethineb; fel Jona ’n ol rhoi cri 
Am Ninif gael ei difa, Duw yn ei harbed hi. 

Dy drefn anorphenol yn gweithio ’n gadarn sy, 

Y cwbl pan bo hi ’n cysgu yn lân i’n golwg ni; 

Hi ’n d’od â dim, neu nemawr, o bethau gwych i lawr, 

A ninnau ’n dysgwyl trwyddi gael gwel’d materion mawr. 

Ond bysedd y cerubiaid tan ei adenydd maen’, 

Yn dwyn achosion trymion yn ddirgel yn y blaen ; 
Beichiogi sydd cyn esgor; ac y mae ’r hedyn gwan 
Yn raarw yn y ddaear cyn codo fyth i’r làn. 

Ond mae mor noeth ac amlwg i’w weled ambell bryd, 

Yn d’od â’r farn a’r fendith haeddiannol yn y byd ; 

Am ladd babanod Israel, pob teulu o’r Aipht a ga’dd 
Un dyn, gan gleddyf angel, yn gyfiawn wedi ei ladd. 

Ond ca’dd y Shunamites etifedd yn ei chol, 

O ran ei charedigrwydd i wneuthur bwrdd a ’stol, 

A gwely a chanwyllbren mewn caban ar y mur, 

I’r prophwyd ’n ol dychwelyd o ryw siwrneuon hir. * 

Wel, dyma y Rhagluniaeth a roes y Tad ei hun, 

Bob gronyn bach o honi yn nwylaw Mab y dyn ; 

Ar bob rhyw greaduriaid o’r ddaear las i’r nen, 

I ofalu am eu bywyd y rhoddwyd ef yn Ben. 


Trwy ei Ysbryd sancteiddiolaf mae ’n troi yr anferth rod, 
Rhagluniaeth anwrth’nebol o’r cyfan sydd yn bod; 

Gan weithió ’n ddystaw ryfedd, dirgelaidd ddydd a nos, 
O fewn ysbrydoedd cyndyn, gwrthwyneb, tywyll croes. 

’R un Ysbryd a symudodd ar y dyfnderoedd mawr, 

Nes gorif= ’r Chaos garw, defnyddiau nef a llawr; 

Ag sydd yn deilliaw allan oddiwrth y Mab a’r Tad, 

Sy ’n troi pob rhod rhagluniaeth o’r lachawdwriaeth rad. 

Yn nesaf, yr angylion sy ’n gweithio o fewn i hon, 

Yn barod at negesau gylch ogylch daear gron; 

’R angylion tywyll obry, angylion pur y ne’, 

Sydd barod i ehedeg pryd bynag myno Efe. 

Os bydd o ochr Israel yn amddiífynu ei gam, 

’R angylion sydd yn addfed i daro meibion Ham ; 

I wersyll yr Assyriaid yn fuan yr ânt hwy, 

Naw ugain mil darawant ar hyd y nos a mwy. 

Hwy sydd ’r hyd ysgol Jacob, rhai ’n disgyn fyth i lawr, 
A rhai oddiar y ddaear yn dringo i’r neíoedd fawr, 

Yn gwneyd i blant y fendith ryw gymwynasau o hyd, 
Dros Iesu ’n negeseua fel hyn o fyd i fyd. 

Amgylchu oddeutu rhei’ny sydd yn ei ofni Ef, 

A’u cadw rhag y drygau aneirif tan y nef; 

Yn gwylied tros deyrnasoedd, yn ’hedeg yma a thraw, 
Materion Media a Phersia un amser fu ’n eu llaw. 

Yn helpu, yn cynnorthwyo, ac yn amddiffyn rhai, 

Yn cynnal eu hysbrydoedd mewn cyfyngderau a gwae; 
A chospi rhai am bechod, fel y Sodomiaid hy’, 

Ond cario ’r saint yn hyfryd i’r hofif Baradwys fry. 

A phob creadur eilwaith o tan y nefoedd maen’, 

Yn dygyd ei ragluniaeth anorphen yn y blaen ; 

Ehediaid, anifeiliaid, a physg y môr yn un, 

A phryfed mân y ddaear, ond yn enwedig dyn. 

Y creadur wnelo niwed i un o tan y nef, 

Wna dda i ryw un arall, fel hyn y mynodd Ef; 

Y dw’r, fu ’n furiau cedyrn i Israel fyned trwy, 

Llu Pharaoh pan cynnygiodd, yn fuan boddwyd hwy. 

Tan d’ adain, Iesu, llechaf, nid ofnaf yno wg, 

Na mwed wnel creadur, hyd ’n nod angylion drwg; 

Hen Satan a goncweraist, dififoddaist rym ei saeth, 

Gan waewfifon pan gefaist ar ben Calfaria frath. 

* Gori : to òrood, to hatch. 

Yn anial dir Arabia mewn profedigaeth fawr, 

Tros ddeugain o ddiwrnodau, gorchíygaist anferth gawr; 
Na Iwfrhaed dy filwyr byth mwy o hyn i maes, 

Na nerth dy holl elynion mil cryfach yw dy ras. 

O honot ti, fy Anwylyd, fy Nghraig, a Mrenin mawr, 

Mae ’n bod greaduriaid arni yn gwenu bob yr awr; 

O’r bron dy weision ydynt, y rhai cynddeiriog hy’, 

Yn wirion a diniwed, ac ufudd, wnai i mi. 

O’r pridd y gwna ’r crochenydd y llestr, maint, a’r llun, 

I barch, neu ynte anmharch, fel myno ef ei hun ; 

Dy ewyllys dithau, Iesu, fel mynot felly boed, 

I’th enw bo ’r gogoniant yr awrhon fel erioed. 

Ti dyni oddiar eu gorsedd y cedyrn sarug, syth, 

I bori gwellt y ddaear, a’u gwlychu gan y gwlith; 

Ti godi i fyny eilwaith, gwnai yn goncwerwyr mawr 
Rai oedd fugeiliaid defaid, a phryfed gwael y llawr. 

A chenyt mae amrywiol ddybenion yn yr un, 

Yn rhedeg, yn cydweithio, yn cwrddyd yn gytun ; 

Saul, am ei fai ei hunan, yn cael ei farwol friwj 
Er codi.Dafydd hefyd i’r man ordeiniodd DUW. 

O ddwfn anwybodaeth, O ddwfn dywyllwch du ! 

Sydd yn fy rhoddi i dd’rysu, a chilio oddiwrthyt ti: 

Fel haul fawr dy ragluniaeth sydd yn gorchfygu ’r byd, 

A minnau yn y canol yn d’wyllwch dudew gyd. 

Paham na byddaf bodlon idd ei ragluniaeth o, 

Sy ’n edrych ífordd y myno, ffordd myno ’n myn’d â’i thro; 
Pan byddo ’n awchus edrych ar y pechadur gwael, 

Mae mwy o wenwyn marwol na chariad ynddi gael. 

Ond pan bo ’n gwasgu ’n galed ar y credadyn gwan, 
Cystuddiau heb eu rhifo yn pwyso o bob man, 

Trugaredd yn y cwbl, bendithion heb ddim rhi’, 

Yn y cystuddiau mwyaf, yn llifo iddo sy. 

O f’ enaid, na phrysura i roddi ar uh darn, 

O wedd rhagluniaeth groesa hyd fyth ryw euog farn ; 

Paul farnwyd gan farbariaid, wrth wel’d y wiber fawr, 

Ond trodd eu barn yn fuan pan taflodd hi i lawr. 

Wel dyma y Rhagluniaeth sy ’n cerdded yn y blaen, 

Yn trefnu íy achosion hyd at y lleiaf mân ; 

Ond eto arferyd moddion ni pheidiaf tra í’wyf byw, 

Y fendith mi gadawaí ar fy ngalluog Dduw. 


Paham y temtia i f’ Arglwydd ? fe dd’wedodd wrthyf, Gwna, 
Ac yn defnyddio ’r moddion ymlaen o hyd yr ä : 

Mi welaf nad yw Canaan (sef gwlad 'y fendith fawr), 

I gael o honi droedfedd heb ymladd bob yr awr. 

Ac eto trwy bob .moddion, Ti ’n wastad bîa ’r dydd, 

Y llwyddiant oll, a’r fendith, o fewn dy ddwylaw sydd; 
Moddion tebygol, weithiau, wnant ronyn lles i mi, 

Rhai annhebygol Iwydda,' a hyn pan mynot ti. 

Pan bo dy law di ’n cerdded yn dy ragluniaeth faith, 

A’r amser wedi dyfod, pob moddion a wna ’r gwaith ; 

Ddaw Joseph fyth o’r carchar trwy fwtler Pharaoh fawr, 

Er begian oll ei oreu, nes d’od i fyny ’r awr. 

A thyma y Rhagluniaeth, pob sillaf yn gytûn, 

Mewn rhyw gydsyniad peraidd a glymwyd ynddi ei hun, 

Fel ateb hyn sy ’n dygwydd yri awr i’r hyn a fu, 

A’r cwbl wnawd pryd hyny oedd er ein dysgu ni. 

Cytûn’ â’r Bibl Sanctaidd, ac yn ei agor cair 
Prophwydoliaethau eglur, ’sgrifenwyd yn y Gair; 

Bygythion, addewidion, gyflaẅnir bob yr un, 

O fewn i faith Ragluniaeth sy ’n nwylaw Mab y Dyn. 


PENNOD Y BÜMMED. 

LLYFR STATUTE TEYRNAS, CRIST, NEU GRIST YN BOB PETH YN Y BIBL. 

D UW, nerth i ganu ’mhellach am.dah dy Lyfr mawr, 

Hen staíute faith dy deyrnas adewaist ar y llawr; 

Yn hwn wyt ỳn dadguddio i feibion Adda ’n rhad, 

Dy ewyllys pur dy hunan, ac ewyllys pur dy Dad. 

Fy Iesu yw mêr y Bibl, !d oes bennod nad. yw ’n son, 

O bell, neu ÿnte o agos, am groeshoeliedig OEN, 

Fe oedd y Testamentwr, a’i Destament Ef ei hun, 

Yw ’r gyntaf a’r ddiweddaf er iachawdwriaeth dyn. 

Ac yma y dadguddiodd y brynedigaeth rad, 

I holl hiliogaeth A dda, ’n enwedig plant yr hâd; 

A dyma ’r drych cywiraf y gall y t’wyllaf ddyn, 

Bid dda, bid ddrwg a fyddo, i wel’d ei ddull ei hun. 

A.dyma lyfr statute.y deyrnas faith ddi-lyth, 

Ag sydd â chyfraith sicr i bara ynddi fyth ; 

Pob rheol yma ’n sanctaidd, pob line yn berffaith bur, 

Pur reol ein crediniaeth o fewn i’r anial dir. 

Mae ’n gyflawn o felldithion i dywallt ar y rhai 
Yn groes ac yn wrthwyneb sydd iddo yn parhâu ; 

Bygythion hyll ofnadwy, dychrynllyd iawn i gyd, 

Ffioleidiau o ddigofaint ar ddi-’difeiriol fyd. 

Ond addewidion gwerthfawr sydd yma i gyd i’w cael, 

A gwaed oll wedi prynu gan fy lachawdwr hael; 

Yn ateb pob cyfyngder, pob trallod a phob gwae, 

Fyth ddelo i gyfarfod y dewisedig rai. 

Gorch’mynion pur a sanctaidd, adwyau cryf o flaen 
Yr anian bechadurus sy ’n llosgi fel y tân, 

I ateb grym ein trachwant, i ddofi ein nwydau trist, 

A hyn a wna ’n effeithiol yn nwylaw Iesu Grist. 

Mae yma bob athrawiaeth yn anghenrheidiol sy 
I geryddu, i adeiladu, i hyfforddi i’r nefoedd fry; 

I derfyn eitha ’r nefoedd, O Arglwydd aed eu sain, 

’D oes eiriau tan yr wybren gyffelyb ddim i’r rhai ’n. 

’D oes eisieu un gwirionedd nad yw ef yma i lawr; 

Dychymyg dyn, traddodiad, na chanon counsü mawr, 
’Madroddion yr hen deidiau, gorchymyn Pab, ni chair 
I helpu dim diffygion sy ’n eisieu yn y gair. 

Can’s hwy yw rheol bywyd, y llinyn maith, a’r scwír* 

I brofi barnau dynion, a ydynt hwy yn wir; 

Pob ’piniwn, pob dadguddiad, i’w wir gofleidio sy, 

Mor belled mae ’n cytuno â’n Hysgrythyrau ni. 

A thyma ’r un sy ’n pwyhtio at Iesu Grist éi hun, 

Yn Feichiau, yn lachawdwr, yn Brynwr enaid dyn ; 

Ac ymhob line o hono, gorchymyn bach nid oes, 

Nad yw yn tarddu allan o rinwedd gwaed y groes. 

Pob goruchwyliaeth ynddo erioed a rowd i ddyn, 

O’r cwymp yn ngardd Paradwys, yn unig ganddo ei hun ; 

Cyn deddf a chyn efengyl, o ddechreu i ddiwedd byd, 

Ni welir, ac ni welwyd, ond Iesu Grist i gyd. 

• Nis gwyddom ddim o drâs yr estron hwn, scwir, os nad ydyw yr. dyfod 
o square, ac wedi ei wasgu yn dipyn meinach mewn trefn i’w gymharu â 
giüir. 

O radd i radd dadguddiodd ei hyfryd enw mawr, 

O radd i radd disgynodd i waered yma i’r llawr ; 

O radd i radd ’sgrifenodd ei Lyfr mawr i gyd, 

O hono ran cyn disgyn, rhan wedi gado ’r byd. 

Fe wisgodd gorff am dano cyn gwisgó natur dyn, 

Yn ogoneddus ryfedd, ond hefyd yr un lun 

A’r corff drachefn wisgodd pan cym’rodd natur gwraig, 

A chwbla ei addewid o sigo siol y ddraig. 

Ac weithiau ei hun amlygodd mewn cwmwl goleu wawr, 

Fel i henuriaid Israel, wrth droed y mynydd mawr; 

Ei ’mddangosiadau eraill aml ac amrywiol ynt 

Trwy rhai gwnai ’i hun yn amlwg i’r sanctaidd deidiau gynt, 

Fel dyn â chorff ara dano ryw ddydd ar oerni ’r wawr, 
Daeth gynt i ardd Paradwys ar ol y codwm mawr ; 

Ei lais adnabu Adda, trwst ei gerddediad glân, 

A glywodd ef rnae ’n debyg yn hyfryd iawn o’r blaen. ^ 

Tair gwaith y gwelodd Jacob ’r Hwn wisgodd natur dyn, 
Wrth fyn’d i Badanaram yn maesydd Lus, oedd un; 

Yn ail yn eitha’ Syria, pan berodd iddo fe 
I symud i Beerseba, a’i feddiant gyd âg e. 

Yn olaf pan ymdrechodd âg ef hyd doriad gwawr, 

Ar làn lorddonen dawel, yn ei gyfyngder mawr; 

Pan ’nillodd ef y fendith trwy nerth ei afael gref, 

Nes llaesu o’r angel gyswllt ei forddwy4 gadarn ef. 

Rhowd enw Israel arno, tywysog gwych ei ryw, 

A’r lle tan enw Peniel, sef hyny, wyneb Duw ; 

Ei einioes wan a gadwyd, er gwel’d Tywysog nen, 

Ryw oesoedd wedi hyny fu farw ar y pren. 

’R un oedd ag a gyfarfu âg Abraham o’r blaen, 

Yr amser bu yn dodi Sodoma fawr ar dân; 

Pan oedd y taer gredadyn â’i wyneb ar y llawr, 

Yn pledio am achubiaeth yr hen ddinasoedd mawr. 

Bryd arall ymddangosodd y gwych Fessiah glân, 

Ar gopa raynydd Horeb mewn fflamau mawr o dân,— 

I Foses-wrth fugeilio, y fflam yn derchu i’r nef, 

A’r berth o hyd heb losgi, nes synu o hono ef, 

Ac yna yn anfon Moses i ddwyn ei blant i maes, 

O tan lywodraeth Pharaoh, i’r etifeddiaeth fras; 

Rhoi enw arno ei hunan, Wyf yr hwn Wyf y sydd, 
YDWYF sy ’n anfon atoch i wneyd eich ffordd yn rhydd. 

Crist yr Etifedd drefnodd yr orüchwyliaeth hon, 

A thrwy Gyfryngwr rhedodd hi ’n mlaen o hyd o’r bron; 
Cyfryngwr a’i diweddodd pan y dyoddefòdd E, 

A rhoddi un eglurach i fyny yn ei lle. 

’Fe yn y dyfnder dyfroedd, pan eto oedd o’u blaen, 

Tu cefn a symudodd o fewn y golofn dân ; 

Ymddangos yn dywyllwch i’r Aiphtiaid mawr eu llid, 

Ond fel yr haul yn oleu i feibion lago i gyd. 

Ac am ba un y dywedodd y Tad o uchder nen,— 

Wele fi ’n anfon angel, ac arnoch bydd yn Ben; 
Gochelwch chwi ei ddigio, neu ’i groesi fóre a hwyr, 

Mae í’ enw sancteiddiolaf yn trigo ynddo ’n llwyr. 

Jehofah ymddangosodd ’n ol hyn mewn agwedd dyn, 

I holl henuriaid Israel, a Moses fawr ei hun; 

Ar ben y graig yn Horeb, pan íîrydiodd dw’r i maes, 

Trwy ysbryd o grediniaeth, yn afon loew las. 

’Fe oedd ar fynydd Sinai pan fygai fry i’r nen, 

Y cwmwl a’r taranau ofnadwy ar ei ben ; 

Y mellt a’r gwreichion mawrion yn saethu i’r awyr ddu, 

Y mwg a’r tarth yn codi i entrych neíoedd fry. 

Y mynydd mawr yn crynu, a chalon gref pob gŵr, 

Gan ddychryn, aeth, ac ofn, yn toddi megys dw’r; 
Marwolaeth ar bob wyneb, /el yn y dydd a ddaw, 

Yn oíni cwrdd â’r mynydd, o bell yn sefyll draw. 

Gor’chwyliaeth Iesu ydoedd, ond goruchwyliaeth gul, 

Efe oedd ar y mynydd, a chanddo driugain mil 
Angylion mewn cerbydau, oll yn gerbydau tân, 
Gylch-ogylch fel rhyw dystion i roddi ei gyfraith lân. 

“ Myfi fy hun, nid arali,” ’be íe, “ ddaeth â chwi ’n awr, 

I maes o feusydd Soan, o ddwylaw Pharaoh fawr; 

Myfi yw Duw ’ch Achubwr, a’ch dygodd chwi trwy ’r môr, 
Mae eto anfeidroldeb o íendith i chwi ’n ’stor.” 

Fel hyn y Deg Gair cyfraith, Efe a’u rho’dd ei hun, 

Fel byddent byth i bara i gyfarwyddo dyn ; 

Yr amser oedd yn dywyll, ond mewn ammodau gras, 

Pob gair o’r ddeddf ragorol pryd hyny rowd i maes. 

Mab Nun yn glir a’i gwelodd, a chwympo wnaeth i lawr, 
A’i gleddyf noeth dau finiog, yn ochr Jeric’ fawr, 

Yn Dywysog ar lu ’r Arglwydd, Arweinydd mawr a’i Phen, 
Ar ol rhyw oesoedd wed’yn bu ’n hongian ar y pren. 

Fe ’i gwelwyd gan Gideon tan dderwen las un waith, 
Ac ar ei draed o Gilgal i Fochim unwaith daeth ; 
Manoah a’i wraig ga’s siarad, a gofyn ei enw cun, 

Yr hwn oedd yn Rhyfeddol, uwch nag y deall dyn. 

Ar ryw eisteddfa uchel a derchafedig iawn, 

Esaia fab i Amos, gynt yn ei weled cawn; 

A’i odreu ’n llanw ’r deml, seraphiaid yn gytun 
Yn swnio ei ogoniant, chwech adain gan bob un. 

A Daniel yn myfyrio wrth afon loew las, 

Sef Hidecel fawr lydan o Eden ddaeth i maes ; 

Ca’s weled ein Cyfryngwr, ein Harchoíîeiriad mawr, 

A lliain gwỳn am dano yn ddysglaer fel y wawr. 

Wedi gwregysu ei Iwynau âg aur o Uphas, pur, 

A’i wyneb fel y fellten, a’i gorff fel beryl ciir: 

Ei eiriau fel sain tyrfa, a’i enau fel fflam dân, 

’R un liw ei draed a’i freichiau a’r efydd gloew glân. 

Lle gwelodd brenin Babel bu ein lachawdwr glân, 
Gynt gydag Abednego a Sadrach yn y tân; 

Yn rhoi gorchymyn cadarn i’r íflam gynddeiriog gref, 
Na wnai un gronyn niwed i’w dri etifedd ef. 

Fel hyn yr ymddangosodd y gwych lachawdwr mawr, 
I’r teidiau cyn cymeryd ei gorff o Iwch y llawr; 

Y Duwdod maith anfeidrol erioed ni welodd un, 

Ond trwy yr Hwn er’s dyddiau a wisgodd natur dyn. 

Ond rhyfedd ddarostyngiad, yr Anfeidroldeb fry ! 

I garu ’n llyn gyff’lybrwydd ein natur salw ni; 
Ymgyfeillachu ’n foreu, a dangos i ni ’n Frawd, 
Amrywiol o flynyddau cyn iddo wisgo ’n cnawd. 

Bu iddo felly i’n teidiau i roddi ei gwmni ei hun, 

A chyda hwynt ymddyddan, a rhodio megys dyn ; 
Ymddangos mewn cystuddiau, a gorthrymderau llym, 
Ac yn eu hanghen mwyaf, fu arnynt eisieu dim. 

Mae eto ’r un i ninnau, i ni yn llawer gwell, 

Er ei fod yn y nefoedd yn awr yn eithaf pell; 

Fe ẃrendy ein hoch’neidiau, fe glyw ein hirad'*' gŵyn, 
O ddyfnder môr o gystudd yn union fe a’n dwyn. 

* Irad : pungent, rueful. 

’R angylaidd lu a’th folo ar eu telynau aur, 

’R eneidiau a berffeithiwyd yn dyblu ’r gydsain cair; 
Doed nef a dae’r yn gryno, a chanent i ti yn un, 

Am i Greawdwr nefoedd i gyfeillachu â dyn. 


RHAN YR AIL. 

G WNAETH i’r prophwydi hefyd brophwydo am dano gyd, 
Pob oes o’r bron yn gliriach nes iddo dd’od i’r byd; 

Yn n)rfnder gorthrymderau i son am ddyddiau gwell, 

Yn ymgysuro yn wastad yn yr lachawdwr pell. 

’R Efengyl gyntaf draethwyd, “ Fe fydd i Had y wraig, 

Er maint ei grym a’i dichell, i sigo siol y ddraig; 

Fe siga ’r ddraig ei sawdl, er cymaint fydd ei fri, 

Ond wrth gael sigo ’i sawdl, fe siga ei choryn hi.” 

I’r cynfyd y dadguddiwyd trwy ’r geiriau hyn yn blaen. 

Holl goncwest Crist wrth sigo balch ben y wiber fain ; 

A’i ddyndod pur, wrth wisgo o hono had y wraig, 

A’i angeu, wrth gael sigo ei sawdl gan y ddraig. 

A dyma ’r hen athrawiaeth oedd y pryd hyny o barch, 

Gan Abel, Enos, Enoc, a Noah yn yr arch; 

Holl sylfaen y ffyddloniaid oedd Iesu Grist a’i ras, 

Bob oes nes galw Abram o wlad Caldea maes. 

I’r hwn y rhowd addewid eglurach nag ynt hwy, 

Fe gredodd, Tad ffyddloniaid y galwodd Duw ef mwy; 

Fe rowd i Jacob eilwaith y d’ai o’i had ryw bryd, 

Un ag a ddygai fendith i genedlaethau ’r byd. 

Ac yntau a brophwydodd cyn rhoddi fyny ’r chwyth, 

Nad äi’r deyrnwialen gadarn o ddwylaw Judah byth, 

Nes byddai i’r Silo ddyfod, ac ato Ef ynghyd 
Y casglai yr luddewon, a chenedlaethau ’r byd. 

Mab Peor ar y bryniau yn d’weyd yn eglur iawn, 

Am Seren dd’ai o Jacob, a hono ’n ddysglaer iawn; 
Teyrnwialen gref o Israel yn llywodraethu ’nghyd, 

Holl dywysogion Moab, a meibion Seth i gyd. 

Ynddo ’r oedd Job yn credu, pan d’wedai ei fod yn fyw, 
Tan gyfyngderau mawrion, na welodd neb eu rhyw; 

Y safai ar y ddaear, ’n ol oesoedd ma’th eu hyd,— 

“ Myfì fy hun, nid arall, gaiíf wel’d ei wyneb-pryd.” 

A Moses a ragdd’wedodd am un rhyw Brophwyd mawr, 
Hwn, megys ef ei hunan, o’r nen y d’ai i lawr; 

Pwy bynag ni wrandawai ar lais ei eiriau Ef, 

Y cai ei dori ’n fuan i ífwrdd o tan y nef. 

Mab Jesse, ber ganiedydd, sy ’n tystiolaethu ’n hy’, 

Fod loR yn gosod Brenin ar Síon sanctaidd fry; 

A’r Tad yn rhoddi iddo yr hyn ofynai i gyd, 

Gan beri iddo ofyn terfynau eitha ’r byd. 

Y cai ef wialen haiarn a breiniol yn ei law, 

I gyhoeddi hedd i eraill, ond i rai cyndyn, fraw ; 

I chwalu yr annuwiol fel llestri priddlyd brau, 

’Merawdwyr a breninoedd, ac yn ei erbyn f’ai. 

Ac hefyd rhydd Esaias gysuron iddynt, gwir, 

Pan Syria fawr ac Israel bron a dystrywio ’r tir; 

Nac ofna, frenin Ahaz, ond dercha’ i’r lan dy ben, 

A gofyn arwydd genyf o’r nef neu ’r ddaearen. 

Tro ’th wyneb at y forwyn feichioga ar Fab o fri, 
Immanuel ei enw, sef Duwdod gyda ni: 

Llywodraeth nef a daear sydd ar ei ysgwydd gref, 
Rhyfeddol, Tad tragwyddol, Duw cadarn gelwir ef. 

Heb derfyn ar helaethrwydd ei wir lywodraeth dda, 
Gorseddfa Dafydd Frenin mewn barn a gadarnhâ, 

Fe ’i trefna mewn cyfiawnder diduedd tra fo byd; 

Sêl Arglwydd Dduw y lluoedd ddwg hyn i ben i gyd. 

Dangoswyd gynt i Ddaniel, ’n ol bod mewn gweddi daer, 
Mai buan d’ai ’r Messiah i sefyll ar y ddae’r; 

O wythnosau ddeg a thr’ugain y byddai heb dd’od i lawr, 
O’r pryd yr äi ’r gorchymyn i godi ’r deml fawr. 

Y d’ai i selio pechod, a gwneuthur dyben glân, 

Ar gamwedd, a gwneyd cymmod tros anwir fawr a mân, 

Y dygai ’mewn gyfiawnder tragwyddol idd ei saint, 

’N ol myned tan ddyoddefaint, a phoenau mwya’ eu maint. 

RHAN Y DRYDEDD. 

E I Lyfr ef sydd yn gosod ei Enw ei hun i maes, 

Trwy amryw o gysgodau, yn ei amrywiol ras; 

Rhyw rai o gedyrn Israel, neu aberth tanlíyd drud, 

A mil o bethau eraill rhy faith i’w henwi gyd. 

Y rhei’ny oll yn dangos yn union fel â bys, 

Fod Gobaith llwythau ’r ddaear i wisgo coríf ar frys; 

Ac byddai yn gyífelyb i rywbeth ynddynt hwy, 

Ond byddai yn berchenog ar fyrdd o bethau mwy. 

Can’s môr anfeidrol helaeth oedd doniau ’n Harglwydd cu, 
O’r rhyw gysgodau penaf, na all’sai dau neu dri 
Fyth ddodi maes fath ydoedd ei ddirmygedig oes, 

Duw ’n gwisgo natur ddynol, a marw ar y groes. 

Amrywiol o bersonau yn ei gysgodi cawn, 

Rhai ’n foreu, rhai ganol-ddydd, a rhai ’n ddiweddar iawn, 
Rhyw ddoniau, rhyw rasusau, rhyw weithred gan bob un, 
Yn gymhwys i fynegi amgylchiad Mab y Dyn. 

Rhowd Adda ’n ben ar bobl, fe rhowd e ’n ben i’r byd, 

Fe rowd i Iesu yntau awdurdod arno i gyd ; 

Ca’s Adda wraig o’i asen, yn nghwsg, heb deimlo loes, 

O ystlys Iesu tynwyd yr Eglwys ar y groes. 

A Noah, ’r hwn a dynodd y felldith drom o’r byd, 

Gan dd’od â’r creaduriaid cynddeiriog oll ynghyd, 

Wnaeth Arch i gadw ei deulu, yn nghanol diluw trist, 
Oedd yn cysgodi ’n eglur holl lachawdwriaeth Crist. 

Ac o’i dragwyddol hanfod rhyw gysgod eglur iawn, 

O hono gan ryw frenin yn Salem gynt a gawn, 

Yn Frenin, ac Offeiriad, i’r Hwn sydd yn y ne’, 

Heb dad, heb fam, heb ddechreu, na diwedd, fel Efe. 

Ac Isaac gawn yn eglur yn ei gysgodi ef, 

Ac yn boddloni marw wrth bur orchymyn nef, 

Ac yn cyfodi o íarw i fyny fel i fyw, 

Yn dype o adgyfodiad yr Hwn eneiniodd Duw. 

A’i eni o’r addewid, fel ganwyd Brenin nef, 

Bron bod goruwch-naturiol, fel y cenedlwyd ef; 

Ac angel yn mynegi i Sara ’r peth, a’r pryd, 

Ac felly i Fair drachefn am dan lachawdwr byd. 


GOLWG AR DEYRNAS CRIST. 

Pob un ar fryn Morîah yn foddlon colli eu gwaed, 

Cusanu angeu chwerw eich deuoedd, gan eu tad; 

Ei groes ar gefn Iesu tua phen Golgotha fryn, 

A’r coed ar gefn Isaac oedd yn cysgodi hyn. 

Y ddau yn cario ’r cynnud i ben y bryn i’r làn, 

A’r ddau yn gorwedd arnynt yn llonydd yn y man ; 

Ond ei anwyl dad yn unig, ’d oedd gydag Isaac ddyn, 

Fe sathrodd Iesu ’r gwinw’ryf, nid oedd ond Ef ei hun. 

A’r Joseph hwnw hefyd, un ieuanc hardd ei wedd, 

Sy â’i hanes o’i fabandod mor rhyfedd hyd ei fedd ; . 

Sy ’n dodi Person Iesu, ’r Messíah mawr i maes, 

Mewn amryw o’i rinweddau, a’i annherfynol ras. 

Saethyddion fuant chwerw, saethasant ato ef, 

Ac felly y dygwyddodd ’n ol hyn i Frenin nef; 

Ei draed a rowd mewn gefyn, mewn heiyrn ei enaid aeth, 
Ei frodyr a’i elynion yn un a’i rhodd yn gaeth. 

Ac fel derchafwyd Joseph i balas Pharaoh fawr, 

Mewn pydew dwfn obry gynt wedi bod i lawr; 

Nes oedd yr haul a’r lleuad, a ser y nen yn un, 

Terfynau ’r Aipht ac Affric, yn plygu iddo ’r glin. 

Yn nesaf fry at Pharaoh, a lluniaeth ganddo ’n ’stor, 

Werth arian, o eu rhifo, bron megys swnd y môr; 

Ei frodyr a’i holl geraint yn dyfod ato ’nghyd, 

Ac yntau yn eu porthi mewn amser newyn drud. 

Oedd yn cysgodi ’r Iesu fu farw ar y pren, 

Yn Frenin wnawd, ardderchog, o’r ddaear faith a’r nen; 
Pawb iddo ’n plygu eu gliniau; mae trysor ynddo ei hun, 
Digonedd i’r ffyddloniaid hyd fyth o fara a gwin. 

’R oedd Moses ’hono ’n gysgod, yn dwyn ei braidd i maes, 
O’r Aipht sy’n d’wyllwch dudew, tua ’r etifeddiaeth fras, 

A Josua drachefn, yr hwn wrth rym ei saeth, 

Arweiniodd hwynt i Ganaan, sy ’n llifo o fêl a llaeth. 

A’r Samson hwnw eilwaith, o’i fodd yn marw yn lân, 

A laddodd o Philistiaid fwy nag erioed o’r blaen; 

’Fe yn ei holl gystuddiau, a’i orthrymderau trist, 

A Selyf yn ei heddwch, oedd yn cysgodi Crist. 

Elias, o’i gyíodiad i fyny i entrych nef; 

Ac Eliseus, a’i wyrthiau aneirif eglur Ef; 

A Jona o’i íarwolaeth, yn rhoddi ei hun yn rhydd 
I’r môr, i laesu ’r ’storom, a chodi ’r trydydd dydd. 

A Dafydd yntau eilwaith, mab Dafydd oedd i fod 

Y cysgod mwyaf eglur o hono fu erioed; 

Te dorodd ei elynion rai creulon, frig a gwraidd, 

Ac megys Dafydd eilwaith y porthodd ef ei braidd. 

’R oedd ysgol gadarn Jacob yn gysgod o hono Ef, 
Sylfaenwyd ar y ddaear, gyrhaeddai hyd y nef; 

A’r sarph a dorodd brenin duwiolaf yn ei oes, 

Am iddynt garu ’r efydd yn fwy na gwaed y groes. 

’R oedd dyfioedd llyn Bethesda, a’r manna melus mân, 

Y niwl uwch ben y babell, a’r nos y golofn dân; 

Y graig fawr a’u dilynodd, a’r dyfroedd ddaeth i maes, 

Yn gysgod eglur hynod o Iesu mawr a’i ras. 

Y dorf ddirif o aberthau oedd yn datguddio ’nghyd, 
Ddyoddefaint y Messiah o’r bron o ddechreu byd : 

O’r aberth wnawd yn Eden i selio ’r gair i ddyn, 

Hyd at yr Aberth hwnw wnaeth Iesu Grist ei hun. 

P’ un bynag poeth oífrymau, neu ynte oífrymau hedd, 

Bwyd oífrwm, neu tros bechod, neu ynte tros gamwedd, 
Neu aberth y cysegriad; yr oeddynt oll o’r bron, 

Yn pwyntio allan Iesu a’r iachawdwriaeth hon. 

Neu ynte os oífrymid hwy ar yr allor bres, 

A llosgi ’r gwêr a’r cwbl yn ulw ar y rhes,* 

P’ un bynag o’r eidionau, neu ’r praidd, ’r oedd oll yn dyst, 
(Neu ynte o’r ehediaid), o angeu Iesu Grist. 

Pan yr aberthwr ddeuai â’i aberth o un rhyw, 

Yn mlaen i ddrws y babell o fìaen wynebpryd Duw, 

Hyn oedd yn d’weyd parodrwydd i farw o’n Iesu cun, 
Oedd babell, ac offéiriad, ac allor fawr ei hun. 

Ei law wrth osod arno, trosglwyddai ei bechod trist, 

Yn lân oddiarno ei hunan ar ysgwydd Iesu Grist; 

’R offeiriad yn cyfaddef, a’i ddwylaw ar ben yr ych, 

Holl feíau meibion Israel, er cynddrwg oedd eu drych. 

Ac yna lladd yr aberth wnai ’r Lefiaid yn gyttun, 

A’r ’ffeiriad oedd anabl i wneyd fath waith ei hun, 

Yr ochr ogleddol ’r allor,—’r oedd dyben mawr yn hyn,— 
Tu gogledd i Gaersalem yr oedd Calfaria fryn. 

Wrth droed yr allor bwrid rhyw ran o’r gwaed i lawr, 

A rhan a gai ’i daenellu o gylch yr allor fawr; 

* Rhes, rhesod—tewyn, marwor. 


Ac ar y bobl eilwaith, a’r Uyfr; gwaed yn lli’ 

Sy ’n puro oll sy ’n perthyn i’n lachawdwriaeth ni. 

Ac yna rhaid ei flingo, a’i dori ’n ddarnau mân, 

Pob cymmal ar ol cymmal, a’i osod ar y tân; 

Y croen i wneuthur gwisgoedd, can’s cadd eneidiau trist 
Eu gwisgo ’n hardd ryfeddol pan rwygwyd Iesu Grist. 

Pob rhan ei halltu â halen, can’s ammod Iesu mae, 

Heb ronyn llygredigaeth, fyth fythoedd i barhâu ; 

A iach a melus odiaeth yw’r Aberth mawr uwch ben, 

Pan Brenin y gre’digaeth fu farw ar y pren. 

A golchi ei ’mysgaroedd yn hyfryd wỳn a glân, 

A’u rhoddi ar y radell, a’u llosgi ’n ulw mân; 

Sy ’n dangos tân digofaint cyfiawnder llym di-drai, 

Ar Grist o’r nef a gwympodd, yn lle ’r crediniol rai. 

Ac yna cario lludw ’r peth losgwyd yn y tân, 

Draw ’mhell tu faes i’r gwersyll i ryw gynteddle glân, 

Yn dangos i’n lachawdwr, ’n ol marw ar y coed, 

I’w roi mewn bedd o newydd na chladdwyd dyn erioed. 

Neu ynte, os bara gosod un amser roid i lawr, 

Ar fwrdd y bara gosod ger bron Jehofah mawr: 

Neu beilliaid, mêl, neu olew, neu hyfryd felus win, 

Cysgodi Iesu a’i freintiau hwy oeddent bob yr un. 

’D oedd aur, na phres allorau, na ’r halen pur ei flas, 

Na ’r miwsig gwych pereiddiaf, na ’r truan fwyd na ’r bras, 
Lloi, ychen, a myheryn, a’r teirw mawr yn nghyd, 

Yn abl byth datguddio yn llawn lachawdwr byd. 

Os ofífwm y cyhwfan i’r gogledd, dwyrain, de’, 

Neu ynte un derchafael i’w godi tua ’r ne’; 

’R oedd yma ryw ddirgelwch yn wastad yn y gwaith, 

Yn perthyn fyth i’r Iesu a’i wirioneddau maith. 

Os puro ’r hwn f’ai aflan y byddid ar un tro, 

Neu ynte y gwahanglwyf, âg adar mân y tô; , 

Glanhâu ’r diferlif eilwaith â gwaed yr anner rudd, 

Yn dangos haeddiant Iesu, a rhin ei waed ef sydd. 

Yr allor bres gwmpasog, pump Ilath oddiwrth y llawr, 

Y colofnau deunaw cufydd yn mhorth y deml fawr: 

Môr tawdd, tair mil o fathau, a’r ’stolion bob yr un, 

Yn dala deugain bathau, gysgodai Fab y Dyn. 

Y deg canwyllbren aurai'dd yn rhes o bobtu ’r tŷ, 

A byrddau ’r bara gosod, ’r un defnydd, a’r un ri’; 

Y thuser aur a’r allor, a’r tarth aroglaidd ‘pur, 

Lle nad oedd gwneyd ei gymhar o fewn y Ganaan dir. 

Yr arch, a gwialen Aaron yn dwyn almonau drud j 

Y llechau a’r drugareddfa, a’r cerubiaid oll ynghyd; 

Y crochan aur a’r manna, Shecinah dysglaer pur; 

Oedd oll yn d’weyd rhyw bethau am y Messiah gwir. 

Y deml yn cysgodi coríif ein lachawdwr cu, 

A’r Shecinah claer y Duwdod sy ynddo, Un a Thri; 
Yr arch, ei ammod newydd, y llechau, ei gyfraith lân, 
A’r Ysbryd a’i gysuron yw ’r ennaint, manna, a’r tân. 

Fel hyn trwy ’r holl gysgodau canfyddid Iesu Grist, 
Yn Feddyg a lachawdwr i bechaduriaid trist; 

Trwy ffydd yn bwyta ’r manna yn yr anialwch mawr, 
Gwel’d Iesu, Pren y Bywyd, yn d’od o’r nen i lawr. 

Yn bwyta ’r pasg gan gredu, yn gweled rhin y gwaed, 
Yn cadw rhag y dystryw yr holl grediniol had; 

Trwy ffydd yn yfed dyfroedd a ddaeth i maes o’r graig, 
Yn gweled yn agored ystlysau Had y wraig. 

Ac yna clodd i fyny yn gryno ’r gyntaf ran 
O’i Destament cysurus i’w bobl yn mhob man; 

Fel b’ai ’n oleuni cywir, ac fel y golofn dân, 

Trwy ddyfnder temtasiynau, i’w harwain yn y blaen. 


RHAN Y BEDWAREDD. 

’ OL pedwar cant flynyddau ar ol cyflawni gyd 
^ ^ HoU ranau ’r Testament cyntaf, a’i rwymo ’n rhòl ynghyd, 

Gwnaeth íesu Destament arâll mwy eglur a mwy plaen, 

Na Moses na ’r prophwydi, na ’r Salmau hen o’r blaen. 

Can’s amser oedd yn addfed ’n awr i’r Messiah pur, 

I wneyd y gair a draethodd yn Eden gynt yn wir; 

I ymddangos yn fwy eglur ei wedd i ddynol-ryw, 

Na chynt y cawd ei weled gan sanctaidd bobl Dduw. 

Rhaid oedd rhoi cnawd am dano, a natur egwan dyn, 

Ei wae a’i hoU wendidau, a’i groesau bob yr un ; 

Sef cnawd o’n cnawd, ac asgwrn o’n'hasgwrn breuol ni, 

Fel gallai ddyodde’ a marw ar fynydd Calfari. 


Fe ddaeth, ond mawr y dysgwyl ei weled Ef yn d’od, 

Can’s pedair mil flynyddau yn awr ar ben y rhod ; 

A’r saint o hyd yn huno gan ddysgwyl oddi draw, 

Yn llawenhâu, yn credu, yn d’weyd yn sicr daw. 

Yn gorphwys yn y geiriau y byddai i Had y wraig, 

Ryw ddydd ag oedd yn dyfod i sigo siol y ddraig; 

Cael addewidion newydd, ac felly yn llawenhâu, 

Yn gwel’d y dydd yn pasio, a’r dydd yn agoshâu. 

A phan y daeth o’r diwedd, nid fel dysgwylient ddim,— 

Mewn ardderchogrwydd dynol, a phomp, a rhwysg, a grym,— 
Ond tlawd a dirmygedig, diystyraf o’r holl wŷr, 

Cynnefin â doluriau, a rhyw gystuddiau hir. 

Mab Saer, nid uchel raddau y ca’s ef gyfri’ ei fod, 

O sylwedd morwyn isel heb ’nabod gŵr erioed; 

A’i eni yn y preseb ar dusw bach o wair, 

A’i rwymo mewn cadachau yn wael ar arfifed Mair. 

Ond dyna ’r pryd disgynodd llu o angylion bra’, 

I lawr i feusydd Bethle’m i dd’weyd y newydd da, 

Nes cwympo syndod rhyfedd, a rhyw ddychrynllyd ias, 

011 tros y gwyliedyddion oedd yn bugeilio ’r maes. 

Ewyllys da i ddynion, daeth y Messiah mawr ! 

Gogoniant yn y nefoedd, tangnefedd ar y llawr I 

Fe ’i ganwyd ef yn Methle’m, de’wch yno i wel’d y man, 

Y preseb a’r cadachau y trow’d y Baban gwan. 

Y doethion* ddaeth o’r Dwyrain o eitha’ Media fawr, 

I wel’d Tywysog heddwch a aned yma ’n awr; 

Wrth gyfarwyddyd seren oleudeg hardd o’r nen, 

O’u blaen o hyd yn cerdded yn ddysglaer uwch eu pen. 

* Y rhai a elwir yn y Testament Newydd, “doethion o’r Dwyrain,” 
Matthew ii., oeddynt sect lîosog iawn o bobl yn y Dwyrain, y rhai wedi rhoi 
ymaith bob addoliad delwau, a addolent Dduw yn unig trwy dân. Hwy a 
ddechreuasant yn gyntaf yn Persia, yr hon, ynghyd a’r India, oedd yr unig 
leoedd yr ymdaenodd y sect hon, ac y mae yno rai o honynt hyd y dydd heddyw. 
Eu hathrawiaeth benaf oedd credu fod dau Hanfod, neu Egwyddorion, un ag 
oedd yn achos o bob daioni, a’r llall yn achos o bob drwg, hyny yw, Duw a 
Diafol, yr un da yn cael ei osod allan trwy oleuni, a’r llall trwy dywyliwch, 
fel eu harwyddion mwyaf cymhwys, ac oddiwrth gymysgiad gweithrediadau, 
yr oedd pob peth yn y byd yn cael ei wneuthur, Ond yr oédd hyn o anghytun- 
deb opiniynau yn eu plith, fod rhai yn dal íod y ddau Dduw hyn er tragy- 
wyddoldeb, ac eraill yn dal nad oedd ond yr un da felly yn unig, mai un 
creuedig oedd y llall; ond yr oeddynt oll yn cytuno yn hyn, y bydd gwrth- 
wynebiad gwastadol rhyngddynt hyd ddiwedd y byd, ac yna bydd y Duw da 
i orchfygu yr un drwg; ac oddiyno allan y bydd pob un o honynt i gael ei 
fyd iddo ei hun, sef y Duw da ei fyd a’r holl bobl dda gydag ef; a’r Duw 
drwg ei fyd a’r holl bobl ddrwg gydag yntef. Fel yr oeddynt yn dal m^i 

Offrym’sant iddo roddion, thus, rayrr, ac aloes pur, 

Aur drud, a llysiau gwerthfawr draw o’r Dwyreiniol dir; 

Yn arwydd d’ai breninoedd o’r abla’, gwycha eu rhyw, 

I gwympo wrth ei orsedd, ac adde’ ei fod yn Dduw. 

Fe ddaeth, nid íel Tywysog, ond gwirion fel yr Oen, 

Yn dlawd heb ’nabod gwyníyd; dim ond cystuddiau a phoen; 
Ac felly ’n faen o dramgwydd, i dori gyddfau gwlad, 

O rai ddylasai redeg i’w fynwes am iachâd. 

A’i athrawiaeth mor resymol, mor sanctaidd, ac mor bur, 

Yn deilwng o ymddangosiad y Duwdod sanctaidd gwir, 

Wedi addasu ’n rhyfedd i roi cysuron gwiw, 

At eisieu a chystuddiau anghenus ddynol-ryw. 

Fath lu dirif o wyrthiau, a rhei’ny ’n eglur iawn, 

Gan neb rhyw brophwyd arall y fath rifedi gawn, 

Er ’nabod pwys ei athrawiaeth, ac fel y gallai Ef, 

I ddangos ei anfoniad oddiwrih ei Dad o’r nef. 

Ac yn ei holl ’marweddiad haeddasai barch a bri, 

Ond rhwymau a fflangellau a gafodd genym ni; 

Y cwbl a ddyoddefodd yn llonydd, wirion iawn, 

O’r diwedd llym farwolaeth echryslon ar brydnawn. 

Ond eto gwnaeth ei ewyllys, cyn marw ar y pren, 

Gorch’mynodd yno ei enaid i íaw Creawdwr nen; 

’N ol marw, hi ’sgrifenwyd o bryd i bryd, yn lân, 

Gan ddynion oedd yn gyflawn i gyd o’r Ysbryd Glân. 

Yn hon fe rodd rhyw drysor diderfyn, rif y dail, 

Bendithion i’r cenedloedd, pob ieithoedd dan yr haul; 

goleuni oedd symbol neu arwydd penaf y Duw da, am hyny yr addolent ef yn 
wastad o flaen tân ; am mai efe yw yr achos o oíeuni, ac yn enwedig o flaen 
yr haul, fel yr oedd eíe yn eu barn hwy y tân mwyaf perfíaith, ac am hyny yn 
eu holl demlau yr oedd ganddynt dân yn llosgi yn wastadol ar eu hallorau; 
ac o flaen y tân cysegredig hwn yr oeddynt yn ofí'rymu i fyny eu holl addoliad- 
au cyhoedd, a’u holl addoliad neillduol o flaen eu tân neillduol yn eu teîau 
gartref. Fel hyn yr oeddynt yn rhoi yr anrhydedd mwyaf i’r goleuni, fel yr 
oedd yn eu barn hwy yn arwydd mwyaf cymhwys o’u Duw da hwynt, ond bob 
amser yn casâu’r tywyllwch, am ei fod yn arwydd cymhwys o’u Duw drwg 
hwynt, yr hwn oeddynt yn ei gasâu. Ond oddeutu amser Cyrus y cododd un 
a’i enw Zoroaster, ac a ddiwygiodd grefydd y Magîaid ; a meddylir mai 
luddew oedd ef wedi bod yn ddysgybl i ryw un o’r prophwydi, i Daniel mae 
yn fwyaf tebygol, hwn a gafodd enw mawr yn Media a Phersia fel Mahomet, 
ac a ragddywedodd wrth ei ganlynwyr y deuai Tywysog enwog i’r byd ; ac 
yn amser ei enedigaeth yr ymddangosai seren yn y Dwyrain, ac yr arweiniai 
hi pwy bynag a’i canlynai i’r man y genid ef, a hyn a gafodd ef yn ysgrifen- 
iadau yr Hen Destament. A rhai o’r sect hon oedd y Magîaid neu y doethion 
o’r Dw’yrain.—"W. W. 


O’r blaen ond i’r luddewon, a theyrnas gyfyng iawn, 

Yn awr, heb derfyn arni tros wyneb daear lawn. 

A dyma ’r Testament olaf; plant dynion fyth a gân, 

A dyma rhan eglura’ i gyd o’r ’Sgrythyr lân; 

Holl ewyllys pur yr Iesu ; ac eto mae yn un 
A’r hyn sydd yn y cyntaf, bob gronyn yn gyttun. 

Hanesion gwir ei fywyd, o'r groth i’r nefoedd fry; 

Bygythion, addewidion, gorch’mynion yma sy; 

Cyfarwyddiadau hyfryd ac annogaethau gwiw, 

At bob rhyw ddyledswyddau sy o fewn i ammod Duw. 

Prophwydoliaethau helaeth, o ryw ddyfnderau ’n llawn, 

Yn dyweyd am faith droiadau ei deyrnas ryfedd iawn ; 

Ei goncwest ar freninoedd, a rhin ei angeu loes, 

Yn fwy na ’r Testament cyntaf, pan oedd hi ’n dywyll nos. 

Hon hefyd yn egluro, ac yn cyflawni sy, 

Yr hyn brophwydwyd yno am dan ein Iesu ni; 

O fewn i’r Testament cyntaf a ddywedwyd oll i gyd, 

Ga’s yma ei gyflawni, ar bob amrywiol bryd. 

Ond ateb maent eu gilydd, pob cymmal bach heb ball, 

Yr hyn yn un sydd dywyll fydd oìeu yn y llall; 

Yn ateb eu hwynebau, fel ateb wyneb gŵr 
Wedd union ei wynebpryd wrth edrych yn y dw’r. 

Cawn yma Iesu ’n oleu yn eglurhâu ei hun, 

Mai Ef, ac nid neb arall, yw iachawdwriaeth dyn; 

A’i fod yn sylfaen gadarn etholwyd gan y Tad, 

Ac gall y sawl a gredo gael heddwch yn ei waed. 

Rhyw fyrdd o wirioneddau mae ’r cynta ’n gadarnhâu, 

Hwynt oll sydd yma ’n eglur yn cael eu cwblhâu; 

Mae yno ryw ddirgelion sŷdd ddwfn iawn i’r dall, 

Ond allwedd lawn i’r cyntaf, ac eglur, yw y llall. 

Os d’wed yr Hen mai Bethl’em Ephrata yw y lle, 

Y Newydd dd’wed mai yno y ganwyd Brenin ne’; * 

Os Daniel rif wythnosau y pryd y d’ai o’r nen, 

Fe ddywed Marc a Matthew i rhei’ny dd’od i ben. 

Os d’wed mai gyda ’r anwir y gwnai ei ddwfn fedd, 

Y Newydd dd’wed, rhwng lladron croeshoeliwyd Brenin hedd, 
Fel Oen yr aeth i’r lladdfa, yn wirion iawn a hy’, 

A’r llall yn d’weyd yn sicr mai dyna fel y bu. 

Os dywed Jeremîah y byddai i iachâu 
’R galarus a’r cystuddiol, a’r holl ddrylliedig rai; 


l88 WILLIAM WILLIAMS, PANT-Y-CELYN t 

Fe ddywed Luc yn eglur i ddyfod hyn i ben, 

Trwy ’r Hwn unwaith yr hoeliwyd ei ddwylaw ar y pren. 

Ac iddo gael eneiniad, fel d’wed y prophwyd b’ai, 

I efengylu i’r tlodion, a’r holl luddiedig rai; 

I gyhoeddi blwyddyn newydd na bu erioed ei bath, 

Un Jubil er dechreuad yr oruchwyliaeth gaeth. 

Y Newydd ddengys ini yn eglur, iddo dd’od 

O’r tŷ, o’r âch, o’r tylwyth brophwydwyd iddo erioed; 

O Abram, Jacob, Judah, a Dafydd, medd y gair, 

O Forwyn, medd Èsaias, a Matthew dd’wed, o Fair. 

’R Hen Destament dd’wed ni ’medy byth mo ’r deyrnwialen fawr 
O Juda, nes d’od Seilo i rodio ar y llawr; 

Ac ato casgla ’n gyfan holl genedlaethau ’r byd, 

Fe dd’wed y Testament Newydd dd’od hyn i ben i gyd. 

Os d’wed yr Hen tarewid y Bugail mawr a ddaw, 

Gwasgerid ei holl ddefaid, rhai yma a rhai draw ; 

Y Newydd dd’wed eu gwasgar, wrth ladd yr Oen di-nam, 

Heb neb i sefyll yno ond loan sant a’i fam. 

Os Balaam dd’wed y codai rhyw seren ddysglaer iawn, 

I maes o Iwynau Jacob, yr Iesu felly gawn : 

Teyrnwîalen fawr o Israel i dori Moab gref, 

Holl feibion Seth ar unwaith, onid felly y mae Ef? 

Beth bynag a brophwydwyd, yn lân o ddechreu byd, 
Gyfiawnwyd, neu gyflawnir am Iesu Grist i gyd; 

Ei berson, a’i rinweddau, a phoen Calfaria fryn, 

Oedd yn y Testament cyntaf, sydd yn y Testament hyn. 

Fel na ellir ammeu ei berson gan ddiafol na chan ddyn, 

Nad ef, ac nid neb arall, yn unig ydyw ’r un 
Arfaethwyd i ddyoddef. Yn unig wrtho ef 

Y cenfigenodd Satan, pan trow’d e’ maes o’r nef. 

Pe byddai gwrthddadleuwyr, a’u rhif fel gwellt y maes, 

A rhai ’n i gyd yn gryno i Iesu Grist yn gas; 

Mor llawned o ddoethineb ag yw ’r angylion fry, 

Mor gyfrwys i resymu ag yw ’r uffernol lu, 

Hwy ’n gryno yn gwrthddadleu am y Messiah mawr, 

Nad ef apwyntiwyd ddyfod o uwchder nen i lawr, 

P’odd gallai neb eu credu o tan yr awyr las, 

Mor eglur, ac mor gydsain, ei air sy ’n d’od i maes ? 

Can’s doniau hardd ei berson, ei ogoniant mawr, a’i fri, 

Ei wyrthiau, a’i farwolaeth ar fynydd Calfari; 

Ei swyddau, a’i adgodiad, a’i naturiaethau maen’, 

Yn ateb i brophwydwyd am dano ef o’r blaen. 

Beth bynag mae ’r aberthau gynt yn ei gadw yn nghudd, 

Wedi egluro yma yn gyfan oll y sydd; 

Nid yw ’r defodau lleiaf oddeutu ’r rhai ’n o’r blaen, 

Ddim heb gael eu cyflawni yn Iesu Grist yn lân. 

Y Pasg a gai ei aberthu gan Moses gynt, fe wys, 

Brydnawn, ar y pedwerydd ar ddeg o ddyddiau ’r mis; 

’R un dydd, ’r un awr, ’r un amser, set rhwng y ddau brydnawn, 
Fy Iesu ar Galfaria fry yno ’n dyoddef cawn. 

Pob Testament sydd felly, yn hollol yn gyttun, 

Yn gosod lachawdwriaeth ddidranc ar Fab y Dyn; 

A thyma ’r lle dadguddiwyd yn lân i ddynol-ryw, 

Feddylfryd ac ewyllys santeiddiaf pur ein Duw. 

A thyma ’r rhòl fawr hono o’r diwedd farna ’r byd, 

Y cedwir neu gondemnir a’i clywsant, oll i gyd; 

Wrth sy yma ’n ’sgrifenedig; ac nid ä iota o hon 

Ar goll, nes elo ’r nefoedd a’r ddae’r yn danllwyth gron. 

Hi saif pan gryno ’r ddaear, pan losgo ’r Begwns* mawr, 

Pan berwo ’r môr i fyny hes goruchguddio ’r llawr; 

Hi saif pan toddo ’r creigydd fel plwm, gan wres y tân, ^ 
Hi saif pan bo ’r greadigaeth i gyd yn ulw mân. 

Pan bo breninoedd daear, y cedyrn, a’r gwŷr mawr, 
’Merâwdwyr, pen cadbeniaid, o’r bron yn syrthio ’lawr, 

Rhai caetẂon, a rhai rhyddiou, ’n ymguddio oll ynghyd 
Mewn ogofëydd a’r creigiau oddiwrth anfeidrol lid, 

Gan dd’wedyd, Syrthiwch arnom, fynyddau uchel fry, 

O syrthiwch arnom, greigydd, o’i wydd Ef cuddiwch ni! 

Mae ’n eistedd ar ei orsedd â’i lyfr yn ei law, 

A ddarfu in’ ddibrisio, ei gau, a’i daflu draw. 

O dyma lyfr euraidd, fy enaid iddo cred, 

Ac aed pob iota o hono trwy nghalon oll ar led ; 

Na lein^ na gair, na sillaf, o fewn i hwn nid oes, 

Na fynwn yn ddifyrwch i’m henaid ddydd a nos. 

Na llyfrau Ptolomeus, pe rhagor fyddai ’nghyd, 

Oedd saith gan’ mil o nifer o fewn yr Aipht ryw bryd, 

• Y bryniau uwchaf yn agos at hen gartref y Bardd, ydyw Bannau Brych- 
einiog, y rhai a eilw y Saeson yn Beacons; ac y mae yn dra thebyg mai y 
Beacons yma a olygid wrth y Begwns. 

A saith gan’ mil yn rhagor, a rhai ’n o newydd ryw, 
Nid gronyn i’w cymharu â llyfr Sanctaidd DUW. 

Pa’m wyf mor anystyriol ? pa fodd wyf mor ddi-fraw ? 
Wrth ddarllen llyfr y treier fi wrtho maes o law; 

Pa’m na chaiíî hwnw argrafî lefarodd Iesu Grist ? 
Pan mae ’n deŷendo arno hapusrwydd í’ enaid trist. 


PENNOD Y CHWECHED. 

TEYRNAS NEILLDUOL CRIST, NEU GRIST YN BOB PETH YN lACHAWDWR- 
lAETH EI SAINT. 

A NTURIAF eto i ganu ’r hyn yn felusach sy, 

Dyoddefaint y Messiah ar fynydd Calfari; 

Y brynedigaeth ryfedd, ac fel y mae ei Hun, 

O’r dechreu hyd y diwedd, yn lachawdwriaeth dyn. 

Yn gyfan mewn maddeuant, yn gyfan oll mewn hedd, 

Yn gyfan mewn adgodiad diwedda’ i’r làn o’r bedd; 

Yn gyfan mewn sancteiddrwydd, doethineb, a mwynhâd, 

O’r Aipht ei hun yn gyfan i mewn i’r nefol wlad. 

Y cyfan dderbyniasom, ei hunan yw Efe, 

Y cyfan gawn feddiannu o fewn i Deyrnas ne’; 

Mewn cyflawnderau mawrion, Efe yn bobpeth mae, 

Fe eilwaith sydd yn bobpeth mewn cyfyngderau a thrai. 

O ! nerth i osod allan yr annherfynol ’stor, 

O gyfoeth sy ynot, Iesu, yn llawnach nag yw ’r môr! 

Y rhyfeddodau mawrion sy ’n casglu yna ’nghyd, 

Rhyfeddod nef a daear, tra paro byd yn fyd. 

Er cymaint ei ddoethineb, ei ddaioni mawr a’i rym, 

Geir wel’d wrth greu y nefoedd, a’r ddaear faith o ddim, 

A chynnal oll a greodd mewn cydsain yn gytûn, 

Ar hyd ei faith ragluniaeth, yn benaf at y dyn; 

Ond ni ymddengys gymaint ei ras, a’i gariad mawr, 

Mewn dim, â’i waith yn dyfod o eitha ’r nen i lawr; , 

Yn prynu gwaith ei ddwylaw oddiwrth y llid a fydd, 

O ddyfnder mawr trueni, i’r nefoedd wen ryw ddydd. 

Dyma lle mae y rhyfeddod, ar ben Calfaria fryn, 

Fil mwy ei faint nag dd’wedais i eto hyd yn hyn; 

O’r cwymp, i losgiad daear, pe ’r cwbl fyddai ’n un, 

Nid cymaint i’w ryfeddu â gwaredigaeth dyn. 

Cerubiaid sy ’n ymgrymu gyda seraphaidd barch, 

O drugareddfa ’r Arglwydd i waered at yr Arch ; 

Yn syllu mewn i’r Iesu, rhyfeddu ei ddwyfol glwy’, 

Er’s deunaw cant a deugain, a rhagor meddant hwy. 

Heb flino edrych arno, ond ymddifyru o hyd, 

Sef yn y schenie anfeidrol o farw tros y byd; 

Yn synu, yn rhyfeddu, yn cwympo wrth ei draed, 

Wrth weled eu Creawdwr un waith yn gwisgo gwaed. 

O f’ enaid, ’hed i fyny yn uchel uwch y llawr, 

Yn graff dal dy olygon ar y Jehofah mawr ; 

Cân am ei waith yn dyfod i goncro angeu chwith, 

Tra paro ’r anadl weithio na flina dithau fyth. 

Pa fodd, fy enaid euog, y sefi yn erbyn grym, 

Cyfiawnder hyd yr eithaf, na âd heb dalu ddim ? 

Sy ’n chwilio yr arenau, a holl ddyfnderoedd dyn, 

Yn eglur fel yr haulwen i lygad Duw ei hun ? 

’R aneirif fân feddyliau sydd yn nyfnderoedd bol, 

Bid dda neu ddrwg, a seliwyd i fyny yn ei ròl; 

Ac er i ni anghofio myrdd o feddyliau mân, 

Y lleiaf un o honynt, ond heibio Ef nid ân’. 

Gwnaeth pechod ddystryw enbyd, ac anrhaith ar y byd, 
Mawr annhrefn ac anghydfod trwy ’r nef a’r ddae’r i gyd; 
Er y mynydyn cyntaf ’madawodd dyn â Duw, 

Nid oes yn llanw ’r ddaear ond beîau,dynol-ryw. 

Yn llanw ’r awyr lydan, a’r moroedd mawr eu nerth, 
Dinasoedd, a dyffrynoedd, a bryniau uchel serth ; 

Eu lliw ’n echrydus, creulon, fel dyfnder uffern ddu, 

Eu rhif hwynt a’u maintioli M ser y nefoedd fry. 

Mi ’drychaf lawr i’r beddau, ar esgyrn rif y gwlith, 

Ar feibion cystudd eilwaith, na rifir honynt byth ; 

Ar newyn a rhyfeloedd, y cleddyf gloew glas, 

A’r pla difeddyginiaeth sy ’n llanw wyneb maes. 

Ar losgi tref Gomorra, dinystrio Salem fawr, 

A d’od â diluw eilwaith yn genllif tros y llawr; 

Nes boddi meibion Adda o bob rhyw radd ynghyd, 
Ffrwyth pechod a’i ganlyniad yw hyny oll i gyd. 

A’i gyflog yw marwolaeth, mae ’n siwr daw ’r gair i ben, 
Gan farw byddi farw, os bwyti fírwyth y preny , 

’D ä iota o’r gyfraith heibio nes ei chyflawni ’n lân, 

Serch i filiynau o bobl eu llosgi yn y tân. 

A llym yw ei gyfiawnder, a chreulon yw ei lid, 

Ac anhawdd iawn cael aberth tros wrthgiliedig fyd; 

Rhaid taliad llawn, os cymer, heb iota fach ar goll, 

Sef pwys ariî bwys, a mesur am fesur, oll yn oll. 

Ni ddianc meddwl heibio, o fewn naturiol ddyn, 

Nas rhoddir yn y glorian yn gryno bob yr un; 

Pob dyben, pob egwyddor, a bwysir yno ’n llawn, 

Can’s fe briododd pechod â chosp yn foreu iawn. 

Pwy aberth roddir, Arglwydd, am bechod sydd mor fawr, 
A’i bwysau fel y bryniau, ei rif fel gwellt y llawr ? 

Ai miloedd o fyheryn wna f ’ enaid bach yn wỳn ? 

Neu fyrdd o fírydiau olew, neu lawer gyda hyn ? 

A dâl rhoi dyn yn aberth, fel Abraham o’r blaen, 

Merthyru ’r plentyn cyntaf, a’i losgi yn y tân ? 

Neu mewn gweddîau trymion, a oes un gronyn rhin, 

A’m dyddiau yn alarus, pe treuliwn ar fy nglin ? 

A dâl im’ ddim ymprydio fy amser yn y byd, 

A rhoddi ’m dâ i borthi y tlodion oll i gyd ? 

Trafaelu o gwmpas daear, pregethu Eíengyl lân, 

Ac achub myrdd o bobl rhag llosgi yn y tân ? 

Na wna; ’d oes dim a etyb, na dim fy enaid bryn, 

Ond Aberth Duw tragwyddol â dyndod llesg yn un; 

Dwy anian mewn un Person, a marw ar y pren, 

All ateb tros bechodau, yn unig uwch y nen. 

O ran pe gwnawn ddaioni, hyn oll, fy nyled yw ; 

Un d’lêd â dyled arall ni thelir fyth i’m Duw; 

Os da sy ’n trigo ynof, ei rodd yw hwnw ’n 11 n, 

A ph’odd gall hwn i dalu am ddyled oedd o’r blaen ? 

Digiasom Dduw anfeidrol, anfeidrol yw ein bai, 
Dyoddefaint mawr anfeidrol sydd raid gael i’n iachâu ; 
Dyodde’ llid ar unwaith gan Berson gwych ei ryw, 

Neu fyth i dragwyddoldeb fod tan felldithion Duw. 

Fe, ’r Hwn a ddywedodd gyntaf, “ Bydded goleuni pur, 
Ffurfafen boed, a nefoedd, ac felly bydded tir,” 

Raid gwisgo cnawd am dano, a dyoddef angeu du, 

A thywallt ei enaid allan cyn maddeü mhechod i. 


Pe b’ai i ymherawdwyr daear, breninoedd gwych y byd, 

Gyduno o unfryd calon i farw troswy’ i gyd, 

l’m hachub rhag dialedd cyfìawnder mawr ei rym, 

I brynu un truenus, ’d yw hynyeilwaith ddim. 

Pe byddai ’r holl seraphiaid i wisgo natur dyn, 

Dyoddeí eitha’ poenau, a marw bob yr un, 

Rhy fach, rhy brin, rhy gyfyng, rhy ysgatn daliad yw, 

I ateb llym gyflawnder a dianrhydedd Duw. 

O fewn i natur eang fyth, fyth ni ffeindir dim, 

Na phurdeb, na sancteiddrwydd, na deall, dawn, na grym, 

Na pherlau, aur, nac arian, pe byddai loned byd, 

Nac un rhyw beth crëedig all brynu enaid drud. 

A phe b’ai rhyw greadur yn berchen gras yn ’stôr, 

Heb drai, heb nâg, heb eisieu, fel dyfroedd mawr y môr, 

Mor llawn o bob rhyw ddouiau, pe angel fai, neu ddyn, 

Ond heb fod Duwdod ynddo a Iesu Grist ei hun ; 

A hwn roi lawr ei fawredd, a ’mado i gyd o’r bron, 

A’i ogoniant yn y nefoedd, ac ar y ddaear hon,— 

A dyodde ’r holl gystuddiau, y gw’radwydd mawr a’r llid, 

Ga’dd corff ac enaid Iesu pan yma yn y byd; 

Ni allai hyn gymmodi cyflawnder llidiog llyra, 

Ac o ryfeddol bwysau euogrwydd, dalu dira ; 

Ni chym’rai ’m Duw gyfnewid, ac ni chai ’r gyfraith lawn 
Y ganfed o’i hanrhydedd, na ’r ganfed ran o’i hiawn. 

Ac ehaid dyn tros enaid, pe ’n uffern gwnai ei nyth, 

A phoeni yno oesoedd fw.y na rhifedi ’r gwlith; 

Gogoniant Duw ga’s golled trwy bechod íflaidd dyn, 

Chaiff golled ond creadur wrth gael ei ddamnio ei hun. 

Ac nid yw poenau uffern, y poenau gwaetha ’n fyw, 

A’r mwyaf gaiff creadur i’w dyoddef fyth gan Dduw, 

’N ol miliwn o fíliynau o bara yn y tân, 

Fyth ’n abl talu dyled, na gwneuthur un yn lân. 

Fedd seintiau ddim yn ngweddill, mae eu holew hwynt yn brin, 
’D oes un all helpie aràll o’r pur drysorau hyn : 

Na dim gael gan angylion, can’s coílént hwy eu lle, 

Pe gronyn faent ysgafnach yn .nghlorian fawr y ne’. 

Ond rhaid yw cael fath daliad, bodlondeb, a’r fath iawn, 

Ag a ddystewa gyfraith y Duwdod raawr yn llawn; 

A’r iota leia’ o honi sydd ganwaith yn fwy drud, 

Na ’r nefoedd faith ei hunan, y ddaear las, a’r býd. 

O ran mai hi yw patrwn o burdeb Duw ei hun, 

A chopi o’r grasusau nefolaidd roir i ddyn ; 

Pob gras, a dawn, a bendith, o’r nef i’r ddaear gron, 

Sy ’n cael ei wir reoli wrth gyfarwyddiad hon. 

A dyled ddyblyg sy arnom i’w geiriau fore a hwyr, 

Y cyntaf sydd o boenau, ’r ail i’w chyflawni ’n llwyr; 

Cyflawni ’r iota leiaf nis gallwn ni yn llawn, 

A phoenau uífern dywyll ni wnaent fyth fythoedd iawn. 

Gwnaed cam yn ei feddiannau dirif â’r Duwdod mawr, 

Ac eilwaith â’i anrhydedd sy ’n llanw nef a llawr; 

Yn hyny ca’s ei ddrygu, yn hyny rhaid cael iawn, 

Mwy nag all un creadur i dalu fyth yn llawn. 

Ei dda a’i holl dalentau tros wyneb daear gron, 

Dreuliasom, a ddifasom, ar felus-chwant o’r bron; 

Fel nad oes ganddo gyfrif o’i greaduriaid mân, 

Na ’r ddaear faith gwmpasog, ar ba un ’r awrhon maen’. 

O heddwch y gre’digaeth yn ei haneirif ’stôr, 

Creaduriaid ar y ddaear, ac yn y dwfn fôr, 

O’r ddelw nefol gyntaf, a chariad cyfraith wiw, 

Ac o wasanaeth ffyddlon, yspeiliodd pechod Dduw. 

A phwy greadur all’sai wneyd iawn am hyn i gyd, 

Pan all’sai wneuthur eilwaith ddaionus newydd fyd? 

Pwy wna wasanaeth perfíaith, a phwy ddadymchweD glod, 

A phwy adfera ’r ddelw nefolaidd gynta’ erioed ? 

A phwy am ddianrhydedd dâl eilwaith iddo ’fe ? 

Can’s dyna ’r deyrnged benaf yspeiliwyd oddi arno E; 

A thyma ddyben penaf gweithredoedd Duw ynghyd,— 
Gogoniant maith diderfyn oddiwrthynt oll i gyd. 

Ac ni roir iawn am anghlod i Berson gwych di-nara, 

Gan neb ond un fo cymaint a’r un a ga’s y cam; 

Wrth roi ’n ol glod yspeiliwyd, mae ’n rhaid ei bwyso ’n lân, 
Wrth yr un pwys a mesur â’r anghlod rowd o’r blaen. 

Am hyn, rhaid Un gogyfuwch â’r sancíaidd Dad ei hun, 

A hwnw gael dibrisdod, diystyrwch maith* o’r un, 

Trwy bechod ffiaidd dynion, a syrthiodd yn ei ran, 

Fel cwympai ’lawr y glorian a gododd gynneu i’r làn. 

* Dadymchwel: ystyr y gair yw, bwrw i lawr, dystrywio ; ond y mae yn 
amlwg mai nid dyna feddwl yr awdwr yn y fan ỳma. Buasai y gair dychwelyd 
yn cyfleu yr ystyr briodol—A phwy ddychwelai glod.” 

Aeth Iesu tan y cwbl, a hyny i gyd yn rhad, 

Mae ’r tâl hyd eitha ’r ddyled ofynir gan y Tad, 

Hyd at yr hatling leiaf, wrth ddifaddeuol ri’, 
lawn arall nis gofynir o flaen yr orsedd fry. 

Ni edrych Ior ar weddi, ni edrych Ior ar waith, 

Nac oíîrwm poeth, nac aberth, mawl, nac elusen chwaith, 

Na llafur, na diwydrwydd, zel, nac ymprydiau trist, 

Na dim at faddeu pechod, ond angeu Iesu Grist. 

Rhoi canwyll fach i losgi i gynndrthwyo ’r haul, 

Yw haeddiant dyn o’i roddi at haeddiant Adda ’r Ail; 

A chliried ef yr orsedd yn haeddiant llawn ei waed, 

Yr Arglwydd ein Cyfiawnder yw ei enw gan fy Nhad. 

Can’s y mae ef yn ateb cyfiawnder yn ei rym, 

A raaith ofynion cyfraith, heb adael heibio ddim; 

Yn holl ufudd-dod lesu, ac yn ei farwol glwy’, 

Yn fud o flaen yr orsedd ofnadwy rhoddir hwy. 

Os plêd cyfiawnder anrhaith ar feddiant Duw i gyd, 

Ar ddyn, a phob creadur direswm yn y byd ; 

Am sigo trefn natur, nad oes o tan y ne’ 

Ei gwella all, na ’i chynnal, na gwneyd un yn ei lle; 

Yr Hwn un waith a hoeliwyd a wnaeth y byd di-drai, 

Ac Ef ei hun a’i prynodd, ei gynnal eto mae; e 

A gwisgodd hwnw hefyd ei hunan gorff anwûw, 

Mae hyn yn daliad digon am holl feddiannau Duw. 

Os plêd cyfiawnder eilwaith am dori cyfraith bur, 

Ac felly tynu anghlod mawr ar ei Harglwydd gwir; 

Hen gopi o sancteiddrwydd Jehofah mawr, fe wŷs, 

A’r ìota leia’ o honi sydd fwy na ’r nef o bris; 

Onid oedd pen fy Iesu yn gwneyd y gyfraith lân, 

A’i fŷs yn ei ’sgrifenu yn nghalon dyn o’r blaen ? 

Cynghorwr, y Duw cadarn, a delw Duw ei hun, 

A sylwedd mawr y gyfraith yw lESU, Mab y Dyn. 

Ac ef a’i rho’dd o newydd tan fron cwympiedig ddyn ; 

Ar Sinai, fe ’i cyhoeddodd o’i nefol enau ei hun; 

Ac yn nghyflawnder amser fe ddaeth i’r ddaear hon, 
Pregethodd, amddiffynodd, agorodd hi o’r bron. 

Cyflawnodd hi yn ei fywyd, rhodd ’sgrifen, fel â’i law, 
Perffeithiaf gopi o honi hyd fyth i’r oes a ddaw; 

Fel pe aethai ’n lân i golli bob sillaf, iota fach, 

Ei fywyd a’i weithredöedd fuasai ’n gyfraith iach. 

Ac eilwaith, mwy na hyny, rhodd fy lachawdwr rnawr 
Ei Ysbryd sancteiddiolaf o'r nefoedd bur i lawr; 

Mae ’r llinell leia’ o hyny yn fwy ei lled a’i hyd, 

Na ’^r gyfraith na ’r gre’digaeth anorphen faith yn nghyd. 

Os pledio wna drachefn i golli delw Duw, 

Mae ’r Iesu ’n ddelw o hono, tebyca’ erioed ei ryw ; 

Ac yn adferu ei ddelw bur ar ei eiddo ei hun, 

Uwch gynt a feddai Adda, fel delw Duw ei hun. 

Os plêd am waith a gollwyd", oni ddaeth Iesu ’n was ? 

Gan ddala ar ei ysgwydd y nef a’r ddaear las, 

A chludo i mewn ogoniant annherfyn maith yn nghyd, 

I’w Dad oddiwrth y cwbl sy ’n dygwydd yn y byd. 

A chyda dengmil rhagor o ogoniant iddo Eíe, 

Nag buasai ’r holl greadigaeth pe ’n sefyll yn ei lle ; 

Fel yn y nef a’r ddaear ’d oes weithred sydd yn bod, 

Nad Iesu sy ’n ei throdi,* er ei aníeidrol glod. 

Gwnaeth ragor ar Galfaria, mewn oriau bach yn nghyd, 

Nag wnaed mewn chwe’ diwrnod pan grëwyd gynta ’r byd; 
Rhowd canmil, canmil rhagor wasanaeth ac o glod 
I Dduw yn ôl pryd hyny, nag gollodd Ef ërioed. 

Can’s dim ond darostyngiad o ogoniant pur i lawr, 

Wnai dâl am ddarostyngiad a ga's jEHOFAH’mawr; 

A iawn am ddianrhydedd nis gellir fyth ei gael 
Ond ’madael â’i anrhydedd o’r sawl a wnelo dâl. 

Am hyny ’r holl ogoniant oedd ddyled iddo gael, 

Yr amser byddai ’r Duwdod i wisgo natur wael, 

’Madawodd âg e ’n gyfan; cymerodd agwedd gwas, 

DuU dyn llawn o wendidau, a thlota’ un i maes. 

Gwacaodd ei hun yn gyfan, dihatrodd ei hun yn lân, 

A chym’rodd ei gyfenwi yn mysg y pryfed mân; 

Dyoddefodd wawd ac erlid, o’r diwedd cario ’r groes, 

Ac yna ei hoelio arni yn claf angeu loes. 

’N awr, er fod bryniau mawrion, serth, o anhawsdra ’n llawn, 
Anmhosibl fyth eu tramwy, rhwng creadur a gwneyd iawn, 

A dyfnder anghymhariaeth rhwng diystyru Duw, 

A gallu y creadur wneyd taliad o un-rhyw, 

Ond eto, yma gwelwn y bryniau uchel mawr, 

Yn cael eu tori ’n gandryll, a’u gwneyd yn llyfn lawr; 


• Trawd, trodi:—Mudo, symud yn mlaen, trosglwyddo. 

A chan Dduw-ddyn, dyfnderoedd yn cael eu llenwi gyd, 

Nes gwneuthur gwastad Iwybr trwy holl aníeidrol lid. 

Can’s ’r oedd ei ddarostyngiad oll o anfeidrol ryw, 

Yn tarddu i maes o haníod a natur sanctaidd Duw; 

Yn ganmil uwch ei rinwedd, er ei wneyd gan y dyn, 

Na ’r creaduriaid uwchaf, ei wraidd oedd Duw ei hun. 

Ac yn mhob rhan o hono, a thrwyddo oll i gyd, 

Ei ogoniant perffaith ydoedd yn cael ei yspeilio ’nghyd, 

A’i roi i Dduw yn aberth ; ac felly Duw ga’s glod 
Dauddyblyg, a myn’d trosodd, i gollodd ef erioed. 

Anrhydedd nid yn unig oddiwrth ardderchog Un 
Gogyfuwch mewn anrhydedd âg ydoedd ef ei hun; 

Ond teyrnged fawr ardderchog a gludodd iddo ’nghyd, 

Tros ben y cyflawn fforffet a’r ddyled oll i gyd. 

’N awr Satan, neu gydwybod, neu lym gyfiawnder Duw, 

Os plediant echryslondeb y pechod drwg ei ryw; 

Mai gwag yw pob creadur i allu gwneuthur iawn, 

’R wyf fi ’n cyhoeddi allan fod Iesu Grist yn llawn. 

Yn sialens nef a daear, ac uffern ddwfn ddu, 

Gweledig, anweledig, o fewn y rhei’ny sy, 

Am dd’od â’u bills creulonaf a’u llyfrau duaf hwy, 

Am ddrwg anorphen pechod, fod Iesu Grist yn fwy. 

Cymerwch bwysau cywir o ogoniant maith yn nghyd, 

Fuasai ’n d’od i’r Duwdod o ddigwympedig fyd ; 

Gogoniant mwy berthynai i Berson mawr Düw-ddyn, 

Y fynyd gyntaf cym’rai y Duwdod ato ei hun.* 

Ond ni wnawd cyfri’ o hono; llen roddwyd tros ei wedd, 

Fel alltud rhodiodd yma, er mai Tywysog hedd; 

Gwaharddwyd iddo wisgo y goron auraidd gun 
Ag oedd ddyledus iddo, pan wisgodd natur dyn. 

* Nid cyfaddas iawn yw dull yr Awdwr o eirio y syniad sydd ganddo yn y 
fan hon. “ Y fynyd gyntaf ” i’r “ Duw-ddyn gymeryd Duwdod ato ei hun !” 
Ni bu y fath fynyd erioed. Yn hytrach y Person Dwyfol a gymerodd ddyn- 
dod ato ei hun. Mae yr holl argraffiadau ar ol y ddau gyntaf yn darllen íel- 
hyn, 

“ Gogoniant mwy berthynai i Berson mawr Dtiw-ddyn 
Y fynyd gyntaf cym’rai y dyndod ato ei hun.” 

Ond y mae y syniad a gyflwynir ganddynt, yn y wedd yna, yn ddyeithr 
iawn. Canys nid o’i ddynoliaeth, ond o’i Dduwdod, yr oedd ei anfeidrol 
ogoniant, am yr hwn y cana y Bardd, yn tarddu. Mae yn amlwg fod y syniad 
y cyfeirir ato yn y Nodiad ar waelod tu dal. 77 wedi cael lle yn meddwl yr 
Awdwr, a bod ei ddelw, i fesur, ar y desgrifiadau a geir o Berson Crist yn y 
Gân hon. 

Ond tair ar ddeg ar hugain a hanner, cyn ei chael, 

O flwyddau hirion inawrion, mewn gorthrymderau sal; 

A mwy o ogoniant gollodd wrth roddi fyny ’r chwyth, 

Nag all’sai ’r holl gre’duriaid i roddi i’w Harglwydd fyth. 

Can’s cymaint pellder anferth rhwng ei ostyngiad Ef, 

A mawredd maith ei Berson, ddisgynodd fry o’r nef, 

Ag sydd rhwng darostyngiad a gafodd Duw ei hun, 

A’r maith ogoniant hwnw oedd ddyled ar y dyn. 

A rhagor oedd y pellder, ’fe gym’rodd agwedd gwas, 

Dull y creadur dua’ o tan yr awyr las, 

A’r cyflwr gwaela’ o ddyndod, ac eto yn ìs i lawr, 

I brofi ’r un fath boenau ag sydd yn uífern fawr. 

Fel byddai ganddo haeddiant yn rhagor na rhoi iawn 
Tros bechod byd crediniol, a gwneuthur heddwch llawn ; 

Ond golud anchwiliadwy tros ben i hyny gyd, 

Er mwyn pwrcasu iddynt dfagwyddol nefol fyd. 

Os honir, ynte bellach, fod pechod yn gwneyd cam 
A breiniol awdurdodau y Brenin mawr di-nam; 

Oni ro’dd lesu ei awdurdod yn lân oddiar ei war? 

A’i law, fel drwgweithredwr, a gododd ar y bar. 

Oni wawdiwyd ei Freniniaeth a’i ardderchawgrwydd mawr ?— 
“ / äynia y Messiah a ddaeth o'r nef i lawr; 

O Henffych well, ti Frenin luddewon, bellach dôs, ' 

Dyoäae'; ” dyna ’r teitl ’sgrifenwyd ar dy groes. 

Os pechod sy ’n diystyru priodoliaethau DUW, 

Ei allu a’i sancteiddrwydd, a’i bur ffyddlondeb gwiw, 

Oni cha’s swyddau ’r lesu, a phob priodoledd lân, 

Ei briwio a’i diystyru gan ddynion íawr a mân ? 

A’i wneyd gan Dduw ei hunan yn aberth er ein mwyn, 

A rhoddi ein hanwiredd yn gyfan arno i’w dwyn; 

Ac at ei enaid gwirion yn lỳo oll i gyd, 

Ac yntau ar y croesbren, yr oedd pechodau ’r byd. 

Yr enw a’r euogrwydd a gym’rodd arno ’n llawn, 

Yr Hwn a gaed heb bechod, ei wneyd yn bechod cawn; 

Yr Hwn oedff Dduw tragwyddol, gogyfuwch â’r Tad cun, 

Yn cael ei alw ’n gythraul, îe, Beelzebub ei hun. 

Rhyfeddwch chwi, angylion, a dynion heb wahan, 

Gan syndod trowch yn ddiddym fel buoch chwi o’r blaen, 
Wrth feddwl cai ei ddywedyd, wrth feddwl fod yn wir, 

I Jehofah mawr ddyoddef un waith tan hoelion dur ! 


’R wyf yn apelio atoch, ond dyma waith yn bod, 
Anfeidrol mwy anaddas na ’r pechod gwaetha’ erio’d; 

I greadur gwael droseddu, mor rhyfedd nid yw ’n wir, 

Y penaf ryw o honynt, ni pharodd ddira yn hir. 

Ond, i Arglwydd y gogoniant i dd’od i lawr yn llyn, 

A chael ei ladd a marw,—pwy neb feddyl’sai hyn 1 
Mor erchyll oedd fath feddwl na ddaethai i galon un, 

Oni b’asai wel’d y Duwdod yn gwneuthur hyny ei hun. 

Os Sinai fydd yn gofyn dira dyled genym ni, 

A ddeddf seremonîaidd ydoedd ei meichiau hi; 

Fe dalodd Iesu ’r ddyled wrth ddyoddef angeu loes, 

Fe ga’s y bond i fyny, hi hoeliwyd ar y groes. 

Ufudd-dod o weithredoedd a ga’s hi gynta ’n llawn, 

Ac un dyoddefol eilwaith, wrth farw ar brydnawn ; 

Trwy hyn fe wnaeth gyfiawnder tragwyddol pur di-lyth, 

A fyddái ’n wisg berffeithiaf o gylch ei bobl byth. 

Trwy undeb maith â’r Duwdod ’r oedd ynddo ras o rym, 
I ddyodde’ i’w wneyd yn bechod, heb ei halogi ddim; 

Ei eiddo ei hun a roddodd, ei fywyd gwerthfawr drud, 
Neb all’sai ei ddwyn oddiarno o fewn y nef a’r byd. 

Ni all’sai neb i ddala y Duwdod mawr i lawr; 

Yn esmwyth ar ei ysgwydd rhoed pyrth Gehenna fawr, 
Gan lyncu angeu creulon mewn buddugoliaeth lân, 

Pan daliodd e ’n ei feddrod, ei loches ef o’r blaen. 

Ac nid o’i nerth yn unig y cariodd ef y dydd,— 
Cyfiawnder a foddlonwyd, cyfiawnder rhoes e ’n rhydd; 
Anghyfiawn oedd ei attal, fe dalodd ar un pryd 

Y swm nad un creadur ei dalu all’sai gyd. 

Ac bellach ’n ol ei orphen, bydd amser digon raaith, 
Diderfyn dragwyddoldeb yn wobr am ei waith; 

Y creadur fuasai ’n talu tra y parausai chwyth, 

Heb amser gael gogoniant, na derbyn gwobr byth. 

Wel dymä y cyfiawnder; ac nid i un y cair, 

Ond i filiynau gredant yn gywir yn ei air; 

Effeithiol nid yw ’n unig i ladd digofaint syth, 

Ond d’od â hen elynion yn wir gyfeillion byth. 

A d’od â ni i ffafr o radd anfeidrol mwy, 

Nag gollsom gynt yn Adda pan gawsom farwol glwy’; 

Ar sicrach sail a gwaelod,' a chymmod sy fwy rhad, 

Uwch cysur a gogoniant, cymundeb a pharhad. 

Er iddo ddryllio ei Etifedd mewn chwerw angeu loes, 
Erioed ni charodd o hono yn fwy nag ar y groes ; 

Mwy boddlon, er ei ddryllio, oedd iddo ar hyn o bryd, 
Nag oedd ef yn anfoddlon i holl bechodau ’r byd. 

Pan gwympodd Dial arno, a chael ei wala ’n llawn, 

Yn íud, a throi ei chefn, ’n ol caífael perfFaith iawn; 
Anrhydedd maith ei Berson a’i ’wyllysgarwch drud, 
Bwrcasodd ryw gyflawnder tros ben i hyn i gyd. 

Yn fwy na digon abl i dalu ’r d’lêd yn llawn, 

Yr hyn ’d yw ond y lleiaf o’r breintiau yma gawn; 

• Ond digon i bwrcasu y nefoedd bur ddi-lyth, 

A heddwch Duw a’i gariad i dragwyddoldeb fyth. 

Wel dyma ’r man y gwelir rhyw wirioneddau mawr, 

Yn nghorff Etifedd nefoedd yn marw ar y llawr; 

Fe welir yma gariad yn llawer mwy ei hyd, 

Nag sydd o’r De i’r Gogledd, a’i bwysau ’n fwy na ’r byd. 

Fe welir yma bechod yn ei anfeidrol liw, 

Fel na wnai iawn am dano ond unig waed fy Nuw; 
Cyfiawnder a thrugaredd, ífyddlondeb maith yn un, 
Doethineb maith y Duwdod yn dangos at y dyn. 

Pe buasai gynnifer llyfr ag ydyw gwellt y maes, 

011 wedi eu hysgrifenu tu fewn ac o tu íaes, 

Yn dangos íy mhechodau, a’u hamgylchiadau trist, 
Ddangosent fyth mor eglur ag angeu Iesu Grist. 

Mae ’n rhaid mai mawr y ddyled nas tâl yr India i gyd, 
A mawr y clwyf nas gwella y llysiau yn y byd; 

O cymaint gwaeth fy nghyflwr,—gwir lun ei Berson E, 

. Mab Duw, Etifedd nefoedd, raid farw yn fy lle! 

Wel arnat pwysaf, Arglwydd, tra yma b’wyf yn byw, 

Dy angeu sydd yn deilwng, Ti wyt anfeidrol Dduw; 

O ateb tros fy meîau, a chliria fi â’th waed, 

Yn ngwydd yr holl angylion yn awr ger bron fy Nhad. 

Ni edrycha’ i ar ddim arall yn unig ond Tydi, 

Tan hoelion dur yn gruddfan ar fynydd Calfari; 

Fy lloches rhag euogrwydd tra ar y ddaear hon, 

Fydd tyllau ’r hoelion geirwon a chlwyfau ’r waewffon. 

Trwy waed y groes yn unig y ca’s Manasseh fawr 
Faddeuant glân o bechod, ac yntau ’n llanw ’r llawr; 

Yn lloches bryn Calfaria ca’dd y rhai dua eu staen, 

Eù cànu oddiwrth eu beîau mor wỳn a’r U'iain main. 

Cyfiawnder croeshoeliedig sy ’n abl dala dwrn 
Jehofah mawr rhag taro lawr i’r uffernol ffwrn-; 

’D oes ond cyfiawnder Iesu ddeil ei anfeidrol law, 

Rhag rhwymo mewn cadwynau o fewn y dydd a ddaw. 

Dyma ’r cyfiawnder etyb y gyfraith faith o’r bron, 

Euogrwydd pechod tanllyd sy ’n llosgi tan y fron; 

Cyfiawnder pur y Barnwr all ateb Satan hy’, 

A chlirio o flaen yr orsedd yr edifeiriol lu. 

Yn awr ’r wy ’n gorfoleddu, can’s gosod wnes íy sail 
Ar gadarn Graig yr oesoedd, sef haeddiant Adda ’r Ail; 

Dim arall tan y neíoedd all roddi imi hedd, 

A thawel orfoleddu yn wyneb angeu a’r bedd. 

Trwy ’r gyfraith ceisied luddew yn lân i wneyd ei hun, 

A Phabydd trwy weithredoedd anorphen yn gyttun; 

Trwy gyflawniadau ynfyd aed Mahometan i’r nef, 

Ond f’ enaid i ni cheisia ond ei gyfiawnder Ef. 

Jehofah a groeshoeliwyd, pan ddaeth i wisgo cnawd, 
Creawdwr i’w greaduriaid yn gyfaill ac yn frawd I 
Ardderchog oedd ei Berson, a’r wisg briodas wiw, 

Caiff f’ enaid bach ei wisgo, ei hun â wisgodd Duw. 

Mwy wyf na pherífaith gyfìawn yn Iesu a’i farwol glwy’, 

Can’s nid gogoniant Adda yw ’m hetifeddiaeth mwy; 

Ond haeddiant cyfatebol i ogoniant Adda ’r Ail, 

O’i flaen i dragwyddoldeb yn ddysglaer fel yr haul. 

Fy ngwisg yn awr yn ddrutach, yn well, yn harddach sydd, 

Nag ydoedd gwisgoedd Adda ar doriad cynta ‘r dydd; 

Y ddeddf a ogoneddwyd; gan Un oedd uwch ei fri 

Y ca’s hi ’n awr ufudd-dod nag oedd ei gofyn hi. 

Dystawa, fy nghydwybod anesmwyth, rowd dim llai 
Nag y mae Duw ’n ei ofyn o daliad am fy mai, 

Bodlondèb, a myn’d trosodd, rowd i anfeidrol lid, 

A heddwch, a myn’d trosodd, i edifeiriol fyd. 

Wel dyraa ’r gwaed sy ’n llefain am bethau llawer gwell, 

Na gwaed yr Abel hwnw o fewn i’r oesoedd pell; 

Anfeidrol faith ryfeddod! gwaed Duw yw hwn ei.hun, 

Un dafn sy ’n werthfawrocach na bydoedd fil )m un. 

’D yw gwaed yr holl gre’duriaid, a dynion tan y nef, 

Ond dim i son am dano mewn cyrahar iddo ef; 

Pe rhoid y nef ei hunan, mae ’n werthfawr iawn, fe wys, 

I’w phwyso a gwaed fy Íesu, mae ’n llawer iawn yn îs. 

O dyma ’m Harchotfeiriad, a’r gwerthfawroca’ erioed, 

Na welwyd archoffeiriad cyffelyb iddo ’n bod ; 

A’r fath anfeidrol rinwedd, a haeddiant eang, maith, 

Yn ei sancteiddiaf Berson, a’i holl haelionus waith. 

Ac eto rhaid oedd colli pob dafn bach o’i waed, 

Cyn prynu ’r enaid gwaela’ a roddwyd gan y Tad ; 

Fy mhechod o’r fath liwiau, nid gwisgo coron ddrain, 

A c hwysu ’r gwaed yn ddafnau, ailasai faddeu rhai’n. 

Nid íîoi o flaen gelynion yn faban gyda ei fam, 

O fysg babanod Bethle’m i feusydd sychion Ham; 

Nid tynu ’r gwallt, a’i wawdio, a phoeri i’w wyneb gwỳn, 

Ac yfed bustl chwerw, a llawer gyda hyn': 

Ond rhaid oedd myn’d i’r croesbren, a dyoddef angeu du, 

Rhoi fyny ’n lân yr ysbryd ar fynydd Calfari; 

A disgyn^ at y meirw, a gorwedd yn y bedd, 

Tros ran o dri diwrnod, cyn prynu i mi hedd. 

A thyma ’r peraroglau sy ’n codi ’n darth yn awr, 

I sàwru ’n beraidd hyfryd yn ffroenau ’r Brenin mawr : 

Y Tad a fynai ei ddryllio er iachawdwriaeth dyn, 

I achub meibion dynion, ffordd arall ’d oedd yr un. 

Fy Mhrynwr oedd fy Meichiau, Gofynwr oedd fy Nhad, 

Fy Meichiau oedd y ’Ffeiriad, ei hun yn aberth rhad; 

Yn mlaen y daeth a’i aberth, íe ’i hongiodd ar y pren, 

Fe gafodd le agored trwy holl balasau ’r nen. 

’N awr ’fe yw ’r Archoffeiriad sydd ar y nefoedd fry, 

Mewn harddwch a gogoniant ’n uwch na ’r angylaidd lu; 

Ac ynddo oll mae ’nghysur wrth deimlo meíau ’n drwm, 

Yn dadleu pan fo euogrwydd fel mynydd mawr o blwm. 

Mawr yw fy mri a’m gwynfyd gael y fath Feichiau rhad, 

Fath gyfoeth llawn o haeddiant diderfyn yn ei waed; 

Edrych yn ol, fy enaid, i’r llyfrau duon drud, 

Fu gynt yn dy gondemnio, ’n awr wedi bloto i gyd. 

Os cuddiodd fy mhechodau yn gyflawn yn ei glwy,’ 

Yn rhad hyd at y mwya’, o’r lleia’, honynt hwy; 

Er cymaint yw rhesymau fy nghnawd a Satan chwith, 

Mi gredaf pan maddeuodd na chofia honynt byth. 

* “ Esgyn at y meirw, a gorwedd yn y bedd;” fel yna y ceir y llinell yn y 
tri argraffiad cyntaf; ond mae yn dra thebyg mai yr argraffwasg a wnaeth 
disgyn yn esgyn yn yr argraffiad cyntaf, ac i’r gwall ddianc rhag llygaid yr 
awdwr wrth ‘adolygu. 


Pa’m peidiaf fyth a diolch yn isel wrth ei draed, 

Pe eraill yn haeddiannol, i mi trugaredd rad; 

A’m dagrau hallt yn golchi traed fy lachawdwr Cri st, 

Y traed mor' fuan redodd i achub fy enaid trist. 

O dyma lid difesur, cyfiawnder yn ei nerth, 

Ond gwaed y Mab ei hunan, dim arall dalai ’r gwerth ; 

Os neb .ddysgwylir i arbed, a hefyd safio dyn, 

Caiff ddyoddef rai, fe arbed yn siwr ei Fab ei hun, 

Dim lle i golli hatling, dyn pan aeth yn ei le, 

Resolfo mynu talu, serch lladd Etifedd ne’; 

Duw ’n mynu ’r iawn hyd adref, Duw ’n talu ’r d’lêd yn llawn, 
’R un Du.w oedd yn dyoddef ag oedd yn gofyn iawn. 

Os felly gwnaeth y fflamau â’r pren ffrwythlonaf îr, 

P’odd y difânt y crinbren anffrwythlon cyn bo hir, 

Sydd yn pentyru pechod anorphen yn y blaen, 

Ac yn addfedu beunydd ar frys i’r gynneu dân ! 

Os dan y llid fy hunan, gwae fi fy ngeni i’r byd ! 

A dyodde ’r hyn ddyoddefodd Ef—Duw a dyn yn nghyd; 
Cyflawnder mawr y Duwdod sy ’n trigo ynddo ef, 

Ac yn ei nerthu hefyd yr oedd angylion nef. 

Cyn iddo fentro i’r frwydr, a gwybod cai e ’r dydd, 

A gwel’d o lafur ei enaid yn helaeth iawn ryw ddydd; 

Ac eto fe dristaodd, fe ofnodd cyn ei dd’od, 

’R hyn wyddai a äi trwyddo, ac cai oddiwrtho glod. 

Pa fodd gall dyn ddyoddef dyfnderoedd eithaf llid, 

Pan yr ymgryraodd tano fel hyn Greawdwr byd ? 

Pr.yf yn y tân tragwyddol! a íflamau uffern drist ! 

Wel, byth mi wisgaf bellach gyfiawnder Iesu Grist. 

Mi lama o lawenydd tra fyddaf yma ’n byw, 

I’m henaid bach cael clywed arioed am waed fy Nuw : 

A’m gliniau ar i waered, a’m llygaid tua ’r nen, 

Rhyfedda’ i ’r lle mor hapus dygwyddodd íy nghoel-bren. 

Mi ro fy nwylaw bellach ar ben yr Aberth mawr, 

Mi rifa’ yno yn gryno fy holl bechodau lawr; 

Mi rho hwy ’n bwn i orphwys ar ysgwydd Brenin nen, 

Mi gwela ’n crymu danynt wrth farw ar y prèn. 

Ac yna gwela’ i haeddiant yn fwy na lled y byd, 

P’odd gallaf ammheu ei rinwedd er pechod oll i gyd ? 

Godywyn* ei ardderchawgrwydd digymhar, hyfryd mae 
Yn fy rhoi beidio ag ofni, ac hefyd lawenhâu. 

Pe dengmil o dalentau y byddai meîau ’n llawn, 

Am hyn, (a dengmil rhagor,) mae yma ddigon iawn ; 

Ni all cyfiawnder ammheu rhoi i mi deyrnas nef, 

Er dued yw fy nghyflwr, pan ’drychwyf arno Ef. 

Pe cyhuddwr mawr y brodyr a gelyn dynol-ryw, 

Dd’ai âg achwynion creulon o flaen gorseddfainc DuWj 
Fy mhle yn mhorth y deml, a dyna wna y tro,— 

Duw ydyw fy Ngwaredwr, ac unwaith farw fo. 

Er pechod fyth heb ddarfod, a Satan yn ei rôd,t 
Ymladdfa, gwialenodau, cystuddiau arn dano ’n bod; 
Ac achos o alaru, cystuddio, a bod yn drist, 

’D oes gronyn ddamnedigaeth i’r rhai sy ’n Iesu Grist. 

Pe euog o’r gweithredoedd aflana’ fawn erioed, 

Yn mhob oes, a chan pob cenedl sy ’n trigo tan y rhôd, 
Os gallaf gredu ynddo, nid ofna i honynt un, 

Can’s môr o ras a haeddiant sy ’n Nuw yn natur dyn. 

Y sarph i’r làn dderchafwyd ar drosol uchel hir, 

Yn tigolwg pawb a frathwyd o fewn i’r anial dir; 
lacheir-pob un edrycho ar groes Tywysog nen, 

Pe chwyddo wnaent i fyny o’r sawdl hyd y pen. 

Duw, rho i mi ffydd i edrych yn mhob caethiwed du, 

A phechod arna’ i ’n gwasgu, i fryniau Calfari; 

Gwna i fy nghalon deimlo dy anghymharol loes, 

A’m lloches gynhes dawel yn wastad tan y groes. 


* “ Godewin,” dyna y fìFurf sydd ar y gair yn yr argrafifiadau cyntaf, a buom 
yn o hir cyn dyfod o hyd i dras y gwalch. A glywsoch chwi rywun yn arfer 
y gair “ godewin ” rywbryd? gofynem i henafgwr llengarol sy’n trigiannu heb 
fod yn bell iawn o Bant-y-celyn. “Godewin? godewin? Godywyn, tybed?” 
ebai. “ Byddai yr hen bobl yn ei arfer am lewyrch neu ddysgieirder. Ac y 
mae gan un o r hen feirdd linell,— 

‘ Godywyn haul, ar fryn.’ ” 

Teimlem ein bod wedi cael eglurhâd erbyn hyny; a dyna yr eglurhâd goreu 
a allwn ei roddi i’r darllenydd. 

+ Rhod, neu rhawd : ffordd, cylchdro, cyrhaeddiant. 

OFFEIRIADAETH CRIST AR OL URDD MELCHISEDEC : NEU GRIST YN 
EIRIOL. 

’ OL iddo adgyfodi, ac esgyn àt ei Dad, 

-1- ^ A chael derbyniad helaeth am roddi ei werthfawr waed, 
A gwneyd cyfiawnder pwysig atebai eithaf llid, 

Tros feiau ’r holl ffyddloniaid o ddechreu i ddiwedd byd, 

Fe roddwyd i’r Messiah, Immanuel, Duw-ddyn, 

Ar ddeheu ’r Tad tragwyddol i eistedd wrth ei glun; 

I orphwys mewn gogoniant, a derbyn rhin ei waed, 

Nes cael ei holl elynion creulonaf tan ei draed. 

A’i ddyndod a dderchafwyd i ardderchawgrwydd mawr, 

Can’ mil yn uwch ei ddoniau nag ydoedd ar y Uawr ; 

Ond am ei Ddwyfol hanfod, ’d oedd lle i dderchu hon, 

Yr un oedd Duw cyn crëu, ac ’n ol creu ’r ddaear hon. 

Ond Iesu ’r dyn a godwyd i'r. uchder mwya’ ei ryw, 

Creadur yn cael gwisgo ffurf anweledig Dduw 
A nfeidrol uwch yr awrhon ei gymhwysiadau sy, 

Na neb o ddynion daear, na ’r holl angylion fry. 

• Mae meddwl yr awdwr yn lléd aneglur eto yn y pennill hwn, a’r ùn o’i fiaen. 
A ydyw am i ni ddeall mai y natur ddynol yn Nghrist, yn unig, a ddyrchafwyd 
ac a ogoneddwyd pan yr esgynodd Éfe i’r nefoedd? Gellid dyweyd fod y 
Ilinellau hyn, o leiaf, yn tueddu at y fath syniad. Mae yn rhyfedd i dduwinydd 
mor oleuedig ac uniawngred, ac un oedd wedi cael y fath olygiadau clir a 
dyrchafedig am Berson y Gwaredwr ac am ei waith,—os mai ei natur Ddwyfol 
a olygai wrth ei “Ddwyfol Hanfod ”—y mae yn ihyfidd, meddwn, iddo adael 
i linell fel hon ddyferu oddiwrth ei ysgriíell, — 

“ Ond am ei Ddwyfol Hanfod, ’d oedd Ile i dderchu hon.” 

Onid fel Person Dwyfol y gwaghaodd Efe ei hun? (Phil. ii. 6, 7). Onid y 
natur Ddwyfol oedd gwrthddrych y darostyngiad pan y dywed yr Apostol iddo 
“ddibrisio ei hun?” Ac os oedd yn bosibl i’r natur Ddwyfol gael ei daros- 
twng, y mae yn bosibl hefyd iddi gael ei dyrchafu. “ Eithr Efe a ddyrchaf- 
odd, beth yw ond daifod iddo hefyd ddisgyn yn gyntaf i barthau isaf y ddaear ? 
Yr Hwn a ddisgynodd, yw yr Hwn hefyd a esgynodd goruwch yr holl nef- 
oedd.” *Tuag at weled nad oedd Williams yn dal y syniad y gellid tybio fod 
y Ilinellau hyn yn ei ffafrio, ni raid ond sylwi ar yr hyn y mae yn ei draethu 
am Berson y Cyfryngwr, ac am ei ddarostyngiad, yn y Gân hon. Edryched y 
darllenydd yn nelllduol ar y pennillion ar tu dal. 197— 199. 

Yr ydym yn credu na wnaeth neb yn Nghymru gymaint tuag at roddi syn- 
iadau cywir i Gristionogion y genedl am fawredd a Dwyfoldeb yr Arglwydd 
lesu, ac am natur Ddwyfol ei waith a’i waed, ag a wnaeth y Bardd-dduwinydd 
o Bant-y-celyn. 

Rhowd iddo gael gwybodaeth o’r arfaeth faith ei hyd, 

A dydd y farn, nas gwyddai un amser yn y byd; 

A medr maith annherfyn i ddygyd hyny i ben 
Sydd yn y rhòl anfeidrol ddiddiwedd uwch y nen. 

I agor seliau ’r llyfr sydd yn neheulaw Duw, 

Am iddo ddyoddef unwaith, a marw, yna byw 
I lywodraethu ’r nefoedd, ac uffern faith o’r bron, 
Duwiolion, annuwiolion, sydd ar y ddaear hon. 

A rhoi ’difeirwch eilwaith, maddeuant llawn di-drai, 

I bechaduriaid truain sy ’n gorwedd tan eu bai; 

A helpu rhai a demtiwyd, cysuro pob yr un, 

A gwybod ein gwendidau ’n brofiadol ynddo ei hun. 

Am iddo gynt ddyoddef, ’r un natur eilwaith sy 
Yn wrthddrych o addoliad o flaen yr orsedd fry; 

Dwy anian, un Cyfryngwr, un Person, Duw a dyn, 

Gan nef, a dae’r, a moroedd, yn cael ei addoli_ yn un. 

Fel hyn y ca’s ei godi i dderbyn nefol glod, 

Oddiwrth bob rhyw greadur sydd uwch, neu îs y rhôd; 
’R un glod, ’r un gân, a diolch, sy iddo am golli ei waed, 
Ac am dragwyddol gariad, ag rbddir idd ei Dad. 

A thyma ei swydd yr awrhon o fewn y nefoedd wen, 

Y man y rhowd E i eistedd, ar gyfan oll yn Ben ; 

Sef eiriol tros ei bobl nes cael cyflawni gyd * 

Yr addewidion dyngwyd, cyn iddo seilio ’r byd. 

Wel dyma ’r Un a hoeliwyd ar ben Calfaria fryn, 

Wnaeth aberth y pryd hyny, a’i bledio y pryd hyn, 

Yn maddeu ’n dyledswyddau, yn bloto maes o’r bron, 
Holl feiau ’n pethau goreu tra ar y ddaear hon. 

A thyma ’r Angel cadarn sy ’n sefyll uwch y nen, 

A’r gwregys am ei ganol, a meitr ar ei ben ; 

Yn dala ’r llusern sanctaidd sydd o aroglau ’n llawn, 

A’r tarth yn codi fyny o fore hyd brydnawn. 

Gweddíau ’r saint yn esgyn i fyny yn y niwg, 

Aroglau ’r myrr yn tynu i fíẁrdd y sawyr drwg ; 

A’r dyledswyddau eraill, sy ’n llawn i gyd o fai, 

Trwy rin yr Archoffeiriad yn cael eu llwyr lanhâu. 

Wedi gwneyd aberth unwaith tros ein pechodau ni 
’N ol trefn urddau Aaron ar fynydd Calfari; 

’T raid iddo farw bellach ; ’n ol urdd Melchisedec fawr, 
Gynt a fendithiodd Abram, mae E ’n bendithio ’n awr. 

Yn eiriol ei ddyoddefaint a’i angeu ar y groes, 

Fel gynt tros ei ddysgyblion trwy gydol faith y nos : * 

Presentio eu dyledswyddau o flaen yr orsedd wen, 

A danfon y Dyddanydd i waeréd îs y nen, 

Yn ol y rad addewid a dd’wedodd ef o’r blaen, 

I argyhoeddi ’r ddaear o’u beîau fawr a mân ; 

O bechod anghrediniaeth, ac o gyfiawnder ffydd, 

O burdeb a gwirionedd, yn nghyd a’r farn a fydd. 

Yr Ysbryd i gyf’rwyddo, yr Ysbryd i iachâu, 

Elîo ac enneinio y cystuddiedig rai; 

Yr Ysbryd i breswylio yn eu calonau hwy, 

Y sydd â’u holl gysuron o fewn ei farwol glwy’. 

Wel dyma waith fy Mhriod ’n awr ar ddeheulaw ’m Tad, 
Yn cario ’mlaen bob gronyn o’m hiachawdwriaeth rad; 

Da im’ oedd iddo fyned, myrdd o fendithion sy, 

Fwy o’i fod yn y nefoedd, nag yma gyda ni. 

Mae ’n clirio bant y brychau beunyddiol yn ein ffydd; 

Ein gobaith a’n ’difeirwch yn llawn o bechod sydd; 

Pan bo’m yn gorfoleddu yn gyflawn o fwynhâd,’ 

Rhaid, cyn derbynier hyny, ei gànu yn y gwaed. 

Yn ngwaed y groes, myfyrdod yn gymeradwy sy, 

Yn ngwaed y groes, gwrandewir llais ein gweddîau fry; 
Ymprydiau, elusenau, nid ânt o fore i nos, 

I mewn i deyrnas nefoedd onid yn ngwaed y groes. 

Dos, Iesu, â’m dyledswyddau i fyny at fy Nhad, 

A throcha ’r oreu o honynt yn gyflawn yn dy waed ; 

’D oes genyf un dadleuydd, i bledio ’m hachos fry, 

Ac fyth ni cheisiaf arall, fy Iesu, ond Tydi. 

D’wed, er mor ddu ac aflan, dy fod ti i mi ’n rhan, 

A dadíeu tros fy ngwendid, à’m pechod yn mhob man; 
Anghofiaf fy ngweithredoedd—mi welaf lawer mwy 
O bechod ac o ragrith, na pburdeb ynddynt hẅy. 

Pan delo ’r angeu diried* a’i gleddyf gloyw glas, 

I hol fy enaid egwan o’r dywyll Aipht i maes; 

Pan ffaelo ’m cnawd a’m calon yn y fath amser trist. 

Mi wna fy ngoreu i edrych ar fy lachawdwr Crist. 

A’m siwrnai faith yn gorphen, yn mfon rhoi fyny ’r chwyth, 
Yn ymyl tragwyddoldeb ag na fesurir fyth, 

* Diried : fated, pressing, mischievous. ’ 

I fydoedd anweledig yn lansio maes o’r byd, 

A môr o dragwyddoldeb draw o fy mlaen b hyd, 

Dim, Iesu, ond Ti ’r pryd hyny, boed im’ yn unig dlws, 
I nefoedd ý gogoniant, yr unig flfordd, a’r drws ; 

Mae ’m hiachawdwriaeth rasol yn gyfan wedi ei gwau, 

Ö honot, a ’nghysuron fyth fythoedd yn parhau. 


RHAN Y DRYDEDD. 

CRIST YN TEYRNASU O FEWN l’w BOBL ; NEU YN BOB PETH MEWN 
SANCTEIDDRWYDD. 

D UW, cenais am dy deyrnas anorphen faith ei hyd, 

Yn porthi pob creadur, yn llywodraethu ’r byd, 

Y duwiol a’r annuwiol ; a’r cyfan yn gyttun ' 

Yn cael pob rhyw fendithion o tan dy adain gun. 

Ond bellach canaf, Arglwydd, am dy deyrnwialen aur, 

Sy ’n llywodraethu y rhei’ny a gredodd yn dy air; 

Y deyrn'as yn y galon; y man ’r wyt ti dy hun, 

Yn gwneyd yr holl serchiadau gwrthwyneb yn.gyttun. 

Fel wyt dy hun yn agor y drysau cedyrn mawr, 

Y deall, gynt a gauwyd, ar gwymp y íore wawr ; 

Yn tori ’r castell cadarn o adamant a dur, 

Yr ’wyllys sy ’n wrthwyneb i ganlyn hyfryd wir ; 

Blaenllymu y gydwybod, a’i gloewi fel yr aur, 

I argyhoeddi ’r pechod yn unioh wrth dy air ; 

A rhoddi ’r cof yn fuan yn achos teyrnas ne’, 

Gwneyd i’r anwydau gerdded yn gyían yn eu lle. 

Dysg 'fi am hyn, a rhagor, i roddi maes dy glod; 

Can’s mawr yw gwaith dy Ysbryd, a rhyfedd yw erioed; 

A thi dy hun yn unig, trwy ’th anghymharol ras, 

Sy ’n harddu dy flfyddloniaid tu mewn ac o tu maes. 

Can’s Ti yw ein sancteiddrwydd, o honot Ti mae ’n bod 
Bob gras, a dawn, a rhinwedd; a gawsom ni erioed ; 

Tydi dy hun yw ’r Purvvr sy ’n edrych ar y tân, 

Yn mesur yr araserau y byddo ’th saint yn lân. 

Rhaid yw, fel gallo ei bobl i drigo yn y nef, 

A chael mwynhad tragwyddol o’i hyfryd gwnmi Ef, 

I fod yn debyg iddo, a gwisgo ei ddelw gun, 

Fel gallo ymddigryfu fyth yn ei eiddo ei hun. 

Ac fel bo cydsain hyfryd rhwng y sancteiddrwydd glân 
Sydd yn y J AH tragwyddol, a ninnau bryfed mân; 

Rhwng seintiau ac angylion, can’s ni fydd yno i gyd 
Ond cariad pur, ac undeb, yn llywodraethu nghyd. 

Ond mae ’n rhaid nerth a gallu, doethineb mawr di-drai, 
Ymaros, gras, a chariad at elyniaethol rai; 

Rhaid dyfais faith a medr i gongcro Satan dde’,* 

Ac nid oes neb yn abl ond Brenin mawr y ne’. 

I ’speilio uflfern dywyll o’i hanferth arfau cas, 

I rwymo ’r ddraig wenwynig, a’i thaflu ’n lân i maes; 

I ddadrys ei hadeilad, a’i syífaen o bob rhyw, 

A chym’ryd llwyr berch’nogaeth o’r deml oedd hi ’n byw. 

Ac i ddarostwng felly o tan ei iau yn lân, 

Y rââe/s eon, tauog, anufudd iawn o’r blaen; 

A’u gwneyd yn ddeiliaid flfyddlon, gwas’naethgar bob yr un, 

I ddwyn eu haríau ’n wastad o ochr Mab y dyn. 

Er iddo unwaith farw, a phrynu am ei waed 

Y bobl roddwyd iddo i’w cadw gan y Tad; 

Rhaid sydd, er talu am danynt, i ennill pob yr un 
Tan ddwylaw ’r fath elynion yn awr y syrthiodd dyn. 

Er cael o hono addewid o Ganaan oll i gyd, 

O Libanus i Basan, a Gilead fawr yn nghyd ; 

Phereziaid, Canaaneaid, hâd Anac fawr yn un, 

Trwy eitha’ grym a dyfais, rhaid ennill calon dyn. 

At hyn rhowd cymhwysiadau i’r Iesu ’r Brenin mawr, 

I ostwng tan ei faner y nefoedd wen a’r llawr; 

Grym t’wyllwch, anwybodaeth, o fewn calonau rhai, 

Goleudeg deyrnas nefoedd sy fythoedd i’w mwynhau. 

Yn fore fe ’i haddysgwyd, â’r wiber fawr ei llun 
I ymladd yn Arabia, yn unig wrtho ei hun ; 

Tarawodd hi, fe ’i maeddodd, ennillodd nefol glod, 

A bery trwy’r gre’digaeth, tra paro nef mewn bod. 

♦ Satan dde\ Mewn rhai parthau o Gymru, arfeir y gair de' yn yr un 
ystyr ag a roir i’r gair deheuig .—“ Os bydd iddo fyned ati o dde’ : ” hyny yw, 
yp ddeheuig, yn fedrus. Gyda yr ystyr yna iddo, mae yr ansoddair de' yn un 
eithat priodol i’w gysylltu â Satan. 

Wrth yr lorddonen, eilwaith, derbyniodd ar ei ben 
Yr olew sancteiddiolaf, tan arwydd colomen wen; 
Enneiniwyd ef yn Frenin, yn Brophwyd, ac yn Was, 

I goncro ’r saint, a’u dysgu, a thaflu’r ddraig i maes. 

Yn awr mae ’n cario ei gleddyf glas gloew ar ei glun, 

Ei allu a’i ogoniant, a’i harddwch yn gyttun; 

Yn marchog yn llwyddiannus, yn eon ac yn glau, 

A myrdd trwy rym ei saethau i lawr yn syrthio mae. 

Aroglau myrr ac aloes, a’r casia nefol drud, 

Sydd ar ei wisgoedd auraidd a’i lodrau oll i gyd; 

Mae ’n caru grym cyfiawnder, a drwg yn ei gasau, 

Yn nydd ei nerth mae ’n dyfod i buro ei anwyl rai. 

Llwyddianus mae yn anfon byddinoedd mawr eu grym, 
Argyhoeddiadau dyfnion, thâí eu gwrth’nebu ddim; 

Yn chwilio i’r dyfnderoedd, a thori lawr o’r trwch, 

Au hyder a gau obaith, a’u malu yn y llwch. 

A myrdd o au resymau, dichellion maith i gyd, 

Pob scil o blaid y pechod, a’r esgus oll yn nghyd; 

’R holl dybiau mawrion uchel, gan bechaduriaid trist, 

Sy ’n cael eu troi a’u dadrys gan saethau lesu Grist. 

Yn rhwymo ’r aríog cadarn, yn mynu ’r lle yn rhydd, 

Yn dwyn yr holl arfogaeth ag yn ei erbyn sydd; 

Yn mynu concwest gloew trwy ’r enaid oll yn lân, 

A thrigo yn y deml, yn Eden bu o’r blaen. 

Yr arfau oedd er’s dyddiau gan Satan fawr ei lid, 

Yn awr o ochr Iesu yn cael eu chwareu gyd ; 

Pob dawn, a nwyd, a thymher ag oedd yn cadw ’r plâs, 

Sy ’n awr yn fuddiol rhyíedd i gynnysgaeddu gras. 

Yn gosod cyfraith newydd i reoli ’r nwydau i gyd, 
’Sgrifenwyd ar y galon gynt yn nechreuad byd; 

Gwneyd deddf y ddraig yn chwilfriw, bob iota fach o’r bro- 
Ag oedd yn llwyr reoli o’r blaen y galon hon. 

A thyma ’r gyfraith rasol sy ’n gyflawn yn rhyddhau, 

O angeu du a phechod, ac ofn cas, a gwae; 

Deddf Ysbryd bywyd ydyw, ei llais nefolaidd, clywn, 

Yn trefnu, yn rheoli ’r creadur oll o mewn. 

Gan un o’i had ei hunan, o’i fodd os torir hon, 

Mae ganddo chwip a gwialen, a fflangell, oes, a ffon, 

A chwpan chwerw hefyd, o fore hyd brydnawn, 

A finegr a wermwd, a bustl, ynddo ’n llawn. 

Cystuddio eu cyrff rai prydiau, neu ynte eu henaid drud, 
Cyfeillion a pherth’nasau, meddiannau yn y byd; 

Ond bynag beth ddygwyddo yn dreial, neu yn farn, 

At buro ei eiddo ei hunan mae ’n dyfod oll bob darn. 

Fe attal eu cerddediad, fe ffrwyna eu tanbaid flys, 

At eu heilunod meirwon fe groesa eu ffyrdd ar frys : 

Neu, os hwy oddiweddir, cânt nerth ar hyn o bryd, 

I goncro a gwrthsefyll y pechod cryfa’ i gyd. 

Fe ’u rhwyma â gwirionedd rhag iddynt syrthio ’n ol, 

Eu nyth, gwna tan ei adain, neu ynte yn ei gôl; 

Fe rydd ei ofn glân ynddynt, na chyfeiliornant dim, 

Er doethed bo eu gelynion, a chyraaint fyddo eu grym. 

Gostega ’r ’stormydd chwerwon, sy ’n fawrion iawn o faint, 
O derfysg ac euogrwydd, yn codi yn ei saint; 

Yn marchog ar y ’storom gynddeiriog, Ef a gair, 

Y gwynt a’r tonau mawrion ä ’n dawel wrth ei air. 

Ac oll mae yn ei wneuthur sy o anfeidrol rym, 

Er cryfed yw ’r gelynion, ’d oes a’i gwrthsefa ddim ; 

Os dadrys, ef a ddadrys, os cwyd neu dynu lawr, 

Y cwbl a ddybena fel d’wedo f’ Arglwydd mawr. 

Y drydedd ran fel yma mae ’n buro yn y tân, 

Fel byddont fel aur raelyn neu arian gloew glân; 

Amrywiol ffyrdd a moddion i gael eu beîau lawr, 

Rai prydiau trwy gysuron, neu trwy gystuddiau mawr. 

Ond cariad yw bob trefn, ac ysgafn yw pob iau, 

Ei addfwynder a’i ffyddlondeb sy ’n wastad yn parhau ; 

Ni ddiffydd lìn yn raygu, ni thyr y gorsen wan, 

Nes codo ’n lân ei bobl o ddyfnder llwch i’r làn. 

Yn eu cymhwyso íelly â’i anwrth’nebol ras, 

A phob rhyw ddawn a bendith o mewn ac o tu maes, 

Nes byddont yn dysgleirio yn gymhwys yn eu lle, 

A phriodas-ferch deilwng ac addas iddo ’Fe. 

011 wedi eu geni o newydd, ’r un ddelw a’r un lun, 

A’r un grasusau ’n eiddo sydd ganddo ef ei hun : 

Yn gnawd o’i gnawd, ac asgwrn o’i esgyrn Dwyfol gwiw, 

A dawn am ddawn yn berchen o’i ddoniau nefol ryw. 

Y ffydd ga’s ef i waeddi,—“ Fy Nuw,” pan ar y pren, 
Fydd gyfran idd ei bobl gystuddiol îs y nen; 

Y deall, a’r doethineb, fel moroedd ynddo Efe, 

Fydd gan ei rai anwylaf mor belled ag bo lle. 

WILLIAM WILLIAMS, PANt-y-CELYN : 


Y nerth, yr hedd, a’r doniau, ’r amynedd tan y loes, 

Yn gwaeddi,—“Maddeu iddynt,” wrth hongian ar y groes ; 
’R addfwynder, gostyngeiddrwydd, y zel, y cariad rhad, 

A dywallt ar ei bobl a roddwyd gan y Tad. 

Ond trysor pob grasusau a doniau yn gyttun, 

Fel dw’r raewn môr diddarfod a gadwodd ynddo ei hun, 
Rhag i ryw berl o’r nefoedd, sydd well na pherlau 'r byd, 
Yn ffol, gael ei gyfnewid am íelus chwant ryw bryd. 

Pe rhoisai o sancteiddrwydd i ni ryw drysor mawr, 

Ni phar’sai, pa faint bynag, ond llai na mynyd awr ; 

Mae hyd, a ìled, a dyfnder perffeithrwydd nef ei hun, 

Yn brin yn abl dala i’r dystryw wnaiff y dyn. 

’R un trysor, ’r un cyflawnder sy ’n hwnw ddoe a ga’s, 

A’r hwn er ys ugain mlynedd, adnabod llwybrau gras; 

Ein lesu yw ein purdeb, y fifynnon glir ddi-gêl, 

O oes i oes sy ’n llifo o hyfiryd laeth a mel. 

Ni fedd na Lot, na Dafydd, nac Abrahara, na Noe, 

Ddim trysor rhagor ynddynt, na’r hwn a aned ddoe ; 

Mor wrol ífydd y lleidr ga’dd ras er’s hanner awr, 

A Hezecîah rodiodd yn ei berffeithrwydd mawr. 

Mae Pedr ar y tonau yn dodi ei droed yn awr, 

’Mhen gronyn mae e ’n ofni, ac yna yn suddo i lawr ; 

Fe dyr glust Malcus heddyw, fie dwng y fory i’r nef: 

Pob da sydd ynwy ’n trigo yn Iesu cuddiwyd ef. 

Wel, dyma ’r man dysgwyliaf, o foreu hyd brydnawn, 

Ar fy eilunod tauog, fod yn goncwerwr llawn ; 

Dy Ysbryd, Iesu grasol, a all fy ngwneyd yn lân, 

Mil mwy sy ganddo o allu nag sydd yn ufifern dân. 

’D wy ’n ceisio, O fy Arglwydd, ddim breniniaethau bra’, 
Perl, diamond, ac arian, ac elw ’r byd, neu dda; 

Nac einioes, nac anrhydedd,—oferedd fyddai hyn, 

Ond i ti wir sancteiddio fy enaid bach yn wyn, 

Digonir fi â’th ddelw ddigymhar uwch y nen, 

A gollais yn Mharadwys wrth fwyta ffrwyth y pren ; 

Rho’ist i mi fil bendithion, ond byth anfodlon wy’, 

O eisieu cael dy anian a’th natur nefol fwy, 

’Mhen gronyn bydda’ i ’n gorwedd o fewn y ddaear ddu ; 
Yr aelod sydd yn pledio yr awrhon â thydi 
A bydra yn y dyfnder, ni lefa’ arnat mwy; 

O edrych ar fy nghystudd, iachà fy ngwahan-glwy’. 

’D oes geny’ ond span o amser, nid yw ond mynyd awr, 
Wrth ei gymharu â’th fawredd, neu dragwyddoldeb mawr; 
A’r gwaith fydd faith i’w wneuthur, ni alla’ i aros dim, 
Prysura ladd fy meíau, rhyfeddol yw eu grym. 

Cyn d’wedwy ’m holl ddymuniad, fe allai f’ amser bydd 
011 wedi dianc ymaith, a minnau gyd yn rhydd; 

Oedfâon gras sy ’n darfod; am hyny gwrando ’n awr, 
Sancteiddia íy anwydau, a gwna fi fel y wawr. 

Ti wyddost beth sydd eisieu i gadw ’th gwmni ’th hun, 

Pwy ddoniau, pwy rasusau, i wel’d dy wyneb cun; 

D’wed am im’ fod yn barod, a finnau ’n barod cair, 

Mewn llai na hanner mynyd pan y llefarost air. 

O ysbryd sancteiddiolaf! anadla arna’ i lawr 
O’r cariad anchwiliadwy sy nghalon Iesu mawr; 

Trwy haeddiant Oen Calfaria, ac yn ei glwyfau rhad, 

’R wy ’n dysgwyl pob rhyw ronyn o burdeb gan fy Nhad. 


RHAN Y BEDWAREDD. 

CRIST YN DYSGU EI DDEILIAID, NEU YN DDOETHINEB l’W EGLWYS. 

E FE ydyw Doethineb y Tad cyn creu y byd, 

Can’s ynddo y dysgleiria doethineb Duw yn nghyd; 
Enneiniwyd er dechreuad i ddodi maes ei glod, 

Datguddio ’r hyn oedd eto heb ei ddatgudd^io erioed. 

Ac eilwaith yn ddoethineb i’w eglwys yn y byd, 

O íewn y cwmwl goleu yn myn’d o’u blaen o hyd; 

Trwy ryw dymhestloedd creulon, a chreigydd hyll eu llun, 
Äfonydd ac anialwch, a chrindir cras yn un. 

A m hyn fe rowd doethineb, megys rhyw ddwfn fôr, 

Cuddiedig, i’r fifyddloniaid yn Iesu Grist yn ’stor; 

Uwch Solomon ac Adda, a phawb sydd ar y llawr, 

Nag Eihan, Heman^ Calcol, yn nghyd a Darda fawr. 

’D yw t’wyllwch iddo ’n dywyll, ond nos fel hanner dydd, 

Yn chwilio i’r dyfnderoedd golygon Iesu sydd; 

Yn deall gwaith ei ddwylaw, ’d oes drefn tan y nef 
Nad yw yn gydnabyddus i’w ddwfn feddyliau ef. 


214 WILLIAM WILLIAMS, PANT-Y-CELYN : 

Yn gwybod am ’stafelloedd yr eira, y rhew a’r tân, 

Ffynnonau maith y dyfnder, a natur trwyddi ’n lân; 

Calonau meibion Adda, a’r holl droiadau sy 
O ddyfnder uífern isod i bellder nefoedd fry. 

Pan nad oedd moroedd eto, na ífynnon tan y nef, 

Na sylfaen i’r mynyddoedd mawr, y cenedlwyd Ef; 

Wrth gadarnhâu o ddyfroedd uwch ben, ddifesur ’stôr, 

A c yno ’r oedd wrth roddi tragwyddol ddeddf i’r môr. 

Efe oedd y Doethineb a ’mlawenhâi ger bron, 

A chyda’r Tad, feithrinwyd cyn creu y ddaear hon; 

Pryd hyn yn ymhyfrydu yn meibion Adda o hyd, 

I ddysgu rhai oedd ganddo o íewn yr anial fyd. 

Pan wisgodd gnawd am dano drachefn yn y byd, 

I brynu rhai crediniol oddiwrth anfeidrol lid; 

A thyma ’r pryd cyfranwyd cyflawnder mawr y nef, 

Nas gall angylion fesur, drachefn arno ef. 

Fel y mae ganddo ei hunan aneirif ragor ’stôr, 

Nag sydd gan íeibion Noah ar wyneb dae’r na môr; 
Seraphiaid ac angylion, cerubiaid yn gytûn, 

’D oes ganddynt filfed fesur ag sydd'gan Fab y dyn. 

Y fath wybodaeth ryfedd sy ynddo Ef yn awr, 

Gall drefnu holl gyflyrau ei Eglwys ar y llawr; , 

Er bod rhyw ranau o honi tan demtasiynau ’n llawn, 

Rhyw ranau mewn rhyfeloedd, a rhanau ’n esmwyth iawn. 

Rhyw rai yn anghrediniol, yn dywyll ac yn wan, 

Ac eraill wedi codi o’r pydew du i’r làn; 

Rhai ’n dlawd, rhai yn gyfoethog, rhai ’n glaf tan angeu loes, 
Rhai ’n neidio, rhai yn wylo, yn crymu tan y groes. 

Mae eto ’n trefnu lluniaeth ysbrydol i bob un, 

Yn ol ei ras a’i ddoniau a’i eisieu ef ei hun; 

Ei gadw a’i gyí’rwyddo tu mewn ac o tu maes, 

Rhoi mwy fel byddo ’r achos, neu lai, o’i hyfryd ras. 

Doethineb i reoli ei Eglwys fawr fel hyn, 

Trwy groesffyrdd hyll eu harwain i gopa Seion íryn, 

Ac eilwaith i sancteiddio ’u cystuddiau fawr a mân, 

A throi ’n nod eu pechodau i’w gyru yn y blaen. 

Ac o’r trysorau yma mae Ef yn rhoddi lawr, 

Ryw faint i bawb o’i bobl, i rai gyflawnder mawr; 

I bawb fel byddo ’r eisieu, ’chaiff diffyg íod ar un, 

Ag fyddo ’n daer yn ymbil wrth orsedd Mab y dyn. 

Nes pawb fo yn ddeallus o etifeddion nef, 

Wrth gael eu dysgu ’n wastad trwy rin ei Ysbryd ef; 

Mewn mynyd fach yn ateb (pan delo eisieu llawn) 

Pob diffyg o eondra, doethineb, dysg a dawn. 

Ac yma ca’dd y seintiau wybodaeth lawn i gyd, 

O flaen breninoedd auraidd a chedyrn mwya ’r byd; 
’Ngwydd Ffeiix ac Agrippa a Bernice y ca’s Paul, 

Atebion yn y fynyd, fel ag oedd eisieu ’u caei. 

Ac o’i gyflawnder eto mae ’r seintiau yn gytûn 
Yn derbyn eu gwybodaeth, i ymladd bob yr un; 

Yn dadrys rhwydau ’r diafol, yn mynu eu traed yn rhydd, 
Ar ol bod yn y cyífion gan Satan lawer dydd. 

Sef medr i ddyoddeí, a medr i gario ’r groes, 

A medr i fod ar ennill oddiwrth bob gwawd a loes; 

A medr i ymddygiad at bawb o’r byd yn un, 

Fel b’ont i gywir ganlyn holl gamrau Mab y dyn. 

Mae moroedd o ddoetliineb, oes, ynot f’ Arglwydd rnawr, 
Annoeth wyf fi, ymbiliaf am beth o hono lawr; 

I’m harwain trwy ’r fath anial, y nos â cholofn dân, • 
Ac onidê nis gallaí fi gerdded cam ymlaen. 

Och, Dduw, p’odd dianc f’ enaid rhwng Pihahiroth fry, 
Baalsephon o’r tu yma, a môr i’m herbyn sy; 

A’r Aiphtiaid, fel y llewod, yn rhuo arna’ i cair, 

Rhaid i ti ’m dysgu i ddysgwyl yn gyfan wrth dy air. 

Rhaid i ti ’m cyfarwyddo, a rhoi doethineb im’, 

I goncro Og a Sehon, breninoedd mawr eu grym ; 

I daro Amaleciaid, a dala ’m dwylaw i’r làn, 

Ar feini, tra f’wy ’n ymladd, nid ydwyf fi ond gwan. 

Tydi^yw ’r Prophwyd goleu a ddaeth i lawr o’r ne’, 

I ddysgu pechaduriaid oedd wedi colli eu lle; 

I ennill gwlad ragorach, sy ’n gyflawn a di-gel, 

O olew, gwin, a gwenith, yn llifo o laeth a mêl. 

Mae ’n fore son am danat, y d’ai rhyw Brophwyd mawr, 
Rhagorach gynt na Moses, o uwchder nen i lawr; 

Yn awr wyt wedi dyfod, gad i mi deimlo rhin 
D’ athrawiaeth yn fclusach na ’r melus hyfryd win. 

O dysg fy enaid gwirion i deithio ’r anial dir, 

Rhag myrdd o geimion Iwybrau, i gadw ar y gwir; 
Doethineb i’m cyf’rwyddo, fel cawod fwyn o wlith, 

Er cymaint sy am fy rhwydo, y parwy’ fyny byth. 

WILLIAM WILLIAMS, PANT-Y-CELYN : 

Pa fodd y gallaf wybod bryd bydd gelynion hy’ 

Yn cwympo ar fy ngwarthaf yn anorchfygol lu ? 

P’odd galla’ i wel’d eu rhwydau, eu lliwiau, eu maint, a’u llun, 
Oni chaf fi ddysgeidiaeth oddiwrthyt ti dy hun ? 

P’odd gallaf ar elynion pryd hynÿ gario ’r maes, 

Pan myrddiwn yn fy nghalon, a myrddiwn o tu faes ? 

011 hwyntau yn ddichellgar, a chyfrwys bob yr un ? 

’D oes genyf, Iesu, i’m d^ysgu yn unig ond dy hun. 


RHAN Y BUMMED. 

CRIST YN BOB PETH YN Y MWYNHAD O BOB PETH, AC YN Y DIFFYG O 
BOB PETH. 

’ OES dim erioed dderbyn’som i lawr o’r nefoedd wen, 

-L>' Er i ni gael bendithion rifedi ser y nen, 

Ond gawsom trwy yr Iesu ; a Iesu Grist ei hun, , 

I goríf yr holl gredinwyr, yw ’r mêr sydd ymhob un. 

Can’s llawer mwy o drysor ei hunan ynddo cair, 

Nag Ophir na Photosi, lle ’r y’s yn cloddio ’r aur; 

’D yw ’r moroedd mawr eu cyfoeth, na China hen ei bri, 

Un gronyn i gymharu â gras ein lesu ni. 

Ac eto er mor amled ei holl drysorau Ef,— 

Cyflawnder ar y ddaear, cyflawnder yn y nef,— 

Mae ’n well ei hun na ’r cwbl; a godidawgrwydd mawr / 

Ei Berson sydd yn llanw y nefoedd wen a’r llawr. 

Ac edrych arno ’n wastad, yn fwy godidawg sy 
Na dim ag mae E ’n roddi o’r ddae’r i’r nefoedd fry; 

Ei hun yn fwy na ’i roddion; fy holl hapusrwydd, mae 
Yn cynnwys ymhob cyflwr yn wastad ei fwynhâu. 

Golygu ’r hyn a ddelo oddi yma, oddi draw, 

Bid dda, neu ddrwg, sy ’n dyfod o’i gref haelionus law; 

O gariad yn ei galon yn llifo oll i gyd, 

A dry fy ngwae a ngwynfyd yn nefoedd yn y byd. 

O gyfoeth ar y ddaear, os rhyw ddifesur ’stôr 
Lifeiria mewn i’m m.eddiant, fel dyfroedd mawr y môr, 

Dira achos bod yn llawen, ond achos bod yti drist, 

Nes gwelir hwynt yn dyfod o gariad Iesu Grist. 

Nid hapus am gael gwisgoedd o’r gwerthfawrocaf liw, 

Palasau heirdd i drigo, a’r bwydydd goreu eu rhyw, 

Parch hefyd a chyfeillion, heb deimlo gwae na phoen; 

Ond hapus a’u meddianno yn ngwaed yr addfwyn Oen. 

Er meddu o Ewropa ac India faith ei hyd, 

A feddodd Alexander goncwercdd yr holl fyd; 

Ac eilwaith golud Crsesus, fy enaid fyddai drist, 

Nes cael eu gwel’d hwy ’n dyfod o ddwylaw Iesu Grist. 

Nid yw fy mwyd ond gwenwyn, fy phíol gyflawn sy 
Yn fy ngwneyd yn addfetach i danllwyth uffern ddu; 

Nid gwell i mi yw cyfoeth na ’r domen tan fy nhraed, 

Nes cael eu gwel’d yn dyfod o bwrcas llawn y gwaed. 

Nid hapus fod Efengyl yn llanw tir fy ngwlad, 

A swn trwy ’r holl ardaíoedd am hyfryd rin y gwaed; 

Ond hapus trwy ’r Efengyl i’r enaid egwan trist 
Sy ’n meddu llygad syml ar Berson Iesu Grist. 

Mae Ef yn fwy na ’i roddion, mae Ef yn fwy na ’i ras, 

Yn fwy na ’i holl weithredoedd o fewn, ac o tu maes; 

Pob ffydd, a dawn, a phurdeb, mi lefa’ am danynt hwy, 

Ond arno ei hun yn wastad edrycha’ i ’n llawer rnwy. 

Tros fy ngweddíau marwaidd edrychaf arno ’fe 
Weddîodd ar y mynydd yn wresog yn fy lle; 

Nid hapus wyf am feddu un fendith tan y nen, 

Ond ar fy holl fendithion fod Iesu Grist yn ben. 

Gwel’d wyneb fy Anwylyd wna i’m henaid lawenhâu, 

Trwy ’r cwbl ges i eto, neu gaf fi fyth fwynhâu; 

Pan elont hwy yn eisieu, pa’m byddaf fi yn drist, 

Tra cafifwyf weled wyneb siriolaf Iesu Grist? 

Can’s yn ei wên mae hawddfyd, ac uffern yn ei lid, 

A chystudd a thrallodau o’r nefoedd ac o’r byd: 

Mae ef yn nyfnder dyfroedd yn myn’d ei hun o’r blaen, 

Ac eilwaith, os bydd achos, yn nghanol fflamau tân. 

Mae ’n llawer gw'ell na ’r bywyd, mae ’n llawer gwell na ’r nef, 
Can’s ef ei hun yw ’r bywyd, a’r nefoedd sy ynddo Ef; 

Mewn trai mae E ’n gyflawnder; gall hwnw lawenhâu, 

Pan yn y maes a’r winllan, a’r beudŷ byddo trai. 


2i8 


WILLIAM WILLIAMS, PANT-Y-CELYN : 


Gwell i mi fil o weithiau fod fy nhrysorau fry 
Yn nghadw yn fy Iesu, nag yn fy nghalon ddu; 

Mi treuliwn hwy fy hunan; ond, yno maent yn ’stôr, 

Nas gellir mwy eu rhifo na dyfroedd mawr y môr. 

Bechadur du, mi wela’ yn oleu iawn fy lle, 

Sef curo bob mynydyn yn daer wrth borth y ne’; 

A’m safn yn agored yn ddirgel ac ar g’oedd, 

Gwn hyny, cyn i’m lefain, bod yn fy nysgwyl rodd. 

Mae ’r manna yn y nefoedd, mae ’r dyfroedd yn y Graig, 
’Nghyfiawmder a’m sancteiddrwydd, a’m hedd yn Had y Wraig: 
Y manna ddaw o’r nefoedd, o’r Graig daw ’r dyfroedd glân, 

Pan godo newyn tanbaid, a darfod toes yn lân. 


RHAN Y CHWECHED. 

CRIST YN BARNU EI DDEILIAID, NEU YN BOB PETH YN Y FARN. loan V. 
26, 27, 28; Matt. xxiv. 30, 31 ; i Thes. iv. 16; Dad. vi. 16. Matt. xxv. 
31. 32, 33 , 34 , &c. 

B YDD Iesu yn y nefoedd yn pledio rhin ei waed, 

Nes cael ei holl elynion yn hollol tan ei draed; , 

Addfedu ei fíyddloniaid, a doed y dyddiau i ben, 

A egyr ddrysau ufíern, a drysau ’r nefoedd wen ; 

A barnu meibion Adda, ’nghyd a’r ysbrydion sy 
Gynt gwedi eu hordeinio i boenau ufíern ddu; 

A chwilio eu dyfnderoedd, a rhoddi, yn ol eu gwaith, 

I bawb ei gyfiawn wobr i dragwyddoldeb maith. 

Yr Hwn ga’s ei gondemnio gan Bilat gynt, ryw ddydd, 

Ar orsedd wen yn eistedd ’mhen gronyn bach a fydd; 
Myrddiynau, mil myrddiynau yn dysgwyl yn gytûn, 

I dderbyn bárn dragwyddol o enau Mab y dyn. 

Dydd mawr ydyw ei enw, y mwya’ fu erioed, 

O’r pryd ca’s nef a daear, ac ufíern faith eu bod; 

Dydd y rhyfedda angylion, ac ufíern crynu mae, 

Ond wrth ei wel’d ef eisoes o bell yn agoshâu. 

Bydd dychryn, aeth, ac ofn, trwy ’r ddaear faith i gyd, 

A chryndod yn meddiannu y cwbl yn y byd ; 

Can’s ysgwyd y greadigaeth, a chwymp i maes o’i lle, 
Holl nalur a ymgymysg wrth wel’d ei Berson E. 

Duw mawr yn gwisgo dyndod yn dyfod yn ei lid 
I roddi barn ofnadwy ar yr annuwiol fyd ! 

I wared ei fíyddloniaid oedd yn y gadwyn fawr 
Gan angeu didrugaredd, yn gorwedd yn y llawr. 

Ein Iesu mawr ddaw allan o’i balas auraidd, cun, 

Y man yr oedd yn eiriol er pan y cwympodd dyn; 
Byddinoedd ’n ol byddinoedd o augylion pur y nef, 

Llu ’n arwain llu llîosog fydd yn ei gwmni Ef. 

Rho’nt floedd wrth osod allan, o uwchder nen i lawr, 

A gerdda mewn mynydyn trwy ’r holl eangder mawr, 
Nes byddo ’r môr terfysglyd, pob dyfíryn maith a bryn, 
Fel dail o flaen yr awel i grynu ’r fynyd hyn I 

Nid megys un o’r morwyr, ’n ol bod mewn storom hir, 

A miloedd o beryglon, yn awr yn gweled tir; 

Neu pan bo mil o filoedd o filwyr mawr eu grym, 

Wrth gwrdd y gâd yn bloeddio, yr un heb ofni dim; 

Ond megys mil myrddiynau taranau yn y nen, 

Un o ba rai íydd ddigon i hollti ’r ddaearen : 

Nes byddo ’r swn yn suddo lawr i waelodion byd, 

A defíro mil miliynau a bydrodd yno ’nghyd ! 

Ac yna ’r llu ddisgynant, a’u Brenin yn eu plith, 

Trwy bellder na fesurir gan ddynion ’hono byth; 

Lawr heibio ’r holl blanedau, a’r ser aneirif ri’, 

Ac heibio ’r haul, i olwg ein daear dywyll ni: 

Lle cân archangel cadarn mewn udgorn auraidd, mawr; 
Rhy dro oddeutu ’r ddaear mewn llai na mynyd awr, 

I gasglu rhai a gododd, yn bentwr mawr ynghyd, 

I gwrdd â’u Tywysog Iesu, i fyny uwch y byd. 

Gwahanol fydd yr efíaith geir gweled ar bob gŵr, 

Rhai ’n duo, rhai ’n llewygu, rhai ’n toddi fel y dw’r; 
Ond llamu, gorfoleddu, crechwenu, gwelir rhai, 

Yn gwel’d eu hiachawdwriaeth yn awr yn agoshâu. 

Y diaflaid oll yn crynu, yn ofni yn eithaf dig, 

Ac ufíern boeth yn llosgi i fyny cuwch a’r brig; 

Ffoi, ysgyrnygu dannedd! er hyn ’d ä un ar goll, 

Na dynion, nac angylion, heb gael eu barnu oll. 



220 


WILLIA.M WILLIAMS, PANT-Y-CELYNT : 


GOLWG AR DEYRNAS CRIST. 


22 í 


Ac yna ’r Brenin cadarn, trwy air ei enau cun, 

A adeilada orsedd ddigymhar iddo ei hun, 

Ar ddim i lawr yn hongian, yn y fFurfafen lâs; 

Angylion, archangylion o i chylch fel gwellt y maes. 

’Fe yn eistedd mewn gogoniant fry ar ei orsedd wen, 

Ar gwbl oll a grëwyd, yn awr ei hun yn Ben; 

Afon o dân berwedig o’r fainc yn d’od i maes,— 

Lidiawgrwydd annyoddefol, a bythol, at ei gas. 

A harddach fydd y Barnwr yn awr nag ar y bryn, 

Pan yn ei weddnewidiad, ac nag yw ’r eira gwỳn ; 

A mil mwy gogoneddus yn awr fydd Brenin nef, 

Na chynt yn Ynys Patmos pan welodd loan Ef; 

Pan oedd ei lais fel taran, neu udgorn uchel sain, 

A thonau mawrion moroedd yn swnio gyda rhai’n; 

Gwisg laes hyd at ei sodlau, a’i wallt fel eira mân, 

A gwregys aur am dano, a’i lygaid fel y tân : 

Olwynion tan ei gerbyd yn dân fflamedig poeth, 

A’i goesau yn dysgleirio fel pres puredig, coeth; 

Mil miloedd maith yn gwarchod oddeutu ’r fainc yn rhes, 

Yn syllu ar eu Brenin, ymhellach ac yn nês. 

Dysgleiriach, mil dysgleiriach ’n awr fydd Tywysog nef, 
Gogoniant anghymharol o gylch ei Berson ef; 

Fel byddo ymherawdwyr, a’r cedyrn yn gytun, 

I grynu gan ogoniant anfeidrol Mab y dyn. 

A Satan fawr ei hunan, er cymaint yw ei rym, 

Yn ufuddhâu, yn tewi, heb ei wrthdd’wedyd ddim; 

Yn dyodde ’r farn a ddelo o enau pur Mab Mair, 

A dyodde’ ei rwymo hefyd, yn union wrth ei air. 

’N awr enfyn ei angylion gylch ogylch daear lawr, 

I wysio pawb i ateb o fiaen ei orsedd fav/r; 

A chymhell rhai anfodlon, a gwneuthur iddynt dd’od, 

O flaen yr Hwn nas darfu iddynt ei wel’d erioed. 

O’i flaen y dont heb rifo, â’u llygaid arno i gyd, 

’N ol eu hamrywiol raddau, fel oeddent yn y byd : 

Babanod a henafgwyr, amrywiol, ffol a chall, 

Ond llawer mwy rhifedi fydd tywyll dorf y fall.* 

* Yr ydym yn credu nad oes un sail yn yr Ysgrythyr i’r dyb yma o eiddo y 
Bardd. Diau y bu llawer oes ar y byd ag yr oedd “ torf y fall ” yn llîosocach 
na dilynwyr yr Oen ; ond pan gydgesglir yr holl genedloedd a’r holl oesoedd 
ynghyd yn y diwedd, y mae genym le i gredu mai gyda’r lesu y bydd 
“ cyflawnder y cenedloedd.” 


Yr angylion a’u didolant; un dorf rhont ar y dde’, 

A’r llall, sef yr annuwiol, ar aswy Brenin ne’; 

A thyma ’r cwmni mwyaf a welodd dyn erioed, 

O’r dwyrain i’r gorllewin, er ca’dd y ddaear fod. 

Yn gptaf yr angylion, a rhai ’n o rif y gwlith ; 

Yn ail, yr holl ífyddloniaid, na rifir honynt byth; 

Ac yna ’r dorf annuwiol, hwy fel y tywod mân, 

Yn oiaf gyda ’r diaflaid ymddangos yno cân’. 

Er llîosoged byddin gan Artaxerxes fawr, 

Saith ugain mil o filoedd yn llanw wyneb Ilawr; 

Beth bynag yn yr India, neu Twrci faith, y sydd, 

Dim un am bob can’ myrddiwn yn nydd y farn a fydd. 

Pan deunaw cant o filoedd o bobloedd, da a drwg, 

Oedd gynt tan fynydd Sinai yn gwel’d y tân a’r mŵg, 

Dim ydoedd i’w gymharu, can’s dynion fel y gwlith, 

Yn dda a drwg fydd yma, ni rifir ’honynt byth. 

Can’s fe fydd yma ddigon, os d’wed y doethion wir, 

I lanw hyd eu gilydd holl wyneb môr a thir; 

Beth fydd trigolion Pekin, Constantinopl fawr, 

Grand Cairo, ’r Aipht, a Llundain? dira at fydd yma ’n awr ! 

Fe gaiíf y seintiau eistedd yn rhengau ’r fynyd hon, 

Ar ryw gymylau gwynion, fel gorseddfeydd o’r bron; 

Yr annuwiolion obry yn nesach at y llawr, 

Yn gorfod derbyn senfence y Barnwr cyfiawn mawr. 

A thyna ’r pryd datguddir y cwbl oll a fu, 

A wnawd, neu a feddyliwyd oddiyma i’r nefoedd fry; 

A du a’r gwỳn wybyddir; cesglir y gwenith glân, 

Yr efrau yn ysgubau a losgir yn y tân. 

Yr Hwn fu ar Galfaria yn awr a chwilia ddyn, 

Ei weithred a’i feddyliau, a’i eiriau bob yr un ; 

Bydd llygad pur y Barnwr yn llosgi fel y târi, 

Trywana yr arenau, a’r galon trwyddi ’n lân. 

Fe bwysir meibion Adda yn y clorianau mawr, 

Os clorian fydd yn gyd-bwys neu glorian ä i’r llawr, *■ 

Fe delir ’n ol y pwysau yn gywir i bob gŵr, 

Ni anghofir bara Eli, na’r phîoled fach o ddw’r. 

Cyfiawnder ddeil y fantol yn uchel iawn i’r làn ; 

Fel gellir pwyso ’n gywir y cadarn gyda ’r gwan ; 

Ni lowir* mwy i frenin na ’r beggar gwael ei lun, 

I luddew, Twrc, nac Indiad, pryd hyn gan Fab y dyn. 

* Allow. 

I Alexander g’lonog, cyfiawnder dim nis gwna,— 

I Bompi nac i Csesar, na Chroesus fawr ei dda, 

Mwy nag i’r gwana, ’r tlota’, distadla’ yn y byd ; 

’N ol pwysau eu gwaith y telir i rhei’ny oll i gyd. 

Os gwenith fydd, er gwaned, fe gaiff anfeidrol barch, 

Os efrau, fe felldithir, pe byddai yn yr arch ; 

Fe fynir nithio ’n gywir, ni odde ’r Iesu ’r ûs, 

Er teced fo ’n ymddangos, i fyn’d i mewn i’w lys. 

’N ol y talentau gawsant y bernir pawb i gyd, 

Manteision roddwyd iddynt tra yma yn y byd; 

Y dysg, y dawn, a’r cyfoeth, gyfrifir yn gyttun, 

A’r dyddiau i’w defnyddio a gafodd pob yr un. 

Fydd barn y plentyn sugno ddim trymed barn y tad; 

Na barn y beggar teneu fel un sy ’n berchen gwlad : 

Na barn y tlawd trafferthus fel y cyfoethog llawn, 

Na ’r idiot fel dysgedig, ond pawb ar ol ei ddawn. 

Ni fernir Twrc nac Indiad, Chinese, na chlywodd son 
Am athrawiaethau puraidd addfwynol anwyl Oen, 

Na ’r Pabydd, tan Efengyl ddyeithr sydd yn byw, 

Fel Protestant a glywodd felusaf eiriau DUW. 

Pwy ddywed yr effeithiau wna llais y Barnwr pur, 

Ar dduwiol ac annuwiol oddiar ei orsedd glir? *v 

I’r naill rhoi ’r fath lawenydd, i’r llall fath dristwch raawr, 
Mor ddyfned na ddeallir ond gronyn ’hono ’n awr. 

Yr anghredadyn euog, o flaen yr orsedd wen 
Yn fud, ac eto ’n crynu, yn crymu lawr ei ben ; 

A’r orsedd fawr yn chwilio ei feîau oll bob darn, 

Ar ol ei waith a’i feddwl yn pasio arno ’r farn. 

Ac yna ’r euog truan yn gwaeddi maes yn gry’, 

Heb ffrynd i’w gael yn unman o’r ddae’r i’r nefoedd fry; 
Ond cym’ryd ei draddodi i ddwylaw poenwyr drwg, 

A’i daflu bendramwnwgl i lawr í’r tân a’r mwg. 

Ac yno fyth ei íerwi, heb obaith i un gŵr 
Am fymryn o drugaredd, na dafan oer o ddw’r; 

Yn ’sgubau tan rwymynon, mewn annyoddefol gur, 
Rhwymynon na ddattodir o adamant a dur, 

Yn llefain am farwolaeth, yn ’mofyn angeu loes, 

Ac yntau fyth ni wrendy yn uífern dywyll nos ; 

Ond wedi cael ei wancus fwriadau ’n awr yn lân, 

Yn ymborth ar fywydau rhai boenir yn y tân. 

Ac eto, o’r tu arall, bydd y Tywysog mawr, 

Sy â’i lygaid pur yn gweled dirgehon nef a llawr, 

Yn cyhoeddi maes yn groew, i derfyn eitha ’r nef, 

Am bob rhyw fath was'.naeth a wnaeth ei bobl Ef. 

Cyhoeddi am eu dagrau a’u hedifeirwch hir, 

Eu cystudd a’u gorthrymder o fewn i’r anial dir; 

Y creigydd a ddringasant trwy dywyll anial nos, 

Eu nerth o tan eu beichiau, a’u hyfdra tan y groes. 

Ac yna rhoir y sentence ddiwedda’ o gyfiawnhâd, 

’R un fydd o’r blaen a gawsant yn ddystaw gan y Tad; 
Nes llenwir hwy o orfoledd, ei fath ni chlywyd son, 

A chariad annhraethadwy diddiwedd at yr Oen. 

’R un farn fydd gan yr Iesu wrth ddethol yr holl fyd, 
A’r farn ry cydwybodau holl feibion Adda i gyd ; 

Y gwaetha ’n gorfod addef mai pur a chyfiawn iawn 
Fydd oll fydd Iesu ’n wneuthur o fore hyd brydnawn. 

A thyma ’r sentence olaf a gwymp ar ddynol-ryw, 

Na altrir fyth o honi tra paro nefoedd Duw ; 

Lle arall ’d oes i appelio fyth ato o hyn i maes, 

Gan Iesu ’n Barnwr uwchaf o tan yr awyr las. 

Fe saif y gair a ddywedo ’r Tywysog mawr, Mab Mair, 
A throir y llu yn union lawr i’r uffernol bair : 

A’r llall i’r nef ddysgleirwen, yn fendigedig iawn, 

O heddwch a llawenydd y lleiaf un yn llawn. 

Fy enaid ’n awr ryfedda wrth weled natur dyn 
Yn gwybod holl ddirgelion y Duwdod yn gyttun ; 

A fe ’r Hwn ddywedai unwaith, pan yma yn y byd, 

Y byddai ’r farn ddiweddaf, heb wybod dim o’r pryd ! 

Yn awr, trwy rîn ei Dduwdod, yn gwybod oll o’r bron, 

Y cyfan yn y nefoedd ac ar y ddaear hon : 

Yn rhoddi i feibion Adda ar ol ei haeddiant fyth, 
Anhawsach fydd eu rhifo nag ydyw rhifo ’r gwlith. 

Ymerawdwyr fu ’n teyrnasu yn ddiofn yn eu hoes, 

Yn awr ger bron yn cryuu fu farw ar y groes ; 
Rhyfelwyr cedyrn nerthol, breninoedd mwya ’r byd, 

O flaen yr Oen ddyoddefodd, yn awr yn myn’d yn fud ! 

Hwy, Pilat fawr, a Herod, fu gynt yn fawr eu grym, 

Yn ei gondemnio i farw, yn awr yn yngan dim; 
Antiocus, Epiphanes, Dioclesian, Nero fawr, 

A Hadrian, yntau ’n crynu wrth wel’d ei wedd yn awr. 

Pryd hyn, ei deitlau mawrion a roir i’r Iesu gyd, 

Sef Brenin y breninoedd, Arglwydd arglwyddi ’r byd; 

Ei enw ar ei dalcen, ac ar ei forddwyd fydd, 

Ac ar ei wisgoedd îiefyd, yn oleu fel y dydd. 

Nid fel pan gynt marchogai i Jerusalem lân, 

Yn gwaeddi gyd Hosanna wrth gerdded yn ei flaen ; 

Ond ’n awr holl nef y nefoedd mewn un soniarus dôn, 

Yn gwaeddi gyda ’u gilydd ogoniant mawr yr Oen. 

Trigolion y tair teyrnas, sef uffern ddwfn ddu, 

Y ddaear íawr gwmpasog, a’r nefoedd ddysglaer fry, 

Fydd yno gyda ’u gilydd, rhai ’n llawen, rhai yn drist, 

A phawb yn adde ’n Arglwydd yn unig Iesu Grist. 

Pryd hyn y torir yraaith y gw’radwydd anferth fu 
Ar enw y Messias ar fynydd Calfari; 

Can’s bydd ei holl elynion yn gyfan ger ei fron, 

A’i hoeliodd, a’i condemniodd ef gynt, y fynyd hon. 

Pob llygad wêl ei ogoniant gylch ogylch tan y nef, 

Y milwyr a’r swyddogion, rhai a’i daliasant eí; 

A’i glod yn fwy na ’i w’radwydd, can’s gwelir harddwch mwy, 
A gallu ynddo ’n barnu, na ’r pryd y cafodd glwy’. 


RHAN Y SEITHFED. 

CRIST YN PRESENTIO EI EGLWYS l’W DAD ; GWYNFYDEDIGRWYDD Y 
SAINT AR OL DYDD Y FARN. 

C AN, í’ enaid, mwy am wynfyd y dewisedig rai, 

Mewn gobaith y dof finnau ryw amser i’w fwynhâu; 
Pan fyddo ’r farn fanylaf ’n awr wedi pasio i gyd, 

A’r saint yn dechreu ’u siwrnai tua ’r tragwyddol fyd. 

Pan b’ont yn taro i fyny o’r awyr las yn un, 

Cwmpeini fyth na rifir gan angel na chan ddyn ; 

Trwy yr eangder teneu, lle bu rhyw íydoedd mawr, 

Planedau, ser a lleuad, ond wedi syrthio ’n awr; 

Uwch Jupiter a Sadwrn, a’r haulwen fawr ei hun, 

Yn uwch na’r Priniuni Mobil, uwchlaw y Crystalline, 

Yn gado ’r man, er’s dyddiau, yn llwybr llaethog íu, 

’Mhell obry yn y dyfnder, wrth esgyn fyny Ir). 

Gynniíer myrdd fesurau uwchlaw y gwibiog ser, 

O laswellt ar y ddaear gynt ag a greodd Ner; 

Uwch dwndwr damnedigaeth sylfaenwyd nefoedd wen, 

Fel na dd’ai bloeddiad uffern i glustiau neb uwch ben. 

Nes myn’d wrth borth y ddinas lle nad oes nos a dydd, 

Na therfysg na gorthrymder, nac wylaw,—neb yn brudd; 

Blith draphlith saint, angylion, cerubiaid, yn gyttun, 

Fel priodasferch hyfryd a brynodd Mab y dyn. 

Caniadau pur, soniarus, o’r waredigaeth faith, 

Fydd gan y dorf yn gyson o ddechreu i ben y daith; 

Wna ’r organ fyth fath fiwsig, na ’r dulsimer yn nghyd, 

Y violin a’r symphon, a’r delyn faith ei hyd. 

Ni íedr daear ganu, fyth ni feddylia ’r nef, 

Ganiadau mor felused fydd yn ei gwmiii Ef; 

Grym cariad fydd yn canu, a heddwch fel y môr 
Yn llanw y ffyddloniaid yn annherfynol ’stor. 

Beth bynag a ddych’mygwyd hyd heddyw erioed gan.ddyn, 

Am gariad a.llawenydd, tangnefedd pur yn un, 

’D yw ond fel un o’r tywod yn mhen y mynydd mawr, 

I’w bwyso yn y glorian, at a fydd yma ’n awr. 

Ac yna pyrth y ddinas fydd*draw o led y pen, 

A chroesaw ! canmil croesaw i ganol nefoedd wen ! 

Pob trigfan hardd yn barod, pob télyn aur mewn tôn, 

Er’s dyddiau wedi eü taclu gan ddwylaw ’r addíwyn Óen. 

Ac yna Crist, y Bugail, bresentia idd ei Dad, 

Y .llu dirif o bobl bwrcasodd Ef â’i waed, 

Yn briodasferch hawddgar, yn ddysglaer fel y wawr, 

Ddilynodd gamrau cywir, uniona’, ei Brenin mawr, 

Gan dd’weyd,—O Dad hawddgaraf, fe ddaeth y dydd i ben, 

I ddwyn yr hon a roddaist i mewn i’r neíoedd wen; 

Trwy dd’rysni ac anialwch, cystuddiau mawr yn un, ■ 

■ Profedigaethau dyfnion, rhai gefais i fy hun. 

Hi yma ddaeth i fyny, gan ddilyn ôl fy nhraed, 

Ca’s waewffyn a hoelion, fel finnau, hyd at waed; 

Ca’s brofi llid hen Satan, fu unwaith yn y nef, 

Ond tori wnaeth ei rwydau maith anorphenol ef. 

Ac yma daeth o’r diwedd, gan gadw yn dy air, 

Hi ’n awr yn wỳn a hyfryd, a hawddgar iawn a gair; 

Mi golchais, mi sancteiddiais, mi ddysgais bob yr un, 

Mi gwnes yn addas gadw dy gwmni di dy hun. 

p 


2 2 0 WILLIAM WILLIAMS, PANT-Y-CELYN ! 

Fe ddarfu fy holl lafur, mi wn ca’ i mwy fwynhâu 
Gogoniant ac anrhydedd tragẅyddol i.barhâu; 

Yn un â Thi mewn undeb, yn un â Thi méwn clod, 

A hithau yn un â ninnau fyth fythol mwy gaiff fod. 

Dy orsedd bery ’n gadarn, ’d oes dim gwrth’neba mwy, 

^ Fe goncrwyd dy elynion, yn awr fe ’u rhwymwyd hwy ; 

Bydd draphlith saint angylion yn canu clod dy ras, 

Mewn myrdd o ffyrdd newyddion fyth íyth o hyn i maes. 

Hon ydyw ’r un a geraist, hon rhoddaist trosti ’th waed, 

F’ anwylyd i o’r dechreu, ac anwyl bur fy Nhad ; 

Ni fuasai nef y nefoedd mor hyfryd berffaith byth, 

Oni buasai hon i ddyfod i drigo yn eu plith. 

Wel, dod hwy yn dy ogoniant; ’r wyf fi yn llawenhâu 
I mi ddyoddef trostynt bob cystudd, cur, a gwae , 

’N awr codaist fi i’m hawdurdod roist i mi uwch y nen, 

’R wy ’n gwel’d dy addewidion oll wedi d’od i ben. 

Darfu ’r cyfammod newydd a wnawd yn sicr iawn, 

Cyflawnẁyd ei delerau oll genym ni yn llawn; 

Gwnest i mi oll a ddywedaist, a thelais innau i gyd, 

Fe gludodd in’ ogoniant annherfyn maith ynghyd. 

Ond O ! uwch ben fath ddibyn ! yr anghrediniol fyd, 

Heb Grist, heb air o gysur, heb bbaith, sydd i gyd; 

Ynghyd â’u gliniau ’n curo, a’u penau lawr yn drwm, 

A’u hwyneb fel y parddu, a’u, calon fel y plwm ! 

Cydwybod, fel yr udgorn, yn rhuo ’n uchel iawn, 

Yn fwy na ’r llew cynddeiriog am ei ysglyfaeth lawn, 

Gwel’d damnedigaeth ddwfn, ddychrynllyd, ddu gerllaw, 

A’i swn yn gweithio arswyd ac annyoddefoí fraw. 

Dymuno bod y creigydd a welsant gynt, a wnan’, 

I syrthio ar eu penau, nes b’ont yn ulw mân; 

Dymuno bod yn gynneu o fewn y danllwyth fawr, 

A fydd yn llosgi ’r ddaear yn ulw mân yn awr ! 

O ddydd digymhar iddo ! O ddull ofnadwy iawn ! 

Gwel’d nos a dydd yn darfod, heb fore na phrydnawn ! 

Y ddaear oll yn wenfilam, ’r elfenau i gyd yn un, 

Yn toddi lawr i’r ddaear gan lewyrch Mab y dyn. 

Y ddaear gron yn taflu ei rhesod* coch i’r nen, 

Ser a phlanedau ’n syrthio fel ffigys oddiar bren ; 

* Rhesod—tewynion. Dyma fel y ceir y llinellaii yn yr Argraffiad Cyntaf,— 
“ A ser y nen yn syrthio fel ffigys gleision, cawn, 

Y ddaear gron yn chwalu yn rhesod mawrion iawn. ” 

A’r môr yn berwi fyny gan sulphur poeth a thân, 

Gan’ waith yn fwy cynddeiriog nag gwelwyd ef o’r blaen. 

A’r bryniau mawr yn hollti, yn chwydu ’r brwmstan poeth 
O’u crothau fel afonydd i ben eu copâu noeth ; 

A daear, dw’r, ac awyr, yn hyll ofnadwy eu llun, 

Tan farn o fythol ddystryw yn ymgymysgu yn un. 

’D oes tafod a fynega p’odd dyoddef enaid trist, 

Amseroedd ei ddyfodiad, sy ’n credu jn Iesu Grist ; 

Ei wel’d o bell sy ’n ddychryn, a gwybod rywbryd daw; 
Ond llawer mwy ofnadwy yw teimlo ei fod gerlláw. 

Mae ’n rhaid myn’d yno i ateb, ’d oes le. i d iewis p’ un 
A wneir ai myn’d ai peidio, at orsedd Mab y dyn; 

Os corff mae ’n abl wneuthur o Iwch y ddaear ddu, 

Gwnaiff i’r pechadur ddyfod o flaen ei orsedd fry. 

’D oes le fod heb gyhuddwr o flaen yr orsedd fawr, 

Yr hwn a demtiodd yma fydd yn cyhuddo ’n awr.; 
Cydwybod eon hefyd mor ddiwyd sydd o hyd 
I waeddi o blaid y gyfraith pan yma yn y byd. 

A’r Ysbryd Sancteiddiolaf, sy ’n cael ei siomi ’n fawr, 

Er mor dirioned ydyw, fydd yn cyhuddo ’n awr; 

Cyfeillion a pherth’nasau, athrawon teyrnas nef, 

Dry yno yn gyhuddwyr ar ei elynion Ef. 

Dim ple o flaen y Barnwr; yn unig myn’d.yn fud, 

Gan ysgolheigion goreu a doethaf yn y byd ; 

Y sentence, er mor galed, gyhoeddir oll bob darn, 

Mae ’n rhaid i Farnwr daear i wneuthnr cyfiawn farn. 

A’r gair pan elo allan o enau Tywysog nef, 

Mae ’n hawsach llosgi ’r nefoedd gan’ waith na ’i newid ef: 
Er wylaw ar y Barnwr, ac wylaw dagrau trist, 

Ni thodda dim, pryd hyny, o galon Iesu Grist. 

A llawer dd’wedant wrtho yr amser hwnw ’n llyn,— 
Prophwyd’som yn dy enw’, a llawer gyda hyn ; 

Taflasom allan ddiafliaid, rai nerthol cedyrn cry’, 

A rhyfeddodau mawrion,—’r wyt yn ein ’nabod ni. 

Ond ni agorir iddynt; Ef nid adnebydd un 
Ag oedd â’i lygredigaeth yn gyfan yn gytûn ; 

Ni chânt agosu ato, efe a’u ceidw drawj 
Yn lluoedd anobeithiol, oll ar ei aswy law. 

Fel hyn y dywed wrthynt, “ Ewch ymaith, bob yr un, 

Myfi erioed ni char’soch, nac arall ond eich hun ; 

Heddyw ’r ych chwi ’n galaru, ac nid erioed cyn hyn, 

I Etifedd nef ddyoddef ar ben Calfaria fryn. 

“ Cheisiasoch, nid oedd eisieu, o’m Hysbryd amoch ddim, 

Am hyny ’ch holl bechodau safasant yn eu grym; 

Dybenion gau, a natur, oedd yn eich gras a’ch dawn, 

A gweithio iwch eich hunain oe’ch fore a phrydnawn. 

“ Bu hon, fy mhriodasferch, yn glaf, yn ddrwg ei bri, 

Yn noeth, ac mewn carcharau, ni ’mwelsoch ddim â hi; 

Ni threiddiodd ei hoch’neidiau i mewn i’ch calon gref, 

A’ch holl anghariad iddi, fy ngharü i oedd ef. 

“ Ymhlith y dorf, edrychwch, oes yma heddyw ŵr 
Ga’s genych un briwsionyn, neu ddafan bach o ddw’r ; 

Neu ynte bais, neu fantell, o’ch gweoedd mawr eu rhi’, 

O ran ei fod e ’n perthyn yn unig i myfi ? 

“ Myfi rof nef y nefoedd, er cymaint yw ei bri, 

I’r hwn ddangosodd fymryn o gariad i myfi; 

Ond pawb o’r sawl ni ’m carodd, ni alla’ i caru hwy, 

Na thrigo un fynydyn yn eu cwmpeini mwy. 

“ Ewch ymaith,”—medd y Brenin, yn sarug a digwyn,— 

“ I’r pydew maMU diwaelod, a grëwyd er eich mwyn; 

Ewch, rai melldigedigion, at ddiaflaid, dyna hwy, 

Y rhai oe’ch yn foddloni, garasoch gyda ’nt hwy. 

“ Eich pryf nid yw yn marw, ond bwyta yn y blaen, 

Eich natur nis marweiddia, ni ddiffydd dim o’ch tân; 

. Ni char’soch, ni arddel’soch mo ’m Dwyfol farwol glwy’, 
Gelynion oe’ch i’m henw, gelynion fyddwch mwy.” 

O ! f’ enaid, meddwl bellach am hyny bery byth, 

Hapusrwydd mawr, diderfyn, neu faith drueni syth; 

Pob rhan o honof cadw yn wastad ar ddi-hun, 

Myfyria p’odd i ateb yn Sessiwn Mab y dyn.^ 

Na foed y byd a’i ddelwan, ei gariad ef na ’i gâs, 

I dynu tragwyddoldeb oddiar dy gof i maes; 

Marwolaeth a’i pherth’nasau, a’r farn ddiwedda’ nghyd, 

Fo ’n uwchaf yn fy meddwl tra parwyf ŷn y byd. 

O lesu, gwna fi ’n onest I mi wn mai dyna ’r dydd 

Y gwelir pob dichellion o fewn proffeswyr sydd; 

Pob ymddangosiad gloew, heb galon gywir lân, 

Ddadguddir ac a brofir pryd hyny yn y tân. 

* Mae y pennill hwn wedi ei gymeryd o’r Argraffiad Cyntaf. Yr oedd 
wedi ei adael allan yn yr Ail. 


GOLWG AR DEYRNAS CRIST. 

Ac na thrymhaed fy nghalon, (ond dysgwyl hyn o hyd,) 
Gan fedd-dod a glythineb, a gofal cas y byd; 

Ond prysur b’wyf, ac union, a gwylio ar y mur, 

Mi wn y daw ’r diwrnod ofnadwy cyn bo hir 1 


RHAN YR WYTHFED. 

CRIST YN RHODDI EI DEYRNAS i’r TAD. 

W EL, f’ enaid bellach heded tros fryniau uchel fry, 
At y ddisigl deyrnas yii nhragwyddoldeb sy; 
Ac at y Brenin Alpha, Omega mawr ei hun, 

Hyd fyth o fewn y nefoedd yn gwisgo natur dyn. 

Cân am yr araser welir yn yr oruwchaf nef, 

Gan yr angylion eto na weíwyd mo hono ef; 

Pan y cyrhaeddo ’r lluoedd yn gyson a chytun, 

I’r uwchaf radd o adnabod y Duwdod mawr ei hun : 

Ar ol darostwng angeu, gormeswr dynol-ryw, 

A rhoddi ’r byd yn danllwyth ger bron angylion Duw; 
A barnu ’r dorf annuwiol gán Iesu mawr, Mab Mair, 
A’u gyru fyth i boeni lawr i’r uffernol bair. 

’N ol ennyn fflamau uffern saith gymaint ag o’r blaen, 

I ferwi cuwch a’r nefoedd yn rhyw gynddeiriog dân ; 

A rhoddi meibion pleser gynt yma yn y byd, 

Tan rwymau adamantaidd yn ’sgubau mawr ynghyd. 

A rhwymo ’r sarph wenwynig, oedd â llywodraeth gref, 
I dwyllo meibion dynion i werthu teyrnas nef; 

A chloi ei chadwyn agor yn awr yn eithaf tỳn, 

A dyben gwneyd o’i dichell fyth fythoedd ar ol hyn. 

Diddymu .’r ser a’r lleuad, a’ rhoi ’r planedau ’n dân, 
Troi natur faith yn chaos ’n awr fel y bu o’r blaen; 

A llwyr ddiddymu grëwyd, fel pe na chawsent fod, 

A thywyllwch i deyrnasu fel ar y cynta’ erioed. 

Yn ol rhoi rhai a roddwyd i’w prynu oddiar y ddae’r, 
Bu Iesu ’n eiriol trostynt o fewn y nef yn daer ;• 

Fel priodasferch landeg, yn bridwerth lawn ei waed, 
Sef yn ei law a hoeliwyd i fyny, idd ei Dad; 

Yn bur, yn ddifrycheulyd, yn ddysglaer, ac yn un, 

Yn deilwng chwaer, yn briod, yn debyg iddo ei hun; 

A thlysau yn ei harddu, sef doniau o bob rhyw, 

A’i gwneyd hi oll yn deilwng i gadw cwmni Duw 

Y dyry Crist y deyrnas i fyny idd ei Dad, 

Ennillodd ef trwy goncwest, bwrcasodd ef â’i waed : 

’R holl swyddau a gymerodd fel Prynwr mawr y byd, 

A ddiosg fy lachawdwr oddiwrtho ’n awr i gyd. 

’D rhaid bellach yn Gyfryngwr fod byth rhwng Duw a dyn, 
Digofaint wedi darfod, fe fydd y ddau yn un ; 

’D rhaid eiriol dros bechodau, na phledio rhin y gwaed 
O fewn y sancteiddiolaf, ond hyny o flaen y Tad. 

’D rhaid danfon y Dyddanydd fyth bellach yma i’r byd, 

Y saint fydd yn y nefoedd, y ddae’r yn ulw i gyd ; 

Dim cymhorth i gredadyn i goncro pechod chwith, 

Bydd pechod yn Gehenna, ac yno bydd ei nyth. 

Nid rhaid tosturio bellach wrth bererinion gwan, 

Sy ’n cario ’r ’stên a’r olew, yn erbyn tylau* i’r làn; 

Na dim cyfarwyddyd bellach i etifeddion gras, 

I ddadrys rhwydau Satan, a d’od o rhai ’n i maes. 

Y Tad ddim yn arfaethu, nac ethol ar ol hyn, 

Na ’r Mab yn marw bellach ar ben Calfaria fryn, 

Na ’r Ysbryd i sancteiddio, nac arwain dynion trwy 
Anialwch, temtasiynau, na chyfyngderau mwy. 

Ond bellach trefn newydd fydd yn ngoruchwyliaeth gras, 
Na sanct ei chyflawn ddeall, nac angel eto cha’s : 

Pan ymddihatro ’r lesu o- deyrnas marwol glwy’, 

A chael ei wir sefydlu mewn teyrnas ag sydd fwy. 

I’r hon, o fewn yr arfaeth gynt, y dewiswyd Ef, 

Yn Ben ar g’ai ei grëu mewn daear fawr a nef, 

. Cyh ei ethol yn lachawdwr, Gwaredwr dynolryw, 

A thyma ’r pwrpas cyntaf oedd yn ’mysgaroedd Duw. 

A’r pwrpas cyntaf yma ag oedd yn nghalon Duw, 

Yw ’r olaf a gyflawnir er daioni dymol-ryw; 

,Sef bod y Duw tragwyddol, fyth fythol Dri yn Un, 

I lywodraethu ’r nefoedd yn natur perffaith ddyn. 

Pan bo holl waith cyfryngdod gan Iesu mawr ei ddawn 
Trosom fel pechaduriaid wedi ei orphenu ’iî llawn ; 

Y deyrnas gyntaf yma, lle nad oedd son am wae, 

Na phecho^ na íachawdwr, fyth fythol sy i barhâu. 

* Tylau—bryniau. 

Lle bydd y Tri Tragwyddol megys i ni ein hun, 

Yn gyfan oll a chwbwl i’r Iesu, Mab y dyn; 

Can’s dim ond ei gyfryngdod a ddyry ef i lawr, 

A’r swyddau sydd yn perthyn i’r iachawdwriaeth fawr. 

Ond eto yn ei Berson y gwelir E ’n y nef, 

Cyflawnder maith y Duwdod yn trigo ynddo Ef; 
Dysgleirdeb gogoneddus yr Hanfod mawr ei hun 
Fydd yn tywynu allan yn awr yn natur dyn. 

Yn awr mwy gogoneddus, can’s dychwel iddo ’r clod, 
O’r cwbl a ddyoddefodd, ac weithiodd ef erioed: 

Ei ddoniau maith annherfyn wedi lledaenu maes, 

Er cysur i’w anwylyd, a dychryn rdd ei gas. 

A hyn nis gall roi heibio, na diosg hono bant, 

Ond fel yr oedd, bydd eto yn Briod idd ei blant; 

Yn Ben fel y déwiswyd, cyn creu na dae’r na nef, 

A ninnau yn aelodau a chyfeillion iddo Ef. 

Yn Wrthddrych mawr ac Awdwr o’n holl ddaioni byth, 
I edrych ar ei ogoniant ryw oesoedd rif y gwlith; 

A ’nabod mwy o’r undeb maith, annherfynol, cun, 

Sydd rhwng y Bod anfeidrol â Iesu, Mab y dyn. 

Un Duw ’n cael ei addoli am y.gweithredoedd mawr 
A wnaethpwyd gan y Drindod, o eitha ’r nen i lawr; 
Un Duw ’n cael ei ryfeddu, Un Duw yn derbyn clod, 
Trwy waith yr Hwn a wisgodd ddaearol ddynol fod. 

Pa gariad a orchfyga y seintiau bob yr un 
O wel’d y Duw tragwyddol yn gwisgo natur dyn ? 

Pa fôr didrai o heddwch wrth edrych arno Ef, 

O gariad, ddoe fu farw, sy heddyw ’n Ben i’r nef ? 

Duw, dyro gred ddisigl fod fath ogoniant pur 
I’m henaid bach feddiannu, a hyny cyn bo hir; 

Hyn sugna fy myfyrdod at y tragwyddol fyd, 

Ac ennyn fy serchiadau yn weníflam oleu i gyd. 

Pe credwn hyn mor sicr, eu bod yn eiriau gwir, 

Ag wyf yn awr yn credu fod bryniau, dw’r, a thir, 
Anghofìwn bob pleserau, pob gofid mawr ei rym, 

Ti fyddai ’n fwyd a diod, ac yn ogoniant im’. 

Dy air i gyd gyflawriaist yn gywir ymhob oes, 

Ac fe gyflawnir eto holl ddyoddefìadau ’r Groes; 

Pob coron a ilawenydd addewaist Ti erioed 
Mor sicr sydd i ddyfod ag buasai wedi bod. 

D’wed, Iesu, air o’th enau, fy enaid innau glyw; 

Cariad y byd sydd gibddall, dy gariad Di sydd fyw; 

O dangos nef y nefoedd, a’i holl rialtwch im’, 

Fy nghariad a hed atat, íy nelwau ânt yn ddim. 

O gwyn fyd fyth y rhei’ny sy ’n awr ar ben y bryn, 

Yn gweled fil eglurach na mi yr amser hyn; 

O bell ’r wyf fi yn edrych trwy spîenddrych tywyll, du, 

A phrin ’r wyf yn amgyffred dim o’r gogoniant fry. 

O! ’r gwahan mawr sydd rhyngom !—Ni ’n gruddfan ar y llawr, 
Hwy wedi darfod ymladd, yn gorfoleddu ’n awr; 

Myfi a’m corff a’m henàid yn glwyfau dyfnion iawn, 

A hwythau ’n iach a hyfryd o fore hyd brydnawn. 

Myfi yn cael fy rhwydo yn nghariad oer y byd, 

A hwythau ’n rhyddion yno, yn caru Duw o hyd; 

Myfi ’n cael gronyn yma o hedd a moddion gras, 

Ond dim at fy nghyfeillion sydd wedi cario ’r maes. 

Ni fedda’ i mo ’r gymdeithas sy gyda hwynt-hwy fry, 

Na hwythau ’r gwae a’r tristwch sydd yma gyda mi; 

’D ynt yno fyth yn wylo, na ’nabod beth yw poen, 

Ond edrych ar wynebpryd y croeshoeliedig Oen. 

I hyny ’m ganwyd innau, sef i’r llawenydd fry, 

’R wy ’n gapable o’r pur wleddoedd sy gan angylaidd lu : 

Os na chaf dd’od yn fuan i brofi ’r afon fawr 
O bleser ar dy ddehau sy ’n llifo bob yr awr, 

Gad im’ gael ar fy siwrnai sychedig yn y byd 
Ryw rai- mynydau brofi sy ganddynt hwy o hyd 
Pe yfwn fwy na ’m llonaid, ni fyddai gronyn llai, 

Can’s llanw dymuniadau mil o filiynau mae. 

Ac er i rif y tywod, amrywiol raddau i gael 

Rhan fawr o’th faith ogoniant, a gwel’d dy degwch hael, 

Yr un wyt fyth heb dreulio; o dragwyddoldeb mae 
Dy dda ’n cael ei gyfranu, ac eto ronyn llai. 

A raid i minnau drengu o eisieu ’r dyfroedd pur? 

’R wy’ bron llewygu ’n tramwy y dyrys anial dir! 

Dwg fi i’r dyfroedd tawel, a’r porfeydd gleision mawr, 

Lle mae y rhai lluddedig yn rhoi eu penau i lawr. 



Caniadau Duwiol 

AR 

AMRYW YSTYRIAETHAU 




NODIADAU GAN Y GOLYGYDD. 


^YHOEDDWYD y Caniadau hyn y waith gyntaf ynglŷn â 
“ Chaniadau y rhai sydd ar y Môr o Wydr i Frenin y 
Saint,” yn y flwyddyn 1762: gyda “Marwolaeth amrywiol rai 
duwiol yn Sir Aberteifi,” “Marwnad Theophilus Jones,” y 
“Gân Benrydd,” a’r “Gerdd ar Briodas,” gwnaent i fyny y 
“ Drydedd Ran ” o’r Casgliad hwnw. Ceir y ddwy Farwnad 
uchod, yn yr Argraffìad hwn, ymysg y Marwnadau. Nid yw 
Cân IX., yr hon a wêl y darllenydd yn yr Argraífi^d presennol, 
i’w chaél yn eu mysg, nac yn nghasgliad y Parch. John 
Williams, a g,yhoeddwyd yn 1811, nac ychwaith yn Argraffiad 
Maçkenzie; ac y mae yn anhawdd rhoddi cyfríf am hyny. Y 
man y cefais i hyd iddi oedd mewn casgliad o Farddoniaeth 
a elwir “ Y Blodeugerdd Newydd,” yr hwn a gyhoeddwyd yn 
Nghaernarfon, gan Peter Evans. Nid oes dyddiad wrth y 
llyír hwn. Ceir y Gân yn y Blodeugerdd Newydd ag enw yr 
awdwr wrthi,—“W. Willìâms, Pant-y-celyn.” 

Nid wyf yn meddwl fod yn rhaid i neb betruso ynghylch ei 
dilysrwydd.. Mae yn wir y ceir mwy o gydsain yn ei llinellau 
nag a geir yn gyffredin yn ngweithiau yr Awdwr; ond y mae 
digon o’i ddelw ef arni i ymlid pob ammheuaeth o 'barth ei 
hawduriaeth o’n meddwl. Cyfansoddodd lawer o’i Hymnau ar 
yr un mesur, y rhai a genid ar yr hen dôn, “ Diniweidrwydd.” 

C aniadau 


Duwio l 


AR 

AMRYW YSTYRIAETHAU. 


CAN I. 

YMBAROTÖAD. 

O DEFFRO ’m henaid, cod dy ben 
O’r ddaearen i fyny; 

Nesâu mae ’m hiachawdwriaeth wiw, 

A hyfryd yw ei henwi: 

Mae fy Mhriod nefol hynod 
’N awr yn bwrw ’m bod yn barod; 

Paid ag oedi, cod i fyny, 

Trwsia ’th lamp, y mae ’n diífoddi, 

Mi gaf fyn’d i’r nefol wledd, 

Tu draw i’r bedd i ganu. 

2 Wrth gael fy nghuro tan bob tòn 
’R wy’ yma ’mron dififygio; 

Gelynion nerthol sy bob cam 
Yn ddiwyd am fy nhemtio : 

Prin amddiffyn; rhwydau ’r gelyn 
Sydd yn dewion yma ’m dirwyn, 

Ac yn barod i fy ngorfod, 

Oni b’ai iechyd sydd oddi uchod; 

Dere, fy Nuw, cod fi yn glau 
I’r man y mae fy Mhriod. 

3 • O cadarnhâ fy egwan ffydd 
Tra paro dydd fy siwrnau, 

Fel gallwy ’n mhob cystuddiau ddaw 
I wel’d tu draw i’r bryniau : 

Canu ’n hyfryd yn fy ngofid,— 

Treulio ’m hoes, mewn croes a hawddfyd, 


3 



Tan ddifyru yn yr Iesu, 

Bloeddio concwest cyn ei feddu ; 
Edrych i’r ochr draw i’r bedd 
Am dan yr hedd sydd imi. 


CAN II. . 

AM Y DDAEARGRYN A DDYGWYDDODD MEWN AMRYW O DEYRNASOEDD 
HELAETH YN Y FLWYDDYN I755 A 1756. 


A YDYW ’r diwedd yn nesâu, 
A natur gadarn yn llesgâu ? 
Beth, ynte, ydyw ’r dychrynfäu, 

Y syndod, aeth, a braw ! 
Breninoedd, ymerawdwyr byd, 

Yn ofni, yn crynu o’r bron i gyd, 
A’u gliniau llesg yn curo ’nghyd, 
Yn credu ’r llid a ddaw 1 


2 Ond dyma ’r newydd sydd yn awr,— 
Fe grynodd môr a daear fawr; 
Dinasoedd cedyrn ddaeth i lawr, • 

Myrddiynau ’n feirw gaed ! 

Ond yma torodd tân i maes, 

Ac acw soddodd daear las, 

Afohydd ddaeth o’r crindir cras, 

O liwiau fel y gwaed ! 

3 Hi, Persia fras, gyfoethog iawn, 

Yn Asia faith, yn achwyn caŵn, 

A Lisbon, gynnau oedd yn llawn, 

Yn Portugal, o dda; 

Barbaria rhyngom ni a’r /ine, 

Yirginia eilwaith gyda rhai’n, 

A llawer iawn o wledydd fine, 

Sy ’n gruddfan dan y pla. 

4 Morocco yn och’neidio mae, 

A Spaen a brofodd ran o'r gwae, 

K gofid Fez, nid gronyn llai, 

Pan ddryíliwyd hi bob darn; 

A Mequinez gyfoethog, fras, 

A’i byddin, lyncodd daear las ; 

Yr Ethiop digred yno ga’s, 

A’r luddeWj .ran o’r farn. 

5 Y môr, anesmwyth oedd o hyd, 

Yn rhuo, yn bwgwth diwedd byd, 

A’r tywod sy ’n ei gadw ’nghyd, 

’N awr yn terfysgu sydd : 

Yn cLiro, yn briwio llongau mawr, 

Yn ofni ’r morwyr c’lonog, dewr, 

Ac yn rhoi myrdd i ddysgwýl gwawr 
Yr adgyfodiad ddydd. 

6 Afonydd cochion llidiog, llawn, 

O fynydd yn Nhetuan cawn ; 

A soddwyd Salee, agos iawn, 

A Thangier boblgg, gron ; 

Y.r aíon fawr yn tori maes 
Yn donau fel y cefnfor glas, 

Tros ddeunaw gwaith mewn ’chydig sýas, 
Nes ’sgubo heolỳdd hon. 

7 O’r blaen fe siglwyd Llundain lawn, 
Ddwy waith yn ddychrynadwy iawn, 
Blodeuyn Ewrop faith-, lle cawn 

Feddianim ’r India draw ; 

Ac er mor gadarn oedd ei sail, 

A phobloedd o rifedi ’r dail, 

A’i theg ogoniant fel yr haul, 

Fe ’i soddwyd hi mewn braw. 

[ 8 Duw, os wyt am ddybenu ’r byd, 
Cyflawnà ’n gynta ’th air i gyd, 

Dy etholedig galw ’nghyd, 

O gwmpas daear fawr; 

Aed sain dy Efengyl i bob gwlad, 

A golch fyrddiynau ýn dy waed, 

A dyro iddynt wir iachâd, 

Ac yna tyr’d i lawr. 


CAN III. 

DUW, AWDWR RHAGLUNIAETH. 

ID o’r ddaear daw fy nghofid, 
^ Nac o awyr deneu lym ; 

Nid yw drygau ’r hoìl blanedau 
Yn abal gwneuthur niwed im’y 


Nid oes neb all fy niweidio 
O uffern drist i eitha ’r ne’, 

Òs fy Nuw a edrych arnaf, 

A’i fendithion gydag E. 

2 Er y gall creaduriaid fostio, 

Tybied fod eu rhwysg yn fawr, 

Nid ynt ddim bnd rhyw gaethweision, 
Sydd yn gorfod cwympo i lawr; 
Dysgwyl am gael ei orchymyn 
Bob mynydyn oddi fry, 

Yna tywallt llid neu gariad, 

Fel y myno ein Iesu cu. 

3 Ei genadon Ef, a’i weision, 

Yw ’r twymynon fel y tân ; 

Rhyfel, newyn du, a’r chwaren, 

Sy ’n ysgubo ’r byd o’u blaen ; 

Pla o ddyfroedd, neu ynte sychder, 

Pob rhyw farnau tan y ne’, 

Yn gosbj neu ’n addysg i blant dynion, 
Sydd yn dyfod trwyddo fe. 

4 Nid yw ’r dolur lleia’ i’w deimlo, . 

Nid yw ’r cystudd isa’ ei ryw, 

Heb hen drefn a phwrcasiad 
Llawn y gogoneddus Dduw; 

Myrdd sydd ganddo o bethau i’n drygu, 
Eilwaith myrddiwn a’n iachâ ; 

Dyna ’r achos pa’m y creodd 
G’nifer rhyw o ddrwg a da. 

5 O’i Ragluniaeth mae yn dyfod 

Bod y ddae’r yn cael ei chloi; 

Gwynt y gogledd oer anserchog 
Yn ei nerthoedd yn crynhoi; 

C’ledu ’f moroedd fel y grisial, 

Rhwymo ’r ’fonydd oll bob darn, 

Nes bo dynion a ’nifeiliaid, 

011 yn gruddfan tan y farn. 

6 Nid yw bod breninoedd cedyrn 

Yn terfysgu wyneb llawr, 

Tori ammod, gwneuthur cynghrair, 

Codi rhyw fyddinoedd mawr ; 

Difa gwledydd llawnion, helaeth, 
Rhoddi trefydd mawr ar dân, 

A gwasgaru ’r hyn a gasglwyd, 

011 ond ei Ragluniaeth lân. 

7 Mae deng mil o ddychryniadau 

Yn gorwedd yn ei enw pur, 

Ac aneirif at ei feddwl 
Yn y môr, ac yn y tir ; 

Dysgwyl wrth ei air a’i awgrym 
Mae trysorau ’r rhew a’r tân, 

Fel y d’wedo—os in’ herbyn, 

Neu ynte gyda n’,“^felly gwnan’. 

8 Nid yw ’r sychder croes drachefn 

Sydd yn magu ’r newyn du, 

A rhyw filoedd o glefydon 
Yn ysgubo ’r ddaear sy, 

Ddim ond gwreichion ei ddigofaint 
Arwydd o fod ynddo lid, 

Pan bo ’n gado i’w haul gwmpasog, 
Agos iawn i losgi ’r byd. 

9 Nid yw ’r gwyntoedd cryf cynddeiriog, 

Cenllysg gwỳn, y gwlaw a’r llif, 
Stormydd sydd yn briwio ’r llongau 
’N erbyn creigydd heb ddim rhií ; 
Boddi myrddiwn yn y moroedd, 

Ryw fesurau maith o dre, 

Fyth yn rhuo ’r hyd y cefnfor, 

Ond wrth ei orchymyn E. 

lo Nid yw ’r ddaear-gryn ofnadwy, 

Sigla holl golofnau ’r llawr,— 
Cwympo trefydd maith ardderchog 
Yn garneddau cymysg mawr,— 

Nid yw ond cynnifer gwîalen 
Sydd yn cosbi môr a thir, 

Pan euogrwydd wedi cyrhaedd 
Fyny idd ei glustiau pur. 



C A N IV. 

ANGEU. 

N ID yw y mur ond teneu a gwan 
Rhwng yraa ac anfarwoldeb, 
A’r naid yn fyr, o’r byd a’i bla, 

I foroedd tragwyddoldeb; 

’D yw ’r gagendor ddim yn rhagor 
Nag yw ’r anadl, ’d yw e nemawr; 
Amser terfyn yw mynydyn, 

C’yd a th’rawiad yr amrentyn, 

Ac wrth ddechreu ’r siwrnai faith, 

Ar ben ein taith yr ydym ! 

2 Vn nghanol bywyd gwych yr ym 
Yn nghanol gwŷn yr angeu ; 

Pob amgylchiad sydd yn wag 
I’n cadw rhag ei saethau; 

Mae mor barod ei awdurdod, 

Nad oes sefyll rhag ei ddyrnod ; 
Cywir, enbyd, yw ei ergyd, 

Buan fel y fellten hefyd; 

A’i saethau ’n gymysgedig sydd, 

Wyr neb pwy fydd e ’n symud. 

3 Yn nghanol pleser mynych clywn 
I dd’od i mewn yr angeu,— 

O flaen y dulsimer, a’r gwin,— 

Ac arfer mîn ei gleddau; 

Yn y dawns, ac wrth y cardiau, 

A phob rhyw o lawen chwarau, 
Gwnaeth yn union i’r ynfydion 
Yn eu tegwch pryd a’u coron 
Newid eu gwedd, a gwir dristâu, 

Ac ufuddhâu yn gyson. 

4 Dyg un i ífwrdd yn hardd ei ddrych 
O blith ei wych gyfeillion, 

Heb oedfa i waeddi i’r nefoedd wiw, 
Na ffarwel i’w gym’dogion : 

Mae yn debyg fod yr ergyd 
Yn yr arfaeth cyn y cynfyd ; 

Duw ’n apwyntio ac yn leflo, 

Neb yn gwel’d y saeth yn taro; 
Mae nef a daear tan ei law, 

Fe yma a thraw sy ’n gweithio. 

5 Pob rhyw ddygwyddiad tan y nef 

A welodd Ef yn foreu, 

Ac ar ol ei ddoethineb mawr 
Maent oll yn awr yn chwareu; 

Fe rodd gleddau yn nwylaw angeu, 
Gwŷs, a phower a gwarantau ; 
Gwnaeth e’n ëon, lladd yn gyson 
Bawb sy â’i enw ’n ei gommission; 
Nid oedd yr angeu creulon cas 
Ond un a ga’s ei ddanfon. 

6 Nid yw yn edrych ar un gradd, 

Ond llwyr y lladd sydd iddo, 

Mor gynted rhedo ’r oriau maes 
Gan Dduw ga’s eu hapwyntio: 

Rhiío ei lyfr yn groes i natur,— 

Yn y diwedd dechreu ’n brysur; 
Peidio symud henaint, hefyd 
Myn’d â’r baban yn ei febyd, 

Yr ie’nctyd, gyda ’r canol oed, 

Sydd wedi d’od i’w hawddfyd. 

7 Na rown ein pwys ar oed na grym, 

Na da, na dim mewn dynion; 

Y cwbl sydd, ond Duw' ei hun, 

Yn twyllo dyn yn gyson : 

Angeu heddyw sy ’n gwneyd gwely 
Yn y pridd cymysglyd obry, 

Rhaid myn’d yno pan y galwo, 

Er anhawdded fydd ymado, 

Heb ddim rhyddhâd o’i gadwyn gref 
Nes dae’r a nef fyn’d heibio. 

8 Myrddiynau maith sydd yno ’nghyd, 

’N awT w^edi cydgymysgu, 

Yn llonydd yn eu gwely fyth 

Maent blith dra phlith yn llechu :. 
Swyddau, graddau, dysg a doniau, 
Dygiad, synwyr, a meddiannau, 

Gwaed, dysgeidiaeth, a derchafiaeth 
Ni wna yno ddim gwahaniaeth, 
Oddiwrth y tlawd a’r bâb dirym, 

Heb feddu dim gwybodaeth. 

9 Dim awydd i eiste’ mlaen y sy 

O fewn i dŷ galarnad, 

Nac yno neb yn dysgwyl caen’ 

Ryw uchel flaen -gyfarchiad ; 

’R henwr doniol sydd brofiadol 

Yn ei oes, a da ryfeddol, 

Sy ’n bodloni ’n awr i lechu, 

Gyda ’r baban yn ei wely : 

A’r un sut annedd sydd i’w gael 
I’r gweision gwael a’u meistri. 

Y noeth, y tlawd, a’r rheidus prudd, 
Mor llonydd sydd yn cysgu, 

Ag yw ’r cyfoethog sarug, syn, 

Fu lawer yn feddiannu ; 

Y gwahaniaeth sydd, ysywaeth, 

Yw ’r adeilad gwael neu helaeth; 

Careg fariog, werthfawr enwog, 

Neu ynte ’r twmpath glas llysieuog ; 

Er cymaint gynnau ei rwysg a’i rym, 
Yn awr i ddim yn chwanog. 

Yn mhlith fath lu o amrywiol oes, 

Mae rhai fu ’n groes aflonydd, 

A rhai o farnau pur wahan 
Yn pledio o flaen eu gilydd; 

Angeu creulon ga’s ei ddanfon, 

Fe wnaeth heddwch rhwng partîon, 
Parodd iddyn’ fod yn gytun 
Ac anghofio ’r bar fu rhyngddyn’ ; 

Eu hesgyrn sy ’n cymysgu ’nghyd, 

A’u cnawd yn cyd-gofleidio. 


CAN V. 

FFORTUN, TAN ENW RHAGLU NIAETH. 

TJ'FORTUN wych ydyw yr enw, 

(Ond Rhagluniaeth gynt oedd hwnw,) 
Y gelwir duwies sy ’n teyrnasu 
Ar y ddaear las o ddeutu; 

Fry mae ’n eistedd yn yr wybyr, 

Yn gwel’d y pedwar gwynt yn eglur, 

A’r holl fyd, ati i gyd, 

Am ymddyrchafu ; 

Yn ei llygaid oll yn syllu 
Am gael derbyn rhywbeth ganddi. 

Q 2 

2 Hithau ’n agor ei thrysorau, 

Taenu ei dysglaer faith deganau, 

Dodi ei gwâr* o flaen y werin, 

Peri i’r gwynt eu rhanu rhyngddyn ’; 
Hwythau ’n rhuthro ’mlaen yn eon, 

Pawb yn wancus am gael digon ; 

Rhoi tan draed fam a thad, 

Ceraint, a thrasau ; t 
’Ffeiriaid yn myn’d tros eu duwiau, 

Meibion tros eu teg gariadau. 

3 Ac er damsang gwych gyfeillion 
Heb drugaredd, fel gelynion, 

Yn y diwedd myrdd yn ffaelu 
Gymaint a chael ceiniog ganddi; 

Yn lle coron hyfryd freiniol 
Weddai i un o waed yn waddol, 

Hwn ni chai ond y gwae, 

Trallod a chulni; 

A rhyw ddysgwyl maith am dani, 

Yna marw heb ei meddu. 

4 I un arall, rhydd heb ddysgwyl 
Gyfoeth mawr tu hwnt i feddwl; 

Yn ddisymwth daw i’w berchen 
Nes rhoi eraill mewn cenfigen ; 

Fe gaiff swydd, neu aur, neu dyddyn, 

Neu lywodraeth gwlad, neu fyddin, 

Nes d’od i’r làn y truan gwan, 

Egwan ei ddoniau ; 

’R hwn na feddai enw gynnau, 

Dysg, na deall, na synwyrau. 

5 Felly Ffortun sy ’n teyrnasu, 

Neu Rhagluniaeth dyla’ ’i henwi; 

Hi bia ’speilio, ynte rhoddi, 

Tynu i lawr a chodi i fyny : 

Mae y ddaear faith a helaeth 
011 yn lân tan ei llywodraeth; 

Hi bía ’r groes, chw'erw loes, 

Hyfryd oes hefyd: 

Tlodion, mawrion, henaint, mebyd, 

Sydd yn dysgwyl ei hwynebpryd. 

* Gwar—peth sydd sicr; peth sydd hyfryd neu ddymunol. 
+ Trasau—perthynasau, kindred. 

6 Minnau fyddaf dawel ddiddig, 
Rhoed im’ lawer, ynie ’chydig ; 

’D yw ei chroesau hi ond enyd, 

Na ’i hawddgarwch hŵy na mynyd; 
Mi ddewisa ’r trysor hwnw 
Mewn cyfammod sydd yn nghadw, 
Lle nad yw ’r groes, chwerw loes, 
Ddim ond melysu 
’R goron a gawn ni feddiannu, 

Pan fo Ffortun wedi ffaelu. 


CAN VI. 

Y BYD YN CAEL EI ADDOLI. 

Y BYD yw ef ys yn gofleidio, 

Cân, fy enaid egwan, iddo, 

Sy â’i deganau coeg yn rhywfodd 
O rifedi swnd y moroedd. 

Dyma ’r mwrddrwr sydd yn tynu 
Myrdd o gewri idd ei gaiu; 

Arf ddiball gan y fall, 

Diwall i dwyllo; 

Ffol a chall sy ’n estyn ato 
Heb ystyried o’u dystrywio. 

2 Pob gwag wrthddrych tan yr haulwen 
Sydd yn barod yn ei berchen, 
l’w ŷresentio wrth ei ’wyllys 
I rai tywyll, dall, anfedrus ! 

Hwnw ’n gynta ’n barod ganddo, 

’N ol y natur fo fe ’n demtio; 

Dirgel mae ef yn gwau 
Ei rith deg gau rwydau, 

Yna eu gosod ar y llwybrau, 

Dal ef filiwn o filiwnau. 

3 Weithiau gwelir e ’n ymdrwsio 
Yn yr harddwch ffeinia feddo; 

Mwy ei rwysg, ei bomp, a’i degwch 
Na ’merawdwyr mwya’ eu harddwch; 
Marchog yn ei freiniol gerbyd, 

Syn ei wedd, a siriol hyfryd; 

Dvvr na thân ni saif o’i flaen ; 
Cyfan y cafodd 

Derfyn eitha’ dae’r a dyfroedd, 
Feibion Adda fel y mynodd. 

4 Fe gôd un i fynydd hawddgar, 
Uwcha’ ei ben i’r nen o’r ddaear; 

Ac fe ddengys mewn mynydyn 
Dir y Dwyrain a’r Gorllewin, 

Trysor Ophir, bryniau ’r India, 
Brasder Twrci fawr, a China,— 

Os dy fryd roi imi gyd, 

Gofyn yn gyfan, 

Hyny rof, a rhagor, ’rwan, 

I’w meddiannu wrth dy anian. 

5 Golud Croesus fawr sydd geny’, 
Glendid Absalom, os myni, 

Calon Hannibal ddiofan, 

Pompey, Csesar, Dioclesian; 

Rhof it’ ysbryd mawr a hyder 
Fel y cafodd Alexander, 

Tan dy draed dref a gwlad, 
Hylwydd yn helaeth, 

Aur a gwisgoedd, a rheolaeth, 

Ac heb derfyn etifeddiaeth. 

6 Rhií y dail, neu ’r gwelltydd gleision, 

Y ser, neu rô di-rif yr aíon, 

Sy ’n ei ganlyn ef o ddynion, 

Heb íîael ar neb o fod yn ffyddlon; 
Yn darostwng, nos a borau, 

Y llesg a’r glewion ar eu gliniau, 

011 i gyd o’r un fryd, 

Truain, yn treio 
Fyn’d am yr agosa’ ato, 

Dysgwyl derbyn rhywbeth ganddo. 

7 ’N ol eu graddau, fach a mawrion, 
Pawb yn cynnyg iddo roddion, 

011 sydd ganddynt yn eu helw, 
Edrych dim yn wyneb hwnw; 

Pawb yn rhoddi iddo eu hamser, 
Dysg, a nerth, ac eitha’ meder, 

Eu serch a’u bryd oll i gyd, 

Yn rhyddion yn rhoddi 
Eu holl reswm a’u goleuni 
Tuag at ei wir fodloni. 

8 Mae ’r ’sgoleigion am gael enwau, 

Clod dídrai ac uchel raddau, 

Trysor, pleser, a gwag hawddfyd, 
Moethau, cwmni, a seguryd; 

Ac mae ’r annysgedig, yntau, 

O’r un meddwl gwael, pe medrai, 

011 â’i fryd i gael ynghyd 
Boenfawr drysorau ! 

Pwy a bía eu holl feddiannau, 

Ymhen ychydig bach o oriau ? 

9 Mentra ’r morwr i’r ystormydd, 

Bryniau o ddyfroedd cuwch â bronydd, 
Tan y dòn, ac ar ei chefen, 

Fyth yn llywio ’mlaen yn llawen, 

A’i fywyd bach yn wir beryglus, 

Na dim coel i’w lestr fregus ; 

Eto ’mlaen hwylio wnaen’, 

Rowndian yr India, 

Ymfoddloni i bob gwasgfa, 

I gael gweled aur eu gwala. 

10 Fe ä’r milwr caled, enwog, 

Yn erbyn câd o rif y tywod, 

Saethau oddeutu iddo ’n myned, 

Fel y cenllysg, gan mor amled; 

Awydd golud yn ei galon, 

Chwant i glod a’i dod e ’n eon 

I fyn’d ymlaen trwy fwg a thân, 
Tymhestl ruad ! 

Angeu creulon, ond cael cenad, 

Dyr i lawr ei holl ddysgwyliad. 

11 Pa sawl dyfais, pa sawl trefen, 

A chwanegwyd tan yr haulwen, 

I gael golud a gogoniant, 

Pleser, moethau maith, a llwyddiant ? 
Y tlawd yr unwedd ä’r cyfoethog 
Sydd yn chwennych ac yn chwannog 
I godi i’r làn, i ryw fan, 

Mae ’n gyfan yn coelio 
Caiff ef well hapusrwydd ynddo; 
Angeu yn ei adisapwyntio. 

12 Tra fo nerth a llawn ddiwydrwydd 
Yn ymgyrhaedd at hapusrwydd; 

Zel a dyfais yn cyd-dynu 

Eu perchenog i fodloni; 

’N ol amseroedd maith o ddysgwyl, 
011 yn d’od ar ol eu meddwl: 

Duw o fry yn chwerthin sy 
Ar yr adeilad ! 

Angeu yn dawel iawn yn dwad, 
Aeth ar goll yr holl ddysgwyliad ! 


CAN VIL 

TWYLLYBYD, 

M EGYS llestr hen a drylliog 

Ydyw ’r byd, ar fôr tymhestlog ; 
Pleser braf yw edrych arno, 

Ond peryglus iawn bod ynddo ! 

Os daw un i maes o’r tònau, 

Ar ystyllen friwllyd, denau, 

Fe glyw stwr ar y dw’r, 

Dwndwr yr angau, 

Draw yn mhell, gan ryw fyrddiynau, 
Aeth yn iach i’r llestr gynnau. 

2 Beth, raid cymaint poen a gofid 
Wrth a bery ond awr neu enyd ? 

A phe meddem aur yr India, 

Perl Brazil, a sidan Persia, 

Dyna ’r man diwedda ’n henw,— 

“ Pridd i’r pridd, a lludw i’r lludw : ” 
Dyna fe, yn ei le 
Gerwin yn gorwedd ! 

Dyma ei oed mewn byd o wagedd, 
Diarwybod daeth ei ddiwedd. 

3 Uffern gau ei hun sy ’n gwenu 
Fod plant Adda wedi ynfydu ; 

Casglu cyfoeth erbyn angau, 

Ac euogrwydd mwy o bwysau ; 

Rhoi i briodas, adeiladu, 

Noah ’n gwneyd ei arch i fyny ; 

Turio ’r dòn, casglu hon, 

Diluw bron dyfod ! 

Erbyn bod yr arch yn barod, 

Gorfod gado'swn y sorod. 

4 A raid i’r henaint sydd yn darfod, 

Ac yn hongian uwch y beddrod, 

Fel hen goedydd yru eu gwreiddiau 
Ddyínach, ddyfnach rhwng y creigiau ? 
Caru ’r ddaear yn anwylach 

Fel b’ont ati ’n myn’d yn nesach ? 

Y dwylaw hyn, gweinion gwỳn, 
Crynion yn crynu, 

Eto ’n daer yn ymafaelu 
Am yr hyn sydd yn eu nychu ! 

5 Rhwymo ’r awyr las a’i gasglu, 

Beth yw ceisio ’r byd ond hyny ? 
’Chydig iawn ar ddyn sy ’n eisieu, 

A thros ’chydig o flynyddau. 

Pwy mor gynted rhaid im’ ado 

’R lludw llwyd sy ’n awr yn eiddo, 

Yr hwn a ge’s er mawr lles 
Gan anian tros enyd ! 

Pan galwo hi y mae ’n rhaid symud, 

A rhoi ’m lludw iddi hefyd. 

6 Dyddiau ’m mebyd sydd yn treulio 
Cyn cael synwyr, a myn’d heibio; 

A phan delom i brisio amserau, 

Prynu deall trwy brofiadau, 

Dechreu caffael allwedd bywyd, 

Dawn a rheswm, rhinwedd hefyd, 

Yna y mae angeu ’n glau 
Yn dadrys ei ddrysau, 

Gwneuthur ffordd ddinâg, ddiammhau, 
Fyn’d i mewn idd ei stafellau. 

7 Pan bwy ’n edrych ar rifedi 
O flynyddau ’n ol, i gyfri, 

Nifer o ryw ffryns er’s dyddiau, 

O’r un oedran, a’r un raddau, 

Cryfach nerth, a mwy seguryd, 
le’ngach hefyd yn eu bywyd, 

Carcus’’^ iawn, forè a nawn, 

I achub llawn iechyd, 

Hwythau ’n gynta’ wedi eu symud, 

’R wy ’n rhyfeddu medda’ i fywyd. 


* Carc,—gofalu : carcus,—gofalus. 

Y SIOMEDIGAETH O RODDI HYDER AR Y BYD DAEAROL, a’r BODLONDEB O 
YMDDIRIED YN Y GWIR AMDDIFFYNWR. 

A R ryw ddiwrnod hafaidd hynod 
Mewn myfyrdod wrthwy ’m hun, 

Mi orphwysais dan bren gw^rddlas 
Heb gymdeithas unrhyw ddyn ; 

Gruddfan ’r oeddwn ac och’neidio, 

Holi a chwestiyno ’n ddwys, 

P’ le cawn gyfaill erbyn adfyd, 

I roddi ’m golud a’m holl bwys. 

2 Dechreuais chwilio ’r greadigaeth 

Eang, helaeth, odiaeth wiw, 

Megys plentyn anghall, cyndyn, 

I ’mofyn rhosyn hardd ei liw : 

Edrych arno, hwnw ’n gwywo 
Rhwng fy nwylo, heb ddim lles : 

Colli ’ngafael arno ’n ddirgel 
Yn yr awel gynta’ o wres. 

3 Pe meddwn ranau gwledydd India, 

Sidan Persia, aur Peru, 

Cyfoeth Twrci a Moscofi, 

I’m diíyru tra bwyf byw, 

Nhwy gymeren’ eu hadenydd 
Ryw foreuddydd neu brydnawn, 

Megys ’deryn gwyllt i’r goedwig, 

Ail gynnyg ariio byth ni chawn. 

4 Gwraig a phlant, a ffryns anwylgu 

Sydd yn cefnu arna’ i ’n lân, 

Gan fy ngadael yn fy nhrafael, 

Gwres, a rhyfel brwd, a thân: 

Pan ddelo stormydd, fel cawodydd 
Mawr o gystudd am fy mhen, 

Ni welaf gyfaill dianwadal 
A all fy nghynnal, dan y nen. 

5 Mi welais genyf ffrynda hoffais, 

Ac mi a’i cerais megys brawd ; 

A ddawodd imi ddillad melfed, 

A gwisg o ’sgarlad am fy nghnawd; 

Cawn bob peth wrth fodd fy nghalon, 

Os bawn iddo ’n ffyddlawn was,— 

• Dyma y gân a gafwyd yn y Blodeugerdd Newydd: gwel Nodiad ar tu 

dal. 235. 

Byw ’n ddi-ddiffyg fel boneddig, 
Dawns a miwsig yn ei blas. 

6 Mi ’sgrifenaf enw ’r cyfaill,— 

Y BYD —a’i ddichell, llawn o frad; 
Llawn o dwyll, a ilawn o wenwyn, 

O gopa ’i goryn hyd ei draed: 
Addawodd i mi fil o bethau, 

Nes fy hudo â chwedl deg; 

Er mor llyfned oedd ei ’madrodd, 

Ni chyflawnodd un o ddeg. 

7 Dechreuais goffa ’r addewidion 

A fuasai rhyngom ni cyn hyn,— 

P’ le mae ’r by w fel gŵr boneddig ? 

P’ le mae ’r crŷs o gamric gwỳn ? 

P’ le mae ’r gwely mân-blu tyner ? 

P’ le mae ’r gadair wiwber ddrud ? 
P’ le mae ’r seigiau bras, a’r swcwr ? 

P’ le mae ’r gwin a’r parlwr clyd ? 

8 P’ le mae ’r dillad hardd o felfed ? 

P’ le mae ’r wisg o ’sgarlad main ? 
P’ le mae ’r etifeddiaeth wiwgof? 

Ai i gyd yn anghof ’r aeth y rhai’n ? 
P’ le mae ’r tai a’r tiroedd llydain ? 

P’ le mae ’r arian,—p’ le mae ’r aur 
Rho addewaist imi ’n ernest, 

Beth dâl gŵr gonest ond ei air? 

9 P’ le mae ’r hawddfyd a’r pleserau, 

A’r trysorau hardd eu drych? 

P’ le mae ’r march a gaf farchogaeth ? 

P’ le mae ’r etifeddiaeth wych ?— 
Fe ’m hatebai ’n ddigon chwerw, 

A golwg arw, salw ei wedd, 

Na chawn ganddo ond arch ac amdo, 
Na thir i’w geibio, ond fy medd. 

10 Aeth fy nghalon yn aflonydd 

Pan glywais i ’r fath newydd syn j 
Ar ol ymdeithio yn fy lludded 
Dylau, gwaered, pant a bryn,— 

Haf a gauaf, tywydd garw', 

Goddefais lawer chwerw loes, 

Y byd a’i olud a ddiflanodd, 

Fe ’m gadawodd dan y groes. 

11 Hudodd Demas, crogodd Judas, 

A Haman ddiras gyda rhai’n; 

Jesebel, a’r cawr Golîah 

A roddodd rhwng y cwn a’r brain ; 
Arweinodd fyrddiwn wrth ei gadwyn 
I’r pwll dwfwn dan y clo ; 

Tynodd berfedd hen Jehoram, 

Yr adyn truan, trwra yw ’r tro. 

12 Gyrodd Ahab i wallgofi 

A Zirari i yralosgi ’n tân ; 

Y brenin Herod, er raor laned, 
Roddodd rhwng y pryfed raân : 

Mawrion grugiau ’n erbyn creigydd, 
Curodd ’raenydd llawer mil; 

Y mae ’n arwain pawb ar ddidro 
Na byddo ’n rhodio ’r llwybr cul. 

13 Ni chaf ddarllen gair na ’i wrando, 

Na myfyrio am fyd a ddaw; 
Aflonydda fy meddyliau 

Weithiau yma, weithiau draw ; 

O fy nhraed i gopa ’nghoryn 

Fe wnaeth f ’ esgyrn gwan yn friw, 
Nes magu llawer dolur chwerw, 

’R wy ’n hanner marw er yn fyw. 

14 Ffarwel iddo ! Mi a’i gadawa, 

Af oddiyma i ryw wlad bell; 

Mae fy hyder a fy ngobaith 
Caf fi ryw gydymaith gwell: 

Gwell yw dau nag un, bob oesoedd, 

I dramwy drwy ’r ardaloedd cul ; 
Mhob gofidiau a chaledi 

Mae ’r Iesu ’n well na deng can’ mil. 

15 Fe drugarha’dd o’i nefol anian 

Wrth ferch y wraig o Ganaan wlad; 
Daeth yn union â’r Mab Afradlon 
Adre ’n dirion at ei Dad; 

Cyfaill ffyddlon, pur ei anian, 

Nerth i’r egwan,—cadarn Dŵr; 

Am ei braidd y mae ’n gofalu 
Cyn a chwedi ’r diluw dw’r. 

16 Fe fu gyda ’r prophwyd Jonah 

Gynt yn mol y morfil mawr, 

Gyda Dafydd yn rhyfela 
Gynt â hen Golîah gawr; 

Gyda Paul a’r hen ddysgyblion 
Yn tawelu ’r storom gref, 

Gyda Pedr ar y dyfroedd, 

Ymaflodd yn ei ddwylaw ef. 

17 Dyma ’r perl a gâr fy enaid 

Yn mhob caethiwed fach a mawr ; 
Crist yn groyw, dyna ’r enw 
Sydd yn llanw nef a llawr; 

Perl a bery yn dragywydd, 

Perl o ddefnydd mawr ei bris; 
Alpha, Omega,—f’ enaid, cofia, 

Na foddlona ar ddim îs. 

18 Perl na thoddir, perl na losgir, 

Perl na threulir byth i maes; 

Perl a welir yn dysgleirio • 

Pan ddarfyddo ’r ddaear las; 

Perl a wna i’r sawl a’i caffb 
Seinio cân na dderfydd byth, 

Fewn i gaerau ’r nefoedd oleu 
Mysg myrddiynau rif y gwlith. 

19 Mi gaf weithiau, fel Philomel, 

Roi ergyd ar yr organ bêr, 

I’r Hwn a’m carodd ac a’m nerthodd, 
Awdwr bydoedd raawr a ser; 

Tad goleuni, Awdwr bywyd, 

Pwysaf ar ei addewid Éf; 

Taened droswy ’i aden dirion 
Pan y delo ’r storom gref. 

20 ^ ddawodd i rai wisgoedd gwynion 

Yn lle bratiau budron, tlawd,— 
Gwisg a bery heb waethygu,— 
Cyfiawnder lesu, anwylgu Frawd; 
Gwisg dragwyddol, ni heneiddia, 
Gwisg yw hon na threulia ddim ; 
Gwisg briodas yw ei henw, 

Gwisg a geidw byth yn wỳn. 

21 Pe meddwn ddawn rhyw angel uchod, 

Neu seintiau ’r ddaear isod, faith, 

A chanu ’n gynnil flwyddau ganmil 
Yn mysg yr eppil eiddil iaith, 
Methu a wnawn a chwrdd â geiriau, 
Boddi wnai ’m synwyrau ’n lân, 
Chwilio, a darllen pob ysgrifen, 

Methu gorphen ar y gân. 

2 2 Caned yr angelion uchod 

A seintiau ’r ddaear isod, faith, 
Caned clych, a chaned organ, 

A phob aderyn wiwlan iaith, 
Llwch, a baban anwybodus, 

Ac anfedrus iawn wyf fi ; 
Haleliwia ! sain Hosanna 1 
Mi ddystawa,—cenwch chwi. 


CAN BENRYDD.* 


FFYDD AC ANGHREDINIAETH,—GRAS, A SERCH- 
lADAU NATURIOL, 

YN CAEL EU DARLUNIO : 


GALARNAD EUSEBIUS, 

Yr hwn a gafodd lawer o groes Ragluniaeth, yn enwedig claddu amryw 
o’i Gyfnesafiaid. 

O H ! fyd, oh fyd ! beth wnaf íi yma ’n byw 
Fe ddarfu pleser, pleser o bob math ; 

Ddoe ’r oeddwn mewn rhyw faith Baradwys deg 
Ond heddyw trowd fi maes o honi ’n llwyr. 

Mil o bleserau ddoe, fry, yn fy rhan, 

Ond heddyw íedda’ i ’r un o tan y nen : 

• Diau y hydd barn y Bardd o Bant y celyn am y Bryddest Ddiodl, neu fel 
y gdlw efe hi,—y Gân Benrydd, yn ddyddorol i law^er. Yn ei Ragymadrodd 
i’r Môr 0 Wydr (1762), ynglŷn â pha un y cyhoeddwyd y Gân hon y tro 
cyntaf, dywed,—“Am y Gân Benrydd (yr hon a eilw y Saeson yn Blank 
Ŷerse), yr wyf yn gw'ybod pe b’ech wedi ymgynnefino â hi, y carech hi yn 
oreu o bob prydyddiaeth. Mae hi yn rhoi cenad i’r Prydydd i arferyd ei holl 
ddoniau, ei ddychymygion, ei droell-ymadroddion, ei ehediadau, a phob dyfais 
a allo gras a natur i gael allan, i wresogi y Darllenydd yn y nwydau hyny y 
bo’r Bardd am ennyn ynddo; lle mae cymaint o gaethiwed gyda’r llall, trwy 
amryw glymu geiriau o’r un swn, a. hyn mewn iaith nad oes fawr iawn i gael 
ynddi o eiriau ; ac sydd yn peri fod y Bardd yn rhw'ym draed a dwylaw ; eto 
rhaid iddo neidio, nofio, ymladd, arhedeg, heb law na throed.” 

Nis gellir bod yn sicr pwy oedd Eusebius ; ond y mae yn ddigon tebyg 
mai Williams ei hun ydoedd. Gresyn na buasai w'edi “neidio, nofio, ymladd, 
a rhedeg,” ychwaneg yn y rhyddhi hwn.— Gol. 

Mae dyn, mae da, mae ’r cyfan îs yr haul 
Yn gwno wedi rhoi fifarwel i mi. 

Yn awr mae ’m dealltwriaeth fel y môr, 

Yn rhuo yma a thraw, un gronyn gwell, 

Yn ’mofyn pleser; nid oes un i’w gael. 

Oes un i’w gael ? Oes, un di-dranc, di-drai; 

A hwnw sydd yn d’od i maes yn llif 
O tan yr orsedd,—gorsedd wen yr Oen. 

Wel, mi obeithiaf ddringo mewn i’r nef, 

A gado ’r llawr, lle nad oes da i’w gael. 

Y nef ei hunan etyb fy holl wae, 

Y nef ei hunan ; yno byddaf iach. 

Ac os aeth lluoedd maith o’m hanwyl rai 
I maes o’r byd, caf yno eu cwrddyd oll. 

Caf yno wel’d Ouranüs, nefol ddyn, 

Fu ’n rhodio ’n hir trwy ’r dyrys anial maith, 

Yn cael ei ladd trwy gydol faith y dydd, 

Ac yn dyoddef oll, heb rwgnach dim, 

Yn wirion fel yr oen, heb roddi dant 
Am ddant i neb ; ond achwyn arno ei hun ; 

Na blino dim am groesau ’r byd a’i wae : 

Ond edrych ar y goron, draw i’r bedd, 

A llawenhâu yn fynych wrtho ei hun, 

Wrth wel’d ei olaí ddydd yn agoshâu. 

O’r diwedd daeth ; a buan rhodd fifarwel. 

Mae ’n canu ’n awr, yn mhlith cÿnnifer myrdd 
O seintiau ac angelion ag sy o ser 
Yn chware yn yr eang gloew glas; 

Wedi anghofio ei boen, anghofio ’r byd, 

Y gwawd, a’r erlid, a’r och’neidiau trist: 

Hwynt, yno, wedi troi yn hedd, 

Yn gariad, a llawenydd maith di-drai, 

Ac anorchíygol bleser; neb nis gŵyr 
Ond sydd yn canu ’n awr o flaen y fainc. 

Oh ! ddedwydd ddyn ! Mi roddwn ugain mil 
O íydoedd eang, pe baent yn fy rhan, 

Am gael bod yna heddyw ’r man yr wyt. 

Yno mae Philomela, addfwyn ferch, 

Tybygais i mai angel oedd, nid dyn ; 

A gwedd angylaidd ar ei hwyneb llon, 

Yn sugno holl serchiadau ’r saint o’i hol. 

Mi cerais uwch neb dynion is yr haul; 

Pe buasai ’n fyw, ’r un cwlwm o barhâd 
O gariad pur, dilygredd fuasai byth : 

Ond ’n awr mae ’n fwy,—mae ’n gorwedd yn y bedd ! 
Y nef ei hun sydd yn terfynu gyd 

Bob rhyw droiadau chwerwon is y nen. 

Mewn nefol gwsg, yn dawel, dyg hi i’r làn, 

Can’s addfed oedd i wisgo ’r goron bur, 

A chanu ’r delyn aur,—ei gwaith hi ’n awr; 

O ran na chaiíf neb seintiau fyw yn hwy 
Nag b’ont yn addfed at gwmpeini ’r Oen. 

Mi gwela’ hi ’n awr â’i gwisg fel eira gwỳn, 

Neu fel yr haul yn mysg y ser di-rif, 

Yn mlaena’ o dorf forwynion llawn o wres, 

A fflamau cariad at y Brenin mawr, 

Yn ledio côr nefolaidd gân i’r Oen 
Tu faes i’r ddinas sanctaidd unwaith fu, 

Rhwng dae’r a nef yn hongian ar y bryn. 

O wyryf bur ! Na adnabu erioed beth yw 
’Nifeilaidd wael bleserau cig a gwaed: 

Un o gariadau ’r Oen, yn ddystaw ’n byw, 

Wedi anghofio ’r byd, a’r byd ’r un wedd 
Wedi ei hanghofio hi. 

Fe ddarfu ’m hiraeth, ac fe ddarfu ’m poen, 

Can’s nid oes genyf ddim ond noswaith fer 
Cyn eto gael rhan o’i chymdeithas bur. 

Caf yno wel’d Pedista, aeth i’r bedd 
Cyn gweled haul ar y gyhydedd fawr 
Bura’ waith yn croesi i wneuthur Gaua’ a Haf, 

Na ’r lloer dair gwaith trwy ’r deuddeg Arwydd fyn’d. 
O bur flaguryn ! hoíf anwyldra ei mam, 

A’m gobaith innau,—gobaith siwr i’m tyb, 

O fod yn nerth, yn gymhorth yn y byd 
Im’ tra fawn byw; a phan y rhown ffarwel, 

1 gau fy llygaid, ac i’m rhoi ’n y bedd; 

A phara ’n ffrynd i’m henw tra fai byw, 

A chofio tad pan y byddo yn y pridd. 

Ond och ! Rhagluniaeth ddyrys sydd yn gwau, 

Ac megys pe b’ai am ddiddymu ’n llwyr 
Y drefen hono a ddyfeisio dyn ; 

A rhoi ei phynciau tywyll, anial du, 

Lawr yn eu lle, i dori dyn i’r llawr, 

Wnaeth oll yn groes ! Aeth â Phedista fwyn 
O gol ei mam i brofi angeu loes. 

Ond, dacw hi yn awr o flaen yr orsedd fawr, 

Yn rahlith saith ugain mil o saint, a mwy, 

Ddiangodd yno heb gael gwel’d yr haul, 

Na derbyn dwfr bedydd yma erioed, 

Na chael yr enwau roddir yma gan y byd. 

Ond bedydd oddimewn a gawsant hwy, 

Ac enwau na ddeallir is y nen ; 



Y gan benrydd. 

Ac wrth fath enwau yno maenc yn cael 
Eu galw yn ol,—yn ol at gariad pur, 

Fyth newydd gainc i’r addfwyn anwyl Oen. 

Mae ei chorff yn gorwedd heddyw yn y bedd, 
Rhwng muriau o faen a chalch, yn fwyd i’r pryf. 
Yn ol nis daw; âf ati ’n fuan iawn, 

Caf ran o’i gwely yn ddystaw yn y pridd. 

Ac yna ni gyfodwn pan dêl cri 
Archangel mawr, na chlyw’d erioed o’i fath ; 
Nes chwareu holl sylfeini ’r ddaear drom, 

A’r meirw i glywed, ac i godi i’r làn. 

Yn lle hiraethu, bellach llawenhâf, 

Mi rois Pedista i fyw. 

Wrth lawenhâu y mae rhyw storom fawr, 

O’m mewn, o maes, yn dyfod yn ei grym, 

Bron curo ’m hysbryd gwan o dan y dw’r. 

Aeth Eloisa i’r bedd ! O addfwyn ddyn !— 
Addfwynaf ddyn fu ar y ddaear las. 

O amddifad fi ! Pa beth wna’ i yma .’n byw? 
Mae íy anwyl gymhar yno wedi myn’d ! 

Un rhan o’m bywyd, ac un rhan o’m braint, 
Cnawd o fy nghnawd, ac asgwrn o honof fi. 

Nid felly y tybiais pan y rhowd ei bys 
O fewn fy llaw, pan ddaeth hi gynta’ i'm rhan ; 
Ac ni chofiais am neillduad yn y dydd 
Gwnawd fy adduned, seliwyd hi âg aur. 

’D oedd marw, yr amser .hyn, ond pethau pell; 
A chariad,—cariad cadarn yn ei rym, 

Oedd yn teyrnasu yn unig, ac yn dyweyd 
Y raynai ei le ’n ddi dor flynyddau hir ; 

Ac na ddoi henaint, angeu, poen, na’r bedd 
I’n haflonyddu ddim, tros amser maith. 

B’ le mae ’r addewid hyn, fy Rhyfyg, d’wed ? 
Pan mae fy anwylaf Eloisa ’n awr 
Yn cysgu, ac yn pydru yn y bedd ! 

Pwy ardal fach o’r byd wnai ’n artref im’, 

B’ le bydda’ i byw ? Pwy gyfaill gaf fi mwy ? 
’D oes dim, ’d oes dim, fe ddarfu oedd i mi. 

’R un hawddgar, dawel, ddiwair, nefol, lân, 

Sy ’n awT yn ddystaw obry yn y llwch. 

’D oes ond och’neidiau ynof oll o’r bron, 

’R wy’ i oddimewn íel môr tymhestlog cryf, 

Yn berwi i’r làn bob mynyd awr o’r dydd; 
Poen, anghrediniaeth, ac anobaith cryf, 

Sydd fel y dòn yn dyfod, ’n ol y llall. 

A dderfydd byth o’m gofid i a’m poen ? 

A oes dim diwedd ar och’neidiau trist ? 

A anghofir byth, pan rhoddir ffyddlon un, 

Fo ’n gnawd o’n cnawd, i orwedd yn y bedd ? 

Ond taw, fy enaid ! Gwagedd yw dy lais, 

Dy och’neidiau, gwagedd ydynt oll o’r bron. 

Pa le mae ’r Nef ? Pa le mae Iesu ’n byw ? 

A pha le mae Eloisa ’n awr ei hun ? 

Pa le mae ’m ffydd ? Pa le mae ’m grasau o’r bron ? 
Ai colli cymhar wna i mi Iwfrhâu ? 

Nage; mi welaf trwy spîenddrych mawr 
(O nefol waith) fod fy Eloisa yn fyw : 

Yn fyw mewn gwlad âf finnau cyn bo hir. 

’R wy ’n gwybod hyn, hi garodd Iesu mawr 
Fil mwy na dim teganau is yr haul, 

Mi glywaf hyfryd berffaith nefol dôn 
Yn awr yn d’od o rhwng ei dwylaw ’maes 
Oddiar y delyn aur 1 . . . 

Rhaid i ini ’mofyn pleser uwch y nen, 

Pob dim sy ’n hedeg ymaith is y rhod. 

’D oes genyf ’n awr o ddynion i mi ’n ffryns 
Ond Theophil, a phan êl hwn i’r pridd,— 

Wel, aed y byd ar dân 1 

Clyw, nefol, hawddgar, garedicaf ddyn, 

Sy ’n gv’ybod holl droiadau ’m hysbryd gwan, 

D’wed p’ un ai fi neu ti, roir gyntaf yn y bedd ? 

Nid megys ffrynd ’r wyf yn dy garu di, 

Ond fel rhyw seraph ddaeth o rhwng y ser, 

I ngalw i farw, ac i gofio ’r bedd. 

Bydd daer o flaen y drugareddfa fawr, 

Pan clywost ti—(cai glywed gan y gwynt, 

Yr awel deneu ddwg y gair i maes, 

O dref Caerdydd i Fôn, a llawer lled), 

Fy mod i wedi ’m rhwymo yn y fan 
Gan angeu, frenin mawr, a’i gleddyf llym, 

Heb allael syflyd troed, na llaw, na bys, 

Yn dysgwyl am yr ergyd sydd heb ail. 

Pa un ai ’r cloc sydd bron a tharo ei awr, 

Ai angeu, dery yn gyntaf, Duw a’i gŵyr. 

O na baet yno ’r fynyd hon, fy mrawd; 

’D oes mo Maria yn fyw, hi aeth o’m blaen, 

O na baet yno i ddal fy mhen i’r làn, 

Mi goncrwn angeu ryw fynydau ’n hwy. 

A ddeui ddim ’n awr gyda mi i’r bedd ? 

A raid i mi fyn’d yno wrthyf fy hun ? 

Taw, f’ enaid ! Beth yw y meddyliau gau 
Sy ’n llifo mewn fel Niger neu Ddanube? 


Nid ynt i gyd ond tònau mawr eu grym 
O anghrediniaeth, ac o Iwfrhâu. 

O cred, fy enaid, cred yn fuan iawn; 

Ac onis credi, ä dy nerth yn ddim. 

Beth dâl i net) dd’od gyda mi i’r bedd ? 

A all dynion pur i gadw angeu raaes ? 

A ffrynd a gelyn, ’r un peth ynt i mi, 

Pan byddo ’r alwad wedi d’od i ben. 

Os yn Borneo, India, neu Japan, 

Neu mewn rhyw ardal bellach caf fi fyw, 

A marw yno yn unig wrthyf fy hun, 

Pwy achos poen, neu anghrediniaeth, mwy 
Na marw gartre’ gyda ’r hwn a’m câr? 

Mi gredaf mwy ; ni ddigalonaf ddim : 

Bu Iesu farw ! a fy Iesu yw. 

Ac fe ga’s chwerwder angeu yn ei rym ; 

Daeth holl alluoedd uffern, nef a’r byd, 

I wasgu ar enaid tirion addfwyn Oen. 

Ffarwel Ouranus, Rhode, a Theophil, 

A Philomel, a’m ffryns o gylch y byd; 

Yr hen a’r ieuanc, byw a marw nghyd. 

Ni rown i un o’r graian, graian mân 
Heb rif sydd arnynt draw ar fin y môr, 

Am gwmni yr un, o honynt, yn y pryd 
Bo oriau ’r nefoedd wedi d’od i ben. 

Er bod y llif a’r tonau yn fawr eu grym 
Yn yr lorddonen, a bod myrdd o’r byd 
Yn ofni gwel’d ei dyfroedd draw o bell, 

Ac ofni mwy wrth dreio gryra ei dw’r,— 

Mi a âf trwyddi—trwyddi âf yn hy’, 

Ond i fy Iesu—Iesu mawr ei rym, 

Fod wrth fy ochr, a maflyd yn fy Üaw. 

’R wyf ’n awr mewn hwyl yn gwaeddi maes,—Mi âf; 
Ffarwel, greaduriaid, o bob lliw a llun,— 

Gwŷr, meibion, merched, gwragedd, plant a íîryns, 
Ffarwel, ffarwel, ni phwysaf arnoch mwy. 

Aur, a meddiannau, holl drysorau ’r byd, 

Ei barch a’i enw, darfuoch chwi yn awr : 

’D oes genyf ddim ond Duw ei hun o’m plaid. 

A Duw fydd ddigon; mae E ’n fwy na phawb. 

Ac bellach nid oes arnaí chwant y neí 
Am fod Pedista wedi myn’d o’r blaen, 

Nèu Eloisa, oedd gyfaill llawer mwy; 

Ond am fod Iesu ei hunan yn y bedd, 

Ac am ei fod o fewn y nefoedd fry, 

Yn Ben ar gynnifer saint a seraiph pur 

Ag sy o dywod mân ar fin y niôr 
Ac nid fy nghysur yw ymado â’r byd 
Ara fod rhyw fyrdd o seintiau draw o’r blaen, 

Ond am fod Duw ei hunan yno i gyd 
Idd ei fwynhâu byth yn ddi-drai, ddi-dranc. 

O ! Ffynnon bur o oleuni! O ! ddi-drai 
Gysuron ! O anfeidrol unig Un ! 

Dy hunan ydwyt fwy na ’r nef o’r bron ! 

Yn fwy na ’r byd, yn fwy na ’r moroedd mawr, 

Yn fwy nag angeu, ac yn fwy na ’r bedd, 

Tydi wyt ddigon, a dim ond Tydi. 

Neb ond Tydi ni eheisiaf tan yr haul; 

Ti ar y ddaear, Ti yn y nefoedd íry, 

Tydi yn angeu, a Thi yn y bedd. 

Wel, digon yw i mi dy fod yn Dduw ; 

Mae pob dedwyddwch ynost Ti dy hun. 
Cyfoethog, tlawd, a chlaf ac iach, sydd un, 

A byw a marw ’r unwedd, ynost Ti: 

Rhwng nef ac uífern nid oes dim gwahân, 

Pe íiamau ’th gariad ddoi i lanw ’r ail. 

Mi ganaf bellach am yr hyfryd fraint 
O golli cyfaill, ac o golli ’r byd, 

A gyru myrdd i mewn o’m blaen i’r nef, 

A marw yno yn y man y b’wyí. 

Nid wyf heb Fírynd; yn awr mae genyf Dduw— 
Ffrynd ymhob ynys, ymhob dinas fawr, 

Ar ben pob mynydd, ar y cefnfor glas, 

Yn Tripoli, yn Tunis, yn yr Aipht, 

Yn Abyssinia, neu yn Philippine, 

Yn ngwlad y Negroes, ynte yn Peru, 

Yn nghanol Twrci, yr unwedd ag yn nhre’. 
De’wch foroedd, beilach, rhuwch, dònau maith, 
Rhyngoí â’m holl gariadau gwych o’u bron, 

Mi goncraf angeu yr unwedd heb yr un. 

Ac ar ei allu Ef yn unig ’r wyf yn byw. 

Anadlodd ddaear, yna daear fu : 

Fe dd’wed wrth angeu,—Angeu, saf yn ol; 

Ac nis gall angeu ddyfod gam ymlaen. 

Mi wela’ ei wedd yn awr yr ochr draw, 

Yn gwisgo coron, nid y goron ddrain, 

Ond coron o Ogoniant, ac o Glod, 

Ac annherfynol Gariad, oddiwrth lu 
Sy ’n llanw nef y nef. 

Dacw fy Nuw ! O dacw ’r Un a fu 
Tan hoelion llymion unwaith ar y pren ! 

Ni cheisiaf ddim tu yma neu tu draw 


I’r bedd, yn unig ond cael ei fwynhau. 

P’ le mae fy ffryns? P’ le mae ’m perth’nasau ’n awr? 
Pa le ofn angeu ? Dychryniadau ’r bedd ? 

Ffarw’el, ífarwel, ni fedda’ i ddyn yn fyw, 

Nac un dyddanw'ch gwael nis ceisiaf mwy. 

Ffryns anghrediniaeth ydynt oll o’u bron, 

Ffryns pob gwaû hyder, a fifryns llwfrhau. 

Dihatrwch fi o’r cyfan tan y nef, 

A rhowch fi yn noeth o flaen fy Mrenin mawr, 

Fe ’m gwisg â’i nerth yn nghanol chaos ddu. 

Pe d’wedech fod Fidelia fyth a lle, 

A Christopher, hyd heddyw tan fy mron ; 

Pe d’wedech bod trysorau ’r gwledydd draw, 

A thrigfan hyfryd fyth heb fyn’d i maes; 

Fod mil o bethau ’n ddirgel tan fy mron 
Nas gwelais i fy hun;— 

Fod Enw, yn olaf un o gewri ’r byd,— 

Saif hwn i’r làn, pan elo Aur yn ddim. 

Ai felly mae ? O prawf fy nghalon, loR, 

Tyn bob adeilad gadwyd yma gynt 
Yn Eden, gan y gelyn cyfrwys, call, 

Yn wastad gyda ’r llawr.— 

Na bo un pleser nac un eilun gwael, 

Na neb rhyw dduwiau fyth ond Ti dy hun, 

I gael y mymryn lleiaf fyth o le 
O fewn y galon a gysegraist Ti 
Yn deml sanctaidd, nefol, it’ dy hun. 

Ac yna, clod ac anghlod ynt yr un, 

Di-les yw hwn, diniwed yw y llall. 

Duw yw fy rhan; ’d wyf bellach ronyn gwaeth 
Pe cawn i ugain mil, a miloedd mwy, 

O drysor anwir o ryw eiriau drwg; 

Neu, gan ragrithwyr, o ryw eiriau da; 

A’u rhoi i’r gwynt a thaenu hyn ar led 
I Fôr y Dehau, yr ochr draw i’r Line ,— 

I Goromandel, ac i Malabar, 

Ac i Magellan, ac i Mexico; 

A dyfod tan A‘rcturus uchel tua thre, 

A dilyn Anson, eilwaith dilyn Drake : 

Fy nerth, íy nghymhorth, a fy nghraig yw DUW. 

Pa beth sydd eisieu mwy ar f’ enaid gwan ? 

Mae yma i’w gael mewn iachawdwriaeth rad 
Gyfiawnder pur sydd lawer fwy ei led 
Na ’r moroedd mawrion sydd yn golchi ’r De;— 
Cyfiawnder etyb feîau g’nifer myrdd 
Ag sydd o dywod yn y cefnfor glas. 

WILLIAM WILLIAMS, PANT-Y-CELYN : 

A’u pwys fel bryniau—mwy na bryniau ’r byd,— 
I gyd o blwm. ..... 

0 annherfynol iachawdwriaeth fawr ! 

Wyt oll yn un, dy drefnu wnawd cyn byd. 
Gorweddaf, hunaf, tan dy aden byth, 

A doed y drwg a ddêl. 

Gadawaf ddyn, anffyddlon, ddyrys ddyn, 
Gadawaf aur, sy ’n rhoddi ’r byd ar dân,— 

Yn ennyn cariad ac yn ennyn cas, 

Yn dwyn bywydau dynion rif y ser. 

Gadawaf Enw, sydd yn fwy nag oll; 

Rhof fy myfyrdod ar y gwledydd pell, 

Ac ar yr oriau bydda’ i ’n rayn’d i’r bedd; 


GWERTHFAWROGRWYDD Y 


D YMA ’r llyfyr mae fy nhrysor, 

Dyma ’r drych caf wel’d fy Nuw; 

Ynddo ’n fwy boed fy myfyrdod 
Nag mewn awdwyr o un rhyw : 

Llyfr a gadwodd yn ei fywyd 

Trwy ddyfnderoedd dwfr a thân; 

Llusern i oleuo ’m llwybr 

Trwy ddyfnderoedd mawr yralaen. 

Mil o weithiau rhuthrwyd arno, 

Fe ddyoddefodd ymdrech fawr; 

Dysg a diddysg fu ’n cyttuno 
Gael fy Mibl pur i lawr: 

Sefyll wnaeth yn erbyn tònau, 

Daeth i’r làn er gwaetha ’r llif, 

Fe goncwerodd o elynion 
Lawer mwy na ’r ser o rif. 

Rhai sy ’n ceisio ’i gamgyfieithu, 

Rhai sy ’n ceisio gwadu rhan, 

Ac er cymaint yw ei awdurdod 
Rhai sy ’n ceisio ’i wneyd yn wan; 

* Cyhoeddwyd y pennillion hyn y tro cyntaf ynglŷn âg Ateb Philo Evan- 
gelius i Martha Philoŷurf yn 1763. 

Ganwaith cynnygiwyd dwyn ei arfau, 
Cynnygiwyd cloddio dan ei sail, 

Ond er dyfais dae’r ac ufíern, 

Mae ’n dysgleirio fel yr haul. 

Er i Rufain a’i chyfrwysdra 
Geisio ’i gadw ef yn nghudd, 

Ymhob iaith ac ymhob cenedl, 

Fe ga’s weled goleu ’r dydd; 

Mae e ’n awr yn ei ogoniant 
Yn marchogaeth yma a thraw, 
Rhwng y tlodion gwael yn Nghymru 
A’r balmwydden yn ei law. 

Cant o filoedd maith a rhagor 
’N awr o ie’nctyd glandeg sydd 
Yn ei ddarllen, fel d’weyd pader, 

O Gaergybi i Gaerdydd : 

Deliwch, fechgyn, at eich pynciau, 
Gochelwch ŵyro yma a thraw ; 

Gau athrawon gais eich hudo, 

Cewch eu gweled maes o law. 

Ceisiodd Arius, ceisiodd Morgan, 
Ceisiodd amryw gyda hwy, 

Eich denu o Iwybrau pur y Bibl, 

A rhoi i’ch symlrwydd ddiried glwy’: 
Fe gais cant o sectau newydd, 

Tu yma i foroedd, a thu draw, 

Hudo rhei’ny sydd yn hepian 
I ryw gorsydd yn eu llaw. 

Fe gais segur ddyn o Scotland 
Genych ddyfod tan ei nôd : 

Wedi ei wisgo â chenfigen 
O’i falch goryn hyd ei droed : 

Y balch, y iach, y cenfigenus, 

Yr ymrysongar, a’r llawn llid, 

A gais lusgo ’i athrawiaethau 
Cloífion* tros yr afon Tweed. 


* Am fod y rhan fwyaf o athrawiaethau Mr. Sandeman yn gloff,—megys 
ag y mae ei gyfiawnder ef ar Dduw, ond sicrwydd ar law dyn, ac nid oddi- 
wrth dystiolaeth yr Ysbryd. Eilwaith, y mae efe ar y naill lin, pan y mae ei 
ffydd heb un cymhwysiad ag allo ddwyn heddwch a llawenydd. O ffyn-baglau 
crinionî—W. W. 

Ac mewn ’madrodd coeg, cellweirus, 
Fe ry absen i bob dyn, 

Ac a ddamnia fyrdd o bobl 
Llawer gwell nag ef ei hun : 

Fe gais genych ffieiddio teimlad, 

Ac awelon pur y ne’, 

A rhoi ’r credu noeth, digysur, 

Sy gan ddiafol, yn ei le.* 

Wrth ei ysbryd chwí ’nabyddwch, 
Croes i ysbryd Bibl Duw; 

Ni thyf ffigys byth ar ddraenen, 

Ni thyf pomgranad ar yw ; 

Ni chawd ysbryd tirion, tyner, 

Llawn faddeugar, a di-sèn, 

Eto erioed ar galon gyfan, 

Sydd â’i grefydd yn ei ben. 

Credu hanes noeth yw ei gredu, 

Credu heb ysbryd, credu heb rym; 
Yn annuwiol pur wrth gredu, 

Ynte ni thâl credu ddim ; 

Credu heb ronyn o gymhwysiad, 
Credu bod rhyw ras i rai— 

Sâl yw ’r heddwch, tlawd yw ’r cysur, 
Trist a gwan yw ’r llawenhau. 

Ni chaiff argyhoeddiad fymryn, 

Ni chaiff calon ddrylliog le, 

Ni chaiff cariad nac ymddiried 
Fod yn nghwmni ei gredu e’; 

Nid yw ’r Pentecost yn perthyn,— 
Bedydd Ysbryd, bedydd tân, 

Fwy na Lapland fawr i Guinea,— 

I grediniaeth Sandeman. 

Cariad ydyw ’r holl orch’mynion, 

Caru yw ’r cyntaí, caru yw ’r ail, 
Cariad yw cyflawnder cyfraith, 

Cariad hefyd yw ei sail; 

Os cadwodd ei Ddeg Gorchymyn 
Methodd Sandy, er maint ei gân, 
Can’s y mae ’r gorchymyn newydd 
Wedi ’i anghofio ganddo ’n lân. 


* lago ii. 19. 

Dysg fi, Dduw, â ’chydig eiriau, 

Dori sŵn ei falchaidd fref, 

Fel y caffo ’th bobl lonydd 
Gan ei rincian dannedd ef; 

Tyn di ’r ddagr loew allan, 

Mae dy ddagr di yn llym, 

Tòr ei wythi cenfigenus— 

Yno ’n unig mae ei rym. 

Tyn y beilchion dwl, diddeall, 

A aeth yn Nghymru ar ei ol, 

Rho iddynt fflamau pur y nefoedd, 
lesu, gwasg hwy yn dy gôl; 

Rho iddynt fynyd awr o brofi, 

A gweled bod dy gariad drud, 

Yn fwy melus wrth ei deimlo 

Na gwrthddadleu am dano o hyd. 

Gâd i ninnau astudio ’r Bibl, 

A myfyrio ’n gwers i maes, 

Synu, caru, a rhyfeddu ’th 
Faith ac annherfynol ras ; 

Gorphwys yn dy hyfryd gariad, 

Heb wel’d cenfigenus lid ; 

Caru nes concwerio pechod, 

Caru nes concwerio ’r byd. 

Dyma ’r llyfr wyf yn ei barchu ’n 
Fwy na mÿrdd ö Iyfräu maith ; 

Llyfr Duw a Thestament Iesu, 

Arwain f’ enaid ar fy nhaith : 
Cyfarwyddwr pur i’r nefoedd, 

Llewyrch traed y seintiau yw, 
Colofn dân o foroedd Edom 
I’r baradwys nefol wiw. 

Boed fy myfyrdodau aml 
Yn ei lyfyr sanctaidd Ef, 

Na bwy ’n gwrandaw dynion beilchion 
O un ardal dan y nef: 

Dyn sy ’n hudo i gyfeiliornad— 

Llyfyr Duw sy ’n dangos bai, 

Dysgu ’r enaid clwyfus gredu, 

Dysgu ’r credu, edifarhau. 

Sefwch, weinidogion ífyddlawn, 
Seíwch, gedyrn Duw yn glau, 
Cedwch afael ar y Bibl 

Rhag ei rwygo ’n awr yn ddau ; 
Gwaeddwch allan haeddiant Iesu, 
Gwaeddwch allan wir iachâd, 

Trwy grediniaeth calon ddrylliog 
Yn ei werthfawrocaf waed. 

Cedwch afael ar yr Ysbryd, 

Ysbryd teimlad a mwynhau ; 

’R hyn gysylltodd Duw na adwch 
Idd ei ranu ê fyth yn ddau; 

Bibl cryno ŷm ni ’n ’mofyn, 

Sydd â’i athrawiaethau ’n un, 

A chael prawf o’i wirioneddau 
Yn ein calon yn gyttûn. 


Bywyd a Marwolaeth Theomemỳhus 


ENEDIGAETH I’W FEDD. 


Ipse ego nunc miror tantis unum ne marisque 
Fluctibus ingenium non cecidisse meum. 

Oyid de Tristibus. 

Rhyfeddu i’m cof ddala, wrth feddwl pa sawl tòn, 

O mewn, o maes a redodd yn genllif tros fy mron. 


NODIADAU GAN Y GOLYGyDD. 


IS gwyddom pa sawl gwaith y cyhoeddwyd Theomemphus. 

^ Y mae o’n blaen ddau argraffiad a gyhoeddwyd gan yr 
Awdwr ei hun. Ar glawr yr Ail Argraffiad o Golwg ar Deyrnas 
Crist (1764), ceir yr hysbysiad hwn:—“ Bydded hysbys i’r 
Cyffredin, bod Llyfr Bywyd a Marwolaeth Theomemphus i fyned 
ar frys i’r Argraff Wasg; ” ac yn dilyn hyny y mae bras-linelliad 
o’r Gwaith, a Chynnwysiad y pennodau, Daeth yr Argraffiad 
Cyntaf allan cyrí diwedd y flwyddyn hono, a chyhoeddwyd Ail 
Argraffiad yn 1781. 

Pan yn cyfansoddi y Gân hon, yr oedd yr Awdwr yn gwbl gyd- 
nabyddus â Thaith y Pererin^ gan Bunyan. (Gwel y Rhagymad- 
rodd.) Ni chafwyd erioed fwy o achlysur i ofyn y cwestiwn,— 
“ Beth a wnai y dyn a ddeuai ar ol y brenin ? ” Ond er fod gwir 
íreninoedd yn ^'■Jew and far betweenf yr oedd yma frenin yn dilyn 
brenin. O grebwyll yr un a ddilynai, daeth allan greadigaeth a 
gystadla mewn gwerth ac mewn ardderchowgrwydd âg eiddo yr 
un a ragflaenodd. Er dim ni fynem ddyweyd fod y naill, ar y 
cyfan, yn rhagori ar y llall; ond ni byddai yn rhyfyg, ac ni byddai 
yn beth anhawdd nac annyddorol chwaith, i sylwi ar y gwahan- 
iaeth sydd rhydgddynt, a chyfeirio at ryw amgyíchiadau ymha rai 
y mae y cyntaf yn rhagori ar yr olaf, a thrachefn at amgylchiadau 
ymha rai y mae yr olaf wedi rhagori ar y cyntaf. Gallem gyfeirio 
at ddau beth yn arbenig lle y mae Williams, yn ol ein barn ni, 
wedi rhagori ar Bunyan. 

laf, Y mae yn rhagori arno am bortreadu i’r Cristion dwyll a 
llygredigaeth ei galon ei hun, a chynllwynion ac ystrywiau y 
“ drygau ysbrydol yn y nefolion leoedd,” y rhai sydd ganddo i’w 
gwrthsefyll a’u gorchfygu, Erlynir y gelynion ganddo ef ymhell- 
ach i’w tiriogaeth eu hunain, a chymer yr ymdrechfeydd le yn 
ddyfnach yn y byd ysbrydol. 

2Ì1, Y mae wedi rhagori arno wrth gyflawni anghenion y Crist- 
ion â gwybodaeth o’r Efengyl. Fel dadganiad ac eglurhâd o 
natur p Efengyl, a’i hanchwiliadwy olud, nid ydym yn gwybod 
am ddim a ddyferodd erioed oddiwrth wefusau nac ysgrifell dyn 
heb fod dan oruwch-ysbrydoliaeth, yn rhagori, nac ychwaith i’w 
gystadlu â Phregeth Evangelius. 

RHAGYMADRODD YR AWDWR. 


N ID yw rhagymadrodd hir i un dyben, yn enwedig i’r Cymry 
nad ynt yn mawr sylwi arno. 

Fe redodd y Llyfr hwn allan o’m hysbryd fel dwfr o ífynnon, 
neu wê’r pryf copyn o’i fol ei hun. Y mae yn ddarn o waith 
newydd, nad oes un ŷlatfonii iddo yn Saesonaeg, Cymraeg, nac 
yn Lladin, a’r wn i. Ni ellir ei alw yn Alegori^ am fod ypersonau 
yn wir ddynion, a’r pechodau, grasusau, terntasiynau, a’r lleill o’r 
gelynion tu mewnol ac allanol, yn cael eu dodi yn eu henwau 
priod, heb un troell-ymadrodd; ac nid oes yma un Fiction, neu 
ddychymyg, yn unig enw Theoniemŷhus yn represento Cristion. 
Ond oddiwrth yr amryw gyínewidiadau personau, a phob person 
wedi ei dynu oreu ag allwyd ar ol ei alwad, ei waith, ei rasusau, 
a’i garacter, gellir ei alw yn brydyddiaeth Dramatic. 

Fe redodd i fy neall fel y gwelwch : ac wrth feddwl y gall íod 
yn fuddiol, mi a’i printiais. Y llyfrau goreu o’r dull hyn a welais 
yn desgrifio credadyn yn ei argyhoeddiadau, ofnau, cysuron, a’i 
demtasiynau, yw Bunyan yn ei Ryfel Ysbrydol, Taith Cristiana, 
yn enwedig Taith y Perertn. Eto, nid yw ei saint ef yno yn gallu 
cydredeg yn hollol â saint y Testament Newydd: y mae amryw 
fwhwman i athrawiaethau ; amryw wrthgiliadau, codiadau; ath- 
rawon gau yn denu ; cysuron a themtasiynau, ar hyd Epistolau 
Paul, Pedr, lago, Judas, yn enwedig saith Eglwys Asia, ynghyd â 
hanes bywyd y brif Eglwys, nad oes fawr o’u pictiwr yn Nhaith y 
Pererin; er fod yr ysbryd rhagorol sydd yn y Llyfr hwnw yn eiriol 
tros ei ddiíîygiadau. *Mi feddyliais i mi fyn’d â Theomemphus 
trwy brofedigaethau neillduol,—gwrthgiliadau, ofnau, dychrynfáu 
cydwybod, cwympiadau, codiadau, caethiwed, cysuron, heddwch, 
rhyfel, llawenydd, gorfoledd, llwybrau gau, llwybrau union, temt- 
asiynau oddiwrth gyfeillion, gelynion, yr eglwys, a’r byd, gau ath- 
rawon, gau athrawiaethau, creíydd y deall, gau ymorphwysiadau, 
a holl demtasiynau’r serchiadau, sef caru, casâu, hyderu, tristâu, 
llawenhâu, yn union neu yn gau, ac amryw o ddrwg a da eraill, 
nad aeth y Bunyan hwnw sy’n awr yn y nef, âg ef (trwyddynt). 
Eto nid yw Jheomemphus yn gallu cydredeg â saint y Testament 



Newydd yn y cyfan. Ond ceisiais ei olrhain bella’ gellais. Ni 
wnaeth na’m profiadau fy hun, na phrofiadau y bobl a holais er’s 
pedair blynedd ar hugain, mewn amryw societies prifat, im’ fawr 
gynnorthwy; canys gadawais yn ol fy hun, a hwythau, am nad 
oeddem gyda’n gilydd, mewn drwg na da, yn ateb cystal i 
dderchafu rhad ras, â hanesicn yr Ysgrythyr Lân. Y mae cred- 
adyn y Bibl eto wedi myn’d trwy fwy o ddrysni; a Duw wedi 
ei ddilyn ymhellach. 

Ond cymerwch Theomemphus fel ar ffyn baglau, a charwch ef, 
canys y mae yn tynu tua’r bywyd. 

Ffarwel. 

W. W. 


YR ENWAU PRIODOL A DDEFNYDDIR YN Y GWAITH HWN. 
Dyry yr Awdwr y cyfystyron canlynol i’r enwau :— 


Ahasis —Disylfaen. 

A cademìcus —Athrofáwr. 

Aletheius - Gwirionedd. 
Anthrodicus—R\ín2in-gyíi2Cwn. 

Arbitrius Liber —RhyddewyIlysiwr. 
Asmodeus— Gwenieithwr. 
Athemelion - Disylfaen. 
Boanerges~-'yÍ2h y Daran. 

Cacophil —Caru Drwg. 

Cantatus —Canwr « 

Ebrius —Meddw. 

Evangelius —Efengylwr. 

Emulus -Cenfigen. 

Esttis —Poethlyd. 

Fremilus —Rhuadwy. 

Hilarus— Llawen. 

Infernus —Uffernol. 

Iratus ~ Digllawn. 

Mison - Casineb. 


Orthocephalus —Cywirfarn. 
Orthodocus —U nia wngred. 
Phania —Prydweddol. 
Philadelphus —Caru’r Brodyr. 
Philocritus —Caru cynhen. 
Philogimus—C,2X\y gwraig. 
Philomede~-(Z2XXi teyrnasu. 

Ph iloìneh — C aru canu. 

Pisteun ius —Crediniol. 

Plenopax —Llawn heddwch. 
Ridiculus —Digrif. 

Risus —Chwerthin. 

Schematicus —Athrawiaethwr. 
Seducus—ymyW.'fir. 

Superbus— Uchel. 

Theomemphus —Ymofynwr Duw. 
Theomison —Casäwr Duw. 
Theopolis —Dinas Duw. 
Yenusta— Glendid. 

Bywyd a 


Marwolaeth Theomemŷh^ts. 


PENNOD I. 

BYWYD THEOMEMPHUS CYN EI ARGYHOEDDI—EI YMDAITH, EI BECH- 
ODAU DUON, A’I WAITH YN DYFOD I WRANDO BOANERGES. 

“Ac wedi iddo dreulio’r cwbl, y cododd newyn mawr trwy y wlad hono; ac yntau a 
ddechreuodd fod mewn eisieu. Ac efe a aeth, ac a lynodd wrth un o ddinaswjrr y wlad 
hono ; ac efe a’i hanfonodd ef i’w faesydd i borthi moch. Ac efe a chwennychai lenwi ei 
fol â’r cibau a fwytai’r moch ; ac ni roddodd neb iddo ”—Luc xv. 14, 15. 

D UW, nertha ’m henaid ganu fel amlhaodd gras, 

Lle yno ’r amlhaodd hyd eitha’ bechod cas ; 

Fel ’sgorodd hi, Trugaredd, ar ryw fynyddau mawr 
O gariad anorphenol, i aflan Iwch y llawr. 

Gwna i mi osod allan mor agos ufifern dân 
Bu Theomemphus nefol, ryw ddyddiau bach o’r blaen ; 

Fel daliwyd ef tan Sinai, gan daran fawr ei grym, 

Lle daeth Rhagluniaeth ddystaw âg ef, heb ddeall dim. 

Fel cysgodd, fel dihunodd, fel crwydrodd yma a thraw, 

Fel ’maflodd gau athrawon mor gyfrwys yn ei law; 

Fath greigydd serth a ddringodd, oyn myn’d i ben ei daith, 
Fath lỳnoedd du, heb foddi, a nofiodd lawer gwaith. 

Fath lewod a goncwerodd, fath gewri ga’dd ef lawr, 

O mewn, o maes mor aml a gwlith y boreu wawr ; 

’N ol cwympodd fel y cododd, a’i gwymp yn ennyn tân, 
Gwrthgiliad yn ei yru saith gyntach yn y blaen. 

Wel, cod fi, Ysbryd sanctaidd, i fynydd uchel iawn, 

Pen Pisgah, neu ben Nebo, i wel’d yn eglur lawn ; 

Pob gorphwys, pob ysgogiad, pob cam a ro’dd ei draed, 

O diroedd Nod lle ganwyd, i mewn i’r hyfryd wlad. 

Ti fedri ’m dysgu i ganu ei holl gystuddiau ef, 

Taranau mawr Boanerges, awelon pur y nef, 

Ei ofnau a’i aramheuon, a nerthoedd mawr ei fifydd; 

Mewn llawer brwydr galed, yn hollol gario ’r dydd. 



Ti fedri dd’weyd y gorthrech a’r frwydr gafodd e, 

Cyn tori ’r fraich anwyla’, cyn tynu ’r llygad de’; 

Mor anhawdd ydoedd ’madael â chnawd o’i gnawd ei hun, 
Trwy ryw ewynion dyrys oedd wrth ei gorfif ynglŷn. 

Wel, mi anturia’ ganu yr ymdaith ryfedd hon, 

Mi wasga ’r Bibl sanctaidd yn gynhes wrth fy mron ; 

Myfi ddilyna ’r seintiau, trwy oll a glywais sôn, 

O lyfr cyntaf Moses i brophwydoliaeth lo’n. 


Rhyw amser maith aeth heibio,—’d oes neb a ŵyr pa bryd,— 
Can’s anhawdd iawn yw cyfri’ yn gywir oesau ’r byd ;— 

Bu gwrthddrych o ryfeddod rhwng yma a’r dwyrain wawr, 
Gŵr elwid Theomison,—Theomemphus yw e ’n awr. 

Yn nhiroedd Nod ca’s ddechreu, lle addas iddo ef,— 

Y wlad na th’wynodd arni hyd heddyw haul y nef; 

Sy â’i th’wyllwch mor ofnadwy â hwnw d’wedir am 
Ei dewder anarferol yn maesydd mawrion Ham. 

Lle trig y rhai felldithiwyd, lle y preswylia ’r dyn 
Sydd ganrail yn ffieiddiach na ’r ’nifail brwnt ei hun; 

Lle ymborth maent ar bechod; y wlad y cafodd Cain 
Ymgeledd gymhwys iddo, ffieiddiaf gyda rhai’n. 

Aflendid oedd ei ddechreu, cenedlwyd ef mewn blys, 

Rhwng Hittes âg Amoriad, yn groes i’r ddeddf fe wys; 
Esgorwyd arno yn Tyrus, fu ’n uchel iawn ei hynt, 

Yn gwawdio ’r hen Gaersalem yn ei chaethiwed gynt. 

Theomemphus pan cynnyddodd, (’n awr dyna ei enw yw, 

Am iddo o ganol t’wyllwch i dd'od i mofyn Duw), 

Yn erbyn nef fe gododd, fifyddlonaf un a gaed, 

Y blaenaf a’r gwrolaf o bawb oedd yn y wlad. 

Fe deithiodd gylch o gwmpas i bob ardaloedd sydd 
Heb weled gwawr, na seren, na haul na goleu ’r dydd; 

’D oes dinas, tref, nac ynys, lle nad oes ofn Duw, 

Na buasai Theomemphus ryw arnser ynddi ’n byw. 

Bu yn yr Aipht, a Sodom, a Sidon, raeddai fe, 

Yr hon yr aeth ei balchder o’r diwedd cuwch a’r ne; 

Yn Ninif’ ac yn Edom, yn nghanol Babel fawr 
Ddinystriodd Deml Seion un araser hyd y llawr. 

Fe gafodd enw rhyfedd gan luoedd mawrion iawn, 

Pawb oedd yn ei glodfori am ei ryfeddol ddawn ; 

Un ganai am ei synwyr, y ddichell faith a ga’s 
I ddodi ’r celwydd goleu yn loew wir i maes. 

s 

Rhai agos a’i haddolai am anghydmarol sgil 
I grëu llwon newydd ei hunan hanner mil: 

I dyngu ’r lleidr euog yn ŵr gonestaf glân, 

A’r llofrudd yn ddiniwed a laddodd gant o’r blaen. 

Fe faeddai fil o ddynion difeddwl ddrwg, di-nam, 

Mewn dichell, mewn cyfrwysdra, mewn rhagrith, twyll a cham ; 
Os ennyn tân cenfigen, os gloddest, neu os gwin, 

Neu fil o’r un gyffelyb, ’r oedd Theo’ yn drech nag un. 

Pob ardal bu e ’n teithio, fe adawodd ynddynt hwy 
Ryw newydd beth a berai i gofio am dano mwy ; 

Yn nhir y de’ a’r gogledd mae nwydau rhai ar dân, 

Nes gweled Theomemphus, nas ’nynnwyd hwy o’r blaen. 

Ni adewid un gorchymyn a feddai Brenin nef, 

Nas torwyd hwy ’n llyth’renol ryw amser ganddo ef; 

Ac fe ymffrostiai yn fynych, os einioes gai yn mlaen, * 

Na chai o’r Bibl sillaf fod heb ei roi yn dân. 

O adrodd, f’ enaid, bellach ei feîau cas eu lliw, 

Pa ddua ’r elo pechod, mwy rhyfedd gras fy Nuw; 

Pa nesa ’r êl i uffern bechadur gwael ei lun, 

Can’ cymaint dengys cariad fy Nuw yn natur dyn. 

D’wed am ei elfen wibiog, yn crwydro o le i le, 

Rhy dda y wlad bresennol yn wastad iddo fe ; 

Ac am-ei gynnydd tanllyd, ac am ei nwydau hy’ 

Yn crëu pob cwmpeini b’ai ef yn uffern ddu. 

’R oedd ef yn nghanol Sodom, y ddinas waetha ’n fyw, 

Cyn gwlawio o’r nen y gawod o frwmstan coch ei liw; 

A byth rhag y dialedd ni buasai oddiyno ’n ffbi, 

Oni buasai ’r arfaeth wybod fod heddwch iddo i’w roi. 

Fe welodd yr angylion, fel dynion têg eu dawn, 

Yn d’od i mewn i’r ddinas ar ddysglaer hardd brydnawn ; 
Chwennychodd ef eu tegwch, edrychodd ar eu llun, 

Ac fe drachwantodd bechod yn Sodom gyntaf un. 

’R oedd Theomemph’ pryd hyny yn nhre’ Gibeah yn byw, 

Yn un o feibion Belial, a’r gwaethaf un o’i ryw; 

Pan daeth y Lefiad heibio, a’i ordderch deg ei lliw, 

Yn teithio o Ephrata i Siloh at ei Dduw. 

Pan farw gwraig, trwy ’i harfer, mewn dull o enbyd farn, 

A rhanu rhwng y llwythau ei chnawd yn bedwar darn; 

Yr hyn ennynodd ryfel anfeidrol iawn ei rym, 

Pryd gwnaethpwyd meibion Benjam’ trwy ryfel bron yn ddim. 

Bu Theomernph’ ryw amser yn nhiroedd Ham yn byw, 
Mewn cerbyd ha’rn bu ’n ymlid ar ol hen Israel Duw; 
Oni buasai ’r arfaeth wybod fod bendith iddo ’n ’stôr, 

Fe fuasai gyda Pharaoh yn boddi yn y môr. 

Efe oedd un o’r rhei’ny anfonodd Herod gas, 

I Bethle’m yn Ephrata, i chwilio ’r lesu maes; 

Fe yn gyntaf un ymrwyraodd i’r gorchwyl dinacâd, 

Er holl wylofain Rachel i dywallt gwirion waed. 

Yn nyddiau hen Belsassar ef oedd y cyntaf un, 

O lestri teml Seion, a feddwodd gan y gwin ; 

Fe grynodd gyda ’r brenin ; on’ buasai ’r arfaeth gre’, 

Fe fuasai’r “ Mene, Tecel,” yn perthyn iddo fe. 

Fe chwarddai Theomemphus yn fynych gyda Cham, 

Am unrhyw fath o wendid f’ai yn ei dad a’i fam; 

Ni chuddiai ’íe ddim noethni, ni chelai ’fe ddim bai, 

’R un wedd at ei elynion ac at ei anwyl rai. 

Fe ddringodd gyda Reuben i wely pur ei dad, 

Fe wnaeth ei hun yn ffiaidd gan bobl tre’ a gwlad; 
Ymddialodd ar elynion yn waedwyllt yn ei hynt, 

Fel darfu i feibion Jacob ar bobl Sichem gynt. 

Ac fe wnaeth Theomemphus rai beíau fwy na rhai’n, 
Rhai ffiaidd fel rhai Absol’, rhai creulon fel rhai Gain ; 
Melldithiodd gyda Shimei rai gwirion a di-nam, 

A hwythau mewn cyfyngder heb wneuthur âg ef gam. 

Fe dd’wedir iddo ’n fynych i borthi ei nwydau cas, 
Ynghyd a’r anifeiliaid direswm ’r hyd y maes; 
Gorweddodd gydag ysbryd, a salw oedd y llun, 
Yr.ysbryd afìan, meddant, fel gorwedd gyda dyn. 

Fe dd’wedir iddo dderbyn nôd mewn rhyw ddirgel le, 

Y fath ry ’r diawl i’r rhei’ny mewn cynghrair sydd âg e; 
A rhai a haera iddo i addef hyn ei hun, 

Fod pechod o ddewiniaeth er’s dyddiau wrtho ynglŷn. 

Fe wnaeth ffieidd-dra enbyd o fan i fan bu ’n byw, 

Fe addolodd Baal a Moloch, gelynion perffaith Duw; 
Yn Babel ac yn Edom, a Phalestina fawr, 

Ni adawodd ef un eilun nad aeth o’i blaen hi lawr. 

Fe gludodd arno ei hunan holl feîau maith y byd, 
Pechodau ’r India dywyll ac Ewrop falch ynghyd; 

Pob pechod oedd mewn natur, pob bai sy am dano son, 
O lyfr cyntaf Moses i lyfr olaf lo’n. 

Un pechod ni all’sai ei wneuthur, ac nid oedd dira ond un, 
Nad oedd wrth Theoraeraphus raegys ei gnawd ynglŷn; 

Y pechod sydd yn cynnwys pob dychryn, aeth, a braw, 

Nad oes maddeuant yma, nac yn y byd a ddaw. 

Ond fe addfedodd eto yn erbyn dwyfol lid, 

Fe ’i hunan wnaeth y croesbren i Brynwr raawr y byd; 

Yn mhlith holl ferched Seion efe oedd uwcha’ ei lef, 

Yn gwaeddi maes—“ Croeshoelia, O ’n awr croeshoelia ef.” 

Efe estynodd iddo (cyn iddo grymu ei ben), 

Y finegr a’r wermwd, a’r bustl ar y pren; 

Ac ’fe oedd un fu ’n curo yr hoelion llymion main ; 

Ac ’fe ei hunan blethodd y goron bigog ddrain. 

Ac nid oedd unrhyw falais, cenfigen, brad, na llid, 

Yn erbyn ’fengyl Íesu nad oeddynt ynddo ’nghyd ; ^ 

Fe ’i llanwyd ef gan Satan o bob trachwantau sydd, 

A rhai ’n yn llifo allan yn gyson nos a dydd. 

Ond trwy ei holl bleserau o íoreu hyd brydnawn, 

Nis gall’sai Theomemphus fyth gael ei fol yn llawn; 

Ei nwydau afreolus, mor nwyfus oedd eu rhoch, 

Y methodd ef eu llanw â’r cibau fwytai ’r moch. 

Fe flinai yma ac acw, i aros yno ’n hwy, 

Fe chwiliai amryw ardal lle cai bleserau mwy ; 

’D oedd dyn, na diawl, na phechod, ynghyd pe buasent gant, 
Yn abl dofi ei nwydau, yn abl llanw ei chwant. 

Ymhob rhyw afradlondeb, ni roddodd un mwynhâd 
Lonyddwch idd ei ysbryd, ar fôr, mewn tre’, na gwlad; 

Er cael pob nwyd ei rhydd-did, pob blŷs i lanw ar goedd, 

’D oedd Theomemphus eto un gronyn wrth ei fodd. 

Ond eto trwy bob pleser, yn eitha’ ei rwysg a’i rôd, 

Fe ofnai fe rai prydiau am amser oedd i dd’od ; 

’R oedd angeu du dychrynllyd, a Barnwr mawr y nef, 

O’i anfodd yn ymlusgo i mewn i’w feddwl ef. 

’R oedd fflamau poeth diwaelod y pydew dwfn mawr 
I’w gof yn dirgel redeg bryd arall ac yn awr; 

Ond nis caent aros yno, fe ’u gyrai hwynt i maes, 

Trwy loddest fawr a medd’dod, a chymdeithasau cas. 

Ond pan oedd wedi methu cael dim pleserau ’n llawn, 

Na dim parhâd i’r pleser benthyciol fyth yn llawn, 

Efe feddyliodd unwaith droi ei olwg tua ’r ne’, 

Heb wybod mai ’r Jehofah ro’dd hyny ynddo fe. 

Ond eilwaith ’fe galedodd, anghofiodd oleu ’r wawr, 

Casaodd haul yn t’wynu o dragwyddoldeb mawr; 

’Difaru gyda Pharaoh tan ddyrnod fawr o lid, 

Pan laesai ’r pla, fe erlidiai ei saint i maes o’r byd. 

’R oedd yn y dyddiau hyny ryw dorf aneirif fawr, 

A’u bryd am ddringo i’r nefoedd, a gado ’n ol y llawr; 

Rhai o ardaloedd Gosen, o Nod rhai ddaeth i maes, 

A llawer o Gomorrah, a rhai o Sodom gas. 

Yn hyfryd yn wynebu yn unblaid tua ’r nef, 

O rhai ’n rhai fu er’s dyddiau yn ei gyfeillach ef; 

011 wedi cael, yn rhyfedd, ryw gyfnewidiad mawr, 

Ac anhawdd i’w cyfeillion i’w ’nabod hwynt yn awr. 

Eu hiaith sydd oll o newydd,—nid geiriau Babel gaeth, ^ q) 
Ond iaith Caersalem newydd, na fedd y ddae’r o’i bath ; 

Rhyw ymadroddion hyfryd o foliant ac o glôd, 

Mawr fo enw ’r Oen fu farw fyth heddyw fel erioed. 

Ac amryw o genadon bryd arall ac yn awr, 

O entrych nef ddisgynai i ymwel’d â rhai ’n i lawr; 

Cenadon rai i’w bygwth am golli ’r llwybr cul, 

Ac eraill i’w cysuro âg addewidion fil. 

Ond digter Theoraemphus oedd yn cynnyddu mwy, 

I wel’d toríeydd o ddynion yn gwaeddi gyda hwy; 

Ddoe yn gyíeillion cywir, partneriaid iddo ef, 

Ond heddyw, er pob gelyn, yn ceisio wynebu ’r nef. 

O’r diwedd fe resolfodd i fod yn flaenaf un 

(Ond cael ond ’chydig nifer mewn ysbryd yn gytun), 

ì fwrddro, i garcharu, a gwneyd hyd gallai ’i lid, 

I’w gyru hwy ’n finteioedd, heb arbed, oll o’r byd. 

Ond ar ryw un diwrnod,—yn hwnw trodd y rhôd, 

Ni welodd Theomemphus ddydd tebyg iddo erioed ! 

Pan oedd ef yn y boreu yn marchog yn ei lid, 

A mil o weithrediadau cynddeiriog yn ei fryd; 

Yn meddwl rhoi mewn carchar bob un a dd’wedai air, 

Yn gyhoedd neu yn ddiigel, tros Fab y forwyn Fair,— 

Yn meddwl lladd a llosgi pob un o honynt hwy, 

A dd’wedai fod maddeuant trwy rinwedd marwol glwy’; 

Ond cyn^cael dim o’i feddwl, na dyfod gair o’i ben, 

Fe deimlai ’r ddae’r yn crynu,—fe welai ’n duo ’r nen ! 

Fe lidiodd y cyraylau yn un cynddeiriog dân, 

Fe dduodd haul y nefoedd, do ganol dydd o’i flaen ! 

Fe grynodd Theomemphus, fe chwariai'^ ei liniau ’nghyd, 
Y íynyd gyntaf credodd, oedd hon, am ddiwedd byd ; 

Fe ofnodd fod y felldith haeddiannol wedi d’od, 
Och’neidiodd na buasai ’n awr heb ei eni erioed. 

Ond yn nyfnderoedd ofnau, fe godai ei ben i’r lan, 

Yn tybied fod y Barnwr i ymddangos yn y man ! 

Fe welai angel dysglaer mewn rhwysg a gallu mawr, 
Arswydus iawn yr olwg, yn d’od o’r nen i lawr ! 

Ei enw fe adnabu, wrth esgyn o hono i’r nef, 

Wel dacw Boanerges, gwae fi ei weled ef! 

Mi glywais sôn am dano ryw amser cyn ei dd’od, 

Bump cant o weithiau a rhagor melldithiais ef erioed. 

Mi lleddais ef, mi mwrddrais uwch ben y cwpan gwin, 
Mi geblais, fel ynfydrwydd, ei eiriau mawr eu rhîn; 

’N awr ofnau sy ’n fy nghalon, ac ofnau sydd yn gwau 
Trwy bob gwythien i mi, ’r wyf bron a llwírhâu. 




PENNOD II. 

Pregeth Boanerges, yr efîeithiau gwahanol o honi ar Theomemphus, Philocritus, 
Mison, Superbus, Fremitus, a Chacophil, a’r olwg ddwín gafodd Theon,em- 
phus ar ei drueni, ei bechod, a’i ymadawiad â Duw ; a’i fywyd ar ol hyny,' 
y goleuni newydd a gafodd ef. Pleno-pax, Fenusta, a Philadelphus yn 
cael cysur yn union. Trwm'gwsg yn dyfod tros yr ardal yr oedd Theomem- 
phus yn byw. Yntau yn hepian. 

A C yna Boanerges agorodd ei enau pur, 

Rhwng daear ddudew dywyll, a nefoedd oleu glir; 

Mil oedd o glustiau yn gwrando, a Theomemph’ yn un, 

Ac ofn yn ei galon, a chryndod yn ei lin, 

Uwch coryn mynydd Sina, yn uchel fyny fry, 

Ar aden cwmwl gwibiog, mewn awyr dywyll ddu, 

Lle clywai gwlad o ddynion, lle y dadseiniai ’r nef, 

Mewn eithaf godidawgrwydd ’r oedd ei sefyllfa ef. 

Ei lais oedd fel taranau amrywiol iawn ynghyd, 

Neu fel yr udgorn olaf a eilw ’r meirw ynghyd; 

Yn crëu arswyd rhyíedd trwy ’r ddaear faith a’r nef, 

A miloedd yn llewygu wrth sŵn ei eiriau ef. 

* Chwarienu —ymollwng, gwanhâu. 

Fel hyn y gwaeddodd allan, “’Madewch, ’madewch ar frys, 

A phob rhyw hen bleserau, hon ydyw ’r olaf wŷs; 

Mae ’r Brenin yn eich galw, ’madewch y fynyd hon, 

’D oes íymryn le i oedi ymddangos ger ei fron. 

“ Dihetrwch o’ch pleserau, on’te mi wela ’r tân 
Yn dechreu ennyn eisoes, yn difa oll o’i flaen; 

’D oes eilun tan yr wybr, pe byddai megys cawr, 

Sait fyraryn yn ei wyneb, na lysg y tân e i lawr. 

“ Os aur neu arian rhydlyd, neu ryw drysorau ’r byd, 

Neu faesydd raawrion helaeth, sydd yn lladrata ’ch bryd, 

Neu falais, neu genfigen, neu serch at ferch yn nghudd, 

Sy â mil o demtasiynau yn hongian ar ei grudd; 

“ Segurdod, neu bleseru i roddi ’ch bol yn llawn, 

Difyru gyda ’r cwpan o foreu hyd brydnawn; 

Gogoniant, ac anrhydedd,—beth bynag yn y byd 
Wyt ti yn ei gofleidio yn fwy na’r Prynwr drud,— 

“ Yn awr rho ffarwel iddynt; ’chai gynnyg fyth ’n ol llaw, 
Heddyw yw dydd yr aíwad, ac nid y dydd a ddaw; 

Bydd bur, bydd lân, bydd syml, bydd wỳn o’th draed i’th ben, 
’D ä mymryn ag sydd aflan i mewn i’r nefoedd wen. 

“ Rhaid i ti roddi cyfrif am bob rhyw segur air, 

Pob raynyd fach o’th amser yn llyfr Duw a gair; 

Rhaid cyfri ’r bwyd a fwytaist, rhaid cyfri ’r melus win, 

I feithrin blys a thrachwant osodaist wrth dy fin. 

“ Mae ’n rhaid dy gael di ’n syml, heb genyt ddim ond Duw, 
Heb eilun, heb un pleser, heb degan o un rhyw; 

A byw os wyt mewn pechod, a phe b’ai hwnw ond un, 

Ti doraist bob gorchymyn o eiddo Duw ’n gytun. 

“ Hon ydyw ’r fraich raid dori cyn gallech fyn’d i’r ne’, 

Hwn ydyw ’r troed raid dynu, hwn ydyw ’r llygad de’; 

Rhaid i ti golli ’th fywyd, ac wrth ei golli cai 
Gan’ cymaint ar y ddaear, a bywyd i barhâu. 

“ Yn awr neu fyth rho ’r ergyd, ’n awr gad dy feîau ’n ol, 

Coll d’ afael mewn mynydyn ar dy holl drachwantau fíbl; 

Bydd fyw heb unrhyw eilun, yn union, onitê, 

Fe wlawia ’r tân a’r brwmstan i lawr o ganol ne’. 

“Gwrandewch, gwrandewch y werin, ’r wy’n madael â chwychwi; 
Bydd rhai o flaen y Barnwr cyn gweloch bellach fi ; 

Y geiriau a lefarais raewn dwyfol nerth i’ch clust, 

Fydd gyda ’ch, neu i’ch erbyn, mewn oriau byr yn dyst’’— 

Fe areithiodd Boanerges fel yma yn y blaen, 

Cleddyfau oedd ei eiriau, a’i lygaid fel y tân; 

Fe grynodd Theomemphus, fe siglai ei liniau ’nghyd, 

Yr oedd eí bron a chredu ei bod hi ’n ddiwedd byd ! 

Ond yr oedd yno amryw yn gwrando geiriau gwir, 

Fu ’n teithio gyda Theo’ trwy lawer tywyll dir; 

Yn un âg ef mewn pleser, yn un âg eí mewn poen, 

Yn un âg ef yn erlid cariadau gwych yr Oen. 

Philocritus a Mison, Superbus ydoedd un, 

Ei ddiosg oedd e ’n haeddu gan falchder fod yn ddyn, 

A chyda brenin Babel ei droi flynyddau'maes, 

O blith holl feibion dynion i bori gwelltydd glas. 

A hwy Fremitus ac Estus, a Chacophil, fu o’r blaen 
Yn byw yn nhref Gomorrah, cyn iddi fyn’d ar dân ; 

Efe oedd un o’r rhei’ny fu ’n teithio yn ei hynt, 

O Salem i Damascus i erlid Iesu gynt. 

Ac amryw o rai eraill, rhy faith i’w rhifo i gyd, 

Nas ofnodd ac nas crynodd o tan y dwyfol lid; 

Ond saf’sant oll i fyny, ’d oedd Boanerges fawr, 

Yn amlder ei daranau ddim yn eu tori lawr. 

O ran lle na bo arfaeth yn gwneyd y peth o’r blaen, 

Nid hyfryd sŵn efengyl, nid bygwth uffern dân, 

Nid rhyw ragluniaeth arw, nid clefyd, ac nid poen, 

Dỳn neb i maes o’i bechod, a chredu yn ngwaed yr Oen. 

Ond Theomemph’ a waeddodd, a’r dagrau ’n cwympo lawr 
Yn afon tros ei fynwes, yn llifo hyd y llawr; 

’R oedd mil yn ei ryfeddu; beth sy arno ? meddai un,— 

Fe gynne’ yn d’od i erlid; ’be arall,—dyma ’r dyn I 

“ Gwae fi, gwae fi i’m geni, mi welaf ’n awr i gyd, 

Bob ffiaidd beth a wnaethum er pan y de’s i’r byd; 

Mae ’mhechod yn fy wyneb, ac yn fy ngwasgu lawr, 

Saith drymach na mynyddau, i waelod ufifern fawr. 

“ Mae ’r fflamau ’n awr yn addfed, mae ’r tân yn derchu i’r lan; 
Mae ’n rhaid, er mor anhawsed, fyn’d iddo yn y man ! 

Mae brwmstan cas yn sawrio, mae ei fwg e ’n d’od i’m fifroen, 
’D yw hyn ond fifrwyth fy mhechcd yn erbyn gwaed yr Oen ! 

“ P’ sawl cant, p’ sawl mil a dỳnais i waered gyda mi, 

A swynion ffiaidd pechod, i Iwybrau ufifern ddu ? 

Cynnifer ynt eu cyfri’; cynnifer poen fydd mwy, 

Mi fydda’ yn ddamnedigaeth o’u damnedigaeth hwy ! 


“ Pa le mae ’r holl buteiniaid fu genyf fi o’r blaen, 

A rhei’ny gyd ond odid gaifif ferwi yn y tân ! 

Tân ufifern am ànlladrwydd, am wres,—gwres fflam am fflam, 
Wnaifif dyfnder ufifern dywyíl â Theomemph’ ddim cam. 

“ Mi wela ’r botel bygddu, a’r jfflagen* loew fawr, 

Fu ’n tywallt gwin llysieuog gan’ waith i’m cêg i lawr, 

Yn awr yn tywallt olew berwedig yn ei rym, 

I laesu tân fy nghylla, ac yntau yn llaesu dim. 

“ O rŵd yr arian gleision a gesglais i i gyd, 

Yn dỳrau ar y tlodion, sy ’n awr yn berwi ’nghyd; 

Mewn arian bydda’ i ’n ochain, yr aur melynwyn syth, 
Toddedig gyda brwmstan, fydd gwely Theo’ byth. 

“ Pa le mae ’r mil o filoedd, a miloedd mwy na rhi’, 

O wag a segur eiriau erioed a dd’wedais i ? 

P’ sawl llŵ, p’ sawl gair celwyddog a wela’ i ’n awr yn dyst, 
Yn ennyn yn fy-erbyn holl ffiamau ufifern drist ! 

“ ’Thâl i mi ddim i gelu fy meîau, rîf y sêr, 

’D oes un o’r rhai ’n heb esgyn i’r lan i glustiau ’m Nêr; 

Mae sŵn holl ddamnedigaeth yn awr yn gydsain uu, 

Yn gryno yn clindarddach yn f’ erbyn i fy hun. 

“ O na b’ai ryw ddihangfa ! O na allwn fod yn ddim ! 

’D oes mymryn le i wrthsefyll Creawdwr mawr ei rym ! 

Mi roddwn fil o fydoedd, a bydoedd fwy na rhi’, 

Am ddangos gwaredigaeth i’r cyfryw un a mi! 

“ Mae sôn am ryw drugaredd anfeidrol yn y Gair, 

I bena’ o bechaduriaid, gan Fab y forwyn Fair; 

O na chawn wybod hyny ! ni cheisiwn wybod mwy,— 

A’i posibl yw i Theo’ gael heddwch yn ei glwy’ ? 

“ O Iesu ! pwy wyt, Iesu ! A oes rhyw ras yn ’stôr ? 

Mae ’n rhaid ei fod, os ydyw, yn llawer lled na’r môr; 

Gras i Theomemphus aflan na chlywyd sôn erioed 
Neb iddo yn gyfifelyb hyd heddyw tan y rhôd ! 

“ ’R wy ’n fodlon i galedi, a’r croesau mwya ’nghyd, 

’R wy ’n fodlon cael fy erlid o gẁr i’r llall i’r byd; 

’R wy ’n fodlon fy ngharcharu er mwyn ei ’fengyl ef, 

’R wy ’n fodlon fyn’d i’r ffiamau, ond im’ gael myn’d i’r nef. 

“ O na ddoi Job a Daniel i waelod daear las, 

I waeddi cuwch a’r nefoedd i Theomemph’ gael gras; 

Am ras mi ro’wn y cwbl; ’d oes dim o fewn y byd, 

I brynu ’r mymryn lleiaf o nefol ras, yn ddrud. 

• Flagon. 

“ Ond b’ le y trof fy wyneb, b’ le rhag anfeidrol wg ? 

’D oes yn fy meddwl ronyn ond fflamau tân a mwg ! 

Y pryf nid yw yn marw, ’r wy ’n teimlo ei fod yn íyw, 

Y tân sydd wedi ennyn digofaint eithaf Duw. 

“ O bechod, dyma ’th ddiwedd I dy bleser drodd yn glwy’! 

Os poeni raid yn ufifern, ni chara’ i o honot mwy; 

Ti ’m twyllaist, do ti ’m twyllaist! O gwae fi erioed yr awr 

Y cerais unrhyw bleser o tan y nefoedd fawr ! 

“ Os gras fydd ar ryw ammod i’r fath bechadur mawr, 

Mi chwilia fyth am dano tr’wy ’n rhodio ar y llawr; 

Fíarwel bob peth a’m temtiodd, pob anwyl chwant yn un, 

A chan-mil o bleserau, mae Duw yn well ei hun.” 

Nid llai na thriugain noswaith,—nosweithiau maith eu hyd, 
Bu Theomemph’ mewn cyfwng, gan ei feddyliau ’nghyd; 
Anobaith weithiau yn ennill, ac weithiau gobaith gwan 
Yn ’maflyd yn ei enaid, a’i godi ’n llesg i’r lan. 

Gweddio bu, ac wylo. Am dano maes ’r aeth sôn, 

Chai ei amrantau gysgu, heb flinder ac heb boen ; 

Wrth geisio ’r nos anghofio ei ofid mawr a’i wae, 

Pan gyntaf cauai ’i lygaid, cai ei fod yn amlhâu. 

Ond pan yr aeth i gerdded y sŵn am dano i maes, 

Fod Theomemph’ ffieiddiaf ’n awr wedi cafifael gras, 

Daeth ato ei hen gyfeillion, i wel’d beth oedd yn bod, 

Pa achos cyfnewidiad o’r hyn ag oedd e erioed. 

Ond geiriau Theomemphus oedd oll fel fflamau tân, 

A chig a gwaed oedd egwan i sefyll fyth o’u blaen ; ^ ^ ^ 

Yn clwyfo hyd yr asgwrn, yn gyru mewn fel saeth, 

Na fu yn eiddo natur er dechreu ’r byd o’u bath. 

Daeth ato ef Hilarius, yn llawen sydd o hyd, 

Ridiculus a Risus, un cwmni ’ch tri ynghyd, 

Hen Philogunus aflan, a benyw gydag ef, 

Fe saethodd Theo’ hwnw âg un o eiriau ’r nef. 

Rho’dd iddo glwyf nas gorfu, tra fu ef yma ’n byw, 

Fath archoll oedd a’i tynodd o’i bechod oll at Dduw ;— 

A’i gwnaeth i waeddi allan, yn erbyn uífern dân, 

Holl nwyíau brwnt anlladrwydd oedd ynddo ef o’r blaen, 

Ond lle bo Duw yn tewi, ’d oes yno air wna ’r tro, 

A geiriau sy ’n dyciannol fel ag y myno fo; 

Am hyny daeth aneirif at Theomemphus drist, 

Ac aethant ffwrdd heb duedd i ddilyn Iesu Grist. 

Rhai dd’wedai ei fod e ’n ynfyd i gadw gormod ’stŵr, 
Ynghylch y tân a’r brwnistan, y rhew, a’r eira dw’r;— 

Nid oedd i ufifern dywyll i gael eu cludo yn ’stôr, 1 
Ond rhyw baganiaid duon yr ochr draw i’r môr. 

Ac nad oedd raid dim arall i fyn’d i’r nefoedd glyd, 

Ond ’difarhau ’n grist’nogol un awr cyn myn’d o’r byd; 

Un pader cyn ymadael, neu ynte air sydd lai,— 

“ Duw drugarhao wrthym,”—sydd ddigon faddeu bai. 

Y dyddiau hyn ’madawodd rhyw dorf aneirif fawr, 

Oedd yn gyfeiUion ffyddlon i Theo’ hyd yn awr; 

Aeth Ébrius ffwrdd; Cantatus ’madawodd âg e ’n lân, 

Fu gydag ef yn Sodom ryw ddyddiau maith o’r blaen. 

Saith waith, a saith waith eilwaith, a rhagor yn y dydd, 
Gweddiai Theomemphus y dyddiau hyny ’n brudd; 

Ei fwyd oedd fara a dwfr, tosturus oedd ei wedd, 

Ei wyneb gynt fu wridog, oedd heddyw ddrych o’r bedd. 

Ond yn nyfnderoedd gofid doi ’n awr ac yn y man, 

Ryw obaith llesg y gallai fe rywbryd dd’od i’r làn; 
Darllenodd, fe fyfyriodd, deallodd bethau yn lân, 

’N awr fwy mewn deng niwrnod na blwyddyn faith o’r blaen. 

Can’s er iddo ryw amserau i ddarllen Bibl llawn, 

Ryw weithiau amryw trosto mewn ieithoedd lawer iawn, 

’R oedd cèn dros ei olygon, ’r oedd tarth a niwl o’i flaen, 

’R oedd oll o’i fewn yn ddyeithr i Theomemph’ o’r blaen. 

Yr hanes oedd e ’n gofio, ’r oedd hyny wrtho yn nglŷn, 

Ond hanes oedd i arall, nid hanes iddo ei hun; 

Os Lladin, Groeg, neu Hebrew, neu Siriac hen ynghyd, 

Nid oedd i Theomemphus ond sŵn, a thyna gyd. 

A dim ond sŵn oedd credu, a sŵn oedd maddeu bai, 

Rhyw sŵn oedd geni o newydd, a sŵn oedd ’difarhâu; 

Rhyw lais, a llais heb sylwedd, oll iddo ef o’r blaen, 

Oedd hyd nod nefoedd euraidd, a phoenau ufifern dân. 

Ond heddyw oll oedd sylwedd, a enwid yn y Gair, 

Dim sylwedd mwy na chredu yn Mab y forwyn Fair; 

’R oedd ffydd, ’r oedd edifeirwch, yn llawer mwy o ’stôr 
Yn nghalon Theo’ ’rwan nag feddai tir na môr. 

Yn awr yr oedd e ’n profi fod aflan ddynol-ryw, 

O’r fynyd y cenedlwyd, oll tan ddigofaint Duw; 

Nad oedd na gair na gweithred, na meddwl yn gytun, 

Heb fod raewn cydsain-gynghrair yn erbyn Duw ei hun. 

Fe brofodd y gwirionedd yn awr yn d’od i dre’, 

A’r felldith drom yn Eden yn cwympo arno ’fe; 

Fe brofodd ran o’r Bibl, y rhan yn damnio sydd, 

Nid yr addewid hyfryd ag sydd yn gwneyd yn rhydd. 

Fel hyn bu Theomemphus hir ddyddiau ’n athrist iawn, 
Och’neidio o’r hwyr i’r boreu, o’r boreu hyd brydnawn ; ' 

Heb un addewid eto, heb air o’r Bibl mawr, 

Sy ’n feichiog o drugaredd, yn cwympo arno i lawr. 

Er i amrywiol eraill a dorwyd gydag ef, 

Pan clywsant Foanerges fel taran gadarn gref, 

Gael gwared o’u caethiwed, a d’od o’u rhwydau ’n rhydd, 
Eu geni a’u cenedlu mewn dim ond ysbaid dydd. 

Fe Philopur lygredig,—llygredig oedd o’r blaen, 

Ond ’n awr pan ddaeth i gredu, fe enwir, Caru tân,— 

Sy â rhesod'*^ yn ei galon, a’r fflamau ar ei rudd, 

Yn troi ’r cystuddiau tywyll yn hyfryd oleu ddydd. 

Fu Plenopax ei hunan ond hanner awr yn drist, 

Cyn darfod Boanerges fe garodd Iesu Grist ; 

Ac yna gwaeddodd allan yn nerthol iawn o rym, 

Fod Iesu Grist ei hunan yn llawer gwell na dim. 

Fe ga’dd Yenusta anllad, Yenusta deg ei dawn, 

A dynodd gant o fechgyn i’w rhwyd yn foreu iawn,— 

Fe ga’dd Yenusta, meddaf, adnabod Iesu Grist, 

Cyn iddi ddeg a hanner o oriau fod yn drist. 

Ac mae hi heddyw eto yn gwaeddi maes ar g’oedd, 

Fod T’wysog iachawdwriaeth yn hollol wrth ei bodd; 

Mae ’n neidio gyda ’r bibell, yn meddu heddwch llawn, 
Yn canu ac yn diolch o foreu hyd brydnawn. 

Ni ŵyr hi beth yw gofid, ni ŵyr hi beth yw gwae, 

Mewm moroedd mawr o heddwch mae fyth yn llawenhâu; 
Mae ’n nofio tua ’r bywyd mewn aíon bur o waed, 

Yn profi ’r byd a Satan yn hollol tan ei thraed. 

Ac fe aeth Philadelphus i mewn i deyrnas nef, 

Heb wybod nemawr arall ond am ei gariad Ef; 

Fe gredodd, ac fe w'elodd ogoniant Iesu pur, 

Fe brofodd yn yr anial rawn-sypiau ’r Ganaan bur. 

Fe redodd tua ’r bywyd tan hyfryd lawenhâu, 

Fe deimlodd ymadawiad â’r byd, ei wŷn a’i wae; 

Uwch law y byd fe rodiodd, heb deimlo dim o’i boen, 

A’i galon a’i fyfyrdod yn ngwaed yr addfwyn Oen. 

* Rhesod—tewynion, gwreichion 

Fu dyddiau ei bererindod o’r pryd y cafodd ras, 

I’r pryd yr aeth i’r bywyd, ddira deuddeg lloer i maes ; 

Wrth ganu y dechreuodd, wrth ganu ’r aeth o’r byd, 

Nid oedd ei drichant dyddiau ond unrhyw hymn ynghyd. 

Nid felly Theomemphus; rhyw fisoedd maith o’r bron, 
Blynyddoedd gyda misoedd bu ofn tan ei fron ; ^ 

Rho’dd Boanerges eiriau, nid geiriau dyn, ond Duw, 

Na anghofiodd Theomemphus o honynt tra fu byw. 

Ond rhyw amseroedd eilwaith, can’s amseroedd didrist mae 
Yn peri anghofio gofid, yn peri anghofio gwae, 

Ar ol i Boanerges i fyn’d i’r làn i’r ne’, 

Neu ynte i ryw le arall orch’mynwyd iddo fe,— 

Naill ag i alw ’r Indiaid tu draw i’r cefnfor mawr, 

Neu ynte i’r ynysoedd sy yn y dwyrain wawr, 

I Arabi garegog, neu ’r Aipht, neu Libia, sydd 
Yn addfed i’r efengyl yn eithaf gwres y dydd, 

Daeth clefyd, medd meddygon, o annaturiol ryw, 

Fel diluw tros yr ardal ’r oedd Theomemph’ yn byw; 

Rhyw gwsg ag oedd yn rhwymo ’r synwyrau mwyaf cry’, 

Rhai galwai ’n Somnolentwn, rhai galwai ’n Lethargy ;* 

Nes i dorfeydd o ddynion, ga’dd eu dwysbigo o’r blaen, 

Wrth glywed Boanerges yn cyhoeddi uffern dân, 

I hepian heb ynt wybod, a’r pla fyn’d yn ddi-ball, 

Wrth eiriau, neu wrth olwg, ymlaen o un i’r llall. 

A’r hepian aeth yn drwmgwsg, nad o’ent yn clywed gair 
Am uffern, nac am nefoedd, na Mab y forwyn Fair; 

Fe ddarfu sŵn pob athraw, hwy gawsant yn gytun, ' 

Bawb yn ei le ei hunan bregethu iddo ei hun. 

’D oedd yma droed yn symud, nac un-gŵr äi o’i le, 

I ’mofyn bara ’r bywyd, na dyfroedd pur y ne’; 

’R oedd tafod yma ’n cysgu, ’d oedd yma air o ben, 

Am droedio ’r ffordd sy ’n ledio o’r byd i Sîon wèn. 

A Theomemphus, yntau, a hunodd gyda hwy, 

Daeth llen tros ei olygon, fe anghofiodd faint ei glwy’; 

Fe eisteddodd yn yr anial, heb wybod iddo ei hun, ' 

Fe dreuliodd amser heibio, fwy nag y deall dyn. 

Tra fu amrywiol eraill o rai a gafodd ras, 

Yn teithio ’mlaen tan ganu tua ’r etifeddiaeth fras; 

Yn bwyta ’r manna peraidd, yn yfed dw’r ynghyd, 

O ddysglaer Graig y bywyd sy ’n llifo raaes o hyd. 

* Hunglwyf. 

Yn ymladd, ac yn concro, yn gyson yn y gwaed, 

Yn dryllio ’r hen elynion cadarnaf tan eu traed; 

Yn credu ’r fuddugoliaeth, yn gwaeddi maes ar g’oedd, 
Fod T’wysog iachawdwriaeth yn hollol wrth eu bodd. 

Ond yntau, Theomemphus, tan gysgu, ambell bryd 
Oedd â tharanau Sinai fel breuddwyd yn ei fryd; 

Fe ro’i ryw un ochenaid yn awr ac yn y man, ' 

Ac er ei holl och’neidiau ni chodai fyth i’r làn. 

Nes cododd un Seducus, areithiwr mawr ei ddawn, 

A wnaed trwy rym dysgeidiaeth i blethu geiriau ’n iawn ; 
Fe ddysgodd logic gyfrwys, a ieithoedd amryw ’nghyd, 

I analeisio ’r Bibl, ei ranu, a’i ddodi ’nghyd, 

Fe wnai efe glustogau, un deheu oedd y dyn, 

Fw rhoi dan beneliniau ’r sawl f’ai am felus hûn; 
n Ei swydd ef oedd perswadio y pererinion dewr, 

' Wrth deithio yn erbyn tylau, i gysgu ambell awr. 

Yr awrhon fe bregethodd, a thyma o’i bregeth ran, 

I Theo’ oedd yn cysgu, ond cysgu eto ’n wan; 

Ei sŵn äi mewn i’w glustiau, nid fel y sŵn o’r blaen, 

Yn peri iddo orwedd a chysgu eto ’mlaen. 


PENNOD III. 

Yn cynnwys pregeth Seducus, ail bregeth Boanerges, a phrofiadau Theo- 
memphus ar ol ei glywed. 

N A chredwch Foanerges, y daran aefhus fawr, 

Sy ’n gwneyd—’be fe—y bobl bron a fìfìeiddio ’r llawr; 
Yn tynu eu traed a’u dwylaw, a’u llygaid pur ynghyd, 

A gwneuthur dim o honynt ond clustiau oll i gyd. 

Na fyddwch ddîm rhy gyfiawn, paham y byddai un, 

Trwy ormod o fanyldra, i ei ddinystrio ei hun ? 

Mae cnawd yn help i enaid ; a hyny sicr yw, 

Y lle bo cnawd yn methu, y metha addoliad Duw. 

Cyfryngwr yr efengyl ei holl gyfreithiau wnaeth, 

Ryw lawer yn fwy tirion na chyfraith Moses gaeth ; 

Mwy helaeth, a llai manwl, a mwy tosturiol ynt, 

A rhydd-did i’r credinwyr fwy nag wrth Sinai gynt. 

’D oes achos ofni pechod ymhob rhyw bethau mân, 

Fel tynu nyth aderyn, a gwisgo llîn a gwlan ; 

Ac nid yw ’r ’madrodd hyny, “ o dynu ’r llygad de’,” 

Ond gado ’r hen bechodau fu ’n rhwystro ni i’r ne’. 

Ond os bydd in’ bleseru, p’ tai hyny ddydd a nos, 

Mewn pethau sydd gyfreithlon, pa fodd mae hyn yn groes ? 

Os am y byd chwedleuwn, ond. yn y byd yr y’n, • 

Pa ddrwg yw yfed llawer i ŵr o’i win ei hun ? 

Cyfreithlon ydyw caru, cyfreithlon yw casâu, 

Cyfreithlon ennill arian, cyfreithlon codi tai; 

Mae chwerthin yn gyfreithlon, a dawnsio ambell bryd, 

Ac weithiau taflu ceryg, a’u casglu weithiau ’nghyd. 

Athrawiaeth Boanerges sydd yn tueddu ’nghyd, 

I wneuthur crefydd hyfryd yn faich tr’och yn y byd ; 

A phe buasai hwnw yn myn’d â’i gainc i maes, 

Fe fuasai ’n tynu ’n synwyr cyn iddo blanu gras. 

Os byddwch ond gweddîo yn unig foreu a hwyr, 

A thalu i bawb ei eiddo yn ddiddig ac yn llwyr; 

A chadw ’ch gweinidogion yn gryno ac yn syw, 

Heb wrando dynion poethlyd, y’ch sicr iawn o fyw. 


Cydwybod dda yw crefydd, gonestrwydd ymhob man, 
Ymddiffyn y rhai gweddwon, a chynnorthwyo ’r gwan, 
A chadw eich cymundeb, heb sen na chwympo maes, 
Heb dyngu fyth, na meddwi, yw natur nefol ras. 

Nid d’weyd a gwaeddi allan yn erbyn rhwydau ’r fall, 
A dilyn y pregethwyr o ymyl môr i’r llall; 

A chanu salmau a hymnau, a rhyw weddîo prudd, 

Yn ddirgel ac yn gyhoedd amrywiol weithiau ’r dydd; 

Anghofio plant a theulu, a phob gorchwylion gwaith; 
Tros achos yr efengyl myn’d ar siwrneion raaith, 

A dyweyd, a dyweyd am Iesu, a chanu angeu ’r groes, 
Ac ymbleseru ynddo o’r boreu hyd y nos. 


Ond bod yn foesol hyfryd, a gwneuthur da i bob dyn, p 

Os na fydd hyny ’n tori ’ch daioni chwi eich hun; j J ^ ' 

Byw ’n dawel mewn cym’dogaeth, byw ’n llawen ymhob man, 

Byw ’n ddiddig ac yn onest, yw ’r gras a’ch cwyd i’r làn. 


Fe gododd amryw eraill o blaid Seducus fawr, 

Yn erbyn Boanerges, oedd eithaf pell yn awr; 
Cyhoeddwyd heddwch,—heddwch, a hollol wir iachâd, 
I bawb a wnai ei oreu, o gẁr i’r llall i’r wlad. 

Fíwrdd, ffwrdd, a chrefydd galed,—’be pawb ya awr heb ble, 

Sy ’n crëu pob anfoesedd o gẁr i’r llall i’r ne ’; 

Yn gyru dynion benben, yn gwneyd anghydfod cas, 

Yn dodi ’r waudd a’r chwegr yn union gwyrapo maes. 

Mae digon o esiamplau yn gwneyd y peth yn wir, 

Fod amryw iawn o ddynion ’n awr yn y sanctaidd dir; 

Heb ’madael dim â’r cwbl, fel d’wed Boanerges íiin, 

Sy â’r fflamau yn ei galon, a’r gwreichion ar ei íìn. 

Mae amryw fath o bethau bu seintiau yn fwynhâu, 

Er eu bod hwy yn bleserau, nad oeddent ddim yn fai; 

I Mae pleser yn gyfreithlon ; pa’m cafodd nwydau eu rhoi, 

I Os rhaid oddiwrth wrthddrychau yn wastad i ni ffoi ? 

Pwy dduwiol ddyn un amser fu ’n rhodio îs y ne’, 

Heb unrhyw bleser anwyl yn rhyw le ganddo fe’ ? 

Mae gwraig, neu blant, neu diroedd, neu long, neu rywbeth mwy, 
Neu ryw gariadau eraill, yn rnyn’d â’u calon hwy. 

Pob pregeth i Seducus, oni buasai effeithiol ras, 

A wnaethai iddo gysgu ei hûn yn lân i maes; 

Ond am fod gras yn gweithio yn anarferol rad, 

Ni chafodd Theomemphus, er huno, ddim iachâd. 

Er hepian, ’r oedd euogrwydd rai prydiau ’n d’od i’w go’, 

A phregeth Boanerges, a’i eiriau tanllyd o, 

Nes gwel’d nad oedd Seducus, a’i araeth fawr a’i ’stad, 

Ond damnio ’r anwybodus, a boddio cig a gwaed. 

Ond nid oedd damnedigaeth, a phoethder uffern dân, 

Yn swnio yn ei glustiau fel yn y dyddiau o’r blaen; 

Ac nid oedd cyraaint blinder o fewn ei ysbryd e’, 

’Nghylch tori ’r troed f’ai ’n rhwystro, a thynu ’r llygad de. 

Nes ar ddiwrnod eilwaith, a hyny maes o law, 

A Theomemph’ mewn myfyr yn chwilio yma a thraw, 
Esgynodd Boanerges yn gymhwys fel o’r blaen, 

Ond bod ei eiriau ’n llymach, a pherchen mwy o dân. 

“ Dystewch, holl feibion Belial,”—’be ’r angel mawr ei ddawn, 

“ Mae uffern o wiberod o’r cyfryw y’ch yn llawn ; 

Ni all’sai ’r diawl ei hunan i lusgo y fath lu, 

Heb wisgo cnawd am dano, i Dophet, a chwychwi. 

“ Locustiaid annhrugarog sydd tan anfeidrol wg, 

Ddaeth o Gehennah yn heidiau i fyny gyda ’r mwg, 

Cenadon damnedigaeth, sy â’r cusan ar eich min, 

Yn eich cynffonau golyn sydd o wenwynol rin. 

“ Eich anfon chwi o’r pydew wnaeth Beelzebub i’r làn, 

Yr amser oedd ’r oedd e ’n gweled ei deyrnas yma ’n wan, 

I droi rhai syml gwirion o’r llwybr cul i maes, 

Ac i berswadio i orphwys y sawl a gafodd ras. 

“ Pa hyd y ceisiwch ddenu y rhai yn ffyddlawn gaed, 

Mewn newyn ac mewn syched sy ’n teithio tua ’r wlad ? 

O cwymped ofn arnoch;—mae swn y dydd a ddaw 
O fewn y cwmwl nesaf yn tynu ’n awr gerllaw. 

“ A chwithau ga’s eu twyllo gan y gwiberod hyn, 

A’u harwain tua dystryw, yn lle tua Sîon fryn, 

Gwrandewch chwi air o gynghor, gwrandewch chwi eirwir gainc 
’Sgrifenwyd ac a seliwyd yn awr o flaen y fainc,— 

“’R un gyfraith sydd yr awrhon; rhaid ei chyflawni ’n lân, 

Bob iota, neu ddyoddef tragwyddol uffern dân ; 

Os Crist a gewch yn Feichiau, nid yw Ef Feichiau ddim 
Er mwyn i chwi gael cadw eich pechod yn ei rym. 

“ Darllenwch eiriau ’r Iesu, ddaeth i egluro ’r gwir, 

Cewch weled mai ysbrydol yw ’r gyfraith, ac mai pur, 

Ysbrydol, yw ’r llythyren, sy ’n haeddu parch a braw, 

Llythyren hollta ’r creigydd yn ddarnau ’r dydd a ddaw. 

“ Na ladd; na wna odineb; gorch’mynion hen yw rhai’n, 

Fe ddaeth â hwy i’r goleu, a wisgodd goron ddrain; 

Na thwng; ac na lad^rata; na chwennych wraig, na lle, 

Na gweision dy gymydog, na dim sydd eiddo fe : 

“ Mae ysbryd sy ’n trywanu trwy ’r holl orch’mynion hyn, 
Trywanu mewn i’r gewyn, y mêr, a’r asgwrn gwỳn; 

Yn chwilio ’r dirgel fwriad, yn ffeindio ’r aflan fryd, 

Yn barnu ’r holl ddybenion, a’n tuedd cynta’ ’nghyd. 

“ Am hyny cadw ’th lygad yn syml ymhob man, 

I edrych tros wrthddrychau amrywiol liw i’r làn ; 

Dal dy amrantau ’n gywir, mae miloedd yn y tân 
O eisieu cadw eu llygaid crwydredig gynt yn lân. 

“ Os gweli faes cymydog â llawnder mawr o ŷd, 

A d’weyd, ‘ Na ddoi Rhagluniaeth â hwn i mi ryw bryd ; ’ 

Ti ddygaist eiddo arall, ti groesaist ddeddf y Nef, » 

Dymunaist it’ dy hunan yr hyn oedd eiddo ef. 

“ Er i ti gadw ’th hunan yn lân fel papyr gwỳn, 

Rhag gweithred o odineb o’r dechreu hyd yn hyn; 

Os ’drychaist draw ar forwyn â llygad cnawd o bell, 

Dy enw yw puteiniwr, ni chai di enw gwell. 

T 




29° WILLIAM WILLIAMS, PANT-Y-CELYN ; 

“ Mae meddwl yn dy galon, os croes i’r gyfraith yw, 

Er nid croes i’r llythyren, ond croes i Ysbryd Duw, 

A’i feithrin ond mynydyn, rnae hyn yn ddigon mawr 
I’th gadw yn dragywydd yn uffern drist i lawr. 

“ Os gelwi ’th frawd yn ynfyd, yn union hyny bair 
I ti fod yn haeddiannol o ufifern am y gair ; 

Rhaid iti altro ’th dymher, a buan onis gwnai, 

Mewn flfiamau poeth tragwyddol y byddi ’n ’difarhau. 

“ Mae ’r lleiaf radd o falais, mae ’r lleiaf radd o lid,— 
Dymuno drwg neu feddwl i’r gwaethaf ddyn o’r byd; 

Un gair o lid neu gynhen, holl swm y gyfraith yw, 

Dy ddamnio yn Gehennah tra paro Duw yn Dduw. 

“ Am hyny os dy daro gai ar yr ochr dde, 

Yn hytrach nag ymddial tro ’r aswy ato ’fe ; 

Os dwg un glôg oddiarnat, ymdalu ’n ol na chais, 

Yn hytrach nag ymddial rho hefyd iddo ’th bais. 

“ Can’s lleiddiad dyn yw ’r cwbl, mae malais ynddo a llid, 

A lleiddiad dyn o’r dechreu sy ’n awr yn llanw ’r byd; 

Yn Eden lladdwyd gyntaf, dymunwyd drwg i ddyn, 

Dymuno drwg a mwrddrad sydd eto fyth yr un. 

“ Câr dy elynion cyndyn, gwna ddaioni yn ddi-drai, 

Gwedd'ía dros y rhei’ny ag sy ’n dy wir gasâu ; 

Ymwâd â’th hun yn fuan, rhaid iti godi ’th groes, 

A dilyn camrau ’r gyfraith o’r boreu hyd y nos. 

“ Na thwng i’r nef na ’r ddaear, nac un creadur b)w, 

’D oes dim mewn dwfr nac awyr, ond greodd bysedd Duw ; 
Dy eiriau b’ont yn unig yn îe, neu nag ê, 

A gair tros ben i hyny a golla deyrnas ne’. 

“ Daw cyfri’ am bob gair segur a dd’wedo dynol-ryw, 

Wrth eiriau a meddyliau ar fyrder barna Duw; 

Os bydd it’ gofifa ei enw, gwna hyn o galon bur, 

Dy brofifes gaifif ei chwilio bob mymryn cyn bo hir. 

“ Os tori un gorchymyn, mae geiriau Duw yn ddrud, 

Ti wnest dy hun yn euog o dori ’r lleill i gyd; 

Os pechod wyt yn gadw, er lleied yw ei faint, 

Mae ’r pechod hwnw ’n ddigon dy dori o blith y saint. 

“ Os ’drychi ar y mawrion i’w gwawdd hwy i dy dŷ, 

Er mwyn ’ddynt hwy drachefn i ddangos parch i ti; 
Anrhydedd am anrhydedd yw hyny iddynt hwy, 

Mae ’r publicanod gwaethaf yn gwneuthur llawer mwy. 

‘ Os na wnest ddim elusen, neu ddim daioni erioed, 

Heb ddysgwyl tâl oddiwrtho, atolwg b’le mae ’th glod ? , 

Os menthyg roi am wobr, i’r tlawd anghenog gwan, 

Dy arian gaifif dy ferwi yn uffern yn y man. 

‘ Mor anhawdd i’r gwŷr mawrion, er cymaint yw eu scíl, 

I fyn’d i deyrnas nefoedd ’r hyd llwybr dyrys cul; 

Ag yw i’r camel fyned trwy grai y nodwydd ddur, 

Am fod pleserau cyfoeth yn hollol groes i’r gwir. 

‘ Y clofifìon a’r eíryddion, a deillion dwl ynghyd, 

Os ynt yn wir dduwiolion, yw ’th fifryns di yn y byd; 
Anrhydedd, parch, a chyfoeth, esmwythdra, dysg, a dawn, 

Heb ras, sy ’n erlid Iesu o foreu hyd brydnawn. 

‘ Rhaid iii arddel crefydd yn nyfnder dw’r a thân, 

A thori trwy bob rhwystrau a ddelo fyth o’th flaen; 

Os gwadu ’r Iesu yma (gwirionedd gíoew yw), 

Ee ’th wâd i maes yn groew o flaen angylion Duw. 

‘ Os ceri dad neu blentyn, neu wraig, neu anwyl ddyn, 

Neu ’u hofni hwynt yn rhagor na ’r Iesu mawr ei hun, 

Nid wyt ti ddim yn deilwng, ac fyth ni chai di fod 
Yn gyfaül i’r lachawdwr, tra seren ar y rhod. 

“ Os wyt ti am gael bywyd, wel dere ’n awr yn glau, 

’D oes mymryn lle i oedi, mae ’n bryd edifarhau; 

Rho ymaith dy bleserau ar fyrder, o bob gradd, 

Ac onis rhoi, maent sicr ryw amser i dy ladd. 

‘ Yn awr ’r wyf am dy adael, ’r ys yn fy ngalw i fry, 

’Mhlith miloedd y dydd olaf caf gwrddyd â thydi; 

Pob cymmal a lefarais, ar adamant a dur 
Maent wedi eu ’sgrifenu, o fewn y sanctaidd dir. 

“ A hwy gyhoeddir allan pan delo ’r angel mawr 
I wysio ’r dorf aneirif sy ’n gorwedd yn y llawr; 

Os nad ystyriwch heddyw y ’sgrifen roir o’tn llaw, 

Can’ cymaint fydd eich dychryn ei gwel’d hi ’r dydd a ddaw.” 

Ac yna Boanerges, ar ol llefaru hyn, 

Esgynodd ar i fyny tua sanctaidd Sîon fryn; 

Am genadwri newydd i’w gario ’mlaen o hyd, 

A gwreichion pur yr orsedd i arall ran o’r byd. 

Fe gafodd amryw ofn, fe aeth y gair i dre’ 

Trwy rai calonau cyndyn, wrth wrando arno fe ; 

Mor llymion oedd ei ’madrodd, mor ddwfn gwnaethant glwy’, 
Dihunodd rhai o’u pechod íyth na chysgasant mwy. 

’N enwedig un Tnfernus, Pisteumius yw e ’n awr, 

A ddaliwyd, a gyhuddwyd, a gawd yn llofrudd mawr ; 
Yr awrhon ar y crogbren, fel y lleidr ar y groes, 

Yn medi ffrwyth ei bechod i ddyodde’ angeu loes; 


Ond ar waith Boanerges yn disgyn fry o’r nef, 

Y mellt, y tân a’r brwmstan yn fflamio gydag ef, 

Y rhaff ag oedd yn hongian Infernus wrth y pren, 

A losgodd mellten danbaid yn ulw uwch ei ben ! 

Ac yntau lawr a gwympodd cyn myn’d o’r anial ffwrdd, 
A’r olaf air o’r bregeth yn union ddaeth i’w gwrdd; 

Fe ’difarhaodd, fe gredodd ar sicr gadarn sail, 

Fe lawenhaodd, fe neidiodd, yn hir cyn machlud haul. 

Gwirionodd Theomemphus wrth y fath eiriau hy’, 

Pob gair oedd yn arogli o lid y nefoedd fry; 

Goleuni oedd yn cerdded, ac awdurdodol ras, 

Ynghyd a phob sillafftyn a dd’ai o’i enau maes, 

Beth wyf, beth ddaw o honof,—’be Theomph’ yn awr, 
Pwy ffordd y gall peth ffiaidd i fyn’d i’r nefoedd fawr ? 

I’r Fainc a’r Hwn sydd arni, lle clywais tyngodd Ef, 

Nad äi ddim ag sydd aflan i mewn i deyrnas nef. 

A minnau, ffiaidd ydwyf i gyd, o’m pen i’m traed, 

Yn glwyfau hyd fy nghoryn, heb ’nabod dim iachâd; 

Pob nwyd, pob dawn, pob tymher, pob aelod i mi sydd 
Yn pechu yn erbyn Nefoedd bob mynyd fach o’r dydd. 

Y deg gorchymyn euraidd a dorais i o’r bron, 

Ac yr wy ’n para i’w tori hyd at y fynyd hon; 

’D oes genyf fodd i beidio, mae pechod wrthwy ’n nglŷn, 
Fy natur yw, fe bery tra parwyf fi yn ddyn. 

Fe ’gorodd Boanerges y gair sy ’n d’weyd, Na ladd; 

Mi dorais fyrdd o weithiau ’r gorchymyn ymhob gradd; 
Na wna odineb eilwaith,—’d oes neb ŵyr tan y nef, 

P’ sawl gwaith, sawl ffordd, sawl ystyr, y torodd Theo’ ef. 


Mi torais ef â’m llygad, mi torais ef â’m llaw, ^ 

Mi torais ef â’m meddwl ymhell oddiyma draw; ^ 

Mi torais gyda ’r wyryf, O pwy all gyfri y rhi’ ? 

Heb ’nabod nes ei themtio ddrygioni genyf fi. 


Fath feîau annaturiol, y fath ffieidd-dra maith, 

Bu Theomemphus euog o hono lawer gwaith 1 
Mi gludais arna’ i bechod, a phob rhyw chwant yn un, 
Fel buaswn am yn uffern yn isaf fod fy hun. 

Fu ffra,* na thwrf, na chynhwrf, na ’mrafael o un rhyw, 
Mewn ffair, na marí, na neithior, yn ’r ardal ’r o’wn yn byw, 
Nad oedd fy llaw yn gyru y gynhen yn y blaen, 

A’m hanadl—gwae fì ’r oriau !—yn chwythu ’r ’ffernol dân. 

’R wy ’n crynu ’n awr rhag ofn fod rhai yn uffern ddu, 

Na buasent ddim mor gynted o’i mewn on’ buasai fì; 

Nid dyma ’r dwrn a laddodd, nid Theö’ bîa ’r ffon, 

Mae mwrddrad du er hyny yn archoll tan fy mron. 

P’ sawl Sabbath teg a dreuliais, mewn rhyw oferedd blin, 
Neu wrth y bêl neu ’r cardiau, neu uwch y cwpan gwin? 

A chyn ’r äi ’r noswaith heibio yn feddw sot heb rym, 

Yn nghôl y butain felen yn methu gwneuthur dim. 

P’ sawl rheg gynddeiriog roddais,- nes dodi aeth a braw 
Ar annuwioliort tywyll f’ai ’n sefyll im’ gerllaw ? 

Deng mil o weithiau aberthais yr enaid hyn yn lân, 

I’w fwyta gan y diafol, neu ei ferwi yn y tân ! 

O drachwant cas diddarfod ! ’r un peth â lladrad yw, 

Mewn mil o ffyrdd a rhagor yspeiliais ddyn a Duw; 

Ni feddai un cymydog un dim o tan y ne’, 

Na chwantai Theomemphus fod hwnw ganddo ’fe. 

Ei weision a’i forwynion, a’i dyddyn tir ynghyd, 

Ei ychain a’i asynod drysorwn yn fy mryd; 

A’i wraig, yn fwy na ’r cwbl, ffyddlonaf, hawddgar, lân, 

Pan aeth yn wraig, chwennychwn, nis carwn hi o’r blaen. 

P’ sawl celwydd, sawl tystiolaeth, sawl llw a thyngu cam, 

A wnes yn erbyn dynion heb wybod arnynt nam ? 
Gwirionedd oedd yn gruddfan, mil oedd yn crynu ’n lân, 
Rhag ofn Theomison, fy enw i o’r blaen. 

Nis gwn i ’r fynyd yma pa fodd i dd’od yn rhydd, 

Fy meîau fel mynyddau yn pwyso arnaf sydd; 

Wel, nid oes dirn ond pechod gylch ogylch i mi ’nglŷn, 

O ’n awr hyd at y fynyd daeth Theomemph’ yn ddyn. 

O bechod cas ei natur ! O afradlondeb du ! 

A dyma beth o’r diwedd yw ’r eftaith o honot ti ! 

Rhyw bleser tros fynydyn, a rhyw euogrwydd chwith, 

Ac uffern-yn y diwedd, ac yno poeni byth! 

* Ffra, ffraeaw, tafodi. 

PENNOD IV. 

Pregethau Orthocephalus, Schematicus, a bywyd Athemelion. 

F EL hyn bu Theomeraphus tan ryw ammheuon trist, 

Heb glywed son, heb ’nabod un dim am Iesu Grist ; 
Heb brofi un addewid, na dim ond poen a gwae, 

Na ’r lleiaí radd o gariad sy ’n dodi llawenhau. 

’D oedd ganddo ddim ond gruddfan, heb nerth, fel baban gwan, 
Heb ddyn ag all’sai ei godi o’r pydew du i’r làn : 

Pob pregeth, pob rhagluniaeth, o’r ddae’r i’r nefoedd wen, 
Oedd yn gorthrymu ei enaid, a pheri crymu ei ben. 

Ac ni ddaeth gŵr o’r nefoedd amserau maith i lawr, 

I draethu un gwirionedd ’n ol Boanerges fawr; 

Er bod athrawon lawer, o ddoniau amrywiol ryw', 

Yn heidiau yn yr ardal ’r oedd Theomeraph’ yn byw. 

A rhai ’n yn ceisio denu í’r aswy ac i’r dde’, 

I arwain Theomemphus o Iwybr pur y ne’; 

Un yma, arall acw, oll yn cytuno ’nghyd, 

Wneyd marchnad dda o hwnw sy am ddringo uwch y byd. 

Er bostio eu gras a’u doniau, eu cariad pur o’r gwraidd, 

Rhai oedd â’u hunig ddyben i ymborthi ar laeth y praidd; 

Ac eraill yn ymofyn am enw gwag di-sail, 

Difudd i Theomemphus y cynta’ fel yr ail. 

Orthocephal yn flaenaf, yr hwn a dd’wedai ’n llỳn, 

Rhaid credu pynciau cywir, a chrefydd bur yw hyn; 

Mae athrawiaethau ’r Bibl fel gŵryd mawr yn nghyd, 

Mae ’n rhaid eu credu ’n union, mae ’n rhaid eu credu gyd. 

Hwn ydoedd wedi ei ddysgu yn ddyrys ddoniog ddyn, 

Fe haerodd nad gwirionedd gan neb ond ganddo ei hun ; 

Ac mai gwybodaeth ydoedd mam crefydd bur trwy ’r byd, 

Ac ar wybodaeth ydoedd ei hadeiladu hi gyd. 

PREGETH ORTHOCEPHALUS. 

“ Mae gau athrawon lawer, ’be fe, yn myn’d ar led, 

Heb ’nabod ac heb ddeall mo egw'yddorion cred; 

Heb ganddynt ífurf na rheswm, ond rhyw gymysgedd cas 
O athrawiaethau anial maent yn eu taflu maes. 

“Mae Eglwys Rhufain, frodyr, er ’s dyddiau maith o’r blaen, 
Chwi wyddoch, wedi colli ’r Efengyl oll yn lân; 

Mae Eglwys Groeg tan d’wyllwch ’r hyd conglau Myscofi, 

Er gwadu Eglwys Rhufain, nid llawer gwell yw hi. 

“ Mae ’r Coptics a’r Armeniaid ar hyd yr Aiphtaidd dir, 

Yn ddigon pell, ysywaeth, oddiwrth derfynau ’r gwir ; , 

Mae yma opiniynau o fewn ein gwlad ein hun, 

Sydd ddiau yn ddinystriol i iachawdwriaeth dyn. 

“ Mae e ’r Arminian tywyll yn haeru nerth gan ddyn, 

Mewn bywyd, neb mwy dinerth, pan brofir, nag e’ ei hun ? 
Socinus falch ac Arius, eill dauwedd yr un rhyw, 

Sy ’n haeru nad yw Iesu yn hollalluog Dduw. 

“ Mae ’r Antinomian trwsgwl yn d’weyd i raaes ar g’oedd, 

Os pechu wna neu beidio y bydd ef wrth ei fodd; 

Cyn iddo ’n caru gyntaf fe wyddai Duw ein bai, 

’R ys wedi maddeu ein pechod cyn i ni ’difarhau. 

“ Mae amryw Galfinistiaid yn myn’d i maes o’u lle, 

Rhy galed maent yn gwasgu ’r pwnc ar yr ochr dde’; 

Y maent yn dala ’r ethol, a’r gwrthod cas yn un, ‘‘ 

Heb gofio llw ’r drugaredd a dyngodd Duw ei hun. 

“ Chytuna’ i ddim â Baxter, sy ’n rhanu ’r cyfiawnhâd, 

Na Chrisp, sy ’n dodi ’r gyfraith yn hollol tan ei draed; 

Na Zinzendorf a’i drefn, ’d wy ’n llyncu un o’r tri, 

Ac ni bydd Athanasius yn feistr fíydd i mi. 

“ Ni chaifif articlau Lloegr eu credu geny ’n lân, 

Na rhai wnawd yn Genefa ryw flwyddau maith o’r blaen; 

Er pured Eglwys Scotland, nid purdeb yw hi gyd, 

Ni phiniaf ddim o’m crefydd ar lawes neb o’r byd. 

“ Drwg enbyd yw yr amser, rhyw athrawiaethau blin, 

Mae gau a gwag athrawon er ’s dyddiau yn eu trin; 

Da iawn fod gan weinidog ryw lawer iawn o ddysg, 

I gyfarwyddo ’r bobl y rhodder e ’n eu mysg. 

“ Mi safais, ac mi safaf, ac nid wy ’n ofni dim, 

Yn erbyn llif o ddyfroedd, er cymaint yw eu grym; 

Mewn ílawer brwydr buais, ond am fod geny ’r gwir, 

Cyn i mi ’n lân goncwero, ni chawn fod yno ’n hir. 

“ Myfi sydd yn pregethu ’r athrawiaeth oleu ryw, 

A’ch gwna chwi fyth yn hapus, a’ch gwna chwi fyth yn fyw; 

’D oes unrhyw gyfeiliornad a glywyd ar y dòn, 

Yn ddirgel neu yn amlwg o fewn terfynau hon. 

“ ’R wy ’n gosod ffydd yn flaenaf, ’r wy ’n gosod gwaith yn ail, 
Os annog i sancteiddrwydd, ’r wy ’n gosod Crist yn sail; 

Pa ddyledswyddau enwir o foreu hyd brydnawn, 

Mae ’r cwbl geny ’n gryno mewn iachawdwriaeth lawn. 

“ ’D wy ’n gadael unrhyw gangen o grefydd mewn un man, 

Ag y mae rhai yn ddanisang, nad wy ’n ei chodi i’r làn ; 

’D wy ’n gadael un gofyniad yn y cyfammod gras, 

Nad wyí fi ar r)w amser yn ei gyhoeddi maes. 

“ ’R wyf yn derchafu ’r Arglwydd, ac yn darostwng dyn, 

Yn tori lawr ei haeddiant a’i allu yn gytun; 

’R wy ’n curo cyfeiliornad ar aswy ac ar dde’, 

’R wyf yn cymhwyso ’mhobl i mewn i deyrnas ne’. 

“ Dewch yma gylch o gwmpas, a thyma ’r unig fan 
Y cewch eich adeiladu, ac y cewch Dduw i’ch rhan ; 

Chwi ddewch yn hardd Grist’nogion, a hyny cyn bo hir, 
Can’s union gred athrawiaeth sy ’n gwneyd y praidd yn bur.” 

PREGETH SCHEMATICUS. 

Schematicus, un arall, un gwresog poeth o ddawn, 

Un pwnc oedd swm ei bregeth o foreu hyd brydnawn ; 

Er fod rhyw bynciau eraill wrth ei bregethau ’nglŷn, 

Ni ’nynai ei zel ef ronyn nes d’ai ei bwnc ei hun. 

Yr arfaeth oedd ei eilun; ac yna ’r arfaeth rad 

Oedd sylfaen fíydd, sancteiddrwydd, ’difeirwch, cyfiawnhâd; 

Olrheiniai ef ei natur, pob cangen yn gytun, 

Oddiwrth un wers o’r Bibl tros drugain Sul ac un. 

Efe ’sgrifenodd lyfrau, rai meithion iawn eu hyd, 

’R un pwnc oedd ei athrawiaeth trwy rhei’ny oll i gyd; 

Pwy bynag ŵr na chredai, anrasol oedd y dyn, 

Eel credai eí heb ammheu, Schematicus ei hun. 

A’i athrawiaethau haerllug o’r diwedd ’nynodd dân, 

Am farn ac opiniynau, dyeithr oe’nt o’r blaen ; 

Daeth enw ’n erbyn enw, fe gai un enw ’n awr, 

Ei godi cuwch a’r cwmwl, a’r llall ei dynu i lawr. 

Terfysgwyd penau ’r bobl, fe ranwyd yma a thraw, 

Dau biniwn mewn un eglwys, ac weithiau wyth neu naw ; 

Zel at y pethau lleiaf yn gweithio yn y dall, 

Un pulpud yn fflangellu ’r athrawiaeth yn y llall. 

Didolwyd, gwnawd parfion o’r bobl oedd gytun, 

Tri ’n erbyn pump rai prydiau, neu ddeg yn erbyn un ; 
Cyhoeddwyd cymanfaoedd o’r de’ i’r dwyrain dir, 

I chwilio gwraidd opiniwn, a gwneyd y pwnc yn glir. 

Fe lidiwyd, anfodlonwyd, fe ddüwyd ar bob llaw, 

Fe chwiliwyd am athrawon, rai newydd yma a thraw ; 
Pregethwyd, fe ’sgrifenẃ’yd, pawb am ei bwnc ei hun, 

Yn gant o ddarnau rhanwyd y Bibl oedd yn un. 

’Mofynwyd Groeg a Hebrew gopiau ’r ’Sgrythyr Lân, 

Un copi fe ’i goreurid, fe roid y llall i’r tân ; 

Darllenwyd hen ’sgrifenwyr, rhai eu galw ’n gywir ca’s, 

Rhai ’n hereticiaid deillion, ga’dd eu cyhoeddi maes. 

Nes myn’d â llu o bobl fu ’n ochr Sinai fryn, 

Yn gwrando Boanerges yn brysur* iawn cyn hyn; 

Ar ol rhyw bynciau gweigion. a cholli ’r ysbryd trist, 
Drylliedig, oedd yn gwaeddi am ’nabod Iesu Grist. 

I ’mofyn dw’r a bedydd, ’n ol gwneuthur profíes lân, 

Anghofio bedydd Ysbryd, a bedydd nefol dân; 

I bledio ’n erbyn gwenwisg, a darllen gweddi maes, 

Anghofio taerni calon a dirgel ruddfan gras. 

Gwallt llaes yn bwnc arbenig, rhaid cael y pen yn grwn, 

Gwell rhwygo mil o eglwysi na cholli ’r pwncyn hwn ; 

Mae ’n rhaid i hwn gael Esgob, ond Presbyter i’r llall, 

Wêl Quaker Independiad ddira well na mab y fall. 


Gynt pan daeth Boanerges i lawr o entrych nef, 

Fe ga’s un Athemelion, ac eraill gydag ef, 

Ei argyhoeddi yn ddwfn, fe welodd uffern dân, 

Fel gwelodd Theomemphus yn erchyll iawn o’r blaen. 

Fe grynodd wrth y daran, bygythion mawr y ne’, 

’R oedd lleisiau udgorn Sinai ’n ofnadwy iddo fe; 

Fe gyrai hwn ef gerdded, yn ufudd a di-ball, 

I ’mofyn gair y bywyd o ymyl môr i’r llall. 

Fe gadwai, fe weddîai, yn gynghan yn ei dŷ, 

Pan gyntaf godai ’r boreu fe waeddai fyny fry; 

Fe wylai am y beîau a garodd ef o’r blaen, 

Am ddydd y farn ac angeu, a phoethder ufíern dân. 

A’i enaid fel y rhesyn, pa gwmni bynag b’ai, 

’Chai dlawd, ni chai gyfoethog fod heb geryddu ei fai; 

* Prysur. Un ystyr i’r gair hwn yw difrif. Cyfieithiad Dr. Pughe o 
“Gweda i mi yn brysur,” ydyw, “ Tell nie seriously.” Dyna yr ystyr sydd i’r 
gair yn y fan yma, ac mewn lleoedd eraill gan ein hawdwr. Hyny hefyd yw 
ystyr y gair yn y pennill adhabyddus,— 

“ Daw dydd o brysur bwyso 
Ar grefydd cyn bo hir,” &c. 

Ei eiriau oedd yn llymion, ’r oedd gwreichion ar ei fin, 
A’r olwg arno ’n danllyd fel Boanerge’ ei hun. 


Nid oedd ei waith ond darllen, myfyrdod syn, a sôn, 
Am fanwl fanau ’r Bibl, am farn ac ufíern boen'; 
Myfyrio ar ei ddiwedd, beth dd’ai o hono fe 
Pan losgai ’r ddaear Iwythog, a phan ddarfyddai ’r ne’. 


Ond pan y daeth Seducus i foddio cig a gwaed, 

A chwsg, fel dwír diluw i redeg tros y wlad; 

A huno o Theomemphus, dderbyniodd fry o’r ne’ 
Ryw ddwfn argyhoeddiad ’r un oriau ag efe, 

Fe hunodd Athemelion, fe gysgodd oriau hir, 

Ac byth ni ail ennynodd o’i fewn ef ífíamau pur; 
Ond yn ei gwsg fe gododd wrth sŵn y daran fawr, 
’R ail dro daeth Boanerges o entrych nef i lawr. 




A chrwydro wnaeth o ddeutu tan siglo yma a thraw, 

Am daflu bant ei ofid, a rhedeg ar ryw law, 

A llechu tan ryw gongl ddiberygl o gael clwy’ 

Taranau Boanerges, a’i saethau tanllyd mwy. 

Am hyny fe ’mofynodd, fe chwiliodd yma a thraw, 

B’ le ’r oedd athrawon esmwyth, nas dodent ef mewn braw; 
Efe resolfodd eistedd lawr mewn rhyw wastad le, 

A hwnw mor agosed ag allai fyth i dre’. 


Gwrandawodd Orthocephal, derbyniodd ef yn glau, 

Y goreu welodd eto oedd hwn at esmwythâu ; 

’R oedd cysgu dan ei bulpud, ca’s hepian yma ’mlaen, 

A iechyd llawn o’r archoll yn Sinai ga’dd o’r blaen. 

Ond eto daeth rhagorach i yru ’r gwaith yn mlaen, 

A gwneuthur Athemelion yn dewyn uffern dân ; 
Schematicus a’i bynciau sy ’n denu gydag ef, 

Ryw fyrdd o gau brofíeswyr o hyíryd Iwybrau ’r nef. 

Yr hwn pan gynta’ ciywodd, curodd ei ddwylaw ’nghyd, 
Nid oes gyfíelyb athraw ag ef o fewn i’r byd; 

Mi lyna, doed a ddelo, wrth hwn tra byddwyf byw, 

Mae ei hynciau ef yn sicr o ddwyn i nefoedd Duw. 

Ac yna Athemelion a ’nynai ’n awr yn dân, 

Mor boethed, os nid poethach, nag bu erioed o’r blaen, 
Ond nid o argyhoeddiad, a th’ranau Sinai fryn, 

Ond tros y pwncyn arall, a thros y pwncyn hyn. 

Yn awr fe brynai lyfrau f’ai tros ei bwnc ei hun, 

Am hwnw fe wrthddadlai, os gallai, â phob dyn ; 



Fe chwiliai am ’sgrythyrau yn ddiwyd iawn bob dydd,' 

Bid cam neu iawn, i brofi anwylaf bwnc ei fíydd. 

Diffoddodd zel arn burdeb, a zel am ’nabod Duw, 

Am deimlo gras maddeuol, a syched calon friw; 

Fe anghofiodd ofn angeu, y farn ac uffern dân, 

A’r dychryniadau creulon a’i blinodd ef o’r blaen. 

Schematicus a’i ’nillodd, ac fe iachaodd ei glwy’, 

A ’n awr fe aeth ei hunan na ’i athraw mawr yn fwy ; 

Ei zel oedd yn saith gymaint, saith cymaint oedd ei ’stwr, 
O blaid i fedydd ysbryd, neu ynte fedydd dw’r. 

Dysgyblaeth bur yw crefydd yn unig, ebe ’fe, 

Rheolau i gadw ’r eglwys yn wastad yn ei lle ; 

’D oes dim a wneir heb drefn, a’r drefn oreu yw 
Yr hon a geir yn eglur yn llyfr sanctaidd Duw. 

Fel hyn saith ysbryd aflan, er geilw rhai hwy ’n lân, 
Berch’nogodd Athemelion, oedd waeth na ’r rhai o’r blaen, 
Nes gwneuthur ei holl broffes yn glebar segur ffol, 

Digysur i gredadyn i ddilyn fyth o’i hôl. 

Ac mewn syfrdandod ofer, fel mewn rhyw halog faes, 

Y cuddiodd ef ei grefydd, y claddodd ef ei ras ; 

Ac mwy nis adgyfododd, fe ga’s un yn ei lle, 

A’i dygodd ef i’r eglwys, nis dygodd ef i’r ne’. 

Ond arall oedd yr effaith ga’s y pregethau hyn, 

Ar hwnw oedd yn teithio i gopa Síon fryn : 

Gofidio Theomemphus, a lladd ei enaid gwan, 

’R oedd ei areithiau doniog, yn lle ei godi i’r làn. 

’D oedd yn ei ddoniau llydain un cysur, un llesâd, 

Na nerth i roi un eilun cuddiedig tan ei draed ; 
Schematicus a’i araeth oedd iddo ’n myn’d yn ddim, 

’D oedd yn ei bulpud oleu, ’d oedd yn ei bulpud rym. 

Ac nid oedd Orthocephal, y gwir a’r union gred, 

Sy ’n cadw pob athrawiaeth o’r Bibl mawr ar led, 

Yn cael un gronyn eífaith ar Theomemphus wan, 

I’w godi o anghrediniaeth y pydew mawr, i’r làn. 

Am hyny, byth ond hyny, ’d äi yma, ebe ’fe, 

Can’s dyn sydd yma ei hunan, ’d oes yma ddim o’r ne; 

’D oes yma oll ond ymfffost, wrth geisio diosg dyn, 

Nid ynt ond diosg eraill, ymwisgo maent ei hun. 

’D yw ddim i mi athrawiaeth fo ’n ddysglaer yn y pen, 

Un peth sydd eisiau arnaf, a hyny nerth o’r nen; 

'R un peth yw cyfeiliornad i mi a geiriau gras, 

Tra bwy’ yn ymdrabaeddu tan draed íy mhechod cas. 

Nerth, nerth sydd arnaf eisiau, rhown fyd am hwn pe cawn, 
Mae Satan o oleuni íel finnau ’n ddigon llawn ; 

Oni chaf air y bywyd, ac ynddo nerth y ne’, 

Mi drenga’ ar fy ngliniau yn ddirgel fach yn nhre’. 

Pwy les i mi i glywed am dan yr arfaeth fry, 

On’ theimla i ’n fy nghalon i Dduw fy ethol i ? 

Pwy fudd ga ’ra clust o glywed am iachawdwriaeth rad, 

Os nad yw f’ enaid innau yn hono ’n cael iachâd ? 

’D oes unrhyw air melusach i dd’weyd na dwyfol friw, 

A’i ddweyd fel lladdo ’n pechod, a’n codi o farw ’n fy w ; 
Ond trist yw gwaeddi allan yn sych ryw eiriau braf, 

Heb eíîaith nac awdurdod i wella ’r galon glaf. 

Mae ’n aeth, mae yn ddychryndod, mae ’n ofid i rni ’n wir, 
O bulpud diawdurdod i glywed geiriau gwir ; 

Athrawiaeth iach yn wastad sydd yn terfysgu mwy, 

Pan na bo effaith ynddi i welía dim o’m clwy’. 

Schematicus, pe deuai, pwy bynag tan y ne’, 

I weled ac i gredu yn gymhwys fel efe, 

Heb deimlo yr athrawiaeth, heb brofi dim o’r fraint, 

Cai rhai’n eu cyfrif ganddo ’n seraphiaid ac yn saint. 

Ond O ! ni thâl i minnau pe gwypwn oll i gyd: 

’D yw gwybod yn argraphu un gronyn ar fy mryd ; 

Prawf wyf am gael o’r cyfan, prawf o faddeuol ras, 

A’ra gwnai y dyn dedwydda’ a rodiodd daear lâs. 

Prawf o sancteiddrwydd cywir, a phrawf o gyfiawnhâd, 
Prawf o fabwysiad nefol, a iachawdwriaeth rad ; 

Prawf o bob rhan o’r Bibl, a’i athrawiaethau gwiw, 

Wna Theomemph’ yn llawen tra cerddo dir y byw. 

Os na chaiff brofi o honynt, fydd dyn o tan y ne’ 

Mwy athrist, mwy digysur, mwy unig nag efe ; 

Mae athrawiaethau synwyr, b’ont union gred, yn wan 
O ddyfnder ei drueni ei godi ef i’r làn. 

O Yspryd pur nefolaidd, cyn elwyf lawr i’r bedd, 

Trwy ryw athrawiaeth hyfryd gad i mi brofi ’th hedd ; 
Maddeuant! O maddeuant! maddeuant cyfan rhad; 

Yw ’r cyntaf beth ’r wy ’n geisio yr awrhon yn dy waed. 

Claf iawn oedd Theomemphus, fel hyn â’i friw yn fwy, 

Ac nid oedd neb r’odd eli hyd yma wrth ei glwy’; 

Ei ladd oedd Boanerges, Seducus am iachâu, 

Dim ond chwanegu ei ofid yn unig oedd y ddau. 

Schematicus drachefn, ac Oithocephal’ ffraeth, 

Nid o’ent na ’i argyhoeddi, na rhoddi iddo faeth ; 

’D oedd trefn na doethineb, na dim ond gallu ’r ne’, 

Yn abl symud mymryn ar Theomemph’ o’i le. 

Digwyddodd wedi hyny, pan oedd e ’n athrist brudd, 

Tan ruddfan am gael myned o’i gadwyn fawr yn rhydd, 

Ac yntau ar ei siwrnai i wrando un prydnawn, 

Areithiwr gan laẁeroedd ag oedd yn glodfawr iawn,— 

Ac un Arbitrius Liber ei hun oedd ar y gwaith ; 

Fe ’i ganed cyn Arminius a Morgan flwyddau maith; 

Ac oesoedd hir cyn codi, yn Mamre fawr, y tŵr, 

A gwneuthur arch gan Noah i nofio ar y dw’r; 

Mae ’n bostio ei ddysg a’i rinwedd; a’i bleser ef i gyd 
Yw ymresymu ’r cwbl a glywo fe yn y byd ; 
j Ar reswm mae ’n sylfaenu fel sylfaen gref ddi-fai, 

L Pan chwilier nid oes nemawr yn meddu rheswm lai. 

Mae ef Arbitrius Liber yn dala maes heb ball, 

I Grist i dd’od i achub hwn acw fel y llall; 

I wneuthui iachawdwriaeth yn bosib’ i bob dyn, 

Credinwyr, anghredinwyr, heb wahan rhwng yr un. 

Ac nid i’r Iesu farw fel byddai i dynu rhai 
O’u pechod at gyfiawnder,- a bywyd i barhau; 

Ond i roi dyn syrthiedig mewn posibilrwydd llawn, 

Trwy ffydd ac edifeirwch wneyd hedd â Duw yn iawn. 

A thyma ’r ffydd, medd efo, a ellir wneyd gan ddyn, 

Ni haeddodd Crist o honi, nis prynodd ef i’r un ; 

’R un wedd, ’r un ffurf bu ’r Iesu, naill fel y llall yn nghyd, 

Yn dyoddef ar Galfaria tros bawb sydd yn y byd. 

Ac os bydd un i wneuthur rhyw ddefnydd hyfryd iawn, 

O’i ddysg, o’i dda, o’i synwyr, o’i rinwedd ac o’i ddawn, 

A gwneyd ei hun yn deilwng o deyrnas hyfryd ne’, 

Nid Iesu gaiff y diolch, mae ’r diolch iddo fe. 

ARBITRIUS LIBER YN PREGETHU, A THEOMEMPHUS YN GWRANDO. 

“ Gwrandewch, hiliogaeth Adda,” ebe ’r areithiwr mawr, 

“ Nid dim erioed ond cariad wnaeth i chwi droedio ’r llawr; 
Meddyliau da tuag atoch sydd er creadigaeth byd, 

A thraw yn nhragwyddoldeb cyn rhoi ’r elfenau ’nghyd. 

“ Eich Crëwr yw eich Priod, eich Priod oll o’r bron, 

Ewyllysiwr da ’n ddiammeu i bawb sydd ar y dòn ; 

Ni fyn e i neb i farw, ond am i bawb gael byw, 

Os gwir llyth’renau ’r Bibl; wel hyn gwirionedd yw. 

“ Pa gyniíer gwersi sy yno, pob un yn haeru ’nghyd, 

Nad ydyw Duw am ddamnio, yn unig safio ’r byd ? 

Gwae rhai sy ’n cloi trugaredd wrth rai o ddynol-ryw, 

Yn haeru rhagordeiniad nad rhagwelediad yw. 

“ P’odd gall un perchen rheswm i haeru raaes yn lân, 

I Dduw bwrpasu dynion ryw rai i uffern dân ? 

Mae hyn yn gam anorphen â haníod mawr yr lor, 

Sydd â’i ddaioni cymaint â dyfroedd mawr y môr. 

“Dewch bawb, yw geiriau ’r Arglwydd, o bob rhyw gonglau ’r 
ne’, 

Neu glaf neu iach a fyddoch, yn union ato fe ; 

Ni fuasai ’n dweyd íath eiriau, pe buasem ni heb rym, 

Wrth lysiau, coed, neu geryg, ni thâl eu d’wedyd ddim. 

“ Nid ydyw dyn heb allu, er iddo fyn’d ar ŵyr, 

Mae ei ’wyllys a’i resymau heb eto eu llygru ’n llwyr, 

Ei ddeall yw ei reswm, fe gadwodd hwn ei le, 

Pan collodd ei frenhiniaeth o fewn i deyrnas ne’. 

“ A dyma ’m neges innau, cyhoeddi i chwi ’r gwir, 

A gwneuthur pob dyledswydd, y t’wylla yn oleu clir; 

Wel pwyswch yn eich meddwl y geiriau yma ’n llawn, 

A gwnewch eich dyledswyddau o foreu hyd brydnawn. 

“ Ymdrowch yn eich rhinweddau, ac ynddynt byddwch fyw, 
Cyflawni pob gorchymyn i gyd yw meddwl Duw ; 

Am dori ’r ddeddf roae damnio, fe dd’wedodd hyn ar g’oedd, 
In’ dori oll os torwn orchymyn fyth o’n bodd. 

“ At ddyledswyddau bellach, y perlau mwyaf drud 
Yw dyledswyddau nefol o’r cwbl sy ’n y byd; < 

Gweddîau ac elusen, ’d oes mo ’u cyffelyb hwy, 

Hwy ro’nt i angau creulon ei hunan farwol glwy’. 

“ Rhowch ymaith bob rhyw bechod, o weithred ac o fryd, 

Pob malais a chenfigen, a gormod garu ’r byd; 

Ein dyled ni yw ceisio, wrth geisio fe gair gras, 

Nid yw e waith mor anhawdd i goncro pechod cas. 

“ A dim ond gwneyd y goreu yw ’r cwbl sydd gan ddyn, 

A Duw sydd siwr o ateb, fe dystia ’r gair ei hun; 

Mae gras i’w gael ond ceisio, a’r ceisio sy arnom ni, 

A’r fynyd gyntaf ceisiom, fe rodda Duw yn ffri. 

“ Ac os parhawn i geisio, a cheisio tra fo ’m byw, 

Ni wnawn ein hun yn addas ar fyr o deyrnas Dduw ; 

Nyni bwrcaswn fywyd, trwy fywyd sanctaidd pur, 

A dyledswyddau ’n harwain i mewn i’r nefol dir. 

“Mae haeddiant mewn gweithredoedd, fe dd’wed y Bibl hyn, 
Mae eu gwaith yn canlyn seintiau i’r làn i Sîon fryn; 

Os rhodia gŵr yn union yn nghanol India draw, 

Ei waith fydd siwr o’i ddygyd i’r nef y dydd a ddaw. 

“ Nid yw ’r Efengyl euraidd a eilw rhai yn rhâd, 

A’i changau oll yn tyfu i raaes o ddwyfol waed, 

Ond copi o foesoldeb, a phob rhinweddol ddawn, 

A ninnau i ei ganlyn o foreu hyd brydnawn. 

“ Ar ol y copi yma, os byddwn ninnau byw, 

Ein rhinwedd ni sy ’n prynu ’n sylweddol deyrnas Dduw; 
Rhinweddau ydyw ’r ysgol y gall yr eiddil gwan, 

I ddringo o ganol daear i ganol nef i’r làn.” 




PENNOD V. 

Yr effaith ar Theomemphus o bregeth Arbitrius Liber; ymddangosiad 
Evangelius uwch ben Dinas Theopolis, ei Bregeth a’r effaith o honi ar 
Theomemphus. 

A DYMA ’r ffordd i’r nefoedd, ’be Theomemphus drist, 

At hyn o waith yn unig anfonwyd Iesü Grist, 

I roi rhyw reol hyfryd o fywyd nefol ryw, 

Ac i roi dyn mewn posib’ o brynu ffafr Duw ! 

Os te, wyf ddyn truenus, y truenusa erioed 1 
Gwae fi yr awr y’m ganwyd ! gwae fi yr awr ces fod ! 

Ni ddof fi fyth i haeddu un cẁr o’r nefoedd fry, 

Os na chaf nef heb haeddu, ftarwel am nef i mi. ^ 

Mae yma ryw athrawiaeth sydd yn derchafu dyn, 

Cytuno mae â natur, mae cnawd a hithau ’n un; 

Ond ni all dyn colledig, heb burdeb, dyn heb rym, 

Yr hyn sydd lai na haeddu, ei hunan wneuthur dim. 

’R wy ’n ddall, p’odd galla’ i gerdded un cam o Iwybrau ’r ne’, 
Heb gael goleuni hollol oddiwrth ei Yspryd e’? 

’R wy ’n wan, nis galla’ i weithio, a haeddu erioed ni chaed, 
Gan ddyn sy ’n llawn o lygredd o’i goryn hyd ei draed. 

Nid yw Arbitrius Liber hyd heddyw ddira o’r dyn 
Sy ’n ’nabod ei euogrwydd a’i wendid mawr ei hun; 

Nis teimlodd ef dywyllwch, er ynddo mae yn byw, 

A mymryn bach nis gwelodd erioed o oleu Duw. 

Fy nerth i oll mewn gweddi, ac nid yw hyny ond gwan, 

Yw rhoi fy ngliniau i gwympo, a’m líygaid tua ’r làn, 

D’weyd geiriau tan ddiffygio, nid nesu at Dduw, ond flfoi, 
Anghredu ’r peth wy ’n geisio, anghredu ei allu i’w roi. 

Pe meddwn ddyledswyddau fel rhyw íynyddau mawr, 
Mynyddau mwyaf welais draw yn y dwyrain wawr; 

Mor hawsed i mi ddringo o ben y rhei’ny i’r nef, 

Ag yw i’m dyledswyddau i’m dygyd ato Ef. 

A dâl gwneyd rhyw elusen a wneir i ddynol-ryw, 
lawn hollol i gyfiawnder anfeidrol berffaith Duw ? 

’D oes ddim am dori cyfraith y Duw sancteiddiol cûn, 

Ond taliad fyth na roddir gan y perffeithiaf ddyn. 

Rhaid i mi gael y cwbl, rhaid i mi ei gael e ’n rhâd, 

Mae ’n rhaid i Dduw heddychu â’r euog yn ei waed; 

Rhaid iddo dd’od ei hunan yn rhad at Theo’ wan, 

On’te mae ’n sicr ddigon na cho’d e byth i’r làn. 

O beth wna i dan athrawiaeth, athrawiaeth sâl ei rhyw, 

Sy ’n d’weyd i fod mewn natur y peth i gael nad yw; 

Mae ’n rhaid i mi gael gallu yn lân o ganol ne’, 

Ac onite chanlyna’ i un gronyn arno fe. 

O haeddiant annherfynol, a gras o nefol ryw, 

Rhaid i mi gael a wnelo íy heddwch llawn â Duw ; 

’D yw gwaith a dyledswyddau, ganmolir trwy ’r holl fyd, 

Yn abl maddeu pechod, pe byddent fyrdd yn nghyd. 

Fel hyn, a Theomemphus mewn myfyr wrtho ei hun, 

Heb gaffael naws cyí’rwyddyd, na chysur gan un dyn; 

A’i drigfan er ys dyddiau o fewn y ddinas wiw, 

Theopolis gyfenwir, sy â’i phlant yn ’mofyn Duw. 

Ond ar ryw un diwrnod, y cyntaf un o’r saith, 

Pan oedd pawb wedi gorphen gorchwylion bydol waith, 
Boreuddydd dysglaer hyfryd, cyn codi ’r haulwen lon, 

Sy ’n gwneyd i’r llysiau chwerthin ’r hyd wyneb daear gron, 

A Theoraemph’ yn athrist yn rhodio wrtho ei hun, 

Heb wybod b’ le cai bregeth â’r Bibl f’ai ’n gytun, 

Yn edrych weithiau i’r nefoedd, i lawr i uffern drist, 

Yn meddwl wrtho ei hunan pa fath oedd Iesu Grist, 


Fe welai gwmwl dysglaer yn d’od o’r dwyrain draw, 

A'i oleu yn tywyllu yr haulwen maes o law; 

Fe welai ’r haul fel lleuad yn ehang pell y nef, 

A’r cwmwl goleu ’n hedeg tuag at ei ddinas ef 

Fe welai angel cadarn, nid angel oedd ond dyn, 

Yn nesu yn agosach bob mynyd ato ei hun ; 

A’i wyneb fel y wawr-ddydd, yn crëu math o hedd, 

Yn iighalon Theomemphus wrth edrych ar ei wedd. 

Fe Evangelius ydoedd; yn wastad mae e ’n dwyn 
Newyddion teg a hyfryd, nefolaidd, tawel, mwyn; 
Newyddion o lawenydd i rhei’ny sydd yn drist, 
Newyddion rhad i ddynion trwy angeu Iesu Grist. 

Fe gasglodd Theopolis ei phlant o’r bron i gyd, 

I wrando y newyddion sylfaenwyd cyn bod byd; 

Er lled y dorf aneirif, prin iawn oedd yno un 
Am glywed gair o heddwch fel Theomemph’ ei hun. 

Ac yna fe ddadseiniodd fel udgorn aur i maes, 

Ogoniant bryn Calfaria, holl egwyddorion gras; 

A thorf o gwmpas iddo tu aswy a thu de’, 

Angylion, archangylion, dysgleiriaf yn y ne’. 

PREGETH EYANGELIUS. 

“Chwi glywsoch Foanerges,” be fe,—“ nid prophwyd gau,- 
• Yn gwaeddi damnedigaeth i bawb ni ’difarhai; 

Yn ’mofyn am rasusau, rhinweddau mawr eu bri, 

Ac oll wedi eu hargraffu â delw ’r nefoedd fry. 

“ ’N awr fe ’m danfonwyd innau oddiwrth yr orsedd wen, 
Nid i wrthdd’wedyd mymryn o’r geiriau ddaeth o’i ben; 
Ond i gyhoeddi rhydd-did i’r gŵr briwedig caeth, 

A jubil gwaredigaeth na chlywyd am ei bath. 

“ Mae dyn, chwi glywsoch'^^îgs, yn gorwedd tan ei fai, 
Nas gall, er mil o fŷdoedd, fyth fythoedd ’difarhau; 

Lawr yn y dyfnder tywyll tan gadwyn gadarn gref, 

Heb allu codi llygad i fyny tua ’r nef. 

“ Gwrandewch am hyny newydd tragwyddol ei barhâd, 

A seiliwyd ac a seliwyd mewn dwyfol ddynol waed,— 
Trugaredd fel y moroedd o galon Duw ei hun, 

Yn llifo yn annherfynol at wael syrthiedig ddyn ; 

“Newyddion o lawenydd orch’mynwyd roi ar led, 

Can’ gwynfyd ar ol gwynfyd, fydd fyth i’r sawl a’u cred; 
Newyddion rhad i ddynion, i Dduw newyddion drud, 
Myfyrdod hen y Duwdod cyn gosod sylfaen byd. 

“ Dysgwyliad patriarchiaid o’r diwedd ddaeth i ben, 

Y mwyaf bwnc o’r arfaeth dragwyddol uwch y nen; 

Fe brynwyd dyn syrthiedig âg anfesurol bris, 

Gwaed calon Duw ei hunan, was’naethai dim yn ìs. 

“’R wyf finnau ’n awr yn genad oddiwrth freninllys Nêr, 
Yr orsedd sydd filiynau fesurau uwch y sêr ! 

I alw ’r nef a’r ddaear yn dyst maddeuant rhad, 
Maddeuant diammodol, i gredo yn y gwaed. 

“ Mae ’r addfwyn Oen fu farw er ’s tro ar Sîon fryn, 

Trwy ’r eglwys fawr Gatholic ’n awr am egluro hyn, 

Fod ynddo fe gyfiawnder, doethineb mawr, a grym, 

Nas tâl i’r nef nac uffern byth i’w wrthsefyll ddim. 

“ Cyfiawnder wisg yr euog, cyfiawnder ylch bob stain, 

Pe duai fel y porphor, fod fel y Hîain main; 

Cyfiawnder wna ’r Eihiopiáid, y duaf cas eu rhyw, 

Fu ’n olrhain pob rhyw bechod, fel eira gwỳn ei liw. 

“ ’D ys dim yn gofyn ammod, i rhei’ny fod ei gael, 

Yn unig ond ei dderbyn o law ’r Messîah hael; 

Efe sy ’n rhoddi ’r derbyn, a fe sy ’n rhoddi ’r llaw, 

A fe sy ’n rhoddi ’r cwbl yn gyfan trwyddo draw. 

“ Mae ynddo nerth diderfyn, doethineb mawr yn rhad, 
Deng miliwn o rinweddau yn rhagor yn y gwaed; 

Mae ynddo bob rhyw anghen sydd ar bechadur gwan, 
Tan filoedd o ammheuon, i godi ei ben i’r làn. 

“ Mae mil o addewidion o fewn y llyfr mawr, 

Oll yn dyferu manna, a hyfryd fyrr i lawr ; 

Y maent hwy yn perthyn iti, y maent hwy oll yn rhad, 
Eu sylfaen a’u cyflawniad sydd yn y dwyfol waed. 

“ ’R Efengyl wy ’n bregethu, nid yw hi ddim ond hyn, 
Mynegi ’r weithred ryfedd wnawd ar Galfaria fryn ; 
Cyhoeddi ’r addewidion, cyhoeddi ’r raarwol glwy’, 

A diwedd llygredigaeth i’r sawl a gredo mwy. 

“ O cred, O cred, cai gymhorth i dynu ’th lygad de^ 

O cred, O cred, cai allu i dori ’th fraich o’i lle; 

Cred yn yr Oen fu farw fry ar Galfaria fryn, 

Y fynyd gynta’ y credost cai lawer fwy na hyn. 

“ Trwy gredu ti gai allu i fyn’d trwy ddw’r a thân, 

Trwy gredu ti gai goncwest o’th feîau fawr a mân ; 

Trwy gredu ti orchfygi elynion rif y gwlith, 

Cred yn yr Oen yn unig a’th wna yn hapus byth. 

“ Mae torf o addewidion yn agor i ti ’n awr, 

Ac yn mhob un addewid mae rhyw drysorau mawr; 

Maent oll yn perthyn iti, ’d oes le it’ ammheu dira, 

Mor gynted yr ammheuost tydi a golli ’th rym. 

“ Nac edrych ar amraodau, fyth, fyth o’th fewn dy hun, 

Trwy gredu daw ammodau, mae gras wrth gredu ’nglŷn ; 

Y fynyd gynta’ y credost yw ’r fynyd byddi byw, 

Wrth gredu yn Nghrist yn unig cai wel’d gogoniant Duw. 

“ Nid credu yw fod genyt ryw drugain nôd ac un, 

Amrywiol o rasusau rhagorol ynot d’ hun; 

Ond credu yw dy weled yn eisieu oll i gyd, 

A’th eisieu yn peri it’ bwyso ar Brynwr mawr y byd. 

“ Dy eisieu yn peri it’ redeg at yr addewid rad, 

Dy eisieu yn peri it’ olchi'dy enaid yn y gwaed; 

Dy dlodi annherfynol yn peri it’ fyn’d yn hy’, 

A doed hi fel y delo, o flaen yr orsedd fry. 

“ Na oeda ’r mymryn lleiaf, mae ’r amser yn hwyrhau, 

Fe rwystra ’th anghrediniaeth di lawer o fwynhau; 

Gelynion yw ’th resymau, sy ’n curo yma a thraw, 

Yn cadw pren y bywyd â’u cleddau yn eu llaw. 

“ Fe haera un am ammod o galon dyner friw; 

Fe dd’wed y llall rhaid syched, cyn yfed dyfroedd byw ; 

Wrth geisio cael y rhei’ny yn eglur ddinacâd, 

Yr wyt ti ’n ofni ’maflyd yn yr addewid rad. 

“ Yn ddwl, yn ddall, yn dywyll, yn aflan oll i gyd, 

Ffieiddiaf un genedlwyd erioed o fewn y byd ! 

D’wed wrth y Brenin addfwyn,—O gwna drugaredd lawn 
I aflan ddyn heb ammod, i aflan ddyn heb ddawn ! 

“ Cai ’r cwbl fel y mynost y fynyd caffost ffydd, 

Y t’wyllwch ddyd hi ’n oleu, gwna ganol nos yn ddydd; 

Hi ysgafnhâ dy íeichiau, er bod hwy ’n feichiau mawr, 

Hi sugría bob cysuron o ganol nef i lawr. 

“ Hi ddena yn ddirgelaidd i ganol nef dy fryd, 

Hi wna it’ ’mado ’n ddiddig â’r cyfan yn y byd ; 

Hi wna it’ weddio ’n fynych, can’s wrth weddîo cai 

Y Qyfan í’ost yn ofyn yn union i’w fwynhau. 

“ Pan delost ti i gredu â’th galon yn y gwaed, 

Fe gwymp dy holl eilunod yn chwilfriw tan dy draed; 

Dy ffydd a ddengys iti yn glir Galfaria fryn, 

Pob eilun fydd yn cwympo yn y goleuni hyn. 

“ Ni saif dim arian rhydlyd gyferbyn angeu ’r groes, 

Ni phwysa dim trysorau îs nen â marwol loes; 

’D yw cyfaill neu berth’nasau, neu wedd rhyw wyneb gwỳn, 
Ond gwagedd wrth fyfyrio am ben Calfaria fryn. 

“ Sancteiddrwydd efengylaidd a rhyfedd fanol sydd, 

Fel trysor yn guddiedig yn egwyddorion ffydd; 

Fel credost byddi sanctaidd; os ä dy ffydd yn wan, 

Fe dderfydd dy gasineb at bechod yn y man. 

“ Mae caru yn un â chredu, ac y mae caru ’n ras 
Sydd yn ffieiddio ’n wastad holl gangau pechod cas; 

A gredodd, hwnw garodd, a garodd sy ’n casâu 
Pob pechod anghyfreithlon, can’s arall mae ’n fwynhau. 


EYANGELIUS YN PREGETHÜ GOGONIANT CRIST, A’I GYFAMMOD,—RHY- 
FEDDOD DYNION AC ANGYLION, A DIFYRWCH DUW O DRAGYWYDDOL- 
DEB I DRA6YWYDDOLDEB. 

“ O iachawdwriaeth gyflawn, anfeidrol led a hyd, 

Mae ’n fwy na ’r nef ei hunan, mae ’n llawer mwy na ’r byd; 
Mae ’n drysor anchwiliadwy o berlau drud o’r bron, 

’D oes dim yn gymhar iddi sydd ar y ddaear gron. 

“ Mae dechre ei llawenydd, ac y mae dechre ei hedd 
O fewn y rhai crediniol yr ochr yma i’r bedd; 

Ond draw y ceir ei hyfed, a thraw y mae ei grym, 

Pan byddo ’r byd a’i drysor oll wedi myn’d yn ddim. 


“ O enw ardderchocaf yw enw marwol glwy’! 
Caniadau archangylion a fydd fath enw mwy! 
Bydd yr anfeidrol ddyfais o brynedigaeth dyn, 
Gan raddau filoedd yno yn cael ei chanu ’n un. 




“ Fe ddaeth i wella archoll trwy gym’ryd clwyf ei hun, 
Etifedd nef yn marw i wella marwol ddyn ! 

Yn sugno maes y gwenwyn a r’odd y sarph i ni, 

Ac wrth y gwenwyn hyny yn marw ar Galfari. 

“ O angeu ’r groes ! ti haeddit ryw lawer mwy o glod 
Nag allodd tafod dynion i roddi i ti erioed ! 

O gariad anchwiliadwy ! O anorchfygol ras ! 

Hwn ydyw' ’r lle ’mddangosaist ti gynta’ erioed i maes. » 

“ Deg dryll ar hugain arian, fy íesu, oedd dy bris, 

A all’sai ddim o’r arfaeth i’th werthu yn uwch neu ’n îs ? 
Anfeidrol ddiystyrwch ! fe dal’sai Mhrynwr mawr, 

Y nefoedd fìl o weithiau, a mil o weithiau ’r llawr. 

“ Fy Nuw a fynai ei ddryllio, i osod sylfaen rad, 

O iachawdwriaeth gyflawn ddigonol yn ei waed; 

Am hyny deflro, gleddyf, a tharo ’r Bugail cûn, 

Ac aed y praidd ar wasgar, boed yno ond ei hun. 

“ Bechadur, gwel E ’n sefyll yn llonydd ar y groes, ^ 

Clyw ’r gruddfan sy ’n ei enaid tan ddyfnder angeu loes : |\ 

O gwrando ar ei ruddfan, mae pob ochenaid ddrud \ 

Yn ddigon mawr o haeddiant ei hun i brynu byd. i 

“ Gwel ar y croesbren acw gyfiawnder mawr y ne’, 

Doethineb a thrugaredd yn gorwedd mewn un lie ; 

A chariad anfesurol yn awr i gyd yn un, 

Fel afon fawr lifeiriol yn rhedeg at y dyn. 

“ Nis cafodd ond y bustl i yfed ar y groes, 

Y fìnegr a’r wermwd pan tan y chwerwaf loes ; 

Fe gaiff y sawl a gredo y llo pasgedig rhad, 

Ac yfed gwin puredig o fewn i dŷ eu Tad. 

“ Cynnefin iawn â dolur, gofidus iawn a fu, 

Fel d’ai tangnefedd rhyfedd, a iechyd llawn i ni; 

Fe ddygodd ein doluriau a’n clwyfau bob yr un, 

Trwy rym tragwyddol gariad o fewn ei gorff ei hun. 

“ Fe ’i maeddwyd, fe ’i gorthrymwyd, o’i ieu’nctyd hyd ei groes, 
Nis ca’s ond gw’radwyddiadau o’r boreu hyd y nos; 

Fel Oen yr aeth i’r lladdfa, yn ddiddig ac yn fwyn, 

Heb rwgnach na gwrthdd’wedyd un cymmal er ein mwyn. 

“ Tywalltodd ei enaid allan i ergyd marwol friw, 

Fel byddai ei had crediniol fyth fythoedd i gael byw; 

Aeth tan y baich anorphen ei hunan ar y pren, 

I’w dynu oddiar ysgwyddau rhai gerddent tua ’r nen. 

“ Ac yna adgyfododd yn ogoneddus iawn, 

Daeth boreu teg a hyfryd ’n ol ’stormus ddu brydnawn; 

Y gadwyn fawr a dorodd ar wawr y trydydd dydd, 

Fe goncrodd angeu ei hunan, o’r carchar daeth yn rhydd. 

“ I fyny daeth o Edom, a’i wisg yn goch ei lliw, 

Nis gall’sai un creadur mewn cadwyn gadw Duw; 

Fe dorodd rym yr angeu, íe ’gorodd ddrysau ’r bedd, 
Palmantodd ffordd o’r ddaear yn awr i ganol hedd. 




310 


WILLIAM WILLIAMS, PANT-Y-CELYN ; 


“ Y mae ef heddyw ’n eistedd ar orsedd ddysglaer fawr, 

Yn gweled gylch o gwmpas y cyfan ar y llawr; 

Ei hun yn llywodraethu Gehenna íawr a’r nef, 

A therfyn eitha ’r ddaear sy tan ei ofal ef. 

“ De’wch bellach, bechaduriaid, nas gwelodd oleu ’r dydd, 
Mewn carchar tywyll, pygddu, rai eto sydd yn nghudd; 

Fe gododd Haul o’r diwedd, hi gododd y prydnawn, 

A egyr eich amrantau i wel’d yn ddysglaer iawn. 

“ Crynhowch eich holl achwynion, y mwyaf sydd i’w gael, 
Cewch yma ddigon, digon i’ch ateb chwi yn hael ; 

’D oes dim ond edrych yrna, mae edrych yn iachâu, 

Mae edrych yn sancteiddiò, mae edrych yn fwynhau. 

“ Mae edrych ond ei hunan i ben Calfaria fryn, 

Yn tynu ymaith ofn, yn gwneyd y du yn wỳn; 

Mae gwel’d y drain plethedig, y dûr, a’r waew-fifon, 

Yn creu rhyw bur dangnefedd digymhar tan y fron. 

“ Mae tynu blew o gernau lachawdwr mawr y byd, 

Ei wawdio a’i ddiystyru, a phlygu iddo ’nghyd, 

A phoeri yn ei wyneb, d’weyd—Henfifych, wele fe,— 

Yn fwy na ’r holl aberthau fu erioed o tan y ne’. 

“ Mae ’r fifynnon yn agored, de’wch edifeiriol rai, 

De’wch chwithau yr un fifunud sy ’n methu ’difarhau; 

De’wch gafodd galon newydd, de’wch chwithau na cha’dd un, 
I olchi pob budreddi yn haeddiant Mab y dyn. 

“ Wel dyma ’r ddamnedigaeth yr awrhon sydd yn bod, 

Seí peidio derbyn Meddyg, y Meddyg goreu erioed; 

Ofnadwy ydyw edrych ar ddyfais nef yn fach, 

Efieiddio ’r unig blaster sy ’n gwneyd y clwyf yn iach. 

“ O iachawdwriaeth gadarn, O iachawdwriaeth glir ! 

Eu dyfais o’th gyfifelyb erioed ar fôr na thir; 

Mae yma ryw ddirgelion, rhy ddyrys ynt i ddyn, 

Ac nid oes all eu dadrys ond Duwdod mawr ei hun. 

“ Eich dyled chwi, gredinwyr, os dyled gelwir ef, 

Yw caru bob mynydyn Greawdwr mawr y nef; 

Mae cariad yn cyflawni ’r gorchymyn yn ddi-ball, 

A chariad sydd yn parchu gorchymyn fel y llall. 

“ Grym cariad yn y Duwdod oedd gwisgo natur dyn, 

A chariad ddyoddefodd ei loesau bob yr un ; 

A chariad anorchfygol yn wenfflam gadarn gref, 

Sy ’n anfon pob rhyw roddion i ei gariadau ef. 

“ Eich bywyd chwithau bellach ei sylwedd cariad yw, 
Dybenion pob dyledswydd fydd cariad at eich Duw; 

Oes fechan tu yma i angeu o garu ’ch Prynwr drud, 

Ac yna tragwyddoldeb, ’dyw hwnw ond caru i gyd. 

“ Mewn cariad mae gweddîo i gyd o hyn i maes, 

Mewn cariad y mae derbyn holl egwyddorion gras ; 

Mewn cariad mae rhoi cynghor, cyfranu hefyd ddawn, 
Caifif cariad bellach faeddu o foreu hyd brydnawn. 

“ A thyma ’r unig achos gadawodd Brenin ne’ 

I rieni meibion dynion fyn’d gynta’ erioed o’u lle; 

I fwyta ’r pren waharddwyd, fel pan y caent iachâd, 

Y gallo cariad nofio byth bellach yn y gwaed. 

“ Nid oes un peth a ennyn y fflam angerddol gref, 

Addewid neu orchymyn, fel ei ddyoddefaint ef; 

Pan rh’odd ei fywyd trosom, pa beth a ball ef mwy ? 

Mae myrdd o drugareddau difesur yn ei glwy’. 

“ A chariad ennyn gariad, hen reol yw erioed, 

Ond hwnw gyntaf garodd, ydyw y mwya’ ei glod; 

Yn Nuw ei hun ennynodd yn gynta ’r tân di-drai, 

Ac ynddo bydd y danllwyth byth bythol yn parhâu. 

“ Nid baich yw credu ynddo, y pleser pena ’n fyw; 

Nid baich yw taer weddîo, wrth gredu gwrendy Duw; 
Nid baich yw gweithio drosto, nid baich yw canu ei glod, 
Can’s cariad gwna fe ’n bleser hyfryda’ fu erioed. 

“ Ffwrdd athrawiaethau ’n fuan, sy ’n erbyn gras barhau, 

Sy ’n tori ’r hen briodas rhwng Duw a dyn yn ddau ; 

Sy ’n dodi dyn i weithio heb gariad ac heb rym, 

Ac ar ol gwneyd y cwbl ni thâl ei waith ef ddim. 

“ O ras didranc, diderfyn, tragwyddol ei barhad, 

Yn nghlwyfau ’r Oen fu farw yn unig mae iachâd : 
lachâd oddiwrth euogrwydd, iachâd o ofnau ’r bedd, 

A chariad wedi ei wreiddio ar sail tragwyddol hedd.” 

’N ol traethu ’r athrawiaethau hyfrydaf hyn yn nghyd, 

A llawer iawn yn rhagor nag ellir gofio i gyd, 
Gorphenodd Evangelius, ac yna ’r nef o’i bron, 
Dywynodd ei hwynebpryd yn ddysglaer ac yn llon. 

Ac yntau a ddechreuodd, yn nghyd a’i nefol lu, 

Ei siwrnai mewn mynydyn trwy ’r awyr ddysglaer fry ; 
Angylion a cherubiaid mewn un soniarus dôn, 

Yn canu ’r anthem hyfryd am goncwest gwaed yr Oen. 

Telynau aur yn dadsain eu hyfryd sŵn i maes, 

A’u hecho yn ehedeg trwy ’r awyr deneu lâs, 

Nes cyrhaedd y caniadau o entrych eitha ’r ne’, 

Mewn annghyneíin bleser o gẁr i gẁr i’r dre’. 

Yn ŵyl fe gadwyd heddyw, gŵyl o annghynefin flas, 

Yn goffadwriaeth hyfryd o waredigol ras; 

Fel gwlith fe gwympodd bywyd ar ol y bregeth hon, 

Nes darfu i blant y ddinas i garu oll o’r bron. 

Ond Theomemph’ oedd eto heb gael ei Iwyr ryddhau, 

Yn methu cym’ryd cysur, yn methu llawenhau ; 

Er iddo gael awelon, rhyw brawf o nefol dân, 

Na chafodd ef eu tebyg hwy eto erioed o’r blaen. 

Er hyny gyd nis credodd yr iachawdwriaeth rad, 

Ac nis ca’dd ef un olwg yn eglur ar y gwaed ; 

Ond fe ga’dd ryw oleuni o’i gyflwr yn fwy clir, 

A rhwystrau sydd yn gorwedd rhwng Aipht a Chanaan dir. 


PENNOD VI. 

Myfyrdodau Theomemphus ar ol clywed Evangelius;—yn rhodio mewn 
coedwig, ac yn gweddîo. Awel yn siglo’r goedwig,—yn cael cysur, ac 
yn gorfoleddu yn yr Arglwydd, 

M I wela ’r olwg arall ar boenau uffern dân, 

Mi welaf nef yn eglur nas gwelais i o'r bläen ; 

Mi welaf lawn ddihangfa mewn iachawdwriaeth rad, 

Mi welaf heddwch cyflawn mewn dynol ddwyfol waed. 

Mi welaf nad yw uffern gynddeiriog, fawr ei phoen, 

I neb ond rhai na chredo yn iawn yn ngwaed yr Oen; 

Ac mai nid tori ’r gyfraith a ddamnia neb, ryw ddydd » 

A glywodd swn efengyl, ond eisieu ’r gras o ffydd. 

Mi welaf anghrediniaeth ddi-sail yn fwy ei grym, 

Anhawsach yn fy natur i’w choncro ’n awr na dim 
O’r holl bechodau duon sy o gwmpas tan y ne’, 

’D oes un â dyfnach gwreiddiau o honynt nag efe. 

Mae ’n hawsach fil o weithiau i’r eiddil mwyaf gwan 
I godi â blaen ei fysedd y mynydd mawr i’r làn, 

Nag iddo fe gondemniwyd gan swn y gyíraith drist, 

I dd’od o hono ei hunan i gredu yn Iesu Grist. 


A hawsach yw i hwnw i fentro ei hun i lawr, 

Erioed ni fedrai nofio, i ganol tònau mawr, 

Nag i gydwybod euog, sy ’n ofnau oll i gyd, 

I fentro ei hun i’w hachub i gôl lachawdwr byd. 

O na chawn ras i gredu, pe credu ’ngwnai yn rhydd, 

’D oes dim a’m cod i fyny o’r pydew mawr ond ffydd; 
Ffydd dỳn euogrwydd ymaith, ffydd unig laesa ’mhoen, 
Ffydd ylch Theomemphus aflan yn wỳn yn ngwaed yr Oen. 

Datguddiodd mynydd Sinai rhyw fil o chwantau ’n un; 

Y rhai o’r blaen na welais oedd yn fy nghnawd ynglŷn; 
Mae ’n fyw y pena’ o honynt, fy anghrediniaeth cas, 

Nid oes ond ffydd yn Iesu a dafla hwn i maes. 

A heddyw yw ’r diwrnod—truenus yw y nod !— 

Y gwelais anghrediniaeth o mewn im’ gynta’ erioed; 

Mi welais fil o feíau tan Foanerges fawr, 

’R wy ’n gwel’d nad oes ond credu a’u tỳr hwy oll i lawr. 


Mi ge’s oleuni newydd yn awr o ganol nef, 

Duw im’ trwy EYangelius oedd a’i datguddiodd ef; 

Mi welais ddamnedigaeth, ’r wy ’n gwel’d yn awr y ddau, 
Y ffordd o waredigaeth, ond methu a’i mwynhau. 

Mi welaf feîau newydd na welais i o’r blaen, 

Rhai nad yw ’r byd yn gweled, yn haeddu uffern dân; 

’D wy ’n credu dim yn Iesu, ’d wy ’n caru dim o Dduw, 
A thyma wreiddiau pechod amrywiol iawn eu rhyw. 


Tra ofn yn fy nghalon, p’odd galla’ i lawenhau, 
Anmhosib’ i mi garu heb i mi erioed fwynhau; 

A gwnelwyf hyny wnelwyf, ’d oes dim fodlona ’r Tad, 
Nes myn’d i maes o’m hunan, a chredu yn y gwaed. 


Am fod y gwreiddyn yma, sef anghrediniaeth cas, 

Mae yma ’r holl ganghenau, er nid yn tori maes, 

Pob gwỳn, pob chwant, pob trachw^ant ddiffoddodd uffern dân, 
Sydd yma yn guddiedig, oedd ynw'yf fi o’r blaen. 


Mae ’mraich a’m llygad deheu yn union yn eu lle, 

Ni thorwyd'un hyd heddyw gan ’fengyl Brenin ne’; 

O na dd’ai gair y bywyd yn awr o entrych nen, 

A mwrddro ’m hanghrediniaeth mewn mynyd yn ei ben. 


Fel gallwn innau deimlo o íias maddeuant pur, 

A pheth o ffrwyth pereiddiaf, hyfrydaf Canaan dir; 
A chodi ar fy enaid y wawr ddysglaerwen sy ’n 
Datguddio rhan o degwch y nefol Ddwyfol ddyn. 

O dere, hyfryd foreu, gad im’ gael dy fwynhau, 

Rho i minnau yn y diwedd i adnabod llawenhau ; 

Mae míl o fewn dy eglwys yn ysgafn y pryd hyn, 

Yn canu i’r Oen fu farw ar ben Calfaria fryn, 

A minnau yn fy nhristwch fel dyn heb wel’d y dydd; 

Tra fyddo rhai ’n moliannu, íy nghalon innau ’n brudd : 

O iachawdwriaeth rasol! O iachawdwriaeth fawr ! 

Fe allai, os wyf hapus, mai agos wyt yn awr. 

Ond ar ryw un diwrnod,—dedwyddaf ddydd erioed 
Oedd hwn i Theomemphus, er pan y cafodd fod,— 

Pan oedd e ’n rhodio ’n ddystaw mewn myfyr wrtho ei hun, 
Mewn coedwig ar làn afcn heb yn ei weled ddyn ; 

Fe waeddodd ar ei liniau fel yma tua ’r ne’, 

Ochenaid ’n ol ochenaid yn codi ynddo fe, 

Fel tòn ’n ol tòn yn dyfod o’i galon drom i raaes, 

Anghredu yn gorchguddio holl egwyddorion gras.*’ 

Nes gwasgu o gyfyngderau ei enaid llesg i’r llawr, 

Mor ddwfn pe b’ai bosib’ ei hun ag uífern fawr; 

Nas gall’sai godi i fyny, na gronyn íyn’d o’r man, 

Mor gryf yw anghrediniaeth yn maeddu ysbryd gwan ! 

Ond pan nas gall’sai ddyoddef, dyoddef dim yn hwy, 

Gan wres a phoen digymhar ei argyhoeddiadol glwy’, 
Danfonwyd gair i waered, fe dâl ei gofio ef,— 

Gair oedd yn fwy na ’r ddaear, gair oedd yn well na ’r nef. 

Rhaid oedd ei gael, neu farw; hwn oedd y gair mewn pryd,— 
Ha fab, mae Hh holl aflendid ’ti awr wedi eifaddeu gvd; 

Mae Aberth wedi ei ffeindio,ýe gafwydŷerffaith iawn, 

Am bob rhyw fai fu ynot fe roadwyd taliad llawn. 

Fe glywai awel beraidd cyn i’r addewid dd’od, 

Yn ysgog ar y goedwig, yn chwareu brig y coed; 

Yr aer yn ymgynhyrfu, a rhyw nefolaidd ’stwr 
Yn cyíîro yn dawel hyfryd ar wyneb glâs y dw’r. 

Ac yna daeth tawelwch o’i fewn o nefol ryw; 

’Be Theomemph’—rhyw arwydd o’r nef yw hyn gan Dduw; 

• Fel hyn yn yr holl argrafhadau diweddar,— 

.“ o’i galon drom i’r làn, 

Anghredu yn gwneyd ei ysbryd yn egwan iawn a gwan.” 

Fel yna hefyd yn yr argraffiad cyntaf, 1764; ond yn yr ail argraffiad, 1781, y 
mae yr awdwr wedi ei newid, er gwell yn ddiau, i’r ffurf uchod. 

Fe ddaw, fe ddaw ’mhen ’chydig,—’mhen ’chydig bach fe 
ddaw,— 

Wrth hyn disgynodd arnaf, mi wn ei fod gerllaw. 

Ac erbyn a llefaru daeth nerthoedd nefoedd fawr, 

Fel afon lawn lifeiriol i’w galon ef i lawr; 

Ni ddeallodd, ac nis clywodd erioed o’r blaen gan ddyn, 

Yr hyn a ga’s ei deimlo yr awrhon ynddo ei hun. 

Ac yna i’r làn fe neidiodd, yn ysgafn oedd ei droed, 

Trwy brofi ’r hyn nas profodd efe o’r blaen erioed ; 

I’r nef fe godai ei lygaid, sef hen drigfanau llid, 

Ond moroedd mawr o gariad oedd yno ’n awr i gyd ! 

Fe synodd ! fe ryfeddodd !—’Be fe,—fe drodd y rhod ! 

Trodd ofnau yn gysuron pereiddiaf fu erioed ; 

Yn mhlith pob rhyfeddodau hwn yw yr uwcha’ ei ryw, 

Caiíf Theomemphus aflan feddiannu nefoedd Duw. 

Fy Nuw ! fy Nhad ! fy lesu ! boed clod i’th enw byth, 

Boed dynion i dy foli fel rhif y boreu wlith ! 

O na b’ai gwellt y ddaear oll yn delynau aur, 

I ganu i’r Hwn a anwyd yn Methle’m gynt o Fair. 

O na allwn innau waeddi i gwrawl uwcha ’r nef, 

Nes clywo ’r Indiaid duon, trwy ’r awyr lâs fy líef; 

A gyru swn maddeuant, swn iachawdwriaeth ddrud, 

O wynt i wynt i’r nefoedd, o bôl i bôl i’r byd. 

O na b’ai fil o filoedd a rhagor yma yn nghyd, 

A myrdd o’r bobl waethaf, aflanaf yn y byd ! 

Myfi gyhoeddwn iddynt, myfi ffieiddiaf ddyn, 

Fod gwaed y groes yn abl i faddeu i bob yr un. 

O ddedwydd awr y’m ganwyd, yr awr ddedwydda’ erioed, 
Oedd hono yr arfaethwyd i Theomemph’ gael bod; 

Neu ynte ’r fynyd hono tywyllodd haul y nen, 

Pan gwaeddodd fy lachawdwr yn uchel ar y pren. 

Dedwyddwch ddaeth o’r diwedd, y fath ddedwyddwch yw 
Nas ceir mewn un creadur ag sydd dan nefoedd Duw; 
Maddeuant rhad o bechod, pob rhyw bechodau ’nghyd, 

Rhai ffiaidd, mwyaf aflan, a glywyd yn y byd. 

O Theomemphus hapus, mi gefais hyny ’n awr, 

Sydd fil mwy gwerthíawrocach na ’r ddaear lâs na ’r llawr; 

Mi gefais fwy mewn mynyd gan fy lachawdwr hael, 

Nag oeddwn i yn ei feddwl fod ynddo ef i’w gael. 




3i6 


WILLIAM WILLIAMS, PANT-Y-CELYN : 


Ymgesglwch, ser y nefoedd, a de’wch yn gynghan iawn, 
Dechreuwch gân y boreu, cynneliwch hyd brydnawn ; 

A bloeddiwch trwy ’r holi hir-nos ryw gainc nefolaidd wiw, 
I’r Brenin mawr fu farw tros feîau dynolryw. 

Na thawed haul na lleuad, nac un o wellt y maes, 

Heb seinio clod yn rhywfodd i waredigol ras; 

Gras sydd yn gwneyd yr aflan, íîieiddiaf ddyn yn lân, 

Gras safiodd Theomemphus i maes o uífern dân. 

'0 Iesd, pwy all beidio dy ganmol ddydd na nos ? 

A phwy all beidio cofio dy farwol ddwyfol loes ? 

A phwy all beidio canu am iachawdwriaeth rad ? 

Ag sydd yn teimlo gronyn o rinwedd pur dy waed, 

O Arglwydd, rho im’ dafod nas tawo ddydd na nos, 

Ond dyweyd wrth bob creadur am rinwedd gwaed y groes, 
Na ddelo gair o’m genau yn ddirgel neu ar g’oedd. 

Ond am fod Iesu anwyl yn wastad wrth fy modd. 

Mae Theomemphus eto yn cofio am y lle, 

’R anadlodd ar ei enaid dawelaf wynt y ne’; 

Ac byth nid ä ef heibio i’r glas-lwyn hyn o goed, 

Heb feddwl am y fynyd, a rhoi i’w Arglwydd glod. 

Ac enw newydd ganddo ’n awr ar y weirglodd sydd, 

Hon yw Jehovah-jireh, man tynodd Duw fi ’n rhydd; 

Yn mynydd Duw y gwelir, pan êl hi ’n gyfyng iawn, 

A moddion wedi pallu, y waredigaeth lawn. 

Mewn cyflwr sal heb obaith, heb neb i roi iachâd, 

Fel eiddil newydd eni yn gorwedd yn ei waed; 

Nghariadau wedi ’ngadael, pob dim ar hyn o bryd, 

Mewn cynghrair na baent roddi dim cysur i mi gyd. 

Mae ’n d’weyd tra ar y ddaear y cofia am yr awr, 

Daeth nerth y nef i waered i dori ei gadwyn fawr; 

Ni red fyth o’i íeddyliau pa beth yw enw ’r dydd, 

’N ol blwyddau maith o garchar, y rhowd ei draed yn rhydd. 

Y cyfnewidiad gafodd sy ’n peri iddo ef, 

I garu ’r man o’r wybr ’r oedd haulwen fawr y nef; 

Mae ’n caru ’r gwynt a’r awel, mae ’n caru ’r afon ddw’r, 
Feddyliodd fod mewn cynhwrf pan clywodd ef y ’stwr. 

Ond mae amrywiol eraill nad ynt yn cofio ’r dydd, 

Y flwyddyn, na ’r amserau, y tynwyd hwynt yn rhydd ! 

O radd i radd y daethant o ddwylaw ofnau maes, * 

O radd i radd profasant hedd a maddeuol ras. 

Y gwynt sy ’mlaen yn chwythu, ni welwyd ef erioed, 

Wyr neb i b’ le mae ’n myned, ŵyr neb o b’ le mae ’n d’od 
Mae ’n ddigon profi effaith y waredigaeth fawr, 

Er na allwn rifo ’r oriau y daeth hi o’r nen i lawr. 

Un peth ŵyr Philadelphus, ei fod ef gynt yn ddall, 

A’i fod ef ’n awr yn gweled o’i gylch bob peth heb ball; 
Gŵyr fod y gras a gafodd o anorchfygol rym, 

Ond am y ffbrdd y cafodd nis gŵyr ef braidd i ddim, 

Wel dyma ’r modd y gwnaethpwyd i holl ddaioni Duw, 
Fyn’d heibio o flaen wynebpryd y gwaelaf ddyn yn fyw; 
Fel hyn cyhoeddwyd enw Jehofah mawr a’i Grist, 
Enwocaf enw ’r neíoedd i Theomemphus drist. 

Mi drugarhâf wrth hwnw, ’be Crëwr mawr y nef, 

Wrth hwnw y cymerwyf drugaredd arno ef; 

Tosturiaf wrth bechadur, pechadur fo arno chwant, 

A’i feîau, er mor amled, mi a’u blotiaf oll i bant. 

A Duw ei hun aeth heibio, aeth heibio ’n awr o’i flaen, 

Mil mwy gogoneddusach nag welodd ef o’r blaen; 

Jehofah, y Jehofah, yw fy enw, ebe fe, 

Trugarog Dduw a graslawn o eitha ’r ddae’r i’r ne’. 

Hwyrfrydig ei ddigofaint at rai sydd lawn o fai, 

Ac aml ei wirionedd, a pharod drugarhâu ; 

Mae ’n cadw rhad drugaredd at filoedd maith a mwy, 

Ac er ei glod yn maddeu eu dirif feîau hwy. 

Dwy waith yr aeth yr haulwen trwy raddau ’r 'cliptic mawr, 
Cyn i’r aweíon laesu, na ’r gwynt i fyn’d i lawr; 

Yr awel bur o gariad, a heddwch mawr ei rîn, 

Ar ysbryd Theomemphus anadlodd Duw ei hun. 

A thra fu ’r ysbryd yma yn aros ynddo ef, 

’D oedd neb â rhagor ffrwythau i weled tan y nef; 

Os haul y dydd dywynai yu fynych ar yr ardd, 

A’r gawod yn amgylchu, y blodau maes a dardd. 

’N awr cymaint y gwahaniaeth rhwng canu ’r nefoedd fry 
A’r wylo trist, a’r rhincian, yn ngwaelod uffern sy, 

Ag ydoedd heddyw i’w weled, trwy rin ysbrydol wynt, 
Rhwng bywyd Theomemphus ag yn y dyddiau gynt. 

Nid ’chydig gwahan eilwaith rhwng ffrwythau nefol dân, 

A ffrwythau ofn uffern oedd ynddo ef o’r blaen; 

Pur gariad Duw yn maddeu yw gwreiddyn un heb ball, 
Euogrwydd du ac ofnau ynt wreiddyn llwyr y llall. 

Nid eto pawb ga’dd deimlo ysbrydol nefol dân, 

A ddaeth, fel Theomemphus, trwy ’r anial dir ymlaen ; 
Fe brofodd rhai awelon bron fel ei awel ef, 

Ac eilwaith a gasasant hyírydaf Iwybrau ’r nef. 


PENNOD VIL 

Hanes Abasis, a diwedd ei grefýdd. 

A C Eyangelius nefol yn traethu ’r gwir i maes, 

Yn seinio i fyrdd o ddynion rad egwyddorion gras, 

Yn ninas Theopolis, yr efifaith aeth ymlaen, 

A thrwy serchiadau miloedd ennynwyd fiíìam o dân. 

’R oedd yno un Abasis; a daeth yr awel gref, 

Pereiddiaf wynt yr Ysbryd, yn gadarn ato ef; 

Ennynwyd ynddo awydd, fe grëwyd ynddo ’stwr, ^ 

A zel i ddilyn Iesu trwy ddyfnder tân a dw’r. 

Fe welodd fifordd y bywyd yn hyfryd deg ei grân, 

A Duw yn maddeu beiau rai mawrion fel rhai mân; 

Fe brofodd flas wresogrwydd, blas yr hyfrydaf fraint, 

Y gwleddoedd gwych pereiddiaf gyfrenir ar y saint. 

Mewn mynyd fe ’madawodd o’i fywyd ac o’i fryd, 

A ffordd fifuantus aflan yr halogedig fyd ; 

Eíe adnabu ’r Iesu, a’i hyfryd ddawn mor bell, 

Na ’i holl bleserau mwyaf fel gwelodd ef e ’n well. 

Fe lynodd wrth yr eglwys, fe welodd hyny ’n fraint, 

I gadw pur gymdeithas y gwaelaf un o’r saint; 

Fe ’i carai, fe ’i hamddifíynai, fe ’i harddelai hwynt ar g’oedd, 
’D oedd ar y ddaear bobl rai eraill wrth ei fodd. 

Fe ga’dd ryw gref dystiolaeth, ddiammheu, meddai ef, 

O heddwch pur a fifafr Tywysog mawr y nef; 

’D oedd arno ofn angeu cynddeiriog unrhyw bryd, 

Nac unrhyw hiraeth ’madael â dim oedd yn y byd. 

Rhyw dân oedd yn ei eiriau, trwy bob rhyw gwmni ’n un, 

Fe chwythodd gwynt y néfoedd i maes bob ofn dyn; 

Yr awel gref alluog a’i gwnaeth ef foreu a nawn, 

Heb ofn ac heb arswyd yn orfoleddus iawn. 

Fe deithiodd gyda ’r gwyntoedd yn gadarn yn ei rym, 

Nid ofnai rwydau Satan na drwg ei galon ddim; 

Heb íeddwl am wrthgilio, fe gredodd ’r äi ymlaen, 

Beth bynag fai ’r cystuddiau, dyfnderoedd dw’r a thân. 

Nis tro’i ef fyth ei olwg i’w galon ddu i lawr, 

Mwy nag yr edrych ofnus i waelod pydew mawr; 

Ond credu i eu maddeu, beth bynag oedd y pla, 

A bod o’i fewn, oddiallan, bob peth yn awr yn dda. 

Fel hyn tros dro fe ’hedodd tan awel nefol ras, 

(Fel ’deryn ar ei aden), trwy ’r awyr loew, las; 

Heb rwystr, heb wrth’nebiad, na themtasiynau chwaith, 

Ond hwylus, wastad, lyfn, a gorfoleddus daith. 

Yn canu ar ei siwrnai, yn canu ddydd a nos, 

Heb wybod am ddim beichiau, na dim am gario ’r groes; 

Y ddraig yn cysgu ’n esmwyth tra ’r oedd e ’n myn’d ymlaen, 
Yn dysgwyl am ei weled y man y bu o’r blaen. 

Holl uífern bron yn gwybod, ryw ddydd y deuai ’lawr, 

Ac yna byddai ei godwm o uchder eitha’ mawr; 

Ei fod e ’n awr mewn balchder yn ’hedeg uwch y byd, 
Ysbrydol falchder hefyd, y gwaethaf un i gyd. 

Heb ’nabod mo hono ei hunan, heb ’nabod cyfraith Duw, 
Heb ’nabod temtasiynau, na rhwydau o un rhyw; 

Heb weled, ac heb brofi, un dawn, un pwnc, un gras, 

Ond cael yn mhethau ’r nefoedd ryw hyfryd newydd flas. 

Ac heddyw yn marchogaeth ar gefn awel gref, 

Mewn eithaf rhwysg a rhyfyg, heb ammheu, tua ’r nef; 

Yn ddyeithr-ddyn i alar, yn ddyeithr-ddyn i fifydd, 

A’r grasau maith i’w rhifo o fewn y Bibl sydd. 

Heb gael un prawf o ofid, heb gael un prawf o wae, 

Er pan y cafodd gyntaf o’i fewn i lawenhau ; 

Heb ’nabod argyhoeddiad, na tharanau Sinai fryn, 

Nac unrhyw gystudd ysbryd o’r dechreu hyd yn hyn. 

Gwel’d hwnw yn druenus, a phell o deyrnas nef, 

Ni chafodd yr awelon hyflydaf gafodd ef; 

A gwel’d ei fifordd ei hunan y sicraf un i gyd, 

Ag oedd i arwain enaid o’r ddae’r i’r nefol fyd. 

Ond cyn cael dim cystuddiau, na chroesau o un rhyw, 

Y rhai sy ’n rhwystro miloedd yn gywir ganlyn Duw, 

Fe ’nynodd ei serchiadau (serch oedd ei grefydd ef), 

At Phania, ’r ferch hawddgara’ a welodd îs y nef. 

Hon, hithau, gododd broffes, hyfrydaf broffes cân, 

A thôn, a hymn, ac anthem, a zel, a gwres, a thân; 

'R un pryd y ca’dd hi ’r awel o tan y bregeth fawr, 

Wrth wrando Evangelius pan ddaeth o’r nen i lawr. 

Abasis a sefydlodd ar Phania oll ei fryd, 

Cymerodd hi yn wrthddrych yn lle lachawdwr byd; 

Os crefydd fydd yn unig mewn nwydau poeth yn llawn, 

I’r cyfryw newid gwrthddrych nid yw ef anhawdd iawn. 

Abasis yna oerodd, fe laesodd gwynt y de, 

Awelon pur y nefoedd oedd ar ei ysbryd e’; 

Fe wnaeth ei holl fyfyrdod yn llawn gan degwch grudd, 

A mynwes gyflawn Phania, o ddechreu nos i ddydd. 

A’r fflam fwy fwy ennynodd nes myn’d yn danllwyth gref, 

A soddi, fel mewn moroedd, ei holl synwyrau ef; 

A’i gnawd am gael ei chwantau, ei gnawd am gario ’r dydd, * 
Heb attal, ac heb geisio ei attal nos na dydd. 

’N awr ’r oedd e ’n gwel’d ei alwad yn oleu, loew, glir, 

I gym’ryd Phania nefol yn briod sanctaidd, bur ; 

Pan cai e hi ’n ei freichiau, bryd hyny byddai byw, 

Ac y dilynai ’n gywir holl gamrau ’fengyl Duw. 

Ac heddyw fe ro’dd fodrwy gwmpasog ar ei bys, 

Hen arwydd cariad perffaith, dros amser maith, fe wys; 

Fe gafodd wraig o’r diwedd, ei grefydd ro’dd e’ bant, 

Ac enw gŵr ddaeth arno; fe gollodd enw sant. 

Wrth gael un wraig, ysgarodd â’r wraig oedd ganddo o’r blaen, 
Ei grefydd fawr hyderus, ei grefydd lawn o dân; 

Diffoddodd zel ar unwaith, fe ’hedodd cariad ffwrdd, 

Ni ddaeth na zel na chariad hyd heddyw ddydd i’w gwrdd. 

Yn awr daeth ysbryd difraw (fel, ar làn afon fawr, 

Pererin yn yr índia a rydd ei glun i lawr), 

A berodd iddo orphwys, a haerodd yn ddi-ble 
Fod ganddo hen brofiadau a’i dygai ef i’r ne’. 

Yn awr saith ysbryd aflan a gludodd iddo ’nghyd, 

Pob trafferth maith, pob gofid a fedd daearol fyd; 

Pob celwydd, llid, a raalais, yr awydd cas a chwant, 

Nes iddo ’fe anghofio yr enw pur o sant. 

Fe hwyliodd tuag uffern, a Phania gydag ef, 

Bob dydd, bob awr ymhellach oddiwrth derfynau ’r nef; 

Eill dau ’n cytuno ’n gywir i fod yn berffaith groes, 

I’r canu a’r gweddio, a’r canmol ddydd a nos. 

Yn ol ni ddaeth Abasis tra fu ar y ddae’r yn byw, 

Ond oerodd hyd y diwedd at bur efengyl Duw; 

Ei le fe wnaeth yn ddyfnach, trwy ’r broffes fer o’r blaen, 
A’i zel tros ’fengyl Iesu, yn fflamau uffern dân. 

Ond gras mwy awdurdodol ga’s Theomemphus drist, 

A chariad mwy sylweddol at Berson Iesu Grist ; 

A ffydd oedd well ei gwreiddyn, a sicrach ei mwynhad, 

A golwg mwy rhinweddol ar nefol Ddwyfol waed. 

A rhagor ga’s ei drafod ymlaen o fan i fan, 

Ei daflu weithiau i’r dyfnder, ei godi weithiau i’r làn; 

O boen i boen yn gruddfan nes iddo gael rhyddhad, 

A theimlo myrdd o ofnau ’r un fynyd dan ei draed. 

Ac yna cael ei godi, ac yn cael gwella ei loes, 

Gan fysedd fu tan hoelion brydnawn-gwaith ar y groes; 
Cael sylwedd yn ei enaid, ag allai roi yn glir 
Atebion i’r rhai hyny ofynai am y gwir. 


PENNOD VHI. 

Dr. Aletheius yn cateceiso Theomemphus am ei ffydd newydd, s 
waredigaeth o’i ofnau, a’r effeithiau o hyny. 

D ’WED, Theomemphus ofnus, p’odd de’st i lawenhâu ? 

Ai sicr mai o’r nefoedd y cefaist dy ryddhau ? 

’R wy ’n rhwym dy gateceiso; ai Dwyfol yw dy ras ? 

Os te, fe dyr yn beraidd mewn hardd effeithiau maes. 

Mae natur wyllt yn ’hedeg rai prydiau ymhell i’r làn, 

Ond trwsgl mae hi ’n disgyn i’r ddaear yn y man; 

Mae ’n tynu mil i wyro heb wybod iddynt hwy, 

Ac hyd y gallo hefyd yn rhoi i grefydd glwy’. 

Mae ’n eglur nid pob tymher feddianno ysbryd dyn 
At grefydd, er mor wresog, sy o Ysbryd Duw ei hun; 

Mae zel nad yw sylweddol, mae tân nad yw o’r nef, 
Gobeithio ’r wyf nid hwnw ge’st afael arno ef. 

THEOMEMPHUS. 

Nage, fy nhad Aleth’ius; ond gallu ’r Neíoedd fawr 
Wna i anghredadyn gredu, mewn llai na mynyd awr; 

Duw wenodd ar Theomemphus, Duw oedd yn ysol dân, 
Yn bygwth i fy namnio ychydig bach o’r blaen. 

Ond ’n awr fe a’m harweiniodd o d’ranau Sinai ddu, 

At hyfryd lais caniadau yn mynydd Sion sy; 

Ac at Gyfryngwr hyfryd Cyfammod Newydd drud, 

Sy ’n maddeu i’r pechaduriaid ffieiddiaf yn y byd. 

Fe ddaeth â mi o’r diwedd, ’n ol profi chwerw loes, 

At aberth yr aberthau, fu ’n hongian ar y groes ; 

Ac at y gwaed daenellwyd, sy ’n llefain pethau gwell 
Na gwaed yr Abel hwnw o fewn yr oesoedd pell. 

Mi wela ’m Iesu o’r diwedd, a’m Iesu i yw ef, 

Yn Frenin ar y ddaear, yn Frenin yn y nef; 

Mi welaf ei ogoniant anfeidrol ar y pren, 

Yn llanw o ufíern dywyll i bellder eitha ’r nen. 

Mi wela ’i haeddiant eang a’i annherfynol ras, 

Fel diluw yn ymchwyddo ’r hyd wyneb daear las; 

Mi wela ’r Dyn fu farw ar Galfari yn Dduw, 

A thecach yw ei wyneb na neb o ddynol-ryw. 

Yn awr ’r wy ’n ymhyfrydu i feddwl y gall Duw, 

Sy ’n burach nag all edrych ar bechod o un rhyw, 

Sy ’n gyfiawn, ac sy ’n fíyddlon, nas gall ef wadu ei hun, 

I gyfiawnhau ’r annuwiol heb wneuthur cam â’r un. 

A’i fod e ’n berfíaith gyfiawn, pan byddo ’n cyfiawnhau 
’R anghyfiawn, anhaeddiannol, ’r annuwiol llawn o fai; 

’R anghyfiawn ag a gredo, heb ganddo ddim o’r blaen, 
Dyn addíed fel Theomemphus i ddyfnder ufíern dân. 

DR. ALETHEIUS. 

Ond pwy effeithiau newydd yn rhagor gyda rhai’n, 

Wnaeth golwg ar yr Iesü yn gwisgo coron ddrain ? 

Pwy egwyddorion grasol ? pwy bynciau o’r ’fengyl fawr, 
Ddatguddiwyd i dy ysbryd o hyny hyd yn awr ? 

THEOMEMPHUS. 

Un o’r effeithiau darddodd o fynydd Calíari, 

Sef gwel’d fy Iesu ’n hongian ar groesbren trosof fi, 

Oedd teimlo bod y drefn sefydlwyd gynt yn rhodd, 

I achub pechaduriaid, yn hollol wrth fy modd. 

’R wy ’n darllen, wedi hyny, yn wastad ynwy’ f’ hun, 

Mai ’r ffordd hyfryda’ ei dyfais yw iachawdwriaeth dyn ! 
Ac na all’sai llu ’r angylion fyth fythoedd ffeindio maes, 
Fath scheme anfeidrol hyfryd o waredigol ras. 

P’odd cawsai ’m Duw ogoniant,—p’odd gall’sid cadw dyn, 
Yn well nag i’r Jehovah i wisgo cnawd ei hun ? 

A dyoddef gwawd a gw’radwydd, a diwedd aiigeu loes, 

A marw dros bechadur yn bechod ar y groes. 

’R wy ’n gweled fod fy Arglwydd yn awr yn cael ei glod, 
Oddiwrth y ddyfais benaf fu yn y neí erioed ; 

Doethineb a thrugaredd, cyfiawnder cryf ei hun, 

A chariad a gwirionedd yn ymgofieidio yn un. 

Am hyny ’r wy ’n ymddiried yn enw mawr fy Nuw, 

A Iesu yw ei enw, yn ei enw bydda’ i byw; 

Pob rhan o’r iachawdwriaeth sy ’n gyflawn ac yn ffri, 

Heb ddim yn eisiau ynddi sydd eisiau arnaf fi. 

Cyflawnder mawr o haeddiant, cyflawnder mawr o hedd, 
Cyflawnder o bob bendith tu yma a thraw i’r bedd; 

Cyflawnder i bechadur o haeddiant ac o rym, 

I Theomemphus ddigon, o’r blaen na feddai ddim. 

Wedi gondemnio ganwaith gan udgorn Sinai sy 
Yn gyru ’r euog tywyll i waelod uffern ddu, 

A gurwyd o bob noddfa a glywyd eto son, 

’N awr yn yr hwyr ga’s noddfa yn ngwaed yr addfwyn Oeii. 

’R wy ’n credu yn y ddyfais o wared dynol-ryw, 

Fel un sy ’n ateb pwrpas anfeidrol faith fy Nuw; 

Ac yn gwneyd pechaduriaid, rai gwana’ oll, yn llawn 
O heddwch, nerth, a bywyd, a phob rhinweddol ddawn. 

DR. ALETHEIUS. 

A ydyw hyn yn para ? wyt ddim yn gwel’d ryw bryd, 

Mai gwan yw ffordd o obaith trwy ’r Iesu brynu ’r byd ? 

On’d ydwyt, ar rai troion, yn gorphwys am iachâd, 

Mewn dyledswyddau hyfryd, yn fwy nag yn y gwaed ? 

A ydwyt ddim, rai prydiau, yn crwydro yma a thraw, 

At ryw eilunod eraill, yn ’maflyd yn eu ílaw? 

Yn ’mofyn heddwch yno, a chysur llawn yn un, 

Oddiwrth ryw ddyledswyddau a wneloch di dy hun ? 

THEOMEMPHUS. 

Nage; nid yw ’m cydsyniad â dyfais dwyfol waed, 

Ryw awel fer drancedig, ond greddf o faith barhad, 

Sy tan bob temtasiynau i’m cadw i íoreu a hwyr 
O dywyllwch ac anghredu, rhag i mi fyn’d ar ŵyr. 

O mewn im’ mae egwyddor i gredu hyn o wir, 

I Dduw roi i mi fywyd tragwyddol, perffaith, pur; 

A bod y bywyd hwnw a roddodd ef ei hun, 

’N awr wedi ei roddi ’nghadw i gyd yn Mab y dyn. * 

Pan byddwyf tan demtasiwn i grwydro i ryw le, 

A ’mofyn am gysuron mewn rhywbeth hebddo fe, 

Yn mhob rhyw fath ddeniadau, a themtasiynau trist, 

Ce’s eto nerth i’w gwrthod, a phwyso ar Iesu Grist. 

Neu os fy nheimlad hyfryd a laesa ambell bryd, 

A methu o’m fifydd wel’d tegwch lachawdwr mawr y byd; 
Pa beth wna i âg eilunod ?—pryd hyny yw fy nghri, 

Pa le ä i ’mofyn bywyd, fy Iesu, ond atat ti ? 

DR. ALETHEIUS. 

Beth os euogrwydd pechod a ddaw mewn gallu mawr, 

Gan guro dy enaid eiddil tan dònau maith i lawr ? 

A thi heb deimlo ’r awel bereiddiaf, hyfryd, gref, 

A wyt ti ddim yn rhedeg i unlle ond ato ef ? 

THEOMEMPHUS. 

O bydd euogrwydd pechod yn dyfod yn ei hynt, 

Neu awel o ryw ofnau tymhestlog megys gynt, 

’R wy ’n cyfrif pob peth arall yn golled îs y nen, 

Ac am ddatguddiad newydd o’r Hwn fu ar y pren. 

Neu os bydd angeu creulon, neu ynte ’r farn a fydd, 

Yn curo ar holl ranau fy heddwch a fy ffydd, 

’D oes genyf ddim diogelwch, ’r wy ’n agor i bob un, 

Ond haeddiant a chyfiawnder fy Nuw yn natur dyn. 

DR. ALETHEIüS. 

Beth wna datguddiad newydd, yr amser caffost ef, 

O ogoniant a hawddgarwch Creawdwr mawr y nef? 

Pwy effaith, a phwy rinwedd, ar ol ryw dywyll nos, 

Sydd yn dylifo allan o chwerw angeu loes ? 


THEOMEMPHUS. 

Pan caffwyf ryw ddatguddiad o newydd o hono ef, 

Yr hyn yw ’r peth melusaf wy ’n brofi îs y nef, 

Beth bynag fo ’m cyfyngder, gwna hyn fi ’n dawel iawn, 
Fe laesa, fe ostega ’r llifogydd mwyaf llawn. 


O 


Fe ddadrys fil o ofnau, fe dỳr pob cadwyn fawr, 

A llyffetheiriau haiarn sydd yn fy nghadw i lawr; 

Fe wna i euogrwydd beidio, er cynddrwg fyddo ’i wedd, 
Fe wna i gariad nofio mewn moroedd pur o hedd. 


Fe wna im’ fyn’d yn eon o fiaen yr orsedd wen, 

Gan gredu i’m Iesu hoelio fy mhechod ar y pren; 

A gorfoleddu ’n unig yn ei gyfiawnder mawr, 

Heb ddim derfysgu ’m hysbryd o’r ddaear faith i’r llawr. 

Pan b’wyf yn cyfeiliorni, a myn’d i maes o’m lle, 

Mi wn ’d oes a’m cyweiria, ond golwg arno fe ; 

A hyn tan bob rhyw gwmwl yw fy nymuniad gwiw, , 

Och fi na allwn wybod yn awr b' le mae fy Nuw ! 

Ac er gwna ef fy mhechod yn chwerw iawn ei flas, 

Mae ’n rhaid i’r gwenwyn melus o’r diwedd droi yn gas; 

Fe ry datguddiad o hono, er wylo dagrau drud, 

I mi ryw flas a phleser i íawenhau yn nghyd. 

Am hyny nis boddlonaf mewn cyflwr o un rhyw, 

Nes b’wyf yn gorphwys yno ar ddyfais ’fengyl Duw ; 

Wedi ’m gwaghau o’m hunan, rhyfeddu ’r drefn sy 
Yn achub pechaduriaid trwy angau Calfari. 

DR. ALETHEIUS. 

Pa egwyddorion newydd, mynegwch im’ ymlaen, 

A weithiwyd yn eich natur, na phrof’soch chwi o’r blaen ? 

Mae d’od i fynydd Sîon, gwirionedd pur yw hyn, 

Yn gweithio rhyw rasusau na weithia Sinai fryn. 

THEOMEMPHUS. 

Fe weithiodd mynydd Sîon ryw hyfryd nefol dân, 

Nas gwelais i, nas profais o’i natur ef o’r blaen; 

Gwnaeth ynwy’ fwy gyfnewid, do, fwy na hwnw sydd 
Rhwng y tywyllwch neithiwr a heddyw oleu ddydd. 

A dyma ’r fynyd gyntaf, a dedwydd fynyd yw, 

Daeth Theomemph’ i edrych dim am ogoniant Duw; 

Dihengu rhag marwolaeth, a phoenau uffern dân, 

Oedd fy egwyddorion penaf, a’m dyben i o’r blaen. 

’N awr mae yma lygad syml at un peth ddydd a nos, 

Sef gogoneddu ’m Iesu fu ’n hongian ar y groes; 

Ac y mae ei ogoniant yn wastad yn gytun, 

A iachawdwriaeth rasol fy enaid i fy hun. 

A thyma ’r bur egwyddor mewn ymgyrch gwastad sy 
A’r ddelw fawr o hunan sy ’n llechu ynof fi; 

Yr hon sydd am deyrnasu, ac am gael dwyn y clod, 

Ond Iesu, er pan credais, ei hunan sy ’n cael bod. 

’R wy ’n gwel’d pob c’wilydd wyneb, ac eto ddaw, neu fu, 

A phob rhyw warthrudd pechod yn perthyn i myfi; 

Ond am bob mawl ac enw, o’r ddaear hyd y nef, 

Erioed mae rhai’n yn gyfiawn yn perthyn iddo Ef. 

’R wy ’n gwel’d fy nghalon gyndyn yn ceisio tori maes, 

Fel cronfa dw’r llifeiriol fo ’n myn’d i’r cefnfor glâs; 

Yn ’mofyn lle i ymffrostio, yn ’mofyn dyrchu ’r dyn, 

A minnau eto ’n maeddu trwy ddyrchu ’m Duw ei hun. 

A phan y bo hi ’n chwyddo yn uchel iawn i’r làn, 

A minnau i wrthsefyll ei hymgyrch hi yn wan ; 

’R wy ’n gwaeddi ’n groch yn erbyn ei ymfìfrost ffiaidd cas, 

Y clod fyth a’r gogoniant fo i’th nefol ddwyfol ras. 

A thyma ’r gelyn mwyaf wy i ’n deimlo i mi ’n awr; 

Rhaid yw o fewn fy ngolwg i’w gadw e’ bob awr; 

Bryd bynag ’r ymddangoso, hyn yma yw fy nghri, 

I’th enw bo ’r gogoniant, nid, Arglwydd, i myfì. 

Ac nid oes genyf goncwest sy ’n dwyn fath yspail faith, 

A choncwest arnaf fy hunan, un amser ar fy nhaith; 

Ac nid oes genyf gysur o’m iachawdwriaeth rad, 

Nes b’wyf yn teimlo f’ hunan mewn graddau tan fy nhtaed. 

DR. ALETHEIUS. 

A oes dim ambell gwmwl yn d’od o uffern ddu, 

Yn cuddio ’r haul a’r lleuad, a ser y nefoedd fry ? 

Naill ai trwy i bechodau ryw awr i gario ’r dydd, 

A gwasgu o euogrwydd yn galed ar dy ffydd ? 

Neu ynte i Dduw i guddio ei wyneb hyfryd, gwir, 

Ac yna tithau ’n ofni dy iachawdwriaeth bur? 

Os ar amserau ’stormllyd dy brofiad felly yw, 

A wyt ti ’n edrych yma am ogoneddu Duw ? 

THEOMEMPHUS. 

Mae ’n ddigon gwir, pryd hyny, mewn rhyw derfysgoedd mawr, 
Bod ofnau o bob natur yn cadw ’mhen i lawr; 

Ac na alla’ i mewn llifogydd cynddeiriog iawn eu grym, 

I ’nabod mo ’m synwyrau, na ’m grasau braint i ddim. 

Mae tòn ’n ol tòn yn dyfod, yn codi o hyd i’r làn, 

Yn d’rysu pob rhinweddau rowd yn fy enaid gwan; 

’R wy ’n methu chwilio fy hunan, ’r wy ’n methu gwybod b’ le 
’R wy ’n myn’d, neu beth wy ’n wneuthur, neu sut mae yn y ne’. 

Un peth pryd hyn wy ’n feddwl, ac nid un peth ond un, 

A hwnw leinw fy enaid heb araíl ond ei hun; 

Myfyrio i mi fyned o fynwes Duw i maes, 

A gwaeddi ’n daer a chrîo am ei arferol ras. 

Yna fy niogelwch sydd fwyaf yn fy nghôf, 

Fy ngweddi yw, O Arglwydd, pa brydyn oly dofì 
’D wy ’n gallu dim golÿgu ei ogoniant y pryd hyn, 

Am nad wy ’n cael datguddiad o’i wyneb gwridog gwỳn. 

Ac eto mi gaf weled, pryd cyntaf delo ’r awr 
Dadguddio Duw ei wyntb, yn lle ’r tymhestloedd mawr, 

Na fedda’ i unrhyw bíeser mewn unpeth is y ne’, 

Nac awydd i ddyrchafu dim mwy na ’i enw E. 

DR. ALETHEIUS. 

Pa dueddiadau newydd o’ch mewn chwi wnaeth y gwir, 

At holl gyfreithiau ’r Arglwydd sydd sanctaidd ac yn bur ? 

A yw ei ddeddfau ’n anwyl, fel anwyl waed y groes ? 

A ydynt yn hyfrydwch i’ch calon dydd a nos? 

THEOMEMPHUS. 

lau oedd ei holl orch’mynion, rhy galed im’ eu dwyn, 

Cyn iddo ddangos imi ei farw er fy mwyn; 

Yn awr mae pob gorchymyn, pob gair o’i enau nghyd, • 

Fel c’nifer perl dymunol, pob un yri well na ’r byd. 

Ac mae ’r egwyddor yma o garu deddf fy Nuw, 

Fel argraph ar fy nghalon p’ odd bynag gallwy’ fwy, 

Ac nid un brofedigaeth, o’r dwyrain doed, neu ’r de’, 

Yn hollol all ddiwreiddio y ddeddf a blanodd E. 

Er i mi gael temtasiwn, do, demtasiynau mawr, 

I’r unrhyw beth a’m taflodd i lawer gwaith i lawr; 

Pryd hyn pan b’wyf yn gruddfan yn isel dan y pla, 

Rwy ’n gwel’d y ddeddf yn sanctaidd, yn gyfiawn, ac yn dda. 

A phan b’wy ’n teimlo terfysg gan bechod o bob rhyw, 

Yn rhuo am gael tori gorch’mynion penaf Duw; 

Mae ynof fi greadur, un newydd yw efe, 

Sy ’n canmawl ac yn caru pob gair a dd’wedodd E. 

Yn gweled fod y cwbl draddododd Dwyfol ddawn, 

Yn Ddwyfol, yn ysprydol, yn bur, yn eang iawn; 

Gan deimlo pleser hyfryd fod geiriau pur fy Ner, 

Yn cyrhaedd at wahaniad yr asgwrn gwỳn a’r mêr. 

’R wy ’n gweled tegwch ragor ymhob gorchymyn sy 
Yn croesi ’r nwydau cryfa’, gwrth’neba’, ynof fi; 

Gorchymyn a fo ’n gwaeddi yn erbyn delw fawr, 

Rhyw bechod wedi gwreiddio, fo am fy nghael i lawr. 

Y bai fo am fy nifa a’m digaloni ’n llwyr, 

Yn cym’ryd ei fanteision i’m herbyn foreu a hwyr, 
Oddiwrth fy amgylchiadau yn rhoi ergydion llawn, 

Gan ddyblu temtasiynau feí hyny foreu a nawn; 

A’r gair fo ’n ’sgrifenedig, mi deimlais hyn mi wn, 

Yn erbyn, yn gwrth’uebu y pechod atgas hwn, 

Yw ’r gair wyf fi ’n ei garu, ac yn cael pleser mwy 
Oddiwrth ei loesion chwerw, nag wyf yn gaei o glwy’, 

DR. ALETHEIUS. 

Mynega air yn rhagor, mae ’n nôd o nefol ddawn, 

Os fe dy bechod cryfa’ yw ’r casa’ o lawer iawn; 

Os hwnw sy am orchfygu yw dy ffieiddiaf un, 

Os dyna dy elyn pena’, sydd wrthyt fwya’ ’nglŷn. 

’D oes wybod sawl profFeswr sydd heddyw îs y ne’, 

Heb dori ’r fraich anwylaf, heb dynu ’r llygad de ; 

Yn ffieiddio beiau eraill, er lleied fyddont hwy, 

Ond caru eu beíau eu hunain, pe byddent llawer mwy. 

THEOMEMPHUS. 

’D oes unrhyw bechod genyf yn gasach, nac oes un, 

Na ’r hwn sydd wrth fy natur lygredig fwya’ ’nglyn; 

Nid wy ’n casâu fy hunan yr awrhon fwy am ddim, 

Nag am y pechod hwnw sydd ynwy’ fwya’ ei rym. 

Mae ynwyf fil o feîau, ac eto nid oes un 
Ag wyf fi ’n gynt am goncro na ’r bai sydd fwya’ ’nglyn ; 
’R wy ’n gwaeddi mwy i’w erbyn, ac y mae hiraeth mwy 
Am weled concwest hwnw nag un o honynt hwy. 

Fy oedd cyn credu, ei amddiffyn o’wn bob gradd, 
Myfi oedd am ei arbed, ac arall ni chai ’i ladd; 

Yr awrhon ’r wy ’n dyfeisio pwy ’m helpa i fyned trwy 

Y gwaith o ei ddiwreiddio na welwy’ o hono mwy. 

Pe heddyw cawn fy newis gan Dduw, am dynu bant, 
Neu ado ’r pur orchymyn sy ’n croesi ’m cryfa’ chwant, 
Myfi gadawn hwy aros, ni fyddai deddf fy Nuw 
Mor hyfryd, ac mor berffaith, wrth ado mai yn fyw. 

Mae ’m deheu-law a’m llygad yn feichiau imi ’n awr, 

Ac fe fy nghryfaf bechod yw un o’m beichiau mawr; 

Y iau ag oedd yn'bleser, wy ’n fifeindio ’n awr yn drom, 

Y pethau gynt oedd elw a drodd im’ heddyw ’n dom. 

DR. ALETHEIUS. 

P’ odd mae ar Theomemphus, os rhua pechod cas, 

A grym y chwant yn maeddu egwyddor nefol ras ? 

A wyt ti ’n caru ’r gyfraith sydd yn dy ladd di ’n lân ? 

Ac yn condemnio ’r euog i waelod uffern dân ? 

THEOMEMPHUS. 

Pan byddo ’m cnawd bron ennill, a minnau ’n crynu gyd, 

Rhag ofn fy nystrywio gan bechod cas ryw bryd, 

Trwy derfysg fy nhrachwantau, a’u llym wrth’nebiad cry’, 

Y ddeddf a row’d i fywyd yn troi yn angeu i mi; 

A’r beîau duon hyny y cwympais iddynt hwy, 

I’m herbyn yn byddino am roi drachefn glwy’, 

Euogrwydd yntau am ennyn ei ffiam gynddeiriog gref, 

A’m henaid gwan yn ofni sŵn ei daranau ef; 

O tan fath dònau mawrion, yn pwyso arna’ i’n un, 

Nid addas wyf i farnu, ’d wy ’n ’nabod dim o’m hun ; 

Mae grym terfysgoedd pechod fel dyfroedd mawr ynghyd, 

Yn d’rysu fy synwyrau, ac yn eu t’wyllu i gyd; 

Ond eto tan fath lîaws o gymylau duon iawn, 

Fath awyr dew gymysglyd, fath ’stormus ddu brydnawn, 

Gwn hyn, sef bod fy enaid wrth gyfraith Iesu ynglỳn, 

A greddf sy ’n caru ei eiriau caletaf bob yr un. 

Ond O hapusaf foreu ! ’r wy ’n gruddían am y dydd, 

Gael myn’d o holl gadwynau fy natur wyllt yn rhydd; 

Nas torwyf un gorchymyn, hyd at y lleia’ ei ryw, 

Ond para hyd y diwedd at hyfryd ddeddf fy Nuw. 

O nefoedd ! hi ddaw ryw bryd, y pur ddedwyddaí le, 

Lle caf fi ’m llwyr foddloni â’i berffaith ddelw E; 

Hyn yw fy holl drueni, hyn yw fy mherffaith boen, 

Sef eisieu gallael rhodio at ddeddfau ’r addfwyn Oen. 

DR. ALETHEIUS. 

Pa fath yw d’ edifeirwch, a phwy wahaniaeth sy 
Rhwng galar mynydd Sina’ a galar Sîon fry ? 

’R un olwg sydd ar bechod a chenyt oedd o’r blaen ? 

Ai ’r un yw pen Calfaria a phoenau uffern dân ? 

THEOMEMPHUS. 

Nagê ; digofaint Dwyfol am bechod sydd yn d’od, 

Oedd gwraidd pob galar chwerw o’r blaen oedd ynwy ’n bod; 
Yr awrhon gwel’d im’ bechu yw ’ngofid a fy nghri,— 

Im’ bechu yn erbyn Iesu fu farw trosof fi. 

’R wy ’n awr yn hy’ yn edrych, yn edrych arno fe 
Goronwyd, a gernodiwyd, drywanwyd yn fy lle; 

Ac yn galaru am dano feí y galara un 
Am gyntaf (wrth ei enaid) anedig fyddo ’nglŷn. 

’R oedd hwnw ’n gweithio angau, mae hwn yn gweithio byw, 
’R oedd hwnw ’n gwir ddyeithro fy enaid i â Duw; 

’N gwanhau at bob dyledswydd, yn magu aeth a braw, 

Rhag rywbryd im’ ddyodde ’r tragwyddol lid a ddaw. 

Yn awr ’r wy’ yn galaru o gariad perffaith pur, 

Yn cwympo heb ddim dychryn o flaen yr orsedd glir; C ^ O 
Yn ewn fel yr afradlon yn gweled tŷ fy Nhad, 

Er maint fy annheilyngdod, yn llawn o wleddoedd rhad. 

Gwel’d gwisg yn d’od i’m cwrddyd sy ’n peri im’ dristâu, 

Ac eto yn fy ngalar yn rhagor lawenhâu ; 

Llais y telynau euraidd, y llo, a’r melus win, 

Sy ’n cymysg dagrau chwerthin â dagrau wyio ’n un. 

Fy ngalar deddfol cyntaf, fy maich oedd ef o hyd, 

Rhyw ofid trwm hunanol am achub f’ enaid drud; 

Hwn yma yw fy mhleser, ag wy ’n ei brofì ’n awr, 

Ag sy ’n melysu ’r cwbl wy ’n gwrddyd ar y llawr. 

Rhyw bleser annhraethadwy sy heddyw ’n d’od yn lli’, 

Wrth wel’d i’m Duw ddadguddio ei hun i’r fath a mi; 

Ac fel y b’wy ’n cael gallu i wrido am fy mai, 

Cant cymaint yw fy mhleser, cant cymaint wy ’n fwynhau. 

A thyma ’r galar hyfryd, hon yw ’r egwyddor lân, 

Sydd yn melysu gweithio, sy ’n gyru ’r gwaith ymlaen ; 
Pereiddio dyledswyddau, yn crëu bywyd llawn, 

Wrth bob rhyw waith y byddwyf o foreu hyd brydnawn. 

Fy malchder gynt ni fynai, a’m hysbryd ’styfnig cry’, 

Er pechu, ddwyn un cerydd oddi obry neu o fry; 

Ond f’ edifeirwch heddyw sydd yn gwastadu ’r loes, 

A mi ’n dyodde ’n dawel heb yngan gair yn groes. 

DR. ALETHEIUS. 

A wyt ti ’n gyflawn sicr yn awr o’th gyfiawnhâd ? 

Yn sicr it’ gael golchi dy enaid yn y gwaed ? 

A oes un rhyw ammheuaeth nas teithi mwy i dre’ ? 

Nac ammheu na chai feddu o’r diwedd deyrnas ne’ ? 

Yn sicr o dy alwad ? yn sicr o’th barhâd ? 

Yn sicr i gael dy ethol i’r hyfryd nefol wlad ? 

Yn sicr er rhyw filoedd o Iwybrau dyrys gau, 

A themtasiynau ragor, y byddi i barhâu ? 

THEOMEMPHUS. 

Mae genyf obaith cadarn, crediniaeth hyfryd yw 
Fod i mi iachawdwriaeth yn awr yn ngwaed fy Nuw; 

A’m cred sydd yn wrolach, neu ynte yn llai cref, 

Ar ol y dadguddiaethau f’wy ’n gael o hono ef. 

Os ’n oleu clir heb gwmwl dadguddia Duw ei hun, 

Y mae ’m tystiolaeth innau mor oleu â’r haul ei hun; 

Os cwmwl fydd yn cuddio ei wyneb hyfryd ef, 

Mae mwy o darth a th’wyllwch rhwng Theomemph’ â’r nef. 

Greddf ydyw ’r ffydd rowd i mi, ac yn ei natur mae 
Tystiolaeth na fyn golli, tystiolaeth fyn barhâu; 

Gafaelu mae am fywyd, a chredu fod y gwaed 
Daenellwyd ar fy enaid, a’i sail o faith barhâd. 

Mi wn mai cadarn noddfa ydyw ’r effeithiol ras 
Bwrcaswyd ar Galfaria i’r gwaethaf ddyn i maes; » 

Mi bwysais f’ enaid arno, mi wn mai Craig yw ef, 

’R wyf eto ’n methu ammheu nas dwg hwn fi i’r nef. 

DR. ALETHEIUS. 

P’ odd ydwyt at y seintiau ? sych oeddit ti o’r blaen, 

Yn barnu, fel dy hunan, ryw fyrdd i uffern dân; 

Yn ddyeithr i wir gariad, heb brofi unrhyw ddawn, 

Ond darllen dy drueni o foreu hyd brydnawn ? 

THEOMEMPHUS. 

Yn awr ’r wy ’n caru ’r seintiau, bob enwau a phob gradd, 

A throstynt, pe b’ai bosibl, goddefwn bron fy lladd; 

Er na b’ont yn cytuno mewn pynciau llai eu bri, 

Ac na b’ont mewn tymherau yn gwbl fel myfi. 

’R wyf yn eu caru ’n hollol tu draw i’r moroedd maith, 

Yn cofio myrdd o honynt mewn gweddi lawer gwaith; 

Yn teimlo eu doluriau, yn gruddfan tan eu loes, 

A’u gwel’d hwy fel fy aelodau yn hyfryd waed y groes. 

Yn fyr, fy nhad Aletheius, ’r wy ’n un â’r Bibl mawr, 

Yn un â’r holl ffyddloniaid o gwmpas daear lawr; 

Yn un â chyfraith Sinai, yn un â’r addewid rad, 

A hyn a weithiwyd ynwyf wrth wel’d maddeuol waed. 

PENNOD IX. 

Cynghor Dr. Aletheius i Theomemphus, a’i gyflwr ef dro ar ol hyn. 
Gelynion ysbrydol yn codi, ac yn peri i Dduw ymguddio. 

O DDEDWyDD Theomeraemphus, a gawd gan arfaeth rad, 
Yr euog un a gànwyd o’r diwedd yn y gwaed ! 

Y tlawd a gafodd drysor, y marw ddaeth yn fyw, 

Pentewyn uflfern dywyll yn hardd oflFeiriad Duw. 

Y dall, y flfol, yr ynfyd, gwrthnysig ddyn o’r blaen, 
Ddiwreiddiwyd, ddisylfaenwyd, heb adael maen ar faen ; 

O newydd adeiladwyd â meini gwych eu rhyw, 

Sy ’n awr yn harddaf deml i’r bendigedig Dduw. 

Ti ge’st y perl dymunol, mae ’n eglur iawn dy fod, 

Er clod i ras tragwyddol, tan gadwedigol nôd ; 

Mae dy brofiadau ’n tystio yn gydsain hardd gytun, 

Fod Theomemphus heddyw â Chrëwr nef yn un. 

Ond cofia hyn cyn ’madael, fod it’ elynion fil; 

A’r llwybr wyt yn gerdded yn llwybr dyrys cul; 

Fod tylau genyt ddringo, afonydd o dy flaen, 

A Satan mor gynddeiriog yn awr ag oedd o’r blaen. 

Holl uflfern sy ’n ei haríau, picellau tanllyd cry’, 

Fel cenllysg, gan mor amled, yn leflo atat ti; 

Y grechwen hyll ofnadwy a lanwai ’r pydew mawr, 

Pe gallai rym neu ddichell, gael Theomemph’ i lawr. 

Bydd maglau fll heb rifo tu dwyrain a thu de, 

Yn ddyrys ac yn aml am gael ei rwydo fe; 

Un Cyfarwyddwr abl a all dy ddal i’r làn, 

Er hardded dy rasusau, nid ydwyt ti ond gwan. 

A harddwch mwy sydd ynddynt nag eto yw eu grym, 

Ni thâl dy zel a’th gariad mewn rhyfel braidd i ddim; 

Fe glwyfwyd Pedr rasol pan oedd ef fwya ’i dân, 

A chariad yn ei ỳru ’n ddiofn yn y blaen. 

Na feddwl fyth y pery dy nefol hyfryd wledd, 

Mae terfyn i awelon o gariad pur a hedd; 

Pe gwnait ti yma babell gyda ’r dysgyblion gynt, 

Yn fuan hi symudid, fe dry ’r awelon gwynt. 

Dy fynydd sydd yn aros i’th dyb yn gadarn iawn, 

Dy fwrdd sy ’n basgedigion, dy phíol sydd yn llawn; 
i' r fyr fe dry ’r amseroedd, fe guddia Duw ei hedd, 

Pryd hyn darllenir cystudd a helbul ar dy wedd. 



Nid wyt ti yn myfyrio dim am y rhyfel mwy, 

Ond credu i’r Aiphtiaid soddi, a Phar’o gyda hwy; 

Ond ti gai er dy ofid i brofi maes o law, 

Fod Phar’o a’i íu i’th gwrddyd yn gryf yr ochr draw. 

Mae genyt dir i gerdded sy ’n ddyrys ac yn faith, 

Gan’ cymaint ag meddyliaist, cyn rayn’d i ben dy daith; 
Nid yw yr awel hyfryd a gefaist ti o ras, 

Ond dw’r a theisen ddyblyg cyn taro i’r daith i maes. 

Bydd dynion am dy gwympo, llu sy ’n hiraethu ’n fawr, 

O bur elynion Iesü wel’d Theomemph’ i lawr; 

Dy ddrygu onis gallant, hwy g’nygiant wneyd it’ loes, 
Cyhuddant di o anwir yn ddiwyd ddydd a nos. 

Mae myrdd ag sy ’n profifesu athrawiaeth bur y gwaed, 
Ddymunai i dy lygredd i’th gael di tan eu traed; 

Mae ’r tân sydd yn dy galon, a hyfryd sŵn y nef, 

Yn galed i broflfeswyr gydsynio ’n lân âg ef. 

Ond mwy nag oll yw hyny, mae ynot ti yn nghudd 
Elynion heb eu congcro, er i ti gario ’r dydd; 

Rhyw nwydau croes i’w gilydd, ond nwydau sydd gytun, 

I g’lymu Theomemphus â’r ddaear eto ’n un. 

Mae mynydd i ti ddringo nas gwelaist ti erioed, 

Rhaid cael ei goryn uwchaf ryw amser tan dy droed ; 

Y balchder sy ’n dy ysbryd, cuddiedig yw e ’n awr, 

Fe dỳr i maes ryw amser, fe weithia drahâ mawr. 

Er fod y nef ei hunan, a’i holl awelon pur, 

Yn hwylio ’mlaen dy ysbryd tua ’r paradwysaidd dir, 

Mae hunan-dyb a rhytyg yn cydymnyddu ’n nghudd, 

Fel ’dafedd anweledig â holl ganghenau ’th flfydd. 

Tystiolaeth bur rowd iti o’th hawl mewn Dwyfol waed, 
Dadguddiwyd it’ ei rinwedd, ei eflfaith a’i barhâd; 

Ce’st wel’d mai i’r hwn a ddamniwyd heb fymryn yn y byd, 
Mae iachawdwriaeth Iesu yn perthyn oll i gyd. 

Ti wyddost hyny heddyw, mai hyfryd ras o flydd, 

Gras tlawd na íedd mo ’r hatling, yn derbyn Íesu sydd; 
Gras sy ’n ymwadu â’r cwbl, ac wrth ymwadu mae 
Yn ’maflyd mewn cyflawnder tragwyddol i barhâu. 

Ond nid oes fwy un pechod na balchder tan y nef, 

Yn derbyn dyfais hyfryd ei iachawdwriaeth ef; 

Mae hunan-dyb a chyifoeth ysbrydol o bob rhyw, 

Yn groes i’r ííbrdd bereiddiaf o fywyd drefnodd Duw. 

Rhai ’n ddadrys dy dystiolaeth, fel rhyw uffernol bla, 

Rhai ’n bair i Dduw i gilio, y rhai ’n a’th Iwyr wanhâ ; 

Carn lladron dy rasusau, yspeilwyr ufifern ddu, 

Wrth swydd sy ’n ceisio dadrys holl waith y nefoedd fry. 

Ac os dy Dduw dỳn ymaith oddiwrthyt hwyl y nen, 

Fe god pob sarph wenwynllyd sy o’th fewn yn awr ei phen; 
Daw chwantau yn eu gallu, locustiaid ufifern dân, 

Mor gryfed hyd yr eithaf ag teimlaist hwynt o’r blaen. 

Fe gafodd Lot, a Noah, a Dafydd erchyll friw, 

Gan nwydau cryf eu natur, pan ciliodd Ysbryd Duw ; / 

’R un pethau sy ynot tithau, ’r un nwydau cryfìon cas, 

Nid oes dira a’u cadwyna ond anorchfygol ras. 

Mae eirth, raae llewod creulon yn sefyll ar bob llaw, 
Ofnadwy ydyw gŵyro tu yma neu tu draw; 

Os cedwi yn rhy agos ond at yr ochr dde, 

Mae lle it’ gyfeiliorni tan awel boeth y ne’. 

Os ar yr ochr aswy, mae yno dywyll nos, 

At aswy Iwybrau ’r nefoedd mae ufifern fawr yn glòs; 

Ffordd bynag cyfeiliornech, ar aswy neu ar dde, 

Peryglus wyt o golli hyfrydwch mawr y ne’. 

A gochel am dy fywyd anturio yn dy nerth, 

Heb ofn ac heb arswyd i ddringo creigydd serth; 

Mae llawer lle it’ gwympo, mae mil o rwydau mân, 

Nad oes ond ofn duwiol a’u gwel wrth fyn’d ymlaen. 

Mae zel heb ddim gwybodaeth, er ymddangosiad mawr, 

Yn tori ei pherchenog yn ddrylliau mân i lawr; 

Mae gwres heb wel’d goleuni, er cymaint yw ei rym, 

Yn ’speilio mil o bobl heb adael iddynt ddim. 

Os byddi Iwfr eilwaith, ti golli ’mhell dy le, 

Peryglus bod yn olaf ar hyfryd Iwybrau ’r ne’; 

’Cha’dd gras ond á ymdrechodd, er nid am ymdrech mae, 
Nac o hono ef sy ’n rhedeg, ond Duw sy ’n trugarhau. 

Am hyn na chymer d’ ŵyro, ond gâd y golofn dân, 

I wneyd y nos yn ddysglaer fel canol dydd o’th flaen; 

Na chynnyg symud troedfedd ymlaen neu ’n ol o’th le, 

Nes b’ech di dan adenydd Cyfryngwr mawr y ne’. 

Cais Amalec dy goncro, cais Midian dy wanhâu, 

Mae Herod fawr a Philat yn erbyn Crist eill dau; 

Cais Pharaoh dy orthrymu, er cymaint yw dy ’stôr, 

A’th yru rhwng y creigydd hyd waelod eitha ’r môr. 


Mae genyt frodyr eilwaith, a’th wertha di ar frys, 
l’r Ismaeliaid creulon am ’chydig iawn o bris ; 

Goddefodd rhai cyn heddyw o fifyddlon blant dy fam, 

Gan wraig i steward Phar’o ryw anfesurol gam. 

Wel, dal y fifrwyn yn gadarn, a’i hawen yn dy law, 

Mae nwydau ’th gnawd am ŵyro tu yma neu tu draw ; 

Os troedfedd äi o’r llwybr, ti syrthi i diroedd sy 
Yn perthyn i dywysog ofnadwy ufifern ddu. 

Un tu mae anghrediniaeth, yn ellyll creulcn iawn, 

Yn dysgwyl ei fanteision o foreu hyd brydnawn ; 

Os sengi ei gyfíìniau, ni ddoi oddiyno i’r làn, 

Nes talu ’r hatling eithaf a feddi yn dy ran. 

Tu arall y mae rhyfyg yn uchel iawn ei ben, 

Yn d’weyd nad ofna uffern, yn d’weyd fe bîa ’r nen; 

Os troedi ei gynteddau, fe ’th dỳn i’r pydew mawr, 

Dihatra di o’th arfau, fe ’th edy yno lawr. 

Ac fyth ni ddoi o ddwylaw gelynion fo ’n gytun, 

Heb dalu yn ddauddyblyg o leia’ i bob yr un ; 

Cai glwyfau, cai sigfeuon, cai drallod, ti gai boen, 

Nad oes îs nen a’u gwella ond gwaed yr addfwyn Oen. 

Mae ’n hawdd it’ fyn’d i waered, ond anhawdd d’od i’r làn, r ^ 
Dy natur sydd yn gadarn, dy ras nid yw ond gwan; ® 

Mae ’n hawsach it’ gael dolur nag i ti gael iachâd, 

’R un bris maddeuant pechod a cholli Dwyfol waed. 

Mae ’n anhawdd ffeindio milwr heb arno umhyw glwy’, 

A milwr yw dy enw, bydd fodlon iddo mwy; 

Wel hwyr a boreu dysgwyl, ar aswy ac ar dde, 

Mae rayrddiwn am dy rwystro i mewn i deyrnas ne’. 

Mae seirph erioed mewn anial, trwy anial mae dy daith, 

Un sarph sydd yma ’n ddysglaer, un arall acw ’n fraith; 

Mae ’r scorpion fach yn fynych yn rhoddi cymaint clwy’ 

A’r wiber goch hedegog, ac weithiau lawer mwy. 

Mae sêr ag oedd yn ddysglaer, rai wedi eu tynu lawr, 

O ganol y ffurfafen trwy dwyll y wiber fawr; 

Dal arnat, Theomemphus, yn isel mae c'y le, 

Cusanu traed, ac wylo yn ngwleddoedd Brenin ne’. 

Dechreuaist ar anialwch, ’d oes angel, chwaith na saint 
All rifo ’th deratasiynau, eu lled, eu hyd, eu maint; 

Cyn gwelost fi ond hyny, cai wel’d fod uffern lawn, 

Yn llawer mwy eu dyfais nag credaist lawer iawn. 

DR. ALETHEIUS YN YMADAEL. 

Bu Thjeomemphus eilwaith ’n ol ’madael hono ef, 

Yn hir yn cael awelon pereiddlon pur y nef; 

Yn caru, ac yn canu trwy gydol faith y dydd, 

Yn ’hedeg ar adenydd, ysgafnaf aden fifydd. 

Yn hwylio trwy ’r eangder, yn curo ar bob llaw 
Elynion o bob enwau yr ochr yma a thraw •, 

Y nwydau cryfa ’n goríod darostwng tan ei draed, 

A themtasiynau ’n cwympo i goncwest Dwyfol waed. 

Y gwynt o blaid ei eiriau, awdurdod yn ei wedd, 

Anadliad dwyfol Ysbryd, awelon tawel hedd; 

Y nefoedd fawr ei hunan yn ei pherfifeithiaf lun 
Erioed a welodd daear yn trigo yn y dyn. 

Wedi anghofio heddyw fod flwyddau hir yn brudd, 
Anghofio ’r oriau cyfyng, heb obaith ac heb öydd; 

Yn gwel’d yn awr ei feîau oll wedi eu blotio i maes, 

A’i enaid wedi ei gànu yn mhur iachusol ras. 

Yn credu cai ef goncwest ar bob rhyw ddirgel fai, 

Yn teimlo yn ei galon ryw fôr o ’difarhau ; 

Yn credu d’ai ’r addewid bob cymmal bach i ben, 

Yn credu ’n llwyr cai ddringo ryw bryd i’r nefoedd wen. 

Yn credu cai ddoethineb, yn credu cai ef ras, 

I sefyll yn mhob brwydr fyth fyth o hyn i maes; 

Heb arswyd, heb ammheuaeth, ond teithio yn ei rôd, 

A chariad yn darostwng pob ofn tan ei droed. 

Ond O ragluniaeth ddyrys ! ar ol tawelwch hir, 

Daw gwyntoedd oer a rhewllyd o fôr y gogledd dir; 

’N ol gwres fe ddaw cafodydd, ’n ol llawnder haf daw trai, 
’N ol mynydd mawr o ymffrost daw môr o ’difarhau. 

Fel hyn yr hin newidiodd, rhewogydd ddaeth i le 
Gorphwysodd tros flynyddau wresogrwydd haul y ne’; 
Gelynion ymddangosodd, gelynion mawr eu grym, 

Rhai na feddyliodd Theo’ am danynt eto ddim. 

Hwy ’n llechu yn ei galon mewn dirgel fanau ’nghudd, 

Yn nghonglau bach adenydd ei gariad ef a’i ffydd ; 

Ac nid oedd yn ei feddiant un o rasusau ’r nef, 

Nad oedd rhyw gymysg natur yn glynu wrtho ef. 

’R oedd yn ei zel wresocaf ef hunan-dyb yn nghudd, 

A rhyfyg wedi ymgymysg â holl ganghenau ei fifydd; 


A hunan ga’s gyfiawnder yn un â’i ’difarhau, 

A balchder â’i brofiadau yn ddystaw wedi ei gwau. 

’N enwedig hyder cnawdol, hiliogaeth uffern dân, 

Sy ’n gyru gwag broffeswyr yn ddrofau* mawr o’i flaen ; 
Wnaeth i apostol unwaith, trwy gas hunanol fost, 

I gwympo, fyth nas cod’sai nes wylo yn chwerw dost. 

Y rhai’n a gytunasant mewn cynghrair gadarn gref, 

I ddenu Theomemphus lawr o derfynau ’r nef; 

Ac i arferyd moddion f’ai o amrywiol ryw, 

Wneyd ysgar (os oedd bosibl) rhwng sanctaidd ddyn a Duw. 

Gwnaeth Hunan-dyb e i feddwl nad oedd ei fath yn bod 
Mewn zel, a gwres, a bywyd, yn unlle îs y rhod; 

Dangosodd iddo ei synwyr, a’i ddoniau eang mawr, 

A nerthoedd ei weddiau yn tynu nef i lawr. 

Fe dd’wedodd wrtho ’n fynych nad oedd o fewn ei wlad, 

A gafodd brawf mor oleu o’r iachawdwriaeth rad ; 

Ac anhawdd trwy Ewropia, ’be fe, i ffeindio maes 
Neb megys ti all olrhain pur egwyddorion gras. 

Mae mil yn dy ryfeddu, ’d oes fawr yn dy gasâu, 

Mae myrdd yn gwel’d dy rinwedd, ’d oes neb yn gwel’d dy fai! 
Mae pawb yn rhedeg atat, a phawb yn teimlo rhin 
Oddiwrth y geiriau hyíryd ddyíero oddiar dy fin. 

Mae ’r egwan yn dy geisio, tan ofn uffern fawr, 

Yn ymbii help dy weddi i dori ei ofnau lawr ; 

Pawb sy ’n dy wel’d yn blaenu, yn mlaen tua ’r nefol fyd, 

Mae plant dy fam yn ’maflyd yn ’nghwr dy odrau ’nghyd. 

Mae ’th brofiad yn bur sicr; ^Aletheius fawr ei hun, 

Sy ’n gwel’d gonestrwydd goíeu trwy ’th holl rasusau ’p. un; 
Mae cydsain rhwng pob rhinwedd, mae ’r Bibl mawr ei fri, 

O Genes’ i’r Dadgudd ad yn tystio gyda thi. 

Fe, Hunan-dyb, areithiodd fel yma foreu a nawn, 

A Theomemph’ yn blasu ei eiriau ’n hyfryd iawn ; 

O ran pob rhan o’i araeth â natur oedd gytun, 

Yn canmol ac yn bostio ’r trysorau yn y dyn. 

Ac yna Rhyfyg cadarn yn union ddaeth yn mlaen, 

Sy ’n ennyn flflamau balchder fel flflamau uffern dàn; 

Sy ’n credu am dano ei hunan bob da a all’sai fod, 

Crediniaeth heb un sylfaen, addewid, nac un nôd. 

Cred Theomemph’,—’be rhyfyg,—fod ynot nerth a gras, 

' Yr hyn a gurodd lygredd o’th galon bur i maes ; 

Cred na ddaw un o’th nwydau i roddi i ti glwy’, 

Pan lleddir pechod unwaith, ni chyfyd hwnw mwy. 

Pan cafifo un dystiolaeth, aed hwnw i’r man yr êl, 

A deued i’w gyfarfod y drygau maith a ddêl, 

Gall fod yn bur gysurus, er na bo llawn ei ’stên, 

’D yw sicrwydd pur un gronyn yn waeth o fod yn hen. 

Wel dyma’r fraint a gefaist yn awr trwy union fifydd, 

Na ddaw dim ofnau i’th gwrddyd o ddechreu nos i ddydd : 
Os pwysi ar a gefaist, ti gefaist ddigon mawr, 

I gludo pob rhyw ofnau a'th flinodd gynt i lawr. 

Na anghreda unrhyw brofiad, boed hwnw gryf neu wan, 
Mae ’r hen, os na bydd newydd, yn ddifai i’th ddal i’r làn ; 
Ac os bydd neb yn ammheu dim ag f’ech di ’n fwynhau, 
Na chymer dy geryddu gan ddynion neb yn frau. 

Dy fath paham cwestiynir ? ti wyddost lawer mwy, 

Ti brofaist ac a welaist laweroedd fwy na hwy ; * 

Ti fuost gynt dan Sinai, cest ddamnedigol loes, 

Ce’st wel’d y cwmwl tywyll sy ’n gwneyd y dydd yn nos.. 

Ce’st ufifern yn dy glustiau, ce’st sŵn y daran fawr, 

Nes taflu pob rhyw obaith o fyn’d i’r nef i lawr; 

Dy liniau ’nghyd a grynodd, yn íyr ti gefaist fwy 
Dy hun o ddychryniadau na myrdd o honynt hwy. 

T.i gefaist heíyd glywed y geiriau hyfryd gwiw, 

Pur leisiau udgyrn arian mynyddau sanctaidd Duw; 

Ce’st heddwch ar fin uftern, ce’st nefoedd wrth y bedd, 
Ce’st selu i ti ’n sicr hóll addewidion hedd. 

Ffwrdd bellach âg anhyder, bydd lawen tra í’ech byw, 

Pan caro ’n sicr unwaith, fe bery cariad Duw; 

’R wyt yn yr arfaeth gadarn, ac nid ä neb i maes 
Ag sydd â’u henw yno,—Craig yw cyfaromod gras. 

Nac ammheu fyth, nac ofna, ac fyth na Iwfrhâ, 

Y beíau rawyaf trymion dy ddamnio byth ni wna; 

Ti dd’est i fyd o hawddfyd, bydd lawen byth tra ’n byw, 
Gâd alar a chystuddiau i rai heb nabod Duw. 

Bydd iach, bydd hŷ’, bydd wrol, i dd’weyd dy eiriau maes, 
Mỳn yr eisteddfod flaenaf, pan Ẃaenaf wyt mewn gras; 
Mỳn wybod hvn pwy ydwyt, ’d oes rhaid dy fod yn ol, 

Pan ce’st gan D’wysog Bywyd i’th gym’ryd yn ei gol. 

Deddfoldeb yw galaru, deddfoldeb ’difarhau 

Pan byddo Duw ’n ymguddio, a thithau heb fwynhau; 

Deddfoldeb yw gofidio, ac nid egwyddor fifydd, 

Os pechod ar ryw brydiau a fydd yn cario ’r dydd. 

Oni wyddai Duw ein pechod cyn rhoddi i ni râs ?. 

On’d yw e ’n caru maddeu ’n fwy nag yw ’n be'íau cas ? 

’D oes poen, na gwae, na gofid, a enwo dyn yn fyw, 

A ddylai wasgu gronyn ar gafodd fifafr Duw. 

Fel hyn bu Rhyfyg twyllgar yn gwau rhyw gadwyn fawr, 

I dd’rysu Theomemphus, a’i daflu o’r nef i lawr ; 

Ac yntau mewn Paradwys, heb wybod, syml ddyn, 

Y raaglau oedd gan elyn yn llechu ynddo ei hun. 

Ac yntau, Hyder-cnawdol, wedi ei arfogi ’n awr, 

Trwy Hunan-dyb a Rhyfyg gael Theomemph’ i lawr, 
Arweiniodd ef yn gyfrwys o Iwybrau nefol ras, 

I gerdded tir felldithiwyd, rhyw anial dyrys cas. 

Arweiniodd ef i garu rhyw rai eilunod glân, 

Nas mynai eu gwel’d na ’u ’nabod er’s dyddiau byr o’r blaen; 
Arweiniodd ef i edrych yn wibiòg yma a thraw, 

Ac at amrywiol bleser yn ddystaw i estyn llaw. 

Fe a’i denodd ef i siarad am bethau oedd o’r blaen 
Mor enbyd ganddo eu cwrddyd a chwrddyd ufifern dân; 

Pan nad oedd gair o’i enau un pryd yn d’od i maes, 

Ond geiriau o ryfeddu tragwyddol nefol ras. 

Fe a’i denodd eí i farnu yn galed blant ei fam, 

A barnu weithiau ’n union, a barnu weithiau ’n gam; 

Y Cretiaid, bol-gordd'íog, ’be fe, am ambell un, 

Heb íeddwl, heb ystyried, pa fath oedd ef ei hun. 

Fe ddysgodd Hyder-cnawdol i Theoraemphus fyw 
Yn segur ac yn foethus, yn wag o ofn Duw; 

Fe ’i dysgodd ef i garu ’r hyn gynt oddiwrtho ffodd, 

A meithrin pob ihyw nwydau ag ydoedd wrth ei fodd. 

Fe ’i dysgodd i lawenydd, llawenydd heb fwynhau, 

Fe ’i dysgodd i alaru, nid galar ’difarhau; 

Fe ’i dysgodd ef i ymfifrostio na feddai ofn dim, 

A haeru concwest pechod, a phechod yn ei rym. 

Gwnaeth iddo ef anturio rai prydiau ’mlaen yn hy’ 

I gwmni, heb un galwad o’r ddae’r na ’r nefoedd fry; 

Gwnaeth iddo ddyweyd a threfnu achosion o bob rhyw, 

Heb godi golwg unwaith i deml sanctaidd Duw. 

Y 2 

Gwnaeth iddo beidio ofni un gorchwyl í’ai o’i flaen, 
Ond rhuthro trwy bob gorchwyl yn anystyriol lân; 
Cenedlodd ef egwyddor fod oll a wnai ei hun, 

Yn uwch, yn well, yn burach nag a wnai arall ddyn. 


PENNOD X. 

Yr anrhaith a wnaeth Rhyfyg, Hunan-dyb, a Hyder-cnawdol, yn nghalon 
Theomemphus, ac fel y daeth y byd a’r cnawd, a lluoedd o elynion 
eraill, i gael goresgyn ei holl enaid ; Duw yntau yn ei groesi, ond heb 
íFỳnu. 

O ND och, yn awr fe laesodd awelon pur y ne’, 

Ac ysbryd oer artrefodd yn hollol yn eu lle; 

Symudodd y Shecinah, sy ’n aros lle mae gras, 

Trwy ei fynych aflonyddu, o’i deml bur i maes. 

Fe daflodd Hyder-cnawdol, a’i rith rhagrithiol cas, 

Hyfrydaf zel y nefoedd o’i lloches bur i maes; 

Fe wnaeth i awydd nefol, dymuniad pur, a chwant 
I Iwyddiant yr efengyl yn fuan fyn’d i bant. 

Efe ddifîoddodd gariad, y fflam angerddol gref 
A gadwodd Theomemphus o’r blaen wrth borth y nef; 

Fe ddisylfaenodd heddwch, hen berl y nefoedd lân, 

A heddwch gau a drigodd Ìle trigodd ef o’r blaen. 

Fe gludodd Hyder-cnawdol, a Rhyfyg cas eill dau, 

I ysbryd Theomemphus ryw leng o rasau gau ; 

Gau zel, gau fîydd, gau hyder, gau ostyngeiddrwydd ffbl, 

Gau heddwch, gau sancteiddrwydd, yn cerdded ar eu hol ; 

Nes gwneyd yr orsedd hyny lle eisteddodd Duw o’r blaen, 

Y galon gywir syml oedd lawn o nefol dân, 

Yn ddiflaeth ac yn anial, yn nyth (trist oedd ei bod) 
r bob aderyn aflan a enwir is y rhôd. 

Ca’dd y dylluanod aros, a’r fwltur gâs ei rhyw, 

A’r estrys oer ddigariad, y man y trigodd Duw; 

Ca’dd nwydau a thrachwantau, trwy hyder cnawdol, le 
Yn yr ewyllys hyfryd y trigodd Brenin ne’. 

Ca’dd seirph uffernol wibio, a thaflu eu gwenwyn cas 
Trwy bob rhyw ran p’r galon unwaith a gafodd ras; 

Ca’dd uffern i deyrnasu drachefn yn y lle 
Un amser iddo ei hunan goncwerodd Brenin ne’. 

Fe anghofìodd Theomemphus y gwleddoedd gwych yn awr, 
Ddanfonodd Brenin Sîon o ddydd i ddydd i lawr, 
Danteithion ar ddanteithion, a’r gloew felus win, 

Na ŵyr trigolion daear un gronyn bach o’u rhin. 

Rhyw dymher sych ddieffaith ’n awr oedd ei gwmni ef, 

Heb weddi nac ochenaid o’i ysbryd tua ’r nef; 

Dyeithrwch yn teyrnasu, ffrwyth hyder cnawdol yw, 

A chwmwl du ar gwmwl rhwng Theomemph’ a Duw. 

A balchder mawr yn eistedd ’n awr ar orseddfa ffydd, 

Ac anystyriaeth perffaith yn hollol gario ’r dydd; 

A thrachwant cryf am fwrddro moesoldeb yn ei hynt, 

Ac yfed pob rhyw bleser yn gymhwys megys gynt. 

Cyn i Hunan-dyb a Rhyfyg, ellyllon ’d oes o’u bath, 

A Hyder-cnawdol hefyd, ddwyn Theomemph’ yn gaeth, 

Fe deithiai fryn a dyffryn, anialwch o bob rhyw, 

Trwy newyn mawr a syched, er caffael cwrdd â’i Dduw. 

A’i heibio i Ddan a Bethel heb flino at Salem fûr, 

Lle b’ai efengyl Iesu ’n cael ei phregethu ’n bur; 

’R oedd sŵn y gair fel moroedd yn dwyn trysorau hedd, 

Yn codi Theomemphus i’r làn o waelod bedd. 

Ei awen heddyw laesodd, nid oedd mo ’r nefol dân 
Yn llosgi yn ei galon fel llosgodd ef o’r blaen: 

A llawer gwaith bu ’r Brenin yn eistedd ar ei fwrdd, 

, Diogódd Theomemphus i fyned yno i’w gwrdd. 

Yn fynych iawn i’r dirgel, i’w ddysgwyl, gynt fe ffoi, 

A’i Arglwydd i’w gyfarfod yn fuan yno ddoi; 

Ond heddyw nid äi yno nes gorfod myn’d ar g’oedd, 

Ac nid i gwrdd â’i Frenin ’r hwn yno ’n awr nid oedd. 

O’r blaen os peidiai ’i Arglwydd gyfarfod âg efe, 

Fe wylai, fe alarai, ac nid äi ffwrdd o’r lle; 

Fe ruai, fe weddiai, fe ’rhprydiai ddydd a nos, 

Nes llenwid ef o’r nefoedd, ’d oedd dim a laesai ’r loes. 

Ond heddyw nid oedd arno un gofid yn y byd, 

Er cuddio o Dduw trwy ’r flwyddyn ei hyfryd wyneb-pryd; 
Yn iach äi mewn i’r eglwys, yn iach i maes fe ddoi, 

’D oedd dim o tan y wybr wnai Theomemph’ ddeffroi. 

Gwnaeth rhyfyg ef yn llawen, ond nid yr un y sydd 
Lawenydd fath gan ryfyg a hwnw sy gan ffydd; 

Can’s yn y peth mae rhyfyg a chnawd yn llawenhau, 

Y rhei’ny sydd yn dodi crediniaeth wir dristâu. 

Fe ddysgodd rhyfyg iddo fod arfaeth Duw ’n gytun, 

Ac nad oedd lle i golli o’r etholedig un; 

Nas gall’sai diaẅl nac ufîern, na phechod o un rhyw, 

I ddwyn i maes o’i gorlan y wana’ o ddefaid Duw. 

Am hyn y cyntaf Iwybr osodai yn ei fryd, 

’R hyd hwn, heb ammheu ei alwad, fe gerddai ’mlaen o hyd; 
Heb geisio gofyn cyhghor oddiwrth neu i ba le, 

Yr oedd y llwybr hwnw ’n awr yn ei arwain e. 

Fe wyddai ei hun y cwbl, fe wyddai ei le a’i waith, 

Pob tro, pob cam, pob dalfa, o’r dechreu i ben ei daith ; 

Trwy hunan-dyb a rhyfyg cyrhaeddyd wnaeth ei ddawn, 

Nad oedd e dlawd un amser o foreu hyd brydnawn. 

Nes daeth rhyw genllif ddiluw o nwydau megys tân, 

Y rhai na cha’dd eu profi er’s amser hir o’r blaen ! 

Llosgasant, clindarddasant, fel ífiam gynddeiriog gref, 

Heb un attalfa iddynt o fewn ei ysbryd ef. 

Fel y bwystfilod rheibus sy ’n llechu ’r hyd y dydd, 

Mewn rhyw og’feydd a thyllau, a chreigydd serth yn nghudd, 
Pan ddêl y nos a ruant, a wibiant yma a thraw, 

A gym’rant yn ysglyfaeth yr hyn a fo gerllaw. 

Can’s gyrodd Hyder-cnawdol, a Balchder cas yn un, 

Ei ddeall a’i synwyrau i gysgu yn gytun; 

Ei ’wyllys a’i serchiadau, fe dynwyd ífwrdd eu grym, 
Cydwybod rowd i hepian, yr hyn oedd waeth na dim. 

Ond ambell waedd gynddeiriog, fel tymhestl gref o fwg 
O ganol pair cauedig yn berwi o chwantau drwg, 

A ro’i o rym euogrwydd, yn ’sgrech ystormus fawr; 

Ac eilwaith hi gai ei chauad tan rwymau fyth i lawr. 

Ond Theomemph’, er hyny, wnai fyddai yn ei fryd, 

Ni chwympai unrhyw ofid am ddim a wnaethai ’nghyd; 

Ca’s calon iach deyrnasu, a Hunan-dyb ei rôd, 

Nes damsang ofn duwiol yn hollol tan ei droed. 

Fe ffodd hunan-ymholiad cywiraf maes o’i le, 

Yr hwn oedd yh cyf’rwyddo pob cam o Iwybrau ’r ne’; 

Fe ffodd prysurdeb duwiol, a hiraeth pur eill dau, 

Sy ’n tarddu yn och’neidiau bob mynyd am fwynhâu. 

Fe ffodd y gras nefolaidd ag sydd yn ’difarhâu 
Pan gwelo ei droed yn llithro i’r cyntaf lleiaf fai; 

Ac fe ddaeth calon gyfan, gelynes fawr y nef, 

A hi ro’dd eiriau segur i lanw ei orsedd ef. 

Hyn a wnaeth cwsg a hepian i’r gwir dduwiolaf ddyn, 

Pan ca’dd ef unwaith fyned i deml Dduw ei hun; 

Gwnaeth elyn o bob cyfaill, fe wnaeth bob fifrynd yn gas, 

Fe yrodd nef bereiddiaf yn ddirgel iawn i maes. 

Y LLUOEDD O ELYNION DDAETH I ORESGYN CALON THEOMEMPHUS. 

Pan cafwyd Theomemphus fel hyn oddiwrth ei Dduw, 

Daeth heidiau o elynion (erioed eu hirfer yw); 

Y cnawd, y byd, y cythraul, yn gydsain gytun,— 

A Duw ymhell oddiwrtho,—yn curo arno ’n un. 

Y cyntaf un ymdrwsiodd oedd e, ’r ardderchog Fyd, 

Sy â’i swynion fyrdd yn barod i sugno gwanial fryd; 

Fe dynodd ef rai cedyrn, fe gwympodd gewri mawr, 

Gynt draian ser y nefoedd, o uchder nen i lawr. 

Fe wnaeth i Lot dduwiolaf i ddewis coelbren fifol, 

Fe dynodd galon Demas yn hollol ar ei ol; 

Fe wnaeth i Selyf unwaith ryfeddu ei ogoniant ef, 

A chasglu i Salem arian fel ceryg yn y dref. 

Fe wnaeth i Balaam farchog yn union yn ei hynt, 

I geisio rhegu Israel, y bobl anwyl gynt; 

’Chai asen yn llefaru i’w rwystro ddim ymlaen, 

Mae gwobrau ’r byd a hyny mor llawn o ufifern dân. 

Fe gwympodd ar Theomemphus yn ei ardderchog fri,— 

“Cais diroedd, cais.feddiannau, wna hyn ddmi drwg i ti; 

Cais aur, cais arian gloew, cais gyfoeth llawn, nid yw 
Groes i egwyddor crefydd, na chroes i feddwl Duw. 

“ Bydd ddiwyd, a bydd gynnil, gwna ’n fawr o’th amser drud, 
Mewn henaint da fod genyt ryw ’chydig ’stôr o fyd; 

Segurdod sy ’n dwyn tlodi, a thlodi eto erioed 
Sy ’n gwneuthur i’w berchenog alaru ’n drugain oed. 

“ Mae miloedd yn dymuno sy ’n treulio eu dyddiau ’n fifol, 

Pe caent hwy ugain mlynedd o ddechre eto ’n ol; 

Fe ellir byw yn brinach cyn gwỳnu barf yr ên, 

Ond hyfryd yw rhyw drysor pan elo gŵr yn hen. 

“ Bu Abra’m, Job, a Noah, yn wŷr cyfoethog iawn, 

O ddynion a ’nifeiliaid amrywiol rai yn llawn 
Rhai mwya ’u ffydd a’u henw, heb fesur gafodd fyd, 

Paham bydd Theomemphus heb ddim o hyn i gyd ? ” 

Fel hyn y gwisgodd daear ei gwisgoedd mwyaf glân, 

Nes chwythu i Theomemphus ufifernol fydol dân; 

Daeth blys a chwant am gyfoeth, ac awydd nos a dydd, 

Nid oedd a dynai ’r meddwl o’i ysbryd ef yn rhydd. 

Ac yna Cnawd gwenieithus, sy fyth yn un â’r Byd, 

Gytunodd ag e ’n fuan am gael eu rhwysg ynghyd; 

Gan haeru fod pleserau, sydd o amrywiol ryw 
Yn perthyn i’r credinwyr yn glîr yn Mibl Duw. 

Ac yna ’r fflam ennynodd, y fflam gynddeiriog gref 
Sy ’n mygu o bob gwenwyn i’r làn i entrych nef; 

Blys bwydydd, blys diodydd, segurdod a phob chwant, 
Locustiaid uffern dywyll i’w rhifo lawer cant. 

Ac yntau hen anlladrwydd a gysgodd amser hir, 

Er pan daeth Theomemphus i adnabod dim o’r gwir, 

Yn awr a adgyfododd, a neidiodd i’w hen le, 

Gan bledio o blaid ei chwantau yn erbyn deddf y ne’. 

Fe lanwodd y meddyli'au o bob rhyw anllad wŷn, 

III dau yn erbyn nefoedd, y byd ac yntau ’n un; 

III dau am gael y goncwest, ill dau am gael y bíaen, 

A churo maes o’i galon rinweddau ’r nef yn lân. 

A Theomemph’ tan anghen, fel hyn, o fod yn was, 

Oll wedi cael ei goncro gan rym ei bechod cas ; 

Myn’d at y ddelw yma, a myn’d oddiwrthi bant, 

Ac oll o’r myn’d a’r ’madael yn gorphwys ar y chwant. 

’Be fe, myfi anturia’, doed ddêl o hyn i maes, 

I ’mofyn im’ gymhares fo ’n berchen gronyn gras ; 

Ond nid neb gael meddiannau; beth wneir â merch heb ’stôr, 
Pe byddai ei gras hi gymaint a dyfroedd mawr y môr ? 

Mi chwilia ’r de’ a’r gogledd, pwy ŵyr na ddaw i’m rhan, 
Ymgeledd gymhwys addas o rywle yn y man, 

Fo ’n berchen aur heb rifo, ac hefyd ffafr Duw, 

A hyn wna Theomemphus yn ddedwydd tra fo byw. 

Mi gasglaf beth fy hunan, mae synwyr yn fy mhen, 

’R un sut at bethau ’r ddaear ag yw at bethau ’r nen; 

Mi fyddaf gynnil yma, mi fyddaf gynnil draw, 

’R wy ’n credu o hyd bendithia yr Arglwydd waith fy llaw. 

Ac yna Theomemphus anghofiodd mai y nef 

Oedd weithiau- ’n rhoi, ac weithiau yn tynu oddiwrtho ef; 

Fe ’i dysgodd hunan gredu (er gwadu gallu dyn), 

Fod pob rhyw ddawn a gallu yn trigo ynddo ei hun. 

’N awr Theomemph’ oedd farw i bethau ’r byd o’r blaen, 

Am bethau ’r byd oedd heddyw ei fwrfais gas a’i gân; ^ 

Y dyn fu er’s ’chydig amser â’i feddwl yn y ne’, 

Oedd heddyw wrth yr allor, a’i feddwl cas yn nhre’. 

Eíe ddechreuodd gasglu o bedwar gwynt y byd, 

Trysorau tir y dwyrain, trysorau ’r de ynghyd ; 

Meddyliodd y parhausent; ond Duw oedd fwy nag ef,— 

Y coeíbren roir i’r arffed, ei drefniad sydd o’r nef. 

Ac arfaeth nis gall gysgu, er cysgu ’n drwm o ddyn, 

Saif wrth ei hegwyddorion, yr arfaeth bur ynglŷn; 

Hi fỳn a garo ’r Arglwydd, er pob rhyw elyn cas, 

A gwrthgiliadau filoedd, o’u gwrthgiliadau maes. 

Ni chaiff y defaid gwirion, er crwydro o’r gorlan bur, 

A rhedeg heb arweinydd trwy ddyrys anial dir, 

Er myn’d i loches llewod, ac i wiberaidd nyth, 

Ddim cael eu lladd na ’u briwio, nac aros yno fyth. 

Mae rhaff dair cainc gordeddog am sodlau pawb o’i ŵyn, 

Na chaffo byd nac uffern, na phechod cas eu dwyn; 

Maent mewn cyfammod cadarn, mae ’n rhaid eu galw ’nghyd, 
Pe crwydrent Aipht a Babel, a chỳrau eitha ’r byd. 

Yr Ysbryd sy ’n eu harwain, ond mae ’fe ambell bryd 
Yn gadael ei rai anwyl i grwydro dyrys fyd; 

Oddiwrth eu holl grwydriadau, oddiwrth eu ffiaidd glwy’, 

Nis cyll ef ei ogoniant b’ le byna ’r elont hwy. 

Fe gân y pererinion ar ol eu cwympo i lawr, 

Ganiadau mwy melusach i Frenin nefoedd fawr; 

Caniadau gwaredigaeth sy ’n dygyd mwy o glod 

I’r Hwn sydd fyw, fu farw, sydd ’n awr, ac oedd erioed. 

Gwaredu ’r saint o uffern, a phechod drwg ei ryw, 

O safn y bedd ac angeu, a’u dwyn i fynwes Duw, 

A’u harwain tros fynyddau a d’rysni anial syth, 

A grëa nef y nefoedd yn gân heb ddiwedd byth. 

Am hyny cyn cael meddiant, a chyn cael oll yn nghyd, 

A’r filfed ran cyn meddu o’r peth oedd yn ei fryd, 

Fe ddaeth y gwynt i groesi, fe ddaeth y ’storom fawr, 

Hi gwympodd ar ei adeilad, hi taflodd ef i lawr. 

Cyn cael yr holl feddiannau, cyn cael y llances wèn, 

Fe ddaeth y ’storom danbaid fel diluw ar ei ben; 

Hi t’rawodd yn ddisymwth fel rhyw angeuol loes, 

Hi wnaeth ei wîn yn chwerw, hi drodd ei ddydd yn nos. 

Fel yn ngwlad Us ryw oesoedd yn nhir y dwyrain draw, 

Pan caniatäwyd i Satan at Job i estyn llaw; 

Pan ddaeth y mellt a’r daran, a’r Sabeaid yn eu grym, 

A chwympo ar a feddai, heb adael iddo ddim. 

Neu fel y gwnaed â Brenin duwiolaf Salem gynt, 

'N ol rhifo llwythau Israel mewn rhyw hunanol hynt; • 

Pla gwympodd ar ei bobl, a hyn am bechod un; 

Ond O drugaredd ryfedd ! fe ’i cadwyd ef ei hun. 

Fel hyn â Theomemphus, tuag at ei gael e ’n ol, 

Fe ddygodd Duw ei ddelwau o’i fynwes ac o’i gôl; 

Ac anghen oedd i’w siomi rhag iddo fyn’d yn mlaen, 

A’r sant fod yn gyífelyb i dewyn uífern dân. 

D’ai croes y boreu heddyw, d’ai croes y boreu ddo’, 

Rhyw felldith ar ol melldith, ond bendith iddo ío; 
Dinystriwyd gwaith ei ddwylaw, ’cha’dd bendith arno fod, 
Fe fỳnai Duw ei erlid o’r cyfan îs y rhod. 

Hyn eto nid oedd ddigon i dd’od âg ef i dre’, 

’D yw holl gystuddiau natur a chroesau dae’r a ne’, 

Pob ryw rhagluniaeth chwerw, pe cwympent yn gytun, 
Fyth ’n abl d’od âg enaid i maes o hono ei hun. 

Ni wnant ond digaloni hen falchder, a’i dristâu, 

A gwneyd i ryfyg cadarn ryw ronyn Iwfrhau; 

Fe winga gŵr mewn tywyllwch yn erbyn Dwyfol law, 

Sydd yn ei daro yma, sy ’n ei wrth’nebu draw. 

Ond ni ddaw ’n ol i’r bywyd nes d’od eífeithiol ras, 

A dadrys ei gadwynau, a’i dynu ’n lân i maes, 

A danfon argyhoeddiadau mor ddwfn bron a’r bedd, 
Adferu iddo gariad, llawenydd pur a hedd. 


PENNOD XI. 

Duw yn ymddyddan âg Ef ei hun pa beth oedd i wneyd i Theomemphus a 
wrthgiliodd ; yn pendsrfynu ei fỳnu yn ol yn ddiatreg ; cystuddiau yn 
methu, ond yr arfaeth wedi addfedu, a’r amser wedi dyfod i ben; Duw yn 
danfon ei Ysbryd, yr hwn a’i goleuodd i weled ei gyflwr; ei bechodau yn 
ffoi i gornelau pell o’i galon, er mwyn dychwelyd mewn amser arall. — 
Myfyrdodau Theomemphus ar ei gyflwr. 

O THEOMEMPHUS ynfyd I ’be Brenin mawr y nen, 

A dynodd o gystuddiau ryw filoedd am ei ben; 

Pe arosasai gydaf, ei hedd íuasai ’n ’stôr, 

Yn rhedeg fel yr afon, neu ddyfroedd mawr y môr. 

Nis cawsai unrhyw elyn a enwir îs y nef, 

O’r ddaear nac o uífern, gyfarfod íyth âg ef; 

Ni chawsai croes na gofid, na chystudd i ei gwrdd, 

Gỳraswn ei elynion yn heidiau ’n fuan ífwrdd, 

Fe gawsai fy nirgelion a ’nghwnsel oll i gyd, 

’Chadwaswn ddim oddiwrtho, tra fuaswn yn ei fryd; 
Arwein’swn ef trwy ’r anial, awn f’ hunan yn ei flaen, 

Y dydd yn gwmwl goleu, y nos yn golofn dân. 

Cadwaswn e ’n mhob brwydr, Fi yw ’r Jehofah mawr, 

Mi wnaethwn Fidian gadarn o’i flaen i gwympo lawr; 

Ni chawsai sarph i’w írathu, nes d’od yn lân i maes, 

Heb archoll ac heb ofn, o’r tiroedd anial cras. 

Ond heddyw fe ’madawodd,—ymadael wnaeth â’i Dduw, 

Fe syrthiodd, do, ar unwaith, i ofid o bob rhyw; 

I lawr i bydew erchyll, bererin tywyll gwan, 

’Ddaw Theomemph’ ei hunan o hono fyth i’r làn. 

Fy mherfedd sydd yn rhuo am dano ddydd a nos, 

’R wy ’n teimlo wrth ei golli ail chwerw angau loes; 

Mae ’n rhaid im’ gaél fy eiddo, mae ’n rhaid ei gael i dre’; 
Os Theomemph’ a gollir, fe dỳr cyfreithiau ’r ne’. 

Beth ddaw o arfaeth gadarn, beth ddaw o ddwyíol waed, 

Os Satan gaiíf o’m defaid y wànaf tan ei draed ? 

Na chaiíf, mi a’i hola’ adre, mi ddygaf bob yr un, 

Pe b’ai rhwng myrdd o ddiafliaid, ar fy ysgwydd gref fy hun. 

Fe orfoleddodd uífern pan bwyt’wyd ífrwyth y pren, 
Och’neidiodd pan ddyoddefais un waith rhwng dae’r a nen; 
Bydd crechwen fawr drachefn trwy fflamau tywyll dân, 

Os colla’ i Theomemphus, ennillais i o’r blaen. 

Fe wêl Gehena ei gwynfyd ar effaith marwol glwy’, 

Os un bum farw trosto ä i’w perch’nogaeth hwy; 
lOs hoeliwyd fi ar groesbren tros feîau mwya’ The’ 

1a phoeni ’omemphus eto, ffarwel cyfreithiau ’r ne’. 

Fe gaiíf y llu annuwiol fy enw i dan droed, 

Y rhai sy ’n caru damsang fy ngwirion waed erioed; 
Gofynant, B’le mae rhinwedd y marwol Ddwyfol glwy’ ? 

Os Theomemph’ i uífern a reda gyda hwy. 

Ni cha’ i un gronyn gw’radwydd, er cymaint fydd y cri, 

I Theomemphus ’madael ryw flwyddau â myfi; 

Mi wnaf ei holl wrthgiliad a’i bechod cas i fod 
Yn fendith iddo ei hunan, a dwyn i minnau glod. 

O golli Theomemphus ’d oes neb gaiff lawenhau, 

Wrth wel’d ei ’mofyn adref caiff miloedd i dristâu ; 

Gwae fydd i’r sawl a chwarddo ei wel’d yn myn’d tan draed, 

Un alwodd sanctaidd Ysbryd, un brynodd Dwyfol waed. 

Fy mhraidd, os ânt i grwydro rhyw ddyrys anial dir, 

Gwae ’r sawl a’u gyro ’mhellach oddiwrth borfäoedd pur; 

Plant uffern oll yw rhei’ny, o ddiafol mae eu gwraidd, 

A chwarddo am ben y ddafad fo ’n chwareu o flaen y blaidd. 

Mae ’r amser yn addfedu, fe ddaeth terfynau gras, 

I ’mofyn Theomemphus o’i holl bleserau maes; 

Mi chwilia ’r anial gaiw, rri (IyìIìí ‘1 í < r. 

Mi a’i myna’ er gwaetha’ uffern i’m corlan ’cyn bo hir. 

Ac ’fe gaiff ganu ’n beraidd, pan gwelo ddyfnder gras 
Yn d’od i’w nol mor hyfryd o’i wrthgiliadau maes; 

Gwel’d maddeu iddo ganwaith, a syrthiodd i’r un bai, 

Wna iddo garu ’n hyfryd pan byddo ’n ’difarhau. 

Daw ffrwyth o’i wrthgiliadau, y ffrwyth pereiddia ’n fyw, 

Mae ’r domen yn dwyn gwenith, y gwenith goreu yw; 

Daw llu o rasau ’n rhagor ar ol ei bechod cas, * 

Lle ’r amlhaodd pechod, tra amlhaodd gras. 

Fe mâg ei wrthgiliadau fe ’n ostyngedig iawn, 

Fe ammheua ei hunan bellach o foreu hyd brydnawn; 

Fe ofna ’r cam a gerddo, ei ofn deil e i’r làn, 

Ac ynwyf ’fe ymafael, ’fe ŵyr nad yw ond gwan. 

Tyb falch a hyder cnawdol a’i taflodd ef i lawr, 

Ffydd fywiol eglur oleu a’i cyfyd ef yn. awr; 

Ac ofn duwiol unig a’i ceidw ar ei draed, 

Nes delo i fwỳta gwleddoedd hyfrydaf tŷ ei Dad. 

Fel hyn meddyliodd Duwdod anfeidrol ynddo ei hun, 

I gadw gair ei enau, er tori o hwnw ddyn; 

A gwneuthur ei gyfammcd sydd o anfeidrol ’stôr, 

Mor gadarn, raor ddisigl a’r creigydd yn y môr. 

A’r dyddiau ’n awr yn addíed, a bron a tharo ’r awr 
I esgor ar bwrpason carueiddia ’r nefoedd fawr; 

Naill ai o’j fodd neü anfodd, neu ynte ’r ddau yn un, 

Rhaid oedd i alw Theo’ o’r Aipht at Dduw ei hun. 

Ond pobpeth a arferwyd, y moddion mwya’ eu grym 
O’r ddae’r i’r nef oleudeg oedd eto ’n myn’d yn ddim; 

’D oedd nerth mewn croes na dolur, na ’r holl gystuddiau ’n un, 
I dd’od â Theomemphus o’r rhwydau ’r oedd e ’n nglŷn. 

Yn y cyfamser, yntau yn gwibio yma a thraw, 

Yn methu p’odd i dreulio ei amser trwyddo draw; 

Un rhan yn ’mofyn pleser, beth bynag fyddai ei ryw, 

Y llall mewn poen a gofid,—llym oedd cystuddiau Duw. 

D’ai arswyd heddyw ’r boreu, d’ai pleser y prydnawn ; 

Wnai pleser fyth, gan arswyd, ei galon wag yn llawn; 

Dau ynddo oedd yn ’maflyd, ond gradd o’r nefoedd fry 
Sydd lawer fwy ei hegni na ’r holl uffernol lu. 

Ac nid oes dim a attal, ac nid yw uffern nês, 

Lle ’maflo Duw ’fe ’mafael, a’i afael sydd fel pres; 

’D yw dannedd llew ond sofl, a’i rym fel gwelltyn glas, 

Os delir un a brynwyd; un gair a’i tỳn i maes. 

Ond pechod sy ág awdurdod i wneyd y call yn ffol, 

A ddenodd Theomemphus hyd heddyw ar ei ol; 

’D oedd croes, na gwŷn, na chystudd, na blinder tan y nef, 

Yn abl dadrys Theo’ oddiwrth ei bleser ef. 

Ond ar ryw un diwrnodfc hapusaf ddedwydd ddydd, 

Anfonodd gras arfaethol am Theomemph’ yn rhydd; 

Ac nid oes tan y nefoedd un pechod, er ei rym, 

A saif o flaen yr arfaeth y mymryn lleiaf ddim. 

Hi hyllt y meini celyd, yr adamant a’r dur, 

A gadwodd byrth y galon yn gauad ddyddiau hir; 

Hi dỳr y pres caleta’, mae ’n ledio ’r ffordd i ras, 

Yn tynu myrdd myrddiynau o faglau ’r diawl i maes. 

Hi wnaeth i Saul erlidiwr o’r diwedd fyn’d tua ’r nef, 

Er cynddeirioced gelyn i deyrnas Dduw oedd ef; 

Hi wna, er rawyn gwastatu ffordd i effeithiol ras, 

Fr brenin uwcha’ ei goryn i bori gwellt y maes. 

Hi adawodd Theomemphus pryd yma fel o’r blaen, 

I ddwyn ei chwant anwyla’ yn ddiddig iawri ymlaen, 

Amser, a hanner amser, wrth fodd ei galon fyw, 

Fel gallai rywbryd ganmawl amynedd maith ei Dduw. 

O’r diwedd gwasgodd arno, daeth Ysbryd Duw o’r nef; 

Ac mae awdurdod Ddwyfol yn wastad gydag eí; 

Mae gwres tan ei adenydd, mae concwest yn ei wedd, 

Mae ’n hongian wrth ei wregys Gehena fawr a’r bédd. 

I waered fe ddisgynodd y G’lomen nefol sydd 
Yn symud ftwrdd dywyllwch, yn troi y nos yn ddydd; 
Cydwybod Theomeraphus yw ’r man gorphwysodd Duw, 

Ac yno gwnaeth ei drigfan, a hono aeth yn fyw. 

Pan darfu i’r gwyntoedd oerion i ddiffodd nefol dân, 

Pob dawn, pob nwyd o’i enaid fu farw oll yn lân ; 

’D oedd gras, na nerth, na bywyd, na goleu o un rhyw, 

Na dim ond t’wyllwch dudew rhwng Theomemph’ a Duw. 

Ond cyntaf bryd cymerodd yr Ysbryd sanctaidd le 
Yn nghalon Theomemphus, goleuni yw Efe ; 

Goleuni sydd yn gyru ’r tywyllwch du i ífoi, ’» 

Goleuni sydd yn rhanu cymylau ’r nos yn ddau ; 

Goleuni sy ’n datguddio pob aflan ffìaidd fai, 

Yn dangos i’r pererin yn eglur fan y mae; 

Goleuni wna i’r bwystfilod cynddeiriog rheibus cas, 

I ’mofyn am eu ffauau, a gado ’r gwastad faes. 

Fel hyn gwnaeth Ysbryd Iesu pan ddaeth fèl nefol dân 
I enaid Theomemphus, oedd oer a du o’r blaen; 

Fe oleuodd bob rhyw gornel, fe chwiliodd bob rhyw gell, ‘ 
Yr hwn oedd gynneu ’n dywyll, a welai ’n awr yn mhell. 

Wrth oleu haul dangoswyd yn eglur iddo ef, 

Mai uffern heddyw oedd yno, lle er’s dyddiau bach bu ’r nef j 
Fod pechod wedi concro, a chwedi cael dan draed 
Yr hwn un waith fu â’i wyneb at baradwysaidd wlad. 

Fod melldith wedi cwympo o fewn terfynau gras, 

A delw ’r nef i soddi yn mhleser pechod cas ; 

Fod mawl, a chân, a chariad, ac ymbiliadau mwyn, 

Gan hen ellyJlon uffern yr awrhon wedi eu dwyn. 

Dangosodd Duw yn oleu fod llwybr cul y nef, 

Yr awrhon wedi ei golli yn holloí ganddo ef; 

Ac nad oedd heddyw ’n troedio un mymryn yn y blaen, 

Ond ífordd ag oedd yn arwain i ddyfnder uífern dân. 

Fe welai ’n awr mai hunan oedd hwnw gafodd le, 

A rhyfyg cas a balchder, o fewn ei fynwes e; 

A’i trodd o’r llwybr union, a’i trodd o’r gwleddoedd bras 
A brofodd ef yn helaeth pan cafodd gyntaí ras. 

Ac heddyw fe derfysgwyd, fel tònau ’r moroedd mawr, 

Ei rwysg a’i ffydd a daflwyd yn ddrylliau mân i lawr; 
Difíoddodd mewn un fynyd ei chwantau o bob rhyw, 

Am nas gall chwant artrefu y mân cartrefo Duw. 

Fe ffbdd pob rhyw bleserau, nis gall pleserau ’r byd, 

Pe b’ai o honynt filoedd mewn cynghrair tỳn yn nghyd, 

I sefyll Dwyfol ddigder; ei ddigder sy mor fawr, 

Ag briwiai fil o fydoedd inewn llai na mynyd awr. 

Hwy ffbisant, gan mor danbaid oedd y goleuni pur, 

I ryw gornelau tyWyll, fel gallent, cyn bo hir, 

Pan gwelont le cyfaddas, neb yn eu dysgwyl hwy, 

I dd’od i maes drachefn a gwneuthur anrhaith mwy. 

Fe hunan-dyb a lechodd, ’d oes neb a ŵyr pa le, 

Fe wyddys hyn na laddwyd yn hollol mo hono fe; 

A rhyfyg a ymguddiodd yn mhell rhag Brenin nen, 

A balchder orfu lechu heb feiddio codi ei ben. 

Fe orfu ar hyder cnawdol, ac anystyria'eth dall, 

Ac yntau hunan-haeddiant, tri hynaf fab y fall, 

Byd, ac ysgafnder ysbryd, gelynion dua ’r ne’, 

Fyn’d i’r cornelau tywylla’ oedd yn ei galon e. 

Ac yntau hen anlladrwydd a gafodd farwol friw, 

Pob asgwrn iddo ddrylliwyd gan sanctaidd Ysbryd Duw; 
Rhag-farn, a charu cnawdol, a rhyw fyrddiynau mwy 
O fyddin fawr Gehena, a ga’dd pryd hyny glwy’. 

Can’s heddyw ’d oedd ond cynhwrf rhyfeloedd mawrion iawn 
Yn nghlustiau Theomemphus o foreu hyd brydnawn; 

Ac ofnau cryf ’n ol ofnau yn dirwyn yn y blaen, 

Yn ennyn ei gydwybod fel íflamau uffern dân. 

Rai prydiau ’n ceisio credu gynt gael o hono ras, 

Rai prydiau ’n credu ’n hollol mai dim ond twyll a ga’s; 

Yn gwaeddi ’n fynych, Gwynfyd a fyddai felly ’n awr, 

Rai prydiau ’n credu ’n hollol na welai fyth mo ’r awr. 

Fel hyn fe dorodd allan, yn methu attal mwy, 

Mor chwerw oedd ei loesion, mor ddwfn oedd ei glwy’; 

“ Beth wnaf ? beth ddaw o honof ? fu neb o’m bath erioed ! 

Gwae ’r awr i Theoraemphus y rho’dd y Nefoedd fod. 

“ B’le syrthiais ? b’le yr aethum? ynfytaf ddyn yn fyw, 

Fu gynt flynyddau hirion yn llechu ’n mynwes Duw 1 
Pwy farn a gwympodd arnaf ? pwy ddyfroedd dyfnion mawr 
Sy ’n rhedeg tios fy nghoryn yn genllif coch yn awr ? 

“ Pwy ’m denodd i’r fath gyflwr ? P’odd dof o hono maes ? 
Rhown fydoedd fyrdd yr awrhon am brofi nefol ras; 

Mi wela ’r mymryn lleiaf o heddwch yn fwy drud 
Na ’r ddaear fawr gwmpasog, pe meddwn arni gyd. 

“ I b’ le ’r ä i ’mofyn pleser? pwy bleser i mi fyw ? 

’R wy ’n wag o bob hapusrwydd tra fyddwyf wag o Dduw ; 

’R wy ’n teimlo fy nghamsyniad yn awr fel uffern dân, 

O na bawn yno heddyw lle buais i o’r blaen ! 

“ Fy hunan-dyb a’m denodd, fy malchder nghadd i lawr, 

Oni buasai rhai ’n buaswn pryd hyn yn goncrwr mawr; 
Twyllasant fi i bleser, mewn pleser ni che’s íudd, 

Yn awr ’r wy ’n gwel’d yr effaith, pan aeth hi ’n oleu ddydd. 

“ Gwyn ei fyd a safodd; ’n awr ’r wy ’n eu gweled hwy, 

Heb ’nabod mellt na tharan tan gysgod Dwyfol glwy’; 

’R wy ’n gwel’d eu cyflwr dedwydd; ond profi uffern dân, 
Am i mi roi i’m nwydau eu hollol rwysg ymlaen, 

“’R wy’ heddyw ’n edifaru; ond ofnau mawrion sy 
Rhag nad yw ’m hedifeirwch yn boddio ’r nefoedd fry; 

Tra paro calon galed, ac ofnau yn eu grym, 

Fel edifeirwch Judas, ’thâl edifeirwch ddim. 

“ P’ le bellach tro i fy wyneb ? p’ le ceisiaf wir iachâd ? 

Pwy aberth sydd tros hwnw ddamsangodd Ddwyfol waed ? 
Anmhosibl yw os pechu ar ol cael prawf o’r ne’, 

Os pechu wnawn o’n gwirfodd, gael ffafr ganddo fe. 

“ Myfi ddamsangais Aberth, mi sethrais Waed, fe wys, 

Oedd lawer fwy na daear, na nefoedd fawr, ei bris; 

Mi dynais wawd a gwatwar ar hyfryd waed y groes, 

Mi rois i Iesu ddyoddef drachefn angau loes. 

“ Gwnes grefydd bur yn ífiaidd, dianrhydeddais ras, 

Hyd gallodd Theomemphus gwnaeth ’fengyl Duw yn gas ! 
Mi fostiais o faddeuant, ac yna pechais fwy, 

Mi rois i Frenin nefoedd ail farwol ddwyfol glwy’, 

“ Yn awr mae grym euogrwydd bob mynyd bron fy lladd, 

Bob dydd, bob awr yn gwasgu yn drymach radd i radd; 

Nis gwn pa beth i wneuthur, nis gwn pa le y trof, 

Nis gwn at bwy i apelio, nac i ba le y fíb’f. 

“ Mae ’r nef yn danllwyth fflamllyd, digofaint oll yw Duw, 
Mae uffern yn agored i wrthgilwyr o bob rhyw; 

Mae dyn yn fy ffieiddio, nid oes o tan y rhod, 

Nag yw ’r gwrthgiliwr ynfyd, ddim casach dyn yn bod. 

“ Mi wela’ yn fy nghalon ryw domen fawr o bla, 

Mor eglur ag wy ’n gweled yr haul ganolddydd ha’ ; 

Mi wela’ fy holl nwydau ’n awr yn gwrth’nebu yn dỳn 
Yn erbyn deddfau Sina’ a ’íengyl Sîon fryn. 

“ Mi wela’ Air y Bywyd, yn union yn ei le, 

Mi wela ’r man ’madewais, ys truan ddyn, âg e ; 

Mi wela’ y rhyfyg enbyd i’m berodd lawenhau, 

Yr amser y dylaswn ofidio athristâu. 


“ ’R wy ’n teimlo ’r geiriau segur yn fyddin fawr o’u bron, 
Yn gwasgu ar fy ysbryd yn drwm y fynyd hon; 

’R wy ’n teimlo ’r llygaid gwibiog fu ’n syllu ar fenyw lân, 
Yn ennyn rhyw euogrwydd fel íflamau uffern dân. 

“ O fyd! O gnawd ! O hunan ! O chwantau aml ri’! 

Mi wnaethum dduw o’m bola, a hyn a’ch maethodd chwi 
Yn awr ’r wy ’n edifaru, ’thâl fy edifeirwch ddim, 
Digofaint Duw, a seriad cydwybod yw ei rym. 

“ ’R wyf yn ffieiddio ’m hymffrost, a’m geiriau mawrion hy’, 
Ffydd, sicrwydd, addewidion, heb ddeall un o’r tri; 

Mi blediais fy nhystiolaeth, pan nad oedd dawn na gras, 
Ond geiriau sychion rhyfyg yn tarddu o honi maes. 

“ Mi wela ’r breintiau mawrion a fostais i ryw bryd, 

Un amser wrth yr eglwys, bryd arall wrth y byd ; 

O ran i mi roi rhydd-did i’m pechod mawr ei rym, 

I achub fy enaid euog, yn awr yn myn’d yn ddim. 

“ Gwae fi yr awr, a’r íynyd, dechreuais grwydro o dre’ ! 

Y pryd ca’dd balchder ysbryd a hunan-dyb eu lle; 

O’r fynyd hyny allan mi ês o hyd ar ŵyr, 

Ac i ba le y syrthiais, ’d oes neb ond Duw a ŵyr. 

“ O Arglwydd, pa’m gadewaist un gwan i fyn’d mor bell? 
Pa’m rhoddaist i mi brofi un waith drysorau gwell ? 

Pa’m ce’s fwynhad o’th gariad ? ac yna maes o law 
Pell-grwydro yr anial dyrys ffbrdd yma a ffbrdd draw ! 

“ Ai dyna pa’m derchafwyd fy enaid llesg i’r làn,— 

Fel cawn i gwympo i bydew dychrynllyd yn y man ? 

Ai ysgafn o bechodau oedd Theomemph’ o’r blaen ? 

Oedd rhaid cael gras i’w bwyso fe lawr i uffern dân ? 

“ Mae ’m gofid yn fy mhwyso yn llawer ís na ’r beddj 
Sawl byd a rown i ’r awrhon am ronyn bach o hedd ! 

Mae marw ’n well na bywyd, os dyma beth yw byw, 

Heb weled trwy fy nyddiau un gradd o wyneb Duw. 

“ Gwae fi y dydd y’m ganed, boed hwnw ’n dywyll nos 
Na chawswn, yn lle fy ngeni, ddyoddef angeu loes ! 

Fy ngeni wnaed, mae ’n debyg, i gael rhyw brawf o’r ne’, 
A charu fy nhrachwantau drachefn yn ei le. 

“ O ddydd annedwydd garw ! mae ’n ddiau bod rhyw nod 
Yn gorwedd arno o felldith cyn gosod sêr y rhôd 
Gwyn fyd a gawsai lechu yn ddirgel yn y pridd 
Awr cyn i’r llygaid yma i weled goleu ’r dydd. 

“ Edrych’swn arna’ f hunan o rhyw hapusaf ddyn, 

Pe ’r India a ’ngenasai, a rhoi im’ fedd yn un ; 

Lle na buasai ’r ’íengyl yn goleuo yn ei grym, 

A lle na ddaethai euogrwydd i gwrdd â Theo’ ddim. 

“ Lle cawswn gyda rhei’ny am Dduw na chlywodd sôn, 

I orwedd mewn tywyllwch dibleser a di-boen ; 

Heb ofid, heb ochenaid, heb ddychryn, ac heb wae, 
Na chabledd du oínadwy fel hyn i’m llwfrhau. 

“ O felldigedig fynyd y ca’s creadur fyw, 

A’i enw Theomemphus, fu gynt yn ’mofyn Duw; 
Dydd heb fod arno enw, yn garchar tywyll boed, 

A gŵyl i bob cystuddiau a glywodd dyn erioed. 

“ Na thywyned arno oleu haul, lloer, na ser y nen, 

Ac na foed un dysgleirdeb mewn awyr lâs uwch ben ; 
Yn fellt boed, yn daranau, yn wban trwyddo o’r bron, 
Am yru gŵr heb obaith pryd hyny i’r ddaear hon. 

“ Un waith mi gefais galon i garu Duw yn gu, 

A chredu iddo farw yn sicr trosof fi ; 

Mae nghalon heddyw ’n galed, fel dur caleta’ ei ryw, 
’D wy ’n teimlo, nid wy ’n credu, un iot o eiriau Duw. 

“ Mi rown yr haul a’r lleuad, pe meddwn hwynt yn awr, 
Am garu Iesu grasol ond llai na hanner awr ; 

Pe cawn ond calon dyner, fel profais i ryw ddydd, 

Mi ’maílwn yn yr Iesu, nis cai e fyn’d yn rhydd. 

“ O dere, lor tragwyddol, mae ynot ti dy hun 
Fwy moroedd o drugaredd nag a feddyliodd dyn; 

Os deui at Theomem phus, a’i godi ef i’r làn, 

Ei galon gaiff, a’i dafod, dy ganmol yn y fan. 

“ Ni thrustia im’ fy hunan, ni thrustia’ i ddim i’m dawn, 
’D oes ond dy ras a’m cynnal o foreu glas i ’nawn; 

Yn isel wrth dy orsedd, pryd hyny gwnaí fy 11 e, 
Gadawaf i’m hamddiffyn Greawdwr mawr y ne’.” 

PENNOD XII. 

Theomemphus tan demtasiynau, cabledd, ac ofnau o’r pechod anfaddeuol, yn 
gorfod ymado o tan bregeth Orthodoxus—ei fyfyrdodau ofnadwy wrtho ei 
hun ; ond wrth ddymuno caru Crist, yn cael awel o gariad Duw, a’i holl 
ofnau a’i gabledd yn ffoi.—Ei oleuni newydd oddiwrth ei gystudd, a'i 
fyfyrdodau cysurus ar ol hyn, a’i fywyd neíol tros hir amser wedi’n—yn 
nghyd a’i fuddioldeb yn yr eglwys. 

P AN ydoedd Orthodoxus, areithiwr mawr ei ddawn, 

Am haeddiant Iesu ’n datgan o’i bulpud un prydnawn, 

A Theomemphus yno, y tristaf, waelaf ddyn, 

Yn meddu mil o ofnau ’n terfysgu ynddo ei hun ; 

A Satan hen yn gyfrwys yn ’nabod ei iawn le, 

Mai ’r fynyd oreu i demtio pan b’om tan ŵg y ne’, 

A’r goreu man roi magl yw ’r nesaf at y ffos, 

A’r amser goreu i faglu pan byddo ’n dywylí nos ; 

Yn awr gosododd allan oedd ganddo ef o scil, 

I gwympo Theomemphus ar Iwybr oedd mor gul; 

Pob mantais oedd o’i ochr, a’r fwyaf un o ryw, 

A hyny wyddai ’n berffaith, sef absennoldeb Duw. 

Am hyn gosododd arno, a’i saethau gyd yn dân, 

Mewn dull nas darfu ei gynnyg gan Satan hen o’r blaen ; 

Nid at bleserau pechod, ni thycia pleser fawr, 

Tan fil o ddychryniadau fel ydoedd ef yn awr. 

Ond chwythu wnaeth ei ofnau fel gwreichion tân i’r làn, 

Ar fedr iddo soddi tan ofnau yn y man ; 

A gwneyd ei ddychryniadau yn rhyw gynddeiriog dân, 

I losgi pob crediniaeth fu ynddo ef o’r blaen. 

Gwneyd iddo anobeithio, can’s gwyddai Satan, ef, 

Fod anghred, fod anobaith yn cau i maes o’r nef; 

Ac i fod cabledd creulon yn rhoi achlysur llawn, 

A sylfaen o anobaith yn Iesu a’i nefol ddawn. 

Am hyny fe fyddinodd i’w erbyn yn gytun, 

Lu o ammheuon tanbaid, gwrthnysig bob yr un ; 

Nad oedd un rhyw addewid na phrofiad ga’dd o’r blaen 
Yn unrhyw gysur iddo, ond ennyn mwy o dân. 

A geiriau Orthodoxus, er mai athrawiaeth nef, 

Nid oe’nt un feddyginiaeth, ond tân i’w archoll ef; 

Nid geiriau dynion wella, pe dynion goreu ’r byd, 

Gydwybod ag bo uffern yn rhuo ynddi o hyd. 


3 s6 william williams, pant-y-célyn : 

Can’s Theomemph’ oedd yno yn dyoddef poenau mawr, 

Rhyw ran o ddamnedigaeth oedd ynddo ei hun yn awr; 

A chabledd ar ol cabledd yn dirwyn yn eu hynt, 

Fel mellt, taranau, cenllysg, a phoeth ystormus wynt. 

Nes prin y gallai attal rhag gwaeddi yn groch i maes, 

Ryw ’screch yn erbyn [esu, ryw ’screch yn erbyn gras; 

Ei law ro’dd ar ei enau i rwystro ’r cabledd trist 
Gymhellodd Satan arno, fel Bunyan werthu Crist.* 

O oriau profedigaeth ! rhy galed yw i un 
I ddyoddef pwys rhyw fyddin o elynion yn gytun I 
’D yw dyn ond eiddil egwan tan bwysau lleia ’u maint, 

A’r un, heb allu ’r nefoedd, yw ’r aflan ddyn a’r saint. 

Yn awr ’r oedd lluoedd uíFern, yn awr ’r oedd gŵg y nef, 

Yn awr ’r oedd gallu ’r t’wyllwch yn gwasgu arno ef j 
Wel dyma ddydd y frwydr, a thyma gyfyng awr 1 
D’ oedd neb a’i daliai fyny ond hwnw rhodd e lawr. 

“ Ffarwel bob sŵn o bulpud,” ’be íe, gan fyn’d i maes, 

Fe ddarfu ’r awr o obaith, mi wela’ derfyn gras; 

’D oes bellach ddim ond dysgwyl y tân a’r brwmstan chwith, 
Ac ymgaledu beunydd i ferwi ynddo byth ! 

“B’ le ’r wyt ti ’n trigo, Judas? a fethaist ’difarhau, 

’R un man bydd Theomemphus, ’r un mesur oedd ei fai; 
Bydd Sodom a Gomorrah, y llosgodd tân eu lle, 

Yn llai eu damnedigaeth yn uffern nag efe.” 

Ac yna fe aeth i goedwig i dreulio ’r oriau maes, 

Heb unrhyw fath o bleser ar wyneb daear las; 

Myfyrio damnedigaeth, myfyrio uffern boen, 

Yn methu codi ei olwg at waed yr addfwyn Oen. 

Y ddaear yn ei erlid, y nef yn pallu ei llaw, 

Llu uffern yn ei gornio tu yma a thu draw; 

Yr eglwys wedi ei adael, ei fynwes fel y tân, 

Yn dannod iddo werthu ’r hyn gafodd ef o’r blaen. 

Ffarwel, ’be fe, i’r nefoedd, ffarwel, ’be fe, i Dduw, 

Ffarwel i Theomemphus un cysur tra fo byw; 

Ar fyr mi gaf gwmpeini, ’r wy ’n addas iddynt hwy, 

Fel fînnau sydd elynion i ddwyfol farwol glwy’. 

O Dduw, yn lle ffieiddio, b’ le bynag byddo ’r lle, 

Rho ryw fynydau o garu Gwaredwr mawr y ne’; 

* Fel hyn yn yr Argraffiad cyntaf,— 

Ei law rodd ar ei enau, fe attaliodd dd’weyd yn awr 
Y gair mwyaf sableddus tu yma i uífern fawr. 

Y dyfnaf boen a gefais, erioed y ddyfnaf loes, 

Er wyf yn ’nabod oriau, yw cablu gwaed y groes. 

O na chawn fynyd fechan, ’d yw hono ond ber ei hyd,— 

Yn fwy ei phris cyfrifwn na ’r ddaear faith i gyd,— 

O brofi ’r heddwch cyntaf, a’r cariad melus iawn 
At Iesu, ’r hwn fu farw ar Galfari brydnawn ! 

A’r gair ond ar ei wefus, fe drodd y nefol rôd, 

Fe dorwyd grym y storom fu gynddeirioca’ erioed; 

Fe stopiwyd rhwysg marwolaeth, daeth ateb gweddi lawr, 
Cadwynwyd mil o ellyllon mewn llai na mynyd awr. 

Trugaredd fawr y nefoedd nis gallai ddala ’n hwy, 

Cyfiawnder a foddlonwyd, rhaid oedd dystewi mwy; 

Ca’dd Theomemphus gerydd creulonaf yn y byd, 

Fe yfodd fustl chwerw, a’r wermwd gas ynghyd. 

Fe yfodd yn ddau-ddyblyg o law Creawdwr nen, 

Y cwpan du fe ’i cododd i fyny at ei ben ; 

Rhaid d’weyd wrth fodd ei galon, rhaid ei gysuro mwy, 

Pan toro Duw i’r asgwrn, mae ’n dechreu gwella ’r clwy’. 

Am hyny fe attaliodd ysbrydion mawr eu grym, 

Fe ’u rhwymwyd mewn cadwynau fel na allent ddrygu dim; 

Fe drodd y nef ei hwyneb, dystawodd uffern stwr, 

Fe gododd gwawr felusaf ar druenusaf ŵr. 

Fe deimlai ’r cabledd creulon, a’r dychryniadau o’r bron, 

Yn hyfryd yn diflanu i gyd y fynyd hon, 

Fel niwl o flaen y corwynt, niwl ag yn dallu sydd, 

Yn d’rysu ’r anghyfarwydd, yn attal goleu ’r dydd; 

Neu fŵg o sawyr ddiffaith, er maint ei rwysg a’i rym, 

O flaen y gwyntoedd iachus ni saif ef fynyd ddim; 

Ni safodd dychryniadau, yr ofnau mwya ’u rhyw, 

Yn ysbryd Theomemphus pan gwawriodd wyneb Duw. 

Dair gwaith yr haul dramwyodd trwy ’r deuddeg arwydd hir, 
Dair gwaith rhows fantell werddlas ar wyneb daear îr, 

Er pan ca’s Theomemphus o’r blaen i brofi blas 
Awelon pur o gariad sy ’n nghwmni dwyfol ras. 

Yr Ysbryd a osododd y fynyd hon o’i flaen, 

Ryw bethau oedd guddiedig i’w feddwl ef o’r blaen; 

Fe agorwyd heddyw ei lygaid yn lletach nag erioed, 

Ca’s weled gwirioneddau na wyddai ef eu bod. 

Fe deimlodd ras y bywyd yn afon genllif fawr, 

Fel ffrydiau oer pereiddiaf yn cwympo arno lawr; 

Yn dofi holl wynegau* y damniol danllyd glwy’, 

Ac yn rhoi pob rhyw rasau yn eu cartrefle hwy. 

Fe ffbdd pob ofnau creulon, ffodd dychryniadau ffẁrdd, 

Dd’ai ’n awr nag aeth na dychryn, na chabledd du i’w gwrdd; 
Ond cariad pur drachefn, pereiddiaf ddaeth i’w le, 

Ac asiodd Theomemphus ddiobaith wrth y ne’. 

Fe welai ’n awr yn eglur fod cariad Duw ’n parhau, 

Nas gall’sai dim ei dori, nac uffern, nef, na bai; 

Mai nid mewn dyn ’r oedd sylíaen ei iachawdwriaeth rad, 

Ond ar addewid seliwyd gan Iesu pur, â’i waed. 

Fe welai mai dybenion sylweddol maith y nef, 

Oedd, nid ei rwystro i’r bywyd, ond ei geryddu ef; 

A bod ei Dad yn maddeu ei feîau uwch y nen, 

Pan oedd e ’n gadael uíîern, yn lluoedd, ar ei ben. 

Fe welai ’n awr ffyddlondeb, ffyddlondeb uwcha’ ei ryw, 

Yn unig yn cartrefu yn nghalon sanctaidd Duw; 

Ac nad oedd heddyw sylfaen, na ’r gobaith lleia ’r un, 

O gysur na dedwyddwch yn nghalon aflan ddyn. 

Fe welai na thâl trusto i addunedau ddim, 

Adduned dyn a’i fwriad sydd dlotaf peth o ddim ; 

Nad oes ond gras effeithiol yn tynu neb o’r tân, 

Ac unig ras effeithiol all arwain neb yn mlaen. 

Am hyny Theomemphus, yn awr yn meddu hedd, 

Yn drech nag uffern gadarn, ac angeu glas, a’r bedd,— 

Yn gwel’d o tan yr wybren mai fe ’r hapusaf ddyn, 

Mewn eithaf blas fel yma lefarodd wrtho ei hun : 

“ O ddedwydd Theomemphus ! os dyn yn ddedwydd sy, 

A gafodd dd’od i ffafr â Brenin nefoedd fry, 

Mi ddes, mi ddes o’r diwedd, wedi rhoi heibio ’n lân 
Bob gobaith o artrefle ond gwaelod uffern dân ! 

“ Ni bu mo ’r fath drugaredd, ni welodd dae’r erioed, 

Er dydd ei genedigaeth fath beth a hyn yn bod ! 

Dyn gynneu ’n gwel’d ond uffern, yn gwel’d ond dwyfol lid, 
Yn awr o’i íewn yn profi grasusau ’r nef i gyd ! 

“ Ce’s wel’d yr hen faddeuant, yr hen faddeuant rhad ; 

Yn uffern drist ce’s deimlo rhinweddau pur y gwaed; 

Fy haeddiant ni rowd imi, rhowd imi haeddiant mwy, 

’D oes neb a ŵyr ond brofodd pwy bris yw dwyfol glwy’. 

* Gwynegau—poenau, aethau. 

“ ’Ddeallais i hyd yma ’mo bwrpas f’ Arglwydd mwyn, 

Ro’i arnaf faich mor llwythog nas gall’swn fyth ei ddwyn; 

Baich wasgodd fel mynyddau fy enaid hyd y llawr, 

A ’chydig cyn fy ngwared oedd annyoddefol awr. 

“Yn awr mi wela ’r pwrpas, y pwrpas hyfryd sydd 
I weled gwerthfawrogrwydd yr Hwn a’m gwnaeth yn rhydd; 

I ddysgu im’ brisio heddwch, rhag i mi werthu yn îs 
Na ’chydig bach o bechu, yr hyn sy o anfeidrol bris. 

“ Mi welaf pa’m gadawodd fy Nhad fi i gwympo lawr 
I ddyfnder o dywyllwch, a themtasiynau mawr; 

Fel na bawn bellach drusto fy hunan tra f’wy’ byw, 

A chadw fyth fy nhrigfan wrth orsedd bur fy Nuw. 

“ Mi ymddiriedais ormod i’m doniau a fy ffydd, 

Heb ddeall bod gelynion o mewn fy hun yn nghudd; 

Y rhai pan ddyoddefodd y nef ’ynt dori maes, 

Ruthrasant yn aruthrol ar ranau gwan fy ngras. 

“ Fy hyder gwâg, fy rhyfyg, fy malchder yn gytun, 

Tri gelyn sydd wahanol, tri gelyn sydd yn un, 

Gymerodd fantais arnaf, pan ddaeth yr awr i ben 
A’m den’sant bob yn ronyn oddiwrth Dywysog nen. 

“ A’m Harglwydd innau giliodd, gwae fi yr awr erioed, 
Gadawodd fi ’n ymddifad o’r goreu bëth sy ’n bod,— 

Ei bresennoldeb hyfryd,—pwy bynag sy hebddo ’fe, 

Mae ’n trigo mewn anialwch, mae ’n myn’d nis gŵyr pa le. 

“ Mae ’r gelynion hwythau ’n dysgwyl y fynyd fach o’r dydd 
Bo Duw, i ryw ddybenion, i ollwng sant yn rhydd; 

Yn gwibio am eu ’sglyfaeth, fel lladron í’ai gytun 
Yn gwylied bryd ’r äi ’r bugail i gym’ryd melus hûn. 

“ A minnau gawd pryd hyny, pan y’m gadawodd ef, 

Yn noeth heb i’m hamddiffyn un dim o tan y nef; 

Daeth ymffrost i deyrnasu, y gelyn gwaetha ’n fyw, 

A’i orsedd sydd yn wastad yn absennoldeb Duw. 

“ Ac yna y’m denwyd allan, ’d oedd raid ond ’chydig scil, 

O Iwybr pur y bywyd, gyfenwir llwybr cul, 

I ffosydd yr anialwch, heb le i roddi ’nhroed, 

Heb lewyrch haul na lleuad, na seren ynddo ’n bod. 

“ Fe ’m d’ryswyd, ac fe ’m maeddwyd trwy dywyll maith y nos, 
Heb allu teimlo mymryn o rinwedd gwaed y groes; 
Dangoswyd im’ bleserau, ennynwyd ynof wŷn, 

Rhowd mil o’m blaen ar unwaith, wrthodais innau ’r un. 

“ Ond p’odd de’s yraa o’r diwedd ? Y raan y triga ’ra Duw ! 

I brofì heddwch eto, anwylaf ras ei ryw 1 
’N ol profi dychryniadau, rhan o’r uffernol wae, 

Can’ rhyfedd yw ’mod heddyw yn gallu llawenhau 1 

“ Na ’mffrostia, f’ enaid, bellach, na ’mddiried yn dy rym, 

’D yw ’th ras o hono ei hunan dy ddal di ’n abl ddim ; 

Nid oes ond gallu ’r nefoedd, nid oes ond rhin y gwaed, 

Yn erbyn llu o elynion a’th ddal di ar dy draed. 

“ Yn awr ’r wy ’n ofni ’ngallu, yn awr ’r wy ’n ofni ’m ffydd, 

’R wy ’n ofni pob grasusau o fewn i’m henaid sydd; 

Rhad ras, rhaid iddo ’nghynnal tan demtasiynau mawr, 

Ac onitê mi syrthiaf bob mynyd fach i lawr.” 

Fel yma rhoddwyd iddo trwy ras y nef a’i grym, 

Gyflawnder mawr o’r trysor na feddai gynneu ddim ; 
Newidiodd gwedd ei wyneb, fe altrodd camrau ei draed, 
Llawenydd cnawd ac ysbryd yw cael maddeuant rhad. 

Parhäodd Theomemphus fel hyn yn hyfryd iawn, 

O gariad a llawenydd, ac ofn pur yn llawn ; 

Yn gwylio ar ei gamrau, yn gwylio ar bob gair, 

Neu ennyn gras neu bechod mewn eraill geiriau bair. 

Arweiniwyd ef gan Iesü yn hyfryd yn ei law, 

Fe ’i cadwodd eí rhag gwyro tu yma a thu draw; 

’Cha’s ymffrost fawr a rhyfyg ddim bellach roi iddo glwy’, 
Can’s rhodio ’r oedd tan ofn gwastadol o honynt hwy. 

Fe faeddodd ei athrawon, fe welodd uffern dân 
Yn awr ddwy waith yn ennyn yn wenfflam gref o’i flaen; 
Ddwy waith mewn dychryniadau, ddwy waith y ca’s ryddhad 
Dwy waith yn well na ’r nefoedd ca’s deimlo rhin y gwaed. 

Fe wyddai ’n awr am uffern, fe wyddai am y nef, 

Na da na drwg ni chuddiwyd oddiwrth ei lygaid ef; 

Fe deimlodd yn ei galon fwy nag a deimlodd mil, 

Lawn gystal wrth ymgrwydro, a chadw ’r llwybr cul. 

Hyn a’i gwnaeth ef yn fuddiol, yn adeiladol iawn, 

Hyn llanwodd ef o brofiad, hyn llanwodd ef o ddawn; 

Hyn gludodd i’w drysorau fwy lawer nag o’r blaen, 

A hyn a’i gwnaeth e ’n feistr ar filoedd oedd o’i flaen. 

Fe fedrai ’n awr geryddu gyda thosturi mawr, 

A galw ’r balch hunanol o’i uwchder ffroen i lawr; 

A llusgo ’r hen wrthgiliwr o’r pydew du i’r làn, 

Cyf’rwyddo ’r anghyfarwydd, ac ymgeleddu ’r gwan. 

Fe fedrai borthi ’r defaid, os bendith ro’i y ne’, 

A dwyn yr hon a grwydrodd ar ei ysgwydd tua thre’; 

A helpu ’r gloff a’r ’nafus, cynhesu ’r gwirion ŵyn, 

A’u harwain dros y creigydd yn dirion ac yn fwyn. 

Fe gwnaeth ei demtasiynau llîosog ef yn llawn 
O bob rhyw fedr nefol, o bob eglwysig ddawn; 

,Yn gysur i’r ammheus, yn rhwysg i’r tlawd heb ball, 

Yn draed i’r cloffion eírydd, yn llygaid llawn i’r dall. 

Mil o weddiau guddiodd, a doniau, i roi lle 
I rai oedd lawer byrach, a ie’ngach nag oedd e; 

Fe barchai ’r eiddil gwanaf, tan obaith doi ryw ddydd, 
Trwy rym awelon nefol, o’i gadwyn gref yn rhydd. 

Dysgleiriodd yn ei ardal, gwlad dywyll aflan iawn 
Heb haul efengyl arni, fel lleuad wen yn llawn; 

Fe ddygai ei dystiolaeth yn loew bur i maes, 

O flaen y rhai ardderchog tros gadwedigol ras. 

Ei hun fe safai allan rhag cydsain dim â’r byd, 

Yn rnhlith myrddiynau feddwodd o’i gariad ef ynghyd ; 
Er dyfais annuwiolion, ac yntau yn eu mysg, 

Yr amser hyn fe fynodd bob dydd ddihalog wisg. 

Awelon pur y bywyd, y gloew ddw’r di-drai, 

Fel gwin i’r llesg o galon oedd yn ei lawenhau; 

Rhyw wleddoedd hyfryd tawel o rasau pur cytun, 

Fu yn ei lenwi ’n hyfryd tros driugain lloer ac un. 

Ac yntau ’n dysgu beunydd ddirgelion mawrion nef, 
Rhyw wers bob awr, bob mynyd, ddadguddid iddo ef; 
Goleuni yn tywynu yn hyfryd iawn heb ball, 

O i ẃa:? i’r Bibl, o addewid bur i’r ilall. 


PENNOD XHL 

Galluoedd uffein yn cadw cynghor, er mwyn ffeindio rhyw ddyfais i demtio 
Theomemphus : pob un yn dyweyd ei ddyfaís, ond eiddo Satan yn sefyll, 
sef ei demtio ef i gysgu; natur cwsg a’i efleithiau, a’r gelynion a fywhaodd 
yn ei galon ef,—ac ymhlith eraill serchiadau natur;—ei gariad ef at 
Philomela,—ei rym a’i awdurdod ar ei feddyliau Dr. Aletheius yn holi, 
ac yn dangos natur gwir gariad priodasol, ac yn rhoddi ei farn mai serch- 
iadau natur ydoedd, ac yn ei gynghori ef i ymadael â hi. 

‘DRYD hyn fe benderfynwyd gan uffern ddwfn fawr, 

I gwympo Theomemphus os posib’ eto i lawr; 

Y cynghor yn fyrddiynau o ellyllon duon oedd, 

011 yn cytuno i faglu, ond gwybod neb pa íodd. 

Yn nghanol y íFurfafen, fesurau uwch y byd, 

Y gelwid pendefigion Gehena fawr ynghyd; 

Saith haenen o dywyllwch, cymylau duon llawn, 

Er cuddio holl ddirgelion y pydew du yn iawn. 

’R oedd Satan hen, a Belial, a Mammon yno ’nghyd, 

Yr hwn a fynai ei lethu â phwysau elw ’r byd; 

A Belzebub, a Dagon, a Moloch hen, a mwy, 

Apolyon ac Abaddon, a myrddiwn gyda hwy. 

“Ffordd bynag sydd i’w demtio,” ’be Mammon, “rhaid gwneyd 
brys, 

Can’s rhedeg tua ’r bywyd mae Theomemph’, fe wys ; 

Trwy rym ’thâl i ni gynnyg, ond maglau wedi eu gwau, 

A phob yn gant ei dd’rysu, neu ’n hytrach bob yn ddau.” 

Fe fỳnai un ei demtio i garu wyneb glân, 

Fel temtiwyd rhyw fyrddiynau o’i frodyr ef o’r blaen; 

Gan haeru hyfryd lances o angylaidd wyneb-pryd, 

Yn gryfach profedigaeth nag un a fedd y byd. 

Ac mae, ’be Asmodeus, rhai hyfryd dêg o’r rhai’n, 

A’u gruddiau fel rhosynau, a’u bronau ’n llîain main ; 

Yn llawn o droion anllad, llawn o gariadus dân, 

Addfetach na ’r Moabesau yn Arabi o’r blaen. 

A chan y fath wrthddrychau mae rhyw ryfeddol ddawn 
I ddenu, i ladrata meddyliau cedyrn iawn; 

I feddalhau, i ddofi, tymheru, a sugno bryd, 

Rhai o rai callaf, doethaf, gwrolaf yn y byd. 

Fe dd’wedai Mammon yntau (yr ysbryd c’leta’ i gyd), 

Mai elw a thrysorau oedd bena’ i dynu bryd; 

Anrhydedd, clod, a golud, a rhwysg, ac enw bras, 

Y creigydd cwympodd arnynt y rhai cadarna ’u gras. 

Hwy, arian, ddwg y galon, yn fuan gwnant eu lle, 

Nid oes nad yw ’n eu caru braidd ddyn o tan y ne’; 

Ac fel cynnyddo rhei’ny, cynnydda awydd mwy, 

’N ol gradd ’chwanegiad arian, ’chwanega eu cariad hwy. 

Ac mi ro’f iddo ddigon, fy eiddo i yw ’r byd, 

Mwn-gloddiau maith Potosi a’r India bell yn nghyd; 

A thiroedd, tai, a thrysor, ac elw o bob rhyw, 

Mi dynais fil o bobl o fynwes gynhes Duw. 

Fe haerai Belial yntau, cyndynaf un a gaed, 

A’r cyntaf genfigenodd wrth iachawdwriaeth rad. 

Yr hwn a chwythodd falchder yn mrenin Babel fawr, 

Nes gorfu saith o flwyddau i bori gwellt y llawr;— 

Mae balchder, ebe ’r ellyll, yn dân cynddeiriog llym, 

I gwympo dyn o ddoniau yn nerthol iawn o rym; 

Mi leddais mewn un tridiau saith deng-mil lawn a mwy, 
Ag ef pan dwyllais Ddafydd gynt i eu rhifo hwy. 

Mae heddyw lawer myrddiwn o fewn y pydew prudd, 

Oni buasai balchder tàrug na chawswn fyth y dydd; 

Hon ydyw ’r rhwyd a’u daliodd pan methodd wyneb-pryd, 
A chyfoeth cryf, ac elw, a phleser cnawd yn nghyd. 

Fe dd’wedai ellyll arall, yn union-gyrch yn groes, 

Mai dyma ’r pechod eisoes a’i taflodd ef i’r ífos; 

A Theomemph,’ lle llosgwyd, ni sang ef ar y tân, 

Nis rhodia uwch y dibyn y cwympodd ef o’r blaen. 

Cynghorai rhai i’w ddenu i gwmni mawrion byd, 

Ac eraill, mai oferedd y ddyfais hyny gyd; 

Am na fydd cwmni ’r mawrion, eu blys a’u llawenhau, 
Ond bustl gyda wermwd i enaid sy ’n mwynhau. 

Nis gall eu chwerthin tàrug fod ddim o hyfryd flas, 
Clindarddach drain tan grochan i ddwyfol nefol ras; 

Nis gall eu gau bleserau i fod o ronyn budd 
I Theomemph’ sy ’n bwyta danteithion melus fifydd. 

Esmwythder a segurdod, ’be un, a bola llawn, 

Fe yrodd hyn o’r llwybr eneidiau lawer iawn. 

Nid Theomemph’, ’be arall, ä ’n ol i’r man y bu, 

Ac wedi chwydu unwaith ei fwyta fel y ci. 

At falais neu genfigen paham nas temtid ef? 

Fe dynodd hyny filoedd o wyddfod Brenin nef 
Mae ’n anhawdd temtio hwnw, ’be arall, fyth i lid, 

Sy ’n gweled Duw yn maddeu ei feîau ei hun i gyd. 

Fel hyn pob rhwyd a enwyd a feddai uíîern fawr, 

Er mwyn cael Theomemphus, nefolaidd ddyn, i lawr; 
Holl ufifern fawr mewn cynghrair, pob ellyll yn gytun 
Yn ewyllysio ei gwympo, ond methu o’r fîordd yr un. 

Nes ìddo, Satan gyfrwys, tywysog tân a mwg, 

Mwy llawn o lid a maíais, cenfigen a phob drwg, 

Pen blaenor pob bradwriaeth, areithiodd yno ’n llyn, 

Mi, ebe fe, a demtiais fyrddiynau maith cyn hyn. 

Rhowch glust, dywysogion duon, perfFaith elynion nef, 
Gwnewch fel y perwyf i chwi, eto mi temtiaf ef; 

’Thâl eich cynghorion ronyn, mae Theomemph’ yn dân, 

’D oes un o’ch temtasiynau a’i concra fel o’r blaen. 

Ei ddeall a’i gydwybod, a’i nwydau ’n awr sy ’n fyw, 

Ac ynddynt mae ’n cartrefu sancteiddiaf Ysbryd Duw; 

Mae ’n ofer tra fo Hwnw o fewn fath werthfawr le, 

At un o’r fath bleserau yn glau i’w deratio e. 

A thyna ’r fifordd er’s dyddiau y rhoisora iddo friw,. 

Pan gweithiodd Hyder-cnawdol ryw ysgar rhyngddo a’i Dduw; 
A phan dychwelodd adref, wrth wel’d ei golled fawr, 

Mae ’n ofni ’r llwybr hyny hyd heddyw lithro i lawr. 

A thra fo argyhoeddiad yn fywiog yn ei rym, 

’Thâl bri a pharch, a merched, a blys y bola ddim; 

Holl demtasiynau pleser wedi cordeddu ’n un, 

’D oes ganddynt ddim awdurdod ar enaid fo ’n ddi-hun. 

Rhaid cym’ryd pwyll i’w demtio, os ceisio ei demtio wnawn, 
Mae pwyll yn dwyn o ddeutu ryw bethau mawrion iawn; 

Mae amser yn lladd nwydau, fe ddadrys amser lid, 

Ac fe dynera amser y galon g’leta i gyd. 

Pwyll a dichellion goncrodd Gaerdroia gadarn gref, 

Ac f’ allai wrth gym’ryd amser gellir ei goncro ef; 

Fe laesa ei zel ryw ddyddiau, er cymaint yw ei grym, 

O’i íìaen mae temtasiynau na ddeil hi tanynt ddim. 

Er cymaint a drafaelodd o oleu dydd a nos, 

Nid yw ei ddydd ond ie’nctyd, dibrofiad yw ei oes; 

Fe flina ar yr un-peth, ’r un fifordd anhyfryd yw, 

Pe byddai hyny yn ganu a chanmol gras ei Dduw. 

Am hyny ni larieiddiwn o’n temtasiynau tân, 

I’w ddenu yn ddisymwth at bleser fel o’r blaen; 

Rhy anhawdd i orthrechu, aroswn wrth ei glun, 

A cheisio wnawn ei ganu i hyfryd felus hûn. 

Fe gaifif ei fyd yn ddiddig, ni a’i parchwn ddydd a nos, 

’Chaifif gerydd na gwrth’nebiad, na chymmal bach yn groes ; 
’Chaifif un ragluniaeth chwerw, na chystudd idd ei gwrdd, 

Ni dafìwn bob maen rhwystr o’i Iwybr esmwyth fifwrdd. 

Caifif dd’weyd, a byw, a gwneuthur fel byddo yn ei fryd, 

Heb ddychrynfau nac ofnau, na gwasgfa yn y byd; 

Heb deimlo mellt na tharan, na chlywed ’storm na gwynt, 

A thrwy lonyddwch lawer, fe hepian megys gynt. 

Ac yna pan y cysgo, ni denwn yn ein llaw, 

Heb ddadl na gwrthdd’wedyd yr ochr hyn a thraw ; 

Chwi gewch yr hwn sy ’n cysgu, ei deimlo ef a’i drin, 

’D oes gwrychyn ar ei dalcen, na chwer’der ar ei fin. 

Fel hyn y cadwyd cynghor gan uffern ddofn ddu, 

A Theomemph’ heb wybod un gronyn am a fu; 

Yn ddyeithr i’r ddyfais oedd yn y cwmwl mawr, 

Yn taenu gwely iddo i ddodi ei ben i lawr. 

Ond Duw sydd ar yr orsedd yn gwel’d rhwng ser y nef, 

A wyddai am bob magl ddyfeisiwyd iddo ef, 

A’i cuddiodd ef yn nghysgod ei gadarn nerthol law, 

Fel eto na cha’s ŵyro tu yma na thu draw. 

Ond am ryw bur ddybenion geir wel’d mewn nefol dir, 

Y Priod Fab a oedodd i ddyfod amser hir; 

Fe laesodd grym yr awel, fe dorodd nerth y chwant, 

Fe giliodd Theomemphus ryw radd o’r nef i bant. 

Trwy naill ai rhwydau Satan yn ddirgel gwedi eu gwau, 
Neu sŵn y byd a’i ddwndwr, neu bob un ynte o’r ddau, 
Ei zel ryw faint a oerodd, a hepian wnaeth e’n awr, 

Heb wybod mai temtasiwn oedd hyn o ufifern fawr. 

Ei gwsg ddaeth yn ddiwybod, dim ond wrth ddiofalhau 
Daw hepian o segurdod, daw cysgu o drymhau; 

Pan y darfyddo gofid ac ymdrech maith y dydd, 

Y farwaidd nos yn arwain i gwsg didrafiferth sydd. 

A chwsg sydd yn teyrnasu pan goresgyno ddyn, 

Yn rhwymo ’r corfif a’r enaid yn ei gadwynau ei hun ; 

Yn cloi yr holl resymau â chadw)m gadarn gref, 

Y cof, a phob ryw synwyr, yn gaethion tano ef. 

Efe gadwyna ’r ’wyllys, fe gaua ar bob dawn, 

Fe wthia ’r deall goleu i bydew dwfn iawn; 

Fe wna ’r gydwybod orwedd mewn lloches gynhes glyd, 
Heb roddi gwaedd o rybudd pe ’n ulw ’r elai ’r byd. 

Mae heddwch trwy bob cangen o’r ardal mae e ’n byw, 
’D oes newyn, nid oes syched, am ’fengyl nac am Dduw; 
’D oes grwgnach, na chenfigen, na gofid, na sarhâd, 

Nac ond gobeithio ’r goreu o gẁr i’r llall i’r wlad. 

Bodlondeb, a llonyddwch, a chredu ’n dda am ddyn, 

Yw deiliaid goreu ei deyrnas, a’i geraint ef ei hun; 
Llefaru yn erbyn bywyd, a gwres, a zel y nef, 

Ydyw difyrwch pena’ ei ddeiliaid goreu ef. 

A than y brenin yma ’n awr Theomemphus aeth, 

Heb wybod iddo ei hunan, yn ddystaw iawn yn gaeth; 

Nes iddo ef oedd gynneu yn nerthol iawn o rym, 

Gan gwsg gael ei yspeilio heb adael iddo ddim. 

’R hwn oedd yn tyw, yn cerdded, yn ymorchestu ’mlaen, 

Yn llosgi 'r íîordd y cerddai fel tanllyd fflam o dân, 

Oedd heddyw ’n esmwyth lonydd, eisteddodd arno ei hun, 
Fel gŵr ar ol ei orchwyl yn rhoddi i lawr ei glun. 

Fe laesodd awch i weddi, y peraidd hyfryd ras, 

Sy ’n mwrddro mil ar unwaith o elynion gwaethaf maes; 

Y gras sy ’n tynu ’r nefoedd fel wrth ryw gadwyn fawr, 

Ac yn darostwng cannoedd o nAvydau croes i lawr. 

Nis teithiodd ef mor fynych i wleddoedd Sîon fryn, 

Lle cawsai ganwaith bleser na fu o’i fath cyn hyn; 

Y gair ag fu yn fywyd oedd heddyw lesg a gwan, 

Yn methu codi ei enaid fel gwnai e’ gynt i’r làn. 

Gwas’naethai Dan a Bethel rai prydiau ’n awr, yn lle 

Y Salem bur sancteiddiol, y trigai Brenin ne’; 

’D oes gw’ân rhwng bwyd na ’u gilydd i’r eiddil gwan di-rym 
Na wna ond edrych arno, heb allael bwyta dim. 

Bu gynt yn argyhoeddi, ceryddu yn ddi-drai, 

Y doeth ’r un wedd a’r annoeth, b’ le bynag gwelai fai; 
Deddf Duw oedd ar ei enau, deddf Duw oedd yn ei fryd, 
Tân oedd cyfreithiau ’r nefoedd bob cymmal bach i gyd. 

Yn awr y íflam a laesodd, a heddyw dyoddef wnai, 

Heb archoll ar ei ysbryd o wel’d a chlywed bai; 

Ar holl gyfreithiau ’r nefoedd fe gollodd Theo’ ei flas, 
Bwytaodd hepian bleser pob nefol ddwyfol râs. 

Y cariad fu ’n ei galon, fíìam o angerddol dân, 

Yr heddwch a’r llawenydd, a’r gobaith pur o’r blaen, 
Ddiangasant, neu wasgarwyd, na wyddys ddim pa le, 

Ond am ei golled dirfawr, hyn nid ystyriodd e. 

Fe gauodd cwsg ei lygaid, fe attaliodd cwsg ei law, 

Fe stopiodd cwsg ei glustiau rhag clywed pethau ddaw; 

Fe rwystrodd cwsg e i deimlo, fe dynodd ffwrdd y blas 
O bob rhyw ordinhadau, o bob rhyw foddion gras. 

Fe ddaeth â Theomemphus yn araf dawel iawn, 

Fe ’i gwnaeth o ryw ddifrawder, a gobaith da yn llawn ; 
Heb derfysg, heb euogrwydd, heb ofni ’r hyn sy i dd’od, 

Na chofio ’r hyn aeth heibio, fel buasai ddira yn bod. 


Yn ddiddig ar ei wely fe roddodd hyfryd hûn, 

Nid hyfryd gan y nefoedd, ond hyfryd ganddo ei hun ; 

O flaen y Barnwr cyfiawn ’d oes bai yn drymach sydd, 

A’r haul yn galw i weithio, na chysgu ganol dydd. 

Y milwr dewr yn ymladd yn erbyn cnawd a byd, 

Holl ddyfais uffern dywyll, malais y ddraig a’i llid; 

Y saint yn ymorchestu â’r g’lynion uwcha ’u rhyw, 

A Theomemph’ yn cysgu ;—fe anfoddlonodd Duw. 

Fe adawodd eto unwaith hen Satan ddig yn rhydd, 

A’i nwydau ffol ei hunan, y g’iynion gwaethaf sydd; 

Yn un y cytunasant,—mae cnawd yn un âg ef,— 

I ŵyro pob credadyn o Iwybrau pur y nef. 

Ac yna pan gollyngwyd llu uffern yn eu grym, 

Nid oedd gan Theomemphus i eu gwrthsefyll ddim; 

’R oedd ynddo nwydau eto nas gwyddai ddim eu bod, 

A bywyd ya eu hesgyll na welodd ef erioed. 

’R oedd caru wyneb siriol, a charu gruddiau glân, 

Heb eto eu diwreiddio o’i galon ef yn lân; 

’R oedd hen anlladrwydd tanllyd, a chariad cnawd yn un, 
Dybygodd ef fu farw a’i gladdu, yno ’n nglŷn. 

’R oedd caru ’r byd, ac arian, y rhai oedd wedi ffoi, 

Fel nad oedd awydd ynddo i gadw na chrynhoi, 

Am dd’od yn ol drachefn i gadw eu haflan ffau, 

’N awr ag oedd wedi ei ’sgubo, ac wedi ei llwyr lanhau. 

’R oedd malais hen a grwgnach, a digter cas a llid, 

Y diafliaid gwaetha’ eu natur a welwyd yn y byd, 

Yn awr, pan aeth i gysgu, yn ’mofyn am gael lle 
I artrefu un diwrnod o fewn i’w íynwes e. 

Ond cyntaf beth bresentiodd hen Satan faith o’i flaen,^ 

Oedd pincen sanctaidd dduwiol o fenyw hyíryd lân; 

Tacluswyd hi â doniau gan mwyaf fry o’r nef, 

A hi oedd wrthddrych cymhwys i ddwyn ei galon ef. 

• Fel y mae’r cwbl yn ddyeithr yn y llyfr hwn, i ddim a ysgrifenwyd o’r 
blaen, eto mae ymdrechiadau serchiadau natur a gras yn Theomemphus yn 
fwy neillduol felly. Fe ofyn rhyw efnych na fu erioed yn ymladd â’r nwydau 
hyn, na’i demtio ragor i garu dyn nag y ca’dd un o drigolion America ei demtio i 
garu Spaniard, pa achos y gosodais hynyma mor helaeth; ond fy nyben oedd, 
am i gynnifer o seintiau o oes i oes i gyfeiliorni yn nwydau cariad natur ; nid oes 
braidd un peth a hudodd fwy ar dduwiolion i maes o’r ffordd na hwn. Natur 
yn ymliwio fel gras ; tân cnawd yn galw ei hun yn golofn niwl a thân, ac yn 
cymeryd arno arwain saint i ddedwydd wlad, ond eu harwain i ffosydd, a 
chorsydd geirwon, lle cânt grwydro tra f’ont byw, yn anghysurus ac ar 

Philomer oedd ei henw, hi ganai ’n hyfryd iawn, 

Hi sugnai ddyn i’r nefoedd ag oedd o feiau ’n llawn, 

Os nefoedd ydoedd hyny, cael ysbryd yn gytun 
Ag ysbryd Philomela pan byddai hi wrth ei glun. 

Mewn ífordd ladrataidd ryfedd, ennynodd ynddo ’r tân, 

Nid felly concrodd cariad e’ brydiau rai o’r blaen ; 

Gras oedd e’ gyd yn feddwl i ennill arno ’r dydd, 

Ac nid caethiwed galwodd, yn hytrach ysbryd rhydd. 

Fy chwaer, ’be Theomemphus, anwylaf yn y byd, • 

Sydd yn fy llwyr fodloni yr awrhon trwyddi gyd; 

Ni all fod rhagor undeb rhwng neb rhyw ddynion fyth, 

Fe bery tra bo Theo’ a Philo’ yn berchen chwyth. 

Nid cig a gwaed wy ’n garu, ond fel mae cig a gwaed 
Oddeutu ’r eoaid hwnw sydd anwyl gan fy Nhad; 

Mae Duw yn trigo yn Philo’, a’r graig gadarnaf hon 
Yw sylfaen gref y cariad sy ’n llechu tan fy mron. 

Mae ei gras hi fel y gwydr, a’i chariad fel y tân, 

Ni welais mo’i chyffelyb o fewn y byd o’r blaen; 

ddidro. Pa dorfeydd a ymadawodd â Duw yn y cynfyd, trwy serchiadau 
natur ; cwympodd meibion Duw i edrych glendid merched dynion, ac a 
genedlasant y cewri, dynion nid yn unig nerthol o gyrff, ond cenedl 
ymddialgar, faleisus, orthrymus, a gormesgar; awyddus i ladd, lladrata, a 
llywodraethu ar y ILill o’u cyd-greaduriaid; y rhai ennynodd ddigofaint Duw i 
ddyfod â diluw i ddinystrio’r byd. Pa sawl mil a laddwyd o feibion Israel yn 
yr anialwch, am chwennych tegwch, a chwympo mewn serchiadau cnawdol â 
merched y Moabesau ? Pa effeithiau ofnadwy ddaeth o bechod Solomon ? y 
callaf o’i oes, o roi ei galon i fenywod, un o ba rai a’i hudodd i adeiladu 
teml i Astoreth, duwies y Sidoniaid, gyferbyn â theml yr Arglwydd. Pa 
chwerwder a gafodd Samson oddiwrth ei serchiadau at ddwy wraig o wlad y 
Philistiaid ? tynu ei lygaid, eillio ei ben, nes ydoedd heb nerth, am dori r llw 
Nazareaidd, a’i roi i falu mewn melin, a cholli ei fywyd, &c. Ac nid yw yr 
eglwys o tan y Testamer.t Newydd rydd oddiwrth y temtasiynau hyn, gan fod 
Paul, ac eraill o’r apostolion, yn eu rhybuddio hw'ynt yn erbyn pob ymddan- 
gosiad o serchiadau, a nwydau natur, megys yn 2 Cor. xii. 21, Jud. 4, Eph. iv. 
19, 20. Ac eto, er hyn i gyd, ni fuaswn cyhyd yn dilyn Theomemphus yn y 
brofedigaeth hon, oni buasai gwybod fod y fath dorf fawr o t)obl ieuainc yn 
Nghymru, yn argoeli troedio ffordd y byw’yd, a llîaws o honynt eto yn wedd- 
won, ac mewn perygl mawr o gyfeiliorni, naill ai yn eu cyfeillach, neu eu 
priodasau, gan dybied gyda Theomemphus fod pob cariad maent yn ei brofi 
at ddyn o ras a doniau, bydded wrryw neu fenyw’, yn dyfod yn ddigyfrwmg i 
lawr o’r nef Ac fel hyn, rhai yn gwneyd serchiadau natur yn wraidd 
priodas, ac eraill i gyfeillgarwch, ac undeb, mwy anysgrythyrol, a’r ddau yn 
dyfod i’r goleu wedi yr êl yn rhy ddiweddar. Mae rhai hen dduwinyddion yn 
dyw’eyd na chamsyniodd eglwys Dduw erioed mewn dim yn fwy nag mewn 
priodi. Da yw i ni garu a phriodi fel nad edifarhaom byth. Bydded y twyll 
a gafodd Theomemphus yn ei serchiadau fod yn rhybudd i bawb, na roddont 
ormod coel i dân gwamal twyllodrus nwydau natur.—W. W. 

Mae ’n oleu yn ei henaid, yn gymhwys fel y wawr, 

Ddaw gair i maes o’i genau heb ryw nefolaidd sawr. 

Mae ’n fammaeth gref i’r eglwys, hi haeddai gael ei lle, 
Os caiíf hi ’r hyn sydd eiddo, caiíf eiste ’r ochr dde’; 
Mae ’n droed i’r weinidogaeth, mae ’n llygad ac yn llaw, 
’R wy 'n ofni nad oes nemawr yn gwel’d hi trwyddi draw. 

Mae ysbryd Philomela yn ledio fyny fry, 

Yn sugno yr awelon pereiddia lawr i ni; 

Mae edrych yn ei llygaid yn myn’d â mi i’r làn, 

A’i chofio ’mhell oddiwrthi yn nerth i’m hysbryd gwan. 

’D oes unrhyw gnawd yn cwrddyd â’r cariad hyfryd sy 
Yn nghalon Theomemphus ftyddlonaf ati hi; 

Ond hyn, pe rhoddid imi, hyn geisiwn, dyna gyd, 

Im’ gael bod yn ei chwmni tra parwy’ yn y byd. 


’D oes i mi boen i wrando, pe gwrando ’r gair bob dydd, 
Os Philomela hyfryd o tan y bregeth fydd; 

Ond os hi fydd absennol, y bregeth oreu mae 
’R un peth i Theomemphus a’i rwymo yn y ífau. 


Fe ’i rhwymwyd hi ’n fy nghalon, ’d wy’ i a hithau ond un, 
Pan fyddo hi ’mhell oddiwrthwyf, mae hi yno wrth íy nghlun; 
Adsain ei geiriau hyfryd o bellder ffordd y sydd 
Yn seinio yn fy nghustiau bob mynyd fach o’r dydd. 


’R wy ’n awr yn llawer nesach i dir y bywyd gwir, 

Er pan de’s i gyfeillach â’r forwyn nefol bur ; 

Mae gwel’d yr ysbryd sy ynddi, a’i chalon ddrylliog friw, 
Yn ennyn awen newydd i ’mofyn mwy am Dduw. 


’R wy ’n brefu am odfäon, ’r wy ’n awr yn canu mwy, 
Wrth gofio Philomela fu ’n canu ynddynt hwy; 
Cadernid yw i’m breichiau, annogaeth yw i’m gras, 

Ni chredaf fod fath fenyw ar wyneb daear las. 


Nis gwyddai Theomemphus un dim ar hyn o bryd, 
Mai tân o drysor natur oedd hyn oedd yn ei fryd; 
Meddyliodd nas gallasai gael gafael arno ef, 

Yn y fath rym gorchfygol, oni buasai fod o’r nef. 

Amrywiol oedd fwy duwiol, amrywiol oedd fwy pur, 
Nag ydoedd Philomela, pe cred’sai Theo ’r gwir ; 
Ond cariad sydd yn dallu, ni ellir barnu ’n iawn, 
Mae grym y nwydau ’n gwyro, lle byddo ef yn llawn. 


Mae llen tros wedd yr wyueb, un hardd yw salw nôd, 
Pryd cynta’ caftb cariad sylfaenu ’n iawn ei droed; 

2 A 

Mae tegwch anghymharol yn melyn wyneb-pryd 
Y dyn unwaith yn gynhes y rhedo arno ’n bryd. 

Fel hyny Theomemphus, ’d oedd heddyw is y rhod 
Greadur yn gyffelyb i Philoraela ’n bod ; 

’D oedd ynddi ddim yn eisiau ag oedd ar berffaith ddyn, 

Ac nid oedd ef yn hapus nes byddai hi wrth ei glun. 

Fel hyn aeth amser heibio, a chariad yn y blaen, 

Yn ennyn ac yn llosgi, fel fìlam o ddysglaer dân; 

A Theomemph’ heb wybod ’n awr iddo golli ei le, 

A bod y ddraig ddichellgar â’i hewin ynddo fe. 

Ond d’rysu ’r oedd ef fwyfwy, ac fwyfwy wrthi ’nglyn, 

Dau enaid a gymysgwyd gan gariad cryf yn un; 

Tán fíiamllyd anorchfygol dybyg’sid tra faent byw, 

Ond tân ennyno uffern a ddifíydd anadl Duw. 

Nid llai ’r oedd Phiiomela yn caru ’r nefol ddyn, 

Ymglymodd yn ei enaid, a’i henaid hi yn un ; 

A gwres wrth wres gysylltodd, ymaflodd tân am dân, 

Pwy bellach luddias fodrwy i natur fyn’d ymlaen ? 

DR. ALETHEIUS YN EI HOLI EF AM NATUR EI GARIAD, AC 
YN EI GAEL YN SERCHIADAU NATUR. 

Clyw, Theomemph’!—B’ le ’r ydwyt? b’ le heddyw mae dy fryd? 
Ai ’r nefoedd bía ’th galon ? neu wrthddrych gwael o’r byd ? 
Beth ydyw ’r hyn a glywais ? ai geirwir, gan ryw rai, 

Fod Philomel’ a thithau yn mynèd tan yr iau ? 

Sylweddol yw priodas, y cwlwm pena ’n fyw 

Sydd ymhlith meibion dynion, yr hwn ddyfeisiodd Duw; 

Ac nid oes gras na llygredd (ond un, mor ddyrys mae), 

A ddadrys waith y nefoedd nes marw un o’r ddau. 

Mae gwraig yn asgwrn cymhwys, yn gnawd i ti dy hun, 

Mae ’n nês na ’i gwel’d, na ’i theimlo, na gorwedd wrth dy glun 
I’th gnawd â’i chnawd ymgymysg, nid dyna ’th bena’ fri, 

Ond i dy enaid gymysg â’i henaid nefol hi. 

A bod yr Iesu ’n gwneuthur dy asgwrn di yn íyw, 

A d’wedyd, Cymer hona, rhodd unig gan dy Dduw; 

Ymgeledd gymhwys hollol, cynnorthwy ar bob pryd, 

O’r awr y rhoddir hi iti nes myn’d i maes o’r byd. 

THEOMEMPHUS. 

Mi deithiais hir ílynyddau yn unig wrthyf f’ hun, 

Heb geisio unrhyw gymhar i fod â m i yn un; 

Dyn unig er pan gredais, heb allu ffeindio maes 
Neb ag aeth i’m hysbrydoedd, er pan y cefais ras. 

Ond wrth i’m meddwl grwydro, fîordd yma a ífordd draw, 
Myfyrio beth aeth heibio, ac eto beth a ddaw, 

Mi welais eisiau cymhar, ymgeledd gymhwys bur, 
Cydymaith pererindod o’r byd i'r nefol dir. 

Fel gallwn dd’weyd fy ngofìd, neu ’m dirgel fai ar g’oedd 
Wrth hono ymhob ystyr a fyddai wrth fy modd; 

A thafìu o waelodion fy myfyrdodau maes, 

Ddirgelion dyfnion uffern, a llwybrau nefol ras. 

A mi ges gariad ati, fwy nag y cerais ddyn, 

Mae ’i hysbryd hi a minnau er ’s dyddiau ’n awr yn un; 
Fe g’lymodd nef mewn cadwyn (mae gwaith y nef yn lân), 
Ddau sant, ddau etholedig, dyeithr bell o’r blaen. 

Mae ’n hundeb yn ysbrydol, mae ’n henaid ni heb ball, 

Yn llechu, yn cartrefu, fel un o fewn i’r llall; 

’R un gras o’n mewn sy ’n gweithio, ’r un elfen, a’r un bai, 
’R un pryd ’r ym yn galaru, 'r un pryd yn llawenhau. 

’R un sect, yr un athrawiaeth, ’r un bedydd, a’r un flfydd ; 
Os heddyw caeth fydd Philo’ fydd Theo’ ddim yn rhydd; 
Fe g’lymodd cariad ddoniau, a grasau gant ynghyd, 

Ac fe gwnaeth hi a minnau bob mymryn o’r un fryd. 

Ond ti, fy nhad Aletheius, os oes rhyw ddirgel bla, 

Neu dwyll o fewn fy nghalon, neu rywbeth nad yw dda, 
Mae croesaw i ti ’m holi, am gael y gwir ’r wyf maes, 

’D oes dim a ddal y brwmstan, onid effeithiol ras. 

DR. ALETHEIUS. 

O Theomemph’, mae natur yn fynych yn cael lle, 

Ac hefyd yn cael enwau rhai o rasusau ’r ne’; 

Mae twyll yn cael ei wisgo mor hardded lawer pryd, 

A’r penaf ras a fedda credadyn yn y byd. 

Fe elwir ffydd yn rhyfyg, er hyn nid rhyfyg yw, 

Zel heb wybodaeth weithiau y gelwir cariad Duw; 

Fe elwir cariad cnawdol, a’i dolach* gydag ef, 

Ond caffael gras i’w liwio, yn gariad pur y nef. 

Fe ddywed merch mai galwad a ga’dd hi fry o’r nen, 

I roddi flfwrdd ei gwedd’-dod, a chym’ryd gŵr yn ben; 
Pan nad oedd mewn gwirionedd ond cariad fel y tân, 
Ennynodd yn ei chalon at ryw fachgenyn glân. 

Am hyny chwilia ’n fanwl, na adael fan yn nghudd 
O’th galon heb ei mynu i maes i oleu ’r*dydd; 

* Tolach,—dyhëad, beichiád, cwynfan. 

’N enwedig dy serchiadau, mae miloedd maith a mwy 
O gamsyniadau dirgel yn llechu ynddynt hwy. 

Cnawd yw sy ’n arwain tolach, a tholach nid yw bur, 

Mae ’n feichiog o anlladrwydd, fe esgor cyn bo hir ; 

A chwant pan yr esgoro, tân fìílamllyd yw efe, 

A ennyn grym euogrwydd yn fílamau cuwch a’r ne’. 

Nid digon it’ fod natur a’i nwydau yn eu grym, 

A' chariad fel y moroedd, nad oes a’i sycha ddim ; 

Yn meddwl pe b’ai filoedd o ferched wrth ei chlun, 

Na cherit ac na ’drychit fyth ar y lana’ ei llun; 

Rhaid it’, os hi yw ’r cymhar ro’dd Ie.;u i ti íyw, 

Rhaid it’ roi iddi gariad yn natur dyn nad yw;— 

’R un cariad pur nefolaidd ag oedd gan Frenin nef, 

Ar groesbren wrth ei hoelio, at ei Briodferch Ef. 

Rhaid i ti ei phriodi at gystudd, ing, a gwae, 

At ddwyn ei chroes, a marw, fei at gael ei mwynhau ; 
Rhaid i ti gydymdeimlo â’i gofid, ac â’i chur, 

Ac f’ allai dyna ’r gwaddol gai gyda hi cyn bo hir. 

THEOMEMPHUS. 

O flys i flys mi redais, ac mi ge’s brofi ’n hael 
Bob pleser tan yr wybr dybygais oedd i’w gael; 

Ond ni che’s yn fy nghalon, ni ’nynodd tan fy mron, 

Fath nerth mewn tân a brofais, a charu ’r Philo’ hon. 

O’r holl gynhyrfiad nwydau a brofais i o’r blaen, 

Mi concrwn trwy ryw fbddion, can’s gwanach oedd eu tân 
Ond cyfan wyf ddiallu i goncro tegwch pryd, 

Pan rhoddwyd ef ar ruddiau fy Philo ’n gryno ’nghyd. 

Naill ai gadawodd natur o honof fi ryw ran, 

I syllu ar fath wrthddrych digyrahar yn rhy wan ; 

Neu cyra’rwyd mwy o ddefnydd o’m hochr aswy maes 
Nag roddwyd i mi wed’yn i’w bwyso ef o ras, 

Mor berfíaith yw ei hymddygiad, mor gryno yw ei dawn, 
Ei nwydau a’i synwyrau sy o nefol ras yn llawn ; 

Y cyfan oll a wnelo, neu ddelo i ei bryd, 

Neu dd’wedo, sydd synwyrol a grasol iawn i gyd. 

Fy nysg a fy ngwybodaeth, a’m rheswm mwya’ ei rym, 
A’m doniau, sydd yn myned yn ei chwmpeini ’n ddim ; 

Y celfyddydau doetha’, a’r pynciau uwcha’ eu bri, 

O’m bodd ’r wy’ yn anghofio pan byddwyf gyda hi. 

Hi b'ia ’r d’weyd a’r gwneuthur, a dwyn ei phwnc ymlaen, 

I’m tyb ynfydrwydd hollol fy nyfais i o’r blaen ; 

Hi wna yr ymadroddion distadla’ yn y byd, 

Fil yn fwy hyfryd i mi na ’r celfyddydau gyd. 

Rhyw hardd sirioldeb nefol ac ardderchawgrwydd sydd, 

Ddau ddawn o waith y nefoedd, yn eistedd ar ei grudd; 
Pereiddiaf flodau natur, fírwythau ’r baradwys bur, 

Mewn rhai yn creu eiddigedd, mewn llawer gariad pur. 

. DR. ALETHEIUS, 

Na osod un creadur yn uwch nag dylai fod, 

’N enwedig un osodwyd yn îs na gwrryw erioed; 

Beth sy ynddi sy ryfeddol, beth sy ynddi aeth â’th fryd, 

O mewn, ai maes mae ’n rhyfedd? neu ynte ’r ddau ynghyd? 

Mae benyw ’n deg oddiallan, ’d oes neb yn ammheu llai, 

A theilwng yw o’i pharchu, ei charu, a’i mawrhau; 

Mae yn ei lle ’n gydymaith (os cym’rir) goreu ’n fyw, 

A’r penaf rodd is nefoedd erioed a greodd Duw. 

Fe dododd Ef hi i berthyn i wrryw ’n agos iawn, 

Ac er ei ymgeleddu ca’s amryw gymhwys ddawn ; 

Mae ’n dwymach, mae ’n garueiddiach, i’r llesg, y claf, a’r gwan, 
Caiíf bwyso arni wrth farw, hi ddeil ei ben i’r làn. 

Mewn hospitals am hyny yn cael ei dewis mae, 

Yn fammaeth gan physgwyr i drin cystuddiol rai; 

Mae ’n well i’r gwan diswcwr na neb sy ar y dda’r, 

Chaiff eisiau fod na difíyg ar hwnw fyth a’i câr. 

A phan Tywysog bywyd yn teithio ein dyrys fyd, 

O bawb, carueiddiaf ddynion oedd gwragedd iddo gyd; 

Gan weini at ei anghen, o gariad pur heb ball, 

O Galil’ i Judea, o derfyn gwlad i’r llall. 

A hwy ddaeth gynta ’r boreu at fedd Tywysog nef, 

Hwy ddygodd beraroglau idd ei eneinio ef; 

Hwy gafodd wel’d angylion mewn gwisgoedd gwyn eu lliw, 

A Magdalen yn gyntaf ga’s wel’d ein Iesu ’n fyw. 

A diau fod amrywiol o honynt gafodd ras, 

Mewn zel ac mewn haelioni yn curo gwŷr i maes; 

Ac f’ allai bydd myrddiynau o’r rhai’n, er maint eu bai, 

O fewn i deyrnas nefoedd fwy nag feddyliai rhai. 

Ond eto cyraer ofal, er maint wnant o lesâd, 

Rhag gwneyd â hwy gyíeillach sydd uwch na chaniatâd; 

Mae tân o fewn i natur, os cymysg wna y fflam, 

Fe dry y forwyn serchog cyn deuddeg lloer yn fam. 

Am hyny na íydd gaethwas, ac na ro serch dy fryd, 

Na addola, na ryfedda ei chnawd a’i hwyneb-pryd ; 

Fe wywa ei mynwes gyflawn, fe baid rhygyngfa ei throed, 
Melyna croen ei hwyneb mewn dyddiau byr sy ’n d’od. 

Pwysa dy hun a hithau yn nghlorian rheswm gwir, 

Cai wel’d p’ un ga’s flaenoriaeth gynt gan y Prynwr pur : 
Gŵr gafodd fwya’ o’i ddelw yn mhob ryw ddawn a gras, 
O mewn, mewn rheswm dwyfol, ac yn ei goríf o maes. 

Po fwya’ f’ost yn wybod o’r doniau ge’st uwch nen, 

Mwy fydd (os hi dy briod) yn d’ addef di yn ben; 

Fe gwymp ei ’mddangosiadau a’i swynion gweigion hi 
I’r sylwedd a’r doethineb a welo hi ynot ti. 

Na ’d i ddirgelaidd deimlad a rowd yn natur dyn, 

Tuag at genedlu miloedd ’r un natur ag ei hun, 

Fod it’ yn blesef mwya’; fe roddwyd hwn erioed 
I bob rhyw fath greadur sy ’n trigo îs y rhod. 

Pob bwystfìl, pob anifail, pob ’hediad yn gytun, 

Yn hyny sy ’n cael pleser yn gymhwys megys dyn; 

Yr hyn i’r hil ddireswm ni roisai fyth mo ’r nef, 

Pe buasai ’n bleser teilwng o ddwyn ei galon ef. 

Am hyny dyrcha ’th feddwl tuag at y farn a fydd, 

Pan darffo cnawd a theimlad, a’r nwydau heddyw sydd ; 
Lle na bydd gwreica mwyach, na ’nabod achau gwaed, 
Ond gwledda yn wastadol yn sanctaidd dŷ ein Tad. 

Câr holl ddaioni hono roir iti ’n help i fyw, 

Mae caru yn dda ac addas, ond tanllyd serch nid yw; 

Ac nid yw cariad cywir erioed, er maint ei rym, 

Mewn cnawdol serch a nwyfiant yn gynnwysedig ddim. 

Ond cariad pur sy ’n codi ’r meddyliau llesg i’r làn, 
Cryfhau a phuro ’r ysbryd, ag a wnaeth serch yn wan; 
Mewn rheswm da yn llechu, a barnu mae yn iawn, 

Heb gym’ryd fyth uu wobr gan lendid, dysg, a dawn. 

Y cariad hwn sy ’n tynu at gariad pur y Nef, 

A hwn sy ’n dilyn camrau ei hyfryd gariad Ef; 

A hwn nid yw ’n gwneyd delw o siriol wyneb glân, 

Nac fyth.yn cym’ryd píeser mewn pethau na pharhan’. 

THEOMEMPHUS. 

N id y tu allan iddi, sef gwedd ei hwyneb-pryd, 

N a dim mewn blys cenedliad rowd i’r anifail mud; 

Ag wyf yn blasu arno, fel mil o ddoniau mân, 

A throion digyffelyb i’m golwg i o’r blaen. 

Ý rhai sydd fel yr afon, o hyd yn llifo i maes, 

Oddiwrth bob gair ac awgrym, pob golwg a phob gras; 

Yn ufuddhau, yn cwympo, mewn cydsain serchog rydd, 

A chariad yn ymgymysg trwy gydoí faith y dydd. 

Cytundeb pur diddadl, cysondeb perffaith wiw, 

Un meddwl, neu un galon, neu enaid un wnaeth Duw; 

A phrin y galla’ i gredu fod neb a fu ’n mwynhau 
Fath flas mewn cariad syml ag brof’som ni ein dau. 

DR. ALETHEIUS. 

O Theomemph’, gweddîa; mae gweddi ’n fawr ei scil, 

’R wy ’n tybied, bron ’r wy ’n credu, it’ golli ’r llwybr cul; 

Mae cnawd yn gwisgo dillad perffeithiaf ras y nef, 

Fe dwyllodd fìl i wyro; attolwg gochel ef ! 

Yn ddystaw fe ladratodd dy feddwl a dy fryd, 

Fe ’th wnaeth i’r cnawd yn gyfaill, fe ’th wnaeth i Dduw yn fud; 
Fe ’th lanwodd o ryw fwrfais; meddylgar wyt a phrudd, 

Am Philo’ ’r wyt yn meddwl o ddechreu nos i ddydd. 

A hi wyt yn ei dysgwyl, bid yma, neu bid draw, 

Yn nghorff yr egíwys sanctaidd rhaid it’ ei chael gerllaw ; 

Ei pherson wyt yn weled, mae yn dy serch fath rym, 

Mae hi yno yn bresennol, pan na bo hi yno ddim. • 

Mae ’n gwmwl dudew tywyll ’n awr rhyngot ti a’r nef, 

Yn attal cariad Iesu a’i heddwch hyfryd ef; 

Mae ’n cloi dy holl synwyrau, ac yn eu c’lymu ’n un, 

A chadwyn adamantaidd ddirgelaidd wrthi ei hun. 

Mor ddwfn wrth ei charu y rhedodd arni ’th fryd, 

Fel yr anghofiaist garu y lleill o’r seintiau gyd; 

Hi ddygodd dy arenau, dy amser, a dy ddawn, 

Yn nghwmni Philomela wyt foreu a phrydnawn. 

Hi drodd dy rasau penaf, a’th ddoniau yn gytun, 

A geiriau doeth dy enau yn hollol iddi ei hun ; 

Hi wnaeth dy holl gyfeillach heb eftaith ac heb fri, 

Ti oeraist at yr eglwys pan dwymaist ati hi. 

Rhy bell aeth dy serchìadau, dy gariad sydd o ryw 
Yn uwch nag y dylasai, yn pwyso cariad Duw; 
Tybygu ’r wyf ei ganfod, a marn i sydd yr un, 

Mai greddf o natur ydyw, sy ’n caru cnawd a dyn. 

Am hyny braich raid dori yn fuan yw efe, 

A llygad sydd raid dynu, cyn gallech fyn’d i’r ne’; 
Gwell myn’d yn unllygeidiog at Iesu, clywaist sôn, 

Na meddu ’th holl aelodau yn nyfnder uffern boen. 

Am hyny dyro ergyd, na attal ddim o’th law, 

Trywana ’th anwyl bechod yn íuan trwyddo draw ; 

A gâd i arch yr Arglwydd dragwyddol i gael lle, 

A chwymped Philomela lawr ar ei drothwy fe. 

Os hi fu ar fynydd Sina’, os hi fu ar Sîon íryn, 

Nid colled, ond rhyw ennill digymhar iddi yw hyn ; 
Wrth golli cariad Theo’, a Theo’ i’w mawrhau, 

Cael gwel’d yr Oen fu farw yn wastad a’i fwynhau. 

A thithau ond rhoi heibio dy nwydau o fílamllyd dân, 
Na ddoi cyn i ti hepian i’r man yr oe’t o’r blaen ; 

Ac fe ddaw ofn duwiol, pereiddiaf ras y ne’, • 

A hunan glos ymholiad drachefn idd ei lle. 

Ac fe ddaw hiraeth nefol, a’r syched sy am fwynhâu, 
Ac ysbryd o alaru, sydd un â ílawenhau ; 

Chwant helpu ’r clofî i gerdded, a chyfarwyddo ’r dall, 
A hyfryd adeiladu y saint o wlad i’r llall. 

A thi gai ’r deg can’ cymaint o fewn y byd a ddaw 
O wobr uwch y poenau o dori ’r troed a’r llaw; 

Cai lawer ar y ddaear, o ran mai uwch ei fri 
Yw awr o garu ’r Iesu, nag oes o’i charu hi. 


PENNOD XIV. 

Myfyrdodau Theomemphus ynghylch ei Gariad, a’i anhawsdra i ymadael. Ei 
Gân cariad ef.—Ei argyhoeddiadau o’i íod yn gnawdol—ei ymdrech i’w 
goncro: Duw yn ei dori ymaith â gwers o’r Bibl yn ei gwsg.—Ei Gân ym- 
adawiad ef â Philomela. 

O ND dyma lle bu ymdrech, b’ le ceir ei fath e maes ? 

Rhwng hen serchiadau.cnawdol ac argyhoeddiadau gras; 
Pob un am gael y goncwest, pob un am gael ei le, 

Ond yn y diwedd cariodd effeithiol ras y ne’. 

Hir iawn bu ymdrechiadau, a churo o bob tu, 

A chnawd un waith ennillodd ar ras y nefoedd fry; 

Ond gwir yw gair Jehofah, effeithiol yw ei rym, 

Pan byddo ’r enaid egwan yn raethu gwneuthur dira. 

Tristaodd Theomemphus, ac aeth yn rhyfedd syn, 

I glywed hen Aletheius yn traethu ’r geiriau hyn ; 

O ran nas daeth i’w feddwl fod dim yn fwy o’r nef 
Na ’r serch at Philomela oedd yn ei galon eí. 

Beth wna i, fy nhad Aletheius ? ’be fe, mewn tristwch mawr, 
Gan gwympo ar ei ddwyfron ar dwyn o bridd i lawr; 

I ba le trof fy wyneb, dadrysaf fì, pa fodd, 

A’r fenyw tan y nefoedd sydd benaf wrth fy modd ? 

Ai cnawd oedd i mi ei charu yn fwy na dynol-ryw? 

Mi cerais megys gwyryf ddiweiriaf un yn fyw ; 

Ein calon ga’dd ei rhoddi y naill i’r llall ein dau, 

A gwyryf mi a’i gadewais, ni cheisiais mo ’i mwynhau. 

Mae ’n galed i mi ’madael, a rhoddi maes o’m bryd 
Yr hon a gerais fwyaf o bob peth yn y byd; 

Mewn myfyrdodau cariad mi dreuliais amser maith, 

A raid im’ eto ddattod pob myraryn bach o’m gwaith ? 

Och fi, ’r wy ’n methu ’mado â’r dawel deg ei phryd, 

Mae ’n hawsach i mi ’mado â’r cwbl yn y byd ; 

Rhown arian wrth y miloedd, a doed hi fel y dêl, 

I maes o fy serchiadau cyn rhown i Philomel’. 

Hi aeth yn rhy ddiweddar, ni gymysgasom fwy 
Nag ellir fyth ein dadrys, heb roi i’n synwyrau glwy’; 

Dau ddyn yn ddiau gollir wrth ddiffodd y fath dân, 

Neu nid oes dim ond muriau a’n ceidw ar wahan. 

Nid y mynyddau meithion, na ’r ’ Tiantic mawr ei hun, 

Wahana ein hysprydoedd sy ’n awr ill dau yn un; 

Pe fì f’ai yn y Dwyrain, a hithau yn y De, 

Mewn llai na hanner raynyd y cwrddai Philo’ a The’. 

Myfyriwn ar ei pherson, o gylch pob graddau mân, 

Myfyriwn y gyfeillach fu rhyngom ni o’r blaen ; 

Myfyriwn ar ei geiriau, ac wrth fyfyrio clywn 
Ei hyfryd lais yn goglais fy ysbryd oddimewn. 

O beth a wnaf ? Mi dd’rysais, mae yn fy ysbryd dân; 

Mae Theoraemph’ mewn carchar mwy dwfn nag o’r blaen ; 

Mae cadwyn am fy enaid fel pres neu haiarn sydd, 

Pe gwelwn flfordd i ddiangc, nis gallwn fyn’d yn rhydd. 

Fy ewyllys sydd yn peidio, mae fy ’wyllys fel y dur, 

Fe dỳr yn lân cyn plygu, i ufuddhau os gwir ; 

Nis myn, nis gall, ni anturia, er seraph nac er sant, 

Er coîli nef a daear roi Philomel’ i bant. 

Mi ymddigia hyd at farw, a da ymddigio yw, 

Wrth ddyn sy ’n fy ngheryddu, na foed im’ ddigio Duw ; 
’N awr wedi adeiladu rhyw dŵr o gariad mawr, 

Mae ’n gant trueni eilwaith i dynu hwnw i lawr. 

O’r holl anhawsdra gefais, y wers anhawsaf im’ 

Yw dysgu anghofio caru, ni íedra’ o honi ddim ; 

O na allwn buro allan o honof yr hyn sydd fai, 

A chariad a chymdeithas íyth íythol i barhau. 

Ac eto i gyd, er cryfed a hened oedd eíe, 

Fe saethodd argyhoeddiadau Aletheius ddewr i dre’; 

Un tro am goncwest arno, un tro iddo am barhau, 

Fe och’neidiodd, fe sychedodd, fe frefodd am y ddau. 

Ac er mwyn boddi ei ofid, fe ganodd wrtho ei hun, 

Dwy afon fawr o’i lygaid yn rhedeg tros ei fin; 

Ei gân oedd gân o hiraeth, a gofid trwm yn nghyd, 

Gras a serchiadau ’n ymladd i gael y concwest drud. 

CAN THEOMEMPHüS. 

B RYD, Arglwydd, tyr y rhwydau, y tyr y gadwyn fawr, 
Yr haiarn llyffetheiriog sydd yn fy nghadw i lawr; 

O hyfryd foreu gwawria ! os galla’ i wel’d fath ddydd, 

Pan cafifo serch ei friwio gan ras yn gandryll rydd. 

Pa’m gwnaethpwyd Philomela mor hawddgar wyneb-pryd ? 
A pha’m rhowd iddi ddoniau all demtio pawb o’r byd ? 

I ddangos gallu ’r Crëwr ? neu i demtio eiddil gwan, 

Oedd eisoes tan ryw feichiau, yn methu dal i’r làn ? 

Feddyliais i cyn heddyw fod cariad y fath dân, 

Ond tybiais fod pleserau oedd lawer pell o’i flaen ; 

Tân yw, mi wela’ heddyw, o fewn i natur dyn, 

Nad oes ymhlith y nwydau gyflfelyb iddo ei hun. 

Eiddigedd sy ’n ei gwmni, íel duwies fawr ei grym, 

Yn difa ei pherchenog heb adael iddo ddim ; 

Cariad esgorodd arni, a chariad gwnaeth hi ’n gref, 

A hithau sy ’n yraborthi ar ei ’mysgaroedd ef. 

Nis gallwn i deyrnasu ar ynys Brydain Fawr, 

A chael o bob pleserau rifedi gwellt y llawr, 

Un gofid bach yr olwg a’u llyncai hwynt yn un,— 

Gwel’d i fod yno ’n eisiau fy Philomel’ ei hun. 

O na boed un gorchymyn yn f’ erbyn i’w mwynhau, 
Anmhosib’ i mi ddififodd fath fflamau o dân di-drai! 

Ai cyfraith Duw, neu ddynion, d’wed im’ fy enaid p’ un, 

Sy ’n atal cymdeithasu rhwng c’lonau fyddo ’n un ? 

O na allwn beidio porthi serch o’r fath rwysg a grym! 

Ac elfen raid o bosib’ fyn’d cyn bo hir yn ddim ; 

Oferedd im’ hiraethu, bugeilio, a gwylio ŷd 
Na ddyry ’r nefoedd genad i’w brofi tra ’n y byd. 

Fel hyn mewn cyfyng-gynghor a thristwch dwfn iawn, 

Or cyfnos hyd y boreu, o’r boreu hyd brydnawn; 

’R oedd ef un pryd mewn ymdrech am roddi Philo’ bant, 
Ond cariad poeth drachefn yn ennyn cnawdol chwant. 

Y gwyntoedd poeth tymhestlog, a’r storm gynddeiriog gref, 
Ac weithiau ar ei natur, ac ar ei synwyr ef, 

Yn awr ar ei rasusau, bryd arall ar ei sail, 

Yn curo yn ddidrugaredd, yn ddiwyd bob yn ail. 

Nes daeth i lawr o’r diwedd y genad fawr o’r nef, 

A mil o argyhoeddiadau yn gryno gydag ef; 

Nes i Theomemphus gredu mai cnawd ei serch a’i fryd, 

O’r dechreu hyd yn yma at Philomel’ i gyd. 

Ac yma daeth o newydd ofidiau maith yn llu, 

Pa fbdd y gallai ’madael yn hollol byth â hi; 

Pa fodd y gallai ddadrys fath g’lymau dyrys cudd, 

Pa fodd y gallai ddiangc o gadwyn ha’rn yn rhydd. 

“ O lor,” ’be fe, “ sy ’n dodi y moroedd gadw eu lle, 

A’r haul a’r lloer at fymryn eu troion yn y ne’, 

Pob tymmor yn ei drefn, pob creadur yn ei fan, 

O cadw Theomemphus, ’d yw Theoraemph’ ond gwan. 

“ Help fi, ’r wyf ’n awr mewn gofid, gwan wyf, a’r lleiaf sant, 
Help fi, ’r wyf bron resolvo rhoi Philomel’ i bant; 

Mi ro’ fifarwel yn union i’r cyfan îs y ne’, 

Ond i rai ’th gael dy hunan, fy Iesu, yn eu lle. 

“ Ti fyni ’r cnawd a’r esgyrn, a’r galon yn gytun, 

Rhaid i ti gael y cyfan, neu ynte ddim o’r dyn ; 

’D oes dim fod îs yr wybren, mewn cariad ac mewn bri, 

O fewn i’r serch na ’r galon i daflo â Thydi. 

“ Rhaid rhoi ífarwel i arian, rhaid rhoi ffarwel i aur, 

I Phebe wen a Martha, i Magdalen a Mair; 

Rhaid rhoi fiarwel, mae ’n debyg, i’r eilun fawr ei grym, 

Neu roi fiarwel i’r nefoedd, can’s ni chytunant ddim. 

“ Ffarwel, anwylaf feusydd, rhaid i chwi ’mado gyd, 

Mi ’ch cerais, mi ’ch hwsmonais, mi ’ch trefnais yn fy mryd ; 
Mi gollais wrth eich trefnu, a’ch cym’ryd yn fy nghôl, 

Fwy nag ddwg llongau ’r India hyd ddiwedd byd yn ol. 

“ Ffarwel, ddanteithion m elus, a’r gloew hyfryd wìn, 

Yn nyddiau fy ngwrthgiliad rhois ormod wrth fy min; 

Ffarwel, y paías hyfryd, a’r gerddi teg eu lliw, 

Gwaharddwyd im’ bleseru mewn dim îs nen ond Duw, 

“ Mae ’n rhaid llabyddio Agag, er cymaint yw ei barch, 

Mae ’n rhaid i Ddagon gwympo i lawr o flaen yr arch; 

Rhaid ’madael â Dalila, a’i hwyneb teg heb ball, 

On’dê mae ’n rhaid i Samson i deithio ’r byd yn ddall. 

“ Rhaid croesi ’r chwant anwyla’, rhaid croesi ’r tuedd cryf 
Sy ’n rhedeg yn fy natur i waered fel y llif; 

Rhaid rhoi Diana ’n wenfilam, sy â’i henw trwy ’r holl fyd, 

Er cymaint yw yr elw sy ’n d’od oddiwrthi ’nghyd. 

“ Mi golla’ wrth ’mado â Philo’ fy holl bleserau o’r bron, 

Aed ífwrdd bob pleser arall, os rhaid anghofio hon ; 

Bydd ynwyf wagle wed’yn, ac nid oes tan y nef, 

Ond hoeliwyd ar y croesbren ei Hun a’i lleinw ef. 

“ Am hyny dere, Arglwydd, a dere lawr yn frau, 

A Theomemph’ ddyoddefa, er godde’ ei hollti ’n ddau; 

’D ä i ’moíyn am un meddyg i dynu ’m llygad de’, 

Ond Ti fu farw troswyf rhwng daear fawr a ne’, 

“ Os pechu ’r o’wn, fy Arglwydd, nid o’wn yn gwybod dim, 

Mwy twyll mewn serch, mae ’n debyg, sy pan fo fwya’ ei rym; 
Feddyliais i nad oeddwn yn hollol yn fy lle, 

A Philomel’ a minnau yn mynwes wen y ne’. 

“ Ond heddyw ’r wyf yn canfod rhyw ddifiyg ar fy ngras, 

Fod ofn cyfeiliorni wedi dihengi maes ; 

Fod gwyliadwriaeth nefol, hunan-ymholîad syn, 

A galar, wedi eu colli, a liawer gyda hyn. 

“ Mi wela ’n awr yn eglur, fy ngofid hyny yw, 

Fod Philo’ ’n cael o’m calon ddeg cymaint ag oedd Duw; 
Mewn pedair awr ar hugain daw ’r haul â’i dro i ben, 

Prin un o rhei’ny a roddwn i Frenin nefoedd wen. 

“ Pum mynyd ar fy ngliniau wrth borth y nefoedd fry, 

Chwech awr, ac weithiau deuddeg, yn cadw ei chwmni hi; 

A’r deuddeg hyny ’n pasio gyda ’r fath gnawdol flâs, 
Dymun’swn fod yr ola’ yn para’ blwyddyn lâs. 

“ Fu sacrament na gweddi, na mawl, na chanu clod, 

Er gwelais Philomela, na phregeth bur erioed, 

Na chwmni ’r sant gwresocaf, na dim o’r nefoedd fry, 

Mor felus â’i chyfeillach (i’m tyb) nefolaidd hi. 

“ ’R wy ’n gwel’d yn awr im’ golli, anfeidrol golled yw, 

Rhoi ’r cariad hyny i langces, berthynai oll i’m Duw ; 

Mae yma ’r pechpd mwya’ ìs nefoedd glywyd sôn, 

A thoriad pob gorchymyn o fewn i Fibl lon. 

“ Mae yma ddelw-addoliad, sef caru wyneb hardd, 

Yn fwy na ’r wyneb chwysodd yn Gethsemane ardd ; 

Puteindra sy yma hefyd, ffieiddia’ erioed ei ryw, 

Rhoi ’r galon hono i Philo’ sy ’n deml bur i Dduw. 

“ Rhoi ’m hysbryd i greadur,—yr ysbryd hyny sy 
Tan rwym ammodau cadarn â Th’wysog nefoedd íry; 

Cofleidio yn fy mynwes, mawrhau, a bod ynglŷn 
Wrth berson greodd Iesu, ac nid wrth Iesu ei hun. 

“ Mae yma hefyd ladrad, y lladrad gwaetha’ ei ryw, 

Lladrata calon Philo’, ag oedd yn meddiant Duw; 

A dwyn ei gras a’i synwyr, a’i doniau maith yn un, 

A chanol-bwynt o honynt, íy ngwneuthur i fy hun. 

“ Na ladd, yw un gorchymyn, mi a’i torais tan ei nôd, 

Mi fwrddrais ac a leddais a gerais fwya’ erioed ; 

Yn lle ei hadeiladu, ei swcro, a’i chryfhau, 

Ni wnaethum ond ei denu i waered a’i gwanhau. 

“ Fy Nuw, fel hyn ’r wy ’n gweled: O dere â’r ddedwydd awr 
I mi gael delw-addoliad o’m calon gas i lawr; 

Rho i mi nerth i goncro ’r hyn heddy’ wy ’n wel’d yn fai, 

Mewn fwyllwch ’r o’wn yn caru, mewn goleu ’n ’difarhau. 

“ Braich dde wy ’n fethu ei thori, a dehau Iygad y w, 

’D oes neb a’i tyr, a’i dadrys, o’r ddae’r i’r nef ond Duw; 

Tydi gaifif roddi ’r ergyd, O tor y fraich a’r llaw, 

Dydd chwerw fydd i Theo’, ond daioni iddo ddaw.” 

’N awr ar ryw noswaith hyfryd, pan ar ei wely clyd, 

A chariad a ’madawiad yn berwi yn ei fryd ; 

Ac weithiau argyhoeddiadau yn troi y glorian fawr, 

Ac weithiau cariad, yntau, yn pwyso ’r bèm i lawr; 

Pan gauodd ei amrantau, ac yntau yn ei hûn, 

Un gair a ddaeth o’r nefoedd oedd íwy na geiriau dyn; 
Trywanodd trwy ei arenau, llymach un cleddyf sydd, 

Yr hwn mewn hei’rn oedd gynneu sy ’r fynyd yma ’n rhydd 

“ Yr Arglwydd dy Dduw a geri,”—•’be gallu mawr y nef, 

“ Ni íu, ni ddaw, ’d oes heddyw neb well i ti nag Ef; 

’D yw dengmil o gariadau, pe baent i gyd yn un, 

Ond graian yn mhen mynydd, mewn clorian wrth ei glun. 

Câr ef â dy holl enaid, a’th holl synwyrau gyd, 

Pob nwyd, pob dawn, pob aelod, pob rhan yn gryno ’nghyd; 
Câr ef yn well na ’th olud, câr ef yn fyw na ’th fri, 

A châr e ’n well na Philo’, er teced merch yw hi.” 

A chynta daeth y geiriau i lawr o ganol nef, 

Fe redodd yn eu cwmni ryw awel hyfryd gref; 

Nid fìiamau hen Elias, nid gwynt a daear-gryn, 

Ond rhyw eífeithiau melus, sy ’n toddi calon dyn. 

Nes iddo, pan dihunodd, i golli maes o’i fryd 
Un o’r creaduriaid pena’ a garodd e ’n y byd; 

Daeth Iesü mewn i eistedd ar orsedd nefol ras, 

Ac fe drow’d Philomela o’i lloches glyd i maes. 

Ac yna gwynt y nefoedd a chwythodd yn ei rym, 

Ni thalai cnawd a natur fod yn ei erbyn ddim; 

Fe ddaeth y gwleddoedd hyfryd yr awrhon idd eu lle, 

A Theomemph’ i fwyta danteithion pur y ne’. 

Ac nid oedd Philomela, ro’dd iddo ganwaith glwy’, 

Ddim heddyw, yn y glorian, nag arall sant yn fwy; 

Diflanodd serch cynddeiriog, ca dd cariad pur barhau, 
Rhwng nef a dae’r nid rhagor gwahan, na rhwng y ddau. 


CAN YMADAWIAD THEOMEMPHUS. 

I IS gall swynion Philomela 

Ddim i demtio ’m henaid mwy; 
Ac nid ofna’ i wedd yr wyneb 
Ganwaith roddodd i mi glwy’: 

Ce’s o’r diwedd íuddugoliaeth, 
Buddugoliaeth werthfawr lawn; 

Hi ddechreuodd yn y boreu, 

Hi berífeithiwyd y prydnawn. 

2 Buost gwmwl dudew tywyll, 

Ganwaith rhyngof fi a’r ne’; 

’N awr ce’s wrthddrych fil o weithiau 
Sydd hawddgarach yn dy le; 

Duw a thithau fu yn y glorian 
Gynt yn taflo,* ond yn awr 
Enw hyfryd fy lachawdwr 
Sydd yn pwyso hyd y llawr. 

3 A’i gwmpeini ef yn unig 

Yw fy nhrysor heddyw gyd, 

Ac a bwysa fil o weithiau 

Gwmni merched glana ’r byd; 
Gwel’d ei wedd ond tros fynydyn, 
Teimlo ei gariad lai nag awr, 

Bwysa gariad Philomela 
Óesoedd yn y glorian fawr. 

4 Philo’! mi ymborthais arnat, , 

Ac mi wnaethum wleddoedd llawn 
O ddechreu-nos hyd y boreu, 

Ac o’r boreu hyd brydnawn; 

India ’r Dwyrain a’r Gorllewin, 

Gynt, pe buasent yn fy rhan, 

Am dy gwmni mi ’madawswn 
A hwy yn union yn y fan. 

5 ’N awr pe b’ai ’r Gorllewin helaeth, 

Affric ac Europa yn nghyd, 

A thrysorau tir y Dwyrain, 

Yn fy meddiant oll i gyd, 

Gyda chyfoeth mawr y moroedd 
A’r mynyddau, erioed ni chaed, 

Mi ’madawn â hwy mewn mynyd, 

Am yr iachawdwriaeth rad. 

6 Ni wna ’th degwch mwy im’ niwaid, 

Os oes tegwch yn dy wedd, 

’R wyf yn portreiadu ’th wyneb 
Fel bydd obry yn y bedd; 

’D enaid gwerthfawr yw fy nghyfaill, 
Lle mae gras, y trysor drud ; 

Mi gaf gwmni hwnw filiwn 
O fesurau uwch y byd. 

* Tafyl, tafoli. 

7 Bydd di briod, bydd di weddw, 

Bydd yn briod yn y man, 

A boed saith o wŷr ’n olynol, 

Gael dy degwch pryd i’w rhan ; 
Mi ni fyddaf un o honynt, 

Ni fydd arnaf chwant i fod 
Tan awdurdod y fath bleser, 

Tra fo seren ar y rhôd. 

8 Tyred bellach, Philomela, 

Nid oes niwaid i mi fod 
Yn dy gwmni bob amserau, 

Ce’s fy mhechod tan fy nhroed : 
Rho dy law, a thyred allan, 
Rhodiwn yn ddiniwaid iawn 
Rhwng y beddau tan fyfyrio, 

O foreu-ddydd hyd brydnawn. 

9 Ni eisteddwn ar y meirw, 

A chwedleuwn am yr awr 
Byddwn ninnau yno ’n gorwedd 
Rhwng y graian mân i lawr ; 
Canwn hymn i D’wysog heddwch, 
Soniwn am ei farwol glwy’; 

Ni ’madawn heb natur gofid, 

P’ un ai caffom gwrddyd mwy. 

10 Ni newidiwn ganiad ddynol 

I ganiadau Sîon fryn, 

Darfu amser temtio ein gilydd, 
Gormod caru ydoedd hyn ; 

Fe fydd llwybrau temtasiynau 
Yn llwybrau iachawdwriaeth rad, 
Ac ymddyddan am serch natur 
Yn ymddyddan am y gwaed. 

11 Ffarwel bellach, Philomela, 

Darfu cariad wyneb pryd, 
Gwreica, gwra, cnawd, a natur, 

Nid oes yn y nefol fyd; 

Mi ’sgrifenais hyn ar bapyr, 

Fe ’i darllenir gan ryw un 
Ag ymdd’rysodd mewn creadur, 

Fel ymdd’rysais i fy hun. 

PENNOD XV. 

Theomemphus yn mwynhau Duw,—Antinomiaeth, tan enw Jezebel (fel D.at, 
ii.) yn cael ei chyflawn ddesgrifio, o ddyddiau Cain i ddyddiau’r Apostolion, 
ac ymlaen, fel dull o athrawiaeth, ysbryd a bywyd llwyr groes i air Duw, a 
gelynol i bob sancteiddrwydd bywyd.—Yr Apostolion yn ei gwrthwynebu 
hi.—Ei chadair freiniol yn Rhufain, lle mae yn teyrnasu yn eigogoniant, ac 
er pob ceryddon yn dwyn ei fíbrdd ymlaen. 

W EL dyma wyliau eto, nid ’chydig eu parhad, 

Ca’s Theomemphus fwyta pereiddiaf ffrwythau ’r wlad; 
Fe gliriwyd ei olygon, fe dynwyd ffwrdd y llen, 

Ca’s edrych yn gysurus tuag entrych nefoedd wen. 

Diflanodd y cymylau, fe ddaeth y gwyntoedd glân, 

Fe yrodd niwlydd sawrllyd yn ddigon pell o’i flaen; 

Fe ddaeth aroglau hyfryd y gwin pereiddlan pur, 

Can’ gwell na gwm* yr India, o’r paradwysaidd dir. 

Nes ydoedd Theomemphus drachefn ddydd a nos, 

Yn hyfryd orfoleddu yn ngwaed y ddwyfol groes; 

A grasau y cyfammod, holl berlau pur y ne’, 

Yn gryno yn teyrnasu, ac ynddo yn cadw eu lle. 

Fe, ofn duwiol hyfryd, hiliogaeth cadarn ffydd, 

A gwyliadwriaeth nefol yn gyfaill iddo sydd; 

Llawenydd pur a heddwch, mwynhad, a llawer mwy, 

A chariad sy ’n eu swcro, ac yn eu meithrin hwy. 

A Theomemph’ fel yma yn congcro oll yn dân, 

Heb ddim ag allai rwystro i gerdded yn y blaen; 

’N awr wedi magu profiad, ’n awr wedi ennill hedd, 

Yn ewn yn gallu edrych yn wyneb angeu a’r bedd. 

Ond nid uwch saethau Satan, a’i faglau eto i gyd, 

Na chwaith i maes o rwydau a themtasiynau ’r byd; 

Ond ar y môr o wydr yn morio yn y blaen, 

Ond gwydr a gymysgwyd oedd ef â fflamllyd dân. 

Am hyn nid oedd i ddysgwyl, tra f’ai ef ar y llawr, 

Ond profiad ar ol profiad o rym Gehena fawr; 

A phicell ar ol picell, gwenwynig, llymion syth, 

Gaiff saethu at galon Theo’, tra Theo’ ’n berchen chwyth. 

Am hyny mi anturia i ddyweyd ’r hyn ddarfu ’r nef 
I ddyodde’ nesa’ i ddyfod i demtio ei ysbryd ef; 

I geisio ei ddenu ymaith i groes-ffyrdd dyrys cas, 

A ffosydd duon dyfnion, gwrthwyneb nefoí ras. 


DIWEDD Y GAN YMADAWIAD. 

2 p 



386 


WILHAM WILLIAMS, PANT-Y-CELYN : 


O Arglwydd, cod fi i fyny i ddysgwyl’^ ar y rnur, 

1 wel’d b’ le mae bradwriaeth yn d’od i’r sanctaidd dir; 

I wibio ’ra llygaid weithiau i’r dwyrain, weithiau i’r de’; 

Ond cadw ’n dỳn fy ngafael ar wirioneddau ’r ne’. 

Mi safaf ar yr hwylbren i edrych draw o bell, 

Pwy newydd pur a hyfryd sy ’n d’od o’r gwledydd gwell; 

Pwy ’storora sy ’n y gwyntoedd, pwy rwyd sy ’n cael ei gwau, 

A phwy elynion creulon sydd ’rwan yn nesâu. 

Mi wela’ fil o faglau wedi cordeddu ’n un, 

Yn erbyn Theomeraphus, nefolaidd ffyddlon ddyn; 

Ac yntau heb adnabod a meddwl eto erioed, 

Bob awr fod llu o ddiafliaid am iddo lithro ei droed. 

Can’s Satan sydd yn gwibio yn danbaid yma a thraw, 

Am larpio yr ysglyfaeth .yn ddarnau gynta’ ddaw ; 

Ac weithiau yn yr anial, ac weithiau yn y ffau, 

Yn awr yn taenu ei rwydau, bryd arall yn eu gwau. 

ANTINOMIAETH, NEU GREFYDD BENRYDD, TAN ENW JEZEBEL 
(fEL GELWIR HI YN DAT. ii.), YN CAEL EI DADGUDDIO. 

Hi Jezebel yw ’r nesaf, ddyfeisiodd uffern fawr, 

Fel magl gyfrwys ddyrys gael Theomemph’ i lawr; 

O’r ddraig y ca’dd ei dechreu, a thros y ddraig y mae,t 
A’r ddraig sydd yn ei dysgu bob magl fach i wau. 

* edrych, gwylio, ymaros. Mynych y cafodd y Gwyneddwr 

cyffredin ei wladeiddio gan ei frodyr yn Ngwent a Morganwg pan y ceisient 
ei sylw at rywbeth neillduol, trwy waeddi arno—“Dysgwyl! dysgwyl ! ” neu 
pan yn ei gyfarch wrth ei gyfarfod, — “ Yr ydych yn dysgwyl yn ffamws." Yn 
y cyfryw ymadroddion, dyry y Deheuwr ystyr hollol ddyeithr, ac, yn ol tyb y 
Gogleddwr anneallus, ystyr hollol anmhriodol i’r gair dysgwyl. Yr unig ystyr 
a gysyllta efe â’r gair yw, ymaros— io ex-bect. Eithr, yn ol Dr. Pughe, ystyr 
gyntaf y gair ydyw, To be looh'ng, vîewing, or-beholdmg. “Tri dyn y dylai 
bawb edrych yn hoff arnynt: sef a ddysgwyl yn serchawg ar wyneb y ddaear, 
ar ymbwyll celfydd, ac ar blant bychain.” —Barddas. “Three persons 
whom every body should look upon with respect :—namely, he that looks with 
delight on the face of the earth, on the exertion of art, and upon little child- 
ren.”—Cyf Dr. Pughe. 

Gwel y darllenydd mai yr ystyr a ddyry Williams i’r gair yn y fan yma yw 
edrych, neu gwylio. 

+ Mae llawer o ’stwr am Antinomiaeth gan bob gradd o ddynion, a rhan 
fwyaf heb ddeall mwy pa beth yw, nag‘y gwyddant beth yw tangent mewn Tri- 
gonometry, satellite mewn Asironomy, na longitude a latitude mewn Morwr- 
iaeth. A phrin y gall yr hanesiwr mwyaf cywraint ei desgrifio hi yn llawn. 
Canys mae’r athrawiaeth hon, os gellir ei galw yn athrawiaeth, yn cyfnewid ei 
hegwyddorion, ei daliadau, a’i moesau amryw weithiau mewn un oes. Mae 
hi megys dynfai am ymddangos ymhob gwlad ar ol ffasiwn, arferion, iaith, a 

Mae hon (os rhaid ei holrhain) o oesoedd rhyfedd maith, 

Mae ’n hynod yn ei hachau, mae ’n hynod yn ei hiaith ; 

Hi anwyd cyn Methusel’, a hi fydd byw o hyd, 

Er raaint yw ’r curo sy arni, tra paro byd yn íyd. 

Yn nyddiau Cain hi gododd, hi laddodd brophwyd mawr, 

Sy â’i waed yn gwaeddi dial o hyny hyd yn awr; 

Ac mae ’r euogrwydd yma, pan troddo hi iddi ei hun, 

Fel tanllyd seirph yn brathu hyd hyn ara leiddiad dyn. 

’Scorpionau sy ’n ei cheudod, yn gwibio yma a thraw, 

A gwaedgwn yn ei rhwygo rhag oín dydd a ddaw; 

Rhyw ddychrynfâu ac ofnau, picellau uffern dân, 

Hen ffrwyth ei holl ddichellion ffìeiddiaf hi o’r blaen. 

Pan y chwanegodd pechod, a digio Crëwr nen, 

Nes soddi gan y diluw y bryniau ucha’ eu pen, 

O fewn i’r arch pryd hyny ’r oedd Jezebel yn un, 

Tan enw Cam felldithiwyd, hi oedd yr wythfed dyn. 

Ond ni cha’dd hi mo ’i henw, er maint ei rhwysg a’i hynt, 

Nes iddi fyn’d yn fenyw yn nyddiau Ahab gynt; 

A gwneuthur iddo ymwerthu (ei phriod oedd efe), 

Ei hun i bob drygioni ddyfeisiwyd is y ne’. 

dygiad y wlad hono y bo ynddi. Nid yr un yn gyfan oedd egwyddorion yr 
Antinomiaid yn nyddiau Cromwell ag yn awr, mwy nag y mae Arminiaeth 
felly; ac nid yr un chwaith ymhob man yn yr un oes ; canys fel y mae pob 
celfyddyd yn newid rhyw beth, mewn llai nag oes, er harddwch a chysondeb ; 
felly gau athrawiaethau, hwythau, sydd yn ymbincio, yn ymdrwsio, ac yn 
gwastadâu amryw gwgnau ag oedd ynddynt o’r blaen, ac yna yn cymeryd ffurf 
newydd tan enw y gŵr hwn, neu arall, yr hwn a’u taclusodd hwynt felly, âg 
amryw resymau meithion, fel cynnifer tlws gwerthfawr, ynghyd a thorfeydd 
o esboniadau newyddion a blasus. Ond os edrychir i’r gwraidd, ceir gweled 
fod amryw o’r dynion elwir yn Antinomiaid yn caru lachawdwr y byd, 
wedi derbyn o’i Ysbryd ef, ac yn canlyn ei ôl yn ddichlynaidd, ac yn 
ymorchestu i gadw oddiwrth bob enw o fywyd penrhydd ; ac o’r tu arall, 
fod lliaws ag sydd yn gwaeddi yn groch yn erbyn y gair Antinomian, a’r 
athrawiaethau a gyfenwir felly, eto yn byw yn llwyr wrthwyneb i’w pynciau eu 
hunain, ac yn fwy teilwng o’r enw hwnw na neb o’r lleill; canys beth 
yw Aniinomiaeth, ond bywyd croes i efengyl Duw, ac yna ceisio clytio i fyny 
bynciau o blaid y cyfryw fywyd anfoesol a llygredig ? Mae’r ysbryd hyn wedi 
dechreu mor fore a dyddiau Cain, ac wedi ennill ymlaen at ddyddiau’r Apos- 
tolion ; pan y cafodd groch waeddi yn ei erbyn gan yr holl Apostolion. Un 
yn ei ddesgrifio fel hyn, Eu duw hwynt yw eu bol, ahu gogoniant yn eu 
cywilydd. Arall yn rhoi eu nodau i lawr, sef eu bod trwy ymarweddiad drwg 
yn gwadu yr Arglwyddyr hwn a'uprynodd; a thrwy gybydd-dod a chwedlau 
teg yn gwneyd marsiandiaeth o ddynion ; sef eu denu i roddi iddynt gyflogau, 
bywioliaethau (salaries), ahwythau trwy y cyfoeth hyn yn byw yn foethus, yn 
loddestgar, yn segur, mewn chwant aflendid, ac yn diystyru lly wodraeth;— 
ceryddon dynion ysbrydol osododd Duw yn ei eglwys mewn awdurdod. 
Apostol arall a ddywed mai dynion wedi ymlusgo i mewn ydynt, sef gyru a 
2 B 2 

Hi dysgodd ef i garu prophwydi gau bob rhyw, 

A’i wrthod ef, Michea, yr unig feddai Duw; 

Hi yrodd am Elias, hi fynai ei ddifa ef, 

Fe gongcrodd Eli’ Jeze’, a dianc wnaeth i’r nef. 

O ran na saif gau ysbryd, er cymaint fyddo ei rym, 

O flaen gwir brophwydoliaeth y mymryn lleiaf ddim ; 

Un gair i Dduw sy ddigon i fwrddro yn eu gwŷn 
Brophwydi Baal, pe byddent hwy gannoedd yn gytun. 

Ond Jezebel ga’dd enw o fewn y ddinas fawr, 

A’r deml sanctaidd hyfryd, disgynodd Duw iddi lawr; 

Hi laddodd ei brophwydi, hi gododd wrth ei chlun, 

Hardd deml i Astoreth, a thrigfan iddi ei hun. 

’R oedd hi yn ffrynd i’r luddew, yn ffrynd i’r Pharise’d, 

A hi hardd wisgodd trostynt holl athrawiaethau cred ; 

Hi gododd draddodiadau, hi trefnodd hwy ’n eu lle, 

Hi a’u stampiodd, hi gosododd o flaen cyfreithiau ’r ne’. 

Gan Jezebel y dysgodd y Saduceaid eu ffydd, 

Nad oes na sant nac angel, nac adgyfodiad ddydd ; 

Mae ’r Targums mawr anorphen, sy ’n fwy na ’r ddeddf eu bri, 
011 wedi eu cyfansoddi i gyd o’i choryn hi. 

gwthio eu hunain i eglwysi, heb eu galw gan Dduw na dynion duwiol ; ac 
wedi cael unwaith fel seirph eu penau i mewn, a nyddant eu holl gynffonau i 
ganlyn. Maent, medd efe, yn troi gras Duw i drythyllwch; fe a’u geilw 
hwynt yn frychau yn y cariad-wleddoedd; yn pesgi eu hunain heb oýn duwiol, 
cymylau dt-ddwfr, prenau dijlanedig, ddwy waith yn feirw, wedi eu diwreidd- 
io ; tonau cynddeiriog y môr, y rhai sydd yn eaoynu allan eu cywiLydd eu hun- 
ain ; ser gwibiog, í’r rhai y cadwyd niwl tytoyllwch yn dragywydd. Ac yn 
yr Èpistol at eglwys Pergamus, gelwir yr ysbryd penrydd yma, athrawiaeth 
Balaam ; ac yn yr un Epistol y gelwir ef athrawiaeth y Nicolaiaid; ac eil- 
waith yn yr Épistol at eglwys Thyatira, gelwir y gau ysbryd hwn yn athraw- 
iaeth Jezebel, yrhon sydd, medd Duw, yn ei galw ei hun yn brophwydes ac 
yn dysgu ac yn twyllo fy ngwasanaethwyr i odinebu, ac i fwyta pethau wedi eu 
haberthu i eilunod ; hyny yw, eu dysgu y gallant fyw ar ol holl flys, chwantau, 
moethau, a phleserau r cnawd o fewn rhyddid yr efengyl. Am ba achos y 
mae Duw yn ei rhoddi ar wely i gystudd mawr iawn, ac yn lladd ei phlant hi â 
marwolaeth. Yn awr nid oes i ni feddwl mai rhyw eglwys yn Thyatira, fel 
Elizabeth neu Fargaret ydoedd hon, ag oedd yn dysgu cyfreithlondeb pleser- 
au ; ond ysbryd gau ag oedd yn rhai o’r eglwys hono, yn byw beunydd ar ol 
eu holl bleserau, ac eto yn haeru mai hwy ydoedd y bobl oreu, nesaf at Dduw, 
ac yn deall dyfnderau Satan, pan nad oedd y lleill ond cael eu cyfrif yn fab- 
anod. Am hyny, mi elwais gau athrawiaeth, sef egwyddorion ag sydd yn 
dwyn bywyd cnawdol gyda hwynt, yn athrawiaeth Jezebel, a gall eraill ei alw 
yn Antinomiaeth, neu yr enw fynont. Yr oedd Jezebel yn ei hysbryd yn 
erlid prophwydi Dtrw, ac yn caru gau athrawon, ac yn ei holl ddrwg arferion 
yn gysgod rhagorol o’r ysbryd hwn, ac fe feddylia rhai nad yw y butain a 
ddywed Solomon am dani yn Diarebion vii., ond gau athrawiaeth, yr hon 
sydd mor addfed i dynu pererinion oddiar ffbrdd y bywyd. — W. W. 


Hi nerthodd yr luddewon, hi annogodd hwynt ynghyd 
I ladd ac i gondemnio lachawdwr mawr y byd; 

Hi osododd draddodiadau (na ro’dd cyíreithiau ’r nef), 

Yn uwch, yn well, yn burach na ’i athrawiaethau ef. 

Hi erlidiai ’r Apostolion, hi lladdodd hwynt â’i llaw, 
Gwasgarodd rai i Pontus, a Chappadocia draw; 

Hi g’nnygiodd rwystro ’r ’fengyl, a’r iachawdwriaeth ddrud, 
Hi fethodd eisieu gallu, ni fethodd eisieu llid. 

Ac ofer pan y íîeindiodd i roi ’ddynt farwol glwy’, 

Mi wisga’ ddyfais arall (’be hi),—mi âf gyda hwy; 

Pan b’wyf fi yn eu canol, yn gariad ac yn dân, 

Myfi wnaf fwy o ddrygau o bosib’ nag o’r blaen. 

Hi gym’rodd apostoliaeth o’r diwedd arni ei hun, 

Ac wrth yr eglwys newydd hi gadwodd heddyw ’nglŷn; 

Gan dd’od âg us ac efrau, a phynciau gau yn llu, 

A bywyd cnawdol segur fel diluw gyda hi. 

Nes gorfu ar y gwylwyr, sy ’n dysgwyl ar y mur, 

Paul, Pedr, lago, loan, rybuddio ’r dwyrain dir; 

Ac un yn d’weyd ei phynciau, ac un yn d’weyd ei bai, 

A phawb yn groch yn gwaeddi ei bod hi ’fi agosâu. 

Ei duw hi yw ei bola, ’be un yn eglur iawn, 

Ac ara ei bol mae ei swfwr foreuddydd a phrydnawn; 

Ei syniad sy ddaearol, ei myfyr sy am y dòn, 

A’i chlod ydyw ei ch’wilydd, wrth hyn ’nabyddwch hon. 

Mae ’n gw’ardd, ’be ’r llall, briodas, ei hun ordeiniodd Duw, 
Mae ’n gwahardd bwyta bwydydd amrywiol pur eu rhyw; 

Y rhai a greodd Iesu, yr hwn a gafodd glwy’, 

I gyd trwy roddi diolch i’w eu harferyd hwy. 

JUDAS YN CERYDDU YSBRYD PENRYDD ANTINOMIAETH. 

Mae Jude yn daran danllyd, yn llawn o ddwyfol lid, 

Yn portreadu ei pherson, a’i drygau mawr ynghyd ; 

Yn llwybr Cain mae ’n cerdded, sy ’n lladd y gwirion ddyn, 
Condemnio, ’be ef, y gonest, er mwyn dyrchafu ei hun. 

Gwrth’ddwedyd gyda Chorah, brophwydi sanctaidd Duw, 

Ac ennyn tân mewn gwersyll, o’r cynddeirioca’ ei ryw; 
Dewino gyda Balaam, a derbyn gwobr gau, 

I regu a darostwng y dewisedig rai. 

Mae hi a’i phlant yn frychau, er teced yw eu gwedd, 

Ymhob cynnulliad nefol, ymhob rhyw gariad wledd; 

Cyd-wledda yn rhyfygus â’r saint, nefolaidd ryw, 

Ymlanw ar ddanteithion heb fymryn bach o Dduw. 

Cymylau heb ddim dwfr, rai sychion difwynhâd, 

Dieffaith, diawdurdod, dibarch i’r dwyfol waed; 

Arweinir gan y gwyntoedd, o’r dwyrain fel i’r de, 

Heb ddwyn un gawod beraidd, ond attal haul y ne’. 

Prenau wedi eu diwreiddio, heb ffrwythydd o un-rhyw, 

Dwy waith yn awr yn feirw, dybyg’sid un tro ’n fyw; 

Fel tònau cynddeiriocaf y moroedd yn ddi-baid, 

Sydd yn ewynu allan eu c’wilydd, fel y llaid. 

Ser gwibiog, bwhwmanllyd, sy ’n rhedeg yma a thraw, 

At y pleserau cynta’ ynddynt a ymaflo eu llaw; 

Ac iddynt rhowd yn nghadw niwl t’wyllwch dudew chwith, 
Digofaint dwyfol tanbaid, i’w poeni ynddo fyth. 

Grwgnachwyr, a thuchanwyr, afrywiog y’nt bob un, 

Sy ’n cerdded ’n ol eu chwantau afreolus brwnt eu hun; 

Yn d’weyd chwyddedig eiriau o ymffrost cas bob dydd, 
Mawrygu wynebau dynion, am wobr, ac am íudd. 

Gwatwarwyr eiddigeddus, sy am ddamsang pawb ynghyd, 

Sy â’u bywyd yn annuwiol, a’u hysbryd yn y byd; 

Ac yn didoli eu hunain, gan fostio rhydd-did mwy, 

Heb feddu Ysbryd Iesu, na ’nabod dim o’i glwy’. 

A barn y rhai ’n, cyn diluw, a rowd gan brophwyd mawr, 

Yr hon a sicr safodd o Enoch hyd yn awr,— 

D’ai ’r Arglwydd a’i angylion, a’i seintiau i farnu ’r byd, 

A J ezebel gondemnid, a’i heppil yno ynghyd. 

PEDR YN DANGOS CYNNEDDFAU ATHRAWON ANTINOMAIDD, ETJ 
HANWIREDD a’u DIALEDD HWY a’u CANLYNWYR, 2 PEDR ii. 
A Phedr yntau olrhain ei nodau drwg hi gyd, 

O amser Jan’ a Jambres, dau brophwyd gau ynghyd; 

Ei bod hi ’n dirgel arwain i mewn, a dyrys wau 
Heresiau pur ddiiiystriol, ac athrawiaethau gau. 

Mae ’n gwadu ’r Hwn a’i prynodd, ein Iesu mawr, ’be ef, 

O ran nad yw hi ’n dilyn sancteiddiol Iwybrau ’r nef; 

Yn tynu arni ei hunan a’i phlant ddinystr glân, 

A llawer a ganlynant eu dystryw hwynt ymlaen. 

Ac mewn cybydd-dod eger, a chwedlau, ’n gwneuthur rhith, 
Marsiandiaeth wnant o honoch er eich dystrywio fyth; 

Bwytânt o gnuf eich defaid, ac yfant laeth eich ŵyn, 

Ond poen a thraul a gofid ni chym’rant er eich mwyn. 

Ar ol y cnawd y rhodiant, mewn chwant aflendid cas, 
Diystyru wnant lywodraeth, ceryddon nefol ras; 

Rhyfygus a diofn, a chyndyn y parhân’, 

Heb arswyd cablu urddas, i’r rhai rho’dd Duw y blaen. 

’Nifeiliaid afresymol, anianol, rhagddynt ânt, 

A wnaethpwyd i’w dyfetha, a’u dala gan eu chwant; 

Y pethau ag nis gwyddant a gablant yn gytun, 

A hwythau a ddyfethir yn eu pleserau eu hun. 

A chyflog anghyfiawnder gânt am eu gwaith ryw ddydd, 

A moethau yn hyfrydwch beunyddiol iddynt sydd ; 

Rhyw frychau brwnt a meflau ynt yn eich gwleddoedd cûr 
Ac eto ymddigryfu maent yn eu twyll eu hun. 

A’u llygaid breision gwibiog, yn llawn godineb cas, 

Heb beidio medru pechu, na chwant i gario ’r maes; 

Yn llithio rhai anwadal i’w rhwydau drwg eu hun, 

A gwneuthur yn gaethweision, heb ado, os gallant, ddyn. 

A’u calon gas o’r diwedd wedi ’mg’nefino ’n llwyr 
A hoced, a chybydd-dra, o’r boreu hyd yr hwyr; 

Eu henw yw plant y felldith, ac arnynt cwymp ryw bryd, 

^ A melldith ynt i’r eglwys, a melldith ynt i’r byd. 

Yr union fifordd adawsant, cyfeiliorn ynt o’r bron, 
Canlyn’sant fifordd mab Bosor, gau wobr ydoedd hon; 

Yr hwn ga’s ei geryddu â dynol lef yn frau, 

O safn asen fudan, arferol tan yr iau. 

Ffynnonau y’nt, diddwfr, cymylau heb ddim gwlaw, 

Sy ’n cael eu troi a’u gyru gan dymhestl yma a thraw; 

I’r rhai mae niwl tywyllwch, a’r brwmstan chwerw syth, 

Yn nghadw fel eu gwobr, i dragwyddoldeb byth. 

Yn d’weyd chwyddedig eiriau gorwagedd, dilesâd, 

Trwy chwantau a thrythyllwch yn llithio rhai a gaed 
Un waith wedi dihengu i maes o faglau ’r byd, 

Drachefn yn eu rhwydo, a’u dala ynddo ’n nghyd. 

Yn addaw rhydd-did hyfryd, cysurus i bob un, 

A hwythau ’n weision pechod, a phob ryw chwant ei hun ; 
Yn gorwedd tan euogrwydd, mewn tom a llaid yn troi, 
Heb geisio ’ddiwrth un pleser, na ’i goncro fe, na fifoi. 

Fel hyn desgrifiwyd Jeze’, hocedus butain fawr, 

Gan ddeuddeg hen Apostol ddanfonodd nef i lawr; 

Ac eto er eu hymdrech i’w dodi maes ar g’oedd, 

Yn plesio myrdd myrddiynau hi â’i hathrawiaethau oedd. 

YSBRYD PENRYDD, NEU ANTIMONIAETH, a’i EISTEDDFOD YN 
EGLWYS RHUFAIN. 

Ac fel b’ai ’r amser auraidd, Apostolaidd yn pellhau, 

Drwg fywyd a gynnyddai, fifrwyth athrawiaethau gau j 
A Jezebel a ddringodd o’r diwedd c’uwch a’r ne’, 

Nes ennill holl eglwysi ’r Gorllewin faith a’r De. 

A gwneuthur maingc ardderchog o fewn i Rufain fawr, 

Adeilwyd ar saith mynydd, fel gwelir hyd yn awr; 

Y man mae hi yn eistedd yn fawr ei rhwysg a’i grym, 

Ar fwystfil o liw ’sgarlad, heb i’w gwrth’nebu ddim. 

Ei gwisg sydd oll o borphor, sidan a llîain main, 

Deg corn fu iddi ’n cwympo, deg brenin oedd y rhai’n ; 

Y rhai fu ’n hir yn yfed, ac yn cael hyfryd flas 
Ar win ei brwnt aflendid, a’i hen buteindra cas. 

Gwnaeth i ymherawdwyr cedyrn i gwympo yn ddioed, 

Ymddiosg o’u coronau, ’nghyd a chusanu ei throed 
Ei hewyllys oedd y cyfan, a’i gair ga ’r blaen o hyd, 

Gan wych freninoedd enwog a phendefigion byd. 

Nes myn’d ei haeth a’i harswyd o’r Dwyrain hyd y De, • 

Can’s ganddi ’r oedd awdurdod ar draian ser y ne’; 

Hi swyddai, hi ddiswyddai, hi godai, hi dynai lawr 
Frenhinoedd pena ’r ddaear, ac ymherawdwyr mawr. 

Marchogai wàrau dynion, hi hunan bîau ’r byd, 

Gwnai i frenhinoedd gerdded yn rhes o’i blaen ynghyd; 

Hi berai iddynt ddysgwyl o flaen ei dorau ’n syn, 

Heb agor iddynt dridiau mewn rhew ac eira gwỳn. 

Hi fwrddrodd, hi wenwynodd, hi wnaeth laddfaoedd mawr, 

Ar fyrddiwn lawn o seintiau cyn llifo ei chyrn hi lawr; 

Gwaed saint mae hi yn yfed, am ddynol waed mae ’i llef, 

Hi yrodd fyrdd i’r ddaear, hi gododd fyrdd i’r nef. 

• Pan dyrchafwyd Eglwys Rhufain i’r uwchder mwyaf o rwysg daearol, fe 
ymddangosodd y Pab yn y fath radd o falchder ag fyddai yn anhawdd gan un 
i’w gredu, oni b’ai fod digon o hanesion yn rhoi sicrwydd o’r peth ; canys bu 
y Pab Celestin yn coroni Harri y VI. â’i droed. A Harri IV. fu yn dysgwyl 
wrth ddrws y Pab dri diwrnod a thair nos, mewn rhew ac eira, am ddyfodfa 
i mewn at y Pab Gregori. Brenin loan hefyd fu’n cynnyg ei goron i 
Pandulphus, Legate y Pab. Harri y VI., Emprwr, fu yn ymadael â’i goron, 
ac yn ei rhci i’r Pab. Brenin Harri yr H fu yn gorfod cusanu pen glin Legate 
y Pab. Ffrederich y I., yr Emprwr, fu yn dal stirrup y Pab, ar yr ochr 
aswy. Bu’r Pab yn marchog, yr Emprwr yn dal 'y flrwyn, a Brenhinoedd 
yn cerdded o’r blaen. Bu’r Pab yn cael ei ddwyn ar ysgwyddau dynion, 
Ymerawdwyr a Brenhinoedd yn cerdded or blaen.—W. W. 

Mae hi heddyw wedi ymdaenu i’r de a’r dwyrain draw, 

’D oes man yr enwir Iesu na welir ôl ei llaw ; 

Mae ’n llechu yn yr eglwys, sy â’i chlochdŷ cuwch a’r nen, 

Mae yn y tŷ cyfarfod, yn d’weyd mai hi sy ben. 

Mae yn mhob sect ac enw, ond yn rhai sectau ’n fwy, 

Ac weithiau hi ddatguddir, ac weithiau hi gaiff glwy’; 

Mae arni gant o enwau, a’i henwau oll y sydd 
Yn cael eu trin a’u trwsio, a’u harddu bob rhyw ddydd. 

B’ le bynag mae ymddangosiad, heb gadw dim o’r gwir, 

B’ le bynag gwres a thaerni, heb fywyd duwiol pur, 

B’ le bynag gwir egwyddor heb gariad ac heb ras, 

Ond Jezebel sydd yno, nid Iesu, ’n cario ’r maes. 

Mae ’n dysgu athrawiaethau sydd âg awdurdod mawr, 

Gael bywyd pur, ac ofn, duwiolaf ras, i lawr ; 

A rhodio yn ddaearol, yn gnawdol, ac yn llym, 

A chadw pynciau crefydd, heb gadw eu bywyd ddim. 

Mae serthedd, mae segurdod, yn rhedeg megys lli’, 

A bwyta ’n dda ac yfed, gyda ’i hathrawiaeth hi; 

A gwisgo ffwr a felfed, a lawn, a llîain main, 

A gwneyd i’r abl dalu yn fuan am y rhai ’n. 

Mae erlid, mae condemnio, mae barnu pawb o’r byd, 

A myrdd o eiriau segur mae ’n gadarnhau yn nghyd; 

A dant am ddant, a llygad am lygad, iddynt hwy 
Ag sydd yn duo ei henw, a rhoddi iddi glwy’. 

Wedi anghofio ympryd, a gweddi uchel gri, 

Ag sydd yn agor drysau cadarna ’r nefoedd fry; 

Ond yn dyoddef rhyddid, yn esmwyth, neb nacâd, 

I oll sy ’n boddio natur, a phlesio cig a gwaed. 


PENNOD XVI. 

Theomemphus yn cyfarfod â Jezebel (sef, dyn, o ysbryd Antinomaidd, a 
chrefydd benrydd), ac yn ymddyddan â hi am y ddeddf, am natur yr 
Efengyl, am flrwythau ffydd.—Ac yn mron ei demtio ef.—Ond yn dianc, 
ac yn ymolchi yn ffynnon Bethlehem. 

O ND ar ryw un diwrnod, a’r haul yn ddysglaer iawn, 

Yn tynu i’r gorllewin, yn addaw teg brydnawn ; 

A Theomemph’ yn rhodio, a’i fyfyr tua ’r ne’, 

Yn unig wrtho ei hunan, balmentydd Salem dre’; 

Yn gwibio ei lygaid nefol fFordd yma a ffordd draw, 

Heb ddeall fod gan Satan ryw faglau cas gerllaw, 

Fe ’i gwelai hi, chwedleugar, mewn gwisgoedd hyfryd dlws, 
Cariadus ymddangosiad yn eistedd wrth ei drws. 

JEZEBEL. 

O henffych well, bererin, nefolaidd ŵr ! ’be hi, 

Uwch pendefigion pena’ y ddaear yw dy fri; 

Y galon hon a lamodd yn fynych tan fy mron, 

Mewn gobaith ryw amserau cawn wel’d y fynyd hon. 

Wel, tyred tros fy nhrothwy, a rho dy glin i lawr, 

Am hyn rhowd imi gaban, o’r diwedd daeth yr awr; 

Fy nghronglwyd ddim mwy hapus, na minnau ddim mwy mri, 
Na ’r pryd mae Theomemphus yn eistedd tani hi. 

THEOMEMPHUS. 

Os gras wyt ti ’n ei garu, a doniau pur y nef, 

Fedd Theomemph’ lygredig ond gronyn hono ef; 

Ond gronyn yw sy ddigon, mae gronyn Duw yn faith, 

I’m cadw i rhag uffern, a’ra dwyn i ben fy nhaith. 

Mi gredais, mi wrthgiliais, mi gerais Dduw i gyd, 

Mi gysgais, mi ymroddais yn nghariad oer y byd; 

Rhad ras sydd yn fy nghadw, ’d oes ar fy enaid cun 
Ddim gwaith a dâl ei enwi ond weithiodd Duw ei hun. 

JEZEBEL. 

0 Theomemph’, ’r wy ’n credu, ac anhawdd ffeindio dyn 
Sy ’n ’nabod nef ac uffern fel yna ynddo ’i hun I 
Er bod holl roddion nefoedd yn rhad ac yn parhau, 

’D oes nemawr yn eu ’nabod, a llai yn eu mwynhau. 

Pan delom ni i ddeall gorch’mynion Sîon fryn, 

A gado ’r ddeddf llwyr* cefn, fu ’n fawr ei rhwysg cyn hyn ; 
Rhoi heibio ofn deddfol, sy ’n blino foreu a hwyr, 

Ni ddown i brofi rhyddid, ’d oes neb ond rhai a’i gŵyr. 

THEOMEMPHUS. 

I’r rhyddid nefol hyfryd, i roi ’n meddyliau i’r nef, 
Ymlawenhau, ’mhyfrydu yn ei ogoniant Ef; 

Heb gadwyn o euogrwydd, na ’r cabledd dudew mawr, 

Fel cadwyn brês, sy ’n rhwymo mewn pydew obry lawr. 

A thyma ’r rhyddid nefol wyf am gael ei fwynhau, 

Na bo un math o bleser o mewn yn amlhau; 

* Hyny yw, A gado ’r ddeddf o’r tu cefn yn llwyr. 

Ond ffydd bob dydd yn ymladd, yn gwylio, yn cario ’r dydd, 
A’m bywyd trwy bob croesau yn fywyd llawn o ffydd. 

JEZEBEL. 

Mae arfaeth wedi ei gwneuthur, mae hono fel y bryn, 

Mae wed’yn addewidion yn cylchu ’r arfaeth hyn ; 

A myrdd o addewidion gyfiawnwyd oll yn un, 

Yr awr ar groesbren chwerw bu farw Mab y dyn. 

Yn awr i’r rhai arfaethwyd mae addewidion rhad, 

Hwy gànwyd, neu hwy gènir yn íuan yn y gwaed ; 

A hwnw ga’s faddeuant, nid bellach byth ei le, 

Trwy ddeddfol waith drachefn, i fiotio llyfrau ’r ne’. 

Myn’d at y ddeddf am fywyd, a’i thori fyth heb lai, 

A chwympo a galaru, och’neidio a ’difarhau; 

Ac yna ei thori eilwaith, ar ol cael ynddi hedd, 

Ei briwio hi a’i chyfiawni, nes gorwedd yn y bedd. 

THEOMEMPHUS. 

Mae ’r ddeddf yn dda, yn sanctaidd, a’i changau bob yr un 
Yn gopi o’r purdeb nefol sy ’nghalon Duw ei hun; 

Ac y mae ’r saint yn ymdrech o hyd am ufuddhau, 

Ac yn hiraethu ’n wastad bob mymryn am gwblhau. 

Ac unwaith pan y torwyf orchymyn lleia’ ei ryw, 

’R wy ’n gwel’d im’ ddiystyru ewyllys bur fy Nuw ; 

Mae ’r gyfraith yn fy namnio, ’r wy ’n rhedeg yn fy ngwaed 
At glwyfau ’r addfwyn Iesu, i ’mofyn am iachâd. 

’R wy’n gruddfan, ’r wy ’n och’neidio, ’r wy ’n wylo, ’n ’difarhau, 
Am gael maddeuant newydd yn hollol am fy mai; 

A theimlo heddwch hyfryd, ar ol y ’storom fawr, 

A nerth fy llygredigaeth ar unwaith gwympo lawr. 

JEZEBEL. 

Deddfoldeb yw dy brofiad, ac er mai Ciistion gwir, 

Mwy nag oedd raid a deithiaist o ddyrys anial dir; 

Ti wnest it’ Iwybrau geirwon, ti doraist ffordd i maes, 

Wnaeth Moses, i ragori ar oruchwyliaeth gras. 

O Theomemphus, cymer it’ gynghor genyf fi, 

A thyma pa’m y’th elwais mor wresog i fy nhŷ; 

I ryddid oll y’n galwyd, ffyddlonaf, anwyl frawd, 

THEOMEMPHUS. 

Ond gochel un achlysur arferyd hwn i’r cnawd. 

bywyd a marwolaeth theomemphus. 

JEEEBEL. 

Pob peth sy bur i rhei’ny, ac ei arferyd yw, 

Y rhai a fu tan Sina’, a brofodd heddwch Duw; 

A Moses a waharddodd rhyw lawer iddynt hwy, 
ünd cawsom i’w harferyd trwy Iesü a’i farwol glwy’. 

THEOMEMPHUS. 

Mae deg o eiriau purion a rowd ar Sina’ fryn, 

Mewn nerth, a bod, a bywyd, yn para hyd yn hyn; 

A gwae yr hwn a’i toro, ’d oes iawn gael ìs y neí, 

Ond gwaed yr addfwyn Iesu i gymhwyso ato ef. 

Na thwng, a chadw ’r Sabboth, sy eiriau pur di-nam, 

Na ladd, ac na ladrata, rho barch i’th dad a’th fam; 

Na ddwg un gam-dystiolaeth, yn erbyn gelyn ddyn, 

Ac fyth na wna odineb, yw ’wyllys Duw ei hun. 

JEEEBEL. 

’D wy ’n ’studio mo ’r gorch’mynion, ’r wy ’n treulio ’ra dyddiau 
maes, 

Wrth gredu im’ harfaethu, a chredu im’ gael gras ; 

A byw mewn hyfryd gariad, os galla’ i, â phob sant, 

A d’weyd ío yn fy meddwl, a gwneyd fo arna’ i chwant. 

Attolwg, pa sancteiddrwydd sy ’n un diwrnod mawr? 

On’d wyf fi rwym i garu fy Nuw bob mynyd awr ? 

I’r tlawd, i’r gwas, i’r caethwas, i’r asen, ’nifail mud, 

Rhowd seithfed dydd i orphwys rhag eu llabyddio ’nghyd. 

Mae bywyd yr anifail, mewn ífos neu dd’rysni sydd, 

Yn fwy, yn well, yn drymach, na ’r Sabbath seithfed dydd ; 

Nid dyn er mwyn y Sabbath, ond Sabbath er mwyn dyn 
Lluddiedig a thrafferthus, medd Iesu mawr ei hun. 

Fyth na chaethiwa ’th hunan, i godi fyny ’th fryd, 

Ar un diwrnod sanctaidd yn fwy nag unrhyw bryd; 

Can’s y mae ’r annuwiolion, a phlant y byd heb ball, 

Yn gorphwys un diwrnod o derfyn byd i’r llall. 

THEOMEMPHUS. 

Nid gorphwys ’r wyf fi arno, yn hytrach gweithio mwy, 

A ’mofyn pur bregethau, b’ le bynag byddont hwy; 

Gweddío ddeg am unwaith, ac felly ’r Sabbath sydd 
I mi o ddyddiau ’r íìwyddyn y pell felusaf ddydd. 

Pum’ pregeth un diwrnod wy’ weithiau ’n wrando ’n llwyr, 

Heb fwyta ac heb yfed o’r bore hyd yr hwyr; 



Ond canu a moliannu, a gwledda yn y ne’, 

’R wy ’n rhoi íy hun i gysgu fel yn ei fynwes E’. 

Hiraethu bore drannoeth am Saiem sanctaidd bur, 

A meddwl daw y Sabbath tragwyddol cyn bo hir; 

A rhifo ’r chwech diwrnod, a’u henwi o awr i awr, 

A brefu am y seithfed, gwyn fyd na f’ai e ’n awr. 

JEEEBEL. 

Hwyl, tymher, a deddfoldeb yw ’th brofiad gwan i gyd, 

A dyddiau gŵyl, a Sabbath, a newydd loerau ’nghyd; 

Sain udgorn a sŵn clychau sy ’n awr yn tarddu maes, 

A deddfau cnawdol Moses tan oruchwyliaeth gras. 

Un dymher gref o gredu sydd raid i mi bob dydd, 

Ac yn lle pob rhyw deimlad ni cheisiaf fi ond ffydd; 

Mewn oerni, mewn gwresogrwydd, mae hon yn para ’r un, 
Nid yw hi fwy dydd Sabbath, dydd Mercher, na dydd Llun. 

THEOMEMPHUS. 

Fel cadw ’r Sabbath, eilwaith, mae Na ladrata ’n un, 
Gorchymyn digyfnewid a roddodd Duw ei hun; 

Ni allaf fi gymeryd dim ag sydd eiddynt hwy, 

Heb genad gan ei berchen, heb roi ’m cydwybod glwy’. 

Mae ’m Iesu yn fy nysgu, a hyny yw fy mri, 

I fod yn fodlon ddiddig i roddodd ef i rai; 

Heb chwant, ac heb eiddigedd un mymryn at a ga’dd 
Feddiannau mawr a helaeth, a chyfoeth o bob gradd. 

Mae hawl gan bawb i’w meddiant, wrth y gorchymyn hyn, 
B’oem byw bawb ’n ol y mesur ro’dd Iesu o gyfoeth in’; 
Mae ’n lladrad byw mewn moethau, a gwisgo llìain main, 

A dodi rhai cyfoethog i dalu am y rhai ’n. 

JEZEBEL. 

Cyffredin oedd meddiannau yn oesoedd goreu ’r byd, 

Pawb i’w mwynhau a’u cym’ryd fel byddai yn ei fryd; 
Cybydd-dod, daearoldeb, ac eisieu ’chydig ffydd, 

Yw methu o haeiioni, a methu o ysbryd rhydd. 

’D wy’ ddim yn eiddo fy hunan, na dim sydd genyf fi, 

Boed oll o fewn fy lletty, O Theo’, ’n eiddot ti; 

Pa’m nas gall sant gyraeryd yr hyn sy ’n eiddo ’r ne’ ? 

Y pagan dall cybyddlyd a’i geilw ’n eiddo fe. 

Boed duwiol ar ddyn duwiol yn eon ac yn hy’, 

Pa’m byddai neb mewn eisieu tra arian gyda mi ? 

Boed Jezebel a’i harian, a’r cwbl yn ei rhan, 

I’r cyntaf sant a ddelo i’w ’mofyn yn y man. 

Aed ffwrdd yr hen anghariad o ddysgwyl talu ’n ol, 

Un gred, un pwrs, un ysbryd, un llettŷ, llaw a chôl ; 

Aed pob peth yn gyífredin o’r dwyrain faith i’r de, 

Rhwng pererinion cywir sy ’n teithio tua ’r ne’. 

Ni all lladrad fyth fod mwyach rhwng seintiau fo gytun, 

Can’s cyfoeth y cyfoethog sydd gan y tlotaf ddyn ; 

A phan yn eiddo ei hunan, anmhosibl iddo mwy, 

Pan cym’ro dda trwy wybod, ladrata arnynt hwy, 

THEOMEMPHUS, 

O Jezebel, ti gollaist; ’r hyn a-gyfrano ’r nef, 

I un fel goruchwyliwr y rhy Rhagluniaeth ef j 
Edryched yntau ’n fanwl ’n ol hyny ato ei hun, 

Can’s rhaid rhoi cyfri’ cywir ar fyr i Fab y dyn. 

Nid oes gan un ar arall, pe duwiol faent ill dau, 

Ddim hawl i gym’ryd mymryn, ond fel bo ’r llall yn rhoi; 
Mae ’r Bibl mawr yn d’wedyd mai lladrad yw, a cham, 

Byw ar feddiannau eraill, neu ddwyn ar dad a mam. 

Mae twyll yn dy athrawiaeth, mam pob segurdod yw, 
Segurdod sydd yn meithrin pob nwydau drwg eu rhyw; 

Bwyta trwy chwys dy dalcen, medd Duw, a gweithia â’th rym, 
Fel genyt bo i roddi i’r hwn sy heb feddu dim. 

’R wyt ti fel yna ’n dadrys hyfryd gyfreithiau ’r ne’, 

Yn tynu ffwrdd elusen rinweddol bur o’i lle; 

Trugaredd a haelioni, ac amryw nefol ras, 

(Trwy ryddid cyfeiliornus), o’r Bibl mawr i maes. 

Yn rhwystro ’r bobl weithio, ond bwyta trwy fawr flys 
Yr hyn ennillodd eraill yn galed yn eu chwys; 

Yn meithrin chwantau cnawdol, a phob ryw anllad wŷn, 

Mae eitha’ grym trythyllwch wrth d’ athrawiaethau ’nglŷn. 

Gwir yw, ’r wy ’n credu ’rwan a glywais i o’r blaen, 

Dy fod di ’n rhoddi rhyddid i natur fyn’d ymlaen ; 

Y gair, Na wna odineb, ond cofìa y ceidw ei le 
Ryw fil o weithiau ’n sicrach na ’r haul yn entrych ne’. 

JEZEBEL. 

Mae erlid cas, a chelwydd, yn nod ddiddadl, clir, 

O falais Satan darug, ac o bererin gwir; 

Fyth cariad wy ’n ddyrchafu, a chariad bîa ’r dydd, 

A’r fìydd sy heb fedru caru, na foed i mi yn fifydd. 

Pwy gyfraith dd’wed yn erbyn cyfeillach saint ynghyd ? 
Pwy reswm gwahardd cariad i gael fo yn ei fryd ? 

Paham rho’dd Duw egwyddor, a nwydau sy ’n parhau, 
Ond i’n cariadau nefol pryd mynont i’w mwynhau ? 

Cyn cwympo o ddyn yn Eden, mewn natur rhowd y tân, 
Ac anghen sydd o’i ennyn a’i feithrin yn y blaen; 

I lanw ’r byd o ddynion, Brazil a maith Beru, 

Ni chreda’ i yn wrthwyneb fod hyn i feddwl Duw, 

Pa rwgnach, pa anfoddlonrwydd sy o’r de i’r dwyrain dir, 
Gan wragedd fwy na myrddiwn tuag at eu priod wŷr, 

Ond am na fedrant garu, (efnuchiaid oer di-fryd,) 

Nac edrych fyth yn serchog ond ar drysorau ’r byd ? 

Ac er mwyn gwneuthur cariad yn llawer uwch ei ryw, 

O asen gwryw gwnaethpwyd y fenyw gynta ’n fyw; 

A phwy sy ’n berchen deall yn awr all rwystro dyn 
Gofleidio a chael meddiant o’i asgwrn gwỳn ei hun ? 

THEOMEMPHUS. 

Na fwyta fwyd eilunod, eu haberth ffiaidd yw, 

Godineb ac anlladrwydd ei hunan farna Duw; 

A’i farn sydd yn gynddeiriog, a ffiamau yw ei lid, 

Nid dyn saif yn ei erbyn, ei eiriau rwyga ’r byd. 

Priodas sydd yn addas, a sanctaidd yw yr iau, 

A’i phleser sydd gyfreithlon wrth gyfraith Duw i’r ddau; 
Aflendid sydd ufifernol, gwastadol Dophet dân, 

A bwydydd a diodydd sy ’n gyru ’r fflam ymlaen. 

Boed i’r cenedloedd arfer (sy heb ’nabod Israel Sant), 
Boed blys, a chnawd, a phleser, yn un ffleiddiaf chwant; 
Ond ffoed y pererinion sy ’n myn’d tua ’r nefol le, 

Rhag pob rhyw chwantau aflan a enwir îs y ne’. 

Mae ’r galon hon yn deml i’r Hollalluog Dduw, 

Na chaed anlladrwydd ynddi lettya tra f’wyf byw; 
Pleserau mwy godidog mae f’ enaid yn fwynhau, 

Ac na foed byth ira’ redeg at un pleserau llai. 

JEZEBEL. 

O Theomemph’ wiriona’, ’r wy ’n deall nad wyt ti 
Yn gwybod mo ddyfnderoedd hen Satan gyfrwys hy’; 

Ni fuost fawr o gartre’, nis gwyddost fawr am ’stôr 
Sy fry yn entrych awyr, ac obry yn y môr. 

Os chwant sy yn fy nghoncro rai prydiau, a’m cael i lawr, 
Hyn sy am gŵyr y diafol íod genyf drysor m.awr 

Prophwydes wyf sy ’n ’nabod dirgelion Sîon fryn, 

O na ddoi Theomemphus i brofi ’r pethau hyn. 

Heb dreulio ei amser gwerthfawr fel yma o hyd yn brudd, 
A rhedeg tan euogrwydd ryw ganwaith yn y dydd; 

Dy boen yw dy hyfrydwch, dy euogrwydd yw dy rym, 

Dy hawddíyd ar y ddaear a’th bleser aeth yn ddim. 

THEOMEMPHUS. 

Mae ’m cnawd yn caru crwydro yn fynych iawn o dre’, 

Nid llawer gwell yr aswy na chanddo yr ochr dde’; 

’R wy ’n teimlo arnaf ofn, a theimlo arnaf chwant, 

Y fynyd gynta’ yw ’r oreu i Theo’ fyn’d i bant. 

JEZEBEL. 

Nage, O aros ronyn, nid yw egwyddor gras, 

Yn glau yn cym’ryd tramgwydd, a dianc ffwrdd i maes; 

Ni frysia, ni therfysga, os credu y mae gŵr, 

Nes clywed gwraidd y chwedl, a phrofi grym y dw’r 

’R oedd arnaf fi adduned, ac eisieu myn’d i’r wledd, 

’R oedd genyf ŵyl i’w chadw, ac offrwm aberth hedd; 

A heddyw mi a’u telais, addewais oll i Dduw, 

’R wy ’n esmwyth yn fy ysbryd, diwrnod hyfryd yw. 

Mi drwsiais, do, fy ngwely, â llèni hyfryd fain, 

Llieiniau pur ardderchog, o’r Aipht y daeth y rhai ’n; 
Gwaith dwylaw ’r cywraint ydyw ’r cerfiadau braí o’u bron, 
Mwgderthais ef âg aloes, a myrr, a sinamon. 

Tyr’d, aros yma heno, mi wnes dy le yn glyd, 

Caiff cariad dy ddiíyru trwy ’r nos, er maint ei hyd; 
’Chaiff yma ddim dy flino, fydd yma ond ni ein dau, 

A dim a gaffo ei wneuthur ni rhaid it’ ’difarhau. 

Fy mhriod nid yw gartre’, fe aeth i’r cefnfor draw, 

A chodaid fawr o arian a gym’rodd yn ei law; 

Fe ddaw y dydd ammodol, ac fyth nid yw efe 
Yn dyíod cyn yr ammod, p’odd bynag bo ’i dre’. 

THEOMEMPHUS. 

Fe astudiodd Theomemphus, fe deimlai fod bob cam, 

Ei swynion a’i throiadau yn ennyn ynddo ’r fflam; 
Caruaidd ddull ei hwyneb, a’i llygaid serchog llon, 

Vn gweithio goglais dystaw, dirgelaidd tan ei fron. 

Nes cyn i’r tân ei ennyn, daeth ofn duwiol sydd 
Yn ennyn zel a gwylio, ac yn gwresogi ffydd ; 

Gan beri iddo redeg, a chadw ei hun yn lân, 

Mae ’r fan, ’be fe, ’r wy ’n aros uwch dibyn uffern dân. 

Prophwydes yw ei henw, ond hwn sydd enw gau, 

’ D oes yn ei ffydd na galar, nac och, na ’difarhau ; 

O’r pydew mwyaf dwfn yn uffern fawr y ca’s, 

Gan Belzebub a Dagon, ei hathrawiaethau maes. 

Ei phynciau sydd yn arwain yn ífiaidd iawn i fyw, 

Hon yw sydd ar y bwystfil, yn marchog, coch ei liw; 

Y llwybr idd ei llettŷ yw ’r ffordd i uffern fawr, 

Fe Sifiodd Theomemphus ei fywyd bach yn awr. 

Mae hi yn un â Balaam, yn dodi merched glân, 

I rwystro meibion Jacob i deithio ’r ffordd ymlaen; 

Mae ’n dysgu ’r pererinion i edrych yma a thraw, 

A chym’ryd hyny ’n bleser y cyntaf fo gerllaw. 

Mae ’n daclus ac yn hawddgar, ac yn synwyrol dlws, 

Ond y mae ’n gwneyd marsiandiaeth o bawb a ddêl i’w drws; 
Mae ’n llithio myrdd o ddynion, eneidiau gwerthfawr cun, 

I fyw yn ol eu natur, a phlesio eu cnawdol wỳn. 

THEOMEMPHÜS WEDI CAEL PRAWF O NATUR CREFYDD BENRYDD, 
YN EI FFIEIDDIO HI, AC YN FFOI RHAGDDI. 

Yr awrhon Theomemphus tan ddiolch aeth i bant, 

Dy ras dy hun, fy Arglwydd, ’be fe, goncwerodd chwant; 

Mi faeddais, mi orchfygais, mi ddes o’r rhwyd i maes, 

Fy nhafod fyth na thawed, ond canu nefol ras. 

’R wy ’n rhydd; ond mi ddifwynais, gall’swn ddifwyno mwy ; 
Heb fyn’d i ffynnon Bethle’m ni arosa’ i fynyd hwy; 

Y ffynnon sydd yn golchi, y ffynnon rydd iachâd 

I’r rhai mewn tom ymdroddodd, neu ’n gorwedd sy mewn gwaed. 

Yn Bethle’m mae hi ’n tarddu yn loew ffrwd i maes, 

Mae ’n rhedeg fel y grisial yn awr tan orsedd gras ; 

Mi sodda’ f ’ enaid aflan i lawr yn nyínder hon, 

Hi ddiffydd bob euogrwydd ennynodd tan fy mron. 

Mae athrawiaethau J eze’ ymron a llanw ’r byd, 

Hi dynodd idd ei llettŷ fyrddiynau maith ynghyd; 

Ac wrth ei drws mae beddrod, mi ’drychais ynddo ef, 

Llawn o benglogau dynion rifedi ser y nef. 

Pob sect, pob cenedlaethau, pob oedran, a phob rhyw, 

O’r diluw hyd yn yma fu o íywyd drwg yn byw; 

011 yn proffesu ’r Iesü, ond o ymarweddiad rhydd, 

A’u chwant yn eu concwero, a’u cnawd yn cario ’r dydd. 

Hi Jezebel sy ’n arwain y llîaws hyn i gyd, 

Cânt ar eii cred roi enw a fynont yn y byd ; 

Cânt arfer y ddysgyblaeth a’r drefn fo arnynt chwant, 
Ond glynu wrth y drefn, a’r bywyd i roi bant. 

Mae miloedd yn ei charu na fynant adde’ eu bod, 

Yn cyfeillachu ’n ddirgel, ond heb brofifesu ei nôd; 
Maent yn íìleiddio ei henw, ond yn cael hyfryd flas 
Ar gant o athrawiaethau ag mae ’n eu dodi maes. 

Hi lygrodd wlad ac eglwys o gwmpas maith y ne’, 
Cymysgu wnaeth â’r sectau o’r dwyrain faith i’r de’; 
Boed clod, ’be Theomemphus, i’m Duw a’i nefol ras, 
A wnaeth i’m henaid ddianc o’i dyrys rwydau maes. 


PENNOD XVII. 

Malais Iratus at Theomemphus yn ennyn ei lid yntau; Duw yn llefaru yn 
ddirgel wrtho,—yntau yn maddeu iddo, ac yn ei gofleidio; ac yn troi 
Iratus yn Gristion ; ac yn son llawer am ras maddeuol, a natur gwir 
^ariad, 

O ND nis ca’dd Theomemphus, er iddo gario ’r dydd 
Ar J ezebel a’i swynion, ddim eto fyn’d yn rhydd 
O osodiad temtasiynau ; mae temtasiynau ’n nglŷn, 

Tra ’n rhodio wyneb daear, ^wrth y duwiolaf ddyn. 

Ond cyntaf un a wasgodd yn danbaid arno ef, 

Oedd malais ddu Iratus, gwrth’nebwr mawr y nef; 

Ag oedd wedi ’marferyd ymlaen o groth ei fam, 

Mewn eithaf dig a dyfais, â’r gwirion wneuthur cam. 

Can’s anghen ydoedd profi ’r hwn ga’dd faddeuol ras, 

A all’sai yntau faddeu i’w gyd-greadur cas ; 

A’i alw i gofifadwriaeth o’r nwydau drwg eu hynt, 

Cenfigen fawr y pydew fu ynddo ei hunan gynt. 

Mor llawn o lid a malais oedd yr Iratus hyn, 

Ag ydyw sarph hedegog o wenwyn glas yn dỳn ; 

Cenfigen bron a’i chwalu, ac am gael tywallt llid 
At gyntaf un ag allai fe gwrddyd yn y byd. 

A Theomemph’ oedd hwnw arfaethodd dwyfol ras 
I Iratus i gael chwydu ei wenwyn arno maes ; 

I weled rhwysg ei galon, a gweled ufifern dân, 

A d’od i maes o’r fifwrnes yn burach nag o’r blaen. 

Ac anghen oedd i’w brofi â phob ystormus wynt, 

Fel profwyd Job a Joseph, ac amryw seintiau gynt; 

Fel byddai Theomemphus, fiaguryn gwych y nef, 

Yn nôd o ras efifeithiol o fewn i Salem dref. 

Am hyny cwympodd arno Iratus yn ei lid, 

Tros Satan ’r oedd yn gweithio, o Satan ’r oedd e i gyd; 

Fe ’i treisiodd, fe ’i gorthrymodd, yn ddirgel ac ar goedd, 

Ei fwyd oedd anghyfiawnder, a chelwydd wrth ei fodd. 

Ei enw hyd y gallodd a wnaeth ef yn ddi-rym, 

Gan wneyd achwynion lawer lle nad oedd achos ddim; 

Fe ’i duodd, fe ’i llysenwodd, damsangodd ef tan draed, 

Fe dorodd hyd y gallodd ei awdurdod yn y wlad. 

Ond Duw, ’r hwn oedd ar fedr troi ’r olwyn cyn b’ai hir, 

Oedd fry yn dirgel ddysgwyl p’ odd safai Theo’ ei dir; 

Yn gwybod am ei natur, yn deall am ei rym, 

On’ safai ’r nef ei hunan, ni safai Theo’ ddim. 

Ac yn resolfo ei adael ryw oriau iddo ei hun, 

I wel’d pa wâ’n rhwng grasol a llid anrasol ddyn; 

Ac i roi seintiau Salem i wel’d o hyny maes, 

Mai nid mewn dyn yn nghadw, ond lesu, mae ei ras. 

Yna, pan ddaeth y gawod ar Theomemphus wan, 

Fe fethodd rhai grasusau yn union yn y ían; 

Amynedd nefol hyfryd, brenhines wych y ne’, 

Gan anfoddlonrwydd ysbryd, a aeth i maes o’i lle. 

Tosturi, dyoddefgarwch, trugaredd, cariad pur, 

Ac amryw rasau eraill, pryd hyny gollodd dir; 

A malais a chenfigen, ymddial cas a llid, 

A chant o ryw ellyllon, ddaeth yn eu lle hwy ’nghyd. 

Ac yna calon Theo’ derfysgodd, fel yn awr 
Cynddeiriog dònau ’stormus y moroedd llydain mawr; 

Gras yn gwrth’nebu gwyniau, gwŷn yn gwrth’nebu gras, 

Rhaid i ryw ochr gongcro cyn elo ’r awr i maes. 

Ond Duw a drodd ei gefn tros oriau rai ynghyd, 

Ac yna ennill ydoedd yn eiddo nwydau llid; 

A Theomemph’ resolfodd ymddial yn ei hynt, 

Megys y ceisiodd Dafydd ar Nabal atgas gynt. 

Dymunodd gydag Eli’ i dynu tân o’r nef, 

Heb fymryn o drugaredd, ar a’i gwrth’nebai ef; 

A lladd holl feibion Sichem ; fel hyn mae natur dyn, 

Ymddial hyd yr eithaf, pan gedir e iddo ei hun. 

2 c 2 

Ond cyn i’r fflam i ennyn, a’r ergyd fyn’d i lawr, 

Ca’dd Theomemphus arwydd o entrych nefoedd fawr ; 

Ei fod ef heddyw ’n tynu i maes o ddwylaw Duw 
Fraint nad oedd ddim yn eiddo creadur neb yn fyw. 

Daeth ato ’r llais yn eglur, ond hyfryd ddystaw fain, 
Mewn geiriau awdurdodol, cyfifelyb iawn i rhai’n ;— 

“ Nid eiddo Theomemphus erioed yw dial llid, 

Mae hyny oll yn perthyn i Farnwr mawr y byd. 

“ Fy eiddo i yw ’mddial, ac mi ymddiala’ i dre’, 

Gâd lonydd i Iratus, mi ddelia fy hun âg e; 

Mae ’i ddydd e eto heb ddyfod, a’i awr; pryd cynta’ daw 
Mi dalaf iddo ’r hatling yn gywir trwyddi draw. 

“ Os nad yw yn yr arfaeth sydd yn pwrpasu gras, 

Caiff gyflawn gosb a bwyso bob gradd o’i gamwedd cas; 
Caifif orwedd ar y brwmstan, a’r fflamau yn ei fifroen, 

Os nad oes gwaed i’w brynu yn nghlwyfau ’r dwyfol Oen. 

“ Ond os arfaethwyd iddo, ryw hyfryd ddedwydd ddydd, 
Gael myned o’i genfigen a’i falais gas yn rhydd— 

Gael concwest ar ei bechod, maddeuant llawn ryw bryd, 
Tosturia, Theomemphus, rho ymaith ŵg a llid. 

“ Can’s rhaid wylofain chwerw, a dwfn edifarhau, 

Am leiaf radd o falais, am leiaf radd o íai; 

A thalu ’r cam a wnaethpwyd bob mymryn bach yn ol, 

A chym’ryd ei elynion creulonaf yn ei gôl. 

“ Ti fuost ti dy hunan fel yma ’n myn’d ymlaen, 

Mewn eithaf rhwysg, fel yntau, tua dyfnder uffern dân ; 
’R un gras a ge’st, ’r un gallu, ’r un galon glaf o’r nef, 

O bosibl roir ar fyrder drachefn iddo ef. 

“ Fe rowd i ti faddeuant, maddeuant rhyfedd rad, 

Yr awr ag o’it yn gorwedd yn isel yn dy waed, 

Yn cablu, yn melldithio, yn llidio wrtho ef 
Ag í’ai â rhyw arwyddion o deithio tua ’r nef. 

“ Fel heddyw mae Iratus, yr oeddit ti dy hun ; 

Pan safiwyd Theomemphus, p’ odd collir bellach ddyn ? 
Trugaredd a’th achubodd, pan ’r o’it yn llawn o fai, 

Dy le tra ar y ddaear yw bellach drugarhau. 

“ A’r sawl sydd yn dy flino, os fyth na chânt hwy ras, 

Gânt daliad hyd yr hatling o ddydd y íarn i maes; 

Cânt ’difarhau mewn poenau, am falais, ac am lid, 

Cânt brynu pleser pechod yn llawer iawn rhy ddrud.” 

Fel hyn mewn geiriau dirgel llefarodd gallu ’r nef, 

A Theomemph’ yn gwrando ’n ddystawaf arno ef; 

Ei galon oedd yn toddi gan lais pereiddia ’r nen, 

A llid yn gorfod cwympo, yn methu codi ei ben. 

’R wy ’n maddeu i Iratus, ’r wy ’n awr yn maddeu ’n lân, 

Fel y maddeuodd Iesu i Theomemph’ o’r blaen; 

’D yw ef a’i lid, a’i falais, a’i eiriau aml ri’, 

Na dim yn llai na rhagor, ond fel y buais i. 

Ond och ! mae ’n gant trueni fod Theomemph’ fath ddyn, 

Yn methu maddeu i arall, wedi cael maddeu ei hun; 

’R un llygredigaeth fflaidd, ’r un fflam gypddeiriog gref, 

Sydd ’rwan yn fy nghalon, ag welaf ynddo ef. 

Ai byth y pery pechod? Oes diwedd ar ei rym ? 

A ellifif gras maddeuol i ladd digofaint ddim ; 

Mae ’n rhaid, mi wela ’n oleu, gael gras o ganol ne’, 

Bob mynyd, ynte natur fydd sicr gadw ei lle. 

Ddigofaint, cilia ymaith 1 darfydded bellach lid ! 

Na foed i mi ond caru lachawdwr mawr y byd ; 

Mae mynyd fach o’i garu gan’ waith yn well ei blâs, 

Na blwyddyn faith o ymddial, a thàrug gwympo maes. 

Iratus, gwnaed a fyno, ei ddyddiau nid yw hir, 

Daw celwydd i’r goleani, fe gadarnheir y gwir; 

Gonestrwydd ddal i fyny, symylrwydd gwyd ei ben, 

Pan syrthio fel y ffigys holl oleuadau ’r nen. 

Fy enaid, nac ymddigia, dysg ddyoddeí eitha’ llid, 

’D yw hyn ond a ddyoddefodd fy Iesu mawr ryw bryd; 

Ca’dd w’radwydd, ca’dd ddigofaint, ca’dd falais drom ynghyd, 
A’r cwbl all’sai dynion i wneuthur iddo i gyd. 

A dant am ddant ni roddodd, y dwyfol Oen di-nam, 

Ond boddlon tan y gw’radwydd, a gwirion ddyodde ’r cam; 

Er iddo fyw a marw tan gysgod dwyfol hedd, 

Ac eto gyda’r anwir y gwnaeth fy Iesu ei fedd. 

Mae ’n awr yn medi o’i lafur, a fifrwythau maith ei friw, 

O fewn i’r nef yn eistedd ar ddeheu law fy Nuw; 

Dilynaf ôl ei gamrau, mae ei gamrau gyd yn ras, 

Na flined llid o’m hysbryd fyth fyth o hyn i maes. 

Mi hunaf tan adenydd llarieiddiaf pur y nef, 

A malais, sawl a fyno ymborthed arno ef; 

Mi gaf ddeg cymaint elw, a chyfri’ oll ynghyd, 

O fynyd awr o faddeu, na blwyddyn faith o lid. 

Pan dofodd Theomemphus, a dofi grym y tân, 

Fe ddaeth ei hen rasusau i’r golwg fel o’r blaen ; 

Trugaredd a thosturi, a chariad pur ynghyd, 

Amynedd, cydymdeimlad, holl berlau ’r ’fengyl ddrud. 

Ac yna Theomemphus, ar foreu hyfryd iawn, 

A heddwch Duw ’n tywynu ar ei ysbryd ef yn llawn, 

Aeth at Iratus greulon, ac a’i cofleidiodd ef, 

O ddyfnder cariad perftaith, fel hyn gan ddyrchu ei lef:— 

“ O maddeu im’, Iratus, na ’d lid fyth i barhau, 

Na chadw ŵg at hwnw anghofiodd Duw ei fai; 

Fe faddeu Duw i tithau, os ceisi ganddo ras, 

’D yw ’th fai un gronyn rhagòr na myrddiwn faith a’i ca’s. 

“ O dere tua ’r bywyd, mae myrdd myrddiynau mwy 
Erioed nag a feddyliaist i gael mewn dwyfol glwy’; 

Mae gwleddoedd ar y ddaear, mae gwleddoedd yn y nef, 
Gan’ waith a dâl yr India, yn ei gwmpeini ef.” 

Fel yma ar Iratus Theomemphus ga’dd y dydd, 

’R oedd cariad yn ei lygaid, a chariad ar ei rudd; 

A chariad yn ei galon yn llosgi fel y tân, 

Ac fe gongcwera cariad bob malais trwyddo ’n lân. 

Ac yna pan diffbddodd digofaint tanbaid cas, 

Fe gwympodd ar Iratus awelon hyfryd ras; 

Ei alw yn efíeithiol trwy ddwyfol nerth a ga’dd, 

A’i arwain tua ’r bywyd o hyfryd radd i radd. 

’N ol maddeu i Iratus, daeth rhyw oleuni lawr 
I ysbryd Theomemphus yn ddysglaer fel y wawr, 

Ar äexí, ac nid y lleiaf, o’r hyfryd ’Sgrythyr lân, 

Ar äexí oedd wedi ei ddarllen, na ’styriodd ef o’r blaen :— 

Yr hwn sy ’n caru ’r Arglwydd, â chywir gariad cun, 

Sy ’n caru ei gymydog yn gymhwys íel ei hun ; 

A’r hwn nad yw yn caru (pe d’wedai ef ei fod 
Ei elyn) ef nis carodd lachawdwr byd erioed. 

O ! ’r trysor welaf yma, ’be Theomemph’ yn brudd 
O’r blaen ni ddaeth i’m meddwl eangder cariad fíydd; 
Anghariad sy ’n teyrnasu o sect i sect heb ball, 

O egwyddor i egwyddor, o gẁr y byd i’r llall. 

Mae Mibl i mi ’n peri anghofio beiau o’r bron, 

Pob dyn a gwraig a aned sydd ar y ddaear hon; 

Daeth barn ar ysbryd malais, daeth barn ar ysbryd llid, 
Pan hoeliwyd ar Galfaria lachawdwr mawr y byd. 

’D yw caru ’m sect fy hunan, a’m pobl i fy hun, 

Ddim yn cydredeg felly â chariad Duw at ddyn ; 

Yr hwn sy ’n caru ei eiddo, o gwmpas maith y nef, 

O boed i’m cariad ganlyn ei hyfryd gariad ef. 

Mi welaf rhaid im’ garu â chariad pur heb ball, 

Bob un tan enw Cristion o gŵr y byd i’r llall; 

Ac ymgeleddu ei ddefaid, a’u cym’ryd yn fy nghôl, 

O India faith i India, neu ynte o òô^ i hâ/. 

A maddeu eu gwendidau, a chuddio, cuddio yn llwyr, 

Bob bai a welwyf ynddynt o’r boreu hyd yr hwyr; 

A phledio o blaid eu henwau, er malais ac er llid, 

O flaen athrodwyr atgas, a phendefigion byd. 

Cymuno, cyd-gymuno, cyd-ganu, cyd-fwynhau, 

Cyd-wylo, cyd-alaru, cyd-hyfryd lawenhau; 

Un corfí, un Crist, un enaid, un bedydd, ac un fíydd, 

Gwnaed Iesu Theomemphus fyth fythol iddo ’n rhydd. 

O dysg fi garu yn anwyl, heb ragfarn, heb nacâd, 

Bob un ag sydd yn perthyn i’r dwyfol nefol waed; 

Heb lynu wrth sect nac enw, na phynciau, nac wrth ddyn, 

Ond pur gyfíredin gariad at seintiau Duw yn un. 

A charu ’r annuwiolion, a’u hargyhoeddi ’n fwyn, 

A thirion, hyd y gallwyf, eu beichiau trymion ddwyn; 

Anghofio pob ymddial, a glynu wrth drugarhau, 

A rhoi fy hun i garu, ac felly byth barhau. 

Fel gallwyf fod mewn heddwch perfíeithiaf â phob dyn, 

A’r heddwch hyny ’n tarddu o hedd â’r Iesu ei hun; 

A marw mewn tangnefedd, heb ’nabod beth yw llid, 

Ond profi gwledd o gariad mewn ymddialgar fyd. 


PENNOD XVIII. 

Ei briodas â Philomede, a’i gystuddiau ar ol hyny; a’r cwbl er 
bendith iddo, &c. 

’ 1\J OL hyn ryw amser bychan, daeth i’w feddyliau ’n gry’ 
^ Am gymhar o fywiolaeth, rhodd bena ’r nefoedd fry ; 
Fe welodd, fe ystyriodd, i’r Crëwr roddi dau 
O Eden hyd yn yma gan mwyaf tan yr iau. 

Ac i fod dau yn gryfach, yn ddoethach nag yw un, 

Haws codi ’r baich gan ’sgwyddau fo unol a chytun; 

Dwy gainc os bydd y llinyn, nis tỳr ef ddim yn frau, 

Fe oera un mewn gwely, ni oera dim o’r ddau. 

Am hyn, ’be fe, mi ymgryma’ o flaen y nefoedd fry, 

Y nef a ry’ ymgeledd, nid arall neb i mi; 

Fe ’m twyllodd cnawd a natur, fe ’m twyílodd wyneb dyn, 
Mi apelia ’n awr yn unig at orsedd Duw ei hun. 

Fy Nuw, ’r wy ’n danfon heddyw, ’be fe, ddrylliedig lef, 

O ddyben gwir, dybygwn, i mewn i ganol nef; 

Am i ti roi im’ gymhar, serchocaf, dduwiol, bur, 

Fo ’n help i’m traed i gerdded tua ’r paradwysaidd dir. 

’D wy ’n ’mofyn cnawd na thegwch, na gruddiau hyfryd lâUj 
Na throed a fo ’n rhygyngu, fel ceisiais i o’r blaen ; 

Ond ysbryd wedi ei dori, ac ysbryd ga’dd iachâd, 

Oddiwrth euogrwydd pechod, mewn dynol ddwyfol waed. 

Un roddo i mi gyfrwyddyd i neidio tros y ffbs, 

Un gadwo wrth fy ystlys yn gydwybodol glos; 

Un gym’ro genyf gynghor, a cherydd am ei bai, 

Os llithra ei throed ond mymryn, a fedro ’difarhau. 

Mae gwraig ry wen, ry gynhes, ry siriol, a rhy ffraeth, 

Yn nôd i demtasiynau amrywiol iawn eu bath ; 

’R wy ’n ofni ’r holl flinderau all dd’od o’r wyneb gwỳn, 
Mae heddyw rai ’n och’neidio a’u cafodd hwy cyn hyn. 

’R wy ’n dewis, os ca’ i ’m dewis, wraig o rinweddau mwy, 
Ac oddimewn dymunwn yn bena’ eu caffael hwy; 
Rhinweddau dystaw tawel, ffrwyth drylliog ofnus ffydd, 

Yn tarddu maes o’i hysbryd yn beraidd iawn bob dydd. 

Caruaidd yn ei geiriau, synwyrol yn ei dawn, 

Yn astud yn ei gweithred, o drysor gras yn llawn; 

A’i hymgais am y nefoedd, a’i hysbryd- ’ddiar y byd, 

Mewn cydsain bur a hyíryd â Theomemph’ o hyd. 

A minnau allu ei charu â chariad nefol nôd, 

Yn fwy nag cerais Fartha na Philomel’ erioed; 

Grasusau yn lle cnawdoldeb yn hongian ar ei grudd, 
l’m temtio i edrych arni bob mynyd awr o’r dydd. 

Priodas wedi ei stofi, priodas wedi ei gwau 
Ag egwyddorion nefol, fo fythol i barhau; 

Yr arfaeth ddigyfnewid, dragwyddol iddi ’n sail, 

A chydbleth bur rhwng undeb a chariad bob yn ail. 

Mi helpa hono i’r bywyd, fe helpa hono fi, 

A braich yn mraich ni deithiwn fel hyny ’mlaen yn hy’; 
Cyíarwyddo wnawn ein gilydd, rhoi cyfran deg heb ball 
O bob rhyw ddawn a bendith y naill o hyd i’r llall. 

Fel yma Theomemphus a roddodd waedd i’r nef, 

Ac ateb wnaed y weddi er daioni iddo eí; 

Ond nid fel ’r oedd yn meddwl, meddyliau Duw y sy, 

Fel nefoedd uwch y ddaear, uwch ein meddyliau ni. 

’R Hwn nad yw ’n rhoi yn fynych ’r hyn s’ arnom ni ei chwant, 
Ond weithiau ’n gado hebddo, ac weithiau ei dynu i bant, 

Ein tynu o bob pleser, ac o bob eilun cun, 

Er mwyn ein cael yn hollol yn eiddo iddo ei hun. 

Trwy bethau hyll yn ateb gweddíau taeríon iawn, 

Ac yn gwneyd croes a chystudd yn fendith ryfedd lawn ; 

Yn gwneyd pob croes ragluniaeth, pob siomedigaeth gas, 

Er rhyfedd fudd a bendith, yn rhyfedd i droi maes. 

Ac felly Theomemphus, er gweddîo o hono i’r nef, 

Ac er i’r Mawredd wrando ar ei erfyniau ef, 

Nis cafodd ef a geisiodd, sef rhinwedd o bob rhyw, 

Ond ca’dd yr hyn oedd oreu i’w ddygyd ef at Dduw. 

Rhaid oedd ei dreio ymhellach ymhob rhyw ras a dawn, 

Rhaid iddo oedd adnabod ei nwydau ei hun yn llawn ; 

Rhaid oedd i gael rhyw gystudd i dreio pob rhyw ras, 

Ac amryw at un pechod cyn taflu hwnw maes. 

Am hyny Theomemphus ga’dd briodi Philomede, 

A dybiodd ef oedd gywir ac o iachusol gred; 

Yn meddu gwres a bywyd, goleuni clir a thân, 

A’r holl rinweddau hyny feddyliodd ef o’r blaen. 

Ond wedi ychydig loerau yn ol cysylltu llaw, 

Gwnaeth Philomede ei hunan yn amlwg trwyddi draw ; 
Dangosodd hyn i Theo’ cyn treulio lloer i maes, 

Fod ynddi fwy o wenwyn o ganwaith nag o ras. 

Hi blinodd ef â’i geiriau yn drwm o ddydd i ddydd, 

Hi gloddiodd tan ei sylfaen, hi gurodd ar ei ffydd; 

Hi geisiodd friwio ei hyder, hi geisiodd lethu ei hedd, 

Hi gwasgodd ef i angeu, hi gyrodd ef i’r bedd. 

Bob dydd doi tros ei wely ’d oedd dim ond grawg a rhoch, 

Yr udgorn cas aflafar, a sŵn y drwm a’r gloch ; 

Nes gorfu ar Theomemphus, a’i weddi, gydag ef, 

Fyn’d heibio i wraig a chyfan, a ’mestyn tua ’r nef. 

Un tro ara ei haelioni ei erlid hi a wnai, 

Bryd arall ara ddiwydrwydd yn gwrando yn parhau ; 

Yn fynych ara ei gariad a’i ’wyllys da i’r saint 
Dyoddefodd w’raclwyddiadau na wyddys diin pa faint. 

Ara hyfryd ras yn wastad y deliai hi ato ẃg, 

Nid byth yr anfoddlonai ara unrhyw weithred ddrwg ; 

Draen ydoedd yn ei ystlys, ac anhawdd iawn ei chwrdd, 

A neidr yn ei fynwes, a bustl ar ei fwrdd. 

Yn ceisio ei ddal i waered, a’i attal ddringo i’r làn, 

Nes gwneuthur iddo ymgryrau fel pwys ar ysgwydd wan ; 

Yn gosod rhyw glogíeini ’mlaen ar ei ífordd ef draw, 

A’i arwain ar gyfeiliorn, pe gall’sai, ar bob llaw. 

Am hyn, ’be Theomemphus, mi welaf ’n awr yn glir 
Nad oes un cartref i mi tu yma i’r nêfol dir; 

Mae ’n rhaid fy nghael i o’r cwbl, mae ’n rhaid fy nghael i fyw, 
Tra ’n rhodio wyneb daear, yn unig i fy Nuw. 

Erioed mae yn fy natur ryw gyfeiliornad mawr, 

I ’mofyn rhyw hyfrydwch yn rhyw le ar y llawr ; 

’R wy ’n raethu fyth a’i ffeindio, er cymaint ceisio ’r wy’, 

Ac nid oes argoel ronyn nas methu wnaf fi mwy. 

Mi ceisiais weithiau yma, mi ceisiais weithiau draw, 

Mi collaf pan dybygwn ei fod ef yn fy llaw; 

Mi ceisiais ef yn Philo’, ni chefais ond y gwae, 

Y cwbl ge’s yn hono oedd chwerw ’difarhau. 

O’m bodd mi rois o’r diwedd fy nghadarn ffydd a’m cred, 

Gan dybied i mi ei gaffael yn ysbryd Philomede; 

Ond yma ce’s fy siomi â chroesau o bob rhyw, 

’D oes dim i Theomemphus, mae ’n debyg, ond ei Dduw. 

Mae ’n rhaid i mi gael croesau o’r boreu hyd y nos, 

’Cha’dd fy lachawdwr nefol o’m blaen i erioed ond croes ; 

Os caf fi fendith arnynt, mi ä trwyddynt bob yr un, 

Pe b’ai myrddiynau o honynt wrth Theomemph’ ynglŷn. 

Mwy dedwydd mewn priodas er hyn wyf fi na hwy, 

Mae ’m calon yn cael aros tan ryw ddrylliedig glw/ ; 

Mae dyn, mae da, mae cyfoeth, mae pobpeth ar y dòn, 

O’r dwyrain i’r gorllewin, yn puro ’r galon hon. 

Mi fyddaf ddiddig bellach, mi gefais gan fy Nhad 
Yr oreu îs yr wybr i Theo’ er llesâd ; 

Mi cara’ hi fel cymhares, rhodd didrangc arfaeth yw, 

Ac mi wna ’ngoreu ’n wastad i’w denu at fy Nuw. 

Mae ’n gnawd o’m cnawd a’m hasgwrn, can’s iddi rhois fy nghred, 
’D oes dim a dỳr ond angeu rhyngof â Philomede ; 

Boed iddi bob daioni uwch pob rhyw fenyw ’n fyw, 

Ac yn y farn ofnadwy caed weled wyneb Duw. 

Ac yn ei blant drachefn ca’dd Theomemphus glwy’, 

Rhyw groes bob dydd a ddeuai ’ddiwrth un o honynt hwy; 
Cant cystudd am bob plentyn, mor sicr oedd y groes, 

I ganlyn sawdl Theo’, a dydd i ganlyn nos. 

Ac ni cha’dd ef yn hyny ddira ond yr unrhyw glwy’ 

Ag gafodd Job a Dafydd, ac amryw seintiau mwy ; 

Rhaid oedd pob tân i’w buro, rhaid oedd ei gael e’ gyd, 

I maes o bob creadur a welwyd yn y byd. 


PENNOD XIX. 

Yn cynnwys ymddyddan rhwng Academicus a Theomemphus, ynghylch yr 
anghenrheidrwydd o ddysg, ac o’r celfyddydau, i gymhwyso dynion at 
weinidogaeth y Gair ; a’r pechod iddynt redeg at y swydd hono wrth gym- 
hwysiadau dynol, heb gael eu galw gan Dduw. 

Y N y cyfamser yma y cwrddodd ef ryw bryd, 

A meistr oedd yn dysgu holl gelfyddydau ’r byd ; 

Yn chwilio gwraidd yr ieithoedd, a’u geiriau aml ryw, 

Er mwyn cymhwyso dynion i weinidogaeth Duw. 

Y rhai ’n sy ’n dygyd drosom o Athen fawr ei bri, 

Ganghenau pob doethineb ryfeddir gyda ni; 

Gwneyd niudion yn areithwyr, a dynion ffol yn gall, 

A Stoiciaid yn bregethwyr, o gẁr y byd i’r llall. 

Yn gwisgo cnawd i fyny â doniau goreu ’r byd, 

Philosophy, a Logic, Divinity ynghyd; 

Pob deall dyn, pob rheswm, pob dyfais gyfrwys goeg, 

Fu yn yr Aipht a Rhufain, a holl ysgolion Groeg. 

I chwilio ’r gair o’i ddechreu, a’i olrhain at y tŵr, 

A’r cyfnewidiad fu ynddo er cyn y diluw ddw’r; 

A’i wneyd yn sylfaen oleu o ryw athrawiaeth gref, 

A pheri i’r bobí fentro eu bywyd arno ef. 

A phan y cwrddodd Theo’ ar siawns âg un o rhai’n, 

Mewn arian pur, a felfed, a lace, a llîain main ; 

Yn marchog yn ei gerbyd, yn union yn ei hynt, 

Mewn dull na chawd Apostol nac unrhyw Brophwyd gynt; 



412 


WILLIAM WILLIAMS, PANT-Y-CELYN : 


Wedi ymfrashau a gwingo, trwy wenith coch a haidd, 

Ac wedi ymgynhesu yn glyd yn nghnu y praidd, 

A chodi ei ’stafelloedd o gedrwydd pur yn lân, 

A’u lliwio â fermilion, trwy chwys y defaid mân;— 

Ond pan ca’dd le i ymddyddan,—rhagluniaeth oedd cael lle, 
Ag un oedd cuwch yn ’hedeg a’r eryr yn y ne’,— 

Fe ymgrymodd Theomemphus, fe ddaeth yn ewn ymlaen, 

Ond balchder Academius newidiodd beth o’i rân. 

Gad i mi ofyn i ti, ’be Theomemph’ yn hy’, 

A’i dysg sydd yn addasu at ein Hefengyl ni ? 

A wna gwybodaeth loew yn nghelfyddydau ’r byd, 

Gymhwysder i ddwyn allan yr iachawdwriaeth ddrud ? 

A raid cael gwybod ieithoedd ? Groeg, Lladin hen a’i sain ? 
Caldaeg, Hebraeg, a Syriaeg, a llawer gyda rhai’n ?— 

Cyn gallo neb anturio i ’nganyd gair o’i ben 
O bulpud, am drysorau haelionus nefoedd wen ? 

Ai ysgol wna bregethwr ? a ydyw Duw i’w gael 
Mewn swn a threfn geiriau, a chelfyddydau gwael ? 

A allifif gŵr arfaethu, a dywedyd, Hwna yw,— 

Trwy ddysg mi gwna ’n oífeiriad, ac yn weinidog Duw ? 

ACADEMICUS. 

Rhaid dysg, mae ’n rhaid gwybodaeth, ymenydd goleu clir, 

Gan bawb cyn cym’ront arnynt bregethu ’r ’fengyl bur; 

Fydd gŵr heb ddysg, heb ieithoedd, heb reswm cryf, heb ddawn 
I draethu pynciau crefydd, ond tlawd a thrwsgwl iawn. 

Gwel’d gŵr uwch ben y bobl, heb ddeall iaith ond un, 

Sydd aethus idd ei feddwl, pe b’ai y callaf ddyn; 

Nis gall ef wneyd daioni, a gwnaed a fyno, ymysg 
Y rhai fo fwy mewn deall, mewn hanes, ac mewn dysg. 

THEOMEMPHUS. 

On’d efifaith ydyw ’r cwbl, ac anorchfygol ras, 

Sydd gynta’ ’n dal pechadur, a’i dynu o’i feîau maes ? 

Ac Ysbryd y Goruchaf, ac nid doethineb dyn, 

Sy ’n cadw ’r eífaith yma yn gwbl iddo ei hun. 

Ac mae ’n ei roi i gydgerdded â geiriau llawer dyn 
Na ŵyr mo ’r celfyddydau, na iaith erioed ond un; 

A rhai’n yw ’r offerynau, trwy lafur tỳn a phoen, 

I dd’od â llu i gredu yn ngwaed yr addfwyn Oen. 

Hwy wedi credu eu hunain, yn arwain eraill sydd, 

Trwy ’r unrhyw fath anialwch, at werthfawr gadarn ffydd; 

Yn ’nabod lle mae ’r creigydd, yn ’maflyd yn eu llaw, 

A’u tywys rhwng y ffosydd yn gynnil yma a thraw. 

Ac wedi bod eu hunain yn ngrym y ’stormydd mawr, 

Yn cael eu curo ganwaith gan dònau gwyllt i’r llawr; 

’N awr wedi dysgu ’r llwybr, yn gwybod nerth y dòn, 

Yn medru arwain Israel â gwîalen ac â ffon. 

Hwynt-hwy ga’dd deimlo pechod, a theimlo gwir ryddhad, 
Hwynt-hwy a ga’dd faddeuant efifeithiol yn y gwaed •, 

Eu bwrdd ydyw ’r Efengyl, eu bwyd yw marwol glwy’, 

A phwys eneidiau ’r dynion sydd ar eu hysbryd hwy. 

A gras fel hyn sydd benaf, a’r sylfaen oreu yw, 

Yn ngalwad gweinidogion, at arwain pobl Dduw •, 

’D yw dysg ond chwyddo i falchder, a gadael dyn yn flaidd, 
Gras sy ’n addasu ’r meddwl yn dirion at y praidd. 

ACADEMICUS. 

Heb ddysg, p’odd gall Ysgrythyr ei hagor gael yn llawn? 

Sy ’n Lladin, Groeg, a Hebrew, a ieithoedd lawer iawn ; 

Heb ddysg p’odd gellir ammheu ’r luddewon haerllug hy’ ? 
Neu hwy ’r Papistiaid creulon, sydd lawer fwy eu rhi’ ? 

THEOMEMPHUS. 

Wnaeth dysg un dim o ochr achosion Duw erioed, 

Ond tynu lawr ei enw, a’i sathru tan ei droed ; 

Fe glwyfodd fwy ar grefydd nag wnaeth ef o lesâd, 

Wrth osod ei resymau yn lle y dwyfol waed. 

A’u c’lymu wrth eu gilydd, rhyw lîaws mawr yn un, 

I gynnyg gosod allan gyfìawnder breulyd ddyn; 

A dadrys iachawdwriaeth rad ddwyfol gadarn gref, 

Sy anhawsach idd ei thynu o’i lle na sêr y nef. 

A dysg a ranodd grefydd gynghanedd yma a thraw, 

I ryw gyfeiliornadau echrydus ar bob llaw; 

Daliadau drwg eu natur, daliadau sy ’n rhoi sail 
I wadu Tywysog bywyd, a phechu bob yn ail. 

Hon a wnaeth sectau filoedd, yn nghonglau pell y byd, 

Eglwysi gwych a ranodd hi ben-ben boeth ynghyd ; 

Hi gfeodd athrawiaethau, hi wnaeth y byd ar dân, 

Oedd lonydd ac ysbrydoí yn caru Duw o’r blaen. 

P’ sawl ’sgubor faith lanwasai y volumes mawr i gyd, 
’Sgriíenodd dysgedigion erioed o ddechreu ’r byd ? 

Na buasai raid i’w gwneuthur, oni buasai reswm gau, 

A chnawdol ddysg, dywyllodd wirionedd Duw ill dau. 

Pan collwyd grym duwioldeb, y galwyd gynta’ ’mlaen 
Bob iaith tu yma i’r India, dyeithr in’ o’r blaen, 

I gymysg yr Ysgrythyr yn gaos garw yn nghyd, 

O opiniynau tywyll i oruchguddio ’r byd. 

Nes chwyddodd Eglwys Rhufain i eithaf rhwysg a grym, 

Nas gall’sai ymherawdwyr idd ei gwrth’nebu ddim; 
Cynnyddodd mewn gwybodaeth yn erbyn ’fengyl Duw, 

Nes eistedd yn y diwedd ar fwystfil coch ei liw. 

A Duw a’i geilw hi ’n butain, er cymaint yw ei dawn, 

Yn erbyn nef hi chwyddodd, a’i ras, yn foreu iawn; 

Hi ymfífostiodd yn ei- chyfoeth, a’i dysg a’i gwnaeth yn ddall, 
Nid teml Iesu heddyw yw hi, ond twlc y fall. 

Nid hefyd dysg sy ’n dadcloi y Bibl pur ei ryw, 

Ond prawf o ras iachusol, ac Ysbryd sanctaidd Duw; 

’R un Ysbryd a’i ’sgrifenodd, ’r un pencil, a’r un pin, 

Sy i agor, sy i gymhwyso, a dehongli ’r pethau hyn. 

Wyr dyn wrth ddysg a rheswm, a’r uwchaf ddyn o radd, 

Un iot o iaith y Bibl, ond hyny all ei ladd; 

Fe olrhain dysg lythyren, ond ni chaifF neb i maes 
Feddyliau ’r Bôd tragwyddol, ond pur iachusol ras. 

ACADEMICUS. 

Mae dysg yn dda i ’nabod gau athrawiaethau rhydd, 

Eu mhoelu ’n ol, a’u hymlid, rhag iddyn’ gario ’r dydd; 

Ac on’ b’ai grym dysgeidiaeth, a rheswm pur yn nghyd, 

Fe lanwai hereticiaid â’u holl heresiau ’r byd. 

Fe gurent hwy y Deistiaid y ’fengyl c 
Ac Arius a Socinus yn union gariai ’i 
Pelagius ac Arminius, a miloedd gyd 
Oni b’ai grym dysgeidiaeth, a ro’i i’r 

THEOMEMPHUS. 

Pa dda a wnaeth ’sgrifenwyr o blaid efengyl gras ? 

Bryd cur’sant hwy y Deistiaid o’u maith resymau maes ? 

Mwy cryf y’nt wrth resymu, rhesymu yw eu grym, 

Ac/i/rth yr arfau hyny ni Iwydda ’r ’fengyl ddim. 

Oddi uchod mae ei gallu, a’i nerthoedd hi sydd fawr, 

Hi dỳr, hi rwyga gestyll y ddraig yn ddrylliau lawr; 

Y nef yw ei hawdurdod, a’i sail yw dwyfol waed, 

Nid yw hi ’n ceisio benthyg rhesymau cig a gwaed. 

A’n Iesu, pan danfonodd ei ddeuddeg gwr i maes, 

Trwy gonglau maith y ddaear i efengylu gras, 

Nis cym’rodd yn ddysgedig mewn dynol ddull mo ’r un, 
Ond ef a’u hyíryd ddysgodd â’i nefol ras ei hun. 

Fel gallent fyn’d yn eon o flaen breninoedd mawr, 

Heb chwilio idd eu hateb un gair nes doi yr awr; 

Ac yn cael yno ddigon, heb arnynt fyth ddim trai, 

Nid dawn oedd hwn tros ronyn, ond dawn sydd yn parhau. 

Ac yn y cantoedd cyntaf, pan yr oedd pabell Duw 
Yn trigo gyda dynion, a’u hysbryd hwythau ’n fyw, 

Ac erlid brwd ar grefydd o’r dwyrain faith i’r de’, 

Yn llawn o ddysg y nefoedd oedd ei ofFeiriaid e’. 

Ond erlid pan y llaesodd, a gosteg bloedd y blaidd, 

A chyflog i’r bugeiliaid am edrych at y praidd; 

Pryd hyn daeth dysg ac elw, a rhwysg a pharch yn nghyd, 
Nes myned yr offeiriaid yn benaf rhai o’r byd. 

Rhesymau, dawn, a dygiad, ddaeth heddyw i ennill lle 
Gras, zel, ac ysbryd bywyd, arfogaeth bur y ne’; 

Cymhwyso rhai ’n fugeiliaid mewn ’sgolion uchel wnaed, 
Fel y cymhwysid crefiftwr at alwad yn y wlad. 

Ac yna eu danfon allan, mewn eithaf rhwysg a bri, 

A rhoi iddynt fywioliaethau, fel heddyw gyda ni; 

Nes ’nillodd dysg ac uwchder, a’r sciences bob rhyw, 

Y lle, y radd, yr alwad, oedd eiddo Ysbryd Duw. 

Ac i’r amseroedd ddyfod, ’nynodd ei ’ddigedd Ef, 

Ac esgor ’n ol beichiogi o drugareddau ’r nef; 

A danfon y goleuni, mewn argyhoeddiad pur, 

Trwy holl deyrnasoedd Pabaidd yr eang ddwyrain dir. 

A rhoi Melanct’ a Luther, a Chalyin, fel y gwynt, 

I swnio yr efengyl oedd yn y dyddiau gynt; 

I rwygo ’r llèn dywylla, amrywiol hâ’n yn nghyd, 

A roddodd dysg a natur ar wyneb dall y byd. 

ACADEMICüS. 

Pwy sylwedd sydd mewn pulpud, pwy oleu a phwy rym ? 
Na bo rhesymau cryfion, ag nas gwrth’nebir ddim? 

Neu weithiau Roeg a Lladin, Hebraeg, os ceir a’i d’wed, 

Ac amryw hen sentensiau* o deidiau union gred. 

Fel byddo ’r pwnc yn oleu, foed yn ei ddodi maes, 

A siwr íod celfyddydau ’n egluro dwyfol ras; 

Philosophy sy ’n fuddiol, a histori sy ’n gry’, 

I bwyo mewn efengyl i’n clustiau trymion ni. 

THEOMEMPHUS. 

O athraw gwag disylwedd, heb ddeall beth yw dawn, 

Na gras efengyl Iesu, na ’i Ysbryd ef yn iawn; 

Torf o resymau gweigion, mewn rhyw ysgolion gaed, 

I’th dyb, a goleu natur, yw ’r iachawdwriaeth rad. 

Na thwylla ddim o’r bobl, pregethu ’r wyt dy hun, 

A ieithoedd hen, a rheswm, nid haeddiant Mab y dyn ; 

A thynu llygaid dynion oddiwrth yr Iesu mawr, 

Ac yn lle gwaed y croesbren rhoi d’ enw d’ hun i lawr. 

Moesoldeb yw ’th bregethau, ’r un yw ag fu o hyd 
Gan y philosophyddion, er oesoedd cynta ’r byd ; 

’R un yw ag sy ’n yr India yn ngenau ’r Pagan dall, 

Heb son am Iesu ynddi, o gornel pell i’r llall. 

A ph’ odd y gelli ddatgan am dano fe na ’i glod ? 

Nis gwelaist, ac nis clywaist, nis teimlaist ef erioed; 

Nis gwyddost fwy am dano, cai weled yn y man, 

Na ’r Negro du yn Aífric’, na ’r Indian yn Japan. 

Y dall yn arwain deillion, ofnadwy fydd y gwae, 

Oni ddaw help yn fuan, i’r ífos fe gwymp y ddau ; 

Ni ddal dy holl ddysgeidiaeth pan dêl yr Iesu ’mlaen, 

Mwy nag y dal y soflyn yn mrig y danllwyth dân. 

’D oes neb ŵyr íaint y drygau fod dynion drwg di-ras, 

Heb fedru, yn ceisio dangos dyfnderau nefol ras; 

Yn cablu ’r peth nas gwyddant, ar gyfri’ elw ’r byd, 

Ond derbyn maint eu gwobr, ac mae yn wobr ddrud. 

ACADEMICUS. 

D’wed p’am yr wyt mor greulon yn erbyn dynol ddysg ? 

Mae ’n hard d, mae ’n awdwr trefn a synwyr yn ein mysg; 

’D yw gras heb ddysg mor hyfryd, mwy nag yw gras heb ddawn, 
Gras bach pan bo dysgeidiaeth a ’mddengys yn ras llawn. 

* Sentences. 

THEOMEMPHUS. 

Yn erbyn dysg nid ydwyf, mi wn bod dysg a dawn, 

Os hwy na chamarferir, yn berlau gwerthfawr iawn ; 

Fel yr anghyfion Fammon yn derbyn dyn i’r nef, 

Os er gogoniant dwyfol hwy a’i defnyddiant ef. 

Mae pob rhyw gelfyddydau yn hyfryd yn eu lle, 

Ac fel pe baent yn scwrio grasusau pur y ne’; 

Os cânt eu troi a’u trafod, a’u harfer oll i glod 
Yr Hwn a roddodd ddeall i’w gweled gynta’ erioed. 

’R wy ’n caru astudio natur, o gẁr i’r llall o’r byd, 

Y ddaear, môr, ac awyr, ac ynddynt sydd i gyd; 

A ífeindio Sadwrn bwysig, a’i holl leuadau maes, 

Ond i’r wybodaeth yma i rag-was’naethu gras. 

’R wy ’n chwilio ’r holl historwyr, yn gylch, ddêl i fy llaw 
Ac hyd y caffwyf amser, eu darllain trwyddynt draw; 

Ond hyn wy ’n geisio ynddynt, nid er helaethu nghlod, 
Ond gweled gwaith yr Arglwydd, a’i ryfeddodau erioed. 

Nid dysg wyf fi ’n ífieiddio, na ’studio namr faith, 

Nac olrhain un gelfyddyd fo ’n gweled Duw a’i waith ; 
Ond am fod dyn heb alwad, dyn oddifewn fo ’n íiaidd, 
Yn cym’ryd cyflog bugail o liw i borthi ’r praidd. 

A dyn yn cael ei ddysgu, heb ei gyfnewid ef, 

Mewn doniau pur gyffelyb i ddoniau mawrion nef, 

A’i ỳru i ryw brifysgol yn brentis tros ryw faint, 

A’i drwsio oddiallan fel tawel ddysglaer saint; 

A hwn oddi yma allan â’i fryd tra ar y dòn, 

Am wobrau, am gyflogau, a derchafiadau o’r bron ; 

A gado ’r praidd i drengu, heb ymgeleddu ’r ŵyn, 

Na gwaeddi nac och’neidio i’r nefoedd er eu mwyn. 

Ac ambell ŵr gaiff feddu tair living faith yn un, 

Heb wraig, heb blant i’w difa, na bol, ond ef ei hun; 

Yn rhifo llog ei eglwysydd yn ddau cant yn mhob raan, 
A’r Curat yn gwas’naethu am yr ugeinfed ran. 

A’r defaid hwythau ’n rhedeg i’r borta yma a thraw, 

O dŷ i dŷ i wrando lle byddo bwyd gerllaw ; 

Dyn oedd a wnaeth y bugail, nid bugail oedd ond blaidd 
Ac yn lle eu porthi ’n dirion, fe ymborthodd ar y praidd 
2 D 

Ac os gwell corlan eilwaith gynnygir idd ei ran, 

Y defaid mân fe ’u gedy i drehgu yn y fan; 

Fe ddewis yr un benaí, ío gyfoethoca’ ei gwlan, 

Pe llewod, eirth, a chedni, a larpia ’r praidd yn lân. 

Hyn wna pwrpasu dynion ac na phwrpasodd Duw, 

A’u dysgu i bregethu wrth reolau aml ryw ; 

A’u gwneyd yn grefîtwyr cywrain mewn Äcademi lawn, 

Yn philosophaidd oleu, o fydol foesol ddawn. 

Hyn, hyn, yw ’r drwg, wy ’n feddwl, a thyma lle mae ’r bai, 

A ph’ un o’n prif ysgolion sy am dano ’n ’difarhau ? 

Pwy Academi ydyw sy ’n gruddfan tan y pwn ? 

Ac ysbryd pwy sy ’n teimlo y baich trwmlwythog hwn ? 

’R wy ’n canmol pob dysgeidiaeth fel rhoddion ddaeth o’r nef, 
Holl gyfieithiadau ’r Bibl yw ei eíîeithiau ef; 

Ac O ! na chwiliai ’r Cymro, cyn elo ei wallt e ’n wỳn, 

Holl gelíyddydau ’r ysgol o fewn yr ysbryd hyn. 

’R wy ’n teimlo blas rhagorol, ac efíaith pur y ne’, 

Wrth agor Ysgrythyrau yn gywir yn eu lle; 

’R wyf am gael pob hanesíon, o Moses hyd yn awr, 

Er mwyn helaethu ’m deall o fewn y Bibl mawr. 

Ond er bod dysg yn werthfawr, mi welaf hyn bob dydd, 

Nad oes un dyn ond brofodd, bregetha werthfawr ffydd; 

Yr Ysbryd wna weinidog, ac unig sŵn y nef 
Nis clywir gan neb dynion ond trwy ei Ysbryd ef. 

Ychydig ddoniau gwresog, a phrofiad goleu clir, 

Athrawiaeth ysgrythyrol, ddiddadl, gadarn, wir ; 

Parodrwydd pur i ddysgu, a bywyd diarg’oedd, 

A blys tröedigaeth dynion, dd’wed Duw fod wrth ei fodd. 

Ac os bydd dysg yn canlyn, a deall mawr a dawn, 

Fel cyfoeth i dduwioldeb, maent oll yn hyfryd iawn ; 

Heb wneuthur dim marsiand’aeth o’r ’fengyl ddwyfol rad, 

Ond cariad pur yn peri pregethu rhín y gwaed. 

Nid d’od i chwilio natur, nid d’od i wybod taith 
Yr haul, y lloer a’i chwmpas, a ser y nefoedd faith, 

’R wyf fi tan yr efengyl, ond d’od i ’mofyn grym 
Yn erbyn hen elynion sydd am fy ngwneyd yn ddim. 

Mae f’ enaid yno ’n dysgwyl yn ddirgel am iachâd, 

A theimlo tros Galfaria awelon pur y gwaed ; 

Yn rhoi i mi drachefn faddeuant i’w fwynhau, 

Fel gallwyf tan bob cystüdd i hyfryd lawenhau. 

O na b’ai ’r holl ysgolion trwy ynys Brydain Fawr, 

Yn gweled heddyw ’r eisieu gael Colomen Duw i lawr; 

I wel’d nad yw dysgeidiaeth, a doniau bob yr un, 

Ond gweision roddodd Iesu i’w nefol ras ei hun. 

Ffarwel, ’be Theomemphus, pwy ŵyr cai ’th weled mwy, 

Dy ddysg ’wy ’n wel’d yw ’th noddfh, f’ un i yw marwol glwy’, 
Yn nydd y farn mi ’th gwrddaf, cai yno wel’d yn glir 
Nad oes ond Ysbryd Iesu fynega eiriau gwir. 


PENNOD XX. 

Angeu yn cyfarfod â Theometnphus, ac yn bostio ei awdurdod yn y byd, ei 
fyddin, ei arfau, a’u fuddugoliaethau.—Theomemphus yn ei sialens. —Ang- 
hrediniaeth yn taro o blaid Angeu, nes rhoi Theomemphus i derfysgu.— 
Anthrodicus yn ei gysuro, yntau yn condemnio fîydd deddfol Anthrodicus, 
ac yn marw mewn ffydd a gorfoledd. 

P AN oedd yr haul yn tywynu yn hyfryd un prydnawn, 

A’r llysiau ’n rhoddi aílan eu haroglau ’n hyfryd iáwn; 

Y meusydd yn wyrdd-leision, a'r coed yo llawn o ddail, 

A natur ar ei gilydd yn chwerthin bob yn ail; 

A Theomemph’ yn eistedd yn dawel wrtho ei hun, 

Mewn myfyr syn am ddechre a diwedd siwrnai dyn ; 

Yn olrhain grym ei nwydau, yn olrhain natur gras, 

A phwyso pa mor ffiaidd gan Dduw oedd pechod cas ; 

Pan daeth rhyw wŷn gynddeiriog, fel awel gadarn gref, 

Gan da’nu cyn pen mynyd trwy ei holl aelodau ef; 

Nesaodd at ei galon, hi weithiodd tan ei fron, 

A Theomemphus synodd; ’be fe,—Beth ydyw hon ? 

Ai cenad oddiwrth angeu ? ai cloch i ’ngalw i i’r nef ? 

Rhaid myn’d pan galwo angeu, ’d oes le i wrthsefyll ef; 

Rhowd iddo ef gomisiwn, a seliau ’r nen ynghyd, 

Gwas Brenin y brenhinoedd yw ef tra paro ’r byd. 

ANGEU YN ATEB. 

Mi yw sy ’n d’od i’th ’mofyn, fy llais i oedd yr un 
A d’rawodd yn dy esgyrn, a alwaist ti yn wŷn; 

Ni chai di lonydd genyf, nes torwy ’r cwlwm mawr 
Oedd rhwng dy gorfif a’th enaid yn sicr hyd yn awr. 

2 ü 2 

'R wy ’n ’nabod dy holl natur, a’th ryra; rayfi yw ’r gŵr 
A dỳn dy flys i fwydydd, a dry dy waed yn ddw’r; 

Wanhâ dy esgyrn cryfion, er cyraaint yw eu gryra, 

A ddifa dy ysbrydoedd, a wna dy nerth yn ddim. 

Physygwr ’d oes tan awyr, ’d oes meddyg ar y dòn, 

All wella fyth o’r ergyd drywanwyf dan dy fron; 

Nid oes dim gum o’r India, ac nid all dru%s Peru, 

Ddewiso angeu i’w daro, i gadw hwnw ’n fyw. 

’R wy ’n frenin ar y ddaear, a brenin fydda’ i o hyd, 

Tra paro ’r dyn âg anadl, tra paro byd yn fyd; 

’R wy ’n fwy dychrynllyd brenin, yn fwy ofnadwy ’ngwedd, 
Mae ’n wastad yn fy nghanlyn i uífern fawr a’r bedd. 

Mae mil o ryw gystuddiau yn gwibio yma a thraw, 

Yn barod i’m gwasanaeth, yn chwareu ar bob llaw; 

’R wy ’n rhoi comisiwn iddynt, yn ddirgel bob yn ail, 

A’r gwanaf wrth gomisiwn a gloddia at y sail. 

Yr hen gonswmsiwn truan sydd yn dadguddio maes, 

Bob cymmal, a phob asgwrn, a phob gwythíen lâs ; 

Yn tynu ’r chwant i fwydydd, rhoi ’r peswch yn ei le, 

A thaflu ’r fflem i fyny,—fy nghyfaill i yw e’. 

Y rheumatis' cynddeiriog, sy ’n marchog o fy mlaen, 

Y danllyd gout rededog sy ’n poethi fel y tân, 

Yn gyru ’r humours heilltion i’r traed a’r bysedd main, 

A thrwy rhyw ddygn boenau yn digyramalu rhai ’n. 

Mae fit o’r apoplecsi yn un o’m byddin faith, 

Hi aeth â myrdd i uffern mewn trwmgwsg lawer gwaith ; 
Fe fethodd y physygwyr, er dyfais o bob rhyw, 

A’u lanset lèm a’u blisters, i wneyd y rhai ’n yn fyw. 

Mi bía ’r palsy marw, sy ’n rhwystro ’r gwaed i’w daith, 

Yn croni ’r nerves nes methu o’r muscles wneyd eu gwaith ; 
Yn gwneuthur rhan yn addas o’r corff i’r ddaear lâs, 

Cyn y cymero ’r enaid ’raadawiad o hono maes. 

O’m plaid mae epilepsy, sy ’n taflu ’r claf i lawr, 

Gwneyd iddo rincian dannedd mewn dygn boenau mawr ; 
Yr anadl bron yn methu, a’r ewyn ar y min, 

A’r llygaid yn torwynu heb wybod iddo ei hun. 

Mae gyda fì ryw luoedd glefydon o bob gradd, 

A’r gwana’ ond cael gorchymyn sydd sicr iawn o ladd; 

Mae rhai yn fwy at ie’nctyd, a rhai at henaint sydd, 

011 â’u cleddyfau ’n barod yn dysgwyl am y dydd. 

Y cwinsi, ef a laddodd lu o rai llawn o waed, 

Y colic gwynt a sathrodd fyrddiynau tan ei draed ; 

Y gareg yn yr aren, neu yn y bledren ddw’r, 

Mewn eitha’ poen ddybenodd amrywiol rymus ŵr. 

Mae ’r dropsi fawr gwmpasog yn chwareu gyda mi, 

Sy ’n gwneuthur dyn rai prydiau yn gymaint bron a thri; 

Y clefyd melyn gwyddyn, sy ’n troi y gwỳn ei liw, 

Fel pe b’ai ef yn agos o tan yr haul yn byw. 

Mae genyf bedwar cadben sy ’n tori lawr o’r trwch, 

’D oes neb a ŵyr pa nifer ddodasant yn y llwch ; 

Yr hipocorí* a’r sterics sy o hyd yn altro eu llun, 

Yw ’r cyntaf un, a hwnw gyfenwid gynt yn splín. 

Yr ail yw ’r dwymyn boethlyd, sy ’n dodi ’r gwaed ar dân, 
A hon mi ’sguba wledydd o gedyrn rai o’m blaen ; 

Mae amryw ryw o honynt, ond yr un leia’ ei grym 
A ladd tan law ’r physygwr, na thycia ei physic ddim. 

Y llall yw ’r frech gynddeiriog, sydd yn cyfnewid dyn, . 

Nes gwneuthur heddyw ’n salw oedd ddoe yn hardd ei lun; 
O Persia daeth hi trosodd, o’r India eang fawr, 

Mae ’n lladd myrddiynau geny’ yn Nghymru fach yn awr. 

A’r olaf yw y llynger, sy ’n cludo llu o’u blaen 
O blant, a rhai mewn oedran, i’r beddrod heb wahan; 

Sy ’n clymu am eu gilydd, ac yn cysylltu eu grym, 

Nes maeddu drugs y meddyg, a gwneyd ei scil yn ddim. 

Fe ladd y pleutis filoedd ond i rai ei danfon hi, 

Y cryd poeth, Durton dridiau, y peripneumoni; 

A’r pla sydd yn y gadwyn, ond i mi ei roi yn rhydd, 

Fe fwrdda ddeg o filoedd o gewri ganol dydd. 

Mi leddais gynt yn Llundain o fewn, o faes i’r dref, 

O filoedd wyth a thr’ugain a rhagor o hono ef; 

Yn Constant fawr inople ei drigfan ef y sydd, 

Y man ’r wy ’n difa miloedd yn fynych yn y dydd. 

’R wy ’n lladd yn Ffrainc, a Phortu’, a Spaen ac Italy, 
Filiynau pan bo dynion yn myn’d yn fawr eu rhi’; 


♦ Hyphochondria. 

’R wy ’n ’sgubo hen deyrnasoedd a threfydd mawr eu grym, 
Ac er rhifedi eu llwythau, ’r wyf yn eu gwneyd yn ddim. 

Mae ’r llif yn myn’d â miloedd, mae ’r eira, ’r gwynt, a’r tân, 
A holl elfenau natur yn ’sgubo rhai o’u blaen ; 

Mae ’r môr yr oes ddiweddat, a’i ’stormydd mawr ynghyd, 

Ei hun yn difa ’r drydydd y dynion sy ’n y byd. 

Mi wnaf i’r bwyd a’r ddiod, a’r physic oreu ei rhin, 

A’r cwbl ag mae dynion yn osod wrth eu min, 

Ond i mi wel’d yr oriau diniwed ’bwyntiodd Duw, 

I ladd megys y gwenwyn o’r cynddeirioca’ ei ryw. 

Mae ’r cleddyf glâs o’m byddin, a phan y digiwy ’n fawr, 

Mi ladda’ âg ef ryw filoedd mewn llai na hanner awr; 

Mi gyra’ trwy galonau, nes gwelech gewri bras, 

Fel ŷd ar ol y cryman, yn gorwedd ’r hyd y maes. 

Y manau y mae dynion yn brinion yn y byd, 

Y bwa saeth a’r bicell sydd yn rhyfela i gyd; 

Mi ladda’ yn yr India heb saethu ond y rhai ’n, 

Mi lefla hwynt yn gywir hyd at y blewyn main. 

Ond pan daeth meibion dynion i lanw ’r ddaear lawr, 

O India ’r de i’r dwyrain, fel gwelir hwynt yn awr ; 

Dyfeisais W7i a channon^ mwy buan a mwy braw, 

I daro lawr ar unwaith o bosibl wyth neu naw. 

Fel hyn ’r wy ’n drech na dynion, y dynion cryfa’ maes, 

Ni fu ond dau ddiangodd rhag saethau angeu glas; 

Elias yn ei gerbyd, nas gall’swn gwrdd âg ef, 

Ac Enoch a gymerwyd yn ddystaw mewn i’r nef. 

On’te mi gwyrapais Cesar, er niaint ei rwysg a’i rôd, 

Mi goncrais Alecsander, y concrwr mwya’ erioed; 

Mi gwympais gewri lawer, un oedd Golia fawr, 

A dim ond careg fechan ga’dd Dafydd ar y llawr. 

’D wyt ti ddim tamaid imi, wel edrych ar fy ngwedd, 

Fy ngolwg a’th drywana i lawr i waelod bedd; 

Mae ’th awr ymron a dyfod, mae blaen fy ngwaew-ffon, 

O fewn y mymryn lleiaf i’w gwanu tan dy fron. 

THEOMEMPHUS YN ATEB ANGEU. 

Nid heddyw gwn am danat, nid dyeithr wyt i mi, 

’R wyf wedi a’th astudio er’s blwyddau maith eu rhi’; 

Mi wn dy rwysg a’th achau, a’th allu o gylch y byd, 

Brenin y dychryniadau yw ’th deitl pena ’gyd. 

Bu arnaf fyrdd o ofnau, bu arnaf ddygn fraw, 

Ac aeth tan leiaf ddolur rhag bod dy gledd gerllaw; 

Mi ’th goncrais yn y diwedd, mi faeddais d’ ofn cas, 

Y fynyd gynta’ daethum i brofi nefol ras. 

F’ euogrwydd a symudwyd, f’ euogrwydd yw dy rym, 

Os na fydd hwnw ’n sylfaen, ni fydd dy allu ddim; 

Yn Eden ce’st ddechreuad, pan bwyt’wyd ffrwyth y pren 
Waharddwyd idd ei fwyta gan Dywysog mawr y nen. 

Dy dad oedd Satan gyfrwys, dy fam oedd pechod cas, 

Ti anwyd yn anghenfil, ffieiddia un i maes ! 

Di-lun, di-nerth, di-enw, peth marwol, brwnt, di-ddira, 

Ac nid creadùr ydwyt, er dy ymffrost o dy rym. 

Mae ’r gadwyn fawr am danat, nas gelli fyth gwblhau 
Un dim wyt yn ddymuno, er cymaint yw dy sway; 

Er maint yw rhif y fyddin, a’th saethau amryw radd, 

’D oes dyn ar wyneb daear heb genad elli ladd. 

Er i ti fostio ’th golic^ dy splìn^ a’th jaundis du, 

Dy frech, dy gout, dy bleuris^ dy beripneumoni; 

Efe ’r physygwr ofnog a’u maedda hwy bob rhyw, 

A llysiau mân y gerddi, nes delo araser Duw. 

’D wyt ti ond caethwas tywyll, a’r caethwas pena ’n fyw, 

Heb barch gan ddyn îs wybren, nac angel it’, na Duw; 

Ac amser ddaw ar fyrder, ei wel’d â’n llygaid cawn, 

Y’th lyncir oll i fyny mewn buddugoliaeth lawn. 

A thyna ’r tro cyfyngwyd dy faith lywodraeth gref, 

Pan yn nyfnderoedd poenau y gwaeddodd Tywysog nef, 
Gorphenwyd iachawdwriaeth, gorphenwyd angeu loes, 

Fe goncrwyd bedd ac uffern ill deuwedd ar y groes. 

Yn awr mae mil yn dianc i ganol nefoedd fry, 

Heb dd’od tan gíwy’ nac archoll dy gleddyf marwol di; 

Ond hwylio ’n gynt na ’r awel, pan êl y ífûn*' i maes, 

I mewn i dir y bywyd tu cefn i angeu glâs. 

Can’s prin y gellir d’wedyd mai ti sy’n dwyn i’r pridd, 

Y rhai o tan euogrwydd a dynodd Duw yn rhydd; 


Anadl. 

Eu hangel sydd yn derbyn eneidiau rhai ’n i maes, 

Yr hwn oedd yn eu gwylio er pan y cawsant ras. 

’N awr nid yw dy awdurdod ar neb o’r nefol ri’, 

Nac un o’r rhai a brynwyd ar fynydd Calíari; 

Eu gwared o’u caethiwed, a’u helpu i’r nefoedd fyn’d, 

Eu ffrynd wyt ti, os gelyn a ellir alw ’n ffrynd. 

Myfi, gwna im’ dy waetha’, ’d wy ’n ofni dim o’th loes, 

Mewn lloches wyf nas gelli fy nghwrddyd ddydd a nos; 

Fe olchodd gwaed fy enaid, haeddiannol waed y nef, 

Ac ni all angeu gwrddyd â’r sawl a gànodd ef. 

Pan delo ’r awr i fyny, a deued yn ei phryd,. 

Mi agora’ mynwes iti, a gwna dy waetha’ i gyd; 

’R wy ’n blino ar y ddaear, ’r wy ’n brefu am y wlad, 

Lle mae fy Nuw, fy lesu, fy Mhriod, a fy Nhad. 

Ni che’s ond gwaetha’ pechod, ni che’s ond gwaetha ’r byd, 
’Cha’ i ond dy waetha’ dithau, O angeu dewr ynghyd; 

I arall fyd y’m ganwyd, i arall fyd ’r wy ’n myn’d, 

’D wy ’n dysgwyl neb ond Iesu o’r ddaear hon yn ffrynd. 

ANGHREDINIAETH O BLAID ANGEU. 

Bydd gynnil, Theomemphus, can’s llawer rhagor sydd 
O ryfyg ar y ddaear, nag sydd o gywir ffydd; 

Mae myrddiwn aeth i angeu ’n hyderus yma a thraw, 

Ond gwelsant eu camsyniad, a hyny maes o law. 

Ond rhy ddiweddar ydoedd, i gredu nid oes le 
Yn wyneb angeu digllon, mewn oriau geilw ’r ne’; 

Rhaid ffydd yn hir cyn marw, cyn clefyd mae par’toi, 

On’te nis caiff mo’r memrwn sancteiddiol ei gwblhau. 

Pa rinwedd dda sydd ynot ? pwy nodau pur o ffydd ? 

O syrthio i unrhyw bechod a wyt ti ’n berffaith rydd ? 

Pa beth yw dy dystiolaeth, pwy wers o’r Bibl mawr, 

A chyda pha awdurdod y rhowd hi iti i lawr ? 

Rho dro i mewn i’r eglwys, a gwel pa ddrwg sy ’n bod, 
Wnaeth hunan-dyb a balchder, a rhyfyg gas erioed; 

P’ sawl myrddiwn sydd yn uffern, na chredent ddim o’r blaen, 
Nes teimlo grym y poenau, caent weled uffern dân. 

Gwna wyth neu naw, os gelli, o nodau i mi maes, 

Mi ’th gadarnhâ fy hunan o wirioneddol ras ; 

Ac onis gelli hyny, rho ’th ryfyg gas i lawr, 

Arswyda, a dychryna yn erbyn angeu mawr. 

Na thybia i’r Iesu farw tros bawb o ddynol-ryw, 

Na neb ond a etholwyd gaiff yfed heddwch Duw; 

Rhaid ffydd, rhaid edifeirwch, rhaid cant o bethau ’n un 
O’th fewn cyn gallech gym’ryd un cysur i ti ’th hun. 

Mae digon, megys tithau, yn gwaeddi nos a dydd, 

Mai gwerthfawr iawn yw ’r Iesu, mai gwerthfawr iawn yw ffydd; 
Heb brofi loesion dyfnion o edifeirwch pur, 

A hwn sy ’n arwain dynion o’r byd i’r nefol dir. 

Os rhoddi wnest elusen, a wyddost ti bod gras 
Ynot dy hun a’i rhoddodd, ai yn y dyn ai ca’s ? 

Pob cangen o’th weithredoedd raid fod o ddyben glân, 

Ac onidê hwy losgir fel efrau yn y tân. 

Na feddwl bod yr Iesu ’n drugaredd oll i gyd, 

Y Llew o Iwyth hen Judah, mor llawned yw o lid; 

Trwy dân ar fyr cai ’th brofi, fe ddengys tân dy ffydd, 

Ac os yw hi heb sylfaen, arswyda gwrdd â’r dydd. 

THEOMEMPHUS YN TERFYSGü. 

O Arglwydd, b’ le yr aethum ? pwy anial ’r wyf yn byw ? 

Pa gwmwl du gysgododd rhwng í’ enaid gwan a Duw? 

’D wy ’n ’nabod dim o’r llwybr ! O anhapusaf ddyn I 
Mi gwympais i ryw bydew, ac angeu wrth fy nghlun. 

’R wy ’n ofni oll a glywaf, mae f’ enaid bach mewn braw, 

Ac eto ni allai syflyd na ’r ochr hyn na thraw; 

Fe gwympodd lluoedd arnaf, a rhei’ny oll ynghyd, 

Sydd i mi ’n waeth nag angeu, a rhagor yw eu llid. 

Pwy greda i? p’ un ai ’r Ysbryd oedd ynof fi o’r blaen? 

Oedd eon a hyderus^yn nghanol dw’r a thân ; 

Yn caru, ac yn canu i’r Iesu mawr a’i glod, 

A hyny ’n bleser mwyaf a feddwn îs y rhôd. 

Yn meddwl dim am gyfoeth, yn meddwl dim am fri, 

Na chwennych dim daearol yn eiddo i myfi; 

Yn ben ar íy nhrachwantau, o flaen y tawel wynt 
Yn hwylio i’r baradwys a gollodd Adda gynt. 

Ond anghrediniaeth gludodd mewn i’m meddyliau ’n awr, 

Ryw fyrddiwn o ammheuwyr mewn llai na hanner awr; 

Mae ynof ryw beth cadarn yn eu gwrth’nebu ’n hy’, 

Ac eto, er fy ngwaethaf, cadarnach ynt na mi. 

Fu arnaí wedi ’ngeni, er gwelais oleu dydd, 

A minnau ’n wyneb angau, ddim mwy o eisieu fifydd; 

A thyma awr y treial, a thyma awr y tân, 

Yr oriau gynt a gredais ond erbyn heddyw maen’. 

O pwy oedd a’m hyspeiliodd ? pwy oedd a’m gwnaeth yn ddira? 
Pwy sugnodd heb im’ wybod fy nerthoedd mawr a’m grym ? 

O anghrediniaeth cadarn ! fy ngelyn wyt bob dydd, 

Fy ngelyn wyt yn benaf bryd bynag eisieu flfydd. 


ANTHRODICUS, PRESBYTER EGLWYS LAODICEA, YN EI 
GYSüRO EF. 

Ac yn yr awr ammhëus, ’fe ei hunan ddeuai ymlaen, 

Yr angel oedd ar eglwys Laodicea lân; 

P’odd felly ’n awr, Theomçmphus ? p’odd daeth y storom wynt, 
Nid dyma ’r gred oedd genyt pan gwelais i di gynt. 

Ac mi feddyliais hefyd na phar’it ddim ymlaen, 

Rhyw ormod zel oedd genyt, rhy flflamllyd oedd dy dân; 
Dechreuaist yn rhy foreu, ac mae yn anhawdd iawn, 

Os dechreu gyda ’r wawr-ddydd, i bara hyd brydnawn. 

B’ le mae dy sicrwydd gadarn ? b’ le mae dy hyder gre’ ? 

A ddarfu pan oedd fwyaf yr eisieu o hono fe ? 

Tydi gondemniaist lawer, ac uchel oedd dy gri, 

Yn derbyn pob profifeswyr o fewn i’n heglwys ni. 

Yn awr yr wyt ti ’n gweled dy hun nad wyt ond gwan, 

Na cheidw ’n wyneb angeu dy zel na ’th ffydd di i’r làn; 

Os gwella wnai o’th glefyd, ar angeu a chario ’r dydd, 

Bydd rhagor o addfwynder o bosibl yn dy fifydd. 

Ond eto na fydd egwan, i’th ofnau nid oes sail, 

Er angeu ac anghredinaeth i’th guro bob yn ail; 

Ti elli ’n sicr gredu, mae genyt amryw nôd, 

Na feddodd y rhagrithwyr mo honynt hwy eriöed. 

O cofia dy rinweddau, dy elusenau o’r bron, 

O fewn i fwthau ’r tlodion sy ’n llanw ’r ardal hon; 

Fe ŵyr y tlawd a’r weddw, o gẁr i’r llall i’r wlad, 

Mai ti, a’th bur haelioni, yn unig yw eu tad. 

Mae cronglwyd y cardotyn yn gwaeddi âg uchel gri, 

A chlôg a phais y beger, fod nefoedd wèn i ti; 

Mae rhew, mae ia, mae ’r eira, a’r gwyntoedd oer eu rhin, 

Yn nghornel glyd yr aelwyd, yn methu cwrdd â’r un. 

P' sawl gwaith de’st â gelynion cynddeiriog cas ynghyd, 

Uy enw yw Tangnefeddwr yn awr gan bawb o’r byd; 

Trwy ’th gariad a’th amynedd, a’th gymwynasau maith, 

Ti dynaist rai i garu efengyl Duw a’i waith. 

’R wyt ti o fewn yr eglwys, ’r wyt ti o fewn y wlad 
Yn brophwyd, yn henuriad, yn athraw, ac yn dad ; 
Cyf’rwyddwr y rhai gwirion, a rhwysg i’r weddw dlawd, 

Ac i’r rhai gorthrymedig yn briod ac yn' frawd. 

O cofia dy weddîau, yn ddirgel ac ar goedd, 

Gwrandawodd Duw weddîau ag ydoedd wrth ei fodd ; 

Na wrando anghrediniaeth, er cymaint yw ei rym, 

Trwy wneuthur o’r dechreuad dy brofifes oll yn ddim. 

Mae ’r Arglwydd yn drugarog, pa’m anobeithi mwy ? 

Fr sawl gyfifeso ei enw, pa bynag sect b’ont hwy; 

Mae genyt addewidion, gwrth’neba ’r drwg yn syn, 

Ac ynot mae ammodau sy ’n ateb i’r rhai hyn. 

Wel cofia dy berfifeithrwydd, na ildia ddim o’r raaes, 

Rho dro trwy ’th ddyledswyddau, ac olrhain rym dy ras; 
Myfyria ar dy ddoniau a’th rasau i gyd o’r bron, 

Ac attal anghrediniaeth roi ’r archoll tan dy fron. 

THEOMEMPHÜS. 

O bresbyter difywyd I ’ngheryddu am íy nghân, 

Y zel, y gwres, a’r bywyd oedd ynof fi ö’r blaen ! 

Er dy fod di ’n ei weled yn wenfHam gadarn fawr, 

Rhy fach oedd, ac mi wela’ fod e ’n rhy fach yn awr. 

Och, och, na feddwn heddyw yr awel gadarn gref, 

F’ arweiniodd i rai prydiau i mewn i ganol nef; 

P’ tai genyf ge’s ryw amser, o fewn y fynyd hon, 

Ni fuasai ofn angeu yn gweithio tan fy mron. 

Ond eisieu ’r gwynt o’m hochr, ac eisieu fifydd yn fwy, 

Yw ’r lle ga’dd anghrediniaeth i roddi i mi glwy’; 

O chwytha ar y llysiau, ddeheuwynt hyfiryd iawn ! 

’R ŵyf yn y gwres a’r taro, rho fuddugoliaeth lawn. 

Anthrodicus gyfiawnaf, ni wyddost eto ddim 
Pa beth yw saethau uffern, y diafol hen a’i rym ; 

’R wyt ti ’n cael cysgu ’n llonydd, heb wybod beth yw poen, 
Nac ’chwaith pa íath felusdra sy ’ngwaed yr anwyl Óen. 

’R wyf finnau yn y frwydr, a gelynion o bob tu, 

Mor amled arna’ i ’n curo a sêr y nefoedd fry; 

O mewn maent yn gynddeiriog, o maes maent yn fwy gwan, 
A hawsach eu concwero o fwy na ’r ganfed ran. 

Mae angeu ac anghrediniaeth, ac uffern yn gytun, 

Yn curo eitha’ eu gallu ar f’ enaid gwan yn un; 

’D yw cofio dyledswyddau, rhinweddau maith a gras, 

Fwy nag yw cofio ’medydd i gadw rhai ’n i maes. 

Pa beth yw elusenau ? pe casglwn hwynt ynghyd, 

Fe bwysa nerthoedd uffern holl elusenau ’r byd; 

Wna ympryd a gweddîau, a’r doniau goreu ’n fyw, 

Na choncro anghrediniaeth, na bodd’ cyfiawnder Duw. 

Mae angeu ac ammheuon yn llawer mwy eu grym, 

’D yw marciau fil a nodau o’u blaen ond megys dim; 

Mae ’n rhaid rhyw Iwybr arall, i’m tyb na wyddost ti, 

Can’s dyrys iawn a dyfal yw saethau uffern ddu. 

Wel acw yr wyf am gyrhaedd i glwyfau Mab y dyn, 

A goncrodd angeu ’n hollol wrth ddyodde’ angeu ei hun; 

Yr afael hon oedd genyf, a hon a goncrodd lu, 

O elynion mwya’ chwerw, y dyddiau gynt i mi. 

’R wy ’n ymaflyd, nid wrth nodau, a grasau ynof f’ hun, 

Ond rhoddion rhad y nefoedd yw rhei’ny bob yr un; 

Ac nid oes ynof ond pechod, ’r wy ’n aflan oll i gyd, 

Ni wn a oes mor ddued bechadur cylch y byd. 

Fy nerth yw bod addewid estynodd Duw i maes, 

I bena’ o bechaduriaid, addewid rad o ras; 

Duw graslawn, Duw trugarog, sydd barod feddeu bai, 

I’r dua’ a’r aflana’, a’r annuwiolaf rai. 

’R wyf finnau ’n teimlo ’m hysbryd yn ’maflyd yn y gair, 

’R wy ’n teimlo pwys fy enaid ar aned gynt o Fair; 

Mae ei enw e ’n perthyn i mi, lachawdwr dynol-ryw, 

A’m henw i iddo yntau, colledig, am gael byw. 

Mi gwela’ hi ’n awr yn oleu, fel gwelais i o’r blaen, 
Disgynodd ar fy enaid y dwyfol nerthol dân; 

’R wyf eisoes yn Mharadwys, wel taro angeu ’n awr, 

Rhan o honof ä i’r nefoedd, a rhan o honof i’r llawr. 

’R wyf ’n awr yn ffrynd i’r pryfed, pan cefais olwg ffydd, 
Can’ gwell na phalas brenin gan Theo’ wely pridd ; 

Mi lechaf yn y ddaear, caiff llwch at Iwch i fyn’d, 

Ond, angeu, ti gai weled fod Iesü i mi ’n ffrynd. 

’R wy ’n rhoi ffarwel o’m calon i’r cwbl îs y rhôd, 

’D oes arna’ i fymryn hiraeth am welais eto erioed; 

’R wy ’n rhoi fy mhlant a’m priod idd ei gadwraeth ef, 

Sy ’n trefnu, sy ’n gofalu am ddaear fawr a nef. 

’R wy ’n gadael geiriau ’r Bibl sancteiddiol gyda hwy, 

Ac addewidion filoedd, na ’r India faith sy ’n fwy; 

A miloedd o weddiau am iddynt gaffael gras, 

A dianc o Sodoma sy ’n danllwyth boeth i maes. 

’D oes genyf ’n awr ond credu mai geirwir yw Duw ’r nef, 
Ac fyth na chollir sillaf o’r geiriau dd’wedodd ef; 

Bydd adgyfodiad imi trwy haeddiant dwyfol waed, 

Ac yno ca’ i ’m digoni â delw bur fy Nhad. 

Mae ’r anadl byr yn darfod, mae ’m hysbryd yn llesgâu, 
Mae nàtur gref yn methu, mae angeu yn nesâu; 

’R wy ’n ceisio craffu ’m llygaid at hyfryd waed y groes, 
Dal d’ afael, f’ enaid, arno yn nyfnder angeu loes. 

Maé Satan a’i holl luoedd, mae uffern yn ei grym, 

Yn ceisio rhwygo ’m hyder, ond eto methu dim ; 

Awr y tywyllwch ydyw, a minnau ’d wyf ond gwan, 

Fy Nuw, 0! saf o’m hochr, mi ä trwyddi yn y man. 

Fel yma Theomemphus ymadael wnaeth â’r byd, 

Trwy faith gystuddiau dyrys a’i gwasgodd ef ynghyd ; 

Fe ga’dd ei ddal er hyny yn helaeth tu yma i’r bedd, 

Ar ol tymhestloedd creulon mewn amryw nefol wledd. 

Ychydig cyn ei ’madael fo rodd y geiriau hyn, 

I osod ar ei feddrod, ar gareg nadd â phin ; 

Fel bynag un äi heibio, ryw bryd o blant y nef, 

Cai ddarllen hyn o wersi, i weled b’ le ’r oedd ef. 

YSGRIFEN FEDD THEOMEMPHUS. 

Wel dyma V dyn a garwyd, a gànwyd yn y gwaed, 

Deng miliwn lawn o féiau faddeuwyd iddo 'n rhad; 

Ei dytiu wnawd âr danllwyth, ac yntau yn myn'd i lawr, 
Fe gaawyd hwn o uffern, mae e yn y nef yn awr. 

Mi ga fy nghorffi fyny,fel fy Anwylyd cu, 

Heb nwydau drwg byth mwyach Vm blino fely bu; 

'D oes dyn ŵyr îs yr wybr ddedwydded yw fy lle, 

Ac nis gall dyn ddych'mygu dim am bleserau V ne. 

Heb saeth, heb fraw, heb ofn, heb ofid ac heb boen, 

Yn canu o flaen yr orsedd, ogoniant pur yr Oen; 

Yn nghanol myrdd myrddiynau yn caru oll heb drai, 

Yr antheni ydyw cariad, a chariad i barhau. 



Marwnadau, 


RHIF I, 

am farwolaeth amrywiol rai duwiol a 

FUONT FEIRW YN SIR ABERTEIFI, 

YN AGOS I LANGEITHO, ODDEUTU YR UN AMSER, AC o’r UN GYN- 
NULLEIDFA HONO, AC UN ARALL O SIR GAERFYRDDIN, • 

H ED íy enaid, c’od i fyny, 

Ysgwyd sorod y carchardŷ ; 

Daw rhai gwedi cael eu gwared, 

O gadwynau eu holl gaethiwed, 

Eu cnawd a’u hesgyrn oll yn llechu 
Yn y ddaear, eu hen lettŷ ; 

Yn dawel yn nghyd, heb drafferth byd 
Diffrwyth i’w deffro; 

Ac i aros hyd nes delo 
Swn yr udgorn i’w dihuno. 

2 ’R wy ’n dych’mygu im’ wel’d eu cefen 
Fry yn pasio heibio ’r heulwen, 

A phob un yn chware ei aden, 

Un yn ol y llall yn llawen; 

Heibio i’r ser o bob rhyw raddau, 

Gado ’r lloer, a’r holl blanedau 
Obry lawr, bellder mawr, 

Aethus, i synu ! 

Hwythau ’n esgyn fyth i fyny, 

Yn yr eangder pur yn canu. 

3 ’R oedd angylion megys muriau 
O bobtu ’n gylch, yn ol eu graddau, 

Rhes ’n ol rhes yn dysgu i’ynt ganu 
’R newydd gainc i’r anwyl Iesu ; 

’N awr maent wedi dysgu ’u gwala,— 

’R oeddynt wedi dechreu yma,— 

• Cyhoeddwyd y Gân hon ynghyd â Marwnad Theophilus Jones, sydd 
yn dilyn, am y waith gyntaf, ynglŷn â’r ail argrafììad o’r Môr o Wydr, 
yn 1762 ; ac y mae yn debyg mai y rhai hyn yw y Marwnadaú a gyhoedd- 
wyd gyntaf gan yr awdwr. 

Gyda ’r Oen, fyth heb boen, 

Yn ymddigryfu; 

Blith dra-phlith â’r hardd gwmpeini 
Ehedodd gyda hwynt i fyny. 

4 Gwelaf rai o’u cyd-aelodau 
Wedi dringo fyny er ’s dyddiau, 

Yn gwenu yn eu hwyneb hyfryd 
Pan ar drothwy drws y bywyd,— 

Dewch i mewn, a dewch heb rofun,* 

Dyma ’r wledd o’ech yn ei mofyn ; 

Gwrthddrych eich cred, â’i freichiau ar led, 
Canaid yn y canol, 

Sy ar yr orsedd fawr dragwyddol, 

Lle clywn yn groeso i mewn ei bobol. 

5 Mae eu cadwynau wedi dattod, 

A’u caethiwed wedi darfod ; 

Eu cystuddiau, eu poen, a’u gofid, 

011 tu faes i borth y bywyd; 

Nid aeth arf, na ífon, na chleddau, 

Na dim afreolus nwydau, 

Dros y mur grisial clir 
I sanctaidd dir Seion, 

Na dim arall a dyr gyson 
Heddwch didrai ’r pererinion. 

6 O na chawn i fyn’d íy hunan 
At y nefol gydsain gynghan, 

A chael gwybod rhyw gwestiynau 
Pa sut y mae ar ben y siwrnai; 

A oes llawer wedi blaenu 
Fel mae dynion yn dybygu ? 

A oes llu dysglaer fry 
O rif y tywod, 

Mewn tangnefedd, wedi darfod 
A chystuddiau eu pererindod ? 

7 D’wedwch im’, pwy olwg hyfryd 
Sydd ar D’wysog mawr y bywyd ? 

A ydyw ôl yr hoelion yno 

Yn ei draed ac yn ei ddwylo ? 

P’ un ai cariad, ynte ofni, 

Sy yno bena’ yn teyrnasu ? 

Cariad mwy yn llosgi trwy 
Eu calon wy ’n credu : 

* Heb warafun. 



MARWNADAU. 

Mae yno hefyd hyfryd ofni, 

Ac anfeidrol faith ryfeddu. 

8 A ydyw ’n bleser gan angylion 
Ganu anthem hyfryd Seion ? 

A ydyw Angeu ’r Croesbren poenus 
I rai safodd gynt, yn felus ? 

Ai gwir bod yr angylion pena’ 

A’u sail ar gopa bryn Calfaria ? 

Yno yn cael perffaith hael 
Gadernid diffaelau, 

Wedi eu clymu â’r holl seintiau 
Yn yr un Pen, yn yr un clwyfau ? 

9 A ydych chwi yn gwybod yna 
Am ein gofid ni 'sydd yma ? 

Neu a fedrwch gydymdeimlo 

A’r rhai hyn sy ’n cael eu temtio ? 

A oes rhai oddiyna, weithiau, 

Yn d’od yma ar negesau 
Mawrion maith, fel y daeth 
Moses ac Eli’, 

Ar newidiad gwedd yr Iesu, 

Mewn gogoniant i ryfeddu? 

10 Mae fy ffydd, neu mae ’m dychymyg, 
Yn hyderus iawn, yn tebyg 

Fod rhyw swn yn d’od i’m clustiau, 
O’u dedwyddol faith ganiadau:— 
Mae yn hedeg tros y bryniau 
Ar adenydd awel denau, 

Yn d’od â rhin nefol win 
I loni ’m blin enaid : 

Ac yn rhoi rhyw hyfryd syched 
Am fod yn eu gwledd fendiged. 

11 Wrth fyfyrio ar eu rhoddion 
Mae cenfigen yn fy nghalon, 

Fod fy nghoelbren i heb symud 
O wlad y gwae i dir y bywyd ; 

Deffro, ’m ffydd, dos dros y bryniau, 
Cymer ran o’u gwleddoedd hwythau; 

Mae ’n brydnawn diweddar iawn 
Buan cawn orphwys; 

A rhoi ’n beichiau lawr, ac arllwys 
Ein holl ofid yn Mharadwys. 

2 E 2 

RHIF II. 

MARWNAD MR. THEOPHILUS JONES, O FLAEN-Y- 
PLWYF, YN SIR ABERTEIFI. 

YR HWN A YMADAWODD a’E BYD HWN ODDEUTU DECHREU Y 
FLWYDDYN 1758 

C LYWAIS newydd trist a llawen, 

Fe aeth sant dros yr lorddonen; 

Colled mawr sy ’n nhir caethiwed, 

Aipht a Gosen, iddo fyned; 

Ond y Ganaan draw i’r afon 
Oedd yn gorfoleddu ’n gyson; 

Ac ef ei hun, yn gytun, oedd yn bendithio 
Am mor ddyogel iddo basio 
’R cefnfor garw maith, a landio. 

Theo-philos oedd ei enw, 

“ Cyfaill Duw ” deonglir hwnw; 

Ac yn ol yr enw hyfryd 

Mae ’n mwynhau yn nhir y bywyd ; 

Rhyfedd hardded ydyw heddy’ 

Ddrych ei wyneb yn tywynu, 

Rhwng y llu sanctaidd sy yn seinio Hosanna, 

Gylch yr orsedd fawr, a gwledda, 

Melus mwynaidd, ar y manna. 

On’ buasai iddo ngwa’rdd i ’nganyd, 

Can’swn am rinweddau ei fywyd; 

Ond mae ’n peri i mi ganu 
Am ddyfnderoedd gras yr lesu; 

Clywa’ i e ’n gwaeddi maes yn groew 
Nad oes ond yr Enw hwnw 
Ganddo fe, trwy ’r holl ne’ ynddo ymddigryfu; 

Ac na fêdd neb o’r cwmpeini 
Drysor arall idd ei garu. 

“ Cana, Fardd (medd ef), yn gyson, 

Mod i wedi cael fy nghoron, 

A fy mod yn eiste ’n hyfryd 
Ar y fainc gyda ’m Hanwylyd, 

Ac yn gwel’d oddiyraa ’n rhyfedd 
Y ddaear cer yn fôr o wagedd; 

A phob un, yn gytun, yn ymofyn 
Rhyw bleserau gwag diderfyn 
Nad oes yina gyfri’ arnyn’. 

“ Ni chawd colled i mi adael 
Gwraig (medd ef), a plant a chene’l, 

Ond ce’s ganmil dyblyg elw, 

Fy hun yn y ’madawiad hwnw : 

Fy Nhad yma sydd yn gwarchod 
Plant ymddifad mân, a phriod, 

A Blaen-y-ŷlwy, ’n llawer mwy na phe bawn yno 
Yn eu trefnu hwy a’u gwylio, 

Llawer gwell na phan y ímo. 

“ Nid oes yma ddira perth’nasau, 

Rhwym priodas gaeth, nac achau, 

Caru plant mwy na rhieni, 

Am eu bod hwy ’n perthyn imi; 

Ond mae ’m calon yn cynhesu 
’N unig at sy ’n caru ’r lesu; 

Meibion Duw nhylwyth yw, ’Mrenin yw Mhriod; 
Canu a rhyfeddu ’r Drindod 
Ydyw ’m pleser maith diddarfod. 

“ Nid oes pris na chyfri’ yma 
O aur, mwy. nag o’r tywod yna; 

Perl a gemau gyd yw ’r golud 
Gan farsiandwyr tir y bywyd, 

Cariad a llawenydd cyson 
Sydd yn llifo fel yr afon 
Loew lâs dros y maes, i ddiodi 
’R pererinion ga’s eu maeddu 
Gan y gwres wrth ddod i fyny. 

“ Canu mor naturiol sy yma 
Ag i chwi anadlu yna ; 

Mynyd fach heb garu ’r lesu 
Fyddai ’n awr yn ufifern imi; 

’R ym ni oll yn brefu yn gyson 
Lwyddiant yr efengyl dirion ; 

Seraph a saint yr un faint sy ’n gorfoleddu, 

Fod o newydd rai ’n sychedu 
Am y gras sydd yn yr lesu. 

“ ’R ym oddiyma ’n gwel’d rhagluniaeth 
Yn teyrnasu trwy ’r greadigaeth, 

A rhyw droion celyd chwerwon 
011 yn gweithio da yn gyson; 

Pan gadawo ’r addfwyn lesu 
’R dewrion dan y dòn i soddi, 

Dal i’r làn y truan gwan ag oedd yn ofni, 
Dyna ’r pryd niae ’n holl gwmpeini, 

Ar yr uchaf dôn yn canu.” 

Mi dybyga’ gwela’ i ragor, 

Plant o’i Iwynau wrth ei ochr, 

Anna ac Hester yn teyrnasu 
Yn freninesau gyda ’r lesu : 

Pe rhaid byd ac oll sydd ynddo 
I’r lleia’ ei fri am dd’od oddi yno 
Yma lawr, dros un awr, byddai ’n fawr ofid : 
Sefwch yna, cenwch hefyd, 

Ninnau gawn feddiannu ’ch gwynfyd. 


RHIF III. 

MARWNAD Y PARCH. GRIFFITH JONES, LLAN- 
DDOWROR, SWYDD GAERFYRDDIN, 

YR HWN A FU FARW AR YR 8 fED O EBBILL, I761, YN 78AIN MLWYDD 
OED, PUMP A DEUGAIN O BA RAI A DREULIODD YN Y WEINIDOGAETH. 

G YMRU, deífro ! gwisg alarnad, 

Tywallt ddagrau yn ddioed I 
Mae dy golled lawer rhagor 
Na feddyliaist eto ’i bod ; 

Cwympodd seren oleu hyfryd, 

Hynod yn mhlith ser y ne’, 

Nes i’r lleill o’r ser i synu, 

Ac mae t’wyllwch yn ei lle ! 

Hon ei hunan a ddysgleiriodd 
Pan oedd tew gymylau ’r hwyr 
Wedi hedeg dros ardaloedd, 

A dyfetha goleu ’n llwyr; 

Gweinidogion bron yn gyson 
Oedd yn eu hanner nos o hûn, 

Bloedd ei udgorn ddaeth yn union, 

Ac fe ’i clywodd ambell un. 

Allan ’r aeth yn llawn o ddoniau, 

I bregethu’r ’fengyl wir, 

Ac i daenu ’r iachawdwriaeth 
Oleu, helaeth, ’r hyd y tir; 


MARWNADAU. 

Myrdd yn cludo idd ei wrandaw, 
Llenwi ’r llanau mawr yn llawn, 
Gwneyd eglwysydd o’r monwentydd, 
Cyn ei glywed ef yn iawn ! 

Fe ga’dd Scotland oer ei wrandaw, 
Draw yn eitha ’r gogledd dir, 

Yn dadseinio maes yn uchel 
Bynciau ’r iachawdwriaeth bur j 
Ca’dd myrddiynau deimlo geiriau 
Hedd, o’i enau ’n llawer man, 
Clywodd hithau rym ei ddoniau, 
Freiniol ardderchocaf Anne. 

Dacw ’r Biblau teg a hyfryd, 

Ddeg ar hugain filoedd llawn, 
Wedi ’u trefnu i dd’od allan, 

Trwy ei ddwylaw ’n rhyfedd iawn ; 
Dau argraffiad, glân ddiwygiad, 
Llawn ac uchel bris i’r gwan ; 
Mewn cabanau fe geir Biblau 
’N awr gan dlodion yn mhob man. 

Hi Ragluniaeth ddyrys, helaeth, 

Wna bob peth yn gydsain lawn : 
D’wed nad gwiw argraffu Biblau 
Heb eu darllen hwy yn iawn ; 
Daeth yn union âg ysgolion, 

O ’Werddon fôr i Hafren draw : 
Rhwng y defaid mae ’r, bugeiliaid 
’N awr â’r ’Sgrythyr yn eu llaw. 
Tair o filoedd o ysgolion 

Gawd yn Nghymru faith a mwy, 
Chwech ugain mil o ysgoleigion 
Fu a rhagor ynddynt hwy; 

Y goleuni ga’dd ei ennyn 
O Rheidol wyllt i Hafren hir, 

Tros Bumlumon faith yn union 
T’wynodd ar y gogledd dir. 

Os yw Cymru ’n gylch o bobtu 
Yn chwe’ chan’ milltir faith o dir, 
Ac o’i mewn rhyw fil o blwyfau, 

Lle bu t’wyllwch dudew ’n hir ; 
Braidd ca’dd plwyf nac ardal ddianc 
Heb gael iddo gynnyg rhad, 

O fanteision ddysgai ’n union 
Iddynt ddarllen iaith eu gwlad. 

Cryf a chadarn fu ’r elyniaeth 
Ydoedd yn y Gogledd dir, 

I bob naoddion a f’ai ’n fìyddlawn 
I ledaenu ’r efengyl bur; 

Eto fe wnaed fíbrdd i ddysgu, 

Lle ’r oedd dig a llid yn llawn, 
Eirth cynddeiriog, call Iwynogod, 
Ddaeth fel ẃyn yn wirion iawn. 

Dyma ’r gŵr a dorodd allan 
Ronyn bach cyn tori ’r wawr ; 

Had fe hauodd, fe eginodd, 

Fe ddaeth yn gynhauaf maw’r; 
Daeth o’i ôl fedelwyr lawer, 

Braf mor ffrwythlawn y mae ’r ŷd ! 
’N awr mae ’r wyntyll gref a’r gogr 
Yn ei nithio ’r hyd y byd. 

Gorfoledda, ddedwydd Gymru, 

Braf yw ’r breintiau ddaeth i’th ran, 
Trugareddau erioed na feddwyd 
Yn Borneo na Japan ; 

Meddu Biblau, dysg i’w darllain, 

A phregethu ’r iachol ras; 

Yn Llanddowror gyntaf torodd 
Y goleuni hwn i maes. 

Hen bererin dywed bellach, 

(Mawr yr awrhon yw dy ddysg) 
Fath ysbrydoedd heirdd yw rhei’ny 
Wyt yn trigo yn eu mysg; 

Pa fath olwg wael ddisylwedd, 

Genyt sydd oddiyna ’n awr 
Ar y myrdd droiadau gweigion 
Ẃyt yn ganfod ar y llawr ? 

Nis gall natur, gwnaed a fyno, 
Wneuthur un o’th fath îs nen, 

Gras yn unig, nid dim arall, 

Ddaw â’n colled ni i ben ; 

Mae dy le di ’n wag hyd heddyw, 

Yn nghadeiriau ’r eglwys fawr, 

Y mae ’n gwaeddi, pe b’ai ’n bosib’, 
Eto am dy gael di ’lawr. 

Byth y cofir am dy enw, 

Tra llythyren fo mewn bod, 

Bydd dy ysgolion, bydd dy lyfrau, 

Byth yn dwyn i’th enw glod; 

Nid rhaid careg ar dy feddrod, 

Nid mewn marble bydd dy lun, 

Ond mewn ’sgrifeniadau sanctaidd, 

Ac ar enaid llawer dyn. 

Fe ’sgrifenaist o blaid gweddi, 

Fe ’sgrifenaist o blaid dysg, 

Fe ddystewaist, drwy ’th ddoethineb, 
Fleiddiaid rheibus yn ein mysg; 

Tra yn gorwedd yn y beddrod, 

Fe addfeda ’r meusydd ŷd, 

Ac fe gesglir dy gynhauaf, 

Erbyn delo ’th Iwch yn nghyd. 

Os daw un o gant a ddysgwyd 
Genyt ti o bryd i bryd, 

Braf fath líaws fydd dy lafur 

Pan y do’nt yn gryno yn nghyd ; 
Uwch eu cyfrif yw ’th weithredoedd, 

O ! na argreffid hwynt yn rhes, 

Er esiampl i rai eraill, 

Ar ryw golofn fawr o brês. 

Tyr’d, fy enaid, deffro, f’ awen, 

I fyny mewn goleuni pur, 

Son am gyflwr hardd yr enaid, 

Wedi gado ’r anial dir; 

Gad bob ysbryd trist alaethus, 

Blin gystuddiau a gwres y dydd, 

Cân i'r rhai yn mhlith seraphiaid 
Sydd yn gorphwys heddyw ’n rhydd. 

Mae ’r angelion sydd yn gwylio 
Tros ynysoedd Prydain Fawr, 

Wedi ’i weled ef yn pasio 

’N ddysglaer heibio ’r dwyrain fawr ; 
F’ enaid, dilyn ôl ei edyn, 

I derfynau ’r sanctaidd dir, 

Gwrando filoedd yn ei roesaw 
Yno i’r goleuni pur. 

Pan y gwelwyd ef yn codi, 

Hyfryd ’r aeth y swn i maes, 

Rhwng cerubiaid sydd yn tramwy 
Gylch oddeutu ’r wybr las; 

WILLIAM WILLIAMS, PANT-Y-CELYN ; 

“ Un o’i garchar a ddiangodd 
Acw o flaen y fainc yn awr, 

Ac yn derbyn gwisg a choron 
Addas gan y Brenin mawr.” 

“ ’R oeddem acw,” ebe Uriel, 

Angel cadarn, “ yn y fan 
Ni ganasom ganiad newydd, 

Pan y daeth e’ gynta’ i’r làn ; 

Pan y cafodd wisgoedd euraidd, 

Pan y cafodd delyn lân, 

Ni bu mwy llawenydd, groesaw, 

I un Cymro ’rioed o’r blaen.” 

Mae fy ysbryd am ehedeg 
Ato ’r awrhon fyny fry, 

Ac am fleindio ’i drigfan hyfryd 
Yno heddyw yn mhlith y llu ; 

Pwy yw ei gyfeillion penaf, 

Ýn mha gẁr o’r nefoedd faith, 

P’ un ai adrodd gorthrymderau, 

Ynte canu, yw ei waith ? 

Wel, mynega di, fy awen, 

Sydd yn chwilio pethau ’maes, 

Ac na ddianc rhag dy amcan, 

Ddim o dan yr wybr las ; 

Tan bwy gaingc o bren y bywyd 
Mae ef yno ’n eistedd lawr, 

Pwy droiadau o Ragluniaeth, 

Ẅrth ei ffryns mae ’n dd’weyd yn awr ? 

Taw, fy awenydd gwag, hedegog, 

Pa freuddwydion sy ’n dy fryd ? 

Dyna ’i waith, ond caru Iesu, 

Myfyrio iachawdwriaeth ddrud; 
Chwilio ’r oesoedd hen aeth heibio, 
Chwilio ’r oesoedd eto i dd’od, 

Canu, synu, a rhyfeddu, 

Tddo ddyfod yno erioed. 

Yn nghwmpeini hen Rees Pritchard, 
Goeliaf, rhowd e’ i eiste’ lawr, 

Gyda Ralph, ac Ebenezer, 

Harvey, Ẅatts, a thyrfa íawr; 

Fe ga’s ddewis ar ei anthem, 

Dyna ’r gair ddaeth gynta’ i maes. 

’R wyf fi ’n synu fil o weithiau 
Ddyfnder gwaredigol ras !” 

Ffarwel, enaid cywir, fíyddlawn, 
Ffarwel i ti ronyn bach, 

Cawn dy gwrddyd uwch yr heulwen, 
O’n cystuddiau gyd yn iach ; 

Ni gawn yn dy gwmni fwyta 
Ffrwythau Pren y Bywyd pur, 
Yfed dwfr fel grisial gloew 
O ffynnonau bywyd hir. 

Ni gawn ganu ’n gydsain gyson, 
Haeddiant Iesu ’n Brenin mawr, 
A’r aneirif ddyoddefiadau 
Trymion gafodd ar y llawr ; 

Ni gawn wledda yn dragwyddol 
Ar helaethrwydd mawr ei ras, 
Heb na phoen, na gwae, na gofid, 
O’r tu mewn nac o’r tu maes. 

Griffith Jones gynt oedd ei enw, 
Enw newydd sy arno ’n awr, 
Mewn llyth’renau na ddeallir 
Ei ’sgrifenu ar y llawr; 

Cân, bydd lawen, aros yna, 

Os yw Duw o entrych ne’ 

Yn gweled eisieu prints a dysgu 
Fe fyn rywun yn dy le. 

I MADAM BEYAN. 
Tithau, bendefiges hawddgar, 

Sydd â’th enw gwych ar led, 

Na ch’wilyddia ddwyn yr achos 
’N awr ymlaen, yn gadarn cred ; 
Gyr ysgolion rhad yn union, 

O Lacharn hyd Gaergybi draw; 
Nid oes neb o feibion Aaron 
Na rydd i ti help eu llaw. 

Buost fammaeth i bererin, 

’R wyt ti ’n sicr iawn o gael 
Am bob defnyn o ddwfr gloew 
Roddaist iddo, gyflawn dâl; 

Ti chwanegaist at dy goron 
Berlau gwell, y dydd a ddaw, 
Nag a gloddir gan yr Indiaid 
Fyth yn ngwlad Golconda draw. 

RHIF IV. 

MARWNAD MARIA SOPHIA, 

MERCH I EYANGELIUS Y PREGETHWR, A FU FARW YN BYTHEFNOS OED ; 
ENW PA UN OEDD MARIA SOPHIA ; AC WRTH WELED Y FATH EFFAITH 
GAFODD HYN AR SERCHIADAU EI MAM, Y CYFANSODDWYD Y GEIRIAU 
CANLYNOL. • 

U N gofal rhagor, ac un gofid mawr, 

Aeth tros fy mhen, nas gwela’ i o hono mwy: 

Deng mil o ddyddiau, c’yd pe buaswn byw, 

A byw Maria, gofal fuasai by w : 

Dymuniad, gobaith, cariad maith, a chwant 
Ei gwel’d hi yn ddedwydd, fuasai tan íy mron. 

Hi aeth i’r bedd !- 

O ddedwydd bawb ; ei mam yn gyntaf un, 

A minnau yn ail, os nid yn gyntaf fi; 

A hithau ’n ddedwydd, os yw dedwydd dyn 
’Madawa â’r byd heb brofi dim o’i wae.— 

I’r byd hi ddaeth, ond prin ca’s wel’d yr haul 
Yn gwneuthur dau orphwysfa i ddynol-ryw ; 
l Dim ond ymddangos fel rhyw seren bell, 

Un waith mewn oes, ymhlith y lleill o’r ser, 

Ac yna dianc i ardaloedd pell, 

Tu hwnt i adnabyddiaeth dyn yn fyw. 

“ Ffarwel i fyd—ífarwel i fyd o’m bodd,’’ 

Oedd iaith y baban, pe deall’sai iaith ; 

“ Ffarwel i dad, ífarwel i fam, a phawb; 

’D wy ’n perthyn dim i neb yn îs na ’r haul; 

Nid yw fy enw i yn yr arfaeth fawr 
I fyw mewn blinder, ond i farw ’n glau ; 

Mae ’r ddae’r yn well i gorfif fath eiddil gwan 
Na mam, na meddyg un, o dan y rhod.”— 

Wel, dyma ei llais, os gellir nabod llais 
Ar wyneb llesg, yn mreichiau angeu du : 

Ochenaid un 1—fifarwel I—hi aeth i’r làn, 

Heb wybod beth yw hiraeth ar ol dyn, 

Sy ’n tori calon mil o famau a mwy, 

Na gwybod beth yw cariad, geínfor mawr, 

Sy ’n chwalu ’r muriau mwyaf cryf o’i flaen, 

Ac yn gwneyd Bedlam faith yn hanner llawn, 

O hen ac ieuainc, glân a salw ynghyd; 

* Mae yn ymddangos mai merch i’r awdwr oedd y Maria Sophia hon. 
Cyhoeddwyd y gân y tro cyntaf ynglŷn â’r Rhan I. o Ffanvel Weledig, 
&c., yn y flwyddyn 1763. 

Na gwybod beth yw llid a malais gref, 

Sy ’n chwalu ’r esgyrn, ac yn bwyta ’r mêr. 

O greadur pur 1 os ydyw dyn yn bur; 

Ond aflan dyn, cyn d’od o’r groth i maes ; 

Yn Adda yn euog, ac yn Adda yn frwnt, 

Tan ddamnedigaeth, o lygredig had. 

Ond am bob gweithred, am bob tymher ddrwg, 
Nis gwelwyd yn Sophia yma ’r un : 

Grwgnach nis gwnaeth, tymherau cyntaf geir 
Mewn baban gwan, yn penu maes ei dad; 

Llef, anfoddlonrwydd, anghymedrol flys, 

Efifeithiau ’r cwymp, a welir gyntaf rhai. 

Nid felly hi I ond cysgodd hyfryd hûn, 

O’r groth i’r bedd, yn wirion ac yn fwyn. 

O gwyn dy fyd 1 ’d oes neb ond rhai heb ras, 

Heb glust, heb synwyr, ac heb lygad clir, 

Yn chwennych byw.- 

Wel, ti ddiengaist; dywed im’ sawl gwae, 

Sawl braw, sawl gofid, sawl gorthrymder trist, 
Sydd i’r torfeydd adewaist ar dy ol ? 

Diengaist ti ar nwydau cig a gwaed, 

Yr ufifern fawr o fewn i fynwes dyn, 

Sy ’n fiflamio i’r làn, heb ddarfod iddi byth; 

Pob nwyd heb derfyn, a phob nwyd heb gael, 

O oes i oes, y ganfed ran ei chwant; 

Yn bloeddio am gael rhagor iddynt byth, 

Can’ mil yn rhagor, nid yw ronyn mwy. 

’N awr cariad sydd yn cario oll o’i flaen, 

’Mhen awr, casineb sy ’n rheoli ’n lân; 

Cenfigen heddyw, a rhyw leng o’i hol, 

Y fory awydd fydd yn cario ’r maes. 

Un tro bydd ofn, arall y bydd chwant, 

Yn groes i’w gilydd, mil o nwydau ’n llyn 
Yn lladd, yn codi, ac yn nychu ’r dyn, 

Yn gwneuthur ufifern eang bob yr awr, 

Ac yn gwneyd myrddiwn maith i waeddi maes,— 

Y bedd, y bedd I- 

Ond hi, Maria, nis ca’dd wel’d yr un, 

Ca’s lonydd gan y nwydau cryf o fewn, 

O’i breintiau, dyma yr un.— 

Pa le mae ’r groes, yr uftern fawr ei grym, 

Sy ’n gwneyd i fyrdd bob dydd i Iwfrhau ? 

Y tlawd fyth dani, y cyfoethog nid yw rydd : 

Y groes, y groes, sy ’n creu y galon wan, 

Yn crymu ’r cefn, ac yn moeli ’r pen. 

Vn glasu ’r wyneb, ac yn oeri ’r gwaed. 

Mae Mary ’n rhydd.- 

O ! mil o filoedd o gystuddiau, a mwy, 

Sy ar y ddaear i ofidio dyn ; 

O mewn, o maes, fel rhyw lifogydd mawr, 

Didrai, diddiwedd, oll yn fawr eu grym, 

I wthio enaid llesg i Iwfrhau. 

Och’neidiau ydyw ’r cwbl is yr haul; 

Och’neidiau i eni, ac och’neidiau i fyw ; 

Mewn llwyddiant, pleser mawr o fyd, 

Mae rhyw och’neidiau yno wrth fwynhau. 

Fe anwyd dyn i annherfynol wae, 

Fel rhêd y dwfr yn ufudd iawn i’r môr. 

Pwy erbyn hyn sydd na ddymunai fyn’d, 

Heb sylwi o neb, yn ddystaw iawn i’r pridd ? 

Beth ydyw ’r poen ? beth ydyw ’r gofid mwy, 

Roi baban gwan i orwedd yn y bedd ? 

Fe dd’wed ei mam, nad oes un fynyd awr 
O’r hirnos dywyll, nad yw yn ei chof. 

Breuddwydion, gofid ei breuddwydion oll, 

Ynghylch y wirion roddwyd yn y llwch. 

Mae ’n fyw, mae ’n farw, y mae ’n iach, mae ’n glaf, 
Ys yn fyfyrio, o ddechreu nos i ddydd ; 

Mae ’n oer, mae ’n dwym, mae yma yn íy nghôl, 
Ond pan ddihunwyf, y mae yn y bedd ! 

Pan bwy ’n ddihûn, nid eilwaith llai fy mhoen; 

Mae ’r bedd yn oer, ’r wy ’n gruddfan o ryw gur, 
Fod f’ anwyl blentyn yno, wrthi ’i hun. 

Oes iâ ? oes eira ? neu oes dw’r yn d’od 
I’r dywyll gell, i wneyd ei gwely ’n waeth ? 

O na buaswn yn gwneyd coffin aur, 

A’i rhoddi i orwedd ynddo tra fawn byw, 

Fyth tan fy mhen y buasai ’i hunig le, 

Nes buaswn farw, yna cawsai fod 
Yn yr un coffin, yr un gell â mi, 

A gadaw ’r aur i’r rhei’ny, sawl a’i câr. 

O beth a wnaf ! mae mab, mae merch, a phawb, 

A’r ddae’r ar unwaith, ’rwan, wedi ffbi ! 

’D oes neb, ’d oes dim, ond Mary^ sy ’n y pridd, 
Wyf yn fyfyrio bob rhyw fynyd awr. 

Fel hyn ei mam, nes canfod pethau gwell 
Tu draw ’r agendor fawr, rhwng dydd a nos; 

Ac yna yn llyn.- 

O chwi feddyliau gwag, meddyliau dyn, 

Nad yw yn gwel’d ond mymryn bach o’i flaen, 


’R un peth yw ’r pridd, a phluf y gwely clyd, 

’R un peth yw oerfel, dwír, tân, a gwrês; 

’R un peth yw marw, ond y gair, a byw ; 

’D oes dim gwahaniaeth idd ei gael ond un, 

Sef llid, neu heddwch croeshoeliedig Oen : 

Ei lid yw uffern, ond ei hedd yw ’r nef; 

Bod tan ei lid yw uffern ar y ddae’r, 

Bod yn ei heddwch yw bod yn y nef. 

A beth yw marw ond cyfnewid lle ? 

Y fory gartref, heddyw maes o dref; 

Ar gefnfor heddyw, fory ar y tir: 

Ar dir, ar fôr, neu gartref, maes o dref, 

’R un Ffrynd, ’r un Duw, ’r un heddwch maith di-drai; 
Dim ond bod marw yn llawer gwell na byw; 

Bod oddi cartref ydyw bod yn nhref, 

Bod yn y beddrod yw bod yn y nef, 

I bawb o bur gariadau ’r addfwyn Oen. 

Mae hi yn un o’r dorf aneirif hyn ; 

Mae Memrwn Sanctaidd felly yn cadarnhau. 

O ddedwydd ddydd ! os felly eangodd gras 
Ei faith derfynau at y baban gwan, 

A myn’d â hon, cyn profi ’r byd a’i wae, 

Trwy entrych awyr, rhwng y dysglaer sêr. 

’R wy ’n llawenhau.- 

Mae ’r peth yn siwr; mi wela ’n eglur iawn, 

Tros yr agendor fawr rhwng dae’r a nef, 

I fod Maria ’n awr ymhlith y llu ; 

Ymhlith torfeydd, torfeydd ar ol torfeydd 
Fry, o fabanod pur, heb frychau ’n awr. 

Ac ni feddyliais i fod mwy o’r rhai’n 
Na neb rhyw eraill, heddyw yn y nef. 

Derchafwyd gras fel hyn yn llawer mwy, 

Diddysg, diddeall iaith, didda, diddim, 

Yn seinio maes ganiadau pur y nef; 

Yn ’nabod dyfais iachawdwriaeth rad, 

Pob caingc, pob gwreiddyn, a phob rhan yn llwyr, 
Uwch Abram^ ffioseph, Pedr, loan, neu Paul, 

Gynt ar y ddae’r, yn awr mae ’r baban gwan. 

’R wy ’n awr yn gwel’d mewn myfyr bethau mwy 
Nag a feddyliais i erioed o’r blaen. 

’D oes heddyw yr un yn fyw yn Mhrydain Fawr, 

Y mwya ’u doniau, y mwyaf oll eu gras, 

A ŵyr y ganfed ran am Iesu mawr 

Ag ŵyr yr eiddil aeth i maes o’i phoen. 

’R wyf wrth fy modd, ’r wyí trwy ’r eangder mawr, 

Yn gwel’d y marw ’n awr yn berffaith fyw : 

Ond O ! ’r fath dorf o ryw gwestiynau maith 
Sy ’n llifo mewn fel moroedd i fy mryd ! 

A oes dim hiraeth ar y dorf ddi-rif 
O bur fabanod am eu cyrff i’r làn ? 

A phan dêl hyn i ben, ar foreu mawr 
Yr adgyfodiad ddydd o’r llwch i’r làn, 

O ba faintioli c’od ei chorff hi o’r bedd ? 

Fel ’r aeth ef lawr ? neu o faintioli mwy ? 

Fel coríf ei Harglwydd ’n awr sydd ar y faingc. 
Pwy ateb im’ i ofyn cwestiwn mwy ?— 

Pa fodd gall enaid unig lawenhau, 

A gwel’d, a chlywed, canu nefol gân, 

A’r tafod, clust, a llygad yn y bedd ?— 

O taw, fy enaid ; mi gaf yn y man 
I wel’d íy hun, ac nid rhaid gofyn mwy : 

Cael prawf sydd ddigon, mi ’nabyddaf oll. 

EYANGELIUS Y PREGETHWR, I FAM MARIA SOPHIA. 

Byth mi gara’ yr Enw Mary, 

Boed ar Angel, boed ar ddyn: 

Cant rhyw fendith oddiar y fynyd, 

Clymwyd Mary a minnau yn un; 

Os bu YdiXy fechan farw, 

Cadw Fary hen yn íyw; 

Dyma ’r penaf gais daearol 
Wy ’n ei geisio gan fy Nuw. 


RHIF V. 

CRWYDRIAD Y DYCHYMYG I FYD YR YSBRYDOEDD, 
NEU FYFYRDOD AR FARWOLAETH Y PARCH. 
LEWIS LEWIS, 

GWEINIDOG EGLWYS LOEGR, YR HWN A YMADAWODD A’r BYD AR 
Y NAWFED DYDD O FEHEFIN, I764.* 

A R ddiwrnod mi fyfyriais 

Am ddedwyddwch maith y nef, 

Natur cariad y Messîah, 

Harddwch ei briod-ferch ef; 

* Dyma yn ddiau, ar ryw gyfrifon, un o Farwnadau rhagoraf Williams. 
Rhyfedd mor llwyr y collwyd coffadwriaeth gwrthddrych F^'Gâh. Mae yn 

Arfaeth foreu tragwyddoldeb, 

Ethol etifeddion ffydd, 

Concwest lesu ar Galfaria, 

Hedd y saint, a’r farn a fydd. 

Mi fyfyriais nes ì’m natur 
Eiddil, egwan, i wanhau, 

Nes i’m deall, nes i’m rheswm, 

Fethu eu swyddau a chwblhau ; 

D’rysodd f’ enaid mewn myfyrdod, 

Nofiodd mewn dyfnderoedd mawr; 

Fy synwyrau a ddymunodd 
Gael gorphwysfa hanner awr. 

Yna ’m cnawd i a gydsyniodd, 

A phob egwan nerf ynghyd, 

I roi nerth i’m holl synwyrau 
Ag oedd wedi blino ’nghyd; 

Huno wnes yr hûn felusaf, 

Dybiais i, a brofodd dyn, 

Ffansi yn unig a dychymyg 
Oedd eu hunain yn ddi-hun. 

Hwy grwydrasant gylch oddeutu, 

Weithiau i’r dwyrain, weithiau i’r de, 

Weithiau i lawr i ddyfnder daear, 

Weithiau i uchder eitha ’r ne; 

Fil o weithiau yn gynt na ’r cwmwl, 

Fil yn gynt na goleu ’r dydd, 

Heb un rheswm yn eu ledio, 

Hedent yma a thraw yn rhydd. 

Dygent im’ bob rhyw newyddion, 

Rhai yn serchog, rhai yn gas, 

Rhai am anrhaith a wnai Satan, 

Rhai am goncwest nefol ras; 

Ymhlith eraill d’wedwyd wrthyf,— 

Lewis heddyw aeth yn rhydd, 

anhawdd gwybod pwy ydoedd, pac ymha le yr oedd yn byw. Dywed y Parch. 
T. Levi (Casgliad o Hen Farwnadau Cymreig, t. d. 13), fod yn debyg “mai 
gŵr o’r enw Lewis Lewis, a urddwyd yn weinidog gyda’r Annibynwyr, yn 
Mhencadair, ar yr ail o Awst, 1759, ydoedd.” Ond y mae yn sicr fod hyny 
yu gamgymeriad ; oblegid dywedir am wrthddrych y Farwnad hon, ar y 
wyneb-ddalen, mai “gweinidog Eglwys Loegr ” ydoedd. Pe buasai yn un o 
glerigwyr yr Eglwys Sefydledig wedi ymuno â’r Annibynwyr, ni buasai yn 
cael ei “ urddo ” drachefn gan yr Annibynwyr. Am y Parch L. Lewis, Pen- 
cadair, dywedir ar wyneb-ddalen Marwnad a gyfansoddodd Stephan Ifans ar 
ei ol, mai yn Gorphenaf, 1770, y bu efe farw. 

WILLIAM WILLIAMS, PANT-Y-CELYN ; 


Dacw ’r angel yn y wybr, 

’Rwan yn ei arwain sydd. 

Yna gwaeddais, Beth yw d’ enw ? 

Eto nid o’wn yn ddi-hun,— 

Ariel, Gabriel, Uzziel ddysglaer? 

Ateb i mi, angel cu^: 

Diangc wnaeth y goleü i fyny 
I derfynau eitha ’r nef; 

Mi ruddfánais,—Dacw gyfaill, 

Wela’ i mwy mo hono ef. 

Pan atebodd llais, dybyg’swn, 

Dystaw main, fel wrth fy nghlun, 
Neu fe ’i hunan, neu ddychymyg, 
Ydoedd ef, nis gwn i p’ un ; 

Taw, holiedydd, ebe ’r phantom^ 

Yna swn ei eiriau clywn, 

Yn rhoi dychryn oddi allan, 

Yn rhoi arswyd oddi mewn. 

Ond dan grynu mi ofynais, 

Eto methu bod yn hy’, 

Ofni ’r oeddwn bresennoldeb 
Rhyw rai o’r ysbrydion fry,— 

Ai rhoi ífarwel wnest mor fuan ? 

Ai ymddangos wnest i ni ? 

Tros fynydyn rhowd it’ ddoniau, 

Yna d’ alw oddi fry? 

P’ odd diangaist ar y wawrddydd ? 

P’ odd aeth dy gadwynau ’n rhydd 
Cyn cael teimlo nerth y gelyn, 

Cyn cael profi gwres y dydd ? 

Ti adewaist rym y rhyfel 
I rai ynddo oedd o’r blaen; 

Pa sawl blwyddyn rhaid i minnau 
Sefyll y picellau tân ? 

Ti ymgedwaist rhag y rhwydau 
Ag a wnaeth ein traed ni ’n gaeth, 
Do, fe ’th gariwyd dros y íîosydd 
Cwymp’som ynddynt lawer gwaith ; 
Grym y gwyntoedd, gwres y tymmor, 
Stormydd ar y bryniau mawr, 
Wnaeth i’n crwyn ni ’n llyn felynu, 
Wnaeth i’n ’sgwyddau grymu ’lawr. 

’R wyt ti ’n canu heddyw ’n gyson, 
Ymhlith lluoedd heb ddim rhif, 

A nofiasant dros ddyínderoedd, 
Dyfnder tònau, dyfiider llif: 

O na buasai gras yn cym’ryd 

Y rhai gododd gyda ’r dydd, 

Tynu ’r baich oddiar eu hysgwydd, 

Dadrys eu cadwynau ’n rhydd. 

Ni che’st ti na ’r rhew na ’r eira, 

Ni che’st ti na môr na bryn, 

Gwynt o d’ ochr, heb ddim tònau, 

O’r dechreuad hyd yn hyn; 

Awel beraidd ar y ddaear, 

Haul yn t’wynu ’n hyfryd iawn, 

O’r pryd gwawriodd goleu arnat 
Nes it’ orphwys hir brydnawn. 

Beth a dd’wedi am danom ninnau, 
Sydd â miloedd maith a mwy 
O elynion bob diwrnod, 

011 yn cynnyg i ni glwy’ ? 

Chwareu am ein bywyd gwirion 

Y raae uffern fawr a’r byd, 

Taenu rhwydau wrth y cannoedd, 

Dysgwyl am ein cwymp o hyd. 

Curo ddoe a churo heddyw, 

Curo yma, curo draw, 

Weithiau ammheu, weithiau rhyfyg, 
Anial garw ar bob llaw; 
Temtasiynau o bob natur, 
Temtasiynau o bob lliw, 

Am ein bywyd bob mynydyn, 

Dyma ’r fan yr yra ni ’n byw. 

Tithau est heb wybod iddynt 
I’r ardaloedd hyfryd draw, 

Gwelais seraph yn dy arwain 
Yn fwyneiddlon yn ei law; 
Gwelais Iwybr goleu, eglur, 

Ffordd yr oe’t ti ’n myn’d ymlaen, 
Megys meteor a f’ai ’n gadael 
Cynfifon draw o’i ol o dân. 

’R wyf yn methu, er fy ngoreu, 

Wrth fyfyrio ’th wledd yn awr, 

2 E 2 

Er mai ’wyllys y Goruchaf, 

Peidio eiddigeddu ’n fawr 
I ti gael drwy lai o dd’rysni 
Fyn’d o’r anial dir i maes ; 

Eto rhaid i mi ddystewi, 

Felly hen arfaethodd gras. 

At. —Nid wyf ddedwydd mwy na chwithau, 
Mae ’n dedwyddwch ni yn un; 

Ewyllys T’wysog mawr ein bywyd 
Yma ac yna sydd gytun; 

Mae hen arfaeth ganddo yn ddirgel, 

Fe fyn hono ei chwblhau, 

Ac nid oes, mi wn, i’r Nefoedd 
Neb sy ’n gofyn pa’m y mae. 

Y mae cherubim ardderchog, 

Y mae seraphim o’u bron, 

011 yn gwel’d, ’n ol dêl i fyny, 

Hardd berffeithrwydd rhanau hon ; 

Mae pob canghen ynddi ’n gydsain, 

Mae pob cymmal yn ei le, 

Yn cordeddu am eu gilydd, 

011 i’w ogoneddu E. 

Nid oes yma un anturia 

Fyth i yngan gair yn llyn,— 

Pa’m un acw sy fel yna ? 

Pa’m hyn yma sy fel hyn ? 

“ Clod i’th enw,” yw ’r caniadau, 

“Yn dragwyddol fo ’n parhau, 

Am fod oll drwy ’r ddae’r a’r nefoedd 
I’th ogoniant yn cydwau.” 

Mi ge’s ddiangc bron mor gynted 
Ag y gwelais oleu ’r dydd ; 

Cyn fy siwrnai, oriau bychain, 

Rhoddwyd íy nghadwynau ’n rhydd : 

Mae yma rai fu ar íynydd Sîon 
Ddeugain o flynyddau maith, 

Gant o weithiau ’n gaeth a rhyddion, 

Cyn ’ynt ’nabod pen eu taith. 

Chwi sy ’n ddedwydd yn y rhyfel, 

Minnau ’n ddedwydd yma ’n rhydd ; 
Chwi mewn tywyll nos yn canu, 

Minnau ’n canu yn ngoleu ’r dydd; 

Un yw ’r Hymn, ac un yw ’r Anthem, 
Canu ’r lachawdwriaeth rad, 

’R un yw ’r gelyn a orchfygwyd, 

’R un yw ’r goncwest, ’r un yw ’r gwaed. 

Dyma ’r gwahan, mi orphwysais, 

At fy Nuw ’r wyf fi yn nês; 

Chwi sy ’n poeni ar y tònau, 

Yn y gwynt ac yn y gwres : 

Dim ond mynyd yw ’r gwahaniaeth, 

Mil o flwyddau gyda chwi, 

Prin cyrhaeddant fyth a’u rhifo 
Ond diwrnod gyda ni. 

Blaenu mewn i nef y nefoedd 
Ddeg o flwyddau at fy Nuw, 

Llong o flaen y llall yn landio 
Fynyd fer, yr un peth yw; 

Pan fo ’r gyntaf wedi credu 
Bod hi wedi cael y làn, 

Dyma ’r olaf dros y tònau, 

Megys hithau yn y fan. 

Gras yw ’r cwbl sy mewn arfaeth, 

Gras yw ’r cwbí yn y nef, 

Gras yw ’r cwbl ar y ddaear 
O’i weithredoedd amryw ef; 

’N awr fe faddeu ef i’r lleidr 

Chwarddodd pan yn myn’d i’r pren, 

Rai mynydau ’n ol cael maddeu 
Fe ga’dd ganu uwch y nen. 

Nid yw ugain mlwydd o weithio 
Bwysau ddim yn nheyrnas nef, 

Y gwaith, y gras, y dawn, a’r bywyd, 
Ydoedd oll ei eiddo Ef; 

Eto ’n ol y gwaith coronir, 

. Er mai haeddiant marwol glwy’, 

Can’s pob gweithred fach a wnelir 
Yma a’u canlynant hwy. 

Fe chwanegir eich gogoniant 
Os yw ’ch temtasiynau ’n fawr; 

Mwy eich awydd, pan y’ch temtir, 

I roi ffarwel glân i’r llawr; 

Gweithiwch, gweithiwch, na rwgnechwch, 
Daear eto yw eich lle; 

Cerwch lesu, cenwch hymnau, 

Mae ’ch caniadau yn y ne’. 

Gof. —Dywed i mi, os yw bosib’, 

Ronyn am dy artre ’n awr. 

Am y swyddau, am y graddau, 

Ac am ddoniau ’r nefoedd fawr ; 

Pa fath iaith sy gan angelion, 

Ai ymddyddan megys dyn? 

Neu wrth amnaid, neu wrth awgrym, 
Rho’nt eu meddwl, dywed p’ un ? 

Beth yw ’r gwahan rhwng san1; a seraph 
Yn ngwasanaeth pur y nef ? 

Onid angel ydyw enaid 
Hyd nes adgyfodir ef ? 

Pa negesau wna seraphiaid, 

Pa gynnorthwy wnant i ddyn, 

Na wna d’ enaid di neu arall, 

Gyda phleser, heddyw ’r un ? 

At. —Uwch dy ddeall, uwch dy synwyr, 
Yw ’r holiadau sy ’n dy fryd; 

’Mhell uwch cyrhaedd natur ddynol 
Ydyw ’r oll mewn nefol fyd, 

A phe ceisiwn roi it’ wybod, 

Megys cynnyg fyddai ef 

I roi baban cyn ei eni 
’Ddeall troion ser y nef. 

P’ odd y deall dall am liwiau ? 

P’ odd y gall daearol ddyn 

’Nabod natur y seraphiaid, 

Nad yw ’n nabod mo’no ’i hun ? 

Nerth, cyflymdra, cariad, doniau, 

Fedd trigolion pur y nef, 

Nad ellir cyn yr adgyfòdiad 
Fyth egluro o hono ef. 

Gof.—A yw ’r dyrfa fawr sydd yna 
’N awr yn gwybod, dywed im’, 

Ymha ranau maith o’r ddaear 
Mae ’r Efengyl yn ei grym ? 

Ar bwy genedl y mae ’r nefoedd 
Yn cyfranu yma a thraw? 

Pwy sy ’n derbyn ysbryd cariad ? 

Pwy sy ’n derbyn ysbryd braw ? 

P’ un ai myrdd sy ’n tramwy yma 
O ysbrydion pur eu dawn, 

Yna dwyn yn ol newyddion, 

Mewn gorfoledd hyfryd iawn ? 

Neu a ydyw swn ein geiriau, 

Megys gyda ’r awel bur, 

Yn ehedeg ar adenydd 

Cwmwl i’r sancteiddiol dir ? 

A wyt yn adnabod heddyw 
Yr holl eglwys eang fawr, 

’R enwau hyny a ganmolaist 
Mewn puípudau ar y llawr,— 

Abra’m, Isaac, Jacob wrol, 

Fu mewn d’rysni, fu mewn drain, 

Mari Magdalen, Manasseh, 

A rhyw fìloedd gyda rhai’n ? 

At. —Yr hyn wy ’n wel’d, yr hyn wy ’n deimlo, 
A’r hyn heddyw wy ’n fwynhau,— 

Cadw ’th le, a bydd yn ddystaw,— 

’Chydig ddyddiau tithau gai; 

Nid yw ’n perthyn i ti ofyn 
Swyddau seraphim a’u gwaith, 

Na pha fodd mae ’r nef yn gwybod 
Holl ddirgelion daear chwaith. 

’R wy ’n adnabod, mewn ffordd ryfedd, 

Lu 0 ddynion aeth o ’mlaen; 

Nid wrth lais, ac nid wrth lygad, 

Nid wrth liwiau fel o’r blaen ; 

Natur sy yma yn dysgu ’nabod, 

Nid y natur sy ’n y byd, 

Ond rhyw instinct feí o wybod, 

Rowd i bawb sydd yma ’gyd. 

Gof. —Dywed imi, gwn y gwyddost, 

P’ un ai ’r haulwen yn y nef 
Sydd yn troi oddeutu ’r ddaear, 

Ynte hi o’i ddeutu ef? 

P’ un ai Ptolomy, neu Newton, 

Neu Copernicus, oedd wir? 

P’ un a dd’rysodd mewn rhesymau ? 

P’ un a gafodd oleu clir ? 

At. —Nid yw doniau mawrion Newton 
O fawr gyfrif yn y nef; 

Mwy yw ’r lleiaf wers o’r Bibl 
Na ’i holl lyfrau enwog ef: 

Dwyn amseroedd, d’rysu deall, 

Oeri calon, llanw pen, 

Y mae ’n fynych ’studio natur, 

Mesur troion ser y nen. 

Gof.— Dywed im’ pwy sect o ddynion 
Yw ’r gywiraf is y ne’ ? 

P’ un at ddyddiau ’r apostolion 
Yw ’r agosaf at ei lle ? 

Pawb sy ’n bostio ’r Bibl sanctaidd, 
D’weyd eu bod hwy wrtho ’nglỳn, 
Bostio crefydd y prif oesoedd, 

Minnau ’n methu gwybod p’ un. 

At.— Rhanwyd crefydd yn ganghenau, 
Crefydd berffaith ag sydd un, 
Canghen yma, canghen acw, 

Y corff i gyd gan nemawr ddyn; 
Gwresog iawn yw y rhan fwyaf 
Am eu pwngc ac am eu nod, 

Colli ’r purdeb, colli ’r bywyd, 

Colli ’r ysbryd cynta’ erioed. 

Cais ei hegwyddorion penaf, 

Cais ei hysbryd, cais ei rhin; 

Fyth na lŷn wrth sect nac enw, 

Nac wrth eglwys, nac wrth ddyn : 
Hed uwch ynfyd íFol gwestiynau, 
Uwch rhaniadau sydd yn awr, 

At yr ysbryd, at y purdeb, 

Ag sydd yn y Bibl mawr. 

Gof. —Dywed i mi, ’n awr ti wyddost, 
Gwelaist yma ambell bryd, 

Ganu, bloeddio o oríoledd, 

Chwerthin, curo dwylaw ’n ’nghyd : 
D’wed a yw yn boddio ’r nefoedd, 
Neidio, dawnsio o lawen fryd, 

Pan mae hyny ’n d’od o gariad 
At lachawdwr mawr y byd ? 

At.— Dilyn ôl y Bibl sanctaidd, 

Cai ’r llythyren o dy flaen, 

Mae ei eiriau, mae ei ysbryd, 

011 yn fywyd, oll yn dân; 

Anhawdd it’ fod yn rhy wresog, 

Dilyn ôl ei gamrau e, 

Pan fo gwraidd dy dân yn gariad, 

Pan fo ’th ddyben yn ei le. 

Gras yw chwerthin, gras yw wylo, 

Grasau ar y ddaear sydd 
Yn mynegu fod rhyw wreiddyn 
Pur, a bywyd yn dy ffydd ; 

Neidio, dawnsio, moli, canu, 

Ydynt effaith, fel y clywn 
Gan astudwyr mawrion natur, 

Cariad gwresog oddi mewn. 

Gof. —Beth feddylir wrth y deg-cant 
O flynyddoedd perffaith llawn, 

Y caiff Satan idd ei rwymo 
Mewn cadwynau tynion iawn ? 

Pa fath Jubil a fydd hono? 

A pha amser, a pha ddydd, 

Y dechreuir ei gadwyno, 

Y gollyngir ef yn rhydd? 

At.—B ydd yn llonydd, bydd yn ddystaw, 
’R hwn sy ’n credu ’n llonydd sydd, 
Cadw ’i enaid mewn amynedd 
Hyd nes gwelo ’r boreu ddydd; 

Digon it’ yr hyn ’sgrifenwyd, 

Na chais ’nabod gronyn mwy ; 

Dirgel bethau oll o’u chwilio, 

Pechod hollol ydynt hwy. 

Ni rowd i ti wybod amser, 

Hyn fe geidw Duw ei hun, 

Cynghor Duwdod nis cyfrenir 
Fyth i neb ond lesu ei hun ; 

Bydd di barod, dyna ’th alwad,— 

Ti gai wel’d yr awr a’r pryd 

Y cyflawnir pob addewid 

Yn y Bibl mawr yn nghyd. 

Gof. —D’wed pa faint a ga’s yr angel 
O’r farwolaeth ar y groes ? 

Pa ddirgelion maent hwy ’n ganfod 
Yn nyfnderoedd angeu loes ? 

Pa berth’nasau rhwng dwy eglwys ? 

P’ un yw ’r nesaf at y faingc? 

P’ un sydd fwyaf cryf ei chariad ? 

P’ un bereiddiaf fydd ei chaingc ? 

At. —Pell ac agos nid yw yma, 
Llygad cnawd ni wêí e Dduw ; 

Nefol gymun ni ddealli 
Tra f’ och ar y ddae’r yn by w : 

Un yw ’r canu, un yw ’r cariad, 
Dieiddigedd, er ei faint; 

lesu yn unig yw ein Gwrthddrych, 
Gystal seraphim a saint. 

Ti gai wel’d pan ddelych yma 
Ryw fyrddiynau maith a mwy 

O ddirgelion na ddeallir 

Ar y ddae’r mo honynt hwy; 

011 sy ’n newydd uwch yr wybren, 
Ac ynfydion oe’nt erioed 

A gynnyg’sant ddirnad trefn 
Yr ysbrydion uwch y rhod. 

Y mae Watts yn awr yn addef 
Mai newyddion sy yma i gyd, 

Ac mai rhyfyg ynddo dd’wedodd 
Gynt am drefn nefol fyd : 

Y mae synwyr Locke a Newton, 

Er eu meithder, er eu grym, 

A rhesymau manwl Baxter 
Heddyw wedi myn’d yn ddim. 

Fe gaiff llyfrau, fe gaiff rheswm, 

Fe gaiff deall cnawd i gyd, 

011 eu llosgi yn y danllwyth 

Fawr ddiwedda ’n gryno ’nghyd : 

Nid oes dim ond ffydd a bery, 

Nid oes arall ddeil y tân ; 

Ac nid oes ond cariad perffaith 
A ä drwyddo ’n iawn yn mlaen. 

Herwydd hyn ni pherthyn iti 
Ddim ond canu ddydd a nos, 

Ddim ond canu a bendithio 
’R Hwn fu farw ar y groes; 

Syllu, edrych, a myfyrio, 

O foreuddydd hyd brydnawn, 

A difyru tra fo anadl 

Yn yr iaehawdwriaeth lawn. 

Heb ymholi am ddirgelion, 

Pethau fu, neu bethau ddaw, 

Pethau weli cyn pen nemawr 
011 yn oleu drwyddynt draw; 

Dysgwyl am dy waredigaeth, 

Dysgwyl am gael myn’d yn rhydd; 

Yn y fynyd cauo ’th lygaid, 

Dyna ’r fynyd gwawria ’r dydd. 

Mi ddihunais, ’n ol i’m ffansi 
Gymdeithasu ’n llyn â’r ne’; 

Yna ’m deall a ddychwelodd, 

A’m synwyrau idd eu lle : 

Eistedd oeddwn dan Iwyn laurel, 

Tra fu hi yn crwydro draw; 

Ac er cwsg, y pin ’sgrifenu 
Oedd yn chwareu yn fy llaw. 


RHIF VI. 

MARWNAD ANN PRICE, O’R BRONYDD, YN 
MHLWYF LLANFAIR-AR-Y-BRYN, 

NITH FERCH CHWAER I’R AWDWR ; A FU FARW O’r FRECH WEN, MAI 
l8, 1766, YN 23 MLWYDD OED. HI A GYFLAWN DDILYNODD YR 

ARGLWYDD DROS BEDAIR BLYNEDD, YN WRESOG AC YN SYML, AC A 
YMADAWODD A’R BYD YN GYSURUS AC YN ORFOLEDDUS. 

D ACW ’r merched yn un cwmni, 

Ond ni wela ’i ddim o Nani; 

P’ odd aeth pedair wrth drafaelu, 

’N awr yn dair, mynegwch i mi ? 

B’ le mae ’r wridog dawel hono 
Nad oedd byth yn blino gwrando; 

Oedd â’i bryd, oll i gyd, 

Ar y byd nefol ? 

Aeth i mewn i’r wlad ysbrydol, 

I feddiannu ’r wledd dragwyddol. 

Dygodd angeu hi, ’r wy ’n tybygu, 

A^ae eu gruddiau hwy ’n d’weyd hyny; 

Daeth y frech ag oedd hi ’n ofni, 

’N awr er ’s tro yn gwibio oddeutu ; 

Cant rhyw wynfyd a ddaeth iddi, 

Os mor fuan ca’s ddiangu 
Mewn at gôr nefol o’r 
Sanctaidd forwynion, 

Sy ’n cael gwledda fyth yn gyson 
Gyda ’r Oen ar fynydd Sîon. 

Hi ddybenodd yrfa ei hi’enctyd, 

Dacw hi ’n awr ar dir y bywyd, 

Ymhlith miloedd o wyryfon 
Sydd yn canu oll yn gyson, 

I’r addfwyn Oen, heb ddim poen, 
Tristwch, na thrallod; 

Heddyw ’n hollol, wedi gorfod 
Holl ofidiau ei phererindod. 

De’wch, ieuengctyd, at y gwely, 
Gwrandewch eiriau cryfion Nani, 

Ag oedd gynnau fach yn ofni 
Angau creulon, ac yn crynu ; 

’N awr yn pledio iachawdwriaeth, 

Heb ddim arswyd nac ammheuaeth ; 
Eon a hy’, gwelwch hi 
Ar ei siwrnai, 

Drwy dymhestloedd, arw dònau, 

Maith, gynddeiriog foroedd angau. 

Y mae ’r anadl bron diffoddi; 

Mae crediniaeth yn cynnyddu ; 

Mae awelon nef mewn undeb 
Yn cyd-chwythu o dragwyddoldeb 
’N awr yn llanw ei nefol hwyliau; 

Parod, parod wyf, medd hithau— 
Ffarwel fyd, a ffryns i gyd, 

Dyma fi ’n morio 
Tua ’r wlad ’r wy’ yn dymuno, 

Cyn pen gronyn byddaf yno. 

Fy ofnau ffodd, yr wyf yn barod, 

Mae ’nghadwynau wedi eu dattod ; 

Nid oes rwystr i mi ymado 
A phob dim mae son am dano, 

Myn’d ’r wy ’n rhwydd tua thir y bywyd, 
At fy Mhrynwr anwyl, hyfryd, 

LÍe caf fi wledd o berffaith hedd, 

A gweled gwedd wyneb 
(Ymhlith myrddiwn mewn dysgleirdeb), 
Ìesu, i eitha’ tragwyddoldeb. 

Dos i gerdded, ysbryd union, 

Ti ge’st fwy na myrdd o roddion ; 

Ti ge’st bedair blynedd hyfryd 
O wir ganlyn T’wysog bywyd ; 

Ti ge’st ganu nos a boreu 
Iddo salmau, hymns, ac odlau ; 
Teithio gwlad ar dy draed 
Ymhlith cwmpeini, 

Tros flyneddau heb eu cyfri’, 

Er mwyn yíed ’fengyl lesu. 

Pwy o’th gwmni nad yw ’n cofio 
Y wledd ge’st unwaith yn Llangeitho ! 
Awel bar’odd ddyddiau meithion, 
Par’odd nes chwilfriwio ’th galon ; 

Ni anghofir fyth ond hyny, 

Dy beraidd lais ar fryniau Dewi; 

Yr oedd pob nant, a phob pant, 
Ogof a chreigiau, 

Yn cyd-seinio â’r cymylau 
Bob Hosanna ddoi o’th enau. 

Amryw weithiau cawd hi ’n gwledda 
Yn y deml ar y manna ; 

Clyw’d ei byaedd yno ’n canu 
Cariad pur a duwiol ofni; 

Ond nis ca’s dystiolaeth gyson 
Nes oedd hi ar làn yr afon : 

Tan law ’r bedd y daeth hedd, 
Gwen-ffrwd lifeiriol; 

Ni anghofia ’r bugail ffyddlon 
Mewn cyfyngder neb o’i bobl. 

De’wch i’r angladd, dé’wch yn gyson, 
Gwelwch ryfeddodau mawrion, 
Gwelwch lu yn wylo ’n hidlau, 

Canu, ac yn chwerthin dagrau ; 

Draw ’r pregethwr bron a methu, 
Gwres a chariad yn gorchfygu ; 

Dacw ’r llu, duwiol hy’, 

011 yn bendithio, 

Gorfoleddu pur a dawnsio, 

On’d priodas chwaer oedd yno ? 

Dacw ’r elor wen yn cerdded, 
Weithiau ar ysgwyddau ’r merched 

Chwysodd gynnau wrth foliannu, 

’N awr a gruddiau gwlybion tani; 
Dacw ’r meibion pen-noeth hwythau, 
Torf o’u blaen yn seinio hymnau; 
Canmol Duw, gwledd i’r byw, 
Hyfryd i’w henwi: 

Enaid cywir oedd yn caru, 

Ga’s fyn’d at yr addfwyn lesu. 

De’w'ch, wyryfon, trwsiwch heno, 

P’ un sydd nesaf idd ei daro ? 

’Stên yn llawn, a’r lamp yn barod, 

Y mae ’r gwaeddi bron a dyfod ; 
Rhoddwch heibio eich teganau, 
Rhwysg y byd a’ch holl gariadau, 

Dyma ’ch Duw, mae e ’n fyw, 

Eich Prynwr yw a’ch Priod ; 

Ar hanner nos y mae e ’n dyfod, 
Deuwch allan i’w gyfarfod. 

Chwi ge’wch sŷario temtasiynau 
Lawer iawn fel spariodd hithau, 

Wrth anturio maes yn foreu 
I dymhestlog foroedd angau; 

Nid yw ’r loes, ac nid yw ’r ofni, 
Ddim at wynfyd ag sydd i ni; 

Ni fydd cur angau 'n hir, 

Fe ddofir ei boenau 
Wrth fyfyrio hyfryd eiriau 
Yr Hwn a’i concrodd ef ys dyddiau. 

Hi ga’s wared o briodi, 

Caru wyneb, a therfysgu, 

Gofal plant, a thŷ, a theulu, 

Ofnau esgor a beicìiiogi; 

Geiriau chwerwon, cas, a thuchan, 
Claddu meibion glân, a gruddfan ; 

A phob croes ddydd a nos 
Er loes sy ’n gorddiwes 

Y rhai sy ’n ceisio bod yn gynhes 
Yn y byd na feddant neges. 

B’ le ’r ä innau, ’r wy ’n diífygio, 
Mae nghyfeillion yn ymado ; 

Mae Llan’hangel wedi oeri, 

Yn y fynwent y mae Beti; 

Chwith Caerfyrddin, pan i gerdded 
Yr aeth William fwyn, a Sianed ; 
Llawer mwy a’u canlyn hwy 
Yn fuan yr wy ’n credu, 

Gan fy ngadael i draíferthu 
Mewn anialwch bron llewygu. 


RHIF VII. 

GALARNAD AR FARWOLAETH MR. WILLIAM 
READ, O BONT-Y-MOEL, YN YMYL PONT-Y-POOL, 
PHYSYGWR, MEDDYG, AC APOTHECARY. 

YR HWN A YMADAWODD A’R BYD YN MIS MAWRTH I9, 1769, YN 53 

MLWYDD OED, AC A ADAWODD O’l OL WRAIG A GYFENWID MARY, A 
DWY O FERCHED, MARY AC ANNE, AC ETIFEDDIAETH LIOSOG IDDYNT ; 
YNGHYD A LLYTHYR WEDI EI DDYCHYMYGU O FYD YR YSBRYDOEDD AT 
EI WRAIG A’i FERCHED. 

'’^MHLITH miloedd o newyddion, 

^ Rhai yn felus, mwy yn chwerwon, 

Dyma un a ddaeth i’m clustiau, 

Ac a dd’rysodd fy synwyrau; 

Angeu dulas sydd yn tramwy 
’R ddaear fawr yn gylch oddeutu, 

Ddaeth i lawr, gadarn gawr, yn gynnar gynnau, 

I Bont-y-Moel, ac yno t’rawai 
Y penaf un o fewn i’w muriau. 

Yno ’n awr mae ’r pen blodeuyn 
Wedi ei dori wrth y gwreiddyn ; 

Read, y Doctor, sy ’n y ddaear, 

Tad y cleifion yn ddiweddar: 

Ewch i’r parlwr, ewch i’r gegin, 

Nid yw Read ymhlith y werin; 

Llwm yw ’r lle hebddo fe, därfu pleseru ; 

Trist o mewn, o maes, o ddeutu, 

Yw ’r amddifaid sy yno heddy’. 

Och ! ni chreda’ i ddim o’r chwedel, 

Gŵr o’i ddefnydd i gael ’mad’el, 

Ag oedd tair ar ddeg o siroedd 
Ato ’n cludo yn fynteioedd : 

Pan y newydd êl oddeutu 
Bydd y cleifion yn llewygu: 

Beth yw hyn ! ’r wyf fi ’n syn, ’ngofid sy ’n peri 
Im’ obeithio nad o ddifri’, 

Neu mai anwir yw y stori. 

Mae ’n wirionedd; fe ddiangodd 
O fyd gwag i deyrnas nefoedd, 

Ac mae ’i gorff e heddyw ’n llechu 
Mewn cist o bren, yn isel obry ; 

Fe rowd arno yn ddiffafar 
Bedair troedfedd lawn o ddaear; 

Hoeliwyd y gist, ’r wyf yn dyst, estyllod durfin, 
Read sy ’n gorwedd gyda ’r werin, 

Cwsg o fewn i Eglwys Trefddyn. 

Gwrandaw, angeu cas di-ffafar, 

Pa’m y t’rawaist ddyn gwas’naethgar ? 

On’d oedd myrdd ’r hyd bryniau a bronydd, 
Mwy eu hoed, a llai eu defnydd ? 

Pa sawl plwyf sydd yn och’neidio 
Am ladd tlodion ag sydd arno ? 

Hwy gânt fyw, ddiles eto symudi 
Ddynion doethion, dwys, a heiny’, 

Yn eu parch, eu grym a’u cyfri’. 

Beth wna ’r tlawd sy ’n awr yn gruddfan 
Yn ei glefyd, wrtho ’i hunan ? 

Pwy rydd gynghor iddo weithian, 

Eli a physyg heb ddim arian ? 

Bellach rhaid resolfo marw, 

Yn y bedd mae ’r Doctor hwnw 
Roddai ’n rhad, ddi-nacâd, gynghor a moddion, 
I’r dolurus, gwan a gwirion, 

Yn eu gofid a’u hanghenion. 

Yr oedd angeu, ’r wyf yn coelio, 

Er ys tro yn elyn iddo, 

Am ei fod ef mor llwyddiannus 
Gyda ’r egwan a’r afiachus; 

Fe ga’s weled Duw yn llwyddo, 

Uwch ugeiniau, waith ei ddwylo; 

Bendith lawn, foreu a nawn, oedd ei ’tifeddiaeth, 
Ac fe gurodd yn bur odiaeth 
Ar derfynau hen farwolaeth. 

Mae ’r consumsiwn heddyw ’n galw 
Wrth ei drothwy ’n hanner croew, 

P’le mae ’r Doctor ? ’r wy’ i bron trengu ! 

Mae fy nghystudd wedi ’maeddu ; 

Nid oes yno ond gweddw druan, 

Heb un ysbryd yn d’od allan, 

Wylo ’r dŵr, d’wêd, “ Mae ’r gŵr ydych yn geisio 
Er ys dyddiau wedi ’mado, 

Daear yw ei wely heno ! ” 

Yna ’medy ’r clwyfus egwan, 

Ac a wyla wrtho ei hunan, 

Gan dd’weyd, Gobaith oll a ddarfu, 

Bedd yw shop y Doctor heddy’ ! 

Ni ’sgrifena ’r dwylaw gwynion 
Ddim direcsiwn mwy i’r cleifion; 

Caiff pob gwŷn ei rym ei hun, nid oes dyn ’wared 

Y cystuddiol o’i gaethiwed, 

Nac a ddofa ’r dwymyn danbaid. 

Mae ysbrydoedd llesg y cleifion 
Heddyw ’n magu mil o ’mheuon, 

Y mae llwffdra wedi cym’ryd 
Gafael ddwbl ar eu clefyd, 

Hanner byd i’w tyb sy ’n eisieu ; 

Pan aeth Read i ben ei siwrneu, 

P’le mae ’n hwy ddeall mwy, yr oll drwy natur, 
Pwy sy ’n gweled gwraidd y dolur, 

Ac ry’ foddion union gywir? 

Read, ti gefaist ddawn a synwyr, 

Profiad, ac onestrwydd cywir, 

Cedwaist ddrugs newyddion rhyfedd, 

Nid basta/-ddaidd rai dirinwedd, 

Gum yn îr o breniau ’r India, 

Olew o still y chemisi pena’; 

Llyfrau heb drai, bwysig rai, gwaith y physygwyr 
A ddeallodd ddyrys natur, 

Yn ei holl droiadau ’n gywir. 

Nid hyn eto ’th wnaeth di ’n Ddoctor, 

Ond prawf hir, a deall ragor, 

A Jehofah drodd fendithion 
It’ yn genllif fel yr afon, 

Fel y ce’st ti ganddo wybod 
Holí naturiaeth faith ddiddarfod; 

Treiddio drwy ’r clefyd a’r clwy’, deall eu terfyn, 
A rhoi drugs i stopio i ennyn 
Fílamau tanllyd gwres y dwymyn. 

Nid wrth daíal, nid wrth bwysau, 

Rhoit dy bills a dy botelau; 

Wyneb gwyw ’r cystuddiol truan, 

A grym natur oedd dy amcan ; 

Deallit ti wrth edrych arno, 

Fwy na rhai wrth faith astudio; 

Nid oedd rhan nac un fan yn ei holl natur, 

Na chanfyddit trwyddo yn eglur 
Wrth un symptom fach o’r dolur. 

O ! p’ le cair trwy Fôn na Mynwe, 

Na Gwlad-Forgan, un a’i maedde ? 

Doed Brycheiniog, doed Maesyfed, 

Deued Penfro a’i doctoriaid; 

Prin ’r wy ’n trusto i chwi ’n ’sigtod, 

Read sy ’n gorwedd yn ei feddrod; 

Beth wna i mwy, gwaethodd fy nghlwy’, f’ enaid 
pwy ’m gwella ? 

Duw, rho ei ddawn, íel rhodd Eliah 
Gynt ei fantell i Elisha. 

Taw, fy enaid, mae dy athrawiaeth 
Yn rym cariad ac ammheuaeth; 

Nid oes dyn o’r byd yn eisiau, 

Nad yr Arglwydd bîa ei ddoniau, 

Synwyr ry i hwn a ffyniant, 

Fe ei hun fyn y gogoniant; 

Boed y clod, fel erioed, iddo ’n unig, 

Na rwgnached dyn ystyfnig, 

Golli gŵr, na gwraig, na meddyg. 

’N awr mi wela’ oleu newydd 
Yn dysgleirio dros y glenydd; 

Mae ’n llewyrchu ar fy wyneb 
Gwmni hyfryd tragwyddoldeb; 

Llais telynau glywa’ i yno, 

Gydag adsain saint yn swnio; 

Gyda hwy, heb un clwy’, dolur na phoenau, 

Y mae ’r gvvr ’madawodd gynnau, 

Yn Mhont-y-moel, ac aeth i’w siwrnau. 

Rhaid rhoi heibio wylo dagrau, 

Chwiliwn bellach am delynau ; 

Clywa’ i lais e ’n awr yn gwaeddi 
Am ei wraig a’i blant i ganu 
Hymnau, salmau hen, ac odlau 
Fo o’r aelwyd hyd y trothau, 

Boed yr ardd hyfryd, hardd, yn ganiadau, 

Am fod pena’ un o’r blodau 
Yn bosy yn y nefoedd olau. 

Da yw gen’ i un mor hardded 
I gael dianc o’i gaethiwed ; 

Maes o’r poenau, maes o’r galar 
Dall, disylwedd, sy ar y ddaear; 

Fe wna Duw yn ddifai hebddo 
I blant dynion sydd yn wylo, 

Bydd e ’n Dad tre a gwlad, bydd e yn gyfan 
I rhai hyny ymddiriedan’ 

Yn ei allu Ef ei hunan. 

Pe cynnygid iddo heddy’, 

Loegr fras, a Ffrainc, a Chymru, 

Am dd’od yma tros ryw ronyn, 

Fe ’i diystyrai hwynt bob mymryn; 

Mae ’r llawenydd ag sydd yno 
Fil myrddiynau maith yn curo 
011 i gyd sy ’n y byd, pleser a hawddfyd; 

Gweled Arglwydd mawr y bywyd 
Bwysa ’r ddaear a’i holl wynfyd. 

Mi ddof mwy i wel’d y weddw, 

Canaf iddi ’r caniad hwnw, 

Dod dy ’stên a’th olew yn barod, 

Mae dy briod wedi gorfod; 

Brysia ymlaen ymhlith y werin 
Trwst gelynion sy ’n dy ganlyn ; 

Dechreu ’th gân, Read sy ’mlaen ar fynydd Sîon, 
Wedi anghofio heddyw ’n gyson, 

Siop a llyfrau, gwraig a moddion. 

O na dd’wêd, Mae wedi ei gladdu, 

Dad i Mally fach a Nany; 

Pwy wna fyny y fath golled 
Gafodd lanaf d^Swy o ferched ? 

Pwy amddiffyn hwy rhag rhwydau ? 

Twyll a gweniaith gwag gariadau ? 

Plant heb dad, a tan draed pob rhyw hudolwyr; 
Yn y rhwyd y goddiweddir 
Yr amddifaid gwan disynwyr. 

Taw ’r ofidus, Duw ofala 
Fwy na ’u tad na ’u mam, Maria; 

Fe wna i fyny yr holl golled 
Yn gan’ dyblyg lawn i’r merched; 

Tad amddifaid, rhwysg y weddw, 
Rhoddodd eí i lawr ei Énw ; 

Saif o blaid, pan bo raid, gweiniaid aneiri’, 
Llawer gwell na neb rhieni, 

Ceidw hwynt rhag cyfeiliorni. 

Minnau hefyd wnaf íy ngorau 
I wella ’r archoll wnaeth yr angau, 

I arwain y genethod hyfryd 
Ar hyd llwybrau pur y bywyd; 

Fe wna ’r caniad hwn hwy ’n brysur, 

Tra parhao inc ar bapyr; 

Cofiant dad goreu gaed heddyw mewn amdo, 
A hiraethant am fod yno, 

Yn y wlad mae ’n awr yn trigo. 

Tyr’d, Maria fechan, dechreu 
Ar y foreu wawr dy siwrnau; 

Dere Nansy dawel hyfryd, 

Sang ar union Iwybrau bywyd ; 

Tad a mam a ífryns a brodyr 
Sy ’n myn’d tua ’r bedd yn brysur; 

’D oes yn fyw ond eich Duw arno dâl bwyso 
Wna ’r greadigaeth fawr yn gryno, 

Ronyn ond eich disaŷwyniio. 

Y mae ’ch tadi heddyw yn canu 
Gyda seintiau lu aneiri’; 

Ac nid oes dim hiraeth arno 
I dd’od i Bont-y-moel i drigo; 

Fe ddymunai weled mammi, 

Mally fwyn a hawddgar Nansy, 

Yn y ne’ gydag e’, wedi diengyd, 

I gael canu ’r anthem hyfryd, 

Clwyfau dwyfol yr Anwylyd. 

Fe weddiodd fil o weithiau, 

Ac a wylodd ar ei liniau 
Am ei ferched ef gael hyny 
Ag mae e ’n awr ei hun yn feddu ; 

A'r gweddîau aeth yn gyson 
Gydag ef tu hwnt i’r afon, 

Don’ i lawr gawod fawr o ryw fendithion, 

Ac fe gwymp y cwmwl tirion 
Rywbryd ar ei etifeddion. 

Dyma ’r Doctor hawddgar hwnw, 

Bywyd cannoedd wedi marw, 

Ni adawodd ef ddim gartreu 
Dâl ei enwi ond esiamplau ; 

’R oedd ei ras ef fel yr haulwen, 

Ddysglaer wyneb gylch a chefen, 

Yma a thraw ar bob llaw ’r ydoedd yn gweithio, 
Helpu ’r saint a’u cynnorthwyo, 

Nef yn'talu yn ddyblyg iddo. 

Fe rodd Iesu aur melynion 
Iddo megys graian afon, 

Ac nis gaílai yntau ’r meddyg 
Gadw dim o’r bais ddauddyblyg; 

Ond ’fe ddodai ’r noeth yn gynhes, 

Ac i ganu yn ei loches ; 

Ca’s hwy ’n ol, yh ei gôl, yn lle cwpaned 
O ddw'r oer i dori syched, 

Dw’r y bywyd yn afrifed. 

Ryw wythnosau yn ei fywyd 
Cyn i angeu roi iddo ’r ergyd, 

Fe ddatguddiodd Nefoedd iddo 
Fod cyfnewid mawr fod arno ; 

Nis ca’dd wybod beth oedd hwnw, 

Eto fe ’mbar’todd i farw ; 

Dysgwyl wnaeth, yn ddi-aeth, lesu ’n dyfod ; 

’R oedd y ganwyll ganddo ’n barod, 

Ac fe redodd i’w gyfarfod. 

Tair ar ddeg a deugain hyfryd 
Oedd blynyddau byr ei fywyd, 

Un fil saith cant naw a thrugain 
Ydoedd oed lachawdwr dae’ren, 

Pedwar dydd ar bymtheg ydoedd 
Mawrth, drwy angeu pan ddiangodd ; 

Yn y wledd, dwyfol hedd, ar yr ugeinfed, 

’R oedd e ’n çuaffo ac yn yfed 
Cariad Dwyfol pur heb arbed. 

Ti, Mariah, ei wraig, wy ’n cwyno, 

Sy heb un cymhar i’th gysuro, 

Ond fe ga ’r gwyryfon dedwydd 
Ffryns a bair anghofio ’u dolur, 

Ond nid oes o dan yr wybren 
Gâr y fam fel Read drachefen; 

Nid oes dim, er ei rym, laesa ei doluriau, 
Ond cymdeithas nefoedd olau, 

Sy ’n pereiddio pob cystuddiau. 


O heolydd gorllewinol y Ddinas Sanctaidd, drwy borth y Seren Ddydd; 
WiLLiAM Read, a gyfenwir heddyw Jeruion, at ei anwylaf wraig aH 
ferched yn anfon anerch :— 

Mi ymadewais â chwi, fy anwylyd, megys yn ddisymwth ; nis credais erioed 
fod angeu mor agos ag yr ydoedd, er fy mod wedi cael rhybuddion melus, er’s 
rhagor na dau fìs o’r blaen. Yr oedd yr Ysbryd tragywyddol, fel y gwyddost 
ti, fy anwyl Fariah, wedi gwenu arnaf yn nyfnder y gauaf diweddaf; yr oedd 
fy Nuw yn dda i mi bob dydd, ac efe a dynodd lawer o’m serchiadau allan o 
ddaioni a chyfoeth y ddaear : a thystiolaeth a roddwyd i mi yn y dyddiau 
hyny o ryw gyfnewid mawr arnaf fì neu’m teulu; ond ni fynegwyd i mi pa 
beth ydoedd, nes rhifwyd i fyny oriau y nef, ac y rhoddwyd i mi wŷs i ym- 
ddangos yn llys y Brenin. Y pryd hwnw fy apwylaf Angel a ymaflodd yn fy 
llaw, ac mewn mynyd yr oeddwn yn y byd mawr sydd heb derfyn iddo : fy 
enaid a dderbyniodd efe yn llawen yn ei freichiau, a’r corff difudd, y carcas 
marw yna, a adawyd i chwi i’w roddi ef i’r ddaear fel y gweloch fod yn dda 
eich hunain. Ac efe a’m cymerodd i fyny heibio can’ mil o ser, fel y gelwir 
hwy yna ar y ddaear, ond bydoedd mawrion ydynt mewn gwirionedd, a rhai o 
honynt yn dân dysglaer i oleuo y lleill sydd o ddefnydd mwy trwm ac oer- 
llyd : rhagor o wŷbodaeth i chwi am danynt nid yw fuddiol. Mi a adewais 
yr haul mawr ymhell islaw, nes cael o hono ei gyfnewid i’n golwg ni mor 
lleied a phen canwyll; a’r ser gwibiog o’r fath faintioli ag oedd ef o’r blaen : 
ond dianc a wnaethom o’r diwedd o olwg yr holl greadigaeth, mor belled o’ch 
byd chwi nas gall deall dyn gyrhaedd. Nis buom ddim cwbl yr amser y cyr- 
haedd yr haul o’r dwyrain hyd hanner dydd, nes y cychwynasom i olwg Nef y 
gogoniant, goleuni pa un a ennynodd ynof y fath wres o bur gariad dwyfol nas 
teimlais ei fath erioed ar y ddaear yna ; a chyn pen ychydig fynydau derbyn- 
iwyd ni i mewn iddi. Yn awr, ni chlywodd clust, ni welodd llygad, ni ddaeth 
i galon dyn ddychymyg y pethau a barotodd Duw i’r rhai a’i carant ef. 
’D oes un iaith all fynegu, ’d oes un gyffelybiaeth a esyd allan, ’d oes tafod 
neb o’r angelion penaf, ac nis gall holl gynnulleidfaoedd doeth cherubim a 
seraphim fynegu i ddynolryw y filfed ran o’r royaltwch a’r gogoniant sydd o 
fewn i'r ddinas hon ! Nid yw yr holl bethau a enwyd am dani isod—bod ei 
goleu hi fel maen jaspis, yn loew fel grisial; bod ei mur hi yn uchel, ac iddi 
ddeuddeg porth, ac wrth y pyrth ddeuddeg angel, ac enwau wedi eu hysgrif- 
enu arnynt, enwau deuddeg llwyth Israel—ddim ond geiriau dammegol, yn 
hytrach yn dal allan yr eglwys ar y ddaear yn y dyddiau diweddaf, na gogon- 
iant y Ile hwn. Nid ydyw d’weyd bod mur y ddinas â deuddeg sylfaen iddo, 
ac arnynt enwau deuddeg apostol yr Oen, ond geiriau benthyg oddiwrth 
royaltwch y byd ; bod mur y ddinas o faen jaspis, a’i Ilawr hi o aur pur, fel 
gwydr gloyw, ei seiliau o sardonyx, saphir, amethyst, a smaragdus, ond peth- 
au penaf y byd a gymerodd yr Ysbryd Glân i gyffelybu pethau mawrion 
iddynt, naill ai ar y ddaear neu yn y nef, neu y ddau ar unwaith ; ond nid 
oes yma un o’r pethau hyny ; ni raid yma wrth un haul na Iloer, Duw a’r 
Oen yw yr holl ogoniant yma; nid yw pethau defnydd, fel gyda chwi, ddim at 

wasanaeth yn y ddinas ryfedd hon—pethau mil gwerthfawrocach sydd yn 
adeiladu trigfanau y saint yn yr ardaloedd hyfryd yma. Nid yw coed, ceryg, 
lliwiau, Iluniau, Ilysiau, blodau, trysorau, cerbydau, rhodfeydd, a holl 
addurnau a mawrhydi dynol, ond fel tegwch bwth bugail i balas goreudeg 
Brenin wrth y gogoniant sydd yn y nefoedd hon gyda’r Arglwydd ein DUW 
ni 1 Yma y mae natur i gyd wedi darfod, ac y mae holl nwydau yr enaid, ag 
oedd yn wyllt, yn boeth, ac yn bechadurus, wedi hollol ddiffodd. Yma y 
mae pleser yn cadw tragywyddol wledd, ac yn ymlanw ar ryddid didor a 
diniwed. Pa bethau bynag all gynhyrfu dymuniad, pa bethau bynag a rydd 
hyfrydwch, pa bethau bynag all ddigoni enaid yn ei holl gynneddfau, o wir a 
didranc lawenydd, y maent yma i’w cael! Pob dymuniad sydd wedi ei lanw 
â phîoleidiau Ilawn o bleserau bywiol, y fath ag y sydd yn rhoi Ilawn foddlon- 
deb i nwydau ardderchocaf ysbrydoedd anfarwol. Nid oes yma ddim o’r 
serchiadau eilunaddolgar sydd yn y byd gan feibion trythyll at ferched glân 
a hawddgar, na dim o’r holl ganlyniadau anniwair sydd iddo ; ond cariad yw 
ein heiddo ni ag sydd yn bur fel yr haul, heb drai, heb wŷn, heb oerfel, nac 
un canlyniad niweidiol iddo. Yma yn unig y mae gorseddfeinciau breiniol, ac 
ardaloedd cartrefol cariad ; yma y mae ef yn fflamio allan yn eithaf ei ddys- 
gleirdeb. Nid oes yma un ymgyrch rhwng natur a gras : yr hyn ydym yn ei 
ddewis, ydym yn ei ryfeddu—yr hyn ydym yn ei ryfeddu, ydym yn ei íedd- 
iannu. Nid oes yma ddim cariad annhrefnus, terfysglyd, ag sydd yn peri ofn, 
gofid, nac eiddigedd ; dim ag sydd i’w attal na’i guddio yn cymysgu yn y 
serchiadau dwyfol hyn. Pan bo ser y nef wedi diffoddi, pan bo’r haul mawr 
wedi Ilosgi allan ei holl lewyrch, yr egwyddor nefol hon a lewyrcha gyda go- 
goniant annarfodedig ; sylwedd cariad sydd yn trigo yma, ni feddwch chwi ond 
ei sorod. ’D yw henaint, anffyddlondeb, clefyd, na salwineb wyneb, íyth yn 
dyfod i mewn i’r Ile hwn. Nid oes yma ddim o’r genfigen gas am barch a 
blaenoriaeth, fel gyda chwi; ond pawb sydd yn gorfoleddu yn nyrchafiad a 
gogoniant eu gilydd. Nid oes yma eiddigedd, na meddwl drwg, yn Ilettŷa yn 
neb, ond pawb yn credu yn ffyddlondeb y naill y Ilall. Grwgnach ni ddaw i 
mewn yma ; anfodlondeb, malais, a chasineb, a daflwyd allan yn hollol o’r 
Ile hwn. Ofn sydd wedi darfod, a’i adael yn ol yn eichbydchwi. Cywilydd, 
anghen, a phob trueni, sydd wedi ffbi ymaith o’r ardaloedd hyn. Nid oes 
yma ddim o’r hiraeth terfysglyd sydd yna, yr hwn sydd yn troi yr holl fywyd 
yn ocheneidiau i ddyn ei hun, ac yn creu aflonyddwch i’w gyfeillion hefyd. 
’D oes yma na newyn na syched mwy, canys ein bwyd yw gweled wyneb ein 
Prynwr; nid defnydd yw ein bara, nid ffrwyth gwinwydden y ddaear ydyw 
ein diod ; ond edrych ar yr Hwn a’n piynodd â’i briod waed ei hun, ac yfed 
Ilawenydd tragywyddol fel dwfr rhedegog, ac ymborthi ar gariad fel ar wledd- 
oedd diddiwedd. Ni ŵyr eich byd chwi, fy anwylaf wraig a’m merched, am 
natur y gwleddoedd sydd yn y wlad hyfryd hon. Yr wyf yn rhyfeddu paham 
y mae arnoch hiraeth ar fy ol i; gwell oedd i chwi i mi fyned ymaith, yr 
ydych yr awr hon dan gysgod Ilawer o addewidion ; fe ddyrchafa Rhagluniaeth 
ei hun yn fwy godidog i ofalu drosoch a chwi yn ymddifaid ; hi weithia o’ch 
rhan yn well na thad na mam ; y mae angel neillduol gyda phob un o honoch, 
ac nid heb lawer o wrthwynebiadau y rhydd efe chwi i fyny. Mor belled ydwyf 
fi o hiraethu am Bont-y-Moel ag yw plentyn am fyned i groth eifam drachefn ; 
cuwch yw fy amgylchiadau presennol o wàr y breninoedd penaf îs yr haul, fel 
nad yw holl ogoniant y ddaear ond ynfydrwydd a gwag ymddangosiad i’w 
pmharu i’r anrhydedd sylweddol a thumewnol ag wyf fi yn awr yn ei fedd- 
iannu; fe’m dyrchafwyd i ogoniant nefol, a gorfoleddu yr ydwyf yn uchelderau 
pleser y bywyd a bery byth—ac oddiyno tosturi sydd yn cwympo arnaf dros 
holl freninoedd y ddaear. Pe buasech chwi ond deali fy nedwyddwch, yn lle 
y dull galarus y claddasoch fi, chwi fuasech yn gweinidogaethu fy angladd â 
chaniadau gwleddoedd. Yr wyf fi yma yn sangu ar balmant ser y nef, ac yn 
gwneyd holl gylehoedd yr awyr yn rhodfeydd, ae air Paradwys wyf yn anadlu. 
Yr wyf yn sicr o dragywyddol barhad ; ac nid wyf yn ymddiried yn neb ond 

yr Hollalluog, yr Hwn wyf yn ei garu ac yn ei addoli fel ffynnon o'm holl 
ddedwyddwch. Pan ddaethum i yma gyntaf, yn mreichiau fy anwyl angel, 
yr oeddwn fel brenines Seba wrth edrych ar holí royaltwch Solomon, nid oedd 
anadl mwyach ynddi. Mae yma ryw wybodaeth a goleuni mewnol, nad all 
trigolion y ddaear feddu arno ; mi adnabyddais yr hen bererinion pan gyntaf 
y deuais i mewn i’r lle hwn, heb i neb ddyweyd eu henwau ; y mae yr holl le 
sanctaidd hwn yn adnabod eu gilydd yn beriîaith, ac yn medru gwneyd pob 
dim rheidiol yn gydnabyddus y naill i’r llall, heb na iaith na thafod, gair na 
sillaf, na neb ysgrifenu at eu gilydd, ond pob un yn cyfranu ei feddwl yn an- 
nealladwy gan drigolion eich byd chwi, Mae yma fyrdd o blant a fu farw yn 
y bru, a’u llygaid heb weled yr haul, heddyw i gyd at gyflawnder yr Arglwydd 
ein Duw ni a hoeliwyd ar y pren. Yr ydwyf yn rhyfeddu fy hunan y cyfnewid 
sydd ynof er pan ymadewais i â’r corff priddlyd yna; nid wyf ddim yn berchen 
clust, llygad, na ffroenau, eto yr wyf yn clywed, yn gweled, yn arogli, yn fwy 
gloyw nag o’r blaen, heb help un o synwyrau natur, fel pe buasai y corff ond 
rhwystr i mi yn y cwbl; mi wnaf fy meddwl i sant arall yn gydnabyddus mewn 
ychydig fynydau, pan fyddom mor belled oddiwrth ein gilydd ag yw ŷole y 
Dehau oddiwrth fole y Gogledd. Pa faint bynag o fesur sydd o’r ddaear i’r 
nef, mi ddof i ben y siwrneu, wrth orchymyn y Brenin, mewn ychydig fynyd- 
au ; yr wyf yn symud fel gwynt, ond yn ganwaith mwy buan nag unrhyw 
blaned. Ni chlwyfìr ein sylw'edd pe byddai cleddyf yn myned trwom gant o 
weithiau. Ni’n drygir pan fo genym negeseuon i ryfeloedd mawrion y ddaear. 
Y mae ein sylwedd yma yn treiddio i mewn i holl ddirgelion natur ; er fod 
philosophi yn cael ei hastudio er’s miloedd o flynyddoedd, cyn pen ychydig 
oriau, pan adewais fy nghorff yn ol, adnabyddais fwy na hwynt oll, o ddyddiau 
Ptolemy hyd yn awr ; mi wn heddyw natur corff dyn a’i holl amrywiol 
ranau, ei adeiiad, y clefydau sydd yn perthyn iddo, yr achos o honynt, a’r 
feddyginiaeth rhagddynt, fil o weithiau yn well nag o’r blaen ; mi dreiddiaf 
heddyw i ddirgelion ser y nef ag a ddyrysodd feddyliau mil o fawrion ; mi âf i 
eigion y môr mawr, ac a rof lawn ddesgrifiad o ystafelloedd y dyfnder ; mi 
welaf sylfaen y mynyddoedd, er i fy llygad corfforol gael eu cauad ; gwn am 
elltydd o goral, creigydd o Lerlau, a thrysorau o amber gloyw, ond ni wnaf fì 
heddyw ddim â hwy mwy nag y gwnaf fi â’r holl feddiannau a roddodd yr 
Arglwydd i mi yn Mhont-y- Moel; darfu i mi âg aur ac arian, a holl drysorau 
y ddaear. Nid oes genyf ond eich cynghori chwi, fy anwylaf ferched,‘i frysio, 
gyd a’ch caredicaf fam, i ddyfod yn fuan i’r ddinas hyfryd hon, lle nìae afon 
y bywyd yn ddysglaer fel grisial, yn nghanol pa un, ac oddeutu pa un, y mae 
rhesau o bren y bywyd, fyth yn dwyn flrwyth newydd wrth fodd calon 
merched y Brenin. Felly, Amen. 

MARWNAD Y PARCH. HOWEL DAYÎES, 

CHAPLAIN I’R WIR ANRHYDEDDUG COUNTESS WALSINGHAM, A GWEINIDOG 
I BEDAIR O GYNNULLEIDFAOEDD MAWRION YN SIR BENFRO ; YR HWN 
A FU FARW lONAWR I3, 1770, YN DAIR AR DDEG A DEUGAIN OED.* 

P EGY, Pegy, paid ag wylo, 

Am dy dirion addfwyn dad, 

Diangc wnaeth ef o’r anialwch 
Idd ei hen artrefol wlad; 

• Cyhoeddwyd y Farwnad hon, ynghyd ag un arall yn Saesoneg, ar ol yr 
un gwrthddrych, yn 1770. 

Fe aeth drwy ’r lorddonen ddofn, 
Ac mae e heddyw ’n frenin mawr, 
Fath erioed na welodd llygad 
Ei gyfîelyb ar y llawr. 

Ca’s ’tifeddiaeth, ca’s drysorau, 

Ac fe gafodd enw mwy 
Nag a íedd breninoedd isod, 

Sy ’n rheoli ’r ddaear trwy; 

Nid y Uîain gwyn na ’r sidan, 

Nid yr aur na ’r perlau drud, 
Ydyw ’r gwisgoedd sy am ei enaid 
Heddyw yn y nefol fyd. 

Mewn gogoniant mae yn rhodio, 

Ar balmentydd pur y nef, 

Megys haul yn ei ecliŷtic, 

Myrdd o angylion gydag ef: 

Trwy ’spîenddrych ífydd oleudeg 
’R wy ’n ei wel’d yn eglur iawn, 
Yn y wlad ’d oes haul na lleuad, 

Nac un boreu na phrydnawn. 

Collaist dad oedd well na thrysor, 
Collaist dad fifyddlona ’n fyw, 

Nid tydi ga’s golled fwyaf, 

Mwy a gafodd meibion Duw; 

’R wyf fi ’n clywed saith o filoedd 
Yn och’neidio tua ’r nen, 

Ac yn d’weyd, Beth ddaw o’r gorlan 
Wasgaredig, sy heb ben ? 

Yn y Parke y mae ’n bugail 

Gledd yn nghledd âg angau glas, 
Ac mae ’r frwydr yn arwyddo 
Bydd i angau gario ’r maes; 
Gwraidd ei lygaid siriol sychodd, 
Maent hwy ’n syllu tua ’r làn, 

Fel pa baent yn edrych drosodd, 
Fíbrdd â’r enaid yn y man. 

Y mae ’r tafod fu ’n pregethu 

lachawdwriaeth werthfawr ddrud, 
’N awr yn dew, yn floesg, yn sychu, 
Ac fel yn ymgasglu ’n nghyd; 
Fflem a lanwodd y pibellau 
Oedd yn dwyn y gwynt i’r làn, 

Ac mae natur hithau ’n methu 
Clirio lle i’r anadl gwan. 

Fe ddiangodd bywyd eisoes 

Bant o’i draed a’i freichiau ’n nghyd, 
Ac o fewn cilfachau ’r galon 
Mae yn llechu ’n awr i gyd; 

Mae yn curo ar y castell 
Ag ergydion diwyd llawn, 

Ac fe faeddodd ein pen-bugail 
Ar ddydd Sadwrn y prydnawn. 

Y mae ’r olwg ar yr angladd 
Wedi ’m dodi ’n drist fy ngwedd, 

Hanner Sir, i’m tyb, sy ’n eisieu 
Pan mae Dayies yn ei fedd: 

Ni alla’ i ddim dyoddef edrych 
Arno ’n myned dan y dòn, 

Heb fod hiraeth cryf a chariad 
Yn terfysgu dan fy mron. 

Gwelwch gwmni ar ol cwmni, 

Yn ugeiniau ar bob llaw, 

011 yn wylo dagrau heilltion, 

Yn ei gwrddyd yma a thraw ; 

Yr hearse yn cerdded yn y canol, 

Dyna ’r arwydd pena’ erioed 
Ag a welodd gwledydd Penfro, 

Fod rhyw ddrygau mawr i dd’od. 

Pwy sydd yn y coffin pygddu, 

Trwm yn nghanol y íath lu ? 

Medd trafaelwyr ar y gefnffordd, 
Rhei’ny ’n synu hefyd sy ;. 

Howel Dayies, ífyddlon, gywir, 
Bugail pedair eglwys fawr, 

Sydd yn myn’d i fonwent Prengast, 
Heno i orwedd yno i lawr. 

Dacw ’r coffin rhwng y brodyr, 

Yn ei gario idd ei gell, 

Ac mae ’i swn yn ngwaelod daear 
Megys swn taranau pell; 

Y mae ’r bobl oll yn wylo, 

Ac fe ddaliodd ysbryd gwan 
Feibion Lefi, fel nas gallent 
Ddim llefaru yn y fan. 

O na chwympai dawn Elias 
Yn gawodydd pur i lawr, 

Ar ryw Eliseus gonestaf, 

Sydd rhwng cyrn yr aradr fawr; 

Fel na chaífo crwydriaid Israel 
Golli hyfryd Iwybrau gras, 

Ond pob gŵr o Iwynau Jacob 
ídd ei ledio mewn a maes. 

Tyr’d, fy awen, hêd i fyny, 

I’r palasau o ddwyfol waith, 

Ac i’r ddinas lle mae cariad 
Yn palmantu ’r heolydd maith ; 

Gofyn i’r angelion penaf, 

Sut oedd Salem fawr ei bri 
Pan ddaeth mwyn g’wilyddgar Ddayies 
Gynta’ i mewn i’w muriau hi. 

Uzziel ddysglaer a’m hatebodd, 

“’R oedd ei enw yma i lawr 
Cyn rhoi sylfaen i’r mynyddoedd, 

O fewn rhol yr arfaeth fawr : 

Dau ryw seraph oedd ei wylwyr, 

Cliw, a Sirius loew sain, 

A’i hanesion o’r dechreuad 
Gaem ni glywed gan y rhai ’n. 

D’wedent i ni fel y teithiodd, 

Pan oedd yn ei iechyd gynt, 

Mynwy, Dinbych, a Chaernarfon, 

Môn, Meirionydd, a Sir Fflint; 

Fel cyhoeddodd yr efengyl 
Gydag ysbryd bywiog, rhydd, 

O Lanandras i Dyddewi, 

O Gaergybi i Gaerdydd. 

D’wedent i ni fel y chwysodd 
Fry yn Llundain boblog lawn, 

Wrth bregethu gair y deyrnas, 

Weithiau foreu, weithiau nawn; 
Bryste, hithau, oer, derfysglyd, 

Glywodd swn ei ’fengyl gref; 

Tide a thonau, llif a storom, 

Gurodd ganwaith arno ef. 

Clywsom fel y gwrthwynebodd 
Ef heresiau diried ryw; 

Mellt a tharan oedd ei eiriau, 

I elynion ’fengyl Duw: 

Cywir yn ei egwyddorion, 

Syml, gonest yn ei íiíydd; 

Elusengar yn eî fywyd, ^^H 

Llwyr ddefnyddiol yn ei ddydd. 

“ Rhodd ei Arglwydd arno ddyoddef 
Amryw gystudd, amryw boen, 

Fel y cai e 'r unrhyw fedydd 

Ag a gafodd addfwyn Óen; ^^H 

Rhaid ei buro â chystuddiau, ^^H 

Rhaid oedd diffodd pob rhyw íias, 

Ag oedd ar y cyfan welodd 

Dan yr wybr deneu las. ' 

“ Fe resolfodd nefoedd oleu 

Naill ai dwyn, neu guro ei fryd 

O bob tegan, o bob gwrthddrych, , 

Welodd llygad yn y byd: 

Disapointiwyd ef yn hollol, 

Nid y ddaear oedd ei le; 

’R oedd y faingc am gael ei weled 
Yma er’s dyddiau yn y ne.’ 

“ Dwy o’i wragedd, ymhlith myrddiwn, 

Ddaeth at borth y ddinas bur, 

Idd ei roesaw i’r heolydd ^H 

Hyacinth a grisial clir ; , I 

’N awr chwíorydd ydynt iddo, 

A “fy mrawd ” y galwant ef; 

Nid oes gwreica cas a gwra, 

Ddim drwy holl balasau ’r nef. 

“ Tyr’d i mewn, be ’r perífaith seintiau, 

’R wyt yn awr yn addas wiw 
Fod yn nghwrani pur seraphiaid, 

Ac i wel’d wynebpryd Duw; ^H 

Mae dy delyn aur yn barod, 

Ac mae gwylwyr caerau ’r ne’ ^^H| 

Wedi d’weyd yn awr er’s oriau ^^H| 

Th’ fod yn dyfod tua ’r lle. ^^H j 

“ Ac mae ’r nablau yma ’n chwareu, ^^H 

’R harpsichord, a symphon lawn, 

Dulcimer, a’r delyn fwynaf, ^^B' 

Yn gynnar neithiwr y prydnawn ; j^H | 

Pawb sy ’n gorfoleddu ’n gyson, 

Angel, seraph, hefyd saint, ^^B 

Weled gíân etifedd bywyd ^^B 

Heddyw ’n gwisgo ’i ffeiniol fraint.” ^H 

Hyfryd y llefarodd Uzziel! 

Eto hiraeth oedd ynglŷn, 

Mi ruddfanais, ac a dd’wedais, 
Heddyw collais werthfawr ddyn; 
Un o gedyrn Israel gwympodd, 

Un cadarnaf oll o’r rhif 
A’m gadawodd yn y tònau, 

I ymdrechu â’r chwyrn lif. 

Edrych ’r ydwyf ar y rhwydau 
Daenwyd yma, daenwyd draw, 
Maglau dyrys ar bob cefnfifordd, 

Ar bob llwybr, ar bob llaw; 

Pob rhyw Iwyn, a pherth, a d’rysni, 
Pob rhyw ogof sydd yn llawn 
O fwystíìlod hyll yr olwg, 

Rheibus, a gwenwynig iawn. 

Ac anaml yw ’r bugeiliaid 

Sydd yn rhoddi rhybudd brau,* 
Pan fo ’r arth, y llew, a’r llwynog, 

At y defaid yn nesâu; 

Pan fo erchyll gyfeiliornad, 

Tanbaid fel ystorom wynt, 

Gyda swn yn plygu penau 
’R deri cedyrn megys gynt. 

F’ enaid, taw, fe dry pob chwer’der 
Yn felusder ar ryw ddydd; 

Na thristâ, ond gorfoledda, 

Wel’d carcharor caeth yn rhydd; 
Enaid gafodd wres ac oerni, 

Ac lewygodd ar ei daith, 

Wedi glanio dros yr afon, 

Mewn i dir y gwyüfyd maith. 

Nid yn ngerddi cryno ’r Parlce, 

Dan och’neidio yma a thraw, 

Mae ’r ofifeiriad heddyw ’n rhodio, 
Ond yn ngardd Paradwys draw ; 
Nid y lemon, nid yr orange, 
Pomgranad, na ’r nectarine, 

Ond pur fifrwythau Pren y Bywyd 
Mae ’n ei ddodi wrth ei fîn. 

Nid y gwinwydd sy ’n rhoi fifrwythau 
I ddiodi cwmni ’r nef, 

• Brau—parod. 

Ond afonydd gloew 'r bywyd 
Heddyw sy ’n ei gwpan ef ; 

Mae yno ainrywioldeb eang 

O bob ífrwythau, heb ddim trai, 

A phob dim sydd yn eu gwleddoedd 
Sydd fyth fythoedd i barhau. 

Pa’m galara ’r Capel Newydd 
Fod eu bugail yn y nef; 

Pa’m bydd tristwch yn teyrnasu 
Am ei fawr lawenydd ef ? 

Un sy ’n llai i’r ddraig i’w demtio, 
O’r rhifedi oedd o’r blaen; 

Fe aeth un i’r làn o’r dyfroedd 
Dyfnion, yn ddiangol lân. 

Pa’m gofidia Wystog addfwyn, 

A’r holl Saeson gyda hwy ? 
lesu ei hunan yw y Meddyg, 

Fe wna ’r plaster faint y clwy’ ; 

Fe ddaw minteioedd o fugeiliaid, 
Rhai o’r dwyrain, rhai o’r de’, 

Ac ni chaiíf íod eisieu porfa 
Fythoedd ar ei ddefaid E. 

Mi rof heibio ’n awr alaru, 

Gwelaf Iwydd Efengyl bur, 

Côd o ludw Huss ryw Luther, 
Goncra Rufain cyn bo hir; 

Fe gaiíî Dayies sy ’n ei wisgoedd 
Euraidd heddyw yn y nef, 

Weled broydd penaf Penfro 
Yn ymestyn ato Ef. 


RHIF IX. 

MARWNAD WILLIAM RICHARD, O ABERCARFAN, 
YN MHLWYF LLANDDEWI-BREFI; 

YR HWN A FU FARW, YN YR HAF, 1770, O DDARFODEDIGAETH, 
NEU GONSWMSIWN.* 

D ACW un, mi wela’ ei gefen, 

Wedi pasio yr hen lorddonen ; 

Ac fe gadwodd yn yr afon, 

Heb na dychryn, aeth nac ofon : 

* Cyhoeddwyd, y tro cyntaf, yn i 77 i. 



Am dir Canaan hyfryd beunydd, 

’R oedd ei siarad, a’i holl awydd ; 

Nefoedd wen, uwch y nen, lle mae pen siwrnai 
’R pererinion llawn o ofnau, 

’N awr cartrefa ei enaid yntau. 

’R oedd ei ffydd a’i hyder gyson 
Uwch cael help gan neb prydyddion, 

Nid rhaid benthyg cyff’lybiaethau 
I addurno ei weíy angau; 

Sylwedd pur oedd yno ’n rhaífau, 

Megys blodwy* bomgranadau: 

Hyfryd ras, yn d’od i maes, ac yn dyferu 
Diliau peraidd i’r rhai hyny, 

Oedd y tarth ymron a’u mogi. 

’R oedd awelon peraidd yno, 

Yn ei eiriau pur yn llifo, 

A chalonau ’n cael eu goglais 
Gan y tân oedd yn ei fynwes ; 

Hŵyl ei lygaid oedd yn chwareu 
Megys hyfryd ser y borau ; 

Pob rhyw ddawn hyíryd iawn, cyflawn sirioldeb, 
Oedd yn tywynu yn ei wyneb, 

Ar ei daith i dragwyddoldeb. 

Nid oedd arno hiraeth ronyn, 

Am na gwraig, na châr, na phlentyn, 

Ond ’r oedd wedi llwyr anghofio 
’R ddaear fawr a’i llwyth yn gryno, 

Fel pe buasai erioed heb berchen 
Ar un dim o tan y wybren ; 

Gwel’d y bedd mewn rhyw hedd, hyfryd ei rinwedd, 
Ac ymestyn mewn gorfoledd 
A llawenydd at y diwedd. 

’R oedd e ’n dyst y talai credu 
’R Bibl mawr, a’i Iwyr bregethu; 

’R oedd e ’n dyst bydd nefoedd olau, 

Gyda ’r saint ar wely angau ; 

’R oedd e ’n cadarnhau yn gyson, 

A’i brofiadau chwys athrawon : 

’R hyn ym ni, â mawr gri, heddyw yn haeru, 

Yr oedd yntau wedi ei lenwi, 

A’r cysuron hyfryd hyny. 


Blodwy—aeddfed, 

Ni dd’wedasom ganwaith, ganwaith, 

Nad oedd ofn mewn marwolaeth ; 

Ac yr oeddym ni ein hunain 
Bron ag ofni yr lorddonen ; 

Dacw frawd wedi myn’d trwyddi 
O fewn mynwes fîydd heb ofni; 

Pan dêl y dydd, minnau fydd, bellach am gredu 
Y cynhyrfa gras i fyny, 

Ac ca’ i nofìo ’r dyfroedd hyny. 

Fe rodd Maly, ei wraig, i’w chadw 
I’r Gor’chwyliwr fîyddlon hwnw 
Ag a’i cododd ef ei hunan, 

O’r pydewau dyfnion allan; 

Fe ddymun’sai i Fal ddihengyd 
O’r byd brwnt, ei wae a’i ofid, 

Gydag e, tua ’r ne’, dawel le dedwydd, 

Lle o’r diwedd oll y derfydd 

Pob rhyw bechod, poen, a ch’wilydd. 

Fe ’r consumsiwn meddal cyfrwys, 

Oedd a’i dygodd i Baradwys, 

Ac fe ’i twyllodd fil o weithiau 
Ag arwyddion braf y gwellai; 

Eto nid oedd arno ei ofan, 

Er d’weyd, Angeu yw ei hunan ; 

Ffrynd y ne’ oedd efe, dyna ei le heddy’, 

Gyda myrddiwn maith yn canu, 

Anthem nad oes ddiwedd arni, 

Gwelais ef ar oriau hyfryd, 

Yn moreuddydd braf ei fywyd, 

Yn moliannu, yn prophwydo, 

Yn flaena’ o’r werin yn Llangeitho; 

Chwys fel nentydd clir yn llifo, 

Tarth trwy ei wisgoedd tew yn suo; 

Cariad pur, gwerthfawr clir, yn gwir ennynu, 
Nes oedd corff yn gorfod helpu 
Enaid allan i’w fynegu. 

Mi fum unwaith wrth ei wely, 

’R oedd ei wledd fel gwleddoedd gwindy, 

A’i holl eiriau ’n tarddu ’n gyson, 

O grediniaeth heb ddim ofon; 

Gwŷr yn twymo wrth y siarad, 

Merched hwythau ’n wylo cariad; 

Minnau f’ hun waelaf ddyn, gwanaidd yn gwenu, 

Ac yn hyfryd eiddigeddu, 

Weled plentyn arna’ i ’n blaenu. 

Dedwydd daeth dy goelbren i ti 
Ar fath foreu braf ddihengu, 

Cyn it’ glywed dim o ruddfan 
Neb o’th ffryns a ga’dd eu pwnian ; 

Ti ddihengaist rhag y rhwydau, 

Cwymp’sant hwy trwy rym eu chwantau ; 
lesu ei hun, yw yr Un, unig a’th ddaliodd, 

Neb ond Ef ei hun a’th gadwodd, 

Yn holl Iwybrau pur y nefoedd. 

Fe ni feddai flas na meder 
Daenu maes, na derbyn cleber, 

Gw’radwydd, cwymp, a phob newyddion, 

Gai eu cuddio o fewn ei galon ; 

Pethau ’r nef oedd oll yn hongian 
Ar ei dafod mwyn pereiddlan ; 

Nid fel hwy, sy ’n rhoi clwy, archollir gwirion, 

Tan gyhoeddi maes yn eon, 

Bethau nad yw wir nac union. 

Llawer ymdrech galed ddurfin* 

Ga’dd e ymhlith y duwiol werin; 

Weithiau cnawd a chwant yn rhuo, 

Byd, bryd arall, yn concwero ; 

Ac wrth daro rhai’n ar amcan, 

Fe gai saeth am saeth ei hunan ; 

Ond i’r làn, daeth y gwan, gwirion tan gredu, 

O’r anialwch mawr i fyny, 

Heb ei ladd, heb ei orchfygu. 

Ti, Llanddewi, fu ’n agosa 
Gneifio ’r blew oedd ar ei gopa, 

Mwg a thân fu iddo ’n galed, 

Yn y ffrae rhwng Twrcs ac Indiaid : 

Ond fe safodd Wil i fyny 
Pan oedd Efan laith yn methu; 

Fe äi mlaen, er y tân, saethau gwenwynllyd, 

Ac ui wnai rhyfeloedd enbyd 
Fyth i’w ysbryd cryf ddihengyd. 

Cilycwm sy ’n gorfoleddu, 

Fod eu brawd hwy wedi blaenu; 

* Durfin - eithaf, tra chaled, tra llym. “ Galed ddurfin eithaf caled. 
2 H 

Mae Llanfrynach wan yn wylo 
Hyd yn awr wrth gofio am dano ; 
Mae Llanddeusant yn cynnyddu, 
Fel o’i ludw ddaeth i fyny; 

Fe ä llu fyny fry ’n fuan i’w gwrddyd, 
Ga’dd eu hesgor o’r addewid 
Wedi iddo fe ddihengyd. 


RHIF X. 

MARWNAD JOHN PARRY, O BLWYF TAL-LLYCHAU, 

YR HWN A FU FARW ODDEUTÜ DIWEDD MIS TACHWEDD, I770. 

C YN i William* prin ond ’mado, 

Dacw arall wedi ei daro; 

Fe Jack Parry, cyfaill hawddgar, 

Gwysiwyd yntau fyn’d i’r ddaear; 

Dyn heb ragfarn na chenfigen, 

At un enaid îs yr wybren; 

Aeth ar frys, wrth y wys, i’r gwely wnawd iddo, 

Ac nis cwyd e ddim o hono, 

Nes dêl Cherubim i’w ddeífro. 

Ai dyna ’r dyrfa wela’ i heddy’ 

I Lansawel yn wynebu ? 

Tan alaru maen’ hwy ’n dwad, 

Megys angladd dyn o gariad; 

Ai fe sydd yn y llîain meinwyn, 

Yn ei gario ’mhlith y werin ? 
lë fe, ffrynd y ne’, heddyw sy ’n dyfod, 

Nid fel cynt i’r Tỳ Cyfarfod, 

Ond i’r fynwent i gael beddrod. 

Ni feddyliodd dim o nghalon 
Y cai Jack mor fore ei goron; 

A minnau eiddil gwan, drafaeíu 
Gronyn eto a phregethu ; 

Corff gwywedig oerllyd shefig,t 
Sydd yn ffìt i’r bedd yn unig; 

• William Prichard, gwrthddrych y Farwnad flaenorol. Cyhoeddwyd y 
ddwy Farwnad ar yr un ddalen. (Caerfyrddin : J. Ross, i 77 l') 

+ Nid yw sherig na Chymraeg na Saesonaeg. Mae yn debyg mai cam- 
argraff ydyw. 


Tan y iau, trwy bob gwae, tra fo rhai ’n landio 
Yn eu hieuenctyd peraidd yno, 

Lle nad oes dim tònau 'n curo. 

Y mae ’r nefoedd fawr yn digio 
Cyn bod seintiau ’n llyn yn mado ; 

Mae ’r mammaethod yn dihengyd, 

Yn dorfeydd i dir y bywyd; 

Ac mae ’r plant yn wylo ’n hidil, 

Eisieu hyfryd laeth Efengyl; 

Llawer Sul, tywyll cul, gofid i’w gofio, 

Heb gael clywed Duw ’n dadseinio 
Melus air o enau athro. 

Pwy íeddyl’sai ’r elai Parry, 

Yn llyn yn nechreu ei oes i’w gladdu ?— 

Yn ei i’engctyd mwyn mor gynted, 

Obry ’n fwyd i dorchog bryfed ? 

Asgwrn îr, a mer yn ddurfin, 

Bigodd Duw o blith y werin, 

Yn ei law drwyodd draw, hyfryd a’i lediodd 
Trwy ryw gystudd, ac a’i dygodd, 

Croes i bawb, i mewn i’r nefoedd. 

Fe feddyliodd a phriodi, 

A gwneyd cymhar fwyn o Biddy; 

Ond fe welodd nef yn oreu 
Budd i Jack i fyned adre; 

Ac fe dystiwyd iddi hithau, 

Na chai golli dim o’r siwrnai; 

Gwelai hi fe yn y ne’, dedwydd le hyfryd, 

Heb un dolur nac afiechyd, 

Tan ganghenau Pren y Bywyd. 

Yno ’n gwledda gyda seintiau, 

Oesoedd maith heb rifo ’r oriau, 

Cwaffo* cariad pur ac yfed 
Didranc heddwch heb gaethiwed ; 
Minteioedd mawrion heb rifedi, 

O bob llwyth yn ei gwmpeini, 

Nefol lu, sanctaidd cu, Cherubim ffyddlon, 

A Seraphiaid goreu cyson, 

Graddau filoedd o angylion. 

Nid yw gwreica cas yn meiddio, 

Er ei rym, i ddringo yno; 

* Quaff. 

Ffeinach cymysg rhwng cariadau, 

Nag sy ’n gwisgo cnawd a nwydau; 

Meibion, merched, rhydd a phriod, 

Fel gwyryfon heb eu ’nabod, 

011 i gyd, o’r un fryd, hyfryd yn hoffi 
’R Gwrthddrych ag all myrdd ei garu 
Heb un gradd o genfigenu. 

Prin ’r wy ’n awr yn ildio i chwi, 

Hardd wyryfon i briodi, 

Rhag na fyn eich Prynwr tirion, 

Ddim i’ch calon garu dynion ; 

Byr yw ’r amser, rhaid dihengyd 
Trwy ryw dân i dir y bywyd ; 

Gwenith cu, addfed sy, parod i fedi; 

Gwell yw iwsd^ ’r cryman heini 
Ar y cefn-dydd na phriodi. 

Gallai bod y dyddiau ’n dechreu 
Pan fo gwae i rai ’n rhoi bronau ; 

Ac bydd anhawdd enbyd cario, 

Wrth ddihengu, rai yn sugno; 

Gofal dwbwl, gwraig a theulu, 

Yn y dyddiau cyíyng hyny; 

Gwell yw dyn, wrtho ei hun, na bo ond un bywyd ; 
Hwn all ddyoddef a dihengyd, 

Hanner nos wrth hanner gofid. 

’R wyf fi ’n clywed hiraeth cyson 
Am Siôn Parry trwy fy nghalon, 

Mae ei wyneb siriol heddy’ 

Ar fy meddwl yn tywynu ; 

Yn ei lygaid mae yn chwareu 
Gariad megys ser y boreu; 

Ysbryd llawn, tirion iawn, parod i uno 
A phob maddeu a thosturio, 

Helpu ’r saint, a’u cynnorthwyo. 

Ychydig ddyddiau eu rhifedi 
Teithiodd fwyaf ran o Gymru ; 

Trwy Feirionydd, lle ’r mynyddau 
Sy ’n cystadlu â’r cymylau ; 

Ac fe chwysodd wrth bregethu 
Lle mae ’r eira yn teyrnasu ; 

Bryniau Fflint, wyneb gwynt, oerllyd yn gyson, 

A thrwy ’r Bermo, a Dyfi ddofon, 

Draw i Ddinbych a Chaernarfon. 

* Use. 

Mae Llansawel farwaidd hithau, 

Ac un gareg o honi ’n eisieu, 

Pan b’wy’ yno yn pregethu, 

Ar fy ne’ nid oes mo Barry; 

Ac ni chlywa’ i ’n awr mo hono, 

Tan fy mhregeth yn bendithio; 

Llais y ne’, feddai fe, melus yn gyson, 

Heddyw adsain ei fendithion 
Sydd yn gydsain â’r angylion. 

Gorlan lesu, mae ’th fugeiliaid 
Yn addfedu yn afrifed; 

Ac yn fynteioedd maith yn symud 
I ardaloedd yr addewid; 

Mae arna’ i ofn yn fy nghalon, 

Rhag bod bleiddiaid rheibus, creulon 
Am gael rhan, yn y man, cyfan o’r defaid, 

Ac am arwain i gaethiwed 
Rai nad ynt yn ’nabod bleiddiaid. 

Wylwyr ! sefwch ar y muriau, 

’Drychwch bellach at eich chwareu; 

De’wch, arweiniwch ddefaid gwirion 
I borfëydd gwelltog gleision ; 

Rhowch ’ynt fwyd, rhowch iddynt ddiod, 

Hyn yw ’wyllys pur eich Priod; 

Yn ddioed, ar ol troed, cerddo ’r athrawon, 

Sang y defaid symyl gwirion, 

Boed ar ŵyr, neu boed yn union. 


RHIF XI. 

MARWNAD Y PARCHEDIG GEORGE WHITFIELD, 

CHAPLAIN I’R WIR ANRHYDEDDUS IARLLES HÜNTINGTON ; YR HWN A FU 
FARW MEDI 30, 1770, YN NEWBURY, YN LLOEGR NEWYDD.* 

D AETH y cefnfor mawr terfysglyd 
Im’ â newydd trist anhyfryd, 

Llong yn dwyn rhyw air annedwydd 
O eithafoedd Lloegr Newydd, 

• Cyíansoddodd Williams y Farwnad hon yn ebrwydd wedi clywed am 
farwolaeth ei gyfaill, y pregethwr byd-enwog, a chyhoeddwyd hi y tro cyntaf 

Fod yn Newbury heddyw ’n gorwedd, 

Wedi gorphen taith o’r diwedd, 

Ufudd was ffyddlona’ maes, grasol i’r lesu,— 

Whitfield fwyn, larieiddiaf hyny, 

Trwy holl Frydain fu ’n pregethu ! 

Newydd yw a barodd i mi 
Newid lliw ac ymderfysgu; 

Byddin fawr o bob rhyw ofnau 
A ruthrasant ar fy nwydau; 

Mi ddych’mygais bob rhyw ddrygfyd, 

Pla, rhyfeloedd, ac afiechyd; 

Argoel daw, ar bob llaw, gystudd a thrallod, 

’Storom íkwr, pan fyddo gorfod 
Ar y seintiau fyn’d i’w beddrod. 

’N awr ’r wy ’n gwel’d cymylau duon 
Yn tywyllu ’r nen yn gyson, 

Mellt, a chenllysg yn gawodydd, 

Poethwynt ’stormus gyda ’u gilydd : 

Seintiau henaf Duw ’n dihengyd, 

Yn dorfeydd i dir y bywyd; 

Gado o’u hol fechgyn ffbl, plantos bwhwmanllyd, 

Ag sydd wedi chwyddo ’n enbyd 
Gan frathiadau ’r sarph wenwynllyd. 

Nid oes genyf barch i roddi, 

Bellach fyth i’r Whitfield hyny, 

Ond gwneyd cân, os galla’ i, baro 
I fyrddiynau gofio am dano; 

Fel na anghofier fyth mo ’i lafur, 

Tra fo argraff-wasg a phapyr, 

Ond bod son am ei boen dirfawr a’i ludded, 

Yma a thraw i’r moroedd enbaid, 

Gan y Cymry, ’r Sais, a’r Indiaid. 

Er nas gwelaf ef ond hyny, 

Eto mi gaf swnio ’nghanu, 

Ac mi gaf, mewn lloches fechan, 

Wylo Whitfield wrthyf f’ hunan ; 

Yno plediaf ar fy neulin, 

Ar alluog Fab y Brenin, 

Yn ei le, ’n awr o’r ne’, arall i anfon, 

O’r un ysbryd cywir, union, 

Tra fo fe yn gwisgo ’i goron. 

yn 1770. Yn y flwyddyn ganlynol cyfansoddodd a chyhoeddodd Farwnad 
Saesoneg ar ol yr un gwrth&rych. Argraffwyd y naill a’r llall gan J. Ross, 
Caeríyrddin. 

Pan bwy ’n meddwl am ei wrando, 

’R wy ’n ffansio mod i yno, 

Yn gwel’d ei wedd serchocaf, dirion, 

Uwch ben miloedd maith o ddynion; 

Geiriau ’r nef yn llifo i waered, 

Llosgi gefyn hen gaethiwed; 

Dwyfol ras bía ’r maes, fe sy ’n teyrnasu; 

Mae ’r erlidwyr hwythau ’n methu 
Gwawdio hyfryd wíeddoedd lesu. 

Lloegr faith sy ’n gorfod adde’, 

Mai o’r nefoedd oedd ei ddoniau; 

Ac fe ŵyr Deheudir Cymru 
Fod ei athrawiaethau ’n ffynu; 

Scotland oer a dystia ’n eon 
Iddo yno gael ei anfon; 

’Werddon sy dywyll ddu, yn adde ’n unfryd, 

Iddo arwain, er ei wynfyd, 

Rai oddiyno i mewn i’r bywyd. 

Gwn fod Huntington yn wylo 
Gloew ddyfroedd wrth ei gofio,— 

Fod ei Chaplain^ i’angach oedran, 

Wedi myn’d i’w wlad ei hunan, 

Pan oedd hi yn meddwl blaenu 
Arno i’r ardaloedd hyny; 

Fel y clywn, aeth i mewn i’r wledd ddiderfyn, 

Rhaid i’r Lady aros gronyn 
Yma eto dros y Brenin. 

Nid oedd Lloegr fawr yn ddigon— 

Teyrnas â miliynau o ddynion,— 

Nid oedd Scotland, nid oedd Cymru, 

Ddim yn abal ei ddigoni: 

Rhaid oedd marchog moroedd mawrion, 

Lle mae ’r llongau ’n teithio ’n gyson, 

Drwodd draw, heb ddim braw, yn erbyn tònau, 

I gael ennill rhai eneidiau, 

O gadwynau tynion angau. 

Prin mae ’m hysbryd llesg yn credu 
Gwel y cefnfor, fyth ond hyny, 

Un yn marchog ar ei gefen 
Lleied arswyd yr astyllen; 

Llong yn cario trysor ynddi 
Llawer gwell na mwyn Potosi; * 

* Potosi—un o daleithiau BoIivia, Deheubarth America, enwog am ei 
mwngloddiau. 

Cenad gref Brenin nef wedi troi ei gefen 
Ar ogoniant tir y dwyrain, 

A’i berth’nasau oll, yn llawen. 

Ac yn myn’d â thrysor durfin, 

I ymddifaid y Gorllewin, 

Aur ac arian wrth y cannoedd, 

Trwy ryw ludded blin a gasglodd, 

Ac yn nghoedydd anial Georgia, 

Cododd balas i’r Gorucha’, 

Lle i’r gwan i gael rhan, tlodion amddifaid, 
Breintiau ’fengyl bur fendigaid, 

Fel i’r Cymry, Sais, a’r Indiaid. 

Dysg ac ymborth, gwisg yn gryno, 

Gafodd torf o dlodion yno, 

Rhwng y coedydd caent yn odiaeth 
Glywed geiriau ’r iechydwriaeth; 

Fe fydd miloedd yn bendithio 
Enw Whitfield fythoedd yno : 

Fe oedd dad goreu gaed, gyntaf dosturiodd 
Wrth drueiniaid tywylí, ydoedd 
Heb oleuni pur y nefoedd. 

Hampshire Newydd, ti fu ’r ola’ 

Gwelodd ef, cyn myn’d i wledda; 

Ac i Newbury daeth angelion 
I roi gwys i’r genad ffyddlon ; 

Yno cauodd y pibellau 

Sydd yn dwyn y gwynt i’r ffroenau ; 

Yno daeth marwol saeth angau dychrynllyd, 
Ac a’i dygodd ef yn hyfryd 
I ardaloedd tir y bywyd. 

Enw Whitfield oedd yn gyson 
Gynt yn goglais drylliog galon, 

Heddyw ’n hollol sy ’n dolurio 
Feddwl fod e yn yr amdo: 

Welir mo ’r credadyn hwnw 
Nes adg’odiad mawr y meirw; 

Mae tan sêl, doed a ddêl, fyth ni ddihunir, 
Nes o’r diwedd yr agorir 
Holl lochesau dyfnion natur. 

Fe rydd Newbury y pryd hyny 
Gorff yr addfwyn sant i fyny; 

Ac fe ’i gwelir yn yr wybyr 
Megys seren fawr yn eglur : 

Planed ddysglaer a fachludodd, 

Yn ffurfafen bell y nefoedd ; 

Goleu clir, ’fengyl bur ga's y tir hyfryd, 

Ffordd y teithiodd mewn afiechyd, 

I bregethu gair y bywyd. 

Mae trafaelu wedi gorphen 
’N awr o Edinburgh i Lundain ; 

Darfu croesi ’r môr i ’Werddon, 

Nac i Mounten at y Saeson ; 

Ni raid iddo ofni oeredd 
Gwyntoedd rhewllyd llym y Gogledd, 

Ac mae ’r daith, ddyrys faith, trosodd i’r India, 

Wedi ei throddi heddyw ’n wledda, 

Ar y sypiau grawn a’r manna. 

Dyma ’r genad bur a dreblodd 
G) lch y ddaear o filldiroedd; 

Ddygodd hanes pen Calfaria 
I fynyddau maith yr India; 

Grym efengyl wen fendigaid, 

Draw i’r Negros ac i’r Indiaid; 

Cymysg lu, gwỳn a du, Saeson a Moeris, 

Blith dra phlith, yn nefol hapus, 

Ddaw i mewn i’r hen freninllys. 

Nid oedd perygl fyth a ofnai, 

Nac o’r moroedd na ’r mynyddau; 

Fe gai ’r llew’^od ruo ’u gwaetha’ 

Yn anialwch coed yr India, 

Ni chai ’r arth, y blaidd, na ’r teigr, 

Laesu ei ffydd na briwio ’i hyder ; 

Tanllwyth dân, oleu lân, ganddo ’n fur parod, 

Yn y gelltydd maith diddarfod, 

Idd ei gadw rhag y llewod. 

Er mêdd ein grasusaf frenin 
Bymtheg gwlad yn y Gorllewin, 

Ymherodraeth mwy ’i mesurau 
Na hen Frydain dair o weithiau, 

Anial maith, a thir anhyfr^rd, 

Gynt, gan mwyaf, na feddiennid ; 

Eto efe, ffrynd y ne’, Whitfield, a’i teithiodd, 

A’r efengyl a bregethodd, 

Er mor arw, anial, ydoedd. 

Pennsylfania ga’dd ei wrando, 

’N awr mae ’i threfydd yn och’neidio. 

Mary-land, New York, Yirginia, 

De a gogledd Carolina, 

Lloegr Newydd, Brunswick, Jersey, 

Ac aneirif gyda hyny; 

Ond tydi, Georgia gu, ydoedd yn gyson, 

Ymhob terfysg a thrallodion 
Fwya 'n gwasgu ar ei galon. 

Bryste,'»' tywallt ddagrau ’n hidl, 

Marw ’r pena’ o w'ŷr dy ’fengyl; 

Ni chai glywed íyth ond hyny, 

Yn Old Orchard fe ’n pregethu; 

Fyth ni weli ei ddwylaw canaid 
Yn dyrchaíu i’r nef fendigaid; 

Mae e ’n nghudd yn y pridd oerllyd yn huno, 

Ac nis c’od e fyth oddiyno, 

Nes dêl cherubim i’w ddeffro. 

Ac ni weli fyth o’r dagrau 
Mwy yn cwympo dros ei ruddiau, 

Nis cai ei wel’d yn eitha ’i egni 
Yn galw priodasferch lesu; 

Bellach fe wna bleiddiaid rheibus 
Yn dy gorlan waith anafus; 

’D oes ond fe, Brenin ne’, ’n unig all helpu, 

Ac o’r rhwydau oll dy dynu, 

Sydd yr awrhon am dy dd’rysu. 

Llundain fawr, tydi ga’s bena’ 

Ffrynd y nefoedd i’th fugeilia; 

Tofnam Court Toad, darfu i ti 
Golli ’r tadmaeth goreu feddi; 

Y Tabernacl sy ’n amddifad, 

Whitfield fwyn a gafodd alwad ; 

Heddyw llu duwiol sy yno ’n och’neidio, 

Defaid bron a myn’d i grwydro, 

A’u hathrawon wedi huno. 

Davies addfwyn gynta’ hunodd, 

Yna Adams a’i canlynodd, 

’N awr fe d’rawyd ar y gwreiddyn, 

Awd â Whitfield at y werin; 

Y mae ’r bleiddiaid yn cael gwynfyd, 

Fod bugeiliaid yn dihengyd : 

• Bryste. Fel y geilw y Gogleddwyr Liverpool yn Lerpwl, neu Nerpwl, 
felly y geilw y Deheuwyr Bristol yn Bryste. 

lesu mwyn, at dy ŵyn, tyred yn fuan, 

C’od athrawon dawnus gwiwlan, 

I fugeilio ’th anwyl gorlan. 

Colled llai i Ynys Brydain 
Golli ’r India fawr ei hunan, 

Gwell o lawer fuasai iddi 

Fod heb dduciaid nac arglwyddi; 

Gwell pob cystudd, gwell pob aflwydd, 

Na marwolaeth gwas i’r Arglwydd; 
Prophwyd Duw, bendith yw dros ben ei gyfri’, 
Cerbyd Israeí yw ’i brophwydi, 

A’i farchogion duwiol heiny’. 


RHIF XII. 

MA.RWNAD ER COFFADWRIAETH AM MR. HOWEL 
HARRIES,* 


YR HWN OEDD UN o’r RHAI CYNTAF A DDECHREUODD Y DIWYGIAD MAWR 
YN NGHYMRU ; AC A TMADAWODD A’r BYD HWN GORPHENAF 21, YN 
Y FLWYDDYN 1773, YN Y DRIUGEINFED FLWYDDYN O’l OEDRAN. 

Dadguddiad xiv. 13: “Gwyn eu byd y meirw y rhai sydd yn marw 
yn yr Arglwydd.” 

D ACW eto un yn rhagor 
Gododd ar y fore wawr, 

Wedi gorphen hir-ddydd gwresog, 

’N awr fe ro’dd ei ben i lawr; 

Ni ddaw ato wres nac oerni. 


Nac un o’r tymhestloedd gynt, 

Y mae ’r fan y mae e ’n trigo 
’Mhell o gyrhaedd haul a gwynt. 


Pan oedd Cymru gynt yn gorwedd 
Mewn rhyw dywyll, farwol hûn, 
Heb na Phresbyter na ’Ffeiriad, 

Nac un Esgob ar ddi-hun; 

Yn y cyfnos tywyll, pygddu, 

Fe ddaeth dyn fel mewn twym iâs, 
Yn llawn gwreichion goleu, tanllyd, 

O Drefecca fach i maes. 


* Cyhoeddwyd y Farwnad hon y tro cyntaf yn i 773 > yr un flwyddyn, fel y 
gwelir, ag y bu Harries farw; wedi ei hargrafìu yn Aberhonddu, gan E. 
Evans. 

Yn y daran ’r oedd e ’n aros, 

Yn y cwmwl ’r oedd ei le ; 
(Ysbryd briw, drylliedig, gwresog, 

Sy ’n cael cwnsel Brenin ne’); 

Ac yn saethu oddiyno allan 
Fellt ofnadwy iawn eu rhyw, 

At y dorf aneirif, dywyll, 

Yn eu pechod oedd yn byw. 
Gorfu gwrando ei eiriau geirwon, 
Cadarn yw awdurdod nen; 

Os gwrthw’nebu wna pechadur, 
Trymach cwymp hi ar ei ben; 
Dilyn ergyd a wnaeth ergyd, 

Nes gwneyd torf yn fodlon d’od 
At yr Iesu mewn cadwynau, 

Fyth i ddilyn ôl ei droed. 

Gwerin fawr o blant pleserau 

Y pryd hwnw gafodd flas, 

Ag nad ä tra fyddo anadl 

O’u hysbrydoedd ddim i maes; 

’R oedd ei eiriau dwys sylweddol 
Heb eu studio ’mlaen-llaw ’r un, 
Wedi eu fiìtio gan yr Ysbryd 
I gyflyrau pob rhyw ddyn. 

Gwell na hwyl serchiadau natur, 
Arg’oeddiadau o ddyfnach rhyw, 
Saethau ’n glynu, ac yn gwneuthur 
Calon galed, ddrwg, yn friw; 

Ac yn dodi ’r ddeddf i rwymo 

Y rhei’ny mewn cadwynau tyn 
Ag y darfu i efengyl bywyd 

Roi iddynt ryddid wedi hyn. 
Dyma ’r boreu, fyth mi gofiaf, 
Clywais innau lais y Nef; 
Daliwyd fi wrth wys oddi uchod 
Gan ei swn dychrynllyd ef; 

Ac er crwydro dyrys anial, 

01 a gwrthol, di-lesâd, 

Tra fo anadl yn fy ffroenau 
Mi a’i galwaf ef fy nhad. 

Tra í’wy ’n cofio ei ysbryd diwyd, 
Diflinedig yn y gwaith, 

Mewn gwyliadwriaethau hirion, 

A pheryglon ar ei daith, 

’R wy ’n anghofio mil o íeîau, 

A cholledion yma a thraw; 

Pwy yw ef nas maddeu’ i hwnw 
’Maddeuir iddo ’r dydd a ddaw ? 
De’wch, gwrandewch ef yn pregethu 
Calon ddrwg, lygredig dyn, 

Ac yn olrhain troion anial, 

A dichellion sy yno ynglŷn; 

D’od i’r goleu â dirgelion 

I rai duwiol oedd yn nghudd, 

Agor hen ’stafelloedd tywyll 
Angeu glas i oleu ’r dydd. 

De’wch, gwrandewch ef yn agoryd 
Dyfnder iachawdwriaeth gras ! 
Gosod allan y Messíah 
Yn y lliw hyfryta’ maes; 

Ac yn dodi ’r cystuddiedig, 

Ag sy ’n ofni ei ras a’i rym, 

Fel i chwerthin o orfoledd, 

Ac i ’mado heb oíni dim. 

Mae ’n cryfhau y breichiau gweinion, 
Ac yn dala ’r llesg i’r làn ; 

Yn ei athrawiaeth y mae ymborth, 
Bwyd i’r ofnus, bwyd i’r gwan; 
Geiriau dwys, sylweddol, gloew, 

Wedi eu tempru yn y tân, 

Lamp i arwain pererinion 

Trwy ’r anialwch mawr ymlaen. 

Y mae ’r iachawdwriaeth rasol 
Yn cael ei rhoddi maes ar led, 

Ag sy ’n cymhell mil i’w charu, 

Ac i roddi ynddi eu cred; 
Haeddiant Iesu yw ei araeth, 

Cysur enaid a’i iachâd, 

Ac euogrwydd dua’ pechod 
Wedi ei gànu yn y gwaed. 

Wedi agor drws yn Nghymru 
O’r lledana’ fu erioed, 

Fel daeth cant o weinidogion 

’R hyd y llwybr wnaeth dy droed ; 
Ond trueni oedd i’r neidr 
Grocodilaidd roi it’ glwy’, 

A dy gloffi nes rhoi fyny 

Y cryman gloew iddynt hwy. 

Hwythau ddaethant i’r cynaua’ 

Fel olynol dònau ’n lli’, 

Dorf o athrawon o bob rhywiau, 

Megys i dy watwar di, 

O bob llwyth, ac iaith, ac enw, 

Nes yw ’r eglwys wèn yn llawn; 

Ond yn nghanol myrdd o honynt 
Mae rhyw eisieu o dy ddawn. 

Dawn ag fo fel drych, yn dangos 
Ei wynebpryd i bob dyn; 

Dawn ag wnelo y gwrandawr 
I ofidio wrtho ei hun ; 

Dawn ddadguddio bob rhyw ragrith, 
Ac a yro ddyn i maes 
O’i bechodau mwyaf anwyl 
I gofleidio Dwyfol ras. 

Pa’m y llechaist mewn rhyw ogof, 
Castell a ddyfeisiodd dyn ? 

Ac anghofiaist y ddeadell 
Argyhoeddaist ti dy hun ? 

Y mae plant it’ ar hyd Cymru 
Yn bymtheg mlwydd ar hugain oed, 
A ddymun’sai glywed genyt 
Y pregethau cynta’ erioed. 

Eisieu parch, neu eisieu elw ? 

Neu ryw fendith îs y ne’? 

Rho’ist ffarwel i’r fyntai ddefaid, 

Ac arosaist yn dy le ? 

Yr oedd cannoedd gynnau ’n gruddfan, 
Ac yn gofyn beth yw hynt 
Yr hen udgorn íu ’n Nhrefecca, 

Ac yn uchel seiniodd gynt! 

Ai bugeilia cant o ddefaid, 

O rai oerion, hesbion, sych, 

Ac adeilo iddynt balas, 

A chorlanau trefnus, gwych, 

Etyb seinio pur Efengyl, 

Bloeddio ’r iachawdwriaeth rydd, 

O Gaerlleon bell i Beníro, 

O Gaergybi i Gaerdydd ? 

Pa’m y treuliaist dy holl ddyddiau 
I wneyd rhyw fynachlog fawr, 

Pan y tynodd Harri frenin 
Fwy na mil o’r rhai ’n i lawr? 

Diau ’buasit hŵy dy ddyddiau, 

A melusach fuasai ’nghân, 

Pe treuliasit dy holl amser 
Yn nghwmpeini ’r defaid mân. 

Ond mae pawb yn maddeu heddyw; 

Mae rhyw arfaeth faith uwch ben 
Ag sy ’n trefnu pob materion 
A ddych’mygo dyn ìs nen ; 

Ac mae bywyd, ac mae angeu, 

A’r gorchwylion lleia’ eu rhyw, 

Cyn cenedlu dyn na ’i ’nabod, 

Yn nirgelaidd gwnsel Duw. 

Ac yn awr, pan est i’r ddaear, 

Maent hwy ’n chwilio ar dy ol, 

Ac mae cannoedd a ddymunai 
It’ ddychwelyd heddyw ’n ol; 

Gan ryw dybied cait oleuni, 

Os doit eto atynt hwy, 

I wneyd Fflint, a Môn, a Phenfro, 
Fel Trefecca iti mwy. 

Trist yw ’r ffrwythau a ddygwyddodd 
O it’ beidio rowndio ’r byd; 

Mwy fuasai dy ogoniant 

Hyn pe buasai ’th waith o hyd : 
Can’s mae ’fengyl heb un gyfraith, 
Hwyl heb unrhyw gerydd syn, 

Os yw ’n peri i’r egin dyfu, 

Yn rhoi heíyd faeth i’r chwỳn. 

Ond pa bynag le bo enaid 
Ag fo ’n llawn o’r nefol dân, 

Pe mewn congl, hwnw garia 

Waith ei Arglwydd mawr ymlaen ; 
Ti fuost ffyddlawn yn dy deulu, 

Llym yn dy adeilad mawr, 

Ac a dynaist flys ac enw 
A gogoniant dyn i lawr. 

Ac ti wnest dy blant yn ufudd 
At eu galwad bob yr un, 

Byw i'th reol, byw i’th gyfraith, 

Byw i’th oieu di dy hun: 

Fel na fedr neb yn Nghymru, 

Trwy na chleddyf fyth na ffon, 
Dd’od â thŷ o’r un rhifedi 
Tan y dyinher hyfryd hon. 

Y mae gweddi cyn y wawrddydd 
Yn Nhrefecca ganddo ’fe, 

’R amser bo trwm gwsg breuddwydlyd 
Yn teyrnasu yn llawer lle ; 

A chyn Ìlanw ’r bol o fwydydd, 

Fe geir yno gynghor prudd, 

A chyn swper gweddi a darllen— 

Tri addoliad yn y dydd. 

Cym’rwch siampl, ben teuluoedd, 

Gadw pur addoliad llawn, 

Gweddi ac addysg yn y boreu, 

Gweddi ac addysg y prydnawn ; 

Boed eich eglwys yn y gegin, 

Neu y parlwr, fel bo lle, 

Ac nes gwneuthur fel gwnaeth yntau 
Peidiwch a’i gondemnio ’fe. 

Byth na chofier am ei bechod, 

Na ’sgrifener dim o’i fai, 

Blotiwyd llyfrau ’r nef yn hollol, 

Pa’m caiff rhagfarn dyn barhâu ? 

Ni chaifif pen, nac inc, na thafod, 

’R wy ’n eu gwa’rdd o hyn i maes, 

Son am ddim ond y Diwygiad 
Trwyddo lanwodd Gymru las. 

’N awr mae ’n gorwedd yn y graian, 
Mewn lle tywyll, dystaw iawn, 
Harries gynt â’i waedd ddihunodd 
Weinidogion lawer iawn; 

Can’s trwm gwsg oddiwrth yr Arglwydd 
Oedd fel diluw ’n llanw ’n lân, 

Yn y dydd cyhoeddodd Howel 
I fod Nini ’n myn’d ar dan. 

Griffith JoNES, pryd hyn, oeddddefifro 
Yn cyhoeddi Efengyl gras, 

Hyd cyrhaeddai ’r swn o’r pulpud, 

Neu, os rhaid, o’r fynwent las; 

Ond am fod ei foreu ’n dywyll, 

Ac nad oedd ei fifydd ond gwan, 

Fe arswydodd fyn’d i’r meusydd 
Ac i’r lleoedd nad oedd llan. 

Yntau Howel, heb arddodiad 
Dwylaw dynion o un rhyw, 

Na chael cenad gan un esgob 
Ag sy ’n llawer llai na Duw, 

Fe gyhoeddodd yr Efengyl, 
Anfeidroldeb Dwyfol ’stôr, 

O derfynau Hafren dawel 
Obry i’r gorllewin for. 

Dyddiau ag ’r oedd Ralph ac Eben 
Draw yn Scotland oer, ar dân, 
Whitfield g’lonog fry yn Lloegr 
Yn cyhoeddi ’r ’fengyl lân; 
Rowlands, Harries, a rhyw ’chydig, 
Yma yn Nghymru yn seinio maes, 
Weithiau o Sinai, weithiau o Sîon, 

Hen ddirgelion Dwyfol ras. 

Nid oes heddyw ond rhyw ’chydig 
(Duw o’r nef estyno eu hoes !) 

A ddihunodd yn y plygain, 

Pan yr oedd hi ’n dywyll nos, 

Ac a chwythodd â’u holl egni 
Yn yr udgorn gloew las, 

Nes dihuno eirth a llewod, 

A bwystfilod gwaetha ’r maes. 

Mil o bethau gafwyd ynddo 
Ragor nag geir yn y rhai 
Sydd yn ysgwyd pen a gwawdio, 

Ac yn dwbl gofio ei fai; 

Yn lle ’sgafnder, coeg-ddigrifwch, 
Cleber wag, gynnefin iawn, 

Am waith Iesu byddai Harries 
Yn ymddyddan foreu a nawn. 

Os oedd eisieu fifrynd fifyddlonaf, 
Harries unig oedd efe, 

Gwell na ’r ceraint goreu anwyd 
Mewn un ardal îs y ne’; 

Maddeu bai, a chadw cwnsel, 

Ysbryd cydymdeimlo yn un, 

A gwneyd holl ofidiau ei gyíaiíl 
Megys ei ofidiau ei hun. 

Os yn erbyn brawd d’ai achwyn 
Gan ryw genfigenus ddyn, 

Cwympai holl ergydion malais 
Yno ar ei ben ei hun ; 

Ac fe chwiliai Harries allan 
Egwyddorion drwg eu hynt, 

A gadawai i eiriau rhagfarn 
Fyned ymaith gyda ’r gwynt 
2 I 

Ca’s ei daro yn anghyfiawn 
Ar yr aswy, ar y dde’, 

Fe gai basio megys euog 
Pan y byddai yn ei le; 

Mil o eiriau íu am dano, 

Darfu hyny, d’wedwch pwy 
Un sy nesaf at yr eingion 
Idd ei guro ganddynt mwy ? 
Collwyd brawd, a ífrynd, a chyfaill, 
Ac fe ’i collwyd cyn ei ddydd; 
Angeu, d’wêd paham cadwynaist 
Ddyn ddylasai fod yn rhydd ? 
Muriau beilchion, hardd, Trefecca, 
Cuddiodd ef drwy ddynol scil 
Ugain mlynedd, ond yr angeu 
Cuddiodd ef dros íwy na mil. 

Mi âf heibio i’r palas euraidd 
Sydd â’r angel ar ei ben, 

’Drychaf ar y castell cadarn 
Sy â’i begynau yn y nen; 

Ac mi rof ochenaid ddofn, 

Gan ryw synu ynwyí f’ hun, 

Fel mae ’r nef yn trefnu ei throion 
I ddiddymu dyfais dyn. 

Er cadarned yw ’r adeilad, 

Ac er teced yw ei wedd, 

Y mae ’r perlyn goreu ynddo 

H eddyw yn gorwedd yn ei fedd; 
Ac nis gwêl ef mwy o hono 
Fel y gwelodd ef o’r blaen, 

Hyd y dydd bo ’n cael ei losgi 
Gyda ’r byd yn danllwyth dân. 

Cwsg i lawr yn eglwys Talgarth, 

Lle nad oes na phoen na gwae, 

Ti gai godi i’r làn i fywyd 
Sy ’n dragwyddol yn parhâu; 
Gwell i ti gael gorphwys yna 
Blith dra phlith â’r pryfed mân 
Na chael mil o demtasiynau 
At y dengmil ge’st o’r blaen. 

Dyna ’r fan, tr’wy’ byw mi gofiaf, 
Gwelais i di gynta’ erioed, 

O fiaen porth yr eglwys eang, 

Heb un twmpath dan dy droed, 

Mewn rhyw ysbryd dwys sylweddol 
Fel yn ngolwg dydd a ddaw, 

Yn cynghori dy blwyfolion, 

A d’weyd fod y farn gerllaw. 

Ffarwel, Harries, darfu heddyw 
A chwennychu bod yn ben ; 

Ce’st ddyrchafiad mwy godidog, 

Canu yn y nefoedd wèn; 

Ac ’r ym ninnau yn dy ganlyn 
’R hyd y grisiau yma lawr, 

Ac nid oes ond rhyw fynydau 
Rhwng y gloch a tharo ei hawr. 

Ni sy ’n awr yn ngrym y ’storom, 

Ofnau heddyw sydd yn llawn, 

Fory boreu croesau trymion, 

Temtasiynau cyn prydnawn; 

Byd, a chnawd, a Satan ddiried, 

A phob gwrthddrych rif y dail, 

Gryfach, gryfach, nesa’ i orphen, 

Sydd yn curo bob yn ail. 

Ac fe ’n hollol ddisapwyntir 
Os gwnawn ar y ddaear nyth, 

Caru rhyw deganau hyfryd 
Fel pe baent i bara byth; 

F’ enaid, ’hed oddiyma i fyny, 

Cadw d’ afael, mae ’n brydnawn, 

A gwrthddrychau temtasiynau 
Sydd oddeutu ’n aml iawn. 


RHIF XIII. 

MARWNAD ER COFFADWRIAETH AM HUGH WIL- 
LIAMS, O GORNWAL YN MHLWYF LLANFIGAN, 
YN SIR FRYCHEINIOG,* 


YR HWN A YMADAWODD A’B BYD HWN Y DEUFED DYDD AR 
HUGAIN O FAWRTH, YN Y FLWYDDYN 1774. 

O H ! Ragluniaeth arw ddyrys, 

Pwy all ddilyn ôl dy droed ? 

Mae dy droion maith cwmpasog 
Yn ddyeithra’ peth fu erioed : 

' Cyhoeddwyd y tro cyntaf yn 1774* Argraffwyd yn Aberhonddu, gan E. 
Evans. 

Ti ddyrchefi ’r tlawd annheilwng, 

Ac ti ddarostyngi lawr 
Yn eu rhwysg, ac yn eu llwyddiant, 
Gedyrn mwya ’r ddaear fawr. 
Weithiau ti wnei yn ymddifad 
Lîaws o fabanod gwan, 

Ac ti ddeli rhai ’n dy hunan 
A dy ddeheu law i’r làn : 

Ti roi ddysg, a thi roi synwyr, 

Ti roi gyfoeth, ti roi ddawn, 

Iddynt hwy yn ngolwg dynion 
Ag sydd yn druenus iawn, 

Yn Llanfigan ymaith toraist 

Y gonestaf ddyn yn fyw, 

Ac a guddiaist yn y graian 

Ffrynd i’r eglwys, ífrynd i Dduw : 

Ti roist Gornwal ddifyr hyfryd, 

Lle cartrefai cariad llawn, 

011 yn drist, ac i ymborthi 
Ar och’neidiau fore a nawn. 

Ti droist chwerthin yno ’n alar, 

Dagrau chwerw i Ìanw lle 
Salmau, hymnau, mawl a diolch, 

Holl lawenydd dae’r a ne’ \ 

Ac ti fedri eto ddyfod, 

A throi yr arw ’stormus hîn 
Yn dawelwch nefol hyfryd, 

Bustl chwerw fel y gwin. 

Fyth ni ofynaf pa’m y tynaist 

Y cywiraf syml ddyn 

Bant o blith ei chwech ymddifaid, 

011 yn gnawd o’i gnawd ei hun •, 
Can’s ’r wy ’n meddwl daw cynhauaf, 
Ac bydd cludo ’sgubau mawr, 

Wedi ’r nef i blanu seintiau 
Fel y gwinwydd yn y llawr. 

Tewch, ymddifaid, na alarwch, 

Paid ag wylo, Mari, mwy, 

Y mae ’r plaster yn rhagori 
Ar y gwenwyn sy ’n y clwy’. 

Gŵr a ífrynd, a châr a chyfaill 
Goreu feddit aeth i’r nef, 

Ond mae lesu eto ’n briod 
Fil o weithiau gwell nag ef. 

Fe ofala am d’ ymddifaid, 

Ac fe ’u ceidw yn ei law, 

Ni chânt wyro (er dy ofnau) 

Yr ochor hyn na ’r ochor draw : 

Yn yr afon fawr lifeiriol, 

Pan b’ost ti yn íwya’ gwan, 

Uwch y don, er maint ei rhuad, 

Fe gynnalia ’th ben i’r làn. 

Ynddo cred, cai ’i wel’d yn ífyddlon 
Gwell fydd E it’ na dyn yn fyw, 

A phe collit fyrdd o ddynion 
Fe atebai cwmni ’th Dduw : 

Pe äi ’r bryniau mawr i’r moroedd, 

A phe doi ’r moroedd dros y llawr, 
Gwedd ei wyneb a wnai fyny 
’R golled hyn mewn mynyd awr. 

Chwithau, ddefaid llesg, adawyd, 
Peidiwch crwydro yma a thraw, 

Fe dywyna boreu arnoch 
A’ch cysura maes o law; 

Er i bedwar o’ch deadell 

Trwy ’r lorddonen fyn’d ymlaen, 

A. gwneyd corlan fach Llanfyrnach 
Yn fwy teneu nag o’r blaen. 

Eto cwyd o’u lludw allan 
Ddefaid ar y dwyfol nôd 
Ag ragora ymhob doniau 
Ar a feddent hwy erioed : 

Sefwch bellach ar y muriau, 

Ac yn ddyfal ’drychwch draw, 

Ar ol noswaith dywyll arw 

Cyfyd gwawrddydd maes o law. 

’N ol i’ch yfed dyfroedd Mara, 

Afon chwerw, ddofn, ddu, 
Forsiwn* gwir ’tifeddion bywyd, 
Cwpan a gymysgwyd fry : 

Chwi, o’r diwedd, wneir trwy hyny 
Yn golofnau cedyrn byw 
O’r adeilad maith tragwyddol 
Ag sy o fewn i nefoedd Duw. 


• Portion. 

RHIF XIV. 

MARWNAD MR. EVAN WILLIAMS, O FAESGEN- 
FFORDD, YN AGOS FR GARTH, YN SIR FRYCH- 
EINIOG : 

WR ONEST, CYMWYNASGAR, A DUWIOL, AC A FODDODD YN YR AFON 
GWY, YR II O FEDI, 1776; ODDEÜTU CANOL OED : AC A ADAWODD O’l 
OL WRAIG A MAM YN NGHYFRAITH HIRAETHLON ; ROESAWGAR HEFYD A 
FFYDDLON I HOLL EGLWYS DDUW. * 

F FARWEL, fyd twyllodrus, dengar, 

Siomedigaeth wyt o’r bron ; 

Hwylio gŵr ’r hyd ce’níor tawel, 

Yno ei foddi tan y don : 

Addaw dyddiau hir, a llwyddiant, 

Golud eang, enw, a chlod, 

Ymhen awr ar ol eu profi 

Taro eu perchen tan dy droed. 

Pa’m dieneidiaist Eyan Williams? 

Ddyn hawddgara’ îs y ne’, 

Pa’m i ganol Gwy y gyraist 
Angau glâs i gwrdd âg e ? 

Cipio gŵr oedd ar ei siwrnai, 

Lawr, a’i suddo tan y don, 

Annhrugarog iawn y deliaist 
A fy ffrynd y fynyd hon. 

Tithau, Angau, O na arbed’sit 
(Er mor danbaid yw dy lid) 

Ddyn deínyddiol i ryw filoedd 
0 drafaelwyr yn y byd; 

O na buasit yn tosturio, 

Wrth yr addfwyn hawddgar un 
Ag sydd heddyw yn Maesgenffbrdd, 

Yn galaru wrthi ei hun. 

Angau chwerw, O na buasai 
Hyny yn rhedeg yn dy frŷd— 

Pa sawl myrdd o rai disylwedd 
Ellir spario yn y byd ! 

Pa faint o henaint tros ben oedran, 

Yma a thraw sydd ìs y ne’, 

Ag mae ie’nctyd yn llawn addfed 
Ac yn brefu am gael eu lle ? 

• Argraffwyd y waith gyntaf yn Aberhonddu, gan E. Evans, yn y flwyddyn 
1776. 


Ond nid felly trefnodd aríaeth, 
Cynghor dwyfol bía ’r dydd; 

’R hyn a welo Duw yn orau 
Er neb dynion hyny fydd; 

Rhaid oedd cael o dŷ Maesgenffbrdd, 
Enaid syml pur i maes, 

A’i roi i suddo heb un rhybudd 
Yn ngwaelodion afon lâs. 

Afon ddofii, annhrugarog, 

Pa’m y teflaist ŵr i lawr ? 

Oedd yn myn’d heb feddwl niwaid, 
Gyda brŷs ar achos mawr ; 

Tost yw ’r gorthrwm, stopu anadl 
Dyn lluddedig ar ei daith; 

A thrwy drais ei suddo ’n union 
Yn nyfnderoedd dyfroedd maith. 

O na buasai yn dy ddyfroedd 
(Pe buasai wrth fôdd y Ne’) 

Un o Ffrainc, o Spain, neu ’r Idal, 
Neu ryw Indian yn dy le; 

A oedd neb o holl blant Adda 
Lawr i dreulio gyda ’r lli’ ? 

Neb mae ’n debyg fynai angau, 

Ond yn unig ffrynd i mi. 

Dacw ’r ’nifail cryf yn cwympo, 

Dacw nghyfaill tan y don ; 

O ! drigolion Llanfair, helpwch ! 
Help, os byth y fynyd hon ! 

Nid oes dyn, er faint y gorthrech, 
Yno yn agos at y fan, 

Nac i waeddi, nac i helpu 

Yr anwyl, addfwyn ddyn i’r làn. 

Dacw ’r amser yn terfynu, 

Dacw ei ben e ’n myn’d i lawr, 

Ac yn taro fel wrth lefel 
Obry yn erbyn careg fawr; 

Dacw ’r enaid yn ymadael, 

Cafodd yr ymenydd glwy’, 

Ac ni egyr byth mo ’i lygaid 
Cyn yr adgyfodiad mwy. 

Mae fy nghalon wrth íyfyrio 

Bod rhyw ffrynd yn syrthio lawr, 

Ar ryw raiadr gwyllt cynddeiriog 
Fo ’n pistyllio i lynoedd mawr, 

Yn rhoi ’m hymysgaroedd grynu, 

Oeri ngwaed, a glasu ngwedd; 

Ofn, cariad, ac anobaith 

Sy ’n fy chwareu uwch y bedd. 

Gwy lifeiriol o hyn allan, 

Fyth darfydded am dy glod ; 

Na foed enw ymhlith afonydd ' 

Byth ardderchog i ti ’n bod ; 

Na phlesered pendefigion 

Rodio ’th faith genianau mawr, 

Pan y boddaist frawd mor ífyddlon 
Tan dy ddyfroedd glâs i lawr. 

Byth na thyfed un blodeuyn 
Hardd, aroglaidd ar dy làn ; 

Diffrwyth fyddo ’th feusydd eang 
A’th weirgloddiau ymhob man ; 

Ac na weler mwy^bysgodyn 
Brâs yn nofio yn dy ddw’r ; 

Am it’ daflu i dy waelod 
Ffyddlon a serchocaf ŵr. 

Betty, Betty, ti ge’st golled, 

Coíli mwy na cholli ’r byd : 

Mwy na brawd, na thad, na chyfaill, 
Priod ffyddlon it’ o hyd : 

Fe ’th adawyd yn ymddifad 
O gysuron o bob rhyw, 

Ac yn awr dy unig noddfa 

Yw bod genyt ffyddlon Dduw. 

Mi âf bellach i Faesgenffordd 
Tan och’neidio ar íy nhaith ; 

Nid yn llawen at gyfeillion, 

Fel y daethum lawer gwaith ; 

Dau flyddlonaf ffrynd oedd yno, 

Ond yn awr ’d oes yno ond un ; 

Af at hono, ac eisteddaf 
I gyd-wylo wrth ei chlun. 

’Drycha’ i’r gegin, ’drycha’ i’r parlwr, 
’Drycha i stairiau 'r seler fawr; 

Trof fy llygaid gwlyb wylofus 
Gylch oddeutu, fyny, a lawr; 

Ac fe haera ’m ffansi ’n gadarn 
Gwelai WiLLiAMS o fy mlaen, 

Yn yr hall, neu yn y parlwr, 

Yn yr entri^ neu wrth y tân. 

Ac mae cariad i mi ’n peri, 

Peri i mi gredu ’n gry’, 

Na fu marw dim o hono, 

Fod e ’n rhyw le yn y tŷ; 

Mae fy llygaid bron a dallu 
Wrth ei chwilio ef i maes : 

Ffansi yw, mae wedi boddi 
Yn nyfnderoedd afon lâs. 

Ni ymofynaf o hono yma, 

Mae e ’r awrhon yn y nef; 

A myrddiynau o ferthyron 
Braf, a seintiau gydag ef: 

Nid oes yma neb ond Betty, 

Yn och’neidio ’r hyd y tŷ, 

Minnau ä i och’neidio hefyd 
Mewn rhyw gydsain drwm â hi. 

Draw ei fam yn nghyfraith hawddgar, 

Drist yn eistedd wrthi ei hun ; 

Wylo ’n ddystaw, fel ymddifad, 

Am dirionaf hyfryd ddyn ; 

Wylo am fab, a thad, a thadmaeth, 

Wylo am ffrynd ffyddlonaf gwiw, 

Ac na wêl hi mo ’i gyffelyb 
Tra fo hi ar y ddae’r yn byw. 

’N awr mae cariad yn dylifo 
Gyda mwy llifeiriol flâs, 

Pan mae ’m ffrynd ffyddlona ’n gorwedd 
Obry yn y ddaear lâs; 

Ni ŵyr teimlad, a chymdeithas, 

Beth yw nerthoedd cariad dall, 

Yn ei rym mae e ’n teyrnasu 
Pan ’madawo ’r naill a’r llall. 

Pa’m mae ’r wyryf bur a glwyfwyd 
Gan bicellau cariad dyn, 

Mewn rhyw fyfyrdodau dyfnion 
Yn swfwrdan wrthi ei hun ? 

Am i’w Hanwyl ’mado â’i chwmni, 

Pellder sy ’n chwanegu ’r clwy’; 

Ac anobaith yntau yn haeru 
Ha chaiff weld o hono mwy. 

Dyna pa’m mae ’r wraig ffyddlonaf, 
Mewn galarnad ddydd a nos, 

Am i angau wneyd ysgariaeth 
Bery tra parhao ei hoes ; 

Pwy ry gyngor ? pwy ry addysg ? 

A phwy bellach ddaí yr iau ? 

’D oes yn awr ond un, ymddifad, 
Gynne’ fach lle ’r ydoedd dau. 

Betty, Betty, rho ’th ddeheulaw, 

Tyred bellach gyda mi, 

Awn i ymofyn cysur dwyfol 
O gyffiniau ’r nefoedd fry; 

Tyr’d i’r meusydd i chwedleua, 

Dygwn Fibl yn ein llaw, 

Vc o’r ddaear yn ddirgelaidd 
Hedeg wnawn i’r nefoedd draw. 

Ni gawn weled Eyan Williams, 

Fry â’i goron ar ei ben; 

Nid mewn dillad gwlân a sidan, 
Harddwch dynion îs y nen ; 

Cwmwl goleu fel yr heulwen, 

Teneu ysgafn fel y gwynt, 

Yw ei wisg, yn bur gyffelyb 
I’r Shecinah dysglaer gynt. 

Anthem cariad yw ei anthem, 

Poenau ’r croeshoeliedig Oen, 

Dwbl ganu, dwbl bleser, 

Uwchlaw galar, uwchíaw poen ; 

Fe anghofiodd am Faesgenffordd. 

Mae pleserau ’r nef yn fwy, 

Ac nid digio wrth yr afon 
Mae e ’n awr, ond caru Gwy. 

O maddeuwch im’ fy nghanu, 

Cariad ydyw gwraidd fy nghân; 

Galar, hiraeth pur, a cholled 
Aeth â’r pin ’sgrifenu ’mlaen ; 

’Charodd gŵr fi erioed yn rhagor 
Nag efe mewn tre’ na gwlad; 

Cariad gwragedd oedd ei garu, 

Ond o lawer hwy parhâd. 

RHIF XV. 

MARWNAD DAFYDD JOHN, O BWLL-Y-MARCH, 

YR HWN A YAMDAWODD a’r BYD, EBRILL, 1776.* 

'“pYRED, f’ enaid, unwaith eto, 

J- Er it’ addunedu yn groes, 

Cân alarnad, cân lawenydd, 

Cân gysuron angeu loes ; 

Chwytha dawel wynt y dehau, 

Sancteiddiolaf Ysbryd gras, 

Hidla wlith o fynydd Hermon, 

Doed dy waith dy hun i maes. 

’R wy ’n galaru wel’d cystuddiau 
Fel y diluw yn d’od o draw; 

’Storom fawr, a swn rhyfeloedd, 

Dychryniadau ar bob llaw ; 

Y mae ’r seintiau mwya’ eu trysor 
Heddyw yn hwylio gyda ’r gwynt, 

Wedi gadael tir y gofid 
Tua ’r wlad addawyd gynt. 

Beth ddaw o’r ardaloedd yma 
Os ä blodau hardd eu gwedd, 

Coed pereiddiaf yn dwyn ffrwythau 
Lawr i orwedd yn y bedd ? 

Gado yn ôl y drain a’r ysgall 
A míeri crâs, di-rân, 

Danadl didda a diddefnydd 
Ac sy ’n addíed fyn’d ar dân. 

O na allwn i anghofio, 

’Mhlith y dorf a landiodd fry, 

Ddwy o ser dysgleiria’ awyr, 

Ydoedd anwyl genyf fi ! 

Dafydd J^ohn^ anwylyd lesu, 

A yohn Dafydd, cyfaill Duw, 

Ni anghofia ’i mo ’u lleferydd 
Tra f’wy’ ar y ddae’r yn byw. 

Dafydd syml ’n ol trafaelio 
Amryw o flynyddau maith, 

Cwrddyd weithiau â chreigydd geirwon, 

Weithiau â llynoedd ar ei daith; 

* Cyhoeddwyd y Farwnad hon, a Marwnad John Dafydd, yr hon sydd yn 
dilyn, ar yr un daflen. Argraífwyd yn Nghaerfyrddin, gan loan Ross. Nid 
oes dyddiad wrthi. 

Gwyntoedd, cenllysg, mellt, taranau, 

A llifogydd ar bob llaw; 

Aeth yn iach, tan orfoleddu, 

Mewn i dir y bywyd draw. 

Nef a’i rhwymodd mewn rhyw gystudd 
Chwerw blin bron pen ei daith; 

’Storom nerthol i’w addfedu, 

Dim ond tros ddiwrnod saith ; 

’Fe ymdrechodd, ’fe ddyoddefodd, 

Ac ’fe ddaliodd rym y tân, 

Ac ennillodd yn y frwydr 

Megys llawer gwaith o’r blaen. 

Tua ’r nefoedd fry ’fe waeddodd, 

Fe rowd iddo ateb llawn, 

Cai e ’r porth yn gyflawn agor 
Cyn machludo haul prydnawn ; 

Pan oedd angeu ar yr erchwyn— 

Yno â’i gleddyf yn ei law, 

Daýydd oedd yn cadw ei olwg 
Ar Galfaria ddwyfol draw. 

’Mhlith pregethwyr p’ un mor syml ? 

P’ un mor onest, p’ un mor blaen ? 

P’ un mor isel ? p’ un mor ddifri ? 

P’ un mor o felused sain ? 

P’ un bregetha heb astudio, 

Fry â’i lygad tua ’r nen? 

Ildiwch iddo, weinidogion, 

Pwll-y-march ei hun oedd ben. 

Teimlad oedd ei nerth a’i íywyd, 

Awel nefoedd oedd ei rym; 

Heb i’r dwyfol wynt anadlu 
Fyth ni cherddai ei lestr ddim : 

Nid oedd rhwyfau yn ei berchen, 

Ond wrth rym yr awel bur 

’R oedd e ’n dwyn y seintiau trosodd 
Mewn i’r paradwysaidd dir. 

Ar y Bibl, hen a newydd, 

’R oedd e ’n gosod sicr sail, 

Ac fe roddai ’r Test’ment cynta’ 

I gusanu ’r Test’ment ail; 

Ac os unwaith doi dadleuddyn, 

Rhued tònau, coded dw’r, 

Dafydd yn ei Fibl agor, 

Öedd y pena’, flaena’ gŵr. 

De’wch, a chwiliwch ef o gwmpas, 

Ymha beth y collodd le? 

I ba gyfeiliorni gwyrdraws 
Eto erioed y syrthiodd e’ ? 

Profiad goleu efengylaidd, 

Bywyd duwiol, sanctaidd pur, 

Wedi ei wneuthur felly yn addas 
I feddiannu ’r sanctaidd dir. 

Y mae holl Ddeheudir Cymru, 

A ga’dd brawf o’i hyfryd sain, 

Yn hiraethu am gael clywed 
Eto swn ei bibell fain ; 

Adsain treblau oedd ei adsain, 

Pur gyffelyb oedd ei gân 
I’r rhai perfifaith dros y cefnfor, 

Ag sydd wedi myn’d o’r blaen. 


RHIF XVI. 

MARWNAD JOHN DAFYDD, O BENHENRIW YN 
MHLWYF LLANWNIO, 

YR HWN A YMADAWODD A’R BYD, MAI, I776. 

B ELLACH, f’ enaid, ar dy ddeulin, 

Gosod allan yn ei iiw 
Ddyfnder, uchder, lled, a mesur, 

Anchwiliadwy gariad Duw 
At yohn Dafyríd, ddyn ffyddlonaf, 

Union ’tifedd gwledydd gwell, 

Aeth yn awr o fodd ei galon 
Trosodd i’r ardaloedd pell. 

Er ’s blynyddau ’r oedd e ’n brysio, 

Ac yn trwsio i ymbar’toi, 

Fel y byddai yn gyflawn barod 
At yr alwad pan y doi: 

Prynu trysor at y siwrneu, 

Ymhob marchnad, ymhob tre’, 

Gwerthu ’r moddion gyda phleser 
Nad oedd arnynt stamp y ne’. 

Galwad nefoedd oedd e ’n ddysgwyl, 

Dysgwyl fore, dysgwyl nawn, 

Ond ei orchwyl oedd heb ddarfod, 

A’i flynyddau nid oedd lawn ; 

Plant i’w geni, plant i’w meithrin, 
Plant i’w codi yn ei gôl, 

Dyna ’r achos tros flynyddau 
’R oedd rhaid cadw J^ohn yn ol. 

Ond ’n ol magu ’r mân fabanod, 

Fel y gallent rodio maes, 

Fe ddaeth gwys o lys y Brenin 
I alw ’r fíyddlon frawd i’w blâs; 

Ar ei ddeulin un boreugwaith, 

Wrth ryw fanwl syllu draw, 

Gwelai genad pur yn ’hedeg 
A’r wys freiniol yn ei law. 

Gyda ’r wys fe ga’dd oleuni 
Fel yr haul yn entrych nen, 

Ac fe gwympodd gwin paradwys 
Megys diliau ar ei ben; 

Fe ga’s brofi o ddanteithion, 

Ffrwythau ’r iachawdwriaeth ddrud, 
Ac ni cha’s y fath gyflawnder 
Er pan anwyd ef i’r byd. 

Heddyw cwympodd nef y nefoedd 
Yn gawodydd ar ei ben, 

Heddyw llifodd dwyfol gariad 
Fel y diluw lawr o’r nen; 

’N awr y gwelai ei enw yn eglur 
Lawr ar lyfrau ’r dwyfòl glwy’, 

Nad oedd bosib’ i holl ufíern 
Fyth i grafu e ymaith mwy. 

Man gafaelodd angeu ynddo, 

Ei gadwynau aeth yn rhydd, 

Ac fe waeddodd, dacw ’r seren, 
Mynyd eto hi ddaw ’n ddydd: 
Ffarwel diroedd cas yr anial, 

Gwlad y pechod, gwlad y gwae ! 

’R wyf yn myn’d o fodd fy nghalon 
Mewn i’r gwynfyd sy ’n parhau. 

Mi anghofiais wraig a phlentyn, 

Cynta’ cefais wys y nef, 

Rhoddais dir, a thai, a thylwyth, 

A pherth’nasau iddo ef; 

Nid oes arna’ i ronyn hiraeth 
Am un trysor yn y byd, 

At fy Nuw a’i bur ogoniant 
Mae fy holl serchiadau gyd. 

Deuwch, eglwys, mewn gorfoledd, 

Gwelwch ysbryd dwyfol lun, 

Fe, yohn Dafydd, mammaeth hyfryd 
Plant y deyrnas yw y dyn : 

De’wch heb alar at y gwely, 

A gwrandewch ar swn y nef 1 
Yn felusach nag yw ’r organ, 

Ar ei wefus hyfryd ef. 

Darfu heddyw ofn angeu 
Darfu temtasiynau ’r byd, 

Darfu unrhyw fath greadur 
Mewn mynydyn sugno ’mryd ; 

Mi ges gan yr Aipht a Midian 
A Philistin lawer clwy’; 

Ond yr Aiphtiaid wela’ i heddyw 
Wela’ i o honynt bellach mwy. 

De’wch, wyryfon pur Llanwnio^ 

De’wch i ochor gwely ’ch tad ! 

Edrychwch arno heddyw yn dodi 
Myrdd o elynion tan ei draed ! 

Llawenhewch, mae ’n madaw â chartre’, 

Boreu ddydd ei neithior yw, 

Cyn pen awr fe fydd yn yfed 
Hedd tragwyddol gyda Duw. 

Chwi, henafgwyr, ei gyfeillion, 

Brofodd flas y nefol win, 

Ag sy ’n ddyfal yn ei ganlyn 
Tua ’r beddrod i roi hûn : 

Y mae ei le fe yn wâg mi wela’, 

Heddyw yn yr eglwys fawr; 

Dyn o fíydd, a zel, a chariad 
Sydd i eistedd ynddo lawr. 

Brysiwch bellach, gwisgwch arfau, 

Mae yn nyínder gwres y dydd ; 

Brwydr boeth sy ’n cael ei hymladd, 

Cedyrn yw ’r gelynion sydd; 

Gwisgwch helm, a chariwch darian, 

Gwnewch i’r cleddyf gloew glas, 

Trwy lawn nerth y ddwyfol fendith 
Dori lawr a chlirio maes. 

O Benhenrhiw, wrth dy farw 
Darfu i ti gario ’r dydd, 

Wrth dy farw yr aeth dy gadwyn 
Adamantaidd gref yn rhydd; 

Wrth dy farw ti bregethaist 
Megys o ryw bulpud pres, 

Gyda goleu, gyda bywyd, 

Gyda sicrwydd, gyda gwres. 

Fe wrandawodd gwraig dy íynwes 
Dy leferydd dwyfol gwiw, 

Fe ga’dd afael ar ei chalon 
Nag yraedy â hi tra fo hi byw ; 

Ac fe gaiff dy le ei lanw 

Yn Mhenhenrhiw fel o’r blaen, 

Ac fe fydd yn llettŷ cynhes 
Fyth i’r pererinion glân. 

Hithau ’th ferch, a roist i’r Arglwydd, 
Roist mewn awel oleu ffydd, 

A dderbyniwyd o dy ddwylaw, 

’R hyn a geisiaist, hyny fydd; 

Hi gaiff dad, a ffrynd, a mammaeth, 
Hi gaiff Geidwad, hi gaiff Dduw, 
Mae ’r addewid i’r ymddifad, 

Ac addewid sicr yw. 


RHIF XVII. 

GALARNAD ANN PUGH, O BLWYF LLANGAMMARCH, 
AR OL EI MAB, RHYS PUGH, 

YR HWN A YMADAWODD A’r BYD YN 22 MLWYDD OED, YN NECHREU Y 
FLWYDDYN 1778 ; AC A RODDODD YN EI EWYLLYS DDIWEDDAF UGAIN 
PUNT AT GAPEL CEFN GORWYDD.* 

D OLUR calon, hiraeth dwfn, 

Trwm och’neidiau yw fy nghân, 

Gruddfan gweddw ddisappwyntiwyd^ 

Gan deganau ’r byd yn lân : 

Dygodd nef ei hanwyl ymaith, 

Yn amddifad rhowd hi i fod, 

O wir ddyben cael ei hysbryd 
At y trysor sy uwch y rhôd. 

• Argraffwyd yn Aberhonddu, gan E. Evans, yn 1778. 

Neu nychymyg, neu fy nhybiau 
Clywodd hi, ni wn i p’ un, 

Gyda dagrau gloew ’n canu 

Dyfnder hiraeth tost am ddyn ; 

Canu ffarwel drist i blentyn, 

Terfysgiadau mam a’i gwedd, 

Pan bo hi ’n clywed pridd yn cwympo 
Ar ei ysgrin yn y bedd. 

Mewn rhyw goedwig wrthi ei hunan, 

Tybiais glywed i’m ei chân, 

Melancholy ’r dôn, a’i gruddfan, 

Wnaeth i minnau nesu ’mlaen : 

Gwraig Dan. Pugh oedd yno yn wylo, 

Ac yn canu angeu a’i draul; 

Mi a’i cysurais, ac atebais 
Ei chaniadau bob yn ail. 

“ Dyma wraig,—’be hi,—wnaeth angeu 
Yn araddifad hollol lân, 

O bob cysur îs yr wybren, 

Ag a feddai hi o’r blaen; 

Dygodd briod o fy ngwely, 

Priod ffyddlon, tyner, gwiw, 

Ac o’r diwedd aeth â’m plentyn, 

Clwyfodd finnau tra f’wy’ byw. 

“ Nid oes awr o’r maith ddiwrnod, 

Nad yw ’n cludo i fy mryd 
Drist feddyliau am fy machgen, 

Tan och’neidio o hyd o hyd: 

Rhys anwylaf sy ’n y ddaear, 

Mi adawyd yraa ’n íyw : 

Gwnaed y nefoedd fawr fi ’n foddlon, 

Canys felly mynodd Duw. 

“ ’R oedd i’m tyb i fil o ddynion 
Yn fwy cymhwys fyn’d o’r byd, 

Henaint hyfryd mewn llawn oedran, 

Fiinwyd arnynt bawb i gyd; 

Fy mab i ddewisodd angeu— 

Fy mab, fy mab, fy anwyl cu, 

Unig blentyn fel fy llygad ; 

O ! drefniadau ’r Nefoedd fry ! 

“ Mi feddylia’ ei fod e yraa, 

Mi feddylia ei fod e draw, 

Prin ’r wy’ ’n credu, trwy rym cariad, 

Nad yw ’n rhywle o hyd gerllaw ; 

2 K 



514 


WILLIAM WILLIAMS, PANT-Y-CELYN : 


Mae ei eiriau ar fy meddwl, 

Mae ei ymddygiad o fy mlaen, 

Fel tybyga’ i mod yn clywed 
Ei leferydd fel o’r blaen.” 

ATEB EFANGELIUS Y BARDD I’W CHAN. 
Taw, amddifad; hyfryd ddyben 
Oedd gan nefoedd yn y gwaith, 

Tynu dy ysbryd o’r creadur 
Tua thragwyddoldeb maith: 

Dadrys d’ enaid o’r ddaearen, 

Toi dy hyfryd ddydd yn nos, 

Fel b’ai it garu Un yn unig 
Ag fu farw ar y groes. 

Mae dy blentyn yn y bywyd 
Heddyw, yn yfed cariad pur, 

Ac yn drachtio ’r cwpan dwyfol, 

Maith lawenydd Salem dir; 

Caru ydyw ei ddifyrwch, 

Ac nid yw e ’n cofio mwy 
Am y Llettỳ yn y Llwyni, 

Lle rhodd angeu iddo glwy’. 

Ffrynd i’r eglwys; methu mentro 
Mewn, nes bron terfynu ei oes, 
Neidiodd iddi oddiar ei wely 
Ychydig oriau cyn y nos; 

Ac fe gafodd yr un ysbryd 
Ag sydd gan y duwiol rai, 

Dygodd ffrwythau ar ei ganfed 
Fel cai ein ffydd ei chadarnhau. 

Ugain punt o arian Lloegr, 

A rhai pethau gyda hyn, 

Roddodd e at y Capel newydd, 

Fildiodd Rhydderch ar y bryn : 

Ei ddymuniad oedd bod ynddo, 

Ond fe t’rawodd angeu glas, 

’Chydig ddyddiau íe cyn gorphen 
Ei ddymuniad pur i maes. 

“ Mam,” ’be fe, yn wyneb angeu, 
“Gwnewch elusen tra f’och byw, 
Byddwch hael i bob rhyw ddynion, 

Ond yn bena’ i deulu Duw; 

Trysor gasglwyd trwy fawr ymdrech, 

Na foed cŵn gael eu mwynhau. 

Ond tra mami ’n berchen ceiniog, 

Na bo efengyl Duw mewn trai.” 

Awel nef a gwympodd arno, 

Tan wasgfeuon angeu du, 

Ac fe yfodd, ac fe yfodd 
O’r hyfrydwch dwyfol fry; 

’Hedodd y cymylau heibio, 

Ac fe welodd lewyrch ne’, 

Wyneb siriol Tywysog heddwch 
At ei enaid gwerthfawr e. 

ATEB ANN PUGH HITHAU I’R BARDD. 
Mwy, er nifer fy och’neidiau, 

Mi ro ffarwel glân i Rys, 

Tan obeithio ei fod e ’n canu 
Heddyw yn y nefol lys; 

Mi gyflawna’ ei ’wyllys hyfryd, 

Ac mi ro ’r hyn barodd e im’; 

Mae ’r hyn ddywedodd wedi gwreiddio 
Ynof mewn effeithiol rym. 

Capel hyfryd Cefen Gorwydd 
Fydd fy ngwledd-dỳ anwyl mwy; 

Mi âf yno i ddrachtio i fyny 
Athrawiaethau dwyfol glwy’, 

Ac mi gara’ ’r gweinidogion 
Ag o ysbryd nefol sy, 

Ac yn lle fy anwyl blentyn 
Hwy gânt fod yn blant i mi. 

Bibl bellach fydd fy nghyfaill 
Yn Ue ’m hunig, yn lle ei dad, 

Fy nghyf’rwyddwr perffaith, goleu, 

A’ra harweinydd tua ’r wiad; 

Mi cofleidia’ fe yn fy mynwes, 

Llythyr fy Achubwr yw, 

Ac mi gara’ ’r geiriau sy ynddo 
Tra f’wy’ yn y byd yn byw. 

Mi dderbynia’ ’r wermwd chwerwa’, 

Ac mi yfa’ ’r fineg’ sûr, 

Y ceryddon llym a’r croesau 
Dry yn fanna cyn bo hir; 

Mi ddilyna’ droed fy Mhrynwr 
Yn y tywyll anial nos, 

Fe gaiff holl gystuddiau ’r ddaear, 
Ddysgu ’r ffordd at waed y groes. 

2 K 2 

RHIF XVI 1 L 

MARWNAD MR. ABRAHAM WOOD, 

GYNT O GOLEG LADY HUNTINGDON ; A YMADAWODD A’R BYD YN MIS 
AWST, 1779 :* 

A MARWNAD MRS. MARGARET WOOD, EI FAM, 

YR HON HITHAU A YMADAWODD A’R BYD YN MIS MAI, 1781. 

N ANIt barodd imi gofio, 

Cofio ’nynnodd ynwy’ dân; 

Cludodd cofio i fy mynwes, 

Alar ag oedd farw o’r blaen ; 

Cododd hi Abra’m Wood i fyny 
Yn ei berffaith hyfryd wedd, 

Ac a’i rho’dd o flaen fy fíansi, 

Obry o waelodion bedd. 

O ’r fath ddystryw wnaifí yr angeu ! 

Cym’ryd ymaith cyn bo ’n bryd, 

Rai llarieiddiaf, caredicaf, 

A fíyddlonaf yn y byd ; 

• Dywed fy nghyfaill, Mr. R. Williams, cyfreithiwr, Drefnewydd, fod y 
dyddiad hwn yn anghywir. Bu efe yn chwilio Registers plwyf Llanbrynmair, 
a dyma rai o’r dyddiadau a godwyd ganddo :— 

1746 — 7, Feb. 14, Married Richard Wood and Margaret Jones. 

1748, May 3, Baptized Abraham (their son). 

1778, August 27, Buried Abraham Wood. 

Ceir ychydig o hanes y teulu crefyddol uchod yn Methodistiaeth Cymru, 
Cyf. ii. tu dal. 341. 

Yn Mronderwgoed, amaethdŷ rhwng y Bont a’r Pennant, y trigianai Riehard 
a Margaret Wood, ac yno y ganwyd Abraham Wood. Gan y bu yr eglwysi 
yn Siroedd Maesyfed a Threfaldwyn o dan ofal neillduol Williams, Pantycelyn, 
am gryn yspaid, y mae yn ddiau ei fod ef yn ymweled â Llanbrynmair, ac â 
Bronderwgoed yn lled fynych. Ceir cyfeiriad at Lanbrynmair amryw weith- 
iau yn ei ganiadau. 

Nid oes neb o’r hiliogaeth, a’r a wyddom, yn dwyn yr enw Wood yn awr : 
ond yr oedd i’r Abraham Wood uchod dair chwaer, a elwid Rachel, Anne, a 
Cathrine : priododd Rachel Thomas Jervis (Rhag. 29, 1773); priododd Anne 
Thomas David (Mehefìn 2, 1777) ; a phriododd Cathrine Thomas Hum- 
phreys (Mai 15, 1786) ; ac y mae hiliogaeth Rachel Jervis yn aros,—ei dis- 
gynyddion hi yw Jervisiaid Tỳ Pellaf, a Dolgadfan ; ac un o ddisgynyddion 
Cathrine Humphreys, mae yn debyg, yw Mr. Richard Humphreys, blaenor y 
gân yn y Bont yn bresennol, a Mr. John Humphreys, Bwlchygle. Y mae y 
Parch. Evan Jones, Caernarfon, hefyd, trwy ryw linach, yn disgyn o’r Richard 
a’r Margaret Wood uchod. 

Ymddengysfod Abraham Wood yn gryn favourite gyàdi Lady Huntingdon. 
Arferai y diweddar Mr. W. Williams (Gwilyn Cyfeiliog), Llanbrynmair, ad- 
rodd traddodiad am dano,—Ei fod unwaith yn pregethuo flaenei Harglwydd- 
es, ac amryw fawrion eraill, ac i’w presennoldeb fod yn fagl i’r pregethwr 
ieuanc, fel yr aeth yn lled niwlog arno ; ond gwaeddodd y larlies dros y lle— 
Look to the Cross, Abraham—loohtotheCrossl" ac iddo yntau gymeryd y 
cy nghor, ac iddi oleuo yn hyfryd arno yn fuan. 

+ Y “Nani ” yma, mae’n ddiau, oedd y Mrs. Anne David y cyfeirir ati yn 
y Nodiad uchod. 

Rhai o ddefnydd gwir, dihebgor; 

Coed ag mae llon adar nef, 

Yn llettŷa ac yn nythu 
Yn eu cangau, fel eu tref. 

Hed, fy enaid, dros Blunlumon, 

Ar adenydd fíansi wiw, 

Cân alarnad draw i’r bryniau 
I’th gyfeillion goreu ’n fyw; 

Mynwent Llanbrynmair sang arni, 

Rhodia hono o gam i gam, 

Nes cael gafael mewn dau feddrod, 

Anwyl fab ac anwyl fam. 

Clywa’ i Nani ’n d’weyd, dybygwn, 

(Dagrau gloew ar ei grudd), 

‘ Dacw ’r man mae mrawd yn gorwedd, 

Hyd yr adgyfodiad ddydd; 

Tan y twmpath gwyrddlas yma 
F’ anwyl, anwyl fam a gair, 

Gar’soch chwi, a’ch carodd chwithau, 

Oreu un yn Llanbrynmair. 

‘ Un ar ddeg ar hugain cyfan, 

Oed gwrola’ îs y nef, 

Rhoddodd angeu ei bicell danllyd 
Yn ei galon dyner ef; 

Methodd hithau o flwyddyn gyfan, 

Fyn’d â’i thr’ugain oed i maes, 

Nes dyoddef marwol ergyd 
Digyfnewid angeu glas.” 

P’odd y cana’ i am y golled, 

Am y galar trist a gair, 

Gan amddifad "Wood ei hunan, 

A’i dair merch yn Llanbrynmair ? 

Tŷ, er’s talm, oedd berffaith ddedwydd, 

O lawenydd pur a hedd, 

Heddyw agos mae ei hanner 
Obry yn gorwedd yn y bedd. 

Abra’m, Abra’m, ti chwennychaist 
Offeiriadaeth nefol wiw, 

Gŵn, a bond, a chap, a ^ff'rengrys, 

Ond nid hyny fynai Duw; 

Gras a gefaist a maddeuant, 

Mwy na hyny fynit gael; 

Ond trefniadau ’r Nef sy ’n sefyll, 

Ac nid chwant creadur gwael. 

Prin y gwelwyd dyn mwy gonest, 

Dyn mwy syml îs y rhod, 

Gwell ei gof, llarieiddiach natur, 
Nemawr iawn nid oedd yn bod : 
Ffeindiodd Huntingdon ei hunan, . 

Huntingdon sy ’n ffrynd y Ne’, 

Ar ol amryw flwyddau treial, 

Un cyfeiliorn ynddo ’fe. 

Eto rhaid oedd iddo farw, 

Pur flaguryn tan ei oed, 

’R oedd yr arfaeth hen, ddisigl, 

Wedi trefnu hyny i fod; 

Ac fe ga’s fyn’d at y fyntai, 

Sydd yn canu ’r ddwyfol gainc, 
Gyda myrddiwn o angylion, 

’N awr oddeutu ’r orsedd-fainc. 
Chwiliwch allan bwyll, amynedd, 

A diwydrwydd ysbryd gwiw, 
Abra’m oedd yn berchen arnynt 
Gymaint un â neb yn fyw; 

Cariad pur, a maddeu beîau, 

A marweidd-dra i elw ’r byd, 

Marw i ferched, marw i íoethau, 

A drysorwyd ynddo ’nghyd. 

Ond ei fam a’i carodd ormod, 

Hyn ro’dd glwy’ i’w hysbryd gwan, 
Ag nas gwellodd fyth o hono, 

Nes ei hesgyn i’r un man; 

Pan ddiangodd ef i’r bywyd, 

Angeu ’maflodd yn ei llaw, 

Ac ’n ol un ar hugain fisoedd, 
Dygodd hithau i’r ochr draw. 
Margaretta, mam a mammaeth, 

Gan bob un ei henw cair, 

Ag sy ’n gweini gair y bywyd 
Yno yn nghapel Llanbrynmair; 

Ac mae ei lle hi ’n awr yn eisieu, 
Minnau fy hunan ŵyr ei fod, 

Ond dyoddef trefn y Nefoedd 
Ydyw rhan y seintiau ’rioed. 

Pan b’ai ’n myned o’r Deheudir 
Fynteioedd tua ’r Bala draw, 

Fe lettŷai Marg’et werin 

Heb na phrinder fyth na braw; 

Bwrdd yn llawn o groeso helaeth, 

’N nod i’r gwaelaf, isaf ddyn; 

Gwnaeth y nefoedd wreiddiau ’i chalon 
Friw wrth bobl Dduw ynglŷn. 

Bwyda ’r n’wynog, disychedu, 

A dilladu ’r noeth a’r gwan, 

Ydoedd pleser pena’ Marg’et, 

Dyna ei doniau, dyna ei rhan; 

Hi r’odd siampl hardd o fywyd, 

Ac hi droediodd Iwybr gwiw, 

Ac fe gofìr am ei henw 
Tra fo ’r oes sy ’n awr yn fyw. 

Ac mae heddyw ’n cael ei thalu 
Gan Dywysog mawr y ne’, 

Yn meddiannu hyd yr eitha’ 

O’i ogoniant dwyfol E; 

Hyfryd ddrachtio anfarwoldeb, 

Yfed cariad dwyfol drud, 

Nofio mewn pleserau nefol, 

Uwchlaw natur, cnawd a byd. 

Wood, na wyla, cerdd yn wrol 
Tua ’r paradwysaidd dir; 

Os na chysgi hûn mewn ogof, 

Ti fyddi yno cyn bo hir; 

Mae dy briod a dy fachgen, 

Heddyw fry o flaen y fainc, 

Gyda myrddiwn o seraphiaid 
Yn dadseinio ’r ddwyfol gainc. 

RHIF XIX. 

VR YSTORM A’R LLIFDDWFR YN 1781 .* 

DWY WERS I BEDWAR DYN AG OEDD MEWN GWEDDIAU A MAWL YN 
ADDOLI, PAN YN DDISYMWTH YR YSGUBODD Y LLIF Y TY A HWYTHAU 
YMAITH ; A CHAN R.AGWELED EU DIWEDD HWY A GREDASANT AC A 
FENDITHIASANT YR ARGLWYDD. 

D ACW ’r dynion yn gweddîo, 

Gan ddymuno i’r dydd nesâu, 

I gael darfod â gwlad galar, 

Gwlad pechodau a gwlad gwae; 

• Cymerodd yr amgylchiad yma le yn Ngharno, Maldwyn, Mehefin 20, 
1781. Yr oedd yr ychydig Fethodistiaid oedd yn y parth yma o’r wlad wedi 
ymgynnull i gyfarfod eglwysig, yr hwn a gynnelid yn nhŷ un William 
Thomas, Rhydyfelin, pryd y daeth yn ystorm o fellt a tharanau, a gwlaw 
mawr. Llanwodd afon Cwmllwyd ei gwely â choed a cheryg, a thorodd dros 

Pan daeth llif fel diluw tanbaid, 

Gan ysgubo oll o’i flaen, 

Yr holl dŷ a phedwar ddynion, 

Methu gadael maen ar íaen. 

Hwythau ’n gwel’d eu hawr yn dyfod, 
Gwel’d mai eu cartref oedd y nef, 

Heb un wŷs i roi iddynt rybudd, 

Ond y mellt a’r daran gref; 

’R ym ni ’n gwel’d, ’be hwy, ’n ’tifeddiaeth, 
’R ym ni ’n gwei’d y wlad yn glir, 

Dyma ’r dòn a’n dwg ni trosodd 
At ein Prynwr perffaith, pur. 


RHIF XX. 

MARWNAD MRS. GRACE PRICE, ANWYL WRAIG Y 
CADBEN PRICE, O WATFORD, SIR FORGANWG,* 

VR HON A YM A.DAWODD a’r BYD YR i6eG O DACHWEDD, 1780 ; YN Y 37 
FLWYDDYN o’l HOED, WEDI BOD YN BRIOD A MR. PRICE 12 MLYNEDD. 

Hon oedd wraig foneddig, nid yn unig o dylwyth goruchel, a dygiad da i 
fyny, ac o rinweddau moesol, ond hefyd goruwch y cwbl wedi dyfod i adnabod 
yr Arglwydd Iesu ; ac yn ei holl fywyd a’i hymarweddiad yn byw yn addas 
i’w phroffes ; yn llawn o bob rhinweddau nefol, tiriondeb, ffydd, addfwynder, 
tosturi, haelioni, a gostyngeiddrwydd, a chariad at bawb, gwlad a theulu, ac 
yn enwedig at Èglwys Crist, i’r hon yr oedd hi yn fam, yn chwaer, ac yn 
fammaeth ffyddlawn. Ac yn ei chlefyd diweddaf, yr hwn oedd y pleurisy, a 
ddangosodd y fath ffydd, gwroldeb, amynedd, a boddlondeb ag a synodd ar 
bawb ag oedd yn bresennol; ac a ymadawodd â’r byd tan ganu,— 

“ O Iachawdwr pechaduriaid, 

Sydd â’r gallu yn dy law,” &c. 

W EDI addunedu ganwaith 
Addunedau cedyrn cry’, 

Na alarwn ’r ol neb dynion 
Sydd o fewn y nefoedd fry; 

Ond y newydd o Forganwg 
’Nynodd ynof alar-gân, 

Cariad losgodd fy adduned, 

Ac a’i gwnaeth hi ’n ulw mân. 

ei cheulanau, gan ddyfod yn genllif brochwyllt yn erbyn tŷ William Thomas; 
a chan ei fod yn dŷ lled fregus, ysgubwyd ef ymaith gan y llifeiriant yn gwbl, 
oddigerth y talcen lle yr oedd y tân a’r ffumer. Dringodd dyn o’r enw Baruc 
Davies i’r ffumer, ac achubwyd ef; ond boddwyd pedwar, sef Thomas Richards, 
Llanerch, a’i ferch, a gwraig William Thomas, ynghyd a bachgen bychan o 
A^yr íddi. Ymddengys oddiwrth y pennillion hyn iddynt, yn nghanoi y rhy- 
ferthwy, feddiannu eu heneidiau, a marw yn ngobaith yr efengyl. 

Ceir hanes am yr ystorm uchod, yr hon a wnaefh lawer o ddifrod mewn 
parthau eraill o Gymru, yn Pennanfs Tour in Wales, ’Yol. II. 

* Aberhonddu, argraffwyd dros yr Awdwr gan E. Evans, 1780. 

Ni feddyliais i fod cariad 
Y fath gadwyn gadarn gre’, 

Ag a rwymai ddyfnder daear 
Yn un c’lwm wrth uchder ne’, 

Nes i angau dd’od i Watford, 

A dwyn perl oddiyno maes, 

Y ffyddlonaf un i’r eglwys 
Eto droediodd ddaear las. 

Watford, Watford, trwm yw ’th flinder, 

A disymwth daeth dy loes, 

Trow’d dy haf yn ddyfnder gauaf, 

Trow’d dy foreu ’n dywyll nos ; 
Newydd athrist lanwodd glustiau, 

Taenu wnaeth fel môr ar led, 

Trwy bob c^ngen faith o Gymru 
Ag sy ’n Iesü ’n berchen cred. 

Mae ’r pregethwyr o bob doniau, 

O bob graddau yn gytun, 

Wedi taenu maes y chwedel, 

Ladd o angau nefol ddyn; 

Hi adawodd oll a welir 

Mewm tangnefedd pur a hedd, 

Ac yn nghapel oer Caerffili 
Rhow’d hi i orwedd yn y bedd. 

Hi orch’mynodd Price ei phriod, 

Priod ffyddlon iddi erioed, 

I gadwraeth ac i ofal 

Hollalluog ffyddlon Fôd; 

Ac hi aeth i gôl y Priod 

Am ei bywyd roddodd iawn,’ 

Ac a’i cliriodd o’i holl ddyled 
Ar Galfaria un prydnawm. 

’R oedd hi ’n barod, ’r oedd hi ’n credu, 
Wrth holiadau dwys eu sail; 

Chwilio, credu, chwilio eilwaith, 

Chwilio ’n gynta’, credu ’n ail; 

Ond pan aeth i làn yr afon, 

Gweled dyfnder maith y dw’r, 

Daliodd afael gref heb ollwng, 

Mewn iachusol ddwyfol Wr. 

Ac nis collodd, megys Haryey, 

Arno fyth o’i gafael gref, 

Ond hi dreiddiodd i’r làn arall 
Wrth ei ystlys gadarn Ef; 

Yn ei llaw, yn ngrym y dyfroedd, 

’R oedd ’spienddrych gloew clir, 
Trwyddo ’r oedd hi ’n gwel’d yn oleu 
Wastad maith y bywyd dir. 

Ac wrth wel’d y wlad mewn golwg, 

Hi ddechreuodd ar ei chân, 

Angeu ’n bygwth, hithau ’n swnio 
’R anthem bur o hyd ymlaen; 

Oriau chwech cyn cael yr ergyd 
Canu wnaeth fel hyn i maes, 

Pawb oddeutu ’r gwely ’n synu, 

A rhyfeddu dwyfol ras.— 

“ O lachawdwr pechaduriaid, 

Sydd â’r gallu yn dy law, 

Hwylia ’m henaid,” ebai ’n fuan, 

“ Tros y cefnfor garw draw : 

Gâd i’r wawr fod o fy wyneb, 

Rho fy enaid llesg yn rhydd, 

Nes i’r haulwen ddysglaer godi 
Tywys fì wrth y seren ddydd.” 

Yno, o rhwng ei ífryns yn wylo, 

Aeth ei henaid pur i’r làn, 

Ac angylion yn ei derbyn, 

Dan eu hedyn yn y fan; 

Yna ei ddwyn trwy faith fyddinoedd 
O gythreuliaid o bob rhyw, 

A’i anrhegu ’n bwrcas lesu, 

’N bur o flaen gorseddfaingc Duw. 
Dwy ar bymtheg mlwydd ar hugain 
Ca’dd hi fyw yn myd y groes, 

Wyth o hyny bu hi ’n fîyddlon 
I ddyoddefodd ddwyfol loes; 

Ac fel un o goed Paradwys, 

Trwy ’r holl ddyddiau yma cawn 
Bob rhinweddau, ffrwythau bywyd, 

Arni ’n pyngio ’n beraidd iawn. 

Mae fy meddwl i yn crwydro, 

Weithiau i’r dwyrain, weithiau i’r de ; 
’Mofyn Whitfield fry yn Llundain, 
Whitfield yntau yn y ne’; 

’Mofyn Grace Price draw yn Watford, 
Anwyl hithau, heb friw na phoen, 
Gyda miliwn wrth yr orsedd- 
Faingc yn moli ’r addfwyn Oen. 

Mi freuddwydiais mod yn rhodio 
Neuadd Watford un prydnawn, 

(Fe wna breuddwyd India a Lloegr, 

Môn a Mynwy, yn agos iawn;) 

Ac im’ gwrdd âg angeu ’n siglo, 

Ac yn chwareu ei gongcrawl gledd, 

Wedi gyru ’r wraig anwylaf 
Lawr oddiyno i waelod bedd. 

Mi ofynais pa’m trywanodd 
Un yn anwyl oedd o hyd 
Gan ei phriod, gan ei theulu, 

Gan yr eglwys, gan y byd ? 

Fod e ’n greulon, didrugaredd, 

Fyn’d i’r baradwysaidd ardd— 

Eglwys lesu, tori oddiyno 
Un o’r blodau mwyaf hardd. 

Lle ’r oedd mil, a mil drachefn, 

O rai diffrwyth yn y byd, 

Deillion, cloffion, gwywedigion, 

Oedd yn chwyddo ’r trethi o hyd ; 

Meddwon, lleiddiaid afreolus, 

Neu orthrymwyr, melldith ryw: 

Gado rhei’ny wnaethost, Angeu, 

Lladd y fenyw oreu ’n fyw. 

Fe ’m hatebodd, minnau ’n crynu,— 

“ Arfaeth barodd hyn yn awr; 

Nid wy ’n sangu ’stafell wely 
Ond wrth arch y Nefoedd fawr; 

Weithiau perir i mi dynu 

Maes ar frys fy nghleddyf noeth, 

Taro ’r plentyn heb drugaredd, 

Er ys wythnos ddaeth o’r groth. 

“ Ond caifif cant a deg o flwyddau 
Fyn’d tros goryn ambell un, 

Er yn groes i bob dysgwyliad, 

Cyn rhoi nghleddyf ynddo ’nglŷn : 

Ac fe berir im’, rai prydiau, 

Er y galar, er y cri, 

Daro ’r llencyn un ar hugain, 

Ag fo ’n dyfod idd ei fri. 

“ Ar ol trefn Nef gosodwyd, 

Nid yn fyrach, nid yn hwy, 

I ddyn fyw, ac i ddyn farw, 

I gael iechyd, a chael clwy’; 

Nis gall unrhyw physigwriaeth, 

Nis gall meddyg îs y nen, 

Estyn awr ar fywyd brenin, 

Pan ddêl arfaeth nef i ben.” 

Pan llefarodd Angeu felly, 

Mi ddihunais o fy hun, 

Ac mi w'elais mai nid addas 
Pwyso o neb ar fywyd dyn ; 

Myn y Nefoedd fawr ei hamcan, 

Ac ä Duw â’i waith i ben, 

Pe b’ai ’r diluw ’n boddi ’r ddaear, 
Pe b’ai tân yn llosgi ’r nen. 

Ac ’r wy ’n teimlo mai oferedd 
Yw ’r meddyliau o fyw ’n y byd ; 
Adeiladu, harddu teîau, 

Casglu cyfoeth mawr ynghyd ; 
Caru gwiaig a glynu wrthi, 
Ymddifyru yn nheg ei gwedd, 
Hono ’n dianc mewn mynydyn 
Arna’ i lawr i waelod bedd. 

Ond er hyny y mae hiraeth 
Yn yr eglwys fawr yn nglŷn, 

Ond yn benaf, fel mae ’n addas, 

Yn ’mysgaroedd Price ei hun; 
Colli gwraig wnaeth ef, a chymhar, 
Ffyddlon iddo pob peth trwy: 
Ninnau goll’som fam yn Israel, 
Mammaeth heb ei bath hi mwy. 

Ac am hyn rhof rafif i’m doniau, 
Cariad sy ’n fy ngyru ’mlaen, 

Fel bwy ’n canu, mwy ’r wy ’n wylo, 
Fel bwy ’n wylo, mwy yw ’r tân ; 
Trech yw ’r cariad nag y dififydd, 
Nid oes fflam i gael mor gref, 

A chredadyn ar y ddaear 
At ei gyfaill yn y nef. 

Canu ’r wyf i’r wraig larieiddiaf, 
Garedicaf un erioed 
Ag a welodd bro Morganwg, 

Er ca’s bro Morganwg fod; 

Y mae hiraeth trwy fy nghalon, 

Prin ’r wy ’n credu mai gwir yw, 
Iddi fyn’d o Watford allan, 

Bod hi yn Watford eto ’n fyw. 


MARWNADAU. 


525 


Mi fifansiaf bod hi ’r awrhon 

’R hyd y gerddi wrth fy nghlun, 

Megys JoNES, yn dangos llysiau, 

A d’weyd enwau pob yr un; 

Ysbrydoli pob blodeuyn, 

Wrth ei liw ac wrth ei flas, 

Nes gwneyd gardd, heb wybod i mi, 

Yn blanhigion dwyfol ras. 

Dyma ’r /ẃíít, a thraw ’r carnasiwn, 

Dyma ’r tuUp hardd ei liw, 

On’d yw rhai ’n (fy mrawd), yn debyg 
I rasusau nefoedd Duw ? 

Dacw ’r lili beraroglaidd, 

On’d yw hona megys gras, 

Sydd yn perarogli ’r ardal 
Ddedwydd hono tor e mìaes ? 

Mi dybyga ’i bod hi ’n darllen, 

A chrynhoi fy llyfrau ’nghyd, 

Ac yn nodi ’r hymnau hyny 

Ag oedd fwya ’n myn’d â’i bryd ; 

Neu ynte ’n dangos hen bregethau, 

A’r dalenau hyny ca’s, 

Wrth eu darllen, oleu ’r Nefoedd, 

A rhyw ddwyfol nefol flas. 

Mi dybygaf, o flaen cannoedd 

Mod i ’n mhulpud mawr y Groes,* 

Yn pregethu gyda ’r awel, 

Heb arwyddo dim o’r nos ; 

Grace yn eistedd ar fy nehau, 

Ac yn drachtio dyfroedd byw, 

Ag o’wn i ’n éu tywallt allan, 

Wedi eu cael dan orsedd Duw. 

Mi dybygaf bod hi ’n dangos 
Flourish\ amryw liw a llun ; 

Curtains weithiodd hi yn wyryf 
A’i nodwyddau bach ei hun ; 

Gwely i’r pregethwyr orwedd, 

’N ol eu chwys a’u taith o bell: 

Ffansi yw, nid yw hi yma, 

Mae mewn cwmni lawer gwell. 

Mae ’n rhaid credu iddi farw, 

Ond mae f’ ysbryd gwan yn un 

* At gapel y Methodistiaid yn Groeswen, mae yn debyg, y cyfeirir. 
t Gwniadwaith addurnedig â llun blodau. 

Gyda Phrice yn cyd-alaru, 

Price ymddifad wrtho ei hun ; 

’D yw hi ddim o fewn y gegin, 

Nid oes heddyw swn ei thraed 
Yn yr hall nac yn y parlwr, 

Mae o fewn y nefol wlad. 

Gyda Cenic, Watts, a Harvey, 

Whitfield, Luther fawr ei fri, 

Jerom, Cranmer, Huss, a Philpot, 

A merthyron,—nefoi lu; 

Myrdd o wragedd ddiangasant, 

Trwy ddyfnderoedd dwV a thân, 

011 o flaen y faingc yn canu 
’R baradwysaidd nefol gân, 

Mae pob dyn yn mhalas Watford, 

’N awr yn rhoi och’neidiau trwm; 
Mae calonau pawb o’r teulu 
Fel yr eira, fel y plwm: 

Mae ’r adeilad hardd bu ynddo, 

Pob creadur yn gytun, 

Yn cyd-ruddfan ac och’neidio, 

Hyd nod ŷarot bach ei hun. 

Yn y Capel, tan yr allor, 

Mae ei chorff mewn melus hûn, 

Yno ’n llonydd, ’d yw hi ’n clywed, 
’Teimlo, nac yn gweled dyn ; 

’D oes na chlych, na thwrf, na therfysg, 
Rhyfel, gwaedd, na daear-gryn, 

Dim ond udgorn yr archangel, 

All ei dodi ar ddi-hun. 

Hi ddaw fyny gyda ’r werin 

Ddysglaer, berfíaith, ddwyfol wiw, 
Pwrcas gwerthfawr pen Calfaria, 
Priodas-ferch lân fy Nuw; 

Lawr o’r nef disgyna ei henaid 
Obry i waelod dwfn fedd, 

Yna yn un, mewn mawr lawenydd, 

Ant i’r briodasol wledd. 

A phe c’nygid iddi heddyw 
Fynydd eang yn Peru, 

Am roi tro i neuadd Watford, 

At ei hanwyl eto i íyw,— 

Pan o fíynnon bywyd unwaith, 

Yn y nefoedd yfodd Grace, 

Nis gall dim a welodd llygad, 

Ar y ddae’r roi iddi flas. 

Nid rhyw angladd oedd yn Watford 
Pan aeth gwraig rinweddol wiw 
I Gaerffili i gael ei chladdu, 

Ar ol golwg dynol-ryw; 

Ond priodas oedd ei hangladd, 

Gwely priodas oedd ei bedd ; 

Er na welai paw^b o honynt, 

’R oedd angylion yn y wledd. 

’R oedd seraphiaid yn attendo 
Pan y rhow’d ei chorfif i lawr, 

A’r Messiah ei hun yn gwenu 
Ar yr orsedd eang fawr; 

Cherubim yn canu hymnau, 

Tramwy mawr o’r ddae’r i’r nef, 

A garfoledd gan gerubiaid, 

Ddianc sant o’r byd i dref. 

Hi ymborthodd ar y manna, 

O fan i fan yn hyfryd iawn : 

Yma ’r boreu o’r ffynnon loew, 

O’r winwydden draw brydnawn ; 

Yn Llangan o dan y pulpud, 

’R oedd ei hysbryd, ’r oedd ei thref, 
Tra f’ai Dafydd yno ’n chwareu 
’N beraidd ar delynau ’r nef. 
lesu ’r text a lesu ’r bregeth, 

lesu ’r ddeddf, a lesu ’r fifydd,— 
Meddai Jones, a hithau ’n ateb,— 
Felly mae, ac felly bydd ! 

Ac mae heddyw ’n profi ’r geiriau, 

Ac yn d’weyd, Gwirionedd yw ; 

Nid oes dim dâl son am dano, 

Ond lachawdẃr dynolryw. 

O Nathaniel, fifrynd y nefoedd, 
Ffrynd yr eglwys fawr bob un, 
Tithau goílaist, er dy alar, 

O’th gariadau ’r benaf ddyn; 

Yfodd d’ eiriau gyda phleser, 

Bwyt’odd hwynt fel manna pur, 

Ac a brofodd yn ei bywyd, 

Fod dy athrawiaethau ’n wir. 

Price y J^ustisy ti ge’st golled, 
Rwymodd asthma ar dy ’stol. 

Aeth dy ferch i ganol nefoedd, 

Fe’th adawyd dithau ’n ol; 

Aros ronyn, trwy amynedd, 

Yn y dyrys anial dir, 

Ti gai gyda gwraig y capten 
Ganu anthern cyn bo hir, 

Mi wna ’ngoreu ar fod ei henw 
’N swnio ’n beraidd iawn i maes, 
Lawn mor belled ag mae Cymro 
’N berchen dwyfol nefol ras; 

Fe gaifî Môn, a Fílint, ac Aríon, 
Penfro, wybod mai gwir yw, 

I Forganwg glodfawr esgor 
Ar gredadyn uwcha’ ei ryw. 

WiLLiAM WiLLiAMS wnacth y gwersi, 
Ag oedd yn ei charu ’n fawr, 
Ddechreu ’r nos mewn fíiam o hiraeth 
Rho’dd ei bin ’sgrifenu lawr; 

Ni orphwysodd ef, ond rhedeg 
Yn ddiaros yn y blaen, 

Nes oedd tri o’r gloch y boreu 
Yn gwneyd terfyn ar y gân. 


RHIF XXI. 

MARWNAD AR FARWOLAETH Y PARCHEDIG MR. 
CHRISTOPHER BASSETT, YR lEUENGAF,^ 

O ABERDDAWEN, YN SIR FORGANWG, ATHRAW CELFYDDYDAU, YR HWN 
A YMADAWODD a’r BYD YR 8fED O CHWEFROR, I784, YN YR 3I 
FLWYDDYN O’l OED, AC A GLADDWYD YN SAINT ATHENS. 

Hwn oedd ŵr duwiol, dysgedig, a rhinweddol, yn bregethwr dwys, gwresog, ac 
awdurdodol yn holl athrawiaethau yr Ysgrythyr Lân ; yn arweinydd goleu 
i’r pererinion trw'y holl hyfryd Iwybrau y prynedigaeth yn Nghrist; a mawr 
alar sydd yr awr hon am dano trwy holl Ddeheudir a Gogledd Cymru. Yr 
oedd ganddo ddeadell o rai duwiol yn Mhorthceri, yn agos i dŷ ei dad, i’r 
rhai y bendithiodd Duw' ef; y rhai sy’n awr yn amddifaid, oni b’ai gweinid- 
ogion ífyddlawn eraill, y rhai sydd yn gwneyd eu goreu am edrych atynt. 

F FOWCH, ddych’mygion gwag, sy ’n gwneuthur 
Pethau bach yn bethau mawr, 

Colled dwfn a gafodd Cymru 
Wyf am ganu iddo ’n awr; 

• Ymddangosodd y Farwnad hon yn yr un flwyddyn ag y bu Mr. Bassett 
farw,—1784. Argraffwyd yn Aberhonddu, gan J. Evans. 

Nid galarnad ffansi hedegog 
Ydyw hyn wy ’n ddodi maes, 

Ond gruddíanau seintiau pwysig, 

Etifeddion dwyfol ras. 

Fe gawd colled yma ac acw, 

Trwm, alaethus, o bob rhyw, 

Am rai ffyddlon ag aeth trosodd 
Yn yr ardal ’r o’ent yn byw; 

Ond rni glywaf newydd heddyw, 

Newydd am anwylaf ddyn, 

Ac ca’s holl gredinwyr Cymru 
Achos o alaru yn un. 

Mr. Bassett a ro’dd ffarwel, 

Ffarwel lân i’n daear ni, 

Ac a landiodd gyda ’r awel 
I’r baradwys nefol, fry; 

Lle groesawid ef gan fyrddiwn 
I feddiannu ei nefol fraint, 

Archangylion, ac angylion, 

Cerub, seraphim, a saint. 

Cant trueni iddo ’madael 
Wedi derbyn doniau llawn, 

Rhoddion brynwyd âg archoliion 
Ar Galfaria un prydnawn; 

Doniau goleu, doniau cywir, 

Doniau gwresog, iraidd, byw, 

Nad oes neb yn berchen arnynt 
Ond y rhai a garodd Duw. 

Eto yn moreu ddydd ei ddoniau 
Er nad boreu dydd ei ras, 

Ca’s ei roddi (felly trefnwyd) 

Tan awdurdod angeu glas; 

Rhaid oedd iddo fyn’d i fyny 
O gyffiniau ’r byd ymhell, 

Trwy ’r eangder sydd heb fesur, 

At gymdeithas lawer gwell. 

Aros yma, meddai ’r eglwys, 

Os y nefoedd rydd y rhodd; 

Efengylwr wnaeth ein Harglwydd 
Wyt, sydd hollol wrth ein bodd; 

Cant o flwyddau boed dy oedran 
Yn y pulpud uchel, mawr, 

I ddyhidlo dwfr y bywyd 
Yn afonydd ini lawr. 

Er dy fod di wedi ’mado, 

Y mae adsain bur dy ddawn 
Yn rhyw swnio yn ein clustiau 
Nos a dydd yn beraidd iawn; 

Ni dybygem dy fod yno, 

Ond, wrth syllu, arall yw, 

Am mor felus oedd dy eiriau 
Yn dadseinio ’fengyl Duw. 
Athrawiaethau pen Calfaria, 

Dyfais hyfryd Dwyfol ras, 

Hufen pur a mêr y Bibl 
Wedi eu sugno o’i fronau maes, 

A’u llawn drochi mewn gwir brofiad 
Oedd dy bregeth ymhob man, 
Bwyd i’r athrist a’r newynog, 

Bwyd i’r cryf a bwyd i’r gwan. 

De’wch, gwrandewch ef yn pregethu, 
Gwelwch ddyfroedd bywiol, pur, 
Yn dylifo gyda ’i eiriau, 

Ffrydiau o oleuni clir; 

Agor pyrth yr addewidion, 

A’u trysorau yn eitha’ llawn, 
Cymhell pechaduriaid truain 
Idd eu bwyta foreu a nawn. 

Clywch e ’n eon yn cyhoeddi 
O flaen milcedd yn ddi-gryn, 

Fod y Test’ment, Hen a Newydd, 
Yn cytuno ynghyd yn un; 

Moses ífyddlawn a’r prophwydi 
’R un a Matthew, Marc a lo’n, 

A bod cadwedigaeth dynion 
011 o waed yr addfwyn Oen. 

Ac nad oes gan ddyn i fostio 
Ar y ddae’r nac yn y nef, 

Ddim feddyliodd neb am dano, 

Ond ei ddyoddefaint Ef; 

Fod pob peth, o’r ddae’r i’r nefoedd, 
Yn dylifo lawr yn rhad, 

Pwrcas ei archollion dyfnion, 

Pwrcas pur ei Ddwyfol waed. 
Dedwydd ydwyt, wir bererin, 

Dy fod wedi myn’d i maes, 

O’r byd anial, dyrys, diffaeth, 

Llawn o bob fifieidd-dra cas, 


MARWNADAU. 


531 


Lle mae fifyrnig, wyllt fwystfilod 
Yn byth grwydro yma a thraw, 
Gwylio, dysgwyl, lladd a llarpio 
Pawb a gwympo yn eu llaw. 

Heddyw ni sydd yn y frwydr, 

Ni sydd yn y rhyfel brwd ; 

Ac mae ’r ddraig yn taflu atom 
Ar ein hol o lawer fifrwd ; 

O ! ’r fath grechwen fawr a fyddai 
Unwaith pe caid clywed son 
I ni syrthio ar ryw greigle 
Draw o Fynwy bell i Fôn. 

Arglwydd, dal ni, ’d ym ond gweinion: 

Bassett fwyn sy ’n awr yn rhydd, 
Ac ni chwymp, ni syrth, ni lithra 
Fyth, ei draed e ’n sicr sydd; 

Mae e o fewn y muriau dwyfol 
Yn meddiannu concwest glân, 

Ac ’r ym ninnau yn gorchestu 
Yn y dw’r ac yn y tân. 

Megys plant heb dd’od i’n hoedran 
Byw mewn ofn ymhob man; 

Treio ein nerth, a’i gael yn methu, 

Pan b’om gryfa’ ’d ym ond gwan ; 

O na welai ’r Nefoedd oleu 
Roddi ’r grasau ini yn glau 
Ag a gafodd Bassett fifyddlawn 
Cyn myn’d drosodd i’w mwynhau. 

Aed dy alarnad tros y tiroedd 
Aed i’r dwyrain, aed i'r de, 

Ac och’neidied pawb y golled 
Ag sy ’n teithio tua ’r ne’; 

Seren ddysglaer, oleu, gododd 
Gyda llewyrchiadau mawr, 

Pan oedd ser lewyrchodd lawer 
Ar ddisgynfia i fyn’d i lawr. 

Rho imi, Arglwydd, nerth i ganu 
Fel y daliodd ef ei droed, 

Yn bur gymhwys, wastad, gywir 
Ar y creigydd sertha’ erioed; 
Creigydd cwympodd miloedd arnynt 
Eisieu gwyliadwriaeth brudd, 

Nes i’ynt wneuthur maith archollion, 
Clwyfau dyfnion yn y ffydd. 

2 L 2 

Gwelwch yntau ymhlith cannoedd 
Yn Rhydychain, ysgol clod, 

Yn ymwadu â’r arferion 

Sydd gan ie’nctyd yno yn bod ; 

Fe yn yfed ífynnon bywyd 
Athrawiaethau dwyfol, gwiw, 

Tra fai eraill yn eu gwawdio 
Ac yn damsang geiriau Duw. 

P’ odd na buasid yn dy demtio 
I bleserau trythyll, gwael, 

Pan oedd natur yn dy wahodd, 

Ac yn cynnyg i ti dâl ? 

Arfaeth gadarn tragwyddoldeb 
Yno safodd o dy flaen, 

Ac mae ’r arfaeth yn gadarnach, 

Mur o bres a mur o dân. 

Dysg a doniau, heb eu ’nabod, 

Ydynt berlau gwerthfawr, drud; 

Bassett fíyddlawn a’u meddiannodd 
Mewn rhyw gydsain bêr ynghyd ; 

Syllwch ar ei ostyngeiddrwydd, * 

Gwelwch ei ymwadiad llym ; 

Mae e ’n wag, ac eto ’n gyflawn, 

Mae e ’n bobpeth, eto ’n ddim. 

Pwy all ddeall, wrth ei bregeth, 

Fod trysorau dysg yn ’stôr, 

Wedi eu cludo yn ei ddeall, 

Megys dyfroedd mawr y môr? 

’D yw e ’n cym’ryd arno wybod 
Yn y pulpud uchel, mawr, 

Ddim ond lesu wedi ei hoelio, 

Dw’r a gwaed yn llifo lawr. 

Golwg brysur,* ddwys, sylweddol 
Welir ar ei wyneb-pryd; 

Ac archollion cariad dwyfol 
Sydd yn llanw fyny o hyd; 

Mae e ’n sugno pawb i’w garu, 

Dim ond edrych ar ei wedd, 

Am ei fod e ’n yfed bywyd 
O fíynnonau Dwyfol hedd. 

* Prysur—difrifol. Anfynych y defnyddir y gair yn yr ystyr yma yn 
“ Gweda i mi yn brysur— 7e// me seriously.” —Dr. Püghe. 

‘ ‘ Daw dydd o brysur bwyso 
Ar grefydd cyn bo hir.” 

Mae e ’n holi ’r pererinion 
Gyda rhyw ddifrifwch syn 
P’ odd teithiasant erbyn tylau, 

Geirwon Iwybrau serth y bryn; 

Os cwympasant, a chael clwyfau, 

A iachaw’d hwy ’n berfíaith wir, 
Trwy eu golchi ’n fíynnon Bethl’em 
Yn y dyfroedd dwyfol clir? 

Mâe e ’n gofyn i’r babanod,— 

Merçhed ieuainc yn y fíydd, 

A wnaeth lesu wreiddiau eu calon 
Oddiwrth gariad cnawd yn rhydd ? 
Mae e ’n gofyn i lâs fechgyn 
Ac sy ’n llawn o’r nefol dân, 

A yw lesu ar bob gwrthddrych 
Trwyddo draw yn cael y blaen ? 

Mae e ’n gofyn i henafgwyr 
A yw cariad oer y byd, 

Trwy faith ryfel gwedi ei faeddu, 

A’i goncwero ’n awr i gyd ? 

A phan maent wedi cyrhaeddyd 
Hyd at ddyddiau oedran teg, 

A yw ’r dalent roddwyd iddynt 
Heddyw wedi myn’d yn ddeg ? 
Gwelwch siampl bur o fywyd, 

Gwelwch ddelw Brenin ne’, 

Ar fachgenyn yn ei ie’ngctyd 
Dilyn cara a chara âg E; 

Nid oes gogan-air na maswedd 
Fyth rhwng ei wefusau ’n d’od, 

Dim ond geiriau nefol hyfryd 
Ag fo ’n leflo at y nôd. 

Chwi, ei rieni, na alarwch, 

Byddwch dawel yn eich bryd, 

Er i’ch geisio ei ddodi yn uchel 
Fynai o hoüo ddira o’r byd; 

Aeth ei serch tua ’r nefoedd oleu, 

’D oedd ond rhyw ynfydrwydd mawr 
Wed’yn i orchestu llawer 
I briodi ef ar y llawr. 

Mae ei deitlau heddyw yn uchel, 
Llawer uwch na theitlau ’r byd; 
Fedd Rhydychain fawr na Chambridge 
Ddim o’u bath hwy ’n awr ynghyd; 

Brawd i’r addfwyn Oen bendigaid, 

Dyna ei uchel radd a’i fri, 

Er mai Athraw Celfyddydau'' 

Oedd ef ar ein daear ni. 

Beth a wneir i’r eglwys bellach ? 

Mae dy blant yn aml iawn, 

Mawr yw ’r eisieu am fammaethod, 

Mawr yw ’r eisieu o nefol ddawn ; 

Y mae ’r defaid prudd yn crwydro 
Am gael porfa yma a thraw, 

Ac y mae corlanau eraill 
Ag a’u derbyn maes o law. 

O ! am hyny, ti, Ben bugail, 

Sydd ar orsedd fawr y ne’, 

Cadw ’r defaid mân yn gryno 
Gyda ’u gilydd yn eu lle; 

N’ âd i’r lleiddiaid rheibus creulon 
Ac sy ’n gwylio ’n awr y maes, 

I gael rhwng eu palfau diriaid 
Neb o etifeddion gras. 

Mil o íifyrdd dichellgar, cyfrwys, 

Gan íwynogod heddyw sy, 

I ddwyn praidd ag a feithrinwyd 
Yn dyneraf genym ni;— 

Deuwch yma, deuwch acw, 

Chwi gewch borfa hyfryd flas, 

A chewch yfed yn wastadol 
O afonydd gloew las. 

Duw, am hyny, rho fugeiliaid, 

Torf o honynt fyddo ’n un, 

Ag a bortho dy ddeadell 
Ar ei phorfa fras ei hun, 

Rhai fo ’n cym’ryd gofal manwl 
Gadw ’r muriau foreu a nawn, 

Rhag i’r llwynog gloddio danynt 
A dystrywio ’r egin grawn.^ 

Amryw ddoniau sydd yn eisieu, 

Rhaid eu cael o drysor gras, 

I argyhoeddi, i geryddu, 

I adeiladu gyda blas; 

* Can. Solomon ii. 15 : “Deliwch i ni y llwynogod, y llwynogod bychain, 
y rhai a ddifwynant y gwinllanoedd; canys y mae i’n gwinllanoedd egin 
grawnwin.” “Foxes—a generic term, including jachals. They eat only 
grapes, not the vine flowers ; but they need be driven out in time before the 
grape is ripe. ”—Fausseí and Smith's Critical Commentary. 


MARWNADAU. 

I gyfarwyddo, i gydymdeimlo, 

Ac i dynu beichiau trwm 
Ag fo ’n gwasgu ysgwyddàu gweinion 
Fel mynyddau mawr o blwm. 

O ! am rai fo yn gyfarwydd, 

O ! am rai gymero ’r gwaith, 

I arweinio ’r praidd crwydredig 
Trwy ’r anialwch dyrys maith ; 
Rhai ddyoddefo eu gwrthnysigrwydd, 
Rhai wrthsafo eu blys a’u chwant, 
Trwy eu dwyn â rhafifau cariad 
O bleserau cnawd i bant. 

Dad, tosturia, edrych arnom, 

Gwel fel mae ’r cynhaua’ ’n ôl, 
Mamau llesg heb laeth, heb fronau, 

A babanod yn eu côl; 

A gwynebau ’r plant yn sythu 
Eisieu athrawiaethau ’r ne’, 
Mammaeth yma, mammaeth acw 
Sy ’n dihengu tua thre’. 

Y mae ’r cryman yn y fedel, 

Ac y mae e yn chwareu yn ddewr, 
Meusydd mawr o yd anaddfed 
Sydd yn cael eu tori lawr; 

Y mae angeu yn mlaen yn marchog 
Ar ei ’nifail gwelw-las, 

Ac y mae e ’n tori dynion, 

Fel y bladur wellt y maes. 

Marw hwn, a marw arall, 

Dyna ’r newydd, dyna ’r son, 

O Gaerdydd i dref Machynlleth, 

Ac oddiyno i eitha’ Môn; 

Pen teuluoedd sydd yn ’mado, 
Gwragedd iíaingc, gwŷr, a phlant, 
Diwrnodau byr o wysio, 

Yna gorfod myn’d i bant. 

Mae ’r mynwentau yn fwy anwastad 
Nag y gwelwyd hwynt erioed ; 
Daear briddlyd goch ym heddyw 
Yn ei damsang dan ein troed; 
Cyrfif yn gorwedd oddi tanom 
O bob graddau, o bob rhyw, 

Ac ar gyrfif eu plant a’u ceraint 
Yn fynycha’ rhodia ’r byw. 

Fe ga’s angeu glas ei gleddyf, 

Nef a’i rhoddodd yn ei law, 

Heb un wys mae ’n taro yma, 

Fe rydd wys cyn taro draw ; 

Ond y mae e ’n siwr o’i ergyd, 

Ond i’r arfaeth benu ei hawr, 

Ni all drugs y 'pothecary 
Attal dim o’i law e lawr. 

Daeth o’r diwedd at fugeiliaid, 

Aeth â’r rhei’ny yn ei gôl, 

A gadawsant braidd lluddedig, 

Llawn hiraethlou yn eu hôl : 

Tri yn Morganwg o offeiriaid, 

Tri oedd ífyddlon fíryns i’r nef, 

Jones, a Phillips fwyn, a Bassett, 

Wŷr anwylaf, laddodd ef. 

’N awr mae ’r eglwys yn ei dagrau, 

Crío yma, crío draw, 

Gwaeddi, llefain, wylo, bloeddio, 

De’wch, O de’wch, pwy arall ddaw? 
Bwyd i mi, a bwyd i minnau 
Ydyw cydsain lef y plant; 

Ac o b’ le daw ymborth iddynt 
Os mammaethod aiíî i bant? 

Arglwydd, danfon rai o newydd 
Yn lle Bassett, gywir ddyn 
Ag addfedaist mewn byr ddyddiau, 

At dy gwmni di dy hun; 

Dyro ei dalent i un arall; 

Ar dy fronau gwerthfawr gwiw 
Y mae ’r eglwys fawr yn gorphwys, 

Yn ymgynnal ac yn byw. 

YCHYDIG O’I EIRIAU OLAF CYN YMADAEL. 

Dyma rai o’i eiriau olaf— 

“ Tri’gain waith a deg, nid llai 
Wedi eu dyblu saith o weithiau 
Y mae ’m lesu ’n maddeu bai: 

Mae yn clirio ’r llyfrau duon, 

Cànu ’r Ethiop fel y gwlan; 

Mae e ’n gwir iachâu fy llesgedd, 

Golchi meíau fawr a man.” 

Jones, pregetha yn Mhorthceri, 

Bregeth angladd cywir ddyn, 

D’wed fod maddeu heb un terfyn 
Fel y d’wedodd ef ei hun ; 

A bod Dwyfol waed yn dyblu 
Dri’gain waith a deg i maes, 

Nes bo ’n ganwaith yn lle seithwaith 
Lawn i etifeddion gras. 


RHIF XXH. 

MARWNAD LLEWELLYN DAFYDD, O BLWYF-LLYWEL, 
YN SIR FRYCHEINIOG, 

YR HWN A DARAWYD YN GLAF YN ASSOCIATION LLANFAIR MUALLT, DDYDD 
MAWRTH, Y 18 O FAWRTH, 1783, AC A FU FARW DDYDD lAU CANLYN- 
OL : AC OEDD YN UN O’R BOBL MWYAF DEFNYDDIOL YN EI OES 
YMHLITH Y BOBL A ENWIR METHODISTIAID. • 

P A’M y cwympodd bollt y daran 
Ar ddeadell wan o ryw ? 

Pa’m ca’s corlan fach Trecastell 
Brofi gwg trugarog Dduw ? 

A oedd raid i rhai’n mor foreu 
Ddwyn blinderog Iwythog groes ? 

Neb yn addfed ond Llewellyn 
I ddyodde’ angeu loes ? 

O Llewellyn, ti ddihengaist, 

Dedwydd a ddilyno ’th droed; 

Angeu ’r cyfiawn, medd y ’Sgrythyr, 

Sy o flaen stormydd mawr i ddod : 

B’ le mae tad, a phle mae mammaeth ? 

Pwy adewaist yn dy le, 

I arweinio praidd dibrofiad 
Ar eu taith i deyrnas ne’ ? 

Y mae ’r defaid athrist heddyw 
Yn och’neidio ’n daer eu cwyn 
At eu Hesgob mawr am dadmaeth 
Yn dy le i fugeilio ’r ŵyn; 

Cyn it’ ddianc tros yr afon, 

O na adaw’sit yn dy ol, 

Un gariasai ’r praidd crwydredig 
Yn llawn ddiddig yn ei gôl! 

I dre’ Llanfair daeth angylion 
Yn ol trefn arfaeth fawr, 

I roi summons iddo ymadael 
A’i orchwylion ar y llawr— 

• Argraffwyd y tro cyntaf yn Aberhonddu, gan W. North, yn 1783. 

Fod ei waith ef wedi ei orphen, 

Ac yn barod bod ei le 
Wedi ei wneuthur gyda myrddiwn 
Gan ei Brynwr yn y ne’. 

Yno t’rawodd angeu ei gleddau 
Creulon yn ei galon friw, 

Calon wnaethpwyd er ’s blynyddau 
Yn deml sanctaidd bur i Dduw; 

Yna ei enaid hedodd allan, 

(Corff ga’s ei adael yn y fan) 

Ac esgynodd rhwng Cerubiaid 
At ei Brynwr pur i’r làn. 

Ar hyd cangau Pren y Bywyd, 

Yn llawn ddiddig yn ei fryd, 

Dringodd ef o frwydr galed 
Hir barhâd i’r nefol fyd; 

Seraphim yn cadw ei gwmni 
O’i olaf wely yn Llanfair dref, 

A chaniadau yn seinio ’r awyr 
Hyd at auraidd borth y nef. 

Yna dinasyddion Llanfair, 

Pobl hawddgar, gynhes, lân, 

A’i hebryng’sant ef tuag adref 
Heb ei wel’d erioed o’r blaen; 

Tirion oeddynt yn ei gystudd, 

Parch i’w gorff wrth fyn’d i’r bedd, 
Credu caent deyrnasu rywbryd 
Gydag ef mewn gwlad o hedd. 

Gwelwch dyrfa lân garuaidd 
Yn myn’d i Eppynt ag e i’r làn, 

Ac yn dwyn yr elor bwysig 
’N ol eu gallu, gryf a gwan; 

Ac nis troent yn ol er ymbil, 

Nid äi ’r llesga’ un ddim ffwrdd, 

Nes mynegu grym eu cariad 

I’r líu gwresog ddaeth i’w cwrdd. 
Dacw ’r corff yn myn’d i’r trothwy, 

I olwg ei briodferch lân, 

Dacw ei chalon lesg yn toddi, 

Dacw hi yn chwalu yn ddrylliau mân : 
“ Gwaith y nef yw,” ’be hi yn unig 
(Dagrau yn pistyllo lawr), 

“ Mi foddlona’, Ärglwydd tirion, 

Gâd i minnau wel’d fy awr.” 

Welwyd angladd er y diluw, 

Welwyd tyrfa o’r un wedd, 

Mewn fath gariad a nefoldeb 
Yn dwyn corff i waelod bedd ? 

Torf yn canu ac yn synu 
Dyrys ragluniaethau ’r ne’, 

Canu galarnadau chwerwon, 

Am Llewellyn aeth i dre ! 

Methu deall y mae amryw, 

Beth yw y ddrylliedig lef, 

Sydd wrth glywed Llwyd* yn seinio 
’R ’fengyl yn ei angladd ef: 

P’ un ai galar dwfn ydyw, 

Neu orfoledd nefol pur, 

Sy ’n attalfa i ni glywed 
Geiriau gloew perffaith wir? 

Dwfn synu y mae ’r bobl 
Awdurdodol waith eu Duw, 

A’u serchiadau pur gynhyrfwyd 
I gymysgedd o bob rhyw; 

Galar a llawenydd hyfryd, 

Syndod mawr ac ofn pur, 

Sydd yn llifo tros eu hysbryd 
Fel afonydd deheu-dir. 

Mae pob nwyd sy o fewn eu henaid 
’Rwan wedi myn’d ar dân, 

Gwrthddrych cariad pawb yn gyson 
Sy ar yr elor ddu o’u blaen; 

Y mae ’r bregeth, y mae marw, 

Y mae ’r olwg ar y byw, 

Wedi peri ’ynt anghofìo 

Pobpeth ond rhyfeddu Duw. 

Dacw ’r elor yn y canol, 

Pawb yn gwasgu ati ’nghyd, 

Canu, wylo, ac och’neidio, 

Caru ’r iachawdwriaeth ddrud; 

N ant a chwm yn hyfryd adsain 
Ac yn gyru ’r llais i dre’, 

A Cherubiaid a Seraphiaid 
Yn cydgordio yn y ne’. 

Eglwys Llywel roddodd feddrod 
Iddo orphwys fynyd awr. 


* Llwyd o Gaio yn pregethu yn ei angladd. 

I.le nas clyw e derfysg daear 
Mwyach, na gofidiau ’r llawr; 

Fe gaiff gysgu yno ’n llonydd 
Pan bo dwndwr yraa a thraw, 

Prynu, gwerthu, a phriodi, 

Nes gwel’d gwawrio ’r dydd a ddaw. 

De’wch i’r eglwys, chwi gewch synu 
Gweled llu yn seinio cân, 

Nes oedd muriau ’r Llan yn adsain, 
Gwaith na wnaethant ddim o’r blaen, 
Yr annuwiol yn terfysgu, 

Glasu, duo, oll mewn braw, 

Profi dychrynfeydd marwolaeth, 

Ac yn ofni ’r dydd a ddaw. 

Dacw ’r coríF yn myn’d i’r ddaear, 

Dacw dorf yn tori maes, 

A gruddfanai calonau drylliog 
Megys tònau ’r cefnfor glas; 

Galar a llawenydd dwyfol, 

Hiraeth, a boddlondeb ffydd, 

Mewn un enaid sy ’n terfysgu, 

Heb un hollol gario ’r dydd. 

Aros yna, hyd nes cano 

’R udgorn dwyfol gloew glas, 

Ac i’r meirw godi fyny 
Fel rhifedi gwellt y maes ; 

Dere wed’yn fel yr heulwen, 

Gâd i’r defaid wel’d dy lun, 

Ac a geraist yn Nhrecastell 
Fel dy fywyd bach dy hun. 

De’wch, fforddolion, ’drychwch arno, 

A dilynwch ôl ei droed; 

Rhodd esiampl yn ei íywyd 
Mor rhagorol ag fu erioed; 

Caru ’r gair a’r gweinidogion, 

Caru pobpeth ond y byd; 

Pawb yn credu am Llewellyn 
Mai rhyw gariad oedd e gyd. 

Gwelwch dŷ yn llawn agored— 

Doed o’r dwyrain, doed o’r de, 

Pawb sy ’n ffryns i’r Arglwydd lesu, 
Gan Llewellyn y mae lle; 

Ac wrth wel’d y pererinion 
Ymhob congl yno ’n liawn, 

Mae ei galon ef yn gwenu 

Ac yn dawnsio ’n hyfryd iawn. 

Y mae ’r nefoedd fawr yn gwybod 
Pa sawl siwrnau wnaeth e o dre’, 
Dim ond mofyn gweinidogion 
I bregethu teyrnas ne’: 

Gwela’ i ef yn dyfod adre’, 

Tros fynyddau a thrwy lif, 

O Langeitho, a chyhoeddiadau 
Y pregethwyr heb ddim ,rhif. 

Mae e ’n llawen sýendio ei arian, 
Colli ei enw, colli ei fri, 

Colli ei araser, colli ei iechyd, 

Er mwyn angeu Calfari; 

Rhodd ei fywyd, rhodd ei foddion, 
Rhodd ei ddoniau o bob rhyw, 
Dim ond dyrchu enw ’r lesu, 

A chyhoeddi ei ’fengyl wiw. 

Fe ymdrechodd yn egnîol 
Pan oedd cwmwl oerllyd íry 
Wedi ymdaenu tros Frycheiniog, 

Fel rhyw len o dywyllwch du ; 

Ac er hau, a hau drachefn, 

Gan bregethwyr o bob rhyw, 

Yn Nhrecastell ’d oedd eginyn 
Fel ag argoel fod yn fyw. 

Eto fe ’r pryd hyny ’n gwahodd,— 
Deuwch, deuwch, hauwch hâd, 

P’ un ai yma ynte acw 
A fendithir gan ein Tad; 

Hauwch chwi gerllaw pob dyfroedd, 
Ffrwyth eich llafur a ddaw ’n ol; 
Chwi gewch gludo ysgubau rywbryd 
Heb rifedi yn eich côl. 

Ond y fendith ddaeth o’r diwedd 
Megys afon bur i lawr, 

Ac ysgubodd o galonau 
Annuwioldeb fesur mawr; 

Tyfodd egin braf o’r ddaear 
Trwy rinweddau gwlith y nen, 

Ac íe ga’s Llewellyn ddiwyd 
Ei amcanion pur i ben. 

Mae e heddyw yn derbyn taliad, 
Anhaeddiannol perffaith rad 
Can’s a roddodd ’d oedd ond talent 
A dderbyniodd gan ei Dad; 

Darfu ei lafur blin a’i ludded, 

Canu bellach fydd ei waith, 

A difyru gyda ei Brynwr 

Fyth i dragwyddoldeb maith. 

Ni ddaw newyn, ni ddaw syched, 

Ni ddaw tristwch, poen, na gwae, 
Ni ddaw clefyd fyth nag angeu 
Yno mewn i’r man lle mae, 
Ymborth ar dragywyddol gariad, 
Dyoddefiadau ’r Prynwr drud, 
Edrych arno, a’i ryfeddu, 

Yw ei bleser heddyw i gyd. 

Un a hauwyd yn y ddaear, 

Fe geir gwèíed yn y man, 

Dorf aneirif fel y glaswellt 

Hardd o’i ludw e ’n dod i’r làn ; 
Prin bydd gwlith y wawr mor aml 
Ag bydd ffrwyth y dwyfol loes; 
Gwaed a gollwyd ar Galfaria 
A wna derfyn ar y nos. 

Gwladys, Gwladys ! paid a blino, 
Mae dy briod yn y nef, 

Tithau, o dy holl afiechyd, 

Gai fyn’d yno ato ef; 

Try rhagluniaeth wèn o’th ochor, 
Rhwysg y weddw ydyw Duw, 
Gymaint, ac o bosib’ ragor, 

Nag buasai dy ẃr yn fyw. 

Nansy dawel, daeth dy goelbren 
Yn yr iachawdwriaeth rad, 

Ti gai fedi ’r ffrwyth yn addfed 
Ag a hauwyd gan dy dad ; 

Cred yn unig yn dy Brynwr, 

Fe ddaw pob peth idd ei le, 

Tad i’r eglwys, Tad i’r teulu, 

A’r ymddifad yw Efe. 

RHIF XXIII. 

darluniad gras a serchiadau natur yn 

GWEITHIO MEWN SIOMEDIGAETH, OFN, GALAR, 
A HIRAETH, YN MHROFIADAU MRS. MARGARET 
LLOYD, GWRAIG MR. WILLIAM LLOYD, PREG- 
ETHWR YR EFENGYL, 

yn ACHOS CLADDEDIGAETH MAB BYCHAN iddi, oddeütu deng mlwydd 
OED, o’r frech wen, yr hwn oedd blentyn glan, call, a 
hawddgar, ac yn meddu, wrth bob arwyddion, wirionedd gras, 

AC YN DWYN TYSTIOLAETH I BAWB a’i GWELAI, IDDO HUNO YN YR 
ARGLWYDD; YN MIS EBRILL, 1783.* 

P ’ODD ca’s angeu ’n llyn awdurdod 
I wisgo ei gleddyf ar ei glun, 

A thrywanu ’r hen a’r ieuanc, 

Heb drugaredd ar yr un ? 

Cludo plwyfau lawr heb arbed, 

Troi teuluoedd llawen iawm, 

Yn afonydd mawr o ddagrau, 

A gruddfanau fore a nawn ? 

Troi mynwentydd glas yn fraenar, 

A phriddellau cochion mawr, 

Cyrff y meirw megys hadau 
Yno ’n cael eu rhoddi lawr; 

Prin gall plant i chwareu bellach, 

Prin y gallant gerdded cam, 

’Ddeutu ’r eglwys fawr heb sathru 
Ar eu tad neu ar eu mam 1 
Ac o’r diwedd daeth i Henllan, 

Tŷ gweinidog ’fengyl hedd, 

Ac a laddodd yno blentyn, 

Garodd pawb a welai ’i wedd ; 

Pincyn ieuanc, glas lysieuyn, 

Y blodeuyn glana’ ’i ryw, 

Dorodd ef yn ddidrugaredd 
Yno i lawr o dir y byw. 

Siomedigaeth ddwfn danllyd 
Ydoedd hyn i bawb ynghyd; 

Ond yn benaf i’r rhai hyny 
Ag y rhedodd arno eu bryd; 

Tad a mam sy ’n perthyn nesaf, 

Tad a mam sy ’n cael y clwy’, 

• Cyhoeddwyd y Gân hon, ynghyd â’r ddwy sy’n dilyn—y naill ar farwol- 
aeth John Evans, a’r llall ar farwolaeth William John—ar yr un daflen. Ar- 
graffwyd yn Aberhor\ddu, gan Wm. a Geo. North. Nid oes dyddiad wrthi; 
ond mae yn debyg iddi gael ei chyhoeddi yn 1785 neu 1786. 

WILLIAM WILLIAMS, PANT-Y-OELYN : 


Os bydd angeu i ddwyn ymaith 
Un o’u heppil dyner hwy. 

Ond y nefoedd sydd yn trefnyd, 
Arfaeth gadarn bîa ’r dydd; 

Ac nid ä ’r hyn roddwyd iddi 
O’i chadwynau fyth yn rhydd, 

’N ol ei threfn y mae yn dygwydd, 
Gariad dwyfol, ynte gwg, 

Ing a chystudd, íles a llwyddiant, 
Parch ac anmharch, da a drwg. 

Ac am hyny angeu d’rawodd 
Daffi Lloyd wrth arch y nef, 

Ac ’d oedd dyn allasai attal 
Dim o’i íraich gadarnaf ef; 

Nid oedd gofal, nid oedd medswn, 

Nid oedd meddyg o un rhyw, 

All’sai gadw ’r anadl fynyd 
Rhagor nag arfaethodd Duw. 

Hi y Frech ydoedd y cleddau 
Gafodd afael ar ei waed, 

Berwodd trwy ei wythi tyner 

Chwyddodd, poethodd heb nacâd; 
Yn ei fynwes hi lettŷodd, 

Cymrodd yno afael gref, 

Nis gorphwysodd nes cael cauad 
Holl bibellau ’i anadl ef. 

Clywai ei galon fach yn gweithio 
Gydag egni, gyda brys, 

Gwelai ’r tarth yn codi i fyny 

Yn golofn niwl oddiwrth ei chwys 
Y mae pibellau ’i frest yn canu 
Gyda rhyw orchestòl dôn, 

Ac mae ei ysbryd gwan yn gwaeddi 
Yn daer am gwmni ’r addfwyn Oen. 
’N awr mi welaf Lloyd ei hunan, 

Er cadarned yw ei ras, 

Yn ymdrechu cuddio ei ofid, 

Ond yn methu ei gadw e’ maes; 
Trymder wedi ei Iwyr orchfygu, 

Angeu wedi rhoi ’r fath glwy’; 
’Madael â’i anwylaf blentyn, 

Heb ei weled bellach mwy. 

Ond mae ’m ffansi yn tybygu 
Gwela’ i ’r íam yn ddystaw dráw. 

Yn gwrthddadlü âg angeu creulon, 
Mewn rhyw ofn syn, a braw; 

Eto yn mentro ymresymu, 

Methu rhoi rhesymau bant, 

Ceisio attal blaen ei gleddau 
Daro anwylaf un o’i phlant. 

Fel yr iar adeiniog ofnus, 

Pan bo ’n gwel’d y barcut mawr, 
Mewn rhyw ddigllon rwysg yn disgyn 
Ar ei chywion mân i lawr, 

Yn gorchestu hyd yr eitha’ 

Gadw ei heppil gwirion gwan, 

Ac er ymdrech uwch ei gallu 
Eto codir un i’r làn. 

Felly hithau ’r Fam alarus ; 

’Drychwch ar ei hymdrech mawr, 
Credu, anghredu, llefain, gruddfan, 

Ar ei thraed, ac ar y llawr,— 

“ Angeu, angeu, p’odd dest yma ? 

A oedd neb ond Daffi Llwyd 
Trwy ardaloedd eang Caio, 

I ti ’n awr yn flasus fwyd ? 

“ Y mae ’n gyfyng ar fy ysbryd, 

Treial chwerw ddaeth i’r tŷ; 

Dos i rywle allo ’th ddyodde’, 

Gad fy mhlentyn bach i mi; 

Os ti leddi Daffi anw^yl, 

Dyna wed’yn fydd fy nghân, 

Darfu ’mhleser, darfu ’ra iechyd, 

Aed y ddaear fawr ar dân ! ” 

Dacw hi ’n cwympo fel yn farw, 

Ar y gwely wrth ei draed, 

Ac yn gwaeddi o ddyfnder calon, 

“ O fy Arglwydd I O fy Nhad ! 
Attal angeu i daro ’mhlentyn, 

Fy anwyl blentyn, anwyí yw; 

Ond os rhaid, O gwna fi ’n íodíon, 

Ti dy hunan yw fy Nuw ! 

“ Rho i mi allu i ddal i fyny 

Trwm ddigymhar yw fy nghroes, 
’Madael â’r hwn garodd f’ enaid, 

Yn moreuddydd hardd ei oes ; 

’N awr fe ’m siomwyd hyd yr eithaf, 
Marw fi, os marw íe ; 

WILLIAM WILLIAMS, PANT-Y-CELYN : 

A droifif gwaedd mam gystuddiedig, 
Ddim o arfaeth fawr y ne ? 

“ O, gad iddo, os rhaid ’mado, 

Gael dy gwmni perfitaith pur, 

Gyda myrddiwn o’r un oedran 
Sy heddyw yn y sanctaidd dir; 
Gad i minnau ar fyr ei weled, 

(Sicr wyf fyrhâu fy oes), 

Wedi ei olchi ’n wỳn a’i gànu 
Fry yn nwyfol waed y groes. 

“ O na allai fy ysbryd ddringo 
Gydag ef yn awr i'r làn, 

Fel y gallwn wel’d derbyniad 
Yn y nef i’m plentyn gwan; 

Mi ymborthwn ar y meddwl 
Hyfryd hyny, nes doi ’r dydd, 

O’m haneirif wag feddyliau, 

Blin, trafiferthus, fyn’d yn rhydd.” 


Ysbryd ffydd yn ateb mam Daffi Lloyd, yn nyfnder ei hoín, a’i hiraeth ; 
ac yn ei goleuo mai angel oedd yr angeu, gafodd ei anfon i ddwyn ei mab 
gartref, a bod ganddo hawl ddisigl i’r nefoedd. 

“ O dystawa, ferch y nefoedd, 

Nid dy eiddo di yw ’r dyn 
Sydd yn gorwedd mewn trwm gystudd 
Ar y gwely wrth dy glun ; 

Rhodd rowd iti gan yr lesu, 

A dderbyniaist yn dy gôl, 

Ond mae ’r amser yn terfynu, 

Rhaid it’ heddyw ’roi e ’n ol. 

“ Angel yw, er gelwir ef angeu, 

’R oedd e gynnau o fiaen y fainc; 

Gyda myrddiwn o rai dysglaer 
Yn cydgordio ’r nefol gainc; 

Ac fe gafodd writ i ddyfod 
Yma oddiwrth yr orsedd fawr, 

Ac ni fedd e nemawr amser, 

Cyn i’r clock i daro ’r awr. 

“ Cofia, cofia, wraig hiraethlon, 

Nid digofaint yn dy Dduw, 

Ond rhyw gangen, er mai chwerw, 

O dragwyddol gariad yw; 

Dwyn dy blentyn o wlad pechod, 

Cystudd, gofid, trais, a gwae. 

I lawenydd pur o hawddfyd 
Sy ’n dragwyddol yn parhau, 

“ Oni chredi, gwrando ei eiriau 
Nefol ar ei wely cur, 

Bryd y clywaist ras yn swnio 
Yn fwy nefol, yn fwy clir ? 

Mae pob gair sy ’n d’od o’i enau 
’N tystio ei fod yn fifrynd i’r ne, 

Gad e, gad e fyned adre’, 

Byddi ar fyrder gydag e. 

“ Mae ei oleu fel henafgwr, 

Callach, dcethach, neb o’i oes, 

A phob darn o’i ymadroddion 
Sy ’n dyrchafu gwaed y groes ; 

Gwrando ’r efifaith iraidd, hyfryd, 

Sy ar bob gair sy ’n d’od i maes, 

Mae e ’n yfed, nac ammheua, 

’N awr o fifynnon dwyfol ras. 

“ Gwrando’r gair mae ’n ddweyd wrth Dadi ^— 
‘ Darfu, Datfu, O fy nhad, 

Ni ellwch chwi na neb rhyw ddynion 
Roi i mi heddwch na iachâd; 

At fy Arglwydd ’r wyf fi ’n edrych, 
lesu, lesu, ti dy hun 
All fy ngwneyd, mewn un mynydyn 
Bach, y gwir hapusaf ddyn.’ 

“ A oedd dy glustiau ddim yn clywed 
Swn y friw ddrylliedig lef, 

Oedd gan henaf wŷr yr eglwys 
Tros dy blentyn gwan i’r nef ? 

Onid oeddynt yn gafaelu, 

Ac yn gwrthod pob nacâd ? 

Ac yn derbyn tyst drachefn, 

Idd ei gànu yn y gwaed ? 

“ Ti gai ei weled cyn pen nemawr 
O fewn muriau ’r ddinas bur 
Sydd â’i goleu fel maen jaspis 
Gwerthfawrocaf, gloew, clir; 

Yno ’n yfed ffynnon bywyd, 

Ac yn drachtio ’r dwyfol hedd, 

Hyd y bore delo i fyny, 

Y corfif gaifif orwedd yn y bedd. 

2 M 2 

548 WILLIAM WILLIAMS, PANT-Y-CELYN : 

Mam Daffi Lloyd yn ateb, a chariad natur yn ymorchestu ymddarostwng i 
ewyllys yr Arglwydd. 

“ Angel Duw, ’r wy ’n ceisio cwympo, 

’R wyf íì ’n ceisio ufuddhau, 

Ond mae ’r saeth sy ’n lladd fy mhlentyn 
Yn ein clwyfo ninnau ein dau 3 
Gwel fy mhriod acw ’n gruddfan, 

Gwel ei ysbryd drylliog prudd, 

Darllen fy nghystuddiau innau 
Wrth y nentydd sy ar fy ngrudd. 

“ Ond os rhaid i ’mhlentyn ’mado, 

Un peth yw a nal i’r làn, 

’Mod i ’n gwel’d arwyddion eglur 
Fod y Nefoedd yn ei ran ! 

Gorsedd bywyd 1 derbyn blentyn, 

Golch e ’n wỳn mewn Dwyfol waed, 

Rhowd erfyniau drosto ganwaith, 

Gan ei Fami fach a’i Dad. 

“ Dacw ’r anadl bron a ’mado, 
lesu, derbyn ef i’r làn ; 

Ffarwel i ti, anwyl ! anwyl! 

Bydda’ i gyda thi yn y man ! 

Ni fu ’r bedd erioed mor hyfryd 
Ag 'r wy yn ei brofi ’n awr, 

Am fod anwyl fab fy mynwes, 

A’i ddisgynfa iddo lawr.” 


Cynghor y Bardd i Mrs. Margaret Lloyd, yn fuan ar ol cîaddu ei 
hanwyl fab. 

Wraig addfwynaf, paid a wylo, 

Yfaist heddyw o’r finegr sur, 

Ac o’r bustl cas a’r wermod, 

G’nnygiwyd gynt i’th Brynwr pur, 

Y mae pobpeth sy ’n dy gwrddyd 
Yn pur ddyblu ’th nefol fraint, 

A’th gymhwyso bob yn ’chydig 
I gymanía bur y saint. 

Y mae ’n fendith, nid y lleia’, 

I ti gladdu un o’th hil; 

Yfed un cwpanaid chwerw 
Sydd yn well nag yfed mil; 

Pa un oreu,—myn’d o’th blentyn 
Mewn i’r bywyd o dy gôl, 


Neu ynte ei wel’d e eto ’n gruddfan 
Dan gystuddiau sydd yn ol ? 

Darfu dy berthynas iddo, 

C’lymau daear oll i gyd 
Sy ’n diflanu megys cwmwl, 

Gynta ’r air i maes o’r byd ; 

Enw gwŷr, ac enw gwragedd, 

Enw rhieni, a phlant, nid yw 
Ddim o fewn y nefoedd auraidd, 
Canys stâd angylaidd yw. 

Darfu dy ofal di am dano, 

Ac na chadw feddwl mwy 
Dy fod di yn perthyn iddo 
Yn agosach nag ynt hwy ; 

Llef am ras i’r rhai sydd gartref, 

Ac am iddynt gael y lle, 

Pan bo eu horiau yn terfynu, 

Yn y bywyd a ga’s e. 

Ac wrth rodio yn mynwent Caio, 
Syllu ac edrych ar y bedd, 

Na ddoed hiraeth i’th orchfygu, 

Na newidied dim o’th wedd; 
Diolch i dy Brynwr tirion 
Am it’ gael dwyn un i’r byd, 

Ag sydd gyda mil myrddiynau 
Yn canu ’r t’lynau aur ynghyd. 

Dos tuag adref, chwaer anwylaf, 

At y lleill o’th eppil mân, 

Yn y Bibl boed dy ddarllen, 
Haleluwia boed dy gân ; 

Taro ’th droeten yn y warthol, 
Marchog gyda Lloyd i maes 
O ffair Rhos i Aberteifi, 

I yfed air y cefnfor glâs. 

A gweddia ’n daer i’r nefoedd 
I dy gadw yn dy le, 

Rhag it’ rwgnach byth yn erbyn 
Rhagluniaethau chwerw ’r ne ; 
Cadw ’th ysbryd uwch pob tònau, 
Hyny a bereiddia ’th waed, 

Fil yn rhagor nag un meddyg 
Eto gawd mewn tre na gwlad. 


550 WILLIAM WILLIAMS, PANT-Y-CELYN ; 

Ffarwel, wraig garueiddiaf bellach, 

’R wy ’n dy garu tan dy groes; 
Cerdd ymlaen, boed hi ar d’ ysbryd 
Ynte ’n ddydd, neu ynte ’n nos; 
Na fyfyria am sydd yma, 

Nid yw ’th siwrnai ddim yn faith, 
Dos a dianc oreu gallost, 

Fi fydd gynta’ ar ben fy nhaith. 


RHIF XXIV. 

MARWNAD JOHN EYANS, 

PREGETHWR YR EFENGYL, YR HWN A FU FARW YM MIS MAWRTH, 1784. 

M AE ’r medelwyr yn dihengyd, 

Nef sydd yn eu galw i’r làn; 

Mwyfwy beunydd yw ’r cynhauaf, 

Meusydd addfed sy mhob man : 

Arglwydd, anfon weithwyr ífyddlawn, 

Ydau sy ’n dyspeinio* ’n íawr 
Cyfod gant o’r llwch i fyny 
Am bob dwsin ro’ist i lawr. 

’N awr fe ddarfu yack â’i ymdaith, 

Trwy ’r holl wyntoedd, gwlaw, a gwres ; 

Weithiau yn eithafoedd Cymru, 

Weithiau at ei artre ’n nês ; 

Weithiau at fynyddau oerion, 

Megys hen Elias gynt, 

Mewn ymladdfa ’n awr â’r gafod, 

Yn y man â’r ’storm o wynt. 

’R wy ’n ffansîo gwel’d ei wyneb 
Heddyw ’n myn’d o’r Bala maes, 

Tua ’r traethydd mawr twyllodrus, 

Ac i wynebu ’r cefn-fôr glâs ; 

Trwy luwchfeuon mawr o eira, 

A rhewogydd cedyrn cry’, 

I ddadseinio ’fengyl lesu, 

Rhwng mynyddau uchel fry, 

Heddyw mae e wedi gorphwys, 

’N ol ei holl siwrneion trwm, 

* Dyspeiniaw—dynoethi, dyhidlo, y grawn yn dyfod yn rhydd o’r dywysen. 

Gyda thorf o hardd dduwiolion, 

O fewn mynwent Cil-y-cwm, 

Lle na ddaw na gwae na gofid, 

Na themtasiwn o un rhyw; 

Lle mae pechod, cnawd, a natur, 

Er eu rhwysg yn methu byw. 

Mae e ’n cael ei dalu ’r awrhon, 

Am bregethu ’r ’fengyl lân, 

Uwch pob ffrwythau cariad brawdol 
Ag a gafodd ef o’r blaen ; 

Mae e’ heddy w ’n nabod rhagor 
Yn holl byngciau dwyfol ras, 

Nag mae neb pregethwyr eto 
Sydd ar wyneb daear las. 

Mae ei frychau wedi ’u anghofio, 

Mae y wisg a fedd e ’n awr, 

Heb un rhwyg, na staen, na gwníad, 

Fry o’i goryn hyd y llawr; 

Gwisg a wnaethpwyd ar Galfaria, 

Ar y groes, gan Frenin nef, 

Fyth na ’drychwch ar ei feîau— 

’Drychwch ar ei fantell ef 

Eiddil, gwan, dan demtasiynau, 

Ydoedd ysbryd yack erioed; 

Rhagor heddyw yw ei ddiolch, 

Llawer uwch mae ’n canu clod : 

Holl wendidau ’i natur egwan 
Ag oedd yma bron a’i ladd, 

Ffeindir un o honynt heddyw 
Yno yn y leiaf radd. 


RHIF XXV. 

MARWNAD WILLIAM JOHN, O LLYWELE-MAWR, 

PREGETHWR YR EFENGYL, YR HWN A YMADAWODD AE DDYDD SUL, Y 
lOFED O EBRILL, I785. 

O LLYWELE, ti ddihangaist, 

Ac a ge’st dy draed yn rhydd 
O’r cadwynau sy gan Satan 
Yn ein rhwydo ni bob dydd; 

Ce’st yn agor rydiau ’r afon, 

Cym’rodd lesu di yn ei law. 



552 WILLIAM WILLIAMS, PANT-Y-CELYN : 

Ac a’th ddygodd yn ddiofn, 

Ac yn iach, i’r ochr draw. / 

Y mae ’r iachawdwriaeth hyny i 

(Trefn y Duwdod cyn bod byd), 

Wedi caeí ei llwyr ddadguddio 
I dy ysbryd heddyw i gyd: 

Gwnawd dirgelion uwch eu deall 

I ti ’n awr i maes ar g’oedd, < 

A phob canghen fach o honynt ] 

Sydd yn hollol wrth dy fodd. ' 

Y mae ’r ammod hyny wnaethpwyd 
Gynt rhwng lesu mawr a’i Dad, 

Mab i wisgo natur ddynol, 

Ac ar groesbren golli ’i waed, 

Tad i roddi iddo ’n wobr / 

Briodasferch berffaith lân, ^ 

Yn dysgleirio fel yr haulwen '■ 

Oleu, hyfryd, o dy flaen. 

O Lansawel! ti ge’st golled, 

Colli ffrynd, a brawd, a gwas; 

Colli colofn o dy eglwys, 

Un o’r rhai ffyddlona’ maes; 

Colli un oedd pawb yn garu, 

Un oedd tan wir ddwyfol nôd, 

Neb ni ffeindiodd, neb ni welodd, 

Fai ’n Llywele Mawr erioed. 

Hyfryd fodlon fod yn olaf, | 

Digenfigen, ufudd was ! J 

Hwn, neu arall, baent yn flaena’, 

William iddynt ildiai ’r maes : 

Oddifewn yr oedd ei drysor, 

Cadwodd rasau ’r nef yn nghudd; 

Heddyw maent yn d’od i’r golwg, 

Megys goleu ’r boreu ddydd. 

Seren gwympodd yn Llansawel; 

Seren ddysglaer gywir iawn, 

Gododd gyda ’r wawr yn fywiog, 

Ac a ddaliodd hyd brydnawn : 

Hi arweiniodd dorf tua Bethle’m, 

Ddeugain mlynedd yn y blaen; 

Ac er tristwch i ryw gannoedd, 

Hi ddiflanodd heddyw ’n lân. 

Ond o’i Iwch fe gwyd i fyny 
Yn Llansawel cyn bo hir, 

Werin o rai ffyddlawn, cywir, 

I wynebu ’r sanctaidd dir; 
le’ngctyd fyddant, bywiog, cynhes, 

A hwy gyflawn gadwant le 
Rhai oddiyno, a Llansadwrn, 

A Thal-llychau, aeth i’r ne’. 


RHIF XXVI. 

MARWNAD Y PARCHEDIG MR. WILLIAM DAYIES, 
O GASTELLNEDD,* 

YR HWN A YMADAWODD a’r BYD DDYDD GWENER, YR I^EG O AWST, 1787, 
YN Y DRIUGEINFED FLWYDDYN o’l OED, AC A GLADDWYD YN MYNWENT 
CASTELLNEDD ; WEDI TREULIO DROS 30 O FLYNYDDAU I BREGETHU 
EFENGYL CRIST YMHLITH Y METHODISTIAID ; YNGHYD A RHAI GWERSI 
I ERAILL A FUONT FEIRW YN YR ARGLWYDD. 

P A’M y mae ’r medelwyr bywiog 
Yn ffarwelio â’r meusydd ŷd, 

Fel pe byddai bro a bryniau 

Wedi eu casglu ’n gryno ’nghyd ? 

Pa’m y dianc y rhai gwrol ? 

Pa’m y rho’nt eu harfau i lawr ? 

Fel pe byddai wedi darfod 

Ddyddiau ’r rhyfel yma ’n awr ? 

Pan mae aredig, hau, a chwynu, 

Medi, cludo ’r ’sgubau ’n dẁr, 

Heddyw ’n llanw bro a blaenau 
Brydain, a thu draw i’r dw’r; 

Pan mae rhyfel yn cynnyddu, 

Pan mae saethau blin heb ball, 

O un cẁr i’r gwersyll tanbaid 
Yn ehedeg draw i’r llall. 

De a Gogledd sydd i’w galw, 

Dwyrain a Gorllewin bell; 

Ni bydd cẁr o’r ddae’r heb glywed 
Adsain y newyddion gwell: 

Rhaid cael gweithwyr i’r cynhauaf— 

(Mae yn helaeth, mae yn fawr,) 

Ddalio ’r gwres, a ddalio ’r lludded, 

Ac heb ddodi clin i lawr. 

Pa’m y tynodd angeu diried 

Ddayies fwyn oddiwrth ei waith ? 

• Argraffwyd yn Nhrefecca, yn 1787. 

Pwy sy i gario ’mlaen ei ystod* 

Addfed ar y meusydd maith ? 

Pwy heb íìino, megys yntau, 

Ac heb orphwys, gasgla ’nghyd, 

Yn ddiachwyn, yn ddiduchan, 

Feichiau mawrion, trymion ŷd ? 

Y mae ’r Nefoedd fawr yn trefnu 
Oll fel myno hi ei hun, 

Ac nid yw yn gofyn cynghor 
Nac i angel nac i ddyn; 

Pethau dirgel, nid i’w chwilio, 

Ydyw cynghor Duwdod mawr; 

Synu, caru, a rhyfeddu 

Yw dyledswydd llwch y llawr. 

Y mae ’n drosedd i ni ofyn 

Pa’m ’r aeth Dayies fwyn i’r nef, 

Pa’m mae ’n aros yma lawer 
Llai defnyddiol nag oedd ef; 

Dae’r a nef sy wrth amnaid Duwdod, 

Byw a marw sy ’n ei law, 

Pob dygwyddiad gylch y ddaear 
Yw ei drefniad yma a thraw. 

Dyn, na chwilied i ddyfnderoedd 
Dirgel gwnsel Tri yn Un; 

Myrdd o bethau sy ar y ddaear, 

Pa’m ? ŵyr neb ond ef ei hun : 

Ni all rheswm dall ddarganfod 
Dim o gamrau ’r Sanctaidd droed, 

Ac ni wêl mo lygad natur 

Pa’m mae pethau ’n llyn yn bod. 

’R oedd yr awr, y lle, a’r cystudd, 

A’r cymdeithion oedd ynghyd, 

Pan y t’rawodd angeu Dayies, 

Wedi eu trefnu cyn bod byd; 

Nid oedd physygwriaeth ddynol, 

Nid oedd meddyg îs y nef, 

Pe buasent fil o filoedd, 

Yn abl cadw ei fywyd ef. 

Yn ei rym ac yn ei hoewder, 

Galwyd ífrynd y nef i’r làn : 

Tr’ugain mlynedd ar y ddaear 
Drefnodd arfaeth idd ei ran; 

* Ystawd, ystod ,—lle neu gwrs y medelwr ar y maes. Yn y Gogledd- 
grwn, neu gwanafz, arferir i ddynodi yr un peth. 

Yna rhaid oedd iddo newid 
Ei berth’nasau, ei ífryns, a’i le, 

A rhoi ei gorff i’r ddae’r i gadw 
Nes glanhau ’i fudreddi e. 
Castellnedd, mewn mynwent eang, 

’R oedd raid iddo lechu ’lawr, 

Lle mae dengmil, neu fyrddiynau, 

Yn ei gwmni ef yn awr; 

Ond fe gwyd wrth lais yr angel, 

Bloedd yr udgorn gryna ’r byd, 

A’i holl Iwch, b’ le bynag taenir, 

Gesglir yno ’n gryno ’nghyd. 

Ond ei enaid ef esgynodd 
Yn llaw seraphim i’r làn, 

Ac fe gafodd byrth y ddinas 
Yn agored yn y fan ; 

“ Groesaw mewn, ti fendigedig,” 

Ebe ’r Brenin ro’dd ei waed, 

“ A pherch’noga ’r wlad it’ roddwyd 
Cyn bod daear, gan fy Nhad. 

“ Ti mewn llafur, ti mewn lludded, 

Ti yn eithaf gwres a gaed; 

Swm dy athrawiaethau cywir 
Oedd fy iachawdwriaeth rad ; 

Buost ífyddlawn, buost ddiwyd, 

Buost syml, gonest iawn, 

Ni w’radwyddaist fy efengyl 
Foreu ’th fywyd na phrydnawn. 

“ Ti ddyoddefaist pan f ai gwasgfa, 

Ac er clywed ’r o’et yn fud, 

Ni ddialaist, ac ni thelaist 

Ddrwg am ddrwg i neb o’r byd; 
Oen diniwed, dystaw, tyner, 
Diddadleugar a di-’stwr, 

Ymhob terfysg a gwrthryfel, 

Y llarieiddiaf, mwynaf ŵr. 

“ Cariad oedd dy fwyd a’th ddiod, 
Serchog oedd dy eiriau i gyd, 

Dy addfwynder sugnodd ysbryd 
Rhai o oerion blant y byd; 
Treuliaist d’ amser mewn fifyddlondeb, 
Trwy dy yrfa îs y nen, 

Mae dy goron geny ’n nghadw, 
Heddyw gwisg hi ar dy ben. 



556 


WILLIAM WILLIAMS, PANT-Y-CELYN ; 


“ De’st i mewn i wlad o heddwch 
Ga’dd ei sylfaen cyn bod byd, 
Perífaith gariad a llawenydd 
Sy yma yn teyrnasu gyd; 

Ni ddaw tristwch mud a galar, 

Poen nac ofn nac un wae, 

I dy íìino, canys heddwch 
Sy yma fythol yn parhâu. 

“ Ti gei dreulio tragwyddoldeb 
Maith, diddiwedd yma ’n rhad, 

Yfed o ffynnonau cariad 
Dardd o honof fi a ’Nhad ; 

Edrych, synu ar ddyfnderoedd 
Dwyfol gariad Tri yn Un, 

Drefnodd brynu myrdd myrddiynau, 

A dy hunan ydoedd un. 

“ Mil o weithiau darfu it’ ofni 
Dy bechodau ffiaidd, cas, 

Ofni, gan eu grym a’u nifer, 

Na chait fyth i gario ’r maes; 

Ond fe ’u rhwymwyd hwy mewn cadwyn 
Oedd gadarnach na ’u holl lid, 

Yn yr awr, ar ben Calfaria, 

Bum i farw dros y byd. 

“ Swm d’ euogrwydd a feddyliaist 
Ganwaith fod yn fwy na’r ne’, 
Gym’rais arnaf fi fy hunan, 

Ac a delais yn dy le; 

Fe foddlonodd Nefoedd i mi, 

’N awr mae ’i phyrth hi nos a dydd 
Yn llawn agor i'r rhai hyny 
Rodd fy Ysbryd i yn rhydd. 

“ Derbyn bellach d’ enw newydd, 

Newydd bethau sy yma i gyd, 

Fyrdd o weithiau sy ’n rhagori 
Ar ddim enwau sy ’n y byd; 

Merch y Brenin Mawr anfeidrol, 

Dde’st fod felly drwy fy nghlwy’, 
Priodas-ferch T’wysog bywyd 
Fydd dy enw bellach mwy. 

“ Ti gei aros fil neu ddwyfil 
O flynyddau yn fy hedd, 

Cyn im’ alw ’th gorff i fyny, 

Sydd yn gorwedd yn y bedd; 

Ond pan dêl, bydd fel yr haulwen, 

Heb un pechod ynddo ’n fyw, 

Ac fe dderbyn d’ enaid canaid 
Bellach fyth ar ddelw Duw.” 

Dyma ’r modd, medd fy nychymyg, 

Y croesawyd ef i’r nef, 

I blith miloedd o rai perffaith 
Ag oedd yn ei ’nabod ef; 

Whitfield, Davies íwyn, a Harries, 

A phregethwyr gwresog iawn, 

Wedi gorphen ar eu llafur 
Er y cynnar hir brydnawn. 

Richard Hughes a welodd yno, 
Deithiodd holl fynyddau maith 
Arfon arw a Meirionydd, 

Fflint, a Dinbych íawer gwaith ; 

Ac amgylchodd dir y Dehau 
Gydag awel bur y nef, 

Fel dyn addfed i’r wlad nefol, 

’Chydig cyn ei symud ef. 

PecweU yntau a’i croesawodd, 

Wr ffyddlona’ erioed a gaed, 

Newydd fyn’d, a newydd ddysgu 
Pur ganiadau ’r nefol wlad; 

Wedi gadael Llundain boblog, 

Dengmil ynddi ’n athrist iawn, 

Heb un gobaith mwy o’i glywed 
Fyth, na boreu na phrydnawn. 

Deugain agos o bregethwyr 
Oedd e ’n ’nabod yn y nef, 

Ac fu ’n seinio ’r jubil hyfryd 
Yn ei ddyddiau byrion ef, 

011 â’u t’lynau aur yn canu 
Yr un mesur a’r un gân, 

Ag a ganodd y côr nefol 

l’r bugeiliaid gwych o’r blaen. 

Fe gyfarfu â gwragedd serchog, 

Cywir, diwair, fu ’n y byd 
Yn fammaethod pur i’r eglwys, 

Yno yn moliannu ’n nghyd ; 

Mrs. Watkins, Pal o’r D’ryslwyn, 

Prisi, yn eu plith hwy gaed, 

* H. Pecwel, D.D., Ficar Bloxham, Sir Lincoln. 

Wedi cànu eu mantelli 
Fel yr eira yn y gwaed. 

Fy nychymyg sydd yn haeru 
Iddo weled maes o law, 

Ymhlith myrddiwn pur o wragedd, 
Hoff Jane Jones o’r Bala draw, 
Wedi derbyn myrdd o wobrau, 

Am y myrdd o seigiau llawn 
Rodd hi i’r pregethwyr fifyddlon 
Oedd yn pasio foreu a nawn. 

Chwe’ chant leiaf oedd hi ’n fwyda, 
Bob rhyw Gymdeithasfa fawr, 
Gwŷr a gwragedd, meibion, merched, 
Llanw ’r lloíft, a llanw ’r llawr ; 
Aeth ei chariad â’i helusen 
Yn finteioedd ar ei hol, 

Ac fe gym’rodd y côr nefol 
Hi a hwythau yn eu côl. 

Ac mae heddyw yn ffieiddio 
Dim ymddiried dirgel fu 
Ganddi ar ei holl haelioni 
I bwrcasu gwobr fry; 

Dim ond lesu sy ’n ei meddwl, 

Duw yn dyoddef aeth â’i bryd ; 
Cariad, heddwch, a llawenydd, 

Sy ’n ei llanw ’n awr i gyd. 

D’wed fy ffansi bod hi ’n erfyn 
Tros ei phriod sy ’n y byd, 

Os prioda, i gael mammaeth 
Fo i’r eglwysi ’n fammaeth glyd, 
Addfwyn isel, ostyngedig, 

Wnelo o’i íeddiannau ’n fifri,* 

Fel derbyniont hwynt eill deuoedd 
Yno mewn i’r man mae hi. 

Fe ga’dd weled yno Abra’m, 

Wr ffyddlonaf gaed erioed, 

Isaac unwaith fu ar yr allor, 

Yn etifedd oedd i fod; 

Jacob, a orchfygodd angel, 

Joseph, fu ’n y pydew ’lawr, 

Hwy a’u hil grediniol ffyddlon, 

’N awr o fewn y ddinas fawr. 

* Free. 

Fe ga’dd weled mil o filoedd 
O ferthyron c’lonog hy’, 

Aeth drwy ddyoddefiadau mawrion, 

Är eu taith i’r nefoedd fry : 

Maith, amrywiol, oedd eu poenau, 
Concwerasant oll drwy fíydd, 

Y maent yno heddyw ’n canu, 

Wedi myn’d yn hollol rydd. 

Fe ga’dd weled Paul lafurus, 

Lanwodd fyd â’i ’fengyl bur; 
loan, garodd lesu ’n fwyaf, 

Pan oedd yn yr anial dir ; 

Fe ga’dd weled Pedr g’lonog, 

Taran anghrediniol rai; 

Ac Apolos, pan y plenid 
Efengyl, fyddai yn dyfrhau. 

Fe ga’dd weled Mrs. Edwards, 

O Abermeirig, gynhes, glyd, 

A wnaeth ddefnyd^d o’i thalentau 
Hyd yr eithaf, yn y byd; 

Am ei rhyfedd garedigrwydd 
Yn llettya myrdd o saint, 

Yno ’n derbyn mawr ogoniant, 

Nad oes neb fynega ei faint. 
Ffynnon bywyd oedd hi ’n yfed, 

Heb ddim tristwch, heb ddira poen, 
Cariad dwyfol annhraethadwy 
Duw a’r croeshoeliedig Oen; 
Treulio deng mil o fiynyddau, 
Mawrion, meithion, gyda ni, 

Megys mynyd fach yw hyny 
Heddyw yn ei chyfrif hi. 

Ac ni chym’rai India ’r Dwyrain 
O’r Gorllewin fawr am dd’od 
Yma i’r ddaear, lle mae Satan 
A’i bicellau tân yn bod ; 

Colli ’r presennoldeb Dwyfol 
Ddim ond hanner mynyd awr, 
Fyddai ’n golled, gan yr addfwyn, 

Fwy na cholli ’r ddaear fawr. 

Ond rhyfeddu ’r ydwyf bellach, 

P’odd ’r ym ni ’n cael aros cyd 
Yn yr anial mae gelynion 
Yn byddino ’n dorf ynghyd; 

WILLIAM WILLIAMS, PANl'-Y-CELŸN: 

Myrdd o demtasiynau tanllyd, 

A’r rhai ’n beunydd yn parhau, 

A phob rhwyd â myrdd o edau 
Uffern ddwfwn yn eu gwau. 

Eto rhaid in’ aros gronyn, 

I hela praidd o’u tyllau maes; 

Rhaid pysgota ’r llynoedd dyfnion, 

Y mae ’r rhwydau eto ’n llaes; 

Mae ’n rhaid chwilio â lanterni 
Holl gornelau Cymru lawn, 

I gael allan briod lesu 
A lochesau dyrys iawn. 

Er in’ golli Dayies ffyddlon, 

Cyfyd Duw saith yn ei le, 

Ac arweinia gaethion Babel 
Yn finteioedd maith i dre’; 

Y cloff, y dall, a’r feichiog ofnus, 

Ni sy ’n esgor ar un waith, 

Ddilyn draed bugeiliaid c’lonog 
Trwy ’r anialwch dyrys maíth. 

Mae ’r Deheudir fawr yn feichiog, 

Hi gaiff esgor yn y man; 

Rhaid bydwragedd, rhaid mamraaethod 
I ymgeleddu ’r eppil gwan ; 

Pâr y Nef i’r ddaear dyfu, 

Rhaid crymanau ’fedi ’r ŷd ; 

Rhaid bugeiliaid gwych i’w gadw, 
Cludwyr da i’w gasglu ’n nghyd. 

Mae ’r athrawon sy ’n amgylchu 
Cymru, yn eu rhwysg a’u grym, 

Gan y gwres, y chwys, a’r lludded, 

Bron a threulio eu nerth yn ddim ; 

Rhaid cael bechgyn gwrol bellach 
Wedi eu gwneyd o loew bres, 

Allo ddyodde ’r rhew a’r eira, 

Gwyntoedd stormus, tarth a gwres. 

Mi dybygwn ’mod i ’n clywed 
Pur ganiadau ’r addfwyn Oen, 

O Plunlumon faith ei sylfaen, 

I Gaergybi draw yn Môn; 

Y mae adsain fwyn Calfaria 
Tros y Wyddfa fawr ei brig, 

I ni ’n tystio nad yw ’r Harglwydd 
Ddim wrth Wynedd heddyw ’n ddig. 

Na alerwch mwy am Ddayies, 

Ond dihatrwch at eich gwaith : 

Y mae ’r meusydd mawr yn wynion, 

Mae llafurwaith Duw yn faith; 

Pob un bellach at ei arfau, 

Aml yw talentau ’r nef; 

Sawl sy ’n ffyddlon gaiff ei dalu 
Ar ei ganftd ganddo ef. 

Doed i waered i’r Deheudir 
Ddoniau Gwynedd fel yn lli’, 

Aed torfeydd o dir y Dehau 
Trwy Feirionydd fyny fry; 

Fel bo cymyág ddoniau nefol 

Yn rhoi ’r gwleddoedd yn fwy llawn, 

’Falau a photelau llawnion, 

O las foreu hyd brydnawn. 

’R wy ’n rhoi cynghor byr i’w briod 
Gafodd golled uwch ei ffydd,— 

’Mofyn rhagor o gyfeillach 
Pur â’r lesu mawr bob dydd; 

Fyth na sugna laeth yr eglwys, 

Trwy un moddion îs y ne’, 

Ond drwy aros mewn cymundeb 
Glân nefolaidd âg Efe. 


RHIF XXVII. 

MARWNAD MRS. MARY MORICE, GWRAIG MR. DAYID 
MORICE, PREGETHWR YR EFENGYL.* 


YR HON A GAFODD EI SYMUD o’r BYD HWN ODDEUTU MIS EBRILL, 1788. 
At ba un y chwanegwyd rhai o fyfyrdodau Mr. David Morice ar y 
cyfryw achos. 

Diar. X. 7 : “ Coffadwriaeth y cyfiawn sydd fendigedig, ond enw’r drygionus 
a bydra.” 

G ALARNADAU íydd fy nhestyn 
Mae ’n debygol tra ’n y byd ; 

Mae priodas-ferch addfwyn lesu 
Yn myn’d adre’ o hyd o hyd; 

Un ac yn un sy ’n cael eu galw, 

Yn feunyddiol tua thre’ 

Fel y gallo eu henaid wledda 
Ar ddanteithion pur y ne’. 


• Priod y pregethwr grymus, Mr. David Morris, Twrgwỳn, neu, fel y byddai 
efe ei hun yn ysgrifenu ei enw, Dafydd Morys, oedd y wraig hon. Cyhoedd- 
wyd y Farwnad yn 1788, wedi ei hargraffu yn Nghaerfyrddin, gan J. Ross. 

Aeth y goelbren hen i’r arffed, 

Yn yr arfaeth gadarn bur ; 

Nid oes dygwydd, nad yw yno, 

Ar y môr nac ar y tir : 

Cyfoeth, tlodi, clod, ac anghlod, 
Clefyd, iechyd, marw a byw, 

Sy ’n teríynu ac yn cylchu 
Amser fel y myno Duw. 

Darfu dyddiau Mary Morice, 

Ac fe aeth ei lease hi i maes, 

Yr adeilad a ddattodwyd, 

Felly trefnodd dwyfol ras ; 

Ni oddefai ’r dreíen ddwyfol 
Iddi ronyn ragor fyw, 

’R oedd ei heisieu gyda ’r cwmni 
Ag sy fry yn moli Duw. 

Hi berffeithiwyd â chystuddiau, 

Ac fe ’u dyẂwyd ddydd a nos; 

Fel b’ai ’n debyg idd ei Harglwydd 
Mawr fu ’n dyoddef ar y groes; 

Ond y bustl chwerw atgas, 

Trwy rinweddau ’r dwyfol ras, 

A drow’d iddi cyn y diwedd 
Yn gysuron dwyfol flas. 

Yn nechreuad ei chystuddiau, 

Fe ddaeth cwmwí tywyll du, 

Fel rhyw len dair dyblyg gadarn, 
Rhyngddi a’r goleuni fry ; 

Nes i’r pelyderau nefol 

Brofodd hi gan waith o’r blaen, 

Fel y machlud haul brydnhawn-gwaith, 
I ddihengi arni ’n lân. 

Ac yn lle ’r awelon hyfryd, 
Dychryniadau ddaeth yn lli’, 

A chuddiasant mewn tywyllwch, 

Holl rasusau ’r nefoedd fry; 

Ar o’r dorf o addewidion 

Roddwyd yn yr ammod gras, 

Ni ddangosai, gan y tywyllwch, 

Un o rhai ’n ei ben i maes. 

Dyma ’r uffern, dyma ’r purdan, 

A bwrpaswyd iddi gael, 

Fel y gallai ’n ol d’od allan, 

Wel’d graslondeb lesu hael; 

Nid yw ’r melus byth yn felus, 

Nes bo ’r chwerw ’n myn’d o’i flaen, 
Mae ’r rhewogydd llym a’r eira, 

Yn pereiddio ’r gynneu dân. 

Ond nid hir bu yn y carchar, 

Trow’d yn ol y barau pres; 

Daeth yr haul fachludodd gynnau, 
Gyda mawrdra ’n awr yn nês ; 
Gwawriodd dydd ar enaid Mally, 

O’r uchelder cododd haul, 

Y mae ’n canu, ac yn diolch, 

A moliannu bob yn ail. 

Darfu ofn marw bellach, 

Darfu dychryniadau ’r bedd; 

’N awr mae ’n drachtio ’n flasus hyfryd 
Gariad pur a dwyfol hedd; 

Y mae marw ganddi ’rwan 
Lawer, lawer gwell na byw; 

“ Tragwyddoldeb gyda ’m Harglwydd, 
Fy holl ddymuniad heddyw yw.” 
Dyma ysbryd Mary Morice 

’Chydig bach cyn myn’d o’r byd, 

Yn dystiolaeth lawn i’r eglwys, 

A.g oedd iddi ’n ffrynd o hyd : 

Hi aeth trwy ’r lorddonen arw, 

Heb nac ofn, nac aeth, na braw, 

Ac hi landiodd mewn llawn heddwch 
Ar y tir sy ’r ochor draw. 

O galared y gyn’lleidfa 
Fawr lîosog íaith am hyn, 

Sydd yn bwyta Bara 'r bywyd, 

O fewn capel y Twrgwyn, 

Collwyd mam, a chwaer, a mammaeth, 
Collwyd gwraig garuaidd wiw, 

Ac nad oes all lanw ’r golled, 

Ond yr Hollalluog Dduw. 

Os rhagluniaeth drefna imi— 

F’ allai fyth fydd hyny ’n bod,— 
Wrth gyhoeddi ’r ’fengyl oleu, 

I dŷ Dafydd Morys dd’od, 

A gwel’d Mary ’n eisieu yno, 

Gwn y tyr afonydd hallt, 

O fy llygaid fel o greigydd, 

Er mor wyned yw fy ngwallt. 

2 N 2 

Mwy yw Dafydd ymhob ystyr, 

Uwch na Mary raddau heb ri’, 

Mwy talentau, mwy arddeliad, 

Godidocach swydd na hi’, , 

Ond am garu, ymgeleddu, 

Gwneyd y rheidus oer yn glyd, 

Yr oedd Mary yn abl ateb 
Neb rhyw wraig o fewn y byd. 

Doed Pregethwyr fan y deuent, 

Gogledd, de, neu ddwyrain bell, 

I’r Twrgwyn, gyhoeddi allan 
Bur newyddion Jubil well; 

O ba ddwg,* o ba dalentau, 

O ba raddau, o ba ddawn, 

Hwy gaen’ ffeindio Mary Morice 
O garueiddiwch pur yn llawn. 

Dafydd, nerth dy fywyd ydoedd, 

Chwaer, a phriod, mam dy blant, 

Gwn fod hiraeth yn dy galon, 

Er mai ’r nef aeth â hi bant : 

Gwn am dy ddadleuon manwl, 

“ Pa ddyddanwch sy i mi íyw ? 

Tristwch yma, tristwch acw, 

Collais fy ymgeledd wiw. 

“ Oer yw ’r gwely, oer yw 'r gegin, 

Oer yw ’r parlawr, oer yw ’r hall, 

Pan nad oes o’r fwya’ gerais 

’N awr yn un o’r rhai ’n i’w chael; 

Y mae ’m lletty ’n llwyr amddifad 
O gysuron o bob rhyw, 

Fedda’ i bleser îs yr wybr, 

Pan nad oes mo Mally ’n fyw. 

“ Pan bwy ’n rhoi fy hun i orwedd, 

Heno yn fy ngwely lawr, 

Mi och’neidia’, mi riddíana’, 

Unig, unig wyf yn awr, 

Fedda’ i neb i dd’weyd fy ngofid, 

Neb i gydymdeimlo â’m gwae, 

’N awr mae ’r ddaear i mi ’n ddiflas, 

’D wy’ ond un, ni fuom ddau. 

“ Neb ni wyr pa beth yw ’m colled, 

Ond y gweddw unig ddyn, 

* O ba ddygiad i fyny, mae yn debyg, yw y meddwl. 

Ag a gollodd wraig serchoca’, 

Hanner llawn o hono ei hun; 

Y mae benyw dyner dirion, 
Ymgeleddgar, gynhes, wiw, 

Yn rhyw bena’ un o roddion 
Ar y ddaear roddodd Duw, 

“ Arglwydd lirion, ti yn unig, 

Yw fy Ymgeleddwr clyd, 

Yn lle chwaer, a gwraig, a phriod, 

’N awr dy Hunan sydd i gyd ; 

’R wyt Ti ’n abl llanw ’m llettŷ, 
Parlawr, gegin, gwely oer, 

A rhoi yn lle Mally dyner, 

Drysor mwy nag fedd y môr. 

“ Ti roi chwaer, a mara, a mammaeth, 

I mi ymhob anial fan, 

Fy ymgeledda, ac a’m tendia 
Fel y baban eiddil gwan; 

Ac os clefyd ddaw ’m cyfarfod, 

O ba natur bynag ryw, 

Mi gaf ffryns ffyddlonaf yno, 

Megys pe b’ai Mally ’n fyw. 

“ Bellach mi ro mhwys ar f’ Arglwydd, 
Mae E ’n ddigon mawr ei hun; 
Gwell na thrysor mawr yr India, 

Gwell na daear, gwell na dyn; 

Mae E yn abal troi pob tristwch, 

Mae E yn abal troi pob gwae, 

Trwy roi prawf o’i heddwch dwyfol 
I mi ’n hyfryd lawenhau. 

“ Bellach mi af at Fariah, 

Fyth ddaw hi yma ataf fi; 

Nid oes gwra trist na gwreica, 

O fewn muriau ’r nefoedd fry; 

Gŵr a gwraig, er ffeinied enw, 

Eto erioed ni chlywyd sôn 
Yn y nefoedd am un enw, 

Ond sancteiddiol Wraig yr Oen. 

“ Mi ddifyra ’m hamser bellach, 

Wrth y dalent rowd i’m rhan, 

Mi farchnataf ac ennillaf, 

Er nad wyf ond eiddil gwan ; 

Byth ni fydda’ i ’n segur, weithian 
Mi wna ’r dalent fach yn ddwy, 

Ac os nerth ry f’ Arglwydd imi, 

Gwnaf hi ’n ddeg, neu fallai ’n fwy. 

“ Mi ga’ nhalu o flaen y frawdle 
Am yr hyn roes nef i’m rhan; 

Nid rayfi, ei ras ef ydyw 
011 a fedda’ adyn gwan; 

Fe bîa ’r dalent, fe bîa ’r gweithio, 

Fe bîa ’r gallu a’r gras yn un ; 

Ac mae ’n talu yn y diwedd 
Am ei ryfedd ras ei hun. 

“ Mae fy ngwraig i wedi derbyn 
Gwobr yn y Baradwys bur, 

Gwerthfawrocach na thrysorau 
Welwyd ar na môr na thir; 

Mae o fewn i furiau ’r ddinas, 

Lle na wyddys ddim am drai, 

Poen, a dolur, ac och’neidiau, 

Gruddfan, galar, fyth na gwae. 

“ Yn nghwmpeini ’r holl ferthyron 
Aeth trwy fílamau mawr o dân; 

Nad attaliodd traws fygythion, 

Na deniadau ’r byd hwy ymlaen ; 

Gyda myrdd myrddiynau o rheiny 
Sydd yn gwisgo ’r llîain main; 

Minnau íyddaf, Dafydd Morys, 

Rhyfedd yw, yn un o’r rhai ’n.” 

RHIF XXVIII. 

MARWNAD MRS. CATHERINE JONES, GWRAIG MR. 

WILLIAM JONES, O BLWYF TREFDDYN, YN SIR 

FYNWY. 

YR HON A FUODD FARW MAWRTH lO, 1789, YN 60 MLWYDD OED, AC A 
GLADDWYD YN EGLWYS TREFDDYN.* 

Hon oedd wraig gall, weddaidd, dawel, elusengar, a pharchedig gan bawb 
a’i hadwaenai; ond uwchlaw pob peth hynod ynddi ydoedd ei duwioldeb, yn 
yr hon, o ran goleu clir, athrawiaeth loew, bywyd manwl, sanctaidd, zel dros 
rym duwioldeb, yn enwedig ffydd yn, a chariad at yr Arglwydd lesu, yr oedd 
yn abl i’w chymharu â’r gwragedd penaf yn Nghymru. 

M AE amserau dyn yn dirwyn, 

Dydd at ddydd yn d’od i ben 
At bwyntiedig awr a drefnwyd 
Gan Greawdwr dae’r a nen; 

Nis byrheir ef, ni estynir, 

Y mae ’r fynyd fach a’r awr, 

* Caerfyrddin, argraffwyd gan John Daniel, 1789. 

Mewn rhyw ’sgrifen ddigyfnewid 
' Ar ddalenau ’r arfa^th fawr. 

William Jones, ’r ych yn amddifad, 

Buoch ddau, ’d oes heddyw ond un, 

Can’s fe ’sgarodd angeu diried 
Hen briodas gynhes gun; 

Kate ddiangodd dros yr aber, 

Ac a landiodd ar y tir 
Perffaith lawn, dymunol, hyfryd, 

Pwrcas gwaed ei Phrynwr pur. 

Daeth y dyddiau hir i fyny, 

I roi terfyn ar ei hoed, 

Dydd heb ofn iddi o hono, 

Ond llawenydd wel’d ei dd’od; 

Dydd i orphen anial yrfa, 

Dydd ’wneyd dyben ar bob gwae, 

Dydd ei gwynfydedig alwad 
I lawenydd sy ’n parhau. 

Fe estynwyd dyddiau ’n Harglwydd, 

Ni fydd terfyn ar ei oes, 

Tra fo rhai ’r un ddelw hyfryd 
Ag E ei hun yn myd y groes ; 

Yr oedd Kate yn ’mestyn ati, 

Yn ymdrechu am wisgo ’i lun, 

Ymhob dawn, a gras, a thymher 
Ag a wisg anmherffaith ddyn. 

Gwelwch wraig wedi gwneyd aberth 
Lawn o’i deunaw oed ymlaen, 

Hyd at driugain mlwydd a deuddeg,* 

I was’naethu ei Phrynwr glân; 

Credu, caru, ymddifyru 

Yn yr iachawdwriaeth lawn, 

Oedd gorchwylion penaf Cathrine 
O foreuddydd hyd brydnawn. 

Hifga’dd arg’oeddiadau dyfnion, 

Tan athrawon aeth i maes, 

Harries, Whitfield, Rowland, eraill, 

Bloeddwyr udgyrn dwyfol ras; 

Hi fu ar ochr mynydd Sinai, 

Yn y mellt a’r dychryn mawr, 

• Ymddengys hyn yn anghyson â’r hyn a ddywedir ar y wyneb-ddalen, sef 
iddi “farw yn 60 mlwydd oed.” Tybiwn mai “Hyd at driugain mlwydd ’ a 
deuddydJ, neu a chwaneg, a fwriedid ysgrifenu. 


568 WILLIAM WILLIAMS, PANT-Y-CELYN 

Pan oedd mwg, a tharth, a thymhestl 
Yn tywyllu ’r oleu wawr. 

Hi ga’s ’n ol y dymhestl greulon, 

A dychryndod Sinai fryn, 

Brofi Ẃas telynau Sîon, 

I bereiddio ’r ofnau hyn; 

Llanwyd hi o’r llawenydd hyfryd 
Ag na adnabu ’r byd o’i ryw, 

Yfed o’r cwpanau llawnion 
Sydd yn mhresennoldeb Duw. 

Yno fifodd ei holl ammheuon, 

A’i holl oínau, er eu grym, 

Megys niwlen wag ddisylwedd, 

O flaen awel deneu lym; 

Nes daeth pur ganiadau Sîon, 

Sydd yn cario eu dwyfol rin, 

I bur loni ei hysbrydoedd, 

Fel y llona ’r melus win. 

Hymnau mwy ei chân gyfifredin, 

A’i difyrwch ddydd a nos, 

Hymnau am ddyoddefaint Iesu, 

Hymnau dwyfol waed y groes; 

Mor gyfarwydd yw hi ynddynt, 

Mae ’n eu nabod hwy a’u sain, 

Ac yn ddystaw, neu yn gyhoedd, 

Mae o hyd yn canu rhai’n. 

Mae marwnadau ’r rhai ddiangodd 
Tros y tònau i’r nefol dir, 

Yn ei helpu i dreulio ’i hamser 
Mewn difyrwch tawel, pur; 

Cyn ei myned drwy ’r lorddonen 
’R oedd hi ’n gwledda gyda hwy 
Ag sy heddyw o fewn y bywyd 
Yn ymborthi ar ddwyíol glwy’. 

’R oedd hi ’n llawen, ’r oedd hi ’n hyfryd, 
A dyddanus iawn ei chân, 

Feddwl am y gweinidogion 
Ag oedd wedi myn’d o’r blaen; 

Y rhai roddodd iddi fanna, 

Dyfroedd gloew, dwyfol, clir, 

Yr un ymborth pur, digymysg, 

Ag sydd yn y nefol dir. 

Fe rodd nefoedd iddi fantais 
At bereiddio ei nefol fryd, 

Tynu ymaith ei golygon, 

Ddyddiau hir cyn myn’d o’r byd; 
Fel b’ai holl deganau ’r ddaear 
Iddi ’n oerllyd a di-flas, 

A gofalon gwag disylwedd 
Idd eu taflu ’n lân i maes. 

Llygaid cnawd wedi diflanu, 

Llygaid enaid ddaeth yn glir, 

Fe bellhäodd dae’r oddiwrthi, 

A nesäodd nefol dir; 

Fe ddaeth peraroglau ’r meusydd 
Hyfryd sydd yr ochr draw, 
Nes-nes beunydd, nes o’r diwedd 
Cael eu profi maes o law. 

O na chawn i deimlo ’r grasau, 

A’r tymherau nefol rhad, 

Ag a brofodd Kate, cyn symud 
O dir gwae i’r hyfryd wlad ! 

O na feddwn ar lawn sicrwydd, 
Diammheuol, cadarn, cry’, 

Ag oedd yn cartrefu ’n wastad 
Yn ei mynwes gynhes hi. 

Mae ei chnawd hi wedi darfod, 
Bwyd i’r pryfed mân ni fedd, 

Nid oes braidd ond croen ac esgyrn 
Ganddi i osod yn y bedd; 

Darfu tegwch corfif yn hollol, 

Enaid nefol sy yma ’gyd, 

A gruddfanau dyfnion, melus, 

Am feddiannu ’r dwyfol fyd. 

Dacw hi ’n eistedd yn ei chadair 
Wellt, o flaen y tanllwyth tân, 

Ac yn canu hymnau ’n beraidd 
Am yr iachawdwriaeth lân ; 

Y mae ’n cofio ’r Ysgrythyrau 
Sydd am Iesu a’i farwol glwy’, 

Ac âg allwedd nefol brofiad 
Mae ’n eu hyfryd ddadglo’ hwy. 
Mae ’n adnabod athrawiaethau 
Goleu, clir, y dwyfol ras, 

Mae ’n archwaethu, mae yn profi, 
Ac arogli eu nefol flas; 

Mae yn yfed, mae yn drachtio 
O’r fifynonnau gloew, pur, 

Ag sy ’n tarddu maes yn gyson 
O fynyddau ’r dwyfol dir. 

Mae ’n cymeryd llyfrau Moses, 

A’r cysgodau maith o’u bron, 

A’u cymhwyso mae yn gyson 
At yr iachawdwriaeth hon ; 

Mae ’n deongli ’r manau tywyll 
Ag fu iddi gynt yn hir, 

Ac fe yfodd yn y diwedd 

O honynt ddyfroedd gloew, pur. 
’R oedd hi ’n deall athrawiaethau 
Ammod hedd yn oleu iawn; 

Ac yn gwybod pwy bregethai 
Wirioneddau ’fengyl lawn; 

Caru ’r gweinidogion hyny 
Oedd yn llawn o’r nefol dân, 

Ac yn rhoi yn ngwraidd yr adail 
Iesu Grist yn gongl-faen. 

Dyma ’r hen athrawiaeth loew 
Ag a burwyd gynt drwy dân, 
Oedd yr unig hyfryd foddion 
Dynai ysbryd Kate ymlaen; 
Ysbryd dwys yr hen ferthyron, 

Aeth drwy fílamau fyny fry, 

Oedd ei hunig bur ddifyrwch, 

Dyna ’r taste oedd ganddi hi. 

Pan b’ai rhai ’n pregethu pynciau 
Mân, fel yr enwaediad gynt, 

A’u dyrchafu ’n uchel, uchel, 

Megys baner yn y gwynt, 

Hi ffieiddiai ’r fath athrawiaeth, 

Fel o Phariseaidd ryw, 

Rhoddi degwm mint, ac anis 
Mân, yn lle cyfiawnder Duw. 

Paul i mi, Apolos finnau, 

Eraill, Cephas aeth â mryd; 

Hyn nid oedd gan Kate ond ynfyd, 
Iesu ei hunan, Iesu i gyd ! 

Dymá ’r drefn a’r ddysgybíaeth 
Medd rhyw fi^ot^ poethlyd, byw; 
Nage; ’r man mae Kate yn ddewis, 
Lle bo presennoldeb Duw. 

O briodas hawddgar, hyíryd, 

Kate a William rowd ynghyd; 

• Bigot. 

Mewn rhyw gwlwm wedi ei drefnu 
Yn yr arfaeth cyn bod byd ! 

Ni fu priod-fab mwy tyner, 

Ni fu priod-ferch fwy mwyn, 

Fel y darfu i iau priodas 

Gael yn esmwyth iawn ei dwyn. 

Hi gai ’r ffordd a fyddai ’n chwennych, 
Roi o’i meddiant yn ei hoes, 

Felly William, fel y mynai, 

Heb un gair na chwedl groes ; 

I maes, i mewn, o’r hall i’r parlawr, 

Ac o’r bwrdd i’r gwely clyd, 

Nid oedd Glannant-da ond heddwch, 

A charueiddiwch drwyddo i gyd. 

Hi rodd fenthyg ei meddiannau 
I lachawdwr mawr y byd, 

Ac mae heddyw ’n cludo ’r rhenti 
Yn fyrddiynau maith ynghyd ; 

Arian daear gynt gyfranodd, 

Ond mae ’n derbyn arian nef, 

Cariad a llawenydd perffaith, 

Yn ei gwmni dwyfol Ef. 

Rhaid i’w chorfif yn mynwent Trefddyn 
Orwedd mewn cadwynau pridd, 

Hyd y dydd appwyntiwyd iddo 
Ollwng y rhai hyn yn rhydd, 

At ei phuro o bob llygredd, 

Oedd yn flinder mwya’ ’i hoes, 

Am ei fod, bob awr a mynyd 
I sancteiddrwydd fyth yn groes. 

Hi ddaw fyny yn y boreu, 

Megys haulwen fawr y nef, 

Gyda miloedd myrdd o seintiau 
Perffaith i’w gyfarfod Ef; 

Ac ni chollir y grawn lleiaf, 

Ond fe íynir oll ynghyd, 

O’i mân Iwch hi, pe b’ai ’n gorwedd 
Obry yn eithafoedd byd. 

Mae ger bron yr orsedd ddysglaer, 

’N awr yn nheml Duw a’r Oen, 

Heb na chystudd na themtasiwn, 

Galar, gofid, gwae, na phoen; 

Ac yn drachtio o fifynnon bywyd, 
Cariad o berfifeithiaf ryw. 

Ag sy ’n llifo maes heb orphen, 

O anfeidrol gariad Duw. 

Nid oes arni ofn pechu, 

Fel y dyddiau hen o’r blaen, 

Fe ddiwreiddiwyd o’i thymherau 
’N hollol y daearol dân ! 

Elíen nefol, fel rhyw ddylif, 

Sy ’n ei llanw hi oll o’r bron, 

Ag nas profodd neb gyfîelyb 
Eto ar y ddaear hon. 

Y mae heddyw yn gwel’d yn eglur 
I ofynion nefoedd fry 
Gael eu talu gan ei Harglwydd, 

Wrth ddyòdde’ ar Galfari; 

Ac i’r gyfraith gael bodlondeb, 

Uwch ei gofyn, eitha’ radd, 

Am ì ddyn â’r Duwdod ynddo 
Ar Galfaria gael ei ladd. 

Gwel’d ei heddychu mae â’r Duwdod, 

Flwyddau hir cyn cael ei bod, 

Am i’r Iesu dalu ’r ddyled, 

Mewn un dydd, oedd arni erioed, 

A myn’d dan y gosb ei hunan, 

Symud ei heuogrwydd drud, 

Yn mhen pedair mil o flwyddau 
Ar ol iddo greu y byd. 

RHIF XXIX. 

MARWNAD MISS SUSANNA PRICHARD, AIL FERCH 
EYAN PRICHARD, YSW., O’R COLLENAU,* 

YN MHLWYF LLANTRISAINT, YN SIR FORGANWG, YR HON A YMADAWODD 
A’R BYD DYDD MAWRTH, YR 20 FED O EBRILL, 1790 , YN YR 20 FED 
FLWYDD OT HOED, WEDI BOD CHWECH WYTHNOS YN GLAF O GLEFYD 
TRWM, OND YMADAWODD MEWN HEDDWCH A LLAWENYDD ANNHRAETH- 
ADWY A GOGONEDDUS. 

D YDDIAU ’r nefoedd sy ’n addfedu, 

Mae ’n rhaid casglu rhei’ny ’nghyd 
Ag a roddodd y Tad neíol 
Idd ei Fab cyn seilio ’r byd; 

Ac ni chollir un o honynt, 

Mae eu henwau ’n ’sgrifen lawn, 

■* Y ferch ieuangc uchod oedd chwaer i’r diweddar Mr. Prichard, Yicar 
Llandaf. Methodistiaeth Cymru. Cyf. III. 74. Argraffwyd y Farwnad 

yma y tro cyntaf yn 1790, wedi ei hargraffu yn Nghaerfyrddin gan loan Daniel. 

Ar ddalenau ’r arfaeth gadarn, 

Cyn bod boreu na phrydnawn. 
Rhaid i rai o honynt dreiddio 

Trwy ryw ddyfroedd mawr a thân, 

A bod flwyddau hir mewn rhyfel, 

Nes b’ont bron llewygu ’n íân; 
Gwylio, ymladd fyth heb orphwys, 
Chwareu ’r cleddyf gloew glâs, 

Ond trwy orchest anghyfíredin, 

Yn y diwedd cario ’r maes. 

Ond fe roddwyd yn yr arfaeth, 

Rai i feddu ’r dwyfol hedd 
Heb fod c’yd a’r lleill mewn rhyfel, 
Cael ond cam o’r bru i’r bedd; 
Myrdd o’r groth yn myn’d i’r bywyd, 
Myrdd cyn pwyso ar eu traed, 
Gwedi derbyn Ysbryd lesu, 

Hen addewid bur y Tad. 

Rhai ’n eu hie’ngctyd tan rym nwydau 
Sydd yn cael eu galw maes, 

O lochesau ’r llew cynddeiriog, 
Mynydd y llewpartiaid cas; 

I wneyd priod lesu fyny, 

A chael gwisgo ’r Hîain main, 

Ag a wauodd E ar Galfaria 
’N fantell newydd wen i’r rhai’n. 

Hi Susanna, o Gollenau, 

Addfwyn, dyner, ydoedd un 
Ag a wisgwyd felly ’n rhyfedd, 

I briodi ei Phrynwr cun; 

Dysglaer wisg, heb un brycheuyn, 
Haul ei hunan ydoedd hi, 

Sydd yn maeddu fil o weithiau 
tlaulwen y ffurfafen fry. 

Cyn rhoi modrwy ar fys Susanna, 
Tywysog nef part’odd hi ei hun; 
Rho’dd hi ’n ysgol y Tad nefol, 

Lle cystuddiwyd hi yn flin, 

Am na ddaw neb at yr lesu, 

I brofi ei efíeithiol ras, 

Nes eu harwain, trwy rym ofnau, 

O’u pleserau oll i maes. 

Yna, ’n ol ei gwneyd hi ’n barod, 
Myrrh, a chasia, aloes pur,— 


574 


WILLIAM WILLIAMS, PANT-Y-CELVN : 

Peraroglau ’r wlad ddymunol 
Sy ’n pereiddio ’r nefol dir,— 

Fe ’i derbyniodd hi i’w fynwes, 

Ac a’i gwnaeth hi ’n briod gun, 

Fel cai feddu ’r etifeddiaeth, 

Roddodd Duwdod iddo ei hun. 

Ar foreu-ddydd ei phriodas 
Fe rowd coron ar ei phen : 

Deuddeg seren sy ’n rhagori 
Ar rai pena’ sy ’n y nen ; 
Athrawiaethau iachawdwriaeth, 

Hyfryd geingciau ’r ammod rhad; 
Hithau gwisgodd hwynt heb g’wilydd 
Ar ei thaith i’r neíol wlad. 

Uwch pob dysgwyl, uwch pob tybiau, 
Cwympodd arni awel hedd; 

Yn ddisymwth flfodd o’i meddwl 
Danllyd ddychryniadau ’r bedd ; 

Pan oedd tywyllwch dudew ’n eistedd 
Ar ei orsedd gadarn, gref, 

Fe ddiíîanodd megys cwmwl 
O flaen hyfryd oíeu ’r nef. 

Yno darfu taran Sinai, 

Llais yr udgorn aethus cry’, 

Tân yn fflamio ’n byst trwy ’r wybr 
Dew i entrych nefoedd fry ; 

Llais y delyn fwyn ddihunodd, 
Heddwch, heddwch, ydyw ’r dôn; 
Cariad mawr heb derfyn arno, 

At y croeshoeliedig Oen. 

Deuwch bellach at y gwely, 

Chwi gewch glywed sut yw ’r wledd 
Sy gan seintiau ag sy ’n yfed 
Heddyw fry o’r dwyfol hedd; 

Mae Susannah yn dechreu ei phrofi, 
Braf mae ’n drachtio o’r àfon bur, 

Ag sy ’n rhedeg o ddw’r bywiol 
Tros wastadedd Salem dir. 

Darfu achwyn ar rym clefyd, 

Dolur yma, dolur draw, 

Nid oes poen, na chur, nac achwyn, 

Ar na phen, na throed, na llaw; 
Llosgodd cariad dwyfol boenau, 

Neu fe ’u anghofìwyd, ’s gwn pa fodd. 

Am fod lesu ei hanwyl Briod 
011 yn unig wrth ei bodd. 

Y mae ’n gwel’d yr ardal hyfryd 
Heddyw lawer yn fwy clir, 

Nag y gwelodd llygaid natur 
Eto erioed ddaearol dir; 

Nid oes gwmwl, nid oes niwlen 
Rhyngddi ’n awr a’r nefol wlad; 

Gliriach, gliriach, idd ei golwg, 

Nesa’ mae i dŷ ei Thad. 

’N awr hi ddysgodd iaith yr ardal 
Lle mae ei Phriod pur yn byw ; 

Hi anghofiodd iaith y ddaear, 

Llwyr ddyeithr iddi yw; 

Canmol, moli, yw ei hanthem, 

Yr un allwedd, a’r un dôn, 

Ac sy gan y werin berffaith 
O flaen gorsedd Duw a’r Oen. 

Y mae ’n gwaeddi ar bawb a’i gwelo 
’N gorwedd ar ei gwely lawr, 

Am foliannu â’u holl egni, 

Ras di-drai ’r Cyfryngwr mawr; 

“ I wlad belì (eb hi) ’rwy ’n landio, 

Hono yw un nefol bur, 

Gwlad i mi tros dr^ywyddoldeb, 

Ac mi medda’ hi cyn bo hir. 

“Fe ddaw ’r dydd ar fyr ca’ i nofio 
Yn y tawel, hyfryd hedd, 

Heb fyth golli hanner mynyd 
Olwg ar ei hyfryd wedd; 

Maes o law fe ddaw i’rn ’mofyn, 

Parod wyf, âf gyda’r Gŵr 

Ddaeth i brynu f’ enaid euog, 

Trwy ddyfnderoedd gwaed a dw’r. 

“ Cariad perflfaith sydd yn llanw 
O fewn im’ fel tonau ’r môr, 

Fwy-fwy, fwy-fwy, heb attalfa, 
lesu yw ei anfeidrol ’stôr; 

Cariad Duwdod, heb un terfyn, 

Dechreu, diwedd, na dim trai; 

Cariad ag wyf fi Susannah, 

Heddyw yn ei wir fwynhau. 

“ Mae fy ofnau wedi ’hedeg, 

Er mor daeog buont gynt, 

Fel yr ûs neu ’r llwch ysgafnaf 
O flaen nerthol ’stormus wynt; 

Prin ’r wy ’n credu, gan mor dawel 
A goruchel yw fy ngwledd, 

Nad wy’ eisoes wedi dianc 
I’r ardaloedd draw i’r bedd. 

“ Pe cawn gynnyg ar drysorau 
Sy ’n mynyddau ’r India draw, 

Aur ac arian, perl a gemau, 

’N awr a’u rhifo ar fy llaw, 

Am un íynyd fach o golli 

’R dwyfol berffaith wir fwynhâd, 

Fel ysgubion brwnt disylwedd, 

Mi damsangwn tan fy nhraed. 

“ Dyma ddyfnder o ryfeddod, 

Mil o ryfeddodau ’n un; 

Pasio heibio i fyrdd mwy teilwng, 

Fy achub i, druenusaf ddyn ; 

Dim ni che’st ti ynwyf, Argíwydd, 
Onid pechod o bob rhyw; 

Deuwch, gwelwch elyn perffaith 
Heddyw ’n berffaith fírynd i Dduw. 

“ O fy lesu mawr, trugarog. 

Dere â thŷ ’r Collenau o’i fron, 

Hen ac ieuanc i gael drachtio 
Dw’r y ffynnon loew hon ; 

Fe b’ont yno ar dy ddehau, 

Yn y dorf bwrcasodd gwaed, 
De’wch i mewn, chwi fendigedig, 
Ffyddlon, gywir blant fy Nhad.” 
Chwi physygwyr mawr eich rhyfyg, 
Sydd â’ch ymffrost gas a’ch ’stwr, 
Pa’m gwnewch gynnyg gadw priod— 
Priod-ferch oddi wrth ei Gwr ? 
Rhaid yw iddi fyned adre’, 

’D oedd hi ’n perthyn dim i’r llawr, 
Ragor na chael gwely ynddo 
Hyd yr adgyíodiad mawr. 

Susan, Susan, dos i’r ddaear, 

Dyfnder daear yw dy le, 

Nes y gwneir o’th Iwch, er raaned, 
Goríî cyffelyb iddo fe; 

Nid ä mymryn bach o’th ludw 
Fyth ar goll, fe ’i cwyd i’r làn, 

Ac ry’ gorff it’ a g’wilyddio 
’R haul a’r lleuad yn y man. 

Mae fy ffydd i ’n awr yn edrych 
Draw am dani ’mhlith y llu, 

Saint, merthyron, a phrophwydi, 
Perffaith gwmni ’r nefoedd fry; 

Ac mi gwela’ hi yno ’n oleu, 

Ac mi glywa’ ei llais hi ’n awr, 
Blith tra phlith â myrdd myrddiynau 
Yn moliannu eu Harglwydd mawr. 

Fe ddaw eto ferched ieuainc, 

Yn fynteioedd heb ddira rhi’, 
Trwy ’r anialwch dyrys, diffaeth, 

Gam a chara i’w dilyn hi; 

Ac hwy gânt oleuni ’r heulwen 
Yn y dyffryn tywyll du, 

Lle mae angeu yn dychrynu 
Miloedd o’r annuwiol lu. 

Ni wnaeth Susan ond blaenori, 

Ac hi safodd rhag deng mil 
O ryw demtasiynau creulawn 
Ag sydd ar y llwybr cul; 

Hi aeth heibio rhai ’n yn ddystaw, 
Heb gael archoll cryf na braw; 
Felly landiodd yn ddiglwyíau 
Mewn i dir y bywyd draw. 

Ac nis tynodd ronyn anair 
Ar Efengyl lesu mawr, 

Na gwrthgilio, neu ynte oeri, 

Glynu wrth deganau ’r llawr; 

Yn ei chariad cyntaf par’odd, 

Ynddo nofiodd tua ’r ne’, 

Ac mae heddyw ’n yrahyfrydu 
Yn ei bresennoldeb E. 

Ffarwel bellach, ferch serchocaf 
Ag a welodd neb erioed, 
Dedwydd yw tros dragwyddoldeb 
A ddilyno ôl dy droed ; 

Fe rowd i ti fwy o'gyfoeth 
O fewn muriau pur y ne’, 

Nag gynnwysir yn mynyddau 
India ’r Dwyrain, India ’r De. 

RHIF XXX. 

MARWNAD MISS ELIZA PRICE, 

O RYD-Y-COLOMENOD, GER LLANGRANOG, SIR ABERTEIFI. 

F E ddaeth angeu i Langranog, 

Gelyn creulon dynol-ryw, 

Ac a dorodd un o’r blodau 
I’engaf, hyfryd, hardd ei liw ; 

Gwyryf serchog, fwyn, larieiddiaf, 

Pingcen bur, tan ddeunaw oed, 

Yn ei natur y gar’eiddiaf 
Ag a welodd dyn erioed. 

Rhyd-c’lomenod sy ’n galaru, 

Tristwch sy trwy ’r palas hardd, 

Yn y gegin, yn y parlwr, 

Trwy bob alley lân o’r ardd; 

Trwm och'neidiau sy yno ’n concro, 

Dagrau gloew ’n ílifo lawr, 

Un yn ol y llall heb attal, 

Megys tònau moroedd mawr. 

Price ei hunan, er cadarned, 

Gollodd ran ei degaidd wedd; 

Synodd arno orfod credu 

Fod ei Eliza i fyn’d i’r bedd; 

Mae pob pleser a diíyrwch 
Oddifewn ac o tu fees, 

Yno wedi colli eu henw, 

Yno wedi colli eu blas. 

Mi ä mewn i’r neuadd eang, 

Fel yr aethum weithiau o’r blaen, 
Dorothea drist a’m cyfarch 
Âc a’m tywys i ymlaen ; 

Rhed Eliza i mewn i’w meddwl, 

Cwymp y dagrau ’n llif di-drai, 

Minnau doddaf wrth ei gweled, 

A chymeraf ran o’i gwae. 

Ffrynd i’r Bibl, ffrynd i’r teulu, 

Ẁrynd i etifeddion gras, 

Oedd yr eneth ar yr elor, 

Aeth o’r neuadd wèn i maes; 

Fe gaed colled uwch ei draethu, 

Planwyd ynddi elfen bur, 

Ag a fuasai ’n fendith helaeth 
I’r eglwysi cyn b’ai hir. 

Dacw hi ’n gorwedd ar y gwely, 
Gwridog hyfryd yw ei gwedd, 
Wedi ei gwneyd yn ddigon boddlon 
I fyn’d i orwedd yn y bedd; 

Gras oddiuchod ddaeth i’w harwain, 
Gras ymaflodd yn ei llaw, 

Ac a’i tywysodd yn ei hie’nctyd 
Mewn i dir y bywyd draw. 

Yn ei chystudd y dadguddiwyd 
Iddi gael y dwyfol dân, 
Rhinwedd, dygiad, natur addfwyn, 
Dybid ynddi oedd o’r blaen ; 

Ond yn ngwyneb angeu creulawn 
Dygodd dyst o flaen y Ne’, 

Bod hi wedi yfed dyfroedd 
O’i fíynnonau bywiol E. 

O gwrandewch ei haraeth beraidd, 
Nefol lais ar wely cur, 

Yn cynghori ei ffryns anwylaf 
Droedio ffordd y bywyd pur ; 
Mae rhyw awel gyda ’i geiriau 
O’i gwefusau ’n d’od i maes, 

Mae dyferion casia a champhir, 
Myrr a manna hyfryd flas. 

Hi orphenodd ar ofidiau 
Ag sydd yma i rai byw, 

Myrdd o groesau a chystuddiau 
Yw ’tifeddiaeth dynol-ryw; 
Wermod, fìnegr, a bustl, 

Cwpan chwerw mam a thad, 

Ni ddaw fyth i flino rhei’ny 
Aeth i mewn i’r nefol wíad. 

Dacw ’r pridd yn cwympo arni, 
Dacw Mamma ’n llwfrhau, 

Rhan o’m gobaith, ebe hi, roddwyd 
’N awr i orwedd yn y clai! 

Ond mi gwela’ hi eto ’n codi 
Fel yr haul dysglaerwyn, pur, 
Gyda myrddiwn o fyrddiynau 
O rai sanctaidd cyn bo hir. 

Pe b’ai Price yn berchen heddyw 
i! oll fwngloddiau aur Peru, 

A’u rhoi ’n wobr i’w Eliza 
Am i’r ddaear dd’od i íyw, 

Dyma ei hateb, “ Byddwch barod; 

Nid yw mynydd aur a’i ’stor, 

Yma heddyw fwy o bwysau 
Na thywodyn bach y môr.” 

’Mam, dystewch, a byddwch lonydd, 
Fyth gredadyn na foed ífol, 
Dysgwch nofìo dyfnder garw, 

Mae afonydd trwm yn ol; 

Nid i fri, a pharch, a chyfoeth, 
Galwodd ’fengyl Duw chwi ’rioed, 
Ond i ddamsang pob cystuddiau 
Fel y tywod tan eich troed. 

Fy mherth’nasau, prynwch olew, 
Lampau a ’stenau mawr ar frys, 
Lai-lai fydd eich maith rifedi, 
Byddwch barod wrth y wŷs ; 

Fe ddaw angeu i’ch ’stafell wely 
Yn ddig’wilydd cyn bo hir, 

Yno cewch chwi gwrdd â minnau 
Mewn tragwyddol nefol dir. 


RHIF XXXI. 

MARWNAD Y PARCH. DANIEL ROWLAND, 
LLANGEITHO, 

YR HWN A YMADAWODD A’R BYD HYDREF i6eG, I79O, YN 77 MLWYDD OED.* 

A I rhaid marw ’n hen Barchedig 

Rowland, er holl ddoniau ’r nef 
Roddwyd megys môr diderfyn 
Yn ei ysbryd bywiog ef? 

A all’sai mo weddîau ’r eglwys, 

Gafodd drwyddo nefol ras, 

Ddim dros rai blynyddau ’n rhagor 
Gadw angeu dewr i maes ? 

* Mae yn bur debyg mai y Farwnad ragorol hon oedd y cyfansoddiad olaf 
a ddyferodd oddiwrth ysgrifbin diwyd yr Awdwr. Bu Williams farw ymhen 
tri mis ar ol Rowland, sef lonawr lieg, 1791. A oedd efe yn fyw i weled 
y Farwnad wedi dyfod trwy y wasg nis gwyddom; y flwyddyn sydd ar yr 
argrafíiad cyntaf o honi yw 1791. 

Ai rhaid marw gŵr wnai dyrfa 
Oerllyd, drom, yn llawn o dân,— 

Werin fyddar, fud, ddifywyd, 

011 i seinio nefol gân ? 

Marw un wnai i Satan gwympo 
Lawr yn swrth o entrych nef? 

Ond er hyn, a llawer rhagor, 

Anghen oedd ei farw ef. 

Dyn o’r pridd a wnawd i fyny, 

Dyn i’r pridd sy ’n myn’d i’w le; 

Felly holl drigolion daear, 

Ond Tywysog mawr y ne’; 

Y mae marw yn rhwym wrth eni, 

Ac raae gwobr oer y bedd, 

Fel ’tifeddiaeth anhebgorol 
I’r cadarnaf un ei wedd. 

Nid rhaid canu dim am dano, 

Nid rhaid marhle ar ei fedd; 

Ofer tynu dim o’i bictiwr 
Ar bapyryn sâl ei wedd : 

Gwnaeth ei farwnàd yn ei fywyd, 

Rhodd ei farbh yn ei le, 

Fe ’sgrifenodd arno ’i enw 
A llyth’renau pur y ne’. 

Y dorf seintiau, fry ac yma, 

Y mae arnynt ôl ei fys, 

Sydd iddo ’n gareg-fedd a marwnad, 

Ac yn bictiwr hardd, fe wys; 

Pan fo ceryg nadd a phapyr, 

Gyda ’r byd, yn myn’d yn dân, 

Gras y neíoedd ar y rhei’ny 
Ddwg ei enw ef ymlaen. 

O ! bweroedd pur prydyddiaeth, 

Sydd yn dwyn adenydd mawr, 

Ac yn hofran uwch cymylau 
Dwyrain a Gorllewin wawr, 

Rhowch im’ nerth i ddringo fyny, 

Ac i olrhain ôl ei draed, 

O’r pryd cododd haul yn Nghymru, 

Nes ei fyn’d i’r nefol wlad. 

Pan oedd tywyll nos trwy Frydain, 

Heb un argoel codi gwawr, 

A thrwm gwsg oddiwrth yr Arglwydd 
Wedi goruwch-guddio ’r llawr; 

Daniel chwythodd yn yr udgorn, 
Gloew udgorn Sinai fryn, 

Ac fe grynodd creigydd cedyrn 
Wrth yr adsain nerthol hyn. 

Boanerges oedd ei enw, 

Mab y daran danllyd gref, 

Sydd yn siglo yn ddychrynllyd 
Holl golofnau dae’r a nef; 

“ De’wch, dihunwch,” oedd yr adsain, 
“ Y mae ’n dinas ni ar dân ; 
Ffowch oddiyma mewn mynydyn, 
Ynte ewch yn ulw mân.” 

Yn Llangeitho fe ddechreuodd 
Waeddi dystryw ’r anwir fyd, 
Miloedd ffodd o’r De a’r Gogledd, 
Yn un dyría yno ynghyd; 

Arswyd, syndod, dychryn ddaliodd 
Yr holl werin, fawr a mân, 

Nid oedd gwedd wynebpryd un-gwr 
Fel y gwelwyd ef o’r blaen. 

Gliniau ’n crynu gan y daran, 

Fel pe buasai angeu ’i hun 
Wedi cym’ryd llawn berch’nogaeth 
Ar y dyrfa bob yr un; 

“ Beth a wnawn am safio ’n henaid ? ” 
Oedd yr unrhyw gydsain lef: 

Chwi sy am wybod hanes Daniel, 
Dyma fel dechreuodd ef. 

Daeth y swn dros fryniau Dewi, 
Megys fflam yn llosgi llin, 

Nes dadseinio creigydd Towi, 

A hen gapel Ystrad-ffln ; 

Lle daeth siroedd yn fynteioedd, 
Werin o aneirif ri’, 

Wrth gref adsain udgorn gloew, 
Cenadwri ’r nefoedd fry. 

Dyma ddyddiau pur gyffelyb 
I rai Sinai hen o’r blaen, 

Llais yr udgorn a llef geiriau, 

Tarth, a thymhestl, mwg a thân; 
Mynydd mawr yn crynu ’n danbaid, 
Ac yn chwareu o eigion byd, 

Yn dadguddio yn eibyn pechod 
O bob rhyw, anfeidrol lid. 

Dyma ’r pryd daeth Harries fywiog, 
Yn arfogaeth fawr y nef, 

Megys taran annyoddefol, 

Yno i’w gyfarfod ef; 

Dyma ddyddiau sylfaen gobaith, 
Dyddiau gwewyr llym a phoen, 

Wrth gael esgor ar ei meibion, 

Newydd wraig yr addfwyn Oen. 

Pump o siroedd penaf Cymru 
Glywodd y taranau raawr, 

A chwympasant gan y dychryn 
Megys celaneddau ’lawr; 

Clwyfau gaed, a chlwyfau dyfnion, 

Ac fe fethwyd cael iachâd, 

Nes cael eli o Galfaria, 

Dwyfol ddw’r a dwyfol waed. 

’N ol pregethu ’r ddeddf dymhestlog 
Rai blynyddau yn y blaen, 

A rhoi llawer yn friwedig, 

’N awr cyfnewid wnaeth ei gân; 

Fe gyhoeddodd iachawdwriaeth 
Gyflawn, hollol, berfíaith, lawn, 

Trwy farwolaeth y Messiah 
Ar Galfaria un prydnawn. 

Grym ei athrawiaethau melus 
Bellach oedd yn meithrin fíydd, 
Trwy ddadguddio y Cyfryngwr, 
Sylfaen iachawdwriaeth rydd; 

Dyn â’r Duwdod ynddo ’n trigo 
Wedi prynu â’i Ddwyfol waed, 

Holl drysorau nef y nefoedd, 

I gredadyn tlawd yn rhad. 

Dyna ’r pryd daeth Whitfield enwog 
Ar adenydd dwyfol ras, 

Lawr i Gymru i gael profi 
Y newydd win o ddwyfol flas; 
Dyma ’r pryd yr hyíryd asiwyd, 

O fewn fíwrnes fawr y nef, 

Sais a Chymro mewn athrawiaeth 
Loew, ddysglaer, gadarn, gref. 

Pan oedd athrawiaethau cymysg 
Wedi llanw ’r wlad yn un, 

Baxter, Armin, a Phelagius, 
Ynghyd a holl ddyledswydd dyn; 


5^4 


WILLIAM WILLIAMS, PANT-Y-CELYN t 


A rhai ’n a waeddwyd yn eu herbyn, 

Fe ’u ’sgymunwyd hwynt i maes, 

Ac fe blanwyd drwy ’r eglwysi 
Athrawiaethau dwyfol ras. 

Dyna ’r pryd, boed cof am dano, 

Ganwyd yr Assosiasiwn fawr, 

Ag sy hanner cant o flwyddau 
Yn cadw i fyny hyd yn awr ; 

Yn gwneyd undeb athrawiaethau, 

Ac yn clymu cwlwm crwn, 

Nas gall rhagfarn na drwgdybiau 
Fyth i ddattod dim o hwn. 

’N awr y penaf un ddiangodd, 

Rowland sy heddyw yn y nef, 

Wedi derbyn coron euraidd, 

Hyfryd ffrwyth ei lafur ef: 

Talent ddeg a roddwyd iddo, 

Fe ’u marchnatodd hwynt yn iawn; 

Ac o’r deg fe ’u gwnaeth hwy ’n gannoedd, 
Cyn machludo ’i haul brydnawn. 

Nid oes un o siroedd Cymru, 

Braidd un plwy’ sy ’n berchen cred, 

Na bu Rowland yn eu teithio 
Ar eu hŷd ac ar eu llêd; 

Dros fynyddau, drwy afonydd 
Ac aberoedd gwaetha’ sydd, 

O Dyddewi i Lanandr’as, 

O Gaergybi i Gaerdydd. 

Deuwch drosodd i Langeitho, 

Gwelwch yno ôl ei law, 

Miloedd meithion yno ’n dysgwyl, 

Llu oddiyma, llu o draw; 

A’r holl dorf yn ’mofyn ymborth, 

Amryw ’n d’weyd, Pa fodd y cawn? 
Pawb yn ffrostio wrth fyn’d adref 
Iddo gael ei wneyd yn llawn. 

Gwelwch Ddaniel yn pregethu 
Yn y tarth, y mwg, a’r tân, 

Mil ar unwaith yn moliannu, 

Haleluia yw y gân; 

Nes b’ai torf o rai annuwiol 

Mewn rhyw syndod dwfn, a mud, 

Ac yn methu rhoi eu meddwl 
Ar un peth ond diwedd byd. 

Pan oedd Solomon ffyddlonaf 
Yn cysegru ’r deml fawr, 

Ac o’r pulpud pres yn gwaeddi 
I’r Shecinah dd’od i lawr, 

Mwg a tharth, arwyddion nefol, 

Lanwodd yr holl dŷ yn frau,* 

Fel nas gall’sai yr offeiriaid 
Ddim ymlaen i agosâu. 

Felly pan aech i Langeitho, 

Ond cael Daniel wych i’r làn, 

Codai haul â llewyrch nefol 
Ar y dyrfa yn y fan ; 

Geiriau ’hedai megys saethau, 

Ac a ddaliai afael dỳn 
Ar galonau oedd yn cysgu, 

Neu yn feirw swrth cyn hyn. 

Bywiol oedd ei athrawiaethau, 

Melus fel yr hyfryd win, 

Pawb a’u clywai a chwennychai 
Brofi peth o’u nefol rin ; 

Pur ddyferion bythol fywyd, 

Ag a roddai iawn iachâd 
I rai glwyfodd cyfraith Sinai, 

Ac a ddrylliodd dan ei thraed. 

Rowland startodd allan gyntaf, 

A’i le gadwodd ef yn lân, 

Ac nis cafodd, er gwisgîed, 

Ungwr gynnyg cam o’i flaen ; 

’R oedd ei ddawn yn ennill arnom, 

’R oedd yn cael ei eisteddle ’n llawn 
Yn y gadair ucha’ o’r eglwys, 

O’i las foreu i’w brydnawn. 

Fe fu rhai yn ceisio dringad 
Fry i’r gadair yr oedd ef, 

Ond cwympasant, megys Luci- 
Ffer, i lawr o uchder nef; 

Sandemaniaid balch yn bostio 
Eu goleuni mawr a’u grym, 

Chwyddo o wyntoedd, fel pledreni, 

Nes i’ynt rwygo a myn’d yn ddim. 

* Brau. Ystyr fynychaf y gair hwn yw peth hawdd ei dori, bregus, frail; 
ond fel ail ystyr iddo dyry Dr. Pughe prompt, ready. 

Ac íe wibiodd amryw ddynion, 

Rhai ar aswy, rhai ar dde, 

Ond fe gadwodd arfaeth nefol 
Rowland onest yn ei le ; 

A phwy bynag gyfeiliornai 
O wiw Iwybrau dwyfol ras, 

Fe ddadguddiai ’u cyfeiliornad, 

Hyd nes gwelai pawb hwy ’n gas. 

Os d’ai Antitrinitarian 

A rhyw heres* front, ddi-sail,— 
Haeru na fedd Duw Bersonau, 
Cyntaf, Trydydd, nac un Ail,— 
Daniel yno safai fyny, 

Fel rhyw golofn gadarn, gref, 

A gwrth’nebai, o flaen cannoedd, 

Ei athrawiaeth ynfyd ef. 

Mae ei holl ddaliadau gloew 

Mewn tair credo i’w gwel’d yn glir: 
Athanasius a Nicea, 

Ynghyd a’r Apostolaidd wir ; 

Hen Articlau Eglwys Loegr, 

Catechis Westminster fawr; 

Ond yn bena ’r Bibl sanctaidd, 
D’wynodd arnynt oleu wawr 

Ac o’r nentydd gloew yma 
’R oedd trysorau nefol ras, 

Megys afon fawr lifeiriol, 

Yn Llangeitho ’n d’od i maes; 
Gwaed a dw’r, nid dw’r yn unig, 
Angeu a sancteiddrwydd drud, 
Tywysog mawr ein hiachawdwriaeth, 
Yw ’r pregethau sy yno i gyd. 

Crist ei hunan ar Galfaria 

Yn clirio holl hen lyfrau ’r nef, 

Ac yn talu ’n llwyr bob hatling 
O’r holl ddyled ganddo ef; 

Mae ’r gwrandawyr oll yn llawen, 

011 yn hyfryd, oll yn llawn, 

Wedi bwyta ’r bara nefol, 

O las foreu hyd brydnawn. 

Mae ’r toríeydd yn dychwel adref 
Mewn rhyw ysbryd llawen fryd. 

Wedi taflu lawr eu beichiau, 

Oedd yn drymion iawn o hyd; 

Y fíyrdd mawr yn frith o werin, 

Swn caniadau ’r nefol Oen, 

Nes yw ’r creigydd oer a’r cymydd 
Yn adseinio ’r hyfryd dôn. 

Dyma ddyddiau gwerthfawr Rowland, 

Ac hwy eto a barhân’, 

Pan bo ’i goríî, yn mynwent Ceitho, 

Wedi myn’d yn ulw mân; 

Os Elias yn ei gerbyd 
Tanllyd esgyn fry i’r nef, 

Fe ddaw Eliseus yn berchen 
Ar ei fantell nefol ef. 

Ac ni dderfydd gras y nefoedd 
Draethodd Rowland yn ei chwys, 

Ddim er gwaethaf dyn na diafol, 

Yn Llangeitho fach ar frys; 

Rhaid i’r egin grawn i dyfu, 

A dwyn ffrwythau melus, pur, 

Hauwyd gan y Rowland hwnw 
Sy heddyw yn y nefol dir. 

Ac er marw ’n tad ardderchog, 

Marw ni wna ’r efengyl bur, 

Can’s hi estyn ei hadenydd 
Nes bo hi ’n llanw môr a thir; 

Nid ä haul i fan o’r ddaear 
Ag mae dynion yno ’n bod, 

Na bydd hi, ’r eíengyl loew, 

I fanol ddilyn ôl ei throed. 

Ac nid oedd holl ddyddiau Rowland, 

Er eu bod hwy ’n amser hir, 

Ddim ond gwawr-ddydd iachawdwriaeth 
Ar y sanctaidd, nefol dir; 

Y mae ’r eglwys fawr yn feichiog, 

A hi esgor cyn prydnawn, 

Ar bregethwyr, megys Daniel, 

O bob doniau ’r nef yn llawn. 

Ti, Nathaniel, gwas y nefoedd, 

Gwylia ar y gorlan glyd 
Gasglodd Rowland, dy dad fíyddlawn, 

Trwy ryw orchest fawr ynghyd; 

Uwch mewn dysg, nid llai mewn doniau, 

Saf fel llusern oleu, glir. 




Heresy. 


88 


WILLIAM WILLIAMS, PANTYCELYN t 


I helpu ei ddefaid ef i gadw 
Yr union ffordd i’r nefol dir. 

Bydd yn dad i’r Assosasiwn; 

Ac os teimli ’th fod yn wan, 

Ti gai help gwir efengylwr, 

Dafydd onest o Langan, 

Dôdd y ceryg â’i ireidd-dra, 

A thrwy rym efengyl fwyn 
Wna i’r derw mwyaf caled 
Blygu ’n ystwyth fel y brwyn. 

Sefwch fel colofnau cedyrn, 

Chwi gewch help i fyned trwy, 

Y Llwyd doeth, a Williams, Lledrod, 
Ac ugeiniau gyda hwy : 

Nithiwch y ’Sosiasiwn bellach, 

A gwegrynwch hi yn lân, 

Na bo eisin cyfeiliornad 

Ddim i ’spelwi* ’r gwenith glân. 

Sefwch yn lle Huss a Jerom, 

Cranmer, Ridley, aeth trwy ’r tân, 
Amddiffynwch bynciau Calfin, 

Megys Daniel hen o’r blaen; 
Rhwystrwch un o wirioneddau 
’R Bibl sanctaidd fyn’d ar goll, 
Bywyd, profiad, ac athrawiaeth, 

Heb eu cywir gadw oll. 

Mae fy amser i ar ddarfod, 

Mae fy ngalwad just ar dd’od, 

’R wyf mewn carchar gan yr angeu, 
Fel yn llechu dan ei droed ; 

Ni cha’ i fyn’d i maes o’i loches, 

Yma fymryn bach, na thraw, 

Ond fy Jubil’, mi ddysgwyliaf, 

Dyr fy nghadwyn maes o law. 

Eto, er ei llyffetheiriau 

Sydd yn rhwymo ’nghorff ynghyd, 

Y mae ’r nefoedd fawr yn agor, 
Rhwygwyd y cymylau ’gyd; 

Mae fy ysbryd yn cartrefu 
Gyda ’r dorf aneirif fawr 
O rai cyntafanedigion 
Ag sydd yn y nef yn awr. 


Yspelwi —anmharu, nychu. 

NEU, 

ALARNAD AM Y FARWOLAETH ANGHYFFREDIN, 

A DDYGWYDDODD MEWN AMRYW FANAU O GYMRU Y BLYNYDDAU HYN : 
YMHA UN Y DESGRIFIR GRYM TEIMLAD, CYSURON RHESWM, A BUDDUG- 
OLIAETH FFYDD, SEF, TEIMLAD YN GWEITHREDU HIRAETH, CARIAD, 
LLWFDRA, A GWAN OBAITH ; RHESWM YN CEISIO BODDLONI ODDIWRTH 
ANGHEN FOD PBTHAU FEL Y MAENT ; A FFYDD HITHAU YN EDRYCH 
TROS Y CWBL, A THRWY YMDDIRIED YN YR ARGLWYDD, YN YMGYSURO 
YMHOB CYFLWR, AC YN GWNEYD CYFEILLION o’R BYw'a’r MARW. 

M AE Cymru i gael ei newid mae ’n debyg cyn bo hir, 

Mae cenedl newydd fywiog i Iwyr feddiannu ’r tir; 

Mae ’n daear wedi ei llanw, rhaid bellach in’ roi lle, 

Mae ’r bedd yn uchel, uchel, yn gwaeddi De’wch i dre’. 

O Ysbryd Sancteiddiolaf, rodd fywyd gynt i’r byd, 

Ac eto sy ’n ei gynnal ymlaen o bryd i bryd, 

Dysg fi i ganu yn gywir am annherfynol wê, 

A throion dyrys anial Rhagluniaeth fawr y ne’: 

Yr hon sy ’n cadw ’n gywir yn ol yr arfaeth faith, 

Heb golli ’r mymryn lleiaf un amser yn ei gwaith; 

Yn agor seliau ’r llyfr tragywyddol oedd yn nghudd, 

A gosod hen ddirgelion i maes i oleu ’r dydd. 

’D oes neb ond Ti dy hunan sy ’n gwybod po’dd mae ’n troi, 
Yn cauad ac yn agor, yn dadgloi ac yn cloi; 

A wheel mewn wheel yn cerdded yn gyson a di-ball, 

Yn troi yn groes i’w gilydd, ond un yn helpio ’r llall. 

Am Angeu ’r wyf yn canu, sy ar ei ’nifail glas 
Yn marchog yn llwyddiannus ’r hyd Cymru ’n awr i maes; 

Ac wedi cael awdurdod o siarter fawr y nef, 

Fel nas gall larll na Brenin wrthsefyll mo’no ef. 

Galarnad yw fy nhestyn; llawenydd aeth o dre’, 

Och’neidiau trist a dagrau artref’sant yn ei le; 

Mae fy nghyfeillion goreu, ffyddlona’ i mi erioed, 

Gan angeu wedi rhoddi mewn cadwyn wrth ei droed. 

* Cyhoeddwyd y Gân hon yn 1785. Argraífwyd yn Nghaerfyrddin, gan 
J. Ross. 

Fel gynt pe cynnygiwn ganu, ni thalai hyny ddim, 

Am ryw un a ’madawodd oedd anwyl gyfaill im’; 

Am hyny mi wna ’m testyn am dyrfa fawr ynghyd, 

Sy ’n canu yr anthem newydd o fewn i’r nefol fyd. 

Dystewch, derfysgoedd daear, dystewch holl ’stwr y byd; 
Gwrandewch ar glych marwoíaeth sydd cuwch yn galw o hyd, 
’D oes glochdŷ nad yw ’n crynu, rhai ’mhellach, rhai yn nês, 
Wrth nerth yr haiarn pwysig yn taro wrth y pres. 

Mae ’r swn yn myn’d trwy ’r awyr, a thros y bryniau draw, 
Pwy farw ’n awr yw ’r chwedel, ai pell yw, neu gerllaw ? 

Rhyw hen, neu ryw afiachus, mi w’ranta’ yw, medd un ; 

Llangc ieuangc newydd-weddog o’r diwedd oedd y dyn, 

Rhowch glust, gwrandewch y gruddfan; gwelwch ydagrau mân 
Yn loew íel yr arian, yn frwd fel oddiar dân, 

Sy ’n llifo lawr tros ruddiau y gweddwon llesg o hyd, 

Am i angeu ddwyn a feddent oedd anwyl yn y byd. 

’D oes heddyw ond gwraig ymddifad wedi ei gado yn ol, 

Yn berchen pump heb dadi, y lleiaf yn ei chôl; 

Yn ceisio myn’d tua ’r fynwent mewn dwfn alar trwm, 

I roi ffarwel i’w phriod mewn amwisg sydd yn nghlwm. 

Heb wybod, ac heb bwyso, yn ngrym ei nwydau, p’ un 
Ai adre daw, neu orwedd yn ngwely oer ei dyn; 

Ond yno mae ’n ei adael, troi ei hwyneb tua thre’, 

Tan fcddwl caiff fod eto ar fyrder gydag e. 

O siomedigaeth sicr sy i gael i ddynol-ryw ! 

Mae cystudd i gyfarfod â’r goreu ddyn yn fyw; 

A phan b’om yn breuddwydio ara Iwyddiant mawr a hedd, 
Ond cyn y gwawrio ’r boreu íe ’n gelwir gan y bedd. 

Ond O na adawsai angeu y rhei’ny yn y byd, 

Ar bethau ’r nefoedd uchod yn hollol oedd â’u bryd ; 

Ser goleu clir yr eglwys oedd yn llewyrchu ’r nos, 

Cyí’rwyddo ’r ílesg di-fedr ymlaen at waed y groes. 

Henuriaid hen sylweddol, a’u hysbryd nos a dydd 
Yn cario beichiau trymion yn achos mawr y ffydd, 

Ysbeiliodd angeu o’r ddaear, â ’sglyfaeth drom ei gledd 
A glodd e ’n ddigon cadarn i lawr yn ngwaelod bedd. 

Athrawon rai duwiolaf, dysgedig, goleu, clir, 

O fywyd, o dymherau, ac ysbryd tawel pur ; 

Ac er eu parch a’u defnydd, a’u cariad maith a’u bri, 

Rhaid oedd i’r nef eu symud oddiar eiu daear ni. 

A thorf o ferched diwair, rai duwiol ffyddlon glân, 

A gwragedd oedd fammaethod a gludodd et o’i flaen ! 

A phlant yn mlodau eu hoedran cyn teimlo ’r pleser sydd, 

A rhai yn nghroth eu mamau cyn gweled golau ’r dydd. 

Myfi, sy ’n teithio ’r eglwys i fyny ac i lawr, 

’R wy’ bron bod heb gyfeiliion ond ie’nctyd gen’ i ’n awr; 

Pa le ca’ i fam o oedran ? pa le ca’ i frawd a fydd 
Yn ddeugain mlwydd o brofiad ireiddiaf yn y ffydd ? 

Hi, Philomel garuaidd, a’m gwyliodd lawer pryd, 

Cate addfwyn, a Marianne lareiddiaf ddyn o’r byd ; 

Er mor ddefnyddiol oeddent, ni arbed angeu ei gledd, 

Bwyd pryfed mân heb rifo y’nt heddyw yn y bedd. 

’N awr da i mi fod Betti, a Marged, Mary, a Shân, 

Rai ieuainc, pan ddihangodd y raamau hen o’r bla en; 

Cânt fod i mi ’n chwîorydd i gynnal fy ysbryd gwan, 

’R wy ’n myn’d i wlad fydd achos fy nhendio i yn y man. 

Myfi drafaela’ Wynedd, chwech sir o anial dir, 

’D oes fan na wela’ i yn eisieu ryw gyfaill anwyl gwir; 

Mi chwilia’ yma ac acw, rhai wedi diangc cair, 

O eítha Môn i Arfon, o’r Bala i Lanbrynmair. 

Myfi âf i Lansawel, mi edrycha ’r newydd dŷ, 

Mae yno dorf yn eisieu o anwyl rai gen’ i; 

Mae angau wedi dewis a phigo raaes ei ran, 

Fe aeth â’r cryf i gerdded, gan ado yn ol y gwan . 

Ac os âf i Langeitho, mae yno angeu glas 
Wedi ’sglyfaethu ’n llidus rai o rhai pena’ eu gras ; 

Fe anturiodd at welyau rhai oedd yn nghôl y nef; 

Ac arfaeth ddigyfnewid oedd ei gomisiwn ef. 

Fe dreiddiodd i Lanpenal, fe dorodd yno lawr 
Hardd lysiau, blodau peraidd, bob oedran gwmni mawr ; 

Fe amgylchodd i Lanbadarn, gwnaeth aberth idd ei gle dd, 

Tri chant mewn misoedd byrion g’as orwedd yn y bedd. 

Pa sir, pa wlad, pa randir, pa ardal fach sy ’n bod, 

Na phrofodd saeth marwolaeth ryw amser wedi d’od ? 
Och’neidio mawr sydd heddyw am dad, a gwraig, a brawd, 
Gan briod a chan weddw, cyfoethog feí y tlawd. 

Tŷ gwag, medd plant, heb fami, ymddifaid rai y’m ni! 

Ni fedda’ i ’n awr un priod, medd gwraig, o fewn fy nhŷ ! 
Medd gŵr, ’r wy’ i heb fy anwyl, mae fy hanner i yn y bedd : 
Y byd oedd hyfryd unwaith sy heb degwch ar ei wedd. 

Mi rowndia ’n ol fy arfer, a’m hysbryd llesg yn drwm, 

Tros wàr y íîorest oerllyd i bulpud Cil-y-cwm; 

O bymtheg ugain cyflawn broíîeswyr c’lonog hy’, 

Mae deugain heddyw yn eisieu oedd ffyddlon ffryns i mi. 

O galon pwy na thorai wel’d yno ddwsin llawn 
O weddwon wragedd unig, i gyd yn glwyfus iawn ! 

Pe buasai mhriod, meddant, fel unwaith wrth fy nghlun, 

Myfì uwch pawb îs wybr fuasai ’r hapus ddyn, 

Ond heddyw ’r iau sy ’n gwasgu, a’r baich yn pwyso lawr 
Heb neb i’m helpu i’w ddala o tan y nefoedd íawr; 

Gwraig wan heb un cynnorthwy, ac ofn ar ei gwedd, 

Yn gruddfan am ei hasgwrn sy ’n gorwedd yn y bedd. 

B’le âf fì nad oes anrhaith, a dystryw llawn yn bod, 

Mae mwy o elorau heddyw nag fu o’r blaen erioed; 

Mae gwŷr, mae plant, a mamau yn gruddfan nos a dydd, 

Am íod eu ffryns anwyla’ yn gorwedd yn y pridd. 

Medd gŵr,—O briodas athrist, oes peth twyllodrus mwy ? 

Sy ’n addaw rhyw hapusrwydd a bery ’n llawer hwy ? 

Yn nghanol blys a phleser, a breuddwyd melus hûn, 

Rhoi marwol friw i’m hanwyl sy ’n gorwedd wrth fy nghlun. 

Ä. minnau wedi ei hebrwng hi waered hyd y bedd, 

Yn athrist droi tuag adre yn irad wyw fy ngwedd; 

Dysgwyl fy Philomela,—mae ’n d’od, mae ’n d’od, hi ddaw, 
A cherdded yma ac acw, a gwibio ’m llygaid draw. 

Ac yno myn’d i’m gwely yn llawn o och’neidiau t.wm, 

A meddwl trist di-wibio, a’m calon fel y plwm; 

Yn dysgwyl iddi ’m canlyn, ’d oes dim o honi ’n d’od, 

Mae ’ngharchar gan yr angeu addfwynaf ddyn erioed. 

’R wyf bellach yn ymddifad o’r cyfan sy ’n y byd, 

O ran ’r wyf yn ymddifad o’r pena’ aeth â’m bryd ; 

Mae ’r bwrdd, a’r hall, a’r gegin, a’r gwely gynt oedd glyd, 
Yn awr yn oer a diflas fyn’d iddynt ar un pryd. 

Wel dyma wnaeth yr Angeu sy ’n teithio bryn a dôl, 

Mae ’n ysgar rhwng y fami a’r plentyn sy ’n ei chôl; 

Mae ’n myn’d â mab ei chariad o rhwng ei dwyfron lawn, 

A’i gadael i och’neidio o foreu hyd brydnawn. 

Mae ’r ’tifedd ieuangc c’lonog prin heddyw ’n ddeuddeg oed, 
Blaguryn hardda ’r olwg a welodd dyn erioed, 

A’i dad yn dysgwyl arno i gadw ’r enw ’n fyw, 

A’i fam yn ei addoli yn fwy nag mynai Duw, 

Ac angeu du yn danfon rhyw gystudd tanllyd Uym, 

Y frech, neu dwymyn gadarn, heb feddyg iddi ddim, 

A rhai ’n yn dwyn yr anadl, heb barchu dim o’i wedd, 

A myn’d â’r ’tifedd hyfryd i orwedd yn y bedd. 

Yn awr, tra ’r wy ’n ’sgrifenu yr athrist ganiad hyn, 

A’r pin ymlaen yn rhedeg ar hyd y papyr gwỳn, 

Un wrth y drws sy ’n curo, agorwch, pwy sy ’n tŷ ? 

Ai neges yw,—pregethu mewn angladd ffrynd i mi ? 

A phan êl hwnw allan, o’i ol un arall ddaw, 

A’i newydd fod cymydog ar ’madael maes o law; 

A’r trydydd sydd yn canlyn, ’r un dydd a’r un prydnawn,— 
Mae brawd i’ch wedi marw, a marw yn anwyl iawn I 

Fe aeth i’r làn tan ganu, a gair o hymn a gaed 
Ddiweddaf peth o’i enau am iechydwriaeth rad; 

O Iesu, derbyn fy ysbryd, er mwyn dy haeddiant drud, 

Gad i mi dd’od i’th fynwes, mi flinais ar y byd. 

Fel hyn mae angeu yn marchog gyda rhyw danllyd iâs, 

Heb brisio sect nac enw, na phechod, dawn na gras, 

Na iechyd, nac afiechyd, gwaedoliaeth fawr na gradd ; 

Ond yn ei union gyfer yn tori lawr a lladd. 

Trowch, bellach, rai dihangol, sy a ch teulu eto ’n fyw, 
Edrychwch pwy a’i trefnodd, nid neb yn îs na Duw; 

Mae ’n hongian wrth ei wregys yr allwedd bwysig fawr, 

Sy naill ai cloi ai dadgloi rhagluniaeth bob yr awr. 

Fe ŵyr fod un yn egwan, o fwhwmanllyd ffydd, 

Os cyll e flrynd, neu briod, hyn diwedd arno fydd; 

Am hyny gedy ’r nefoedd dy briod addfwyn wiw, 

Nes y cynnyddost ragor, wrth dy ochr glyd i fyw. 

Fe âd y plentyn i ti a’th hudodd di â’i wedd, 

Fe ’i gad i gau dy lygaid, a’th ddodi yn y bedd; 

Ond ti dy hun darewir, cais ddwyfol oleu clir, 

Can’s angeu ymborth arnat, a hyny cyn bo hir. 

Fel hyn mae ’n rhaid in’ farw, fel hyn ordeiniodd nef, 
Ffrwyth pechod yw marwolaeth, fel gynt y d’wedodd Ef; 
I’r da a’r drwg mae ’n dygwydd, lawn ergyd marwol gledd, 
Fel defaid bawb yn wirion osodir yn y bedd; 

Mae marw fel ein geni, yn sicr iawn fe ddaw, 

’D oes rhinwedd o fewn natur fyth wna iddo sefyll draw ; 
’Postolion a phrophwydi, a’r seintiau gorau yn fyw, 
Ddyoddef’sant, er eu doniau ardderchog, farwol friw. 

'Sawl ffordd, ’sawl modd mae ’n arfer i ddwyn ei waiih i ben, 
’D oes neb a’i gŵyr, a’i deall, ond Crewr mawr y nen; 

Mae weithiau yn gadael dynion i gysgu eu hun yn lân, 

Ac weithiau eu hysgubo yn fyrddiwn faith o’i flaen. 

Fy enaid, pa’m rhyfeddi? llai creulon Angeu am waed 
Ar uchel fryniau Cymru nag yw yn llawer gwlad; 

Os chwiliwch Ewrop, Asia, a dilyn ôl ei droed, 

Cewch wel’d g’lanastra weithiau rhyfedda’ fu erioed. 

Un pryd mae ’r pla yn Twrci, yn difa ac yn lladd 
Ryw filoedd mewn un diwrnod, heb barchu oed na gradd; 
Nes gwneyd i ddinas eang Constantinopl fawr 
A’i phendod a’i gogoniant i orwedd yn y llawr. 

Dair gwaith fe d’rawodd Lundain, er maint ei rhwysg a’i bri, 
’D yw Angeu fyth yn edrych ar ein gwaedoliaeth ni; 

Y meirw yn claddu eu meirw, ’r hwn ddodai ’r llall i lawr, 

Y pla yn ei daro yntau cyn taro ’r clock ei awr. - 

Nid oes dim dau can’ mlynedd er lladdodd angeu glas, 

O filoedd driugain yno mewn ’chydig iawn o spàs; 

Ac ymhen ugain eilwaith, yn yr un ddinas fawr, 

Rhodd bymtheg mil ar hugaiu i orwedd yn y llawr. 

Ac ni orphwysodd e yno; trwy ’r pla, ei gleddyf ef, 

Y drydedd waith fe ’mwelodd yn greulon iawn â’r dref; 
Dystrywiodd yn ei gyfer ’mhen ddeugain mlwydd gerllaw, 

Yn dlawd ac yn gyfoethog bron triugain mil a naw. 

De’wch i ryfeloedd mawrion, edrychwch ar ei lun, 

Yn tori lawr y cedyrn, heb gydymdeimlo â’r un; 

A’u rhoi ’n gludeiriau* mawrion yn aberth idd ei gledd, 

I orwedd yno draphlith mewn dwfn eang fedd. 

Ar wersyll mawr Assyria fe gwympodd angeu lawr, 

Naw ugain mil a laddodd mewn llai na hanner awr; 

Gwnaeth yno wledd o’r breision, ni adawodd neb yn ol, 

Ond y rhai llesg, difedr, digalon, gwan, a ffôl. 

Ond y g’lanastra mwyaf y dyddiau gynt wnaeth ef, 

Yn amser Jeroboam, adawodd Dduw y nef; 

Pan tynwyd cledd Abîah o’i waedlyd wain yn rhydd, 

I wneyd pump cant o filoedd yn feirw yn y dydd. 

Mae Angeu yn taflu i’r moroedd lu o aneirif ri’, 

A’u claddu yn y dyfnder yn mhell o’n golwg ni; 

Eu cuddio tan y creigydd, ’d oes neb a ẃyr pa fen, 

Nes gwawrio ’r adgyfodiad i alw rhai ’n i’r làn. 

* Cluder, cludeiriau—pentwr, carneddau. 

Ei forwyn ef yw ’r ’storom, ei gleddyf ef yw ’r gwynt 
Sy ’n ’sgubo tai a threfydd, a llongau yn eu hynt; 

Ynysoedd bach y ’tlantíc sydd wedi profi ei lid, 

Yn crynu, ac yn ofni yr hurricane o hyd. 

Pa ham rhyfedda Cymru wel’d yma ambell un 
Yn gorwedd ar yr elor, yr hyn yw coelbren dyn? 

Os deg, os cant fu farw, os miloedd o bob rhyw, 

Am bob un ag fu farw mae deugain eto ’n fyw. 

A llawnach ydyw Cymru o ddynion ieuainc mân, 

Er gwaetha ’r frech ddi-ffafr, na bu erioed o’r blaen; 

Rhaid codi tai a threfydd, mawr iawn yw eisieu lle, 

Neu ynte rhaid i Angeu i dynu mwy i dre’. 

Mae ’r i’enctyd yn lle ’r henaint ymlaen o hyd yn d’od, 

Hil newydd fydd o ddynion yn sengu ar ein troed; 

Fel oeddynt cyn y diluw, priodi ’n forau maen’, 

Ac ysbryd o briodi sy ’n ennyn heddyw ’n dân. 

Mae ’r wyryf cyn bo hi ’n ugain, neu flwyddyn lai, fe wys, 

A modrwy auraidd cariad gwmpasog ar ei bys; 

Mae ’r glas-fachgenyn yntau, a’i fwrfais^= ac a’i fryd 
Am gael rhyw Beg neu Sally ar frys i ddechreu ’i fyd. 

Mae ’r ffiam yn awr yn ennyn, fel clywch chwi lawer sôn, 

O Fynwy oer i Benfro, o Benfro fras i Fôn, 

Nid da bod dyn yn unig, gan blantos heddyw yw ’r ple ; 

Nid felly yn mharadwys y trefnodd Brenin ne’. 

Beichiogi sydd raid bellach, ac esgor yn y man, 

Y wraig boed bendefiges, neu forwyn nychlyd wan ; 

Ar fyr fe lenwir teulu o ryw fabanod mân, 

A rhai ’n sy ’n gyru henaint i waelod bedd o’u blaen. 

Rhowch le, rhowch le, hynafiaid, o’r wyrion, raedd pob un, 

Rhy fach yw ’r tŷ a’r gwely, chwi a ninnau nis cytun ; 

Mae ’r beddrod yn eich galw, pwy les i henaint fyw ? 

’D oes ynoch rym nac egni, na rhinwedd o un rhyw. 

Am hyny rhaid i Angeu i fyn’d â rhyw rai bant, 

Mae gras, er mor rhinweddol, yn methu maeddu chwant; 

Mae Cyraru yn llawn o ddynion, mawr iawn yw ’r diffyg lle, 
Aed henaint i ben mynydd, neu ynte aent i’r ne’. 

♦ Bwrfais .—Yr ydym wedi cyfarfod â’r gair hwn o’r blaen yn ngweithiau 
yr Awdwr. Mae y gair yn y ffurf yma arno yn ddyeithr : ond yr ydym yn 
tybio ei fod o’r un drâs, ac fod iddo gyíFelyb ystyr a’r gair bwriad. 

Mae heddyw briodas yma, y fory briodas draw, 

Ac mae priodas arall mewn dyddiau byr gerllaw ; 

Mae tyddyn bach yn gyfan yn eisieu ar y rhai ’n, 

Ar eraill y mae eisieii yswynog,* cae, a gwaen, 

De’wch, seintiau, i wlad yr Angeu, i rhei ’ny gyd gael lle, 
Pwrcaswyd tir i ninnau yn entrych pell y ne’; 

Fe gaiff ein plant ein lletty, a’r meusydd mawr eu hyd, 

Ond nis cânt mwy na ninnau ddim gwynfyd yn y byd. 

Eu plant hwy ewyllysiant (trueni mwya’ erioed !) 

Eu gweled ar eu helor cyn cyrhaedd triugain oed; 

Tan rwgnach a than chwyrnu eu bod hwy ’n ormod rhi’, 

’R un barch ry eu heppil iddynt ag roisont hwy i ni, 

O am gael nerth i bwyso ar allu dwyfol, rhad 1 
A drachtio ’r ffynnon werthfawr o ddwyfol ddynol waed, 

Doed y cystuddiau ddelo, a’r gorthrymderau ynghyd, 

A hyny ’m dal i fyny, a’i waetha’ gwnaed y byd. 

Am hyny, er cymylau, a thywyll arw nos, 

Ni Iwfrhaf, fe ’m purir yn hyfryd gan y groes; 

Nid colli ’r wyf ond dynion, mae aberth dwyfol glwy’ 

Mewn trymder yn rhagori ar fyrdd o honynt hwy. 

Beth er fy mod i yn gweled elorau o’r bron i gyd, 

Yn canlyn ol eu gilydd mewn rhanau rai o’r byd; 

Fy ngheraint a’m perth'nasau, cyfeillion gorau ’n fyw, 

Heb wel’d na chydymdeimlo â ’nghystudd o un rhyw,— 

Eto âf heibio iddynt, yn ddiddig yn fy mryd, 

Yn ddall heb fedru gweled, yn fyddar ac yn fud, 

Gan hyfryd ymddifyru mewn iachawdwriaeth rad, 

A damsang pob cystuddiau fel tywod tan fy nhraed. 

Myfi gymera ’r angladd, os angladd fydd e i saint, 

Er cymaint cri ac wylo gan golled fawr ei maint, 

Tan enw pur briodas, yr oreu glywyd son, 

Dechreuad dydd llawenydd priodas-ferch yr Oen. 

Dydd yw y bydd cyflawniad o’r addewidion gwir, 

Dydd caiff yr etifeddion i Iwyr feddiannu ’r tir; 

Dydd jubil gwaredigion, a dystryw pechod câs ; 

Dydd concwest a gorfoledd effeithiol ddwyfol ras. 

O f’ enaid, cyfarwydda dy hun â llwybrau ’r bedd, 

Gwna ffrynd, gwna ffrynd âg Angeu, na ofna ddim o’i gledd; 
Groesawa ef pan delo, a d’wed nad yw ei friw 
Ond megys llong i’th gario i hyfryd wlad dy Dduw. 

* Yswynog—buwch gyflo. 

D’wed— Arglwydd, derbyn fy ysbryd, cudd e’n dy fynwes glyd, 
O ’wyllys pur fy nghalon ’r wy ’n rhoi ffarwel i’r byd; 

Mi flinais gan ei dònau, a’i stormydd creulon cry’, 

Gwna i mi dd’od yn union i’r annedd nefol fry. 

O n’ âd fi gwrdd â chreigydd, rho oleu i íy ffydd, 

Pan oddi maes bo hi ’n tywyllu, boed oddi mewn yn ddydd, 
Gad i mi wel’d y porthladd, a’r porth o led y pen, 

Trwy ’r Aberth drud a hoeliwyd brydnawn-gwaith ar y pren. 

Ac yna nid yw claddu, pe cleddid pawb o’r byd, 

O rhai sy â hawl ddisigl mewn iachawdwriaeth ddrud, 

Ond gweled fy nghariadau yn myn’d ymlaen yn llu, 

Y fory i’m groesawi i ddinas Salem fry. 

Wel, bellach af i’r angladd yn hyfryd iawn fy ngwedd, 

Edrychaf mewn crediniaeth i lawr i’r dwfn fedd ; 

Mewn dagrau gorfoleddaf wel’d brawd neu chwaer yn rhydd 
O rwymau ’r cwymp yn Adda a’i daliai nos a dydd. 

Ac mi âf tan yr elor heb achos wyneb cudd, 

I frysio ’m brawd anwylaf i orwedd yn y pridd ; 

Fel darfo ei gnawd llygredig, ac iddo newid gwedd, 

A chorff di-lygredd godi y boreu maes o’r bedd. 

O eiriau trwm eu sylwedd mae ’r gŵr a’r ffrengrys gwỳn 
Yn draethu uwch y beddrod yn glir yr araser hyn,— 

I’r ddaear rhowch y ddaear, i’r pridd i lawr rhowch bridd, 

I gysgu ’n drwm nes gwawrio yr adgyfodiad ddydd. 

Mewn llygredigaeth hauwyd, y corff roed yn y bedd, 

Yn anllygredig cyfyd ar ddwyfol nefol wedd : 

Mewn anmharchrhowd e i’rddaear,cwyd mewn gogoniant mawr; 
Mewn nerth y cwyd e i fyny, mewn gwendid rhowd e lawr. 

Fe hauwyd yma heddyw yn gorff naturiol gwael, 

Yn gnawd a chroen ac esgyrn, elfenau daear sal; 

Fe gwyd yn gorff ysbrydol, o rhai ’n heb feddu ’r un, 

O sylwedd nefol dwyfol, fel Iesu mawr ei hun. 

O foreu yr adgyfodiad! mi gwela’ draw o bell, 

Na myrdd o longau ’r India yn dwyn trysorau gwell! 

Ar ol ein hir gaethiwed gan rwymau angeu glâs, 

Dadgloir ein beddau trymllyd, cawn hyfryd neidio maes. 

Ac yno yn mhlith angelion rifedi sêr y ne’, 

Cawn esgyn ar i fyny i lawen gwrdd âg E’, 

Lle cawn heb deimlo cystudd, na galar o un rhyw, 

I dreulio tragwyddoldeb yn nghwmni Iesu ’n Duw. 

NEU, 

LYFR AMRYWIOLDEB; 

YR HWN SYDD YN YMADRODDI AR LAWEROEDD O DESTYNATJ DYEITHR AC 
ANGHYNNEFIN, HEB FOD ERIOED O’R BLAEN MEWN ARGRAFF-WASG, ETO 
YN ANGHENRHEIDIOL o’U TRADDODI i’r EGLWYS Y DYDDIAU HYN, PAN 
MAE (er i’e GAUAF OER A THYWYLL FYNED HEIBIO, AC i’r HAUL DDYFOD 
I ARTREFU Y TU YMA I’R CYHYDEDD, NES BYWIOCAU HOLL LYSIAU’r 
MAES, A LLANW’r DDAEAR O FLODAU), ETO CHWYN ANEIRIF YN TYFU, AC 
YN PERI i’r HWSMON TRAFFERTHUS WANGALONI O WELED Y CYNAUAF 
LLAWN ; OND WRTH GODI EI BEN AC EDEYCH AR YR AURORA BOEEALIS, 
ARWYDD Y MIL BLYNYDDAU, YN AGOSAU, MAE EF YN GORFOLEDDU MEWN 
YDLAN LAWN. 


Pan syrthiodd Theophilus, y Bardd, yn glaf, ymhell o dref,'yn y flwyddyn 
1769, mewn ystafell unig, wrtho ei hun, fe dreuliodd ei glefyd wrth gyfan- 
soddi ei Destament, neu ei ewyllys ddiweddaf, yr hon y mae ef yn ei seinio, 
ei selio, ac yn ei thraddodi i’r byd yn y flwyddyn i773* 

D YMA ddyn sydd ar orphenu, 

Yn mron treulio ei oes i maes, 

Ac ar fyrder fydd yn morio 
Ar y cefnfor garw, glas; 

Gadael cartre’ a’i holl dd’rysni, 

Byd a’i ofal, gwraig a phlant, 

Heddyw yn dysgwyl am yr awel 
Sydd yn dwyn yr hwyliau bant. 

Nid oes arnaf ronyn hiraeth 
Ä m un gwrthddrych yn y byd, 

Teîau, tiroedd, da a dynion, 

Gwela’ eu gwagedd heddyw gyd; 

• Yr ydwyf wedi ymboeni llawer i geisio cael cyflyfr cyflawn o’r gwaith 
hwn, eithr yn aflwyddiannus. Yr wyf yn ddyledus am gymaint ag a geir yma 
i Mrs. D. Williams, Trecastell. Erbyn hyn yr wyf yn tueddu i íeddwl nad 
yw, ac na bu, y fath beth yn bod â’r hyn y chwiliwn am dano—mai y gwir yw 
na chyhoeddwyd erioed fwy o’r Liòer Miscellaneorum nag a geir yma. Diau 
fod y Liber i gynnwys mwy na hyn yn ol bwriad yr awdwr; ond a gyhoedd- 
wyd ychwaneg ? Os do, onid yw yn rhyfedd na buasai i’w gael yn rhywle, 
neu na buasai rhywun yn gwybod am dano ? Cyhoeddodd yr awdwr ei 
Rai Emynau Newyddion mewn tri pamphled bychan o 12 tu dalen bob un ; 
dyna yw maint y copi sydd o’n blaen o’r Liber, ac y mae yn bosibl, os nad yn 
debyg, mai y Rhan Gyntaf y golygid hwn, ac na chyhoeddwyd dim yn ych- 
waneg. Nid yw ei fod yn terfynu ar ganol pennill yn gwrthbrofì y dybiaeth 
yma ; yr oedd y deuddeg tu dalen yn llawn, a gallesid gorphen y pennill, yn 
gystal â Thestament y Bardd, yn yr Ail Ran. Argraftwyd hwn yn Llanym- 
ddyfri, gan Dan. Thomas, yn y flwyddyn 1773. 

Nid wy’ ronyn, pe aroswn, 

Na mwy parod, na mwy pur, 

Fe ’m perfîeithir mewn mynydyn 
Tan awelon nefol dir. 

Er fy mod i yn drist i ’mado, 

Ymado â pheth ’d wy’ gwybod dim, 
Nid oes gwrthddrych ar y ddaear, 

Nag o rinwedd, nag o rym; 

Seirph a llyfìaint, eirth, gwiberod, 

A llwynogod cas eu rhyw, 

Eto yn cael eu galw ’n ddynion, 

Sy ’n y byd ’r wy ’n awr yn byw. 

Heddyw wrthynt ’r wy ’n tosturio, 

A briododd y fath fyd, 

Ag sy ’n twyllo ac yn dallu 
Ei ganlynwyr oll i gyd; 

Dangos ei deganau hyfryd 
Wrth eu denu hwynt ymlaen, 

Ar y llwybr gwastad, eang, 

I dragwyddol dywyll dân. 

Ffarwel, ddaear fawr, gwmpasog, 

A’i chre’duriaid o bob rhyw, 

Wela’ i ’n llanw pob eangder 
Heddyw yn unig ond fy Nuw; 
Rhwysg creaduriaid, parch ac elw, 
Adeiladau teg eu gwedd, 

Nid ynt ddim i mi sy ’n dechreu 
Taith o’r byd i waelod bedd. 

Tir o alar yw fy nghwmni; 

Ond galaru ’t raid i un 
I wel’d nef yn tori cadwyn 
Ag sy ’n cadw lawr ynglŷn; 

A rhoi lle i’m henaid egwan 
Dreiddio i’r ardaloedd cun, 

Lle nad oes yn fwyd a diod 

Ddim ond f’ Arglwydd mawr ei hun. 

Dyma ’m Testament a’m Hewyllys,— 
Duw wy ’n adael oll yn Ben 
Ar y cwbl a rowd imi, 

Yn dda a dynion îs y nen; 

Cym’red Iesu feddiant hollol 
O fy nghorff a’m henaid cun, 

Ac mewn bywyd, neu mewn angeu, 

Fel bwy ’n eiddo iddo ei hun. 

IMPRIMIS. I’M GWRAIG ’R WY ’N RHOI— 
Fi ro ’mendith i Fariah, 

Sydd yn perthyn nesa’ un, 

Hi|gaiff fod yn flaena’ o’r rhestr 
Y cyfenwir ynddi ddyn; 

Hi ga’s fynteioedd o weddîau 
Trosti erioed at borth y ne’, 

Dyna ’r achos darfu i’r syml 
Trwy bob d’rysni gadw ei lle. 

Ac ar iddi fod o ddefnydd, 

Fy nymuniad perffaith yw, 

’Mlaen, neu ’n ol o fewn i gonglau 
Pur, sancteiddiol eglwys Dduw; 

Caru, ’motyn, hôl a hebrwng, 

A gwneyd o’i meddiannau ’n ffri, 

Fel y gwelodd hi rai ffyddlon 
Gynt yn^garuaidd â myfi. 

Nid rhaid iddi ofni gronyn— 

’R Hwn a’i galwodd ffyddlon yw ; 

Ac fe fydd yn well na phriod 
I’r amddifad tra fo hi byw ; 

Ond os gwibia hi maes o’r llwybr, 

Neu i’r aswy neu i’r dde, 

Yn lle heddwch llawn a llwyddiant 
Hi gaiff wîalenodiau ’r ne’. 

Hi gaift dâl gan fil o ddynion, 

Hi gaiff ragor dâl gan Dduw, 

Am fy ngharu, a fy nhendto, 

Fyth yn ddiddig tra fum byw, 

Am fy nghanlyn trwy ’r llifogydd, 

Ac am faddeu mil ac un 
O ryw feiau ag oedd ynwyf 
Ragor nag oedd ynddi ei hun. 

Gwnaed ei phabell gyda ’r werin, 

Hi a’i mynod yr un man ; 

Sydd yn teithio o d^rwyllwch dudew 
Yr Aipht, elynol dir, i’r làn ; 

Cared holl drigolion Sîon, 

Pawb gan Iesu sydd o fri, 

Cared ragor ar y rhei’ny 
Wnaeth yn fawr o honof fi. 

Ac na adawed ronyn eisieu, 

Fyth na boreu na phrydnawn. 


II 


I 


Ar y rhai a’m hamddiffynodd 
Yn fy enw, yn fy nawn; 

A rhai boerodd yn íy wyneb, 
Na ddialed arnynt hwy ; 
Maent yn sicr o ddialedd 
Sy mhen gronyn lawer mwy. 


ITEM. I’M GORTHRYMWYR. 

Cefais gam, a maith orthrymder, 

Gan elynol blant y byd; 

Gwasgu a phwyso ar y gwirion,— 
Llyngcwn, meddent, ef ynghyd; 
Pa’m rhy ’r nefoedd fwy o fendith, 
Pa’m rhy ’r nefoedd fwy o fri,— 
Erthyl diddym anhaeddiannol,— 

Iddo efe, nag roes i ni ? 

Ac am hyn fe ddaeth efryddion 
Yn fy erbyn yn gytun, 

I wmeyd ’sglyfaeth, os oedd bosib’, 
Lawn o’r annichellgar ddyn ; 
Lladratasant dai a thiroedd, 

Aur ac arian, preniau ’r maes, 

Parch ac enw, hyd y gall’sent, 

Pob peth ond y dwyfol ras. 

Ond er llyngcu yr ysglyfaeth, 

Goríu ar fyr ei chodi i maes, 

Can’s dialedd nef ni orphwys 
Heb roi tâl i elynion gras; 

Gorsedd bywyd oedd fy noddfa, 

A fy nghyfraith, a fy ngrym, 

Ac nid wyf yn gwel’d gan f Arglwydd 
Heddyw heb dalu iddynt ddim. 

Minnau am hyny sy ’n cynghori— 
Bynag ddyn sy ’n dyoddeí loes 
Malais, trais, llid, a chenfigen,— 

Iddo ’n ddiddig ddwyn ei groes; 
Mae dyodde’ yn ennill bywyd, 

Mae dyodde’ yn cynnyddu gras, 

A c mae maddeu yn dwyn bend^ithion 
Aml megys gwellt y maes. 

ITEM. I’M HABSENWYR A’M HENLLIBWYR. 
Tewais eilwaith, a dyoddefais, 

Megys mudan tlawd di-ddim, 

Ac fel byddar o’wn heb glywed, 

(Er mai anhawdd ydoedd im’,) 

Pan b’ai rhyw ragrithiwr teuog, 

Garw, crachlyd, yn gwneyd ’stwr; 

Nef a’m cadwodd,—’drychwch heddyw 
Ddull y cenfigenus ŵr ! 

Pe estroniaid ddirmygasai, 

Hawsach fuasai dyoddef cam; 

Ond yn íradwyr trodd y rhei’ny 
A gyfenwid plant fy mam ; 

Rhai a fegais, a feithrinais, 

Ac a ddysgais, eto pan 
O’ent heb gyrhaedd dawn, na dygiad, 

Na derbyniad mewn un man. 

’R hwn a rodiodd i fryn Síon, 

Megys cyfaill im’ ynghyd, 

Gododd sawdl dig i’m herbyn, 

Pan ca’dd gyfle ar ryw bryd; 

Mi weddîais, ac a wylais 
Pan oedd ef o tan y iau, 

Ond pan y cystuddiwyd finnau 
Yr oedd ef yn llawenhâu. 

Ond anghofio eu gwawd a’u dirmyg, 

Cario y cynhaua’ mlaen, 

Brwdio a chwysu ’mhlith medelwyr, 

Ydyw galwad gweithiwr glân; 

Peidio gwrando gair maleisus, 

Dim rhoi clust i newydd ffbl, 

Rhedeg gyda Lot i’r bryniau, 

Heb droi ’r wyneb fyth yn ol. 

Ac am hyn rhof fy enllibwyr 
Sarug, dig, i ddwylo ’m Duw, 

Ac ’r wy ’n maddeu hyd mae ynof, 

Eu llidiogrwydd dua’ ei liw; 

Hymenëus, a Philetus, 

Alexander, athraw gau, 

A hen Simei genfigenus 
Yn ei falais sy ’n parhâu. 

Pan o’wn i ’n myn’d tros yr afon, 

Yn fy ngofid, yn fy ngwae,— 


Cystudd ysbryd wedi ’m briwio, 
Trymder wedi ’m llwfrhâu, 

Dyna rhai erlidiodd fy enaid, 

Dyna rhai drymhäodd fy nghroes, 
Chwerw eu cwpan, byr eu crechwen, 
Deng niwrnod fu eu hoes. 


ITEM. I FFYDDLON WEINIDOGION Y GAIR. 

Ond 'r wy ’n gadael llawn fendithion 
Ar ugeiniau maith a mwy, 

O bregethwyr sydd yn seinio 
Allan farwol ddwyfol glwy’; 

Llwyddiant fyddo ar eu camrau, 

Bendith gyda’nt gerddo maes, 

Ac fel gwlith y cwympo eu geiriau 
Ar eneidiau crinion crâs. 

Rhai sy ’n onest yn pregethu, 

Ac o fywyd manwl clir, 

Yn dwyn taran argyhoeddiad, 

Neu ynte fflamau cariad pur ; 

Rhai sy ’n teithio ’r De a’r Gogledd, 

O wir ddyben tynu ’maes 
Waredigion etholedig 
O grafangau ’r gelyn câs. 

Dynion pwysig, tlawd o ysbryd, 

Sydd yn treulio ’r dydd a’r nos, 

I ddyddanu, neu geryddu, 

Etifeddion gwaed y groes; 

Ac yn ’madael â phob corlan, 

Nid fel clebrog ysgafn, ffol, 

Ag fo ’n gadael gwag newyddion 
Fel rhyw wenwyn ar ei ol. 

Ond yn ’madael mewn wylofain, 

Taflu ’r ddeulin ar y traeth, 

Gwneuthur gwresog weddi ffarwel— 

Ffarwel ag nad oes o’i fath; 

Rhoddi ’r cusan sanctaidd hwnw 
Sydd wrth galon friw ynglŷn, 

Ag nad yw yn ennyn fflamau 
Fyth o íewn i natur dyn. 




6o4 william williams, pant-y-celyn ; 

’R WYF íì ’n gadael dau o feibion, 
Pump o íerched glân eu gwedd, 
Rhai sy i fyw, a rhai ’mhen gronyn 
Sydd i’m canlyn i i’r bedd; 

’R wy ’n eu gado gyda eu gilydd, 
Ar fy ngliniau o flaen y nen, 

I dragwyddol ras yr Iesu 
A’ i fendithion fyth. Amen. 

Gwell gan f’ enaid fil o weithiau 
Iddynt i gael dwyfol ras, 

Nag un enw, parch, na thrysor, 
Enwir ar y ddaear las; 

Doed y rhagluniaethau chwerwa’ 

I gwrdd â hi, neu gwrdd ag e, 
Mi ga’ wel’d fy holl ddymuniad 
Idd eu gwel’d hwy yn y ne’. 


I EGLWYS DDUW A’I HEN FUGEILIAÎD. 

’R WY ’n rhoi ’r Eglwys i gadwraeth 
Hen íugeiliaid ffyddlon gwir, 

Ag sy ’n nabod dyn a’i nwydau, 

Cyfraith ac Efengyl bur; 

A phan darfo nerth eu breichiau, 

Myn’d a gorphwys yn y bedd, 

Fe wna ’r Nef rai ’n awr sy ’n ifaingc 
Yn un ysbryd, a’r un wedd. 

’R wy ’n dymuno i hen athrawon 
Aeth yn Nghymru gynta’ maes, 

Fentrodd yn y tywyllwch dudew 
I gyhoeddi efengyl gras, 

Na orphwysont un diwrnod, 

Ac na ro’nt y gwaith o’u llaw, 

Nes cael treiddio trwy ’r lorddonen, 

A meddiannu ’r ochor draw. 

O na lechwch yn eich p’lasau, 

Megys wedi gorphen gwaith, 

Wrth y cryman tra fo anadl,— 

Mae ’r cynhauaf mawr yn faith ; 

Ar y cyfrwy, neu yn y cerbyd, 

Cym’rwch ’r un fo yn eich bryd. 


Ond resolfwch, gydag Anson, 

Unwaith eto rowndio ’r byd. 

Fel pan byddo ’ch henaid wedi 
Myned i dragwyddol hedd, 

Gallo ’r ’sgrifen hon yn eirwir 
Gael ei gosod ar eich bedd— 

“ Dyn fu hwn mewn eithaf lludded^ 

Tan y dyfroedd tros ei Dduw, 

Ac mewn miloedd 0 beryglon 
Yr efengyl, bu efbywT 

Chwi gewch nerthoedd, fel mewn ie’ngctyd, 
Ac fe rêd o’ch bronau laeth, 

Iraidd, bur ddyferion bywyd, 

Ac na phrofodd cnawd o’i fath, 

Nes bo ’r dorf yn canu hymnau, 

Yn dadseinio entrych nen, 

A’r côr auraidd o angylion 
Yn rhoi echo fry, Amen. 

Chwi gewch deidiau, chwi gewch frodyr, 

A chwîorydd diwair, pur, 

A dry ’n famau tirion, c’ruaidd, 

Pan b’och mewn pellenig dir ; 

Rhai ’n a’ch tendia, ac a’ch gwylia, 

A’ch câr, ac a’ch cysura ’n fawr, 

Pan bo’ch hysbryd gwan lluddedig 
Wedi hollol gwympo lawr. 

Chwi gewch nerth, a gras, a doniau, 

A phob cymhwysiadau yn un, 
lechyd, llwyddiant, a chyfeillion, 

Pob peth allo ’r Nef ei hun; 

Ond na hyderwch ar ddim isod, 

Perffaith ddelw-addoliaeth yw 
Ymgysuro mewn dim enwir 
Is y nefoedd onid Duw. 

Ac am hyn, os bydd i werin, 

(Y werin gyfnewidiol, ffol), 

Gynnyg eich coroni ’n frenin, 

Gwell yw i chwi ffbi o’u côl; 

Saint hynota’ is y nefoedd, — 

Llais y bobl heddyw yw,— 

Ond y fory, Ow ! ’croeshoeliwch, 

Fyth ni haeddai ’r euog fyw. 


à\ 


6o6 WILLIAM WILLIAMS, PANT-Y-CELYN : 

ITEM. I WEINIDOGION IFAINGC Y GAIR. 

Ac mi ro’ gynghorion cariad 
I rai ifaingc aeth i maes, 

Sydd yn dwyn y saeth â’r bwa, 

Heddyw ar y ’nifail glâs ; 

Fel y gallo ’r gwan i’w gadw, 

Megys pader yn ei go’, 

Nawn a boreu wrtho ei hunan, 

Bynag man y byddo fo. 

Chwi, bregethwyr, sydd yn sefyll, 

Sefwch bellach at eich lle ; 

Chwi yw halen gwỳn y ddaear, 

Chwi yw goleuadau ’r ne’ : 

Mil o rwydau daenwyd i chwi, 

A gelynion cyfrwys, mwyn, 

Sydd yn ceisio ’ch troi o’ch llwybrau, 

Yn y pant, ac ar y twyn. 

Pan y caffoch odfa hwylüs, 

Geiriau yn hedeg fel y gwynt, 

Fe dyr balchder cibddaíl allan, 

Fel y diluw llwyd-goch gynt, 

Ac fe chwydda ’r bol a’r fynwes 
Gan y gwenwyn, gan y gwres, 

# * * * * 

JUYENTUS. 

P ’ ODD bellach bydd in’ dreulio ein dysg a’n doniau ’nghyd ? 

Pa ffordd sydd adeiladol in’ fwyaf fyn’d trwy ’r byd ? 

Ai ’n weddw mewn monachlog, neu fod wrth wraig ynglỳn ? 

Ei reswm a’i brofiadau, wel, d'weded pob yr un. 

* ymddangosodd y Gerdd hon y tro cyntaf y n nghyswllt y Môr o Wydr, 
argrafíìad 1762. Cyhoeddwyd hi drachefn yn argrafhad mawr 1811. 

SOLINUS. 

Mae hyny ’n ddigon eglur mai hawsach yw y gwaith 
I’r ysgafn droed ei hunan fyn’d trwy ’r anialwch maith, 

Na chario beichiau trymion, digysur, yn ei gôl, 

Sef llusgo gwraig ac eppil trwy ’r d’rysni ar ei ol. 

THALAMIÜS. 

’R wy ’n credu ’n llwyr wrthwyneb, ac mi wnaf hyny ’n glir 
Trwy ’Sgrythyr y gwirionedd, os sefwch yma ’n hir;— 

Mai sanctaidd yw priodas er creadigaeth byd, 

Mai ’r cyntaf o ordinhadau oedd cwplu dau ynghyd ; 

A bod priodas sanctaidd o ŵr a gwraig yn un, 

Yn gysgod o’r briodas rhwng y Messîah a dyn ; 

Mae Paul wrth olrhain undeb y cwlwm diwahan, 

Yn d’weyd ei fod yn meddwl am Grist a’i Eglwys lân. 

SOLINUS. 

Os oedd priodi Adda yn detŷ^ o’r mai-wol glwy’, 

’N ol cwympo ’fu priodas ddim cysgod o honi mwy; 

Nid yw hi ’n awr ond arwydd, rhaid i lygredig ddyn 
Wrth ryw bleserau eraill heb gwmni Duw ei hun. 

THALAMIUS. 

Pan týnwyd ar y cyntaf yr asen dan y fron, 

A gwneyd creadur menyw hawddgara’ ’rioed o hon, 

Dangosodd hyn nad perffaith un gŵr o dan y ne’, 

Nes delo ’r asgwrn hwnw drachefn idd ei le. 

SOLINÜS. 

Y bore gwnawd priodas yn dda a hawddgar iawn, 

Ond rhyfedd yr ysgariad ddaeth ynddi hi brydnawn ; 

Fe geisiodd Adda briod pan oedd e ’n berffaith ddyn; 

Yn fuan hon a’i ’speiliodd o’i ddoniau bob yr un. 

Mae ’r unrhyw ddyfais eto wrth ferched Efa ’nglŷn, 

Os gallant ddim ond unwaith ladrata calon dyn, 

Hwy tynant ef i waered at ryw bleserau mân, 

I fwyta o bren gwybodaeth waharddwyd iddo o’r blaen. 

THALAMIUS. 

Beth os y wraig a gwympodd, ac fu ’n y trosedd mawr, 

On’d hi a ga’dd addewid o dori ’r ddraig i lawr ? 

Ac yn y nef oreu-deg bydd rayrdd o honynt hwy ; 

Os daeth â melldith greulon, hi ddaeth â bendith fwy. 


• Type. 

A gwragedd oedd yn canlyn, gan weini o bryd i bryd 
Pob peth oedd anghenrheidiol i Brynwr mawr y byd; 
Safasant gyda ’u gilydd yn gryno wrth y groes 
Pan oedd ein Harglwydd tirion yn dyoddef angeu loes. 

SOLINüS. 

’R wy ’n addef bod myrddiynau, Thalamius, yn ddi-ble, 
Ymhlith holl ferched Adda yn teithio tua ’r ne’; 

Ond beth, raid eu priodi ? Pob teulu wrtho ei hun— 

Aed meibion gyda ’u gilydd, a merched hwythau ’r un. 

Rhag ofn cael dy dwyllo,—mae cryfach nwydau a dawn 
I dwyllo gan y fenyw na gwrryw lawer iawn ;— 

O cofia wraig Jehoram, merch Ahab ydoedd hi; 

Nid gwell na hon o bosibl, Thalamiüs, fydd i ti. 

THALAMIÜS. 

Na ddywed yn wrthwyneb i’r ’Sgrythyr fawr ei dawn, 

Sy ’n d’wedyd fod priodi yn mhawb yn addas iawn ; 
Cyfreithlon yw ei phleser, hardd a sancteiddiol yw, 
Dihalogedig wely yn unig foddia Dduw. 

SOLINUS. 

I rai fo ’n ynfyd, anllad, rhyw feddyginiaeth yw,— 

Lladd pleser trwy ei wneuthur, ac felly ’r chwant yn byw; 
On’te ’d oes un gorchymyn i arall îs y nen 
I roddi fifwrdd eu gwedd’dod, a chym’ryd gwraig yn ben. 

THALAMIüS. 

Tri dyben gwnawd priodas, dybenion goreu ’n fyw, 

Sef gochel brwnt odineb, a meithrin plant i Dduw, 

I gael rhyw gyfeillgarwch mewn hawddfyd mawr di-drai, 
Ac i gael helpu eu gilydd dan orthrymderau a gwae. 

Nid oes dybenion penach na rhai ’n o fewn y byd, 

Mae crefydd a moesoldeb yn gryno yma ’nghyd ; 
Dysgyblaeth gwlad ac eglwys, dysgyblaeth teulu yw, 

Nid oes ond annybendod fyth, heb y rhai ’n, o fyw. 

SOLINUS. 

’D oes nemawr yn priodi i feithrin plant i Dduw, 

Er pledia pawb ddybenion o ardderchocaf ryw ; 

Fe oera ’r cariad cyntaf yn glau, os try y rhod, 

A thyna brofedigaeth nad oes o’i bath yn bod. 

THALAMIUS. 

Mae dau erioed yn gryfach, medd Solomon, nag un; 

I ŵr, ymgeledd gymhwys yw gwraig, medd Duw ei hun; 

Pa fodd cynhesa ’r unig? pan ddelo llif di-drai, 

Fe gur y dòn ei ysbryd, mae ’n siwr o Iwfrhau. 

SOLINüS. 

Nid oes ond ’chydig dònau ddaw gwrdd â gweddw ddyn, 

Ar rieni plant gan mwyaf y daw cystuddiau yn un; 

A thi gai wel’d, Thalamius, nad ydyw gwraig ond gwan 
Mewn dyfroedd o gystuddiau i ddal dy ben i’r làn. 

THALAMIUS. 

Mae Lemuel ddysgedig yn d’weyd mewn geiriau llawn, 

Mai gwraig yw’r trysor goreu o dan y nef a gawn; 

Mae ’n well na llong marsiandwyr, yn dwyn trysorau mwy; 

’D oes neb ond ti, Solinos, neu ’th fath, fydd hebddynt hwy. 
Mae ’n well nag aur ac arian, yn well na ’r moroedd mawr, 

Yn well na ’r holl drysorau sydd yn y dwyrain wawr ; 

Mae ’n well na ’r perlau goreu, yn well na ’r beryl drud; 

Mae menyw ’n well ei hunan na ’r cyfan yn y byd. 

SOLINUS. 

’D yw hono ond un o gannoedd; pe cawn y fath fy hun, 

Nis gwaeth, er mor anhawsed, o fod wrth wraig ynglŷn; 

Ond gwell bod mewn monachlog, heb weled menyw mwy, 

Na ch’lymu mewn priodas â rhai o honynt hwy. 

A hono fel y defni parhaus yn d’od i lawr, 

Bob pryd yn dwrf anesmwyth, rai prydiau ’n ’storom fawr; 

Yn tuchan, yn anfodlon, yn berwi ynddi ei hun 
Yn erbyn rhagluniaethau, yn erbyn Duw a dyn. 

THALAMIUS. 

Anrhydedd sy i briodas, cysylltu dau ynghyd 
Arferir o’r gorllewin i ddwyrain eitha ’r byd; 

Ac nid oes unrhyw ardal ar wyneb daear lawr 
Nad yw priodas ynddi erioed o enw mawr. 

SOLINÜS. 

Nid gras sy ’n rhai paganiaid yn mharthau pella ’r byd, 

Ond dyfais o fywioliaeth, i g’lyrau dau ynghyd ; 

Gan un mae torf o wragedd, yn llawer gwaeth eu bri, 

Yn Guini neu ’n yr India na slafiaid gyda ni. 

THALAMIUS. 

O na fydd fifrynd i wedd’dod, mae hwnw ’n ennyn greddf 
O fyw yn llwyr wrthwyneb i’r seithfed gair o’r ddeddf; 

Mae ’n fammaeth i segurdod, pob pleser yn y byd 
Yn nghalon llengcyn gweddw lettŷant yno ’nghyd. 

SOLINUS. 

Mae ympryd trist a gweddi, ac argyhoeddiad llawn, 

Yn well rhyw feddyginiaeth rhag chwantau o lawer iawn ; 
Priodi ni chwanega fyth o’r diweiriol ras, 

Ond f’ allai gall ef gadw y tân rhag tori maes. 

Yf ddw’r, a bwyta ’n brinach, a chadw ’r melus win, 

Fel gallo ’r claf a’r clwyfus i’w gosod wrth eu min ; 

Bydd ddyfal wrth dy orchwyl, gweddia ’n daer am ras, 

Ti gedwi nwydau ie’nctyd fel hyn yn well i maes. 

THALAMIUS.. 

Mae gwraig at ddydd o ofid, mae gwraig at ddydd o wae, 
Mae gwraig at ddal ein hysbryd rhag iddo Iwfrhau; 

Mae mewn rhai gorthrymderau ryw brydiau megys cawr, 

Hi garia ’r gamp ei hunan pan elo ’r gŵr i lawr. 

SOLINUS. 

Ond beth os hi Dalila fydd hono gwymp i’th ran ? 

Hi dyr dy wallt, hi ’th ’speilia o’th lygaid yn y man; 
’Speiliasent hwy cyn heddyw, oni buasai ’r arfaeth gu, 

Rai cryfach gras a deall o lawer nag wyt ti. 

THALAMIUS. 

Os gweddw fyth a fyddaf, myfi gaf dreulio ’r nos, 

Yn glaf heb unrhyw gymhar i gydymdeimlo â’m loes; 

’D oes neb o’r un tiriondeb, ’d oes neb o’r ysbryd cûn, 

’D oes neb o’r unrhyw gariad ag ydyw gwraig ei hun. 

Bydd rhai ’n dymuno im’ farw, er wylo uwch íy mhen, 

Dim cred i gyfneseifiaid, dim cred i forwyn wèn ; 

’N ol olrhain gylch o gwmpas ’r wy ’n gwybod nad oes dyn 
A’m câr yn well na ’m cyfoeth, nes caffwyf wraig fy hun 

SOLINUS. 

Thalamius, taw, nis gwyddost am ofid o un rhyw, 

Os gwedd’dod eto ’n unig y buost ynddo ’n byw ; 

’Mhen ’chydig ’n ol priodi, er cael y lana’ ’rioed, 

Daw miloedd o gystuddiau nas gwyddit ti eu bod. 

THALAMIUS. 

Pwy ofnau, pwy ammheuon, pwy grynu, pwy nacâd ? 

Pa wenwyn sy ’n dy ysbryd at briodasol ’stad ? 

Wel, aros di yn weddw, inyfi brioda ’n glau, 

Ti flini fod dy hunan, ti yna ’difarhai. 

Heb genyt neb yn gymhar, na neb íod arno ’n ffri^ 

Na neb o’r unrhyw feddwl yn gyfan fel tydi; 

Na neb yn gryno i dderbyn dy holl gystuddiau ’nghyd, 

A’u dadrys yn ei fynwes yn hyfryd bob rhyw bryd. 

SOLINUS. 

Mae ’r ddegfed ran yn ddigon i rai o’r glebraidd hil, 

Mae ’r hanner yn llawn ddigon i’r oreu un o fil; 

Mae ambell un, pe d’wedit dy feddwl wrthi ’n llwyr, 

Ti gait yii ol ei ddannod o’r bore hyd yr hwyr. 

THALAMIUS. 

Os rhai sydd yn dafod-rydd, yn d’wedyd oll i gyd, 

Mae rhai a geidw ’th gwnsel tra fyddont yn y byd; 

Pwy ŵyr nas ca’ i un dyner a’m hargyhoeddo ’n fwyn, 

A guddio fy ngwendidau, a fyddo ’m beichiau ’n ddwyn. 

SOLINUS. 

D’wed Paul mai da y cyflwr o fod wrth wraig ynglŷn, 

Ond eto gwell yw cyflwr y sawl fo heb yr un; 

Na phriodi gwraig anynad myfi ddewiswn fod 
Mewn anial fan o’r ddaear, na welodd dyn erioed. 

Dewiswn i fonachlog, heb fyth i wel’d yr un, 

A chael y Bibl sanctaidd yn unig wrth fy nghlun; 

A darllen a gweddîo yn wastad yno cawn, 

Heb fenyw byth i’m blino o fore hyd brydnawn. 

THALAMIUS. 

Yn awr ’r wy ’n teimlo ’m hysbryd yn crwydro yma a thraw, 

At flodau teg yn rhedeg fy llygaid maes o law; 

’E. wyf bron sefydlu ’m meddwl, os caf fi un i’m rhan, 

Fe saif fy serch nes marw hi bellach yn y fan. 

Mae ’n hardd, mae ’n deg, mae ’n weddus, ac o rasusau ’n llawn, 
Mae ’n berchen yn ddiammheu ar bob rhinweddol ddawn; 

Mae ’n well na ’r byd ei hunan, ’d wy ’n ’rnofyn dim ond hon; 
Mae ’r meddwl am ei cholli yn angeu dan fy mron. 

SOLINUS. 

Na fentra i’th serchiadau, mwy anseíydlog ynt, 

Llai coel, a mwy cyfnewid, nag yw ’r awelon gwynt; 

Fe alliff nwydau cariad i fod yn íawr eu grym, 

Ac iddynt, er mor gryfed, o’r diwedd fyn’d yn ddim. 

Ac weithiau bydd eu fflamau yn rhyw angerddol dân, 

Fe chwyth, fe lysg, fe ddifa y cwbl oll o’i flaen; 

2 Q 2 

Fe ddiffydd mewn mynydyn, ac ’n ol yr elo lawr 
Fe dry yn oerfelgarwch, ac yn gasineb mawr. 

thalamius. 

Os bydda’ i ’n berchen cyfoeth, trueni i hwnw fyn’d 
I un nad yw ’n garenydd, i un nad yw yn ífrynd, 

I ryw un sy ’n hiraethu fy ngweled yn y pri’, 

Gwell gen’ i ’m plant fy hunan, i gael fydd genyf fi. 

A phe bawn mewn monachlog yn esmwyth yn fy mryd 
A chasglu yno arian fel tywod môr ynghyd, 

Fe fyddai fy mherth’nasau fel cigfrain yn y nen, 

Yn brefu am fy mywyd cyn deuai ’r dydd i ben. 

SOLINUS. 

Cymer dy ran o’th gyíoeth, o hyny dyro ran, 

Cyfrana ef yn llawen i’r rheidus ac i’r gwan ; 

Ac am fo ’n ol wrth farw, dy eiddo di nid yw, 

Gâd iddo fyn’d yn ddiddig i’r man y myno Duw. 

THALAMIUS. 

Pa beth yw ’r hiraeth hyny wy ’n deimlo yn ddi-drai 
O’m ie’nctyd am gael cymhar wastadol i’w mwynhau? 
Tybygwn fod yr asgwrn hyd at y fynyd hon 
Yn creu y poen o gariad, a dynwyd dan fy mron. 

Mae hiraeth ar ol hiraeth yn wastad yn parhau, 

Ac yn fy ochor aswy tybygwn i y mae; 

Mae cariad a chenfigen yn gweithio ynwy ’n un, 

Ac felly fyth y pery nes cael im’ hawddgar ddyn. 

SOLINUS. 

Mae hiraeth am briodi yn tarddu ’n llif i maes 
Oddiwrth y dififyg hwnw sydd o efifeithiol ras ; 

Pan ddelo cariad lesu i mewn i enaid dyn 

Mae ’n sugno ’r serch a’r meddwl yn gyfan iddo ’i hun. 

A phrin y gellir arfer pob priodasol ddawn, 

Pe ’r cyfryw f’ai yn boddi yn nghariad Duw yn llawn ; 
’D oedd y pleserau hyny ddim yn Mharadwys bur, 

Ac ni fydd dim o honynt o fewn y sanctaidd dir. 

THALAMIUS. 

Na ddywed hyn, Solinds ; beth pe b’ai pawb yn byw 
Mewn gwledd wastadol, loew, o hyfryd gariad Duw ? 

A fyddai dim priodi ? ai marw fyddai gyd ? 

Darfyddai dynion felly cyn deuai diwedd byd. 

SOLINUS. 

Thalamius, beth os erlid ar grefydd bur a ddaw ? 

Pa beth os ydyw ’r dyddiau peryglus hyn gerllaw ? 

Dy ofid fydd dau cymaint fod genyt wraig a phlant, 

Am hyny rho feddyliau priodi fyth i bant. 

THALAMIUS. 

Pwy bynag sydd yn edrych ar yr awelon gwynt, 

Neu ar gymylau ’n ’hedeg, o ba fath liwiau ynt, 

Ei ofn a’i gwna yn gyfan ddiddefnydd yn y byd, 

Ni heua ac ni feda, fe drenga o eisieu ŷd. 

SOLINUS. . 

O na bait yn ystyried pa beth yw bod yn dad, 

Fath ofal maith dauddyblyg sydd i briodasol ’stad; 

Pa ofal, cydymdeimlad, ac ofnau diwahan 

Fydd yn terfysgu ’th ysbryd am fam a gweiniaid mân. 

THALAMIUS. 

Taw, fifwrdd â’th anghrediniaeth, b’ai genyt hanner mil 
Mae Duw yn ddigon abl i fwydo ’r wanaidd hil; 

Rho dro ymysg y lili, ac edrych wisg y rhai ’n, 

Neu cod dy ben i fyny drachefn at y brain. 

Am hyny gâd fi ’n llonydd, mae genyf fwy o ble 
I wneyd yn oleu i ti mai priod yw fy lle; 

Mae tân o fewn fy mynwes yn ennyn fore a nawn, 
Breuddwydia imi fynost, mi dreiaf hyn o ddawn. 

OURANIUS, Y DUWINYDD. 

Na frysia ddim, Thalamius, mae gormod o ryw dân 
O fewn dy natur ynfyd i ddwyn y pwnc ymlaen; 

Mae llais o fewn y Bibl, mae llais gan Dduw ei hun 
Sydd i ti ’n gyntaf wrando, cyn myn’d wrth wraig ynglŷn. 

Paid dithau a bod mor greulon, Solinus, pechod yw 
• Gwrthsefyll deddf, cyn cwympo, mewn natur greodd Duw; 

Yn wrryw ac yn fenyw y ddau-ddyn gyntaf wnaed, 

A Duw ei hun a’u rhoddodd mewn p'riodasol ’stad. 

Gan roi gorchymyn iddynt i arfer hyn o ddawn,- 
Ar ol cysylltu â’u gilydd, sef hilio ’r byd yn llawn; 

Y gair mewn ’stad ddiniwed a roddodd Duw i maes 
Ni alwodd ’n ol mo hono dan oruchwyliaeth gras. 

Am hyn mae ’r memrwn cyntaf, ac felly y mae ’r ail, 

Mewn undeb llwyr â’u gilydd yn gosod hyfryd sail 

I briodasau nefol, bo 'r ddau ddyn yn ddi-ball, 

Yn caru Crist yn gyntaf, a charu ’r naill y llall. 

Mae ’n arfer er y dechreu, a hi ga’s gadarnhad, 

Bu rhai o’r gwŷr duwiolaf mewn priodasol ’stad; 
Prophwydi, patriarchiaid, a Phedr ’postol cu 
Fu ’n arwain gwraig oddeutu sydd eglur i myfi. • 

Ond ’dryched dyn pa ddoniau a gafodd gan ei Dduw, 
Pa un ai dawn o wedd’dod, ai dawn priodi yw; 

Hyn ŵyr y rhai sancteiddiol, gylch ogylch dan y nef, 
Derbyn’sant yr eneiniad oddiwrth ei Ysbryd ef. 

Ac nid oes ond ei Ysbryd ddadguddia hyn o ras, 

Nid rheswm a llythyren a chwilia ’r peth i maes ; 

Pob canghen sydd yn aros yn y winwydden bur, 

A rhei’ny ’n unig ydynt a ffeindia maes y gwir. 

Mae miloedd o efnuchiaid diniwed yn y byd, 

Gan ddynion wnaethpwyd felly er rhyw ddybenion drud 
Mae miloedd o wrrywiaid golygus a di-nam 
Mor farw ag efnuchiaid i gorff o groth eu mam. 

Ac yn yr eglwys sanctaidd mae llawer nwyfus ddyn 
A addunedodd wedd’dod yn ddirgel wrtho ’i hun, 

I gael bod mewn gweddîau a myfyrdodau ’nghyd, 

Mewn caban neu wyryf-dŷ â’i ysbryd ’ddiar y byd. 

I’r cyfryw rai a hyny nid priod yw eu 11 e, 

Gwaharddwyd hwynt i gynnyg fath ’stad gan Frenin ne’ 
Llai fydd eu temtasiynau, llai fydd eu gofal hwy, 

A rhagor gânt fyfyrio ar lesu a’i farwol glwy’. 

Ac un o’r nifer hyny, Solinus, ydwyt ti, 

Dy le yw bod yn weddw, hyd a ddeallaf fi ; 

Ond paid a haeru allan y dylai pawb i fod 
’R un feddwl a’r un amcan a thi o dan y rhod. 

Ni throi’st erioed dy lygad ar degwch wyneb-pryd, 

Mae cariad bron a dallu Thalamius oll i gyd ; 

Ti dorit y gorchymyn o fod wrth wraig ynglŷn, 

Fe ’i torai fe Thalamius o bejdio cym’ryd un. 

juyentus. 

Wel, rho im’ air o gynghor, mae cynghor yn ei le 
Yn un o’r moddion mwyaf llwyddiannus dan y ne’,— 
Pa fodd y gwnaf fi ddewis ? ’d oes le i ddewis ail, 

O bethau mawrion daear y mwyaf dan yr haul. 

OURANIÜS. 

’R oedd Adda ’n cysgu ’n llonydd pan dorodd Brenin nef 
Yr archoll i gael asgwrn ’wneyd cymhar iddo ef: 

Mae ’n rhaid. i tithau gysgu ’th ewyllys mawr dy hun 
Yr amser b’ost ti ’n dewis dy bur hawddgaraf ddyn. 

Rhag ofn i gariad cyfoeth, yr hwn sydd fawr ei rym, 

Neu gariad cnawd, dy dwyllo, yr hwn na thâl ef ddim; 

’D yw tegwch ond diwrnod, neu fel blodeuyn llawn, 

Fe ’i cerir yn y bore, damsengir ef brydnawn. 

Rhyw berl yw’ gwraig rinweddol, blodeuyn gwych ei ryw, 

Y goreu erioed a dyfodd yn holl greadigaeth Duw; 

Os drwg fydd, o’r tu arall, nid oes un drwg o’i ail 
O’r drygau mawr aneirií a welwyd dan yr haul. 

Duwioldeb raid gael ynddi, neu ynte thâl hi ddim ; 
Duwioldeb yw ei rhinwedd, duwioldeb yw ei grym ; 

O faes boed deg ganolig, mae ’n rhaid ei chael hi ’n siwr 
O’i mewn yn deg a sanctaidd, yn ochr sanctaidd ŵr. 

Y cyntaf peth a ddylai gael llechu dan dy fron 

Yw gweddi daer i’r nefoedd, mae ’n siwr gwrandewir hon, 

Am i ti gael cymhares a ddelo yn dy law 

Trwy bob rhyw demtasiynau i dir y bywyd draw. 

Mae gweddi ’n fwy na chynghor i ífeindio hon i maes, 
Mae ’n llawer gwell na rhesw'm i bwyso doniau a gras; 
Mae ganddi ryw awdurdod o gẁr i’r llall i’r byd 
I dd’od o’r de i’r dwyrain â dynion pell ynghyd. 

Ffrwyth arfaeth yw ei gwreiddyn, o ran yr arfaeth rad 
A drefnodd wedi’n foddion at briodasol ’stad ; 

Ti gai yr hyn weddîaist, Thalamius, na fydd wan, 

Ond f’ allai mai nid hono dybygaist ddaw i’th ran. 

Gweddíodd ef Eu^enius, am gymhar iddo ’n rhan, 

O’r ardderchocaf ddoniau a ffeindiodd mewn un man ; 
Meddyliodd nad oedd tegwch a grasau maith yn un 
Gan neb ond hi Soŷhia, oedd yn ei wlad ei hun. 

Ond draw ar hyd Germania wrth deithio ’r byd ymhell, 

Y cwrddodd ef, Eugenius, â chymhar lawer gwell; 

Fe ga’dd Sophia farw cyn ’nabod gŵr erioed, 

A da iawn i Eugenius oedd felly iddi fod. 

Tydi gai reddf o garu ’r sawl roddo ’r arfaeth ddrud, 

A’i charu yn anwylach na neb o fewn y byd; 

Ac onì elli ei charu, pe ’n berchen aur Peru, 

Mae ’r llais yn ddigon eglur mai d’ eiddo di nid yw. 

Yrnâd, ymâd yn fuan; mae cariad fel y tân 
Yn golofn gref anhebgor o bob priodas lân ; 

Gwell i ti bob tymhestloedd i’th gwrdd o’r ddaear hon 
Nag i ti fyth briodi heb gariad dan dy fron. 

Ac os i’r nef y gwaeddi íoreu-ddydd a phrydnawn, 
Cymhwysir i’th amgylchiad un o rinweddol ddawn ; 

Cai ras, cai ostyngeiddrwydd, a chariad wrth dy glun, 

Cai bob rhyw beth atebo dy eisieu di yn un. 

Cai un yn gyfatebol i’th oedran gan dy Dduw, 

Cysylltu hen ac ieuanc ei arfer ef nid yw; 

Rhwng ugain oed a thriugain ’d oes cariad nemawr iawn, 
’Chytuna haf â gauaf, na bore â phrydnawn. 

Cai un yn well na redodd i’th feddwl eto ’rioed, 

Uwchlaw gall ysgolheigion i draethu maes ei chlod; 

Yn llawer mwy ei rhinwedd, yn llawer llai ei nam, 

Na ’r hon ganmolodd brenin a ddysgodd gan ei fam. 

Gwell i ti Fair na Martha, er bod o Fartha ’n well, 
Dybygid, at ofalu, os byddi di ymhell; 

A11 trafferth blin a gofal trwy eitha ’r dydd a’r nos 
Ddim i chwanegu ’th gysur, ond fe chwanega ’th groes. 

Rhydd Mair y blwch o enaint i gyd i maes o’r tŷ 
I eneinio traed ei Harglwydd, heb adael dim i ti; 

Fe delir ar ei ganfed, fe fydd dy dŷ yn llawn 
O olew, gwin, a gwenith o fore hyd brydnawn. 

Bydd hi ’n myfyrio ’n galed, pa rai o blant ei Thad 
Sydd fwyaí tlawd o ddillad, gylch ogylch ’r hyd y wlad; 
Mae ’n fynych gyda ’r cleifion, mae ’n fffynd i bob yr un, 
Yn llanw lle ’r offeiriad pan byddo ond ei hun. 

JOYENTUS. 

Mae ’n well gen’ i na hono o lawer gael yr un 
Mae Lemuel y brenin yn ganmol iddo ei hun, 

Sy ’n dwyn i mewn drysorau oddiyma ac oddi draw, 

Ni raid i’w gŵr wrth anrhaith, fe ’mddiried ar ei llaw. 

Sy ’n ’mofyn gwlan o’r tecaf, a llin at wëoedd gwell, 

Ac megys llong marsiandwr yn dwyn ei bwyd o bell; 

Yn codi cyn y bore, yn ledio ’i theulu ei hun, 

Cyn gwawrio ’n porthi ’i gweision a’i merched bob yr un. 

Yn ’mofyn tir i’w brynu, a thalu am dano lawr, 

A gwaith ei dwylaw hefyd yw planu gwinllan fawr; 

Ei Iwynau mae ’n wregysu â gofal ac â grym, 

Mae yn cryíhau ei breichiau, ni laesa hi wrth ddim. 

Mae ’n gwel’d fod ei marsiandiaeth yn werthfâwr iawn a thlos, 
Ei chanwyll nid yw ’n diffodd trwy gydol faith y nos; 

Un llaw rydd at y werthyd, y gogail ddeil y llall, 

Rhan hefyd i’r anghenus cyffana hi ’n ddi-ball. 

Ni oddef hon i’w theulu gael teimlo pan fo rhew, 

Maent wedi eu dilladu oll mewn ysgarlad tew; 

Gwna iddi ei hun garpedau, a lleni gwerthfawr drud, 

Ei gwisg yw ’r sidan goreu, a’r porphor cynhes, clyd. 

Gŵr hono fyddai hynod mewn ardderchocaf ddrych, 

Pan yr eisteddai i farnu gyda ’r henuriaid gwych ; 

Hon a wna liain main-wych, hon wna wregysau gwell, 

A hi a’u gwerth hwy hefyd draw i’r marsiandwyr pell. 

Pan yr agoro ei genau, yn ddoeth hi dd’wed y gwir, 

Cyfreithiau trugareddau sydd ar ei thafod pur: 

Hi graffa ar ffyrdd y tylwyth fydd oll o fewn y tŷ, 

Nid bara o seguryd fydd byth ei bara hi. 

OURANIUS. 

’D yw Lemuel wrth osod rhinweddau gwraig i maes 
Yn ateb dim o’r nodau dan oruchwyliaeth gras; 

Wrth ganmol gwraig rinweddol ni ddarfu ’n Prynwr drud 
I yngan gair o’i enau am un o’r rhai ’n i gyd. 

A Lemuel ei hunan, dan ddodi ’r ffordd mor gul, 

Nas gellir ei thrafaelu gan wragedd un o fil, 

Sy ’n d’weyd mai siomgar ffafr, mai ofer tegwch yw, 

Ond hono yw ’r un oreu ag sydd yn caru Duw. 

Ac os na íydd hi ’n medru na nyddu llin na gwlan, 

Fo ’n medru cynnorthwyo a charu ’r eglwys lân ; 

Fo â gwres o fewn ei chalon yn weníHam atynt hwy 
Ag sydd yn ffyddlon garu yr lesu a’i farwol glwy’. 

Ac er nas gall hi wisgo ei thylwyth oll yn glyd 
Mewn sidan, lawn, a felfed, a ffur, a ’sgarlad drud, 

Hi tyn hwy eto i wrando pregethau pur y gair, 

Gad Dduw i ofalu gartref; wel, dyna ysbryd Mair. 

Hi chwardd yn nghanol gofid, hi ỳr gystuddiau ’mhell, 

Hi gân mewn gorthrymderau bod ganddi ddinas well; 

Hi ganmol ei Hanwylyd yn hir cyn codo ’r wawr, 

Hi ’th geidw yn y nefoedd, pan byddech ar y llawr. 

Hi íag dy blant yn ddiddig, yn llawen ac yn rhydd, 

Hi dysg hwy ’n fore ryfedd yn egwyddorion ffydd; 

Hi ’th barcha di yn briod, hi ’th barcha di yn ben, 

Hi ’th gar uwch pob creadur a welo îs y nen. 

Mae ’r Athraw’n blaid i Mari ag sydd yn gwrando ’n brudd, 
A Mari yn erbyn Martha o’r diwedd garia ’r dydd; 

Mae trafferth heb un sylfaen, ’d yw gofal byth ond gwan, 

A gair yr Athraw ’n unig ddal Mari fyth i’r làn. 

MARITUS, GWR PRIOD. 

Yn awr y mae Ruhama, er ’s tr’ugain lloer ac un, 

Trwy rwym priodas gadarn, yn gorwedd wrth fy nghlun ; 
Mewn cariad y priod’som, ond ’r wyf yn ofni ’n awr, 

O ran anghydsain dymher, ä rhan o hono lawr. 

Un dduwiol yw Ruhama, ac eto ddydd a nos 

I’r ffordd ’r wyf fi am arwain o fywyd mae hi ’n groes ; 

Ac nid wyf finnau ’n gydsain â’i ffbrdd.a’i threfn hi, 

Mae rhyw groesdynu ’n íynych, oes, oes, rhwng Ruwi a mi. 

’R wyf fi ’n gweddio beunydd am i ni fod yn un; 

Os oera cariad unwaith rhyngof a’m hawddgar ddyn, 

Fe dyr, fe dyr fy nghalon, ’d oes gysur yn y byd, 

Can’s cariad oedd fy nyben wrth ei phriodi gyd. 

Mae rhai yn dyweyd y tynwn y briod iau ’n ddi-ball, 

Pan delom i adnabod tymherau ’r naill y llall; 

Fel llydnod wedi cyplu, pob un ar gylch a fydd, 

Yn ledio ’r ffbrdd, yn pori, trwy gydol faith y dydd. 

Pan dysgom ninnau ein gilydd, medd un duwinydd mawr, 

Y de’wn yn fwy cyttunol, a gwynfyd wela’ i ’r awr; 

Yn awr ’r wyf bron a chredu ’d oes moddion o un rhyw 
A’n gwna ni ’n berftaith hapus ond mwy o gariad Duw. 

OURANIUS. 

Pe gwypech chwi dymherau y naill y llall i gyd, 

Ac ufuddhâu a chwympo i’w gilydd ar bob pryd; 

Os am y byd a’r bywyd tymmorol byddai ’ch dawn, 

Ac i ddyrchafu ’ch hunain, byddech annedwydd iawn. 

Dau beth raid i ti ’mofyn, y ddau nid yw ond un, 

Gras cyflawn i Ruhama, gras cyflawn i ti ’th hun; 

Mae gŵr a gwraig bob mymryn fyth fythol yr un fryd, 

Pan na bo o flaen eu llygaid ond achos Duw i gyd. 

Wel edrych di am hyny pa ddull yr wyt ti ’n byw, 

Tros pwy ’r wyt yn trafferthu, dy hunan ynte Duw ? 

Pa beth yw ’r unig neges sydd genyt yn y byd ? 

Y mae Ruhama ’n gwybod dy ysbryd trwyddo gyd. 

Am hyn yn daer gweddîa; weddîost i ti fydd, 

Na boed ond achòs lesu i’th lanw nos a dydd; 

Na ddigia am ddim ond pechod, ond bydd yiî ddiddig iawn 
Am holl achosion daear o fore hyd brydnawn. 

Pan ddelo hi Ruhama f wel’d dy fod di gyd 
Am bethau uwch y ddaear yn unig â dy fryd, 

Hi ufuddha yn union, mae gras a gallu mawr 
I daflu calon gyndyn o uchder nen i lawr. 

Gwasg ar Ruhama wedi ’n ei chael hi yn gytun, 

Fod un peth arni ’n pwyso fel arnat ti dy hun; 

Rho iddi ei ftordd ei hunan am bethau gwael y byd, 

Yna yn ol drachefn cai ’r cwbl fo ’n dy fryd. 

’N awr yn yr achos mwyaf, chwi ’ch dau a fyddwch un, 

Mewn gweddi, mewn elusen, mewn gwrando yn gytun; 

Fe fydd achosion daear yn llawer llai eu grym, 

Nag byth y gwnaent hwy ysgar rhwng eich ysbrydoedd ddim. 

Fydd bellach un gair chwerw trwy gydol faith y dydd, 

Ond rhyw geryddon melus am ddiffyg zel a ffydd; 

Ceryddon pur am bechod, os caled fyddant hwy, 

Ni fagant oerfelgarwch, ond magant gariad mwy. 


ATEB I WR BONEDDIG, 

A GEISIODD BRYDYDDU SEN i’r YSBRYD A DDIGGYNODD AR RAI GWRAN- 
DAWYR BYWIOL YN DDIWEDDAR, AC a’u GWNAETH HWY I GANU A 
DYBLU CANU MAWL I DDUW A’R OEN ; lE, BENDITHIO, MOLIANNU, 
LLAWENHAU, LLAMU, A NEIDIO O ORFOLEDD EU HIACHAWDWRIAETH. 

Yr Ateb hwn a wnaeth yr Awdwr, nid mewn dull o waradwyddo y dyn hwnw 
am ei anwybodaeth yn yr Ysgrythyrau, a’i anfedrusrwydd i brydyddu, ond i 
roi calondid i ganlynwyr Crist, fel na Iwfrhäont ganmol eu Duw, er gwrth- 
wynebiadau yr anneallus a’r dibrofiad. 

O DDYN truenus gyflwr, ac ysbryd chwerw, cras, 

Pa fodd ’r wyt heb ddychrynu i gablu Dwyfol ras ? 
Diystyru, gwawdio, cablu, a llidio at nefol dân 
Yw ’r pechod sydd yn erbyn y sanctaidd Ysbryd Glân.* 

Byth na faddeuir mono (hyn gweithied ynot fraw), 

Nac yn y byd presennol, nac yn y byd a ddaw ; 

O achos pa’m ar Salem daeth barnedigaeth fawr, 

A chwympodd dros gan’ myrddiwn o gablwyr ffraeth i lawr.t 

* Luc xii. 10 : “ A phwy bynag a ddŷwedo air yn erbyn Mab y dyn, fe a 
faddeuir iddo : eithr y neb a gablo yn erbyn yr Ysbryd Glân, ni faddçuir 
iddo.” Mat. xii. 31. 
t Matthew xxiv. 

Can’s fe gyhoeddodd lesu ei bechu ef yn llawn, 

Gan yr luddewon gwaedlyd, er maint eu dysg a’u dawn; 
Cenfigen, llid, a malais, ydyw ei natur drist; 

’R un yw ag sydd gan ddiafol yn erbyn Duw a’i Grist. 

Dychryned pawb rhag d’wedyd yn groes i ganmol Duw, 

Pan y mae swn y Bibl o’i ddechreu i’w ddiwedd yw; 

’D oes sant o’i fewn yn unlle nad yw yn seinio ’i gân, 

Lawn Haleliwia uchel am iachawdwriaeth lân.* 

Llefarwch wrth eich gilydd mewn salmau a hymnau ’n hy’, 

Ac odlau hyfryd, melus, Apostol dd’wed i ni; 

Gan ganu a phyngcio ’n llawen yn eich calonau ’n dân, 

A lesu a’i iachawdwriaeth a fyddo swm eich cân.f 

Gwel dorf yn y Dadguddiad, yr eglwys fawr yn un,— 

Sant, seraph, angel, cerub, pob tafod yn gyttun, 

Yn gwaeddi, Boed yr enw, y parch a’r clod ynghyd, 

I’r Dwyfol Óen fu farw cyn iddo seilio ’r byd.f 

A chan eu gwres a’u cariad yn ennyn fel y tân, 

Yn seinio haleliwia—felused yw eu cân; 

Ac nid yw bywyd Cristion i gyd, o ddydd i nos, 

Ond un rhyw hymn o ddiolch i’r Hwn fu ar y groes. 

Wyth haleliwia wresog mewn wyth o leiniau cawn, 

Yn un o salmau Dafydd, a’u swn yn beraidd iawn; 

Gan alw ’r holl greadigaeth, yn ei hamrywiol ryw, 

I swnio maes yn gyson ogoniant pur eu Duw.H 

O molwch Ef, y nefoedd, yr uchelderau fry, 

Angylion, archangylion, a’r holl seraphaidd lu; 

Rhoed haul, a lloer, a phlaned, pob seren yn y ne’, 

Y clod o’u creadigaeth yn gyfan iddo ’fe. 

Am roi ’ddynt ddeddf naturiol a saif yn sicr iawn, 

Na chollant ddim o’u hamser, na boreu na phrydnawn ; 

A’i fod yn llywodraethu yr holl ffurfafen las, 

Na fethant gadw eu llwybrau nes myn’d eu lease i maes. 

Tân, cenllysg, rhew, ac eira, tarth, gwynt ystormus, cry’, 

Sy ’n myn’d a d’od wrth reol ein Crëwr oddi íry; 

• Ps. xxxiii. I : “ Ymlawenhewch, y rhai cyfiawn, yn yr Arglwydd : i’r rhai 
uniawn gweddus yw mawl.” Ps. liv. i : “ Mawl a’th erys di yn Sîon, O Dduw.” 
Ps. xxii. 23 : “ Y rhai sy’n ofni yr Arglwydd, molwch ef: holl had lacob, 
gogoneddwch ef.” Col. i. 12 : “Gan ddiolch i’r Tad, yr hwn a’n gwnaeth 
ni yn gymhwys i gael rhan o etifeddiaeth y saint yn y goleuni.” i Thess. v. 
16, 17. 

t Eph. V. 19; Col. iii. 16. î Dat v. 9, 10, ii, 12, 13, 14; a Pen. xix.. 

|1 Ps. cxlviii. Haleluia ydyw Molwch yr Arglwydd, 


Pob bryn, a phant, a mynydd, y coedydd ífrwythlon llawn, 

Y derw cryf, a’r cedrwydd, rhowch iddo glod yn iawn. 

Pob bwystfil, pob anifail, a phob ymlusgiad mân, 

Pob ’deryn sydd âg asgell i ’hedeg yn y blaen; 

Breninoedd mawr y ddaear, a’r bobloedd oll yn un, 

Cydgenwch gân o foliant i’n Prynwr yn gytun. 

D’wysogion mawr, de’wch chwithau, yn nghwmni Barnwr byd, 
Wŷr ieuainc, a gwyryfon, a hynaf wŷr ynghyd ; 

Cenwch eich haleliwia, fe ’n unig b'ía ’r clod, 

Fedd arall hawl o hono, nac heddyw nac erioed. 

Pe buasai ’r Ficer Prichard un waith yn gwel’d dy sen, 

Fe bentyrasai farwor poeth, tanllyd ar dy ben, 

Ac a barasai i’r bobl fyn’d tua Bethl’em lân, 

Tan ganu, neidio a dawnsio, fel parodd ef o’r blaen. 

A hyny oedd ei feddwl, i fyn’d tan íoddion gras, 

Tan ganu a moliannu, fel rhai fu ’n cario ’r maes; 

A neidio i’r làn wrth gredu íod Dwyfol farwol glwy’, 

A wnaethpwyd ar Galfaria, yn perthyn iddynt hwy. • 

Y dyn ! paham na chanwn, pan ganodd lluoedd nef, 

Lle clywodd y bugeiliaid yr amser ganwyd Ef? 

Gogoniant, be ’r seraphiaid, i’r Drindod mawr yn un, 
Tangnefedd ar y ddaear i druenusaf ddyn.'*’ 

Pe buasit ti yn gweled y llu aneirif ri’ 

Yn d’od i ddinas Salem yn nghwmni ’n Harglwydd ni, 

Ti fuasit, fel yr luddew, yn llawn o’r gwenwyn glas, 

A’th lid yn tori ’n gabledd echrydus iawn i maes.t 

Hwy ’n gwaeddi Haleluia, Hosanna i’r Brenin mawr, 

Gan daflu eu gwisgoedd goreu ar wastad dir y llawr; 

Hosanna i Frenin Síon, ar ebol dyma fe ; 

A’u huchel fawl yn adsain trwy holl balasau ’r dre.:|; 

Yn tori cangau gleision o’r coedydd hieb ddim braw, 

A chodi rhai ’n yn uchel i fyny yn eu llaw ; 

O Frenin Sion, meddant, fe ’n dwg ni oll yn rhydd, 

’N ol dysgwyl faith flynyddau, o’r diwedd daeth y dydd.H 
O pwy na chlywai ’i galon, (ond rhyw druenus ddyn) 

A chwant fod yn eu cwmni, yr awrhon yno ei hun ? 

A phan y dêl yr oesoedd sy heddyw ’n mron a d’od, 

Bydd mil am bob un eto, pryd hyny ’n canu clod.§ 

* Luc. ii. 13, 14. t Mat. xxi. 8, 9, 10, 15. J Zech. ix. 9. 1| Psa 
cxviii. loan xii. 12, 13, 14. § Esa. lxvi. 9, &c. a lxii. ii, 12, Zech. ii 
10, II. a ix. 9, 10, II. Seph. iii. 14, &c. Rhuf. xi. 26. Dat. xx. a xxi. 



02 2 WILLIAM WILLIAMS, PANT-Y-OELYN : 

O agor, ddyn, dy lygaid, a gwrando gydsain lef, 

Yr hen Brophwydi sy heddyw yn canu yn y nef;— 

Crechwena di, ferch Sîon, yn ëon iawn medd un, 

Ar asen mae dy Frenin llarieiddiaf ddwyfol ddyn,* 

Yn d'od yn addfwyn hyfryd, heb falchder, rhwysg, na bri; 
Diosgodd ei ogoniant i dalu ein dyled ni; 

Aed ato bechaduriaid, rai tlota’ is y nen, 

Fe dâl eich holl ofynion ar unwaith ar y pren. 

Fe ddywed Zechariah am ddyddiau ’r ’fengyl lon; 

Gostynga ’r saint eu glynion â cheryg y dafl fíbn; 

Hwy yfant a therfysgant yn ngrym y melus win, 

Awelon o Galfaria melusa ’erioed eu rhin.f 

Hwy fyddant fel y meddwon yn siglo yma a thraw, 

Yn gwaeddi o lawenydd, wrth wel’d eu cyfoeth draw ; 

Rhyw anchwiliadwy olud yn y Baradwys well, 

O werthfawrogrwydd ragor na chyfoeth India bell. 

Fe ’u llenwir fel y raeiliau o orfoledd hyfryd iawn, 

Ac fel cornelau ’r allor o heddwch pur yn ilawn ; 

A dylanwadau ’r Ysbryd yn gweithio o’u mewn mor gry’, 

Nes byddont fel ynfydion gan yr annuwiol lu. 

Tro i’r Bibl, ddyn di-ddarllen, gwel Frenin mawr ei barch, 

Yn neidio, ac yn dawnsio, yn hy’ o flaen yr arch; 

Yn diosg ei hardd wisgoedd, ac yn ei fein-grys gwỳn, 

Yn canu i’r iechydwriaeth wnaéd ar Galfaria fryn.:{: 

Pawb yno oedd yn wresog, er hyny neb ond ef 
Yn chwareu â’i holl egni o flaen arch Brenin nef; 

A hon oedd hyfryd gysgod o brynedigaeth lawn, 

A hoelion dur a seliwyd ar Galfari brydnawn. 

Am hyny Michal ynfyd, merch Saul, a ddaeth o dre, 

Mewn cWerw danbaid ysbryd idd ei gyfarfod e’; 

“ Mor ogoneddus heddyw y brenin mawr,” ’be hi, 

“ Yn diosg ei holl wisgoedd ger bron aneirif lu ! 

“ A llawforwynion trythyll, ei weision hwythau ’n dỳn, 

Yn syllu eu llygaid arno,—ai gweddaidd ydoedd hyn ? 

Fel ymddiosgai ynfyd, ymddiosg wnest yn llawn, 

A rhyw yníydrwydd ragor mewn ynfyd ddyn nis cawn.” 

Ond Dafydd a’i hatebodd, yn llawn o’r nefol dân, 

Heb g’wilydd, heb ’difeirwch o’r hyn a wnaeth o’r blaen,— 

* Zech. ix. 9. t Zech. ix. 15, 16. î 2 Sam. vi. 14, 16, 20, 
21, &c. 

“ Ger bron yr Arglwydd chweriais, y Duw ’m dewisodd i, 

O flaen dy dad disylwedd, na neb o’i ynfyd dŷ; 

“ Ac fe orch’mynodd i mi, i fod yn flaenor hy’ 

Ar Israel lân, ei bobl, er mai aneirif lu; 

Ger bron yf arch chwareuais ei iechydwriaeth lon, 

Ac eto mi chwareuaf tra bywyd tan fy mron, 

“ A byddaf hefyd waelach, iselach, d’lotach ddyn, 

Dirmygus eto fyddaf im’ golwg dlawd fy hun; 

A chyda ’m llawforwynion, mi garia ’r dawns ymlaen ; 

Chaifí Michal byth mo ddifíodd y nefol ddwyfol dân.” 

’Cha’dd Michal un etifeàd Ira yn y byd yn byw, 

Am iddi ddiystyru zel dros ogoniant Duw ; 

Fe ddigiodd Nefoedd wrthi, chai neb o’i had hi fod 
Yn Frenin mynydd Seion, tra seren yn y rhôd. 

Rhyw gabledd garw enbyd yw gwawdio ’r dwyfol dân, 

Awelon cryf yr Ysbryd sy ’n difa oll o’i flaen; 

A’i efíeithiau sydd mor rymus, a’i fflamau ’n tori maes, 

Mae ’n ennyn pob rhinweddau a blanodd dwyfol ras. 

Fe welodd loel yn eglur rai o’r efíeithiau pur, 

Ar ŵyl y Pente’ a gwympai o fewn i Salem dir; 

Ac mae yn dwyn tystiolaeth dros lesu Frenin nen, 

Lawn wyth-gant o flynyddau cyn iddo dd’od i ben.* 

Bydd yn y dyddiau olaf, a mi a’i gwnaf, medd Duw, 

Tywalltaf o’m Glân Ysbryd ar ddynion o bob rhyw; 

Eich meibion chwi a’ch merched yn gyraysg ddiwahan, 
Brophwydant, ganant, molant am ras eu Harglwydd glân. 

Eich hynaf wỳr a welant freuddwydion hynod iawn, 

A’ch ieuainc wŷr a welant weledigaethau llawn ; 

Eu melus fân freuddwydion a’u gweledigaeth fydd, 

Am lesu ’n talu eu dyled, a’u rhoddi hwythau ’n rhydd. 

Ar weision a morwynion, rai tlawd, di-ddysg, di-ddawn, 
Tywalltaf fi o’m Hysbryd o foreu hyd brydnawn ; 

Prophwydo wnant yn llawen, a moli, a mwynhau, 

A’r fírydiau melus hyfryd heb derfyn yn parhau. 

Gwnaf hetyd ryfeddodau yn y fíurfafen fry, 

Ac ar y ddaear isod, waith eto erioed ni fu; 

Tarth, tân, a mwg, a fflamau, a gwaed yn llifo ’n un, 

Efíeithiau o haeddiannol ddyoddefaint Mab y dyn. 


loel ii. 28, 29, &c. Act ii. 4, &c. 

Fel byddo hi ’n ofnadwy i neb annuwiol rai, 

At dyrfa y duwiolion, heb ddychryn, agoshau; 

Fath arswyd cryf a’u dala, dychryn, ac ofnau mawr, 

Y Presennoldeb Dwyfol, ni oddefant fynyd awr. 

A phwy ond anian nefol all oddef ar un pryd, 

Un radd o nerth y nefoedd ddisgyno i lawr i’r byd ? 

Pan ddelo Haul cyfiawnder yn ngrym y dydd yn nês, 

Ni ddichon dyn anianol fyth fythol ddyodde’ ei wres. 

Pan lanwodd Ysbryd lesu un waith y deml fawr, 

Ni allai ’r ’ífeiriaid aros o’i mewn hi fynyd awr ;■ 

Ac nis gall seintiau eu hunain, o ran nad ’ynt ond gwan, 

Oni b’ai fod Duw ’n eu cynnal, i sefyll fyth i’r làn.* 

Yr haul a droir yn d’wyllwch, a’r lleuad wèn yn waed, 

A phob peth oedd ardderchog a gwymp yn lân dan draed; 

Fe fydd yr holl ogoniant, y parch, y clod, a’r bri, 

Yn gryno ’n myn’d i gerdded i fynydd Calfari. 

A’r brophwydoliaeth yma yn hollawl ddaeth i ben, 

Rai dyddiau ’n ol i’n Harglwydd ni esgyn uwch y nen; 

Mewn gŵyl ’r oedd dinas Salem, ac ynddi lu ynghyd, 
Cenedloedd rai, a ieithoedd, o barthau pella ’r byd.t 

O Media ac o Parthia, ac Elamis, draw, draw, 

Trigolion Mesop’tamia, a ludah oedd gerllaw, 

O Pontus, ac o Asia, a Chapadosia íras, 

O Phrygia, a Phamphylia, o’r Aipht, a Lybia gras. 

Dyeitliriaid o Rufeinwyr, luddewon heb ddim rhi’, 

A Phroselytiaid hefyd, aneirif gymysg lu ; 

A Chusiaid, ac Arabiaid yn clywed yn gytun, 

Hwy ’n moli ’r iechydwriaeth bawb yn ei iaith ei hun. 

Wel dyma ’r man ’r oedd terfysg, chwech ugain heb ddim llai, 
Yn canmawl, yn bendithio, prophwydo yn ddi-fai; 

Gwỳr, gwragedd, meibion, merched, gwyryfon, gweison, gwael, 
Yn seinio clod i’r lesu, arn iechydwriaeth hael. 

Ac nid oedd hyn yn ddiau, ond blaenion ffrwyth o’r wledd, 

A gaifif y saint oll brofi yr ochor draw i’r bedd ; 

Awelon perffaith hyfryd i’r pererinion gwan, 

I’w nerthu, ac i’w codi, o’u hofnau oll i’r làn. 

Ac fel y cablwyr hyny, dig’wilydd, a di-ras, 

Yn dyweyd mai meddwon oeddynt, neu tan ryw ynfyd ias, 

• I Bren. viii. 10. 2 Chron. v. 13, 14. Esa. vi. 3, 4. + Act. ii. 

’R un wedd mae plant y t’wyllwch yr awr hon ag o’r blaen, 

Yn cablu gweithrediadau melusa ’r Ysbryd Glân.'i' 

Llefaru â thafodau, er nad yw hyny ’n awr, 

’R oedd hyny ar y cyntaf i selio ’r ’fengyl fawr; 

Ond mae ’r efifeithiau eraill, fyth fythol i barhau, 

Sef moli ’r Oen, a’i ganmawl, a’i garu byth heb drai. 

Am hyny mi ’ch tynghedaí, pan deimloch nefol wres, 

A chwmwl iechydwriaeth yn gwasgu lawr yn nês, 

Cynhyrfwch gyda ’r awel, ac er nad ych ond gwan, 

O lleíẁch am gael esgyn yn y golofn fwg i’r làn. 

A gwawdied rhai, a chwarddent, estynent wefl i maes, 

Holl sylwedd eich caniadau yw iechydwriaeth gras; 

Boed c’wilydd ar blant Belial, can’s achos c’wilydd yw; 

Ond na foed c’wilydd canmawl fyth íyth ar feibion Duw. 

Ddyn, darllen ddyddiau Moses, boreuddydd t’wyniad gras, 

Gwel wres y dawnsio, a’r canu, ’n ol iddynt gario ’r maes, 
Gorfoledd a llawenydd yn tori maes yn lli’, 

A’u concwest ydoedd gysgod o’n concwest hyfryd ni.t 

Pan oedd y môr yn cuddio gelynion heb ddim rhi’, 

A Pharaoh fawr yn soddi, a’i luoedd yn y lli’, 

A thorf y gwaredigion, a’u holl drysorau ’n ’stor, 

I gyd ar dir dihangol yr ochor draw i’r môr, 

Gwel Firiam gyda ’i thympan, yn ledio ’r dawns ymlaen, 

A’r gwragedd yn ei chanlyn, yn chware wrth y gân ; 

A’r werin heb rifedi, fel y mae ’r gair yn son, 

Yn canu caniad Moses, sef hyfryd gân yr Oen.J 

Ac yn y fath orfoledd, pwy all’sai ddywedyd paid, 

A Duw, a’r môr a’i dònau, yn ymladd yn eu plaid ? 

Pwy dafod all’sai attal, pwy wefus na wna ’i rhan, 

Wel’d Pharaoh yn y dyfnder, ac Israel ar y làn ? 

Y gwŷr, y plant, a’r meibion, yn un yn dyrchu eu llef, 

Mewn Haleluia gwresog, i’r làn hyd at y nef; 

A’r feichiog, Iwythog, hithau, wedi cael ysgafn droed, 

Yn neidio fel y forwyn na adnabu ŵr erioed. 

Heb neb yn wylo dagrau, na dim achwynion cas, 

Ond canu am waredigaeth o’r dywyll Aipht i maes ; 

Gwel’d Pharaoh yn y dyfnder, a hwythau ar y làn, 

Sydd yn cordeddu ’r canu, gogyfuwch cryf a gwan. 

* Act. ii. 13. + Exod. XV. I, &c. 20, &c. î Barn. xi. 34. I Sam. 

XXI. II, a xxix. 5. 

Preswylwyr creigydd canent, medd Esay ’n loew, glir, 

O ben y bryniau bloeddiant yr iechydwriaeth bur; 

Gogoniant rhoent i’r Arglwydd, ei eiddo ’n gyfan yw ; 

A deued holl ynysoedd y byd i foli Duw.* 

Chwi bobloedd curwch ddwylaw, yn draphlith fawr a mân,t 

Y Salmydd yntau ddygai ’r gorchymyn yn y blaen; 

Merch Seion, cân yn uchel, crechwena, a chwardd yn hy’, 

A gorfoledda o’th galon, medd Sephi’ wrthym ni.]: 

A pha’m bydd llaw yn segur, y dwylaw greodd Ef ? 

Ei ddwylaw ei hun a hoeliwyd rhwng daear fawr a’r neí ! 

Am hyn na foed gan seintiau, na thafod, llaw, na throed, 

Ond i fynegu ei fawredd, ac i dderchafu ei glod. 

Esaias sy ’n prophwydo, bod dyddiau gwych i dd’od, 

Agoryd llygaid deillion na welodd ddim erioed ; 

Rhoi clustiau i fyddarion i glywed hyfryd lef 
A sugnai eu serchiadau o ganol byd i’r nef: 1| 

Y swn wresogai eu calon, nes llamu o’r cloíf fel hydd, 

A thafod mud i ganu, heb dewi nos a dydd; 

Can’s fe dyr dyfroedd allan, afonydd gloewon glas, 

Mewn dififaith arw leoedd, mewn crindir anial cras. 

A thyma ’r crindir anial, torf o annuwiol rai, 

Rhai gwaelion, a dirinwedd, llawn llygredd a phob bai, 

A’r dyfroedd sydd yn tori yn afon loew las 
Yw ’r dylanwadau hyfryd, oddiwrth hael Ysbryd gras. 

Pryd hyn, daw ’r gwaredigion i mewn i Sîon lân, 

Tan ganu a than foli yn cerdded yn y blaen ; 

Llawenydd maith tragwyddol yn gorphwys ar eu pen, 

Heb gystudd yn eu blino a gwrddont îs y nen. 

Wel dyma ’r dyddiau dedwydd, na dd’weded neb rhyw ddyn 
,Yn erbyn addewidion a roddodd Duw ei hun; 

Mae barn ddisymwth gadarn i gwympo ’n danllyd ias, 

Ar bynag ddyn a gablo bur weithrediadau gras. 

O Babel gaeth y daethom, trwy nerth y dwyfol ras, 

Am hyn ein genau lanwyd o chwerthin hyfryd flas, 

A’r taíod bloesg o’r diwedd a ddaeth i seinio cân, 

I’r Tad, i’r Mab tragwyddol, un wedd i’r Ysbryd Glân.§ 

Ac fel y neidiodd loan Fedyddiwr yn y bru, 

Pan y cyfarchodd iddo fam ein lachawdwr ni; 

Ac nid oes neb a deimlodd o ddwyfol ras y nef, 

Na neidia, na chrechwena, wrth ei gyfarchiad eílì 

* Esa. xlii. II, 12. + Psa. xlvii. i. J Seph. iii. 14. || Esa. xxxv. 

5, 6, &c. § Ps. cxxvi. I, 2, &c. Eue i. 40. 

T I ddyn sy ’n cuddio ’th enw, fe fifeindia ’r Nef di maes, 

Fe dystia ’th iaith na feddi na dysg, na dawn, na gras; 

Yn Negroland neu ’r India, b’ le ’th fagwyd, b’ le cawd dyn 
Yn Nghymru, gwlad efengyl, mor dywyll ynddo ’i hun ? 

Os ceir i maes pwy ydwyt, dynoethi wnest dy rym, 

A dangos i’r werinos na feddi synwyr ddim; 

Yn siarad am dduwioldeb yn dywyll draw o bell, 

Gwn y siaradai ’r Indian am dani lawer gwell. 

Pa lyfrau a ddarllenaist, os darfu it’ ddarllen rhai ? 

Mae ’n ddiau nid y Bibl, ’r oedd hwnw iti ’n nghau, 

Mae ’n rhaid mai ’r Pantheon anllad, neu ’r Alcoran di-sail, 
Neu wag ’storíau Tobit, ac Esdras bob yn ail. 

Pa’m dywedi gelwydd pygddu yn ngwyneb Bibl Duw,— 
Wnaeth lesu swn na chyfifro, pan ddaeth i’r byd i fyw,” 

Daeth yntau i wneyd terfysg yn nheyrnas Satan cy’d, 

A phara ’r íflam heb ddiflodd, tra paro ’r byd yn fyd. 

Y ferch a’r íam derfysga, y tad a’r mab fydd groes, 

A’r unig swn a’r cyfifro fydd am y Dwyfol loes; 

Tân ’nynwyd ar y ddaear pan ddaeth yr lesu íawr, 

Fe íflamia o’r eigion obry i entrych nefoedd fawr. 

Fe dardda maes mewn galar, mewn wylo, a thristâu, 

Mewn neidio, gorfoleddu, a hyfryd lawenhâu : 

Merch Sîon a grechwena yn nghwmni ei Harglwydd mawr, 

Fel gynt wrth fyn’d tua Salem, ’r un ysbryd sydd yn awr. 

Hi ŷf o fifynnon bywyd, sydd o ryfeddol rin, 

Nes dywedo rhai mai meddw fydd hi ar y melus win, 

Hi gân, hi floeddia allan, ac a derfysga ’n fawr, 

Fel y terfysga ’r meddwon, ’sgrifenwyd hyny lawr. 

I Bydd hyfryd yn yr Arglwydd, cur ddwylaw ’nghyd ar frys, 

Fel pâr ’r ofifeiriad iddi, y nawfed dydd o’r mis, 

Dan ddawnsio hi ä tua Bethle’m, sy yr ochr draw i’r byd, 

Fel d’wed y Ficer Prichard, y prydydd pena’ i gyd. 

Am hyny taw, ddyn ynfyd, cymer y Bibl mawr, 

A darllen ef yn fanol, â’th ddwylin ar y llawr, 

Tydi gai wel’d fod crefydd, pan bo hi o fewn yn dân, 

Yn peri i’r corfí gydseinio ’n awr íel y bu o’r blaen. 

Reliqui(B Po eticce : 

GWEDDILLION AWENYDDOL 

Y DIWEDDAR 

BARCHEDIG WILLIAM WILLIAMS, PANT-Y-CELYN. 


YN NAW CANIAD. 


NODIADAU GAN Y GOLYGYDD. 

Y R oedd yn agos i ddeugain mlynedd wedi myned heibio er 
y pryd y bu farw Williams, pan y cyhoeddwyd y Gwedd- 
illion canlynol. Daethpwyd o hyd iddynt yn hen lyfrgell yr 
Awdwr, ar ol marwolaeth ei fab ieuengaf, y Parch. John Wil- 
liams. Mae yn debyg na ddygwyddodd i John Williams eu 
gweled; pe amgen, anhawdd meddwl na buasai efe wedi eu 
cyhoeddi. Bwriadasai yr Awdwr, y mae yn amlwg, i’r gwaith 
hwn íod yn gyfansoddiad helaeth a chynnwysfawr, cyífelyb i 
Golwg ar Deyrnas Crisí, neu Theomemphus —gwelir ei fod wedi 
amlinellu ei íater dan naw o wahanol adranau. 

Cyhoeddwyd y tair Caniad cyntaf gyda’u gilydd, oddeutu y 
flwyddyn 1830 ; ond beth a ddaeth o’r rhelyw? Dywedai un 
o ddisgynyddion yr Awdwr wrthyf, Mr. Grifíìths, Chemist, Llan- 
ymddyfri, fod traddodiad yn y teulu yn dyweyd i gryn lawer 
o bapyrau a gaíwyd ar ol y Bardd gael eu llosgi rywfoddj ac 
y mae yr hyn a ddywed “ Ab Cilydd ” (gwel ei sylwadau ynglŷn 
â Chaniad ÍV.), yn cytuno â hyny, ac yn dangos ddarfod i lawer o 
weddillion llenyddol Williams syrthio i ddwylaw dibris a dioíal. 
Gwelir oddiwrth dystiolaeth Ab Cilydd, nad oedd y gwaith yma 
wedi ei orphen; ond y mae yn amlwg fod llawer mwy wedi 
ei gyfansoddi nag a gyhoeddwyd o gwbl. Pwy oedd yr Ysgolan 
ysgeler hwnw a fwriodd weithiau anwyl-fardd y Cymry i’r tân, 
ni wyddys; pwy bynag ydoedd, da iddo ei fyned i fyd arall; 
pe amgen, buasai dialedd ei gydgenedl yn ei erlyn yn hir. 

Mae Cyhoeddwr y tair Caniad a geir yn argrafíiad Mr. Mac- 
kenzie yn ymdrafferthu i ddarbwyllo y Cymry o barth dilysrwydd 
y Reliquice Poeticce. Ni buasai raid iddo. Y mae ysbrydoliaeth 
a phriod-deithi anefelychadwy y Bardd o Bant-y-celyn yn rhy 
amlwg ynddynt i adael i neb o graffder cyffredin fod mewn 
animheuaeth, Mae yn dda genym ein bod yn gallu ychwanegu 
un Caniad yn rhagor o’r gwaith yma nag a geir mewn un 
casgliad arall o Weithiau Williams, sef Caniad IV.—neu o 
leiaf, rai rhanau o’r Can iad hwnw. 


C A N I A D 1. 

Y DEFNYDD. 

Y Caniad cyntaf sydd yn rhagosod ar fyr gread y byd ; ein cynrieni, Adda ac 
Efa, yn eu diniweidrwydd yn Mharadwys ; eu cwymp ; ei effeithiau ar yr 
holl greadigaeth ; annigonolrwydd rheswm a phob cynneddí ddynol arall i 
adnabod Duw ; y datguddiad dwyfol yn ei oleuo ; tuedd rheswm i arwain 
dyn i gyfeiliorni; lliosogrwydd eilun-dduwiau yr oesoedd bore, ac eraill a 
addolir ac a aberthir iddynt yn feunyddiol yn amrywiol wledydd Pagan- 
aidd; eu henwau ; noethni, llygredd, ac euogrwydd ein rhieni yn peri 
iddynt ymgywilyddio; a’r elfenau wedi terfysgu. 

ALL dyn hyd fyth adnabod ewyllys bur y nef, 

-L' Ond oddiwrth wir ddatguddiad ei feddwl sanctaidd Ef; 
’D all dysg, na dawn, na rheswm, sy â’u hymffrost yn eu gryrn, 
O Iwybrau iachawdwriaeth, gan ddyfned, ddeall dim. 

Er dywed y Deist cyndyn, rhyfygus, dall, an-wiw, 

Wrth nerth ei reswm enwog, gall ef adnabod Duw; 

Ac nad oes arno eisieu mo ’r Bibl sanctaidd pur, 

Bod llyfr y greadigaeth ei hun yn ddigon clir; 

Ac wrth y pethau welir gall ef i wel’d yn blaen, 

Bob peth sy iddo wneuthur yn union deg o’i flaen; 

Bod rheswm wedi ei osod fel haul o fewn y nen, 

I dywys dyn o’r anial i mewn i’r nefoedd wèn. 

Am hyn dechreuaf ganu, mor wan oedd rheswm dyn 
Yn moreu ddydd cre’digaeth, cyn colli ’r Dwyfol lun ; 

Pan yn ei rwysg a’i fawredd, a’i lygaid fel y wawr, 

Yn chwilio ac yn gwybod myrddiynau o bethau mawr. 

’R oedd pethau cudd yn natur, ’r oedd pethau ynddo ’i hun, 
Nas daethai fyth i’w deall heb oleu Dwyfol Un ; 

A mil o bethau ’n rhagor yn nghudd yn ngynghor Duw, 

Tu hwnt i gyrhaedd natur eu gwybod yn ei byw. 

Nas gallai ef pryd hyny, er cymaint oedd ei rôd,* 

I dreiddio lawr i ddyfnder y filfed oedd yn bod ; 

’N enwedig i waelodion maddeuol ddwyfol ras, 

Oedd drech na’r holl angylion hyd fyth i ífeindio maes. 

Ni ddaethai natur berffaith, er uwched oedd ei bri, 

I enwi ’r creaduriaid yn ol eu rhyw a’u rhi’; 

Rhaid oedd cael goleu ’r nefoedd, ’r un goleu wedi hyn, 
Bwrcaswyd i’r credinwyr ar ben Calfaria fryn. 

Nis gallai ef i ddeall wrth lygad rheswm clir, 

Yn moreu-ddydd ei briodas â’r forwyn sanctaidd bur, 
î’r Crewr ei chymeryd i maes o’i fynwes gun, 

A’i bod hi ’n asgwrn cywir, a chnawd, o hono ’i hun. 

Ond ysbryd prophwydoliaeth, yr ysbryd hyny sy 
Yn nabod, nid wrth reswm, ond wrth oleuni fry, 

Wnaeth iddo dystio ’n hyfryd,—“ Gwraig bur i mi yw hofi, 
Ac asen yw gymerodd Jehofah o dan fy mron.” 

Am hyn fe ’medy gwrryw, trwy gariad dinacâd, 

A’i fam esgorodd arno, ac â’i anwylaf dad ; 

Glŷn wrth ei wraig yn ífyddlon, fe ’i câr hi ’n well na brawd 
Caifif fod yn asgwrn iddo, caiíf fod yn gnawd o’i gnawd. 

Os rhaid oedd goleu uchod, gynt i ddiniwaid ddyn, 

Faint mwy yn awr, pan golíodd e ’n lân y Dwyfol lun ! 

Y dyn sy heddyw heb lygad, yn rhodio tywyll nos, 

A’i elfen bob mynydyn i’r nefoedd wèn yn groes. 

Yn gwel’d y gŵyr yn union, a methu gwel’d y gwir, 

Yn caru ’r hyn sydd aflan, ífieiddio ’r hyn sy bur; 

Yn hoffi pob pleserau, ac yn cofleidio chwant, 

Hyfrydu yn y t’wyllwch, a gwthio ’r gole’ i bant. 

Pob nwyd, a dawn, a thymher yn gyfan oll o’r bron, 

Yn soddi Ìawr yn nyfnder pleserau ’r ddaear hon : 
Cydwybod, cof, ewyllys, a’r deall pena ’i ryw, 

Mewn Aipht o gyfeiliornad, heb nabod dim o Dduw. 

Fel nad yw ’r rheswm penaf sy ’n eiddo dyn yn awr, 

Ond yn ei yru ’mhellach o oleu ’r nefoedd fawr ; 

Y dysg, y dygiad balchaidd, a’r arfer yn gytun 
Sy ’n denu pob rhesymau o’u hochr hwy eu hun. 

Fel na íedd goleu natur na llygad chwaith na llaw, 

I arwain neb i’r bywyd, mae ’n gwyro yma a thraw; 

Mae chwant a’i holl ganghenau, fel elfen danbaid gref, 

Yn cario grym y rheswm yn genllif gydag ef. 

* Rhawd, rhod—trogylch, cyrhaeddiad. 

Gwelwch yr Indiad tywyll, wrth oleu hwn sy ’n byw, 

Yn ymbalfalu beunydd, heb ’nabod dim o Dduw ; 

Yn cym’ryd torf o dduwiau dych’mygol idd ei hun, 

O bren, o faen, o arian, nad adnabyddant ddyn. 

Y Brahmip. tywyll ynfyd, a’r gadwyn am ei droed, 

Sy ’n llusgo o’i ol ryw bwysau gerwina’ fu erioed; 

Ac arall o flaen tanllwyth yn rhostio ’i hun yn fyw; 

Fel hyn mae goleu natur yn arwain dyn at Dduw. 

Pob rhan o’r byd, ac ardal, na cha’dd oleuni ’r nef, 

Sydd holiol anwybodus o’i gynghor nefol Ef; 

Yn gwneuthur iddynt dduwiau o’r salaf glywyd son, 
Ffieiddiaf greaduriaid a greodd bysedd Ion. 

Y neidr fraith wenwynllyd sydd yn cenedlu braw, 

Sy ’n dduw gan fyrdd o ddeillion yn ngwlad yr India draw; 
Yr hon sy ’n cael ei phorthi mewn temlau mawr eu bri, 

A rhyw ddanteithion hyfryd gan ’fifeiriaid heb ddim rhi’. 

Neu, gwelwch yr Atheniaid, hwy, ddoethion pena ’r byd, 
Wrth reswm, wedi casglu llawn fil o dduwiau ’n nghyd : 

Yn codi un allor rhagor, rhag bod mewn dae’r na nef 
Ryw “ dduw a’r nad adwaenynt,” heb allor iddo ef. 

Llawn bedair mil o flwyddau ro’dd Crëwr dae’r a nen 
I reswm dyn i chwilio y fifordd i’r nefoedd wèn : 

A’r unig fifordd o’r diwedd trwy chwilio ga’dd ef maes, 

Oedd bod amrywiol dduwiau fry yn yr awyr las. 

Amrywiol ’r hyd y ddaear, amrywiol faint a llun, 

Ac amrywioldeb pethau dan ofal pob yr un; 

Y dw’r, y tân, y gwyntoedd, y gerddi, ’r môr a’r main, 

Y gelltydd serth, a’r coedydd, dan ofal rhai o’r rhai’n. 

Afonydd a mynyddau, ymlusgiaid ffiaidd cas, 

Ehediaid, anifeiliaid, a rhai o lysiau ’r maes ; 

Y 'nwnsyn* poeth a’r garlleg, bron pob peth yn y byd, 
Wnaeth gwledydd call, synwyrol, yn dduwiau ar ryw bryd. 

Bel mawr ei hun sy ’n Mabel, a’i gopa cuwch a’r nef— 
Ffwrn dân, neu fifau y llewod, os na addolir ef; 

Y cornet cryf, a’r symphon, y bìb a’r delyn fawr, 

Sy ’n rhoddi gwỳs o’r fynyd ymgrymant iddo lawr. 

Ar lô rhy ’r Aipht ei phwysau, Seraŷis yw ei duw; 

Moloch fu' ’n Palestina, yr cllyll gwaetha ’i ryw; 

Gwnant iddo ŵyl o ddawnsio, a chwareu ’n fyw o’i flaen, 
Aberthant iddo ’u meibion, i’w llosgi yn y tân. 

* Wynwyn, wynionyn— onion. 

Am hyny darfu ’r Crëwr, sy ’n ’nabod natur dyn, 

Yn gwybod ei dywyllwch yn well nag ef ei hun, 

Roi iddo lusern oleu, i’w arwain tua ’r nef, 

Ymhen ychydig amser ar ol ei godwm ef. 

Yn gwel’d na thalai rheswm blodeuawg bellach ddim, 

I’r Sarph i faeddu hwnw, pan oedd ef fwya ’i rym; 

A chlwyfo ’i ddealltwriaeth â damniol farwol friw, 

A’i wneyd e ’n hollol dywyll o gynghor dirgel Duw. 

Rhowch dro i Eden hyfryd, gwelwch y salw ddrych 
Wnaeth pechod ar wedd ddwyfol y creadur mwyaf gwych ! 
Salwino ac anharddu holl rasau pur y dyn, 

A ro’dd y Crëwr gynnau yn beríîaith ar ei lun ! 

Gwelwch y pechod ífiaidd a ddygodd gydag ef, 

Tywyllwch ac euogrwydd yn genllif gadarn gref; 

A rheswm yntau ’n methu un fifordd ag agoshau 
At Grëwr wedi ei ddigio,^—ond ofni a llwfrhau. 

Ni oleuodd goleu natur sy ’n bostio ’i nerthol ddawn, 

O honynt ddim i nabod cyfryngol ddwyfol lawn; 

Ond dangos llid Jehofah yn cwympo o’r nen i lawr, 

Ac yn dychrynu ’u meddwl fel tonau moroedd mawr. 

Yr unig oleu feddent yn awr oedd gwel’d yn glir 
Eu bod yn berfifaith noethion o flaen yr orsedd bur; 

A’u bod dan farn marwolaeth, wrth rym yr ammod drud, 
Heb ganddynt unrhyw esgus ei wneuthur yn y byd. 

Agorwyd eu golygon i wel’d trueni dyn, 

A gweí’d, ond rhy ddiweddar, iddo ddinystrio ’i hun; 

I drachwant cas i faeddu, a’i ’speilio ef yn lân 
O fyrdd o freintiau dwyfol oedd eiddo ef o’r blaen. 

Gwel’d iddynt heddyw ’n hollol â’u Crëwr gwympo maes, 
A’i felldith megys cenllif dros wyneb daear las; 

Bod nef, a dae’r, a dyínder, oll wedi syrthio ’n un, 

Yn ddififrwyth, neu ’n derfysglyd, ar godwm mawr y dyn. 

Mîeri, drain, ac ysgall, a ddyg y ddae’r i maes ; 

Ymborthi ar eu gilydd mae pysg y dyfnder glas ; 
Ymlusgiaid ac ehediaid, pob creadur yn ei ryw, 

Sy heddyw ’o meddu anian erioed na chreodd Duw. 

Heb fod na môr nac awyr yn tawel gadw ’u lle, 

Fel crëwyd hwy ’n y bore gan sanctaidd Frenin ne’; 

Y gwyntoedd a’r taranau, y mellt a’r ddaear-gryn, 

Sy ’n efifaith ddychrynadwy o godwm mawr y dyn. 

Hyn oedd, a hyn yn unig, y goleu uwcha ’i ryw, 

Gan natur i ddatguddio i rieni dynol-ryw; 

Heb feddu sail na dyfais, na ’r gobaith lleia ’i sail, 

Er cwympo’r Adda cynta’, y safai Adda ’r ail. 

Hwy welsant fod eu natur ’n awr wedi ei llygru ’n lân, 

Pob nwyd wedi terfysgu, pob tymher ar wahân ; 

A deddf o lygredigaeth yn eu haelodau ’n fyw, 

Yn elyniaethol hollol i bur sancteiddrwydd Duw. 

Yn noethion, yn amddifaid o’u breintiau dwyfol cun— 
Llawenydd, heddwch, cariad, paradwys dawel dyn; 

Yn noeth i bob trueni a all’sent ddysgwyl dd’od, 

Oddiwrth fawr anfoddlonrwydd anfeidrol Ddwyíol Fôd. 

Yn noeth, heb ganddynt arfau i gadw barn i maes, 

Ac wedi ’u hollol ddiosg o bob rhyw ddwyfol ras; 

Cyfiawnder a melldithion, a’r gyfraith yn gytun, 

Yn levlo oil at galon syrthiedig ofnus ddyn. 

A ch’wilydd yn gorchuddio, y c’wilydd dyfna ’i ryw, 

I ’mddangos idd eu Crewr, ond ’n awr eu Barnwr yw; 

Holl dlysau têg y nefoedd oll wedi ’u colli o’r bron, 
Euogrwydd yw eu trysor a’u rhan hwy ’r íynyd hon. 

Ac wedi tynu gwradwydd hyd fyth ar natur dyn, 

Gw’radwyddus o flaen nefoedd, ac ufifern fawr ei hun; 

Ac yn eu cydwybodau o mewn angherddol dân, 

Yn difa pob rhyw heddwch a feddent hwy o’r blaen. 

Wel dyma oleu natur oedd ganddynt hwy yn awr, 

Hyd hyn cyrhaeddodd rheswm ar foreu ’r codwm mawr; 

I ddangos y trueni, heb ddangos yr iachâd, 

Nac amnaid am íoddlonrwydd trwy haeddiant dwyfol waed. 


CANIAD II. 

Y DEFNYDD. 

Y modd y mae goleuni natur a rheswm yn peri i ddyn ffoi oddiwrth Dduw ; 
cuddio ei fai, a chlytio hunan-gyfiawnder i fyny; bwrw y bai ar arall, ac 
ymlanhau ; methu a galaru am ei gwymp ; ac yna y Messiah yn cyhoeddi 
yr Efengyl iddo, ac ar ol hyny yn melldithio y Sarph, ac yn cyhoeddi y 
farnedigaeth ar Adda ac Efa am eu trosedd ; yn eu troi allan o Baradwys ; 
cyflawnder addewid yr Efengyl ; hyn yn dal y ffyddloniaid i fyny hyd amser 
Abram. 

P RYD hyn y daeth y Crewr i lawr o ganol ne’, 

I edrych ar y ddaear, oedd pob peth yn ei le; 

Oedd dyn, a oedd anifail, a’r cwbl eto ’n fyw, 

Heb dderbyn clwyf na niwed gan elyn o un rhyw. 

I wel’d oedd brenhin daear yn ddedwydd fel o’r blaen, 

Yn synu gwaith ei Grewr yn ei gre’duriaid mân ; 

Yn moli ac yn canu, bendithio a mawrhau 

’R Hwn d fendithion fyrddiwn r’odd iddo i’w mwynhau. 

Ac yn yr ardd disgynodd, y man bwrpasodd fod, 

Fel rhosyn ei gre’digaeth, a llwybr dan ei droed; 

Ac yno fe a chwiliodd am dano ’r dedwydd ddyn, 

A ga’dd ei asgwrn gynnau yn gymhar wrth ei glun. 

Pan gyntaf clywodd Adda swn ei gerddediad glân, 

Fel clywodd ef yn rhodio amrywiol weithiau o’r blaen, 

Fe ffodd gan rym euogrwydd, yn lle dynesu ’n mlaen— 

Yn ofni pur gymdeithas a garai ef o’r blaen. 

Ond wele ef yn dyfod mewn gwedd nefolaidd wiw, 

Yn gwisgo corfif am dano, er mai anfeidrol Dduw ; 

Gan ddiosg o’i ogoniant, fel gwnaeth ef wedi hyn, 

Pan unwaith y dyoddefodd ar ben Calfaria fryn. 

Fe ddaeth i farnu ’r neidr, wenwynllyd gyfrwys gall, 

A’r farn, dragwyddol hono sy ’r awrhon ar y fall; 

I holi ’r ddau ddyn ofnus oedd heddyw dan bob gwae, 

Am ddull eu profedigaeth, a ph’ le ’r oedd dechre ’r bai. 

O Adda!” ebai ’r Crewr, “p’ le’r wyt? pa’m naddoi ’n mlaen, 
Mewn cariad pur nefolaidd, fel deuit ti o’r blaen ? 

Pa’m ’r wyt ti ’n fifoi a llechu, yn cilio draw ymhell ? 

Pwy a wnaeth ragor drosot ? pwy ’th garodd eto ’n well ? ” 

Ond dyn wnaeth arfifedogau o ddail fììgysbren lân, 

I guddio ’i ran anhardda’ tu ol ac o’r tu blaen; 

Dwy bais efe a wnîai, ei g’wilydd oedd yn fawr, 

I’r Crewr neu ’r creadur i wel’d ei noethni ’n awr. 

Yn fwy am gadw ’i harddwch nag am gael heddwch Duw; 

Am guddio, nid cyfaddef, ei íai os posibl yw; 

A chadw ’n gynghor dirgel y trosedd hyny oedd 
O flaen y nef anfeidrol a’r ddaear faith yn g’oedd. 

Hyd hyn daw goleu natur, ond ni ddaw gam ymlaen, 

Sef fifoi dan rym euogrwydd oddiwrth y Crewr glân; 

A chuddio ’i drosedd creulon, amddiffyn grym ei fai, 

Heb ’wyllys ac heb allu i efifeithiol ’difarhau. 

Heb chwant cael gwella ’i archoll, na ’mofyn pur iachâd, 

Ond cuddio ’i hun mewn t’wyllwch y tewa’ ’rioed a gaed; 

Ffoi oddiwrth ddwyfol fendith, a llewyrch pur y nef, 

A diangc rhag Gwaredwr sydd yn ei ’mofyn ef. 


A chlytio rhyw gyfiawnder disylwedd a di-sail, 

Na ddeil yn nydd digofaint mo wres Cyfiawnder Haul; 

Ond gwywo a diflanu, er ymfifrost, mawr bob darn, 

Pan ddêl yr Iesu i eistedd ar orsedd bur ei farn. 

Cyfnewid hyll ofnadwy, y dyn yn ofni ’n awr 

Ag oedd yn caru gynnau wel’d gwedd ei Grewr mawr! 

Cydwybod yn cyhuddo, yn trefnu ’r bai o’i flaen, 

Un bai yn cynnwys rhagor na myrdd o feîau mân. 

Fe fethodd yr ymguddiad a gwneuthur gronyn lles, 

Y Crewr oedd yn tynu, gan alw fyth yn nês; 

A hwythau ’ch dau mewn dychryn o mewn ac o tu maes, 

Yn methu gwel’d un gronyn o waredigaeth gras. 

Dim, dim yn awr ond dysgwyl, gyda rhyw ddychryn mawr, 
Echrydus farn i gwympo o’r nefoedd ddig i lawr; 

Yn gwybod maint eu trosedd, yn ofni dwyfol lid, 

A phwysau braich anfeidrol Creawdwr mawr y byd. 

Dy lais (eb ef, dan grynu), a glywais gynnau draw, 

Mi ofnais, mi arswydais, fel oedd e ’n d’od gerllaw; 

Noeth oeddwn, mi g’wiíyddiais anturio o dy flaen: 

Myfi nis gwelais felly fy hun erioed o’r blaen. 

Pwy ddywedai mai noeth oeddit ? eb Crewr dae’r a nen; 

A fwytaist ? Do, mae ’n debyg, fifrwyth y gwa’rddedig bren ! 
Pwy ’th dwyllodd ? pwy a’th ddenodd ? pa’m rho’ist ef wrth dy 
fin? 

Dy gylla ’n awr sy ’n profi o’i ddamniol farwol rin. 

Wel dyma oleu natur, a rheswm yn ei rym, 

Yn methu mewn cyíyngder wel’d meddyginiaeth ddim; 

Yn fifoi oddiwrth y Crewr, Tad y goleuni ’i hun— 

Y fifynnon fawr o íywyd, a holl hapusrwydd dyn. 

Pe buasai ’r goleu yma yn abl rhoi iachâd, 

A dangos unrhyw obaith o ddwyfol nefol waed, 

Yn awr yn ngrym tymhestloedd dan ddychryniadau cry’, 

Oedd fwyaf anghenrheidiol wel’d dyfais nefoedd fry. 

Ond dyn dan bwys euogrwydd nid all’sai ffeindio maes, 

Trwy nerth goleuni isod un t’wyniad bach o ras; 

Ac oni buasai ’r Crewr o’i faith ddaioni ’i hun, 

Ddadguddio ’i ras, fel hyny byth bythol buasai dyn. 

Am hyny, bellach, canaf am lyfr mil mwy clir, 

Osododd allan gariad sydd yn ei galon bur, 

At bechaduriaid truain sydd wedi colli ’u lle, 

Ac wrth oleuni natur yn fifoi oddiwrth y ne’. 

O radd i radd daeth allan holl femrwn mawr y nef; 

O radd i radd dadguddiwyd ei egwyddorion ef; 

O radd i radd llewyrchodd tragwyddol ddwyfol ras, 

Fel haul ddysglaerwen oleu o’r dywyll nos i maes. 

Yn awr mae gwirioneddau yn yr Ysgrythyr lân 
Nas deall’sai yr angylion mo honynt ddim o’r blaen; 

I’r goleu daeth dirgelion, trwy ’i bur raslondeb ef, 

Y cenir byth am danynt tra paro nef y nef. 

Mwy braint sydd gan y credadyn o dan eflfeithiol ras, 

Na breintiau Adda berflfaith ar wastad Eden las; 

Mwy llawn yw ’r Bibl sanctaidd o oleu pur y nef, 

Na holl oleuni natur, ei unig drysor ef. 

Nid ydoedd maint ei lyfr ond haul a sêr y nen, 

Tarth, gwlith, a’r cwmwl iraidd, yn hongian uwch ei ben; 

Y ddaear wyrddlas feichiog, a pherllan bwysig lawn, 

I ddarllen ei Greawdwr, a’i greadigol ddawn. 

Ond dyma lyfr perflfaith, sy lawer lled y byd, 

A’i drwch yn fwy na ’r ddaear, yn fwy na ’r nef ei hŷd; 

Pob dalen oleu ’n dangos y Duwdod oedd yn nghudd, 

O dragwyddoldeb basiodd i dragwyddoldeb fydd. 

Mae heddyw ’n ddyn syrthiedig, wrth oleu ’i Fibl mawr, 

Yn gwel’d mwy nag a grëwyd yn eitha ’r nef a llawr; 

Yn canfod rhyw ddirgelion yn natur fyth nis cair, 

Heb gwmwl yn cysgodi yn ’spîen-ddrych y gair. 

Mae ’r Duwdod yma ’n Drindod, dirgelwch mwya ’r nef, 
Cyn cwymp nis gwyddai Adda un gronyn o hono ef: 

Bod tri o fewn i’r nefoedd yn tystio ’n iechyd rhad, 

Tri arall ar y ddaear—yr ysbryd, dw’r, a gwaed. 

Dangoswyd fel y gwisgodd Jehofah natur dyn, 

Ac fel cysylltwyd Duwdod â dynol gnawd yn un; 
Dyoddefaint y Messiah, a rhinwedd dwyfol waed, 

Yn talu iawn i’r gyfraith, ac yn boddloni ’r Tad. 

Dangoswyd yma ’n oleu eflfeithiau Ysbryd gras, 

A’r goncwest sydd ar Ddiafol, ga’dd unwaith gario ’r maes; 
Troadau gras a llygredd, trwy ’u gilydd sydd yn gwau, 

Ac fel mae ’r ola’ ’n colli, a’r cyntaf yn cryfhau. 

Atgodiad mawr y meirw oedd y pryd hyny ’n nghudd, 
Ddadguddir yma ’n amlwg wrth haulwen oleu ddydd; 

Daw corflf o’r hwn a hauwyd, fel y daw ’r hedyn mân 
O’r hedyn hyny hauwyd o fewn i’r pridd o’r blaen. 

A dull y farn ddiweddaf, pan byddo ’r Barnwr mawr 
Yn danfon ei Archangel o entrych nef i lawr, 

I alw ’r meirw fyny o groth y ddaear fras, 

A’r rhei’ny fwyt’odd pysgod o fewn y dyfnder glas. 

A’r Iesu ’i hun yn eistedd ar gwmwl goleu clir, 

’Mhlith myrddiwn o’i Seraphiaid, angylaidd luoedd pur, 

I roddi barn gywiraf, ddiduedd ar bob rhyw; 

I fedi fel heuasant ar ol eu gwaith yn byw. 

Wel dyma ’r llyír sanctaidd sy lawer fwy ei rîn 
Na ’r llyfr oedd gan Adda pan gyntaf crëwyd dyn; 

Ni welir trwy ’r gre’digaeth, o’r ddaear faith i’r nef, 

Y ganfed ran a welir o fewn ei gloriau ef. 

A dyma ’r pryd dechreuwyd cyhoeddi ef i maes, 

Yn moreu ddydd y codwm, yn ngardd Paradwys fras; 

Pan ydoedd dyn heb obaith o ddyfnder dae’r i’r nef, 

Ond gwel’d mai uflfern ddwfn oedd ei ’tifeddiaeth ef. 

’R addewid ddaeth o’r nefoedd fel gwawr ’n ol tywyll nos, 
Pan oedd y dyn yn gruddfan dan bwysau damniol loes ; 
Efe ’r Messiah anwyl cyhoeddodd hi ei hun, 

“ Mae iawn wedi ’i bwrpasu (eb ef) dros gwymp y dyn.” 

Daw hedyn pur o’r fenyw, o’r fenyw y daw ef, 

Ei sylwedd fydd o’r ddaear, a’i wreiddyn íydd o’r nef; 

Fe ’siga siol y neidr, a’i gelyniaethol hâd; 

Hi fratha ’i sawdl yntau, nes gorfod colli ’i waed ! 

Bydd yn Dywysog perflfaith, yn uwch na dynol-ryw: 

Fe fydd y Duwdod ynddo, a chyfaill íydd i Dduw; 

Nis derfydd ei frenhiniaeth, fe goncra ’r byd o’i flaen, 

Ei air ef fydd yn ysbryd, a’i air ef fydd yn dân. 

Fe dâl am bob rhyw gamwedd, fe attal rym pob bai, 

Rhy ysbryd idd ei filwyr, na byddo’nt Iwfrhau; 

Rhy roddion uwch amgyflfred, na rhif i ddynol-ryw ; 

Ond Satan a’i holl ddyfais syrth dan ei draed yn friw. 

Wel dyma yr Efengyl bregethwyd gynta’ ’rioed, 

A dyma ddechreu ’r ’Sgrythyr sanctaidd-lân sydd yn bod; 
A dyma sylfaen bywyd i’r ddau-ddyn oedd dan glwy’, 

Bod y Messiah i ddyfod i wella ’u harcholl hwy. 

Ond gyda ’i ’fengyl dirion, prid werth ei ddwyfol loes, 

Efe gyhoeddodd gystudd, ac ing, a gwae, a chroes, 

Fel na chaent fyn’d i’r nefoedd er maddeu ’u hanferth fai, 
Heb dywallt aml ddagrau, a dwfn edifarhau. 

Ceryddon tadol tyner a enwodd ynt o’r bron, 

Nid draw, tu draw i angeu, ond ar y ddaear hon; 

Dy bwys fydd ar dy briod, ti, fam holl ddynol-ryw, 

Am it’, heb achos, grwydro un dim oddiwrth dy Dduw. 

Ni chai di drusto ’th hunan, fyth mwy o hyn i maes, 

Na chrwydro yma ac acw ar hyd Paradwys las; 

Mwy diogel wyt o sefyll yn nghwmni hwnw fu 
Yn berchen, pan yn asen, oll ar dy sylwedd di. 

A barn fydd ar dy íerched, ’chânt hwythau fyn’d ymhell 
Oddiwrth y rhai ’u perch’nogant, rhag syllu ar wrthddrych gwell; 
Can’s beth sydd eiddot gedwit, y llygad gwamal ryw, 

Pan am un afal bychan y gwerthaist nefoedd Duw ! 

A bydd dy farn yn rhagor—dyoddefi loesau drud, 

Mwy aml dy feichiogi, mwy poen dwyn plant i’r byd ; 

Ond eto fe ’th gynnelir, er chwerwed fydd dy loes— 

Trugaredd nef sydd aml, dan Iwythog bwysau ’r groes. 

A hyn er mwyn y ’Tifedd, ryw amser ddaw o’th hil, 

Yr Hwn a achub fywyd uwch rhif miliynau fil; 

O wraig y daw ef allan, heb ’nabod gwryw ’n fyw; 

Y wraig oedd yn y camwedd, gwraig wared ddynol-ryw. 

Dy ŵr deyrnasa arnat, ti est yn eithaf gwan, 

Fe ’th hollol ddarostyngwyd, wrth geisio dringo ’r làn; 

Yn holl achosion daear, ei enw fydd ymlaen; 

Ei asen wyt—bydd foddlon i drefn y Nefoedd lân. 

I Adda y cyhoeddwyd cystuddiau aml ryw, 

Can’s nid oes derbyn wyneb gan ’r Hollalluog Dduw; 

Am wrando ar lais d’ anwylyd, a throi fy ngair i bant, 

A bwyta o’r pren waherddais, i’w ddodi dan dy ddant,— 

Y ddae’r fydd felldigedig o’th achos di o hyd, 

Trwy boen y bwyti o honi tra fo ti yn y byd; 

Drain hefyd a míeri, a’r ysgall cas eu rhyw, 

Fydd chwerw fírwyth dy lafur, am dori ammod Duw. 

Trwy boethlyd chwys dy wyneb bwytâi dy fara drud, 

Hyd pan yn ol dychwelot i’r ddaear oerllyd, fud, 

O’r pridd y daethost allan, i’r pridd yr äi di lawr— 

Pridd oeddit, pridd a fyddi, yn nyfnder daear fawr. 

Fel hyn bu i’r Messiah ’n ol c’hoeddi dwyfol ras, 

I Adda drist a’i briod yn Eden wastad fras, 

I g’oeddi ’r groes a’r cystudd, yr hunanwadiad pur, 

Sydd raid i’r saint eu goddef mewn dyrys anial dir. 

Ond ar y sarph cyhoeddwyd barn danllyd, lawn o lid, 

Y fath a bery arni tra paro byd yn fyd :— 

“ Mwy melldigedig fyddi na ’r holl fwystfilod cas, 

Nag un anifail ffiaidd sy ’n trigo ar y maes. 

“ Ac ar dy dòr y cerddi, pridd ’n unig a fwytâi,” 

Ar Satan y mae ’r felldith, a melldith sy ’n parhâu ; 

Cenfigen, llid, a malais, twyll, celwydd, hoced, rhith, 

Fydd ei felldithiol ymborth i dragwyddoldeb byth. 

Ond fe gaiff sigo ’i goryn, a’i siol ef aiíf yn friw, 

Fe goncrodd Efa wirion, ond ofer concro Duw ; 

Ar ben Caifaria uchel gwnawd terfyn ar ei gân, 

Pan lyngcwyd Angeu yntau raewn buddugoliaeth lân. 

C 


CANIAD III. 

Y DEFNYDD. 

Adda yn cael ei droi allan o Baradwys Eden i lafurio y ddaear; ei groesau 
a’i orthrymderau canlynol; a’r efengyl hon a bregethodd y Messiah 
iddo yn ei ddal ef a’i hil i fyny drwy y diluw hyd at Abram. 

F EL hyn ’n ol c’oeddi ’r felldith, yn ol cyhoeddi ’r gwae, 

A hwythau ’ll dau yn credu, eill dau ’n edifarhâu; 

Efe ’r Messiah addfwyn yn holl-drugarog sydd, 

Rho’dd arwydd ddiammheuol i gadarnhau eu ífydd. 

Fe laddwyd bustach cadarn, fe ’tarawyd ef i lawr, 

Ei waed yn fírydio allan, yn llifo hyd y llawr; 

Ei groen ef wnawd yn beisiau, a’r cig yn ulw man 
A ddarniwyd, a fwytäwyd, a losgwyd yn y tan. 

A hyny gyd yn arwydd o bethau oedd yn bod : 

Y peisiau oedd cyfiawnder haeddiannol dwyfol Fôd; 

Y lladd oedd yn arwyddo truenus gyflwr dyn, 

Oedd y Messiah ’n addo yn awr fyn’d dano ’i hun. 

Ac yma gwel’sant Angeu yn gyntaf yn ei liw, 

A’r effaith ddrwg ofnadwy o bechu ’n erbyn Duw; 

Marwolaeth a ddatguddiwyd yr awrhon yn ei grym, 

I rai na wyddent gynnau pa beth oedd marw ddim. 

Ac yma ’r adnabuant fod rhaid i’r T’wysog pur, 

Addawyd yn Waredwr, i ddyoddef cyn bo hir ; 

A marw fel yr aberth, a cholli dwyfol waed, 

Cyn cael o’r archoll dwfn, r’odd Satan, un iachâd. 

Wrth wisgo ’r peisiau gwelsant yn oleu clir yn awr, 

Gyfiawnder guddiai ’u noethni o flaen yr orsedd fawr ; 
Cyfiawnder y Messiah rowd iddynt oll yn rhad, 

Sef haeddiant wnai ef fyny trwy golli ’i ddwyfol waed. 

Wel dyma yr efengyl, a’r iachawdwriaeth rad, 

Barhaodd un cant ar hugain heb ragor eglurhâd ; 

Ac ni chawd un addewid o’r gwych Fessiah i dd’od, 

Nes ydoedd Abram anwyl dros bedwar ugain oed. 

Rhaid oedd i’r patriarchiaid, yn ngrym addewid Duw, 

I fyn’d drwy fyrdd o groesau, amrywiol iawn eu rhyw; 

Ymwadu â hwy eu hunain, a chadw golwg clir 
Ar y Messiah addfwyn g’ai ddyoddeí cyn b’ai hir. 

Fel b’ai pleserau natur, a gara cnawd eu blas, 

I gael eu llwyr ddiystyru, a’u hollol daflu maes ; 

A bod ’madawiad perffaith, a thor o’r cwlwm cun, 

Ag sy gan ddyn wrth natur, a’i galon ddrwg ei hun. 

Am hyny rhaid oedd iddo i roi ffarwel yn lân, 

Idd y Baradwys hyny, ei bleser ef o’r blaen ; 

Lle ’r oedd y preniau peraidd yn pyngu o ffrwythau pur, 

Y gwms a’r peraroglau yn llanw ’r sanctaidd dir. 

Y camphir pur a’r casia a’r myrrh yn hidlo maes, 

O breniau bywiol hyfryd, pereiddia’ ’rioed eu blas; 

Ffrwythau a’r blodau ’n nghymysg, o anghymharol liw, 

Y penaf ddarn o’r ddaear erioed a greodd Duw. 

Rhaid eto oedd myn’d allan, Duw a’i danfonodd ef, 

’D all dyn, na diawl, nac angel, wrth’nebu pwrpas nef; 

Rhag iddo golli ’i olwg ar yr addewid wiw, 

A godai pren y bywyd i’w gadw ef yn fyw. 

A gwneyd fel hyn longddrylliad o’i newydd hyfryd ffydd, 

Yn haeddiant y Messiah yn cael ei fywyd sydd ; 

’Difeirio, chwilio, ’mofyn, o’i drueni ryw iachâd, 

Mewn rhyw gyflawniad moesol, yn lle mewn dwyfol waed. 

Mae dyn yn awr fel ninnau (mewn gwawd), ’be ’r Crewr mawr, 

Y da a’r drwg yn gwybod, mewn ufifern, nef, a llawr; 

Rhag estyn ’hono ’i ddwylaw ar ol ei farwol glwy’, 

A bwyta o bren y bywyd, a byw ’n dragwyddol mwy,— 

O’r ardd ei gyrwn allan i leoedd anial cras, 

Lle mae y drain a’r ysgall, a’r mîeri ’n cuddio ’r maes; 


Ac yno caifif lafurio a phoeni ’i fywyd brau, 

Fel delo i wel’d ei bechod, a hollol ’difarhau. 

Ac ni chaifif fyth ddychwelyd, na byth i weled lliw, 

Na blodau pur na fifrwythau paradwys yn ei fyw; 
Cerubiaid â chleddyfau ofnadwy iawn o dân 
Sigledig, hyll yr olwg, gânt sefyll draw o’i flaen. 

Fel nas agorir bellach, tra dyn âg enaid byw, 

Un ffordd i ’mofyn bywyd at hen gyfammod briw; 

Fel cafifai plant y cystudd i edrych am iachâd 
O’r hen addewid hono, o golli dwyfol waed. 

A dyma yr addewid oedd Fibl mawr y byd, 

O Adda hyd at Abram, a dim ond hyn i gyd; 

A hwn yw ’r sylfaen sicr, a chongl-faen ddi-gryn, 

Y gesyd y credinwyr eu pwysau pob yr un. 

Nid oedd llyth’renau eto, na phapyr, inc, na phin, 

Nac argrafif-wasg, na memrwn, na ’sgrifen ddu ar wỳn; 
Ond tad yn ceisio gosod o flaen ei fab yn glir, 

’R addewid o’r Messiah rowd yn Mharadwys bur. 

A’r mab idd ei fab yntau yn dysgu ’n mlaen o hyd 

Y genedl f’ai yn codi, am Farnwr mawr y byd; 

A’r cwbl a glybuwyd o wirioneddau Duw, 

Oedd yn cael eu traddodi o enau dynol-ryw. 

Ac oesoedd maith rowd iddynt—eu dyddíau fel heb rif, 
O Adda hyd at Enoch, o Enoch hyd y llif; 

Fel na b’ai feth ar gofio un hanes fu yn bod, 

O oedran ac o achau, a rhagluniaethau ’rioed. 

Nes i bum’ cant ar hugain o flwyddau mawrion maith, 

I basio heb un ’sgrifen am feddwl Duw na ’i waith ; 

Fel mai ar gof y dynion ’r oedd holl ewyllys nef, 

O’r diwedd nes ar Sinai datguddiodd Iesu ef. 

Ond buan yr anghofiwyd ’r addewid werthfawr ddrud, 

A phechod ddaeth yn genllif llifeiriol dros y byd; 

Bob chwantau brwd a therfysg, ac awydd yn gytun, 
Rhwysg, balchder, trais, ynfydrwydd, i soddi calon dyn. 

Cain, o genfigen chwerw, a malais greulon gas, 

A laddodd Abel wirion, heb achos, yn y maes, 

Ond am fod Duw yn derbyn yr aberth gwerthfawr drud, 
Ac am mai fîiaidd ganddo oedd y gwehilion ŷd. 

A meibion Duw pan welsant hwy ferched hyfryd lân, 

Er mai o Cain y daethent, gwa’ddasant hwynt ymlaen ; 
2 S 



642 WILLIAM WILLIAMS, PANT-Y-CELYN : 

Priodasant, cymysgasant â hil y mwrddwr cas, 

A chewri yn eu natur a ddaeth o’r rhai’n i maes. 

Y rhai fu ’n ddynion gwrol, yn damsang dan eu traed, 

Fel mae eu hil hyd heddyw, drigolion tref a gwlad, 

Yn treisio yr ymddifaid, yn taflu ’r gwan i lawr, 

Ac â meddiannau ’rhei’ny yn gwneyd eu hun yn íawr. 

Fel hyn cynnyddodd pechod draw yn y cynfyd pell, 

Nes ebargofio ’n hollol yr hen Addewid well; 

Nid oedd ond un o filoedd o ynfyd ddynol-ryw, 

A oedd yn cofio ’n gywir yn Eden eiriau Duw. 

Er nad oedd e ’r pryd hyny heb dystion iddo ’n bod, 

Rhai cywir, ffyddlon, gonest, yn dilyn ôl ei droed— 

Rhai ’n dyoddef, rhai ’n prophwydo,—un godwyd fry i’r nef, 
Heb brofi dim marwolaeth, at ei gwmpeini ef. 

Mab Seth yn foreu gasglodd gymanfa dynol-ryw, 

Ac oedd yn foddlon aros yn hyfryd Iwybrau Duw— 

Eu neillduoli ’n gywir, fel na chymysgai ’r rhai ’n, 

Mewn bywyd nac egwyddor, â hil felldithiol Cain. 

Y seithfed gŵr o Adda, wrth wel’d yn amlhau 

Bob chwantau ffiaidd creulon, heb attal ac heb drai, 
Brophwydodd mewn awdurdod, a’i brophwydoliaeth drist, 

O oes i oes a gofiwyd hyd ddyddiau ’n Harglwydd Crist. 

Mae ’r Arglwydd, meddai, ’n dyfod mewn rhwysg anfeidrol 
faint, 

’Mhlith myrddiwn o’i angylion, seraphiaid pur a saint, 

I dywallt barn ddigyfrwng, o ddwyfol, ddamniol lid, 

Ar bob rhyw rai annuwiol a geffir yn y byd, 

Am waith eu hannuwioldeb erioed a wnaethant hwy, 

’R annuwiol ddrwg yn erbyn ddyoddefodd farwol glwy ’; 

Ac am bob geiriau celyd lefarwyd îs y nef, 

Gan ddynion yn annuwiol yn groes i’w Ysbryd Ef. 

Ond eto ’r byd aeth waethwaeth, nes tystiodd Duw ei hun, 
Mai aml ar y ddaear ’n awr oedd drygioni dyn; 

Bod bwriad a meddylfryd ei galon gas an-wiw, 

Yn unig yn ddrygionus bob amser tra yn fyw. 

A’r Arglwydd edifarodd i wneyd o hono ddyn 
I drigo ar y ddaear—’mofidiodd ynddo ’i hun ; 

“ Dilëaf ddyn,” medd ’r Arglwydd, “ Myfi ddilëaf ddyn, 

O wyneb dae’r yn hollol, a greais i fy hun. 

“ Dyn ac anifail, hefyd ymlusgiaid daear fras, 

Ynghyd a’r holl ehediaid sydd yn yr wybr las ; 

Can’s ’r wyf fi ’n edifaru, ac yn ’raofidio ’n fawr, 

O wneuthur un creadur a welir ar y llawr.” 

Y ddaear a lygrasid fel hyn yn ngwyddfod Duw, 

Llanwasid hi â thrawsedd atgasaf o bob rhyw; 

A Duw edrychodd arni, llygrasid hi ’n gytun, 

Can’s pob rhyw gnawd oedd arni lygrasai ’i íîordd ei hun. 

Ond gŵr a’i enw Noah, o ysbryd syral briw, 

A gafodd ftafr enwog bryd hyny gan ei Dduw : 

Gŵr cyfiawn perffaith ydoedd, rhagorol yn ei oes, 

Yn rhodio gyda ’r Arglwydd yn gywir ddydd a nos. 

A Duw ddywedodd wrtho, “ Terfynwyd ger fy mron 
Bob cnawd, o ran y trawsedd lanwasant y ddae’r gron: 

Ac mi ddyfetha ’n hollol y cwbl sy ’n y byd, 

Hwynt-hwy a’r ddae’r maent arni, mi roddais arni ’mryd. 

“ Am hyn gwna arch nofiadwy o galed Gopher goed, 

Ei bath yn nofio dyfnder na welodd dyn erioed ; 

Rhaid iddi gynnwys ynddi ’r creaduriaid o bob rhyw 
Ar wyneb daear lydan, sy ’n berchen bod a byw. 

“ Yn gelloedd cymhwys addas o mewn y gwnai di hi, 

Rhai ’n llai, rhai ’n fwy na ’u gilydd, ond aral iawn eu rhi’; 
Fel na bo neb cre’duriaid neillduol ryw gael gwall, 

I ddamsang na niweidio, neu wasgu naill y llall. 

“ Rhag ofn i’r ehediaid trwy fethu o hyn i gael 
Byw gan anifail corniog wrth orwedd yn ei sfa//, 

Neu ynte yr ymlusgiaid di-faint, di-nerth, di-barch, 

Gael ’sigfa ddiarwybod gan elephant neu farch. 

“ Gwna hi o estyll durfin, a thrawstiau cedyrn dwys, 

Bydd ynddi lu cre’digol, digymhar iawn eu pwys ; 

A rhag i ddw’r i sîo rhwng yr estyllod cras, 

A phŷg bydd i ti ei phygo o fewn ac o tu faes. 

“ Llawn dri chant o gufyddau ei hyd raid fod heb drai, 

A’i lled yn ddeg a deugain, nis gall hi fod yn llai— 

Ei huwchder ddeg ar hugain cufyddau mawrion llawn, 
Rhag mygu o’r creaduriaid mewn celloedd bychain iawn. 

“ Tri. llawr o loriau cedyrn, rhaid iddi gael heb ball, 

Deg cufydd—un o uwchder yn llawn o war y llall; 

Ei drws fydd ar ei hystlys, i ddringo i’r làn o’r ddae’r, 

A’i ffenestr fydd oddiarnodd yn gufydd pedwar scwâr. 

“ Ac yna mi a ddygaf dros ’ddaear ddiluw mawr, 

Nes trengu pob creadur mewn awyr, nef, a llawr ; 

Pob cnawd a Iwyr ddyfethir, pob creadur glywyd son 
Ag einioes yn ei wythi, ac anadl yn ei ffroen. 

“ Ond cadarnha ’nghyfammod â thi fy unig un, 

I’r arch yr äi i’th gadw, a’th briod wrth dy glun ; 

Dy feibion oll, a’u gwragedd, wyth dyn a fydd y rhif, 

Pan byddo ’r byd yn boddi, a gedwir yn y llif. 

“ Dwg gyda thi i’r llestr, ddau greadur o bob rhyw, 

Pob cnawd sy âg einioes ynddo, dau idd eu cadw ’n fyw; 
Yn wrryw ac yn fenyw cysylltir hwy bob rhai, 

Er mwyn ’ynt hilio eto, pan elo ’r dwr yn drai, 

“ Daw dau o bob rhywogaeth, heb gymhell do’nt ymlaen, 
Dau fwystfil, dau anifail, dau o’r ymlusgiaid mân, 

I’r arch i gadw ’u bywyd, i hyn cânt elfen gre’, 

Wel, agor dithau iddynt, a thro bob un i’w le. 

“ A chasgl bob rhyw fwydydd, amrywiol fydd eu rhyw, 

I ti a phob rhywogaeth o greaduriaid byw ; 

Nid ymborth o’r un natur ’ran sylwedd, a’r un fìas, 

Sy i’r ’hediaid a’r ymlusgiaid ac i’r anifail bras. 

“ Ond myn it’ saith yn wrryw o’r anifeiliaid glân, 

Ac arall saith yn fenyw—rhifedi diwahan ; 

A saith o ’hediaid hefyd, o bob amrywiol ryw, 

Yn wrryw ac yn fenyw, i gadw had yn fyw. 

“ O ran ’mhen saith niwrnod mi wlawiaf ar y byd, 

Tros ddeugaiu o ddiwrnodau, heb attal dim o hyd; 

Ac mi ddileaf ymaith oddiar wyneb dae’r yn lân, 

Bob peth â bywyd ynddo, a wnaethum i o’r blaen.” 

Fel hyn Duw a lefarodd, a Noah ufuddhaodd, 

A gwnaeth fel y gorch’mynodd, y cwbl wrth ei fodd; 

Fe gredodd air ei Arglwydd, pob cymmal ddaeth i ben, 
Pob rhwystr a symudwyd trwy allu mawr y nen. 

Pob dau a ddaeth heb gymhell, yn fwyn o hono ’i hun, 
Dwy arth, dau lew, dau deigr, dwy neidr fraith yr un, 

Dwy fran, dau ddryw, dau eryr, dau grychydd gegfain las, 
A dwy faíwoden feddal, dan lusgo ar hyd y maes. 

Yn d’od o bell ac agos, cre’duriaid gwych a gwael, 

A myn’d i’r arch heb arwain, fel ŷch yn myn’d i’w stall; 
Pob un yn myn’d ei hunan, mewn i’w neillduol le, 

A Noah ’n cauad arnynt, ar ol gorchymyn Ne’. 

Un gell yn gallu cynnwys saith tarw grymus mawr, 

A saith o wartheg tewion i orwedd ynddi lawr; 

Ac arall un mor lleied, heb gynnwys rhagor spàs 
Nag i ddwy sarph, dau lyífant, neu ddwy falwoden fras. 

Aerwyau yn y gyntaf, a pholion, rhaig, a stall, 

Ac ysgafn o wair caled, at luniaeth idd ei gael; 

Ac yn yr ail dim rhagor i’r sarph dan felldith sydd, 

Na lle i droi a nyddu, a thwmpath cras o bridd. 

’N awr, Noah, ei wraig, a’i feibion, a’u gwragedd wrth ei droed, 
I’r arch aent rhag y diluw ’mhen ’chydig oedd i dd’od; 
’Nifeiliaid glân ac aíìan, ehediaid o bob rhyw, 

A phob ymlusgiaid eiddil erioed a greodd Duw. 

A Duw a gauodd arno, ’d äi dim i mewn na maes, 

Nes dwyn o’r g’lomen ddeilen yr Olewydden las; 

Ac felly bydd ar fyrder, i gauad drws y Nef, 

Nas gallo neb i ddrygu ei anwyl Briod Ef. 


CANIAD IV.* 

Y Golygydd Haeddbarch, —Meddyliaf y cydsyniwch â mi, y byddai 
yn hyfrydwch gan eich darllenyddion weled cynllunion byrion odd yr Ýsgrif 
werthfawr a geffid yn ddiweddar yn Mhantycelyn, sef rhan o weddillion 
gwaith diweddaf y Parchedig William Williams; yr hwn sydd yn sefyll fal 
bardd cyn uwched â neb yn mhlith y Cymry hyd yma ; a gellir dywedyd nad 
oes braidd yn mhlith un blaid o Gristionogion yn Nghymru lyfyr -Emynau 
gwedi ei gyfansoddi ganddynt hwy eu hunain, heb ganfod ar hyd-ddo yn 
dryfrith linèllion lladradaidd, ie, gathlau cyfain gwedi eu benthyciaw oddiwrth 
yr awdwr anghydmarawl dywededig. Gallesid amddiffyn hyny i radd, pe 
buasynt yn eu dodi yn y dull y cyfansoddwyd hwynt ganddo ; ond yn lle 
hyny, tybiant eu hunain yn drech awduron, a gwnant eu hanafu yn mhob 
dull a modd; ac yma tybiaf bod ei fab diweddar, y Parch. John Williams, 
Pantycelyn, yn ei Ragfynediad idd y Casgliad a wnaed ganddo o holl Hymnau 
ei dad, yn darluniaw y cyfrai yn bur uniawn. “Y mae Ilawer o honynt o 
bryd i bryd, er mwyn masnach neu elw, mae yn debygol, wedi eu mabwysiadu 
gan ereill, a Ilawer hefyd wedi eu priodoli gapddynt i’r dyben 0 guddio eu 
cymysgedd eu hun. Y mae cymaint o honynt, gan rai Calviniaid ac Armin- 
iaid, (pa rai na wyddant ychydig neu ddim am natur barddoniaeth) wedi eu 
cyfnewid, eu anharddu, eu cylchdroi, a’u dirdynu, fal prin nas y gall yr oes 
nesaf ddeall pa un yw gwaith priodol yr awdwr, neu y cynysgrifen.” 

Ffawd ydoedd cael Ysgrif hon, am ei bod ar fin difancoll, yn cael ei 
chludaw yn mysg Iliaws o leni ereill i ddifa yn tân. 

* Adysgrifiwyd y Caniad uchod, ynghyd a’r sylwadau a ganl^m, o Lleuad 
yr Oes, am Mehefin 1829, gan Mrs. W. T. WiIIiams, Sydenham House, 
Aberystw'yth. 

Traetha yn y Ganiad gyntaf am y crëad, gan osawd allan annigonolrwydd 
rheswm i ddirnad pethau nefawl; ac yn yr II. Ganiad y mynega am y 
cwymp, y felldith, cyhoeddiad yr Efengyl, yr oes batriarchaidd ; ac yn y IV. 
Ganiad y darlunia y Diluw. Goddefir i mi roddi ychydig benillion yn y 
dechreuad fal cynllun: — 

Y N awr mae ’r werin dywyll, rai cyndyn drwg di-Dduw, 

Ar ol eu blys a’u trachwant, a’u trawsedd sydd yn byw, 
Yn gwawdio, yn diystyru, ac yn diddymu parch, 

Yr hwn rho’dd Duw orchymyn i adeiladu ’r arch. 

Chwech ugain mlwydd a rhagor bu gwr oedd gyfaill Duw, 

Yn ceryddu, ’n argyhoeddi ’r mynteioedd drwg eu rhyw; 

A hwythau ’n gwel’d y Patriarch yn myn’d â’i waith yn mlaen, 
Heb neb yn edifaru, na gado ’i fifordd o’r blaen. 

O’r diwedd nef a dduodd íel llen ofnadwy ei lliw, 

Yn arwydd cryf i’r euog o fawr ddigofaint Duw ; 

Y Gogledd, De, a’r Dwyrain, yn bygwth taflu lawr, 

Nid cawod, ond dychrynllyd ofnadwy ddiluw mawr. 

A thyma ’r dw’r o’r diwedd, pistylloedd Duw yn un, 

Gyda digofaint dwyfol yn cwympo ar y dyn; 

’D oes neb all fyn’d o’i letty, na cherdded yma a thraw, 

Na ’nifail nac ymlusgiad i ddyoddef pwys y gwlaw. 

Mae ’r nentydd wedi llanw cyn tair pen mynyd awr, 

’Da rhyfel-farch ddim trwyddynt—raae llid J ehofah ’n fawr; 
Mae ’r creigydd yn afonydd, mae ’r fifrydiau ’n tarddu maes 
O fol y ddaear feichiog fel tònau moroedd glas. 

Mae llynoedd yn ei chanol ag oedd o’r blaen yn nghudd, 

Yn taflu maes afonydd yn awr wrth oleu dydd ; 

Ac afon gwrdd âg afon, dwy gynddeirioca ’u grân, 

Yn briwio ac yn chwalu y cwbl oll o’u blaen. 

Mae ’r coedydd yn dadwreiddio, mae ’r teîau ’n cwympo lawr, 
Digofaint Duw yw ’r storom, digofaint Duw sydd fawr; 

Mae ’r gelltydd serth yn chwarae, mae ’r dw’r yn myn’d â’r pridd, 
Mae dystryw wedi dyfod, a dystryw bîau ’r dydd, 

O ddyddiau du marwolaeth ! ofnadwy yw eich gwedd, 
Anfeidrol lid digymysg heb ronyn bach o hedd; 

Ei awr ef ddaeth i fyny, ei ddig a lysg fel fifwrn, 

Pwy dan y nef, heb ddychryn, all oddef pwys ei ddwrn 1 

Gwelwch y werin euog yn awr mewn eithaf braw, 

Yn crynu ac yn glasu, yn gwibio yma a thraw; 

Yn ceisio fifoi i ymguddio heb wybod i ba le, 

Heb unrhyw noddfa ganddynt o gwmpas cylch y ne’. 

Eu henaid yn llewygu, a’u gwaed yn rhewi ’n las, 

Gwel’d darfod pob rhyw obaith am ddim achubol ras ; 

Yr arch ’n awr wedi ei chauad, tu allan y maent hwy, 

Ac nid oes lle fyn’d ati gan yr afonydd mwy. 

Rhai ’n dringo fry i goedydd, gwlaw yn eu curo lawr, 

Nes suddo obry yn ngwaelod y cenllif garw mawr; 

Rhai ’n dringo i nen eu teîau, a’r dw’r yn myn’d â’r tŷ, 

Nes briwio dan y garnedd, neu foddi gan y lli’. 

Wel dyma lle ’r oedd wban, ac och, a gwae, a chri, 

Heb ganddynt neb i’w gwrando o dan y nefoedd fry; 

Yn hollol wir ymddifad, heb feddu cysur un, 

O gyfoeth, parch, nac elw, na daear ddu, na dyn. 

Ond cwympo o flaen yr angeu yn ’sglyfaeth idd ei gledd, 
Rhoent fyd, pe buasai ’n eiddynt am ddafn o ddwyfol hedd; 
Dydd gobaith gwedi darfod, rhaid bellach myn’d i fyw, 

Blith draphlith ddyn a diafol, dan lid digofaint Duw. 

Nid o achos bod hyna o hono yn rhagorach no y rhelyw, y darfu i mi ei 
ddangaws i chwi; nagê, ond am fod y testyn yn fwy dirnadwy i bawb yn 
gyfredinawl, no phed fuaswn yn neidiaw ar ràn arall, heb wybod i ddyeithr- 
iaid pa beth oedd y seiliau. Braidd y meddyliaf, y dyweda nebun, nad yw yn 
ei hofi yn ei galon, ond yn hytrach y bloeddia allan, 0 na buasai yr awdwr 0 
hono fyw byth 1 Ónd er godidoced yw y cyfansoddiad, m_ae yn ymddangos i 
angeu wneyd ei orchwyl ar yr Awdwr cyn iddo gyflawni ei amcan; am fod 
tudalenau gwedi eu nodi, ond eto yn wynion ; ac hefyd gwedi dechreu Caniad 
y IX. ond heb gyfansoddi namjm chwech o benillion. Nid oes i ni eu 
wneuthur ond hyn, sef talu y teilyngdawd dyladwy sydd iddo, am y gellir 
cadarnâu bod cymaint haeddiant ynddo (os nid mwy) a dim ar a welir yn 
dawed allan yn ein plith. 

Dygwyddodd i Ragluniaeth ei gadw rhag yr oes ddiweddaf, yr achos ni 
pherthyn i ni ei wybod ; ac y mae yn ddiogel na chyffyrddodd dwylaw y mab 
erioed âg ef, onitê buasai yn ei drosglwyddaw idd ei gydgenedl. 

Ab Cilydd. 


Yr “ Ab Cilydd ” uchod ydoedd frodor o gymydogaeth Llanymddyfri, yn 
argraffydd wrth ei alwedigaeth, ac yn llenor lled adnabyddus i’w gydoeswyr. 
Darfu iddo, yn fuan ar ol hyn, brynu Lleuad yr Oes, gan Samuel Thomas, 
Argraffydd, Aberystwyth; daeth y rhifyn cyntaf o’r Cyhoeddiad hwnw allan 
yn Llanymddyfri, lonawr 1830; o dan olygiaeth Brutus, fel o’r blaen. 
Ysgrifenodd Áb Cilydd Ragymadrodd bychan i “ Ehediadau Barddonol,” 
gan John James (lago ab lago), Cilycwm, yr hwn a gyhoeddwyd 1828. Bu 
farw yn wr lled ieuanc. 

AN ELEGY ON THE REV. HOWEL DAYIES, 

CHAPLAIN TO THE RIGHT HON. THE COUNTESS OF 
WALSINGHAM, 

Who departed this life January i^th, 1770, in the 53rd year of his age, who 
was lilcewise a pastor of four large Congregations in Pembrokeshire. 

A WAKE, my muse, sing in a mournful strain 

My sorrows, which I would conceal in vain ; 

Great is that loss, unbounded is that grief, 

That yields no comfort, or denies relief. 

A doleful news hath lately reached mine ear ! 

And as a cloud o’erspread our Hemisphere ! 

A dire phaenomena portending ill! 

Hang in suspence o’er Sion’s holy Hill. 

Dayies is dead ! that fixed refulgent star, 

True the report! ’tis spread both near and far; 

His days were numb’red, and his minutes ran; 

Poor Ẃa/es hath lost a bright laborious man ! 

Lately who preach’d the glorious Gospel sound, 

O’er hills and vales thro’ Gwalia all around, 

Lies now below earth’s rough tempestuous wave 
Within the confines of the narrow grave ! 

Mounton, no more shall hear him proclaim 
The worth and glory of a Saviour’s name; 

Thy friend—St. Daniel —and thy pastor, fled, 

To the dark regions of the mouldering dead. 

Tofnam Court-Road shall hear his voice no more, 

Where crouds on crouds as waves came to adore, 

Nor to the Tabernacle shall he bring 
Peace and Salvation from the eternal King: 

Whitfield that cross’d the great tempestuous main, 

Shall court his presence to his flock in vain : 

And if such news to his tender ear will soar, 

He’ll weep and sigh upon the Indian shore; 

O Church, bewail ! let tears in rivers flow, 

Let sorrow sit on each well-meaning brow. 

Let North and South, let Wales and England mourn, 
With doleful groans, about his sacred urn. 

Unhappy flock ! he left thy young too soon ! 

Where shall thy lambs rest on the scorching noon? 

Who shall direct their wandering feet to trace 
Those howling wilds, the track of Abrahanfs race ? 
Where now the man that’s only taught above 
To clear the doctrines of redeeming Love, 

To scan each truth in all its various train, 

The saint to guide, the sinner to regain ? 

O man of God ! and is it all in vain 
To wish thy presence with thy flock again ! 

Once more to hear that sweet melodious sound 
Which brought Salvation to our ears around, 

It is in vain ! we never can recall 
What God ordain’d, his will resisteth all; 

O may we there repose ourselves, and rest, 

Eor us he knows what certainly is best. 

But I’d be happy, if I could remove 
My thoughts from man to things that are above, 
And fix each passion, and conduct each groan 
Thro’ horrid shades unto my God alone. 

But in my fancy an airy Life I find 
That I can never bury him from my mind; 

So that my thoughts fresh in each congress feign 
I hear him pray, and preach, and sing again. 
Methinks within a lofty desk he stands, 

His rev’rend port both love, and awe demands. 
And underneath there stares a numercus throng, 
Whilst he gives out, and sweetly leads the song; 
He prays, and enters to the holy place 
Where Moses talk’d with God once face to face. 
With power he pleads; repeats his pleas again, 
And heav’n descends upon the sons of men. 

He reads his text, the words important sound 
Melodious sweet in every ear around; 

Explains the context, shows how they connect, 
And how some parts to others have respect. 

Hark ! hark ! how clear his silver trumpet sounds, 
How keen his darts, how every sentence wounds. 
The multitude move ! the arrows pierce ’em thro’, 
His thunder roars, his fiery lightnings glow; 

The sinner starts, and to himself applies; 

To me alone belongs all this, he cries ! 

What shall I do ? I am undone, I fell 
Erom the height of bliss unto the lowest hell! 
Convictions fly like arrows thus around, 

And thousands groan at Sinai’s dreadful sound; 
Hard rocks do rend, hark on their doleful cries, 
And see how flows íull rivers from their eyes! 

Anon how sweet he lays his threatnings by, 

And points a Saviour to the mournful eye, 
Proclaims salvation with its glorious train, 

To all such souls as Sinai's trump had slain. 

Here comfort swells, a deluge here of grace 
O’erflows their mournings, and their terrors chase : 
In silent showers here glorious peace distils, 

And with true joys the trembling mourner fills. 

Here gaze, my soul, on such a sacred scene ! 

A feast of love, an emblem pure of heaven 1 
Where terrors that true happiness destroy 
Are turn’d to peace, and everlasting joy. 

Such was the man that lately went to rest, 

And to receive a kingdom with the blest. 

Bless’d was his toil, his works were faithful found, 
And all his labours here are fully crown’d. 

I see him there serene in glory reign, 

Among ten thousand souls all void of pain j 
His woes are past, his happiness begins; 

His race is run, forgotten is his sins. 

His friends above, his enemies below, 

A gulph between, they cannot enter thro’; 

He rests in full, he quafís eternal joy, 

Without the least temptation to annoy. 

With thousand thousand perfect souls he reigns, 
Releas’d from grief, and all tormenting pains, 

A darling object which the world adore, 

Shall fondly vex his pious soul no more. 

Vain world desist, thy various tempting charms 
Shall ne’er allure him from his Saviour’s arms; 

He counts but trifles all the yellow ore 
The negroes gather on the golden shore. 

O happy man ! for thousand worlds I’d be 
Within those walls that do encompass thee, 

Where love and peace in silent rivers flow, 

Where bliss abounds, where guilt and sin ne’er go. 

Here I must wander where the guilty mourns, 

Now yields, now conquers, as it were by turns; 
Now weeps, now faints, and secretly complains, 
Rejoice anon, and on his passions reigns. 

My muse, forbear, and be thou willing still 
Thy race to run, thy allotted place to fill; 


To fight thy battles, and to expect thy crown; 

To quench each flame, and quash each passion down. 
Thou shalt arrive soon on that happy shore, 

Where fears and death shall trouble thee no more; 
And meet Ten Thousands with their golden lyres 
To sing of Him whom all thy soul admires. 

Cease, Pembrohe, cease, ’tis sinful to lament, 

As hopeless men for pious souls that went 
To Realms of Bliss, to mete what they have sown, 
And íor their toil receive Eternal Crown. 

Thy God will send,—thy God knows all thy need,— 
Some faithful pastor all thy flock to feed; 

When Moses's gone to mingle with the blest, 

A yoshua shall lead yacob to his rest. 

As wheat is cut, when ripened, to the ground, 

In prtgnant sheaves, and for the garner bound; 

Or autumn fruits do by a gentle gale 
A moment tremble, and in numbers fall; 

So he was ripe for a celestial flight 

From earth’s dark vale unto the realms of light, 

Each thrall, each cross, each providence divine, 

To move him hence together did combine. 

His complex woes, his various aches, and pain, 

Made him to hope for a happy life in vain; 

Replete in sufíerings, he was íully found 
Not fit for earth, but fit for Heavenly ground. 

AN ELEGY ON THE REYEREND MR. G. WHIT- 
FIELD, A.M., 

CHAPLAIN TO THE RIGHT HONOURABLE COUNTESS OF 
HUNTINGDON : 

Who died the Thirtieth of September, 1770, in Newbury, in New England. 
Presented to Her Ladyship. 


TO THE 

Right Honourable and Truly Pious 
LADY SELINA, COUNTESS OF HUNTINGDON. 

Madam, 

I do not pretend in the least to any share in English Poesy; and 
therefore am out of the reach of criticism. But the melancholy news of the 
death oí that dear man of God, Mr. Whitfield, to whom I bore the great- 
est respect, and the warmest aífection, filled up my thoughts with such grief 
and sorrow, that I thought the best way to palliate it was, by giving way to 
my dull and pensive muse. And the sincere affection lihewise I knew your 
Ladyship bore to him, as a bright refulgent Star in the church of Christ, as 
your pious, faithful, and domestic chaplain, and more especially, since he re- 
posed the trust of all his American affairs to your Ladyship, as the most fit 
and qualified person he could confide in, encouraged me to present these lines 
(mean as they are) to your Ladyship, having no beauty, but a faint shadow of 
the love I felt to him, as one of the most orthodox, active, and faithful 
ministers of Christ in the British dominions. Condescend, therefore, noble 
Lady, to accept this with that candour, and benevolence that always dis- 
tinguishes your character, and adorns all your actions, which will highly 
oblige, 

Madam, 

Your Ladyship’s 

Most obedient humble Servant, 

WILLIAM WILLIAMS. 


M Y soul is ruffl’d, and my passions move, 

In endless wilds, where frightful satyrs rove; 
The shock so sudden, and the blow so strong, 

That fears on fears upon my fancy throng; 
Incursions rude that drag my thoughts to pain, 

And bind true comfoit in an iron chain, 

In dungeons deep, in melancholy night, 

Void of one glimpse of the ethereal light, 

And leave me fast confin’d.— 

The great Atlantic (whose direct employ 
Is some to honour, others to destroy, 

Who favours one, and drives his care away, 

But drags another from the realms of day) 

Convey’d a news, that press’d my spirits down ; 

Happier I’d be, if such I had not known. 

A friend of God, a friend of man is lost 
From Israel’s camp, upon the western coast: 

Whitfield, the man whom heaven did adorn 
With glorious gifts, and to the priesthood born, 

Is gone to rest from all his works and toil, 

And made his bed in India’s foreign soil. 

Let heavens bewail! each star, each planet round 
Within her orb, a mourning song resound; 

Let sinful earth her dissolution dread, 

When Saints take shelter in a dusty bed; 

And sinners tremble for that gloomy day 
Which shall erase their fragrant hopes away. 

He’s dead ! he’s dead ! the message brought is true, 

As I believe my sorrows more renew; 

In Georgia’s distant clime he made his home, 

Where pale he slumbers in a silent tomb ; 

Until the earth shall purify his clay, 

And purge his dross most perfectly away; 

And the last trumpet summon him to rise 
To meet his Saviour in the empyreal skies; 

Where all true joys consummate shall be found, 

And peace with awe in harmony abound; 

Where love and truth the golden sceptre sway, 

And bear the ensign of eternal day, 

And woes like mist shall vanish far away, 

Where night shall ne’er return.— 

Thou Huntingdon, most happily shall see 
Thy Chaplain there, congratulating thee 
On thy large crop, from seeds in weakness sown, 

Each one a pearl in thy immortal crown. 

O blessed feast! unfathomable joy ! 

Which nothing will, or nothing can destroy 
For ever more.— 

Therefore rejoice, and never more bewail 
A Saint in bliss—one weary night the vail 

That stands between—the curtain will be drawn, 

And bliss eternal on thy soul shall dawn, 

In one triumphant everlasting day, 

When sighs and sorrows shall be done away, 

And ne’er return !— 

Let patience reign, run thy allotted race, 

Chuse out such youths as may the temple grace; 

And let your College gracious striplings train, 

To preach the Victim for transgressors slain. 

And when thou hast fiH’d thy works of faith and love, 
Each work, each toil, shall follow thee above ; 

And every gift which thou dost well employ, 

Shall crown thy brows with everlasting joy. 

But anxious fears do still of every kind 
Resistless rush unto my thoughtful mind, 

Great storms of woes, black, and a threatening sky, 
Wars, famine, plagues before my íancy fly; 

A world of trials in a bloody train 
Impress their image on my thoughts amain, 

And plunge my soul in dreadful woes again. 

For thee, O Church ! thee, faithíul one, I mourn ! 
Thy Whitfield slumbers in a stony urn ; 

And left the flock in barren wilds to stray 
With ravening wolves, and savage beasts of prey; 

I sigh, I weep, and scarce myself contain, 

Lest the poor sheep, like orphans, should remain 
Without a guide, in hoary frost and rain. 

In sacred pages it is often found 
When pious sires take shelter in the ground, 

The time is up, the slow impending rod 
O’erthrows at last the enemies of God. 

Elkana’s son was summon’d hence away 
Before a dark and miserable day ; 

Endor will tell, whatever good they feign, 

That Israel shall lie breathless on the plain, 

And Philistine the victory obtain. 

Trust not that day, ’tis ominous and wan 
When seniors cede, and juniors lead the van; 

When noble pilots at the helm expire, 

A novice takes the office of a sire ; 

The sailors shudder at each rash command, 

Dread the result, and half despair the land. 


Assist, O Muse ! and let my soul repair 
From scenes of mourning, and of sad despair, 

From dark retreats, where willing I have stray’d, 

Till dreadful woes have all my soul dismay’d, 

To real faith, and hope which shall allay 
My pensive grief, and turn my night to day. 

Too long my muse affrightening I retain, 

Too long I sing a melancholy strain; 

Let cheering comforts in my bosom dwell, 

Tho’ Satan rages, and tho’ threatens hell; 

For Jesus shall his silver trumpet sound, 

And Whitfield’s death be to his glory found ; 

And from his dust another Phoenix rise, 

In gifts, in toil, in grace of equal size; 

Who shall resound the Gospel now begun, 

From India east, to India’s western sun; 

And trace the steps with equal zeal and pains 
Of him that now a narrow grave contains; 

That none may lose when pious souls take rest 
From all their works, and mingle with the blest: 
Their faith and zeal may after them remain, 

And others to the blessed toil constrain. 

When Israel’s leader had laid down his rod, 
Resign’d his breath, and took his rest in God, 

The son of Nun did with an equal sway 
Lead Israel thro’ in a directed way. 

The floods recoil, the flowing waters stand, 

The holy seed enjoys the Promis’d Land. 

O Faith ! ne’er faint whilsí the Redeemer reigns ! 

By death, by life, the Gospel strength regains; 

Let mountains high to foaming billows fall, 

And monarchs chain’d in miserable thrall; 

If the earth would blaze in one ethereal flame, 

And the upper worlds would also feel the same, 

The Gospel promise, and the Gospel sound 
Shall never lose a single inch of ground. 

Therefore, my soul, with sadness ne’er repine, 

But take thy comforts from the page divine; 

Hold íast thy faith, the promises have cost 
A thousand times more than the Church hath lost. 

But Whitfield’s gone ! who can his gifts display, 
And equal honour to his name repay? 

Paint all his graces in their various kind 
And rear his tomb in every Christian’s mind ? 

Make foreign lands retain his loved name, 

As long as letters shall compose the same ? 

His vast design, with a dÌYÌne command 
To plant the Gospel in a foreign land, 

And carry tidings, once which angels bore 
O’er raging billows to the Indian shore ; 

That some may rouse from downy beds, and blaze 
In lively zeal, and emulate his grace ; 

And with true courage, and undaunted brow, 
Stretch out their hands unto the sacred plow; 

That such may reap in pregnant sheaves again, 
What he hath sow’d with diligence and pain ? 

Urania sing, let equal numbers flow, 

And trace his footsteps every where they go ; 

From England Old o’er raging seas that rise 
Their swelling billows to the gloomy skies. 

The undaunted youth yet unacquainted stood 
The rage and danger of the foaming flood; 

Tho’ winds and waves together did combine, 

To dash his faith, and frustrate his design; 

To quench his zeal, his spirits to dismay, 

And wholly ’rase his generous plan away : 

Grace stood its ground, and grace his spirits bore 
Serene, and firm unto the Indian shore; 

And here he traveird, here he endur’d 
The greatest hardships, and was yet secur’d 
Thro’ howling wilds where ravening wolves devour, 
Where tigers stray, and hoary lions roar; 

Where foaming tides o’erwhelm the foggy strand, 
And winds collect enormous heaps of sand; 

Where thunders roar, where fiery lightenings blaze, 
And rocks are rent, and dreadful storms deface; 
Where Indians wander rudely to and fro, 

Rush on, and murder oftentimes their foe. 

Here thro’ all dangers the courageous youth 
Press’d, and proclaim’d the blessed Gospel truth: 

A worthier treasure ne’er a ship convey’d, 

A cargo worth a world with gold o’erlaid; 

A cabinet of precious jewels bright, 

Doctrines glittering with eternal light, 

Which forc’d their way with a divine command 
To thousand souls within the western land. 

Thro’ Pennsylvania, and each county round, 

Great Philadelph’ his blessed mission own’d; 

New England where the pious Boston rise 

Her stately towers to the vaulted skies; 

And Newbury, where the blessed seraph dies, 

Both Carolines, the Jersies, and Long Isle, 

And on New York, his glorious doctrines smile; 

All the plantations heard the Gospel sound, 

From those pure lips that moulder in the ground, 

But Georgia, his darling, he preferred most 
Of all the proYÌnces on western coast; 

Where he has rear’d to Jesus, not to fame, 

A stately pile which shall prolong his name; 

Where to the full conveniences are found, 

To orphans poor in wild and barren ground: 

Where arts, and learning, piety, and truth, 

Form all the morals of the blessed youth; 

Which shall perhaps advance in future time, 

To a seat of learning in the western clime, 

Beyond the thoughts of man.— 

As Frank, Professor once in Germany, 

A School erected from cold poverty ; 

Tho’ mean at first, in little time became 
The glory of Halle, of Saxony the fame; 

That teaches youths which Prussian churches blaze 
With doctrines pure of free redeeming grace. 

Thou Lady, too, hast rear’d on Cambria’s plain 
Another like, good ministers to train. 

May it increase, and thousand blessings bring 
On all the Churches of the eternal King; 

That precious souls may by their truths be won 
From pole to pole, from east to setting sun. 

And when thou ’rt call’d írom sinful world away, 

To the pure realms of everlasting day, 

Some one of faith may ever carry on 

The plan once íounded by great Huntingdon, 

As long as world remains.— 

O happy soul! elected to a crown— 

Eternal weight of glory and renown; 

Long life in thee from work will never cease, 

But as thy years, thy labours so increase ; 

Thy latter days still add unto thy name, 

In distant realms, and celebrate thy fame. 

Whitfield is dead 1 and gloriously enjoys 
Rewards immortal, unmolested joys ! 

2 T 

And left the whole of his large western plan, 

Rear’d for his God, and for the good of man ; 
Bethesda, the Orphans, and the Academy, 

All to be gOYern’d wholly unto Thee. 

Thou art the name, the only name that stand 
Now in the front of that religious band. 

May God so number thy important days, 

Equal the stars within the vaulted skies, 

That western India may retain thy name 
Engrav’d on marble, with a lasting fame. 

Bethesda thrive under Selina’s wing, 

Teach Georgia wild to love the eternal King, 

And to his fold ten thousand sinners bring. 

Old England mourn, if any love remains, 

A gloomy grave thy Whitfield now contains ; 

Who once invited to the Gospel feast 
The British isle from western shore to east; 

Wales, England, Scotland, and the Irish Isle, 

Should not forget that blessed man awhile, 

Who blaz’d tho’ young in vivid zeal and light, 

To chace the darkness of the drowsy night, 

In barren wilds, on unfrequented land, 

In cities proud, and often on the strand, 

He loudly publish’d gospel peace and grace 
Procur’d in full unto the chosen race. 

Now cold and deaf; if fiery thunders roar, 

He sees, nor hears, nor heeds our woes no more; 
Let wars increase, let cruel tumults rise, 

Let rocks and seas remingle with the skies, 

He slumbers on, he reaps what he hath sown, 

His body rests, his spirit wears the crown ; 

No more shall he resound the gospel cries, 

With hand outstretched to the lofty skies; 

No moré persuade the sinner to restrain 
From impious deeds, and happiness obtain; 

Or yet invite the intemperate to enjoy 
The gospel feast of inward peace and joy; 

That tongue now moulders, and those lips now pale, 
That once were wont the Christian to regale. 

He left a large, and numerous flock behind, 
Involv’d in fears, and dangers of all kind; 

All precious souls, impotent to withstand 
The subtile arts of the heretic band. 


AN ELEGY ON THE REV. G. WHITFIELD. 

Let Bristol streets from jolly mirth refrain, 
Their loss o’erweighs all their terrestrial gain ; 
The man is dead—and never shalt thou say, 

“ Our Whitfield preaches in the Square to-day.’ 
Thy numerous sins have summon’d him to rest 
Where sighs and sorrows never more molest. 

Old Orchard weep, thy flock will run astray, 

And fall a havock to the birds of prey. 

Tottenham Court Road, let mourning ever dwell 
Within thy walls, on thee the thunder fell. 

Let tears in rivers from thy eyelids flow, 

And sadness sit upon thy silent brow. 

But mostly thou, Moorfields, where he began 
To rear a tent, a tent for God and man, 

A Tabernacle which shall e’er remain 
A monument of all his toil and pain; 

Where myriads flock like flowing streams apace, 
To hear the tidings of redeeming grace; 

Where thousand timés with extacy divine 
Old Gospel truths did in their glory shine. 

Awake, my soul, hark ! how the blessed sound 
Excites true pleasure in the crouds around; 

And see the man but now an heap of clay 
Divinely deck’d in heavenly bright array : 

Hear him pronounce the miserable thrall, 

That on the guilty stubborn soul shall fall; 

How peace and joy in harmony shall crown 
All simple souls that the Salvation own. 

Ye sons of light that wander to and fro, 

Not knowing where to turn or where to go, 

None shall direct your wand’ring feet to find 
A faithful pastor but the Eternal Mind; 

Appeal with life to that immortal Throne, 

Which can thee help, and only help alone; 

Thy prayers shall undoubtedly succeed, 

Supply each want, replenish every need, 

In greatest straits, and with the greatest speed. 

Through Mr. Lewis Evans, Gwiden 
Terrace, Denbigh :— 

Mr. William Ellis, Colomendy Farm, 
Green. 

Mr. Daniel Jones, 4, Abbey terrace. 

Mr. Robert Jones, Vron. 

Mr. Edward Mills, Vron. 

Mr. Edward Thomas, Brynlirion 

Mr. David Williams, Alafowlia 

Received through Mr. W. Jenkins, 
Bookseller, Aberystwyth :— 

Mr. W. Jenkins, Aberystwyth. 

Mr. David Lloyd, Contractor, Aber- 
ystwyth. 

Mr. D. Owen, Saddler, Aberystwyth. 

Through Mr. D. Roberts, Bookseller> 
Festiniog :— 

Mr. William Davies, Highgate terrace. 

Messrs. W. Lloyd & Son, Booksellers, 
&c., 14, Canon-street, Aberdare (2 
copies). 

Through Mr. E. R. Wood, Book- 
seller, &c., 32, Church-road, ToN, 
Rhondda :— 

Mr. Philip Evans, 40, Victoria-street, 
Ton. 

Mr. D. Jones, Maesgwyn terrace, 
Cwmiare, Aberdare. 

Mr. Abraham Morris, 8, Incline-row, 
Ton. 

Mr. A. Tudor, Bwllfa, Ton. 

Through Mr. William Evans, Book- 
seller, Aberdeunant, Carno :— 

Mr. H. Davies, Llwyncelyn, Tref- 
eglwys. 

Mr. Charles Evans (Siarl Tiranon), 
Trefeglwys. 

Mr. Richard Evans, Dylife. 

Mr Thomas Plughes, Long Hill, Treí- 
eglwys. 

Mr. Pryse Wilson Jones, Royal Bazaar, 
Newtown. 

Mr. William Jones, Cwmbiga. 

Mr. John Lloyd, Cefnberach, Tref- 
eglwys. 

Miss Marsh, Carno. 

Mr. Matthew Williams, Winwen, Llan 
idloes. 

From Liyerpool, per Mr. Edward 
Lloyd— 

Mr. D. Adams, 2, Wellfield-rd., Wal- 
ton." 

Mr. Thomas Amos, 56, Arkwright-st. 

Mr. George Beardsell, 5, Geraint-st. 

Mr. Daniel Daniels, 3, Amberley-st. 

Mr. — Davies, 30, Wedgewood-st. 

Mr. Grifîìth Davies, The Cottage, 
Walton Workhouse. 

Mr. Morgan Davies, Gladstone-rd., 
Walton. 

Mr. D. R. Davies, 52, Rosebery-st. 

Mr. William Davies, 49, Slipper’s-hill. 

Mr D. J. Davies, 31, Bedford-st., 
Rock Ferry. 

Mr. David Davies, 22, Windsor-st., 
New Brighton. 

Mr. Llewelyn Eaton, 153, Bedford-rd., 
Bootle. 

Mr. John Edwards, i, St. John’s View, 
Egremont 

Dr. James Edwards, 6, Elm Bank. 

Mr. Hugh Edwards, 96, Anfield-rd. 

Mr. John Edwards, 9, Rose Vale. 

Rev. G. Ellis, M.A., lo, Pembroke rd., 
Bootle. 

Mr. R. Ellis, 36, Hartington-rd 

Rev. John Evans, 59, Beaconsfield-st. 

Mr. John Evans, 10, Fern Grove. 

Rev. E. J. Evans, Walton. 

Mr. John Evans, 65, Mulgrave-st. 

Mr. E. R. Evans, lil, Belgrave-rd., 
Toxteth Park. 

Mr. John Evans, 100, Northumber- 
land-terrace. 

Mr. Hugh Evans, 31, Belmont-rd. 

Mr. John Evans, 41, Gilford st. 

Mr. J. Evans, Frondeg, Egremont. 

Mr R. E. Evans, Egremont. 

Mr. William Evans, 7, Elm Bank. 

Mr John Griffith, Egremont. 

Mr. Thomas Griffiths, 4, Crealock-st. 

Rev. Evan Hughes, Aberdaron. 

Mr. Thomas Hughes, Littleton villa, 
Rock Ferry. 

Mr. — Hughes, 66, Brae-st. 

Mr. — Hughes, 2, Yarmoüth-st. 


Mr. William Hughes, 60, Fern Grove.. 
Mr. W. Humphreys, 22, Smithdown-rd. 
Mr. D. Jones, 8, Bentley-rd. 

Mr. David Jones, 14, Ridgeway-st. 

Mr. Edward Jones, 44, Chatham-st. 
Mr. Edward Jones, 16, Peel st., and 
Pwllheli. 

Mr. Edward Jones, 40, York-terrace. 
Mr. Evan Jones 53, Keble-rd., Bootle. 
Mr. EvanJones, ill, Granby-st. 

Mr. G. Jones, 30, Wylfa-rd. 

Mr. Hugh Jones, 102, Kingsley-rd. 

Mr. Hugh Jones, 140, Queen’s-rd. 

Mr. Hugh Jones, 36, Colthart-rd. 

Mr. John Jones, 16, Tennyson st. 

Mr. J. Jones, 66, Aspen Grove. 

Mr. John Jones, 109, Salisbury-rd. 

Mr. J. D. Jones, Rhoslan, 49, Crox- 
teth-rd. 

Mr. Josiah Jones, Falkland rd., Egre- 
mont. 

Mr. O. H Jones, ii, Pool-rd., Egre- 
mont. 

Mr. J. Amity Jones, 93, Beaconsfield-st. 
Mr. John Jones, 16, Pembroke rd., 
Bootle. 

Mr. J. R. Jones, Bodilan, Walton. 

Mr. J. R. Jones, 106, Kingsley-rd. 

Mr. Lewis Jones, 22, Claribel-st. 

Mr. Richard Jones, 98, Anfield-rd. 

Mr. Richard Jones, 8, Lowther-st. 

Mr. R. E. Jones, 67, Beaumont-st. 

Mr. R. E. Jones, 48, Durning-rd. 

Mr. R. W. Jones, Holly Bank, Garston. 
Mr. Thomasjones, FiveElms, Garston. 
Mr. Thomas Jones, 37, Needham rd. 
Mr. T. S. Jones, 58, Hatherley st. 

Mr. W. P. Jones, 16, Amberley-st. 

Mr. William Jones, 76, Prescot rd. 

Mr. William Jones, New Ferry. 

Mr. W’^illiam Jones, 9, Globe-st. 

Mr. William Jones, 52, Balliol rd., 
Bootle. 

Mr. William Jones, 128, Anfield-rd, 
Mr. William Jones, 153, Rosebery-st. 
Mr. William Jones, 23, Aspen Grove, 
Lodge-lane. 

Mr. George Lewis, 20, Windsor st. 

Mr. JohnLewis, 3, Cavendish-terrace. 
Mr. John Lewis, 69, Hope-st. 

Rev. E. Lloyd, 68, Aspen Grove, 
Lodge-lane. 

Rev. Ellis Lloyd, St. Helens. 

Mr. H. E. LÍoyd, 24, Crane-st., 
Chester. 

Mr. H. Lloyd, Eversley-st. 

Mr. J. M Lloyd, Kinmel Yilla, Walton. 



Mr. Thomas Lloyd, 52, Everton rd. 
Mr Evan Morris, 16, Peel-st. 

Mr. John Mórris, 4, The Elms. 

Mr. Hugh Owen, 58 Egerton-st. 

Rev. O. J. Owens, M.A., Rock Ferry. 
Mr. Richard Owen, Egremont. 

Mr. William Owen, 61, Fell-st. 

Mr. — Parry, New Brighton. 

Mr. W. Parry, 52, Claribel-st. 

Mr. E. Roberts, 25, Gray-st., Peel-rd. 
Mr. Griffith Roberts, Queensland-st. 
Mr. H. J. Roberts, 6, Palmerston-rd , 
Garston. 

Rev. Hugh Roberts, 9, Yenmore st. 
Mr. John Roberts, 150, Harrowby-st. 
Mr. — Lloyd Roberts, 11, Blackburn-st. 
Mr. O. P. Roberts, 17, Verulam-st. 

Mr. Robert Roberts, 47, Sophia-st. 
Mr. R. D. Roberts, Egremont. 

Mr. Robert Roberts, Launy Bank, 
Egremont. 

Mr. Edward Rowland, 7, Rocky Lane. 
Mr. O. W. Rowland, 4, Magdala st. 
Mr. David Thomas, i, York-terrace. 
Mr. J. J. Thomas, i, Northbrook-st. 
Mr. J. Thomas, City House, Myrtle-st. 
Mr. John Thomas, King-st., Egremont. 
Mr. John Thomas, 87, Walton-lane. 
Mr. Owen Thomas, iio, Needham-rd. 
Mr. Owen Thömas, Bryn Ctlyn, Gars 
ton. 

Mr. R. W. Thomas, 5, Northbrook-st. 
Mr. William Yenmore, Anfield View. 
Mr. D. R. Williams, 53, Granby-st. 
Mr. Hugh Williams, Holt-rd. 

Mr. John Williams, 37, Kingsley-rd. 
Mr. John Williams, 12, Newstead-rd. 
Mr. John Williams, 4, Beaconsfield-st. 
Mr. John Williams, Moss Bank. 

Mr. John Williams, 119, Peel rd. 

Rev. John Williams, 9i,^Burleigh-rd. 
South. 

Mr. John Williams, 34, Gray-st, 
Peel rd. 

Mr. J. E Williams, 25, Long-lane, 
Walton. 

Mr. O. Williams, 27, Long-lane, Wal- 
ton. 

Mr. R. G. WiIIiams, 40, Arnold-st. 

Mr. Robert Williams, 59, Durning-rd. 
Mr. Robert Williams, 9, Kimber]ey-st. 
Mr. Samuel Williams, Holt rd. 

Mr. William Williams, 4, Hatherley-st. 
Mr. W. Williams, 53, Tennyson-st., 
Peel-rd. 

Mr. W. T. Williams, 17, Verulam-st. 
Mr. William Williams, Crown-st. 


Receivedthrough Mr. ThomasVaughan 
7, Sea View place, Aberystwyth. 

Mr. D. Jenkin Davies, J.P. 

Mr. W. Davies, Solicitor, Llanilar. 

Rev. Llewelyn Edwards, M.A. 

Mr. Evan Edwards, Tlie Laurels, St. 
David’s-rd. 

Mr. Evan Evans, Solicitor, North 
Parade. 

Mr. J. Walter Evans, Tottenham House. 

Mr. Isaac Hopkins, Great Darkgate st. 

Mr. Henry Humphreys, Post Office, 
Terrace rd. 

Mr. Hugh Hughes, Mill-st. 

Captain J. Hughes, Portland st. 

Mr. David Hughes, Bridge st. 

Mr. D. Jenkins, Mus. Bac., Bridge-st. 

Mr. Tom Jenkins, Princess-st. 

Mr. J. B. Jones, Britain Cottage, Ter- 
race-road. 

Mr. Bonor Jones, Penparke. 

Rev. William Jones, North Parade. 

Rev. Thomas Levi. 

Rev. Job Miles. 

Mr. Rowland Morgan, Great Dark- 
gate-st. 

Mr. Abraham 01 iver, University Col- 
lege. 

Mr. David Owens, 29, Great Dark- 
gate st. 

Mr. Thomas Owens, C.M., Queen- 
square House 

Rev. G. Parry, D.D. 

Mr. Thomas Powell, Market-st 

Mr. William Richards, 2, Pier-st. 

Mrs. Roberts, Bridge-st. 

Mr. David Samuel, M. A., Great Dark- 
gate-st. 

Mr. Daniel Thomas, Little Darkgate-st. 

Rev John Thomas, Gosen, Rhydy- 
felin. 

Mrs. Sarah Thomas, Penparke. 

Miss Margaret Vaughan, 5, Thespian- 
st 

Mr. Thomas Vaughan, 7, Sea View- 
place. 

Mrs. W. T. Williams, Sydenham 
House. 

Mr. W. P. Williams, Bridge-st. 

Rev. John Williams. 

Mr. Thomas Williams, Post Office. 

Through Mr. Richard Jones, Book- 
seller, Aberangell, Cemmaes, 
Mont. 

Mr. Thomas Brees, Blaenycwm, Cem- 
maes, Mont. 

Mr. David Davies, Glanafon, Corris. 

Mr. David Davies, Cwmgwyn, Pandy, 
Llanbrynmair, Mont. 

Mr. David Davies, Tafolgraig, Aber- 
dovey, Merioneth. 

Mr. John Davies, Tŷcornel, Aberlle- 
feni, Corris. 

Mr. John Davies, 7, Station-rd., To- 
wyn, Merioneth. 

Mr. John Davies, Dolgoch, Llanbryn- 
mair, Mont. 

Mr. William Llewelyn Davies, Cam- 
brian Railway. 

Mr Evan Edwards, Upper Corris. 

Mr. Rees P. Ellis, Post Ofìfìce, Upper 
Corris. 

Mr. Thomas O. Ellis, 5, Water-st., 
Abergynolwyn, Towyn, Merioneth 

Mr. David Evans, Glanafon, Aber- 
angell, Cemmaes, Mont. 

Mr John Evans, Tŷ du Dinas Maw- 
ddwy, Merioneth. 

Mrs. Mary Evans, OfSce fach, Ceinws. 

Mr. David GrifSths, Cantrybedd, 
Bryneglwys, Towyn, Merioneth. 

Mr. David GrifSths, Joiner, Abergyn- 
olwyn, Towyn, Merioneth. 

Mr. Hugh William GrifSths, Talyllyn 
Railway, Towyn, Merioneth. 

Mr. John GrifSths, Ffynnonbadarn, 
Corris. 

Miss Mary GriíSths, Caecenau, Aber- 
llyfeni. 

Mr. John Hughes, Postman, Machyn- 
lleth. 

Mr William Hughes. Tanybryn-st., 
Abergynolwyn, Towyn, Merioneth 

Mr. David Humphreys, Water-st., 
Abergynolwyn, Towyn. 

Mr. David Humphreys, Penygraig, 
Cemmaes-road, Comiuinscoch, Mont. 

Mr. David Jones, Hendafarn, Aber- 
gynolwyn, Towyn, Merioneth. 

Mr. EllisJones, Troedyfoel, ALerllyfeni, 
Corris. 

Mr. Evan Jones, Brynffynnon, Aber- 
llyfeni, Corris. 

Mr. Evan Jones, Pensarn, Aberllyfeni, 
Corris. 

Mr. Evan Isaac Jones Glanafon, Bryn- 
eglwys, Towyn, Merioneth. 

Mr. Evan W. Jones, Glanafon, Bryn- 
eglwys, Towyn, Merioneth. 

Mrs. Catherine Jones, Tŷuchaf, Mall- 
wyd, Dinas Mawddwy. 

Mr. John Jones, 40, Pensarn, Aber- 
llyfcni, Corris. 


Mr. John Jones, Rock Cottage, Pen- 
sarn, Corris. 

Mr. Morgan Jones, Geuwernuchaf, 
Corris. 

Mr. John Jones, Garlleglwyd, Corris. 

Mr. Richard Jones, Boohseller, Aber- 
angell, Cemmaes, Mont. 

Rev. Robert Jones, Treherbert, Pont- 
ypridd, Glam. 

Mr. Rowland Fachell Jones, Dinas 
Mawddwy. 

Mr. W. R. Lewis, Llanegryn st., Aber- 
gynolwyn, Towyn, Merioneth. 

Mr. John Lloyd, Llanbrynmair, Mont. 

Mr. John Morgans, Seion, Llanwrin, 
Machynlleth, Mont. 

Mr. W. J. Morgans, Draper, Pont- 
rhydygroes, Aberystwyth. 

Mr. John Owens, Llanwrin, Machyn 
Ileth, Mont. 

Rev. John Owen, Abergynolwyn, To- 
wyn, Merioneth. 

Mr. Lewis Owens, Waen, Aberllefeni, 
Corris. 

Mr. Evan Rowlands, Brichfìeld-terrace, 
Machynlleth. 

Mr. John Rowlands, Tanycoed, Aber- 
Ilyfeni, Corrís. 

Mr. John Roberts, Doll-st., Machyn- 
lleth. 

Mr. Morgan Roberts, Water-st , Aber- 
gynolwyn, Towyn, Merioneth. 

Rev. Th. F. Roberts, Cemmaes, Mont. 

Mr Rees Thomas, Dinas Mawddwy, 
Merioneth. 

Rev. T. EIIis Thomas, Abergynolwyn, 
Towyn, Merioneth. 

Mr. Evan Williams, Glanafon isaf, 
Aberllyfeni, Corris. 

Rev. R. J. WiIIiams, Aberllyfeni, Cor- 
ris. 

Rev. William WiIIiams, Mallwyd, 
Dinas Mawddwy. 

Received through Mr. Thomas Thomas, 
PONTRHYDYFEN, PORT TALBOT. 

Mr. Robert Abraham, Cwmafon. 

Rev. Robert Allen, Bryn. 

Mr. William Allen, Bryn. 

Mr. John Allen, Bryn. 

Mr James Bamford, Cwmafon. 

Mr. Llewelyn Bevan, Abergwynfî. 

Mr. Phillip Bosser, Pontrhydyfen. 

Mr. John M. Carthy, Pontrhydyfen. 

Mr. David Daniel, Craig y tewgoed. 

Mr. David Davies, Pontrhydyfen. 

Mr WiIIiam Davies, Pontrhydyfen. 


Mr. John Davies, Pontrhydyfen. 

Mr. Thomas Davies Oakwood. 

Mr. John Davies Oakwood. 

Mr. T. Davies, Penycae, Aberafon. 

Mr. Morgan Davies, Mynydd bychan. 
Mr. Morgan Davies, Ynysdafydd. 

Mr. James Davies, draper, Cwmafon. 
Mr. David Davies, Glyncorwg. 

Mr. Henry Edwards, Oakwood. 

Mr. Samuel Edwards, Oakwood. 

Mr. Evan Edwards, Ty maen, Cwm- 
afon. 

Mr. Thomas Evans, Pontrhydyfen. 

Mr. WiIIiam Evans, Mynydd bychan. 
Mr. Thomas Evans, Craig y tewgoed. 
Mr. David Evans, colliery manager, 
Tewgoed 

Mr. David Evans, Glyncorwg 
Mr. WiIIiam Evans, Cymer. 

Mr. William Gething, Pontrhydyfen. 
Mr. Owen Gething, Hawdref. 

Mr. Thomas George, Cwmafon. 

Mr. Thomas Grif&ths, Oakwood. 

Mr. John Griffiths, overman, Cwmafon. 
Miss Griffiths, Board School, Bryn. 
Mr. Lewis Griffiths, Bryn. 

Mr. Thomas Griffiths, overman, Aber- 
gwynfì. 

Mr John Gound, Ynys, Aberafon. 

Mr. John Hanbury, Cwmafon. 

Mr. George Heycock, Bryn. 

Mr. David Hopkins Pontrhydyfen. 
Mr. Rees Hoptins Pontrhydyfen. 

Mr. John Hughes, Oakwood. 

Mr. Evan Hughes, Oakwood. 

Mr, Morgan Howell, Abergwynfi. 

Mr. John Howell, Abergwynfi. 

Mr. John O. Howell, Abergwynfi. 

Mr. Jenkin James, Pontrhydyfen. 

Mr. George James, Pontrhydyfen. 

Rev. Jenkin Jenkins, Pontrhydyfen. 
Mr. Miles Jenkins, Pontrhydyfen. 

Mr. Jenkin Jenkins, Pontrhydyfen. 
Mr. Thomas Jenkins, Pontrhydyfen. 
Mr. David Jenkins, Pontrhydyfen. 

Mr. Thomas Jenkins, Pontrhydyfen. 
Miss Jennet Jenkins, Aberdychwallt. 
Mr. Evan Jenkins, Ty’nywaen. 

Mr. David John, Cwmafon. 

Rev. D. G. Jones, Tonau. 

Mr. William Jones, Pontrhydyfen. 

Mr. Job Jones, Pontrhydyfen. 

Mr. David H. Jones, Pontrhydyfen. 
Mr. Henryjones, Pontrhydyfen. 

Mr. William Jones, Pontrhydyfen. 

Mr David Jones, Pontrhydyfen 
Mr, Leyshon Jones, Pontrhydyfen. 


Mr David Jones, Pontrhydyfen. 

Mr. David Jones, Oakwood. 

Mr. David Jones, Oakwood. 

Mr. WiIIiam Jones, Ynysdafydd. 

Mrs. Maryjones, Penstâr. 

Mr. John Jones, draper, Cwmafon, 

Mr. Thomasjones, Cwmafon. 

Rev. WiIIiam Jones, Baptist minister, 
AbergwTmfi. 

Mr William Joseph, Bryn. 

Mr. John Lewis, Pontrhydyfen. 

Mr. Thomas Lewis, Pontrhydyfen. 

Mr. Job Lewis, Oakwood. 

Mr. David Llewelyn, Bryn. 

Mr. John Maddock, Hawdref. 

Mr. Henry Marshall, Cwmafon. 

Mr. John Miles, Abergwynfi. 

Mr. Evan Miles, Pontrhydyfen. 

Mr. John Morgan, Glyncorwg. 

Mr. WiIIiam Morris, Cwm. 

Mr. Watkin Morris, colliery manager, 
Cwmafon. 

Mr. Howell Owen, Pontrhydyfen. 

Mr. William Owen, Abergwynfi. 

Rev. Edward Owen, Glyncorwg, 

Mr. Henry Owen, Ty’nygraig, Glyn- 
corwg. 

Mr. David Parker, Oakwood, 

Mr JohnParlcer, Cwmafon. 

Mr. Lot Pugh, Pontrhydyfen, 

Mr. Gwilym Pugh, Glyncorwg. 

Mr. Thomas Rees, Penhydd. 

Mr. John Rees, Pontrhydyfen. 

Mr. Evan B. Rees, Abergwynfi. 

Mr. David Rees, Aberafon. 

Mr. WiIIiam Rees, Glyncorwg. 
i Mr. David Richards, Penhydd. 

Mr. John Roberts, Abergwynfi. 

Mr. Evan Sherrah, Abergwynfi. 

Mr. Thomas Stanford, Cwmafon. 

Mr. John Stephens, Pontrhydyfen. 

Mr. John Thomas, Pontrhydyfen. 

Mr. Thomas Thomas, Pontrhydyfen. 
Mr. William Thomas, Pontrhydyfen. 
Mr. Jenkin Thomas, Pontrhydyfen. 

Mr. WiIIiam Thomas, Oakwood. 

Mr. David Thomas, Aberdychwallt. 
Mr. Thomas Thomas, Barracks. 

Mr. John Thomas, Saleston. 

Mr. WiIIiam Thomas, Cwmafon. 

Mr. John A Thomas, Cwmafon 
Mr. William Thomas, Galltcwm, Bryn. 
Mr, Thomas Thomas, Cilygofid. 

Mr. John Thomas, Glyncorwg. 

Mr. Thomas Thomas, Blaenmalwg, 
Margam 

Mr. William Waters, Pontrhydyfen. 

Mr. David Ware, Aberafon. 

Mr. Evan Williams, Pontrhydyfen. 

Mr. John H. Williams, Pontrhydyfen 
Mr. Samuel Williams, Oafcwood. 

Mr. Robert Williams, Oakwood. 

Mr. William Williams, Craig y tewgoed. 
Mr. William Williams, Neath. 

Mr. David Williams, Bryn. 

Rev. John Williams, Abergwynfi. 

Mr. John Williams, Glyn Neath. 

Received through Mr. Jonah Thomas, 
Maindy Road, Ton Ystrad 
Mr. W. Abraham (Mabon), M.P. 

Mr. D Bowen, painter, Ton. 

Mrs. Ann Bowen, confectioner, Pentre. 
Mr. John Curtis, grocer, Treorbey. 

Mr. Cuble, grocer, Treherbert. 

Mr. Daniel Davies, cashier, Ton. 

Mr. David Davies, Maindy rd., Ton. 
Mr. Thomas Davies, 4, Bailey st., Ton. 
Mr. William Davies, Church ri.. Ton. 
Mr. David Davies, 31, High-st , 
Treorkey. 

Mr Thomas Davies, printer, Treorkey. 
Mr. William Davies, 34, Queen st, 
Pentre 

Mr. Thomas Davies, 49, Treharne-st., 
Pentre. 

Mr. Evan Davies, butcher, Treherbert. 
Mr. Enoch Davies, Shop Harries, Tre- 
herbert. 

Mr. David Evans, Heolfach. 

Mr. David Evans, 20, Whitfield-rd. 
Mr. Richard Evans, Maindy-rd , Ton 
Mr. David Evans, Victoria-st., Ton. 
Mr. Enoch Evans, grocer, Treorkey. 
Mr. John Evans, builder, Treherbert. 
Mr. John Evans, 20, Queen-st , Pentre. 
Mr. Roger Evans, 55, Treharne st , 
Pentre. 

Mr. J. Evans, Ynys Wen Board School. 
Mr. Thomas Griffiths, carpenter, Ton. 
Mr. David Howells, 47, Treharne-st., 
Pentre 

Mr. Thomas Hughes, Greenfield-row, 
Cwmpark. 

Mr. Richard Hughes, Greenfield row, 
Cwmpark. 

Mr. Jeffreys, grocer, Treherbert. 

Mr. J. D. Jones, Hopkins-st , Tre 
herbert. 

Mr. J. D. Jones, Whitfield, Ton. 

Mr. Giles Jones, Whitfield, Ton. 

Mr Stephen Jones, Maindy-rd. 

Mr. David Jones, Co-operative Stores. 
Mr. D. Jones, 38, High-st., Treorkey. 


Mr. D. Jones, 39, High-st., Treorkey. 

Mr. Thomas Jones, Paris House, Ton- 
ypandy 

Rev. William Jones, Ton 

Mr. David Jones, Bailey-st., Ton. 

Mr. John Jones, Bailey-st., Ton. 

Mrs. Maryjones, 40, Maindy-rd. 

Mr. Daniel Jones, 46, Treharne st., 
Pentre. 

Mr. Benjamin Jones, Bailey-st 

Rev. Lawisjones, Pentre. 

Rev. J. H. Jones, Baptist Minister, 
Llwynpîa, 

Mr. Benjamin Jones, draper, Tre- 
heibert. 

Mr. M. O. Jones, A.C., Dunraven 
Board School. 

Mr. Edward Jones, Railway Terrace. 

Mr. John Lewis, 167, Ystrad Road, 
Pentre. 

Mr. T. E. Lewis, Nantymoel. 

Rev. William Lewis, Cwmpark. 

Mr. Richard Lloyd, grocer, Ton 

Mr. Evan Morgan, builder, Ton. 

Mr. David Megicks, tailor, Pentre. 

Mr. William Parry, builder, Ton. 

Mr. John Owen, 4, Baglan Terrace, 
Cwmpark. 

Mr. Evan Phillips, 8, Windsor street, 
Treorkey. 

Mr Llewelyn Phillips, Calvin Terrace, 
CwmparÌc. 

Mr. Joseph Pier, Parry-street, Ton. 

Mr. Howell Price, 43, Railway Ter- 
race, Cwmpark. 

Dr. Price, Treorkey. 

Mr. Edward Rees, saddler, Cwmpark. 

Mr. John Richards, Post Office, Pentre. 

Mr. John Roach, Aberdare. 

Mr. Abraham Roberts, grocer, Tre- 
herbert. 

Mr. Benjamin Thomas, 37, Greenfield- 
row, Cwmpark. 

Mr. D. Thomas, Shop y Dderwen, 
Cwmpark. 

Mr. James Timothy, timber merchant, 
Ton. 

Mr. Jonah Thomas, 41, Maindy-road, 
Ton (10 copies). 

Mr. John Walters, grocer, Treherbert. 

Mr. John Williams, Maindy-road. 

Mr. Evan Williams, Ton. 

Mr. Williara Williams, Pentre. 

Mr. John Williams, manager, Pentre. 

Mr. Gwilym Williams, 199, High-st., 
Treorkey. 

Mr. — Williams, Ystrad-road, Pentre. 

Mr. John Williams, manager, Pentre. 

Mr Owen Wilbams, Post Office, Pen- 
tre. 

Mr. Ebenezer Williams, Pentre. 

Mr. Job Williams, Pentre. 

Mr. W. Glynfab Williams, Clydach 
Bûard School. 

Received through Mr. W. L. Row- 
lands, draper, &c., WilliamsTown, 
near Pontypridd. 

Rev. L. Davies, Wern House, Tonyr- 
efail. 

Mr. John Davies, 19, Penygraig-road, 
Penygraig. 

Mr. John Davies, Coed Cae House, 
Merthyr Tydvil. 

Mr. William Edmunds, Glamorgan 
Terrace, Penrhiwfer. 

Rev. M. H. Ellis, Tonypandy. 

Mr. D. Evans, contractor, Penygraig. 

Mr. Charles Evans, greengrocer, 23, 
Penygraìg-road. 

Mr. John James Evans, 19, Penygraig- 
road. 

Mr. Thomas Evans, Tonypandy. 

Mr William Howells, near Pisgah 
Chapel, Penygraig. 

Mr. Evan J. Hughes, Trade Hall, 
Williams Town. 

Mr. Morgan John, 53, Hannah-street, 
Porth. 

Mr. David Jones, 36, Penygraig-road. 

Mr. Thomas Jones, Oxford House, 
Llwynpia. 

Mr J. Kinsey, Treherbert. 

Mr. A. Ll. Lewis, Post Office, Borth, 
Cardiganshire. 

Mr. David Morgans, Chapel House, 
Trealaw. 

Rev. John Morgan, Dinas. 

Mr. Benjamin Morris, grocer, 27, Pen- 
ygraig-road. 

Mr. Thomas Powell, Broad-street, 
Williams Town. 

Rev. T. C. Phillips, Y Persondy, 
Abercarn. 

Mr. Rees, grócer, Tonypandy, 

Mr. John R. Rees, Penygraig. 

Rev. Thomas Rees, Merthyr. 

Mr, Evan Riehards, draper, Manches- 
ter House, Penygraig. 

Mr. Rowlands, Tonyrefail. 

Mr Thomas Rowlands, near Grove- 
field House, Penygraig. 

Mr. M. L. Rowlands, Trade Hall, 
Williams Town. 


Mr. M. R. Rowlands, Tanygraig 
House, Williams Town. 

Mr. W. C. Thomas, 3, Brynymor 
Terrace, Swansea. 

Mr. John Thomas, draper, Emporium, 
Penygraig. 

Mr, David Watkins, timber merchant, 
Williams Town. 

Mr. Richard Watkins, 9, Craig yr Eos, 
Williams Town. 

Mr. John E. Williams, grocer, &c., 
Penygraig. 

Rev. W. Williams, Ynyshir, Porth. 

From PONTYPRIDD and Neighbour- 
hood, through Mr. Walter Games. 

Mr. E. Beddoe, Llanfabon. 

Mr. D Beynon, Bedwellty House, 
Cathays, Cardiff. 

Mr. John Charles, Hopkin’s Town. 

Mr. lago Daniel, Brynhyfryd. 

Mr. Thomas Davies, Police Constable. 

Mr. T. Davies (Dewi Wyn o Essyllt). 

Mr. John Davies, Cefn Farm. 

Mr. Joseph Davies, Headmaster, Graig 
Board Schools. 

Mr. H. S. Davies, Graig House. 

Mr. William Edwards, Pantyffynnon 
House. 

Rev. E. C. Evans, Trefforest. 

Mr. Griffith Evans, Dysgwylfa. 

Mr. Richard Evans, Maesaril Farm, 
Llantrisant. 

Mr. W. Evans, Grocer, &c., Treharris. 

Mr. W. Games, 16, Tafí-st. (4 copies). 

Mr. T. J. Hughes (Adfyfyr). 

Mr. William Hughes, Rickett-st. 

Mr. David Jenkins. 

Mr. Benjamin Jones, Draper and Gro- 
cer, Hopkin’s Town. 

Mr. David Jones, Graig-st. 

Mr. John Jones, Trefforest. 

Mr. Inspector Jones, Porth. 

Mr. Rees Jones, Boot and Shoe Mart, 
Treharris. 

Mr. W. M. Jones, Great Western Col- 
liery. 

Mr. Evan Jones, Rickett-st. 

Mr. Thomas Jones, Mill-st. 

Mr. T. Jones, Draper and Clothier, &c. 

Mr John Lewis, Builder, &c., Tre- 
harris. 

Mr. Richard Lewis, Yniscydudwy. 

Mr. R. A. Lewis, Bank of Wales. 

Rev. W. Lewis, Grove Terrace. 

Mr. John Morgan, Ty Nel Farm. 

Mr. Owen Morgan (Morcen). 

Rev Rowland Morgan, Llanilltyd 
fardre. 

Mr. T. Morgan, Y Vron. 

Rev. W. J. Morris, Norfolfc House. 
Mr. William Owen, Pont Shon Orton. 
Rev. W. Powell, Llanilltyd fardre. 
Rev. John Pugh. 

Rev. Ebenezer Rees, Llanilltyd fardre. 
Mr. W. V. Rees^ Ironmonger, &c. 

Mr. James Richards, Wain House, 
Treíîorest. 

Mr. D. Rosser, Gelliwastad House. 
Rev. Idris Thomas Llanwno. 

Mr. Thomas Thomas, Ty’nywern. 

Mr. Morgan Thomas, Graigwen. 

Mr. William Thomas, Draper and 
Grocer, Porth. 

Mr. James Williams, Builder, &c. 

Mr. Joseph Williams, Coedpenmaen. 
Mr. Thomas Williams, Gas Place. 

Mr. Isaac Williams, Gwaelod y graig 
House. 

Mr. Watlíin Williams, Draper and 
Grocer, Hafod. 

Mr. William Williams, Ty draw Farm, 
Llanilltyd fardre. 

Mr. David Williams, Draper, &c., 
Tonypandy. 

Mr. Thomas Williams, Tylawnder 
Farm. 

Mr. W. Williams, Dinas. 

Mr. WiIIiam WiIIiams, Draper, Hos 

Through Mr. Thomas Jones, Grocer 
and Boohseller, Cwmbwrla, Swan- 

SEA. 

Miss Clarlte, 34, WiIIiam-st. 

Mr. J. Dawson, Trinity. 

Mr. Ebenezer Evans, Babell. 

Rev. David Evans. 

Mr. J Evans, High-st. 

Mr. WiIIiam Fisher, Babell. 

Rev. Joseph Francis, Cwmrhydyceirw. 
Mr. Richard GrifBths. 


Mr. Robert Hopfcins, Gendros. 

Mr. Richard Hughes, Gendros. 

Mr. Jenlcin James, KidweIIy-st. 

Mr. John Jamcs, Gower-rd. 

Mr. David Jenlíins, Arnold CoIIege. 
Mr. Maurice Jones, Schoolmaster. 

Rev. T. H. Jones, Llansamlet. 

Mr. D. L Jones, 36, Matthew-st. 

Mr. Yaughan Jones. 

Rev. WiIIiam Mydrim Jones, Car- 
marthen. 

Mr. WiIIiam Jones, Park-st. 

Mr. D J. Meyler, High st. 

Mr. Lewis Morris. 

Rev. B. Morris, Glandwr. 

Mr. Owen Owens, Brunswich Cottage, 
Brunswick-st. 

Mr. WiIIiam Owens. 

Mr. Robert Parry, 2, Calvert-terrace. 
Mr. Jacob Pendry. 

Rev. David Phillips. 

Mr. Jenlcin Phillips, Caer st. 

Rev. WiIIiam Prydderch, Goppa. 

Mr. Henry Rees. 

Mr. Thomas Rees, Tinman. 

Rev. Abraham Roberts, Swansea. 

Mr. Joseph Roberts. 

Mr. Thomas Roberts, Gendros. 

Rev. D. Roderick, The Yicarage, 
Cockett. 

Mr. David Smith, Cwm du. 

Mr. David Thomas, Grocer. 

Mr. David T. Thomas (Dewi Samlet), 
FoxhoIe. 

Mr. Jacob Thomas. 

Mr. Morgan Thomas. 

Rev. John Thomas, Park-st. 

Rev. Moses Thomas, ResoIven. 

Mr James Williams 

Mr. John WiIIiams, Mile End. 

Mr. Thomas WiIIiams, Aberavon. 

Mr. Thomas WiIIiams, Pentregethin. 
Mr. William WiIIiams. 

Mr. Thomas WoozIey, Tawe-rd., St. 
Thomas, Swansea. 


I. EVANS 


ARGRAFFWYR, TREFFYNNON. 


